
BENEVOLO LECTORI. 


Cum in pastorali ministerio nulla si materia practica magis, 
imo tantae quotidianae applicationis, ac illa quae de praeclara 
virtute castitatis et de nefando luxuriae vitio pertractet, de 
ea sermonem tecum habere cupimus; et omnes quaestiones 
illam respicientes, quas per varias partes theologiae sparsas 
et in operibus maioris molis vel specialis indolis late tractatas 
invenies, hic ad brevem, claram, summariam simul et comple- 


tam expositionem reductas proponimus. 


Sicut autem in 3", ita in hac 4a editione, fuimus de pleniore 
expositione, magis adaequata expressione, et meliore intelli- 
gentia solliciti; paucisque addendis, occurente quadam contro- 
versia vel oborta nova quaestione, aliquatenus insistendum 


existimavimus. 


Opus tibi, dilecto confratri, gratum ac animarum rectori 


utilissimum fore fidenter speramus. 


AUCTOR. 


De Castitate et Luxuria 


I. Placeat, in huius tractationis limine, verba exscribere 
quae ibi profert Sanctus Alphonsus, n. 415 : « Nunc aegre 
materiam illam tractandam aggredimur, cuius vel solum nomen 
hominum mentes inficit Det mihi veniam, quaeso, castus 
lector, si plures quaestiones ac circumstantias... (ab aliis) 
omissas, hic discussas ac declaratas inveniet : utinam brevius 
aut obscurius explicare me potuissem. Sed cum haec sit 
frequentior atque abundantior confessionum materia et propter 
quam maior animarum numerus ad infernum dilabitur... hinc 
opus mihi fuit ad instructionem eorum qui moralem scientiam 
cupiunt addiscere, ut clare (licet quo castissime fieri potuit) me 
explicarem, et plurima particularia discuterem. Oro tamen 
studiosos, qui ad munus audiendarum confessionum se parant, 
ut hunc tractatum... legant ob hunc unice finem, omnem 
prorsus curiositatem abiicientes; atque eo tempore saepius 
mentem ad Deum elevent et Virgini Immaculatae se commen- 
dent, ne dum aliorum animas Deo student acquirere ipsi 
suarum detrimentum patiantur ». 


II. Cum autem praefata materia sufficienter intelligi non 
valeat nisi notiones physiologicae omnino accuratae adsint 
organorum et actionum generationi inservientium, ex scientiis 
naturalibus generalem descriptionem ipsorum hic breviter 
subiicimus, quin tamen in rerum tenuitates descendamus 
inutilem abundantiam vitantes quae nata sit confusionem 
parere simul ac periculosam curiositatem, ita ut non plus nec 
etiam minus dicamus quam sit necessarium ad totam rem 
perfecte cognoscendam. 


Porro quaestiones speciales tractandae sunt 

1) De organis genitalibus et de generatione notiones 
physiologicae; 

2) De castitate et luxuria in genere; 


3) De luxuria consummata secundum naturam; 
4) De luxuria consummata contra naturam; 

5) De impudicitia seu luxuria imperfecta; 

6) De luxuria interna; 

7) De causis et remediis luxuriae; 

8) De coniugibus in matrimonii usu. 


III. Circa praesentem materiam utiliter videri possunt : 


1. Opera scientifica anatomiae aut physiologiae omnia, 
inter quae in clero magis vulgarisata haberi possunt : Vivat, 
Woordenboek (verbis : Geslachtsorganen, Ei, Eierstokken, 
Embryo, Bevruchting, Zaad): et Dr. Vigouroux, Traité de 
Médecine pratiqué, T. IV. 

2. Inter opera theologica : Sanctus Thomas, II-II, Q. 151- 
154 et Suppl. Q. 42, art. 3; Q. 49. art. 4-6: Q. 64; cum 
commentariis Caietani, Sylvii et Billuart (De Temperantia; 
de Matrimonio); Lessius, De lure et lustitia et ceteris 
Virtutibus cardinalibus; P. Ledesma. De magno sacra- 
mento Matrimonii; Th. Sanchez, De sancto Matrimonii sacra- 
mento; Sanctus Alphonsus, Theologia Moralis; Bouvier, 
Theologia Moralis; De Sexto et Nono Praecepto; Be- 
rardi, Praxis Confessariorum; Aertnijs, Fasciculus Theo- 
logiae Moralis : de Usu Matrimonii; Noldin, de VI? Prae- 
cepto et Usu Matrimonii: Tanquerey, Theologia Moralis 
(appendix De Castitate, supplementum De Matrimonio); 
III. Waffelaert, De Virtutibus Cardinalibus; De Smet, De 
Sponsalibus et Matrimonio: et Collationes Brugenses, T. V, 
VI et VII; Em. Van Roey, Quaestio specialis de VI? Decalogi 
Praecepto; Wouters, De Virtute Castitatis et de vitiis oppo- 
sitis. 

3. Inter opera anatomica simul et theologica : De Breyne, 
Moechialogie. La Théologie Morale dans ses rapports avec 
la physiologie et la médecine; Van Olfers, Pastoralmedizin; 
Capeilmann, Pastoralmedizin: vers. Lat. Medicina Pastoralis, 
cuius nova editio curis Drs. Bergmann facta fuit; Eschbach, 
Disputationes Physiologico-Theologicae: Antonelli, Medicina 
Pastoralis; Surbled, La Morale dans ses rapports avec la 
médecine et l'hygiéne; L'Hygiéne du Mariage; Gemelli, Non 
Moechaberis; De conceptus « impotentiae coéundi » defini- 
tione sub respectu medicinae pastoralis; Salsmans, Genees- 
kundige Plichtenleer; Vermeersch, De Castitate; Schim van 
der Loeff, Het Voortplantingsleven van den Mensch, simul 
cum W. J. Duynstee, De Leer der Kuischheid. 

QUAESTIO PRIMA. 


De Organis genitalibus et Generatione 


Notiones physiologicae. 


I. Organa genitalia viri praecipua sunt : 


A. Externa : 1° Ambo testiculi (feelballen, zaadklieren, 
glandes séminales) : sunt duae glandulae seu « corpuscula 
ovoida bina quae intra involucrum suum seu scrotum (balzak, 
bourse) abdita sub inferiori corpore protuberant atque extra 
truncum propendunt. Suum nomen nanciti sunt testes quia de 
virilitate testantur! ». In testiculis zoospermata (spermato- 
zoïdes, leuenskiemen, zaaddraden) elaborantur quae quasi 
capite et cauda constare atque instar animalium se movere 
videntur, non tamen animalia, sed mere cellulae esse existi- 
mantur, eo quod in iis hucusque nulla perspecta fuit vita 
sensitiva. Haec sunt elementum masculinum essentiale 
generationi. In humore permiscentur qui ex iisdem testiculis 
conficitur, et una cum Zzoospermatibus eiaculari potest. Ut 
autem eiaculari facilius et fluere queat, in transitu ipsi 
permiscetur liquor qui ex variis glandulis interioribus secer- 
nitur : sic mixtum liquidum albi coloris et odoris oleacei 
obtinetur eiaculationi perfecte aptum. Talis eiaculatio vocatur 
pollutio. Liquor a testiculis elaboratus dicitur semen seu sperma. 
Quando semen est zoospermatibus mixtum, est semen per- 
fectum generationi aptum : zoospermata sunt elementum 
essentiale seminis * 


2? Membrum virile, seu penis aut virga (roede, verge : ordi- 
nario long. 9 cm. in requie, 15 cm. circiter in erectione) : est 
organum ad penetrandum organum genitale mulieris distinatum 
ibique semen deponendum; sub illo est uretra seu canalis qui 


'Eschbach, o. c.. diss. I, cap. 2, art. 2. 

3 Longitudinis sunt 50/1000 millim. circiter: caput habet 5/1000 millim.: 
segmentum seu corpus 6/1000 et cauda 40/1000 millim. 

3 Non sola spermata hisce testiculis conficiuntur sed isti simul sunt 
fontes secretionis interioris, quae sanguini miscetur, et cui signa virilitatis 
(barba, pili in pubi, vox masculina) et vis alendi appetitum sensualem 
tribuuntur. (Ver meersch, De Castitate, n. 7). 


tum sperma tum urinam emittitl. Cum sanguine oppletur, penis 
erigitur, et tunc ante seminis expulsionem solet fieri liquoris 
tenuioris productio et modica emissio ex glandulis quae in 
penem influunt. Quae effusio a theologis vocatur distillatio * 
Extremam membri partem occupat glans (eikel, gland) valde 
excitabilis, quae praeputio (voorhuid) operitur, cuius extremam 
pelliculam abscindebant ludaei : haec glans est praecipua 
sedes voluptatis venereae. 


B. Interna sunt : 1° Bini canales deferentes (vasa deferen- 
tia, zaadleiders, 40-50 cm. long.) qui a testiculis initium habent 
et per longum circuitum in uretram, tanquam canales eiacula- 
torii, confluunt. 


2° Binae vesiculae seminales (zaadblaasjes) quae sunt 
aliquod inter varia organa cuiusdam secretionis. Canales 
deferentes apud illas transeunt, unde saepe in illis reperiuntur 
zoospermata quae ibi aliquo tempore manent; et inde suum 
nomen vesiculae seminalis acceperunt, ac si essent zoosperma- 
tum receptacula. 


II. Organa genitalia mulieris praecipua sunt 


A. Externa : 1° Vulva (schaamspleet) quo nomine venit 
complexus partium exteriorum quarum praecipuae sunt : magna 
labia (schaamlippen) seu binae plicae pellis exterioris, — 
parva labia, seu binae minores plicae, sitae inter labia magna, 
— clitoris (kittclaar) seu minimus penis sine uretra (1-2 cm. 


| x Non ita tamen ut misceantur. Nam, perdurante erectione virgae 
et eiaculationis aestu, vesicula urinaria, ob contractionem musculi levis 
urethrae, Ita clauditur, ut urina e vesicula urinaria prodire et cum sper- 
tnate misceri nequeat » Piscetta ET Gennaro, Elementa Theologiae 
morulis. VII p. 5. 

' In viris itaque theologi distinguunt pollutionem et distillationem, 
quia duplex est emissio diversae naturae. Prima est liquoris zoosperma- 
tlbus mixti, crassioris et densioris. « In pollutione effusio humoris est 
copiosior et cum magna genitalium commotione et delectatione coniuncta; 
in distillatione e contra effusio humoris saepe est exigua et fere guttatim 
accidit et ordinario cum levi tantum aut vix ulla (quae percipitur) com- 
motione et delectatione » Noldin, o. c., n. 40. Qui humor ceteroquin 
est tenuioris naturae, et absque speciali colore aut odore. 

Aliquando valde evoluta apparet (6-7 cm.) et tunc quaedam feminae 
ea abutuntur, ad alias per modum viri accedentes. Quod est una ex 
formis peccati sodomiae. 

in erectione) qui in summitate inter parva labia situs est ac 
delectabiliter erigitur et instrumentum est voluptatis, — meatus 
urinarius, seu os, sub clitoride positum, per quod emittitur 
urina, — etc. 


2° Vagina (scheede : ordinario long, circiter 7-9 cm. ante, 
8-10 retro) quae invenitur sub clitoride et meatu urinario in 
medio inter parva labia : est canalis formae cylindricae ab 
exteriori parte ad interiora ducens, et est organum penetrabile 
recipiendo membro virili destinatum (vas debitum); per illam 
etiam emittitur sanguis singulis mensibus ac egreditur foetus, 
unde est flaccida et valde extensibilis. Ostium eius apud vir- 
gines regulariter operitur membrana (hymen, sigillum virgini- 
tatis, maagdenvlies), quae figuram dimidiae lunae imitari solet 
ita ut non totum ostium claudat. Vagina in aestu concupis- 
centiae emittit (raro exterius, potius in cavitatem uteri) 
liquorem similem ilii quem viri emittunt in distillatione, qui 
recte vocatur distillatio vel et pollutio feminea, dum antiqui 
illum dicebant semen mulieris; erronee tamen, quia licet 
aptiorem reddat copulam et penetrationem viri faciliorem, 
nullo tamen modo generationi directe inservit. 


3° Quibus addi possunt mammae seu ubera, quae non 
generationi ipsi sed lacti producendo et dando destinatae sunt. 


B. Interna sunt : 1? Uterus seu matrix' (baarmoeder) quae 
communicat cum vagina et destinatur ad fcetum continendum. 


2? Ovaria (eierstokken, eiklieren) : sunt duae glandulae ad 
dexteram et ad sinistram uteri, quibus ovula (200/1000 mm.) 
conficiuntur. Ovula sunt elementum femineum essentiale 
generationi. 


3° Oviductus, seu tubae (eileiders, 10-12 cm. long.), qui 
sunt bini canales qui communicant cum utero et per quos ova 
in illum descendunt. 

Apud mulierem tres sunt praecipuae sedes voluptatis 
primo et maxime clitoris; secundo, vagina usque ad uterum; 
tertio, papillae mamillarum, quarum excitatio excitationem 
genitalium etiam vehementem secum fert. Unde quamvis 
naturaliter maior sit pudor in muliere, quo retrahitur a luxuria, 


| Dimensiones ordinariae in statu normali differunt a virginibus ad 


multiparas, scii, a 60 mm. ad 68 mm. long, circiter; et a 38 ad 43 mm. 
lat. 


maior tamen est satisfactio venerea, et ideo postquam luxuriosa 
facta est mulier, saepius ad libidinem magis est proclivis quam 
vir. 


III. Evolutio organorum genitalium. 


In fcetu ante finem tertii mensis nequit sufficienter distingui 
sexus, sed genitalia externa apparent eadem. Unde iam 
intelligitur falsam esse sententiam Aristotelis, quam secuti sunt 
multi scholastici, secundum quam fœtus masculinus animatur 
post 40, femininus post 80 dies : hoc enim tempore nondum 
sufficienter apparet distinctio sexuum. A medio tertio mense 
conspicitur punctum quoddam seu tuberculum genitale, quod 
indicat organum externum, inter duas plicas cutis quae medio 
surclo dividuntur inferius. Iam paulo antea duae sunt parvae 
glandulae internae, quae currente tertio mense incipiunt lente 
evolvi et fieri ovaria in femina, testiculi in masculo : hi enim 
ante nativitatem in abdomine reconduntur in regione lumborum 
sub renibus et inde a nativitate descendunt in scrotum; accidit 
tamen aliquando ut alterutur vel uterque non descendat et 
tunc manet rudimentarius fectopia, verplaatsing). Quarto vero 
mense ineunte distinctio sexuum incipit apparere in organo 
externo : in masculo pars superior seu punctum valde augetur 
et evolvitur in penem, dum in femina parvum manet et fit 
clitoris: pars inferior seu plicae in masculo augentur et iun- 
guntur ut fiat scrotum, in femina magis resorbentur et ita fiunt 
labia vulvae. 

A tempore pubertatis organa incipiunt fieri apta generationi. 
Testiculi incipiunt conficere semen (atque internam secretionem 
et zoospermata ). licet non statim soleat esse prolificum. Quod 
tempus in nostris regionibus generatim transcurrit a 13-14 ad 
16 annum; elaboratio seminis semel incepta per se tota vita 
perseverat, etiam in senectute, quamvis tunc non semper 
maneat prolificum. 

Pubertas in femina est a tempore ovulationis, quae fluxu 
menstruo (mensis lunaris 28 d.), maturi ovuli decisionem 
sequente, revelari consuevit. Hic est fluxus sanguinis, quem 
a tempore pubertatis (apud nos a 12-13 ad 15 annum) usque 
ad 50 circiter annum feminae singulis mensibus patiuntur 
singulis mensibus enim in ovariis maturescit ovum, saltem 
unum, quod ex ovariis decisum in uterum mulieris transfertur. 
Eodem tempore uteri partes interiores sanguine replentur ut ad 
foetus evolutionem, si conceptio fiat, sanguis conferatur. Si ve- 
ro ovum non fuerit fecundatum, sanguis et cum sanguine ovum 

per vaginam posteriori tempore effluit. Qui fluxus vocatur 
menstruatio /règles, lunes, menstrues, stonden, maandstonden) 
et ordinario per duos vel tres, quandoque per plures dies 
perdurat. Aliquando valetudo mulieris postulat ut fluxus 
menstruus arte, ope scii medicamentorum, provocetur vel 
cohibeatur. Ab aetate autem 45-50 circiter annorum ovulatio et 
fluxus sanguinis cessant, et paulo post mulier non amplius est 
apta generationi sed fit sterilis '; — quod vocatur aetas reditus 
seu menopausis (retour d'âge, âge critique, kritische tijd. de 
jaren, de keerjaren, de slechte jaren). 

Tempore pubertatis etiam mammae evolvuntur in femina, 
ita ut lac producere valeant; apud virum manent in statu 
rudimentario. 


IV. Copulatio carnalis et fecundatio. Elementa essentialia 
fecundationis sunt sperma virile in quo zoospermata continen- 
tur, et ovulum femineum. Fecundatio postulat ut aliquod 
zoosperma ovulum penetret antequam, decisum ex ovario, per 
oviductum in uterum perveniat. Ad quod obtinendum requiritur 
physica coniunctio viri et mulieris seu carnalis copulatio 
(copula, coitus, paring), qua vir erectum penem in mulieris 
vaginam introducat ut in ipso aestu carnali semen ibi emittat 
et effundat. Quae copula, ut sit de se apta generationi, com- 
plectitur : 

l" erectionem membri virilis, qua dilatetur et rigidum fiat. 

2" eius in mulieris vaginam introductionem et penetrationem, 
unde vir sigillum virginitatis laedere et lacerare debet in 
virgine, quod semel laceratum non amplius redit (defloratio 
virginis), 

3" ibidem in aestu carnali agitationem et contractionem 
membri virilis ac seminis effusionem. Cui in muliere ex aestu 
concupiscentiae respondet distillatio abundans et contractio 
vaginae; sed haec duo generationi non sunt necessaria. 

Zoospermata, in vaginam introducta, in semine natant et 
motu vitali se movent ut ad interiores vaginae et uteri partes 
tendant, et uterus quasi sugendo attrahit liquorum spermati- 
cum. ita obsecundans motui zoospermatum. Ex adverso ovulum 
ex ovariis decisum per oviductum descendit. Progressus ovuli 
est lentus (7-8 dies vel ultra), e contra motus zoospermatum 
relative rapidus est ita ut aliquot horarum spatio oviductum 


' Similiter ablatio ovariorum supprimit fluxum sanguinis; item fecun- 
datio. et interdum lactatio. 

ingrediantur, ubi per plures dies (7-8 vel plus) vivere ac 
ovulum expectare possunt Quod si unum zoosperma ovulum 
maturum attingat, illud penetrabit et ex utriusque coniunctione 
fecundatio fiet ac generatio. Ex capite zoospermatis, et nucleo 
seu vesicula germinativa ovi, una fiet nova cellula protoplas- 


mate ovi radiato circumfusa, quae est origo totius novi entis 
viventisa. 


Itaque carnali coniunctione revera vir et mulier ex duobus 
unum facti sunt, unam duabus similibus partibus actionem 
effecerunt, sicut quasi unum organum ex utroque corpore 
compositum est. Unum scilicet constituunt principium genera- 
tionis et una caro? Ratione carnalis commixtionis non tantum 
membrum unius fit membrum alterius, sed vere una caro sunt : 
vir aliquid sui in mulierem deposuit, et mulier illud semen fecit 
suum, et semen, quod est aliquid viri, iam in possessionem venit 


uteri mulieris. Ita matrimonium vere et absolute est consum- 
matum. 


Quod si post copulam zoospermata ovulum penetrent, una 
caro erunt non solum in actu coniugii, sed et in effectu, in nova 


| Non ergo statim post copulam fecundatio fit, cum zoospermata per 
plures dies in corpore vivo mulieris vivere possint. Etiam post mortem 
se movent adhuc per | 1/2 ad 2 dies. Stante temperatura 38-40? se 
ostendunt vivaciora; temperatura 20? sine motu apparent. Aqua frigida 


occiduntur; electrico fulgure enecantur. Liquores alcalini 


eorum motui 
favent; acidi iis nocent. 


3 Unde iam sustineri nequit doctrina multorum Scholasticorum (inter 
quos Sanctus Thomas), qui asserebant elementum femineum in generatione 
esse mere passivum. Quamvis enim elementum masculinum active pro- 
vocet et determinet transformationem ovuli ac conceptionem, et elementem 
femineum istam transformationem passive subeat, licet ad eam active 
videatur quadantenus concurrere, attrahendo caput zoospermatis; attamen 
utrumque eodem modo active concurrit ad formationem novi entis, viribus 
scii, vitalibus propriis. 

3 « Erunt duo in carne una, i, e. per mixtionem carnalem una caro 
efficiuntur; et sic membra unius fiunt membra alterius... ex duobus fit 
unum (principium) In actu generationis » S. Thomas, In I ad Cor. VI, 16. 
Item CaibtanuS: in uno carnalis generationis principio perfecto et 
iusto (legitimo) ». Cfr. VehmeerSch, o. c.,, p. 13. — Erronee quidam 
carnalem commixtionem intellexerunt mixtionem cum sanguine menstruo : 


si enim nulla est menstruatio, tamen copulá consummatum est matrimo- 
nium. 

carne ex ipsis composita. Et ita perfecte consummatum matri- 
monium fit adhuc plenius consummatum 

Notetur autem generationem stricte fieri posse sine pene- 
tratione vaginae, sed sufficere quod vir ad ostium vaginae 
deponat semen, quod tunc ob motum vitalem et attractionem 
vaginae potest subintrare. Sed ita omnino raro et per accidens 
fecundatio fieri potest; unde non sufficit ad copulam qualem 
natura eam instituit, et viri qui tantum id valent perficere et 
in vaginam penetrare non possunt, impotentes sunt ad copulam 
perficiendam et ad matrimonium contrahendum. A fortiori ad 
copulam non sufficit fecundatio artificialis, qua semen antea 
emissum arte quadam in vaginam vel uterum introducatur; 
quod insuper est graviter illicitum?. 


V. Impotentia et sterilitas. Alla est impotentia coeundi 
seu copulandi, alia generandi. Prior dirimit matrimonium, 
quod consistit in mutua corporum traditione in ordine ad 
copulam carnalem, et ideo ut finem immediatum habet ipsam 
copulam : haec est impotentia ad ipsum matrimonium. Altera, 
impotentia generandi, non impedit ipsum matrimonium sed 
lautum finem ulteriorem principalem ad quem matrimonium 
institutum fuit : haec non est impotentia matrimonii, sed sola 
cius sterilitas. 

Aliis verbis : alius est finis primarius institutionis matri- 
monii. et est generatio, et alius finis rei institutae seu ipsius 
matrimonii, et est copula de se generationi apta : hic finis 
immediatus si attingitur, res ipsa valida est, etiam si per 
accidens impossibile est ut attingatur finis ulterior seu prima- 
rio-. institutionis. Est autem copula carnalis de se generationi 
apti : essentialiter actus quo per penetrationem membri virilis 
in vaginam semen virile ibidem emittatur et deponatur. Unde 
quidquid illam copulam impossibilem reddit, absolute vel rela- 
tivi, constituit impedimentum impotentiae; quidquid copulam 
non impedit, sed solam generationem, non est impotentia, sed 
solum sterilitas. Hinc 

' liinc enim erit strictissima carnis seu elementorum generationi inser- 
vlrnllum (seminis et ovuli) commixtio. 

' In decreto S. O. 24 Martii 1897 agitur de fecundatione artificiali 
proprl-+ dicta. Aliud esset si rite peracta copula et semine non ad ostium 
cpildrin .icd in introitu vaginae deposito, ibi, quin ex vagina extrahatur, 
rm illlgiietur et ope syphunculi profundius ad uterum traiiceretur. Sic 
enim inillo momento semen ordinatione sua ad finem generationis priva- 
retui, unde id non videretur esse nisi adiuvare naturam. 

A. Impotentia (onverrnogen) datur quotiescumque non 
adsunt organa expedita ad copulam carnalem, vel stante 
organo copula tamen est impossibilis; absoluta est vel relativa 
prout ad omnem vel ad aliquam tantum personam est. Unde 


1) Apud virum impotentia est a) absentia penis; b) defec- 
tus utriusque testiculi vel eorum perfecta contusio aut atrophia ; 
c) vasectomia duplex seu resecatio utriusque canalis deferentis; 
d) disproportio penis; e) hypospadia" et epispadia qua 
meatus non in extremo sed in medio penis aperitur, sive ex 
parte inferiori sive ex parte superiori, ita ut semen non possit 
infundi in vagina; f) aphrodisia seu nimia caliditas, ex qua 
exaggerata excitatione semen ante copulam perditur, et ana- 
phrodisia seu nimia frigiditas, qua erectio penis et expulsio 
seminis impeditur. 

Tria priora faciunt impotentiam absolutam; quintum et 
sextum relativam; quartum facit alterutram. Sextum ordinario 
non reddit perpetuo impotentem; pro tertio disputatur an 
potentia restitui possit. 


2) In muliere : impotentia est a) defectus vaginae aut ostii 
in illa, ita ut .nullatenus perforari valeat; b) nimia arctitudo; 
C) vaginismus, quo ex excessive excitatione vulva se occludit, 
penetrationem sufferre nequit, et copulam impedit. 

In primo casu impotentia adest absoluta, in secundo relativa, 
in tertio alterutra .nec semper perpetua. 


B. Sterilitas (onuruchtbaarheid) 1) in viro est absentia 
seminis prolifici quia, ob accidentalem et transeuntem causam 
aut obstructionem, semen hic et nunc zoospermatibus est 
destitutum, aut ob morbum testiculorum, vesiculae seminalis, 
uretrae, etc. zoospermata non satis vivacia sunt, vel nimis 


Qui utroque testiculo carent vocant ir eunuchi (cfr. Mt. XIX, 10 sq.). 
Alii sunt spadones qui ita sunt nati; alii castrati, qui arte humana testiculis 
vel etiam ipso pene fuerunt frustrati. « Spado seu qui eunuchus nascitur 
et ille qui infans castratus est verae copulae est incapax; qui aetate adulta 
utroque teste orbati sunt per aliquod tempus copulationis capaces manent, 
plerumque tamen per intervallum plus minusvc amplum, ipsam copulam 
iam exercere nequeunt. Testibus orbati privantur secretione interna qua 
energia copulandi cum effusione alitur, ita ut copula satiativa cum 
effusione et dein copulae facultate destituantur >. Ita Vermeersch, o. c.. 
n. 60 et 84. 

= Notat De Smet. De Matrimonio, n. 551. nota 4. illum defectum 
aliquando curari sola mutatione situs in copulando. 

celeriter pereunt, vel elemento necessario carent, aut ovulum 
penetrare non apta sunt. 


2) In muliere est a) excisio perfecta utriusque ovarii aut 
perfecta eorum atrophia, ita ut nullum adsit ovulum; b) vitium 
aut turbatio organi qua ovulum maturescere nequit; c) impe- 
dimentum quo fit sive .naturaliter sive artificialiter, v. g. ex 
ligatione oviductus aut excisione uteri, ut nulla ovuli et sper- 
matis sit possibilis coniunctio. 

Ex quibus iam intelligitur id de quo tam late disputatum 
fuit : cur absentia testiculorum aut emissionis seminis in viro 
sit impotentia, dum absentia ovariorum vel ovuli in femina 
non sit. Quia nempe emissio seminis est de essentia copulae 
de se aptae generationi, ovulum autem non est elementum 
essentiale copulae, sed solius generationis. 


VI. Animadversio. Ex praedictis patet tum zoospermata 
tum ovula esse cellulas viventes, praeditas proprio principio 
vitali, nec animatas anima humana; unde nullo molo possunt 
haberi ut partes vel organa corporis viri aut mulieris, licet in 
corpore sint locata. Quod valde notandum ad vitandas falsas 
quorumdam et pravas consequentias. 


QUAESTIO SECUNDA. 


De Castitate et Luxuria in Genere 


Principia theologica. 


I. Castitas affinitatem habet cum verbo « castigare », quia 
iuxta dictamen rectae rationis concupiscentiam reprimit vel 
refrenat quae maxime refrenari indiget. Est scilicet virtus 
moralis specialis, species temperantiae, quae ad honestatem 


| Ita S. Off. 3 Feb. 1887; 23 iulii 1890; 31 iulii 1895; S. C. de Sacr. 
2 April. 1909. Cfr. Vermeersch qui vindicat hunc esse legitimum sensum 
responsionum, ac adversariis respondet, o. c., p. 53-55. 

inclinat moderandi appetitum sexualem et delectationem vene- 
ream. Haec delectatio percipitur in organo genitali et ordinatur 
ad generationem; unde vocatur venerea, quia deam Venerem 
huius delectationis praesidem faciebant gentiles. 

Dicitur : 1° Virtus specialis, quia habet obiectum speciale 
concupiscentiam delectationis venereae moderandam. Unde 
appetitum sexualem immediate et per se respicit, alios sensus 


mediate et per accidens in quantum ad delectationem veneream 
excitandam concurrunt. 


2? Species temperantiae : Haec moderatur appetitum sen- 
sitivum in illis quae maxime alliciunt; inter haec autem 
vehementiores sunt delectationes carnis in usu organorum 


genitalium; ergo virtus quae eas moderatur est species tem- 
perantiae ’. 


3° Quae ad honestatem | inclinat moderandi appetitum 
sexualem : Obiectum materiale habet appetitum delectationis 
venereae; obiectum materiale primarium (seu formale quod) 
est moderamen rectae rationis in delectatione venerea ponen- 
dum; obiectum formale quo est honestas specialis quae in 
voluptatibus carnis secundum normam rectae rationis mode- 
randis consistit. 


Castitati adnectitur pudicitia {schaamachtigheid. eerbaar- 
heid) : ila ordinatur ad delectationes principales ipsius 
copulae, haec circa delectationes circumstantes quae magis 
apparent et signa sunt venereorum, v. g. aspectus, oscula, 
tactus, etc., de quibus homo maxime pudet coram aliis, quia 
magis solent deprehendi. Non est virtus realiter distincta, 
sed circumstantia castitatis in genere'. 


IL Delectatio est quies seu complacentia appetitus in bono 
praesenti seu possesso : quoties enim potentia humana obiectum 
proprium agendo attingit aut possidet, oritur in appetitu 
delectatio. Plures autem sunt potentiae humanae tendentes 
ad diversa bona, unde etiam variae oriuntur delectationes. Et 
quidem 


a. spiritualis in voluntate ex possessione boni intellectualis 
seu spiritualis, 


b. sensibilis in appetitu sensitivo et solis sensibus ex posses- 
sione boni sensibilis sibi proportionati, 


1 S. Thomas, Sum. Theol, I-I, q. 151, a. 2 et 3. 
? Ib., a. 4. 

c. carnalis seu sexualis et venerea in eodem appetitu 
sensitivo, ac etiam in organis genitalibus ex istorum exercitio 
vel usu, quae per se pertinent ad vires vegetativas. Cum autem 
potentiae humanae inter se intime connectantur, ideo saepe 
fit ut una delectatio aliam secum trahat, et sic oriuntur duae 
delectationes mediae inter tres delectationes praefatas. Unde 
quinque a theologis distinguuntur delectationes : 


|^ pure spiritualis est illa quae oritur vel ex cognitione 
intellectuali alicuius rei, v. g. dum quis gaudet de cognitione 
diu quaesita alicuius veritatis, vel oritur ex ipsa re cognita, 
v. g. si quis gaudet de Deo, aut de virtute, cuius pulchritu- 
dinem considerat. Est moraliter bona vel mala prout id quod 
placet est bonum vel malum, v. g. gaudere de cognitione 
existentiae Dei, vel de novo medio furandi aut alteri iniuriam 
inferendi ’. 


2? delectatio spiritualis-sensibilis quae oritur ex vivaciore 
repraesentatione, praesertim ex visu vel tactu personae, tenere 
sed honeste, praesertim ob qualitates spirituales, amatae. Haec 
etiam delectatio per se in voluntate residet, sed tam vehemens 
est ut in appetitum sensitivum redundet, et coniungatur cum 
commotione cordis et sanguinis) Talis delectatio comitari 
solet amorem matris in filium, sponsi in sponsum, amici in 
amicum. Per se seiungitur a delectatione carnali et ideo ex 
hac parte est moraliter indifferens. 


3? delectatio mere sensibilis est illa quae ex alia re sensibili 
quam ex venerea oritur. Est scilicet grata et amoena affectio 
quae in ipsis organis sensuum percipitur ex conformitate seu 
proportione obiecti sensibilis cum sensu, verbi gratia ex visu 


' Vocatur pure spiritualis, ratione facultatis, non ratione obiecti, nam 
« omne quod concupiscimus secundum naturam, possumus etiam cum 
delectatione rationis concupiscere sed non e converso » (S. Th. I-II, 
q. 31, a. 3). Unde etiam potest esse de obiecto sensibili vel venereo: 
de quo vide I-II, q. 31, a. 3, 4, 5; cfr. q. 34, a. 1. — Delectatio spiritualis 
de se sequitur naturam amoris rationalis, unde per se est bona vel mala 
secundum obiectum. A S. Thoma vocatur delectatio intelligibilis (q. 31, 
a. 5), delectatio rationis seu quae consequitur rationem (a. 3). Hinc, ad 
differentiam delectationis sensibilis, nequit aliquis agere ob solam delec- 
tationem spiritualem : haec enim per se iungitur bono honesto vel 
Inhonesto. 

' A Sancto Thoma vocatur delectatio spiritualis cum redundantia in 
appetitum inferiorem (I-II, q. 31, a. 5). 

aut tactu rei quae placet, aspectu rei pulchrae, tactu rei blan- 
dae, gustu cibi sapidi Per se est absque commotione venerea 
et ideo talis delectatio per se est indifferens. Si quaeritur iuxta 
ordinem naturae, i. e. cum suo et ob suum finem naturalem, 
est bona, v. g. quando cibus et potus ita sumuntur cum delec- 
tatione gustus; si autem delectatio avertitur a fine proprio vel 
si quaeritur propter seipsam, est mala. 


4? delectatio sensualis seu sensibilis-carnalis : est delec- 
tatio de se mere sensibilis, quia ex re mere sensibili non 
venerea oritur, quae tamen apta est ad delectationem veneream 
excitandam, v. g. aspectus, tactus, osculum, colloquium mere 
sensibile personae ob pulchritudinem affectu sensitivo amatae. 
Haec delectatio tota per se residet in appetitu sensitivo; vehe- 
mentior tamen coniuncta est cum commotione cordis et 
sanguinis, et tunc facile excitat commotionem carnalem et in 
appetitum venereum redundat. Talis delectatio, si ratione 
agentis involvit proximum periculum consentiendi appetitui 
inordinato venereo, est peccatum ex genere suo grave; si non 
habetur tale periculum, nec ex alia parte adest ratio plene 
excusans, uti mos patriae, amicitia non sensualis sed rationi 
conformis, etc., est peccatum leve. 


5° delectatio venerea seu carnalis) vel genitalis quae 
oritur ex commotione organorum et humorum generationi 
inservientium : ex natura sua est actus appetitus sensitivi cui 
placet sensus voluptuosus seu delectabilis immutatio in organis 
genitalibus existens. Consistit pro viro in delectabili erectione’ 
penis et eiusdem agitatione quae semen profundit, pro femina 


| A Sancto Thoma vocatur delectatio sensibilis vel animalis secundum 
cognitionem, I-II, q. 31, a. 5 et 6. 

' Delectatio quae in cibo et potu capitur, non quidem ex gustu, sed 
ex ipso tactu ciborum aut potuum etiam est corporalis, et ideo cum 
S. Thoma potest vocari carnalis, quia in tactu corporis perficitur (I-II. 
q. 72, a. 2). Haec tamen delectatio praesentem materiam non respicit, 
et ideo In praesenti sumimus delectationem carnalem sensu magis stricto 
pro sola delectatione ex tactu venereo (ibid, ad 4um). Utraque delectatio 
carnalis a S. Thoma dicitur sensibilis ratione utilitatis, scii, ad con- 
servationem naturae animalis; perficitur In tactu (I-II. q. 31, a. 6). 

* Ab erectione venerea et delectabili distinguenda est erectio pure 
naturalis et quasi mechanica ; illa est ex phantasia venerea vel cum 
voluptate; haec ex causa mere physica oriri solet et sine ullo voluptatis 
sensu habetur. Cfr. v. g. Aertnijs, Th. Mor., I, n. 219; Vermeersch, 
o. c., n. 28. 

in delectabili erectione clitoridis et in vaginae contractione 
cum distillatione. Non ergo omnis genitalium delectatio est 
venerea : potest enim et in iis percipi delectatio mere sensibilis; 
sed illa sola venerea est, quae hisce organis est propria et in iis 
tantum percipi valet. Haec est propria materia castitatis et 
luxuriae. 

Est autem duplex : completa, perfecta seu consummata, et 
incompleta, imperfecta seu inchoata, prout usque ad ultimum 
terminum naturalem actus procedit et naturam satiat, vel ex 
commotione carnali oritur quae ad ultimum terminum non 
procedit et naturam non satiat. 

Haec delectatio itaque secundum rectam rationem ordinata 
et refroenata est obiectum castitatis: inordinata et irrefroenata 
est obiectum luxuriae. Indebite, sive eam delectationem realiter 
quaerere, complete aut incomplete, sive cogitando eam sibi 
repraesentare et mente in ea complacere, est luxuria. 


III. Castitas in aliis moderatur, in aliis excludit delecta- 
tionem veneream, ratione diversi status: hinc distingui solet 
triplex : 


1° iuvenilis, quae ab omni delectatione venerea abstinet 
usque ad tempus nuptiarum: 


2? coniugalis, quae moderatur appetitum voluptatis sexualis 
in coniugibus et excludit quidquid illicitum est in usu matri- 
monii; 


3? vidualis, quae post dissolutum matrimonium ab omni 
carnali voluptate abstinet, sive in perpetuum sive ad alteras 
nuptias. 

Ratione autem modi quo servatur, distinguitur imperfecta, 
quae abstinet tantum a voluptatibus carnis illicitis, et perfecta, 
quae abstinet ab omnibus delectationibus etiam in matrimonio 
licitis. 


IV. Virginitas duplici sensu accipitur : 


1° sensu quasi physico significat solam integritatem carnis 
seu organi genitalis, quae amittitur in viris per voluntariam 
pollutionem seu effusionem seminis, in feminis per volunta- 
riam effractionem membranae hymen seu claustri virginalis’, 


' Quia hymen illud etiam a natura potest deesse et non semper in 
primis copulis frangitur eo quod aliquando membrana tam elastica et 

quae fit per copulam carnalem cum viro vel per alium tactum. 

Hoc sensu virginitas non est virtus sed bonum naturae a 
nativitate omnibus inditum; speciatim vero feminae vocari 
solent virgines, quia ipsae solae signaculo virginitatis a natura 
donatae sunt. Sic ergo virgo est mulier quae nunquam copu- 
lam habuit, quamvis actibus internis vel externis solitariis 
contra castitatem peccaverit. Pariter manet virgo illa quamdiu 
servatur carnis integritas, quamvis ad nuptias deinde transire 
intendat. 


2? sensu morali, virginitas seu castitas viriginalis est virtus 
quae significat firmum voluntatis propositum servandi integri- 
tatem carnis, et ab omnibus delectationibus venereis tum 
illicitis tum licitis perpetuo abstinendi in subiecto per libidinem 
nunquam corrupto. Hoc sensu virginitas a castitate perfecta 
eo differt quod integritati carnis coniungitur, dum castitas 
perfecta etiam ab illo servari potest qui antea libidine iam 
corruptus fuit. Itaque duo ad virginitatem pleno sensu 
acceptam requiruntur : a. carnis integritas, quod est virgini- 
tatis elementum materiale; consistit in voluntaria immunitate 
a delectatione carnali completa seu satiativa et in voluntaria 
conservatione claustri virginalis; b. voluntatis propositum, 
quod est virginitatis elementum formale : sine hoc proposito 
servandi perpetuo castitatem, nec proprie virtus nec virtutis 
praemium accidentale (aureola) haberi potest. 

Secundum Sanctum Thomam’ virginitas est virtus specialis 
a castitate communi distincta, quia habet excellentiam specia- 
lem. Dicitur a virore quia importat immunitatem a corruptione 
seu concupiscentiae adustione circa delectationes venereas; et 
differt a castitate quia non solum ab illicitis sed ab omnibus 
delectationibus venereis abstinet et ideo proponit castitatem 
iuvenilem perpetuo servandam. 


Corruptio autem triplex esse potest : a. corporalis tantum, 
id est involuntariai fractio sigilli virginalis vel involuntaria 


mollis est ut permittat introductionem penis quin laceretur, ideo quidam 
claustrum virginitatis in quadam contractione et compressione ponunt 
qua partes orificii vaginalis constringuntur donec carnali copula dilatatae 
sint. Nos autem sequimur sententiam communem. 

| De notione virginitatis cfr. S. Thomas, H-I, q. 152, art. 1; de 
aureola ipsi promissa, Suppi., q. 96, art. 5. 

' I-I, q. 152, art. 3. 

' Causae variae assignantur: saltus, equitatio modo virorum, casus, 
conatus primi menstrui, ulcera, etc. 

resolutio seminis; b. corruptio solius mentis, id est consensus 
in rem veneream sine opere, sive fiat delectatione venerea 
incompleta, sive revocatione propositi; c. utraque simul, scilicet 
voluntaria delectatio completa, vel voluntaria seu libidinosa 
fractio sigilli virginitatis. 

In tertio casu amittitur virginitas irreparabiliter, in secundo 
reparabiliter, in primo nullo modo. 


V. Luxuria est appetitus, id est amor et usus, delectationis 
venereae inordinatus; inordinatus autem est si, extra usum 
legitimum in copula coniugali et in actibus ad illam disponen- 
tibus, delectatio quaeratur. Delectatio scilicet sicut et usus 
genitalium ex natura sua essentialiter ordinatur ad propaga- 
tionem generis humani. Haec autem debito modo fieri non 
potest nisi in unione matrimoniali permanente, quae ad rectam 
educationem prolis omnino est necessaria. Ergo appetitus et 
usus venereorum est inordinatus si quaeratur : primo, sine 
ordine ad actum coniugii legitimum; secundo, in isto actu, sed 
modo illegitimo et indebito, praeter regulas natura et ratione 
praescriptas. 


Ratione modi quo fit, luxuria alia est : A. mere interna, 
quae consistit in solo affectu vel desiderio delectationis aut 
usus venereorum, et prohibetur a nono decalogi praecepto; 
B. alia est etiam externa, quae fit cum usu et commotione 


organorum genitalium, et prohibetur a sexto praecepto; haec 
autem potest esse 


1° completa, perfecta et consummata, si actus exterior 
usque ad naturalem suum terminum, id est satiativam delec- 
tationem, perducitur, sive a. sit naturalis seu iuxta naturam 
et actus sit aptus ad finem suum naturalem generationis 
obtinendum, uti fornicatio, adulterium, incestus: sive b. sit 
innaturalis seu contra naturam et actus non sit aptus ad finem 
suum naturalem, sed hic reddatur impossibilis, uti pollutio, 
onanismus, sodomia; 


2? incompleta, imperfecta et inchoata est, si actus exterior 
ad terminum suum naturalem non perducitur et ultimum 
terminum delectationis satiativae non attingit. Haec se habet 
ad completam ut initium ad terminum, medium ad finem, 
inchoatio ad consummationem, et ideo non tam dicitur 
luxuria quae versatur circa ipsam delectationem copulae, sed 
potius impudicitia circa delectationes circumstantes. 


23 


Ratione diversae intentionis voluntatis qua luxuria com- 
mittitur, ac proinde diversae gravitatis et imputabilitatis, 


1° alia est directe et in se volita, quando quis ipsam 
delectationem veneream intendit et procurat propter seipsam; 


2? alia est voluntaria in causa, quando quis voluntarie 
causam ponit quae delectationem veneream procurat, quin 
istam in se velit et intendat; 


3? alia est indirecte voluntaria, quando aliquis delecta- 
tionem veneream nec intendit nec procurat, sed involuntarie 
ortam non impedit dum impedire eam possit et debeat. 

De quarum gravitate extra matrimonium nunc est dicen- 
dum. 


VI. Omnis luxuria extra matrimonium directe et in se 
voluntaria, sive completa sive incompleta, etiam minima, est 
mortaliter mala, et non admittit levitatem materiae 


Probatur : |* Res est evidens pro luxuria completa : usus 
genitalium essentialiter destinatur ad propagationem generis 
humani per copulam coniugalem. Ergo omnis talis usus extra 
matrimonium est inordinatus, et quidem ita ut sit directe 
contra maximum bonum commune societatis, scilicet eius 
conservationem et debitam propagationem. Hoc autem est res 
maximi momenti, et ideo inordinatio est ex se et semper 


gravis. Quod si non esset, parum curarent homines de ma- 
trimonio ineundo. 


Porro specialis difformitas in eo est, quod actio et delec- 
tatio maxime necessariae ad bonum commune ac bono speciei 
immediate destinatae, ad delectationem quaeruntur persona- 
lem, et ad individuum referuntur; et ita ad bonum individuale 
ordinatur quod ad solum bonum speciei immediate spectat. 
Quae magis patebunt ex infra dicendis de pollutione et forni- 
catione. et ex iis quae hic sequuntur. 


2° Idem valet de luxuria incompleta etiam minima, dum- 
modo sit in se volita. Ratio generalis est, quia cuique impossibile 
est quaerere delectationem veneream incompletam quin im- 
plicite quaerat et velit completam, et eius deordinationem 
incurrat, vel affectum ad completam luxuriam habeat. Etenim: 


| Cfr. Q. D. XV de Malo, a. 2, ad 16 et 17: Q. D. XV de Verit., 
a. 4, et ad 8: LIL q. 74, a. 8; IUL, q. 153, a. 3, et q. 154, a. 4. 

Omnis actus venereus qua talis habet naturalem ordinem 
ad copulam coniugalem seu ad actum perfectum legitime in 
matrimonio exercendum, cuius est .naturale initium et prae- 
paratio. Atqui omnis delectatio venerea extra matrimonium 
quaesita tollit ordinem istum et in bonum individuale ordinat 
id quod bono speciei destinatur. Ergo omnis delectatio venerea 
extra matrimonium quaesita indebite ad bonum individuale 
tendit et tollit naturalem ordinem ad speciem humanam. Sed 
talis inordinatio est intrinsece et graviter mala, quia est inver- 
sio ordinis naturalis qua actus speciei quasi opus singularis 
hominis exercetur, et quantum ad maximum bonum : conserva- 
tionem societatis, subordinatio violatur qua homo qui est pars 
speciei sub specie constituitur; qui ordo, quia hac in materia 
ipsi societati humanae est omnino necessarius, sub gravi est 
servandus. Ergo omnis actus venereus extra matrimonium 
quaesitus est intrinsece et graviter malus. 


Vel aliter : In fornicatione et pollutione adest grave pecca- 
tum quia actus et delectatio bono speciei destinata ad indivi- 
duum referuntur. Atqui idem est in luxuria imperfecta, directe 
et in se voluntaria. Ergo in illa est peccatum mortale. Prob. 
minor : Qui voluntarie ponit ac directe et in se vult initium, in 
affectu iam vult complementum, non exequendum, sed habet 
affectum ad illud'. Sed luxuria imperfecta et delectatio vene- 
rea incompleta ex natura sua sunt initium luxuriae consum- 
matae et delectationis completae. Ergo qui voluntarie ponit 
ac directe et in se vult luxuriam imperfectam, habet affectum 
ad luxuriam completam, et ita peccat mortaliter. 

Unde in quacumque materia etiam minima, semper est 
eadem laesio ordinis naturalis, societati omnino necessarii, et 
integra ratio deordinationis V 


| Fundatur in principio S. Thomae, I-IL q. 1, a. 6, quod « semper 
inchoatio alicuius ordinatur ad consummationem ipsius »; unde qui vult 
inchoationem, eo ipso implicite et necessario vult consummationem, sicut 
qui vult bonum participatum, eo ipso vult illud « ut tendens in bonum 
perfectum ». 

' De hac re videri possunt Caietanus, Ill. Waffelaert et P. Ver- 
meersch. Argumentum nititur in principiis generalibus quibus dignoscitur 
peccatum mortale et veniale. Mortale est contra charitatem; unde cum 
societas humana sit medium homini necessarium ut perveniat ad finem 
suum, id omne quod directe est contra societatem, seu contra id sine quo 
ista subsistere non possit, est etiam contra charitatem quae nos unit 
Deo fini ultimo. — Aliis verbis: medium ad finem, a Deo homini imposi- 

Confirmatur : a) secundum S. Thomam delectatio adnexa 
est actui propter ipsum actum; unde consensus in delectationem 
est eiusdem malitiae ac consensus in actum : si opus vetitum 
sit, et delectatio operis eodem modo prohibetur. Atqui con- 
sensus in actum completum luxuriae extra matrimonium est 
peccatum mortale. Ergo et quicumque consensus in delectatio- 
nem huius actus. Sed omnis delectatio venerea per se ordinatur 
ad copulam seu actum completum cuius est inchoatio, ut dictum 
est, et ita est delectatio actus completi, quia semper est eiusdem 
fationis Ergo omnis delectatio venerea propter se quaesita 
est peccatum mortale. « Si consensus in delectationem forni- 
cationis cogitatae est peccatum mortale, a fortiori consensus 
in delectationem fornicationis inchoatae, seu consensus in 
delectationem quae est principium aut pars delectationis forni- 
cariae » Caietanus in II-II, q. 154. art. 4. 

Et sane nemo delectatur nisi de eo quod videtur ipsi bonum 
et appetitui suo conforme; qui ergo delectationem quaerit 
operis mortaliter mali illud ut sibi bonum habet, ac proinde 
eius affectus in opus mortaliter malum tendit. Et sic peccat 


tum est ut ordinem rerum naturalem servet quantum ad Deum, ad pro- 
ximum, et in seipso; ergo omnis substantialis violatio ordinis est materia 
gravis. Et quidem lex naturae non mere sonat: damnum proximi vel 
societatis evita, sed potius: serva ordinem ne damnum oriatur. Luxuria 
autem, ex natura sua, violat naturalem ordinem rerum, quia actus speciei 
ut actus individualis exercetur, et ad bonum individuale ordinatur id quod 
ad solum bonum societatis destinatur eiusque conservationi et propaga- 
tioni est necessarium. Ergo est directe contra societatem, modo quo supra 
dictum est. 

Multi efficaciam huius argumenti in dubium revocant; inter quos est 
Billuart, de Temp., diss. 5, a. 2, qui ad illud evertendum multa exempla 
profert in contrarium. Sed ista non sunt ad rem, quia in iis agitur de 
delectatione mere sensibili voluntarie quaesita; aut si comitetur delectatio 
carnalis, haec non directe et in se, sed solum in causa, est voluntaria. — 
Alii obiiciunt mendacium esse essentialiter violationem ordinis, nec esse 
mortale. At ordo quem laedit luxuria est insuper necessarius societati. 
Ex hoc itaque, quod ordo naturalis violatur, luxuria est intrinsece mala; 
ex hoc quod ordo violatur necessarius et essentialiter debitus ipsi societati, 
est graviter mala. 

Argumentum nullo modo valet ostendere alias delectationes, etiam 
propter se quaesitas, esse peccatum mortale, quia non sunt propriae 
actus genitalis, ac proinde ordinem essentialem ad speciem non attingunt. 

| Quod et ipse Billuart, diss. 6, a. 16, agnoscit: « Delectatio eiusdem 
rationis est, ait, cum ea quae est in copula, ad quam per se tendit ». 

mortaliter, quia deliberate vult ut affectus eius sit conformis 
operi mortaliter malo’. 


| Ita S. Thomas, locis citatis, praesertim I-II, q. 74, art. 8. Nequit 
autem obiici S. Thomam ibi solum docere consensum morosum in delec- 
tationem completam actus consummati esse peccatum mortale. Hoc in 
casu enim ageretur de sola delectatione cogitata spiritualiter, non de 
delectatione in organis genitalibus realiter experta, cum delectatio com- 
pleta in organo genitali percepta nequeat haberi sine exercitio completo 
actus genitalis et luxuria consummata. E contra Sanctus Thomas 

a. nomine delectationis morosae intelligit etiam, « quando (ratio) non 
reprimit illicitum passionis motum; sicut cum aliquis, postquam deliberavit 
quod motus passionis insurgens est inordinatus, nihilominus circa ipsum 
immoratur et ipsum non expellit » (I-IL, q. 74, art. 6), seu « quando 
inordinatus actus inferiorum virium... post deliberationem non coercet » 
(a. 5. Cfr. Q. D. de Verit. XV, a. 4, ad 10). 

b. Suam doctrinam applicat actibus luxuriae imperfectae, quos a fortiori 
habet ut peccata mortalia: « Dictum est supra (I-II. q. 74. art. 7 et 8| 
quod consensus in delectationem peccati mortalis est peccatum mortale 
et non solum consensus in actum. Et ideo cum fornicatio sit peccatum 
mortale et multo magis aliae species luxuriae, consequens est quod con- 
sensus in delectationem talis peccati sit peccatum mortale, et non solum 
consensus in actum. Et ideo cum oscula et amplexus huiusmodi propter 
delectationem huiusmodi fiant (non dicit, ut animadvertit Ill. Waffelaert 
post Caietanum : cum aut quando fiunt, quia natura sua habent ut ita 
fiant; sed, cum fiant, scii, nata sint fieri), consequens est quod sint 
peccata mortalia ». Eamdem conclusionem ex eodem principio deducit 
Q. D. de Verit. XV, art. 4: « Ex quo sequitur quod quidquid homo agit 
ex consensu talis delectationis ad hoc ut huiusmodi delectationem nutriat 
vel teneat, sicut sunt turpes actus vel libidinosa oscula vel alia huiusmodi, 
totum est peccatum mortale ». Unde ad obiectionem : Actus luxuriae sunt 
tactus, amplexus et oscula. Sed huiusmodi non videntur esse peccatum 
mortale; respondet Q. D. de Malo XV, art. 2, ad 18 : « Tactus, amplexus 
et oscula in quantum ordinantur ad actum fornicationis consequuntur 
consensum (in fornicationem); in quantum ordinantur ad solam delecta- 
tionem, consequuntur consensum in delectationem quae est peccatum 
mortale. Et ideo utroque modo sunt peccata mortalia ». lamvero in 
actibus istis quaeritur delectatio non cogitata, sed actu percepta et incom- 
pleta. Ergo, secundum S. Thomam, omnis delectatio est specifice 
(complete vel incomplete) delectatio fornicationis aut pollutionis, et ideo 
per se quaesita ob delectationem peccati mortalis. Hinc 

c. Sanctus Thomas expresse docet quamcumque delectationem luxuriae 
(extra matrimonium) esse peccatum mortale, scii, in Q. D. de Malo XV, 
art. 2: Utrum omnis actus luxuriae sit peccatum mortale; quam doctrinam 

b) Ob vehementiam concupiscentiae carnis et fragilitatem 
hominibus communem, moraliter impossibile est concupiscen- 
tiam inter certas limites continere; unde ipse consensus in 
minimam delectationem constituit periculum proximum con- 
sentiendi ulteriori delectationi et actui completo'. Ergo et talis 
consensus in minimam delectationem est peccatum mortale. 
Unde etiam si opinio tenens dari parvitatem materiae in luxu- 
ria directe et in se volita esset speculative probabilis, practice 
tamen improbabilis esset; et haec videtur esse ratio cur propo- 
sitio 40n damnata fuit ab Alexandro VII’, quia falso supponit 
osculum habitum ob delectationem carnalem, id est veneream, 
non inducere periculum consensus in actus graviores. 

Igitur omnis luxuria quae propter se quaeritur extra matri- 
monium, eo ipso directe adversatur fini primario naturae et 
praecepto primario legis naturalis, et ideo est peccatum grave. 


VII. Subterfugium nuperrime quaesierunt quidam moderni, 
dicentes : solum actum consummatum esse ex se graviter 
malum, actus vero imperfectos ex se esse veniales, et solum 
mortales per accidens, sive ob intentionem seu affectum, sive 
ob periculum ulterioris consensus, sive ob scandalum’. Intro- 
ducunt scii novum membrum in distinctionem variarum 


applicat luxuriae internae (ad 16) et actibus imperfectis (ad 18). Supponit 
sci, omnem delectationem luxuriae esse eiusdem speciei et, hac ratione, 
semper mortalem. 

|l Argumentum innuitur a S. Thoma. Q. D. de Verit. XV, art. 4, qui 
de opinione contraria quorumdam antiquorum scribit: « Isti opinioni 
contradicit communis opinio modernorum (tempore s. Thomae) et videtur 
in periculum animarum vergere, cum ex consensu in talem delectationem 
homo in peccatum promptissime incidere possit ». 

' « Est probabilis opinio quae dicit esse tantum veniale osculum 
habiium ob delectationem carnalem et sensibilem quae ex osculo oritur, 
secluso periculo consensus ulterioris et pollutionis ». Hinc in deer. S. Off. 
4 Fcbr. 1611 legitur: « Cum in rebus venereis non detur parvitas ma- 
teriae... » 

* [d prius solum mente cogitabant vel et occulte nc subdole spargebant; 
nunc autem et scriptum aliquod iam edi potuit quod hanc doctrinam 
defendat; Quaedam moralia quae e.v doctrina D. Thomae selegit P. A. 
LaaraKKERS, O. S. Cr. (1928). Sed, cum ab episcopis Neerlandiae ad 
S. Officium fuerit delatum, responsum fuit ad arch. Ultraiectensem 
« ipsum opusculum esse n commercio retrahendum » (1 inaii 1929), 
rogando simul dictum archicpiscopum ut de exeeutione decreti suo tem- 
pore S. Officium certius facere velit. 

delectationum, ac inter delectationem sensibilem vel et sensua- 
lem, ac veneream quae est satiativa, ponunt mediam, quam 


vocant sexualem", ac si natura, non solo gradu, a venerea 
distingueretur. 


Haec tamen theoria |) est doctrina nova. Licet olim quidam 
theologi affirmaverint levitatem in materia luxuriae — quorum 
plures tamen solo modo dicendi a nobis recedunt), — nullus, 
quod sciamus, hucusque docuit omnem delectationem imper- 
fectam de se esse venialem, sed omnes habuerunt motus car- 
nales graviores ut mortales. Novitas autem, non quidem in 
sola quadam principiorum applicatione, sed in ipsis principiis 
theologicis semper suspecta est; qualis est ista : actus luxuriae 
imperfectos de se .non esse mortales. 


2) Experientia physiologica unusquisque sentire valet 
delectationem veneream imperfectam eiusdem esse speciei ac 
perfectam : in una et eadem linea invenitur et physiologice 
est eiusdem naturae. Unde ad eam non se habet tamquam 
medium separatum et mera dispositio extranea ad terminum 
extrinsecum, sed ut inchoatio ad consummationem, ut initium 
motus qui intrinsece tendit et porrigere conatur usque ad 
terminum proprium, et ut pars operis consummati. 


3) Ceterum omnis delectatio sexualis, in quantum sexualis, 
essentialiter et exclusive ordinatur et dirigitur (sicut ipse sexus) 
ad generationem et ad delectationem completam satiativam; 
et ideo impossibile est, ex ipsa natura physica actus, velle et 
quaerere imperfectam, quin affectus implicite tendat ad per- 
fectam et eam quaerat. Unde falsum est quod « motus incom- 
pleti.. tantummodo... sunt praeambula; actum generationi? 
tantummodo remote, mediate, accessorie attingunt... et ad 
illum nonnisi accidentaliter pertinent ». E contra ad illum 
dicunt ordinem essentialem. 


4) Hinc eadem ratione sunt mortales ac actus luxuriae 
completae, dummodo sint directe et in se voluntarii : semper 
enim implicite includunt affectum ad actum completum. 


Opponere forsitan cogitant : 


| Ita in dicto opusculo, p. 49 et 50. 


' Plures id dixerunt de luxuria voluntaria in causa, vel de delectatione 
sensibili aut sensuali. 


* Ita in dicto opusculo, p. 62. 

a) Actum humanum tendere in obiectum ut a ratione propo- 
nitur : ratio autem potest abstrahere a delectatione completa, 
imo voluntas eam excludere. 

Resp. Non valet excludere, quia delectatio consummata 
necessario appetitur implicite ab illo qui eius inchoationem 
quaerit quae ad consummationem ex natura sua necessario 
tendit. Abstractio intellectus et intentio voluntatis non valent 
mutare naturam rerum. 


Sicut ergo vere superstitiosus manet ille qui, daemonis 
interventum excludere intendens, vanis utitur mediis quae 
sine daemonis intervenu effectum habere non possunt, cum 
ita implicite et necessario eius interventum quaerat et ita 
contra suam intentionem agat : ita qui, delectationem com- 
pletam volens excludere, appetit incompletam, agit contra 
intentionem suam : eo ipso enim implicite et necessario appetit 
completam, non ut exequendam sed ut delectabilem, quia in- 
completa non est appetibilis nisi ut initium et pars delectationis 
completae, ac proinde nisi ratione delectationis completae. 


b) Furtum admittere levitatem materiae, et tamen leve 
furtum disponere ad grave; item iram et invidiam esse aliquan- 
do leves et tamen esse viam ad homicidium. 


Resp. Leve furtum non est inchoatio furti gravis, sed actus 
in se completus et consummatus et a furto gravi perfecte 
distinctus; nec immediate ad illud disponit, sed mediante 
habilitate actibus repetitis causata. Item ab homicidio ira et 
invidia perfecte distinguuntur, imo specie completa, ita ut 
solum sint occasio aut causa, nullo modo inchoatio aut pars 
ipsius homicidii. 


c) Ob voluptatem potus inebriari est mortale; et tamen 
ex voluptate bibere vinum cum levi excessu non est nisi 
veniale; ergo a pari de voluptate luxuriae. 

Resp. Ebrietas secundum se non est graviter mala, ratione 
voluptatis quae in potu indebite quaeritur, sed solum quia 
adnexam habet privationem usus rationis. E contra luxuria, 
qua voluptas bono speciei reservata ad bonum individui 
exclusive refertur. 


d) Virtutes morales quae versantur circa passiones ad- 
mittunt materiae levitatem; ergo et peccata opposita, ac 
proinde luxuria. 


Resp. Castitas et luxuria non solum versantur circa pas- 
siones, sed etiam ordinem dicunt immediatum ad bonum 

commune et ad iustitiam. Bonum autem speciei humanae et 
societatis est materia gravis, et ideo luxuria est graviter mala. 
Nihilominus admittit levitatem materiae, in matrimonio, quando 
servato fine primario debitae propagationis, peccatum com- 
mittitur contra solum modum debitum in usu genitalium. Extra 
matrimonium autem directe opponitur ipsi primario fini geni- 
talium, et hac ratione directe et propter se quaesita est semper 
gravis. 


Nullam itaque seriam aut solidam probabilitatem huic novae 
opinioni agnoscere possumus. 


VIII. Luxuria voluntaria in causa ex qua praevidetur 
sequi, tantum est peccatum quantum causa prout in eam 
influit. Unde est peccatum grave ex genere suo, quod ad- 
mittit levitatem materiae. 


Probatur : In delectatione venerea in causa volita, con- 
sensus voluntatis fertur tantum in causam quae delectationem 
provocat; ergo tantum est malus quantum ipsa causa. Unde 
malitia determinanda est ab influxu in delectationem Vene- 
ream, et praeterea videndum est num forte habeatur iusta et 
proportionata ratio ponendi causam propter effectum bonum 
et permittendi effectum malum. 

lam sunt actiones quae turpem motum causant per se, aliae 
per accidens, secundum quod natae sint illum causare; aut e 
contra causare .non sint natae quamvis tamen illum causare 
possint. Per se illum causant actiones quae natura sua aptae 
sunt ad excitandam delectationem veneream, et sic ad genera- 
tionem ordinantur v. g. turpis aspectus, tactus aut imaginatio. 
Porro harum actionum aliae proxime et notabiliter in illum 
effectum influunt, ex quibus scilicet semper aut fere semper 
turpis effectus sequitur, v. g. tactus repetitus in partes obscenas 
alterius personael; aliae remote et leviter tantum in motum 
turpem influunt, ex quibus proinde raro malignus effectus 
oritur, v. g. tactus in partes inhonestas proprii corporis obiter 


| Actiones graviter excitantes, secundum Lehmkuhl, Th. M,, I, n. 864, 
sunt: « cogitatio practice vivacior de venereis; tactus in partes obscenas 
alterius personae exercitus, nisi forte prorsus transeunter fiat in persona 
eiusdem sexus sine pravo affectu; aspectus personae plane nudae alte- 
rius sexus voluntarie continuatus; imo etiam aspectus viri in pectus 
nudum feminae aut aspectus picturae obscenae, saltem si continuatur 
commotione iam exorta ». 

factus Quarum influxus etiam relative spectandus est quia 
ex natura sua aliquatenus pendet a varia inclinatione et dispo- 
sitione subiecti, ut aetate puerili, iuvenili vel senili, affectu vel 
habitu animi, complexione calida vel frigida corporis; unde 
aliquae causae sunt vehementiores respectu talis personae, 
quae leves sunt respectu alterius, v. g. aspectus continuus 
personae nudae eiusdem sexus, tactus continuatus proprii 
corporis. 

Per accidens motum turpem causant actiones quae ex se ad 
generationem nullo modo pertinent et sunt extra genus impu- 
dicitiae, v. g. immoderate comedere aut bibere, balneo uti, 
equitare, certo situ sedere vel cubare, aspectus vel tactus in 
partes honestas ob solam delectationem sensibilem exercere. 
Imo sunt homines qui ex actionibus quae ad rem veneream 
nullatenus referuntur, occulta vi vehementer excitantur. Cau- 
sae per accidens illis actionibus accensentur quae remote et 
leviter in effectum turpem influunt, etiam si quandoque 
graviter influant, quia id non ex natura sua sed ex interventu 
alterius causae procedit, v. g. ex subiecti infirmitate, consue- 
tudine, obsessione, debilitate, hereditate, etc.s 


| Actiones leviter excitantes, secundum Lehmkuhl (ibidem) sunt: 
« tactus vel aspectus in partes inhonestas proprii corporis obiter facti; 
tactus feminae non inhonestus obiter factus et levis: apprehensio 
manus illius; osculum leve ex causa honesta; colloquium vanum cum 
femina; aspectus pectoris non fixus; a fortiori alii leviores aspectus ». 

' Ex praedictis conciliari possunt sententiae quae primo aspectu viden- 
tur oppositae, dum alii influxum causae e dispositione agentis determinan- 
dum esse negant, alii e contra id affirmant, aut principaliter ex natura 
causae, secundario ex dispositione agentis pendere asserunt. 

Ait v, g. Noldin, o. c., n. 35: « Qui propter peculiarunt dispositionem 
atque infirmitatem frequentes pollutiones patitur ex actionibus licitis 
in se, quae natura sua leviter tantum in eas influunt, non tenetur ab 
ilis actionibus abstinere, modo exclusus sit consensus in delectationem : 
utitur enim in illis ponendis iure suo ». Id scii, valet de causis per 
accidens, non de causis per se. 

E contra Génicot, Th. M.. I, n. 377: « Ad determinandum quaenam 
causae graviter, quaenam leviter influunt, principaliter attendendum ad 
naturam causae; secundario ad dispositionem agentis. Utrum causa gra- 
viter vel leviter natura sua influat saepe sat facile cuique apparet. At in 
multis casibus res non ita patet: in his praesertim attendendum erit ad 
conditionem ex dispositione agentis. Influxus enim earumdem causarum 
plurimum minuitur vel augetur pro aetate, complexione, phantasiae vi, 

Quibus positis dicimus : 


a. Mortale peccatum est sine sufficienti ratione ponere 
causam per se proxime seu graviter influentem in motus car- 
nales vel delectationem veneream, etiam si ista per accidens 
non sequantur, v. g. lectio valde obscena, diuturnus tactus 
vel aspectus partis inhonestae; excipitur unus casus quo quis 
experientia sua certo sciat se eiusmodi actione graviter non 
commoveri. 

Practice tamen ad peccatum mortale saepius requiruntur 
duo : Im ut causa influat in motus graves, i. e. vehementes, 
vel satis proxime disponentes ad pollutionem, aut magnam 
causantes delectationem : cum enim motus leves et transitorii 
sint frequentissimi, horum omnium vitare causas valde 
molestum esset, imo moraliter impossibile, nec proinde sub 
gravi urgendum, quia saepe adest ratio quadamtenus excu- 
sans, non a toto scii, sed a tanto: 2m insuper, ut causa in istos 
motus graves proxime seu graviter influat. Bene igitur notat 
S. Alphonsus ', etiam ipsam pollutionem non esse mortalem nisi 
proveniat ex causa per se mortali in genere luxuriae vel impu- 
dicitiae. Debet esse mortalis, quia cum pollutio non sit volita 
in se sed tantum in causa, eo gradu mala erit quo mala est 
ipsa causa i. e. quo mala est causa in quantum est causa seu in 
quantum influit; omnis autem et sola causa quae de se graviter 
influit in motus sub gravi prohibitos, nisi adsit ratio excusans 
effectus boni qui malum compenset, est mortalis in quantum 
est causa. Debet esse in genere luxuriae, quia secus non gra- 
viter sed leviter tantum in pollutionem influeret, v. g. ebrietas 
aut esus carnis immoderatus. 


b) Veniale est peccatum sine iusta causa ponere actionem 
leviter vel remote aut per accidens influentem in motus etiam 
vehementes et delectationem veneream completam, modo ista 


educatione, gradu virtutis, consuetudine res turpes audiendi, videndi, 
tractandi, etc. ». 

Imo Aertnijs, Th. M., I, n. 260, conformiter ad doctrinam S. Alphonsi: 
« Qui ab inclinatione ad venerea frequentem pollutionem expertus est 
ex causis non graviter quidem natura sua impudicis, nec ex alia parte 
prorsus levibus, sed quae in eo vehementius pollutionem concitant, 
tenetur nulla data ratione eas ponendi, ab illis abstinere et quidem sub 
gravi: quia respectu talis personae propter inclinationem suam, huius- 
modi causae non leviter sed graviter excitant ». 

Haec scilicet valent de causis per se, non de causis per accidens. 

' Th. M.. 1. HI, t. IV, n. 484. 

non placeant nec proximum adsit periculum consensus. Levis 
enim influxus in rem gravem est res levis’. Talia sunt collo- 
quium non diuturnum cum puella, aspectus, tactus, lectio non 
valde turpis. Sufficiens ratio est quaevis causa rationabilis 
necessitatis, utilitatis aut convenientiae. 


c) Nullum peccatum est ponere ex iusta causa actionem 
unde praevideantur secuturi motus inordinati, etiam pollutio, 
modo semper absit periculum proximum consensus. Iusta causa 
est pro sacerdote audire confessiones et studere turpibus, pro 
chirurgo aspicere et tangere partes inhonestas, item pro inser- 
vienti infirmis vel in balneis, pro omnibus osculari mulieres pro 
more patriae, tangere se ex necessitate, equitare causa 
recreationis aut utilitatis, exercitia peragere gymnastica, de- 
cumbere situ magis commodo, sedendo crus cruri pro more 
imponere, calidos cibos et potus moderate sumere. 


| Itaque actus qui leviter tantum influeret in commotionem gravem, 
imo in pollutionem, non esset hac ratione nisi venialiter malus. Et in 
hoc magna differentia est cum luxuria in se voluntaria: intentio enim 
directa in delectationem veneream etiam parvam manifestat dispositionem 
animae, valde diversam ab illa quae reperitur in eo qui non quaerit, imo 
non vult, illam delectationem. Primus per se incurrit periculum proximum 
consentiendi in delectationem ulteriorem propter suam  propensionem; 
non ita necessario alter. 

3 Totam doctrinam de luxuria voluntaria in causa expositam invenies 
apud Billuart, diss. 6, a. 12. P. Vermeersch rem aliter proponit et 
loquitur de luxuria larvata (o. c., n. 374 et 388) loco luxuriae voluntariae 
in causa. Noster tamen modus clarior videtur et apertior, principiis est 
conformior et antiquior. Ceterum quamvis primo aspectu cl. Theologus 
videatur dissentire, de facto tamen docet idem. « Observes enim, ait, 
imperfectae luxuriae peccatum directe committi, non tantum quando 
expressa intentione quaeritur, sed etiam quando, sine alia causa immediata, 
excerccntur actus qui carnem directe excitant: tunc enim motum venereum 
efficere censeris » (n. 374). En principium; si nunc vis exemplum: 
« Nimis frequenter, in os praesertim seu labia, repetita oscula, nimis 
producti amplexus, quia carnem graviter commovent, nec causam inter 
solutos habent, de gravi arguuntur nisi motus carnalis positive reprimatur 
et, si pollutio magis instet, nb his cessetur » (n. 401). 

Génicot-Salsmans de luxuria voluntaria in causa habet rectam doc- 
trinam quantum ad pollutionem hoc modo voluntariam (Th. M., I, n. 401), 
non vero quantum ad motus venereos, qui non probantur esse graves, 
cum in iis. ait, non sit evidens affectus ad delectationem completam 
(n. 403). — Quae ratio tamen nulla est, nam qui delectationem quaerit 

IX. Luxuria indirecte voluntaria, quam voluntas non pro- 
curat nec intendit, cui positive nec consentit nec resistit, sed 
ad quam negative se habet, et quam tantummodo permittit 
quia illam non reprimit dum reprimere potest et debet, de 
se est venialiter mala; per accidens aliquando mortalis ob 
periculum consensus. 


Probatur : homo in illa peccat, quia ratio et voluntas desunt 
suo officio dirigendi et reprimendi motus potentiarum inferio- 
rum, nec potest indifferenter se habere ad hoc quod motus 
et actus sui sint inordinati necne; sed 


a. per se non peccat mortaliter, quia deest positivus con- 
sensus voluntatis, 


b. per accidens peccaret mortaliter, si inde haberetur proxi- 
mum periculum consentiendi delectationi venereae. 


Hinc homo tenetur illis motibus positive resistere, quantum 
ad non consentiendum et ad reprimendum motus sit necessa- 
rium et moraliter possibile 


1° ordinario non directe, i. e. actibus contrariis vel violen- 
tis (supressione imaginationis, compressione membrorum, 


incompletam, eo ipso implicite quaerit completam, et qui vult causam 
delectationis, implicite vult effectum. Ceterum haec doctrina nova est, 
nec invenitur in primis editionibus cura ipsius P. Génicot factis; — non 
fundatur in traditione: doctrina traditionalis tenet ponere causam per 
se graviter influentem in motus graves esse de se peccatum grave; — 
nec secundum principia sustinetur: si enim aliquid est in se graviter 
malum, ut motus venerei extra matrimonium, etiam graviter malum est 
illud perfecte causare, in casu ponere causam per se graviter influentem 
in tales motus. 

Alii magis practice statuunt: si motus sunt graves et sine iusta causa 
excitati, adest magnum periculum, et peccatum est grave; e contra si 
motus sunt leves, periculum est parvum et peccatum leve. — Sed 
hoc dicitur secundum praesumptiones, iuxta illud quod saepe vel ordinario 
contingit. Nam, si motus sunt graves, non semper et pro omnibus pericu- 
lum est grave, nec grave est causam ponere in tales motus leviter in- 
fluentem. E contra, si motus sunt tantum leves, quandoque tamen grave 
potest adesse periculum. 

Itaque principialiter dicendum : causam ponere per se graviter influen- 
tem in motus venereos, esse de se peccatum grave; causam ponere leviter 
influentem aut per accidens, esse de se peccatum leve. 

castigatione corporis, etc.), quia non est necessarium ad prae- 
dictum finem vel .nimis difficile vel etiam magis excitat; sed 


2? indirecte, applicando mentem ad alia incompossibilia, 
praesertim quae fortius mentem afficiunt (opus interrumpendo, 
negotia prosequendo, occupatione externa specialem atten- 
tionem requirente, orando, etc.); imo 


3° aliquando, si adsit iusta causa non aliter resistendi et 
motus reprimendi, sufficit resistentia positiva per simplicem 
actum displicentiae saltem implicitae, qui actus non est fre- 
quenter repetendus cum, donec retractetur, moraliter perseve- 
rare censeatur. Ita si quis expertus sit aliam resistentiam esse 
inutilem ad motus coercendos aut magis excitare illos et 
augere; vel si motus ortum habeant ex causa necessaria aut 
ex actione utili (ut dictum est numero praec. c) et nimis 
molestum sit eos repellere v. g. propter diuturnitatem: vel si 
motus sint leves et transitorii, tum quia causae tales motus exci- 
tantes frequentissimae sunt ac proinde obligatio illos reprimendi 
nimis difficilis foret, tum quia contemptu melius et efficacius 
reprimuntur : sollicitudo enim eos impediendi imaginationes 
excitare motusque augere solet. Quae omnia facile verificantur 
in scrupuloso, qui proinde displicentiam ostendet sufficientem 
motus simpliciter contemnendo. 


X. Obiiciunt : 1° Quilibet potest licite uti, ut libet, eo quod 
suum est. Sed in luxuria, adulterio excepto, homo non utitur 
nisi eo quod suum est, scii, corpore proprio. Ergo. 


R. Homo non habet dominium proprii corporis quod ipse 
sibi non dedit, sed a Deo fuit ei concessum; sed solum domi- 
nium utile seu usum, secundum divinam tamen ordinationem. 
Unde « ex eo quod aliquis inordinate suo corpore utitur per 
luxuriam, iniuriam facit Deo, qui est principalis dominus 
corporis nostri » II-IL, q. 153, art. 3, ad 2. Usurpat scii, do- 
minium Dei. 

2? Quod natura facit nequit esse malum. Sed natura 
expellit semen et efficit pollutionem. 


R. Dist. : quatenus fit a natura, conc. : quatenus fit volun- 
tarie ab homine, nego. Secus etiam dici posset : Natura mor- 
tem infert; ergo licitum est voluntarie mortem inferre sibi vel 
aliis ! 

3? Tendentiae et delectationes naturales sunt bonae seu 
ordinatae. 

R. A. Tendentiae et delectationes naturales sunt bonae seu 
ordinatae, dist. : delectationes naturae integrae, conc.; naturae 
lapsae vel purae, nego vel subd. : naturae complete spectatae, 
— vel naturae ut rationalis, cui tendentiae inferiores sunt 
subiiciendae, conc.; naturae ut animalis, nego. Natura rationalis 
non tendit ad delectationes venereas nisi in ordine ad propa- 
gationem generis humani in matrimonio. 


Vel B. Delectationes naturales de se non sunt moraliter 
bonae vel malae, nisi prout eliguntur conformiter ad rationem 
rectam vel non conformiter. 


4? Delectationes alimentorum sunt licitae; ergo et Vene- 
reorum. 


R. Delectationes sunt licitae si operationes quibuls iun- 
guntur licitae sunt et recte fiunt ad bonum finem; unde 
delectationes ciborum non sunt licitae nisi quaerantur in 
operationibus quae secundum ordinem rationis tendunt ad 
servandam vitam individui; et delectationes carnales non sunt 
licitae nisi in ordine ad conservandam humanam speciem in 
matrimonio legitimo. 


QUAESTIO TERTIA. 


De Luxuria consummata iuxta Naturam. 


Praeter vitium contra naturam quod omnino impedit ipsum 
finem debitum delectationis venereae, scilicet generationem, 
sex sunt species principales luxuriae completae iuxta naturam, 
ex qua scilicet generatio sequi potest : fornicatio simplex, 
stuprum, raptus, adulterium, incestus, sacrilegium. 

Peccata enim differunt specie secundum obiecta moraliter 
diversa, quae scilicet diversam includunt repugnantiam ad 
rectam rationem. Atqui in luxuria iuxta naturam ex parte 
proprii obiecti sex esse possunt diversae ad rectam rationem 
repugnantiae. Ergo. 

Prob. Min. : moralis difformitas et repugnantia ad rationem 
rectam per comparationem esse potest ad compartem, quae 


1" vel est mere soluta et consentiens (non qualificata), ita 
ut solum sit difformitas ex parte finis, inquantum impediatur 
debita educatio prolis, et tunc est fornicatio simplex, quae ita 
vocatur quia est simplex luxuria contra solam castitatem; 


2° vel est virgo, sub potestate patris, et tunc est stuprum, 
etiam si personae non inferatur violentia: 

3° vel cui violentia infertur, et tunc est raptus; 

4? vel quae est alteri iuncta, et tunc est adulterium; 

5° vel quae est nimis propinqua et cui debitus honor non 
servatur, et tunc est incestus; 


6? vel quae Deo est dicata per votum, et tunc est carnale 
sacrilegium. 


Nec dicas eas non esse diversas species luxuriae, quia speciali 
et diverso modo non repugnant castitati sed aliis virtutibus 
iustitiae, religioni, pietati, etc. Nam etiam specialis ad 
castitatem repugnantia adest et concupiscentia demonstratur 
inordinatior, dum aliquis tam vehementer tendit ad luxuriam 
ut propter eam non vereatur etiam peccare contra iustitiam. 
religionem vel pietatem. Species scii, peccati primario est ex 
fine. 


De quibus diversis peccatis iam dicendum est in specie. 


Articulus I. 


De Fornicatione. 


I. Fornicatio simplex (hoererij) est concubitus vagus, scii. 
soluti cum soluta corrupta, ex mutuo consensu. 


Dicitur 1° Soluti cum soluta, scilicet inter personas quae 
sunt omnino liberae ab omni vinculo matrimonii, cognationis 
et affinitatis, voti aut ordinis sacri, secus enim erit alia species; 


2° Corrupta, quia si mulier est virgo, pertinet ad stuprum; 


3" Ex mutuo consensu, quia, si violentia adhibeatur aut me- 
dium iniustum, reducitur ad raptum. 

IL. Fornicatio simplex est intrinsece et mortaliter mala, et 
ideo non mala quia prohibita iure divino positivo, sed iure 
naturali prohibita quia mala. 


Probatur : 1° Ex Scripturis dicentibus fornicationem exclu- 
dere a regno coelorum (Gal. V, 19-21; I Cor. VI, 9-11; Eph. 
V, 5-6); porro id etiam spectat gentiles, qui legem positivam 
ante Christum non habebant, cum neoconversi dicantur ab hoc 
abluti, sanctificati et iustificati; 


2? Ex damnatione prop. 48 ab Innoc. XI' et 25 ab Alex. 
VII 


3° Ex ratione quam ex S. Thoma (II-II, q. CLIV, art. 2; 
C. G. II, 122; de Malo XV, 1) sic proponit Billuart : « For- 
nicatio simplex est concubitus secundum se privatus ordine 
naturali ad suum finem, scii educationem prolis, proindeque 
secundum se importat inordinationem quae vergit in grave 
nocumentum, non solum eius qui ex tali concubitu nasciturus 
est, sed etiam boni communis et societatis humanae in quam 
plurima et pessima mala irruunt ex mala educatione mem- 
brorum; ergo secundum se est peccatum mortale. 


Prob. antec. : Debita educatio prolis in specie humana 
exigit inter marem et feminam diuturnam societatem (matri- 
monii) post coitum... (manifestum est enim quod ad educa- 
tionem hominis non solum requiratur cura matris a qua 
nutritur ad tempus, sed multo magis cura patris a quo est 
instruendus, defendendus, corrigendus et in bonis tam interio- 
ribus quam exterioribus Promovendus) Atqui fornicarius 
concubitus secundum se neque supponit neque importat diu- 


| « Tam clarum videtur fornicationem secundum se nullam involvere 
malitiam et solum esse malam quia interdicta, ut contrarium omnino 
rationi dissonum videatur ». 

3 « Qui habuit copulam cum soluta, satisfacit confessionis praecepto 
dicens: commisi cum soluta grave peccatum contra castitatem, non 
explicando copulam ». 

' Notat S. Thomas ipsam naturam ad hanc permanentem societatem 
inclinare: « Videmus enim 1° in omnibus animalibus in quibus ad 
educationem prolis requiritur cura maris et feminae, quod in eis non est 
vagus concubitus, sed maris ad certam feminam, unam vel plures, sicut 
patet de avibus... et inde est 2? quod naturaliter inest maribus in specie 
humana sollicitudo de certitudine prolis, quia eis imminet educatio prolis. 
Haec autem certitudo tolleretur, si esset vagus concubitus » II-IL, q. 154, 
a. 2. 

turnam societatem maris et feminae, quin potius contrarium 
importat : est enim soluti cum soluta, hoc est eorum qui nullo 
inter se vinculo sunt devincti, quo fit quod, quantum est ex 
natura actus fornicarii, pars post coitum possit pro libitu 
deserere compartem, prolem non agnoscere, nullam eius curam 
gerere, quod sane frequentissime accidit et consequenter 
pessima prolis educatio. Ergo ». 


Nec obstat quod in determinato casu aliquis sufficienter 
providere posset educationi prolis, imo ad hoc se obligare et 
illud iurare; unde tunc fornicatio esset licita. — « Resp. enim 
id esse per accidens actui fornicario, per se autem illi con- 
venire ut partes non teneantur post coitum commanere, cum 
per ipsum nullo vinculo ad hoc arctentur in quantum  forni- 
catores sunt, nec prohibeatur quis quantum est ex ipsa ratione 
actus fornicarii ad quamcumque aliam accedere; et ideo 
quantum est ex se, est actus privatus naturali et debito ordine 
ad educationem prolis. Quod ergo fornicator post coitum diu 
commaneat mulieri et eam iuvet ad prolis educationem, facit 
quidem quod fornicatio actu non noceat proli et bono communi, 
sed non tollit quod sit secundum se nociva et deordinata a fine 
generationis.. Porro in actibus humanis bonitas aut malitia 
specifica attenditur secundum id quod illis convenit per se, 
non autem secundum id quod illis convenit per acci- 
dens »'. Aliis verbis : tunc detrimentum quod inordinatio per 
se affert, per accidens abest aut tollitur, non autem, nec per 
accidens, naturalis ordo in concubitu restituitur. Hinc S. Tho- 
mas, I-II, q. 154. a. 2::« Id quod cadit sub legis determinatione 
iudicatur secundum id quod communiter accidit, et non secun- 
dum id quod in aliquo casu potest accidere ». Similiter 1. III. 
c. Gent., c. 122 : « Rectitudo naturalis in humanis actibus non 
est secundum ea quae per accidens contingunt in uno indivi- 
duo sed secundum ea quae totam speciem consequuntur) ». 


' Optime Palmieri: « Quamvis pactum fiat educandae prolis, id est 
per accidens non per se, superadditum scii huic unioni, quae per se 
secundum essentiam manet: idcirco ea non est obligatio maritalis, sed 
qualis a quolibet suscipi posset etiam pro parte alterius. Per se igitur 
spectata ea unio adversatur iuri naturae, etsi illud pactum superaddatur. 
Oportet scii, pactum esse de essentia unionis quia haec ex essentia sua 
est ad illum finem (prolis educandae » ordinata » de Matrim., th. 6. 

! Argumentum valet etiam si concubitus est sterilis, quia concubitus 
secundum se dicit ordinem ad generationem; ac proinde secundum ea 

Uno verbo : quasi separati copulam exercent fornicatores 
et ut individua agunt sine debita subordinatione ad speciem, 
et opus carnale partim suo ordine naturali ad speciem privant. 


III. Fornicatio tamen non est gravissimum peccatum. Est 
enim « contra bonum hominis nascituri. Et ideo est gravius 
peccatum secundum speciem suam peccatis quae sunt contra 
bona exteriora, sicut est furtum et alia huiusmodi (v. g. 
detractio); minus est autem peccatis quae sunt directe contra 
Deum (aut bonum divinum, v. g. directe contra virtutes theolo- 
gicas aut religionem), et peccato quod est contra vitam hominis 
iam nati, sicut est homicidium »' quod gravius est omnibus 
speciebus luxuriae 


IV. Fornicatio, ratione cuiusdam circumstantiae, aliquando 
speciali nomine vocatur : 


1° Meretricium (openbare hoererij, prostitution), si quis 
accedit ad mulierem quae publice se praebet quasi omnibus, 
lucri aut libidinis causa. Per se non mutat speciem; attamen 
meretrix facile rea erit adulterii aut sacrilegii, omnibus parata. 


2? Concubinatus (bijslaping, samenhuizing), si alicui sit 
consuetudo accedendi ad aliquam determinatam, sive eam domi 
habeat sive non. Est circumstantia notabiliter aggravans 
propter propositum virtuale permanendi in peccato; aliquando 
tamen concubinatus intelligitur de commercio habituali adul- 
terino, quo casu differt etiam specie. 


3? Fornicatio onanistica, si ex ipso modo copulam exer- 
cendi praecaveatur generatio prolis. Haec differt specie, quia 
peccatum inchoatur tanquam fornicatio secundum naturam, 
consummatur secundum modum contra naturam : fornicatio 
inchoata, pollutio consummata. 

In praxi tamen haec distinctio ignorari potest; nam circurn- 


quae ordo iste postulat, lex naturae est intelligenda. « Lex communis, 
ait S. Thomas (Q. D. de Malo XV, a. 2, ad 14), datur non secundum 
particularia accidentia, sed secundum communem considerationem. Et 
ideo dicitur actus ille esse contra naturam in genere luxuriae, ex quo 
non potest sequi generatio secundum communem speciem actus, non 
autem ille ex quo non potest sequi propter aliquod particulare accidens, 
sicut est senectus vel infirmitas ». 

' S. Thomas, H-I, q. 154, a. 3. 

1 Ibidem, ad 3. 

stantia onanismi inter solutos saepe ut non libidinosa sed 
potius ut culpam minuens apprehendi solet. Unde licet forni- 
catio onanistica sit peccatum obiective gravius, non tamen 
semper subiective; sed pro affectu et intentione erit gravior 
vel minus gravis quam fornicatio perfecta. Qui copulam 
onanisticam eligit, ut minus noceat feminae et societati, minus 
perverso affectu ducitur quam qui onera mulieri timenda 
contemnit, ut sibi plenius satisfaciat. Qui vero voluptatem sine 
onere quaerit, magis peccabit quam qui connexa onera resi- 
gnato animo ferre studeat, ut secundum naturam agat'. 


V. Animadversiones. 1° Interrogandi discrete sunt for- 


nicatores : an proles nata — num generationem impediverint 
aut abortum provocaverint, v. g. num puella gravida fieri 
potuit? cur non? — an prolem .natam neglexerint. 


2" Circumstantia seductionis ad fornicationem per se non 
est declaranda in confessione, quia altera pars consentiendo 
etiam causa fuit peccati seductoris. 

3° Licitum est, mutata mala voluntate, ex displicentia 
peccati abrumpere copulam fornicationis inceptam, etiam cum 
periculo pollutionis, quia tenemur semper a malo cessare et 
pollutio tunc est praeter intentionem; e contra illicitum est 
illi qui in affectu peccati perseverat, quia tunc intendit perdi- 
tionem seminis, v. g. ex metu infamiae, et consummatur 
peccatum modo contra naturam. 


VI. Monitum. Fieri potest ut detur ignorantia etiam 
invincibilis de malitia fornicationis; quo casu ignorans omnino 
est instruendus. 


Articulus II. 
De Stupro et Raptu. 


l. Stuprum (viol, verkrachting, maagde- of vroutveschennis), 
ut distincta species luxuriae, est concubitus violentus. Et 
quidem 


l" a recentioribus sumitur sensu strictiore, et est violenta 
seu iniusta virginis defloratio, ipsa invita; 


| Castillon. Peccata secundum naturam, in N. R. Th, t. 47, p. 429. 

2° apud antiquos scholasticos, ut S. Thomam, sumitur 
sensu minus stricto, tanquam illicita virginis sub potestate 
paterna existentis defloratio, etiam ipsa consentiente '; 


3? sensu lato autem, ita vocatur oppressio vel seductio 
iniuriosa mulieris honestae et solutae, etiam non virginis aut 
non minorennis. 

In praedictis autem virgo intelligitur non sensu morali, sed 
sensu physico, quae, quamvis forsan peccaverit, signaculum 
virginitatis conservat. 


Raptus (oplichting), ut distincta speces luxuriae, a S. Tho- 
ma sumitur sensu latiore, et adest quotiescumque aliqua 
violentia in luxuria adhibeatur qualicumque modo, ac definiri 
potest : vis illata cuicumque personae, aut eius parentibus, 
causa explendae libidinis{3 secundum recentiores autem stricte 
sumitur de violentia speciali, et est violenta seu iniuriosa per- 
sonae abductio, libidinis explendae causa. Unde quod recen- 
tiores vocant stuprum stricte dictum a S. Thoma dicitur 
raptus. 


IL. Stuprum cum violentia exercitum, etiam cum non vir- 
gine. evidenter est distincta species luxuriae, quia importat 
gravem iniustitiam, cum violetur ius mulieris in proprium 
corpus; quodsi mulier sit virgo, duplex committitur iniuria 
cum violenter auferatur signaculum virginitatis. Stuprum 
autem dicitur violentum, non solum quando mulier physica 
vi opprimitur, sed etiam quando alia adhibentur media 
iniusta. ut si copula extoquetur minis vel metu iniuste incusso, 
aut tactibus vi illatis, aut precibus tam importunis ut violen- 
tiae aequiparentur, aut dolo vel fraude, v. g. ignorantia puellae 
abutendo quae copulam nesciret esse illicitam, ficte promittendo 
matrimonium, in sommo vel in ebrietate mulierem opprimendo, 
etc; — non autem si obtinetur meris precibus, suasionibus, 
blanditiis, donis. 


III. Stuprum sensu minus stricto, secundum S. Thomam’, 
etiam est distincta species luxuriae, tum quia est contra 


| II-IL, q. 154, art. 6. Etymologia nominis quae violentum concubitum 
indicat, nihilominus servatur; adest enim physica fractio sigilli virginitatis. 
Violentia fit corpori, non personae consentienti. 

3 I-II. q. 154. art. 7. 

3 Ibid., a. 6. 

potestatem paternam quae de virginis custodia sollicitudinem 
gerit, et ita tendit in dedecus et moerorem patris; tum quia 
puella potest impediri a legitimo matrimonio et ponitur in via 
amplius fornicandi et meretricandi, a qua retrahebatur signa- 
culo virginitatis. Unde, etiam si pater consentiret et iuri suo 


renuntiaret (cui ceteroquin plene renuntiare non potest), adhuc 
haec altera malitia remaneret. 


Quia tamen ipsa virgo consensit, stuprum non probatur 
importare novam malitiam gravem; et ideo videtur esse sola 


species venialis, quae per se in confessione non est necessario 
declaranda. 


IV. Raptus omnis continet iniustitiam, quia in illa homo 
utitur medio iniusto; strictiori sensu intellectus est specialis 
iniustitia, scii, privatio libertatis ad libidinem explendam 
inflicta, et sic constituit distinctum specie peccatum. Unde 
differt ab impedimento raptus quod incurritur quando abduc- 
tio fit matrimonii causa. Quod si puella maiorennis de suo 
consensu rapiatur parentibus, non est raptus, sed fuga; e 


contra si minorennis consentiat, inconsciis vel contradicentibus 
parentibus aut tutoribus (can. 2353). 


V. Animadversiones. 1° Mulier cui violentia infertur 
non potest mere passive se habere; et ideo tenetur non solum 
delectationi resistere interne, sed et exterius dissensum mani- 
festare, clamando, et pro viribus aggressorem repellendo. Non 
tamen teneur eo modo exteriore resistere qui eam exponat 


periculo mortis aut infamiae, dummodo absit proximum pericu- 
lum interni consensus. 


2" Mulieri, etiamsi copulam non habuerit voluntarie sed vi 
dolove oppressa fuerit, illicitum est non solum ovulum fecun- 
datum sed etiam semen ante conceptionem expellere. Homo 
enim in semen dominium non habet, et ceteroquin major est 
iniuria. contra generationem humanam et bonum commune, 
expellere semen a sede finali a natura ad hoc destinata, quam 
procurare pollutionem qua expellitur a sede sua instrumentaria. 


Quod autem aliqui dicunt ; in hoc casu, immediate post copu- 
lam, antequam conceptio fiat, semen se habere ad modum 
iniusti aggressoris quem licet repellere; verum est durante 
actione copulae, non autem copula posita, quia tunc aggressio 
cessavit et semen iam est in suo loco proprio naturali. Copula 

enim finitur ipsa introductione seminis in vaginam 5, quia, 
semine eiaculato, cessat opus hominis et incipit opus solius 
.naturae, quo fit ut semen emissum naturali sui propensione 
sicut et vaginae attractione profundius organa feminea penetret 
ad fecundationem. Opus autem naturae in humana genera- 
tione abrumpere est illicitum 


3? Potest tamen et debet mulier oppressa se agitare et 
vertere ac omni modo copulam impedire et abrumpere .ne 
semen recipiat, quamvis illud sit effundendum, quia ius et 
obligationem habet copulam impediendi et effusio seminis soli 
malitiae viri adscribenda est. 


| Et non ipsa fecundatione, ut adversarii supponunt; secus impossibi- 
litas generandi faceret non solum sterilem sed impotentem, ac matrimonium 
invalidum redderet. 

' Quaestio solum transitorie attingitur, quia non directe pertinet ad 
materiam praesentem; — et ceteroquin parum facit ad praxim, quia casus 
quo oppressio mulieris soli violentiae sit tribuenda et omnino fuerit 
involuntaria est valde rarus: si enim vi aut dolo inceperit, cui subse- 
quens accesserit consensus, iam non erit iniusta simpliciter; et iam non 
erit locus inculpatae tutelae, cum aliis mediis licitis mulier uti debuerit. 

Animadvertere autem liceat doctrinam quam proponimus, quae est 
S. Alphonsi, duplici praesertim consideratione firmari posse: 

1) a priori: Qui non habet dominium in humanam vitam aut corpus 
humanam, nec habet in id quod non est nisi principium vitae et corporis 
humani. Semen autem humanum nil aliud est quam principium vitae et 
corporis humani. Ergo homo dominium non habet in illud semen, quod 
est homo in potentia propinqua (S. Thomas, Q. D. de Malo XV, a. 2). 
Et ideo omnis actio quae directe circa semen exercetur est illicita; praeter 
illam quae a natura intenditur, copulam nempe matrimonialem. 

2) etiam a posteriori: Si licitum esset directe expellere semen ante 
conceptionem, quia se haberet ad modum iniusti aggressoris, a pari, 
imo a fortiori, licitum esset directe eiicere foetum post conceptionem, 
quia in casu magis esset aggressor et iniustus. Atqui id esse illicitum 
docet Ecclesia. Ergo idem logice tenendum est de expulsione seminis. 

Et quamvis mulier praevalente vi oppressa possit protegere ovulum 
ne fecundetur, non tamen il licite faceret actione quae directe attingeret 
semen aut illi noceret; sicut nec licitum est innocentem directe occidere 
ad protegendum se contra nocumentum iniustum. Hic valet principium : 
non sunt facienda mala ut eveniant bona. 

Qui plura cuperit, nostras adeat Quaestiones de Embryologie, p. 43, 
et in appendice: De conceptione post stuprum impedita. 

Articulus LIL. 


De Adulterio. 


I. Adulterium' (overspel, echtbreuk) est quasi accessus ad 
alterum torum, et ideo definiri potest : tori alieni violatio, seu 
copula cum alterius coniuge. Quod si ambo sint coniugati, 
duplex erit malitia adulterii in confessione declaranda : unus- 
quisque enim proprium peccatum adulterii committit et insuper 
complicitate cooperatur ad alterius adulterium; quod si non 
declararet in confessione, deciperet confessarium. 


II. Adulterium etiam ex una parte habitum est species 
luxuriae distincta quia duplicem malitiam includit gravem 
unam contra castitatem, alteram contra iustitiam violando 
fidem promissam in matrimonio et ius corporis acquisitum 
<:oniugi (dum quod est coniugis quoad usum, alteri tribuit), 
cui infidelitati et iniustitiae cooperatur pars coadulterans. Unde 
praeter deformitatem fornicationis quam habet ex eo quod 
quis accedit ad non suam et impedit bonum prolis propriae 
educandae, habet deformitatem ex hoc quod accedit ad alie- 
nam et ita impedit bonum prolis alienae). Quapropter etiam 
continet indistincte malitiam contra religionem (si matrimo- 
nium sit sacramentum), contra pietatem (frangendo unitatem 
cuius uterque coniux est pars), et contra bonum commune. 

Unde est peccatum valde grave, uti patet ex modo loquendi 
Scripturae : Lev. XVIII. 20; XX. 10: Deut. XXII. 22-24: 
Tob. IV. 13; Prov. VI. 29; Eccli. XXIII, 25-29: I Cor. VI. 9; 
et ex poenis iuris civilis. 


III. Adulterium committitur tripliciter, et ideo tres gradus 
in eo distinguuntur : primus est coniugati cum soluta, secundus 
coniugatae cum soluto, tertius coniugati cum coniugata. 


Secundus est de se gravior primo, quia magis repugnat unam 
mulierem commisceri pluribus viris quam unum virum pluribus 
mulieribus, nam : 


' De adulterio utiliter consuli possunt: /?euue Eccl. de Liége, VII, 
janv. 1912 : Les effets de l'adultére; et Loslever, Amour libre ou Fidélité. 
3 S. Thomas, H-I, q. 154, a. 8. 

a. ex commixtione cum pluribus viris mulier plerumque fit 
sterilis et impeditur generatio; quod si non impediatur, incer- 
tum cuius sit proles; 


b. adultera se exponit periculo prolem illegitimam in fami- 
liam introducendi cum magno damno pro marito, et pro filiis 
legitimis qui exinde parte hereditatis privantur (Cfr. Tr. de 
lustitia). Haec autem omnia non consequuntur ex adulterio 
coniugati cum soluta. 


Tertius gradus est omnium gravissimus, quia ultra prae- 
dicta continet duplicem malitiam infidelitatis et duplicem 
malitiam iniustitiae, 


IV. Adulterium etiam est peccatum speciale, si alter coniux 
consentiat, uti constat prop. 501 ab Innoc. XI damnata. Etsi 
enim huic, utpote scienti et consentienti, non fiat iniuria qui, 
quantum est ex se, iure suo renuntiavit vel illud non opponit, ius 
tamen illud oriens ex contractu ad bonum publicum necessario 
perfecte alienari nequit, a fortiori ius Dei aut societatis. Vir 
scilicet non habet ius absolutum in usum corporis uxoris, sed 
exclusorium et limitatum ad usum licitum matrimonii. Unde 
integrum manet ius coniugale de quo cedere non possunt 
coniuges, et ideo quamvis iniuria non fiat viro, manet tamen 
iniuria statui et iuri conniugali facta. 


V. Animadversio. Copula habita cum persona alteri 
sponsata (ex validis sponsalibus) implicat circumstantiam 
notabiliter aggravantem; non tamen, ut videtur, mutatur spe- 
cies, quia sponsus nondum habet ius strictum in corpus sponsae. 
Gravior est talis copula in sponsa quam in sponso, quia sponsa 
exinde notabiliter minus aestimatur. 


Articulus IV. 


De Incestu. 


I. Incestus /bloedschande, bloedschennis) est copula inter 
cognatos vel affines. Quae iure naturali prohibetur indeter- 


« Copula cum coniugata, consentiente marito, non est adulterium, 
adeoque sufficit in confessione dicere, se esse fornicatum ». 

minate pro cognatis; unde quousque et ad quemnam gradum 
se extendat prohibitio, iure positivo est determinandum. Pro 
non baptizatis determinatur iure civili vel consuetudine, pro 
baptizatis iure ecclesiastico. Sic incestus est inter illos qui 
secundum legem Ecclesiae validum matrimonium inire ne- 
queunt, seu concubitus cum consanguinea vel affini inter 
gradus ab Ecclesia pro matrimonio prohibitos. Gradus autem 
prohibiti sunt in consanguinitate usque ad tertium inclusive 
pro linea collaterali; in affinitate, quae iam ex matrimonio 
etiam rato oritur, usque ad secundum; in utraque ad quem- 
libet gradum pro linea recta (can. 1076 et 1077). Quod si in 
aliquo gradu legitima sit obtenta dispensatio, iam non est 
incestus. 


Vocatur incestus (in-castus): quasi antonomastice sit contra 
castitatem. 


II. Incestus est distincta species luxuriae, quia duplicem 
continet malitiam gravem, contra castitatem et contra pietatem 
seu reverentiam propinquis debitam. (Lev. XVIII, 6 et ss.; 
XX, 11. 12, 14; Deut. XXII, 20, 22, 23; I Cor. V. 1-5). Quod 
ita ostendit Sanctus Thomas, I-II, q. 154, art. 9 : « Ibi 
necesse est inveniri determinatam speciem luxuriae ubi inveni- 
tur aliquid repugnans usui debito venereorum; in usu autem 
consanguineorum vel affinium invenitur aliquid incongruurn 
commixtioni venereae triplici ratione 


la. quidem quia naturaliter homo debet quamdam hono- 
rificentiam parentibus, et per consequens aliis consanguineis 
qui ex eisdem parentibus de propinquo originem trahunt... 
Manifestum est autem... quod in actibus venereis maxime 
consistit quaedam turpitudo honorificentiae contraria, unde 
de his homines verecundantur. Et ideo incongruurn est quod 
talis commixtio venerea fiat talium personarum ad invicem... 


2a. Ratio est quia personas sanguine iunctas necesse est 
simul conversari. Unde si homines non arcerentur a commix- 
tione venerea, nimia opportunitas daretur hominibus venereae 
commixtionis... (eo magis quia, ut ait Aristoteles, II Pol. c. 2, 
cum naturaliter homo consanguineam diligit, si adderetur 
amor, qui est ex commixtione venerea, fieret nimius ardor 
et maximum libidinis incentivum; quod castitati repugnat). 


3a. Ratio est quia per hoc impediretur multiplicatio ami- 
corum. Dum homo uxorem extraneam accipit, iunguntur ei 


48 


quadam speciali amicitia omnes consanguinei uxoris, ac si 
essent consanguinei eius ». 


III. Specie non differunt incestus inter consanguineos ab 
ilis qui inter affines sunt habiti, quia « persona affinis 
coniungitur alicui propter personam consanguineam coniunc- 
tam; et ideo quia unum est propter alterum, eiusdem rationis 
(non gradus) inconvenientiam facit consanguinitas et affini- 
tas » (ib. ad 2). Imo, secundum plures, omnes incestus sunt 
eiusdem speciei infimae; alii autem dicunt incestum inter con- 
sanguineos lineae rectae ab omnibus aliis distingui specie, vel 
etiam incestum inter fratres et sorores *. 


Aliquando tamen aliud officium pietatis simul violari potest, 
et tunc certo adest diversa species : ita v. g. incestus parentum 
cum filiis sub eorum potestate constitutis, quia rectae institu- 
tionis officio derogant; item, ut videtur, incestus filii cum 
noverca vivente patre, ratione magnae iniuriae erga parentem. 


IV. Sicut adest cognatio carnalis ex vinculo sanguinis, ita 
potest esse legalis ex adoptione perfecta (qualis tamen in 
iure belgico non agnoscitur), ac spiritualis ex baptismo orta 
inter baptizantem et patrinos ex una parte, baptizatum ex 
altera (can. 768). Talis cognatio specie differt a carnali; et 
ideo praeter incestum proprie dictum, specie diversus existere 
potest incestus legalis, et existit incestus spiritualis, si copula 
habetur inter baptizantem aut patrinum et baptizatum. Qui 
ultimus includit malitiam contra religionem, quia est contra 
reverentiam sacramenti. 


V. Animadversio. Peccatum carnale ab episcopo aut 
parocho aut rectore collegii etc. cum subditis commissum, 
quamvis non sit incestus spiritualis proprie dictus quia per se 
nulla adest cognatio spiritualis, specie diversam tamen includit 
malitiam iniustitiae, quatenus aliquis ad peccatum inducit eos 
quos ex officio a vitio retrahere debet. Non ita necessario 
peccant meri cooperatores parochi vel moderatoris collegii, 
quamvis possint peccare scandalo. Nec confessarius qui, extra 
confessionem, carnaliter peccat cum poenitente, quia nec con- 
trahit spiritualem cognationem, nec ut superior spiritualis agit, 
sed ut aequalis, non in confessione sed extra. Quod si 
occasione confessionis sollicitaret, esset carnale sacrilegium. 


| Quod fideles facile existimant. 

VI. Monitum. Aliquando accidit ut peccator non perspi- 
ciat specialem malitiam incestus in copula cum consanguineis 
remotioribus habita vel cum affinibus; quo casu, ut maiorem 
peccati horrorem concipiat, generatim erit instruendus. 


Articulus V. 


De Sacrilegio Carnali. 


I. Sacrilegium est violatio sacri; unde sacrilegium carnale 
generaliore sensu est violatio sacri per actum venereum (heilig- 
schende onkuischheid). Sicut autem sacra potest esse persona 
aut locus aut res, ita triplex specie distinctum enumeratur 
sacrilegium : personale, locale et reale, et tanto gravius quanto 
sacratior est persona, locus vel res, et quanto gravior est pro- 
fanatio. Hinc triplex etiam distinguitur species sacrilegii 
carnalis sicut sacrilegii in genere. 


Personale solum est strictiore sensu species luxuriae et 
sacrilegium carnale (vleeschelijke heiligschennis ), cum ratio- 
nem sacrilegii ex ipso suo obiecto, persona carnaliter violata, 
habeat; in aliis violatio sacri se habet potius ut quaedam 
circumstantia speciem mutans et obiecto accedens. 


II. Carnale sacrilegium personale, ut peccatum consum- 
matum secundum naturam, est copula cum persona voto 
castitatis Deo consecrata. Est sacrilegium stricte dictum si 
votum sit publicum, quia solo voto publico coram Ecclesia 
emisso aliqua persona fit sacra; secus, si votum sit privatum, 
ad minus adest complicitas violationis voti, quod tamen ad 
sacrilegium reductive pertinet, quia quamdam cum sacrilegio 
analogiam habet. 

Hinc sacrilegium carnale committitur non solum quando 
persona sacra luxuriose in se agit sive externe sive etiam 
interne, quia ita seipsam violat in quantum est sacra; sed etiam 


1° quando persona non sacra luxuriose agit in personam 
sacram etiam renitentem, quia actu violat personam sacram; 


2" a fortiori quando persona sacra luxuriose agit in perso- 


nam non sacram; quae, si id voluntarie patitur, cooperatur 
saltem illius sacrilegio; 

3° maxime quando utraque persona complex est sacra 
tunc enim duplex adest sacrilegium. Qui tamen duplici titulo 
ad castitatem tenetur, sacerdotio v. g. et religione, non duplex 
committit sacrilegium, sed unum gravius, quia uno et eodem 
motivo formali obligatur. 


III. Carnale sacrilegium locale (vleeschelijke ketk-  o[ 
tempelontheiliging) est actus luxuriae completus (vel qui ad 
hunc proxime disponit) in loco sacro, id est ecclesia aut 
oratorio publico, exercitus; adest enim in tali luxuriae actu turpi 
specialis ad locum sacrum repugnantia. 


IV. Carnale sacrilegium reale (vleeschelijke kelk-vaat- 
sacrament-enz. ontheiliging) est usus rei sacrae ad luxuriam, 
v. g. linteamina aut vasa sacra ad hoc adhibere, missam pro- 
mittere in pretium actus carnalis, etc. Speciale sacrilegium reale 
est peccatum sollicitationis, quo confessarius sacramento 
poenitentiae abutitur ad peccatum turpe. 


V. Animadversio. Qui personam sacram ad peccatum 
luxuriae inducit, contrahit malitiam sacrilegii ratione obiecti; 
e contra persana sacra quae, sine propria delectatione, 
inducit alium ad aliquod luxuriae peccatum non cum persona 
sacra exercendum. 


QUAESTIO QUARTA. 


De Luxuria consummata contra Naturam. 


L Luxuria contra naturam ita vocatur quia omnino repu- 
gnat naturali ordinationi seu destinationi actus venerei, dum 
impedit generationem. Cuius quatuor sunt species ex obiecto 
distinctae. Actus genitalis enim, ut possit concipi proles, 
quatuor requirit : a) concubitum duorum; b) diversi sexus; 
c) eiusdem naturae specificae; d) modo naturali. Hinc quatuor 
contra naturam quis agere potest : 

1° si absque concubitu, causa delectationis venereae, 
pollutio procuretur : peccatum solitarium; 


2" si fiat concubitus ad eumdem sexum, v. g. masculi ad 
masculum vel feminae ad feminam : sodomia proprie dicta; 


3? si fiat concubitus cum re diversae speciei : bestialitas; 


4° si non servetur naturalis modus concumbendi, sive 
quaerendo indebitum vas seu organum : sodomia improprie 
dicta, sive alium indebitum modum ita tamen ut exinde 
generatio impediatur : onanismus. 


Quae differunt specie secundum diversam ad naturam et 
rationem repugnantiam '. 


II. Luxuria contra naturam, secundum se et caeteris pari- 
bus, est gravissima in genere luxuriae, quia transgreditur id 
quod est ab ipsa natura determinatum circa usum genitalium 
quantum ad suum finem primarium; caetera autem peccata lu- 
xuriae solum transgrediuntur id quod est ulterius determinatum 
per rationem. Primum est fundamentalius, quia ratio quaedam 
determinare non valet nisi secundum ea quae sunt prius a 
natura determinata. 

Post illam autem est incestus qui etiam est contra naturalem 
inclinationem secundariam, scii, contra naturalem reverentiam 
quam personis coniunctis debemus. Adulterium autem gravius 
est quam stuprum, quia maior est iniuria si quis abutatur 
persona alterius potestati subiecta ad usum generationis quam 
ad solam custodiam: et fornicatio simplex, quae committitur 
sine iniuria alterius personae, minima est inter species luxuriae 


completae. Raptu autem et sacrilegio praedicta aggravari 
possunt? 


Haec omnia intelligenda sunt 


1° secundum se, i. e. secundum suam propriam et distinctam 
speciem, nam per accidens plures, imo omnes, species luxuriae 
iuxta naturam concurrere possunt in uno actu, ita ut maior sit 
in illo gravitas quam in uno peccato contra naturam; 


2° formaliter seu in genere luxuriae, non attenta malitia 


| S. Thomas, H-I, q. 154, a. 11. Hinc damnata propositio 24 ab 
Alexandro VII: « Mollities, sodomia et bestialitas sunt peccata eiusdem 
speciei infimae; ideoque sufficit dicere in confessione, se procurasse 
pollutionem ». 

5 Ibid., a. 12. 

alterius speciei. Nam in alio genere, ratione circumstantiae 
adiunctae, alia possunt fieri simpliciter graviora, v. g. adulte- 
rium ratione iniustitiae est absolute gravius pollutione, et 
sacrilegium ratione irreligionis, sed pollutio in genere luxuriae 
est utroque gravior; 


3° caeteris paribus, ita ut in paribus circumstantiis maius sit 
peccatum contra naturam, et ut maximum peccatum contra 
naturam sit maius maximo secundum naturam. 

Nihil tamen prohibet aliquod peccatum iuxta naturam esse 
gravius ex parte agentis, puta quia fit ex speciali malitia aut 
cum maiore audacia. 


III. Inter peccata contra naturam gravitas attenditur ex 
maiori abusu potius quam ex sola omissione debiti usus. Unde 
gravior est bestialitas, quia maxime recedit a regula naturae, 
dum nec servatur debita species; deinde sodomia proprie dicta 
in qua non servatur debitus sexus; deinde sodomia improprie 
dicta seu indebitus modus concumbendi, in quo non servatur 
debitum organum, deinde onanismus seu concubitus innaturalis 
ex solo modo generationis impeditivo; infimum locum tenet 


peccatum solitarium, quod est in sola omissione concubitus 
ad alterum (ibid a 4). 
De quibus iam est dicendum in specie. 


Articulus I. 


De Peccato Solitario seu Pollutione. 


L Peccatum quod ex ordinaria circumstantia agentis voca- 
tur solitarium, ex secretione liquida in ipso emissa pollutio 
(immunditia, zelfbevlekking), ex debilitate animi quam mani- 
festat mollities, ex frequentiori modo quo committitur mastur- 
batio (manus-turbatio) dicitur, definitur : usus separatus 
completus genitalium et consequenter delectationis venereae 
satiativae sine concubitu. Indicatur 


A. genus : usus completus etc. Sic enim distinguitur ab 
impudicitia seu actibus imperfectis luxuriae qui non sunt nisi 
inchoatio et praeparatio luxuriae completae, et ab his differt 
specie sicut mera inchoatio operis et consummatio, initium et 

terminus, medium et finis, ac species incompleta a specie com- 
pleta 


B. differentia : sine concubitu, quia si fiat in concubitu 
naturali, erit fornicatio aut alia species iuxta naturam; si in 
concubitu innaturali seu in organo indebito, erit alia species 
contra naturam. Ex eo itaque quod est vitium solitarium pollu- 


tio specie differt ab aliis peccatis consummatis iuxta et contra 
naturam. 


Male ergo definitur : (a) perfecta delectatio venerea satiativa 
extra concubitum. Delectatio enim est propter actum et essen- 
tialiter adiungitur actui ut eius consequentia, et ideo non esset 
mala nisi ipse actus esset inordinatus; unde quamvis delectatio 
completa extra concubitum legitimum sit mala, non tamen est 
principalis et specifice distinctiva malitia pollutionis 


b) frustanea effusio seminis seu voluntaria effusio extra 
concubitumi Fundamentalis enim eius malitia non est in 
iactura seminis, quamvis haec in viris sit gravitas accedens, 
quia in illis est semen specifice necessarium ad generationem 
et ideo usus completus facultatis generativae de se est seminis 
expulsivus; sed malitia in eo est, quod separatim et unice 
propter bonum individuale quis fruitur operatione, quae solum 
propter speciem amari et quaeri potest. 


Hinc peccatum pollutionis, sicut in viris, ifa existit nec 
specie differt 1° in mulieribus : quamvis in illis nulla sit effusio 
seminis, est tamen usus completus organorum genitalium, ab 
usu imperfecto distinctus, ex motu et contractione vaginae cum 
delectatione satiativa. quam solet comitari distillatio abundans 


| S. Thomas. I-II, q. 72, a. 7. 

2 Hinc inconsiderate aliquis recentior scribit : « Secundum S. Thomam 
malitia luxuriae non consistit, ne quidem partialiter, ut nonnulli volue- 
runt, in frustratione seminis, sed tota sita est in delectatione, quae semi- 
nationi est propria », allegans Q. D. de Ver. XV, a. 4. ad 3. Non enim 
ait S. Doctor inordinationem esse ex delectatione, sed e contra istam esse 
inordinatione actus: « Tota inordinatio fornicationis, undecumque con- 
tingat. redundat in delectationem, quae ex ipsa causatur ». 


? Ita etiam Billuart : « Pollutio sive mollities est voluntaria emissio 


seminis humani extra concubitum », et definitionem tribuit S. Thomae, 
art. ll. At S. Doctor haec precise non dicit, sed ista: « quod absque 
omni concubitu causa delectationis venereae pollutio procuretur ». 

liquoris vaginalis qui ad generationem nihil directe confert sed 
copulam et actum generationis iuvatl; 


2° in iuvenibus et senibus, quia sunt capaces copulationis 
et habent usum completum genitalium, scii, erectionem perfec- 
tam et agitationem membri genitalis, quam nata est sequi 
eiaculatio seminis, etiam si hoc non semper eiaculatur, vel non 
semper est prolificum, v. g. propter absentiam zoospermatum; 


3° in impuberis qui semen non habent, dummodo habeant 
usum completum satiativum organi genitalis, scii, capaces sint 
erectionis perfectae et copulationis seu vaginam penetrare 
valeant; 


4? item in iis qui vasectomiam passi sunt (zaadleiders- 
afsnijding), quia capaces manent copulationis et delectationis 
satiativae, imo appetitum sexualem perfectum conservant ac 
semen, quamvis istud emittere non possunt; 


5° in eunuchis, non quidem qui ita nati sunt aut ante septen- 
nium ita facti, sed qui castrati sunt aetate adulta ac mem- 
brum virile retinuerunt, quamdiu capaces manent erectionis 
satiativae et copulationis, quod solet aliquo tempore durare; 
e contra 


6° non in infantibus et pueris, etsi forsan aliquem liquorem 
emittant in actu solitario, quia non sunt capaces erectionis 
perfectae et copulationis, unde actus eorum semper est usus 
imperfectus et inchoatus organi genitalis; item in illis eunuchis 
qui perfectam erectionem non habent. 


IL Pollutio alia est activa seu voluntaria, alia passiva seu 
involuntaria. 


| lam Aristoteles negavit semen mulieris esse verum semen. S. Thomas 
illud ut imperfectum habet et non necessarium ad generationem : « Tale 
semen non est materia quae de necessitate requiritur ad conceptum » 
(I, q. 31, a. 5 ad 3). Postea multi Scholastici dubitarunt an sit semen 
in muliere. Nihilominus omnes constanter docuerunt in femina esse 
peccatum solitarium specie distinctum a luxuria incompleta, nec ex falsa 
assimilatione humoris ad semen proprie dictum ita affirmarunt. Unde 
non est audiendus unus vel alter modernus qui contradicat aut de hoc 
dubitet. Ita Noldin, sed P. Schmitt in recentioribus operis eiusdem editio- 
nibus, id iam emendavit. 

A. Pollutio activa per se est actus essentialiter, et quidem 
graviter malus, iure naturae prohibitus. 

Prob. : 1° Ex Scripturis, quae aiunt molles, immundos ac 
impudicos regnum coelorum non esse consecuturos : I. Cor. VI, 
10: Gal. V. 19; Eph. V 3; quod etiam spectat gentiles, cum 
neoconversi dicantur ab eo abluti, qui soli legi naturali 
hucusque erant subiecti. 


2° Ex damnatione propositionis 49 ab Innoc. XI’. 


3? Ratione : Pollutio est actus quo usus genitalium comple- 
tus et voluptas ei adnexa quaeruntur extra matrimonium, et 
ad bonum individuale ordinantur, dum unice bono sociali, 
generationi prolis, sunt destinata. Atqui hoc est perversio 
ordinis, qua actus fine suo primario a natura intento frustratur; 
est inordinatio gravis, quia est directe contra maximum bonum 
societati humanae necessarium : conservationem eius et pro- 
pagationem. Ergo pollutio est gravis perversio ordinis. 


Confie, a) Si pollutio prohibita non esset vel solum sub levi, 
multi, hac voluptate contenti, oneribus matrimonii valedicerent 


cum maximo societatis detrimento; sic quoque frustraretur finis 
a natura intentus. 


b) Si simplex fornicatio iuxta naturam est graviter illicita 
licet contra solam prolis educationem, a fortiori peccatum 
contra naturam quod est multo gravius, utpote contra ipsam 
propagationem. 


Hinc pollutio est peccatum mortale : 
a) si sit voluntaria in se; 


b) si sit voluntaria in causa quae sine ratione sufficiente 
ponitur et per se proxime et graviter influit in eam; secus si 
leviter, quia tunc est venialis. Notetur autem omnem causam 
quae per se et graviter influit in motum carnalem, non ideo 
graviter et per se influere in ipsam pollutionem : ita v. g. con- 
sensus instantaneus in delectationem carnalem. 


B. Pollutio passiva secundum se est solus effectus physice 
malus, emissio humoris; quod malum de se non est grave nec 
omnino vitandum, etiam pro viris, quia de se nulli est graviter 


, 


« Mollities iure naturae prohibita non est Unde si Deus eam non 
interdixisset, saepe esset bona et aliquando obligatoria sub mortali ». 
' Confr. supra. Quaest. IL, nn. VI et VII. 

damnosum : speciali sollicitudine enim semen conservari non 
debet, tum quia natura ipsa illud aliquando expellit, tum quia 
illud profundit et abundantius quam ad conservationem speciei 
opus sit elaborat. Unde 


a) talem effectum praevisum, dum impediri possit, mere 
permittere sine ratione sufficiente est solum peccatum veniale: 
motus inordinatus concupiscentiae sine ratione admissus; nisi 
per accidens adsit periculum proximum consensus; 


b) obortam pollutionem positivo conatu non reprimere nul- 
lum est peccatum, quia reputatur nimis difficile. 


III. Pollutio mere naturalis, a sola naturae sese exonerante 
procedens, quae ordinario est nocturna ', in se nullo modo est 
mala nec ulla reprehensione digna; unde licitum est simplici 
affectu inefficaci illam desiderare propter commoda quae se- 
quuntur et de illa subsequuta gaudere, dummodo caveatur a 
praesenti luxuriae excitatione aut consensu. Non tamen licitum 
est illam procurare aut iuvare aut aliquid facere ut eveniat, 
quia iam non esset mere naturalis, sed voluntaria. 

Censet tamen P. Vermeersch virum qui emissiones noctur- 
nas difficiliores et rariores experitur, et ideo male per diem 
nervose affectus est. posse remedium sumere non directe ad 
pollutionem obtinendam, sed directe ut corpus bene tempe- 
ratum et compositum sit ita ut natura regulariter agere possit, 
ex quo tunc ulterius sequetur naturaliter pollutio frequentior. 
Ita, dummodo bona compositio corporis non proveniat ex ipsa 
pollutione. 

Casu quo pollutio nocturna sit voluntaria, applicanda 
veniunt principia in numero praecedenti et in Quaestione 
Secunda, n? VII exposita. Unde 


1° est mortaliter mala, si vit volita in se et directe quaesita, 
v. g. si quis multum bibat vel certo situ decumbat praecise ut 
pollutionem patiatur; 


2? item est mortaliter mala, si sit voluntaria in causa per 
se proxime et graviter influente, ex qua sequi praevidetur, 


| Non omnis pollutio passiva est mere naturalis: illa ex variis causis 
etiam externis oriri potest, quas aliquis involuntarie subit; haec est ex 
physica naturae dispositione, seu ex sola natura sese exonerante. In aliis 
semel, in aliis bis in hebdomada, in aliis vix semel in mense pollutio 
accidit; etiam aliquando bis vel ter immediate sibi succedit. Si autem 
frequentior accidere soleat, ratio adest recurrendi ad medicum. 

V. g. si proveniat ex cogitationibus, delectationibus aut desi- 
deriis impuris ante somnum in vigilia voluntarie et diu 
nutritis a fortiori si ex actibus externis qui ad illam valde 
disponunt; 


3? est venialiter mala, sit sit voluntaria in causa leviter et 
remote influente, aut in causa per accidens, ex qua sequi prae- 
videtur, v. g. si proveniat ex ebrietate vel abundantiore cibo; 


4? nullum est peccatum, si adsit ratio sufficiens causam 
ponendi ob necessitatem vel utilitatem. 


IV. Omnis pollutio voluntaria de se est peccatum eiusdem 
speciei quocumque modo procuretur, sive mente scii, imagi- 
natione aut aspectu, sive tactu manus, sive usu alicuius instru- 
menti. sive contactu rei physicae vel bestiae vel personae 
viventis nesciae, dummodo absit affectus ad personam vel 
concubitum et sola pollutio intendatur. Quod etiam in feminis 
verificatur apud quas pollutio, sive clitoridea, sive vaginalis 
(v. g. immissione digiti, candelae, carotae, etc., aut usu phalli, 
id est instrumenti quod membrum virile imitatur), sive alio 
tactu in parte minus honesta procurata (v. g. circa vulvam, in 


| Consensus instantaneus enim in delectationem carnalem non graviter 
influit in pollutionem. — Ne existimetur autem pollutionem nocturnam, 
eo quod eam provocent et comitentur phantasmata plus minusve inhones- 
ta, esse voluntariam in causa. Nam, aiente S. Thoma, II-II, q. 154, a. 5, 
id etiam naturaliter fieri potest: « cum humor seminalis superabundat in 
corpore vel cum facta est humoris solutio, ... somniat dormiens ea quae 
pertinent ad expulsionem huiusmodi humoris abundantis vel resoluti ». 

Hinc a S. Doctore distinguitur triplex causa pollutionis nocturnae : 

1) una corporalis, de qua dicta valent; 

2) altera animalis et interior, seu cogitationes et delectationes prae- 
cedentes in vigilia; 

3) spiritualis, scii, actio daemonis. 

In primo casu pollutio non habet rationem culpae, nisi aliquando ex 
sua causa, si abundantia vel resolutio humoris sit ex causa culpabili 
v. g. ex superfluitate in cibo vel potu. Causa huiusmodi autem est causa 
per accidens quae de se remote et leviter influit. In secundo casu, est 
voluntaria in causa; et habet rationem culpae si causa est culpabilis; 
imo est culpa plus minusve gravis secundum gravitatem causae et eius 
influxum. In tertio casu, non est peccatum; quandoque tamen est cum 
peccato praecedenti, scii, negligentia praeparandi se contre daemonis 
illusiones. 


58 


cruribus, in pubi, compressione femorum, in papillis mamilla- 
rum, etc.) sunt eiusdem rationis. 


Per accidens potest malitiam specifice diversam contrahere 
accedentibus quibusdam circumstantiis quae proinde in con- 
fessione sunt declarandae (pollutio qualificata), et quidem 


1° ex circumstantia agentis, et sic differunt pollutiones 
personae solutae, voto ligatae, coniugatae; 


2? ex circumstantia intentionis internae seu affectus, differt 
pollutio ex affectu simplici et illa quae fit ex affectu fornicario, 
sodomitico, bestiali, adulterino, incestuoso, sacrilego, sive 
haec peccata absoluto desiderio quis intendat, sive in istis uf 
talibus praecise sibi complaceat; 


3° ex circumstantia modi specialis quo peragitur, scii, 
tactibus alienae personae huius rei consciae, sive propter scan- 
dalum et complicitatem si consentiat, sive propter iniustan? 
violentiam si resistat. Quod si persona sit coniugata, voto 
ligata vel cognata, diversa contrahitur species. 


V. Animadversiones. 1° Quicumque usum completum geni- 
talium frustra quaesiverit ita ut satiativam delectationem, 
quae usus completi signum est, non gustaverit, affectu pecca- 
tum pollutionis commisit, sed effective consummatae luxuriae 
non est reus. 


2? Similiter ille qui, pollutione casuali involuntarie experta, 
delectationi consentit, quia pollutio est tantum volita, non 
voluntaria, nisi obortam pollutionem augere voluerit. Est 
tamen graviter peccaminosum, quia ita vult delectationem quae 
a Deo ordinata est soli copulae coniugali qua generatio debito 
modo fieri nata est. Unde S. Thomas de pollutione nocturna 
haec habet : « Potest contingere quod in ipsa evigilatione 
peccatum oriatur, si quidem propter delectationem placeat; 
quod erit veniale peccatum, si sit ex surreptione talis placentia, 
mortale autem si sit cum deliberante consensu, et praecipue 
cum appetitu futuri. Ista placentia non facit praeteritam pollu- 
tionem peccatum, quia ipsius causa non est, sed ipsa in se 
peccatum estl Si autem placeat ut naturae exoneratio et 
alleviatio, peccatum non creditur ». 


| S. Thomas, in IV Sent., d. 9, q. 1, a. 4, qc. 1, ad 5. 


2 Recenter id negatum fuit, aut in dubium revocatum, etiam ab 
Antonelli, Medicina Pastoralis, in ed. recm“, t. II, c. XIII. C sntra quod 


59 


3° Pollutio activa quia essentialiter mala, nec ad vitam 
servandam licite procurari potest, quia usus activus genita- 
lium non est licitus nisi ob bonum speciei, et quia semen ad 
speciem pertinet, unde homo individuus in illud non habet 
dominium. Posset tamen quis pharmacum sumere quod procu- 
raret immediate sanitatem et simul semen eiiceret, quia esset 
ponere causam cum duplici effectu cuius bonus intenditur et 
malus permittitur. Non tamen est licitum sanitatem, mediante 
emissione seminis, procurare. 

Testimonium scholae thomisticae praebet Billuart, diss. 6. 
a. ll : « Semen non est pars corporis nec propter bonum 
individui sed totius speciei institutum; unde eo uti .non possu- 
mus nisi modo quo possit generationi inservire... Semen non 


est pars corporis nec propter illius bonum, sed propter solam 
generationem » ' 


4? Hinc graviter illicitum est viro semen expellere pollu- 
tione et illud recolligere ac arte in vaginam vel uterum 
uxoris introducere, ut illo processu artificiali fecundari possit, 
sicut decrevit S. Officium, 24 martii 1897; vel pollutionem 
directe procurare ut obtineatur sperma quo contagiosus 
morbus scientifice detegatur et pro posse curetur, ut decrevit 
24 iul. 1929. — Et eodem modo graviter illicitum videtur, 


scripsit Vermeersch in Periodica, XXII, p. 122: De damnosa in materia 
castitatis praeteritione principii S. Thomae de delectatione; item in 
Th. M.N IV, n. 101. Consequenter opus Antonelli fuit prohibitum in 
universitatibus, seminariis aliisque studiorum domibus. 

| Similiter doctrinam scholae franciscanae nobis exhibet Sporer, Theol. 
sacr., p. 4, n. 641: « Licitum omnino est pro conservanda vita et toto 
supposito, homini membrum aliquod... abscindere..; at vero semen 
natura sua est ordinatum ut principaliter, nequaquam ad usum vel 
conservationem huius suppositi in individuo, sed ad generationem, 
propagationem et conservationem totius speciei; unde natura minime 
patitur illud individui servandi causa abiicere. sicque negligere speciem 
ratione individui ». 

Testimonium Societatis lesu praebet Lessius, o. c., L 4, c. 3, d. 14, 
n. 96: Testes « sunt pars corporis, unde de illis sicut de aliis partibus 
corporis statuere possumus. At semen non est pars corporis, nec propter 
illius bonum est institutum, sed sobolis causa, tamquam eius rudimentum ». 

Et quamvis Th. Sanchez, de Matrimonio, |. 9, d. 17, n. 16, quasdam 
restrictiones opponat, atque argumentationem, suo sensu, corrigere 


conetur, testari tamen cogitur hanc esse sententiam quam communiter 
tradunt. 

quidquid aliqui dixerint, semen quadam punctione extrahare 
e testiculis, sive ad analysim chemicam iustituendam, sive 
etiam ad propriam uxorem fecundandam. 

Homo enim in semen dominium non habet : sicut enim in 
vitam humanam dominium non habet, sic nec in id quod non 
est nisi principium humanae vitae, seu quod est homo in poten- 
tia, et vita humana in potentia propinqua Huius scii, non 
habet nisi dominium utile seu usum, et solummodo in ordine ad 
generationem naturali medio copulae coniugalis procurandam. 

Vel etiam : semen totum quantum est unice existit propter 
generationem; ergo illicitus est quicumque usus seminis ad 
alium finem et generationis impeditivus, quia essentialiter est 
contra ipsam naturam seminis, quod non est nisi ad generatio- 
nem. 

Omnis itaque directa captio aut expulsio seminis est illicita 
extra illam quae fit in copula coniugali. Unde, in casu, etiam 
si semen adhibeatur ad fecundandam uxorem : actio, qua ex- 
pellitur aut e testiculis extrahitur, quantum est de se, ex natura 
sua et ex modo quo fit ita semen emittit ut generatio naturaliter 
impediatur; etsi, per accidens, ex alia actione consequenti, huic 
defectui obvietur ut semen artificiali modo ad generationem 
conferat. Quod tamen insufficiens est ad rectitudinem in priori 
actione restituendam. 

Nec obstat quod emissio, in casu punctionis, fiat sine 
delectatione; nam nullus actus est secundum se malus, quia 
habet delectationem adnexam, sed e contra delectatio conco- 
mitans est bona vel mala secundum naturam actus. Unde 
pollutio no,n est mala quia fit cum delectatione, sed delectatio 
mala est quia fit in actu seminis emissivo extra copulam 
coniugalem. — Quod si ita sumi licite posset semen ad scien- 
tificam analysim vel ad fecundationem uxoris artificialem, 
quare ad hunc finem non liceret sumere via ordinaria et faci- 
liore quam natura indicat, et delectationem permittere : esset 
enim causa cum duplici effectu, quam ponere est licitum prop- 
ter rationem proportionatam. Cur scii, id non liceret, nos fugit. 
— Imo, in concessione facta ab abversariis, nulla amplius 
adesse ratio videretur, cur pollutio esset actus contra ius 
naturale : actio enim specificatur a termino, non terminus ab 
actione. Terminus actionis non est malus quia a tali actione 
procedit, sed potius actio secundum speciem est mala quia 
terminum illicitum habet. Unde emissio seminis non tam est 


| Ita S. Thomas, Q. D. de Malo XV, a. 2. 

mala quia fit per usum indebitum organi genitalis extra copu- 
lam coniugalem, sed e contra usus organi genitalis in viro est 
indebitus et malus quia de se ad emissionem seminis extra 
copulam terminatur. 


5° Quilibet motus seu impulsus corporis sine ratione 
sufficiente deliberate adhibitus quo effectus pollutionis sequi- 
tur, malus est; attamen a motibus deliberatis distinguendi 
sunt motus seu impetus instinctivi, qui sponte vi naturae se 
exonerantis in corpore oriuntur ut effectus pollutionis perfi- 
ciatur. 


6° Licitum est, etiam cum pollutionis periculo, in partibus 
inhonestis tactu vel fricatione abigere pruritum, nisi iste 
proveniat ex libidine. Circa quod notetur 


a) generatim melius est pruritum tolerare, si sit levis aut 
facile tolerabilis; 


b) si pruritus non sit venereus, sed oriatur ex aliqua inflam- 
matione aut sanguinis acrimonia, licitum est abigere, quia vera 
adest utilitas, dummodo absit periculum consentiendi delecta- 
tioni venereae; 


c) si sit venereus ita ut unice oriatur ex abundantia seminis 
aut libidinis ardore quo in pollutionem tendat, illicitum est 
cum periculo pollutionis illum abigere, quia est directe excitare 
pollutionem : tactus enim tendit in sedandam molestiam, non 
per fricationem, sed per pollutionem; non autem licitum est 
malo uti medio ad finem etiam bonum; 


d) pruritus naturalis distinguitur a venereo eo quod prior 
sola fricatione et interdum sine voluptate allevatur, alter per 
solam pollutionem: 


e) in dubio supponitur pruritus ,non venereus, donec con- 
stet eum unice provocari a libidine; 


f) non facile credatur puellis quae tactibus se polluere 
solent, sub praetextu talis ardoris. 


7° A peccato solitario pollutionis di.stingue.nda sunt : 


a) in viris simplex distillatio, scii, emissio humoris fluentis 
absque eiaculatione et delectatione completa: quae tamen 
graviter mala esse potest (sicut luxuria incompleta), si in ipsa 
directe quaeritur delectatio venerea, vel si sine ratione suffi- 
cienti voluntarie ponitur causa quae per se graviter influit in 
magnam distillationem quae fiat cum notablili commotione et 
delectatione venerea; 


62 


b) in feminis, tum ovulatio spontanea seu decisio ovuli 
singulis mensibus, tum menstruatio : nullum enim sunt pecca- 
tum, sed mere physiologice fiunt, nec eas comitatur ulla 
delectatio venerea. 


VI. Monitum. Quantum ad interrogationes in confessione 
notetur : 


1° Non interrogentur pueri vel puellae an adfuerit effusio 
seminis vel humoris; 


2° nec feminae, nisi indirecte, an passionem satiaverint, 
completam satisfactionem (zelfuoldoening), vehementem vo- 
luptatem senserint; 


3? sed alii, tactus confitentes, rogentur num pollutio sit 
secuta; 


4? e contra se polluentes interrogentur etiam de tactibus 
impudicis separatis a pollutione et moneantur de gravitate 
eorum; 

5? quod si aliquis ignoret etiam invincibiliter pollutionem 
esse peccatum, omnino est instruendus ne malum acquirat 
habitum. 


Articulus 1l. 


De Sodomia. 


L Sodomia (sodomieterij) proprie dicta est concubitus ad 
indebitum sexum, i. e. duorum eiusdem sexus, nempe maris 
cum mari, vel feminae cum femina. Unde 


1° ut adsit vera sodomia, non sufficit simplex tactus (manu, 
pede, ore vel brachio, in alterius genitalia exercitus) etiam 
mutuus, imo cum pollutione, etiam invicem procurata; sed 
requiritur concubitus, et ideo ex una saltem parte applicatio 
membri genitalis ad corpus alterius, et quidem ad aliquod 
corporis vas. Pro viris itaque requiritur penetratio membri 
virilis in vas posterum, vel etiam in os si fiat cum incubatione 
unius in alterum; pro feminis applicatio organi genitalis unius 
ad alterum vel ad vas posterum, scii, vulvae ad vulvam vel ad 
vas posterum. Quod si in alia parte corporis applicatio fiat 
etiam cum emissione seminis, erit pollutio tactu alterius 

personas procurata, non sodomia; nisi inchoative et in affectu, 
si adsit affectus ad indebitum sexum (pollutio cum affectu 
sodomitico) et compars non consideretur ut merum medium 
procurandi pollutionem; 


2? ut sodomia sit omnino perfecta et in ratione sodomiae 
plene consummata, insuper requiritur usus completus genita- 
lium et ideo non sola penetratio vasis posteri a membro virili, 
aut applicatio vasis anterioris seu vulvae ad vas anterius vel 
posterius femineum; sed etiam emissio seminis aut humoris 
vaginalis, non solum in os (tunc vocatur irrumatio) sed in vas 
supra indicatum, ita quod semen aut humorem recipiatl. Unde 
ubi sodomia est peccatum reservatum, hoc sensu consumma- 
tum esse oportet, nisi aliter expresse notetur. Quod in maribus 
facilius accidit; de feminis aegre intelligitur et generatim repu- 
tatur impossibile, ut in praxi est supponendum, quia de his 
minutis et scandalosis circumstantiis non sunt interrogandae. 
Notat tamen Ferraris, secundum aliquos, mulieres ope cuius- 
dam instrumenti diabolici distillationem vaginalem transmittere 
et in se recipere posse. 


IL. Sodomia est peccatum gravissimum et exsecrabile uti 
patet 


1° ex eius natura, tum in se, quia gravissime perturbat 
ordinem et ideo est maxime contra naturam, tum ratione 
cooperationis, quia ambo sodomitae sibi invicem scandalum 
praebent et uterque ad gravissimum alterius peccatum con- 
currit: 


2? ex gravioribus poenis iure antiquo vel ab ipso Deo 
inflictis (Gen. XIX); 


3? ex doctrina Apostoli ad Rom. I, 26-28. 


III. Animadversiones. 1° Recentiores plures ipsam essen- 
tiam seu specificam rationem sodomiae, sicut et bestialitatis. 
et essentiale discrimen saepe videntur reponere in affectu ad 
personam eiusdem sexus, aut ad bestiam, vel in speciali delec- 
tatione exinde orta. Id tamen non videtur congruere principiis 
generalibus in materia morali : delectatio enim non est mala 
nisi mala sit actio ex qua sequitur, unde non constituit ipsam 
essentiam actus peccaminosi; affectus internus autem potest 


| Ex emissione seminis peccatum consummatum est in ratione luxuriae, 
non autem in ratione sodomiae nisi semen emittatur in vas indebitum. 


64 


esse circumstantia ex parte agentis quae peccato externo 
internam malitiam specifice distinctam addit (sodomia in 
affectu), sed non potest ipsius peccati externi mutare naturam 
aut eius differentiam constituere specificam. Hoc essentialiter 
est in speciali usu perverso organi genitalis; unde ad sodomiam 
effectivam requiritur penetratio vel usus organi indebiti, utpote 
eiusdem sexus. 


2° Ne existimetur praedictum peccatum sodomiae rarius 
committi : nonnumquam existit sub forma  pederastiae 
(knapenschending) in magnis urbibus etiam sunt lupanaria 
virorum, in exercitu praesertim apud equites et in navibus 
apud nautas sat frequens est. Similiter in historia feminae 
cognoscuntur quaedam celebriores quae ad alias accedebant 
in vero congressu etsi perfecte consummatus forsan repu- 
tandus sit impossibilis. 


3? Non explicandum venit quisnam fuerit agens, quisnam 
patiens, quia ista circumstantia non mutat speciem; declaran- 
dum tamen est an pollutio contigerit, et praesertim si .non 
contigerit. 


4? Concubitus in vase, maxime quoad feminas, malitiam 
fornicationis de facili comitem habet : femina enim patiens, 
dum feminam agentem provocat, dicere solet : « fac mecum 
sicut vir », imo interdum femina agens non solum concumbit, 
sed aliquo instrumento, quasi membro virili, utitur. Confessa- 
rius itaque — potius quam de turpibus modis aut circumstantiis, 
— de hac fornicationis malitia prudenter inquirere poterit. 


5? Item circumstantiae consanguinitatis, affinitatis, coniugii, 
voti, etc. malitiam addunt sodomiae. 


Articulus III. 


De Bestialitate. 


I. Bestialitas (beestachtigheid) est concubitus cum bruto; 
quae ut sit perfecte consummata in ratione bestialitatis, debet 


| Cfr. supra p. 10, nota 3. 

adesse effusio seminis in aliquod vas et quidem naturale seu 
ad coitum destinatum. Unde ubi est peccatum reservatum, 
ita intelligendum est, nisi aliter expresse notetur. 


II. Bestialitas per se, ut distincta species, est gravissimum 
omnium luxuriae peccatorum, quia maxime perturbat ordinem 
naturae, ac per illud homo iumentis comparatur ita ut cum 
iis una caro fiat (cfr. Lev. XX. 15-16). 

Cuius species non mutatur qualecumque sit bestiae genus 
aut sexus. 


III. Ad bestialitatem reducitur : 1° concubitus cum dae- 
mone succubo vel incubo, apparente sub forma humana; quia 
daemon est diversae speciei cum homine. Quod peccatum addit 
bestialitati speciem contra religionem, scii, malitiam super- 
stitionis; insuper aliae malitiae addi possunt secundum formam 
personae coniunctae, religiosae, eiusdem vel diversi sexus, sub 
qua daemon se ostendit. Raro daemon vere apparet; ordinario 
ex quadam vehementi hallucinatione fit quod aliquis revera 
existimet se habere concubitum cum daemone. 


2° Item necrophilia seu copula cum femina mortua, quae 
aliquando committitur a custodibus mortuorum, et sensum 
omnino depravatum ostendit. Istud peccatum secundum rem 
participat de malitia pollutionis quia semen proiicitur in rem 
inanimatam, fornicationis propter formam externam feminae, 
et bestialitatis propter diversitatem speciei; at haec ultima 
non semper perspicitur a peccante, et ideo secundum affectum 
species peccati pendet ab apprehensione et intentione operan- 
tis. v. g. pollutio effectiva et fornicatio affectiva. 


IV. Animadversiones. 1" Crimen hoc praesertim commit- 
titur a ruricolis et pecorum custodibus, et a quibusdam feminis 
quae canibus utuntur ad exple.ndam libidinem. 


2° Tactus impudici cum bestia, sive tangantur genitalia 
bestiae, sive propria genitalia tradantur bestiae ut ea tangat 
aut lambere possit, sive propria genitalia ipsi applicentur ut 
eius ope, tanquam instrumento, voluptas procuretur venerea, 
non sunt proprie et effective bestialitas: nec eius malitiam 
habent affective nisi fiant ex affectu bestialitatis, sed ad eam 
conducere possunt. Imo tactus genitalium bestiae non sunt 
necessario peccatum mortale; attamen saepe pollutionem pro- 
vocant, quo casu sunt graviter peccaminosi, sed non bestialitas. 

3° Bestialitas cum bestia eiusdem sexus exercita, quamvis 
per se non differat specie, potest aliquando fieri ex affectu 
sodomitico ad indebitum sexum aut ad vas innaturale. 


Articulus IV. 


De Innaturali cum Femina Concubitu. 


I. Concubitus innaturalis cum femina (tegennatuurlijke 
vrouwebeslaping) est ille qui modum a natura indicatum non 
servat ita ut exinde impediatur generationis possibilitas. Unde 
eo ipso est contra naturam et graviter peccaminosus, quia 
directe adversatur fini naturali actus genitalis. 

Contra naturam esse potest dupliciter : 


1° ex parte organi in quo copula habetur, dum non exer- 
cetur in vase naturali, id est vagina, sed in vase innaturali et 
organo indebito, scii, in vase postero vel in ore : vocatur 
sodomia improprie dicta, quia imitatur veram sodomiam: 


2° ex parte solius modi, si copula exercetur in vase naturali 
et organo debito, vagina, sed ita ut ex ipso modo quo actio 
peragitur, generatio impediatur : sive quia vir ante seminatio- 
nem se retrahit et semen extra vaginam effundit, sive quia 
ipse vel mulier adhibet instrumenta vel alia media quibus 
impeditur ne semen ad uterum transeat : dicitur onanismus, 
ex facto de Onan narrato (Gen. XXXVII. 9). Si enim solus 
modus naturalis et debitus in situ, loco vel tempore non serve- 
tur ita tamen ut non impediatur generatio, modus est solum 
praeter naturam (ongepaste of ongewone tvijze), non contra, 
nec ex se graviter malus. 


IL Onanismus vario modo fieri potest : 


1° ex parte viri : a) si copulam incipit in vagina sed 
se retrahit ante seminationem et semen extra vaginam effundit: 
b) si induit membrum virile vel solum huius glandem aliquo 
tenui indumento seu palliolo (condom capote anglaise) intra 
quod retinetur semen emissum; 


' Ita vocatur quia inventorem habuit Doctorem Condom. 

2° ex parte mulieris : a) si utitur pessario occlusivo (stérilet), 
i. e. quadam re in imam vaginam introducta ad occludendum 
os uteri, v. g. claustro metallico, spongia, gossypio, filis lini, 
etc.: b) si utitur pseudo-vagina, i. e. membrana subtili intra 
totam vaginam disposita in qua semen emittitur. 


Praeter istos modos innaturales concumbendi, sunt alii 
modi quibus, actione peracta, conceptio impediatur, v. g. lotio 
vaginalis qua ope syphunculi seu irrigatorii post copulam 
semen expellitur aqua vel substantia antiseptica; vel. imme- 
diate ante vel post copulam, sparsio substantiae chemicae (v. 
g. pulveris anticonceptionalis) aut iniectio liquoris acidi, qua 
semen enecatur. Sed isti modi potius sunt contra iustitiam cui 
per se, quam contra castitatem cui per accidens ob intentionem 
agentis opponuntur; insuper plures sunt modi iniusti quibus 
proles iam concepta nasci aut vivere impediatur, v. g. abortus 
vel craniotomia. 


III. Animadversiones. 1? Pollutio facta inter brachia, 
crura, ubera, etc., mulieris non est sodomia imperfecta: neque 
in affectu nisi adsit affectus ad indebitum organum. Est 
pollutio cum affectu fornicationis. 


2? In sodomia improprie dicta exprimendum est an adfuerit 
pollutio : consummatur enim per emissionem seminis. 


QUAESTIO QUINTA. 
De Luxuria imperfecta seu de Impudicitia. 


I. Impudicitia (schaamteloosheid, oneerbaarheid) seu luxu- 
ria imperfecta est illa quae externe inchoat luxuriam perfectam, 
quin actus exterior ad terminum suum naturalem seu summum 
delectationis gradum perducatur: aliis verbis sunt illi actus 


| Cfr. tractatum de lustitia et Embryologiam. 

externi qui nati sunt circumstare actum luxuriae consumma- 
tae ac eius initium et quasi partem aut circumstantiam con- 
stituunt. Unde non est confundenda 


1° cum luxuria interna quae in sola mente et voluntate 
perficitur et pravus affectus est, sive sit delectatio sive desi- 
derium; 


2° cum occasione externa quae non est praeparatio vel 
initium actus consummati, sed mera occasio vel periculum cum 
scandalo plus minusve proximum luxuriae internae vel exter- 
nae, v. g. choreae et spectacula. 

Actus imperfecti solent numerari plures : aspectus, tactus, 
oscula, amplexus, sermones, cantus, lectiones. Sed tres ultimi 
sunt merae occasiones, et quidem luxuriae internae, ad quam 
reducuntur : sunt eadem peccata ac cogitationes et desideria 
quae intus foventur dum verba proferuntur. Oscula autem et 
amplexus facile reducuntur ad tactus. Unde de solis aspectibus 
et tactibus est quaerendum et isti adhuc per se sunt unum 
et idem peccatum. 


IL Actus externi qui carnalem delectationem imper- 
fectam excitare et ita materiam praebere impudicitiae de se 
apti sunt : 


1“ Secundum se non sunt luxuriosi et mali, quia in ipsis 
delectatio venerea per se non reperitur; sed sunt indifferentes, 
secus enim nunquam essent liciti, dum tamen ex bono vel 
malo fine exerceri possunt, v. g. tactus ad medendum, aspec- 
tus ad investigandum, et duplicem effectum producere bonum 
aut malum. Unde de se, i. e, seclusa intentione et vi luxuriam 
excitandi, non sunt mali nec impudici; imo ex fine honesto et 
ob rationem proportionatam exerciti, sunt liciti. 


2? Mali et impudici esse possunt, praesertim si extra ma- 
trimonium fiant, quae est sola hypothesis quam in praesenti 
respicimus : 

a) ex intentione agentis, ratione intenti finis, qui potest esse 
mortaliter malus si quis quaerit ipsam delectationem veneream; 
e contra finis est venialiter malus si exclusive fiant ex curio- 
sitate, levitate, ioco aut ob solam delectationem sensibilem; 
finis est bonus si quis agat ex quadam necessitate vel utilitate; 


b) ex natura actus, ratione influxus in commotionem et 
delectationem veneream ; natura enim sunt apti ut provocent 

motus turpes et delectationem excitent, et ideo, nisi iusta causa 
proportionata adsit delectationem permittendi, illicitum est, 
graviter vel leviter, eos exercere ex hoc solo quod graviter vel 
leviter influant in delectationem veneream, etiam sine inten- 
tione mala aut periculo consensus. Unde si in aliquo actus 
valde inhonesti et repetiti fierent sine periculo motus venerei, 
pro illo ,non essent peccatum contra castitatem; 


c) ex conditione personae, ratione periculi : aliquando enim, 
etiam si de se leviter influant in motum venereum, propter 
hominis fragilitatem possunt esse periculum consensus pro 
ipso, vel,gravis scandali pro aliisl. 


Itaque secundum speciem externam non sunt mali nec im- 
pudici, sed indifferentes; et tamen ut impudici, sunt intrinsece 
mali propter delectationem veneream voluntarie quaesitam aut 
causatam. Nulla igitur est oppositio inter assertionem prae- 
sentem : hos actus secundum speciem esse indifferentes; et 
doctrinam fundamentalem in materia luxuriae ; omnem luxu- 
riam directe et in se voluntariam esse graviter malam. Nam, 
ut declarat Caietanus, in h. |. : oscula, amplexus, tactus non 
sunt peccata mortalia ex genere, sed solum ex intentione 
operantis; et nihilominus, ut addit ipse, oscula, amplexus, 
tactus habiti propter delectationem ex iis percipiendam sunt 


ex genere mortalia peccata propter finem operis, quia ordinan- 
tur secundum se ad delectationem concubitus. 


IIl. Impudicitia hoc modo specie differt a pollutione et 
luxuria consummata sicut species imperfecta a perfecta. Quod 
intelligendum est si in ea sistitur; nam si ex intentione fit actus 
perfecti et cum eo coniungitur, unum specie completa et nu- 
mero sunt peccatum. 

Mera autem impudicitia de se est peccatum unius et eius- 
dem speciei : omnis motus venereus enim de se, et nisi 
speciales accedant circumstantiae, est eiusdem speciei, quo- 
cumque modo ortus sit, aspectu, lectione, tactu etc., quia 
delectatio venerea quae in omnibus actibus invenitur est eius- 
dem naturaej Unde in confessione sufficit dicere : imper- 
fectam luxuriam exercui vel voluntarie habui motus carnales 


| Cfr. S. Thomas, H-I, q. 154, a. 4. 

' Nec dividitur ex parte actus externi secundum et contra naturam: 
de se enim nil tale dicit, sed ab hoc abstrahit, quamvis ex fine agentis 
seu ex parte affectus ita aestimari possit. 

et delectationem veneream procuravi, expertus sum, admisi, 
etc. 


Per accidens tamen potest malitia specie diversa addi 
propter quasdam circumstantias, quae proinde in confessione 
sunt declarandae : 


1° ex circumstantia personae agentis, et sic declaranda est 
circumstantia voti; 


2? ex circumstantia intentionis internae seu affectus, variae 
malitiae addi possunt prout actus fiant affectu fornicario, 
sodomitico, bestiali, stupratorio, adulterino, incestuoso, sacri- 
lego, eodem modo ac dictum est de pollutione; 


3? ex circumstantia modi specialis quo peraguntur, scii, si 
fiant cum alia persona : tunc enim intervenit scandalum et 
culpanda complicitas; — quod si actus exteriores secundum 
se sint praeparatio et inchoatio actus completi cum illa persona, 
malitiam specificam huius actus completi participant. Hoc ulti- 
mum de tactibus, amplexibus, osculis valet, de quibus itaque 
circumstantia alterius personae est declaranda etiam si haec 
fuerit invita; non valet de aspectibus qui (nisi accedat deside- 
rium) non sunt inchoatio actus completi cum persona exerciti, 
ac proinde declarari sufficit adhibitio alterius personae, addita 
tamen circumstantia voti si ista persona voto ligata sit et 
consenserit. 


IV. Ut doctrina tradita in praxi facilius ad concretos casus 
applicetur, solent theologi 


a) distinguere in corpore : partes honestas, quae iuxta 
morem patriae inoffenso pudore omnibus exhibentur, ut apud 
nos facies, manus, pedes; minus honestas, quae ex usu recepto 
et iusta consuetudine tegi consueverunt, uti apud nos pectus, 
dorsum, brachia ex parte, crura; inhonestas seu turpes, quae 
ubique apud cultas nationes ex .naturali pudore vestibus obdu- 
cuntur : sunt genitalia et partes illis vicinae quae cum iis 
nervosam affinitatem (innervation connexe) possident. Dicun- 
tur autem inhonestae, non secundum se : nihil a Deo creatum 
est inhonestum: sed quia, ut obiectum aspectus vel tactus, ple- 
rumque terminare actus inhonestos natae sunt. 


b) item, tradere generales regulas in experientia fundatas, 
quae valent ordinario pro regionibus cultis Europae, ibique pro 
casibus frequentioribus. Hae regulae tamen plerumque sunt 

tantum praesumptiones, ac proinde plures exceptiones ad- 
mittunt, sive propter frigidam aut calidam complexionem 
individualem, sive propter specialem educationem aut assue- 
factionem, sive propter mores et publicos usus, etc. Et ideo 
aliquando praesumptio cedit veritati, et regulae istae magis 
particulares regulis omnino universalibus traditis sub n? II, 
quae ubique et semper et in omnibus casibus applicantur. 
Regulae autem tradi solitae sunt sequentes : 


A. Quoad tactus. 


1° Tangere corpus sive proprium sive aliorum ex inten- 
tione libidinosa seu affectu venereo semper est mortale. 


2? Tangere partes genitales aliorum, praesertim diversi 
sexus, etiam mediate supra vestes, (excepto necessitatis casu 
prout contingit medicis, chirurgis aliisque curam infirmorum 
habentibus) est ordinario mortale quia de facili libidinem 
provocat et pravum affectum ostendit; item mulieris ubera et 
praesertim papillas tangere morose, quia sedes sunt excita- 
tionis voluptuosae, quae solet secum ferre genitalium commo- 
tionem etiam vehementem. Excipitur si praedictae partes ex 
sola levitatis causa et tantum obiter tangantur, uti apud 
nutrices tangentes organa parvulorum, vel impuberes eiusdem 
sexus se tangentes. 


3? Tangere genitalia brutorum ex curiositate aut sensuali- 
tate, generatim veniale non excedit, praesertim si fiat obiter, 
quia graviter non movet ad libidinem; quod si diu fiat vel 
usque ad pollutionem bruti, facile inducit periculum propriae 
pollutionis, 


4? Tangere partes minus honestas personae eiusdem vel 
diversi sexus, non ex venereo affectu nec ex utilitate, sed ex 
curiositate, sensualitate, sensibili amore, generatim est solum 
veniale, praesertim si fiat obiter, ex ioco vel levitate: si vero 
morose et cum gravi commotione organorum  genitalium, 
praesertim si agitur de persona diversi sexus, facile erit mor- 
tale ob periculum proximum consentiendi delectationi venereae. 


5? Seipsum tangere in partibus inhonestis, necessitatis aut 
utilitatis causa, v. g. ad abigendum pruritum, sordes abster- 
gendas, curandam infirmitatem, non est peccatum, dummodo 
excludatur consensus in delectationem veneream quae inde 
oriri potest id facere sine iusta causa, ex levitate vel 

curiositate et absque affectu venereo, est peccatum veniale, 
nisi tactus graviter influant in motus carnales vehementes, 
aut proximum inferant periculum consensus. 


B. Quoad oscula et amplexus. 
1° Facta ex affectu venereo sunt mortalia. 


2? Facta in partes inhonestas, vel minus honestas ut ubera, 
ordinario sunt mortalia, quia plerumque graves motus carnales 
excitant et affectum venereum indicare solent : nisi forsan fiant 
obiter et ex sola levitate. 


3? Facta in partes honestas, absque rationabili causa, sed ob 
amorem sensibilem et ex levitate, ioco, sensualitate, sunt 
venialia, nisi adsit proximum periculum consensus in delec- 
tationem veneream, uti facile fit si sint morosa, aut saepius 
repetita, aut cum magno affectu impressa inter personas diversi 
sexus, praesertim osculum columbinum quo lingua in os alterius 
intromittitur. 


4? Oscula, amplexus, contrectationes manuum iuxta morem 
patriae, urbanitatis, amicitiae vel cognationis causa, su.nt 
licita, etiam si per accidens motus carnales excitentur, dum- 
modo absit periculum consensus. 


C. Quoad aspectus, qui sedulo distinguendi sunt a mero 
visu, et ad libidinem minus tamen quam tactus (quia sunt 
minus materiales) commovent, ac ideo periculosi sunt 


1° Absque necessitate aspicere morose et deliberate sive 
genitalia alterius sexus, aut etiam ubera mulieris omnino nuda 
vel velo perlucido cooperta, sive virum et mulierem copulam 
aut actus impudicos in invicem exercentes, sive personas sese 
polluentes, est ordinario mortale quia graviter movet ad delec- 
tationem veneream. Excipe si obiter aut valde remote fiat, aut 
aspiciens sit senex frigidus vel infans. 


2? Sine iusta causa aspicere partes minus honestas personae 
diversi sexus vel coitum animalium, ex curiositate vel levitate 
et sine affectu venereo, ordinario est veniale, praesertim si fiat 
obiter. 


3? Sine causa aspicere propria genitalia, ex curiositate vel 
levitate et sine affectu venereo, est veniale, praesertim si obiter 
fiat; item hoc modo aspicere genitalia personae eiusdem sexus, 

nisi quis esset pronus ad sodomiam, aut nisi adolescens valde 
pulcher morose aspiceretur. 


V. Corollaria. 


1) Ut vitetur cooperatio ad peccatum alterius, generatim 
illicitum est admittere tactus vel oscula, etiam honesta, quae 
cognoscuntur oriri ex affectu libidinoso, nisi iusta causa vitan- 
di proprii vel agentis damni. Et quidem 


a) si tactus sint in se inhonesti et absque necessitate fiant, 


illicitum est ratione cooperationis ad peccatum alterius sine 
iusta causa habitae; 


b) si agatur de osculo aut tactu in se honesto coram aliis 
qui pravam alterius intentionem ignorant, admitti potest ne 
alter diffametur, secluso tamen periculo proprii consensus: si 
secreto fiat ita ut sine gravi incommodo praecaveri valeat, 
permitti nequit, quia illicitum est sine gravi causa cooperari 
alterius mortali peccato. 


2) Aspicere imagines vel picturas aut statuas vere obsce- 
nas, repraesentantes personam diversi sexus, non obiter sed 
morose, est peccatum cuius gravitas pendet ab ipso periculo 
plus minusve magno excitandi delectationem veneream vel ipsi 
consentiendi; nisi fiat iusta causa, v. g. ob scientiae anatomicae 
studium, et absit periculum consensus. Generatim tamen 
illicitum est tales imagines vel statuas conficere, nisi scientiae 
anatomicae causa, eas spargere, omnibus indiscriminatim ven- 
dere et publice omnium oculis exponere, quia ista non fiunt 
sine gravi scandalo plurium. 


Obscenae autem imagines sunt vel illae quae intendunt 
exhibere partes omnino inhonestas personae adultae nudas aut 
tenui tantum velo coopertas, vel actus graviter impudicos 
repraesentant, aut formas omnino lascivas et communiter ad 
libidinem incentivas; e contra artisticac censentur illae quibus 
intuendis aspicientes maxime moventur a modo repraesenta- 
tionis artistico vel ab idea repraesentata potius quam a nudi- 
tate. De quo legere est P. Venneersch, De Castitate, n° 181 ’. 


| « Operae pretium in primis erit ut sciamus quid obscena tabella, 
statua, a mere nuda effigie differat. Nuditas alia in occasione, alia in 
intentione esse potest. Nuditas praeterea vel propter se expresse quae- 
ritur, vel ad finem aliquem obtinendum, tanquam medium eligitur : 
v. g. (si ex arte exemplum sumemus) ut pulchra totius corporis humani 

3) In plerisque picturae aut sculpturae academiis, tanquam 
exemplaria proponuntur personae nudae, quia aiunt studia 
in nudum corpus esse ad perfectionem artis necessaria, 
lamvero 


a) id non est licitum ad pingenda aut sculpenda obscena, 
quae pluribus sunt occasio peccati, nisi scientiae anatomicae 
vel medicae causa; 


b) si, in quibusdam adiunctis, .necessarium existimetur ad 
perfectionem artis, admitti potest, adhibitis tamen cautelis 
ne inordinationes sequantur; quapropter ne personae diversi 
sexus simul exhibeantur, ne vestes exuant coram pictoribus, 
tecta habeant genitalia ad affirmandum pudorem, et si fiat 
privatim, testis adsit eiusdem sexus; 


c) iuvenes qui artem addiscunt habent rationem excusan- 
tem dummodo cauti sint; puellae vero honestae, ratione periculi, 
difficulter a peccato excusantur si sponte et absque necessitate 
sese exhibent in his academiis; quae vero hisce iam fuerunt 
assuetae in minore periculo versantur et excusari possunt si 
quaedam adest necessitas. 


harmonia appareat. Est etiam  nuditas simplex, quae attentionem 
captare non vult, et nuditas affectata ad alliciendam libidinem. Affectata 
autem ex comitante gestu, ex vultus significatione vel ex ipsa ostentatione 
esse potest. Sed nuditas affectata, et, in praesenti generis humani con- 
ditione, post peccatum, etiam nuditas propter se quaesita obscenae 
reputandae sunt. 

Non ergo obscenus est puer qui, ubi usus ita ferat, sive solus sive 
coram aliis vestes ad lavandum corpus exuat, vel qui se medico curan- 
dum ostendit: obscenus vero est qui personis obviis partes exhibuerit. 
Neque obscena dicetur imago S. Agnetis martyris a pictore confecta 
qui martyrium secundum narrationem repraesentare voluerit. Imo non 
repugnat quin nuda effigies in vultu modestiam vel sanctos affectus 
ferat qui attentionem a corpore avocent et pudicam verecundiam im- 
perent. Contra, quaedam vestimenti ratio quae, potius quam ea tegat, 
pudenda indicare vel illuminare videatur, ex incomplete nuda effigie 
obscenam facere potest. Pariter, pro veritate historica, quod nudum erat 
commemorari poterit; obscenus autem fit sermo qui in lascivis rebus 
discribendis cum delectatione haerere videatur. 

Igitur, quo magis res vel narratio nobiliore idea spolietur, attentionem 
autem ad pudenda vel inhonesta trahat; vel quo magis formalis veluti 
invitatio ad turpia aspicienda vel mente volvenda accesserit, eo magis 
narrationes vel picturae aut statuae obscenae dicendae eruat. 

Obscenum itaque describi potest: furpis, in nuditate, manifestatio anini. 

4) De Musaeis invisendis docet P. Vermeersch, o. c. 
n° 183: 

« I? Improbandum omnino est ut quisquam ad videndas nu- 
das effigies vel tabulas musaea ingrediatur. 


2° Tolerandi interdum sunt accessus ex futili curiositate 
facti, quibus, sine ulla artis notione vel eius excolendae inten- 
tione, quispiam aulas leviter perlustrat. Huiusmodi accessus 
positive probandi vel commendandi non sunt, quia aegre fit 
ut in his voluptuariis rebus aspiciendis nihil sensualitati conce- 
datur; periculum autem nullo lucro compensatur. Tolerandi 
tamen interim erunt, quia, cum intentio non sit perversa et 
periculum plene assentiendi satisfaction! venereae non sit 
proximum, gravi prohibitioni locus non est, et ipse mos sat 
receptus haec invisendi aliquam rationem seu excusationem 
affert. Adeuntes monendi sunt, ne oculos in obscena defigant. 


3° Bas tantum rationes adeundi museae plane probabimus 
quae nobilem intentionem manifestant, v. g. si quis, ad 
aestheticum sensum exercendum, pauca quaedam mirabili 
facta arte, attente considerare voluerit. 

Inde hodie valde commendandum videtur ut ubique, in 
scholis, sensus iste aestheticus aliquo modo colatur. Dum enim 
de artefactis indicate discunt, alumni assuescunt altiores cogi- 
tationes volvere, nec statim explorare quid pabuli sensibus 
offeratur: discunt etiam honeste indignari si quando turpis 
imago, sine arte et cura confecta, ipsos brutali ratione tentare 
videatur. Idem suadet R. P. Gillet, O. P. /nnocence et igno- 
rance, p. 210 ». 


VI. Animadversiones. Ad actus impudicos rectius aesti- 
mandos, notare iuvat : 


1" Influxus causarum partialiter dependet ab intentione 
voluntatis : intentio scii, seu consensus in motum carnalem vel 
delectationem solet augere influxum in motum ulteriorem et 


vel sollicitatio. Consonat usus vulgaris, quo obscenum dicitur nudum 
allectans (nu provoquant). 

Constat itaque obscena intuenda non esse; idque tum ex sensu quodam 
offensae dignitatis, tum ad castitatis securitatem vel saltem suavem 
nitorem (délicatesse), monente prudentia iam antiqua, ut tentationes 
istius generis fugiendo potius quam directe aggrediendo vincamus ». 


Vide etiam P. Sertillanges, La Morale à nos expositions de peinture, 
in 77e». Thomiste. III. 1895, p. 208. 

actum completum; e contra iusta causa seu ratio cohonestans 
solet illum minuere. 


2° Ubi in motibus carnalibus nullus perspicitur effectus seu 
alius finis praeter delectationem, propter istam qui illos admit- 
tit convincitur agere saltem virtualiter et implicite. 


3° Ob summam corruptae naturae proclivitatem, magnum 
imminet periculum, ne paulatim admittantur graviora. Unde 
facile occurrit periculum hallucinationis : qui enim actiones 
leviter influentes admittunt, facile sibi persuadent se in iis 
admittendis non duci nisi curiositate vel urbanitate vel amicitia, 
reipsa autem libidinis aestu ad ea impelluntur : luxuria larvata. 
In iis itaque cavendum est omnino a morositate vel nimia 
inhaesione vel frequenti, etiam cum quadam adsit causa, 
repetitione; quae omnia indicare solent nimium affectum vel 
et animum libidinosum. 


VII. Monitum. Pueris tactus, praesertim dum in lecto 
decumbunt, severe interdicendi sunt ob funesta consectaria; 
item graviter reprehendendi sunt pueri et puellae sibi invicem 
ex levitate vel curiositate genitalia detegentes : etsi hac aetate 
hoc per se mortale non sit, castum pudorem minuit atque ad 
ulteriora disponit et conducit. 


QUAESTIO SEXTA. 


De Luxuria interna. 


L Tria sunt peccata interna luxuriae : delectatio morosa, 
desiderium et gaudium. Prima respicit tempus praesens, quia 
versatur circa obiectum quatenus hic et nunc cognitione nobis 
est praesens; desiderium respicit futurum, quia est actus vo- 
luntatis rem malam exoptantis; gaudium respicit praeteritum, 
et est complacentia seu approbatio operis mali a se vel ab aliis 
olim patrati. Aliis verbis delectatio morosa est consensus in 
solam delectationem cogitatam praesentem, non in ipsum actum 

(qui si esset praesens, iam luxuria esset externa); desiderium 
est etiam consensus in actum futurum et ponendum; gaudium 
est consensus in actum praeteritum et positum. 


II. Delectatio morosa luxuriosa (complaisance impure, 
onkuisch behagen) nihil aliud est quam consensus in delecta- 
tionem de opere luxurioso vel impudico; unde definitur : 
simplex amor seu complacentia voluntaria circa opus venereum 
cognitione ut praesens exhibitum absque voluntate illud exse- 
quendi. Qui enim delectatur, fingit sibi actionem peccati 
praesentem, v. g. fornicationem, et de illa deliberato consensu 
delectatur tanquam actualiter exsequeretur et fornicaretur, 
sine tamen desiderio exsequendi. 

Vocatur delectatio, quia sola cogitatio de re mala non est 
peccatum (nisi per accidens in quantum periculum peccandi 
includit), sed delectatio de re luxuriosa cogitata; vocatur 
morosa, non quod requirat moram temporis, nam unico mo- 
mento perfici potest, sed quia ratio deliberans, potius quam 
repellat delectationem, circa eam immoratur in quantum res 
;enerea est ci grata et iucunda. 

Delectatio morosa luxuriosa est peccatum et quidem 
mortale. Nemo enim delectatur nisi de eo quod videtur ipsi 
bonum et naturae suae conforme; qui ergo delectatur de re 
luxuriosa, eam habet ut sibi bonam, ac proinde eius affectus 
in rem malam tendit. Cum autem omnis luxuria externa in se 
et directe voluntaria sit mortaliter mala, etiam voluntaria de 
ipsa delectatio est mortalis ; quod enim aliquis deliberate 
eligat quod affectus eius conformis sit operi quod de se est 
mortale, iam est peccatum mortale. Ita S. Thomas, I-II. q. 74, 
a. 8. 

QuocT profecto intelligendum est de complacentia plene 
voluntaria in voluptate venerea. et in actibus verae luxuriae, 
et quidem ex natura sua graviter malis: non autem de com- 
placentia in delectatione mere sensibili, aut in actibus luxuriae 
ex natura sua leviter malis, utpote solum indirecte aut in causa 
parum influente voluntariis, vel in mera immodestia, ut in tactu 
et aspectu genitalium ex curiositate tantum vel levitate habitis. 
Uti patet ex principiis generalibus supra expositis, et ex toto 
processu argumentationis. 


III. Delectatio morosa, licet sit minus mala quam ipsum 
malum opus vel eius propositum, attamen quia tendit ad 
idem obiectum cogitatum, habet malitiam specificam operis, 

dummodo et in quantum istud cogitatur ut delectabile seu ad 
delectationem movet. Ita delectatio de sodomia, de adulterio 
ut adulterio, de fornicatione differunt specie. Nihilominus 
delectatio morosa non contrahit malitiam circumstantiarum 
quas ratio repraesentat, sed a quibus in delectatione abstrahit 
et circa quas non versatur delectatio seu quarum delectabilitate 
appetitus non movetur : delectatio enim tendit in obiectum, non 
ut realiter, sed prout in intellectu existit, ac proinde non tendit 
in circumstantias quas ratio non repraesentat ut delectabiles 
et quae non sunt motivum delectationis. Hinc 


1° si obiectum imaginatum non placet nisi ut causa delec- 
tationis carnalis in genere, sola malitia impudicitiae seu luxu- 
riae imperfectae contrahitur et est accusanda, nisi tamen 
sequatur pollutio; 


2? si autem delectatio habetur de speciali circumstantia, 
v. g., de actu exercendo praecise ut solitario, vel cum femina, 
cum coniugata, cum sacra, aut cum mari, etc., affectus ad 
hanc specialem malitiam contrahitur et accusandus erit peccati 
solitarii, vel fornicationis, adulterii, sacrilegii, sodomiae, etc.; 


3? si quis delectatur de persona coniugata vel sacra, non in 
quantum coniugata vel sacra, sed in quantum pulchra, sola 
malitia specifica fornicationis, non adulterii vel sacrilegii, 
contrahitur. 


IV. Desiderium luxuriosum (onkuische begeerte) absolu- 
tum et gaudium (onkuisch verheugen) habent eamdem 
speciem ac gravitatem malitiae, quam habet opus circa quod 
versantur, ponendum vel positum, cum omnibus circumstan- 
tiis cognitis (Matth. V, 28): desiderium enim tendit in opus 
realiter ponendum, ac proinde non ut abstracte repraesen- 
tatur in intellectu tanquam delectabile, sed prout est ex parte 
rei; et gaudium est de opere praeterito prout fuit; et utrumque 
tendit in omnes circumstantias quae sunt in opere et ab ipso 
in concreto non sunt separabiles. 

E contra in desiderio conditionato, si conditio malitiam 
obiecti omnem vel partialem excludit, illa totaliter vel partia- 
liter non contrahitur, v. g. copulam haberem cum illa si esset 
mea, peccarem cum illa nisi esset nupta ’; si vero conditio non 
excludit malitiam, haec tota contrahitur, v. g. fornicarer si 
liceret vel si possem. 


' Quod in praxi tamen potest esse periculosum, ut dicetur pag. seq. 

V. Corollaria. Delectatio morosa de opere luxurioso cogi- 
tato ne confundatur 


1° cum delectatione de ipsius cogitatione, quae potest esse 
bona, v. g. delectari de scientia theologica circa res turpes; 


2° cum delectatione de modo quo res luxuriosa fit : haec 
enim est bona, venialiter vel mortaliter mala, prout ipse modus 
sit bonus aut leviter vel graviter malus. Exempla sunt : delec- 
tari de modo ingenioso vel novo patrandi luxuriam, de copula 
matrimoniali habita praeter modum naturalem, de modo 
exercendi luxuriam contra naturam; 


3° cum delectatione de solo effectu bono e luxuria sequuto 
v. g. de prole concepta ex fornicatione vel de concupiscentia 
sedata ex pollutione : haec licita est, dummodo non habeatur 
etiam de ipso opere luxurioso propter bonum effectum; 


4" cum delectatione de opere ut alio tempore vel statu licito : 
haec enim licita est, non quidem si fiat de opere absolute et 
tanquam de praesenti, v. g. pro sponsis de copula nunc ha- 
benda, sed si fiat sub conditione temporis vel status quo erit 
licitum, quia haec conditio malitiam ab opere aufert, v. g. de 
copula in matrimonio futuro habenda. Quod intelligendum est 
de delectatione appetitus rationalis qui tendere potest ad obiec- 
tum ut a ratione propositum, ac proinde sub conditione de 
futuro vel de praeterito et sic a malitia abstractum; non valet 
de delectatione appetitus sensitivi qui tendit in obiectum a 
sensu propositum, ac proinde semper absolute et tamquam 
de praesenti. Hinc pro praxi 


a) appetitu rationali, non autem carnali, possunt sponsi 
de copula futura delectari et ipsam desiderare, item vidui de 
praeterita delectari et gaudere; 


b) aliis autem solutis, quamvis idem de se non sit illicitum, 
ordinario est illicitum per accidens, quia non fiet sine motibus 
concupiscentiae quos excitare non possunt, et ad quos permit- 
tendos isti nullam rationem habere possunt; 


C) e contra coniuges, etiam absente comparte, delectari 
possunt carnaliter de copula habita vel habenda, — dummodo 
non fiat principaliter ob delectationem, sed ob finem honestum, 
et non adsit periculum pollutionis, — quia hic et nunc copula 
ipsis est licita, quamvis per accidens sit impossibilis. 

Notetur autem praedictas delectationes omnes in praxi esse 
vitandas, tum quia saepe sunt otiosae et ideo peccata venialia. 

tum quia valde periculosae, cum facile fiat transitus ad delec- 
tationem de ipso opere luxurioso. Coniugatis tamen, hac in re, 
maior erit libertas. 


VI. Animadversio. Causa vel occasio luxuriae internae 
sunt turpia colloquia et scripta, eorumque auditiones et lec- 
tiones; de quibus notetur : 


1° Quando aliquis turpia loquitur ex affectu libidinoso, ad 
excitandum sive in se sive in aliis delectationem veneream, 
semper est peccatum mortale. Idem est dicendum quando 
aliquis, turpia loquendo, exponit se vel alium per talem locu- 
tionem occasioni proximae peccati mortalis. 


Hinc facile peccant graviter a) qui sermones permiscent de 
actu coniugali, de licitis et illicitis inter coniuges. de modis 
impediendi generationem, procurandi pollutionem, vel circa 
iuvenes et puellas, praesertim si inter juniores diversi sexus id 
fiat; 

b) qui ob Jactantiam narrant sua turpia peccata, tum quia 
praebent saepe magnum scandalum, tum quia de facili sibi 
complacent in peccatis patratis; 


c) qui turpia dicunt ob delectationem captam ex istis rebus 
cogitatis, vel cum periculo talis delectationis, vel cum periculo 
gravis scandali. 


2? Loqui turpia ex levitate vel curiositate aut ad solam 
recreationem, ita ut delectatio non transeat ad res quae per 
verba exprimuntur, sed sistat in artificio verborum, modo 
absit scandalum et periculum loquentis incidendi in peccatum 
mortale, non est mortale peccatum : affectus enim voluntatis 
non fertur in luxuriam. Ita saepius apud rudes et operarios, 
vel apud mulieres aggregatas. Quia tamen ista recreatio est 
inordinata, habetur peccatum veniale. 


3? Idem dicendum est ac in duobus prioribus principiis, de 
auditione, lectione et cantu turpium. 


4? Scribere turpia propter doctrinam, propter historiam, 
propter informationem superiorum vel debitam reprehensionem, 
nullum est peccatum. Quod dicendum est etiam in iisdem 
casibus de locutione, auditione et lectione. 


5? Scribere turpia ob voluptatem sibi capiendam vel in aliis 
provocandam est peccatum mortale. Item scribere talia sine 

hac intentione, sed cum praevisione saltem confusa huius 
effectus, nisi tamen aliqua .necessitas vel utilitas excuset. 


6“ Turpia scribere ob levitatem vel iucunditatem, absque 
periculo scandali etiam pusillorum, est peccatum veniale tan- 
tum. 


7? In verbis vel scriptis, invitatione vel consilio aut appro- 
batione, alium ad peccatum luxuriae inducere est peccatum 
mortale, quod omnes malitias specificas operis suasi participat. 


VII. Monitum. Ut in praxi facilius discernatur an peccata 
interna luxuriae quis voluntarie admiserit, praestat in tenta- 
tione distinguere tria stadia : 

1" est suggestio seu sola repraesentatio mali in imagina- 
tione; 

2“ est delectatio sensibilis et organica seu placentia in 
appetitu sensitivo, e suggestione orta si fuerit vivida : est 
sensus tentationis; 

3m est voluntaria, post advertentiam rationis, complacentia 
seu consensus voluntatis in delectationem. 

In solo ultimo adest peccatum. Hinc solent dicere : sentire 
tentationem non esse peccatum, sed consentire, non sensum 
aut placentiam, sed consensum et complacentiam. 


QUAESTIO SEPTIMA. 


De Causis et Remediis Luxuriae. 


I. Causa praecipua est ipsa propensio naturalis seu instinc- 
tus hominis ad propagationem speciei; qui post peccatum 
originale est inordinatus utpote ratio.ni non subiectus sed 
rebellis. Cui ratio deliberate inhaerens et voluntas libere con- 
sentiens et delectans perficiunt ipsum luxuriae peccatum. 

Variae autem causae praedictum instinctum excitare et 
augere possunt, ac ita rationem et voluntatem commovere et 
adducere. Quae omnes ad triplex genus reduci possunt : 

1) Aliae directe influunt in ipsum corpus, uti usus constans 
et copiosus pharmacorum (drogues); crustaceorum, piscium, 
ostrearum, apei gravealentis (céleris) validioris caffei aut 
chocolatis, aquarum thermalium sulphurearum; — abundantes 
potus alcoolici; — cibi excitantes qui sint validiores et copiosi 
praesertim carnis et venationis, aut valde calidi et conditi, uno 
verbo : peccatum gulae; — maxime autem musca cantharis', 
et potiones medicae specialiter ad excitandum praeparatae 
(remèdes contre impuissance) v. g. Hachisch (distillation de 
pistils de chanvre). Item calores magni et dies fervidiores; — 
item varia exercitia equitationis aut chorearum; — usus curri- 
culorum, rotarum (bicyclette) rhedarum (pro feminis), machi- 
nae ad suendum; — lectus dulcis; vestes nimis sericae aut 
nimis calefacientes vel cruribus adhaerentes aut genitalia 
comprimentes; — sessiones protractae, cubitus supini; — 
defectus curae corporalis, praesertim genitalium: — vesiculae 
urinariae repletio, constrictio ventris seu constipatio. 


2) Aliae influunt in sensus. Quarum aliae sunt externae 
educatio mollis et effeminata, fastus, otiositas; — mala aliorum 
exempla; — medicorum impiorum consilium saltem semel in 
hebdomada se polluendi (ad sanitatem) aut mulieres adeundi 
(ad inclinationem minuendam); — matres, nutrices, famulae 
quae ad infantes quietandos horum membra genitalia con- 
trectantes sensum venereum excitant. 

Aliae sunt internae : peculiaris status organismi cuiusmodi 
est complexio sanguinea et nervosa; — aegritudines quae 
systema nervosum afficiunt ut phtysis pulmonaris et hysteria; 
— accedit magna delectatio quam hoc vitium affert, et faci- 
litas qua illud occultari potest. 


3) Aliae sunt occasiones externae quae animam commo- 
vent. Sunt amores sensuales, vani et illiciti, in sola sympathia 
organica fundati, qui lectionibus, spectaculis et choreis nutriun- 
tur. Talis amor existere potest erga personas diversi sexus (uti 
sunt flirts), aut erga personas eiusdem sexus, sive ex petu- 
lantia ridendi causa, sive ex affectu sensuali aut carnali. 
Quodsi sit erga personam diversi sexus vel erga iuvenem, 
facile erit occasio scandali gravis in persona clericali aut 
religiosa; item amor etiam platonicus personae conjugatae 
erga personam solutam diversi sexus. 


1 La cantharide, coléoptére or et azur; de spaansche vlieg. 

IL. Effectus huius vitii alii sunt physici, alii psychologici, 
alii morales. 


l) Physici. luvenes huic vitio addicti facile habitum 
contrahunt omnino tyrannicum, qui eorum vires multum 
debilitat : frequentia actuum impudicorum totum nervosum 
systema et cerebrum perturbat; hinc irritationes graves syste- 
matis nervosi, debilitas et generalis defatigatio, capitis dolores, 
appetentiae diminutio ad cibos, convulsiones membrorum, 
visüs, auditüs et memoriae debilitatio; deinde accedunt pollu- 
tiones involuntariae seu passivae, vehementes cordis palpita- 
tiones, circulationis perturbatio; quandoque etiam sed rarius 
incurabiles morbi : phtysis, hydropisia, epilepsia, tabes dorsalis 
(phtisie de la moelle épiniére), et apud feminas, uteri inflam- 
matio, hysteria. Saepe etiam frequenti masturbatione amittitur 
potentia coeundi et generandi. 


2) Psychologici sunt : arrogantia, melancholia, hypocon- 
drie, conquisitio solitudinis, neurasthenia et dementia. 


3) Morales sunt animi depressio, voluntatis enervatio, 
inhabilitas ad labores praesertim intellectuales : acies scii, 
intellectus et energia voluntatis debilitantur adeo ut a peccato 
vix abstinere possint. Mens enim obscenis imaginibus infecta, 
vix de aliis rebus cogitare valet: mox evanescunt nobiles ideae 
atque purae affectiones, insanus praevalet egoismus. 

Non omnes tamen hi effectus semper producuntur, neque 
eodem gradu in omnibus. Sunt enim homines adeo robustae 
constitutionis corporis, ut ex hoc vitio exigua tantum vale- 
tudinis damna et leves nervorum perturbationes patiantur. 
Ideo ab exaggerationibus cavere debent qui iuvenes luxuriosos 
expositis malis effectibus a vitio absterrere conantur. Pericu- 
lum tamen adest ne inveteratus et fere incurabilis habitus 
contrahatur, ex quo plus minusve praefati effectus sequuntur. 


III. Remedia. 1) Alia sunt naturalia seu hygienica quoad 
corpus : victus salubris (nourriture frugale), sufficiens .non 
nimis in carne et dulciolis (friandises) consistens, sed potius 
cibos leves complectens, facilis digestionis, non excitantes, 
quae exiguo volumine sufficientem nutritionem praebent; — 
a potionibus valde alcoolicis et vespere a carnibus abstinentia; 
— lectus durus, non stratus mollior, — non vestitus calidior, 
adhaerens cruribus, comprimens genitalia, qui reddit corpus 
nimis delicatum, — cubitus non supinus : cum positio dorsalis 

nervos genitales excitat, cubitus sit lateralis et quidem dexter; 
— ordinata vita, cum hora determinata surgendi et cumben- 
di, — labor corporalis vel intellectualis intensi studii; — 
mundities corporis praesertim genitalium (praesertim in puella) 
ex frequenti ablutione frigida (v. g. mane et vespere), — ludi 
honesti quibus corpus exercetur usque ad defatigationem, ita 
ut somnus statim irruat nec imaginatio somnia excitet, — 
ante cubitum vesiculae urinariae evacuatio. Sunt praeterea 
medicinae et pharmaca quibus nervosae erectiones, si valde 
frequentes, vehementes et abnormales- sint, de consilio medici 
reprimuntur, v. g. globuli ex lupulino, hyoscina et bromurum. 
camphora adalina ad curandos masturbatores; item aliquando 
hypnotismus; item pro puellis partialis amputatio clitoridis 


| Notat Antonelli, o. c., tom. I, n. 614-618 : 

« Duplex remedium praeberi potest, h. e. hygienicum et mechanicum. 
Regula hygienica princeps est: distrahere mentem et corpus exercere 
usque ad defatigationem: hinc frequentes, immo quotidie protractae 
deambulationes, gymnastica, itinera, balnea frigida maris tempore aestivo 
et quotidie brevissima lavatio totius corporis cum communi aqua, mentem 
ac spiritum optimis ideis imbuere; cum corpus vespere est defatigatum 
somnus cito invadit usque ad mane. Lectum durum sit, supine non 
capiatur somnus: primo mane, vix sommo excusso, necesse est cito sur- 
gere: vespere partialia frigida balnea (semicupi) multum conferunt: 
antequam cubitum pergant, poculum ex sero lactis aut ex decoctione 
hordei accipiant: si excitatio nervosa erectiones vehementes adducit, 
lotiones olei camphorati circum genitalia aut spongia vel panniculum 
(compresse) aqua frigida cum aceto super genitalia, optimos effectus 
praebent. Ad haec omnia addenda est continuata vigilantia parentum 
vel institutorum et voluntas in huiusmodi invenibus ab hoc vitio sese 
corrigendi. 

Maxima attentio adhibenda est in cibis eligendis; ratio alimentationis 
debet consistere in cibis tonicis, minime excitantibus. luxta doctorem 
Fournier omnes qui debent corrigi hoc vitio, debent uti cibis levibus et 
facilis digestionis, illis qui parvo volumine continent sufficientem vim 
nutritionis, scii, ova, lac, carnes tenerae et assatae, aves, leves pisces, 
tenerae radices, cichorea; debent vitare cibos aeros et irritantes, amyla- 
cées, qui intestina dilatant, fructus qui debilitant et gravant stomachum, 
et suinas carnes. Vespere melius esset abstinere a carnibus; non est bona 
chocolata cum nimis nutriens sit, neve iuvant crustacei, cum  nervei 
systematis sint excitantes. Item interdicuntur potiones alcoolicae, vina 
valde alcoolica, cerevisia, the, etc. Optima potio est aqua commixta vino 
veteri. Item vestes non debent esse nimis calefacientes, neque genitalia 
comprimere. 

quae tamen ab aliquibus habetur illicita, quia talis amputatio 
(quam isti dicunt notabilem) solum ad directum bonum totius 
corporis fieri potest. In infantibus aliquando vermes anum 
inficiunt, qui sunt causa nervosae excitationis, contra quod 
solet adhiberi medicinale remedium. 


2) Alia sunt psychologica quoad sensus : mentem dis- 
trahere, optimas ideas nutrire, — contra passiones luctari, — 
imaginationem cohibere, — voluptatem cum felicitate no.n con- 
fundere, — pravos socios simul ac solitudinem vitare, — mane 
somno excusso statim surgere, — sensus mortificare, v. g. 
moderata subtractione cibi vel somni, imo corporis castigatione 
ac flagellis, dummodo non diu protrahantur nec concupiscen- 
tiam magis excitent, uti facile fit si in femoribus vel lumbis 
applicentur, a fortiori si in genitalibus. 


3) Alia sunt moralia quoad animam. a) Remota sunt 
animus generosus qui egoismum removet et urbanitatem prae- 
fert proprio commodo, — cultus sinceritatis. — fiducia in 
parentes, confessarium, superiores. — magnanimitas in nobili 
destinatione vitae, — modestia oculorum et gestus, — humi- 
litas et pietas erga Deum praesentem, Christum passum, B. 
Virginem. Angelum custodem, etc. — sacramentorum recep- 


Si vero omnia haec non sufficiunt, nonnullae medicinae attendendae 
sunt, ut bromurus potassii et praesertim camphorae, lupulina, etc.; chlora- 
lium hydratum pro insomnia. 

Aliquando praeterea fit ut omnia haec nihil proficiant, propter morbum 
cerebri aut medullae spinalis, quo inscie pueri et puellae masturbation! 
vacant. Tunc media mechanica adhibenda sunt. Complurima horum sunt; 
sed melioris effectus censentur: usus indusii, quod brachia coniungit et 
ante pectus retinet; ligamen simili modo manuum ad collum ita ut nun- 
quam genitalia attingere possint; usus cheirothecarum, ex metallo con- 
fectarum, ad manus et nonnullorum apparatuum, item ex metallo aut 
caoutchouc confectorum, qui variae formae sunt prout pueris vel puellis 
inserviunt, quae ad genitalia applicantur die ac nocte, qui saepe optimos 
effectus attulerunt. 

Si vero omnia haec ad evellendum lethale vitium adhuc non sufficiunt, 
recurrendum est ad amputationem clitoridis (clitoridcctomia) in mulieribus 
etiam adultis. Haec operatio facillima est et omnino innoxia... Quodsi 
ablata clitoride, masturbatio vulvarum sufficiatur, tunc oportet agere 
cauterizationem faciei internae vulvae, quia quilibet conatus in his parti- 
bus dolores excitat, qui masturbationem impediunt ». 

Cfr. etiam Debreyne, Moechialogic. p. 53-61. 

tio frequens et confessio immediata post lapsum, — magna 
aestimatio puritatis et horror vitii, quibus inculcandis valere 
possunt vigor casti et tristitia impudici. 


b) Proxima sunt vel negativa : fuga occasionum, scii, vitare 
vanos amores — lectiones frivolas, — spectacula, — contac- 
tum nimium et frequentationes immoderatas cum personis 
alterius sexus, — ac choreas: 


vel positiva : roborare voluntatem ut spreta voluptate strenue 
adhibeantur apta remedia. — frequenter renovare propositum 
caste vivendi, — firmo et tranquillo animo proponere tenta- 
tionis abiectionem et fugam omnis relapsus. — confidere in 
divino auxilio gratiae, — immediate resistere ac fortiter. 
Aliquando efficax remedium est matrimonium). 


IV. Speciatim quoad educationem. Cum iuniores, sicut 
cera mollis, distinctas quaslibet impressiones recipiant, maxime 
interest ut iam a teneris annis discant quanti facere debeant 
corporis animique puritatem, ideoque quanto cum horrore 
fugere debeant quidquid impuritatem redolet. Doceantur 
proinde quanta cum reverentia proprium corpus tractare 
debeant quod est animae in agendo instrumentum, et ad 
totius Trinitatis pertinet proprium dominium, utpote a Patre 
supremo domino creatum, a Filio redemptum, ipsique tam- 
quam membrum coniunctum, a Spiritu S. consecratum tanquam 
templum eius: quapropter conscii sint se non posse pro libitu 
uti corpore cuius dominium non habent, sed solum secundum 
Dei placitum, ideoque sensuales aspectus tactusque esse vitan- 
dos, ac nihil privatim agendum quod coram parentibus 
honestisque personis facere puderet. Nihil igitur coram ipsis 
dicatur aut peragatur quod morbidam et periculosam curio- 
sitatem excitare valeat : his enim attendunt dum aliis rebus 
distracti videntur: quod vident imitari cupiunt; quod curiosi- 
tatem excitat sedulo investigant. Nec omnia ex falso pudore 
tamen mysteriose taceantur aut fictis declarentur interpreta- 
tionibus, ac si peccata essent illa quae sunt honesta: sic v. g. 
etiam iunioribus dicatur Deus filios dare parentibus in eorum 
unionis benedictionem seu fructum. 


| Cfr. S. Frangois de Sales, Introd. à la Vie Dévote, p. Ill, c. XVI 
et XVIII. 

a De causis et remediis naturalibus luxuriae etiam legi meretur Payot, 
L'Education de la volonté, 28 p.. ch. 1 et 2. 

Speciatim a) in tenera aetate curandum est ne nutrices, 
famuli, aliique cum pueris conversantes, aliquid dicant aut 
faciant indecorum, quod ipsorum mentibus impuram cogita- 
tionem ingerere possit : quidam enim adhuc ingenui pravis 
colloquiis aut exemplis famulorum corrupti sunt; puelli et 
puellae non in eodem cubiculo ne praesertim in eodem lecto 
dormiant (nisi forsan sint valde parvi), imo unusquisque lec- 
tum habeat separatum; — decumbere addiscant manibus super 
lintea aut sub capite repositis vel etiam in crucem iunctis; — 
castitas ipsis dicatur exigi naturali decentia, cum genitalia 
inserviant vel proximiora inveniantur functionibus humiliori- 
bus, unde natura pro utrisque inspirat eamdem curam puritatis 
corporalis; addatur tamen id esse pacitum Deo; — defectus 
et peccata statim corrigantur sine culpabilitatis exaggeratione. 


b) Quando puberes facti sunt et in seipsis pravos motus 
experti fuerunt, opportunum videtur ut ipsi parentes prudenter 
et decenter exponant quae iuniores de his rebus scire legitime 
cupiunt, ne forte id quaerant a sociis qui pravis consiliis pravis- 
que exemplis ipsos ad inhonesta inducere possunt. luvenibus 
dicatur pollutionem nocturnam esse naturalem, sed non esse 
procurandam ne amittantur vires, idque a Deo prohiberi. Puel- 
lis quae menstruationem patiuntur exponatur phenomeni causa. 
Parentes autem opportune responsa ipsorum indoli accomo- 
dabunt, non omnia simul exponentes, sed paulatim et gradatim 
erudientes, addentes se paratos esse ad eorum honestis quae- 
sitis respondendum quoties hi aliquid insuetum animadverte- 
rint. Omnibus sat facile sine incommodo revelari potest munus 
maternum, scii, procreatio e carne matris, diuturnum tempus 
quo non sine curis et incommodis proles in sinu gestatur, quo 
finito est laborioso partu edenda, et lacte materno alenda : id 
enim non excitat imaginationem et sat adaequatam praebet 
explicationem, imo et utilitatem confert ad augendum affectum 
pietatis erga matrem, dum pater magis haberi potest ut caput 
et providentia et custos matris et prolis. E contra munus patris 
in ipsa generatione et copula coniugali non videtur revelan- 
dum, nisi data speciali opportunitate aut necessitate. — Quod- 
si parentes hac in re deficiant, ad institutores et rectores, et 
his deficientibus, ad confessarium (pro iuvenibus) spectat eos 
instruere, non collective simul, sed unumquemque privatim 
pro varia necessitate .Qui omnes tamen aspectum moralem et 
supernaturalem in lucem ponant, ac simul efficacia remedia 
proponant ad resistendum tentationibus : non enim sufficit 

scientia ad colendam virtutem, sed motivum supernaturale et 
gratia Dei. 


c) Grandiores facti, finientes v. g. studia humaniora, vel peri- 
culis magnae urbis expositi, omnia quoad substantiam addiscant, 
non collectiva institutione in scholis, quae ad necessitates et 
varietates singulorum aptari non potest, sed privata et diversa; 
tunc etiam morbos venereos eos docere erit opportunum et 
effectus nocivos luxuriae. Ignorantia circa determinatum punc- 
tum depellenda est, quando cuidam est periculosior aut peior 
quam cognitio; e contra, si cognitio magis noceret, in igno- 
rantia generatim erit relinquendus. 


Itaque institutio de vitae transmissione non fiat publice sed 
privatim, non collective sed singulatim, non statim complete 
sed gradatim’: sit brevis, digna et simplex, non cum apparatu 
et solemnitate, aut forma quae phantasmata minus casta sugge- 
reret: nec habeatur mere naturalis et intellectualis, ac si ipsa 
notitia rerum sufficeret ad praeservandum a vitio, sed imprimis 
moralis et supernaturalis sit oportet. Atque semper inculcetur 
quam bene omnia a natura et a Creatore sunt directa in finem 
creationis animarum. 


Opportunae autem erunt declarationes, quae revelationes 
malorum consiliariorum praeveniant, — quae impediant ne 
phenomenis physiologicis animus in iuvene nimis turbetur, — 
quae magis expositos et maturiores ab illicito commercio aver- 


tant, — quae nubiles puellas e dissipatione et periculis evo- 
cent, — quae parentes et filios fortiori fiduciae et amoris 
vinculo iungant, — quae virtutem consciam fortioribus reddant; 


et quae meliorem intellectum dignitatis B. M. V. et beneficii 
Incarnationis procurent 


Specimen instructionis non subiicimus, quia secundum cir- 
cumstantias diversas infinite varia sit oportet * 


| Conformiter ad Cone. Prov. Mechliniense, n. 56. 

2 Ita Vermeersch, o. c., n. 201. 

' Circa haec inspici merentur : Knoch, L'Education de la Chasteté; 
Fonsagrives, Conseils aux parents et maîtres sur l'éducation de la pureté; 
Surbled, La Vie de jeune homme; La Vie de jeune fille; La Vie à deux 
(pro coniugibus); Stahl, What a young boy ought to know; What a 
young girl ought to know; Ernst, Eltern pflichf; Foerster, Jugendlehre; 
Sexualthik und Sexualpadagogik (neerl. versa); Lacordaire, Lettres à un 
jeune homme; Dr Stephane (Lefebvre), Lettres posthumes à un jeune 
homme; Kraus und Gatterer, Die Erziehung zur Keuschheit; Guibert, 

V. In tota aiutem educatione extollatur praestantia casti- 
tatis, cuius nitor et pulchritudo specialis in eo elucet quod 
rationi animales facultates et delectationes maxime rebelles 
subiiciantur (Eccli. XXVI, 19-20; Sap. IV, 1); momentum 
vero ex eius adi bonum humanitatis necessitate. Nam 


1) promovet bonum societatis quod consistit in propaga- 
tione et bona educatione generis humani. lamvero libidinis 
immoderantia est quae ex nervorum debilitate debiles reddit 
et impotentes; passionem tyrannicam causai quae in coniugibus 
generat onanismum, et in iis qui cum meretricibus commercium 
habent morbum syphiliticum. Insuper parentes qui libidini sunt 
addicti parum apti inveniuntur ad educandam prolem; 


2) promovet bonum familiae. Nisi enim iuvenes casti ma- 
neant et coniuges fidem servent, nulla in familia erit pax. 
Sponsus plerumque intendit virginem, quam si iam corruptam 
invenerit, locus erit indignationi, quae haud raro divortium 
parit; quodsi lue infectus sponsam contaminet, amor vertitur in 
contemptum, et nil remanebit nisi misera vita, cum periculo 
morbum syphiliticum transmittendi in posteros. — Quando 
insuper adulterini foventur amores aliaeve turpitudines, 
dissidia oriuntur, invidiae, rixae, imo crimina et suicidia. — 
Praeterea nisi filii caste instituantur, mox et ipsi in vitium 
prolabuntur et pudorem simul ac tristitiam parentibus afferunt. 
Quomodo vero caste manebunt nisi casta educatio et bonum 
exemplum hac in re ipsis praebeatur? 


3) ad bonum individuale maxime confert. Ut homo vitam 
suam recte ordinare possit secundum rationis principia, debet 
domare passiones. Haec autem luxuriae passio maxime est 
tyrannica, quae excaecat mentem ac ita totam animam invadit, 
trahit, absorbet, ut omnia ipsi sacrificemus. Maxime ergo 
unicuique necessaria est qua edometur castitas. 


La Pureté; Gillet, Innocence et Ignorance: éducation de la pureté; 
P. Guitton, De la Chasteté; Françoise Harmel, Une grave question de 
l'éducation des jeunes filles. La Chasteté; Hardy Schilgen, Im Dienst 
des Schópfers (neerl. versum a Dieben); Jos. Kónn, Auf dem Wege zur 
Ehe (pro puellis); Herman Muckerman, varia opuscula (neerl versa a 
Henri Deshayes); Dr Deelen, Hct sexucele in den mensch; et pro 
parentibus haec duo edita a Katholische Schulorganisation in Dusseldorf : 
Die Erziehung des ]ungen (des Madchens) zur zitflichen Reinheit; 
Hoornaert, Le Combat pour la pureté; Vermeersch, o. C, n. 186, sq. 

Quando inferiores potentiae, ait S. Thomas vehementer 
afficiuntur ad sua obiecta, superiores impediuntur in suis 
actibus et deordinantur. Per vitium luxuriae appetitus inferior 
maxime intendit suo obiecto. Ergo superiores vires per luxu- 
riam deordinantur. Hinc in intellectu nascuntur : caecitas 
mentis, praecipitatio, inconsideratio, inconstantia; in voluntate: 
amor sui quantum ad delectationem concupiscentiae quam in- 
ordinate appetit, odium Dei prohibentis delectationem concu- 
piscentiae, affectus praesentis saeculi in quo gaudet voluptate, 
ac desperatio saeculi futuri, quia dum nimis detinetur carna- 
libus delectationibus, fastidit spirituales. « Animalis homo non 
percipit ea quae sunt spiritus Deil ». 


Nec audiendi sunt qui aiunt omnimodam castitatem nocere, 
et pollutionem aut interdum fornicationem suadent, asserendo 
semen aliquando, sanitatis causa, esse effundendum. Falso 
omnino : pars enim seminis resorbetur in corpore quod roborat 
et reddit magis firmum vigore, pars altera naturaliter in somne 
effunditur absque ulla nervorum perturbatione'. Nec timenda 
est atrophia organorum genitalium ex eo quod iis non utamur : 
sine ullo studio enim indesinenter pergunt secernere semen, 
nec unquam suam functionem amittunt nisi fortuito casu. 


VI. Confessarius maxima utatur prudentia in directione 
poenitentium, ne ipsis sit scandalum. Quod dupliciter esse 
posset : sive a) docendo modum patrandi peccata poeniten- 
tibus ignotum; sive b) quaestiones inutiles proponendo, ex 
quibus poenitentes iudicarent confessarium nimis esse curiosum 
aut nimis versatum in istis rebus : ita enim confessio fieret 
odiosa si occasio esset scandali vel tentationis. Unde theologi 
tenent principium ; hisce in rebus melius esse deficere quam 
abundare. 

Nominatim 1° in interrogationibus vitanda sunt omnia quae 
poenitentem probabiliter scandalizare possunt : materialis inte- 
gritas confessionis solum iure divino positivo praescribitur, dum? 


| II-H, q. 153, a. 5. 

- I Cor.. IL. 14. 

3 Hinc Dr Forel : L'homme qui ne peut se procurer un état normal 
devrait se contenter de pollutions nocturnes et la femme de rêves 
voluptueux, tous deux s'abstenant d'excitations actives et volontaires » 
La Question sexuelle, p. 251. Cfr. Dr A. Scremin, La purità non e 
damnosà alla salute, testimonianza di medici. 

scandalum vitari debet iure naturali. Unde prima praescriptio 
confitendi integre cessat obligare dum scandalum timeatur. 
Hinc : 


a) Imprimis permittat confessarius poenitentem declarare 
id quo eius conscientia gravatur, promittens tamen, si necesse 
videatur, se postea eum esse iuvaturum. 


b) Quoad impuberes, sufficit quaerere num et quoties 
aliquid audierint, dixerint aut egerint contra modestiam, de- 
centiam, puritatem : -utrum soli an cum aliis. Imprudenter 
ageret si de modo inquireret quo peccatum fuit commissum, 
utrum adhibitis manibus vel alio modo. Nec de effectu aut de 
delectatione completa sermonem instituat. Melius est sugge- 
rere istas actiones, quas coram parentibus patrare erubescerent, 
a Deo conspici quem nihil latet, eique valde displicere, et ab eo 
puniri etiam in hac vita, sed praesertim in altera; praeterea 
quomodo agendum in tentationibus est iis dicendum. 


ç) Quoad puberes iuniores qui vitam sexualem inchoant 
ideoque plura circa eam ignorant : si dicunt quod seipsis in- 
honeste tetigerunt, non ex necessitate sed propter voluptatem, 
ordinario inferri potest, absque ulteriori quaestione, pollutio- 
nem commissam fuisse. Quare a pueris non est quaerendum 
num effectum quemdam experti fuerint aut humoris (seminis) 
emissionem sibi procuraverint, quod  curiositatem eorum 
exitare posset, similiter nec a puellis an distillationem quam- 
dam sint passae; -sed solum num motus inhonestos cum 
voluptate experti fuerint eisque plene consenserint aut eos 
voluntarie admiserint (non inquirendo de modo); quo casu 
huius delicti maximus horror eis incutiatur. — Quoad puberes 
qui sunt omnino evoluti vel qui certe sunt sufficienter instructi, 
sicut quoad adultos, quaeri potest : a masculis, de seminis 
effusione, v. g. de malo effectu secuto; a puellis de satisfactione 
completa procurata, an sibi satisfecerint, num passionem 
expleverint. 


d) Qui confitentur tactus impudicos in proprium corpus, 
interrogari possunt, num tactus fuerint necessarii: — si negent, 
num fuerint diuturni seu morosi; — si negent, nihil ulterius 
inquirendum; — si affirment, ulterius interrogandum de vo- 
luptate, et si sint sufficienter evoluti, etiam de actu completo, 
sicut dictum est sub c). 


e) E contra se polluentes interrogentur et de tactibus im- 
pudicis separatis a pollutione, et moneantur esse peccata mor- 

talia ratione proximi periculi excitandi vel quaerendi delecta 
tionem veneream. 


f) Cum actus quosdam externos luxuriosos accusant, nil 
dicendo de cogitationibus aut desideriis, ab iis efflagitandum 
num antea voluntarie cogitaverint vel cupierint istos actus 
committere, num alios actus patrare exoptaverint, num aliquid 
turpe et quid desideravint, iisque dicatur esse peccatum 
mortale. E contra quidam cogitationes pravas accusant, quin 
actus externos declarare audeant; ab iis quaeri potest num 
istis imaginationibus consensum praebuerint non solum interne, 
sed aliquo actu exteriori, v. g. an sensationes pravas habuerint 
iisque consenserint. — Pro adultis, si contra castitatem pec- 
cavisse se accusent, saepius praestat, in interrogando, a 
gravioribus incipere, praesertim si sint rudiores; pro aliis a 
minoribus est incipiendum. 


g) Si poenitens evolutus accusat inhonestas familiaritates 
cum sociis, quaeri debet utrum cum personis eiusdem vel 
alterius sexus. Si cum personis eiusdem sexus, num usque 
ad pollutionem (si de maribus agitur), usque ad plenam volup- 
tatem (si de feminis); num aliquid turpius egerint. Si cum 
persona alterius sexus, num attentaverint quod coniuges fa- 
ciunt, aut malam actionem omnino consummaverint; in hoc 
casu quaerendum est de effectu consecuto aut non consecuto, 
et de causa non consecutionis. Postea de qualitate personae 
quaeri potest, ut dignoscatur num adulterium, incestus, sacri- 
legium commissum fuerit. 

Si peccatum non consummatum fuerit, quaerendum de tac- 
tibus, aspectibus, osculis, etc.; quod si solius delectationis levit 
reus sit poenitens, dicat confessarius semper esse periculum, 
hac in re, transeundi ad graviora, moneatque prudentiam. Et 
si poenitens accuset sese exposuisse periculo, vel habuisse mo- 
tus carnales, quaerendum de causa et de necessitate. 


h) Quoad habituatos, confessarius exploret ex quo huis vitio 
dediti sint, corporalem eorum complexionem, peccatorum cir- 
cumstantias. quo nimirum tempore, quo loco, qua occasione, 
in quibus rerum adiunctis lapsus accidere soleat, etiam si 
prima vice apud aliquem confessionem instituant. Curandum 
est ut ad eumdem semper confessarium redeant, et mox post 
lapsum confessionem instituant : quotidie orent ad castitatem 
obtinendam et firmum propositum emittant vel renovent. 


i) Denique ad dijudicandum huius peccati gravitatem quaeri 

potest a poenitente (quod pro aliis peccatis non ita valeret): 
num existimet graviter peccasse. 


2“ Quoad instructionem : ordinario instruendi sunt illi qui 
peccatum luxuriae ex ignorantia committunt, quia ignorantia iis 
vel aliis est .nociva, saltem generando habitum vitiosum. 


3? In diiudicandis peccatis caute procedendum: temeraria con- 
demnatio enim perducit poenitentem ad desperationem, impro- 
vida haesitatio ad anxietatem, inconsulta excusatio ad funestam 
audaciam. Quare anxios et scrupulosos firmis responsis quietet 
confessarius; sed alios generatim ad tutius procedendum indu- 
cat paterna severitate, ita ut benevolentiam erga personas 
ostendat, sed omnem temeritatem in actionibus arceat. Haec 
autem utiliter poenitenti praebebit consilia : 


a) ut quaecumque mira et insolita sint in his rebus, fugiat; 


b) ut si gravis causa sit aliquid videndi, legendi, tractandi, 


tangendi, simplicem et securum, non anxium, agendi modum 
servet; 


c) ut excepta iusta causa nihil agat et speciosos praetextus 
vitet; 

d) ut in actionibus necessariis, affectum minus purum ac 
totus carnis itare studeat; 


e) ut semper cum perfecta sinceritate et animi robore pro- 
cedat: 


f) ut dignitatis humanae et christianae memor sit. et 
sublimiora studia foveat. 


4? In dispositionibus poenitentis diiudicandis, confessarius 
sedulo attendere debet ne illico ex frequentia relapsuum arguat 
poenitentem de prava voluntatis dispositione; attente examinet 
utrum relapsus ut causam habeant malitiam, corruptionem, 
affectum ad peccatum, carentiam firmi propositi, aut e contra 
solum poenitentis fragilitatem et tentationis violentiam. Nemo 
non videt quod aliter et aliter pro casu cum poenitente est 
agendum. In primo casu post aliquas monitiones et adhorta- 
tiones generatim differenda est absolutio, secundum regulas 
quae traduntur de recidivis; in ultimo vero, frequentiori, non 
tantum est danda absolutio, sed maximo cordis affectu et 
animi industria confessarius sustinebit illas pauperculas animas. 


5° Absolutio, his ultimis poenitentibus numquam deneganda 
aut differenda est, nisi sint certo indispositi vel confessarius 

sciat fore ut brevis dilatio absolutionis in bonum poenitentis 
vergat. 


6° Quoad satisfactiones sacramentales, maxime in praesenti 
casu sint medicinales, v. g. quotidie mane et vespere actum 
contritionis et firmi propositi, non qualitercumque, sed modo 
reflexo et plane deliberato elicere, frequenter ad s. Commu- 
nionem accedere, attente interdum recolere passionem Christi, 
praesentiam Dei in tentatione, etc. Optimum est poenitentem 
enixe adhortari ut post relapsum sine mora ad sacramentum 
Poenitentiae accedat, et ut sibimetipsi imponat salutarem 
poenitentiam, qualis est v. g. fuga occasionum, ad quam 
ceteroquin ex alia lege iam tenetur. 


VII. Ad meliorem intelligentiam peccatorum contra natu- 
ram, paucis agendum est de appetitu sexuali abnormi, qui a 
communi norma deflectit; ubi considerandae veniunt a) hyper- 
sexualitas; b) perversio sexualis. 


De hypersexualitate notat Noldin, o. c.. n. 46 : 


« 1) Affectus sensualis in diversis hominibus, quod vehe- 
mentiam attinet, diversus, in viris vehementior est quam in 
feminis; sed etiam personarum eiusdem sexus alii aliis vehe- 
mentiorem sortiti sunt; quandoque vehementiam extraordinarie 
magnam attingit. Eiusmodi appetitus sexualis vehementior tum 
in lis repetitur, qui psychico defectu laborant, tum in iis qui 
psychopathic! non sunt. 


2) Huius rei causa est partim dispositio hereditate acqui- 
sita, partim aegrotatio nervorum, partim abusus potus alcoo- 
lici. Accedunt excessus sexuales, qui tum animi aegritudinem, 
tum affectum sexualem augent : repetiti enim excessus pra- 
vum habitum generant, qui quandoque adeo enormiter crescit, 
ut libido ex quavis vel levissima causa excitetur et dein fere 
mechanice (physica necessitate) ad pollutionem propellat. 


3) Signa, ex quibus dignoscitur appetitum sexualem ultra 
modum (pathologice) auctum esse haec sunt : si libido vix 
satiata mox iterum excitatur; si libido excitatur ex aspectu 
rerum in genere luxuriae indifferentium; si affectus sexualis 
hominem adeo occupat, ut fere solum de hac re cogitet et 
loquatur et media quaerat satiandi affectum. 


lamvero: a) qui mente sani sunt, affectum sexualem, etiam 
vehementiorem, reprimere et moderari possunt ac debent, neque 
ullum sanitatis detrimentum patiuntur, eo quod appetitui 

sexuali etiam vehementissime non satisfaciant. Ideo peccata 
contra castitatem commissa eis plene imputanda sunt. 


b) Quin etiam illi, qui psychico defectu laborant, volun- 
tarie et culpabiliter peccant, nisi defectus sit maioris gradus. 
Excessus scii, sexuales eo minus voluntarii et culpabiles erunt, 
quo maior et intensior est animi aegritudo. 


c) Plene involuntarii sunt iis, qui mente aegroti seu plene 
psychopathici sunt ». 


VIII. De perversione sexuali sequentia ex Capellman- 
Bergmann sumit Noldin, o. c., n. 47 


« |) Perversio sexualis in eo consistit, quod appetitus sexua- 
lis et actiones sexuales eo abnormes sint, quod libido non 
actibus internis et externis ad venerea pertinentibus, ut ordi- 
narie fit, sed aliis a vita sexuali prorsus alienis excitatur. 


2) Fieri quidem potest, ut dispositio sexualis, initio a com- 
muni norma non aliena, per peccata luxuriae contra naturam 
diu commissa facta sit abnormis; ordinarie tamen dispositio 
abnormis hereditate a parentibus transmissa est cum morbida 
affectione systematis nervei. 


3) Perversae dispositionis sexualis quatuor diversae for- 
mae distinguuntur : Sadismus, Masochismus. Fetischismus, 
Sexualitas contraria. 


a) Sadismus dicitur, si delectatio venerea excitatur imagi- 
nationibus, quae crudelitatem et vehementiam continent, cuius- 
modi sunt : strangulare, cultro pungere, percutere, flagellare, 
trucidare (Lnstmoord ) 

Hae actiones non peraguntur ad obtinendam copulam a 
persona, cui vis infertur, sed ad excitandam et sedandam atque 
explendam per eas libidinem. Frequenter in viris, vix unquam 
in feminis, haec perversio reperitur : cum enim vir in vita 
sexuali sit principium activum et, si ita loqui fas est, aggressi- 
vum, ipsa orta videtur ex degeneratione muneris, quod in func- 
tionibus sexualibus viro naturaliter competit. 


b) Masochismus ' dicitur, si delectatio venerea eo excitatur, 


' Nomen ductum est a Marquis de Sade, qui hac perversitate affectus 
erat et veluti proptotypon illius exhibet. 

| Nomen sumptum est a Sacher Masoch, qui hanc perversionem in 
suis fictis narrationibus (Romans) potissimum describit. 

quod quis violentias et cruciatus patitur, cuiusmodi sunt percuti, 
calce impeti, verberari, flagellari, pungi usque ad effusionem 
sanguinis, etc. 

In mulieribus haec perversio potissimum reperitur, id quod 
ex supra dictis facile intelligitur, cum mulier in functionibus 
sexualibus magis passive se habeat. Non carent quidem sensu 
doloris, dum vim patiuntur, sed sensu voluptatis venereae 
dolor abunde compensatur. 


c) Fetischismus dicitur, si libido excitatur imaginationibus 
vel actionibus quae ad venerea non pertinent et proinde alias 
aptae non sunt ad voluptatem excitandam. 


Res vel partes corporis, quarum imaginatio vel contrectatio 
sensum venereum excitant sunt manus, pes, oculus, crines, 
indusium, calcei, pennae, pannae, panni, etc. Plerumque hae 
res vel corporis partes ad determinatam personam, inordinato 
affectu dilectam, relationem habent; sed fieri potest ut etiam 
independentur a relatione ad certam personam delectationem 
veneream et pollutionem provocent. 


d) Sexualitas contraria (seu hornosexualitas) dicitur, si 
appetitus sexualis in personam eiusdem sexus tendit. Sensus 
venereus proinde non ex imaginatione, aspectu vel tactu per- 
sona diversi, sed eiusdem sexus, provocatur. 


Peccata quae ab iis committuntur, qui hac perversione 
laborant, sunt pollutiones per tactus provocatae et concubitus 
sodomitici. Si perversa inclinatio in pueros fertur, paederastia 
vocatur, ordinarie tamen in viros tendit. Haec perversio 
etiam in mulieribus reperitur, in quibus amor lesbicus vel 
sapphicus vocatur atque ad mutuas pollutiones et peccata 
sodomitica inducit, quae mulieres inter se committunt. 


lamvero : a) Perversio sexualis non est signum aegrotae 
mentis : perversiones etiam in iis reperiuntur, qui nullo defectu 
psychico laborant; id tamen affirmari posse videtur, perver- 
siones frequentius in hominibus aegrotae quam sanae mentis 
haberi. 


b) Non solum ii qui mente sani sunt sed etiam ii qui psychico 
defectu lobarant, appetitus sexuales perversos reprimere pos- 
sunt; quibus proinde peccata (perversitates) imputanda sunt, 
nisi defectus psychicus maiorem gradum attigerit. Ineluctabilis 
tum fit, cum ad defectum psychicum magna vehementia 
appetitus sexualis sive ordinarii sive perversi accedit... 

Nota : Confessarius sciat oportet, quaedam vestigia dispo- 
sitionis sexualis perversae quandoque etiam in iis reperiri, 
quorum vita sexualis ceterum a communi norma non discedit: 
non pauci enim occurrunt, qui imaginationibus vel actionibus 
turpiter excitantur, quae ad venerea vix quidquam referuntur, 
ut castigatione puerorum per imaginationem repraesentata, 
lectione cruciatuum, quos martyres passi sunt, imaginatione vel 
tactu crinium in nodum collectorum etc. Contra tentationes ex 
eiusmodi imaginibus vel actionibus ortas aeque pugnare debent 
ac contra alias tentationes castitatem invadentes. Ii quorum 
perversio sexualis perfecta est, solum per media abnormia, per 
media turpia autem nullatenus aut parumper tantum exci- 
tantur ». 


QUAESTIO OCTAVA. 


De Coniugibus in Usu Matrimonii. 


Hucusque locuti sumus de luxuria extra matrimonium; restat 
dicendum de castitate et luxuria in statu matrimoniali. In quo 
actus coniugalis seu copula carnalis per se apta ad generatio- 
nem est licita, si fiat ob debitum finem et cum debitis circum- 
stantiis; imo est actus ipsius virtutis castitatis. Hinc dicemus : 


1) de essentia et fine copulae coniugalis. 

2) de circumstantiis copulae coniugalis, 

3) de actibus accessoriis cum copula coniugali connexis, 
4) de excessu in usu matrimonii. 

5) de debito coniugali et de defectu in matrimonii usu. 


Articulus I. 


De Essentia et Fine Copulae Coniugalis. 


I. Copula coniugalis est illa quae per se est generationi 

apta; ad quod requiruntur tria : penetratio vaginae, effusio 
seminis intra vaginam, retentio seminis a muliere, ut scii, in 
uterum attrahi possit. Unde graviter peccat ille qui unum ex 
his tribus scienter et volenter non servat aut huic proximo 
periculo voluntarie se exponit. 


Hinc : a) Quamvis conceptio absolute fieri possit sine pene- 
tratione, effundendo semen ad os vaginae, quia sperma motu 
proprio vitali et attractione uteri subintrare non est impossibile: 
quia tamen omnino raro et per accidens est, .non sufficit ad 
copulam qualem natura instituit, nec est modus honestus per- 
ficiendi copulam etiam si fiat ob bonum finem, v. g. ad con- 
tagium morbi vitandum, sed graviter illicitus : tunc enim revera 
nulla adest copula, sed solum duae pollutiones simultaneae. 


b) Parum tamen penetrare vaginam sufficit, quamvis ita 
agens peccare possit affectu, saltem venialiter, si sine propor- 
tionate causa ita agit, qualis certo non est solus timor procrean- 
dae prolis, ut si quis ita conceptionem cavere aut notabiliter 
difficiliorem reddere exoptet, et modum aptiorum generationis 
evitare velit; mortaliter si generationem ita totaliter impedire 
putet et intendat. 


| Nullatenus attendenda videtur hypothesis, quam aliqui posuerunt, de 
muliere quae non valeret semen retinere; naturaliter enim fieri non potest 
ut totum semen semel receptum reiiciat. 

1 Id ad minimum concludere oportet ex resp. S. Off., 23 nov.-l dec. 
1922, approbantis decretum episcoporum Neerlandiae. Quaestio erat de 
copula, ut aiunt, dimidiata, quae a pluribus confessariis considerabatur 
ut aptum remedium proponendum onanistis. lamvero episcopi Neerlandiae 
istam praxim damnarunt confessariorum qui inveteratis onanistis copulam 
dimidiatam suadebant vel permittebant ne amplius peccarent graviter; 
quod ceteroquin erat graviter scandalosum, ac potius ad onanismum 
viam parare erat natum. Episcopi autem petierunt approbationem S. Officii 
quod sequens dedit responsum: 

1) tolerari non potest confessarios sponte sua docere praxim copulae 
dimidiatae illamque suadere promiscue omnibus poenitentibus, qui timent 
ne proles numerosior nascatur; 

2) carpendus est confessarius qui, omnibus remediis ad poenitentem 
matrimonio abutentem ab hoc malo avertendum frustra tentatis, docet 
exercere copulam dimidiatam ad peccata mortalia praecavenda; 

3) item carpendus est confessarius, qui in dictis circumstantiis copulam 
dimidiatam poenitenti aliunde notam suadet vel poenitenti interroganti 
num hic modus licitus sit, respondet simpliciter licere absque ulla restric- 
tione seu explicatione. 

Causa proportionate v. g. est si mulier recens a partu vel 
infirma in verendis, coitum perfectum non patiatur. 


c) Non tamen sufficeret parumper penetrare vulvam et inter 
labia deponere semen, quia ita solum ad os, nullatenus in ipsa 
vagina deponeretur; et sic non esset copula. 


d) Cum penetratio vaginae sit conditio essentialis omnino 
requisita, ideo qui penetrare et debito modo actum perficere 
certo non valeret, revera est impotens. Quodsi impotentia sit 
dubia, posset coniugatus ita attentare copulam, quamdiu aliqua 
spes sit penetrandi et perveniendi ad copulam perfectam; secus 
si nulla sit spes, quia sola possibilitas generationis non sufficit, 
sed requiritur probabilis possibilitas copulae. 


IL. Omnis copula carnalis de se apta ad generationem 
etiam per se licita est, dummodo instituatur ob rectum finem; 
unde oportet ut ex parte operantis finis conformetur fini operis. 
— Unicus autem proprius et principalis finis ex natura operis 
est generatio prolis, cui iunguntur duo fines secundarii, sed 
mere subordinati ita ut sint vera media quibus securius obti- 
netur finis principalis : delectationis fruitio seu sedatio 
concupiscentiae, et solamen mutuum seu amor mutuus fovendus 
et servandus. 

Hinc coniuges possunt petere copulam, sive ob finem, prin- 
cipalem, sive etiam ob finem secundarium, sed quatenus de se 
subordinetur fini principali atque inserviat. 

Imo copula etiam exigi potest ab alterutro coniugum, et 
quidem cx iustitia. ita ut per se et generatim compars ipsam 
reddere teneatur; quapropter vocatur debitum conjugale, de 
quo loquitur Ap. | Cor. VII, 3-5. Unde ad copulam redden- 


Circa quae animadvertit P. Damen, Th. M., IL, n. 896. « ratio primi 
responsi est quia nulli et multo minus confessario licet suadere peccatum, 
sive mortale sive etiam veniale. Ratio secundi responsi est quia talis 
modus agendi scandalum involvit, cum copula dimidiata facile viam 
sternat ad peiora atque ita de facto quoad prolis diminutionem eumdem 
effectum ac neo-mnlthusianismus producat nec ergo ut minus malum 
suaderi possit. Ratio tertii responsi est. quia suasio est scandalosa et 
responsio confessarii esset (alsa, cum id quod est illicitum, licitum 
declaret ». 

Copula autem dimidiata non est si ad orificium aut inter labia semen 
deponatur, quia ita nulla nec dimidiata est copula, sed si, in introitu 
vaginae eamque. licet parum, penetrando, semen effundatur. 

dam finis legitimus est reddere comparti quod ipsi ex iustitia 
est debitum; qui finis tamen semper supponit finem primarium 
ipsius actus seu operis, scii, generationem prolis. 


III. Corollaria. Exinde sequuntur conclusiones : 


1° Exercens copulam peccat qui finem primarium positive 
excludit, et quidem graviter si illum impedire intendit, vel 
media ad hoc adhibet. 


2“ Ideo qui. copulam perficiendo, finem secundarium v. g. 
delectationem unice aut praecipue intendit, ita ut finis princi- 
palis positive excludatur aut postponatur, peccat venialiter : 
est enim inversio ordinis, scii, usus inordinatus rei licitae. 
Cfr. prop. 9 damnata ab Innocentio XI 


3° Attamen qui finem secundarium v. g. sedationem concu- 
piscentiae explicite intendit et a fine primario solum abstrahit, 
licite agit, quia implicite intendit finem principalem ad quem 
ex natura sua tendit actus qui totus qualis est nonnisi ad 
generationem existit. 


4? [tem qui incontinentiam in se vel in consorte vitare inten- 
dit : hic enim directe agit ex motivo virtutis ad continentiam 
servandam; e contra qui solam quaerit delectationem, directe 
agit ex amore voluptatis. Nec obstat quod periculum incon- 
tinentiae implicat defectum virtutis et ideo peccatum : hic 
defectus malus est sed copulae potius praesupponitur, at 
stante hoc defectu, ipsi aptum remedium praebere co.niugali 
copula rite exercita, non est malum sed bonum. 


5? Nec peccat ille qui, ob paupertatem, infirmam valetudinem 
vel alium honestum finem, inefficaci desiderio solum exoptat ut 
proles non concipiatur, dum nullo illegitimo medio utatur ad 
generationem impediendam, nec illam in actu positive excludat 
et actus positus generationi aptus sit. 


6? Peccat autem, et quidem mortaliter, qui mente adultera 
ad propriam accedit coniugem, cogitans de aliena persona ut 
praesente, auf cum ea copulam habere cupiens; non tamen ille 
qui sine pravo affectu de aliena persona cogitando, suam 
uxorem alterius pulchritudine exornat ut ad actum coniugalem 


' « Opus coniugii ob solam voluptatem exercitum omni penitus caret 
culpa ac defectu veniali ». — Cfr. S. Thomas, suppi, q. 49, a. 5 et 6. 

se excitet, quamvis id sit periculosum. Simili modo dicendum 
est pro uxore cogitante de alio viro vel de eius qualitatibus 
aut vigore. 


7° Licitus est usus coniugii etiam sterilibus et senibus, etiam 
si sterilitas sit certa, dummodo actum possint perficere vel spem 
habeant perficiendi, quia actus de natura sua ordinatur ad 
generationem, et si generatio non sequatur, id fit per accidens. 
Unde Ecclesia eorum matrimonia benedicit. 


8? Item licitus est actus coniugalis, etiam si praevideatur ex 
fecundatione mulierem abortum passuram vel in lucem edituram 
prolem mortuam, quia talis effectus per accidens occurrit et 
permitti potest ob aliquem honestum finem ipsius actus. 


Articulus II. 


De Circumstantiis Copulae Coniugalis. 


I. Usus matrimonii, sive consummatus sive inchoatus, de 
se licitus, per accidens potest esse illicitus ratione circum- 
stantiarum, et quidem non solum ex parte finis; — sed etiam 
ex parte personae ratione impotentiae, ut iam dictum est. aut 
voti, aut matrimonii dubie validi; — ex circumstantia modi 
ratione situs; — ex circumstantia loci ratione scandali; — ex 
circumstantia temporis ratione periculi aut damni. 


IL. Ex circumstantia personae usus matrimonii illicitus est : 


1” Ex impotentia : a) Vir qui certo non valet penetrare, 
aut semen non habet aut illud emittere nequit, vel non in 


vaginam deponere, non potest copulam exercere, nec uxor cum 
tali viro. 


b) Si impotentia sit dubia, copulam attentare possunt, si sit 
spes eam perficiendi. 


c) Quod si impotentia sit omnino certa sed temporalis, 
tenentur per hoc tempus abstinere. 


2° Ex voto : a) Coniux qui fecit votum castitatis, ex 
religione prohibetur sub gravi petere debitum, potest tamen 
et debet reddere illi qui ius habet et iuste exigit, quia unus 

non privatur iure ob factum alterius. Posset nihilominus etiam 
petere, si adverteret compartem versari in periculo incontinen- 
tiae et petere non audentem, quod praesertim accidere potest 
in uxore propter verecundiam : sic enim reddit potius tacite 
petenti quam petit. 


b) Si uterque separatim voverit, etiam sciente et annuente 
comparte, nullus potest petere quia libere se privaverunt usu 
debiti; sed si de facto aliquis petit, alter tenetur reddere ex 
iustitia, quia semper manet ius petendi : illicite quidem petit, 
sed cum iure petit, et ideo peccat contra religionem, non con- 
tra castitatem. 


e) Si autem uterque simul voverit mutuo consensu et eodem 
pacto, uterque prohibetur tum reddere tum petere, quia pac- 
tione uterque mutuo iuri suo petendi, quantum ad exercitium, 
libere renuntiare intenditl. 


3? Ex dubio de matrimonii validitate : dubium de validitate 
matrimonii, si sit ex utraque parte, prohibet simpliciter usum 
usquedum debita facta fuerit inquisitio. 


b) Manente post debitam inquisitionem dubio, licitus est 
usus, quia in dubio standum est pro valore matrimonii. 


c) Si unus tantum dubitet, durante dubio prohibetur petere, 
sed tenetur reddere quia non potest se exponere periculo lae- 
dendi iustitiam, nec alter iure suo privatur propter dubium 
compartis; manente dubio post debitam inquisitionem, potest 
petere et reddere’. 


III. Item ex circumstantia modi seu situs. Situs est a 
natura indicatus, secundum quem vir incubus, mulier succuba, 
facie ad faciem conversi sint oportet : ille enim generatim 


' Uxor indirecte potest irritare votum mariti, in quantum suis iuribus 
contrarium; maritus votum uxoris, etiam forsan directe. Non autem si 
mutua pactione voverunt, quia tunc huic iuri irritationis renuntiarunt. 

' Ita certum est si matrimonium bona fide fuit initum. An autem ille 
qui mala fide matrimonium in dubio contraxit, possit debitum petere; et 
praesertim si matrimonium dubium sit ob impedimentum ligaminis seu 
vinculum prioris matrimonii forsan perdurans, quod esset in possessione, 
disputari potest: practice tamen sunt auctores qui id licitum putant, quia 
probabile habent, etiam in ultimo casu, applicari posse principium can. 
1014: « in dubio standum est pro valore matrimonii donec contrarium 
probetur ». 


103 


aptior est ad intimiorem corporum penetrationem et ad seminis 
virilis infusionem debitamque susceptionem, ac convenit 
hominibus qui non more brutorum sed ex rationabili amore, 
videndo et obloquendo se ac sensus suos et affectus commu- 
nicando, actum generationis exercere debent. Hinc 


l" peccat ille qui sine ratione mutat situm naturalem, quia 
est inversio ordinis naturae; at quocumque modo res fiat 
(stando,sedendo, a latere, a tergo, viro succubo, etc.) non est 
gravis, dumodo actus coniugalis rite possit perfici ad genera- 
tionem aptus, quia hoc solum est essentiale et situs est aliquid 
accessorium : mutatio situs de se non pervertit substantiam 
actus; 


2? imo si ratio sufficiens adsit ut alius eligatur situs quam 
naturalis, nullum est peccatum. Quod accidere potest : ali- 
quando tempore praegnationis ne periculum sit abortus, vel 
ob frigiditatem si situ innaturali facilius frigidus se excitet, 
vel ob quandam difficultatem aliter copulandi (v. g. ex viri 
curvitate vel hernia, mulieris defatigatione, alterutrius foetido 
halitu), vel si ita maior esset spes fecundationis. 


Notetur autem, secundum medicos, copulam habitualiter 
exercere aut succubendo aut praesertim stando, morbos posse 
inducere pro viro. 


IV. Ex circumstantia loci : illicita esse potest copula etiam 
graviter, si fiat loco publico aut non secreto, ratione scii, scan- 
dali; unde, persona fortuito superveniente, potest abrumpi 
copula etiam si semen extra vaginam forsan effundatur : id 
enim fit praeter intentionem ad vitandum maius malum 
morale '. 


V. Ex circumstantia temporis. Per se nullo tempore actus 
coniugalis ratione ipsius temporis prohibetur, quia nulla lex 
aliquod tempus excludit; ita licite exercetur diebus solem- 
nioribus festivis, diebus ieiunii, ante communionem, etc., 
quamvis de consilio sit hisce temporibus abstinere, — per 
accidens tamen, si in aliquo determinato tempore exstat causa 


| Quocirca monendi coniugcs ne sinant pueros ratione compotes (nec 
etiam antea) secum decumbere in lecto aut in cubiculo. Quodsi paupertas 
ad id cogat, caveant ne pueri quid deprehendant; in lecto pueros ad latus 
patris, puellas ad latus matris retineant. 

cuiusdam periculi sat gravis, illicitus esse potest sed quamdiu 
exstat illa causa. Ita : 


1° Tempore morbi, si adsit grave et proximum periculum 
vitae v. g. ex contagio : cum enim nemo sit dominus vitae 
humanae, copula graviter erit illicita, ita ut coniux non possit 
eam petere nec reddere, quin saltem de periculo moneat com- 
partem: haec tamen, accedente iusta ratione (incontinentia 
vitanda, pax domestica servanda, adulterium compartis vitan- 
dum, etc...), posset copulam ex charitate admittere, nisi mors 
immineat. Item si grave periculum sit valetudinis v. g. ex 
phtysi, illicita est copula absque iusta causa, qualis est vitanda 
incontinentia in se vel in compacte; quapropter saltem mode- 
randus est usus '. 


« Hic est ordo naturalis, ait S. Thomas, ut prius aliquid in 
seipso perficiatur, et postmodum alteri de perfectione sua 
communicet; et hic est etiam ordo charitatis quae naturam 
perficit. Et ideo cum uxor in viro potestatem non habeat, nisi 
quantum ad generativam virtutem, non autem quantum ad ea 
quae sunt de conservatione individui ordinata, vir tenetur 
uxori debitum reddere in his quae ad generationem prolis 
spectant, salva tamen prius personae incolumitate... Uxor non 
habet potestatem in corpus viri, nisi salva consistentia personae 
ipsius..., unde si ultra exigat, non est petitio debiti, sed iniusta 
exactio, et propter hoc vir non tenetur ei satisfacere? ». 


Hinc a) illi qui morbo syphilitico vel venereo est infectus, 
copula est illicita, in illis stadiis morbi in quibus periculum 
moraliter certum existit inficiendi compartem; 


b) haec tamen ex charitate admittere copulam potest; 


c) non est illicita ob periculum inficiendi prolem aut eam 
in egestate relinquendi, quia « melius est sic esse quam non 
esse » (S. Thomas, Suppi, q. 64, a. 1, ad 4); praesertim ob 
visionem beatificam animae destinatam. 


2° [licita est tempore praegnationis, si sit periculum abortus 
ex copula, quod tamen raro accidit, nisi forsan copula saepius 
et vehementius peragatur. 


' Phtysis non tam contagiosus, sed potius hereditarius morbus, saltem 
eo sensu quod proles hereditate accipiat maximam dispositionem ad hunc 
morbum contrahendum. 

' Suppi, q. 64. a. | in c. et ad 2. 

3° Item tempore purgationis puerperalis praesertim incipien- 
te, si inde damnum grave uxori immineat, quod primis diebus 
(2 vel 8 aut aliquando plus) facile fieri potestl; in his rebus 
ratio conditionis habenda est cuiuslibet personae, et in dubio 
medicus consulendus. 


4" E contra tempore purgationis puerperalis progrediente 
aut ad finem versante, item tempore lactationis post copiosum 
prandium, balneum aut venae sectionem, non est illicita, quid- 
quid olim aliqui dixerint, nec etiam per se durante fluxu 
menstrui ordinario, vel et extraordinario, nisi per accidens si 
morbus quidam inde multum ingravesceret’. 


VI. Animadversio de morbis venereis, a quibus periculum 
imminere potest. 


1° Syphilis, etiam sic dictus morbus gallicus, quia inter co- 
pias Galliarum sub Carolo VIII, Neapolim obsidente (1490) 
saeviit, est lues venerea propriissime dicta. Initio, definito loco 
circumscripta, totum corpus deinde pervadit et multis modis 
corrumpit. À quodam microbio originem habet, quod vocatur: 
treponema pallidum (spirille pále). Triplex stadium in eius 
processu observabitur, cui antecedit tempus incubationis, per 
10-40 dies, postquam microbium in glandis vel pellis exulce- 
ratione fuit depositum: aliquando tamen est syphilis maligna 
(galoppante) quando ab initio se manifestat. In 1? stadio, 
ulcus quoddam durum in loco formatur ubi microbium latuit, 
quod facile rumpitur ob frictiones et paulatim extenditur, ac 
invadit sanguinem totius corporis (10-11 hebd.). In 2? stadio, 
post infectionem sanguinis, corruptionis indicia externa appa- 
rent, nempe febris, insomnia, anemia, eruptiones cutaneae, 
rubidae et rotundae maculae quae numero magis crescunt et 
dolorem afferunt, et aliquando morbi concomitantes. In 
3? stadio, palatum ab ulcere perforatur, facies et os deforman- 
tur, quandoque caries ossium accedit, testiculorum atrophia et 


| Melius tamen est abstinere per 15 dies. 

' Tempore lactationis raro conceptio fit. Quodsi fiat lac minuitur vel 
et desinit, sed proles aliter nutriri potest, vel et lactatione artificiali. 

' In V. T. tempore menstrui prohibebatur sub mortis poena (Lev. XX, 
16), sed ratio potest esse quod in regionibus Asiae calidissimus mulieres 
copiosum fluxum patiantur, et saepe pars sanguinis iam omnino corrupti 
in vagina remaneat: unde oriri potuit periculum ne viri gravem morbum 
in genitalibus contraherent. Eschbach, o. c, p. 122. 

impotentia. Non semper 3n phasis habetur; multi sunt qui antea 
validi fiunt. In 1° et 2° stadio syphilis contagiosa est et magnum 
periculum affert infectionis pro aliis, quod per 3 vel 4 annos 
durare potest; in 3° stadio fere .nullum. Transmittitur syphilis 
a matre morbida ad foetum sanum, a fœtu infecto ad matrem, 
saepissime coitu cum persona syphilitica habito, etiam osculis, 
lactatione, usu rerum a syphilitico adhibitarum, atque haere- 
ditate. Sanabilis est, licet sanatio non semper omnino certa sit; 
practice tamen potest dici moraliter certa, ita quod fere nullum 
remaneat periculum infectionis. Curator remediis ex hydrar- 
gyro et arsenico confectis; notissima sunt quae designantur 
nn. 606, 914, et 1116. Sanatio durat a 15-18 ad 24 menses; plus 
autem quando morbus est gravior. Etiam media praeservativa 
inventa sunt; scii, unguenta quibus membrum virile ungitur 
mox ante vel post coitum. 


2° Blenorrhagia, seu gonorrhaea a microbio gonococchum 
dicta, est morbus quo urethra ob microbium purulenta ratione 
inflammatur; si diuturna est vel chronica, vocatur guttula mili- 
faris. Ad organa propinquiora facile transit. Post recessum 
aliquando occulta latet, et est serio contagiosa. In muliere peri- 
tonium facile invadit, unde genitalium contagio et sterilitas. 
Facile sanatur breviori tempore, sed non sine dolore, electro- 
lytica methodo. Copula est medium contagionis; morbus non 
est haereditarius, sed infectio in nativitate facile traditur : pro- 
les scii. Ophthalmia afficitur in detrimentum facultatis visivae. 


3° Ulcus molle minus perniciosum et minus frequens est. Est 
magnum ulcus in organis genitalibus; sed ad alia non exten- 
ditur. Ad cicatricem perductum consanescit. 


E contra leucorrhaea seu fluor albus, quo feminae prae- 
gnantes saepe laborant, non est maleficus. 


Articulus III. 


De Actibus accessoriis 
cum Copula Coniugali connexis. 


I Praeter ipsam copulam, etiam sunt actus plus minusve 
cum ea connexi, qui inter coniuges in carnali commercio 
occurrunt, qui ad triplicem speciem possunt revocari : 

a) actus ordinati ad naturam excitandam in actum coniu- 
galem seu ad carnem commovendam; 


b) actus nocivi actui coniugali seu contra naturae ordina- 
tionem, ut pollutio in se vel in causa voluntaria, et sodomia 
improprie dicta, aut proxima ad eas occasio; 


C) actus qui nec ordinati ad copulam coniugalem nec nocivi 
sunt et dicuntur praeter generationem, v. g. agere ob solam 
voluptatem, inutiliter se tangere 


Hinc tria principia : 


A. Quidquid fit secundum debitum finem et generationem, 
seu ad actum coniugalem est necessarium vel utile, est licitum, 


B. Quidquid fit praeter finem, non contra generationem, non 
excedit veniale. 


C. Quidquid est contra finem debitum, generationem prolis, 


est graviter illicitum, et participat de malitia adulterii seu fidei 
violatae. 


Ex quibus principiis diiudicari potest quomodo coniuges 
possunt peccare per excessum, et iam intelliguntur conclusiones 
sequentes. 


IL De actibus venereis imperfectis inter coniuges prae- 
sentes : 


1° Liciti sunt actus imperfecti seu impudici (aspectus, tactus, 
oscula, amplexus, item colloquia, etiam omnino turpia) inter 
coniuges praesentes exerciti in ordine ad copulam nunc haben- 
dam, quatenus ad illam perfectius, delectabilius et facilius 
peragendam conducunt : sunt enim praeparatio et inchoatio 
huius actus tanquam finis; quod si finis sit honestus, etiam 
media ad illum naturaliter ordinata. Dummodo adhibeatur 
diligentia ne semen emittatur extra vaginam, nec praestetur 
consensus in pollutionem fortuito casu orituram. 


2° Item liciti sunt, cum quadam restrictione, ad fovendum 
vel servandum mutuum amorem qui est matrimonio et copulae 
necessarius, praesertim si hic et nunc adsit quaedam gravis 
et proportionata ratio, v. g. gravis suspicio infidelitatis vitanda 
vel propensionis ad aliam personam, necessitas praebendi 
signum speciale amoris, amputandum initium libidinis adulte- 
rinae, instans omnino petitio compartis, etc.; quae ratio eo 

gravior sit oportet quo maius sit periculum pollutionis. Restric- 
tio vero haec est : dummodo actus non sit per se et omnino 
proxime provocantes delectationem satiativam seu pollutionem, 
aut ipsi pollutioni aequivaleant, nec sit periculum consentiendi 
in eam si aliquando sequatur; igitur ubi coniuges advertunt 
periculum pollutionis proxime adesse, ab actibus cessare de- 
bent. 


3? Si autem hic et nunc nulla sit ratio, ita ut coniuges hic 
et nunc copulam perficere non possint aut non velint, at illos 
actus quaerant propter se et intendant solam voluptatem, 
iliciti sunt quia in intentione agentis privantur suo fine 
naturali et debito, sed solum venialiter quia est solus excessi- 
vus seu inordinatus usus rei licitae; — imo etiam graviter si 
adsit periculum proximum pollutionis vel delectationis venereae 
completae 


III. De actibus venereis imperfectis solitariis absente 
comparte : 


1) Actus imperfecti solitarii, absente comparte exerciti, 
sunt illicit, quia ob solam voluptatem fiunt, nisi forsan in 
quibusdam adiunctis utiles sint ad praeparandam copulam 
futuram, alendum appetitum sexualem, aestum obtinendum, 
etc..; ergo per se illiciti sunt : mortaliter si adsit periculum 
proximum pollutionis vel delectationis satiativae, aut consensus 
in illam; secus ad minus venialiter, quia, secundum plures, 
essentiali ordini coniugii non adversantur sed, ratione status 
conjugalis, de se naturaliter referuntur ad copulam matrimo- 
nialem licitam, quae tamen hic et .nunc excluditur; secundum 
alios multos e contra semper mortaliter, quia, cum coniuges 
per se non habeant ius in proprium corpus, actus illi sunt de 
se inchoatio pollutionis] nec ordinem dicunt ad copulam, nisi 


| In praecedentibus agitur de tactibus vere impudicis; pudici enim et 
honesti liciti sunt etiam cum periculo pollutionis, dummodo aliqualis ratio 
adsit ac desit periculum consensus; — e contra graviter illiciti sunt tactus 
vere turpes cum tertia persona exerciti, 

2 Animadvere tamen liceat actus imperfectos de se non esse contra 
naturam nec iuxta naturam, quia de se nihil tale dicunt. Cfr. pag. 70. 
Unde in casu idem est, ac si coniuges praesentes actus illos exerceant 
et copulam perficere nolint. 

Neque dicas: si in coniugibus actus imperfecti et delectatio incom- 
pleta sunt tantum veniales, etiam in aliis tantum sunt venialiter mali. — 


109 


aliquando ratione specialium adiunctorum. Quam ultimam 


sententiam S. Alphonsus dicit in praxi suadendam (non impo- 
nendam). 


2) Delectatio morosa de copula cum suo coniuge habita vel 
habenda, vel eius desiderium, quia sunt de re licita, non sunt 
peccata, nisi adesset periculum pollutionis : tunc enim sunt 
peccatum mortale; aut nisi omnino inutiliter et otiose quis iis 
inhaereret : tunc enim sunt veniale; — delectatio vel desiderium 
de actibus venialiter malis est leve peccatum; — de actibus sub 
gravi prohibitis est mortale. 


IV. De quibusdam actibus copulae praeparatoriis aut eam 
comitantibus : 


1° Inchoare copulam in vaso indebito v. g. in vase 
postero vel in ore, cum intentione eam consummandi in 
vagina; item genitalibus tangere vas posterum aut ore ea 
lambere, non sunt mortale, dummodo praecaveatur profusio 
seminis et excludatur affectus sodomiticus, qui tamen facile 
aderit si praedicta non obiter fiant sed aliquo tempore durent; 
— imo si quaerantur ut solum medium et praeparatio actus 
debiti et adsit ratio sufficiens v. g. quia aliter excitari quis non 
possit, non sunt peccatum * 


2? Mulier potest tactibus sive propriis sive mariti se excitare 
ad delectationem satiativam et perfectam habendam, et ita 
copulam complere, si vir antea intra vaginam seminaverit; — e 
contra id esset illicitum si vir modo onanistico seminavisset 
extra vaginam, quia tunc nulla esset copula apta generationi 
ac proinde nullus actus communis complendus; unde, si fieret, 
adesset peccatum solitarium. 


3? Item, posset uxor perfectam voluptatem quaerere imme- 
diate ante seminationem viri, saltem si vir eam penetret ante- 
quam sit sedata. Id fiet sine peccato mortali, et quando ratio 
adsit, eiam sine veniali, si propter minorem caliditatem in ipso 
congressu moveri et aliter delectationem completam experiri 


Resp. coniugibus ipsam delectationem completam esse licitam in copula 
coniugali, ac proinde etiam incompletam. Unde in casu, res quae ab iis 
quaeritur non est indebita, sed solus modus quo quaeritur est indebitus. 
E contra, solutis ipsa delectatio est indebita, utpote matrimonio reservata. 

| Actus enim incompletus de se non est contra naturam, nec iuxta 
naturam, sed ab utroque abstrahit, ut dictum est. 

non possit, vel si ipse vir vix aliter ac visa excitatione uxoris 
excitetur ac copulam perficere possit : videtur enim sufficere 
quod in actu coniugali ambo coniuges moraliter simul aestum 
voluptatis experiantur. Conandum tamen est ut etiam adsit 
simultas physica, quia naturae magis convenit et valetudini, et 
voluptatem magis fovet et amorem. 


4? Non tamen licitum esset viro actum continuare, si uxor 
se retractaverit, quia non esset nisi inutilis pollutio. 


5? Non peccat, saltem mortaliter, uxor, quae consulto cohi- 
bet commotionem, distillationem et delectationem completam, 
quia ad copulam et generationem non sunt necessariae, et ideo 
non est causa quod semen viri prodige suo fine destituatur. 
Esset tamen reprehendenda si id faceret ex ira vel aversione 
erga maritum, et hortanda ut etiam in hoc facilem se praebeat 
ut placeat viro et unionem amoris foveat. 


V. Monitum. Actus imperfecti, cum ex natura sua non 
sunt liciti nisi in ordine ad copulam, illiciti sunt illis quibus 
petere vel et reddere copulam est absolute prohibitum : ita 
v. g. ratione voti, aut impotentiae permanentis. 

Quod tamen non est intelligendum de omnibus tactibus, 
aspectibus aut osculis : sunt enim tales actus de se liciti in 
coniugio, quia coniugi competit eos exercere in corpus con- 
sortis quod suum est; nec sunt de se et necessario venerei, sed 
solum quando in iis quaeritur delectatio venerea, aut huius- 
modi periculum includunt. Sic autem prohibiti sunt iis quibus 
copula omnino prohibetur. 


Articulus IV. 


De Excessu in Usu Coniugii. 


I Excessus in usus coniungii esse potest : 


a) ratione finis, ut si fiat exclusive ob delectationem; 


b) ratione indebitae circumstantiae, v. g. situs, si actus fiat 
modo praeter illum quem natura indicat; 


c) maxime ratione modi contranaturalis, si ita fiat ut ipsa 
generatio exinde impediatur, v. g. modo sodomitico, in vase 

innaturali et organo indebito, scii, in vase postero vel in ore. 

lam vero modus peccandi per excessum contranaturalis 
hodiernis temporibus valde frequens est Onanismus'. Est 
copula vaginalis eo modo quaesita quo generatio positive 
impediatur et ex effusione seminis sequi non possit; quod 
variis modis fieri potest supra descriptis". Peccatum est mor- 
tale, utpote fini primario matrimonii directe contrarium et fidei 
coniugali adversum, merus abusus organorum genitalium con- 
tra ordinem a Deo institutum, quo rem nobilissimam pervertunt 
in turpissimum actum passionis ignominiae : caret enim ordine 
ad finem naturalem seminis et ad bonum speciei. Unde malitia 


actui est intrinseca, adeo ut nulla causa quamvis urgente co- 
honestari valeat. 


Haec est doctrina Ecclesiae, quae elucet ex prop. 49 damn, 
ab Inn. XI et multis ac repetitis declarationibus S. Officii 
(20 maii 1851; 19 apr. 1853; 26 mart. 1897; 23 nov. 1922) et 
S. Poenitentiariae (duodecies a 15 nov. 1816 ad 3 iun. 1916), 
novissime ex enc. Casti Connubii in qua Pius XI non haesi- 
tavit declarare talem esse ipsam christianam doctrinam, ab initio 
et semper traditam : « Cum igitur quidam, a Christiana doc- 
trina lam inde ab initio tradita neque unquam intermissa ma- 
nifeste recedentes, aliam nuper de hoc agendi modo doctrinam 
solemniter praedicandam censuerint. Ecclesia catholica, cui 
ipse Deus morum integritatem honestatemque docendam et 
defendendam commisit, in media hac morum ruina posita, ut 
nuptialis foederis castimoniam a turpi hac labe immunem ser- 
vet. in signum legationis suae divinae, altam per os nostrum 
extollit vocem atque denuo promulgat : quemlibet matrimonii 
usum, in quo exercendo, de industria hominum, naturali sua 
vitae procreandae vi destituatur. Dei et naturae legem infrin- 


' Praxis illa saepe vocatur Nco-Malthusianismus. Propter rationes 
oeconomicas Malthus (1798) conceptionis limitationem sed mediis licitis, 
scii, abstinendo ab actu coniugali, proposuerat Nunc autem Neo-Mal- 
thusianistae media illicita promovent. 

3 Q. IV, art. 4. n. | et 2. — Nullus tamen est omnino certus. Indumen- 
tum praeservativum enim (condom vel pseudo-vagina) potest lacerari; 
pessarium occlusivum male adaptari aut, durante copula, a loco amoveri; 
simplex retractio vel lotio vaginalis non semper impediunt quominus 
aliquid spermatis ante retractionem  eiaculetur, vel ante lotionem in 
uterum iam transierit; substantia chemica ante copulam sparsa per totam 
vaginam non semper perfectam habet efficaciam. 

gere, et eos qui tale quid commiserint gravis noxae labe com- 
maculari ». Ubi affirmantur tria : usum matrimonii qui de 
industria vi sua generandi destituitur, |) esse contra legem 
divinam: 2) esse contra legem naturae: et 3) esse peccatum 
grave. 


Il. Hinc circa Onanismum statuuntur conclusiones se- 
quentes : 


1) Vir onanista nequit absolvi nisi poeniteat et proponat; 
item mulier formaliter cooperans seu consentiens, vel quae 
semen lotionibus expellere nititur. Imo qui medio praeser- 
vativo utitur, illud tamquam occasionem peccati destruere 
tenetur ante absolutionem; quod a confessario per se et regu- 
lariter est urgendum. 


2) Uxor non peccat si ob causam mediocriter gravem viro 
onanistae ante seminationem sese retrahenti debitum reddat 
aut etiam ab eo petat; gravis autem causa est si secus incurrat 
mala gravia v. g. dissidia in coniugio, verbera, adulterium 
mariti, propriam incontinentiam vel diuturnam ab usu ma- 
trimonii abstinentiam', etc... Ratio est quia actio debito modo 
incipit ita ut de se sit apta generationi; quodsi indebite termi- 
netur, totus reatus se tenet ex parte viri, et ex parte mulieris 
sola adest cooperatio materialis et mediata quae propter grave 
motivum praestari potest peccato alieno. Id enim est, ait 
Pius XL, pati potius quam patrare peccatum. Quod intelligen- 
dum est : dummodo uxor ipsi modo agendi co.ntra naturam 
non consentiat, sed illum detestetur et ad eum mere passive 
sese habeat, secus esset cooperatio formalis; — posset tamen 
active cooperari, immediate ante copulam et durante ea se 
excitando, et de voluptate (etiam perfecta) gaudere, quamdiu 
debito modo actio fiat; item gaudere de bono effectu talis 
copulae v. g. de praeservatione a molestiis et laboribus gravi- 
ditatis aut partus, quamvis id sit periculosum 


| Hinc potest copulam petere a viro sese retrahente, et solum aliquan- 
do, scii, semel vel altera vice, tenetur abstinere ratione charitatis; non 
saepius, quia iam esset grave incommodum, dum charitas tamen non 
obligat cum gravi incommodo ad vitandum scandalum mere passivum. 

3 Idem fheoretics valet pro viro, dum ante seminationem mulier se 
retrahat; at in praxi ordinario non adest gravis ratio sufficiens ex parte 
viri, quia retractionem mulieris sat facile, etiam physica vi, potest 
impedire. 


At etiam tunc tenetur mulier propter charitatem monere 
virum et repugnantiam propriam ostendere, idque non una 
vel altera vice sed saepius, non tamen intempestive, sed oppor- 
tune; imo, si possit, blanditiis, precibus aliisque affectus testi- 
moniis virum ab hoc crimine deterrere (S. Poen. 15 Nov. 1816), 
etiam denegatione debiti si ita speret procurare emendationem 
mariti. 


3) Uxor autem non potest debitum reddere viro onanistae 
instrumentum praeservativum adhibenti, sive involucrum ipse 
induat sive indumentum occlusivum uxori imponat, quia est 
participatio immediata in actione intrinsece mala : tunc enim 
.non adest copula de se apta generationi. Talis scii, ex utraque 
parte admissus congressus ab initio est vitiatus et intrinsece 
malus, unde cooperatio etiam mere passiva est omnino illicita; 
et ideo uxor tenetur pro viribus positive resistere, v. g. se 
agitando vel manibus utendo, et non potest cedere nisi prae- 
valenti vi, ad instar mulieris oppressae, quo casu, ex tali 
gravissima causa quantum ad id quod impedire nequit, mere 
permissive sese habere potest, dummodo omnem consensum 
in delectationem excludat. (S. Poen. 16 apr. 1853 et 3 iun. 
1916; Cone. Prov. Mechl. n. 84). 


4) Item peccaret graviter uxor si virum induceret ad 
onanismum sive directe sive indirecte, v. g. producendo in- 
sistentes querimonias de numerosiore prole, de doloribus 
partus, de incommodis gestationis, etc... 


5) Uxore utente pessario occlusivo vel aliis mediis genera- 
tionem impedientibus, debet vir auctoritate maritali illud pro- 
hibere et eam ab istis removere, imo, si fieri possit, media et 
instrumenta auferre et destruere; quod si nihil proficiat et 
gravia incommoda timenda sint, censent aliqui virum posse 
etiam debitum petere et copulam perficere, dummodo mere 
materialiter et passive sese habeat quoad impedimentum gene- 
rationis. lamvero 


a) Certo illicitum esset si uxor uteretur pseudo-vagina, 
quia tunc ab initio actus esset intrinsece malus. 


b) E co.ntra probabiliter est licitum, si, contradicente viro, 
pulvere anticonceptionali utatur aut medicamento quo semen 
enecetur, saltem si fiat post actum, vel lotione vaginali illud 
expellere nitatur; quia tunc idem substantialiter manet et actus 
et organum genitale mulieris : ipse actus enim bene fit et semen 

in vase debito deponitur, vitium autem non est ex modo agendi, 
sed existit independenter ab actu et est ei posterius solique 
uxori est tribuendum. 


p c) Quodsi spongia utatur vel pessario occlusivo, an eadem 
iatio valeat, dirimere nos ipsi non auderemus, sed viderint sa- 
pientioresl. Res non tam clara est, num in casu ipsa copula 
sit ab initio vitiata, licet ab initio et durante copula adsit im- 
pedimentum conceptionis ex occlusione uteri; quia os uteri non 
est organum quod, sicut penis, partem habet in copula, sed ista 
debito modo perficitur si semen in vagina .naturali deponatur. 
Id in casu accidit, licet actio naturae post copulam continuanda 
impediatur, sed a muliere. Unde in praxi, donec Ecclesia pro- 
nuntiet, maritus absolvi poterit, dummodo paratus sit stare 
mandatis S. Sedis. 

Nec obstat : si mulieri illicitum sit cooperari viro utenti 
instrumento praeservativo, pari iure et viro debet esse illicitum 
cooperari mulieri quae simili utitur instrumento. Quamvis enim 
iura sint paria, non tamen eaedem sunt partes viri et mulieris 
in actu coniugali, sed maiores sunt apud virum; et ideo facilius 
cooperari vir poterit uxori, quam ista viro. 


III. Corollaria. 1) Ex principiis enuntiatis responderi po- 
test quaestioni : utrum uxor cooperari posset copulae sodo- 
miticae? quae etiam adversatur fini naturali copulae, ac fidei 
coniugali postulanti ne coniuges utantur corpore nisi modo 
generationi apto : neuter enim habet ius in corpus alterius 
contra naturam. lamvero,respondendum est sicut pro onanismo 


| P. Vermeersch in prima editione sui operis affirmavit, sed postea 
se retractavit (cfr. Periodica de re canonica 1925, f. Il; et Th. M., t. IV, 
69). Actus nunc videtur ipsi ab initio malus, quia vagina iam est 
substantialiter vitiata: haec enim essentialiter est canalis ducens ad 
uterum; cum autem in casu occludatur, etiam canalis esse cessat. Unde 
mulier quae habet vaginam naturaliter occlusam est impotens. — Argu- 
mentum, salvo meliori iudicio, non videtur certum. Nam alia est occlusio 
naturalis, alia mere artificialis: aliud organum propter suam structuram 
occlusum, aliud apte constructum sed occlusum ob accidentale impedimen- 
tum ab extrinseco appositum, quod vaginam relinquit perfecte integram, 
luvat etiam notari hoc modo solum impediri transitum seminis in uterum 
et ita ad ovum. lamvero si uterus fuerit ablatus, vel oviductus interruptus, 
et transitus ad ovulum iam impossibilis factus, actus coniugalis tamen 
manet licitus; item, durante graviditate, dum transitus in uterum impeditur 
quia iste clauditur. 

artificiali : tali copulae, utpote intrinsece malae et ab initio 
vitiatae, positive seu active cooperari nunquam licitum est, nec 
etiam mere passive cooperari; — sed oportet ut uxor concubi- 
tum viri sodomiticum positive resistendo quantum possit (v. g. 
agitatione et manibus) impedire conetur, et si invita nihilominus 
paevalenti vi cedere cogatur, ut nunquam venereae delectationi 
inde forsan orienti consentiat. Si enim onanismo artificiali coo- 
perari nunquam est licitum, a fortiori id valet de modo sodo- 
mitico qui magis est perversus (cfr. S. Poen. 3 apr. 1916). 


2) Ab onanismo et sodomia improprie dicta distingui debet 
actus quo coniuges congrediuntur animalium more, ita tamen 
ut copula fiat in vagina; quo casu nonnulli dicunt se retrorsum 
vel a tergo congressos esse. Tunc interrogare debet confessa- 
rius, utrum hoc modo generatio fuerit possibilis; si respondent 
eam fuisse possibilem, infertur actum non fuisse contra natu- 
ram sed solum inordinatum in situ, praeter naturam; quod 
peccatum veniale non excedit. Sponte de situ in copula habendo 
sermonem nunquam habeat confessarius. 


3) Ab onanismo differt omnino praxis copulam solo tempore 
ageneseos habendi, quo tempore nullatenus aut rarius scii, 
accidit conceptio; unde ista praxi generatio fit parum proba- 
bilis. Talis enim agendi ratio de se non est peccaminosa, cum 
coniuges possint sese continere quamdiu volunt, et aliunde nil 
contra finem matrimonii agant tempore quo congrediuntur 
(S. Poen. 16 iun. 1889). dummodo ita fiat ex recta intentione 
seu iusto motivo et servatis debitis circumstantiis. Merito ta- 
men monent episcopi Belgii : « ne autem ipsis coniugibus 


proponatur tempus ageneseos ac si per illud generatio certe 
vitaretur ' ». 


' Tempus ageneseos olim a medico Capellmann aliisque fuit ita statu- 
tum: a decem vel quatuordecim diebus post inceptam usque ad tres 
quatuorve dies ante novam menstruationem; putabant enim ovulationem 
ac proinde fertilitatem cum  menstruatione coincidere. ita ut durante 
mense esset mulier : 

fertilis sterilis fertilis 
a die | ad 14 a 15 ad 25 a 26 ad 28 

At compertum fuit menstruationem cum ovulatione non coincidere, licet 
sit phenomenon connexum; sed locum habere inter duas ovulationes. 
Ita Dr Siegl statuit mulierem fertilem esse a die 5 ad 20 a menstruatione 
habita, sterilem a die 1 ad 4. et a 21 ad 28. Nunc autem iuxta reccntis- 
sima experimenta doctoris Knaus. mulier esset fertilis a die 11 ad 17 a 

4) Nec onanismus cum copulae abruptione confundi debet. 
Haec enim licita esse potest propter gravem rationem v. g. ad 
vitandum scandalum persona ex improviso superveniente, ob 
spasmum exortum in suris, ob subortam infirmitatem : tunc 


menstruatione habita, sterilis a die 1 ad 10 et a die 18 ad 28. Secun- 
dum doctorem Ogino mulier esset fertilis a die 12 ad 19 ante menstrua- 
tionem sequentem (exceptionaliter ad diem 24), sterilis autem per 11 
dies ante menstruationem sequentem et per 9 dies (exceptionaliter tantum 
per 4) post menstruationem habitam. Quod ita schematice proponi 
potest : 


sterilis fertilis sterilis 
luxta Siegl: a die | ad 4 a 5 ad 20 a 2] ad 28 
Kux Knaus: a die | ad 10 a ll ad 17 a 18 ad 28 
luxta Ogino : a die | ad 9 a 10 ad 17 a 18 ad 28 


(except, a 1 ad 4) (except, a 5 ad 17) 

Circa quae notandum : 

1) Computus est approximative, unde ad certo vitandam conceptio- 
nem abstinere deberent coniuges a die 4 ad diem 19 vel 20 post menstrua- 
tionem. 

2) Experimenta nondum sunt sufficienter certa, quia: a) incertum est 
tempus durante quo ovum et sperma ad fecundationem manent apta: 
id enim pendere videtur a conditione individuals personae, vel et a medio 
diverso, in quo semen v. g. servatur; b) experimenta non sunt satis nume- 
rosa ad omnimodam certitudinem faciendam; et c) plura non in specie 
humana sed in animalibus fuerunt facta, unde ex eis tantum concludi potest 
per analogiam. 

3) Ovulatio praecox aut tardior aut supplementaria semper est possi- 
bilis, unde et de facto, fecundationes locum habuerunt aliis temporibus. 

4) Hinc alii dicunt non dari, hac in re, legem generalem, sed rem 
dependere a diversa conditione mulieris; alii vero dicunt nullum esse 
tempus in quo conceptio non sit stricte possibilis. 

Ex quibus constat quam caute in affirmando vel consulendo hac in re 
procedere debet confessarius; nec ista doctrina spargenda est in popu- 
lum, quia noceret bono communi. 

Speciatim : a) Praxis copulam solo tempore ageneseos exercendi, etsi 
de se non sit illicita; est tamen male sonans, quae exigit rationem co- 
honestantem. 

b) Ergo, ut in casu concreto sit honesta, opus est ut fiat ex bono fine, 
qualis non est vitare omnem prolem, aut voluptati indulgere; secus erit 
peccatum veniale. 

c) Etiam si adsit bonus finis, insuper requiritur ut fiat in circumstantiis 
debitis, v. g. de mutuo consensu et absque periculo incontinentiae; secus 
adesset peccatum mortale. 

copula abrumpitur non iam ut semen extrinsecus effundatur, 
sed ex alio fine, unde seminis effusio praeter intentionem eve- 
niens pollutioni involuntariae aequiparatur. Deficiente gravi 
ratione, id per se loquendo non est mortale, dummodo coniuges 
in hoc consentiant nec adsit periculum seminandi extra vas 
illa enim penetratio vasis feminei tunc reputatur ad instar 
tactus impudici, qui inter coniuges permittitur vel saltem non 
est mortalis, secluso periculo pollutionis. Diximus 


a) si ambo consentiunt, nam si alter se retrahit sine alte- 
rius consensu, certo graviter peccat contra obligationem 
reddendi debitum, ut magis patebit ex art. seq.; 


b) per se loquendo, nam saepe est mortale quia frequenter 
adest periculum ex tali retractione effundendi semen, nisi 
coniuges experti sint oppositum, quo casu, ordinario tamen 
non possunt excusari a veniali; 


c) si non adsit periculum pollutionis; unde peccat graviter 
maritus qui, sine causa iusta, seminationem cohibeat, postquam 
uxor delectationem completam experta sit vel ad eam proxime 
sit parata, quia ita est causa quod actio uxoris fini suo desti- 
tuatur et sit mera pollutio. 


5) E contra nequit admitti, quod aliqui dixerunt : coniuges 
qui prolem multiplicare nolunt, posse ad mutuum amorem 
fovendum, concupiscentiam sedandam, vel compensandum 
matrimonii usum, inchoationem copulae etiam per vaginae 
penetrationem exercere ad modum actus imperfecti quem ad 
consummationem perducere nolunt; et quidem licite, etiam si 
pollutio non solum raro, verum et frequenter inde oriatur, 
dummodo huic non consentiant. 


Contra : a) tactus imperfectus, si positive excluditur finis 


d) Hinc talis praxis non est publice proponenda, nec etiam privatim 
positive suadenda, quia id natum est generare scandalum, imo ducere 
ad onanismum: cum enim utriusque praxeos sit idem effectus, nonne 
periculum adest quod utriusque differentiam non satis perspiciant, et 
tandem modo innaturali, faciliore et securiore, sint usuri ? 

e) Sed quandoque potest confessarius caute ilam praxim suggerere : 
ita si adsit ratio sufficiens omnem conceptionem vitandi et poenitens 
continentiam servare non possit, posset confessarius dicere in hoc casu 
id non esse malum; vel si inveteratus onanlsta sit incorrigibilis, cui talis 
modus agendi proponi posset ut minus malem. 

Haec est doctrina satis communis inter moralistas. 


| 18 


primarius, generatio prolis, est peccatum veniale, etiam si nul- 
lum inde sit periculum pollutionis; 


b) quodsi actus diu prolongetur vel et frequenter repetatur, 
ita ut sit periculum pollutionis proximum, erit graviter malus, 
quia est ponere causam per se et graviter influentem in pollu- 
tionem. — Et si licitum esset, coniuges impune possent onanis- 
mum materialiter exercere : talis enim praxis aequivalet ona- 
nismo a quo sola intentione explicita differt, cum in onanista 
formali pollutio sit in se voluntaria, hic autem solum voluntaria 
in causa proxima. Et ideo aeque prohibentur sub gravi. 


6) Graviter intentione peccant mulieres quae inefficaci 
ratione (vano remedio, cohibendo distillationem, surgendo ad 
mingendum) copulam sterilem reddere voluerint. Nec marito 
talia iubenti parere possunt nisi prius ipsum de suo errore 
monuerint. 


Quodsi medium adhibeant voluntarie quo expellatur aut 
enecetur semen receptum, actus exterioris graviter peccaminosi 
reae sunt; hinc mulieres vaginam regulariter irrigare non de- 
bent statim, sed solum aliquot post copulam horis’. 


Sub nullo itaque praetextu citius fieri potest munditiei, aut 
consuetudinis, aut sanguinis affluxus cum pruritu, aut fluoris 
albi, vel inflammationis vaginalis, aut sanitatis; quae causae 
ceteroquin non sunt proportionatae, imo generatim lotio vagi- 


| P. Ver meersch, qui in prima editione sui operis De Castitate, n° 264, 
severius sex horas exigebat, recenter benignius censet et post horam 
habet lotionem licitam. Nam « in singulis effusionibus, nemaspermata 
continentur, immenso numero, quem aestimant 250.000.000 ad 260.000.000. 
Si vir vaginam perfecte penetravit, iam in ipso copulae actu multa 
nemaspermata uterum ingrediuntur. Talis autem est eorum motus ut 
centesimam metri partem inter decem momenta percurrant. Initium autem 
vaginae ob ostio uteri distat 2 'Y ad 3 J4 centimetris; 10 vero centimetris 
a tubis fallopianis.. ubi fecundatio evenire solet... Quando omnia 
optime procedunt, fecundatio iam post horam cum dimidio a facta copula 
locum habet » /Th. M, IV, n. 7). Exinde concludit: « lotio vaginalis 
post horam a copula, in se illicita dici nequit, dum iam tunc generationem 
moraliter non impedit » nam « tot nemaspermata in utero recepta sunt, 
ut talis spes fecundationis facta sit qualis melior moraliter expectari 
nequit » (ad n. 71). 

Haec tamen conclusio non apparet fundata. Praetermisso etiam quod 
computus forsan non sit adaequate institutus, cum ex una parte nemas- 
permatum numerus et ipsorum celeritas videantur exagerari (non enim 

nalis potius est sanitati nociva Esset tamen lotio immediate 
post copulam licita, si esset medium hic et nunc necessarium 


ad infectionem aut morbum contagiosum avertendum, quod 
sane raro accidit. 


IV. Praeter inordinationem contra naturam, Onanismo 
intrinsecam, etiam plura mala ex eo nata sunt sequi consec- 
taria, ut notat Tanquerey (Suppl, ad tr. de Matr., n. 41-43): 


« a) Ipsi coniuges saepe ex eo multa mala patiuntur; sicut 
enim filii sunt commune bonum et commune vinculum quo 
firmius et arctius coniuges connectuntur, ita ex adverso qui 
prole carent multo facilius dissentiunt et ab invicem separantur. 
Nec dicatur, ad hunc finem attingendum unum vel alterum 
filium sufficere; nam quo numerosior proles, eo firmior coniu- 
gum unio; aliunde haud raro onanistae puniuntur praematura 
morte unius vel alterius filii quem genuerant; hinc saepe pa- 
rentes filii unici angoribus et timoribus premuntur, ne forte 
hic e vivis rapiatur et familiae nomen deleatur. — Praeterea 
copula maritalis quae, legitime peracta, remedium est concu- 
piscentiae, eam non sedat sed incendit quando onanistice 
perficitur; femina praesertim non complete delectatur, nec 
quiescit nisi cum uterus virili semine eius ardorem temperante 
irrigatur. — Hinc etiam uno ore conclamant medici onanistas 
multis morbis obnoxios esse, qui praesertim ex nervorum 


concordat cum iis quae a scientiarum cultoribus ordinario traduntur), 


et ex alia parte distantia initi vaginae ad ostium uteri diminuatur; haec 
insuper animadvertere liceat. Ex optimo modo quo aliquando exceptio- 
naliter fecundatio fieri possit, concluditur ad id quod licite fieri possit 
gcneratim. Deinde, ex eo quod fecundatio non radicaliter impediatur, 
quomodo possit affirmari quod adsit spes qualis melior moraliter expec- 
tari nequit? Id revera nos fugit. Ceterum graviter illicitum est « quid- 
quam positive agere quo conceptio impediatur vel minus probabilis 
fiat ». ut ait ipse P. Vermeersch; ac proide etiam partem seminis perdere, 
— nisi per accidens et praeter intentionem agentis — : « Sic non possit 
vir, contentus partiali seminatione, se retrahere et reliquum semen con- 
sulto prodigere extra vas » (n. 57). Ergo a pari lotio est graviter illicita, 
quae directe partem seminis expellit. 

| Ita Dr ScHOCKAERT.Les dangers de l'avortement et du néo-malthu- 


sianisme pour l'organe féminin; in Revue médicale de Louvain, 1932. 

excitatione oriuntur commotio enim quam concubitus causát 
non sedatur nisi virilis spermatis naturali effusione ac suscep- 
tione. 


b) Proles etiam haud raro ex onanismo parentum aliquod 
detrimentum patitur, quod ita describit Concil. Pictaviense 
(1868): saepe saepius accidit ut filius ille indulgentius educe- 
tur, aut Deo iubente vitam breviter finiat, aut, aetate deterior 
factus, dulci fratrum sororumque amore ac praesidio destitutus, 
seipsum amans, parentibus non obediens, elatus, ingratus, sine 
affectione, familiam suam ignominia mceroreque afficiat. 


c) Nec minus societati nocet onanismus. Si quidem prae- 
cipuum societatis robur ac praesidium in numero ac virili 
civium educatione situm est; iamvero onanismus, generationem 
impediendo, civium numerum minuit, ita ut nationes olim flo- 
rentes paulatim deficiant; obstat pariter virili puerorum educa- 
tioni : ubi enim unicus est filius, generatim indulgentius educa- 
tur, voluptati potius quam officio addicitur, ac saepe patriae 
omnino inutilis evadit ». 


V. Monitum pro confessariis. De Onanismo etiam inter- 
rogandi et monendi sunt fideles in confessione. De quo S. 
Poen., 10 mart. 1886; et Instr, ep. Belgii 19092; atque Cone, 
prov. Mechl., n. 84-86. Imo ipse S. Pontifex in enc. Casti Con- 
nubii scribere non dubitat : « Sacerdotes igitur, qui confes- 
sionibus audiendis dant operam, aliosque qui curam animarum 
habent, pro suprema nostra auctoritate et omnium animarum 
salutis cura, admonemus, ne circa gravissimam hanc Dei legem 
fideles sibi commissos errare sinant, et multo magis, ut ipsi se 
ab huiusmodi falsis opinionibus immunes custodiant, neve in iis 
ullo modo conniueant Si quis vero confessarius aut animarum 
pastor, quod Deus avertat, fideles sibi creditos aut in hos 
errores ipsemet induxerit, aut saltem sive approbando, sive 


' Vel etiam mulierem ex defectuosa variarum praxium applicatione. 
Cfr. Eschbach, o. c, p. 573-574; Surbled, t. I, l| 2, ch. 11-12; Dr 
Schockaert, in articulo citato. 

à Cuius instructionis ad instar commentarii haberi potest opusculum 
auctoris A. Knoch, L'Onanisme conjugal et le tribunal de la Pénitence, 
Liège, 1910. Praeterea conferri utiliter possunt: Instructio pro confes- 
sariis de usu et abusu matrimonii, Eichstaett, Seminarium 1931; — 
Ami du Clergé, 1931: — Creusen, L'Onanisme conjugal, in N. ft. Th., 
1932. 

dolose tacendo in iis confirmant, sciat se supremo iudici Deo 
de muneris proditione severam redditurum esse rationem, 
sibique dicta existimet verba Christi, Mt. XV, 14 : Caeci sunt, 
et duces caecorum; caecus autem, si caeco ducatum praestet, 
ambo in foveam cadunt ». 

Agitur enim de malo gravissimo, ubique sparso et bono 
communi valde nocivo, de quo bona fides iam vix existere 
possit, cuius praxis apud bonos et pios facile erit aliis ob scan- 
dalum damnosa, quaeque ob silentium confessariorum existi- 


mabitur permitti aut tolerari posse. Quibus inspectis confes- 
sarius : 


l) Nisi positivo iudicio appareat poenitentem ab illo vitio 
immunem, regulariter ignotos coniuges interroget saltem 
interrogatione generali : utrum omnia in matrimonio recte se 
habeant, an nihil circa hoc perturbet conscientiam. 


2) Sionanista detegatur, nunquam potest positive permittere 
vitium, et regulariter monere debet, non solum si absit bona 
fides aut probabilis sit spes fructus, sed etiam his deficientibus, 
imo, monet S. Poenità, 10 mart. 1886, « si praevideat plures 
a bona fide esse deturbandos, multosque sacramenta dere- 
licturos » : tum generatim, quia si confessarii generatim silerent, 
nocerent bono communi, tum in casu particulari si timeatur ne 
silentium confessarii divulgetur, vel exemplum fidelibus sit 
scandalum. « Hac enim in re, ait Cone. Prov. Mechl., n. 85, 
praestat severitate uti magis quam indulgere laxitati ». 


3) Extraordinarie solum, in casu raro, si ista absint incom- 
moda et periculum scandali atque nimii abusus, poenitentem 
poterit relinquere in bona fide, quae facilius existere potest 
in uxore dum est in gravi morbo, aut totam rem relinquit marito. 


4) Quodsi coniux, attento modo quo vitium committatur, 
copulam bene inchoare vel inchoatam admittere legitime possit, 
de hac facultate eam instruet, ut ipsa vitet deinceps peccata 
formalia. 


5) Remedia quoque contra vitium praebeat : 


a) ostendat gravitatem peccati quod fini primario actus 
coniugalis et matrimonii directe adversatur, ac gravem obliga- 
tionem illud derelinquendi; 


b) exponat effectus nocivos in prole nata, et in parentibus 
qui systema nerveum debilitant; 

c) si poeniteris obiicit difficultatem alendi et educandi 
numerosiorem prolem, fiduciam excitet in Dei providentiam 
et exponat familias numerosiores generatim esse aliis feliciores 
et emergere energia membrorum, maiorique unione ac virili 
amore; 


d) si mors ex novo partu timeatur, insinuet periculum a 
medicis nonnullis facile exaggerari, neminem hac in re posse 
certum praenuntiare eventum, naturam ceteroquin mulieri 
praegnanti adiumentum ferre, ac artem medicam ita profecisse 
ut periculum potius possit averti; 


e) tandem discreto modo ut se contineant aut rarius con- 
grediantur suadere potest, vel iis caute insinuare adesse tempus 
fecundationi minus aptum. 


6) Denique recidivo sine emendatione regulariter absolutio 
differatur, nisi signa extraordinaria afferat. 


7) Ceterum, ut castitatem coniugalem exercere valeant, 
oportet ut coniuges, virtute praediti, passionem dominentur et 
continentiam per tempus servare apti sint, ut quandoque 
necessarium est durante praegnatione, vel tempore partus 
et purgationis, vel propter morbum aut infirmitatem. Quodsi 
id possint, etiam sat facile vitare onanismum valebunt. 


Articulus V. 


De Debito Coniugali 
et de Defectu in Matrimonii Usu. 


L Actus coniugalis etiam potest esse obligatorius : copula 
enim ex iustitia exigi potest ab alterutro coniugum quia habet 
potestatem in corpus compartis (I Cor., VII, 2-3), et quidem 
ex contractu bilaterali oneroso, ita ut per se et generatim 
compars ipsam reddere teneatur; quaproter debitum conjugale 
solet vocari. Linde coniuges etiam possunt peccare per defec- 
tum (can. 1111). 


A. Petendi nulla per se est obligatio, quia nemo tenetur uti 
iure suo; per accidens obligatio ex charitate (et pietate) potest 
existere v. g. si iudicet coniux (praesertim vir) compartem 
versantem in periculo incontinentiae non audere petere, vel si 

usus co.niugii necessarius appareat ad fovendum amorem vel 
dissidia avertenda. 


B. Reddendi existit obligatio per se gravis ex iustitia quoties 
una pars rationabiliter, serio et legitime petit, sive expresse sive 
tacite, quia ad usum coniugalem corpora mutuo tradiderunt in 
contractu matrimoniali; id autem negare de se gravem mo- 
lestiam affert alteri. Per accidens tamen erit levis, ut si raro 
denegetur debitum, v. g. saepius petenti semel in mense, si 
ad breve tempus differatur, v. g. a die ad noctem, a nocte ad 
mane, si alter remisse, non instanter, petat et neganti facile 
acquiescat; dummodo in his circumstantiis absit periculum 
incontinentiae aut alterius gravis incommodi. 


II. Cessat obligatio reddendi in uno, cessante iure petendi 
in altero : 


a) Si petens admiserit adulterium (sodomiam proprie dictam 
bestialitatem ) formale, certum, consummatum : frangenti enim 
fidem, fides frangitur. Excipe si alter similiter peccaverit, vel 


peccati complex fuerit, vel peccatum sciens et volens condo- 
naverit (can. 1129). 


b) Si usu rationis prorsus careat vel in statu perfectae 
ebrietatis sit, quamdiu status duret : qui enim caret usu rationis 
non petit rationabili et humano modo ’. 


c) Si copula sit causa gravis periculi seu incommodi extrin- 
seci, vel pro reddente, vel pro petente, vel pro prole iam 
concepta'; sufficiente tamen accedente ratione (v. g. vitandis 


| Btiatn potest esse periculum pro prole concipienda ex copula post 
multam potationem inebriativam instituta, scii, ne fatua nascatur, vel 
surdomuta, vel ebrietati obnoxia. 

' In specie adest grave incommodum  negandi: 

3) si uxor incipienti cancro uteri laborat, ita ut post coitum copiosae 
sanguinis emissioni subiicatur; 

b) si coitum subit cum dolore valde acuto qui in singulis copulis 
repetitur; 

C) si ipsa graviter aegrotat vel si compars morbo contagioso laborat, 
uti lepra, morbo venereo, qui vel celeris infectionis periculum adducit, 
vel insuperabilem horrorem commovet; 

d) si alteruter vitio organico cordis laborat: tunc enim coitus non 
solummodo valde nocet, sed mortem etiam subitaneam producere potest; 

dissidiis vel sui aut compartis incontinentia) posset aliquis, ex 
charitate, comparti reddere et proprio periculo se exponere, nisi 
tamen ex copula mors immineret! : 


d) Si compars petat immoderate v. g. pluries (ter quaterve) 
in eadem nocte 


e) Si petat modo non solum ex parte agentis sed ex parte 
ipsius actus illicito v. g. ut fiat onanistice, sodomitice. cum 
scandalo aliorum, etc. 

Gravius autem nocumentum requiritur ad debitum absolute 
negandum, quam ad eiusdem redditionem differendam vel 
restringendam. Ita debilitas uxoris aut magna defatigatio, quae 
non sufficit ad copulam absolute denegandam, potest esse 
ratio ad redditionis dilationem vel ad eam denegandam adeo 
frequentem qualis a viro expetitur. Hinc 


|l" Peccant graviter uxores quae in reddendo debito se 
difficiles et morosas praebent cum periculo incontinentiae aut 
adulterii in viro aut cum animo illum deterrendi a petitione; 
item si debitum non concedunt nisi coacte, si viro dure et con- 
tumeliose suas petitiones exprobant, imo si obstinate negant, 
etiam pro una vice dum serio et instanter petit. 


e) si uxor experientia aut medici iudicio novit se in partu grave mortis 
periculum subire. 

Hinc dicit P. Ver meerscu, n. 225: « Si medicus novam conceptionem 
certo uxori exitiosam fore declaret, uxor copulam declinare debet. Si 
autem mors non ita immineat, uxor in periculum ob gravem causam se 
inferre potest. Etenim, cum ipsa conceptio dubia sit, nec ortum nec 
proximum periculum esse videtur. De his autem medicum simul peritum 
et timoratum adire oportet. Non desunt enim qui propter modica indicia 
personas parum continentes honesto coniugii usu inconsiderate prohibent. 
Quare Génicot existimat rarissime tale periculum ex futuro partu constare 
ob quod gravis obligatio sit abstinendi usu coniugii ». Cfr. Dr. AtisEMS. 
Hef herhaalde moederschap. 

' [d esse ad mentem S. Thomae constat ex eius responsione ad 4. a. 
l. q. 64 in suppi. 

' Non solent viri, multo minus uxores, modum excedere in petendo 
debiti nisi primis a contracto matrimonio mensibus, quo tempore etiam 
exigua erit difficultas moralis, seu quia vir rarius ius strictum urgere 
intendit, seu quia modeste deprecanti uxori libenter annuet. (Génicot. 
Th. M., I, n. 554). 

2° Graviter etiam peccant viri qui, sive ex avaritia ad vitan- 
dam prolem, sive ex malevolentia, raro cognoscunt uxores suas. 


3° Tenentur coniuges ad torum communem (can. 1128) 
propter obligationem reddendi, ideo per se illicitum est uni, 
absque consensu alterius vel cum periculo incontinentiae, 
diutius abesse : id enim aequivalet denegationi debiti; per 
accidens licitum est propter graves causas v. g. bonum nota- 
bile reipublicae vel familiae. 


4° Hinc iniustus est ille qui illicite se separat vel divortium 
civile postulat. 


5? Illicitum est coniugibus se inhabiles reddere ad copulam 
aut generationem, nimiis laboribus, vigiliis, austeritatibus aut 
a fortiori pollutionibus, adulteriis aliisve actibus illicitis: Unde 
gravis et specialis iniustitiae rei sunt mariti qui, invita uxore, 
vasectomiam ideo admiserint vel castrationem ut generare non 
possint, vel corpus ita extenuant ut actui coniugali fere impares 
se reddant, vel artes neo-malthusianas exercent; item ex ad- 
verso uxores quae, inscio vel invito marito, non ex necessitate 
praesentis infectionis sed ad sterilitatem obtinendam aut gra- 
viditatem futuram etiam periculosam vitandam, excisionem 
ovariorum vel interruptionem oviductus sibi procurant, aut 
pessarium occlusivum ad ostium uteri apponunt aut aliis mediis 
.neomalthusianis utuntur; item medici qui arte sua praedictas 


excisiones aut operationes exercent aut aliquo modo iis coo- 
perantur. 


6" Non excusantur coniuges ab obligatione reddendi propter 
incommoda inhaerentia matrimonio v. g. numerosiorem prolem, 
incommoda gestationis, difficultates ordinarias partus, dolores 
graves et insolitos sed breves, dolores leves licet diuturnos, 


etc.., quia haec onera sunt matrimonio adnexa et ineundo 
matrimonium ea susceperunt. 


7° Videtur tamen uxor a reddendo debito excusari si vir 
culpa sua in summa egestate uxorem relinquat, aut prolem 
alere nolit, aut nullam curam familiae habeat. 


III. Animadversiones. |) Ordinarie non tenetur confes- 
sarius nec eum decet interrogare uxores, nisi modestiore quo 
possit modo, num debitum reddiderint, v. g. an obediant viro 
in rebus quae ad matrimonium spectant, vel an aliquid con- 
scientiam angat circa matrimonium: de ceteris taceat nisi 

interrogatus fuerit. Plerumque hac in re interrogandae sunt 
uxores parum timoratae, praesertim quando se maritis suis 
iratas fuisse confitentur. Haec autem interrogatio ordinario 
omittenda est cum uxoribus timoratae conscientiae’. 


2) Interrogatus confessarius triplicem regulam supra indi- 
catam (art. Ill, n. I. A. B. C.) proponere potest coniugatis qui 
circa turpiora quae inter se agant anxietate premuntur; — ab 
ulterioribus interrogationibus circa naturam facti generatim 
abstineat; — praeterea singuli edoceantur: a) maritus ut de- 
bitum non petat iis temporibus quibus copula uxori graviter 
noxia esse potest v. g. tempore purgationis vel gravis morbi; 
b) uxor se sub gravi peccato teneri viro obedire in debito 
reddendo, nisi ex iusta causa excusetur, v. g. ob infirmitatem. 


3) Puellam interrogantem quid sibi licitum sit aut prae- 
ceptum in matrimonio mox contrahendo, iubeat confessarius 
interrogare matrem vel aliam consanguineam cui fidere possit; 
quodsi nullam huiusmodi feminam praesto habeat, honestiore 
modo et breviter doceat. Ad maritum illam simpliciter remit- 
tere ut omnibus huius desideriis se conformet, hodie generatim 
non videtur expedire, cum tot viri iam media contra naturam 


quaerant; — nisi casu quo honestas mariti sit omni exceptione 
maior. 


4) Caveat confessarius ne co.niugibus de variis coeundi 
modis intempestivas aut nimias quaestiones faciat, quippe quae 
non modo inutiles sint, sed et scandalum gignere possint. Quare 
si poenitens prudentem suspicionem ingerat, satis erit confes- 
sario inquirere num adfuerit aliquid contra naturam vel volun- 
taria pollutio; de ceteris non loquatur nisi interrogatus. 


5) In matrimonio, ut feliciore modo res procedant, attendant 
coniuges ut in usu coniugii alterius satisfactioni potius quam 
suae propriae consulant; speciatim 


a) ut vir: 1. non fero sed suavi modo ad uxorem accedere 
incipiat; 2. discrete utatur iure suo, et ita 3. affectum amoris 
in uxore foveat et augeat, 


b) similiter uxor marito praebeat : 1. facilitatem qua parata 


sit reddendo debito ut placeat viro, item 2. munditiem, ac 3. 
ordinem et nitorem domus. 


| Aertnijs, Th. Mor.. II. n. 515, ex S. Alphonso. Praxis conf. n. 41 
et 35. 


127 


6) Castitati matrimoniali duplex occurrit periculum ex 
duplici vitiosa inclinatione : ad adulterium scii, et ad onanis- 
mum. 


A. Ad primum impediendum vitandae veniunt occasiones 
ne itaque maritus ita imprudens sit ut frequentem societatem 
uxoris aut amicitiam ad alios viros foveat; item uxor : 1. ne 
aliam feminam iuniorem, v. g. sororem aut pulchram ancillam, 
ad virum introducat aut domi retineat; 2. ne marito frequenta- 
tiones theatrales aut mundanas separatas permittat: 3. ne ipsa 
cubitum separatum habeat. 


B. Ad onanismum vitandum oportet imaginationem repri- 
mere simul ac egoismum. Speciatim coniuges : 


1. in vera humilitate, modesta sua conditione contenti, non 
altioris desiderio torqueantur, 


2. divitiis cumulandis aut otio praeferant laborem pro alen- 
dis numerosis filiis, 


3. in spiritu christianae abnegationis variis delectationibus 
privari velint pro bona institutione prolis. 


Quibus, influente divina charitate, unio eorum in filiis regno 
Dei procreandis erit fecunda, et sic sacramentum magnum in 
Christo et in Ecclesia. 


128 


Benevolo lectori sueur 5 


Introductio generalis ................sss 7 


QUAESTIO PRIMA. De organis genitalibus et de 
generatione notiones physiologicae ................ 9 


QUAESTIO SECUNDA. De Castitate et Luxuria 
principia theologica.............................. 17 


QUAESTIO TERTIA. De Luxuria consummata iuxta 


"EDI 37 

Art. I. De Fornicatione ....................eeeeeeeeeeeee 38 
Art. IL De Stupro et Raptu .................. esee 42 
Art. III. De Adulterio .....................eeeeeeeeeeeeeeee 46 
Art. IV. DE Incéstu. 4o tree 47 
Art. V. De Sacrilegio carnali ........................ sess 50 


QUAESTIO QUARTA. — De Luxuria consummata 


contra naturam eu 51 

Art. I.De Peccato solitarioseuPollutione ......... 53 
Art. IL De Sodomia.............................................. 63 
Art. MI. De Bestialitate.......................................... 65 
Art. IV.De Innaturali cumfeminaConcubitu ... 67 


129 


QUAESTIO QUINTA. De Luxuria imperfecta seu 
de: Impudicitià sitter 68 


QUAESTIO SEXTA. De Luxuria interna .................. TT 


QUAESTIO SEPTIMA. De Causis et Remediis luxu- 
E voii 82 


QUAESTIO OCTAVA. De Coniugibus in usu ma- 
trimonii : 


ES D E ES 98 
Art. I. De Essentia et Fine copulae coniugalis ... 98 
Art. IL. De Circumstantiis copulae coniugalis ... 102 


Art. III. De Actibus accessoriis cum copula con- 
IDÉXIS- cien REA ERE DAS 107 


Art. IV. De Excessu in usu coniugii .................. 111 


Art. V. De Debito coniugali et de Defectu in 
matrimonii usu 


130 


Opuscula edita a R. P. MERKELBACH, O. P. 
in collectione « Quaestiones Pastorales » 
grato animo fuerunt universim recepta atque 
pluribus laudibus comprobata. 


II. DE EMBRYOLOGIA ET DE MINISTRATIONE 
BAPTISMATIS: editio 2a 


Ce volume réunit et développe un peu plus que ne le font les traités 
généraux de morale les questions se rapportant à lavortement, aux inter- 
ventions chirurgicales, à l'administration du baptême. Dans ces matières, 
qui donnent lieu à tant de cas de conscience angoissants, on apprendra 
avec grand intérêt l'opinion de l'éminent professeur, dont la finesse 
d'analyse et la rigueur de raisonnement sont assez connues. Il prouve 
solidement les solutions sévéres proposées par l'Eglise; il refuse trés heu- 
reusement de proclamer une obligation certaine, quand elle ne se laisse pas 


prouver d'une manière suffisante. J. Salsmans, S. J, Now. jRevue théol. 


La dottrina in generale è sicura, l'esposizione chiara e ordinata, il fine 
inteso dall'A. ottimo. L'opusculo riuscirà certamente utile, massime ai 
sacerdoti che esercitano la cura d'anime. Noi la reccommandiamo volentieri. 

Felice M. Capello, S. J., Gregorianum. 


III. DE VARIIS POENITENTIUM CATEGORIIS : 
editio 2a 


...Les doctrines sont nettement exposées, les arguments sommairement 
mais solidement proposés, les solutions franchement données. Et nous 
ouvrirons cet ouvrage avec la certitude que nous trouverons ce que nous 
cherchons. Car fout y est de ce qui doit y étre, et il y a plus qu'on ne 
croyait trouver. Tous les genres de pénitents sont passés en revue, depuis 
les enfants, les simples, les occasionnaires, les récidifs, les consuétudinaires, 
les malades, etc., etc., jusqu'aux anormaux, les dévots, les contemplatifs 
etc., etc. L'auteur profite de ces diverses questions pour esquisser de 
petits traités spéciaux : sur la contemplation et ses degrés, ...sur la 
moralité des danses et des toilettes, ...l'absolution des excommuniés, 
..les tempéraments. Que de choses instructives les professeurs de 
pastorale n'ont pas le temps de développer devant leurs élèves ! Voici 
qui est fait par un maître. Aux confesseurs de le consulter : ils ne s'en 
repentiront pas. G. Kiselstein, Revue Eccl. de Liège. 


Een werkelijk voortreffelijke pastoraal-theologische verhandeling over 
de toediening van het H. S. der Biecht geeft ons P. M.... Door zijn 

BENEVOLO LECTORI. 


Postquam totam materiam, inter cunctas alias maxime 
practicam, delineavimus de Castitate et Luxuria, iam ut 
complementum doctrinae proponimus universas quaestiones 
morales pertinentes ad Embryologiam, tum in se ipsa, tum 
m suis peculiaribus ad magnum Baptismatis sacramentum 
i elationibus spectatam. De quibus omnibus non raro in pas- 
torali ministerio occurrunt difficultates. Et tamen, nonnun- 
quo.m de ipsis valde parce habent moralistae sermonem, aut 
rem per diversos distribuunt tractatus, absque ordine logico 
et sine idearum connexione eam tractantes. Quapropter, 
tibi, optimo confratri, forsitan non erit ingratum accipere 
brevem, claram, methodicam et syntheticam expositionem 
omnium quae per varias partes theologiae, et in operibus 
maioris molis, vel et in opusculis specialibus sparsa poteris 
invenire. 

Quod non inutiliter a nobis patratum bene confidimus. 


AUCTOR. 


Quæstiones Practicæ 
de Embryologia. 


Quaestiones quae in pastorali ministerio occurrunt practi- 
cae Embryologiam spectantes, duplicis apparent esse ge- 
neris : aliae, enim, ipsam Embryologiam immediate respi- 
ciunt; aliae specialem dicunt respectum ad ministrationem 
sacramenti Baptismatis. Quae tamen omnes rite intelligi 
nequeunt, nisi notiones physiologicae omnino accuratae suf- 
ficienter adsint. Unde, in proaemio huius opusculi, ex 
scientiis naturalibus generalem descriptionem breviter 
subiicimus de modo quo foetus evolvitur, in utero materno 
vivit, ac ex eo enascitur; sicut et principia theologiae mora- 
lis in mentem revocamus, ex quibus diversorum casuum so- 
lutiones in praxi sunt petendae. 

Porro, quaestiones tratandae reduci possunt ad sequen- 
tes : 


I. Quaestiones ipsam embryologiam spectantes 


1) De vita uterina foetus eiusque evolutione ac nativitate 
notiones physiologicae; 

2) De principiis theologicis in quaestionibus embryologi- 
cis invocandis; 


3) 
4) 


5) 
6) 
7) 


ad 


1) 
2) 
3) 
4) 
5) 
6) 


EEN RW 


De incisionibus quae laedunt matrem; 

De embryotomia, seu de incisionibus quae laedunt foe- 
tum; 

De procuratione abortus; 

De partu praematuro artificiali ; 

De foetibus ectopicis seu extrauterinis. 


II. Quaestiones embryologicae quae respectum dicunt 


ministrationem Baptismatis 


De principiis theologicis circa materiam Baptismi; 
De principiis theologicis circa formam Baptismi; 
De baptizandis nonnatis in utero matris; 

De baptizandis foetibus immaturis; 

De baptizandis monstris; 

De rebaptizandis sub conditione. 


I. Quæstiones pastorales ipsam 
embryologiam spectantes. 


Quaestio Prima 


DE VITA UTERINA FŒTUS, 


EIUSQUE EVOLUTIONE AC NATIVITATE 
Notiones physiologicae (1). 


I. Evolutio naturalis et physiologica foetus (2) est quae 
in utero materno fit, cum ovulum fœcundatum in uterum 
descendit ibique sistit. Porro, quocumque loco uteri sistit, 
ibi manet. 

Obtegitur autem tribus membranis (eihulsels, eivliezen) : 

la vocatur decidua, a cadere, quia in partu a matre cadit 


(1) Notiones physiologicas praesertim desumpsimus ex Antonelli, 
« Medicina Pastoralis »; prae manu habemus editionem 2am (1906), 
quam sequimur in adnotandis verbis allegatis. Consuli utiliter etiam 
possunt : Dr Capell mann, « Medicina Pastoralis »; Eschbach, « Dis- 
putationes Physiologico-Theologicae »; Dr Surbled, < La Morale 
dans ses rapports avec la Médecine »; Salsmans, < Geneeskundige 
Pitchtenleer >; Dr Vigouroux, < Traité de médecine pratique >: 
Vivat, < Nederlandsche Encyclopédie >; et alia opera scientiae ana- 
tomicae aut medicae. 

(2) Ita vocatur a momento quo habet formam humanam, scü. a fine 
3 mensis, vel initio 4 mensis, aut, prout alii loquuntur, postquam incipit 

(ia caduque, netvlies of huntervlies) (1); haec formatur 
ex mucosa (slijmvlies) uteri quae multiplicatur et crescit 
circa ovulum ita ut paulatim illud omnino obtegat, ac 
inter ovulum et parietem uteri originem dat corpori spon- 
gioso rubri coloris quod vocatur placenta uterina matris 
(moederkoek) et inservit ad nutritionem fœtus postquam 
alimenta interna ovi consumpta sunt (2). 


2a vocatur chorion (etym. enveloppe) (ader.vlies of vaat- 
vlies) ; haec est crassior ac in tota superficie externa multas 
villositates producit, quae in uno tantum loco, scilicet ver- 
sus parietem uteri supra placentam matris, remanent, ubi 
evolvuntur, divisae in plures ramos qui partim penetrant in 
placentam matris ita ut nutriatur fœtus, partim in sinus 
uteri sanguine repletos ut illum ad foetum afferant. Ita, 
parte sua extrema, uteri parieti adhaeret chorion, inte- 
grumque foetum in utero retinet; et cum haec pars 
correspondeat placentae matris, ideo vocatur placenta 
foetus, quia ex ipso ovulo ortum ducit. 


3a est amnios (lamsvlies) quae immediate totum foetum 
ambit et tenuissima est, ac considerari potest velut con- 
tinuatio pellis foetus; continet liquidum albidum (liquide 
amniotique; lamsvocht, vrucht- of kinderwater), in quo 
infans immersus mirabiliter natat, quodque inservit ad 
protegendum foetum, et probabiliter — iuxta quosdam — 
etiam ad nutrimentum confert. 

Fœtus autem communicat cum placenta per funiculum 


manifestari facies, i. e. post 6 hebd; antea dicebatur embryo (dier- of 
menschenkiem, lichaamsvrucht), quando certam evolutionem acquirit et 
formam characteristicam, ita ut appareat forma corporis et membro- 
rum (post IS dies, vel paulo plus); initio est ovulum fecundatum. — 
Quomodo conceptio et generatio fiat, supponimus notum. Conferri potest 
opusculum nostrum « De Castitate et Luxuria > p. 13. 

(1) Ita vocatur a Doctore Hunter. 

(2) Placenta tempore partus crassitudinem habet circiter 3cm., lati- 
tudinem 15-18 cm., et pondus 500 gram. 


umbilicale (cordon ombilical; navelstreng), quod ab umbili- 
co pergit usque ad placentam, longit. circ. 50-55 cm. (1), 
diam. 12-15 mm. Constat a) duabus arteriis umbilicalibus, 
quae sunt continuatio arteriarum hypogastrii (onderbuik) 
fœtus, et transvehunt sanguinem a foetu ad placentam; 
et b) vena umbilicali, quae sanguinem transfert a placenta 
ad foetum. Unde sanguis fœtus cum sanguine matris nul- 
lomodo commiscetur, sed circulatio clausa omnino et inde- 
pendens est a circulatione matris. 

Prima membrana est originis maternae ; aliae duae sicut 
funiculum sunt originis fœtalis (2). 

II. « Totum tempus quo fœtus in utero sistit, praegnatio 
(gestation, grossesse; zwangerschap) dicitur, et transcur- 
rit ordinarie spatio novem mensium vel circiter 280 dierum 
G. e. decem mensium lunarium) (3). Tempore praegna- 
tionis, uterus servat plerumque formam  ovalem, quia 
infans inversus est, scii, habet caput inferius et reliquum 
corpus superius, crura contra ventrem flexa, genua quae 
aliquantulum in crucem disposita sunt, contra crura, et 
brachia, modo crucis, ante pectus. Hic status fœtus or- 
dinarius et normalis est; aliquando vero fœtus habet caput 
superius et reliquum corpus inferius, vel transverse se 
habet, ita ut ostio uteri latus praebeat; hisce anomaliis 
positionis, partus eget auxilio chirurgi. Tempore praegna- 
tionis, ostium uteri clausum est operculo quodam muco- 
so » (4). Interea, circa quintum mensem, ubera matris cres- 
cunt volumine, et praeparant confectionem lactis. 


(1) Aliquando longior, et tunc circumdat aliquam partem foetûs, 
scii, collum, brachium, crus et truncum ipsum, dum pluries in se revol- 
vitur. 

(2) De praedictis apud Antonelli, o. c., t I, n. 238-239. 

(3) Computum facere solemus more vulgari in mensibus solaribus ; 
nisi sub n. V, ubi magis scientifice totus progressus foetalis evolutionis 
describitur. 

(4) Antonelli, o. k, t. I, n. 240. 


Quoad signa praegnationis (1) dicendum est indicia abso- 
lute certa, ex quibus affirmari possit agi de praegnatione, 
primis temporibus non adesse, quia mutationes quae hoc 
tempore fiunt, alias causas habere possunt. 

Signa alia sunt mere praesumptiva, ut sensus languoris, 
quaedam debilitas generalis, depressio spiritus, capitis ac 
dentium dolores, et vomitus praesertim matutinus. 

Alia probabilia et quasi certa, ut suppressio menstrui 
fluxus in muliere, quae antea regularia menstrua (règles: 
maandstonden) habebat (2) ; mutationes in genitalibus et, 
partim, magnitudo ventris et uteri (qui ceterum ex aliis 
causis crescere potest), maior secretio vaginae et uberum 
turgor, quae etiam lac secernere possunt. At, haec secretio 
lactis, etsi signum valde probabile sit praegnationis, tamen 
non indicat absolute fecundationem habitam; nam, certum 
est aliquando mulieres, post partum, servare lac in ube- 
ribus per plures menses, annos, et totam vitam; aliquando 
quae nunquam conceperunt et variis morbis uteri, ova- 
riorum, tubarum, et peritonei patiebantur, subiectas fuisse 
huic lactis secretioni, quae renovari potest quoties inflam- 
giationes praefatae iterum locum habent. 

Signa certa sunt : 1) exploratio interna per medicum 
aut obstetricem facienda, ex qua cognosci potest praesentia 
fœtus in utero; tamen possibilis esse potest deceptio ob 
nonnullos morbos qui effectus similes producere valent; 
2) motus foetus activi qui, cum certo cogniti sunt, certam 
praegnationem indicant (saltem a sexto mense) ; 3) pulsa- 


ti") Antonelli, o. c., t. I, n. 242-243. Non inutile est illa cognos- 
cere. Puellae enim aliquando valde timent esse praegnantes, ita ali- 
quando ut abortum sibi procurent, vel finem vitae per suicidium sibi 
parent. Unde confessarius potest eas requietas reddere. 

(2) Notetur tamen etiam ob alias causas menstrua posse cessare, et 
etiam tempore praegnationis posse semel vel bis apparere, quia ordina- 
rio, quando pluries fluxus sanguinis in praegnantibus observatur, non 
refertur ad menstrua, sed ad haemorrhagias uterinas diversae omnino 
naturae. 

tiones cordis faetus per stethoscopium (quod est Instru- 
mentum quoddam auscultationis) praesertim audiendae 
iam mense quinto. 


III. Partus (1) (accouchement; bevalling) essentialiter 
consistit in eiectione foetus per contractiones musculorum 
uteri, Quae contractiones rumpunt membranas foetum in- 
volventes; quo fit ut liquidum amnioticum fluere incipiat. 
Partum comitantur vehementes dolores. Placenta et mem- 
branae foetus, post partum, secundinae vocantur, quia post 
partum secundo loco a sinu matris decidunt (la délivre, 
larriére-faix; de nageboorte, het vuil). 

Post partum, magna defatigatio tenet mulierem ; fluxus 
sanguinis per plures dies (10-15) sequitur ob placentam 
ab utero separatam; uterus vero, peracto partu, statim 
contrahitur. Post sex hebdomadas vel duos menses, volu- 
men fere primitivum acquirit (2). Tempus quod statim 
post partum sequitur, puerperii dicitur (couches; kraam, 
kraam- of kinderbed) ; hoc tempore, mulier particularibus 
curis indiget. 

Nato infante, ubera fiunt loca particularis activitatis, 
qua lac statim secernunt. Qui labor physiologicus affert 
in toto corpore mulieris quamdam reactionem, quam comi- 
tatur specialis febris, quae a lacte dicitur. Altero scii, vel 
tertio die post partum, ubera dura fiunt, dolore afficiun- 
tur, et febris apparet, quae ordinarie post 24 horas cessat 
(aut aliquando citius) ; post hoc, secretio boni lactis de- 
finitive statuitur. Primum lac sat liquidum est insufficiens 
ad nutriendum, et colostrum appellatur (biest). Quod 
tamen utile est infanti, cui, tamquam levis purgatio, in- 
servit ad eiiciendum meconium quod, tempore vitae in- 


ii) Antoneij.i, o. c., t. I, n. 241. 

(2) Uteri dimensiones ordinariae in statu normali differunt a vir- 
ginibus ad multiparas, scii, a 60 mm. ad 68 mm. long, circiter; et a 
38 ad 43 mm. lat. 

trauterinae, continebant stomachus et intestina. Colostrum 
tamen paulatim nonnullas mutationes patitur et verum 
lac fit, ita ut post duos .vel tres dies elaboratio et secretio 
lactis perfecta evadat (1). 

Tempore lactationis, ordinarie, menstrua suspenduntur; 
cessante lactatione, lac paulatim minuitur et regulae reap- 
parent. Si vero menstrua ante finem lactationis fluere in- 
cipiunt, secretio lactis plerumque minuitur. 


IV. Abortus (2) est praematura ex utero matris eiectio 
fœtus, immaturi scii, (onrijpe vrucht) seu non vitalis 
(niet leefbare vrucht), ex causa naturali vel artificiali 
(avortement, fausse couche; miskraam, misval, misgeboor- 
te, vruchtafdrijving) ; unde abortus obstetricus est in 
provocatione partus antequam foetus sit vitalis, ac proinde 
cum nullo modo possit extra uterum vivere (kunstmatige 
vruchtafdrijving). 

E contra, partus praematurus seu acceleratus (accouche- 
ment prématuré; vroeggeboorte, of vroegbevalling) est 
eiectio fœtus iam vitalis, sed non plene maturi ; artificialis 
(kunstmatige vroeggeboorte) est in provocatione partus 
antequam praegnatio completa sit, circa lum vel Sum men- 
sem, aut etiam aliquando 6? mense, praesertim si adsit 
specialis cura ope artificialis incubationis (couveuse d'en- 
fant; broeikasje). 


V. Phases evolutionis. — Ovum, quod per abortum expel- 
litur, ordinarie membranis involutum expellitur, et variam 
habet magnitudinem pro tempore evolutionis (3) (ontwik- 
kelingsgeschiedenis). 

Primo mense : finiente secunda hebdomada (post 12-13 


(1) Antonelli, o. c., t. L, n. 241 ct 479. 

(2) Antonelli, o. c., t. L, n. 416,Cf. infra Qu. 5 et IL, Qu. 4. 

(3) Antonelli, o. c., t. II, n. 21.Numeri qui traduntur dimensionum 
aut ponderis, ex variisauctoribus ad invicem collatis sumpti sunt, et 
indicant quamdam medietatem inter varios casus extremos possibiles. 

dies) embryo habet magnitudinem 2 mm. et ovum 
6 mm. (1). Tertia hebdomada, caput forma rotunda in- 
dicatur; membra sunt indistincta, sed conspiciuntur rudi- 
menta extremitatum; cor probabiliter iam pulsat; nulla 
apparet distinctio cum embryone animalium, avium, repti- 
lium. Habet embryo formam scaphoidam (forme de nacel- 
le; bootvormig), longit. 4 mm. In fine mensis, longitudo est 
7-7% mm. usque ad 11-13 mm., et ovulum habet magnitu- 
dinem nucis avellaneae. 

Secundo mense, caput est valde magnum (fere y^ embry- 
onis), extremitates sunt perfecte articulatae, et facies 
incipit manifestari. Longitudo invenitur 13-16 mm. usque 
2-3 cm. Sexta hebdomada formatur placenta. 

Tertio mense, nutritur iam sanguine matris, unde cele- 
rius evolvi incipit. In fine mensis, forma corporis perfecta 
est : bene videntur digiti manuum et pedum; genitalia 
(etiam forsan externa), iuxta sexum, immutari incipiunt; 
fœtus est 7-9 cm. longit. et 15-20 gram. ; ovum magnitudi- 
nem habet ovi anatis communis. 

Quarto mense, sexus facile conspicitur; fœtus long, est 
10-13 cm., ponderis 120-150 gr. 

Quinto mense, in capite apparent capilli, vel et ungues 
in membris; si hoc tempore vivus edatur, advertuntur 
pulsationes cordis ob eius ictum contra pectus; aliquando 
paulisper respirat at cito moritur. Longit. est 13-27 cm., 
ponderis 250-300 gr. 

Sexto mense, palpebras habet apertas, pellis pigmento 
obtegitur, adeps sub pelle conficitur. Facit nonnullas in- 
spirationes, movet extremitates; at fere cito moritur. 
Long, est 28-34 cm.; ponderis 700-1000 gr. 

Septimo mense, forma corporis apparet magis rotunda, 
aspectus pulchrior. Stabilem positionem acquirit ita ut in 
liquore amnii non amplius natet. Vivus clamat exili voce; 


G) In memoriam revocamus, ovulum esse 0,2 mm. et zoosperma 
0.05 mm. 

plerumque obit; aliquando tamen, specialibus adhibitis 
curis, servatur. Long, est 35-38 cm.; ponderis 1000- 
1500 gr. 

Octavo mense, long, est 40-43 cm.; ponderis 1500-2000 
gr. Hoc tempore nati possunt vivere, etsi plures moriantur 
primis horis vel diebus post ortum. 

Nono mense, long, est 46-48 cm. ; ponderis 2500-3000 gr. 
Maior est quantitas adipis sub pelle. Hoc tempore nati 
vimmt ordinario, etsi eorum mortalitas non sit minima. 

Decimo mense, long, est 48-50 cm, imo usque 53 cm. 
ponderis 3000-3800 vel et 4000 gr. Cartilagines nasi et 
aurium sunt, initio mensis, valde molles; ungues augentur; 
et demum fœtus praebet characteres, qui notantur in per- 
fecta praegnatione. Maturitas adest completa. 


VI. Praegnatio etiam haberi potest innaturalis, scii, ex- 
trauterina seu ectopica (buitenbaarmoederlijke zwanger- 
schap) qua foetus evolvitur extra uterum v. g. in tubis (ei- 
leiders), in ovario (eierstok), in cavitate abdominis ubi appli- 
catur alicui matris intestino et ita grandescere incipit (1). 
Primis mensibus valde difficile est foetum extrauterinum 
a tumore aut a fœtu uterino discernere. Plerumque ante 
quartum mensem perit ex anemia vel a maternis visceri- 
bus oppressus, aut praegnatio ante tempus finem habet ob 
scissionem membranarum foetum involventium (2) ; aliquan- 
do fœtus perfectam evolutionem prosequitur sed nasci non 
potest. In utroque casu in magno constituitur discrimine 
vita matris, non tamen semper (3). 

Utraque praegnatio, uterina et extrauterina, potest si- 
mul existere. Causae autem quae praegnationem extraute- 
rinam inducunt sunt plurimae : ex una parte zoospermata 


(1) Antonelli, o. c., t. I, n. 244-246. 
(2) Exinde haemorrhagia oritur quae mortem matris per anemiam 
afferre potest. 


(3) Mors incurritur in proportione 68 %. 


possunt ex tubis in ovarium aut in abdomen transire (hoc ul- 
timum satis intelligitur ex eo quod tubae ovario non sem- 
per perfecte adaptantur), et ex alia parte ovulum potest 
impediri ne descendat in uterum ; ovulum in uterum des- 
censum potest in oppositam tubam ingredi; ovulum fœ- 
cundatum ex utero aut ex tuba, ob aliquam scissionem, in 
cavitatem abdominis transire. 


Notetur talem  praegnationem supponere uterum ; si 
iste non existit vel ablatus fuit, nulla praegnatio est pos- 
sibilis : uterus est via necessaria ad transitum spermatis. 


VII. Falsae praegnationes (1) sunt apparentiae praegna- 
tionis. Aliquando 

1) ovulum foecundatum post aliquod tempus moritur, et 
placenta aliaeque partes foetus ita accrescunt ut molae 
carneae (vleeschklomp) gignantur; vel 


2) ob occlusionem colli uterini sanguis menstruus, cum 
nequeat fluere, in utero manet, qui magis magisque auge- 
tur, ita ut per aliquot menses praegnationem fingere pos- 
sit; 

3) in utero vapores nonnullae cumulantur quibus uterus 
inflatur, praegnationem simulans, cuius absentia optime 
noscitur ex sonitu per percussionem ventris obtento. 


Item imaginariae praegnationes (2) non raro notantur 
in feminis. Quod contingit saepius apud mulieres quae 
vehementer desiderant vel timent fieri matres (v. g. quae 
proximae sunt menopausae; — innuptae valde nervosae 
et hystericae; — quae primos liberos amiserunt vel, or- 
batae primo marito, putant se esse debere foecundas cum 
altero viro ). Cogitatio matemitatis eas tam turbat ut 
cito in firmissimam persuasionem veniant se debere esse 


(1) Antoneixi, o. c., t. I, n. 249. 
(2) Antonelli, o. c., t. I, n. 250. 

praegnantes, etsi menstrua regulariter experiantur (1), 
ac omni studio quaerunt medicum suadere de hac suppo- 
sita praegnatione, imo observant ubera augeri, vomitus 
apparere, nausea se laborare, desideria praegnantium ex- 
periri. 


VIII. Anomaliae quae notantur aliquando in corpore 
hominis, et horrorem saepe gignunt, vocantur monstra, 
praesertim quando in foetu species corporis humani tota- 
liter aut notabiliter est deformata (2). Corpus humanum 
enim non semper praebet omnia regularia organa, anato- 
mica et physiologica, quae constituunt hominem vere 
normalem, et saepe prae se fert plures, maioris vel minoris 
momenti, irregularitates, monstruositates, deviationes a 
typo normali quae necessario inducunt non parvas muta- 
tiones physiologicas. 

Distinguuntur in simplicia et duplicia seu geminata, 
prout nascuntur unus vel duo foetus gemini ad invicem 
adhaerentes, sive aequaliter, sive inaequaliter evoluti. 

Causae plures sunt : aliae praecedentes fecunditatem, 
v. g. status anatomicus aut physiologicus morbosus pa- 
rentum (debilitationes, alcoolismus, haereditas), item sta- 
tus seu conditiones physicae ovuli vel zoospermatis vel 
utriusque; aliae consequentes, ut actio nervosi systematis 
qucd ob causas morales commotum potest adducere mu- 
tationes in circulatione fœtus et in contractionibus uteri; 
—pressiones mechanicae externae, — morbi fœtus et mem- 
branarum, — evolutio plurium fœtuum, — funiculum um- 
bilicale quod potest plures partes corporis circumdare et 
coarctare, — particulares deviationes et mutationes evolu- 
tionis in fœtu. 


(1) Etiam imaginatione potest menstruum deesse; tunc expectandum 
est tempus, ad auferendum omne dubium, quo possint pulsationes cor- 
dis foetus audiri, i. e. ad 5um mensem. 

(2) Antonelli, o. c., t. L n. 263 et 307. Anomaliae possunt afficere 
unum vel plura organa, et esse leves vel graves. Cfr. infra IL, Qu. 5. 

IX. Operationes et incisiones chirurgicae quae frequen- 
tius fiunt tempore praegnationis aut partus, multiplicis 
sunt generis 

1) aliae ad extrahendum foetum aptae sine laesione fœ- 
tus et matris sunt omnes illae per manus aut instrumenta 
habitae, quae partum efficere valent, sive producendo con- 
tractiones uterinas per compressionem, ut aiunt, fricando 
scii, convenienter manus super abdomen, sive extrahendo 
foetum per apposita instrumenta (forceps, retroceps, verlos- 
tang) aut per media mecanica ad augendam vim instrumen- 
torum apta. Quae operationes non modo licitae sed et prae- 
ceptae sunt, quia ad hoc tantum fiunt ut adiuvetur opus 
naturae ad perficiendum partum ; 

2) aliae vero laedunt organa matris, non foetus; 

3) aliae occidunt ipsum foetum et embryotomiae ( Touñ, 
sectio, abscissio) nomine colliguntur; 

4) aliae, scii, procuratio abortus ac partus artificialis in 
matrem agunt simul et in fœtum. 

De quanim omnium liceitate nunc venit dicendum. 


Quaestio Secunda 


DE ACTIONIBUS VITAE HOM INIS 


AUT INTEGRITATI NOCIVIS 


Principia theologica 


I. Ad quaestiones praedictas recte solvendas, recolere 
oportet quaedam principia theologiae moralis, scii, unum 
ex generali doctrina de actibus humanis, et alia plura spe- 
cialia ex materiis particularibus de iustitia et de charitate. 

II. Ex doctrina de actibus humanis scimus licitum esse 
ponere causam quae producit simul effectum bonum et ef- 
fectum malum, si adsint quatuor conditiones 


1) siactio in se (i. e. seclusis circumstantiis) non sit ma- 
la, sed honesta vel saltem indifferens; 

2) effectus bonus saltem aeque immediate ex causa se- 
quatur ac malus, seu non mediante malo ; secus enim esset 
operari seu efficere bonum per malum, et ideo malum ali- 
quomodo velle ut medium ad bonum, cum tamen non sint 
facienda mala ut eveniant bona ; 

3) effectus malus non intendatur sed solus bonus, secus 
enim malus effectus esset in se voluntarius vel saltem 
volitus ; 

4)ratio adsit ponendi causam et quidem proportionate 
gravis, i. e. ut bonum procuratum superet vel adaequet et 
ita compenset malum. 

E contra est illicitum, si actio sit in se mala vel solum 
effectum malum immediatum habeat, etiamsi ulterius ex 
ea procuretur et ab agente intendatur effectus bonus valde 
maior. Quamvis enim ad moralitatem interioris actus volun- 
tatis diiudicandam, ante omnia oporteat respicere inten- 
tionem, ad diiudicandam tamen moralitatem actus exteri- 
oris non tam videndum est ad quid ultimo terminetur vel 
quid ab agente intendatur, sed imprimis quid immediate 
fiat, et si id sit malum vel si solum effectum malum im- 
mediate producat, etiamsi ulterius tendat vel ordinetur 
ad aliquod bonum maximum, semper intrinsece malum 
manebit. 


III. Ex doctrina de iustitia scimus non hominem domi- 
nium corporis et vitae humanae habere, sed solum huius 
auctorem, Deum; unde de .vita (propria aut aliena) non 
potest homo directe 'disponere nisi secundum quod fuerit 
ei a Deo concessum. lamvero 

1) Deus id concessit ob bonum publicum, sed soli auc- 
toritati publicae sive a) in bello iusto ab illa agendo, sive 
b) ad puniendos ab illa malefactores, et forsan c) ob 
bonum privaimm singulis hominibus ad tuendam vitam 
contra iniustam aggressionem, quamvis id potius videa- 
tur et melius dicatur indirecta occisio (1) : haec enim solum 
permittitur quia ex actione aeque immediate sequitur 
effectus bonus compensatorius scii, defensio vel praeser- 
vatio invasi; 

2) Nullum ius concessit Deus in vitam innocentis, quae 
proinde nullo in casu directe auferri potest, quia semper 
est graviter iniustum; 

3) Indirecta occisio licita esse potest, si sequatur ex 
actione legitima quae aeque immediate producit effectum 
bonum maiorem vel saltem aequalem : id scii, non est 
directe occidere sed se exponere periculo occidendi. 

A fortiori proximus habet ius ad salutem animae, et 
iniustum est illam impedire. 


EX. doctrina de charitate scimus nos teneri magis 
diligere proximum quoad animam et salutem quam corpus 
proprium et vitam corporalem; — item magis quoad vi- 
tam corporis quam bona temporalia propria, non autem 
quam vitam nostram. Quamvis licite eam possimus ex- 
ponere, non quia magis amamus vitam alienam, sed prop- 
ter bonum virtutis quod est spirituale bonum animae et 
sic praestat vitae corporali. Hinc 

1) In extremo periculo salutis proximi, sub gravi tene- 
mur ei succurrere cum certo vitae periculo dummodo pro- 
babilis sit spes eum iuvandi nec gravius malum timeatur. 

2) In gravi periculo salutis proximi, sub gravi succur- 
rendum est ei cum aliquo detrimento in bonis temporalibus 
sat magno, sed non cum periculo vitae, nisi quis teneatur 
ex iustitia ratione officii. 


Gi) Ita explicat S. Thomas, II-II, Qu. 64, a. 7. 


3) In extremo periculo vitae proximi, sub gravi tenemur 
ei succurrere cum notabili detrimento proprio temporali, 
non autem mediis extraordinariis nec cum periculo vitae 
propriae. 

4) Quamvis non teneamur, licite tamen possumus, cha- 
ritate id suadente, exponere vitam nostram in gravi peri- 
culo salutis alienae, quia haec plus valet quam vita nostra ; 
item in gravi periculo vitae alienae, propter bonum virtutis 
(gratitudinis, amicitiae, honoris Dei, boni publici), non quia 
magis aestimamus vitam alienam quam nostram, sed quia 
praeferri potest bonum virtutis, quod est spirituale, bono 
vitae propriae quod est corporale. 


Hisce principiis muniti, nunc solutionem quaestionum 
aggredimur. 


Quaestio Tertia 
DE INCISIONIBUS QUAE LAEDUNT MATREM 


I. Incisiones quae laedunt organa non foetus sed matris 
sunt. 

a) sectio caesarea (keizersnede, ita vocata quia sic natus 
est lulius dictus Caesar i.e. caesus) seu hysterotomia 
(baarmoedersnede) : consistit in incisione ventris et uteri 
materni ad extrahendum foetum vivum qui ob arctitudinem 
matris aut alias causas ut mortem, irreductibilem uteri re- 
troversionem (onherstelbare omkanteling van de baarmoe- 
der), placentam praeviam (1). via naturali edi nequit; (2) 


(1) Placenta dicitur praevia, cum adhaeret super os internum uteri 
aut prope hoc os. Hoc evenit, cum ovuhim descendit usque ad os 
uteri, ibique evolvitur caduca serotina et dein placenta. 

(2) Modum faciendi operationem caesaream invenies apud quosdam 
theologos ut Dens, Theol. Mechlin. Aertnijs, et apud Antonelli, 
o. C., t. I, n. 446. 

b) symphyseotomia (1) (schaamboogdoorsnijding) qua 
scinditur cartilago (symphysis) quae coniungit duo ossa 
pubis. Quae operatio fit si impossibilitas partus oritur ex 
angustia pelvis (bassin, bekkcn), modo tamen arctitudo 
non sit nimia : ita enim latitudo pelvis augetur ut foetus 
facilius per eam transire possit; 

c) pubiotomia (schaambeendoorsnijding) qua ad eumdem 
finem secatur unum aut ambo ossa pubis ; 

d) operationes unitae (2) (vereenigde behandelingen) 
est symphyseotomia cum partu praematuro artificiali; 
sic vitatur operatio caesarea, et mater post paucos dies sa- 
natur. 


II. Operationes praedictae non sunt illicitae, nisi fiant in 
talibus adiunctis in quibus propter debilitatem matris, im- 
peritiam operantis, aut certum periculum infectionis appa- 
reant occisivae matris et occisioni aequivaleant. Ait enim 
S. Thomas (III, Qu. 68, a. 11, ad 3) : « Non sunt facienda 
mala ut eveniant bona (Rom. IV, 8), et ideo non debet 
homo occidere matrem (aut infantem) ut baptizet pue- 
rum »; unde sectio caeserea est illicita si mortem matris 
aut infantis quasi necessario secum trahat. 

Attamen de facto fere semper est licita, si fatus sit 
vitalis, (3) et nullo alio modo partus obtineri possit. Olim 


(1) Est operatio quam primus adhibuit Dr Sigault (anno 1768); est 
periculosior quam caesarea : in hac utique sectio est profundior, in illa 
autem durior; at, in casu particulari, potest tutior aestimari. 

(2) Sunt D'  lacohicci, anno 1867. 

(3) Dicitur : « si foetus sit vitalis », nam, ut notat De Smet (De 
Sacramentis, n. 316) : « Si infans periclitatur ante partum maturum 
(7 mens.), ex eo quod mater praegnans usque ad mortem aegrotetur, 
adeoque timendum sit ne proles cum ipsa moriatur, regulariter est ex- 
pectanda mors matris, et hac defuncta, exsecandus est foetus e sinu 
materno... Et quidem: a) vix potest esse quaestio de Baptismo conferen- 
do in utero, tum quia ante partum maturum difficilius penetretur uterus, 
tum quia ad rite sacramentum ministrandum perforandae essent mem- 
branae foetum involventes, quae perforatio incluetabiliter secum duceret 

saepe magnum periculum afferebat et medium erat extra- 
ordinarium ; hodie propter progressum artis chirurgicae, si 
fiat a perito, saepe non est valde periculosa nec medium est 
ita extraordinarium, sed periculum mortis pro matre ple- 
rumque includit sat remotum, praesertim si adhibeantur 
cautiones mediis antisepticis; — ab imperito autem, v.g. a 
sacerdote, viva matre fieri non potest. Idem a fortiori est 
dicendum de incisione minus periculosa (quam vocant ope- 
rationem caesaream vaginalem) (1) qua scilicet apertura 


vaginae (moederscheede) extendatur, quae est via naturalis 
qua infans nascitur. 


III. Etiam tenetur mater (per se sub gravi) operationem, 
etiam sectionis Caesareae, pati si 1) naturaliter parere non 
possit; 2) iudicio periti non possit infans aliter baptizari; 
et 3) salus matris et infantis ope sectionis prudenter spe- 
rari possit, nam non potest occidi mater nec ipse foetus ut 
hic, antequam decedat, baptizetur. 

Hinc requiritur a) ut foetus sit vitalis (ordinario 7 men- 
sium), secus occideretur, b) mater sit robusta, c) et peritus 
chirurgus. Tunc enim, ex lege charitatis, debet (sub gravi) 
praeferre mater salutem aeternam proximi, scii, infantis, 
bono temporali et vitae. 

Unde generatim obligatio matris non existit, quia a) sae- 
pius foetus supervivit matri defunctae vel seria adest spes 
quod supervivat; b) generatim ope instrumenti in utero 
baptizari potest; c) ad propriam vitam, et a fortiori ad vi- 
tam foetus servandam, probabiliter non tenetur mater re-ti) 


effusionem liquoris amnii et foetus immaturi eiectioncm; eiectio autem 
foetus nondum vitalis constitueret abortum, et videtur graviter illicitum. 
(Vide tamen infra, II. q. 3, n. IV.) b) Regulariter locus non erit sectioni 
Caesareae, utpote, quae, supposita matris debilitate, esset mortifera in 
casu ». 

Gi) Est operatio IT!* Hubert, qui in Universitate Lovaniensi erat 
professor. Haec iit, si non ex angustia pelvis, sed ex partium carnea- 


rum occlusione aut perversa dispositione, quae aliter vinci nequit, nati- 
vitas impediatur. 

currere ad medium, quod forsan sit vel saltem adhuc re- 
putetur extraordinarium. 

Pro praxi, etiam casu quo teneatur ad incisionem patien- 
dam, generatim prudentia vetat matrem in bona fide ver- 
santem monere de gravi obligatione, ob periculum ne forte, 
negando consensum, moriatur in statu peccati. Ad sectio- 
nem tamen hortari eam debent sacerdos, item medicus et 
propinqui. Medicus obligatur ad illam faciendam, si ab 
ipso petatur, et tenetur hortari matrem ut illam patiatur, 
quia ex iustitia debet adhibere media tutiora ad servandam 
vitam matris et prolis; unde ad hoc officium praestandum, 
medicum inducat sacerdos. 


IV. Muliere praegnante mortua, statim post mortem fa- 
cienda est operatio caesarea, uti praescribit Rituale Roma- 
num, tit. II, c. I, n. 17 : « Si mater praegnans mortua fue- 
rit, foetus quamprimum caute extrahatur ac si vivus fue- 
rit baptizetur ». (Can. 746 $ 4; S. Off. 15 febr. 1780). Ut 
autem vita infantis facilius conservetur, uterus matris de- 
functae pannis tegendus est, ut calorem retineat; os 
autem matris aperire, ne infans defectu respirationis 
pereat, nullius utilitatis est, quia non respirat per matrem. 

Ad istam sectionem per se obligantur omnes ex gravi 
praecepto charitatis, quia omnes tenentur aeternae saluti 
infantis consulere etiam cum maximis incommodis tem- 
poralibus ; et, si foetus vitalis est, accedit alia ratio conser- 
vandi eius vitam temporalem (1). Obligantur autem dum- 
modo 3 adsint conditiones 


(i) « Obligatio, ait De Smet (De Sacramentis, n. 313), incipit inde a 
morte matris moraliter certo cognita, et perseverat usque ad mortem mo- 
raliter certam prolis... Quousque autem infantibus vita in utero defunc- 
tae matris conservari queat determinari nequit : id multum dependet ab 
indole morbi ex quo mortua est mater praegnans; sed, non? est dubium 
quod foetus per horam, imo per plures, possit matri supervivere ». In 
placenta scii, remanet sat magna copia sanguinis, ut ex ea necessaria 
vitae subsidia assimilare valeat, eo vel maior quod pauca 'sufficiunt ad 
tenellam illam vitam sustentandam. 

1) mater moraliter certo mortua sit, unde sectio non est 
facienda nisi post testimonium periti de morte; 

2) probabile sit quod foetus vivat; hinc nullus tenetur 
ad illam sub graviditatis exordiis (secundo vel tertio men- 
se) quia tunc fœtus fere semper est mortuus, vel saltem 
valde incertum est an vivens evadet; facienda est tamen 
quarto mense praesertim si mulier subitanea vel celerrima 
morte perierit, nisi graves adsint rationes existimandi foe- 
tum ante matrem vel cum ipsa esse mortuum; 

3) idonei sint et peritiam sufficientem habeant ut sectio- 
nem sine foetus periculo perficere possint; nullus tamen 
antea tenetur artem seu modurp addiscere, quia ad satisfa- 
ciendum praecepto nullus tenetur media adhibere remote 
scii, quando praeceptum adhuc non urget. Hinc 

a) operatio primo incumbit medico, qui inducendus est 
ad illam faciendam etiamsi dicat prolem iam mortuam, quia 
hac in re solent levius procedere et ita loqui ne sectionem 
faciant; et tamen non est dubium quod fœtus per horam, 
imo per plures possit matri supervivere; 

b) quodsi nolit, accedat alius (v. g. obstetrix) ad hoc 
idoneus; quem de hoc moneat sacerdos, nisi gravissima 
timeantur incommoda ; 

c) deficientibus aliis, non certo ad hoc tenetur sacerdos, 
tum propter frequentem imperitiam, tum propter indecen- 
tiam, tum praesertim propter periculum scandali et maioris 
mali ex oblocutionibus, odio et calumniis inimicorum reli- 
gionis; magis enim vitandum scandalum multorum quam 
procuranda salus unius infantis (S. Off. 15 feb. 1780; 
13 dec. 1899). Hae tamen rationes non valent pro omnibus 
circumstantiis (v. g. si familia catholica discreta, aut in 
missionibus, Sinensibus tamen exceptis) ; unde, secundum 


plures, per se teneretur : hoc, quamvis forsan probabilius 
sit, tamen non est certum. (1) 


(i) Sacerdotem teneri docent multi ut Cangiamila, Debreyne, Th. 
Mechl., Vering, Konings, Lehmkuhl; negant tamen alii ut Bouvier, 
Gousset, Marres, Berardi. 


V.Casus. Fieri potest quod mulier aut puella 
illegitime gravida, nemine id sciente, in imminente 
sit periculo mortis. lamvero, post 4um praegnationis men- 
sem, fundata adest spes, ex utero matris mortuae, foetum 
vivum extrahendi. Unde mulieri est gravis obligatio ut rem 
directe personae cuidam detegat, ut post eius mortem ope- 
ratio caesarea fieri possit et infans baptizari. Quod praes- 
tare potest 

a) Scribendo litteras in quibus declarat se velle ut post 
eius mortem uterus aperiatur et proles baptizetur, quas 
litteras subsignatas et occlusas tradat personae fide dignae 
solum post mortem  aperiendas. Sic enim famae suae, 
in quantum fieri potest, ac saluti prolis providetur. 

b) Si scribere non valeat, aut non velit, viva voce rem 
manifestet personae omnino discretae, quae nonnisi post 
eius mortem factum revelabit. 

c) Ceteris paribus, ad eiusmodi munus prae aliis eligen- 
dus est medicus qui fortasse rem sub secreto professionali 
iam novit, qui aptius famae matris familiaeque providere 
valet, et qui urgente necessitate statim ad sectionem et bap- 
tismum procedere potest; minus apti sunt parentes qui timo- 
re infamiae nimio a revelatione forsan abstinebunt. 

d) Ipse confessarius nonnisi aegre et loco ultimo onus 
revelandi in se suscipiat, praesertim si timeat ne exinde 
sacramentum reddatur odiosum propinquis puellae. 

Confessarius autem poenitentem ad hoc inducat suaden- 
do et commendando, non autem tamquam obligatorium im- 
ponat, si experiatur id poenitentem certo recusare; tunc 
enim inutiliter bonam fidem perturbaret, quod de facto non 
prodesset infanti et matris saluti obesset. Si tamen haec 
dubitet et de obligatione interroget, confessarius obligatio- 
nem fateri debet. 


VI. Animadversiones. 1) Ad vitandas supradictas inci- 
siones, impediendo conceptionem, saepius fit amputatio, 
utero-ovarica (operatio Drls Porro) aut utriusque ovarii, 

quae habetur sine magna  haemorrhagia aut sup- 
puratione, et ideo sectioni caesareae dicitur praefe- 
renda. Sed gravis multilatio (1) corporis tantum- 
modo licita est (et quidem supposito consensu ma- 
tris) ad servandam vitam totius corporis quae ideo 
aliter servari non potest, quia ipsa pars morbo infecta est, 
et, ex hoc ipso, etiam praetei' graviditatem, periculum vitae 
affert; sicut pro brachio et pede. Illicita est si fiat ad nun- 
quam concipiendum; imo etiam (quia non sunt facienda 
mala ut eveniant bona) ad vitandum periculum novae 
praegnationis vel novae sectionis caesareae, eo magis quod 
dubia sit nova praegnatio et periculum adhuc non sit immi- 
nens, et operatio caesarea non sit gravissima, praesertim 
in muliere quae illam iam passa sit, et haec operatio tam 
gravis sit quam caesarea. 

2) Oophorectomia, seu ovosectomia (doorsnijding der 
eileiders) i. e. resectio (vel ligatio) tubarum oviducti seu ca- 
nalis ab ovario ducentis ad matricem et ovulum maternum 
ad eam deferentis, graviter illicita est propter eamdem 
rationem, utpote gravis mutilatio, nisi in solo casu quo 
pars gravi aegritudine laboraret et periculum vitae inde 
constitueret. 

3) Idem dicendum est de vasectomia (2) in viro seu 
resectione vasorum seu canalium deferentium semen ad 
vesiculas seminales (doorsnijding der zaadleiders), qua 
semini abrumpitur via ad eiaculationem. Graviter scii, 
ilicita est utpote gravis mutilatio, nisi ratione sanitatis 
necessaria esset ad bonum corporis, v. g. si pars canalis de- 
ferentis esset gangrena infecta; unde non est licita ad ste- 


(1) Mutilatio gravis est non solum ratione periculi vel membri di- 
mensionis, sed etiam ratione functionis, v. g. si virtute vel functione 
magni momenti privat. 

(2) De vasectomia utiliter legi possunt Nouvelle Revue Thcologique 
1910, p. 420; Revue Ecclésiastique de Liège, VI, 1910, p. 203; et 
Collationes Brugenses, XVII, 1912, p. 533. 

rilitateni aut impotentiam obtinendam (etiamsi forsan pos- 
set restitui integritas canalis, quod aliqui affirmant, ac 
potentia seminandi, quamvis in praxi sit difficile), item ad 
vitandam prolis multiplicationem vel partum periculosum, 
imo ad magnam inclinationem vitiosam luxuriae sanandam: 
membrum enim ex natura sua immediate non subordinatur 
nisi bono corporis, non autem bono animae. 

Auctoritas autem publica, cum non habet dominium 
directum in vitam, libertatem et membra subditorum, non 
potest ea ab ipsis auferre, nec proinde vasectomiam impone- 
re civibus innocentibus etiam aegrotis ; criminosos ita punire 
est incongruum, cum non sit punitio apta eo quod operatio 
sit parum dolorosa; denique hoc medio uti ne noceant aliis 
vel ne, matrimonium ineundo, morbum haereditate trans- 
mittant, non est licitum quia non est utendum malo medio 
ad bonum finem, et etiam quia non desunt media alia qui- 
bus hisce provideri potest v. g. prohibitione legis sub sanc- 
tione poenali, reclusione, aut abstinentia matrimonii. 

Notari etiam potest matrimonium, in casu vesectomiae 
perpetuae contractum, esse invalidum propter impedimen- 
tum impotentiae; quodsi potentia restitui possit, etiam 
deberet exigente comparte, sed tunc finis, ab auctoritate 
intentus iam non obtineretur. — Ceterum bonum corporale 
non est maximum bonum commune societatis ; ad hoc etiam 
spectat dignitatem humanam servare, cui omnis species 
selectionis animalis repugnat. 

4) Item illicitum est uti radiis sic dictis X seu a Roent- 
gen, quae intensius maiore cum dosi in ovaria vel testiculos 
directa, ita sterilitatem possunt producere, non tamen 
semper efficaciter et cum fructu. Id enim gravis mutilatio 
censenda est, quippe quae privat functione maioris mo- 
menti. 


Quaestio Quarta 


DE EMBRYOTOMIA SEU DE INCISIONIBUS 


QUAE LAEDUNT FŒTUM 


I. Operationes quae foetum occidunt et generali nomine 
embryotomia vocantur (quae est operatio chirurgica qua in- 
fans in utero conciditur et concisus per partes extrahitur). 
consistunt in reductione vel divisione variarum partium 
fœtus, quae singulae postea paulatim extrahuntur, cum 
propter nimiam angustiam pelvis vel nimiam magnitudi- 
nem capitis, nullo alio modo extractio foetus est possibilis. 

Quae operationes vario modo peraguntur prout foetus 
praesentat caput, pelvim aut truncum : 

a) craniotomia (verbrijzeling van den schedel) qua 
perforatur cranium infantis et extrahitur massa cerebralis, 
quo posito contractiones uterinae minuunt volumen capitis 
et infans facilius eiicitur aut manu vel instrumento ex- 
trahitur; (1) 

b) cephalotripsia (samendrukking van het hoofd), qua 
comprimitur caput infantis donec massa cerebralis et san- 
guis resistentiam vincit ossium et pellis capitis; (2) 

c)cephalotomia  (verbrijzeling van het hoofd) qua 
caput dividitur sensu longitudinis in duas partes; 

d) sphenotripsia (opnv, cuneus; wigbeendoorboring) 
qua perforatur, in pluribus locis, basis capitis; 

e) embryulcia, qua separatur caput a trunco (decollatio, 
onthoofding), vel scinditur pectus aut columna vertebralis 
per aptos forcipes (embryathlasis, verbrokkeling der 
vrucht in de moeder), quod locum habet cum foetus prae- 
sentat truncum : tunc enim nequit fieri extractio alio modo 
et scinditur foetus in plures partes; 


(1) Craniotomia iam cognita erat ab Hippocrate, Cclsio et Medicis 
Arabicis. 


(2) Etiam ab antiqüis erat nota. 

f) evisceratio (éventration ; uithaling der ingewanden) 
qua, post perforationem abdominis aut pectoris, extrahun- 
tur viscera ventris et thoracis; dein, per apta instrumenta, 
in columnam vertebralem vim mechanicam agentia, flec- 
titur columna vertebralis et fit extractio. Adhibetur 
quando eiectio, nulla operatione supra indicata, possibilis 
evadat; et aliter decollatione peracta, reliquum fœtus 
non potest eiici, quia corpus est ordinario maius, aut iecur 
et renes sunt nimis evoluti. 


II. Embryotoniia sub quacumque forma est intrinsece 
mala, et omnes praedictae actiones illicitae sunt et iniustae, 
etiamsi ex una parte infantis saluti provideatur baptizando 
eum in utero matris, ac ex altera parte nullum sit aliud 
medium servandi matrem, adeo ut operatione ommissa 
mater et infans certo perituri sint. Sunt enim semper per 
se et directe occisivae, cum effectus bonus non procedat 
aeque immediate, sed solum mediante effectu malo; et 
ideo mors infantis necessario sit volita ut medium ad sal- 
vandam matrem. Ita S. Off. 28 maii 1884 de craniotomia, 
et 14 augusti 1889 de omni operatione directe occisiva 
matris vel infantis (1). 


(i) Ne mireris S. Off. solum dixisse id fwto doceri non posse, non 
autem esse illicitum. Ita enim, quia respondit quaesito : an tuto doceri 
potest? Ceterum postea etiam explicite dixit illicitum (24 iul. 1895.) — 
De embryotomia et de abortu conferri possunt : L. Hubert « De 
l'avortement médical », 1852; Capei-LMann « De Occisione foetus », 
1875; Eschbach «L'embryotomie au point de vue théologique et moral», 
1876: Illustr. Dorn. Waffelaert in « Nouvelle Revue Théologique, 
f. XVI et XVII; E. Hubert. « Discussio»! sur le féticide », (Annales 
de la Société Scientifique 1902-1903) ; Vekmeer SCH, « Discussion sur le 
féticide médical », (Annales de la Société Scientifique, 1902-1903); 
Treub, Van Oppenraay en Vlaming, « Het levensrecht der ongeboren 
vrucht ». 1901; Van Gennep. « Over medischen abortus ». 1916: 
Meuleman, « Het levensrecht der geboren vrucht », 1917; Daels, 
« Het Bakersboek », 1919; « Moeder en Kind »; Salsmans, « Genees- 
kundige plichteiricer ». 1920; Dictionnaire Apolog. de la Foi cathol. 
art. « Féticide »; Dictionnaire de Théologie Catholique art. « Em- 

Obiiciunt (1) : 1? Infans matri est causa mortis, ac 
proinde iniustus aggressor. 

Resp. : a) Non iniustus, quia sine ullo actu et voluntate 
ibi est ut in loco sibi proprio et passive se habet, sed utens 
iure suo, nonnisi naturali cursu rerum matri fit causa 
mortis (sicut homo peste infectus potest esse mortis cau- 
sa); non aggressor, quia ordinario difficultas partüs pro- 
venit ex matre (ob angustiam pelvis), et periculum est 
ex uteri actione quae, licet non sit voluntaria, est tamen 
matris. Cum igitur ex voluntate matris fœtus sit, cum 
expulsio sit actio matris, cum maiores difficultates ex ma- 
tre, infans non est aggressor, sed potius mater. Sed, 
etiamsi infans diceretur aggressor, non tamen obiective 
iniustus. 

2? In collisione iurium ius matris est prius et validius ; 
et ideo infans censetur (imo rationabiliter tenetur) cede- 
re iuri suo. 

Resp. : Cum homo sit sui iuris, persona et vita humana 
ordinantur ad finem proprium, et non subordinantur tam- 
quam medium vitae alterius; et ideo a) numquam licita 
est directa attentatio contra vitam innocentis, nunquam 
ius unius ita praevalet ut, ad illius bonum obtinendum, 
licita evadat occisio innocentis; b) quamvis indirecte pos- 
sit aliquis cedere iuri vitae suae in quantum se exponit 
mortis periculo, non tamen potest directe cedere ius ad 
vitam, cum non sit dominus vitae suae, et nunquam direc- 
tam sul occisionem permittere queat. Non magis itaque 
dari potest ius occidendi infantem ad salvandam mulie- 
rem, quam occidendi mulierem ad salvandum infantem. 

3? Non est occisio, sed sola acceleratio mortis certo se- 
cuturae, et exigua abbreviatio vitae. 


bryotomie »; Cathol Encycl., art. < /Ibortion » (Coppens). Item 
manualia Theologiae Moralis, uti Noldin, Tanquerey, Prümmer et 
Vermeersch. 

(i) Cfr. Prümmer, Th. Mor., t. IL, n. 134. — Olim quidam theologi 
ut Ballerini, Avaneini, et Constantini pro liceitate feticidii steterunt. 


Resp. : Acceleratio indirecta (ex causa quae alium ef- 
fectum per se et immediate producit, dum iste per acci- 
dens sequatur et mere permittatur) potest esse licita; 
sed, in se et directe volita mortis acceleratio est vera oc- 
cisio; directa occisio autem est illicita, etsi sola sit acce- 
leratio mortis certo secuturae, sicut illicitum est occidere 
vulneratum ut citius a doloribus liberetur. 

4? Inter duo mala minus est eligendum; mors autem 
solius infantis minus est malum quam mors matris et in- 
fantis. 

Resp.: Evitandum est maius malum, si fieri possit sine ac- 
tione intrinsece mala; sed illicitum estillud vitare per actio- 
nem intrinsece malam; nam non suntfacienda mala ut eveni- 
ant bona, nec ad salvandum mundum totum. Finis non justi- 
ficat media; et ideo non videndum est ad quid actio ultimo 
terminetur sed imprimis quid immediate agatur. Quod 
in casu est intrinsece malum, et ideo maius malum (utpo- 
te morale) potius vitandum quam malum physicum mor- 
tis. — Ceterum, ut et ipsi celebriores medici hodie faten- 
tur, fere semper possibile est matrem salvare, cum raris- 
sime fiat ut embryotomia ad hoc sit medium unicum; 
nam frequenter ipsa sectio caesarea, vel symphyseoto- 
mia, vel operationes unitae sunt possibiles (1). 


() Ita, v. g. Dr Pinard, prof. Parisiensis : « Devoir sacrifier l'en- 
fant pour sauver la mère, est un cas imaginaire; jamais l’accoucheur 
ne se trouve devant une si poignante alternative », citatus in Bull, von 
den Bond tegen de ontvolking, 1913; item, Dr E. Hubert, Le devoir du 
médecin; item. Murphy, « Britisch medical Journal », 25 aug. 1893; 
Treub, « Aertzliche Rundschau », 1900; item, Dr Guermonprez 'apud 
Eschbach, p. 389) : « Tuer le fétus sous prétexte de favoriser l'ac- 
couchement, c'est méconnaitre les ressources certaines de la chirurgie 
obstétricale moderne; c'est étre arriéré », et Dr Franck : « Die wis- 
senschaftlichen Methoden hatten sich so entwickelt, das die Rettung 
des kindlichcn Lebens auch die beste Methode zur Rettung des mütter- 
lichen Lebens ist » (Schutsengel oder IVürgengel?, Kóln, 1922). 


— 34 = 


III. Animadversiones. 1. Illicita est embryotomia, 
etiamsi solum probabile sit et verisimile quod foetus ad- 
huc vivat (1), quia se exponere periculo mere probabili 
occidendi innocentem etiam iustitia vetat. 

2. Medicus qui in casu particulari embryotomiam est 
facturus non est monendus a sacerdote, si non speretur 
fructus; — at, étiam non sperato fructu, monendus est 
si frequenter ita agat et scandalum sit fidelibus, aut si 
non sit in bona fide, ut si sacerdotem de hoc interroget, 
aut quando silentium sacerdotis aequivaleret approbatio- 
ni. Mater, si sit in bona fide, ex prudentia hic et nunc non 
moneatur de gravitate suae obligationis ne, consensum 
negando, moriatur in statu peccati. Idem valet de pro- 
curatione abortüûs. 

3. Casu quo caesaream vel aliquam similem operatio- 
nem subire mater non velit aut non possit, nihil remanet 
nisi mortem eius expectare; et tunc facere operationem 
caesaream ad baptizandum foetum si possibilitas sit quod 
foetus vivat. 


Quaestio Quinta 
DE PROCURATIONE ABORTUS. 


I. Procuratio abortus (2) (kunstmatige vruchtafdri- 
ving) est artificialis ex utero matris eiectio fœtus imma- 
turi qui ita vivere nequit, seu fœtus vitae uterinae capacis 
et vitae extrauterinae incapacis. 

Fructus debet esse vitae uterinae capax; unde a) foetus 
mortuus potest eiici : non est abortus sed legitima mulie- 
ris exoneratio; b) foetus ex morbida causa, v. g. per ruptu- 
ram uteri aut sanguinem in utero immissum, a sua cum 
utero coniunctione seiunctus potest expelli : est abortus 


(1) Non dicimus : quod obtineatur foetus qui vivet et vivere pergat: 
talis enim formula esset aequivoca et posset male intelligi. 
(2) Cfr. Eschbach, Disp. Phys.-Theol., disp. 2, p. 2, c. I, art. 1. 


iam habiti sequela et remedium. Per accidens enim ita 
seiunctus vel occisus in utero manet. Unde, in definitione 
abortus, eiectio non tam intelligitur de externa eiectione 
quam de foetus avulsione et separatione ab utero materno 
antequam sit vitalis. 

Procuratio autem abortus distinguitur duplex (1) 

1) directa, si media adhibeantur quae immediate et per 
se occidunt fœtum vel expellunt, licet ulterius et mediate 
effectum bonum procurent; 

2) indirecta, si media adhibeantur quae immediate et 
per se ordinata sunt ad effectum bonum v. g. sanitatem 
matris, quamvis etiam praeter intentionem aut per acci- 
dens possint simul expellere foetum. 


II. Abortus provocatur inductione contractionum in in- 
volucris muscularibus uteri, quae fetum eiicere valeant. 
Causae id efficere valentes multae sunt; quarum 

a) aliquae in totum corpus directe agunt, reflexe vero 
in uterum, ut helleborus, segala cornuta (seigle ergoté, 
brandige of bedorven rogge), venae sectiones, balnea ni- 
mis calida, lavare pedes in aqua frigida aut sale et sinape 
condita, etc. quibus causatur fibrorum relaxatio, qua fit 
ut foetus suo pondere pressus praemature nascatur; 

b) aliae tantum locales sunt quae cum fortius et direc- 
te in uterum actionem habeant, eiectionem certiorem in- 
ducunt. Tales sunt incisio amnii aut perforatio membrana- 
rum fœtus qua fit ut, subtracto humore in quo fœtus 
natat, ibi vivere diu nequeat sed necessario eiiciatur; dila- 
tatio intrauterina; occlusio vaginae; vis electrica per ute- 
rum transmissa quae foetum enecet, etc. 

c) aliae indirectae, uti ventris compressiones, percus- 
siones, vehemens pavor, omnesque causae physicae vel 
morales quae magnam exaltationem nerveam in muliere 


() Non semper recte et clare definiuntur abortus directus et indi- 
rectus. Inde, aequivocationes et obscuritas ac incertitude in doctrina. 


afferunt, ex qua oriuntur contractiones uterinae. Item 
nonnullae potiones medicae expulsivae, iniectiones sub- 
cutaneae morphii, certae iniectiones in vaginam, etiam 
masturbatio, copula nimis frequens, causae provocantes 
inflammationem vulvae, delatio vestium uterum nimis arc- 
tantium, etc. 


III. Abortus directe procuratus, quacumque via obtinea- 
tur, est illicitus, utpote intrinsece malus et iniustus ; etiam- 
si foetus alias certo sit moriturus, nunc autem saluti eius 
provideatur cum baptizari possit, et nullum aliud sit me- 
dium ad salvandam matrem. (1) Ratio est quia nihil im- 
mediate producit nisi separationem foetus a matre et sic 
mortem directe affert fœtui qui est homo vel via ad ho- 
minem; unde est directa occisio hominis vel ipsi aequiva- 
let. Et ideo in casu applicanda sunt principia quae de 
occisione hominis valent. Abortus scii, foetum privat of- 
ficio placentae qua matri adhaeret et nutrimentum san- 
guinisque purgationem accipit; atque haec duo sunt ad 
vitam fœtui omnino necessaria; ergo foetum talibus rebus 
privare est vere illum occidere, sicut hominem fame inter- 
ficere. Ita respondit S. Off. 14 Aug. 1889; 24 Jul. 1895 
et 4 Mail 1898 (2). 

Obiiciunt : Non est occisio sed cessatio a conservatione 
foetus qua mater illum e sinu elabi sinat et ita perire per- 


ii) Unde, non solus abortus qui solet haberi criminosus, ad finem non 
legitimum procuratus, v. g. ad infamiam aut incommoda gestationis 
vitanda, est illicitus; verum etiam ille qui dicitur medicalis. Medici 
illum adhibent ad matrem salvandam : i) quando advertunt matrem 
propter arctitudinem infantem edere non posse, ipsam a sectione Cae- 
sarea abhorrere, ac partus accelerationem esse impossibilem (abortus 
praeventivus); 2) quando praevident matrem aegrotam, v. g. phtisi pul- 
monari, ob ipsam praegnationem valde probabiliter aut certo morituram 
nisi foetus expellatur; aut alia dc causa ex praesentia foetus vita ma- 
tris periclitatur, v. g. ob vomitus incoercibilcs (abortus repressivus). 

(2) Ante decisiones romanas, quidam theologi, ut Ballerini et Lehm- 
kuhl, in quibusdam casibus benignius considerabant abortum. 


mittat; mater autem non tenetur prolem cum iactura vitae 
conservare. 


Resp. : Non est mera cessatio seu omissio qua indirec- 
te permittitur seu non impeditur quod fœtus non conser- 
vetur (eodem modo ac si in abortu spontaneo natura ces- 
sat a foetu conservando); sed est actio positiva morti- 
fera quae conservationem fœtus a natura abrumpit et im- 
pedit, et violenta perturbatio conditionis naturalis : est po- 
sitive agere ut separetur foetus a matre et sic in statu 
necessariae mortis ponatur. Unde mors non tantum per- 
mittitur sed directe procuratur, et ideo actio est directe 
occisiva et intrinsece mala. 


IV. Abortus indirecte procuratus generatim illicitus est; 
aliquando tamen potest esse licitus ex causa proportionate 
gravi. Unde licitus est vel illicitus secundum diversas 
circumstantias. 

A. Illicitus est vel 1) si quis intendat ipsam eiectionem 
foetus in se, sive ut finem sive ut medium ad procurandum 
effectum bonum; 

vel 2) si non adsit iusta causa proportionata v. g. si 
aliud medium sufficiens sit ad bonum effectum procu- 
randum, aut si non omnia adhibeantur ad abortum impe- 
diendum, aut si effectus bonus non aequivaleat malo; 

vel 3) si effectus bonus procuretur mediante malo, 
i. e. non immediate a medio adhibito, sed ab eiectione 
foetus et cessatione praegnationis. Tunc autem non indi- 
rectus sed directus fit abortus : abortus esset remedium 
ex quo proveniret salus matris et directe eligeretur tan- 
quam medium, v. g. ut ipsa praeservaretur vomitu, me- 
diante abortu. 

B. Licitus esse potest ex iusta causa, si simul verificen- 
tur conditiones sequentes 

1) media adhibita sint in se bona vel indifferentia, 

2) effectus bonus, et non malus, sit in se volitus, 


3) effectus bonus compenset damna effectus mali, un- 
de omnino illicitus est abortus si baptismum infantis im- 
pediret vel et iste privaretur rationabili spe suscipiendi 
hoc sacramentum; et ideo semper necesse est ut meliori 
modo provideatur baptismo (1), 

4) effectus bonus immediate causetur et non mediante 
effectu malo; unde media per se et directe curent mor- 
bum matris aut ab illa avertant periculum, non mediate 
per abortum, 

5) non sit aliud medium obtinendi effectum bonum, 

6) cautiones omnes adhibeantur ad impediendum ef- 
fectum malum in quantum sit possibile, et ideo ne fiat 
plus quam necesse sit ad salvandam matrem. 


Uno verbo : si fiat propter iustam causam bonam pro- 
portionatam, et omnis cura adhibeatur ut vitetur abortus 
quantum fieri possit. 


V. Corollaria. Ex praedictis intelligitur 


1° Generatim licitum esse medicamenta adhibere ad 
salvandam vitam matris necessaria et apta (quae scii, di- 
recte et immediate tendunt in morbi curationem etiamsi 
nulla sit graviditas), quamvis experientia constaret eadem 
abortum efficere posse, at non necessario sed aliquando et 
per accidens: vita probabilis vel certa matris aequivalet 
periculo probabili infantis. Huc pertinent potiones, sed 
in ea quantitate quae ad alios morbos sanandos requiritur, 
balnea, venae sectiones, iniectiones in vaginam, iniec- 
tiones subcutaneae etc. lllicitum tamen est si, adhibito 
remedio, Baptismus prolis fiat impossibilis, dum alias ipsi 
matri superviveret et baptizari posset : tenetur enim ma- 


ti) Raro tamen accidit ut abortus impediat Baptismum : fere semper 
enim foetus, in casu perplexo, ante matrem morietur, ita ut baptizari non 
possit; secus plerumque infans baptizari poterit in utero, vel abortu 
secuto. 


ter vitam aeternam prolis praeferre vitae suae tempo- 
rali (1); 

2° Illicitum esse si malum matris sit grave sed non mor- 
tale, nisi medicamentum sit remedium necessarium ef pe- 
riculum abortus valde remotum et leve vel fœtus certo mo- 
liturus : probabile vel certum bonum notabile matris com- 
pensat periculum possibile fœtus; 

3° Item illicitum esse abortum procurare ad vitandam 
infamiam vel aliud grave incommodum temporale (prop, 
damn. 34 Inn. XI) (2), tum quia effectus bonus non pro- 
portionatur malo, tum quia mediante malo obtinetur; 

4? Item illicitum esse propter quandam veneni infec- 
tionem, aut cordis vel pulmonis morbum, aut alias non ces- 
saturum vomitum, quia effectus bonus mediante malo pro- 
curatur, scii, cessatione praegnationis. Ceterum hodie tale 
medium non est necessarium, quia rarissime est unicum; 

5? Illicitam esse fractionem membranarum et liquoris 
amnii evacuationem, quia effectus bonus obtinetur median- 
te malo scii, nocumento foetus; etiam, ut videtur, in casu 
quo uterus gravidus nequeat reponi in abdomine nimis arc- 
to (3). Pro hoc casu quidam unicam exceptionem fecerunt, 


(1) < Etiam in morbo lethali non licet praebere matri tale reme- 
dium, si adhibito remedio, proles, non solum vita temporali, sed etiam 
aeterna privatur; contra, non adhibito remedio, certa quidem est mors 
matris, sed ex alia parte certa est etiam salus prolis, quae matri super- 
victura baptizari potest : tenetur enim mater vitam aeternam prolis 
praeferre vitae suae temporali. Ordinarie tamen, proles ante matrem 
decedit, adeo ut baptizari non possit, etsi mater perire sinatur >. Nol- 
din, Th. Mor., II, n. 34?» 2. 

(2) « Licet procurare abortum ante animationem foetus, ne puella 
deprehensa gravida occidatur aut infametur >. 

(3) Aliter esset dicendum, si punctio, ope siphunculi aut instrumenti 
iniectionis, fieri posset omnino tenuis, ita ut non necessario fractionem 
amnii et eiectionem foetus secum traheret. Quod, teste P. Salsmans, 
eximii quidam medici existimant possibile. Sed practice nonne adest 
periculum ampliandi punctionem et fractionem provocandi? Et tunc 
ilicitum est, quia foetum exponit periculo mortis. 

quia, dicebant, periculum non est in praegnatione sed in 
dilatatione uteri; haec aufertur ita ut uterus reponi possit 
in loco suo, ac periculum mortis averti, et id ante abortum ; 
non igitur ipsa expulsio eligitur ut medium necessarium ad 
periculum matris avertendum (1). — Sed contra est 
ipsa dilatatio uteri est ex graviditate; aufertur autem me- 
diante ablatione liquoris necessarii ad vitam foetus; ergo 
ipse effectus malus videtur praecedere (2). Est autem ca- 
sus rarissimus; 

6? Licitam esse excisionem uteri gravidi qui corruptione 
inficitur, aut in quo generantur tumores qui aliquando ita 
crescunt ut inducant periculum vitae matris (myoma): 
periculum enim non est ex praegnatione, et non avertitur 
huius cessatione, sed ex ipsa excisione uteri quae etiam 
fieret si nulla esset graviditas ; unde effectus bonus sequi- 
tur immediate; 

7° Licitum esse eiicere foetum mortuum : non enim est 
abortus, sed legitima purificatio; mors autem non debet 
praesumi, sed probari ; 

8? E contra, illicitum esse directe eiicere foetum verisimi- 
liter vivum sed corruptum, quidquid aliqui dicant; quia est 
directe accelerare eiusdem mortem; unde effectus bonus 
sequitur mediante malo. Nec potest foetus reputari iniustus 
aggressor, cum nihil velit nec agat, sed mere passive se 
habeat. Casus tamen est potius fictitius, quia fœtus corrup- 
tus ordinarie est mortuus vel brevi moriturus; 

9° Probabiliter tamen licitum esse peragere purificatio- 
nem uteri et ablationem omnium quae illi insunt (etiam fœ- 
tus si adsit), si imminens sit periculum haemorrhagiae et 
infectionis simul cum febri pro matre (3), dummodo istud 


(1) Ita etiam 111. Waffelaert post Capeilmann; e contra De Smet, 
Ver meersch et alii. 

(2) Etiam in extrema necessitate illicitum est privare alterum bono 
quo absolute indiget 

(3)Est casus quo os uteri late est apertum, et graviditas irrepar- 
biliter est turbata, ita ut abortus brevi sit secuturus. 


= xp — 


periculum non unice oriatur ex ipsa graviditate vel fœtus 
conditione. Operatio enim fieret etiam extra praegnatio- 
nem, et efficit immediate non solam ablationem foetus, sed 
purgationem uteri removendo quidquid contineat, v. g. 
molam vel involucrum mucosum (vliezige omhulsels). 


VI. Animadversiones, la « In praxi non semper facile 
est discernere, num actio quaedam medica sit directa an 
indirecta occisio foetus. Sit haec regula : Si ex tali actione 
aut pharmaco, directe attingitur foetus, dicenda videtur 
directa procuratio, v. g. incisio amnii, quae esthodie maxime 
usitatus modus procurandi abortum. Sin autem ex tali ac- 
tione aut pharmaco oritur quidem periculum plus minusve 
magnum abortus, videtur esse tantum indirecta procuratio ». 


(Priimmer, Theol. Moralis II, n. 141). 


2a. Adest obligatio, imprimis matri, sed et omnibus 
aliis, sedulo vitandi causas, occasiones et pericula abortus 
quae frequentissima sunt, primis praesertim a conceptione 
temporibus, idque non tantum ut fœtus corporaliter et 
spiritualité!" salvetur, sed ob matrem; quia abortus non 
caret periculo pro ea. Unde graviter peccant 


a) saltem prava intentione, mulieres quae, se gravidas 
existimantes, variis modis menstruationem iterum provo- 
cant et abortum attentant, v. g. potiones expulsivas aut 
fœtui nocivas sumendo, pedes in aqua frigida lavando vel 
sale aut sinape condita, excessive saltando, ventrem com- 
primendo aut valide percutiendo, etc. ; 


b) item quae gravi imprudentia periculum abortüs pro- 
ximum variis modis ponunt aut diligentia ordinaria non 
vitant, v. g. durum laborem exercendo, gravia pondera 
portando aut alleviando, itineribus peditus arripiendis, 
vectione in curru, aut in via ferrea longiori itinere, vehe- 
menti laetitiae, tristitiae vel irae passioni indulgendo, equi- 
tando, pedibus movendo machinam ad suendum, excessive 

sumendo liquorem spirituosum primis mensibus, etc. (1). 
Ne igitur in magno hominum concursu, apud militum exer- 
citationes, in theatris, in circis adesse velint; 

C) item graviter rei sunt qui percutiunt vel terrificant 
mulierem praegnantem ita ut abortus sequi possit; 


d) item maritus, medicus, obstetrix, qui etiam rogati 
conantur abortum procurare aut consulunt illa quae veri- 
similiter illum inducunt, aut media ad hoc afferunt. Spe- 
ciatim medicus, in curanda foemina gravida, tenetur quan- 
tum possibile est vitare ea quae possunt abortum 
procurare, ac ipsam docere necessarias ad hoc cautiones 
v. g. quoad itinera, occupationes, usum ciborum, etc. Me- 
dico, a quo petitur medicamentum abortivum, illicitum est 
et indignum fictum et innocuum tribuere, tum quia est 
deceptio, tum quia ipse partes gerit approbantis et coopé- 
rants. Ceteroquin raro taiis modus agendi est efficax, 
cum facile alia media quaerantur. Potius aversionem suam 
pro abortu ostendat ac periculum pro matre ; insuper assi- 
gnet media honesta se subtrahendi infamiae; 


e) item pharmacopolis, vendere media abortiva non est 
licitum, nisi verisimile sit quod quaerantur propter bonum 
usum, v. g. quia medicus probus ea praescribit. 


3a. Fœminae ex delicto gravidae, sicut viri qui fornicati 
sunt, plerumque caute interrogandi sunt, in confessione, 
de abortus tentamine. 


(Gi) Notat Genicot (Th. Mor.. I, n. 378): Quoad factum « si deficiat 
prava intentio, non facile sunt de gravi peccato arguendae, quia saepe 
constare nequit num actiones ponendae gravem influxum in abortum 
inducendum exercere valent... l'lurcs enim causae, ut violentae animi 
commotiones, ventris percussio, nimia defatigatio, vectio in curru, etc. 
saepe nihil efficiunt etiamsi crebro et de industria adhibeantur. E con- 
tra. quandoque minimae causae ut modici oneris delatio, balnea nimis 
calida, etc. abortum inducunt, praesertim in mulieribus valde excita- 
bilibus, quales solent esse oppidanae. » — Verum est; sed conclusio est 
falsa; se exponere soli periculo probabili abortus iam enim grave pec- 
catum est. 

4a. Sicut ovum fecundum expellere est illicitum, ita et 
semen ante conceptionem; non tantum pro muliere quae 
sciens et volens copulam habuit, quia id fini naturali co- 
pulae directe adversatur, sed etiam, ut videtur, pro illa 
quae vi dolo,ve oppressa fuit. Homo enim non habet do- 
minium in semen, et maior est iniuria contra generationem 
humanam et bonum commune expellere semen a sede sua 
finali a natura ad hoc destinata, quam procurare pollu- 
tionem qua expellitur a sede sua instrumentaria. Potest 
tamen et debet mulier oppressa se vertere ac omni modo 
copulam impedire et abrumpere ne semen recipiat, quamvis 
illud sit effundendum, quia ius et obligationem habet 
copulam impediendi et effusio seminis soli malitiae viri 
adscribenda sit. Certum est, ait S. Alphonsus (Th. M. 1. 
IV, n. 394. q. 1.), « esse licitum feminae invasae repellere 
semen, ne immittatur; non autem eiicere, si iam sit im- 
missum. » (1) 

Quidam auctores tamen dicunt in hoc casu, immediate 
post copulam, antequam conceptio facta fuerit, semen se 
habere ad modum iniusti aggressoris, quem licitum est 
repellere. Id verum est durante aggressione, scii, actione 
copulae, non autem copula finita, quia tunc aggressio ces- 
savit et semen iam est in loco proprio (2) ; copula autem 
iam finitur ipsa introductione seminis in vaginam (et non 
ipsa fecundatione (3), ut adversarii supponunt) quia, se- 
mine eiaculato, cessat opus hominis et incipit opus naturae 
(quod abrumpere est illicitum), quo fit ut semen emis- 
sum naturali sua propensione sicut et corporis muliebris 
attractione profundius organa feminae penetret ad fce- 
cundationem. 


(1) Item, 1. VI, n. 954, dub. 1; H. A. tr. 18, n. 50. Etiam consuli 
possunt Lebsius, Marc et Aertnijs. 

(2) Alias et licitum foret expellere post conceptionem, quia adhuc 
(sset magis aggressor. 

'3) Secus impossibilitas generandi faceret non solum sterilem, sed 
impotentem, ac matrimonium invalidum redderet. 

Ilicitum igitui: est quascumque lotiones et iniectiones 
vaginales facere primis horis post copulam, quia nulla 
adest ratio illas tunc faciendi; nisi generationem praeve- 
niendi et impediendi causa. Et ceteroquin parva ratio v. g. 
sanguinis affluxus cum pruritu non sufficit, quia non est 
proportionata. 


VII. Monitum. Tria sunt principia doctrinae moralis 


catholicae omnino in tuto ponenda : primum, nunquam li- 
citum esse facere malum ad procurandum bonum; — secun- 


dum, foetum (et amnion) non esse partem matris, nec 
proinde ordinari ad bonum matris, eo modo quo pars 
ordinatur ad bonum totius; sed, contra, potius matrem 
ordinari ad bonum fœtus ; — tertium, hominem non habere 
dominium in semen aut in fotum, nec proinde actionem 
directe nocivam in illa exercere posse. À quibus principiis 
qui etiam in minimo recederet, in pravissimas consequen- 
tias proiiceretur. 


Quaestio Sexta 
DE PARTU PRAEMATURO ARTIFICIALI. 


I. Acceleratio partus est artificialis ex utero matris eiec- 
tio fœtus non plene maturi sed iam vitalis, ita ut extra 
uterum vivere possit. 

Non est illicita si fiat iustis de causis ac eo tempore et 
modis quibus, ex ordinario contingentibus, matris et fœtus 
vitae consulatur (S. Off. 4 maii 1898). Ratio est quia ex 
una parte non est occisio infantis cum iste vivere possit, 
sed solum adest aliquod periculum pro matreet prole, atnon 
ita imminens; ex altera parte parvum periculum vitae fœ- 
tus subire cogitur propter graves rationes compensatorias. 

Ilicita tamen est si fiat sine ratione sufficiente, cum 
cursum naturae temerario abrumpere et periculum ali- 
quod incurrere non est licitum nisi ad matrem vel prolem 

e maiori periculo praeservandam ; infans autem extractus 
est debilis, et ideo partus non caret aliquo periculo pro 
ipsius vita. Hinc quo periculum matris sit minus grave, eo 
maior requiritur probabilitas aut quasi moralis certitudo 
quod infans vivere perget. Et quo gravius sit periculum 
pro fotu ex prolongatione gestationis, tanto facilius po- 
test accelerari partus aut alia operatio institui v. g. sec- 
tionis caesareae. 


II. In praxi partus artificialis licitus est in triplici casu 

1) quoties praevidetur proles, si ad terminum normalem 
perveniat, naturaliter nasci non posse ob angustiam matris, 
quia tunc erit in periculo maiori ; 

2) quoties grave periculum vitae matris vel prolis instat, 
nisi accelerato partu foetus educatur, quia tunc periculum 
matius avertendum est maius quam periculum cui ex partu 
accelerato exponitur infans; 

3) quoties foetus praevidetur secus sine Baptismo mori- 
turus, quia praevalet bonum animae. 

Expectandum tamen est, quantum fieri potest, inspectis 
periculo et adiunctis, ita ut vitae infantis, quantum possi- 
bile sit, provideatur. Hinc (1) 

a) in angustiis pelvis, tempore gravis morbi, cum foetus 
sit hydrocephalus, procuratio partus praematuri circa 7 vel 
8 mensem licita est, quia hoc tantum modo provideri potest 
vitae matris et infantis, et diuturnior gestatio exponeret 
utrumque maiori periculo; 

b) item in casu tuberculosis vel phthysis valde gravis 
pulmonum, si periculum grave mortis adsit utrique : partus 
enim tendit ad minuendos dolores matris et ad servandum 
fotum (2); 


(1) Cfr. Antonelli, o. c., t. I, n. 448. 

(2) Ita secundum doctrinam hucusque generatim admissam. Nunc au- 
tem quidam medici, in casu tuberculosis, praegnationem dicunt non no- 
civam. 

c) si incôrtum sit an foetus possit vivere, expectandum 
est, nisi mater graviter aegrota expectare non possit ob 
imminens periculum vitae : tunc enim licita erit accele- 
ratio, dum vera probabilitas adsit quod possit foetus vive- 
re, quia nullum aliud medium est providendi vitae utrius- 
que et ad avertendum damnum certum matris potest fœ- 
tus exponi probabili periculo. 


III. Etiam obligatur mater, si nulla alia sit via matri et 
proli consulendi. Non adest obligatio tamen 1) si Baptis- 
mus in utero matris conferri possit; 2) si mater sit robusta 
et velit subire operationem caesaream. 


Quaestio Septima. 
DE F(CE TIBUS ECTOPICIS SEU EXTRAUTERINIS. 


I Praegnatio extrauterina a multis medicis tractatur 
ut tumor ac proinde statim per laparotomiam extirpanda 
aestimatur cystis, vel foetus interimendus fluido electri- 
co aut iniectione morphii. Non recte, quia si fœtus ibi sit, 
vita eius secundum legem iustitiae, quantum fieri potest, 
est protegenda. Hinc 

1) si mulier prae se ferat tumorem internum cuius na- 
tura nosci non potest, opus est, imprimis medicum nihil 
agere et expectare tempus quo facilius dignoscetur. (1) 
Quodsi sit foetus, expectandum est tempus quo sit vitalis 
ad operationem laparotomiae faciendam (S. Off. 4 maii 
1898), secus enim sine ulla causa necessitatis, operatio ten- 
deret in damnum foetus. 

2) Si expectando tempus quo fœtus sit vitalis, valde 
timeatur periculum vitae matris, et praesentia foetus non- 
dum noscatur per pulsationem cordis, forsan probabiliter 


(i) A quinto mense ,ope stcthoscopii, ordinarie percipi potest pulsa- 
tio cordis. 

licita videri potest laparotomia, quia solum leviter proba- 
bilis et valde dubia est praesentia foetus, et certum peri- 
culum matris. Unde cystis forsan potest considerari ut 
tumor, et tunc non intenditur directe occidere foetum, 
sed directe tumorem auferre, ex quo sequitur directe ces- 
satio periculi matris et postea mors infantis, si tamen 
existât (1). 

3) E contra si existentia foetus etiam sit tantum vere 
et solide probabilis, illicitum est agere in cystim fluido elec- 
trico vel morphinica iniectione, quia hisce operationibus 
directe et per se sequitur certa mors infantis (et per illam 
salus matris), et nullum levamen directe praebetur matri 
etiam si non esset nisi tumor. Insuper Baptismus infantis 
redditur impossibilis. 

4) Si praesentia foetus vivi sit certa et ruptio cystis 
sit proxima, adducens mortem utriusque, licita est excisio 
cystis si adsit spes servandi foetum quia vitalis vel proba- 
biliter vitalis; secus illicita. In primo casu immediate se- 
quitur effectus bonus : repellere periculum matris, et 
indirecte potest perire infans; in altero casu directe oc- 
ciditur infans et mediate avertitur periculum matris. Ita 
S. Off. 5 maii 1902 de foetu, non exacto 6? mense, ap- 
plicans decretum 4 maii 1898. 

5) Aliter dici posset si aliquod organum matris foret 
corruptum vel tumor a foetu independens et ex eo non 
formatus matri periculum afferret; ista directe possent 
auferri etiamsi per accidens simul indirecte secum trahe- 
rent eiectionem fœtus. Quo casu Baptisma statim esset 
conferendum foetui cum iste cito moriatur. 


IL. Corollaria. 1. Itaque idem principium valet de foeti- 
bus ectopicis et de aliis. 


(i) Ita v. gr. Genicot et Noldin; item Antonelli, qui id habet eo 
magis licitum, quod in praegnationibus ectopicis ordinarie foetus mori- 
tur priusquam propriam evolutionem assequatur, aut non est capax 
vivendi cum cystis rumpitur (o. c., t. I, n. 453). 

2. Nec fœtus ectopicus considerari potest ut iniustus 
aggressor; non aggressor, quia nil facit : non enim agit 
in matrem, sed a matre agitur; non iniustus, quia tra- 
mites iuris non praetergreditur. Unde non magis aggres- 
sor quam foetus uterinus qui in lucem edi nequit. 

3. Quod principium iam consecratur responsis supra 
indicatis S. Off.; unde non valemus intelligere quomodo 
theologi quidam adhuc haesitantes manserint aut locuti 
sint benignius aut aequivoce. Dixerunt v. g. excisionem 
solum prohiberi extra praesentem matris necessitatem, 
aut quando aequivalet directae occisioni; at, generali re- 
gula, etiam « cogente necessitate », prohibetur « nisi foe- 
tus et matris vitae serio et opportune provideatur », quia 
alias praecise aequivalet occisioni directae. Alii licitam 
dixerant, ad salvandam matrem, dummodo spes sit /evis- 
sima salvandi foetum; sed, quomodo id componitur cum 
decreto affirmante nullam extractionem licitam esse, « ni- 
si perficiatur tempore et modis quibus, ex ordinarie con- 
tingentibus, matris ac fœtus vitae consulatur»? Nil mirum 
itaque si recentius sermo iam ceperit fieri rigorosior. 

4. Hinc etiam eaedem regulae ac illae quae valent pro 
foetu certo vivente, aequaliter sunt applicandae fœtui pro- 
babiliter vivo; nec in casu teneri potest principium ius 
certum matris praevalere iuri probabili infantis (1), uti 
posuit Génicot in primis editionibus (Th. M. I, 376), ac 
repetit Noldin nec approbans nec improbans (Th. M. II, 
341)), cui etiam aliquatenus indulget Prammer (Th. M. 
II. 136). Illicitum nempe est se exponere etiam probabili 
periculo occidendi; unde in nova editione (decima) operis 
Patris Génicot id iam deletum fuit ac mutatum. 


(Gi) Principium recte applicatur quando certa conservatio vitae in 
matre et probabile periculum vitae pro infante aeque immediate, ut 
duplex effectus, oriuntur ex eadem actione seu positione eiusdem 
causae; in praesenti non valet quia periculum inductum vitae infantis 
esset medium servandi vitam matris, id quo mediante matri consuleretur. 

5. Item, in praegnatione extrauterina, propter positio- 
nem abnormalem matri nocivam, saccus foetalis nequit 
aequiparari organo corrupto aut tumori lethali qui possit 
auferri, etsi foetum contineat; eodem modo ac de utero 
morbido diximus. Id quidem docet P. Salsmans, post Lehm- 
kuhl et Antonelli; sed ultimus in altera editione (1906) 
sententiam mutavit. Et recte, nam si verum esset, fere 
semper licitum foret ita excidere, quod cum responsis ro- 
manis non congruit. Nec saccus fœtalis haberi potest ut 
tumor vel organum aegrotum matris, sed est aliquid fæ- 
tus. Unde id solummodo ut licitum defendi potest, si alii 
sint veri tumores lethales cum foetu coniuncti, aut verus 
tumor qui a fœtu non proveniret sed in quo fœtus forte 
inveniretur cum involucris suis; ut alii rectius dicunt. (1) 


III. Animadversio. In statuendis regulis indicatis, sicut 
in omnibus anterioribus, altum oportet tenere principium : 
vitam humanam esse quasi sacram quam directe auferre 
non licet, et cui, sive sit foetus, sive sit matris, quantum 
possibile sit serio est consulendum. Ecclesia, historia testa- 
tur, semper tuita est vitam humanam ; et sicut olim contra 
tyrannicam patrum aut dominorum crudelitatem protexit 
vitam infantis aut servi, ita nunc vitam foetus contra cru- 
delem sensualitatem saeculi nostri et laxiores theologos. 


(i) Ita Capell makn-Bergmann, o. c., (ed. 18) ; et in eodem sensu intel- 
ligimus ea quae habent Aertnijs-Damen, Th. Mor., I, 583; et Prümmer, 
Th. Mon, II, 146. 

ll. Quæstiones embryologicæ 
quæ respectum dicunt ad ministrationem 
Baptismatis. 


Quaestio Prima 
DE MATERIA BAPTISMI 
Principia theologica. 


L Tria requiruntur ad validitatem Baptismi : 1) ministri 
intentio, saltem virtualis, faciendi quod facit Ecclesia; 2) 
valida materia et forma simul positae; 3) subiectum capax, 
ad quod requiritur in adulto intentio saltem habitualis reci- 
piendi sacramentum. Quod si unum ex his dubie adsit vel 
adfuerit, Baptismus, sicut in casu necessitatis conferendus, 
ita et renovandus est : sub conditione. 

Circa quae, nulla, relate ad praesentes de embryologia 
quaestiones, occurrit specialis difficultas, nisi tamen pro 
materia sacramenti, de qua proinde speciatim dicemus. 
Ut autem expositio sit completior et ex omni parte perfec- 
tior, ac tota synthesis conspiciatur doctrinae theologicae, 
simulque casuum solutio in omnibus pateat, addimus etiam 
principia tenenda de forma sacramenti. 

II. Materia remota ad valorem requisita est aqua natura- 
lis seu elementarie in statu liquido (ut constat ex Jn. III, 5, 
et Act. Ap. VIII, 36; ex ritualibus ; ex Conc. Lat. IV, Flor, 
et Trid. id definiente sess. 7, can. 2), i. e. omne quod usu 
et nomine aquae venit apud homines. Talis est aqua 
fluminum, pluviae, putei, fontis, stagnorum, cisternarum, 
balnei, paludis, lacuum, maris, sive amara sit aut vene- 
nata sive dulcis, sive calida et fervens sive frigida et ge- 
lida, sive benedicta sit sive non sit. Item aqua resoluta ex 
nive, gelu, grandine, rore, nebulis, vaporibus condensatis 
vel fluens ex lapidibus (sudor pavimenti), foliis, aut pa- 
rietibus nimboso vel hiberno tempore; item aqua arte che- 
mica aut distillatione alterius elementi obtenta, si ab ele- 
mentis extraneis sit pura; item aqua mixta cum materia 
extranea in parva quantitate, modo non tantum chemice 
sed etiam secundum communem aestimationem aqua sit 
certo praedominans et adhuc vocetur aqua, v. g. aqua tur- 
bida aut parum lutosa, mineralis, sulphurea, ferruginea, 
etc. 


Hinc 1) materia invalida sunt : vinum, oleum, ius car- 
nis vel adipis, humores corporis animalis aut humani : lac, 
sanguis, urina, saliva, lacrymae, sudor, pituita, liquor am- 
nii, sputum, phlegmata, etc. ; — succus ex arboribus, fnic- 
tibus (pomis, piris, cerasis), floribus, herbis, radicibus, 
granis expressus; — nix, glacies, grando, pruina, vapor 
et alia non resoluta quia non sunt apta ad ablutionem; — 
aqua valde permixta ita ut plus habeat de aliena substan- 
tia quam de aqua, vel non sit amplius apta ablutioni v. g. 
lutum, atramentum, cerevisia valde bona, bonum caffeum, 
bona thea, bonum iusculum, lixivium. Haec enim omnia 
non sunt aqua ; vel si sunt, secundum communem aestima- 
tionem non habent usum nec nomen aquae. 


2) Materia dubia sunt iusculum tenue, lixivium non ni- 
mis crassum, parva cerevisia, aqua theana vel caffeana 

ordinaria, parvum atramentum, aqua ex sale resoluta, 
aqua artificialis distillatione extracta ex floribus vel her- 
bis v. g. rosacea, violacea, etc. aut f/uens ex vite vel arbo- 
ribus. 


III. Materia proxima valida est ablutio baptizandi a bap- 
tizante, secus enim non verificaretur sensus formae, et 
ceteroquin ita habet universalis traditio. Dicitur 

1) Ablutio, ad quam requiritur quod aqua corpus imme- 
diate et physice tangat et successive fluat ac decurrat per 
aliquam eius partem, ita ut censeatur lotum vel ablutum. 
Ad quod tamen parva quantitas sufficit; nec est necesse 
ut sordes corporales abstergantur : baptismatis enim ablu- 
tio ad solam emundationem spiritualem ordinatur. Fieri 
potest vel a) motu baptizandi in aqua, vel b) motu aquae 
in baptizandum; scii. 

a) per immersionem, ad quam requiritur ut quis in vel 
sub aqua moveatur (unde invalidus esset Baptismus si 
quis teneretur immotus in aqua immota), et probabiliter 
iuxta quosdam etiam ut ex aqua extrahatur. Hinc dubie 
valida est ablutio occisiva qua aliquis proiiceret infantem 
in fluvium ; insuper est graviter illicita quia non sunt fa- 
cienda mala ut eveniant bona : ipsa autem protec- 
tio iam de se mala est utpote tendens directe ad solam 
occisionem, nec immediate habet effectum bonum sicut 
ablutio, sed tantum mediate et per accidens, quia de facto 
terminatur potius ad aquam et ablutionem quam ad ali- 
quid aliud. Ablutio scii, in casu est effectus proiectionis 
quae, etiam si non fieret in aquam, nihilominus mortem 
causaret (1). — Est tamen licitum abluere aqua gelida 
(alia deficiente) etiamsi timeretur mors aliquantulum ac- 
celeranda, quia haec actio per se et immediate tendit ad 
ablutionem et sanctificationem, non ad occisionem; unde 


G) Cfr. Billuart. de Bapt., art. 3, $ III. 


mors eveniret per accidens et excellentiori bono compen- 
saretur vitae aeternae; 

b) etiam per infusionem et per aspersionem (quamvis 
hic ultimus modus sit in praxi periculosus), ad quas requi- 
ritur aliquis motus aquae; unde materia invalida est solus 
tactus aquae sine fluxu (gutta vel sudarium madidum 
manens in fronte), facile dubia est ablutio una vel altera 
gutta aut per modum unctionis peracta (S. Off. 14 dec. 
1898), valida si quis motu digiti vel sudarii madefacti ablue- 
ret partem corporis. 

2) Ablutio baptizandi i. e. a) totius corporis vel partis 
praecipuae, scii, capitis « in quo vigent omnes sensus in- 
teriores et exteriores » (S Th. Ill, q. 66, a. 7, ad 3). Vali- 
dus est Baptismus si fiat super caput ulcerosa crusta oper- 
tum quia crusta non est nisi cutis infantis ex morbo foede 
deturpata, et alias homo cuius totum caput variolis obduc- 
tum esset, nec ablui nec baptizari posset; — dubius est 
Baptismus si ablutio fiat in aliis membris (quam capite), 
quia in nullo est integritas vitae sicut in capite; et eo ma- 
gis dubius quo fiat in membro minus notabili et a capite 
remotiori; unde probabilius est validus si fiat in corde, 
pectore, collo, scapulis, humeris, magis dubius in brachiis 
vel cruris, valde dubius in pede, manu, digito ; 

b) ipsius corporis, quod debet physice et immediate 
tangi. Hinc dubitatur de valore Baptismi collati in capil- 
lis etiam capitis quia non certo sunt partes corporis (1); 


(Gi) Quodsi caput sit crinibus coopertum, debet sacerdos, dum dextra 
manu aquam fundit super verticem capitis, sinistra crines discriminare 
vel curare ut aqua per tempora capitis decurrat vel, quod in praxi est 
facilius, conferre Baptismum in fronte quia in vertice esse abluen- 
dum nullibi praescribitur. (Cfr. Noldin, Th. M. III, n. 60) — 
Quidam, ut Lugo et Génicot, existimant Baptismum collatum in ca- 
pillis esse aeque certum ac in cuti, nam si crines animalis lavantur, 
animal dicitur ablutum. Responderi tamen potest verum esse de animali 
quod aliter lavari non potest, non de homine qui natura sua crines 
ubique non habet et ideo immediate valet ablui. 


— 54 — 


magis dubius est si in barba vel unguibus ; valde dubius si 
in funiculo umbilicali aut in una ex duabus membranis quae 
immediate involvunt infantem in utero matris quaeque 
nascuntur ex ovo (quamvis enim sint originis foetalis, 
non tamen sunt pars permanens infantis sed potius invo- 
lucrum aut instrumentum transitorium) ; fere certo inva- 
lidus si in tertia membrana exteriore foetum involvente, 
quia haec oritur ex substantia matris; invalidus si in ves- 


tibus vel corpore matris fiat (S. Off. 21 maii 1671). 
3) Ablutio a baptizante : si enim fieret a baptizato, 


vel a tertio, vel a sola causa naturali, v. g. dum puer la- 
bitur in aquam, falsa forent verba : ego te baptizo. Valet 
Baptismus si quis tenet infantem sub aqua cadente sine 
alterius ope vel ab altero iam effusa, quia tenens est sola 
causa ablutionis; quodsi alter intendat vel sciat se infun- 
dere aquam in infantem, Baptismus est dubius quia du- 
bitatur an ille qui tenet vel ille cuius ope aqua descendit 
sit causa ablutionis. 


IV. Ad liceitatem requiritur aqua pura et specialiter 
consecrata; et in Ecclesia latina ablutio facienda est per 
infusionem trinam (per modum crucis). Mortaliter pec- 
cat contra reverentiam sacramenti ille qui sine necessi- 
tate adhibet aquam impuram, sordidam, turbidam, — vel 
qui in Baptismo solemni non utitur aqua consecrata, aut 
modum ablutionis usualis mutat vel trinam infusionem 
non facit; quodsi in casu necessitatis desit aqua consecra- 
ta, adhibeatur benedicta, secus naturalis (S. Off. 22 iun. 
1883) ; extra casum necessitatis nova est benedicenda (17 
apr. 1839). 

In Baptismo mere privato (etiam a diacono non com- 
misso) melius est uti aqua benedicta, — vel si baptizans sit 
sacerdos, etiam aqua consecrata. 


Quaestio Secunda 


DE FORMA BAPTISMI 


Principia theologica. 


I. Forma Baptismi est : Ego te baptizo in nomine Pa- 
tris et Filii et Spiritus Sancti (sine Amen, ut decrevit S. 
R. C. 9 iun. 1853). Constat ex Mt. XXVI, 28; ex Liturgiis; 
et ex Conciliis Lat. IV, Flor., et Trid. sess. 7, can. 4. 

Ad cuius valorem exprimenda sunt quinque 

1) persona baptizantis, 

2) actus baptizandi in alterum exercitus, 

3) persona baptizati, 

4) unitas divinae essentiae, 

5) trinitas personarum sub nominibus distinctis et, pro- 
babiliter, propriis. (1) 


II. Exprimenda est imprimis persona baptizantis sive ex- 
plicite, ut in forma latina, sive implicite saltem, ut in for- 
ma graeca : Baptizatur N. servus Christi, in nomine..., 


(i) A modo loquendi recepto recedit cl. De Smet (De Sacr. n. 233), 
dicens ad validitatem formae sufficere duo, nempe mentionem actionis 
baptismatis et invocationem distinctam SS. Trinitatis : non postulatur 
mentio personae ministrantis (ego) cum minister ipsa sacramentali 
operatione satis designatur; nec mentio personae subiecti (te) quia in 
ipsa actione baptizandi certam personam afficiente, sufficienter deter- 
minatur subiectum, unde S. Off. validam decrevit, formam  Arme- 
norum in qua talis mentio desideratur : Baptizat (vel: baptizet) nunc 
manus mea in nomine... — Respondemus, cum S. Thoma (III, qu. 66, 

5, ad i) requiri saltem mentionem implicitam aequivalentem, non 
solum ex parte materiae sed et ex parte formae; unde et in praedicta 
forma Armenorum, verba : nunc, manu mea sufficienter indicant 
subiectum quod manus hic et nunc abluit. 


in qua vox : baptizatur (1), ex adiunctis idem valet ac 
baptizatur a me, baptizatur hoc meo ministerio (S. Tho- 
mas, III. q. 66, a. 5, et ad 1.). Hinc omissio pronominis 
ego non invalidaret Baptismum in lingua latina; in lin- 
guis modernis autem videndum an adsit intentio recte pro- 
nuntiandi formam et an actio ministri sufficienter ex ad- 
iunctis indicetur; unde in praxi saepe erit invalidus Bap- 
tismus vel dubius (2). 


III. Exprimendus quoque est actus baptizandi, secus 
forma materiam non determinaret, cum infusio aquae ad 
varios fines posset fieri (S. Thomas, III, q. 66. a. 5, ad 
2; cfr. prop. 27 damn, ab Alex. VIII) (3) ; et quidem actus 
in praesenti exercitus, secus tempus praesens : baptizo 
non velificaretur. 


Valet Baptismus si quis utatur voce omnino synonyma 
ego te abluo, lavo, mergo, tingo, intingo; — non valet si ex- 
primatur sola voluntas baptizandi : ego volo tibi ministra- 
re sacramentum Baptismi (S. Off. 23 iun. 1840), vel si 
actio praesens non exprimatur : baptizatus est in nomine 
(S. C. de Prop. F. 27 martii 1631), vel si modus ablutionis 
non significetur sed alius modus vel solus effectus : ego 
te mundo, purgo, ungo, tibi ministro sacramentum remis- 
sionis peccatorum, etc.; — dubius est si de hoc dubitetur : 
ego te christianizo seu reddo Christianum (kerstenen flan- 


(1) Non : baptizetur, ut phires dixerunt, sed id ex confusione or- 
tum est propter similitudinem eum farrnciroa. 

(2) Ita S. C. C. II febr. 1797 validam declaravit ex intentione profe- 
ientis sufficienter clara, formam : < Enfante, te baptise en nom... » 
(Aertnijs, Th. M., IL n. 33, 2”). 

(3)« Valuit aliquando Baptismus sub hac forma collatus : In 
nomine Patris... praetermissis : Ego te baptizo ». — Item Alex. III, 


c. L III. 42 : « Si quis puerum in aqua immerserit in nomine P... 
et non dixerit : ego te baptizo iru nomine.., non est puer baptizatus ». 

drice, christen anglice, karstin, krstin slavice, krstiti sla- 
vonice) (1). 


IV. Exprimi etiam debet persona baptizati, quia forma 
circa certam personam versari debet : exprimitur per 
verbum fe vel aliud aequivalens (S. C. de Prop. F. 5 iul. 
1631), uti : baptizatur Paulus, meus hic, aut talis (N.) ser- 
vus Christi, baptizo dominationem (maiestatem) vestram, 
baptizo vos (si sint plures). 


V. Unitas divinae essentiae exprimitur verbis : in no- 
mine; hinc invalidus foret Baptismus si quis diceret : in 
nominibus, vel simpliciter : in... aut cum Patre..., aut 
ex parte Patris...; — vel : in nomine Patris et Filii, et 
gratia Spiritus Sancti; — vel : in nomine Patris per 
Filium in Spiritu sancto; — dubius si : in virtute, maies- 
tate, auctoritate Patris.., vel : in uno Deo Patre, Filio 
Spiritu sancto, — vel : nomine sine in (2). Hisce in ca- 
sibus vel non sufficienter essentia Dei aut eius unitas 
exprimitur, vel saltem id incertum est. 

Ambiguae sunt formae : cum nomine; in nomen (op 
den naam); Patris maioris, Filius minoris; in nomine 
Patris, in nomine Filii, in nomine Spiritus sancti ; vel : ego 
te baptizo in nomine Patris, ego te baptizo in nomine Fi- 
lii, ego te baptizo in nomine Spiritus sancti; unde earum 
validitas pendet ex intentione proferentis, et sic intelli- 


(1) Per se significat effectum Baptismi, sed ex usu loquendi vox 
in quibusdam linguis significat actionem sacramentalem scii, ablu- 
tionem sacramentalem : baptizo. Ita pro lingua slavonica uti scimus 
ex approbatione ritualis slavonici (anno 1894). 

(2 Hanc ultimam aliqui dicerent ambiguam, propter decretum 
S. C. C. 12 sept. 1801, allegatum a N. Revue Théorl. XX (1868) 
p. 113. At animadvertit Leh mkühl1 (Th. M.. II. n. 64, nota I) ita esse 
ex usu linguae italae vel etruscae, quo consueverunt saepe supprimere 
litteram i ante m et n, ità ut n'nome omnino sit : in nome; quare 
minime constat id etiam valere in latina aliave lingua. 


genda sunt decreta romana quae loquuntur de primo et 
ultimo casu (S. Off. 23 maii 1720; 24 maii 1823 : cum no- 
mine; S. C. C. 4 maii 1641; S. Off. 11 ian. 1882 : in no- 
mine ter repetito). Item locutiones aliquatenus corruptae, 
ut in nomine Patris et Filiae, in nomine Patrias et Filias, 
et forma : in nomine Dei Patris, et Dei Filii et Dei Spiri- 
tus sancti, quam tamen aliqui ut dubiam habent. Simili- 
ter forma cui additur : et B. M. V., vel: in nomine B. 
M. V., quia ex intentione pendet an ipsi B. Virgini idem 
nomen tribuatur ac Deo; quodsi quis diceret : in nomine 
B. M. V. et Patris..., esset ad minus dubia, si non invalida. 


VI. Trinitas personarum est exprimenda a) sub nomi- 
nibus distinctis; hinc invalidus est Baptismus collatus 
in nomine lesu, Dei, Dei unius et trini, S.S. Trinitatis, tri- 
um personarum, in nomine Paternitatis, Filiationis et Spi- 
rationis, in nomine matris, filii... Omissio prioris verbi ef 
non reddit formam invalidam (S. C. C. 12 sept. 1801) ; du- 
plicis ef, non repetito verbo: in nomine, reddit dubiam ; se- 
cundi verbi ef reddit ambiguam, unde validitas pendet ex 
intentione proferentis (S. C. C. 12 maii 1753), at secun- 
dum alios tunc est dubia (1) ; 


b) probabiliter etiam sub nominibus propriis, unde du- 
bius erit Baptismus collatus in nomine genitoris vel inge- 
niti, geniti et procedentis, spirati vel doni; — creatoris, 
redemptoris et sanctificatoris; — omnipotentis, sapientis 
et boni; — Patris, Christi lesu et Spiritus Sancti; — lae, 
2ae, 3ae personae SS. Trinitatis; — Patris et Filii et 
Spiritus omittendo : sancti. 


VII. Animadversiones. 1) Forma pronuntianda est si- 
mul cum infusione aquae, non solum fere seu moraliter, 


G) Dc sensu ultimi decreti non omnino concordant, cfr. Lehmkuhl, 
l c. nota 2. 


sed etiam probabiliter physice simul; quod in praxi omni- 
no est tenendum quia in dubio de valore sacramenti fa- 
ciendum est id quod est tutius, (cfr. tr. de Sacr. in ge- 
nere). 

2) Ad liceitatem requiritur ut forma adhibeatur ut in 
rituali. Parva mutatio, transpositio, additio vel omissio, 
quae sensum relinquit, per se est peccatum veniale; no- 
tabilis mutatio etiam relinquens sensum est peccatum gra- 
ve, v. g. si sacerdos latinus uteretur forma graeca (Rit. 
Rom., n. 9). 


Quaestio Tertia 


DE BAPTIZANDIS NONNATIS 


IN UTERO MATRIS. 


I. In quaestione utrum Baptismus valide conferatur in- 
fanti qui ex utero materno nondum natus est, duplex 
datur theologorum opinio 

Prima sententia fere omnium veterum (S. Augustini, S. 
Isidori, S. Thomae, etc.) negat, tum quia nullus potest re- 
nasci antequam natus sit (Jn. III, 5), tum quia bapti- 
zandus debet esse membrum distinctum societatis huma- 
nae, ac proinde non sufficit abluere matrem; ipse autem 
infans in utero est clausus, ut ait Rituale romanum (tir. 
2, c. 1, n. 16. Cfr. S. Th. in IV Sent. d. 6, q. 1, a. 1; et III, 
q. 68, a. 11). Haec ratio tamen non valet quia supponit 
(et in hac suppositione loquitur Rituale) infantem non 
posse directe et immediate attingi, quod hodie falsum est : 
attingi enim valet instrumento; — prima autem ratio non 
habet nisi tenuem probabilitatem : homo enim iam dicitur 


natus in utero, ut leg. Mt. I, 20: « Quod in ea natum est de 
Spiritu sancto est. » 

Unde secunda sententia, quae est paucorum antiquorum 
et fere omnium recentiorum, recte affirmat : qui enim 
contraxit peccatum originale et homo est viator, capax 
est Baptismi (C. Trid. sess. 5, can. 4), dummodo attingi 
valeat. 


II. Circa talem Baptismum triplex fieri potest hypo- 
thesis. (1) Vel 1) nequit attingi pars infantis, sed tan- 
tum velamina quibus cooperitur; vel 2) ruptis aut artifi- 
ciose perforatis velaminibus, manu aut instrumento po- 
test attingi pars infantis in utero; vel 3) ablui potest 
membrum aliquod emissum, reliquo corpore nondum nato. 


In tertio casu a) si infans emiserit caput, Baptismus 
confertur valide et sine ulla conditione, nec postea est 
repetendus ,secundum rituale (tit. 2, c. 1, n. 16; cfr. can. 
746, 8 2) (2) : homo enim iam censetur natus quia nata est 
pars praecipua; — b) si aliud membrum (quam caput) 
emiserit, Baptismus est dubius, attamen in necessitate ten- 
tandus sub conditione : si es capax, vel si possum, sed post 
perfectam nativitatem est repetendus sub conditione 
si nondum es baptizatus (can. 746, $ 3) (3) ; — c) si mem- 


(1) De baptizandis nonnatis in utero, sicut et de baptizandis ioeti- 
bus abortivis, ac monstris, consuli utiliter possunt : De Smet, De 
SacrlB in genere. Rapt" et Eonf et Collationes Brug., t VIII (1903); 
—item. Revue Reel, (le Liège, t. Ill (1907-08), n. 2; t. V, (1909-10) 
n. 2; — Capeij.mann, Eschbach et Antonelli in op. cit; ——manualia 
uti Tanquerey; Noldin; Pruemmer; Vermehrsch; — item Sals- 
mans, Geneeskundige Pliehtemeer. 

(2) « Si infans caput emiserit et periculum mortis immineat, bapti- 
zetur in capite; nec postea, si vivus evaserit, est iterum sub conditione 
baptizandus, » can. 746, $ 2. 

(3) « Si aliud membrum emiserit, in illo, si periculum immineat, bap- 
tizetur sub conditionie; at tunc, si natus vixerit, est rursus sub condi- 
tione baptizandus », can. 746, $ 3. 

bro quodam emisso et Baptismate in isto collato, mortis pe- 
riculum perseveret, et aliud membrum nobilius vel capiti 
propinquius emittatur, rursus baptizetur sub conditione 
si nondum es baptizatus. 

In secundo casu, Baptismus valde probabiliter est vali- 
dus, attamen cum non sit omnino certus, conferatur sub 
conditione : si es capax; fieri debet in capite si sit possi- 
bile, et semper post perfectam nativitatem repetendus est 
sub conditione : si nondum es baptizatus, ut docent Bene- 
dictus XIV et S. C. Cone. 12 iul. 1794 et 16 mart. 1897; 
cfr. can. 746, 8 5) (1). Ratio est tum quia Baptismus est in 
se aliquatenus dubius, tum quia valde difficile est scire an 
quis caput sufficientur attigerit. Unde Baptismo in utero 
collato, si membrum postea emittatur nobilius (quam il- 
lud quod fuit ablutum) et periculum mortis perseveret, 
rursus conferatur sub conditione, sicut dictum est pro 
casu praecedenti. 

In primo casu : Baptismus est valde dubius; est tamen 
tentandus sub conditione si possum vel si es capax, defi- 
ciente modo meliori. At casus est rarissimus, nam fere 
semper possunt velamina infantis disrumpi et ipse infans 
attingi. 


III. Casus in quibus in utero matris ministrandus est 
Baptismus, fecensentur sequentes 

1) quando mater ita afflicta est morbo ut probabiliter 
in utero moriatur infans, v. g. in casu morbi contagiosi, 
vel si tempore partus scindatur vagina aut uterus, vel 
gravis sit haemorrhagia quae magnum periculum affert 
vitae matris; 

2) quando partus est laboriosior et timendum est ne 
labori fœtus succumbat v. g. ob asphixiam in retardato 


(i) « Fœtus, in utero baptizatus, post ortum denuo sub conditione bap- 
tizari debet », can. 746, $ 5. 

et lento exitu, ob praesentationem abnormalem, ob hydro- 
cephaliam vel nimiam angustiam pelvis; 

3) quando ob dubium de morte matris diutius diffe- 
renda est sectio caesarea; aut, matre certo mortua, time- 
tur foetum ante finem operationis esse periturum ; 

4) in quibusdam abortuum periculis, quando abortus 
iam inceptus est inevitabilis factus et probabile est foetum 
ante eiectionem esse moriturum v. g. si praemature segre- 
tur placenta aut amittatur liquor amnii, ant si timeatur ne 
vomitus incoercibiles, vel vehementes haemorrhagiae se- 
cum ferant abortum. 

Non tamen sic ministrandus est Baptismus, nisi omni- 
moda adsit neccessitas, secundum can. 746 $ 1 : « Nemo 
in utero matris clausus baptizetur, donec probabilis spes sit 
ut rite editus baptizari possit. » 


IV. Notetur scissionem velaminum ope insrumenti facile 
fieri posse ultimis temporibus gestationis, quando foetus, 
saltem probabiliter est vitalis (post 5 aut 6 mensem com- 
pletum) instanti periculo mortis ante perfectam nativita- 
tem; in prioribus autem rarissime (1) propter magnum 
periculum quod ex velaminum destructione affertur par- 
tui, infanti et matri ; unde non est tentanda nisi certo cons- 
tet ef foetum vivere ef vitam eiusdem minui : tunc enim an- 
te omnia salvanda esset anima. Nec sufficeret tunc Baptis- 
mus in funiculo umbilicali, cum ipse infans attingi va- 
leret. 

Dicet forsan aliquis scissionem membranarum primis 
mensibus aequivalere directae occisioni, quae nunquam li- 


Gi) Addit Antonelli : Rarissime hoc tempore nosci queat an foetus 
certo vivat. Scissio membranarum et fluxus liquidi amniotici augerent 
difficultatem partus et exponerent foetum et matrem gravibus peri- 
culis salutis; et cum hoc casu nosci nequeat an aliqua pars abluta sit 
aqua, non videtur expedire, ob dubium effectum spiritualem, acce- 
leranda esse pericula corporalia (t. IL, n. 16). 


cita est, nec ad Baptismum conferendum. Res autem sic 
sustineri potest : ipsa perforatio membranarum, hoc in 
casu, est actio quae aufert elementum necessarium ad vi- 
tam temporalem, scii, liquorem amnii cuius causât effusio- 
nem, sed aeque immediate confert elementum necessa- 
rium ad vitam spiritualem : possibilitatem attingendi in- 
fantem et conferendi Baptismum. Aliis verbis : aufert ex- 
tremam necessitatem spiritualem, mempe membranam 
quae est obstaculum Baptismi, sed id secum trahit et si- 
mul ponit infantem in extrema necessitate temporali, ex 
consequenti amissione liquoris (1). — Nec adest paritas 
cum salute matris procuranda, quia huius possibilitas non 
obtinetur nisi mediante nocumento infantis, scii, ipsa ef- 
fusione liquoris. 


V. Modus ministrandi Baptismum in utero matris. Con- 
fertur, praevie disruptis velaminibus si sit possibile, ope 
alicuius instrumenti irrigatori! v. g. syphunculi (serin- 
gue) pleni aqua vel cum aliqua spongia, sed altera manu 
inquirendum est an aqua partem infantis attingat (2); 
— hisce autem deficientibus confertur sola manu made- 
facta, quamvis iste modus facile sit dubius (S. Off. 14 


(1) Dictum fuit : auferre elementum neccessarium ad vitam tempo- 
ralem. si hoc non significat occidere, iam de valore terminorum des- 
perandum est. — Resp.: significat occidere; sed quid inde? actio occi- 
siva est licita ob rationem proportionate gravem, si aeque immediate 
producit salutem aeternam, ut v. g. esse potest in Baptismate collato 
in aqua gelida (vide supra p. 52). At quia actio occidendi, sicut et 
salvandi, potest esse mediata aut immediata, in casu autem non agitur 
de actione immediate occisiva, sicut nec de actione immediate sanctifi- 
cativa et salvativa, ideo, claritatis gratia, praetulimus scribere: auferre 
elementum neccessarium ad vitam temporalem, est licitum si compensa- 
tur collatione elementi necessarii ad vitam spiritualem, dummodo id 
aeque immediate, non mediante effectu malo, obtineatur. 

(2) Quod in ordinariis casibus facile erit, cum  praesentatio capi- 
tis habeatur ad minus 90 96. 

dec. 1898). Adhibeatur aqua calida, quia frigida noceret 
matri; imo quando ex aqua pura verum mortis periculum 
in matre timendum est, misceri potest cum hydrargyro 
bichlorato corrosivo (HgCl 2; eau sublimée, met subli- 
maat vermengd water), soluta una parte huius chlorati in 
mille partibus aquae (1), uti respondit S. Off. 21 aug. 
1901. 

Ministerium ordinario a medico, vel, ipso deficiente, ab 
obstetrice servandum est quae a medico vel a parocho est 
educanda. 


De Baptismo sic collato monendus est parochus. 


Quaestio Quarta 
DE BAPTIZANDIS FCETIBUS IMMATURIS. 


I. Magna agitatur inter eruditos, philosophos ac theolo- 
gos quaestio, de momento quo fœtus animatur anima ra- 
tionali (2). Aristoteles (3) et fere omnes scriptores Medii 
Aevi, cum S. Thoma (4), docuere animationem foetus mas- 
culini circiter (5) post 40 dies, feminini post 80 ab instan- 


(1) Praeter mixtionem praedictam, quae medium praebet antisepti- 
cum. aqua pura omnino sit oportet, ne parturienti morbi inserantur. 

(a) Conferri possunt Capeu.Mann. Eschbach et Antonelli in op. 
cit.; De Smet in Coll. Brug., t. VIII; Revue Reel, de Liège, 1907-08, 
t. II, n. 2; Diet, de Thiol, cath., article Animation. (Chollet). 

(3) De Generatione Animalium, |. ll. c. 4. 

(4) In ZZ Sent., d. 18, q. 2, a. 3; Q. D. de Pot., q. 3, a. 9, ad. 9; 
Contra Gentes, 1. II, c. 87, 88 et 89; Sum. Th. I, q. 118 et 119. 

(5) Non una tamen omnium, hac in re, est sententia. Hinc, ait 
S. Al ph. (Th. M., 1. 3, n. 394), « Lessius..., censet ex Hippocrate, mas- 
culum ad summum animari die 30, vel 35, vel 40, vel 45; feminam vero 
die 35, vel 40, vel 45, aut 50. Et idem sentiunt Lugo et Bonacina ac 
Filiucci.. Attamen Busembaum... Elbel.. et Salm. ctttn S. Th., Azor, 


ti conceptionis. Ratio ipsorum est, quia nulla forma reci- 
pitur in materia, nisi haec ad formam recipiendam suffi- 
cienter praeparata et proxime sit disposita; initio autem 
conceptionis, materiam sufficienter esse praeparatam ad 
recipiendam animam rationalem, et ad constituendum ho- 
minem quis dicet? Coeterum, in foetu observantur primo 
sola phaenomena nutritionis et augmenti, deinde apparet 
vita sensitiva, et haec denique ita ordinatur ut rationali 
vitae inservire possit; unde prius videtur adesse anima 
vegetativa, deinde sensitiva, postremo rationalis. Quae 
argumenta sunt probabilia (1). 

E contra recentiores (2) fere omnes (3) docent anima- 
tionem fieri in instanti conceptionis. Ratio est quia entia 
non sunt multiplicanda sine necessitate; atqui anima ratio- 


Sylv. et communi... dicunt masculum formari, et animari spatio 40 
dierum, feminam autem 80.. Imo S. Thom. d. 3, q. 5, a. 2 sic. ait 
Maris conceptio non perficitur nisi usque ad 49 diem, ut Phil, in IX de 
an. dicit : feminae autem usque ad 90; sed in compositione corporis 
masculi ridetur Augustinus superaddere sex dies... » 

(1) Mittimus argumenta theologica, quae cx utraque parte afferan- 
tur, tum quia non sunt probantia, tum quia ad quaestionem per se scien- 
tificam et philosophicam minus pertinent Exponuntur in Diet, de Theol. 
cath. a. c. 

(2) Primus qui id asseruit, ridetur fuisse (anno 1620) Dr Thomas 
Fienus, medicus et professor Lovaniensis, statuens animationem die 
tertio a conceptione; quem secuti sunt medicus Robin (Devione, 1632), 
Hieronymus Florentinius in celebri dissertatione : De Hominibus 
dubie baptizandis (Lugd. 1658) a S. C. Indicis approbata, et Cancia mi- 
la (Embryologia Sacra, Palerm. 1758). Inter modernos conferri pos- 
sunt Fredault (.Cours d'Anthropologie, Paris 1863), Farces (La Vie et 
l'évolution des espèces), et Mil ne Edwards (Rapport sur les progrès 
de la Physiologie). 

(3) Mon omnes tamen id admittunt. Philosophi enim uti Liberatore, 
Cornoldi, Sanseverino; medici ut Santi et Liverani id negant Quibus 
nuper accesserunt Em. Card. Mercier (Psychologie, 3e p., ch. ID. 
Dr T. Lenssen (Quelques considérations sur la nature de la vie et de 
la mort in perodico Echo religieux de Belgique, 1902), et P. Ver- 
meersch in sua Th. M. 


nalis omnia praestare potest, quae praestat anima vegeta- 
tiva vel sensitiva; ergo nulla adest ratio admittendi ani- 
marum successionem. Coeterum experientia constat : a) 
foetum ab initio conceptionis vivere et ideo animatum 
esse; — b) ipsum regulariter et sine intermisione sese 
evolvere, et quidem ita ut evolutio naturaliter terminetur 
ad hominem : ab initio enim omnia ita sunt disposita, ut 
hominem necessario producant; — c) foetum ab initio 
iam omnia habere necessaria ut sit homo : constat enim 
unum et idem esse ens quod concipitur, evolvitur et deni- 
que nascitur. Accedit quod nullum assignari valet momen- 
tum quo anima infunderetur. (1) Unde moderni anima- 
tionem immediatam quasi certam habent. (2) 


Hisce ultimis temporibus, rursus facta est res magis 
dubia. Constat enim, et semen viri in ipso vivere vita pro- 
pria et independent!, et ideo animari non quidem anima 


(1)Hacc argumenta non sunt apodictica. Primum non probat, quia 
si anima ab instanti conceptionis infunderetur, et sibi ipsi corpus suum 
construeret, esset exceptio unica huic universali legi : nullam infundi 
formam, nisi materia ad illam recipiendam sit proxime disposita. Alte- 
rum, ex experientia petitum, probat tantum, ab initio adesse in em- 
bryone quoddam principium vitae et virtutem sufficientem producendi 
hominem, vel saltem embryonem in talibus poni circumstantiis ut in 
hominem necessario evolvatur; non autem quod ab initio iam sit homo.— 
A sententia autem Aristotelis et S. Thomae multi recesserunt, praeser- 
tim ex oppositione ad Scholasticorum systema de materia et forma, eo 
quod ipsorum intclligentiam transcendit, unde animarum in foetu succes- 
sionem ut aliquid incredibile habent et absurdum; — item ex falsis 
experientiis, quibus constare putabant, foetum omnia organa homini 
essentialia, in parvis utique dimensionibus, iam ab initio habere. At haec 
nullum adhuc hodie movent. 

(2)Ita Capell mann, Medicina Pastoralis, de abortu. ; Eschbach, Disp. 
Phys, theol. disp. 3, cap. 2, prop. 2 et 4; Antonelli. L, n. 255, nota; Sur- 
bled, la Morale dans ses rapports avec la Médecine, t. I1; Gur y-Balleri- 
ni, Th. M., I, n. 402; Lehmkuhl, Th. M, II, n. 74; Aertnijs, Th. M, I, 
n. 192; Genicot, Th. M., I, n. 374; Tanquerey, Th. M. suppl. ad 
Mate., n. 63, et alii. Melius Noldin, Th. M. II, n. 69 : « Fere commu- 
nis sententia.., sed probabilitatem non excedit. » Item Salsmans et 


Pruemmer. 

viri des principio vitali proprio (1), et simiiter ovum 
feminae vivere in ipsa; et utrumque elementum non sem- 
per statim post copulam uniri. Quando autem uniuntur, 
non tanta nec tam radicalis fit mutatio, ut compositum 
dicatur tunc iam vivere anima rationali : cum enim antea 
principio vitali proprio utrumque elementum separatum 
vivebat, simili principio et nunc vivere unitum, videtur 
affirmandum. Anima ergo rationalis probabiliter infun- 
detur tantum, quando fœtus radicalem omnino mutatio- 
nem subit, et externam acquirit speciem hominis; quod 
fit versus finem tertii mensis : tunc utique adest ratio 
éu dicatur animari anima rationali (2). Differentia ta- 
men inter masculos et feminas, quam antiqui adstrue- 
bant, falsis quibusdam experimentis innixi, certissime est 
reiicienda : hoc enim tempore, nondum discerni valet 
ipsa differentia sexus. « Generationis enim organa, testa- 
tur Eschbach (o. c. 3, c. 2, prop. 4), apud fectum, nonnisi 


(1) « Le spermatozoide (élément mále)... a une vie propre distincte de 
celle des spermatozoides voisins et de celle du générateur, pusqu'il peut 
continuer à se mouvoir séparément des autres spermatozoides, et en de- 
hors du générateur... L'ovule mûr (élément femelle) a une vie à part 
comme le spermatozoide.. Dés avant la fécondation, il y a dans chaque 
élément générateur une vie individuelle, donc un principe de vie. une 
âme... » Ita Chollet, prof. Insul, in Diet, de Théol. cath., art. 
Animation. Id iam fatetur S. Thomas (T, q. iig, a. 2), semen non animari 
anima viri, « quia... si animaretur,, dum resolvitur et separatur a vivente, 
amitteret formam totius, et simul cum ea vitam; sicque esset in via ad 
corruptionem, nec posset proinde esse principium vitae in vivente genito. » 
Goudtn, Philosophia, tom. ITT. de Anima, a. 4. 

(2) Nec postea assignari valet ullum aliud momentum, quo verisimili- 
ter anima adveniret. Hinc damnata fuit ab Innoc. XI, prop. 25 : « Vi- 
detur probabile foetum, quandiu in utero est, carere anima rationali, et 
tunc primum incipere eamdem habere cum paritur, ac consequenter in 
nullo abortu homicidium committi ». Neque obstat quod tertio mense 
completo, vita intellectualis exerceri nequeat; id enim nullus probabit, et 
ceteroquin hoc dato, adest tamen, vita sensitiva non quocumque modo, 
sed quatenus ordinatur ad vitam rationalem ,ita ut in dispositionibus 
suis essentialiter differat a vita simplicis animalis. 


post tertium vel quartum a conceptione mensem, sat dis- 
creta apparent, ut decernatur utrum mas sit vel femina, 


cum antea cuiusnam sexus embryon sit, nullus dicere va- 
leat. » 


II. Cum utraque sententia de momento quo fœtus ani- 
matur sit probabilis (1), sequitur omnes fœtus viventes 
esse baptizandos, absolute post tertium mensem, ante hoc 
tempus sub conditione : si es homo, vel : si es capax. 
Charitas enim, etiam cum magnis incommodis temporali- 
bus, stricte obligat omnes ad procurandum salutem alte- 
rius; et ideo praecipit ne ex actione vel omissione nostra 
sequatur etiam probabile periculum alterius salutis. Si- 
cut enim fœtum, probabiliter animatum, illicitum est occi- 
dere, ita illicitum est sine Baptismo abiicere; sed ante om- 
nia certo salvanda est anima. 

Foetus igitur abortivi certo vivunt, vel probabiliter tan- 
tum, vel certo sunt mortui. Si certo vivunt, baptizari de- 
bent, absolute si formam hominis gerunt i. e. post ter- 


tium mensem, ante hoc tempus, sub conditione : si es 
homo. — $Si probabiliter vel dubie vivunt, baptizentur 
sub conditione : si es homo. — Si certo mortui sunt, non 


sunt baptizandi. 


III. Signa certa mortis sunt (2) : 1) Si ovum discissum 
nascitur primis mensibus, quod non raro accidit : tunc 
enim foetus est deperditus vel absorptus, et certo mortuus; 

2) Si antequam expellatur, diu remanserit in utero a 


(O « Dans l’état actuel de la question, il semble qu'il n'y ait, ni dans 
la sainte Ecriture, ni dans la tradition, ni dans les documents pontifi- 
caux, ni dans la théologie, ni dans la philosophie, ni dans la biologie, 
aucun argument décisif en faveur de l'une des deux animations. » 
Ita Chollet, in Did. de Thtol. eath., a. c. 

(2) Indicantur apud Capellmann, 0. c., de Baptismo; et apud De Smet. 
Dantur quoque alia signa pro medicis. 


placenta, vel cum placenta ab ipsa matre disiunctus, cer- 
to mortuus prodit et corruptus; 

3) Si ova abortiva efficiunt massam, quam molam (1) 
vocant; de quo casu iam scribit Hieronymus Florenti- 
nius (2) : « Si involucrum illud effusum appareat mem- 
brana circumdatum quae sit subalbi coloris, similis intes- 
tinis, figurae ovalis, et quae digito tacta mollescat et 
cedat, signum est fotum esse, non molam:si vero... sit 
caro informis, nigris venis et sanguineis intexta, scabra, 
dura aut vario colore infecta, tunc mola indicabitur, non 
foetus » (3) ; 

4) Si putrefactio ovi vel foetus habeatur non incipiens 
tantum, sed bene apparens, cuius signa sunt maculae et 
foetor; 

5) S1 adsit corrupta et putrida profluvies, corruptio 
liquorum amnii, sanguinis, etc. quae, imminente fere obor- 
tu, ex utero fluunt; 

6) Generatim pro fœtibus septimi et octavi mensis : si 
fiat effusio liquoris amnii pluribus diebus ante partum, 


/j) Mola est fructus conceptionis vitiatus, idque ita ut plerumque ne 
vestigium quidem foetus reperiatur: qui fructus iners sane nec debet 
nec potest baptizari. 

(2) In diss. de Hominibus dubie baptizandis. 

(3) Ad praedictorum intelligentiam notetur cum Antonelli, t II, 
n. 22-23 1 < Primis 4 mensibus non semper abortus sequitur causam, quae 
illum producit, et in involucris foetus nonnulli processus accedunt qui ad 
abortum lente disponunt, quibus fit ut ovulum minuatur et foetus pereat, 
saepe in membranis et praesertim in caduca serotina lacerantur vasa 
sanguinis, quae valde augent magnitudinem ovi, quod tunc efficit molam 
sanguineam, vel plus minus profunde illud immutat; cum vero hae hae- 
morrhagiae membranarum factae fuerint iam a longo tempore et mem- 
branae appareant decoloratae, tunc habentur molae carneae; — ali- 
quando in membrana amniotica deest embryon, qui post mortem macera- 
tionem passus fuit : aliquando inveniuntur tantum eius parva vestigia; 
aliquando demum embryon perfecte conservatus remanet. — Cum scii, 
abortus sequitur causam abortus ipsius, ovulum est perfecte conser- 
vatum ». 

aut maxima sanguinis profluvies multis horis ante partum, 
ut in placenta praevia (1). 

Deficientibus illis signis, semper baptizandum est ovum, 
si sit recens, non decoloratum vel putridum; et fœtus, si 
sit albus, et non gilvus vel subfuscus. 


IV. Signa certa vitae sunt : 1) pulsatio cordis (quod 
initio prope caput est positum), quae iam observari potest 
ordinario post 5 vel 6 hebdomadas (2); 

2) motus qui in musculis observari possunt, aliquando 
iam a tertio mense, ordinario autem non ante quintum 
mensem completum, quo tempore musculi iam sunt per- 
fecte exculti ; 


3) pulsatio funiculi umbilicalis quae tactu percipitur. 


V. Quibusdam visum fuit valde difficile Baptismum 
conferre embryoni, tum propter parvas ipsius dimensio- 
nes, tum propter periculum mortis quod, ruptis mem- 
branis quibus involvitur, ex aqua frigida vel ex contactu 
aéris embryoni immineret (3). lamvero, quamvis initio 
sit valde parvus, facile tamen cognosci potest : post men- 
sem (et aliquando post 3 hebdomadas) habet longitudi- 
nem 1 centimetri, si extendatur; post 6 hebdomadas, us- 
que ad 17-25 millimetr. longitudinis; ad finem tertii men- 
sis, 7-9 centimetr. Tales autem fructus consultum est bap- 
tizari per immersionem et quia sunt valde parvi et quia 
ita facile in liquore amnii natant ut incertum sit utrum 
aqua baptismal! attingantur; accedit quod secundum ali- 
quos possent occidi contactu aéris. 


(1) Quid sit placenta praevia, vide supra, p. 22, nota I. 
(2) Imo Antonelli (IL 28) : Probabilius in foetu cor pulsare inci- 
pit ante tertiam hebdomadam praegnationis; si non facile est advertere 


hascc pulsationes, sufficit notare an pulsationes sint in funiculo um- 
bilicali ». 


(3) Periculum tamen negat Capellmann, l c. 


Baptismus fit sequenti modo : sub aqua tepida velami- 
na disrumpantur, hisce disruptis statim forma Baptismi 
pronuntietur : si es homo, ego..., dum materia ovi effluat; 
et ut sacramentum certo validum omnino sit, foetus etiam 
statim extrahatur. 

Nec probari potest modus quem multi docuerunt auc- 
tores (1), fotum scii, prius esse baptizandum in mem- 
branis sub conditione : si possum vel si es capax; et ite- 
rum ruptis velaminibus, sub conditione : si non es bapti- 
zatus. Neutrum enim Baptisma est certum : non primum 
quia non fit in foetum ; nec secundum quia, ut isti dicunt, 
forsan aére occiditur foetus. 


VI. Quoad causas et signa abortus casualis notetur : 

A. Abortus locum habet (2) 

1) mortuo fotu, ut saepe fit primis mensibus praegna- 
tionis, cum insufficiens evadat eius nutritio ob nimiam 
evolutionem membranarum fœtalium, aut ob gravem hae- 
morrhagiam provenientem ex utero vel ex aliis organis; 
— aliquando vero fœtus moritur causa morbi, ex infectio- 
ne matris, qui illum interimit, aut (et hoc frequentissime) 
causa syphilidis, a patre transmissa, quin noceat matri, 
dum immediate organa essentialia vitae foetus mortaliter 
afficit. 

2) Alia causa, satis frequens, abortüs, habetur in non- 
nullis morbis intestini recti, in inflammationibus uteri aut 
vulvae, et praesertim in metrite, quae contractiones ve- 
hementes-uterinas, foetum eiicientes, inducunt quarto vel 
quinto mense praegnationis; tunc autem foetus ordinario 
prodit sanus sed moribundus. 


(1) Adhuc hodie ita dicunt : Theoi. Mech1.; Eschbach; Mourreau 
et Lavaud (Le médecin chrétien); olim docuerunt Cangtamila et De 


Breyne. 
(2) Antonelli I, ll. 419, et IL, n. 20. 


3) Item morbi, quos febris, deficientia oxygenii in san- 
guine, aut anemia acuta comitantur, aut praedispositio 
(ex haereditate vel morbosa irritabilitate) ad abortum, 
quo fit ut quaedam mulieres, ob quasdam parvas impres- 
siones quae aliis feminis minime nocent, abortum patian- 
tur, ut nonnulli parvi labores et minimae excitationes, 
levis agitatio spiritus, etc. 

4) Imo aliquando excitationes quae fiunt in nonnullis 
nervis, quae, via reflexa, transmittuntur ad nervos uteri- 
nos, contractiones inducendo, uti sunt excitationes in va- 
ginam aut super vulvam et ubera. 

5) Denique plures anomaliae genitalium internorum 
(uteri retroflexio, tumores, cicatrices quae impediunt ute- 
ri augmentum), anomaliae ovi et eius membranarum, lae- 
siones et operationes in genitalibus, fortes emotiones, pa- 
vor, vomitus incoercibiles, in quibus aliquando expellitur 
foetus cum morte certa matris. 

B. Quoad signa (1) abortus notetur : Tempore expul- 
sionis ovi uterus contrahitur, vasa sanguinea lacerantur 
cum haemorrhagia quae aufert ovum. Haemorrhagia 
igitur signum evidentissimum est abortus primis 3 vel 
4 mensibus. 

Abortus primo tempore praegnationis valde frequens 
est; in pluriparis frequentius habetur quam in primipa- 
ris. Primis hebdomadis formam prae se fert dolorosae et 
abundantis menstruationis absque gravibus symptomati- 
bus; quo fit ut mulieres eam patiantur, quin medicum 
advocent et quin advertant abortum ipsum. Secundo et 
tertio mense symptomata graviora sunt (2). Post quar- 
tum mensem, regulariter, haemorrhagia non habetur 
ante abortum, si excipias casum, quo separetur placenta, 


(1) Antonelli, II. n. 24-27. 

(2) Matres vel obstetrices doceant praegnantes de decursu abortus tum 
ad Baptismum ministrandum, tum ad removendas malas, quae oriri 
possint, consequentias. 

vel habeatur placenta praevia. Foetus hoc tempore edun- 
tur vivi, vel macerationem iam passi, mortui vel in statu 
moriendi. Saepe ovum emittitur cum placenta et membra- 
nis illud involventibus. 


VII. Monita practica. — Consilia danda medicis, obstetri- 
cibus et coniugibus. 

1) Examinanda sunt quae mulier gravida profudit in 
abortu vel fluxu sanguinis, etiam primis mensibus, ut si 
foetus detegatur baptizetur. Nec ideo sequitur sectionem 
caesaream hoc tempore semper esse faciendam : illa obli- 
gatio magis urget quam sectionis caesareae. Ex una enim 
parte minor requiritur probabilitas vitae in foetu ut ipsi 
Baptismus conditionate ministretur quam ut mater de- 
functa incidatur, quod medium est non omnino ordina- 
rium nec omnibus obvium ; et ex altera parte adest fundata 
spes foetum vivum inveniendi in casu abortüs, dum deest 
illa spes quando agitur de secanda matre primis men- 
sibus : facilius scii, conservatur vita in embryone, a matre 
sana et bene valente divulso, quam in foetu ex utero matris 
mortuae exsecando. Notari enim potest foetus minimos 
paucis diebus post eiectionem aliquando viventes inventos. 

2) Cum tamen, ante 6 menses, diu vivere non soleant, 
cito sunt baptizandi. Neque enim terendum est tempus in 
inquirendis signis vitae, sed si ovum apparet recens et 
fœtus albus statim est baptizandus. 

3) Ante finem tertii mensis, signa vitae solent esse in- 
certa, et difficulter observantur propter embryonis parvi- 
tatem (1); unde de facto, in praxi, coincidit tempus quo 
foetus certe sit homo et quo vita cum certitudine observari 
possit. Et ideo Codex luris canonici tanquam generali 
norma practica, quae valet ordinario et in pluribus, statu- 


G) « Rarius contingit ante mensem tertium finitum vitam observari in 
embryone, saltem absque involucris suis e sinu materno eiecto ; sic autem 
eiici solet 5nde ab incepto tertio mense >. De Smet, De Sacr., n. 319. 

ere potuit (can. 747) : « Curandum ut omnes fœtus abor- 
tivi, quovis tempore editi, si certo vivant, baptizentur 
absolute; si dubie, sub conditione ». Regulariter scii., nisi 
quid certo obstet, ita est faciendum. Codex loquitur se- 
cundum ordinario contigentia et rarissimas potest negli- 
gere exceptiones (1). 


4) Sciant medici, obstetrices, coniuges, modum bapti- 
zandi, quid baptizare debeant et quandonam sub con- 
ditione. 


5) In partu periculoso aquam naturalem tepidam ad 
manum habeant; sub gravi tenentur aut manus suas, quan- 
tum fieri potest, purgare a sanguine, pituita, fœcibus, 
quia secus facile aqua redderetur impura, aut aquam 
puram mediante vasculo infundere. 


6) Pronuntient, dum aqua fluat (ad quod non sufficit 
ut solum intingant pollicem), formam integram, moris 
non interpositis; et cum debita intentione, sub nulla con- 
ditione de futuro, v. g. : si infans poterit nasci vel eccle- 
siam adire, etc. Id quoque faciant, si possibile, coram 2 
testibus, vel saltem uno (can. 742) ; et de re facta moneant 
parochum. 


7) De hisce ut instruantur curare est parochi, et quidem 
sub gravi (can. 743). Optimum est si medicus catholicus 
vel, ipso deficiente, parochus doceat obstetrices et istae 
vel parentes doceant iuniores matres et uxores. Ad hoc 
jtiles esse possunt : Instructions sur la manière de bap- 
tiser les enfants nouveaux-nés. Onderwijzingen aangaan- 
de het doopsel der nieuwgeboren kinderen. (Mechliniae, 
1851), quae inveniuntur in appendice ad tract, de Sacra- 
mentis Theol. Mechl, at aliquatenus sunt obsoletae; — 
item Instructio ad Clerum de erudiendis obstetricibus, 
episcoporum Austriae, 7 April. 1894, quae legi potest 


(i) Codex sententiam < minime doctrinaliter proponit, sed mere tradit 
practicam normam ». Ita Vermeersch, Th. M., III, n. 239. 

apud De Smet, de SacrlB, vel in Nouv. Revue Théol. fran- 
caise 1900, p. 95; — item Salsmans, Geneeskundige Plich- 
tenleer (pro excultis) ; — item Baptême d'urgence pour 
raisons médicales. Doopsel in den nood en rol van den- 
geneesheer (Act. cath., Bruxellis, 1922), opusculum tamen 
non undequaque probandum (1). 

Instructio sponsorum a sacerdote saepius non fit sine 
magnis incommodis, aliquando confessarius post matri- 
monium initum eos potest instruere, si occasio detur 
sit tamen prudens. 


VIII. Animadversio de sepultura. « Quicumque fœtus, 
si fuerit baptizatus sive in utero sive extra uterum, sive 
absolute sive conditionate, in loco sacro sepeliatur; in 
loco vero profano, si absque Baptismo mortuus prodierit; 
fotus autem ex matre defuncta extractus et Baptismate 
suscepto mortuus, in sinu matris reponatur ut cum ea 
sepeliatur ». Ita De Smet, de Sacrls n. 323. Cfr. Rit. Rom. 
tit VI. c. 2, n. 7. 


(i) Praetermisso inopportuno excursu de casu  moribundi adulti 
sensibus destituti qui gratis et improbabiliter omnino affirmatur bap- 
tizari posse cum sola intentione sese salvandi; plura traduntur non 
satis recta, quae nimiam accusant cupidinem minuendi obligationes. 
Notamus assertiones : 1) in crinibus collatum Baptisma esse fere certum ; 
2) placentam esse originis foetalis; 3) in praxi nunquam adesse matri 
obligationem  subeundi sectionem  caesaream; 4) foetum posse matri 
mortuae supervivere solum per semihoram vel alifluanto plus, dum 
tamen etiam per plures horas fieri possit; 5) consilium datum consan- 
guineis et obstetricibus generatim abstinendi a sectione caesarea post 
mortem matris. Laudabilis forsan est intentio pacem reddendi conscien- 
tiis; sed ne fiat cum detrimento veritatis et amputatione divinae legis. 

Quaestio Quinta 


DE BAPTIZANDIS MONSTRIS. 


I. Monstrum est fœtus in quo species corporis humani 
totaliter aut notabiliter est deformata; fœtus deformis 
a muliere editus qui pro varia deformitate vario nomine 
nuncupatur. 

Quoad monstra simplicia, tres solum occurrunt casus 
monstrum enim vel est acardiacum i. e. sine capite et 
pectore, vel caput habet humanum, vel caput ferinum. 
« Caput sine pectore aut pectus sine capite non inveniun- 
tur » (1). 

1) Si est acardiacum i. e. constat solo ventre et pedibus 
sine capite et pectore (si, quod raro accidit, cor adsit, 
est rudimentale et atrophicum), non est baptizandum; 
a fortiori si sit mola seu massa carnea informis. Ratio 
est quia certe non est homo, utpote organis ad vitam hu- 
manam omnino necessariis carens (2). 

2) Si habet caput humanum aut humano propius, ab- 
solute est baptizandum, etiam si sit hemicephalus vel 
caranium, quia adest caput (3). 

3) Si habet caput ferinum, tunc baptizandum est sub 


(1) Capeiimann, 0. C, p. III. 

(2)Acardiacum regulariter cum alio fcctu bene evoluto invenitur, 
mortuumque semper editur, post foetum bene formatum. Sed nec in 
utero est baptizandum. 

,3) Hemicephalus dicitur quia in eo facies magis evoluta et cranium 
cum cerebro plus tninusvc diminutum; Acranium quia caput depressum, 
ita ut olim capita felis aut chcloniae dicerentur. — Simplicia itaque, 
scii, acrania, cyclopia, (cum uno oculo in medio frontis), polydactylia 
(cum pluribus digitis), amcla (sine brachiis et pedibus), phocomela (cum 
membris brevibus sicut phocae), sympodia (cum cruribus cohaerentibus 
'n unum truncum), Aydrocephalia (cum capite enormi aquam continente) 
sunt absolute baptizanda. Monstra amorpha et anorma (massae informes 
vel rotundae) multo probabilius sunt simplices massae carneae, sed quia 
habent aliquid ossium capitis, cerebri et trunci, ideo non est omnino 
certum. 


conditione : si es homo. Rituale dicit t. II, c. I, n. 19 
« Monstrum quod humanam speciem non prae se fert, 
baptizari non debet »; sed id scriptum est tempore quo 
putabatui' monstra ex congressu mulieris cum brutis oriri 
posse, dum hodie constet id esse impossibile (1) et mons- 
tra formari ex causa morbida vel ex accidentali concursu 
causarum vel ex vehementi matris imaginatione aut ter- 
rore. Unde multi recentiores aiunt omnia monstra esse ab- 
solute baptizanda, quia omnis foetus vivus est homo; sed 
hoc dicunt ex praeiudicata eorum opinione de animatione 
foetus ab initio conceptionis. At etiam probabile est foetum 
animari solum circa finem tertii mensis, quando acquirit 
externam speciem hominis; sed ante tertium mensem de- 
formari forsan potest, ita ut nunquam ad praedictum sta- 
dium externae speciei humanae deveniat. Insuper ubi de- 
formatur fœtus tempore quo iam animatur anima ratio- 
nali, num repugnat ut haec anima corpus ineptum derelin- 
quat et ipsi anima bruti succedat? 


II. Quoad monstra geminata (duplicia vel multipli- 
cia) (2), vel certum est unum aut plura adesse individua, 
vel erit dubium. 

1) In dubio utrum monstrum sit unus an plures homi- 
nes, quia habet duo pectora et caput unum, vel duo capita 
et unum pectus, vel duo capita et pectora fere non dis- 
tincta. unum caput absolute baptizetur; alterum caput aut, 
isto deficiente, pectus quod capiti non videtur respondere, 
vel utrumque si nullum respondeat capiti, sub conditione: 
si non es baptizatus (Rit. rom. n. 21). 

2) In aliis casibus perspicuum est vel quod sit unus 
homo tantum, vel quod sint duo (aut plures) distincti; 


(1) « Hodie nemo est qui tenet mulierem cum fera congredientem, 
feram aut quemcumque fetum gigrære posse ». Ita Dr. Leroux, in 
Revue Eccl. de Liége, 1909-10, p. 107. 

(2) Tricephalia cum 3 capitibus sunt rarissima; item triplicia; sed 
frequentius triplicia parasitaria. 

v. g. si duo distincta sint capita et pectora ita ut sola trun- 
ci pars inferior sit communis, indubie duo censentur indi- 
vidua, adeoque singula seorsim sunt baptizanda, ut praes- 
cribit Rit. rom. n. 20; e contra, si unum habeatur caput 
unumque pectus, et sola membra inferiora multiplicentur, 
unicum reputetur vitae centrum, unumque individuum 
semel dumtaxat abluendum (1). 


III. Animadversiones. 1) Generali formula ait Codex 
iuris, can. 748 : « Monstra et ostenta semper baptizentur 
saltem sub conditione; in dubio autem unusve an plures 


(Gi) Distingui solent : A. Duplicia aequalia seu dicephalia, quae habent 
duo capita plus minusve distincta 

1) thoracopago (haereo) habent 2 capita et 2 pectora iuncta, 

2) diprosopa (bis-facies) habent unum pectus et unutn caput sed duas 
facies, 

3) ischiopaga habent duo capita opposita et duo corpora coniuncta per 
ossa pelvis, sed umbilicum unicum, 

4) craniopago, quae habent cerebrum et corpus duplex, ita quod ad- 
haereant per verticem capitis, aut per occipitium, aut per ossa frontalia, 

5) Pyf/opaga, >n quibus duo adhaerent per extremitatem columnae 
vertebralis, nates, os sacrum et coccygem ; 

B. Duplicia inaequalia, scii.: 

1) synccphalia, quae habent 2 pectora et | caput, inter quae cephala- 
thoracopagus in quo duo coniuncta inveniantur ab umbilico ad verticem 
capitis. Rarissime adsunt duo capita cum duplici facie (ianiccps); ordi- 
nario una est factes completa, et vestigium alterius, sed cerebrum adest 
duplex, duplex quoque columna vertebralis, ita ut in medio pectoris 
coniungantur ; 

2) parasitaria, v. g. : a) epigastria, quae ordinario habent solum pelvim 
et extremitates inferiores; aliquando tamen baptizanda, si adsit collum 
vel et caput; 

b) engastria, quae sunt parasitae in ventre alterius; 

c) papiracea, in quibus unus foetus comprimit alterum iam mortuum; 

d) epipygia, quae alteri adhaerent in regione sacri et possunt habere 
intestina et extremitates; 

e) epignathia, quae adhaerent super maxillam ut foetalis tumor. Patet 
omnia haec parasitaria non esse baptizanda. 

Notetur antem praedictam enumerationem non esse completam. 

sint homines, unus absolute baptizetur, cetera sub condi- 
tione. » Quod valet per se et regulariter. 

2) In casu multiplicis monstri, si periculum mortis im- 
mineat tempusque non suppetat ut singula separatin'! bap- 
tizentur, poterit minister, singulorum capitibus aquam in- 
fundens, omnes simul baptizare dicendo : ego vos baptizo, 
in nomine, etc. Quod tamen extra periculum imminens non 
est licitum, cum tunc semper forma pro unoquoque sit 
repetenda (Rit. n. 20). 

3) Obstetrix tacere debet de monstris, ne familiae dis- 
plicentia causetur. Nec parentibus id imputet etiam sub 
levi culpa. 


IV. Perpetuo amentes qui nunquam habuerunt usum 
rationis, statim baptizari possunt sicut infantes; qui usum 
rationis habuerunt, baptizari possunt dummodo hanc in- 
tentionem habuerint saltem implicitam. Illi qui non in 
perpetuum sunt amentes, baptizari debent in lucido inter- 
vallo, nisi in casu extremae necessitatis (can. 754). 


Quaestio Sexta 


DE REBAPTIZANDIS SUB CONDITIONE. 


I. Potest et debet Baptismus repeti sub conditione, quo- 
ties adest aliquod dubium positivum, serium et prudens 


(in rationibus alicuius gravitatis, non in scrupulis funda- 
tum), non spernendum, de eius valore, v. g. ut semper fit 
ouando Baptismus in utero fuit collatus, capite nondum 
emisso (can. 746 $ 2 et 5) ; secus iterari non potest sine 
peccato gravi. In primo casu enim lex charitatis procu- 
randi salutem aeternam praevalet legi religionis quae 
v^tat sacramentum exponere nullitati; in secundo casu, 
sacrilegium est sacramentum ministrare incapaci. 

Quae principia, propter practicum in sacro ministerio 
rei momentum, non solo Baptismati a persona laica, in ne- 


Æltate ex eventu embryologico aut ob aliud periculum, 
ministrato; sed, ut plenius patefiant, universim omnibus 
variis aliis casibus occurrentibus, placeat applicare. 


II Secundum principia enuntiata per se non sunt rebap- 
tizandi pueri ab obstetricibus, medicis, laicis baptizati; at 
in praxi saepius sunt rebaptizandi, quia suspicio quaedam 
adest generatim, nisi testimonium baptizatoris testimonio 
testium excultorum confirmetur, etiam unius omnino fide 
digni, aut nisi ipse sit omnino fide dignus. Ubi ergo perso- 
na omnino seria, etiam mera obstetrix ; quae sit fide digna, 
circumspecta, et in ritu baptizandi instructa, asseret in- 
fantem a se rite baptizatum esse, non esset cur de valore 
Baptismi serio dubitaretur; non facile tamen fidendum 
declarationibus obstetricum quia non audent fateri se male 
baptizasse ne amittant fiduciam parentum, vel quia agi- 
tationis causa aut aliquando et ebrietatis sui compotes hoc 
momento non fuerunt. 


De tali Baptismo est instituendum examen, nisi quis cer- 
tus sit se ad certitudinem pervenire non posse, vel cognos- 
cat modum agendi baptizatoris esse dubium, vel parochus 
qui rem examinavit aut alius fide dignus testetur Baptis- 


mata collata habenda esse dubia, etc. In quo examine in- 
terrogandum : 


a) quis baptizaverit et in quibusnam adiunctis 
si enim Baptismum contulit persona quae anxia, 
perturbata et perplexa esse solet, vel si Baptismus collatus 
fuit a prudenti, at in adiunctis difficilioribus, in quibus ob 
repentini casus periculum omnia festinanter et perturbate 
agenda erant, facilius est dubitandi locus; 


b) quam formam pronuntiaverit, et an vocaliter pro- 
nuntiaverit, et non solum mente; 


c) quam et quantam aquam et ubi effuderit; 


d) num simul formam protulerit et abluerit; 

e) quam intentionem habuerit (1). 


III. Sub conditione baptizandi sunt pueri expositi, etiam- 
si apponatur schedula attestans ipsorum Baptisma, nisi 
certa notitia habeatur personae a qua schedula scripta 
sit, vel nisi indicet quisnam baptizaverit. Unde can. 749 
« Infantes expositi et inventi, nisi re diligenter investi- 
gata, de eorum Baptismate constet, sub conditione bapti- 
zentur ». 


IV. Qui inter Christianos est educatus et non habet tes- 
timonium Baptismatis, scriptum vel orale, generatim, cen- 
seri potest et praesumitur baptizatus in regione ubi om- 
nes omnino baptizantur. Si tamen serium dubium (ex posi- 
tivis indiciis )propter aliquam circumstantiam oritur, v. 
g. quia parentes indifferentes vel négligentes, vel vaga- 
bundam aut omnino turbatam duxerint vitem tempore na- 
tivitatis, etc., baptizetur sub conditione. 


V. Examen instituendum est, episcopo consulto, de Bap- 
tismo collate ab haeretico vel schismatico. 

Quodsi 1) iudicatus fuerit validus, non renovatur sed 
recipitur abiuratio seu professio fidei coram 2 testibus, et 
datur absolutio a censuris in foro externo ab episcopo vel 
a clerico ad hoc specialiter delegato, et ministratur sacra- 
mentum Poenitentiae. 

2) Si Baptismus fuerit invalidus, rursus conferatur ab- 
solute (2), et nulla fit abiuratio, nec fit confessio, nec da- 
tur absolutio. 


(1) Praecipue examen erit de materia et forma, quia recta intentio 
praesumitur, nisi specialis sit ratio dubitandi. 

(2) Ita in ordine ad receptionem in Ecclesiam ; nam ut notat Noldin, 
Th. M., III, n. 75, in casu matrimonii mixti Baptismus non repetitur sub 
conditione, si quis in haeresi manere vellet : in ordine ad matrimonium 
enim non requiritur certitudo de valore Baptismi suscepti (S. Off. 
13 april, 1878). 

3) Si Baptismus dubius sit, vel si nulla inquisitio insti- 
tui aut circa valorem sacramenti nihil resciri possit, est 
praesumendus dubius et iterandus sub conditione. (S. Off. 
20 nov. 1878). Quo casu hic ordo est servandus 

a) abiuratio seu professio fidei, cum absolutione a cen- 
suris in foro externo (pro puberibus) ; 

b) auditio peccatorum, et excitatio ad contritionem; 

c) Baptismus conditionatus ; 

d) confessio summatim iterata et absolutio conditio- 
nata (Instr. S. Off. 20 iul. 1859 et 2 dec. 1874). 


VI. Epilogus. Haec sunt certissima principia tutissima- 
que praesidia, quae sacramentorum ministris ante oculos 
ponit et inculcat mater nostra, Ecclesia. In decursu saecu- 
lorum, ut moralitatis et iustitiae vindex, tuita est vitam 
humanam; at multo magis de hominum vita aeterna, in- 
defectibiliter, ut optima mater, se ostendit sollicitam. 
Cuius doctrinae memores, salutiferisque principiis innixi, 
omnis etiam parvissimae Dei creaturae saluti invigiles, 
quantum ipsorum est laborabunt sacerdotes in aedificatio- 
nem corporis Christi et efflorescentiam regni Dei. 


Appendix. 


DE CONCEPTIONE POST STUPRUM IMPEDITA. 


Doctrinam supra expositam de illicita expulsione semi- 
nis a femina violata (1), iam tradidimus scribendo 
« Quaestiones de Castitate et Luxuria. » (2) 

Cuius opusculi laudem Ephemerides Theologicae Lova- 
nienses (lan. 1927) magna cum benevolentia pronuntiare 
voluerunt, simul tamen restrictionem ponentes quoad doc- 
trinam indicatam, quam vocant obscuriorem et quam val- 
de dubiam videntur habere. 

Ut autem obscuritas et dubium, quantum fieri possit, de 
medio tollantur, animadversiones criticas cl. recensons 
sequentibus considerationibus illustrare nobis liceat. 

Inter alia quaerit 

1) an expulsio seminis durante actione copulae sit pos- 
sibilis, 

2) an aequiparanda sint ovulum fecundatum et semen 
ante fecundationem, 

3) an probanda sit formula : « semen iam est in paci- 
fica possessione loci proprii », quae sapit anthropomor- 
phismum qui in praesenti non est ad rem, 

4) an modus exercendi onanismum, impediendo concep- 
tionem per enecationem spermatis, sit peccatum contra 
iustitiam? Cum enim nondum adsit persona humana, non 
adest ius, nec proinde violatio iuris nec iniustitia. 

Respondemus : 1) cl. professorem forsitan in legendo 


(1) Vide I, q. V, art. 4, pag. 43-44. 
(2) Q. 3- a. 2, an. 2, pag. 38-39. 

passum esse distractionem; non diximus licitum durante 
copula semen expellere, sed scripsimus repellere; 

2) aequiparanda esse ovulum fecundatum et semen, 
quia utrumque, magis vel minus proxime, est via ad ho- 
minem. Sane eiicere embryonem aut ovulum fecundatum 
non solum illicitum est quia probabiliter iam est animatum 
anima rationali. Etiam ab illis qui animationem tardiorem 
admiserunt, id habitum fuit illicitum, quia impeditivum 
generationis humanae. Et idem principium videtur valere 
de semine, quod est homo in potentia, ut ait S. Thomas, 
Q. D. de Malo 15, a. 2 (1); 

3) omnino decet vitare anthropomorphismum et uti mo- 
dis loquendi propriis; sed ita responsum dedimus illis qui 
semen habent ut iniustum aggressorem, quod magis est 
anthropomorphicum ; 

4) iustitia est ad alterum; id autem a cl. professore in- 
telligitur : ad alterum individuum humanum. At 

a) adest quoque iniuria erga societatem humanam, imo 
iustititia legalis prima est inter species iustitiae. Omnis 
autem luxuria est contra bonum commune societatis hu- 
manae, et hac ratione est mortale peccatum; 

b) esse iniuria potest non solum erga alterum hominem, 
sed etiam erga Deum. Ipse nobis dedit dominium in cunc- 
tas res exteriores; non autem in vitam humanam, nec in 
corpus nostrum, sed solum usum (secundum naturam rei 
et ad mentem Creatoris) ; unde suicidium est peccatum 
contra iustitiam. Hac ratione etiam luxuria continet inius- 
titiam erga Deum. « Ex eo, ait S. Thomas (II-II, q. 153, 
a. 3, ad 2), quod aliquis inordinate suo corpore utitur per 
luxuriam, iniuriam facit Deo, qui est principalis dominus 
corporis nostri ». Nam « ordo naturae est ab ipso Deo. Et 
ideo in peccatis contra naturam, in quibus ipse ordo natu- 


(i) Imo addit S. Doctor : « inordinatio circa emissionem seminis est 
circa vitam humanam in potentia propinqua ». 


rae violatur, fit iniuria ipsi Deo ordinatori » (ib. q. 154, 
a. 12, ad. 1). 

Si autem ius et dominium in vitam aut in corpus hu- 
manum non habemus, nec habemus in foetum qui est via 
ad humanum corpus et vitam, nec in semen quod nihil aliud 
est ac principium vitae. 

Unde omnis actus quo de illis disponimus est iniustitia 


erga Creatorem et societatem humanam (1). 


Ephemerides Lovanienses modum nostrum loquendi et 
argumentandi magis impugnarunt, quam ipsam thesim de 
ilicita expulsione seminis a femina violata, cum recenter 
declaraverint (oct. 1927, p. 653) constare ex iis quae 
dixerimus id esse peccatum contra naturam. Ulterius autem 
progressa sunt Collectanea Mcehliniensia ( maii 1927): 
« Cum moralistis optimae notae, aiunt, dicendum est mu- 
lierem oppressam posse semen ante conceptionem expellere. 
Quod si applicanda esset huic casui ratio ab auctore allata: 
opus naturae abrumpere est illicitum, nec posset mulier 
se agitare, causando ita effusionem seminis, nec unquam 
liceret abrumpere copulam, nam et tunc opus naturae est 
inceptum ». 

R. Sedulo distinguendum est opus naturae, quod sine 
cooperatione hominis et independenter a libera voluntate 
perficitur, et opus voluntarium hominis : hoc ultimum, 
quatenus est malum, est impediendum, quantum possibile 
est, et cessandum, et si est bonum, licite potest abrumpi 
propter rationem proportionate gravem; illud autem 
abrumpere et impedire est peccatum contra naturam. lam- 
vero copula carnalis non est opus naturae, sed opus vo- 
luntarium hominis; finita autem copula incipit opus na- 
turae, quo semen in vagina receptum propriis viribus se 


(i) Eadem doctrina exponitur in opusculo generatim, etiam a cl. 
recensore, sine restrictione laudato : Duynstee, C. SS. R., De Leer 
der Kuischheid. 


moveat ut corpus mulieris magis penetret. Ergo copula 
finita intervenire ad impediendum opus naturae est illi- 
citum ; — sed opus hominis, nempe copulam, si sit stupra- 
toria, interrumpere aut impedire ne semen recipiatur est 
licitum; et etiam coniugalem abrumpere licitum est prop- 
ter rationem proportionate gravem. Aut si tunc opus na- 
turae iam dicatur inceptum, ita tamen non abrumpitur 
quatenus est opus naturae, cum semen receptum non 
expellatur; sed quatenus est opus voluntarium hominis, ne 
ipsa copula continuetur. Et sic omnia logice concordant. 

Et quamvis in casu aliqui auctores licitum esse semen 
expellere dixerint probabile, eo quod existimaverint semen 
considerari posse ad modum iniusti aggressoris; quia ta- 
men haec ratio nullius est valons, etiam probabilitas eorum 
sententiae evanescit. 


En quod nobis videtur verum. Semen itaque, totum 
quantum est, unice existit propter generationem ; ergo il- 
licitus est quicumque usus seminis ad alium finem et gene- 
rationis impeditivus. 

Et sicut omne mendacium non solum intrinsece sed et 
essentialiter est malum quia contra naturam sermonis, 
qui non existit nisi ad exprimendos mentis conceptus; ita 
omnis emissio seminis generationis impeditiva, quia est 
contra naturam seminis quod non est nisi ad generationem. 

Et inde intelligitur cur omnis directa expulsio seminis, 
extra illam quae fit in copula carnali, quocumque modo et 
quacumque de causa procuretur, ac proinde omnis quoque 
fecundatio artificialis proprie dicta, sit essentialiter illi- 
cita, quia actio quantum est de se, ex natura sua et ex mo- 
do quo fit, ita proiicit semen ut generatio naturaliter im- 
pediatur; licet per accidens, ex alia actione consequenti, 
huic defectui obviari possit et semen ad generationem or- 
dinari et ita artificiali modo ad istam conferre. 

Principium in tota sua universalitate et sine ulla limi- 
tatione ponit S. Thomas, 1. Ill, c. Gent, c. 122 : « Est bo- 

num uniuscuiusque quod finem suum consequatur; malum 
autem eius est quod a debito fine divertat. Sicut autem in 
toto, ita et in partibus considerari oportet, ut scii, una- 
quaeque pars hominis, et quilibet actus eius finem debitum 


sortiatur. Semen autem, etsi sitsuperfluum quantum ad in- 
dividui conservationem, est tamen necessarium quantum 


ad propagationem speciei; alia vero superflua, ut egestio, 
urina, sudor et similia, ad nihil necessaria sunt; unde ad 
bonum hominis pertinet solum quod emittantur, non so- 
lum autem hoc requiritur in semine, sed ut emittatur ad 
generationis utilitatem, ad quem coitus ordinatur... Ex 
quo patet quod contra hominis bonum est omnis emissio 
seminis tali modo quod generatio sequi non possit; et si ex 
proposito hoc agatur, oportet esse peccatum. Dico autem 
modum ex quo generatio sequi non potest secundum se, 
sicut omnis seminis emissio sine naturali coniunctione ma- 
ris et feminae; propter quod huiusmodi peccata contra 
naturam dicuntur ». 

BENEVOLO LECTORI. 


Edidimus, aliquot abhinc annis, « Quaestiones de Embryo- 
logia et de Ministratione Baptismatis »; quarum altera editio 
prodiit anno 1928. Ab hoc tempore novae quaedam quaestio- 
nes exortae sunt; aliae vero diversimode propositae, novis 
considerationibus illustratae, profundius investigatae fuerunt 
ac novis argumentis munitae. Praeterea quaestio de sterili- 
satione, quae est materia quadantenus connexa, speciale 
momentum obtinuit. Unde non ingratum videtur, si de istis 
omnibus iudicium modeste proferamus, atque opportuna 
monita, in ordine ad praxim pastoralis ministerii. Quare hoc 
novum scripsimus opusculum sub titulo: « Quaestiones de 
Embryologia et de Sterilisatione : series altera ». 

Cum autem inutile sit, saltem in pluribus, iam dicta repe- 
tere, ea quae in praecedenti explicuimus opusculo supponi- 
mus in praesenti libello, sed plura addimus, ita quod prius 
opusculum sit alterius necessarium fundamentum, et hoc alte- 
rum habeatur tamquam necessarium complementum prioris : 
sic ut nec unum sine altero perfecte intelligi possit. 

Quapropter, optime confrater, pari benignitate utrumque 


digneris accipere. 


AUCTOR. 


De Embryologia 


I. Embryologia est scientia satis recens 

Anno 1600 scripsit Fabricius ab Aquapendente librum 
De formato foetu, et quatuor annis postea, alium De forma- 
tione foetus. 

Anno 1651 statuit Harvey principium: Omne vivum ex 
vivo, sed putabat ovum in pariete uteri formari sub actione 
spermatis. Scripsit opus De Generatione animalium exercita- 
tiones, in quo describit embryon 2 dierum incubationis. 

Anno 1672, Regnerus de Graaf in mammiferis invenit ova, 
ut ait, seu potius vesiculas ea continentes. Hinc principium : 
Omne vivum ex ovo, exponit in libro De mulierum organis 
generationi inservientibus. 

Van Leeuwenhoeck (vel forsan ipsius discipulus L. Hamm) 
anno 1677 invenit nemaspermata : semen virile non est merus 
liquor sed filamenta continet mobilia. 

Cangiamila, anno 1745 italice, anno 1758 latine et exten- 
sius, celebre edidit opus: Embryologia sacra; anno 1755 
scripsit Wolff de Theoria generationis. 

Anno 1827 von Baer invenit ovulum humanum, et in opere 
De ovo animalium et hominis genesi, describit ovum, vitellum, 
membranam vitellinam. Semen constat quasi animalculis, quae 
ad instar animalium capite constant et cauda ac se movent: 
haec vocat zoospermata seu spermatozoida. 

Prévost et Dumas, anno 1824, demonstrant interventum 


| Cfr. Miller, Embryology, ed. 4?, New-York, 1921. 


nemaspermatum in fecundatione. Circa idem tempus, vesicu- 
la germinativa inventa fuit a Coste et Purkinje (1834), et 
macula germinativa a Wagner (1836). 

Ab anno 1840. plures ut Pander, Kôlliker, Reichert appli- 
cant theoriam cellulariam. Ipse Kólliker et Virchow (anno 
1855) ponunt principium : Omnis cellula ex cellula, omnis 
nucleus ex nucleo. Anno 1841 Kólliker originem invenit 
zoospermatum, ex transformatione scii, cellulae testicularis, 
sed putat esse cellulas incompletas; anno 1865 Schweigger 
et Le Valette asserunt esse cellulas completas. 

Anno 1843 Barry invenit sperma in ovulo, non ut agens in 
distans, sicut putabat de Graaf; anno 1879 Fol detexit eius 
penetrationem in ovulum, anno 1861 Gegenbauer ostendit 
ovulum esse veram cellulam. 

Ita omnia elementa essentialia foetui efformando iam sunt 
scientifice nota. 

lamvero embryologia investigat formationem embryonis, et 
omnes phases quas in sua evolutione foetus percurrit usque 
ad perfectam nativitatem. 


II. Quaestiones morales et pastorales de embryologia per- 
tinent per se ad materiam iustitiae, per accidens quandoque 
ad materiam castitatis : per se scii, ad quintum decalogi 
praeceptum; per accidens, v. g. quando fit operatio ad im- 
pediendam conceptionem seu generationem, etiam ad sextum. 

Ut autem intelligi valeant, oportet habere notiones scien- 
tiae physiologicae sufficientes, de modo quo foetus formatur 
et evolvitur in utero materno, ibi vivit et ex eo enascitur. 
Quas breviter exposuimus in opusculo Quaestiones de Em- 
bryologia et de Ministratione Baptismatis, I, q. 1. 

Ad quaestiones autem solvendas, oportet recurrere ad 
quaedam principia theologica, quae in memoriam revocavimus 
in dicto opusculo, I. q. 2. 

Operationes et incisiones aliae fiunt tempore praegnationis 
aut partüs, atque proprie et immediate ipsam respiciunt 
embryologiam; aliae anteriore tempore fiunt ad praegnatio- 
nem et partum impediendum, quae uno nomine vocari possunt 
sterilisationes. Hinc dicemus : 


I. De operationibus tempore praegnationis aut partûs, 
speciatim : 


1) De sectione caesarea aliisque incisionibus quae laedunt 
matrem; 


2) De embryotomia seu de incisionibus quae laedunt foe- 
tum; 

3) De procuratione abortüs, quae agit in matrem simul 
et foetum; 

4) De operationibus circa foetus ectopicos. 


IL De Sterilisatione, speciatim : 


1) De moralitate sterilisationis privatae; 

2) De moralitate sterilisationis potestate publica impo- 
nendae; 

3) De cooperatione ad sterilisationem. 

Quibus accedet appendix de sterilisatorum matrimonio. 


I. DE OPERATIONIBUS TEMPORE 
PRAEGNATIONIS AUT PARTUS. 


QUAESTIO PRIMA. 


De Sectione Caesarea 
aliisque incisionibus quae laedunt matrem. 


I. Plures sunt operationes quae matrem laedunt in hunc 
finem, ut foetus edi possit, vivere et baptizari, quas indicavi- 
mus in praecedenti opusculo A, De Embryologia I, q. 3, 
n. L et quarum notissima est Sectio caesarea. Quae potest 
fieri viva matre, vel matre mortua, et de ea quaeritur an sit 
licita, vel et obligatoria. 


IL. Viva matre, sectio caesarea : 

1° Per se licita est, si foetus sit vitalis, et nullo alio modo 
partus obtineri possit; — nisi ob debilitatem matris vel alias 
circumstantias, v. g. propter infectionem aut operatoris im- 
peritiam, sit occisiva matris; ut exposuimus in dicto opusculo 
A. q. 3, n. II. Quod etiam valet de operationibus similibus. 

2? Est etiam obligatoria, ita ut mater eam subire teneatur, 
si salus matris et infantis ope sectionis prudenter sperari 
possit; et quidem 

a) non ad servandam vitam foetûs, quia nemo tenetur 
exponere vitam propriam pro vita alterius; 

b) forsan vero ad servandam vitam propriam, quia hodie, 
ob progressum artis chirurgicae, talis operatio plerumque 
non potest censeri medium valde extraordinarium; 

C) sed certo ad baptismum conferendum infanti, qui aliter 
baptizari non posset: unusquisque enim tenetur praeferre 
salutem aeternam proximi vitae suae temporali, et exponere 
vitam suam pro salute aeterna proximi. 

Raro tamen in praxi obligatur mater, quia saepius potest 


* Primum quem de Embryologia ct de Ministratione Baptismatis scripsi- 
mus libellum, in posterum citamus sub nomine: opusculum A; dum 


praesens libellus de Embryologia ct de Sterilisatione venit sub nomine : 
opusculum B. 

infans aliter baptizari, aut saltem adest seria spes illum aliter 
baptizandi. Quae late exposuimus in opusc. A. q. 3, m. III. 


Principia clara sunt, sed nihilominus quamdam obtenebra- 
tionem sunt passa. 

Quidam scripserunt : practice numquam esse obligationem 
pro matre viva: non quidem ad vitam temporalem foetûs; 
nec etiam ad baptismum et salutem aeternam, quia secus 
deberet certum esse aliter salvari non posse, et ita cerío 
salvari. Ita laxius dixerunt nonnulli theologi : Génicot, Th. 
M., II. n. 144; Noldin, Th. M., IL n. 344; Cappello, De 
Sacramentis, I, n. 165, et quidam alii; unde negant obligatio- 
nem aut saltem dubitant de ea in praxi. 

At a) non requiritur hac in re certitudo absoluta, sed 
sufficit esse moraliter certum; b) etiam non requiritur ut 
operatione certo salvetur infans, sed ut adsit seria probabili- 
tas, probabilis spes eum salvandi. Ita secundum regulas tradi 
solitas in tractatu de charitate, ubi de auxilio ferendo in 
extrema necessitate spirituali. Hinc P. Schmitt id emendavit 
in recenti editione 20" operis Noldin; et P. Salsmans, in 12“ 
editione operis Génicot, restrictionem ponit addens: in casu 
quodam extraordinario urgeri debet sententia plurium opinan- 
tium esse obligationem pro matre, ubi scii, nulla alia proba- 
bilitas esset baptismi conferendi. 

Etiam in aliquot libellis seu tractatibus indolis practici, 
lingua vernacula conscriptis, quae in nostris quoque regioni- 
bus circumferuntur, quandoque proponitur sententia laxior 
medicis et obstetricibus, atque spargitur in populum, scii, 
practice non esse aut fere numquam esse caesaream operatio- 
nem obligatoriam; et quidem insistendo huic uni puncto et 
de aliis silendo, ac si de facto nulla esset obligatio. Ita facile 
oriuntur errores. Revera non est silendum, quia sunt casus 
in quibus adest vera obligatio; et nunc diceretur medicis, 
obstetricibus aliisque de ea non esse curandum eamque prac- 
tice non existere ! Sane non extendendae obligationes, non 
imponendae incertae, sed nec minuendae obligationes aut 
negandae. Agitur de re gravissimi momenti, nempe de salute 
aeterna proximi. Magnum sane malum privari visione Dei 
beatifica per aeternitatem. 

Ergo, dicunt, est matribus sectio imponenda ? Consulenda 
certo; sed prudentia suadet generatim ne illam imponamus, 
nisi tamen matres dubitando interrogent de sua obligatione : 
tunc debemus fateri veritatem. At aliud est-dicere matri : 
adest obligatio, quod prudenter tacemus; aliud dicere medicis, 

obstetricibus aliisque : non est obligatio, quod veritati con- 
trarium est. 


III. Mortua matre, sectio caesarea facienda est quam- 
primum, ex praescripto Ritualis, quod per saecula proclama- 
vit, tit. II, c. 1: « Si mater praegnans mortua fuerit, foetus 
quamprimum caute extrahatur ac si vivus fuerit bapizetur ». 
Consonat can. 746, $ 4. 


A. Obligatio urget dummodo tres adsint conditiones : 

1° mater moraliter certo mortua fuerit; 

2? probabile sit quod foetus vivat, ut generatim est quarto 
mense incepto, praesertim si mater subito aut celeriter mortua 
fuerit, nisi graves adsint rationes existimandi foetum ante 
matrem aut simul cum ipsa periisse; 

3? et quis idoneus sit ac peritiam sufficientem habeat ut 
sectionem sine foetus periculo facere possit. 


B. Obligatio a) incipit a momento, moraliter certo, mortis 
matris, et b) perdurat usque ad mortem moraliter certam 
infantis. Cum autem difficillimum sit habere certitudinem 
absolutam mortis, non merae possibilitates vitae sunt atten- 
dendae, aut tenues probabilitates, sed agendum secundum 
prudentem et verisimilem aestimationem ex signis com- 
munibus; certum tamen est quod foetus non solum per semi- 
horam, verum etiam per horam, imo per plures, raro tamen 
per dies, possit matri supervivere, ob circulationem sanguinis 
a circulatione matris independentem. 


C. Obligatio per se urget omnes, ex praecepto charitatis, 
qua omnes tenemur de salute aeterna infantis curare, etiam 
cum maximo incommodo; et si foetus sit vitalis, etiam tenemur 
de vita temporali curare : imprimis urget medicum, tunc obste- 
tricem vel alium peritum; maritus vero, proximi, sacerdos 
debent petere sectionem et alios inducere ut illam faciant. 

Per accidens obligatio non urget : 

1) Si quis non habeat sufficientem peritiam; quam cetero- 
quin nullus antea tenetur acquirere ac artem seu modum 
addiscere faciendi sectionem, quia ad satisfaciendum prae- 
cepto nullus tenetur media adhibere remote, scii, quando 
praeceptum nondum urget. 

2) Si nulla sit probabilitas quod foetus vivat. Hinc obliga- 
tio non urget tribus prioribus mensibus graviditatis, quia tunc 
foetus fere semper mortuus est, vel saltem valde incertum 
est an vivus evadat. 

3) Si maxima mala timenda sint, ut grave scandalum, 
oblocutiones, odium et calumniae inimicorum religionis, imo 
persecutiones : magis enim vitandum grave scandalum mul- 
torum quam procuranda salus unius infantis. Propter huius- 
modi rationes, ac insuper ob indecentiam et frequentem 
imperitiam ordinario non tenetur sacerdos, et in hoc sensu 
intelligenda sunt decreta S. Officii, 15 feb. 1780, et 13 dec. 
1899; regulariter tamen debet alios de obligatione monere 
eosque ad eam faciendam inducere, nisi graviora timenda 
sint incommoda. 

Non excusat prohibitio legis, aliis praeter medicos facta, 
etiam sub poena incarcerationis, quia charitas in extrema 
necessitate spirituali obligat etiam cum tali incommodo; at 
potest esse ratio tacendi, non iubendi, aut non invitandi. In 
tali casu sacerdos dicat proximis matris defunctae, ut sectio- 
nem a medico petant vel et exigant. 


Obtenebrationem quoque subiit, apud nonullos, haec ge- 
neralis omnium obligatio, imo : 

1° Quidam etiam invocant codicem iuris canonici, qui vide- 
tur negare obligationem esse penes omnes, cum can. 746, $ 4, 
dixerit: « Si mater praegnans mortua fuerit, foetus ab iis 
quos spectat extractus, si certo vivat baptizetur absolute; si 
dubie, sub conditione ». 

Resp. Est modus loquendi generalis indeterminatus, quam 
codex eligit, quia non vult in particularitates descendere, et 
definire quinam de facto teneantur. Per se scii, tenentur 
omnes, sed per accidens fieri potest quod aliquis non tenea- 
tur. 

Aiunt: sermo codicis indicat non omnes teneri per se. 

Resp. Codex non potest mutare legem naturalem aut 
charitatis, quae de se ligat omnes, nec evidenter est eius 
intentio; imo etiam si ipsius intentio esset non urgendi hanc 
legem in foro externo, ipsa tamen subsisteret in foro con- 
scientiae. At ista non est eius intentio; sensus codicis aeque 
bene potest esse: non omnes de facto teneri, seu rem non 
spectare omnes de facto. Sed modus loquendi est aliquate- 
nus aequivocus, qui ansam praebere potest cuidam haesita- 
tioni, vel quaestioni ponendae. 

2° Pariter in libellis, quae circumferuntur, et tractatibus 
practicis, minuitur obligatio, eam reducendo ad circiter semi- 
horam a morte matris, et consilium praebendo consanguineis 
et obstetricibus generatim abstinendi ab operatione. Haec 
dicta sunt in detrimentum veritatis. 

QUAESTIO SECUNDA. 


De Embryotomia 
seu de incisionibus quae laedunt foetum. 


I. Embryotomia generali nomine designat omnes opera- 
tiones chirurgicas, quae infantem in utero concidunt eumque 
in partes dividunt ut extrahi possit. 

Variis modis diversis operationes istae fieri possunt, quos 
indicavimus in anteriore opusculo A. De Embryologia, I, 
q.4, n. L 

Quaerimus in praesenti de earum liceitate. 


II. Historia quaestionis de foeticidio. Olim, cum generatim 
putarent foetum non animari ab initio, facilius quibusdam 
poterat esse dubium de liceitate laedendi vel eiiciendi foetum 
nondum animatum anima rationali. Nunc autem difficilius, 
quia multi tenent ita animari ab initio. Id quidem certum non 
est sed etiam homicidium probabile est vitandum : ita v. g. 
qui dubitat num homo vel fera sit id quod se movet in silva, 
non potest illud laedere vel occidere, quia non potest se 
exponere periculo occidendi hominem. At etiam, si foetus 
certo nondum animaretur anima rationali, esset illicitum, 
quia foetus tunc est homo in potentia propinqua’, et non 
animatus ordinatur ad hominem formandum, unde eius eiectio 
vel occisio est homicidium aequivalens : tendit enim ad pri- 
vationem vitae humanae et est contra naturam generationis. 

Nihilominus, non solum medici, sed etiam quidam theologi 
putarunt licitum esse in quibusdam casibus foeticidium, 
quando non est possibile aliter salvare matrem, et praesertim 
quando secus uterque, ét mater ét foetus, periret. Ad quod 
defendendum varia adduxerunt argumenta: a) Necessitas 
taliter agendi ad vitandum maius malum, b) Est enim, in 
casu quo ex ipsa graviditate sequitur in matre periculum 
mortis, infans aggressor vitae eius, et quidem materialiter 
iniustus; ergo sicut licitum est ebrium vel amentem aggre- 
dientem occidere, ita et foetum qui sit causa mortis pro 
matre, c) Eo vel magis quod in conflictu iurium debet prae- 


| Cfr. Opusc. A. De Embryologia, IL, q. 4, n. I. 
' Ita iuxta modum loquendi S. Thomae, Q. D. de Malo 15, a. 2. 

valere ius validius; ius autem matris ad vitam plus valet 
quam ius infantis, quia mater est magis necessaria; unde et 
infans si cognosceret, cederet iure suo, cum ad id rationabili- 
ter teneretur, d) Ceteroquin non est occisio, sed acceleratio 
mortis, si infans nihilominus moreretur cum matre; non occi- 
ditur, sed mater tantum cessat a conservanda prole: non 
autem tenetur mater conservare foetum cum periculo pro- 
priae vitae, e) In casu itaque non est occisio directa, quia 
non est intenta, sed indirecta, cum solum praeter intentionem 
sit ex necessitate facta, ad defensionem vitae matris. 

Id nonnulli theologi docuerunt, saltem ut probabile: qui- 
dam de abortu, etiam pauci de embryotomia, v. g. Ballerini ? 
Avanzini, Constantini, et quidam alii, praesertim in Italia. 
Sed longe plures contrarium tenuerunt. 

S. Officium, de hac re interrogatum, respondit 28-31 maii 
1884, liceitatem craniotomiae tuto doceri non posse; et 14-19 
aug. 1889 illud responsum extendit ad quamcumque operatio- 
nem directe occisivam foetüs vel matris gestantis. Cum 
autem tantummodo dixerit « tuto doceri non posse », res- 
pondens quaestioni sibi propositae : « an tuto doceri possit ? », 
id a quibusdam restrictive fuit interpretatum de securitate 
doctrinae, non de liceitate operationis, quia non dixerit 
« tuto fieri non posse » * hinc ad quaestionem « utrum huius- 
modi operatio instaurari tuto possit ? » responsum fuit : nega- 
tive, 24 iul. 1895. et quidem iuxta alia decreta, supra citata. 

Nihilominus pergunt medici hoc putare licitum, in casu 
satis raro quo aliter non posset salvari mater, vel si uterque 
secus moreretur, mater et infans. Imo, in praxi, nonnulli 
medici id etiam faciunt, si mater aliter servari posset, sed 
quia facilius est. Dicunt non esse foeticidium, sed indicatio- 
nem medicam vel therapeuticam. 

Pius XI in encyclica Casti connubii 31 dec. 1930 id 
impugnat, atque refellit quae afferri solent argumenta : 
« Quod attinet ad indicationem medicam et therapeuticam — 
ut eorum verbis utamur — iam diximus, V. F., quantopere nos 
misereat matris, cui ex naturae officio gravia imminent sani- 
tatis, imo ipsius vitae pericula: at quae possit umquam causa 
valere ad ullo modo excusandam directam innocentis .necem ? 
De hac enim hoc loco agitur. Sive ea matri infertur sive 


| Vide Adnotationes ad Gary, I, n. 402-403, ubi varia notat; et Opus 
Theologiae Moralis, II, n. 910 sq. 

' Tuto i. e. sine periculo erroris; at quod exponit errori, aiunt, posset 
esse probabile et forsan verum. 

proli, contra Dei praeceptum est vocemque naturae: Non 
occides ! , Res enim aeque sacra utriusque vita, cuius op- 
primendae nulla esse umquam poterit ne publicae quidem 
auctoritati facultas. Ineptissime autem haec contra innocentes 
repetitur e iure gladii, quod in solos reos valet; neque ullum 
viget hic cruentae defensionis ius contra iniustum aggresso- 
rem (nam quis innocentem parvulum iniustum aggressorem 
vocet?); neque ullum adest extremae necessitatis ius quod 
vocant, quodque usque ad innocentis directam occisionem 
pervenire possit. In utraque igitur et matris et prolis vita 
tuenda ac servanda probi expertique medici cum laude 
enituntur; contra, nobili medicorum nomine et laude indignis- 
simos se ii probarent, quotquot alterutri, per speciem medi- 
candi, vel falsa misericordia moti, ad mortem insidiarentur ». 
Et tamen encyclica, quis potuisset coniicere ? ansam prae- 
buit interpretationi contrariae. Ita Dr. Riss in Miinchener 
medizinische Wochenschrift, 1931 : si uterque perire debet 
et omnia alia media fuerunt adhibita, tunc non est occisio 
intenta, non occisio directa in sensu encyclicae seu occisio 
ex malevolentia, quia non ad mortem insidiantur. Similiter 
Dr. Pestalozza, cel. professor, in Osservatore Romano 22 ian. 
1931 conscripsit articulum Dopo l'enciclica sui matrimonio 
cristiano : la parole de la scienza, in quo proferuntur quae- 
dam responsa celebriorum gynecologorum Italiae ad quasdam 
quaestiones. Inter quos ipse Pestalozza dicit: ex progressu 
scientiae medicae mox non erit amplius quaestio de abortu 
medicali; hodie tamen adhuc casus rarissimi sunt in quibus 
est necessarius, si graviditas necessario et post breve tempus 
tendit ad mortem matris et foetüs. In hoc casu abortus non 
cadit sub codice poenali italico, quia non adest dolus, ergo 
non crimen. Praesumerem ita quoque esse pro conscientia 
Christiana, quia in casu non est occisio directa innocentis, 
sed sola liberatio feminae a morbo qui etiam infanti mortem 
afferret. Qui ita ageret, non moveretur, ut ait Pontifex, falsa 
misericordia, sed profunda convictione scientifica et certitu- 
dine saltem salvandi matrem. 
Cui respondit P. Dr. Gemelli, rector Universitatis Medio- 
lanensis. in Osservatore Romano 28 ian. 1931 : Dopo l'en- 
ciclica sui matrimonio cristiano. Necessarie precisazioni. 
Nihilominus in congressu societatis italianae « di Ostetricia 
a Ginecologia », Mediolani habito 18-20 oct. 1931, iterum 


| Exod. XX. 13; cfr. Decr. S. Offic. 4 maii 1898, 24 iul 1895. 
31 maii 1884. 

Pestalozza liceitatem operationis in hoc casu defendit, quia 
non tendit ad directam occisionem innocentis, ut praesumit 
encyclica, sed finem habet salvandi matrem a gravissimo 
periculo, quod etiam secum traheret mortem infantis. Huic 
rursus contradicit Gemelli, et in hoc quidem merito. 


III. Embryotomia et omnis operatio directe occisiva in- 
fantis est intrinsece mala et iniusta, ita ut nullo in casu, 
etiam indicationis medicae vel necessitatis, possit esse licita. 
Certum est. Constat : 

1° Ex decretis Ecclesiae supra citatis, quae praecise sunt 
de casu quo, operatione omissa, mater et foetus perituri 
sint, et ea admissa, salvanda sit mater, infante pereunte; — 
et ex encyclica Pii XI Casti connubii quae explicite loquitur 
de casu indicationis. Nam a) hunc casum excludit omnino, 
dum ait: quae possit umquam causa valere ad ullo modo 
excusandam directam innocentis necem? b) affirmat agi de 
directa occisione innocentis; c) innititur in decretis S. Officii 
qui idem statuunt: d) confutat adversariorum argumenta 
petita ex iure gladii, ex defensione contra iniustum aggresso- 
rem, et ex necessitate extrema. Ergo nequit dici Pontificem 
apponere restrictionem et non damnare operationem in casu 
necessitatis, cum praecise de eo loquatur. Qui id audent 
affirmare, uni expressioni insistunt, et negligunt omnia 
praecedentia totumque contextum. Et licet existiment se non 
moveri falsa misericordia nec ad mortem insidiari, tamen 
misericordia illa, quae non est conformis rectae rationi et 
praeceptis legis naturae, est revera falsa; et quamvis insidiari 
ad mortem explicite non intendant, nihilominus id realiter 
faciunt. 

2° Etiam manifesta ratione : Talis operatio directe laedit 
foetum, et mediante hoc efficit bonum matris; unde ille- qui 
eam exercet, necessario vult malum foetüs ut medium sal- 
vandi matrem. Id autem est contra principium : Non sunt 
facienda mala ut eveniant bona; seu intentio boni finis non 
potest actionem malam reddere bonam. Intrinsece mala scii, 
est actio, quae malum aut eius periculum intendit ut finem 
vel medium, actio quae ad nullum finem immediate tendit 
nisi ad malum. Si actio vel mala est in se vel solum effectum 
malum immediatum habeat, mala est etsi ulterius ordinetur 
ad bonum etiam maius. E contra, bona esse potest, si etiam 
procuret immediate effectum bonum proportionatum. Quod 
ita graphice proponi potest : 


17 


Mala est Bona est 


actio quae actio quae 
causât causát 
effectum malum effra. effra. 
malum. bon. proport", 
effectum bonum scii, meliorem 
vel meliorem. aut maiorem. 


Utilitaristae id non intelligunt. Toti sunt in effectu con- 
siderando : si idem effectus obtinetur, pro ipsis eadem erit 
actio moraliter. Alii toti sunt in consideranda intentione : si 
finis intentus est rectus, non curandum de mediis necessariis 
ad ilum obtinendum. Ita medici plures. —  lamvero, ad 
aestimandam moralitatem actionis, non tam considerandum 
est quid agens intendat vel quid efficiat, sed quid immediate 
agatur, et quo medio effectus obtineatur. Quodsi salus obti- 
neatur actione mala vel mediante malo effectu, actio semper 
manebit illicita. 

Dicunt : Ergo pereant homines propter principia '. — Resp. 
principium morale plus valet quam vita physica hominis, 
sicut bonum morale honestatis et virtutis plus valet quam 
bonum physicum. Imo si principium in quodam casu relin- 
quatur, logice in multis aliis relinquetur, et tunc multa et 
maiora mala sequentur pro vita humana, etiam physica. 


IV. Obiiciunt: Non est occisio directa sed indirecta. Nam 

1° Mors infantis est praeter intentionem. 

Resp. Dist. : est praeter intentionem seu finem extrinsecum 
agentis, franseat; praeter intentionem seu finem intrinsecum 
operis, "ego, nam operatio de se et necessario ad mortem 
infantis terminatur. 

2° Agens non vult hunc finem operis, sed ut merum 
medium ad alium finem. 

Resp. Ad occisionem directam non requiritur ut operans 
reapse velit mortem ut finem, sufficit illam velle ut medium 
ad obtinendum alium finem. 

3° Quando quis occidit aggressorem, non est directa 
occisio, quia mors est praeter intentionem, et tamen mors 
aggressoris est medium servandi vitam. Ergo a pari in casu. 

Resp. Secundum S. Thomam, H-I, q. 64, a. 7, occisio 
aggressoris non est directa, quando non eligitur ut medium 


| Germanice diceretur: Das ist Prinzipenreiterei, quod gallice reddi 
potest : être à cheval sur les principes. 

nl servandam vitam; sed adest actio : repellere aggressorem, 
cum duplici effectu : servare vitam aggressi, at cum periculo 
aggressoris. Ceterum ius ita defendendi se limitatur ad aggres- 
sionem: in casu autem foeticidii, nulla est aggressio foetûs. 

4? Actio quae est causa per se mortis est directa occisio, 
quae est causa per accidens mortis est indirecta. Sed qui 
intendit solum servare matrem est causa per accidens mortis 
infantis. Ergo mors infantis causatur occisione indirecta. 

Resp. Est aequivocatio. Dupliciter dicitur causa, et effec- 
tus, per se et per accidens: vel respectu intentionis volun- 
tatis, vel ex parte operis. Hinc quamvis effectus, in casu 
mors, possit dici per accidens secundum intentionem volun- 
tatis, nihilominus per se est quantum ad naturam operis, si 
opus natum sit illum unum effectum, scii, mortem, primo et 
per se producere. Id autem necessarium est, et sufficiens, ut 
occisio sit directa. 

Alias obiectiones supra indicatas n. II, confutatas invenies 
in praecedenti nostro opusculo A. I, q. 4, n. II. 


V. Occasio erroris fuit, tum opinio laxa quorumdam theo- 
logorum, tum modus parum accuratus loquendi et aequivocus 
de occisione directa et indirecta, sicut de causalitate directa 
et per se, indirecta et per accidens, qui ansam praebet 
errori 


| Ita v. g. Busembaum, apud S. Alphonsum, Th. M, 1. III, n. 366: 
« Non licet seipsum directe ef ex intentione occidere » ac si duo elementa 
essent necessaria, etiam ipsa intentio. Item n. 393 : « Directa intentione 
et scienter nunquam licet occidere innocentem...; indirecte et per accidens 
licet... dando operam rei licitae et necessariae ac tanti momenti, ut 
vitae aequivaleat ». Sequuntur explicationes satis rectae, sed definitiones 
ct propositiones possunt non recte intelligi: ita n. 394: « qui malitiose 
in se vel altero curat abortum, peccat graviter ». 

Ad hoc S. Alphonsus ait: Duplex est sententia. Utraque est proba- 
bilis, sed secunda (quae tenet directum abortum esse illicitum) est tutior 
in praxi amplectenda. Et animadvertit: « Ad quid enim sumere phar- 
macum directe ad expellendum foetum, cum possit et sufficiat indirecte 
expelli? » Doctrina est recta, sed modus loquendi suggerit rem pendere 
ex intentione. 

Etiam Billuart, De lustitia, diss. 10. a. 3: « Peccatum est occidere 
seipsum directe et ex intentione,... indirecte, faciendo aut omittendo 
aliquid unde sequatur mors, licet non intenta » potest licite fieri, si 

adsit iusta et rationabilis causa illud faciendi vel omittendi ». Similiter 
i 4: « Nulli.. licet innocentem occidere directe ef ex intentione; 

luxta P. Vermeersch, triplex est acceptio causae, et effec- 
tus, per se et per accidens : 
l' ex parte solius intentionis operantis, ut apud Ballerini 


indirecte et praeter intentionem quandoque licere... ». Explicat quidem 
recte, secundum principium de duobus effectibus aeque immediatis, sed 
definitiones secundum se possunt male intelligi. Item a. 7: « Procurare 
abortum directe et ex intentione, est peccatum quod nullo bono fine... 
cohonestari potest.. Etiam illicitum est causare abortum indirecte, fa- 
ciendo scii, id unde praevidetur secuturus, quamvis non intendatur for- 
maliter, nisi in raro casu adsit iusta et gravis ratio tale quid agendi », 
ut « si certum esset quod non adhibito remedio foetum cum matre 
periturum, et e contra certum aut probabile adhibito remedio matrem 
salvam iri... quia in his circumstantiis vix in aestimationem venit salus 
prolis certe periturae, indeque ius habet mater sibi consulendi ». 

Gury, Th. M., I, n. 389: « Nemini licet se directe i. e. ex intentione 
occidere... Numquam licet ponere actum per se et immediate tendentem 
ad sui destructionem, nisi actus habeat alium effectum bonum immedia- 
tum... Licet concurrere indirecte ad occisionem sui seu ponere actum ex 
quo praefer intentionem, propria mors certo sequatur, modo ex actione 
sequatur aeque immediate aliquod bonum ». Hic nulla definitio formalis 
directae et indirectae occisionis; sed satis recte loquitur auctor. 

Lehmkuhl, Th. M., ed. 6a. n. 841, nullam definitionem habet, sed 
ponit quasdam propositiones : 

« IL. Abortum indirecte tantum causare non est illicitum, si conditio 
matris exigit. 

III. Ex consulto abortum inducere, etiam licere videtur in praesenti 
vitae maternae discrimine, quod per solum foetüs immaturi electionem 
averti possit: quo in casu vix magis erit directa abortus procuratio sensu 
theologico, quam in naufragio tabulam amico cedere est directa sui 
ipsius occisio. Eodem modo si eiectio foetüs necessaria esset ad infantis 
Baptismum, haec indirecta occisio, seu potius mortis indirecta accelera- 
tio videretur esse; sed id vix unquam occurrerit ». (At in nova editione, 
scii. 10“. post decretum S. Officii id retractavit, dicens: pro directa 
occisione haberi debet ac proinde Intensece malum). 

Et n. 842: « Aliis Id non videtur directa occisio, sed medium valde 
diversum, cum mater solummodo non amplius servet infantem, sed cum, 
laxatis fibris, ex utero elabi sinat atque etiam perire permittat. Cessare 
posse a conservando foetu, si sine propriae vitae dispendio eum amplius 
conservare non possit, cuilibet certum esse debet ». 

Cum autem non sola omissione id fiat, sed punctione liquor amnii 
dimittatur, vel conditio naturalis violenter perturbetur pro foetu, vel ex 
utero egredi cogatur et vitalem nexum cum materno utero abrumpere, 
addit: < Sed etiam tunc. Per se foetus ius habet ad illud elementem 

et quosdam alios : per se, id est quod est intentum; per acci- 
dens, id quod est praeter intentionem. Sed iste sensus, post 


vitale. At potestne ius priore iurc vinci vel foetus iuri renuntiare ? Exis- 
tentia in utero materno est bonum cxfrinsecum necessarium  foetui. 
Potest renuntiare. Et si bonum intrinsece conlunctum, tamen quod primo 
attingitur non est foetus, sed aliquid quod pari iurc ad matrem pertinet? » 

Et n. 846: « Directa procuratio abortus sensu theologico non habetur. 
Haec intelligitur de eiectione quae morali sensu sit foetüs occisio; verum 
foetüs occisionem perperam aliquis dixerit eam operationem, quae potius 
mortis permissio vocari debet ». 

Quomodo autem mera permissio vocari potest actio qua infans vivus 
invaditur, eodem modo ac si quis lethali vulnere alterum affligit? Nam 
disruptio membranarum est infanti lethale vulnus. 

Ballerine Opus theologicum morale, II, n. 912: 

Abortus est « indirectus.., quando ad morbum matris cavendum ea 
remedia adhibenda sint, e quibus praeter intentionem id sequatur ». E 
contra « directus, quando media usurpentur, quae per se non ad meden- 
dum matris morbo sed mere ad ipsam... foetu exonerandam diriguntur... 
Insuper, quando remedium per se non tendit ad morbum matris curandum, 
sed solum ad partum maturius obtinendum (n. b. foetüs non vitalis), 
abortus nihilominus alio sensu directe aut indirecte quaesitus haberi 
potest, spectata scii, non materiali ratione accelerandi partum, sed uo/un- 
tate seu intentione operantis »! En perversa notio abortüs directi et 
indirecti, qua res unice a subiectiva intentione determinatur. 

Berardi, Th. M., IL n. 628: « Suicidium directum est in Inferenda 
morte sibi ex intentione directa »; et n. 661: « Occisio est directa vel 
indirecta, secundum quod mors proximi intenditur aut non intenditur »; 
et n. 668: « Abortus est directus ex intentione; indirectus praeter inten- 
tionem ». 

Noldin, Th. M., IL, n. 337: « Homicidium aliud est directum et aliud 
indirectum, prout in se vel solum in causa intenditur ex qua saltem 
probabiliter secuturum praevidetur »; et n. 342: « Procuratio abortus 
est directa... si media adhibentur eo fine ut foetus expellatur; indirecta 
dicitur si media adhibentur in alium finem v. g. ad sanitatem matris 
procurandam, ex quibus tunc praeter intentionem etiam abortus secuturus 
praevidetur ». 

Marc, Th. M.. L n. 741 : « Abortus procuratur directus, si ex proposito, 
ex quacumque operatione, foetus immaturus expellitur; indirectus vero, si 
ponitur causa de se in matrem agens, sed ex qua oriri potest detrimentum 
pro foetu ». 

Tres ultimi auctores bonam exponunt doctrinam et recte applicant prin- 
cipia; sed definitiones possent male Intelligi. Alii nec definitionem tradunt 
homicidii directi vel indirecti. 

decreta S. Officii, iam est derelictus et derelinquendus. Et 
sane, sola intentio bona non potest actionem malam reddere 
bonam, aut directam reddere indirectam. Haec acceptio 
supponitur in dictis Drs. Pestalozza. 

2“ ex iis quae de causa necessario egrediuntur et per se 
consequuntur, seu ex certitudine et frequentia effectus, quo 
sensu quandoque locutus est Dr. Gemelli. At non tam cer- 
titudo obiectiva consideranda venit quam directio actionis : 
certitudo vel frequentia, aut probabilitas eventus no,n afficiunt 
directionem. Quare iste modus loquendi ansam praebet 
confusioni : effectus per se non est eo quod certo praevidetur, 
sed eo quod in causalitate per se continetur, seu ad quod 
per se primo ordinata est. 

3" ex parte intentionis seu finis operantis simul ac ratione 
et fine operis: hinc ut effectus sit indirectus et per accidens, 
requiritur ut nec intentio operantis nec opus de se tendat ad 
illum effectum. Effectus est directus, v. g. mors, non solum 
si sit quaesitus propter se, sed etiam si sit quaesitus in se 
licet non propter se; indirectus si non sit quaesitus nec ut 
finis, nec ut medium, ita ut nec intentio operantis nec ipsum 
opus habeat unum effectum immediatum malum. Ita Ver- 
meersch ’. 

Sic dici potest. Praeplacet tamen unice considerare naturam 
et finem operis. Intentio operantis non valet mutare naturam 
externarum operationum et rerum, nec causalitatem indirec- 
tam reddere directam, sicut nec causalitatem directam red- 
dere indirectam. Intentio potest facere quod opus ex bono 
vel malo affectu fiat: — sed si opus de se tendat immediate 
ad unum effectum malum, effectus erit per se et directus, 
nec ulla intentio valet hoc mutare. E contra, si actio habeat 
duos effectus immediatos, malus erit indirectus vel etiam 
per accidens | dummodo effectus bonus sit praevalens aut 
proportionatus; nec id mutari potest sola intentione. Intentio 
scii, mala non potest facere quod actio non occisiva sit 
occisiva, vel quod occisio indirecta sit directa, aut quod 


' De causalitate per se et per accidens, seu directa et indirecta, in 
Periodica. 1932. Cfr. N. R. Th.. 1933. 

2 Stricte loquendo, idem non sunt effectus indirectus et effectus per 
accidens. Effectus per se. qui scii, ex ipsa natura causae natus est sequi, 
necessario et semper, potest esse indirectus, si simul causa alium effectum 
aeque immediate nata est producere ex natura sua, aut de facto producit. 
Effectus per accidens est ille quem causa e natura sua non producit, sed 
qui oriri ex ea potest concurrente alia causa aut circumstantia. 

effectus per accidens sequatur per se. Igitur non oportet 
considerare id quod agens intendit, sed id ad quod actio 
de se ordinatur, seu ad quod immediate terminatur. 


VI. Animadversiones. 1" Craniotomia, quae decreto S. 
Officii expresse fuit damnata, est illa quae mortem infert. 
Ultimis temporibus iam loquuntur de operatione simili, qua 
cranium aliquatenus imminuitur, sed vita servatur. Talis 
operatio non est necessario illicita, si adsit spes eam per- 
ficiendi et nullum aliud medium sit ducendi foetum ad per- 
fectam nativitatem. 


2a Embryotomia illicita manet, etiam si probabile tantum 
sit quod foetus adhuc vivat, quia nec licitum est se exponere 
periculo mere probabili occidendi innocentem. 


3n Foeticidium nec faciendum est ad vitandam operatio- 
nem caesaream, quae cetroquin non est multo periculosior. 
Ex comparatis statisticis constat tot fere matres periise foeti- 
cidio : hoc enim non est absque periculo pro matre. Operatione 
caesarea foetus salvati computantur 66, 72, 87 96, et matres 
80 96, ita quod ex 200 individuis humanis salvantur 150-170 
seu 81 %; — foeticidio 80-90 % scii, e matribus, nam foetus 
omnes sunt occisi. 

Recentius computationes statisticae pro sectione caesarea 
inveniuntur adhuc favorabiliores; dicit Antonelli 90 % sal- 
vari ex matribus, Dr. Frank 87 % ex infantibus et 94 % ex 
matribus, Schmitt et Marc loquuntur de 98 96 ex matribus, 
Dr. Bergmann ait periculum mortis pro matre esse pro 
100 si non adsit infectio, et secus non plus quam 5 96, dum 
90-99 % salvantur infantes. 

Hinc Antonelli fatetur |: « ex analogis statisticis sequitur 
in operatione embryotomiae tot fere matres petiisse quot in 
operatione caesarea, infantes vero, ut patet, omnes petiisse ». 

Unde embryotomia iam est derelicta; sed nandum derelictus 
abortus. 


1 Medicina Pastoralis, ed. 5°, II, p. 65. 

QUAESTIO TERTIA. 


De Procuratione Abortus. 


L Abortus (ab-oriri) secundum etymologiam indicat id 
quod impeditur oriri seu nasci. Unde est praematura ex utero 
materno eiectio foetüs immaturi non vitalis, ex causa naturali 
vel artificali. In praesenti sermo est de artificali abortüs pro- 
curatione, cuius definitio explicatur in opusculo A. I, q. 5, n. I. 

Ab Hippocrate notus erat, sed dissuadebatur propter 
pericula matris: a iure erat prohibitus, sed de facto apud 
Romanos erat in usu communiter. Hodie facinus illud est 
late propagatum: est malum ingens, non obstantibus mediis 
anticonceptionalibus multiplicatis. Moscovae, in imperio Rus- 
sico, est institutum officiale abortüs, in quo recenter 30.000 
mulieres in anno abortui subjiciebantur. In Gallia, secundum 
computationem statisticam anni 1923, 500.000 sunt abortus 
per annum, ex quibus 425.000 criminosi; in Germania secun- 
dum statisticam 1929, 1.000.000 abortus procurati sunt in 
uno anno,: qui mortem intulerunt 44.000 feminis‘. Unde 
Dr. Burkhard dixit plus esse abortus quam nativitates. 

Et licet procuratio abortüs puniatur iure civili, non tamen 
semper omnis; et si fiat interventu medici, etiam criminosus 
facile effugit poenas. 


II. Causae abortus ad haec capita revocari possunt : 

1° Membranarum scissio quibus foetus clauditur, seu dis- 
ruptio ope instrumenti habita qua fit ut, subtracto humore 
amnii in quo foetus natat, ibi vivere diu nequeat sed neces- 
sario eiiciatur, et, si non sit vitalis, licet vivus, necessario 
moriatur. 

2? Vis extrinsecus illata per percussiones aut compressio- 
nes, quae vel natum infantem allideret ac vita privaret, ut 
vis electrica. 

3? Succussiones violentae, quae causam habere possunt, 
tum extrinsecam, tum intrinsecam, v. g. convulsiones. 

4? Fibrarum relaxatio, qua fit ut foetus suo pondere pres- 
sus, praemature eiiciatur: quae quidem relaxatio, tum natura- 
les causas habere potest, tum arte obtineri, v. g. balneis, 
medicatis potionibus, etc. 


* [ta prof. Liepmann in Schónere Zukunft, 1929, p. 405. 

III. Sententiae diversae fuerunt de liceitate abortüs. Le- 
gimus apud S. Alphonsum, Th. M., 1. III. n. 394: 

|) Plures dixerunt licitum procurare abortum directe, si 
foetus .non sit animatus. Ita Laymann, Sanchez, Henriquez... 
et alii, quia cum foetus ille sit pars viscerum matris, non 
tenetur mater eum servare cum vitae suae discrimine. 

2) Alii id negant, ut Lessius, Lugo, Pontius et alii plurimi, 
quia talis foetus non est pars matris, nec pertinet ad integrita- 
tem corporis materni, sed est inchoative distinctum indivi- 
duum humanum. 

At in praxi, ait S. Alphonsus, haec secunda sententia, 
utpote tutior, est omnino tenenda. Et idem valet si dubium 
adsit an foetus sit vel ne animatus, eo quod tunc intrinsece 
malum est innocentem directe periculo necis exponere. 

3) Post S. Alphonsum, quidam dixerunt quandoque licitam 
procurafonem abortüs directam, etiam si foetus sit animatus, 
nempe si aliter baptizari non posset, aut mater non salvari. 
Ita Ballerini, Opus Th. Mor., I, n. 910 sq.; D'Annibale. 
Summula Theol. Mor., II, n. 284; Lehmkuhl, Th. M., ed. 7 
L n. 848, etc. Quod etiam invenitur in Gury, Casus con- 
scientiae, ed. 1878, in uno casu, n. 402; sed id a curante 
editionem fuit additum, nam Gury mortuus est anno 1866. 


IV. Doctrina catholica est abortum directe procuratum 
semper esse illicitum et iniustum, etiam si foetus aliter 
baptizari non posset; quamvis indirecte procuratus potest 
esse licitus ob causam proportionate gravem. Certum est. 

Abortum directe procuratum semper esse illicitum, con- 
stat : 

1° Ex responsis S. Sedis, supra relatis, quae explicite sunt 
de directa procuratione abortüs seu eiectionis foetus imma- 
turi (S. Off. 19 aug. 1889, 24 iul. 1895, 4 maii 1898), et 
quidem de casu quo nullum aliud sit medium salvandi matrem, 
et tum mater tum foetus secus perituri sint. Antea, Sixtus V. 
Const. Effrenatam 25 oct. 1588, excommunicationem inflixit 
procurantibus abortum etiam foetus nondum, ut tunc com- 
munis opinio tenebat, animati anima rationali; quae poena 
supponit actionem illam esse graviter peccaminosam. Et 
quamvis Gregorius XIV hanc poenam abstulerit, non tamen 
auferre voluit nec etiam potuit intrinsecam malitiam actus; 
nunc vero inde a Const. Apostolicae Sedis rursus censura 
illa est restituta (cfr. can. 2350). 

2* Ratione: Directa procuratio abortüs, ad differentiam 

indirectae, est actio quae nihil immediate producit nisi sepa- 
rationem foetus a matre, et sic mortem directe affert foetui, 
qui est homo, vel saltem via ad hominem. Unde est directa 
hominis occisio, vel huic aequivalét, utpote tendens directe ad 
privationem vitae humanae; ac proinde idem est de ea dicen- 
dum ac de occisione innocentis, quod scii, semper est illicita, 
intrinsece mala et i.niusta Nam directe privat foetum officio 
placentae, qua matri adhaeret et nutrimentum sanguinisque 
purgationem sumit; ergo hisce illum privare est revera illum 
occidere, sicut hominem fame interficere aut lethaliter vulne- 
rare, vel sanguine ipsum privare. 

Est unum argumentum sed fundamentale et optimum : 
illicitum est ponere causam quae non producit immediate nisi 
effectum malum, et mediante malo effectum bonum; siquidem 
non sunt facienda ut eveniant bona. 


Aiunt: Nonnisi cessatio est a conservatione foetüs, qua 
mater illum e sinu elabi sinit et perire permittit; proinde non 
est occidere, sed eum amovere a loco, in quo vivere iam non 
potest, et ponere in alio in quo nec potest. lamvero mater non 
tenetur foetum conservare cum periculo vitae. 

Resp. Nullatenus est cessatio seu omissio, qua indirecte 
permittitur i. e. non impeditur quod foetus non conservetur 
(ut in abortu naturali, natura cessat a foetu conservando), 
sed est actio positiva mortifera: abrumpere conservationem 
foetüs a matre, violenter perturbare conditionem naturalem 
foetüs, positive agere ut separetur a matre et in statu neces- 
sariae mortis ponatur. Ergo non permittitur mors, sed directe 
procuratur, et ideo actio est directe occisiva : causam proxi- 
mam mortis inferre, velut lethale vulnus infligere. 

Alia quae afferunt argumenta sunt eadem ac illa quae 
afferebant pro embryotomia (q. 2. n. H et IV): non esse 
directam occisionem si non sit intenta sed ex necessitate 
facta, e duobus malis minus esse eligendum, non esse nisi 
mortis accelerationem, in iurium conflictu ius matris prae- 
valere, ac in casu foetum esse iniustum aggressorem; sed ut 
Cangiamila iam dicebat: infans non est invasor iniustus, 
sed a natura coactus, cuius auctor est Deus; imo, matre ipsa 
coactus, ut ait Dr. Hubert <. 


' Ita apud Eschbach, Disputationes physiologico-theologicae, disp. 3. 
prop. 6, qui optime de iniusto aggressore tractat. Etiam Cr eusen, Le foetus, 
injuste agresseur ? in Miscellanea Vcrmeersch, I, p. 49: et A. Janssen, 
Leergang van bijzondere Moraalphilosophie, 3e h., a. 3. 

Abortum autem indirectum posse in quibusdam casibus 
licite fieri, sufficienter ostendimus in opusculo A. I, q. 5, 


n. IV, ubi etiam varia traduntur doctrinae praesentis corol- 
laria, n. V. 


V. Occasio erroris, qui apud quosdam nunc quoque per- 
durat, est obtenebratio doctrinae, cuius causa est tum sen- 
tentia laxior quorumdam theologorum ante responsa romana, 
tum terminologia defectuosa, ambigua et diversa, qua utuntur 
medici et theologi, imo ipsi theologi inter se, ita ut plerumque 
nec definitio abortüs directi sit recta, aut clare prolata, prout 
notavimus supra, q. 2, n. V, not. 1. 

Hinc aiunt medici: distinctio inter abortum directum et 
indirectum est mera subtilitas, cui attendere non possumus. 


VI. Estne abortus homicidium ? Solutio huius puncti pen- 
det a quaestione: an foetus animetur anima rationali ab 
initio conceptionis ? Olim communiter negabant, nunc vero 
generatim affirmant, non tamen propter certa argumenta, de 
quo vide opusculum A. IL, q. 4, n. I. 

Stante dubio, abortus habet malitiam homicidii, quia peri- 
culo exponit probabili occisionis : nec enim licite potest quis 
vel se exponere periculo directe occidendi hominem. At etiam 
si foetus certo non esset animatus anima rationali, ac proinde 
abortus directus non esset homicidium, nihilominus esset 
illicitus et intrinsece malus. Etenim : 1) foetus nequit haberi 
ut viscera matris, sed est individuum a matre distinctum, 
habens principium vitale proprium; 2) homo non habet do- 
minium directum in vitam et corpus hominis, nec proinde in 
principium vitae; ergo non in semen humanum, quod est 
« homo in potentia » 5, nec a fortiori in ovulum fecundatum, 
quod est homo in potentia propinquissima. 

Hinc Billuart, de iure et iustitia, diss. 10, a. 7 : « Procurare 
abortum foetûs, sive animati sive inanimati, directe et ex 
intentione, est gravissimum peccatum quod nullo bono fine... 
cohonestari potest. Probatur : 

1° Quia si foetus sit animatus, eius abortus est homicidium 
corporale et spirituale; si nondum sit animatus, quamvis non 
sit proprie homicidium, ad illud tamen reducitur : sicut enim, 
inquit Estius, qui impedit ne aliquis lucretur, licet non sit 
proprie furtum, tamen peccat contra septimum praeceptum 
et ad furtum reducitur; ita qui futurum hominem impedit, 


* S. Thomas, Q. D. de Malo 15. a. 2. 

etsi proprie non occidat, in eodem tamen genere peccat, eo 
nimirum peccato quod ad homicidium reducitur; unde vocatur 
a Tertulliano festinatio homicidii. 

2" Procurare pollutionem directe et ex intentione, numquam 
est licitum,.., quia est contra finem seminis a natura per se 
intentum, scii, generationem prolis... atqui hanc... malitiam 
importat procuratio abortüs : est contra finem generationis 
non solum a natura intentum, ut pollutio, sed iam actu atten- 
tatum et proxime attingendum ». 


VII. Animadversiones. la Non est mera subtilitas distinctio 
inter abortum directum et indirectum, sed est fundata in re, 
ita ut actio sit valde diversa, prout ea obtinetur aeque 
immediate duplex effectus, alter bonus, alter malus, vel solum 
immediate unus malus. 


2" In signis abortüs directi ab indirecto dignoscendis, 
consideranda veniunt : 

a) non tam finis operantis, sed magis natura operationis; 

b) non ipse exitus operationis, sed ipsa operatio et im- 
mediatus eius terminus : quaerendum an operatio immediate 
foetum vel placentam attingat, aut e contra matrem vel 
uterum; num fiat data graviditate, vel etiam aliter fieret; 

c) non certitudo effectüs nocivi; non quod sit per se vel 
per accidens; non ordo chronologicus inter effectus seu 
quisnam praecedat tempore, sed ordo causalitatis ita ut 
effectus malus sit, aut non sit, causa effectüs boni. 


3" Ab abortu proprie dicto sedulo distinguendus est partus 
praematurus seu acceleratus, qui est eiectio foetüs iam vitalis 
sed non plene maturi? Potest fieri naturaliter, aut artificia- 
liter provocari, antequam praegnatio completa sit. Hinc ac- 
celeratio partüs est artificialis ex utero matris expulsio foetíüs, 
non plene maturi sed iam vitalis, ita ut extra sinum matris 
vivere possit. Unde patet eam non esse illicitam, dummodo 
fiat ob gravem rationem. De hoc sufficienter diximus in 
opusc. A. I, q. 6. 


4* Abortus, sive directus sive indirectus, speciali ratione 


illicitus esset habendus, si hac de causa infans impediretur 


| Notat tamen Vermeersch. Th. M-. II. n. 662, medicis abortum esse 
potius eiectionem foetus nondum formati; unde latius intelligunt accelera- 
tionem partüs, etiam de expulsione foetus immaturi et non vitalis. 

i baptismo, aut privaretur rationabili spe suscipiendi hoc 
i ramentum. In hoc casu, non solum includeret malitiam 
homicidii corporalis, verum etiam homicidii spiritualis. 


5" Est obligatio gravis vitandi causas abortüs, ut notavimus 
in opusc. A. L q. 5, n. VI, 2. 


6" Item obligatio est vitandi cooperationem ad abortum, 
sive fiat positivo tentamine et conatu, sive consilio dato, sive 
mediis ad id allatis; positivi cooperatores incurrunt quoque 
excommunicationem. 


7* In confessione discrete interrogandae sunt feminae ex 
delicto gravidae, sicut viri qui fornicati sunt, an non atten- 
tarunt abortum. 


VIII. Casus disputati plures adhuc adsunt, an directum 
constituant abortum an e contra considerari possint tamquam 
abortus indirectus. Praeter casus de foetibus ectopicis, de 
quibus in q. seq. sermo erit, praesertim numerantur tres : 

1) excisio uteri gravidi et corrupti, 

2) punctio amnii, 

3) purificatio totius uteri gravidi ad vitandam haemorra- 
ghiam. 

De quibus speciatim dicendum. 


Articulus I. 


De Excisione Uteri gravidi corrupti. 


I. Occasio disputationis fuit declaratio a Doctore Pesta- 
lozza facta in congressu Obstetriciae et Gynecologiae 
Mediolani habito, de quo supra: Consului theologum bonae 
notae, magna gaudentem auctoritate, circa casum ablationis 
uteri gravidi cancro infecti, tertio mense graviditatis. Ipse 
post maturam considerationem respondit: Licitum est abla- 
tionem uteri gravidi cancro infecti perficere, etiam si foetus 
extra uterum vivere non possit, quia abortus non est nisi 
indirectus. Ergo, concludebat Pestalozza, a pari licitum est 
placentam (et consequenter foetum) ab utero separare si ipsa 
sit causa infectionis et mortis pro matre, vel et pro foetu, et 

non sit aliud medium salvandi matrem, quia abortus non erit 
nisi indirectus. 

Cui respondit P. Gemelli se numquam consideravisse exci- 
sionem uteri gravidi infecti ut abortum indirectum, nec eam 
sententiam unquam potuisse admittere, sed excisionem uteri 
esse abortum omnino directum, utpote certissime mortem 
foetüs illaturum. 

lamvero theologus bonae notae consultus erat P. Ver- 
meersch. Exinde occasio novae et amplioris disputationis. 


II. Status quaestionis. Ad casum bene intelligendum, scire 
oportet esse tumores et operationes duplicis generis. Oportet 
scii, distinguere tumores benignos et malignos. Primi pericu- 
lum afferre possunt, sed sola expansione seu excrescentia 
nimia, unde auferri possunt quin auferatur organum quod 
afficiunt; alii, maligni, periculum afferunt per infiltrationem 
et ramificationem in organo et regione vicina, unde non 
possunt auferri nisi auferatur ipsum organum, vel et gan- 
gliones lymphatici vicini. 

Primi generis sunt myoma — fibroma — fibromyoma, quae 
sunt in myometro, raro etiam in endometro et perimetro. Hinc 
v. g. operatio fibromyotomia, quae aufert seu extirpát tumorem 
tantum. Olim quandoque necessarium videbatur etiam uterum 
gravidum auferre myomate affectum; sed hodie id iam falsum 
est, nam myoma iam auferri potest quin auferatur uterus vel 
graviditas ‘. Si propter percussionem uteri occasionaliter 
sequatur abortus, id est omnino raro et per accidens 

Alterius generis sunt epitheloma, seu carcinoma, adeno- 
carcinoma et corionepitheloma; quae ob infiltrationem et 
ramificationem verbo vulgari cancri possunt designari. Non 
possunt auferri nisi extirpetur ipsum organum, vel et gan- 
gliones lymphatici vicini. Quod in casu fit per hysterecto- 
miam, i. e. uteri extirpationem. 

lamvero Dr. Gemelli tenet esse illicitum auferre uterum 
gravidum cancro infectum, et esse abortum directum; imo 
medici, ait, vix concipere possunt abortum magis directum 
quam ablationem uteri gravidi, qua certissime et directissime 
provocatur mors foetüs. Quod si liceret, justificaretur thesis 


| luxta priorem modum agendi locuti sumus in opusc. A. I. q. 5, n. V, 
6°, ideoque hoc reformandum est. 


' Gemelli, in N. 7) Th, 1933, De l'avortement indirect, p. 506, 508 
et 580. 

Dris. Pestalozza, et abortus secundum indicationem medicam 
seu therapeuticam esset etiam abortus indirectus, quod est 
contra decreta Ecclesiae et Encyclicam Casti connubii 


III. Argumenta et responsa. Argumenta principaliora Drs. 
Gemelli ad haec reduci possunt’ : 

A. Ut abortus sit indirectus, effectus bonus debet aeque 
certo et aeque immediate sequi ex operatione ac effectus 
malus. Sed hoc principium in casu nequit applicari. Nam : 
1° certa sunt abortus et mors infantis, et non certa est salus 
matris, quia forsan impossibile erit omnes ramificationes 
auferre; 2? immediate est illatio abortus et ablatio tumoris, 
minime vero salus matris. 

B. Ideo difficile est concipere abortum magis directum. 
Nam primo interrumpitur recirculatio sanguinis inter matrem 
et foetum, quia prius arteriae ligantur et scinduntur. Unde 
foetus violenter privatur solo medio naturali vitae, et ideo 
non moritur sed occiditur. 

C. Nequit dici abortum causari per accidens: quod enim 
necessario sequitur ex operatione et semper, non potest oriri 
per accidens. 

D. Quod si dicatur uterus per accidens esse gravidus, id 
negandum est, cum uterus per se et ex natura sua ordinetur 
ad foetum continendum. Unde si est gravidus, id est omnino 
per se. Hinc ablatio uteri et ablatio uteri gravidi sunt opera- 
tiones omnino diversae, non ex accidentali effectu, sed 
ratione materiae. Uterus non gravidus et gravidus intrinsece 
differunt. 

E. Igitur mors foetûs non solum permittitur, sed est volun- 
taria secundum suam causam, cum medicus non possit negare 
se velle operationem facere quae ex natura sua et necessario 
causát mortem certam foetüs. Quodsi haec operatio licita 
esset, etiam liceret, in casu gravis hyperemesis ex intoxica- 
tione, foetum eiicere ad desintoxicationem provocandam. 


Quibus respondit P. Vermeersch ': 
Ad A. Non requiritur ut bonus effectus sit aeque certus. 


* [taque ad argumentum Dris. Pestalozza ponentis paritatem, hanc 
Bconcedit Gemelli, sed ideo dicit utrumque prohiberi; unde negat antece- 
dens. E contra, Vermeersch negat paritatem ac proinde consequentiam. 

' Cfr. N. R. Th., 1933, De l'avortement indirect, et Encore de l'avor- 
tement indirect. 

^ In N. R. Th., 1933, Avortement direct ou indirect ? 

Id non solet exigi a theologis in explicatione traditional! 
axiomatis de causa cum duplici effectu. Quod sit directus 
vel indirectus abortus, non est ex certitudine effectus, sed 
ex ordine seu directione actionis. Nec requiritur ut effectus 
bonus aeque immediate sequatur secundum durationem seu 
ordinem chronologicum, sed sufficit quod non mediante 
effectu malo procuretur, seu quod sit immediatus secundum 
directionem actionis, et ordinem causalitatis. Itaque nec cer- 
titudo nec duratio consideranda est, sed ordo immediatus 
ad effectum bonum, vel mediatus, scii, mediante effectu 
malo. 

Ad B. Circulatio sanguinis, sive in foetu, sive in matre, 
est cuique propria, independens et clausa. Non datur relatio 
circulationis inter matrem et infantem. Et in casu, arteriae 
matris ligantur, non arteriae foetüs. Hinc foetus privatur 
oxygenio et nutrimento: sed non directe attingitur in se et in 
suis elementis. Nec ordinario moritur statim, sed saepe vivus 
eiicitur, licet brevi moriturus : si esset vitalis, non diceretur 
occidi, et tamen eadem esset operatio. Haec itaque non 
vulnerat foetum, nec influit directe in illum, sed ea fit quod 
mater nutrimenta non ministret; quod licitum est matri si 
ipsa sit in periculo. 

Ad C. Abortus est per accidens, nam operatio eodem 
modo fieret si mater non esset gravida. Unde non sequitur 
per se ex operatione, sed ex concurrentia alterius causae, 
ex consideratione circumstantiae independentis a voluntate 
operantis, scii, ex facto graviditatis. Causa per se excisionis 
uteri est per accidens causa abortüs. 

Ad D. Quamvis uterus ex natura sua destinatur ad foetum 
continendum, non tamen de se et ex natura sua illum con- 
tinet, quia uterus nec essentialiter, nec universaliter omnis, 
nec semper continet foetum. 

Ad E. Mors foetüs non est volita, nec eligitur ut finis vel 
medium, sed est active permissa, quia oritur ex concurrentia 
alterius causae, ob quam adest effectus malus quem voluntas 
operando impedire non potest nec tenetur. 

Nec sequitur, in casu gravis hyperemesis, licitum esse ac- 
tionem exercere in placentam ad intoxicationem impediendam. 
Placenta est pars foetüs: vel, quamvis placenta matris et 
placenta foetus distinguantur, tamen tam intime coniunctae 
sunt ut impossibile sit unam attingere sine altera, ac proinde 
immediate laeditur foetus. Nec actione ista producitur des- 
infectio; sed foetus expellitur et mediante expulsione speratur 

obtinenda desintoxicatio. E contra, hysterectomia uterus 
aufertur, non foetus; hic autem aufertur foetus. 


IV. Quid de controversia iudicandum ? Videtur ex exposi- 
tione argumentorum satis erui opinionem P. Vermeersch esse 
fundatam, quam ceteroquin ante exortam controversiam fere 
omnes moralistae tenebant ad minus ut probabilem, qui de 
hac re scripserunt 


Redeamus ad principium. Hysterectomia in mulierem gra- 
vidam facta, antequam foetus sit vitalis, est actio habens 
duplicem effectum : unum bonum, salutem matris; alterum 
malum, mortem foetüs. Ergo licita esse potest, si quatuor 
adsint conditiones requisitae ut liceat ponere causam duplicis 
effectus contrarii’. Hinc: 

1° Oportet quod sit ratio proportionate gravis, quae ordi- 
narie adest si actio necessaria sit ad vitam matris; ergo illicita 
est, si non necessaria sit, vel nulla sit probabilitas salvandi 
matrem aut notabiliter eius vitam prolongandi (v. g. si can- 
crum sit inoperabile), a fortiori si operatione impediretur 
baptismus infantis. 

2? Oportet ut recta sit intentio operantis, et ideo quod non 
intendat nocumentum vel mortem foetûs, sed ista contra 
suam voluntatem locum habeant ex circumstantiis a sua 
voluntate independentibus, seu quod agat necessitate coactus. 

3? Videtur actio in se non mala, abstrahendo a circumstan- 
tia foetüs. Nam auferre membrum corruptum ad salvandam 
vitam corporis est de se bonum. Et quamvis sit differentia 
inter hysterectomiam extra graviditatem, et durante gravidi- 
tate factam, haec differentia est mere accidentalis, quae non 
est ex parte operationis ipsius, sed ex accidentali circumstantia 
praesentiae foetüs. Operatio eodem modo peragitur, sive 
foetus sit, sive non sit. Ergo est substantialiter eadem. Finis 
scii, intrinsecus operis est organum matris putridum amputare, 
non autem nocere foetui; hoc per accidens evenit ob fortui- 
tam praesentiam foetüs. 

4? Difficultas esse potest quoad quartam conditionem : 


| Ita Lehmkuhl, Prümmer, Génicot-Salsmans, Capellmann-Bergmann, 
Aertnijs-Damen, Ubach, Schilling, Ferreres, Antonelli, Payen in 7V. 7?. Th., 
1899 et 1913, Finney in Eccl. Review, 1928, Hürth in Stiinmen der Zeit, 
1928-29, item in Scholastik, 1932. 

| Bene de hac re scripsit A. Janssen in Eph. Th. Lov., 1934: L'hysté- 
rectomie pendant la grossesse. 

an effectus bonus sit immediatus, et non mediante nocumento 
foetus obtentus. Sed id etiam videtur, ac proinde abortus 
non est directus sed indirectus. 

a) Nam periculum matris non est ex praesentia foetus, 
sed ex infectione cancri seu ex tumore maligno, qui tumor 
est a graviditate et a foetu omnino distinctus; periculum in 
muliere gravida ex utero corrupto est omnino idem ac illud 
quod ex eadem causa est mulieri non gravidae. 

b) Salus matris non obtinetur ab eiectione foetüs, sed ex 
abscissione uteri, et extirpatione membri corrupti; salus 
ceteroquin eodem modo obtinetur in muliere non gravida et 
in muliere gravida. 

c) Graviditatem interrumpere et eiicere foetum non potest 
salvare matrem; si ita fieret et maneret uterus infectus, peri- 
culum mortis perduraret. 

Ergo effectus bonus non obtinetur mediante malo : separa- 
tione, eiectione, morte foetüs, sed directe et immediate pro- 
cedit ab ipsa actione excidendi uterum. Nec eiectio foetüs 
consideratur ut medium salvandi matrem. 


Non obstat a) quod nocumentum  foetüs chronologice 
praecedat ex ligatura arteriarum, qua ab ipso aufertur relatio 
circulationis cum matre et medium necessarium vitae. — Nam 
iste modus loquendi est improprius, cum circulatio foetüs sit 
ipsi propria ac clausa, nec interrumpi possit relatio quae 
numquam exstitit. — Nec ordo chronologicus est attenden- 
dus, sed ordo causalitatis : excisio uteri et salus matris inde 
obtenta non sunt effectus eiectionis et mortis foetüs; salus 
matris obtinetur directe et immediate ab excisione uteri, et 
non mediante morte foetüs. — Ligatio arteriarum non est 
actio in se completa et totalis, sed phasis introductoria totius 
operationis. Nec afficit foetum, sed matrem, quamvis exinde 
fiat quod ista non nutriat foetum; sed nutrire non tenetur 
cum periculo propriae vitae. At, si salvatur, unice fit ex uteri 
abscissione. 

Praevidetur quidem simul effectus malus; sed certitudo 
effectus non reddit illum directum : manet indirectus, dum 
non sit medium obtinendi effectum bonum, sed iste directe 
et immediate obtineatur. 


Dices : si uterus non esset corruptus, et ligarentur arteriae, 
nonne omnes dicerent esse abortum directum ? 

Resp. Utique sed quia tunc non est nisi unus effectus 
malus. 

Sit igitur schema : 


Actio qua 
ligantur arteriae matris non affertur nutrimentum 
fit possibile eam salvare foetui 
abscissio uteri eiectio foetus 
salus et vita matris mors foetus. 


in actu 1? ex eo quod 
causa mortis ablata. 


Nec obstat b) differentia inter uterum non gravidum, et 
gravidum in quo foetus continetur : sane non per accidens 
est ibi foetus. — Resp. Quod uterus foetum contineat, est 
naturale phenomenon, conforme scii, legi naturae, quatenus 
uterus est foetui sedes ordinaria et naturalis. Sed praesentia 
non est essentialis utero. Quod conforme est legi naturae 
potest esse accidentale. Essentia uteri non requirit praesen- 
tiam foetüs. Uterus non est accidentalis foetui, sed foetus est 
accidentalis utero. Eodem modo, quod vir sit matrimonio 
iunctus : est factum naturale, et tamen accidentale, nullatenus 
essentiale, homini. Naturale est sub aliquo respectu, et tamen 
accidentale sub alio. 


Nec obstat c) quod effectus malus sequatur per se, directe 
et immediate, ac proinde non mediate et per accidens. — 
Resp. Etiam si sequatur et per se et immediate, nihilominus 
actio licita est, dummodo aeque immediate producatur effec- 
tus bonus proportionatus. Quod si dicatur unius actionis non 
esse nisi unum effectum immediatum et unum finem proxi- 
mum operis, resp. franseat: quamvis assertum non videatur 
verum, hoc dato tamen, finis operis in casu et effectus 
immediatus esset extractio uteri; alii omnes ergo sunt mediati 
aut accidentales 


| Haec non dicta sunt ob necessitatem causae: cum in eodem sensu iam 
scripserimus in Summa Theologiae Moralis, I, n. 173. Non obstat quod 
unus actus non habeat nisi unum effectum immediatum, qui est finis operis; 
finis operis autem est unus non duplex. Etiam hoc dato, principium posset 
intelligi de ordine physico, ita ut actus habeat unum effectum physicum 
immediatum, sed nos consideramus tantum effectus spectantes ordinem 


35 


V. Quid post controversiam ? Cerani in Scuola cattolica * 
sat dubitative loquitur : si operatio .non afficit elementa vitalia 
foetüs, tunc licita erit forsan id clarius patebit. E contra 
multi steterunt pro P. Vermeersch, uti Dr. Austriacus ab ipso 
consultus, qui eius sententiam probavit; Dr. Van de Loo in 
R. K. Artsenblad, 1933; Eccles. Review, 1934; prof. Janssen 
in Eph. Th. Lou., 1934; P. De Boeck in S. Luc médical, 1934; 
et Payen, Déontologie médicale d'aprés le droit naturel. 

Mancini vero novis argumentis subtiliter impugnavit licei- 
tatem operationis, in Palestro dei Clero, 20 apr. 1934: In 
questione de isterectomia, et | ian. 1935 : De Hysterectomia 
therapeutica utero pleno, et quidem his considerationibus : 

A. Foetus in utero non solum vita personali propria, verum 
etiam corporaliter (somatice) a matre distinguitur. Sicut 
filius est aliquid patris, ita a fortiori dicendus aliquid matris. 
Ideo organa in quibus vivit non solum sunt matris sed etiam 
foetüs : sunt matris inquantum sunt partes corporis eius; 
sunt foetüs in quantum natura destinat ea ad vitam foetüûs. 
Ergo nulla actio potest concipi in organa matris, quae directe 
influunt in foetum, quin et ipsa directum influxum in foetum 
habeat. Hinc quaestio esse nequit de abortu indirecto 

B. In casu, non est dicendum unam esse actionem cum 
duplici effectu, sed operationem habere effectum unum cum 
duplici respectu : in quantum respicit matrem potest legitima- 
ri, in quantum respicit foetum legitimari non potest. Iste 
ergo respectus ipsam actionem vitiat et in se ac simpliciter 
malam reddit. 


moralem. Sic dici potest esse unam actionem physicam dilatandi, vel con- 
trahendi. vel coarctandi. vel reprimendi, vel excitandi aut multum com- 
movendi, quae tamen diversum effectum habere potest in diverso quod 
afficit organo, ut in capite vel stomacho, in corde, pulmone aut utero, 
et ita aeque immediate duos effectus contrarios simul producere, unum 
bonum, alterum madum. v. g. sanationem et ebrietatem, remotionem 
periculi matris et electionem foetüs. Qui tamen sunt independentes ab 
invicem, cum unus non procedat mediante altero. 

' Aborto diretto o indiretto ? Ai margini d'una polemica fra P. Gemelli 
e P. Vermeersch. 1934. 

- Pariter « commune bonum, uterum esse gestantis et foetüs. me dixisse 
minime me poenitet, imo dicerem bonum potius foetüs quam gestantis esse 
uterum, quia geneseos organa ex natura sua sunt ad novas vitas ordina- 
ta » ian. 1935. Unde, addit, in ordine exeeutionis saltem, adesse malitiam 
directam contra vitam foetûs. 

C. Quod si dicatur hysterectomia eodem modo fieri in 
muliere gravida ac in muliere non gravida, id verum est in 
linea artis chirurgicae, non autem in linea ethica et iuridica : 
in utero vacuo scii, non adest subiectum iuris, in utero gravido 
adest tale subiectum cuius iura particularia nequeunt negligi. 
Uterus enim, cum omnibus quae ipsi circumdant, a natura 
datus fuit ad vitam infantis, ad quod est medium necessa- 
rium 

D. Abortus quidem indirecte permittitur, quando operatio 
non terminatur ad organa essentialia pro vita uterina foetûs, 
sed ad alia organa quae actione quadam reflexa abortum 
determinare possunt, quo casu non importat per se violatio- 
nem iurium foetüs in vitam et in media ad eam necessaria. 
Sed hoc dici nequit de operatione quae terminatur ad organum 
quod natura destinavit vitae foetüs: illud reddere ad hoc 
ineptum nequit esse abortus indirectus. 

Ex progressu scii, artis chirurgicae, notio directi et in- 
directi abortüs est revisioni subiicienda. 

E. Frustra distinguitur inter actionem quae afficit placen- 
tam et actionem quae eam non afficit. Haec distinctio valere 
posset, si in abstracto considerentur mater et foetus ut duo 
entia distincta, non valet si in concreto consideretur vitae 
eorum coordinatio qualem natura instituit. 

F. Hinc theologo petente a medico : an ex tali operatione 
maneat foetui possibilitas vitae, et medico respondente 
negative, oportet concludere ad illiceitatem, cum laedatur 
ius imprescriptibile vitae humanae. Ius est foetui ad functio- 
nes normales uteri, ita quod nulli liceat eas functiones atque 
vitae conditiones reddere impossibiles. 


Responderunt P. Vermeersch in Periodica, oct. 1934, et 
praesertim prof. Janssen in Eph. Th. Lou., iul. 1934 et 
apt. 1935. 

Ad A. Nonnisi improprie affirmatur, organa matris esse 
etiam foetüs. Mater et filius sunt duo entia distincta, non 
solum ratione personae, sed etiam anatomice et physiologice : 
uterque habet vitam propriam, membra propria, functiones 
vitales proprias. Habent duo corpora perfecte distincta, non 


| Foetui non deest ius vivendi, etiam data extrema necessitate matris, 
nec proinde ius manendi in utero. Unde abortus qui directus est quoad 
executionem, fit etiam directus in ordine ethico. Manet ius vivendi, quia 
matri et foetui aequale est ius ex ipsa natura. Ita ian. 1935. 

unum corpus. Adest relatio dependentiae et necessitatis ex 
parte foetüs; sed haec est unio mere extrinseca : contenti ad 
continentem. Uterus manet matris, sed destinatur foetui, et 
ideo dici potest pertinere ad foetum uti cibus vel domus sunt 
hominis; sed non est organum foetüs. Est bonum externum 
eius, dum bonum est internum matris. Habet foetus quoddam 
ius utero utendi ad certos et determinatos usus, sed prae- 
valet ius matris, quod respicit bonum eius intrinsecum. Et ideo 
habet mater maiora iura in uterum quam foetus : usum scii, 
disponendi de utero, si necessarium sit ad proprium corpus 
salvandum, quia primo et essentialius subordinatur uterus 
bono corporis materni cuius est pars intrinseca, sicut omnis 
pars ordinatur ad bonum totius ’. 

Quod si nulla actio detur in uterum, quin et ipsa influxum 
in foetum habeat, exinde constat esse actionem cum duplici 
effectu, sed non ideo sequitur hysterectomiam esse abortum 
directum; nam directe et per se attingit organum corruptum 
matris, et solum per accidens foetum, ratione specialis cir- 
cumstantiae, si ibi contineatur. Nec unquam ex eiectione 
foetüs subvenit salus matris, sed directe ex ipsa natura actio- 
nis, ut supra explicatum fuit. Ergo omnes conditiones verifi- 
cantur actionis cum duplici effectu aeque immediato, atque 
abortüs indirecti. Ideo, non solum in ordine intentionis, sed 
et in ordine executionis nulla est malitia directa contra 
foetüs vitam, quia effectus bonus immediate obtinetur. 

Ad B. Parum refert dicatur esse duos effectus, vel unum 
effectum cum duplici respectu, nam respectus illi sunt essen- 
tialiter distincti, et sic duo effectus distincti. Si ponatur 
effectus unus, non potest esse nisi finis operis, i. e. ablatio 
uteri; sed id potius est ipsa actio vel eius obiectum materiale. 
Sed duo sunt effectus ulteriores aeque directe et immediate 
obtenti; unde unus potest in se intendi sine altero. Actio 
legitimatur et est bona, quia formaliter intenditur abscissio 
uteri in quantum est solum medium salvandi matrem. Sub 
respectu foetüs non legitimatur, unde si non haberet nisi 
istum effectum, non posset esse licita; sed ita non est de 
facto, nam habet effectum bonum proportionate gravem. 

Ob effectum malum est in se et simpliciter mala, in ordine 
physico; sed non in ordine morali, si simul aeque immediate 


| Similiter compars ius habet ad usum matrimonii, sed salva consisten- 
tia personae, ut habet S. Thomas, Suppi, q. 64, a. 1 et ad 2; et licita est 


ablatio organi genitalis in viro, si necessaria fuerit ad salutem totius cor- 
poris, et tamen semen destinatur speciei. 

obtinetur effectus bonus proportionatus et non mediante 
malo. 

Ad C. Actio non differt in muliere gravida ex parte artis 
chirurgicae : ergo nulla est differentia per se ex obiecto 
proprio seu quoad substantiam, et ideo ablatio uteri non est 
actio de se mala. Ex circumstantia praesentiae foetus, adest 
ethica et iuridica differentia: unde ius foetûs non potest 
negligi. Quare actio qua laeditur directe est illicita: et ad 
auferendum uterum gravidum requiritur ratio gravior quam 
pro utero vacuo. Id non est faciendum nisi impossibile sit 
aliter facere, ac servare iura foetüs oportet quantum est possi- 
bile. Sed ius foetûs non aufert ius matris ad media licita vitae 
necessaria et ad removendas causas periculi ”, ad disponendum 
de utero suo si necessarium sit ad servandum totum corpus, 
licet indirecte vel per accidens id etiam simul noceat foetui. In 
pari necessitate praevalet ius matris in bonum suum intrin- 
secum, supra ius foetüs ad idem bonum quod sibi est extrin- 
secum. Foetus habet ius ad uterum, supposito semper indemni 
iure fundamentali matris disponendi de suo organo ad con- 
servandam vitam propriam : ius ut non privetur actione 
iniusta. 

Ad D. Definitio abortüs indirecti, quam proponit auctor, 
co.ntrariatur opinioni communiter admissae '. Ut sit directus, 
non sufficit quod terminetur ad organa necessaria foetui et 
certo sequatur effectus malus; insuper requiritur quod non 
sit nisi unus effectus immediatus, scii, malus, vel quod effec- 
tus bonus, si sit, procuretur mediante malo. Secus si duo 
sunt effectus immediati, potest intendi unus effectus bonus, 
et non intendi in se effectus malus. 

Ad E. Si inter matrem et foetum est realis distinctio, po- 
test quis attingere unum quin directe attingat alterum. Hinc 
si attingat placentam, directe foetum attingit, et unus est 
effectus immediatus; si uterum attingat, directe matrem attin- 
git, non foetum. Placenta est organum foetüs vel organum 
commune; uterus est organum matris. Si mater disponit de 
placenta, non disponit de suo organo; e contra si disponit de 
utero. Et licet sit intima coordinatio inter vitam matris et 


* Supponitur periculum non esse a sola praesentia foetüs: tunc non 
posset auferri. 
| Iterum deprehenditur, ait Vermeersch, eadem abusio vel confusio inter 


organum matris quo nutritur foetus, et organum quod pertinet ad foetum 
ut aliquid suum proprium. 

vitam foetus, et quidem necessaria, ista tamen non est nisi 
accidentalis, cum non pertineat nec ad substantiam matris 
nec ad substantiam foetûs. Et si tollatur, id fieri potest 
indirecte aut per accidens, dum directe et immediate produci- 
tur effectus bonus proportionatus. 

Ad F. Certitudo vel incertitude abortûs non facit eum 
directum vel indirectum. Et licet nulli licitum sit directe, seu 
actione iniusta, impedire functiones normales uteri et con- 
ditiones possibiles vitae foetûs; id tamen licitum est indirecte 
et actione iusta, ad quam ponendam ius est matri. 

Difficultatibus solutis manet conclusio nostra : extirpatio- 
nem uteri gravidi cancro infecti esse verisimiliter licitam. 


VI. Corollarium. Ergo etiam licitum est uterum gravidum 
excidere, si necesse esset ad tumorem benignum auferendum, 
in casu determinato quo, ob specialia adiuncta, aliter averti 
periculum matris non posset. 


Articulus II. 


De Punctione Amnii. 


I. Punctio amnii est perforatio, discissio, fractio, vel et 
laceratio involucri seu membranarum foetus, etiam illius quae 
immediate circumdat infantem, scii, amnii; unde liquoris 
amniotici fluxum et evacuationem per se infert, et sic eiectio- 
nem foetus, et mortem, si ipse nondum sit vitalis. Dicimus : 
per se; quia nonnulli auctores, ut Salsmans, aiunt punctio- 
nem. ope siphunculi aut instrumenti iniectionis. vel acus ad 
suendum (stopnaald of breinaald), quandoque fieri omnino 
tenuem, ita ut totalem emissionem liquoris atque effractionem 
amnii et eiectionem foetus non necessario secum traheret. 
Quod, teste P. Salsmans, eximii quidam medici gynecologi 


putant possibile; quo casu quidam existimarent adesse pericu- 
lum abortus indirecti, non autem abortum directum. 


II. Status quaestionis. Evidens est talem punctionem amnii 
de se et generatim esse illicitam, utpote abortum directum 
(imo est modus facillimus et usitatissimus procurandi abor- 
tum): quia est actio directa in rem infantis, scii, membranam 
quae ipsius est, non matris; atque immediate nihil facit nisi 

nocere soli infanti. Unde effectus bonus, si quis speretur, 
non obtinetur nisi mediante malo. At quaeritur, utrum sem- 
per et in omni casu sit procuratio abortus directa ac proinde 
illicita ? Ponitur quaestio pro triplici casu: 


lus casus est descensus, prolapsus, aut retroflexionis vel 
incarcerationis uteri retrorsi gravidi, qui secus, i. e. sine 
voluminis diminutione, reponi .nequeat in abdomine nimis 
arcto. In hoc casu plures hanc unicam exceptionem admise- 
runt, et dixerunt punctionem esse licitam, nec esse tunc abor- 
tum directum. Ratio est quia periculum non est in praegna- 
tione, sed in dilatatione uteri; quae fractione amnii aufertur, 
ita ut uterus reponi possit in suo loco et periculum matris 
averti. Id autem fit ante abortum. Non igiur ipsa expulsio 
foetus eligitur ut medium necessarium ad periculum matris 
avertendum. Et ideo in casu, punctio amnii non est occisio 
directe, licet proxime connexa, quia ante foetus eiectionem, 
bonus procuratur effectus, scii, imminutio voluminis uteri. 

Ita Dr. Capellmann, qui fortiter vindicaverat illiceitatem 
embryotomiae et abortus directil (etiam contra nonnullos 
theologos catholicos!), docet in notissimo opere Medicina 
Pastoralis, unde facile plures illum, hac in re, secuti sunt, 
vel ipsi favent: ita Waffelaert, De Justitia, 1. I, p. 2, sect, 
post, a. 2, $ 2, n. 88; Antonelli, Berardi, Cornelisse, Theol. 
Prakt. Quartalschrift 1905, et Génicot. 


Casus tamen rarissime contingit; ordinarie alia media 


1 De occisione foetus, a. 1875. 

' « Si tum omnia alia remedia, quae medicus ad uteri repositionem vel 
liberationem efficiendam cognoscit, frustra sint adhibita, indirectam abor- 
tus procurationem (scii, permissionem) punctione membranarum ac liquo- 
ris amnii evacuatione effectam censeo esse licitam. Nam 1) mater ver- 
satur in immediato periculo vitae et sine uteri repositione simul cum ovo 
(scii, cum foetu) peribit; 2) aliud remedium ad salvandam matrem (iuxta 
hypothesim) iam non est; 3) evacuatio liquoris immediate periculum 
vitae a matre avertere valet. Hic igitur periculum matris non ex gravidi- 
tate physiologice spectata, sed mere mechanice ex amplificatione uteri 
oritur. Tollit evacuatio liquoris hoc impedimentum mechanicum, et uterum 
deminuit, ex qua deminutione immediate possibilitas repositionis atque 
propulsatio periculi a matre sequitur, priusquam abortus, postea quidem 
certe eventurus, eveniat; quae omnia ita fiunt, ut abortus sive expulsio 
embryonis ex utero, ad periculum removendum non sit necessaria » De 
5? praecepto, I. 

adsunt: « repositio uteri nunc alia ratione obtinetur », ait 
Vermeersch 

2us casus similis est hydroamnii acuti, cum volumen aquae 
sit exaggeratum; in quo casu etiam punctio amnii a pluribus 
aestimatur licita. 

3“s casus est, cum punctio necessaria esset ad baptismum 
conferendum infanti, qui alias in utero matris periret, dum 


tamen aliter ibi attingi et baptizari non posset. Casus raro 
considerandus venit. 


lamvero separatim spectare liceat prius duos priores casus, 
et deinde tertium, propter diversitatem obiecti et finis : aver- 
tendum periculum matris, et baptismus procurandus infanti. 


III. Punctio amnii ad periculum a matre avertendum ad- 
hibita videtur illicita, utpote abortus directus; excepto casu 
quo probabile desit periculum eiiciendi foetum, si talis casus 
detur. 

Nam actio directe et immediate est nociva foetui, et tantum 
mediate et ulterius valet bonum procurare matris. Etenim : 

1° Exercetur in elementa quae sunt foetüs : liquor amnii 
continetur membrana quae ad foetum pertinet, et ideo est 
foetüs; unde incisio amnii rationem habet vulneris lethalis 
foetui inflicti. Ita Vermeersch, Th. M. II, n. 627. 

2° Actus scindendi vel pungendi assumitur ut medium 
prout occisivus, i. e. prout liquoris sine quo foetus vivere 
nequit, quin etiam ipsius foetüs, expulsivus est. Ita Wouters, 
Th. M. I, p. 511. 

3? Dilatatio uteri aufertur et imminutio eius voluminis ad- 
ducitur mediante ablatione liquoris necessarii ad vitam foetüs; 
ergo ipse effectus malus causaliter videtur praecedere effec- 
tum bonum, et iste nonnisi mediante effectu malo procuratur. 

Unde theologi, hac in re, iam magis dubitative ceperunt 
loqui, et plures etiam liceitatem operationis negare, ut De 
Smet, De Sacramentis, n. 316; Vermeersch, | c.; N. R. Th, 
1913; Prümmer, Th. M. II. n. 141: Wouters, |. c. Imo in 
recentiore editione operis Capellmann, a medico Bergmann 
facta sub invigilantia P. Hürth, S. L, totum quod de liceitate 
huius operationis dicebatur, iam fuit expunctum. Etiam Sals- 
mans, hac in re, cautius loquitur, nam ratio allata. Casus 
Conscientiae, c. 157, et Génicot, Th. Mor. I, n. 377, IV : 


* Th. M.. ed. 2«, II, n. 627. 

« immediate obtinetur uteri diminutio ac proinde facultas fit 
medico reponendi uteri in sedem naturalem; abortus autem 
nonnisi post hunc bonum effectum », iam derelicta fuit in 
editione novissima 12" operis Génicot. Nihilominus admittitur 
« membranae punctio tenuis ad vitam matris necessaria, quae 
non moraliter certam membranae ulteriorem discissionem et 
abortum inducat »; sed exinde potius concludi potest esse 
abortum directum, cum abortus indirectus, etsi moraliter 
certus, licitus esse possit. 

Diximus tamen : excepto casu quo probabile desit pericu- 
lum eiiciendi foetum, quia, si tunc sequatur abortus, id erit 
per accidens; sed addimus : si falis casus detur, quam pos- 
sibilitatem nonnulli affirmant. Theoretice illam existere ad- 
mitti quidem potest; practice vero dubitamus : in praxi enim 
nonne adest semper grave periculum punctionem ampliandi 
et fractionem provocandi ? Quo casu, operatio illicita esset, 
quia illicitum est se exponere etiam probabili periculo laedendi 
vel occidendi proximum. Nec requiritur ad illiceitatem, quod 
moraliter certo abortus sequatur, ut ait Salsmans, |. c., sed 
sufficit quod probabiliter sequatur, ad hoc quod quis ab 
operatione abstinere debeat. Nihilominus alii asserunt, etiam 
practice, quandoque esse possibile punctionem facere sine 
periculo, praesertim in casu hydroamnii acuti. De quo non 
valemus iudicare, sed iudicium pertinet ad peritos in arte 
obstetricali. 


Obiciunt: |* Periculum matris non est ex graviditate phy- 
siologice spectata, sed ex amplificatione uteri; unde directe 
haec tolli potest, quin prius tollatur graviditas. 

Resp. Dilatatio uteri est ex graviditate, et .non tollitur nisi 
mediante ablatione elementi necessarii ad vitam foetüs. 

2° Ex uteri diminutione immediate sequitur possibilitas 
repositionis, non vero abortus, seu expulsio foetüs quae est 
posterior. 

Resp. Periculum mortis pro foetu ex ipsa scissione mem- 
branae et effusione liquoris oritur, ex quo tunc ulterius 
sequitur diminutio uteri et possibilitas repositionis. 

3? Propulsatio periculi a matre fit ante abortum, unde ipsa 
expulsio foetüs non eligitur ut medium necessarium ad 
periculum matris avertendum. 

Resp. Medium necessarium quod eligitur est perforatio 
membranae et effusio liquoris, ex qua mors foetüs necessa- 
rio sequitur. Unde licet haec non praecedat chronologice in 
ordine temporis, necessario tamen praecedit virtualiter secun- 

dum ordinem causalitatis. Immediate scii, causatur secundum 
ordinem causalitatis, et non mediante effectu bono. 

4° Non constat liquorem amnii esse elementum vitale foe- 
tus, indeque punctionem qua talem esse habendam tamquam 
vulnus lethale. 

Resp. Non constat esse elementum nutritivum foetüs: sed 
constat foetum non posse vivere nisi in membrana clausa 
liquorem retinente, ita ut, eo effuso, necessario moriatur. 
Unde hoc unicum medium vitae a foetu violenter et directe 
auferre, est idem ac illum lethaliter vulnerare. 

5? Non intenditur liquoris effusio ut foetus abortiva, sicut 
in abortu directo, sed unice tamquam medium ad uteri 
volumen reducendum. Quo facto mater salvatur, etiam si 
foetus remaneret. 

Resp. Nequit obtineri reductio uteri nisi mediante sectione 
laesiva eorum quae ad foetum pertinent, nimirum perforatione 
et effusione abortum inductiva; quae proinde ut talis neces- 
sario intenditur saltem implicite. Ut schematice ostendi 
potest : 


Perforatio amnii 


Malum foetáüs : Discissio membranae et : 
effusio liquoris occisiva roetus 


Diminutio uteri 
Bonum matris : 


Repositio uteri 


Malum infantis : Eiectio et mors foetüs. 


IV. Punctio amnii ad baptizandum infantem. Pro casu 
quo infans aliter baptizari .non possit, videtur primo intuitu 
idem dicendum ac in casu praecedenti, quia si punctio amnii 
est abortus directus et directa occisio, nec licita erit ad 
baptismum ministrandum, cum non sint facienda mala ut 
eveniant bona. Etiam ad baptizandum, illicitum est occidere. 
Finis extrinsecus ministrandi baptismum .non mutat naturam 
operis, nec convertit abortum directum in indirectum, .nec 
reddit actionem occisivam non occisivam. 

Sane; sed quaestio est an in casu non producatur immediate 
nisi effectus malus, vel e contra immediate iam producatur 
effectus bonus, et abortus fiat indirectus ? 

lamvero nobis videtur id probabiliter sustineri posse. Et 

quidem hoc modo: ipsa perforatio membranarum, hoc in 
casu, est actio quae aufert elementum necessarium ad vitam 
temporalem, scii, liquorem amnii cuius causát effusionem, sed 
aeque immediate confert elementum necessarium ad vitam 
spiritualem, possibilitatem attingendi infantem et conferendi 
baptismum. Aliis verbis : aufert extremam necessitatem spiri- 
tualem, nempe perforando membranam quae est obstaculum 
baptismi, sed id secum trahit et simul ponit infantem in 
extrema necessitate temporali, ex consequenti amissione li- 
quoris. Unde in casu, effectus bonus : possibilitas baptismum 
conferendi, non obtinetur mediante effectu malo : effusione 
liquoris, sed aeque obtineretur si liquor non effunderetur. 

Non adest paritas cum salute matris procuranda, quia 
huius possibilitas non obtinetur nisi mediante nocumento 
infantis, scii, ipsa effusione liquoris. Quod ita schematice 
proponere liceat : 


1. 2: 

Perforatio amnii Perforatio amnii 
Discissio membranae et — Possib$. attin- Peric. fractionis 
effusio liquoris occisiva gendi foetum et effus". liquoris 

Diminutio uteri Baptismus. Effusio liquoris 


ac repositio I 
Abort. = eiectio 
Abort. = eiectio foetüs. foetûs. 


In primo casu, actio est de se nociva infanti et postea 
matri proficua; in altero casu, actio simul est nociva infanti 
et proficua infanti ’. 


Ita Capellmann, o. c., De Baptismo; Antonelli, o. c., III, 
n. 386; Theol. Prakt. Quartalschrift, 1905; Cornelisse, Th. 
M. IL, 491; Génicot-Salsmans, Th. M. H, n. 148, nota. 


V. Animadversiones. Notandum tamen : 


1) Scissio velaminum ope instrumenti facile fieri potest 
ultimis temporibus gestationis, quando foetus, saltem proba- 
biliter, est vitalis, instante periculo mortis ante perfectam 
nativitatem; in prioribus autem rarissime, propter mag.num 


| Cfr. opusc. A, IL q. 3, n. IV, p. 63, not. 1. 

periculum quod ex velaminum destructione affertur partui, 
infanti et matri; unde non est tentanda .nisi certo constet ét 
foetum vivere ét vitam eiusdem minui : tunc enim ante omnia 
salvanda videtur anima et baptismus conferendus 


2) Non sufficeret baptismus in funiculo umbilicali, cum 
ipse infans attingi valeret. 


3) De punctione et laceratione facienda iudicet medicus. 


Articulus Ill. 


De Purificatione Uteri gravidi. 


I. Status quaestionis. Purificatio uteri est ablatio omnium 
quae illi insunt ad avertendum imminens mulieris periculum; 
unde simul cum aliis etiam foetus aufertur, si adsit. 

Quaeritur utrum in casu quo adsit foetus, praesertim non- 
dum vitalis, huiusmodi operatio sit licita ad salvandam ma- 
trem ? lamvero plures possunt esse casus diversi. 


| Ita Capell mann, À c.: « Praematura secundinae destructio, et quae 
inde sequitur liquoris effusio praematura, fieri non potest, quin ipsi partui 
magnum impedimentum afferat, infanti periculum augeat, matrem in sum- 
mum forte discrimen adducat... Ante quintum praegnationis mensem 
completum rarissime certo scire possumus, utrum foetus vivat nec ne. Si 
immineret abortus ante hoc tempus, equidem omni conatu siphone bapti- 
zandi abstinerem. Tum solum eam rationem... inirem, cum mihi certo 
persuasum esset, éf foetum vivere, ét vitam eiusdem minui, idque facerem 
quamvis praeviderem, praematura liquoris effusione, ipsi partui aliquod 
impedimentum ablatum iri. Damnum inde matri timendum et accelerata 
infantis mors non computanda sunt ad huius aeternam salutem necessario 
procurandam ». Addit Antonelli, o. c.. Ill, n. 385: « Cum hoc tempore 
nonnisi rarissime nosci queat an foetus certo vivat..., scissio membrana- 
rum et fluxus liquidi amniotici augerent difficultatem partus et expone- 
rent foetum et matrem gravibus periculis salutis; et cum, hoc casu, nosci 
nequeat an aliqua pars abluta sit aqua, non videtur expedire, ob dubium 
effectum spiritualem, acceleranda esse pericula corporalia. Si demum, 
etiam ante praedictum tempus, certo constare potest et foetum vivere 


eiusque vitam minui, abscindendae essent membranae ad conferendum 
baptismum... » 

IL Purificatio in casu foetûs mortui. Si foetus iam sit 
mortuus : tunc .non habetur abortus, sed legitima purificatio. 
Mors autem .non est praesumenda, sed probari debet; unde 

a) embryon supponitur vivum, nisi aliter constet morali 
cum certitudine, et non potest expelli quamdiu probabiliter 
vivat; 

b) illicitum est directe eiicere foetum verisimiliter vivum 
sed corruptum, quia esset directe accelerare eius mortem, et 
ideo bonus effectus sequeretur mediante malo. Nec potest 
foetus, in hoc casu, reputari iniustus aggressor, cum nihil 
velit nec agat, sed mere passive sese habeat. Casus tamen 
ille est potius fictitius, quia foetus corruptus ordinarie est 
mortuus vel brevi moriturus; unde facile exspectari potest 
usquedum mortuus sit. 


III. Purificatio in casu foetüs iam ab utero disiuncti. Si 
foetus iam certo sit a sua cum utero coniuctione separatus, 
uti fieri potest ex quadam morbida causa, v. g. per rupturam 
uteri aut per sanguinem in utero immissum : tunc purificatio 
uteri non causai abortum, quia abortus iam factus est separa- 
tione, et expulsio naturaliter secutura est. Non tamen licitum 
esset directe et immediate agere in foetum vivum, et illum 
directe laedere vel occidere. 


Si foetus vivus nondum sit ab utero separatus, sed mater 
laboret haemorrhagia aut hydrorhoea uteri, de hoc duplici 
casu legimus apud Capellmann-Bergmann, o. c. ed. f9 

A. « Non raro, durante graviditate, accidit haemorrhgia. 
In minore quantitate potest esse innocua. Quo casu medicus 
expectabit et praecipiet quietem in lecto. At, si augetur, 
haemorrhagia potest matrem notabiliter debilitare; sed etiam 
tunc saepius potest perduci graviditas ad bonum finem. Olim 
vagina occludebatur (par tampon de ouate à pansement), 
sed iste processus ut effectum directum habebat abortum : 
cessabat fluxus sanguinis, sed occlusio secundario inferebat 
dolores et expulsionem foetüs. Hodie isti methodo renuntia- 
runt ob periculum infectionis ex occlusione. Sed iam dilatatur 
uterus ut iste purificetur. Estne id moraliter licitum ? 

Id putamus. Purificatio uteri non est nisi mere localis 
amotio foetus, qui physiologice iam est essentialiter separa- 
tus ab organis maternis ». 

Hoc sustineri potest, dummodo 1|) abortus vitari nequeat, 


* [ta secundum textum germanicum et gallicum. 

2) separatio physiologica ab utero non tantum virtualiter, sed 
iam actualiter sit peracta. 

B. « Eodem modo diiudicari potest hydrorhoea uteri gravidi. 
Est status in quo liquor amnii seu aquae amnioticae indesi- 
nenter fluunt. Medici distinguunt hydrorhoeam decidualem 
et amnialem. In prima fluxus provenit ex interstitio inter duas 
membranas ovi; in altera provenit ab ipsa membrana proprie 
et immediate foetum  involvente. Differentia microscopio 
dignosci valet.. Hic alter casus solus est periculosus, cum 
apertura sit involucri ipsius fructüs. Si fluxus aquarum 
amnioticarum tertio vel quarto mense locum habeat, vel etiam 
postea, raro graviditas perducitur ad terminum : abortus fit 
aut partus acceleratus. 

Cum effluxus liquoris, vero quodam sensu, iam constituat 
abortum inchoatum, et foetus eo ipso sit perditus, purificatio 
uteri peragi potest, dummodo 1) constet foetum physiologice 
iam disiunctum ab organis maternis; et 2) nullatenus sperari 
possit continuatio graviditatis usque ad tempus quo foetus 
sit vitalis seu extra sinum maternum vivere possit; secus 
medicus id tempus expectare tenetur ». 

Ita, dum de his duabus conditionibus vere constet. 


IV. Purificatio in casu graviditatis irreparabiliter distur- 
batae. Est casus quo graviditas videatur irreparabiliter 
disturbata, et os uteri late apertum sit, et abortus brevi 
secuturus, atque imminens sit periculum haemorrhagiae et 
infectionis simul cum magna febri pro matre. Quod pericu- 
lum praecaveri tantum potest, statim purificando uterum, et 
simul foetum eiiciendo, qui etiam secus est certo periturus. 

De quo casu, ait Salsmans!: Bonus effectus directe et 
immediate non est ex eiectione foetüs, sed ex ipsa purifica- 
tione uteri aeque immediate oritur ac ipsa eiectio. Et cetero- 
quin ista operatio etiam fieret eodem modo extra praegnatio- 
nem, et non tendit directe in abortum, sed per se tendit ad 
solam purgationem uteri, removendo quidquid contineat, ut 
v. g. molam (i. e. massam carneam) vel involucrum mucosum,, 
per accidens, si adsit, etiam foetum. 

Id nobis videtur magis dubium ac casus uteri cancro infecti; 
attamen, usquedum Ecclesia pronuntiet, hoc non auderemus 
damnare, sed, salvo meliori iudicio, censemus id teneri posse 
ut probabile, dummodo 


| Geneeskundige Plichtenleer, Deontologia medica, n. 179bis. 

1° periculum abortus non tantum sit futurum, sed iam hic 
et nunc adsit, 

2° periculum .non unice oriatur ex ipsa graviditate vel 
foetüs conditione, 

3? nulla sit probabilis spes perducendi graviditatem usque 
ad tempus quo foetus sit vitalis. 


QUAESTIO QUARTA. 


De Operationibus circa Foetus ectopicos. 


I. Praegnatio ectopica seu extrauterina esse potest, cuius 
naturam et causas indicavimus in opusc. A. I, q. 1, n. VI. 

Sub varia forma existit, cuius principaliores sunt : 

I^ Tubaria, quando ovulum fecundatum sistit et evolvitur 
in tuba seu oviductu; haec dicitur a) fubaria vera (quae est 
frequentior), si in medio ductu evolvitur; b) tubo-abdominalis, 
si iuxta os ductus quod respicit ovarium et abdomen; c) fubo- 
uterina, si iuxta os ductus quod uterum respicit : hoc in casu, 
post aliquod tempus potest ovulum fecundatum in uterum 
transire, et tunc praegnatio quae incepit extrauterina, fit in 
secunda phase uterina. 

2? Ovarica, quae est rara, quando ovulum fecundatum in 
ipso ovario sistit et evolvitur. 

3° Abdominalis, quando ovulum fecundatum in cavitate 
abdominis sistit ibique evolvitur. Dubitant quidam an ista 
possibilis sit tamquam primaria, quatenus in abdomine prae- 
gnatio incipiat : certo enim potest esse secundaria phasis 
praegnationis tubariae, ovaricae, vel etiam uterinae, quatenus 
ovulum fecundatum posteriori tempore, v. g. ob quamdam 
scissuram, in abdomen recipiatur ibique evolvi pergat. 


| De praegnatione extrauterina, cfr. Antonelli, Medicina Pastoralis, 
L n. 244-248; Dr. Aussems, Buitenbaarmoederlijke zwangcrschap; Dr. 
Pestalozza, Trattato di Ostetricia, Il; Bouscaren, Ethics of ectopic 
operations, p. Ill, c. V. 

Praegnatio extrauterina plerumque maturitatem non asse- 
quitur et ante tempus finem habet; aliquando tamen foetus 
perfectam evolutionem prosequitur, sive in tuba quae in casu 
non rumpitur sed valde distenditur, sive in abdomine, at nasci 
nequit. Tunc potest extrahi laparotomia et sectione caesarea. 

Praegnationes ectopicae relative rarae inveniuntur : in pro- 
portione 1,2—1,5 96; tamen absolute, numerus earum est 
sat magnus, et multi casus iam observati fuerunt. 


IL. Opiniones falsae notandae sunt nonnullorum medico- 
rum. qui aequiparant praegnationem ectopicam organo cor- 
rupto et tumori lethali, seu cellulis nocivis; quod etiam 
docuerunt olim plures theologi. Unde, sicut semper licitum est 
matri auferre organum corruptum vel tumorem lethalem, ita 
semper auferre foetum ectopicum, qui semper pro matre con- 
stituit mortale periculum. 

Sed id certo falsum est : 

l° quia organum corruptum est pars quaedam matris et 
subordinatur bono corporis materni, et similiter tumor lethalis 
qui afficit directe organum matris; dum foetus ectopicus non 
est pars matris, sed individuum distinctum, quod non subor- 
dinatur bono matris; 

2? quia foetus, inde a momento conceptionis, probabiliter 
est homo, habens iura ad vitam et integritatem aeque ac mater. 
Unde sicut non licitum est directe laedere vel occidere matrem 
ad salvandum foetum, ita nec foetum directe laedere, vel 
occidere ad salvandam matrem; 

3? quod ex responso S. Officii patet, 4 maii 1898, ad III : 
« Estne licita laparotomia, quando agitur de praegnatione 
extrauterina, seu de ectopicis conceptibus ? » R. « Necessitate 
cogente, licitam esse laparotomiam ad extrahendos e sinu 
matris foetus ectopicos, dummodo et foetüs et matris vitae, 
quantum fieri potest, serio et opportune consulatur ». 

Ex quo ad minus certo sequitur, foetus ectopicos non posse 
indiscriminatim considerari ut organum corruptum matris et 
tumorem lethalem; secus semper licita esset extractio, et nulla 
limitatio apposita fuisset in responso S. Officii, imo illud 
posset negligi et esset sine valore in praxi. 

Sed extractio non potest fieri, nisi : 

I? necessitate, non qualicumque sed cogente, ita ut aliud 
medium non adsit et tempus omnino urgeat; — et 

2° dummodo et foetus et matris vitae consulatur, ubi primo 
loco ponitur foetus; — et 

3° hoc, quantum fieri potest, serio et opportune : opportune 
iuxta circumstantias ipsa natura rei indicatas, tempus scil., 
modum et locum; quantum fieri potest serio, ita ut vera pro- 
babilitas adsit, et quam maxima in casu haberi possit, vitam 
servandi utriusque. 

Quod ipsum S. Officium explicavit 5 martii 1902 : « Utrum 
aliquando liceat e sinu matris extrahere foetus ectopicos 
(extrauterinos) adhuc immaturos, nondum exacto sexto mense 
post conceptionem ? » R. « Negative, iuxta decretum 4 maii 
1898, vi cuius foetüs et matris vitae quantum fieri potest serio 
et opportune providendum est; quoad vero tempus, iuxta idem 
decretum | orator meminerit nullam  partüs accelerationem 
licitam esse, nisi perficiatur tempore ac modis quibus ex 
ordinarie contingentibus matris ac foetüs vitae consulatur ». 
Quae explicatio sumpta est ex eodem decreto 4 maii 1898, 
ad I. Si autem fieret acceleratio partüs tempore quo foetus 
ectopicus non est vitalis, non perficeretur tempore et modo 
quo ex ordinarie contingentibus foetüs vitae consulatur : ita 
si fieret sexto mense nondum exacto, nisi quis medium haberet 
incubationis artificialis. 

Responsum istud anni 1902, non apparet speciatim appro- 
batum aut promulgatum; unde quidam auctoritatem eius negant 
vel in dubium revocant. Non securo tamen. Nam agitur de 
declaratione iuris naturalis, quae promulgatione non indiget; 
insuper can. 17 Codicis qui requirit promulgationem inter- 
pretationis explicativae legis dubiae nondum erat latus; 
denique, ut notat Gemelli, non indigebat nova approbatione 
aut promulgatione, quod erat interpretatio mere litteralis 
textus decreti 1898, ex verbis ipsius decreti sumptisl. 

Ergo, iuxta decretum, certo illicitum saltem est directe 
agere ad foetum ectopicum non vitalem eiiciendum, v. g. 
aperire saccum foetalem et contentum expellere, tubam dila- 
tare et ovum e tuba exprimere, tubam aperire et ovum ex illa 
excidere, aut alio quocumque modo procurare abortum ipsius 
directum. Ita iam ex responsis 19 aug. 1889 et 24 iul. 1895; 
quae responsis 4 maii 1898 et 5 maii 1902 explicite applicantur 
foetibus ectopicis. 


De abortu indirecto decreta non loquuntur expresse; mens 


' Cfr. N. R. Th, 1933. — Notetur decretum 5 martii 1902 a P. Ver- 
meersch nec fuisse negatum; eumque admittere illicitum esse, et pro foetu 
ectopico, abortum directum. Cfr. N. R. Th., 1933, p. 610. 

autem communis theologorum est illum sub decretis no,n ca- 
dere. 


III. Conclusiones exinde deduci possunt: 


1° Ergo eadem principia valent de foetu ectopico ac de 
foetu uterino, et ideo omnino tenendum est omnem actionem 
directe occisivam foetüs ectopici esse illicitam; qualis esset 
vi electrica vel iniectione morphinica agere in cystim, quia 
hisce modis « foetus exponeretur directe et per se ad mortem 
certam et nullum levamen praeberetur matri, si res esset de 
mero tumore: si vero res esset de foetu in cysti, salus matris 
proveniret ex directa foetüs occisione 

Accedit quod tunc nec foetus baptizari posset. 


2° Foetus ectopicus non est iniustus aggressor. Non 
aggressor, nec materialis, ad modum hominis in amentia alte- 
rum invadentis : iste enim actum ponit qui tamen ipsi impu- 
tari nequit defectu libertatis, e contra foetus proprie non 
agit, sed potius a matre agitur et a viribus naturalibus; unde 
potius mater dici posset eum aggredi, cum ob defectum matris 
et ob naturalem concursum circumstantiarum impediatur esse 
in loco normali et naturali. Mediantibus involucris quidem 
producit vilositates, quae corpori materno se inserere conantur 
et nutrimentum eo sumere, sed quia locus naturalis, scii, 
uterus, ipsi non offertur, et necessarium ipsi est ad vitam 
evolvendam et conservandam; at hic est conatus mere instinc- 
tivus vitae vegetativae. Adhaerentia matri scii, est .naturalis 
evolutionis: proinde non actio materialiter iniusta. Et ipsum 
intrinsecum exercitium propriae vitae eiusque conservatio est 
ius, et nequit dici aggressio, cum no.n sit actio quae habeat 
solam matrem immediatum terminum. — Non iniustus, quia 
tramites iuris non praetergreditur, nec necessariis ad vitam 
renuntiare debet 


Unde non est magis aggressor quam foetus uterinus qui in 
lucem edi nequit. 


3? Excisio foetüs ectopici immaturi non solum prohibetur 
extra praesentem matris necessitatem, ut quidam insinuare 


'" Antonelli, o. c.. II, n. 111. 

| Cfr. Cdeusen, Le foetus injuste agresseur? in Miscellanea Ver- 
meersch, I. ubi quaestionem de aggressione expresse ponit de foetu ecto- 
pico, eamque negative resolvit. 


52 


vellent, aut quando manifeste quaeritur eius directa occisio; 
sed semper, etiam cogente necessitate, nisi foetüs et matris 
vitae serio et opportune provideatur, ut ait S. Officium : alias 
praecise aequivaleret directae occisioni. 


4? Nec ad salvandam matrem licita dicenda est, dummodo 
spes sit levissima salvandi foetum, ut habet Antonelli : id 
enim componi nequit cum decreto affirmante nullam extrac- 
tionem licitam esse, « nisi perficiatur eo tempore et modis 
quibus, ex ordinarie contingentibus, matris et foetus vitae 
consulatur ». Nam quando vitae foetüs ordinarie consulitur, 
ipsa vita foetüs est verisimilis; ac proinde iam adest spes, 
non levissima, sed bene fundata et vere probabilis. 


5? Eaedem regulae ac illae quae valent pro foetu certo 
vivente, etiam aequaliter applicandae veniunt foetui proba- 
biliter vivo? Dixerunt aliqui : si non sit medium ad dubium 
solvendum, teneri potest principium : ius certum matris prae- 
valere iuri probabili infantis. Ita Génicot in primis editionibus 
Th. M. I, n. 376; Antonelli, |. c.; etiam aliquatenus Noldin, 
Th. M. II, n. 341. Sed id falsum est : illicitum enim est se 
exponere etiam probabili periculo occidendi, ut bene notat 
Vermeersch. Th. M. IL, n. 628; sicut venator dubitans utrum 
animal sit fera vel homo, et illud vulnerando vel occidendo, 
reus est homicidii. 

Unde id in nova editione operis Noldin deletum fuit; simi- 
liter P. Salsmans in ultimis editionibus operis Génicot id emen- 
davit, addens : « non agitur de iure mere probabili foetüs, sed 
de iure certo foetüs probabilis ». Sane, qui in dubio praesen- 
tiae foetus vivi extractionem vel excisionem peragit, directe 
vult extrahere vel excidere ac occidere, si praesens sit. In casu, 
scii, adest dubium facti, in quo non valet applicari principium 
probabilismi, sed in quo faciendum est quod est tutius. 

Ut iam scripsimus, in opusc. A. I, q. 7, n. II, not. 1, princi- 
pium invocatum : ius certum matris praevalere iuri probabili 
infantis, recte applicatur, quando certa conservatio vitae in 
matre et probabile periculum vitae pro infante aeque imme- 
diate, ut duplex effectus, oriuntur ex eadem actione seu posi- 
tione eiusdem causae; in praesenti non valet, quia periculum 
inductum vitae probabili infantis esset medium servandi vitam 
matris, id quo mediante matri consuleretur. 


l Op. c., IL n. 112. 
' Decretum tamen S. Officii non loquitur expresse de foetu dubie vivo, 
sed supponit conceptionem. 

IV. Disputationes de quibusdam operationibus adhuc re- 
manent, utrum scii, sint directa eiectio et occisio, an e contra 
indirecta, qua effectus bonus immediate producatur et non 
mediante effectu malo. Speciatim tres disputationi subiiciuntur: 

1? ablatio sacci foetalis, 

2? ablatio tubae seu oviductüs, in quo foetus continetur vel 
cui adhaeret, 

3? ligatio vel rescissio arteriarum, qua effluxus sanguinis 
foetui afferri prohibetur. 

De quibus nunc est dicendum. 


Articulus I. 


De Ablatione Sacci foetalis. 


I. Status quaestionis. Dicunt quidam illicitum esse, aperire 
saccum foetalem et immediate foetum extrahere aut expellere : 
id enim est actio directe occisiva et damnatur a S. Officio; 
sed, aiunt, ob positionem abnormalem matri nocivam, saccus 
foetalis potest aequiparari organo corrupto aut tumori lethali, 
qui possit auferri urgente periculo, etsi foetus contineat : eodem 
modo ac de utero morbido diximus. Unde non directe sed 
indirecte tantum occiditur foetus. 

Ita docuit Lehmkuhl', sed in hac re est suspectus, quia vult 
.negare vim decreti S. Officii 5 martii 1902, et quia docuit licei- 
tatem abortus directi, qui indirectus dicebatur unice quia medi- 
cus effectum baptismi intendebat. Et in hac re, quantum ad 
casum foetus ectopici, consentiunt Schmitt, in Noldin, Th. 
M. IL, n. 341; Salsmans, in Génicot, Th. M. I, 377; recenter 
Davis, Moral and Pastoral Theology, YI. c. VI, sect. 10, n. 8; 
item Antonelli in 1" editione Medicinae Pastoralis, sed in 
altera editione et sequentibus sententiam mutavit et in mutata 
perseveravit. 


1 « Non puto decretum illud hoc sensu intellectum pro lege obligante 
sumi debere, maxime cum desit, ut dixi, omnis Apostolicae Sedis appro- 
batio, minus etiam pro lege universaliter obligante, sed restringendum 
esse ad eos casus, in quibus excisio illa directae abortus procurationi 
aequivalet. In casu autem proposito censeo non adesse nisi indirectum 
abortum » Th. Mor., ed. 12", I, n. 1011. 

II. Indicium. Haec sententia falsa est. Nam : 

1° Idem et u.num est, observat Gemelli, extrahere foetum 
e sacco, vel saccum foetum continentem extrahere, quia a foetu 
formatur, et naturale est eius involucrum. 

2? Unde saccus foetalis non potest haberi ut tumor afficiens 
matrem, vel ut organum aegrotum matris, sed est aliquid 
foetüs. Sicut ergo actio directa in placentam illicita est, et 
directe occisiva, ita etiam actio in saccum foetalem directa. 

3? Quod si liceret, fere semper licitum foret excidere con- 
ceptus ectopicos, quod cum responsis romanis non congruit. 
Ceterum dicunt laparotomiam non licitam esse ad illos extra- 
hendos e sinu matris, nisi vitae foetüs serio et opportune 
consulatur, nec proin ad immaturos extrahendos, nisi tempore 
et modis quibus ex ordinarie contingentibus foetüs vitae provi- 
deatur: quod extractio illa fiat sive e sacco sive cum sacco, 
pari modo est foetui damnosa, ac pari modo damnata. 

4? Periculum in casu ex praegnatione immediate oritur, 
remedium pro matre quaesitum est ablatio praegnationis. Unde 
est actio abortiva non indirecta, sed directa, et pariter directa 
occisio '. 


Deest proinde paritas praegnationis ectopicae cum utero 
gravido infecto : in hoc casu oritur periculum ex utero matris, 
non ex foetu, in illo ex foetu, non ex organo matris; in uno 
casu periculum removetur excisione organi materni, in altero 
tollendo praegnationem et foetum. 


III. Corollarium. Igitur tantummodo licitum esse posset, 
si alii tumores lethales, organa matris afficientes, cum foetu 
essent coniuncti, nec possent auferri sine ipso : in hoc casu 
licitum esset directe auferre, non quidem foetum aut eius invo- 
lucrum, sed tumores illos connexos, ex quo indirecte sequeretur 
ablatio foetüs. 

Pariter dicendum, si esset tumor lethalis, qui a foetu non 
proveniret, sed in quo foetus inveniretur cum suis involucris. 

Alii scii, ita rectius dicunt! : sed an ultimus casus occurrat, 
dubitari potest. 


1 Ita Finney, in Eccl. Review. 1928; Gemelli, N. R. Th. 1933; et 
Bouscaren, Ethics of ectopic operations. 


| Ita Capell mann-Bergmann, o. c., de 5? praec., n. 4; et Finney, Eccl. 
Review, 1928. 

Articulus Il. 


De Ablatione Osviductüàüs 


foetum continentis. 


I. Status quaestionis. Casus proponitur a P. Vermeersch, 
in 2? ed., 1928, Th. M. II, n. 629 : « Cogente necessitate fas 
est auferre oviductum, seu partem oviductüs, quae iudicatur 
cum magno periculo ruptum iri. Id licet, etsi contineat foetum 
qui simul auferetur. Ratio est quia tunc mere permittitur mors 
foetüs : directe non eligitur nisi matris mutilatio quae, ad 
salvandum totum corpus, licita est ». 

De hac re ex professo scripsit L. Bouscaren, in opere bene 
noto Ethics of ectopic operations, Chicago, 1933. Ait illicitum 
quidem esse directe extrahere foetum, aut directe interrumpere 
praegnationem, at indirecte ob rationem proportionate gra- 
vem esse licitum : id vero limitat ad unum casum, excisionem 
tubae periculose infectae. Conatur ostendere talem operatio- 
nem esse indirecte occisivam, non directe, ac proinde licitam 
ob rationem proportionate gravem : cum enim praegnatio 
tubaria sit casus pathologicus, quo tuba laborat, licitum est 
illam data necessitate excidere. Periculum enim non ex ovo 
fecundato, nec ex sacco foetali proxime oritur, quod imminet 
tubae, sed est ex ipsa tuba iam infecta. Et ideo sicut licitum 
est uterum infectum extirpate cogente necessitate, ita et tu- 
bam. Sic in laudato operel, p. 4^, c, 6. 


IL Indicium. Id videtur verum, adesse paritatem inter 
excisionem tubae periculum inferentis et excisionem uteri 
gravidi cancro infecti: unde eodem modo probabile est utram- 
que operationem esse licitam, quia tuba, sicut uterus, est pars 
matris, quae subordinatur bono matris: attamen licitam esse 
tantum in necessitate, et quidem cogente, ut ait S. Officium 
4 maii 1898, ita ut 


1° non sit aliud medium salvandi matrem: — et 
2? si periculum proveniat a statu praesenti seu conditione 
oviductüs, v. g. quia iam est corruptus; — et 


| Cfr. etiam Eccl. Review, 1935: et Werner Moore, Principles of 
Ethics, 1935. 

3° dum periculum non solum praevideatur probabiliter ob- 
venturum, sed sit moraliter certum et imminens. 

In casu eiectio foetûs non est medium salvandi matrem, sed 
ipsa excisio tubae : foetum eiicere non sufficeret, manente 
tuba, quia ipsa tuba infecta est et matri periculum infert. 


Obiiciunt : Periculum est ex praegnatione, tollitur remo- 
tione praegnationis; ergo actio est directe nociva foetui et 
ipsius occisiva. 

Resp. Praegnatio est quidem causa periculi mediata et re- 
mota, sed ipse status tubae infectae est causa proxima et 
immediata periculi. Hoc est mediate ex praegnatione, sed 
immediate afficit organum matris. Hinc directe et immediate 
non est praegnatio tollenda, sed mediate et mere consequenter 
tollitur ex remotione directa et immediata organi vitiati. 


III. Applicationes. Auctor praelaudati operis, multo latius 
quam diximus, sententiam suam applicat in praxi. Ait : extra 
casum urgentis necessitatis, non quidem semper excisionem 
tubae faciendam esse statim, sed nec semper esse expectan- 
dum. Oportet adsit ratio proportionate gravis; haec est pro- 
portionate necessitas matris. Cum enim probabilitas salvandi 
foetum fere nulla sit, et valde parva comparative ad salutem 
matris obtinendam, hinc sufficit ad operationem statim fa- 
ciendam, ut sit probabilitas notabiliter maior ita securius 
salvandi matrem. Ideo : 

1° si mulier poni possit sub observatione medicali, expec- 
tandum est ab operando; 

2° si observationi nequeat subiici, ordinario statim est 
operatio facienda, quia notabiliter maior est probabilitas ita 
salvandi matrem; 

38 si occasione alius operationis, accidentaliter detegatur 
praegnatio tubaria, etiam licite fit statim operatio, quando 
mulieri altera operatio posterior est valde periculosa, ut saepe 
accidit : hoc casu etiam adest illa probabilitas longe maior 
sufficiens; 

4" casu quo licita sit excisio tubae, etiam licitum est tentare 
translationem conceptus ectopici de tuba in uterum, cui est 
inserendus; 

5? si tamen foetus iam pervenerit ad 4m vel 5m mensem 
gestationis, et propius accedat ad tempus quo sit vitalis, 
expectandum erit cum operatione, nisi probabilitas iam acce- 
dat ad certitudinem moralem, seu fere moraliter certum sit, 
aliter matrem non posse salvari; 

6° si foetus iam sit vitalis, ordinario extrahendus erit 
operatione caesarea, quae de se etiam est obligatoria, — nec 


regulariter permitti potest ut foetus moriatur in abdomine 
matris. 


Censemus principium invocatum viam non praebere secu- 
ram, sed periculis plenam et late apertam laxioribus solutio- 
nibus. Imprimis non praebet iudicium firmum et definitivum, 
cum minor probabilitas pro vita foetüs augeri poterit ex pro- 
gressu artis chirurgicae et cum capacitate maiore chirurgi; et 
illa probabilitas notabiliter maior pro matre possit strictius 
vel latius intelligi, et ab unoquoque fere sicuti velit Insuper 
in aestimanda ratione proportionali 

a) non solum comparative ponderanda est probalilitas 
mortis matris et probabilitas vitae infantis, et consideranda 
conditio favorabilior matri; 

b) etiam attendendum est an operatio statim facta multo 
deteriores non reddat conditiones infantis, ut de facto evenit, 
cum loco possibilitatis et cuiusdam probabilitatis pro vita, iam 
habeatur omnimoda et radicalis impossibilitas; 

C) item an operatio sit stricte necessaria hic et nunc, secus 
salus matris etiam forsan aliter obtineri poterit. Nunquam enim 
audivimus esse licitum causare mortem alterius per se, quam- 
vis indirecte, nisi in urgenti necessitate ad servandam vitam 
propriam (aut bonum moraliter aequivalens) : excisio tubae 
vero, per se, necessario et semper, causát mortem infantis 
nondum vitalis. Ergo ad eam peragendam requiritur necessitas 
urgens. Hinc : 

1° Ad operationem statim faciendam regulariter exigenda 
videtur conditio illa, quam auctor requirit tantum pro foetu 
4' aut 5] mensis, nempe quod moraliter certum sit matrem 
aliter salvari non posse. Quae conditio non aderit, nisi 
necessitas sit proxima. 

2° Quod praegnatio ectopica detegatur occasione alius 
operationis, est circumstantia extrinseca quae ordinario non 


| In terminologia S. Alphonsi, probabilitas inulto seu notabiliter maior 
aequivalet, in ordinariis adiunctis, certitudini morali. Sed ista non est 
terminologia auctoris, cum probabilitatem notabiliter maiorem a morali 
certitudine distinguat, imo a probabilitate quae ad hanc certitudinem 


accedit. Proinde haec notio probabilitatis notabiliter maioris, ad mentem 
auctoris, videtur satis extensibilis. 

mutat casum essentialiter : maior opportunitas faciendi ope- 
rationem nondum est cogens necessitas, aut periculum mortis 
moraliter certum vitandum; nisi simul adesset gravis hae- 
morraghia praegnationem afficiens. 

3° Probamus tamen quod auctor dixerit de tentamine inser- 
tionis conceptus ectopici in utero : illam attentare licitum est 
loco alius operationis, dummodo sit seria et magis probabilis 
spes ita salvandi foetum. Sed haec probabilitas vix haberi 
poterit, nisi operatio primis conceptionis hebdomadis fiat *. 

4? Item omnino probamus quod dicitur de sectione caesarea 
facienda ad extrahendum foetum vitalem. Nec legitimari po- 
test consuetudo contraria, quae in quadam regione viget, 
saltem ut a baptismate privans infantem. In casu praegna- 
tionis ectopicae, sectio caesarea non est tam periculosa et 
mortifera : secundum statisticas sat recentes periculum mortis 
pro matre non est ultra 22 96, et sunt adhuc statisticae 
benigniores: ceterum etiam si non fiat operatio, non omne 
periculum abest pro matre. Tempus magis opportunum 
sectionis faciendae pro vita foetüs, videtur adesse mense 
8 Yz gestationis. 


IV. Animadversiones. Semper in casu excisionis, est bap- 
tismus infanti conferendus. Non tamen licitum est excidere 
tubam aut extrahere foetum ut baptizari iste possit, quia non 
est actioni directe occisivae subiiciendus ut baptismum recipiat 
et aeternam salutem consequatur, cum non sint facienda mala 
ut eveniant bona, nec malum eligi possit tamquam medium ad 
finem bonum. 


Articulus III. 


De Ligatione Arteriarum. 


I. Ligatio arteriarum, vel tubae, fieri contingit ad hae- 
morrhagiam matris impediendam. Casu quo haemorrhagia 
periculosa sit exorta (ut v. g. illa quae indicet rupturam), haec 
operatio licita videtur, si etiam fieret absente graviditate, et 


' Cfr. Ferreres, Casus conscientiae, I, de 5° praec., cas. 10; Dr. Cié- 
ment, Le Droit de l'enfant à naître, p. 71; et Bouscaren, o. c. p. 4, c. 6. 

necessaria sit ad conservandam vitam matris : tunc enim 
indirecte tantum occiditur foetus, quia privatur oxygenio et 
nutrimento, et sic perit asphyxia; porro mater non tenetur 
oxygenium aut nutrimentum ministrare foetui cum periculo 
vitae suae propriael. 

Ita, dummodo haemorrhagia sit a) granis, quia etiam leves 
sunt) et b) operatio sit necessaria ita ut secus periret mater; 
ac proinde ab ea facienda, expectandum est pro vita infantis 
quamdiu sit possibile. 


II. Corollarium. In duplici itaque casu illa ligatio licite 
fieri potest ; 

1° ut operatio praeparatoria ad excisionem organi corrupti 
matris immediate sequentem, ita ut ipsa ligatio immediatam 
mortem foetüs nondum per se actu inferat, sed eius mors 
sequatur ex ablatione organi materni, sicut diximus, q. 3, a. 1, 
n. IV; 

2? ut operatio de se necessaria et quaesita ad vitam matris 
salvandam ab haemorrhagia. 


CONCLUSIONES. 


I. Itaque in praxi: 


1° Si mulier prae se ferat tumorem internum, cuius natura 
nosci non potest, opus est, imprimis medicum nihil agere et 
expectare tempus quo facilius dignoscatur. Quodsi sit foetus, 
expectandum est tempus quo sit vitalis ad operationem laparo- 


| Cfr. Bouscaren, Ethics of ectopic operations; Werner Moore, Prin- 
ciples of Ethics: et Eccl. Review, 1935. 

' Ita Antonelli, o. c, I, n. 247: « Saepe, in 2? vel 3? mense, mem- 
branae foetüs scinduntur et haemorrhagia fit, quae matris mortem per 
anemiam afferre potest, vel si fluxus sanguinis fit in parvis cavitatibus 
abdominis, minime ordinarie matris mors sequitur, quia parvae cavitates, 
cum sanguine repletae sint, pressionem exercent in vasis sanguineis lace- 
ratis, quae ulteriorem haemorrhagiam Impediunt, oriuntur tamen tumores 
a sanguine coagulato.. Ruptis membranis, foetus moritur et paulatim 
resorbetur. — Si membranae scinduntur extra locum, quo inseritur pla- 
centa, plerumque mors matris non sequitur; et foetus in abdomen transit, 
ubi perfectam evolutionem consequi potest, aut moritur. Si vero mem- 
branae non scinduntur, foetus pariter moritur, et tunc resorbetur, vel 
plures mutationes particulares patitur, vel suppurationem inducit... ». 

tomiae faciendam; secus sine ulla causa necessitatis, operatio 
tenderet in damnum foetûs. 


2° Si praesentia foetüs vivi sit certa et ruptio cystis sit 
proxima, adducens forsan mortem matris et foetüs, licita est 
excisio cystis si adsit spes servandi foetum qui certo vel pro- 
babiliter est vitalis; secus illicita. In primo casu immediate 
sequitur effectus bonus : repellere periculum matris, — imo 
et probabiliter prolis, — quamvis indirecte possit perire infans; 
in altero casu immediate et directe occiditur infans, et mediate 
avertitur periculum matris. Ita si fieret excisio nondum exacto 
sexto mense post conceptionem. 


3? Si tamen aliquod organum matris foret corruptum aut 
infectum, vel tumor a foetu independens, et ex eo non forma- 
tus, matri periculum afferret : ista directe possent auferri, 
etiam si per accidens aut indirecte simul secum traherent 
ejectionem foetüs. Quo casu baptismus statim esset confe- 
rendus foetui, cum iste forsan cito moriatur. 


4° E contra, si existentia foetüs etiam sit tantum vere et 
solide probabilis, illicitum est agere in cystim (ut v. g. 
ablatione, fluido electrico vel morphinica iniectione), quia 
hisce operationibus directe et per se sequitur certa mors in- 
fantis, et nonnisi per illam salus matris. Insuper baptismus 
infantis redditur impossibilis. 


5? Si expectando tempus quo foetus sit vitalis, valde timea- 
tur periculum vitae matris, et praesentia foetüs nondum 
noscatur indiciis ordinariis, nec ulla signa positiva seu proba- 
bilia adsint eius praesentiae, .nec etiam media dentur ad hoc 
dubium expellendum : laparotomia forsitan videri poterit pro- 
babiliter licita, quia praesentia foetüs nullo modo est proba- 
bilis sed tantum negative dubia, certum vero periculum matris. 
Non enim tenemur, etiam in his gravibus adiunctis, attendere 
leves omnino probabilitates, vel meras possibilitates aut hypo- 
theses, sed dubium negativum, utpote in .nullo fundatum, est 
spernendum '. Unde cystis videtur tunc considerari posse ut 
merus tumor, qui ex alia causa provenit, et sic non intenditur 
directe nocere foetui, — cuius praesentiae nullum signum 
habetur .nec haberi potest, — sed directe tumorem auferre, 
ex quo sequitur immediate cessatio periculi matris, quamvis 


| In hoc sensu intelligenda sunt quae minus clare proposuimus in 
Opusc. A. I, q. 7, n. L 2. 

indirecte et posterius sequi possit mors infantis, si tamen 
existât. 


IL. Quomodo medico sit procedendum ‘ Processus est 
invigilantia expectativa. Quamdiu cystis, eo quod crescit nor- 
maliter et regulariter, vitae signa praebeat, vel quamdiu id 
probabile sit, expectandum est usque ad terminum normalem 
9 mensium, vel usque ad terminum quo foetus certo sit vitalis, 
ad illum extrahendum. At expectationem comitetur invigilantia 
qua, in casu praematurae rupturae, medicus intervenire 
paratus sit. Ad quod mater edoceri poterit de indiciis huius 
rupturae, vel, melius, in hospitio vel clinica posset observationi 
subiici. Ita non fieret operatio inutilis, casu quo moritur foetus 
vel quo resorbetur; simul foetus vitalis conservatur et possi- 
bilitas est illum perducendi ad maturitatem; denique periculum 
reducitur ad minimum, eo quod mater sub invigilantia medici 
manet aut etiam sub observatione ponitur: nam in casu 
rupturae, raro fit quod haemorrhagia mortem matris afferat, 
si tempestive dignoscatur; unde non est necessitas cogens ad 
haemorrhagiam praecavendam vel impediendam. 


III. Animadversiones.  ludicium de opportunitate aut 
necessitate operationis in concreto pertinet ad medicum, data 
operationis liceitate; sed iudicium de liceitate operationis, 
etiam in concreto, ac de necessitate huius operationis ut licita 
esse possit, ad theologum. 


2“ In quaestione foetus ectopici, sicut in materia abortíüs, 
principia quamdam obnubilationem sunt passa, tum ob mo- 
dum minus clarum et minus firmum proponendi doctrinam, 
tum ob modum sentiendi laxiorem quorumdam theologorum 
ex desiderio reducendi obligationes ad minimum, excusandi, 
vel multa permittendi et libertatem pro posse relinquendi 
medicis, ita quod horum conscientia in tranquilitate subsistat, 
doctrinam reticent, aut non urgent, aut aliquatenus dubiam 
proponunt vel etiam conantur putare. Sed ita fit in detrimen- 
tum veritatis et moralitatis. Ceterum iudicium de liceitate et 
moralitate non est relinquendum medicis; imo ad bonum medi- 
corum pertinet quod res non pendeat ab ipsorum arbitrio, 
sed, ut resistere valeant sollicitationibus pravis, oportet 


* Cfr. Capell mann-Bergmann, o. c., 19s ed. gall, p. 54; Dr. Vincent. 
apud Dr m. Clément, Le droit de l'enfant à naître, p. 69-71. 

opponere possint conscientiam honesti viri et immutabilem 
prohibitionem legis moralis. 


3“ Meminerint medici suum munus esse vitam conservare 
atque sanare, non destruere, atque vitam tam infantis quam 
matris : quibus par est ius, pariter servandum. 


4* In praecedentibus plures solutiones reiecimus, quin for- 
maliter dixerimus eas non esse in praxi tutas. Ne exinde con- 
cludas illas non esse certo falsas aut improbabiles, ac proinde 
in praxim posse deduci, ut quidam putaveritl. E contra, eo 
quod bonas opposuimus rationes, et argumentis contrariis 
respondimus sufficienter, eo ipso de se evanescit probabilitas 
solutionis impugnatae, et sequitur eam non esse securam, nec 
in praxi adhibendam; nisi contrarium expresse notetur. 


| Payen, o. c.. ch. XVIII, $ 3. n. 4. 

IL DE STERILISATIONE 


I. Sterilisatio pertinet ad scientiam eugeneticam. 


Scientia genetica est scientia experimentalis haereditariae 
transmissionis et variationis apud viventia, nempe apud 
vegetalia et animalia, atque legum quae ipsi praesident; quae 
leges hucusque sunt incertae. 

Eugenetica est eadem scientia hominibus applicata: haec 
altera proinde minus est evoluta quam illa prior. 

Fundamentum istius scientiae est investigatio cellulae. 

Eugenismus etymologice est bona nativitas. Eugenetica 
intendit bonam gentem, fortem et robustum populum. Finem 
sibi proponit meliorem et robustiorem reddendi stirpem ac 
speciem humanam, cum plures in praesenti sint causae eam 
inficientes, praesertim nonnulli morbi, qui continuo augescunt 
magno cum detrimento familiae et civilis consortii, quales 
sunt tuberculosis, syphilis, morbi mentales ex quibus demen- 
tia, alcoolismus, morphinismus, cocainismus, etc. et multi alii, 
quorum plures per haereditatem transmittuntur, et proveniunt 
ex perturbata immutatione organica, ac frequentissimi sunt. 
Maiora damna societati afferunt tuberculosis et syphilis. 

Media ad illa minuenda et extirpanda adhibere sane licitum 
est, dummodo ipsa media sint licita, non mala. 

lamvero plura media adhibita sunt illicita et mala. Alia sunt 
indirecta, quibus utitur positiva eugenetica, ut prohibitio le- 
galis omnis matrimonii cum quacumque persona, obligatio 
producendi testimonium medicale quo constet de sanitate tam- 
quam conditio sine qua non matrimonii; alia directa, quibus 
utitur eugenetica negativa, ut sterilisatio, neomalthusianismus, 
procuratio abortus, etc.l. 

In sequentibus dicemus de sterilisatione. 


| Hinc Pavev. Déontologie médicale, ch. XII, art. 4, $ 2. de falso Euge- 
nismo sequentia statuit: Le faux Eugénisme empéche de se marier par 
le certificat prénuptial obligatoire, auquel est subordonnée l'autorisation 
légale, — il empéche de concevoir par le néo-malthusianisme et par la 
stérilisation, — il empêche de naître par l'avortement, — il empêche de 
vivre par l'infanticide, devant lequel certains ne reculent pas aprés la 
naissance, — il empéche de survivre en la société par le rejet des lois 
protectrices des faibles, mais qu'il regarde comme inhumaines et cruelles. 

IL. Sterilisatio (onvruchtbaarmaking) significat actionem 
seu operationem quae aliquid reddit sterile, ita ut nullum 
fructum producat, v. g. actio impediendi fermentationem. Sic 
loquuntur de sterilisatione liquidi, v. g. lactis. 

In biologia, est actio qua redditur ens vivum infecundum 
vel incapax reproductionis. In physiologia, est actio quae 
privat hominem, virum vel feminam, possibilitate procreationis 
seu quae eum reddit incapacem generationis. 

Sterilitas distinguitur duplex : alia est mera sterilitas seu 
sola incapacitas generandi; alia oritur ex incapacitate copulam 
exercendi carnalem generationi aptam. A theologis et cano- 
nists prior vocatur simpliciter sterilitas seu impossibilitas 
generandi; altera non solet vocari sterilitas, sed impotentia, 
quia includit impotentiam coeundi, quae, si sit perpetua, est 
impedimentum dirimens matrimonium. 

A theologis id intelligitur de copula physiologice spectata, 
seu de actione de se apta generationi, qua scii, semen viri 
deponitur in vase debito seu in vagina mulieris. Sed a medicis 
saepe res mere physice consideratur, scii, sola physica possi- 
bilitas copulationis, sive semen deponatur sive non; unde vir 
qui potest copulam instituere, licet semen non emittat nec 
emittere possit, non est impotens pro medicis. Pro theologis 
autem est vere impotens, imo iure .naturali, ita ut, si haec 
dispositio perpetua sit, matrimonium inire non valeat. 


III. Varii modi sunt perficiendi sterilisationem. 


1° Media biologica possunt producere temporalem sterili- 
sationem in femina. Ita 

a)iniectione cuiusdam elementi spermatis, v. g. hormonum 
praesertim ariei, quod agit per modum vaccinationis immu- 
nem reddentis per tempus 6-8 J4 mensium; at tempus poterit 
forsan augeri iniectionibus repetitis; 

b) item iniectione extracti ex ovariis, aut placenta, aut foetu. 

Pariter iniectione substantiae anaphrodisianae forsan in viro 
obtineri potest sterilitas, vel impotentia, sed ad tempus tantum. 


2° Media physica pariter. Per radios sic dictos X seu a 
Roentgen, vel per radios e Radio productos, et in testiculos 
viri vel in ovaria feminae directos, temporalis vel perpetua 


| Medici non ideo negant doctrinam theologorum, sed utuntur alia 
terminologia. 

sterilitas oriri potest pro dosi : ita destruitur activitas geni- 
talis vel atrophia procuratur testium et ovariorum. At medium 
non semper est infallibiliter certum. In debili dosi potius 
habetur excitatio ad ovulationem. 

Alia media physica sunt dolorosa et incerta. 


3° Media chirurgica ' maxime : 


A. Apud virum sunt : a) castratio seu ablatio vel extirpatio 
2 testiculorum; at huius effectus est nocivus organismo : nocet 
nempe sanitati et characteri virili, ob absentiam secretionis 
interioris hormonum. 

b) vasectomia seu 2 vasorum deferentium, i. e. canalium 
qui sperma seu semen a testiculis deferunt in penem seu vir- 
gam, ligatio vel resecatio, ita quod semen eiaculari nequeat. 
Operatio est valde simplex, non dolorosa, nec periculosa, nec 
nociva : durat 5-10 minutis, ita ut vir statim fere seu crastina 
die iam vacari possit operibus ordinariis. Nec est modificativa 
charcteris virilis aut sexualis appetitus, nam vir conservat 
semen perfectum, sed illud eiaculare non valet. 

Disputatur an possit remedium afferri sectioni seu reseca- 
tioni, et communicatio per vasa deferentia rursus restitui, 
saltem in quibusdam adiunctis. Non tamen est notum exem- 
plum quo possibilitas generationis sit reddita viro. 


B. Apud feminam : a) ovariotomia vel hysterectomia i. e. 
ablatio 2 ovariorum vel uteri, quae fit via naturali per vaginam 
(colpotomia), aut per abdomen (laparotomia), quo ultimo 
casu aliquod periculum affert. Effectus eius sunt nocivi, et 
mutat characterem mulieris; sed minus nocet quam castratio 
viro. 

b) fallectomia, seu salpingectomia. i. e. ligatio vel resecatio 
oviductüs, seu 2 tubarum quae communicationem praebent 
inter ovaria et uterum; qua impeditur ovulum descendere in 
uterum et semen virile ad illud pervenire illudque fecundare. 
Periculum aliquod includit; octo diversis modis fieri potest. 
Non tamen est semper medium infallibiliter certum : efficacior 
modus est sectio inter duas ligaturas. 

c) inclusio uteri vel huius isolatio; at non praebet medium 
semper certum. 

Potestne sterilisatio auferri et feminae restitui potestas 
generandi, casu quo ovaria non sunt ablata ? Resp. Quandoque 


| Cfr. Muret, De la stérilisation sexuelle. 

restitui potest communicatio inter ovaria et uterum, si simplex 
fuerit resectio tubarum vel inclusio uteri : quatuor nempe 
allegantur casus. 

Hodiernis temporibus castratio parum in usu venip sed ova- 
riotomia pro feminis saepe fuit in usu versus finem saec. XIX. 
Nostris diebus tantum solent fieri vasectomia et fallectomia. 


Sterilisatio itaque est actio qua aufertur organum genitale, 
vel illud substantialiter laeditur, aut qua impeditur transitus 
elementi essentialis, scii, seminis aut ovuli, in locum debitum 
in quo possibilis sit conceptio. 


IV. Momentum quaestionis patet ex eo quod non tantum 
individui quidam privato consilio sterilisationem adhibeant, 
sed in quibusdam Statibus potestas civilis lege eam intro- 
duxerit vel et obligatoriam reddat \ 

Non in Germania id ortum habuit; iam a 40 annis existit. 
Anno 1897, in Statu Americae Michigan lex proposita fuit, 
sed non admissa. Anno 1905, Pensylvania adoptavit legem, 
sed haec non fuit sancita ab auctoritate Statüs. Anno 1907, 
lex lata fuit in Indiana et dein in multis Statibus foederatis 
Americae. Hodie ex 48, 27 habent legem de sterilisatione’. 
Etiam in Dominio Canadensi, 2 Status, scii. Alberta (1928), 
et Columbia britannica (1933) habent legem. 

In Europa, praeter Germaniam, canton helveticus Waldis 
(Vaud, Waadt) et Dania legem  introduxerunt (1929); 
recenter etiam Suetia et Norvegia (1934), denique Finnia 
(1936). Lex proposita fuit in Britannia maiore; et quaedam 
tendentia propenendi observari potest in Cecoslovachia et 
Hispania. 

Non omnes leges sunt similes : sunt enim plus minusve 
rigorosae, et se extendunt ad aliquas vel plures categorias; 


| Conferri possunt: Davis, State Sterilisation of the Unfit; Landmann, 
Human Sterilisation; Nisot, La question eugénique dans les divers pays. 

| Sunt: Indiana, Washington, California, Connecticut, Nevada, Iowa, 
New Jersey, New York, N. Dakota, Kansas, Michigan, Wisconsin, Ne- 
braska, Oregon, S. Dakota, New Hamsphire, N. Carolina, Alabama. 
Montana, Delaware, Virginia, Idaho, Utah, Minnesota, Maine, Missisipi, 
W. Virginia, Arizona, Vermont, Oklahama. Nimirum 30 Status, sed in 
2, scil. Nevada et New Jersey, lex non applicatur, et in New York fuit 
abrogata anno 1920. 

quaedam exigunt multo plures conditiones; aliquae tantum 
de consensu personae sterilisationem permittunt, si consen- 
tire valet, vel de consensu suorum; aliae etiam obligationem 
imponunt. 

In Statibus Americae foederatis, iuxta satisticum compu- 
tum | ianuarii 1933, personae sterilisatae ex applicatione 
legis erant 16.066, — scii. 6.999 viri, et 9.067 feminae, — 
quarum % pars est Californiae, scii. 8.504 personae. Recenter 
numerus auctus est usque 8644 viros et 11.419 feminas'. 
Verum ergo non est, quod plures asserunt, legem in America 
non applicari. Sterilisatio fere semper procuratur vasectomia 
et fallectomia; nimirum in 19/20 casibus. 

Lex americana ob rationes eugenicas fuit lata principa- 
liter, secundario ob rationes pecuniarias : ut Status minus 
solvere debeat pro cura infirmorum et amentium'. 


| Ante 1921, erant 3.238 personae sterilisatae, scii. 1.858 viri et 1.380 
feminae: 403 ob debilitatem mentalem, 2.700 psychopathicae, et 135 cri- 
minosae. Ad | ian. 1925 : 6.244 scii, 3.307 viri et 2.937 feminae. 

' [ta allegatur Ada Jukes (t 1740), cuius ante annum 1877 noti erant 
709 descendentes, quorum 312 erant mendicantes, 76 criminosi inter quos 
12 homicidae, 174 meretrices, 196 illegitimi. Novis autem investigationi- 
bus factis post annum 1877, de familia Jukes iam notae sunt 2.094 per- 
sonae. quarum 1.258 anno 1915 adhuc viventes: inter has plus quam 
dimidia pars laborabat debilitate mentis vel epilepsia, 41 erant ob delic- 
tum damnatae, 65 solum erant normales. Pro sustentatione illorum in 
publicis institutis, solvit Status New-York 2 million dol. — Similiter 
narrat Dr. Malley 2 meretrices in New-York habuisse per quinque ge- 
nerationes: 709 delinquentes, ex quibus 152 feminae meretrices, pro quibus 
Status solvit 5.500.000 dol. — Pariter quidam, notus sub nomine Zéro, 
habuit 303 descendentes, quorum 81 abnormales, 74 in iuvenili aetate 
defuncti, 62 illegitimi, 36 moribus deperditi, 84 vagi, 24 criminosi, 22 


dubii: solum 39 sunt honesti. — Femina quaedam vaga (t 1740), iuxta 
Piate, habuit descendentes 106 illegitimos. 142 mendicantes, 181 meretri- 
ces. 76 criminosos. — Expensae autem annuae pro solis manicomiis in 


Statibus Foederatis sunt 85.000 dol, et quotannis augentur. 

Dr. Póllmann describit 800 descendentes mulieris alcoolicae, quorum 
107 illegiimi fuerunt, 102 mendicantes. 181 meretrices, 75 delinquentes, 
7 homicidae, pro quibus omnibus gubernium exsolvit 6.030.000 mc. — 
Narrat Dr. Vervaeck, de criminoso anno 1720 nato, ipsum reliquisse 2.000 
descendentes, quorum 1.500 examini fuerunt subiecti: horum 197 sunt 
criminosi, 300 mendicantes, et vagi. 440 debiles, ebrii, abnormales, 50 
prostitutioni dediti, 213 honesti, 300 in aetate infantili mortui, etc., etc... 

Lex gertnanica lata est ob rationes eugenicas : ad melio- 
rationem stirpis. Status invigilare maxime debet conserva- 
tioni et perfectioni stirpis, et quidem perfectioni biologicae 
et physicae gentis, quae est conditio perfectionis intellectua- 
lis. Quapropter impedienda transmissio haereditaria defec- 
tuum. Articulus | legis sonat : « Om.nis persona, affectione 
haereditaria afflicta, potest reddi infecunda per interventio- 
nem chirurgicam, si experientia medica verisimiliter prae- 
videatur posteritatem eius haereditate contracturam graves 
anomalias physicas et morales ». Graves habentur : debilitas 
mentalis congenita, schizophrenia, amentia manica depressiva, 
choreomania haereditaria (Erbsveitstanz, danse de St Guy 
héréditaire), epilepsia haereditaria, caecitas haereditaria. sur- 
ditas haereditaria, gravis difformitas physica haereditaria, et 
etiam alcoolismus gravis. 

Etiam invocatae fuerunt rationes pecuniariae; expensae pro 
criminoso sunt 3.50 me. in die, pro surdo-muto 5-6 me. in die, 
dum operarii habent salarium 2.51 mc. In uno anno aesti- 
mantur pxpensae factae pro criminosis et infirmis ex haere- 
ditate, 350 million.; alii dicunt eas attingere | milliard, mc. 
Cum Regnum Germanicum hodie sit ex pauperrimis, intendit 
illas expensas minuere. 

Lex illa multis non placet, tum in Germania, tum in diariis 
internationalibus, quae considerant esse dignitati humanae 
personae adversum talem legem obligatoriam reddere. 

Die 15 ianuarii 1935, scripsit Vólkische Beobachter 410.600 
esse sterilisandos in Germania, nimirum 200.000 ob debilita- 
tem mentalem, 80.000 ob schizophreniam, 20.000 ob amen- 
tiam manicam depressivam, 600 ob choreomaniam, 60.000 ob 
epilepsiam haereditariam, 4000 ob caecitatem haereditariam, 
16.000 ob surditatem haereditariam, 20.000 ob defectus phy- 
sicos graves, 10.000 ob alcoolismum gravem. 

Multi commoti fuere hisce numeris. Hinc consiliarius 
ministerialis Gutt declaravit quod omnes cautiones sumeret 
ne absus essent in applicatione; aitque praedictas computa- 
tiones esse exaggeratas. 

Etiam quaedam concessiones factae sunt catholicis : perso- 
nae damnatae ad sterilisationem non debent illam subire si 
in instituto velint manere occluso, ubi sedulo impeditur omnis 
relatio sexualis. Et medici catholici non obligantur ad desi- 
gnandos infirmos qui ex lege deberent sterilisari. 

Sed declarationes istae et concessiones respiciunt quasdam 
circumstantias in executione legis, non vero principia quibus 
innititur. 

V. Quaestiones tractandae sunt de sterilisationis morali- 
tate : 


1° de moralitate sterilisationis privatae, 


2? de moralitate sterilisationis publica potestate impo- 
nendae, 


3? de cooperatione ad sterilisationem. 


Quibus iungatur appendix de matrimonio sterilisatorum. 
De quibus breviter sumus dicturi. 


QUAESTIO PRIMA. 


De Moralitate Sterilisationis privatae» 


L Sterilisatio est de genere mutilationis. Est enim actio 
quae reddit hominem sterilem seu infecundum. Unde est 
mutilatio tam sub aspectu morali quam sub aspectu medi- 
cali et chirurgicali : operatio qua corporis membrum aut orga- 
num aufertur vel ineptum redditur ad functionem naturalem, 
seu quae membrum vel organum, aut eius usum aut functio- 
nem organicam supprimitl, in casu functionem generandi. 

Distinguitur mutilatio directa, quae in se intenditur tam- 
quam finis vel medium; et indirecta, quae in se non intenditur 
nec ut finis nec ut medium. Illa est actio quae ad nihil aliud 
immediate tendit quam ad mutilandum; haec est actio quae 
immediate tendit ad aliud, licet etiam mutilatio ex ipsa oriatur. 
Eodem modo distinguunt occisionem directam et indirectam. 

lamvero evidens est actionem indirecte mutilantem esse 
licitam, ob rationem proportionate gravem; seu ob bonum 
maius quod immediate ex ipsa actione sequitur et non me- 
diante mutilatione. Unde quaerimus de liceitate et moralitate 
mutilationis et sterilisationis directae. 


II. Directa sterilisatio non est licita, nisi ad bonum totius 
| Sensu etymologico mutilatio est amputatio seu ablatio membri; sed 


theologice, laesio gravis etiam dicitur mutilatio, ut si organum subsistit 
sed naturali sua functione privatur. 

corporis. Nullus privatus potest seipsum mutilare nec muti- 
lare alterum, quia homo .non est dominus humani cor- 
poris, cuius non habet dominium plenum et perfectum, sed 
solum usum seu quoddam dominium utile. Est tamen licitum, 
si necessarium sit ad salutem totius corporis, quia rectum est 
partem auferre ad conservandum totum. Ut S. Thomas ait, 
I-II, q. 65, a. | 

« Membrum aliquod, cum sit pars totius humani corporis, 
est propter totum, sicut imperfectum proper perfectum. Unde 
disponendum est de membris humani corporis secundum quod 
expedit toti. Membrum autem humani corporis per se quidem 
utile est ad bonum totius corporis, per accidens tamen potest 
contingere quod sit nocivum; puta cum membrum putridum est 
totius corporis corruptivum. Si ergo membrum sanum fuerit 
et in sua naturali dispositione consistens, non potest praescindi 
absque totius corporis detrimento... Si vero membrum propter 
putredinem sit totius corporis corruptivum, tunc licitum est 
de voluntate eius cuius est membrum, putridum membrum 
praescindere propter salutem totius corporis; quia unicuique 
commissa est cura propriae salutis. Et eadem ratio est, si fiat 
voluntate eius ad quem pertinet curare de salute eius qui habet 
membrum corruptum. Aliter autem aliquem membro mutilare 
est omnino illicitum ». 


Hinc praeter casum in quo operatio necessaria sit ad salu- 
tem corporis, ita quod alias obtineri nequeat, directa steri- 
lisatio est intrinsece mala’, quia contra ius naturale. Est etiam 
mutilatio notabilis seu gravis, utpote hominem privans func- 
tione generandi, quae est maximi momenti. Et ideo est 
peccatum grave. 


Non potest censeri levis 


| Quidam dicunt sterilisationem non esse de se malam, qui modus lo- 
quendi posset male intelligi. Sane non est de se mala, eo sensu quod non 
est essentialiter et semper mala, uti sunt idololatria, blasphemia, luxuria 
contra naturam, mendacium, etc., cum aliquando possit esse bona; est 
tamen naturaliter et intrinsece mala sterilisatio non necessaria ad salutem 
corporis, quia est contra legem naturalem : omne autem quod contradicit 
legi naturali, est malum intrinsece et secundum se, ex proprio obiecto, 
independenter a circumstantiis, utpote contra ordinem naturae. Etiam 
homicidium privatum innocentis est naturaliter et intrinsece malum; non 
essentialiter, quia licite fieret mandante Deo. Cfr. Summa Theologiae 
Moralis, I, n. 258. 

a) Ex eo quod, ut quidam dixeritl, aliqua sterilisatio, puta 
vasectomia, sine dolore fiat et sine periculo; quod non sit 
nociva sanitati, nec characteri; quod fiat brevi tempore eo 
quod amputatio minima sit. Circumstantiae istae non aggra- 
vant operationem, sed operatio non censenda est gravis aut 
levis secundum circumstantias, v. g. ex periculo aut dolore, 
ex duratione. extensione aut membri dimensione; ante omnia 
attendendum est obiectum, quod est privatio ipsius functionis 
generandi. Haec autem est gravis, eodem modo ac sectio nervi 
optici, quae oculum privat facultate videndi, est mutilatio 
gravis ratione functionis qua privat. 

b) Nec ex eo quod sterilisatio non semper auferat omnem 
functionem organicam, cum in vasectomia et in fallectomia, 
utilitas ad bene esse totius corporis maneat ex secretione 
interna, et solum impediatur ne semen eiaculetur. aut ne ovum 
descendat in uterum; non ergo adest destructio functionis 
genitalis. Nam ad mutilationem gravem sufficit privare una 
facultate magni momenti, seu una functione principali : in 
casu, licet una functio non impediatur, alia tamen maximi 
momenti impeditur. Et sane, si medicus secaret nervum qui 
praesidet motui reflexivo brachii, mutilatio non esset levis, eo 
quod alia functio brachii subsisteret et quis brachium adhuc 
extendere posset. 

c) Nec ex eo quod aliquis possit renuntiare iuri procrea- 
tionis. Potest quidem renuntiare usui iuris, sed non potest sibi 
auferre ius radicale et facultatem generandi, aut naturalem 
huius functionem, quia non habet in ea dominium. 

Doctrina praedicta iam omnino firmata invenitur in Encycl. 
Casti conntibii : 

« Quod ipsi privati homines in sui corporis membra domi- 
natum alium non habeant quam qui ad eorum naturales fines 
pertineat, nec possint ea destruere aut mutilare aut alia via ad 
naturales functiones se ineptos reddere, nisi quando bono 
totius corporis aliter provideri nequeat, id christiana doctrina 
statuit atque ex ipso humanae rationis lumine omnino con- 
stat ». 

Ubi tria occurrunt notanda : 1" est doctrina christiana, non 
mera opinio; 2? haec doctrina est de iure naturali, nam rationis 
lumine constat; 3° aequiparatio affirmatur actionis, qua quis 
se ad functionem ineptum reddit, et mutilationis. 


' Donovan, in Eccl. Review, 1910. 
* [ta Mayer, Gesetzliche Unfruchtbarmachung Geisteskranker, 1927. 

III. Corollarium. Exinde sequitur mutilationem : 

1° non esse licitam, nisi finis immediatus operis sit salus 
corporis; 

2? nullatenus licitam esse ob rationes prophylacticas, euge- 
nicas, oeconomico-sociales, hygienico-sociales, ob hygienam 
stirpis, aut ad vitandam conceptionem; 

3? .nec licitam esse ad bonum spirituale, tum quia immedia- 
te membrum non ordinatur nisi ad bonum corporis, tum quia 
bonum spirituale aliter obtineri potest, nec proinde necessaria 
est operatio. Unde S. Thomas, 1. c., ad 3 : 

« Membrum .non est praescindendum propter salutem to- 
tius, nisi quando aliter subveniri non potest. Saluti autem 
spirituali semper potest aliter subveniri, quam per membri 
praecisionem, quia peccatum subiacet voluntati.. Et ideo in 
nullo casu licet membrum praescindere propter quodcumque 
peccatum vitandum ». 

In his casibus oportet applicare principium : Non sunt 
facienda mala ut eveniant bona. 


IV. Animadversio. Quidam mutilationem licitam ob salutem 
totius corporis, habent ut indirectam. Indirecta est licita ob 
gravem ratio.nem proportionatam, quia duplex est eius effec- 
tus :bonus, qui intenditur, salus corporis, et malus qui permit- 
titur, privatio membri; bonus autem in casu praevalet. — Sola 
differentia est in modo loquendi, licet iste non sit rectus. 
Quamvis enim sterilitas sequatur ut effectus mediatus, ipsa 
tamen sterilisatio, plerumque saltem, est immediata et directa. 
Directa scii, ablatio organi genitalis, vel directum impedimen- 
tum generationis, est medium ad effectum bonum, salutem 
corporis, procurandum seu periculum avertendum. 


V. Quaestio : An licita sit sterilisatio viro, abnormiter et 
pathologice erotico, ut sanetur? Quidam affirmant vasec- 
tomiam esse remedium erethismi, satyriasis, nymphomaniae 
vel abnormalis inclinationis in masturbationem. Hinc plures 
in casu eam probabiliter licitam ' dixerunt, quia immediate est 
in bonum totius corporis seu systematis nervei, si revera bonus 
effectus inde obtineri possit, nec aliter obtineri valeat. Sed 


| Ita praesertim scripserunt ante encyd. Casti connubii. 

’ Quidam idem dicunt de castratione, eo quod eam habeant efficacio- 
rem ad hunc finem. At efficacia maior partialiter tribuenda videtur 
influxui subiectivo phantasiae vel suggestionis. 

hoc de die in diem magis fit dubium, cum praedicti defectus 
sint ordinis non physici quidem sed psychici; — etiam dato 
quod effectus obtineatur, operatio potius est ad bonum spiri- 
tuale, quam in salutem corporis; — insuper videtur effectus 
non esse immediatus, sed potius obtineri mediante malo. 
Quare, iuxta Antonellil, non esset licitum nisi verificata du- 
plici conditione : 1° ut omnia media therapeutica adhibita 
fuerint et absque ullo felici exitu; 2? ut certum sit, non sedato 
erethismo, inde secuturam mortem aut aliquam gravem infir- 
mitatem. Quae duae conditiones nunquam aut saltem rarissime 
aderunt. 

Dicunt quidem bonum effectum esse immediatum, cum sani- 
tas procedat e modificatione organismi. Sed potius dicendum 
est provenire ex  modificatione organismi ut impeditiva 
generationis. 

In praxi, quamdiu non constet sterilisationem esse medium 


curationis, eamque in casu determinato esse solum medium, 
illicitum est eam causa curationis adhibere. 


QUAESTIO SECUNDA. 


De Moralitate Sterilisationis 
potestate publica imponendae. 


I. Status quaestionis. Postquam dictum est de moralitate 
sterilisationis privatae, iam quaerendum utrum potestas pu- 
blica possit eam decernere, vel etiam imponere, ob bonum 
commune. Non solum medici plures atque politici id affirmant; 
verum etiam pauci theologi inventi sunt, qui de hoc dubitant, 
aut, suspicando vel opinando, inclinant ad hoc admittendum, 


saltem in quibusdam casibusl. Praesertim duas rationes alle- 
gant : 


1 Medicina Pastoralis, III, n. 678, F, p. 434. 


' Ita Donovan, licet haesitanter, asseruit in Eccl. Review, 1910-1911; 
item Labouré, ibid. 1910-1911; Neoscholasticus, ibid. 1910; postea 

1° Sterilisatio est licita ob bonum totius corporis; ergo et ob 
periculum imminens bono communi. Nam sicut membrum su- 
bordinatur toti corpori; ita individuum subordinatur bono 
totius societatis. In quibusdam autem casibus, ex sterilisatione 
est certa utilitas. 

2? Status habet ius privandi individuos vita, libertate, 
iuribus, quando iis abutuntur cum periculo societatis; ergo a 
pari potest eos privare iure matrimonii ineundi et facultate 
generandi, ad praecavendos abusus et impedienda delicta 
contra bonum commune. 


II. Sterilisatio potestate publica imponenda est illicita et 
iniusta; — nisi fiat ad puniendos malefactores. 

Ius in vitam et integritatem membrorum, ius matrimonium 
ineundi et prolem procreandi, cuique individuo competunt 
ab ipsa natura tamquam iura primaria, primigena, et societati 
antecedentia; ergo no, dependent a societate, sed homo iis 
gaudet logice antequam sit societatis membrum, et cum illis 
societatem ingreditur. Non ergo habet potestas publica ius 
et dominium directum in vitam et integritatem membrorum 
aut organorum, in ius et facultatem generandae prolis; nec 
proinde potest directe potestatem in illa exercere, vel illa 
directe tollere, vel iura ista directe impedire; — nisi ad 
puniendos malefactores seu delinquentes, quibus iuste potest 
ipsam poenam mortis inferre, et a fortiori poenam mutilationis. 
Hinc iura praedicta sunt inviolabilia, et sunt extra compe- 
tentiam Statüs. Status scii, potius debet, ex sua propria mis- 
sione, iura civium positive protegere, et officium habet ser- 
vandi incolumitatem civium, tuendi eorum iura, .nec permit- 
tendi ut in iis damnum patiantur. 

Corpus et integritas membrorum et organorum ad bonum 
individui ordinantur, non ad bonum societatis. Et quamvis 
Status civibus praescribere possit ut se exponant periculo 
vitae ob bonum commune, quia ius naturale id dictat, non 
tamen potest directe de vita innocentium disponere. Hinc 

a) Etiam iis quibus, ob salutem corporis, licita est sterili- 
satio, non potest potestas publica eam lege aut vi imponere, 
quia providentia de vita et sanitate propria, non pertinet ad 


principialiter, at cum restrictione, J. Mayer, Gesefzliche Unfruchtbarma- 
chung Geisteskranker, 1927; item Til! mann, in Bonner Zeitschrift [Hr 
Théologie und Seelsorge, 1928. 

Statum, nec necessaria est ad bonum commune; — nisi forsan 
exceptionaliter, in casu rarissimo, sterilisatio cuiusdam privati 
posset ad commune bonum conferre. 

b) Non potest declarare licitam sterilisationem innocentibus 
et mente sanis, praeter casum quo ipsis necessaria sit ob salu- 
tem corporis. 

c) Posset sterilisationem forsan imponere in poenam ob 
delictum proportionatum : castrationem v. g. ob stuprum vel 
adulterium, sed id non amplius, fere, admittitur in iure hodier- 
no, et minus congruit moribus nostris; vasectomia autem et fal- 
lectomia non sunt poenae congruae, quia non dolorosae, et 
quia non deterrent a delicto, cum e contra sic sterilisati pos- 
sint se tradere impune vitae sexuali. Quapropter in casu 
sterilisatio esset potius excitatio ad fornicationem. 

d) Tamquam medium praeventivum impediendi procreatio- 
nem prolis, ex haereditate infectae, ab infirmis et insanis, 
omnino est illicitum; quia ius procreationis est individuale et 
personale. Ceterum alia media sunt, ut prohibitio legis sub 
sanctione poenali, separatio et reclusio, abstinentia matrimonii, 
etc.; ergo illud non est necessarium. 

Ita tenet consensus theologorum qui de hac re scripserunt, 
moraliter unanimis; nunc autem Pius XI, in Encycl. Casti 
connubii, sterilisationem potestate publica impositam explicite 
damnavit : « Publici magistratus in subditorum membra direc- 
tam potestatem habent nullam: ipsam igitur corporis integri- 
tatem, ubi nulla intercesserit culpa nullaque adsit cruentae 
poenae causa, directo laedere et attingere nec eugenicis nec 
ullis aliis de causis possunt unquam. Idem docet S. Thomas 
Aquinas, cum inquirens num humani iudices ad futura mala 
praecavenda hominem possint malo quodam plectere, id qui- 
dem concedit quod ad quaedam alia mala, sed iure meritoque 
negat quod ad corporis laesionem : Nunquam secundum hu- 
manum iudicium aliquis debet puniri, sine culpa, poena flagelli, 
ut occidatur, vel mutiletur, vel verberetur »1. 

Itaque sterilisatio non est licita ob beneficium Statüs; sed 


| Citari possunt: Rigby; De Becker: Vermeersch, de Villers et Sals- 
mans; Ferreres; Wernz-Vidal; Schmitt; Lehmkuhl; De Smet; Schilling; 
Cathrein; Hürth; Mausbach; Gerrard; Grosam; Stucchi; Tanquerey; Gas- 
parri; Pighi; Wouters; Eschbach; Antonelli; Cappello; Aertnijs-Damen; 
Marc-Geistermann; Prümmer; Michel, in Diet. Théol., art. Mutilation; 
Michaud, in N. R. Th., 1914; A. Janssen. 

1 Sum. TheoL. II-I, q. 108, a. 4, ad 2. 

iniusta est, quia non necessaria, quia superflua, quia excessiva, 
quia iniusta invasio in integritatem personae, exceptis male- 
factoribus ?. 


III. Corollarium. Pariter potestas publica non potest ho- 
mines etiam infirmos et insanos a matrimonio prohibere, ob 
rationes v. g. eugenicas. Nam eo ipso quod natura hominem 
facit capacem generationis, ipsi ius est naturale procreandi. 
Ut ait encycl. Casti connubii : 

« Ius coniugii naturale et primigenum homini adimere, cau- 
samve nuptiarum praecipuam, Dei auctoritate initio constitu- 
tam, quoquo modo circumscribere, lex hominum nulla potest : 
Crescite et multiplicamini ». Hinc « quicumque ita agunt, per- 
peram dant oblivioni sanctiorem (i. e. altiorem et inviolabilio- 
rem) esse familiam Statu, hominesque in primis non terrae et 
tempori, sed coelo et aeternitati generari. Et fas profecto non 
est homines, matrimonii ceteroquin capaces, quos, adhibita 
etiam omni cura et diligentia, nonnisi mancam genituros esse 
prolem coniicitur, ob eam causam gravi culpa onerare si 
coniugium contrahant, quamquam saepe matrimonium iis dis- 
suadendum est ». 

Ceterum notandum dictum S. Thomae, in Suppl. III p., q. 
64, a. 1, ad 4 : « quamvis generetur infirma proles, tamen 
melius est ei sic esse (praesertim ob possibilitatem visionis 
beatificae) quam penitus non esse ». 


IV. Obiiciunt. A. Sicut membra corporis subordinantur 
toti corpori, ita individui subordinantur bono totius societatis. 
Nam, ait S. Thomas II-II, q. 64, a. 2 : « Omnis pars ordinatur 
ad totum ut imperfectum ad perfectum; et ideo omnis pars 
naturaliter est propter totum. Et propter hoc videmus quod si 
saluti totius corporis humani expediat praecisio alicuius mem- 
bri, puta cum est putridum, vel corruptivum aliorum mem- 
brorum, laudabiliter et salubriter abscinditur. Quaelibet autem 
persona singularis comparatur ad totam communitatem sicut 
pars ad totum. Et ideo si aliquis homo sit periculosus commu- 
nitati, et corruptivus ipsius propter aliquod peccatum, lauda- 
biliter et salubriter occiditur, ut bonum commune con- 
servetur ». Et q. 65, a. 1 : « Quia ipse totus homo ordinatur, 
ut ad finem, ad totam communitatem, cuius est pars,... potest 
contingere quod abscissio membri, etsi vergat in detrimentum 


| Davis, Moral and Pastoral Theology, Il, c. VI, de 5? praec., sect. 8. 

totius corporis, ordinetur tamen ad bonum communitatis, in 
quantum alicui infertur in poenam, ad cohibitionem peccato- 
rum. Et ideo sicut per publicam potestatem aliquis licite 
privatur totaliter vita propter aliquas maiores culpas, ita 
etiam privatur membro propter aliquas culpas minores ». 


Sed id etiam valet de illis civibus qui ob labem haereditariam 
sunt nocivi societatil. 


Resp. Comparatio claudicat. Verum est quod, sicut in cor- 
pore omnia membra procurant bonum totius corporis; ita in 
societate omnes individui concurrere debent ad bonum totius 
societatis. At multae sunt differentiae. Membra sunt propter 
solum bonum corporis; individui non propter solam societatem, 
nec in omnibus societati subiiciuntur, nam « homo non ordi- 
natur ad communitatem politicam secundum se totum, et 
secundum omnia sua'. » Membra corporis non sunt personae 


cum iuribus; individui sunt personae habentes iura quae Status 
servare debet. 


Corpus totum est unum per se intrinsecum, in quo omnes 
partes non existunt nisi ad bonum totius; tantummodo totum 
est independens et habet individualitatem. Societas est totum 
extrinsecum, unum per accidens : non est unum ens, sed ex 
multis sociis constans qui conservant individualitatem pro- 
priam et independentiam, sed in quibus est unitas ordinis. 
Hinc organa corporis habent functionem specialem, sed non 
vivunt nisi per unum corpus et in uno corpore; non habent 
existentiam separatam, et ideo totaliter subordinantur bono 
totius : pars scii, corporis non habet finem proprium. E contra 
personae sunt individui qui, habentes finem proprium, existunt 
propter se et non solum propter societatem. Persona ut talis 
est inviolabilis quantum ad finem, et nulli subordinatur nisi soli 
Deo : ideo non potest societas disponere de personis et de 
eorum integritate et iuribus naturalibus, nisi sint malefactores 
seu criminosi. Subordinantur tamen Statui quantum ad felici- 
tatem temporalem communem omnium procurandam; sed Sta- 


tus etiam est propter ipsos, ut auxilium necessarium iis ferens 
ad eorum proprium finem. 


| Ita principialiter Mayer, o. c. Nam, ait, praefice non esse ius Statui, 
l» quia conditiones necessariae deficiunt, scii, quod constet de origine 
haereditaria et de sequela certa in casu determinato; 2? quia non est 
probata utilitas expectanda; 3? quia non desunt alia media. 

' S. Thomas, LII, q. 21, a. 4, ad 3. 

Munus itaque Statûs non est iura anteriora personae 
auferre, sed exercitium eorum securius reddere. Eius est vitam 
subditorum et operationes vitales meliorare, non destruere. Et 
sicut non potest directe impedire operationes vitales, quales 
sunt cogitare, scire, velle, videre, audire, sentire, manducare, 
ita nec operationem procreandi et generandi. lura ista natu- 
ralia sunt inviolabilia. 


B. Instant : a) Sicut membrum ob sanitatem totius corporis 
licitum est abscindere, ita etiam ad procurandam sanitatem 
totius corporis socialis ac gentis, si necessarium sit. 

b) Status potest homines, qui constituunt periculum pro 
societate, incarcerate et ab exercitio potestatis impedire, ita 
et illos qui generando periculum constituunt pro gente; sed 
incarceratio vel separatio potest esse medium inefficax aut 
impossibile; tunc ergo licita est sterilisatio. 

c) S. Thomas dicit de malefactoribus, quod sint bestiis 
similes, et ideo eos occidere est licitum : « quamvis hominem 
in sua dignitate manentem occidere secundum se sit malum, 
tamen hominem peccatorem occidere potest esse bonum sicut 
occidere bestiam : peior est enim malus homo quam bestia et 
plus nocet ». Sed id quoque dici potest de insano nocivo, 
qui ducitur instinctu bestiali sexuali : dignitatem humanam 
scii, amisit et ius ad procreationem. 

Resp. Si ita esset, non tantum licitum esset sterilisationem 
imponere, sed potius euthanasiam et mortem. Nam sterilisatio 
non sufficit ad impedienda scandala et instinctum bestialem. 
At : 

1° Aliud est ius radicale quod datur cum natura humana, 
et aliud usus iuris. Insanus qui non potest humano modo uti 
iure procreationis, potest, durante insania, ab hoc usu impe- 
diri. sed non potest privari ipso iure radicali ac potestate gene- 
randi, uti fit sterilisatione. Si hoc ius amisisset, etiam privatis 
licitum esset facere in eo sterilisationem. 

2? Qui non potest recte uti iure, .non perdit ius; secus pri- 
varetur iure ad vitam, ad sanitatem, ad integritatem, ad domi- 
nium privatum, etc... Non est ius cum usu datum, sed cum 
natura humana, et ideo inest omnibus, etiam parvulis, et in- 
sanis. Quod a Statu auferri nequit, sed potius tueri debet 
lex iura civium debet custodire. Nec propter abusum cessat 
ius. 


' II-I, q. 64, a. 2, ad 3. 

3° S. Thomas semper supponit delictum, peccatum et cul- 
pam, et loquitur de privatione vitae vel potestatis in poenam; 
nunquam dixit, nec etiam subaudiendum dedit, id valere de 
insano mente ‘. Unde quod ait de peccatoribus ex culpa nocen- 
tibus voluntarie, perperam applicatur insanis involuntarie 
nocivis. Sicut ergo illicitum est manus abscindere a cleptoma- 
niacis, ad praecavenda eorum furta, ita illicitum est mutilare 
aut sterilisare insanos, ne societati noceant. 

Ceterum si ad bonum totius ordinatur unusquique, non 
tamen directe ordinatur ad sanitatem societatis. 


C. Bonum commune praestat bono privato, et ideo Status 
etiam exigere potest, in necessitate, sacrificium vitae ad se 
tuendum. 

Resp. Aliud est exigere quod cives exponant vitam, si 
necesse est, ob bonum commune, quia id ius naturae exigit; 
aliud iura civium, ipsis a natura concessa, tollere lege positiva. 


Status se tueri potest, sed mediis licitis, non mediis intrinsece 
malis. 


D. Necessitas Statûs suprema lex : hoc est fundamentum 
omnium eius iurium. 

Resp. Haec est theoria periculis plena. Quod bonum com- 
mune exigit, est ius. Sola necessitas tollit inordinationem ab 
operationibus alias illicitis! Tunc omnia fierent licita, si Status 
ea necessaria iudicaret. Et potestas Statüs esset illimitata 
Status non esset pro individuis, sed individui essent simpliciter 
propter Statum. 

Sed id falsum est; antequam Status legem ob bonum 
commune possit imponere, debent constare duo : 1) quod 
medium impositum non sit malum; 2) quod ius de illo dispo- 
nendi non fuerit datum alii ante Statum : individui et familiae 
existunt ante societatem civilem. 


V. Applicationes. Principia exposita iam applicare convenit 
magis in concreto'. Status vel sterilisationem imponit ad de- 
fensionem individuorum, — vel ad bonum commune, sive ut 
poenam, sive ut medium praeventivum. 


| In locis citatis. 


2 Sequentia desumpta sunt a cl. prof. A. Janssen, Het onvruchtbaar 
maken van zwakzinnigen en misdadigen, in Coli. Mechl.. 1927; et Les 
lois sur la stérilisation, in S. Luc médical, 1934. 

A. Ad defensionem individuorum, ut medium protegendi 
vitam et iura civium, sterilisatio justificari nequit. Individui 
vel sunt nunc viventes, vel qui praevidentur nascituri. 

l. Ad protegendos viventes, ne victimae sint passionum 
abnormalium et criminalium, sterilisatio est inefficax et super- 
flua : 

inefficax, quia vasectomia et fallectomia instinctum sexua- 
lem relinquunt completum, ac possibilitatem copulae : ista est 
infecunda, sed eo minus vitanda ab illis qui bestiali ducuntur 
instinctu; pariter castratio non est remedium efficax, nam et 
eunuchi habent suos amores; 

superflua, quia aliud medium existit, nempe separatio. 


2. Ad protegendos nascituros debiles et abnormales 

a) nunquam cum certitudine dici potest infantes nascituros 
necessario affici defectibus parentum. Saepius individuus 
omnino alius nascitur ac praevisum fuerit. Ideo non adsunt 
nisi coniecturae maiores vel minores. Coniectura vero nequit 
esse ratio privandi hominem iure certo quod a natura tenet. 

b) etsi infantes nascituri sint, verisimiliter vel certo, ab- 
normales, sterilisatio non iustificatur. Non enim existit ius 
infantium nondum genitorum, nam ius supponit subiectum 
iuris : ante conceptionem subiectum nondum existit. Ergo 
impossibile est iura laedere ipsorum, vel protegere. Ceterum 
etiam pro infantibus vel debilibus, melius est vocari ad vitam 
in circumstantiis minus favorabilibus, quam nullo modo 
existere : « melius est, ait S. Thomas, sic esse quam penitus 
non esse ». Vivere adhuc est magnum beneficium; et anima 
eorum spiritualis, ad imaginem Dei creata, potest vita spiri- 
tuali gaudere, Deum cognoscere, gratiam eius recipere et 
visione eius aeterna dotari. 


B. Ad bonum commune : 


1. Ut poenam. A priori negari nequit sterilisationem ut 
poenam posse applicari pro crimine; sed omnibus consideratis, 
non est poena efficax nec adaequata. 

a) Mutilatio generatim non videtur poena commendanda; 
repugnat modernis ideis et moribus, atque ubique, fere, fuit 
derelicta. 

b) Mutilatio organi genitalis speciatim non videtur com- 
mendanda. Sanctio poenae ante delictum statuitur ad cives 
a delicto deterrendos, post delictum, ad restituendum ordinem 
culpa laesum, et ad corrigendos delinquentes, vel ad alios 


81 


exemplo deterrendos. Poena quae non est ad hos fines apta, 
non est congrua. Ita sterilisatio. 

Operationes actuales non causant multum dolorem; ergo 
non deterrent. Minoratio ex privatione facultatis generativae 
potest hominem honestum aut normalem movere, non abnor- 
males et criminosos. Ipsi praeferunt sterilisationem, quia 
impune possunt vitium exercere. Experientia probavit multos 
valde eam desiderare’. Talis res certo poena non est, nec 
valet corrigere delinquentes. Ceterum eugenistae iam reiiciunt 
sterilisationem repressivam. 


2. Ut medium praeventivum, contra multiplicationem ab- 
normalium. Id non solum catholicis est illicitum, ex encycl. 
Casti connubii, sed omnibus, utpote contra ius naturale. Hoc 
multos non movet, sed ipsis dici potest quod sterilisatio non 
est multum efficax ad hunc finem, nec necessaria est, atque 
magna incommoda praebet. 

a) Non mullum efficax. Punnet, prof. Cantabrigiensis, qui 
auctoritate magna gaudet in re eugenica, et in theoria haere- 
ditatis, computum fecit, secundum quem sterilisatio deberet 
applicari durantibus 216 generationibus, ad reducendum 
numerum abnormalium de 1/100 ad 1/10.000 ! Et Dr. Nieder- 
meyer, medicus Vindobonensis, aestimat, sterilisandos fore, 
per 13 generationes, plus quam 500.000 individuos, ut nume- 
rus schizophrenia laborantium de 60.000 ad 30.000 reducatur 

b) Non necessaria : .nondum enim adest periculum pro 
genere humano. 

a) Numurus abnormalium nondum ita magnus est, ut 
societas iam sit in necessitate defensionis. 

f) Haereditas non est sola causa abnormalium. Impossibile 
est dicere adaequate quanta sit eius influentia; sed multae 
sunt aliae causae physicae et morales, ut blastophtoria, blasto- 
toxia '. syphilis, blenorrhagia, alcoolismus, conditiones sociales 
defectuosae, insufficientia alimenti, habitatio insana, etc. Ergo 
prius causae communes a Statu removendae sunt remediis hy- 
gienicis. Ceterum leges naturae videntur tendere ad eam 


| Ita Dr. Sharp ex Indiana affirmat 176 personas ab ipso petiisse ut 
vellet sterilisationem in iis perficere, quia alii tam multa bona de hac 
operatione dixerunt. 

' S. Luc médical. 1936, n. V. 

' Affirmat Dr. Vervaeck blastotoxiam magis causam esse degenerescen- 
tiae quam haereditas. 

corrigendum a morbis haereditariis, post aliquod tempus vel 
aliquot generationes. 

y) Etsi haereditas esset sola causa aut praecipua, non- 
dum necessaria esset sterilisatio, sed alia adsunt media, im- 
primis segregatio. Quod est medium minus radicale, quia 
impedit solum usum, non aufert facultatem. lamvero existente 
alio medio, non potest adhiberi sterilisatio, quia defensio non 
potest excedere limites sufficientiae et necessitatis. Ipsa socie- 
tas americana : Central Association for mental Walfare, 
quae per 10 annos examini subiecit 34.000 casus morbium 
mentalium, fatetur : lex generalis de sterilisatione non est 
efficax ut medium praeventivum, — libertas post sterilisatio- 
nem relicta potius nocet sterilisatis et facit tantum quod 
tardius segregentur, — sterilisatio non protegit abnormales 
nec societatem ’. 


3. Magna incommoda praebet in praxi. Etenim 

a) Quis debet sterilisationem subire ?quonam criterio id 
diudicandum ? Impossibile est, in statu hodierno scientiae 
determinare cum sufficienti certitudine quinam filios habebunt 
abnormales. 

Laughlin ait : soli abnormales graves et indubii: postea 
quando leges haereditatis melius notae erunt, amplior appli- 
catio erit possibilis. Lex germanica magis determinata est. 
Nihilominus difficile remanet determinare in quonam gradu 
infirmi debuerunt aegritudinem contraxisse. Ista incertitudo 
praebet ansam abusibus: lex v. g. posset applicari adversariis 
politicis plus quam necesse sit. 

b) Ut sit efficax, debet sterilisatio aetate iuvenili fieri. Sed 
in pluribus casibus necessitas sterilisandi tantum manifestatur 
post pubertatem, vel quando proles iam est generata. 


| Aiunt: incarceratio crudelior est sterilisatione et maiores expostulat 
expensas pecuniarum. — Resp. Segregatio non est necessario stricta 
incarceratio. Sic in Dania, insula Sprogó reservata est ut colonia 
pro puellis feminisque abnormalibus, quae laboribus culturae aliisque 
occupantur; similiter insula Livô iuvenibus masculis. Ibi sat felicem vitam 
ducunt, ac generatim meliorem quam in propria familia habuissent. 

Et ipse labor potest esse productivus ac remuneratorius. Ita in exemplis 
datis, remuneratio laboris sufficit ad sustentationem vitae infirmorum et 
ad impensas administrationis coloniae. Et in America, 8 coloniae abnor- 
malium in 1928 etiam lucrum fecerunt 6.000 dol. Similiter colonia in 
Ursberg de Bavaria, bene subsistere potest sine eleemosynis et sine sub- 
sidiis. 

c) Apud multas personas, praesentia labis haereditariae 
nocivae manebit abscondita, quia facile eam tacebunt. 

d) Etiam pericula sunt arbitrariae applicationis. Abusus 
timeri debent ob superficiales investigationes aut relationes, 
ideas exaggeratas quorumdam medicorum, et zelum intem- 
pestivum officialium. Praesertim pericula imminent paupe- 
ribus et debilibus, in quibus facile ipsa eorum conditio erit 
causa impediendi generationem. 

e) Etiam stante sterilisatione, magnus adhuc numerus 
abnormalium erit incarcerandus, ob manentem tendentiam ad 
crimina. 

f) Denique sterilisatio, fatentur medici, est medium pro- 
vocans luxuriam. Augetur numerus fornicationum, fovetur 
amor liber, consuetudo introducitur separandi instinctum 
sexualem a fine generationis, generatio futura praeservatur 
sed actualis veneno immoralitatis inficitur et pessima fit. 


QUAESTIO TERTIA. 


De Cooperatione ad Sterilisationem. 


I. Cooperatio vocatur omnis concursus praestitus actioni 
alterius; in casu, concursus praestitus sterilisation! ab altero 
decernendae aut faciendae. 

Diverso modo fieri potest. Alia est late dicta, quae fit 
influxu morali in voluntatem alterius, sive directe et positive, 
ut mandando, consulendo, petendo, seducendo, consentiendo, 
etc., sive indirecte et negative, non monendo aut non impe- 
diendo. dum quis monere aut impedire potest et debet. Alia 
est stricte dicta, quae fit influxu reali seu physico, uti adiu- 
vando, partialiter causando, media ministrando, etc. : haec 
est immediata vel mediata, prout cooperans ipsum opus cum 
principali agente exequitur. ut si cum fure rem alterius simul 
portando auferat, — aut sola media ministrat quibus alter 
possit opus perficere vel id possit facilius : quo casu potest 
cooperatio esse proximior aut remotior, prout medium plus vel 

minus influat et magis vel minus sit connexum cum opere 
alterius. 

Ratione intentionis, cooperatio alia est formalis, quando 
cooperans consentit voluntati principaliter agentis et huius 
opus intendit; alia est materialis tantum, quando non consen- 
tit huius intentioni, sed ex alia intentione agit cum praevisione 
quod alter eo sit usurus ad suum opus perpetrandum. 


lamvero quaeritur utrum licitum sit cooperari ad sterilisatio- 
nem ‘ Ubi agitur de sterilisatio.ne illicita; nam si sterilisatio 
licita sit, etiam licitum est ipsi cooperari, dummodo fiat me- 
diis non malis. 


IL Cooperatio formalis, quae fit ex intentione mala et ex 
approbatione sterilisationis illicitae, est semper mala et pro- 
hibita, imo est peccatum eiusdem speciei ac sterilisatio, tam- 
quam concursus illam formaliter intendens eiusque approbatio. 
Hinc est peccatum speciale contra iustitiam. 

Ita non solum qui seipsos sponte sterilisandos praebent, 
sed et medici qui proprio motu, quin ex munere publico obli- 
gentur, sterilisationem  illicitam ex proposito exequuntur; re- 
dactores et scriptores qui illam ex convictione commendant et 
propagant; deputati qui legem de sterilisatione facienda 
suffragio approbant; coniuges qui consentiunt sterilisation! 
compartis. Imo cooperatores negativi hoc modo rei esse 
possent, scii, magistratus, officiales, satellites, qui scirent 
sterilisationes malas in eorum territorio fieri, dato quod eas 
impedire, et ex officio deberent, et sine incommodo possent, 
ac non facerent. 


III. Cooperatio mere materialis sed realis, immediata vel 
mediata, proxima vel remota. Cooperatio mere materialis est 
illa quam, absque intentione mala seu consensu in alterius 
peccatum, aliquis libere praestat actioni alterius, sed potius 
invitus, ad vitandum v. g. incommodum aut damnum, vel ad 
procurandum sibi lucrum. 


1° Illa, si est immediata, est semper mala, quia consistit in 
executione ipsius actionis malae; — nisi quando agatur de 


| Cfr. Grosam, Die Sterilisation auf Grund privater Aukforitàt und aul 
Grund gesetzlicher Ermáchtigung, in Theol. Prakt. Quartalschrift, 1930. 

bonis externis fortunae in quorum ablationem consentire potest 
dominus; sed haec exceptio non consideranda venit in 
quaestione de sterilisatione, cui nemini licitum est consen- 
tire, .nisi ad salutem corporis esset necessaria. Unde coo- 
peratio immediata, in actione sterilisationem decernendi vel 
faciendi, intrinsece mala est sicut ipsa sterilisatio, et quidem 
peccatum eiusdem speciei ac ipsum opus. 

Ita medici operationem facientes inviti, quia lege coguntur, 
ipsi execution! legis pravae immediate cooperantur, aut duo 
medici simul ipsam operationem  sterilisationis immediate 
exequentes. 


2° Cooperatio vero mediata est illa quae media subministrat 
ad sterilisationem faciendam requisita, praeparando vel adiu- 
vando. Haec etiam est de se illicita, nisi sit ratio gravis, et qui- 
dem proportionate gravis, i. e. eo gravior quo cooperatio sit 
propinquior, et quo magis sit necessaria, i. e. quo, negata 
cooperatione, sterilisatio probabilius foret impedienda. 

Licitum est enim ponere causam in se bonam vel indiffe- 
rentem, quae duplicem habet effectum aeque immediatum 
unum bonum qui solus intenditur, et alterum malum, dummodo 
ratio sit agendi proportionate gravis. Atqui cooperatio mediata 
mere materialis habet immediate effectum bonum qui solus 
intenditur; ergo licita est, dummodo actio non sit mala in se, 
et adsit ratio proportionate gravis seu causa sufficiens coope- 
randi. 

Tales cooperatores sunt medici et infirmarii assistentes; 
infirmaria quae v. g. sub ductu medici ad apparatum Roentgen 
deservit: officiales subordinati qui, acta scribendo vel aliqua- 
tenus auxiliando, cooperantur execution! legis; operarii qui 
praeparant instrumenta, vel ea nitida servant aut calefaciunt; 
a fortiori qui durante operatione instrumenta medico porri- 
gunt. 

Cooperatio omnino proxima, ut apud medicos assistentes vel 
infirmarias quae deserviunt apparatui, exigit causam gravissi- 
mam, v. g. si sustentationem amitterent, quin tamen possent 
sterilisationem impedire. Sororibus catholicis rarissime licita 
esset, v. g. si secus elicerentur ex instituto cum magno damno 
pro religione. 

Cooperatio propinqua, sed remotior, requirit causam mino- 
rem, sed tamen gravem, v. g. grave incommodum, et eo maio- 
rem quo est propinquior. 

Cooperatio potest esse omnino remota, ad quam sufficit ipsa 

ratio officii. Ita famulis licet cameram vel cellam operationis 
nitidam tenere vel calefacere. 

Casu quo non sit ratio sufficiens ad cooperationem media- 
tam, adest peccatum contra virtutem quae laeditur actione 
principaliter agentis, in casu contra iustitiam, quia est adiu- 
vare ad eam laedendam sterilisatione iniusta; quamvis non 
sit eiusdem speciei infimae nec eiusdem gravitatis. Insuper 
vitandum est, quod oriri potest, scandalum; de quo non pos- 
sunt iudicare nisi qui omnes circumstantias cognoscant loco- 
rum et personarum. Quod non semper facile est. Hinc, si 
dubium sit an scandalum in concreto sit timendum, de eo in 
determinatis circumstantiis iudicare pertinet ad Ordinarios 
locorum, qui omnes circumstantias cognoscere et aestimare 
valent. 


IV. Cooperatio moralis est illa, praesertim, quae positive 
influit in voluntatem illius qui malum facit, et coincidit cum 
scandalo directo seu inductivo ad peccandum : fit v. g. man- 
dando, consulendo, laudando, petendo, protegendo peccatum, 
in casu sterilisationem. aut ipsi consentiendo. 

Haec est peccatum contra charitatem, quia scandalum; et 
simul contra virtutem ad quam violandam inducit, quia ad 
hoc directe inductivum : in casu contra iustitiam, quae speciali 
modo laeditur, sive sterilisatione privata, sive sterilisatione 
publica. 

Ita decernentes esse sterilisandum, privata auctoritate; 
advocantes medicum et petentes sterilisationem pro altero; 
sterilisationem iubentes. ad eam invitantes, aegrotos ut steri- 
lisentur denuntiantes. 


V. Animadversio. Cooperatio illicita non solum est pecca- 
tum contra virtutem aut praeceptum, cuius violationi praebe- 
tur concursus; sed insuper contra charitatem, quando, coope- 
ratione omissa, peccatum impediretur. 


VI. Applicationes. Ex praedictis sequitur : 


1° Illicitum est sterilisationem commendare aut suadere, 
postulare aut postulationi formaliter consentire, relationem aut 
votum exhibere de personis morbo haereditario infectis ad eos 
sterilisandos, aut ad hoc advocare medicum; quia rem intrin- 
sece malam commendare, suadere, postulare aut quocumque 
modo procurare, etc. pariter est intrinsece malum. Non autem 
intrinsece malum est mere referre aut explicare legem  steri- 

lisationis sine approbatione, mere indicare infirmitates aut 
mere denuntiare aegrotos, sciendo tamen illos esse sterilisan- 
dos, advocare medicum nihil dicendo; unde his modis mere 
materialiter cooperari licitum esse potest ex gravi causa, et 
secluso scandalo. Hoc tamen facile oriri posset explicatione 
legis publica ex officio facta. 


2? Illicitum est medicis operationem sterilisationis facere, 
aut partes habere activas in ipso actu sterilisandi peragendo, 
quia est facere quid intrinsece malum; e contra durante 
operatione assistere, vel adiuvare, instrumenta porrigere, aut 
aegroto invigilare, non est de se intrinsece malum. Quare hoc 
modo mere materiali cooperari, licitum esse potest, sed gra- 
viora de causa, quia est cooperatio omnino proxima. 


3? Item illicitum est medico, aegrotis persuadere ut se 
sistant execution! sterilisationis, etiam si ita agat ex officii 
publici aut legis obligatione, ac postquam tribunal senten- 
tiam sterilisationis pronuntiaverit, quia semper intrinsece ma- 
lum est rem intrinsece malam suadere. Attamen forsan non 
illicitum esset dicere ; cognoscis dispositiones legis, easque 
mere declarare nulla addita suasione, sed graviore de causa 
tantum, quia est cooperatio proxima. 


4? [tem illicitum est ultro se sistere ad sterilisationem, quia 
est rem intrinsece malam postulare, eique consentire, etiam si 
fiat ne quis, iam pronuntiata sententia tribunalis, coactus vim 
patiatur; sed oportet non cedat nisi violentiae. Sufficit tamen 
quod vis inferri incipiat, v. g. si officialis manum imponat 
humero, aut si declaret se venisse ad vim coactionis adhiben- 
dam. ulteriorem resistentiam opponere necesse non est, quia 
tunc omnibus patet personam non sponte procedere sed cedere 
coactioni. 


5? [tem cuicumque illicitum est sterilisationem ut in seipso 
fiat permittere, sed oportet eam vitare, in quantum est ipsi 
moraliter possibile, et sterilisation! imponendae se subducere. 


6? Item illicitum est aegrotos vi cogere ut sterilisation! se 
sistant, etiam si quis ita agat pronuntiata sententia tribunalis 
et ex officii sui obligatione, quia est cogere ad rem intrinsece 
malam. Quod intelligendum est de officialibus qui propria 
auctoritate agunt et ex proprio iudicio; non vero de satelliti- 
bus omnino subordinatis qui praescripta mere ministerialiter 
exequuntur, ducendo personas ad determinatum locum, nec 

semper de re praescripta aut exequenda rationem sibi redden- 
tes : isti excusari videntur ratione officii, nisi tamen aliquid 
ab iis exigeretur in odium religionis aut manifeste inhonestum. 


7° Item illicitum est munus gerere iudicis, in tribunali spe- 
ciali quod ad solas causas sterilisationis tractandas est 
institutum; a fortiori illicitum est pronuntiare sententiam 
decretoriam sterilisationis exequendae, quia est praecipere rem 
intrinsece malam. 

Ne existimetur iudex solum pronuntiare conditiones verifi- 
car in lege indicatas; quibus positis ipsa lex sterilisationem 
praecipit. Iudex, e contra, non mere declarat legem, sed, ut 
superior, potestate sua legem applicat ad particulares casus 
et personas, pro quibus praecipit in concreto, et quibus 
authentice intimat obligationem, | quasque obnoxias facit 
sterilisation!, cum lex mandet ut obnoxii fiant; unde novam 
obligationem statuit et inducit, quare sententia eius est quasi 
lex particularis. Directe autem praecipere rem intrinsece 
malam et ad eam obligare, est illicitum. 

Iudex scii, non potest licite applicare legem iniquam 
iniquam, dico, non solum ratione incompetentiae, quia fertur 
de iis quae potestati civili non subiiciuntur : in casu posset 
quandoque Ecclesia id concedere aut iuri suo renuntiare; sed 
iniquam, ratione materiae seu rei praescriptae, quia praecipit 
contra legem naturalem. Nunquam licitum scii, est praecipere 
rem intrinsece malam, iuri naturali contrariaml. 


Obiicies : a) Iudex non sponte et libere agit, sed cogitur 
vi legis. Ergo non est responsabilis de effectu legis. Coactus 
non videtur praebere nisi cooperationem | mere materialem, 
quae ex gravi causa licita esse potest. 

Resp. Cogitur, non vi physica, sed morali violentia quae 
relinquit libertatem : quod fit ex metu, est involuntarium 
secundum quid, quia fit cum repugnantia, sed voluntarium 
simpliciter. Agit iudex ut mandatarius, dum legislator est 
mandans. Sicut legislator est responsabilis de mandato legis, 
ita iudex de mandati seu legis executione. Et sicut licitum 
non est mandare quid intrinsece malum, ita nec exequi. Et 
ita iudex cooperatur immediate legis iniquae executioni; atque 
formaliter movet ad rem intrinsece malam, eam iubendo. quod 
est scandalum directum. 


| S. Thomas, I-I, q. 67, a. 1. 
* S. Thomas, H-I, q. 60, a. 5. ad 1. 

b) Ait S. Thomas iudici licitum esse innocentem damnare, 
quem scientia privata innocentem novit, sed qui publice et 
iuridice est de crimine convictus In iudicio debet dirigi, non 
secundum id quod ipse novit tamquam persona privata, sed 
secundum id quod sibi innotescit tamquam personae publicae. 

Resp. Aliud est legem in se iustam et bono communi fa- 
ventem applicare, quae per accidens malum habet effectum, 
aliud legem secundum se iniustam applicare; aliud cogere eum 
qui secundum leges in se iustas iuridice de crimine convictus 
est, aliud cogere eum quem innocentem esse plane patet et 
quem solae leges iniquae obligare intendunt ad quid intrin- 
sece malum. Hoc quidem plane licitum esse nequit; dum illud 
in quibusdam circumstantiis licitum videri posset. 

c) Secundum plures licitum est iudici pronuntiare divor- 
tium civile; quod tamen est intrinsece malum. 

Resp. Qui ita putant, dicunt divortium civile non esse in- 
trinsece malum; quia non est matrimonium solvere, sed solum 
contractum civilem, atque civilem protectionem a matrimonio 
tollere, et consequenter oppositionem legis ad novas nuptias 
civiles. Aliud omnino est, praecipere quid intrinsece malum, 
quod nunquam est licitum. Unde si pronuntiatio divortii civilis 
evidenter esset intrinsece mala, nec licita unquam esse posset. 

Hisce aliisque ratiunculis similibus quae possent adduci, 
nulla solida competit probabilitas; quare nullatenus probabile 
est iudici licitum esse pronuntiare sterilisationis executionem. 


CONCLUSIONES. 


Igitur : 

1° Sterilisatio, ob causam fherapeuticam, est licita indivi- 
duis, sed nonnisi ad salutem totius corporis. 

2" Sterilisatio, ob causam quoque eugenicam, est illicita, 
etiam publicae potestati. 

3? Sterilisatio, ob causam punitivam. est licita potestati 
publicae, sed non conveniens, nec perfecte rationabilis, utpote 
non privans appetitu sexuali. 

4° Cooperatio ad sterilisationem  peccaminosam, formalis 
aut immediata, est illicita; mere materialis et mediata vero 
licita esse potest, sed ob rationem proportionate gravem. 


' S. Thomas, H-I, q. 67, a. 2, et q. 64, art. 6, ad 3. 

APPENDIX. 


De Matrimonio Sterilisatorum. 


L Triplex quaestio poni potest : 


1° an sterilisatio faciat impotentem ad copulam coniugalem 
et ad matrimonium ? 

2° supposita impotentia, an ista sit perpetua, vel, e contra, 
an potentia ad copulam restitui possit ? 

3? an usus matrimonii sterilisatis sit licitus ? 


IL An sterilisatio constituat impotentiam ? Aliter respon- 
dendum censemus pro femina et pro viro. 


A. In femina, sterilisatio non constituit veram impotentiam 
ad actum matrimonii seu carnalem copulam, nec consequenter 
ad ipsum matrimonium; sed solam inducit infecunditatem 
seu incapacitatem generandi. Sterilisatio enim in femina est 
ex privatione ovariorum vel eorum perfecta atrophia, aut ex 
impedimento quo ovulum in uterum descendere prohibetur; 
id autem non impedit actum matrimonii seu copulam car- 
nalem, quia ovulum non est elementum essentiale copulae de 
se aptae ad generationem, sed solius generationis. Ita 
S. Officium practice saltem resolvit; et facile intelligitur 
sterilisatio non impedit quominus femina a viro penetrante 
vaginam verum semen in ea recipiat illudque retineat. Mulieri 
ovariis vel ovulis carenti, aut ea non praebenti, nihil ergo 
deest ad ipsam copulam perficiendam 


B. E contra, in viro; in quo respici potest varius status ; 
1° Castratio utriusque testiculi certissime constituit impe- 


| Mulier tamen quae laborat sterilitate, ex honestate naturali, tenetur 
ante matrimonium eam manifestare comparti ignoranti, ne ista decipiatur. 
Et idem valet pro viro sterili vel dubie impotenti. 

dimentum impotentiae, uti scimus ex declaratione Sixti V, 
Cum frequenter. 27 iun. 1587, de eunuchis et spadonibus. 
Ratio est, tum quia non possunt copulam perfecte satiativam 
perficere ac concupiscentiae sedativam, tum quia verum 
semen emittere non possunt, sed solum humorem semini 
similem, 

2° Irradiatio testiculorum producere potest sterilitatem, et 
quandoque impotentiam, sed nonnisi ad tempus. 


3° Vasectomia videtur veram impotentiam constituere, 
quia vasectomicus verum semen emittere non potest, sed 
solum humorem semini similem, cum nihil e testiculis elabo- 
ratum valeat eiaculare : emissio veri seminis autem est 
elementum essentiale copulae de se aptae ad generationem; 
quod si talis emissio fieri non possit, eo ipso actus ad gene- 
rationem aptus est impossibilis. 


Recenter quidam dixerunt ad copulam carnalem non 
requiri ut verum semen a testiculis elaboratum emittatur et 
in vagina deponatur, sed sufficere ut testiculi illud conficiant, 
etsi non possit emitti exterius; unde vasectomicos dicunt 
copulae capacesl. Sed licet id sufficere possit ad copulatio- 
nem etiam cum delectatione quadantenus satiativa, non tamen 
sufficit ad copulam coniugalem, seu de se aptam generationi. 

Et sane ille actus est de se aptus generationi, cui nihil ex 
parte sui deest ut generatio sequatur, seu qui ex modo quo 
patratur, et ex omnibus elementis quae ad eum requiruntur, 
— qualis est ipsa conditio potentiae et organi quibus exer- 
cetur, — est aptus generationi, licet ob defectum aliunde 
provenientem, ista non sequatur. Atqui in vasectomicis 
copula fit tali modo et conditione, ut ex ipsa constitutione 
organi omnino impossibilis sit emissio veri seminis ac con- 
sequenter generatio, quia elementum essentiale est destruc- 
tum, nimirum communicatio canalium semen deferentium. 
Ergo vasectomici non sunt capaces actus de se apti ad 


| Ita Dr. O'Malley et Gemelli, sub praetextu quod zoospermata non 
sunt elementum essentiale veri seminis; sed in hoc certissime errant, 
nam secretiones, ab aliis glandulis elaboratae ac testiculis, non conficiunt 
nisi humorem semini apparenter similem. Novissime eamdem sententiam 
quidam proposuerunt, eo quod vasectomici non sunt copulae incapaces; ad 
quam sententiam etiam accessit Vermeersch, qui eam hucusque tenere 
ac firmiter proponere nondum ausus erat. Vide in Theol. Prakt. Quartal- 
schrift, 1936: Aktuelle Fragen des Eherechts und der Ehemoral. 

generationem. Et quamvis possit eiaculari quidam liquor 
similis semini, non tamen verum semen zoospermatibus re- 
pertum, — quae sunt elementum essentiale seminis, — cum 
nihil a testiculis elaboratum possit emitti; unde si talem actum 
diceremus de se aptum generationi, sane nos deriderent. 
Eodem modo aspectus quo caecus conatur intueri adstantes, 
diceretur actus de se visioni aptus ! 
Vasectomici, hoc sub respectu, similes sunt eunuchis. 


Aiunt : |) Sub alio respectu non sunt similes, quia possunt 
perficere copulam et quaerere concupiscentiae sedationem, 
qui est matrimonii finis secundarius. 

Resp. Conservant plerumque secretionem  testiculorum 
internam, et ideo appetitum sexualem, ac totam energiam et 
capacitatem ad copulam etiam quadantenus satiativam, et ita 
obtineri posset finis quidam matrimonii secundarius, sedatio 
concupiscentiae; sed cum iste finis sit subordinatus primario 
fini, non potest licite procurari nisi actu de se apto genera- 
tioni. « Habentur enim tam in ipso matrimonio quam in 
coniugalis iuris usu etiam secundarii fines, ait Enc. Casti 
connubii, quos intendere coniuges minime vetantur, dum- 
modo salva semper sit intrinseca illius actus natura ideoque 
eius ad primarium finem ordinatio ». Apud vasectomicos 
autem natura actus pervertitur, eiusque ordo ad generatio- 
nem radicaliter tollitur. 

Instant : 2) Secundum antiquos theologos sufficiebat 
potentia coéundi, nec quaestio erat de actu ex se apto gene- 
rationi. 

Resp. Id non dicebant expressis verbis, sed implicite ibi 
continebatur, uti constat ex declarationibus plerumque addi- 
tis. Ceterum iste modus clarior dicendi, iam adhibetur in 
theologia a plus quam tribus saeculis, et consecratur ipso 
codice iuris canonici, et quidem canone 1081, $ 2, quo 
definitur ipse consensus matrimonialis « tamquam actus 
voluntatis quo utraque pars tradit et acceptat ius in corpus, 
perpetuum et exclusivum, in ordine ad actus per se aptos ad 
prolis generationem ». Talis declaratio, spectans ius naturale 
et divinum, difficulter diceretur mutabilitati obnoxia: imo 
videtur respicere Ecclesiam universalem, cum agatur « de 
iis quae ex ipsa rei natura etiam Orientalem afficiunt Eccle- 
siam » (can. 1), et hac ratione indirecte caderet sub Eccle- 
siae infallibilitate. 


Itaque modus noster dicendi conformis est sententiae 

hucusque per plura saecula communi; nec nova videtur solide 
probabilis. 


III. An dicta impotentia sit perpetua, vel, e contra, potentia 
ad copulam restitui possit? Ex castratione sane resultat 
impotentia definitiva; sed quaestio est de vasectomia. 

Quidam affirmant restaurari posse pristinum statum phy- 
siologicum, et redintegrari communicationem inter testiculos 
et penem. Cum enim nervi, arteriae, venae, vasa lymphatica 
operatione vasectomiae scindi non soleant et eorum actio 
maneat intacta, sed solus resecetur funiculus spermaticus seu 
vas deferens semen, hinc non sequitur atrophia testiculorum, 
et restitui potest communicatio canalis deferentis exsecti, 
resuendo utramque huius extremitatem. Unde dicunt impo- 
tentiam esse mere temporaneam. Alii id tanquam dubium 
habentes, ac proinde existimantes dictam impotentiam qua- 
dam operatione forsan posse auferri, consequenter asserunt 
matrimonium vasectomicis permitti posse, iuxta can. 1068, 
$2:«si impedimentum impotentiae (scii, perpetuae) dubium 
sit, sive dubio iuris, sive dubio facti, matrimonium non est 
impediendum ». At : 

1° Dubium videtur negativum, utpote in mera hypothesi 
fundatum, cum hucusque nec ullum referatur factum, de viro 
vasectomiam passo cui potentia restituta fuerit'; dubia autem 


| Ad hoc Antonelli, o. c., III, p. 429-431 : « Dicendum operationem 
restaurationis canalis deferentis usque ad praesens factam fuisse tantum 
in casibus epididymitidis cum exitu non nimis felici..; in viro, post 
vasectomiam, numquam (quoad mihi constat) facta fuit haec operatio. 
Deinde accedit quod operatio restaurationis, teste ipso doctore O'Malley, 
valde difficilis est, maximam peritiam requirit et in ea certus exitus 
expectari non potest. Lumen enim, seu diametrum, canalis deferentis mini- 
mum est, cum sit millim. 1-2 %, et aliquando etiam | millim.; in media, 
diametrum canalis pertingit tertiam partem huius crassitudinis parietum, 
iuxta... omnes tractatus anatoiniae humanae. Hinc difficillimum est 
ita margines exsecti canalis resuere, ut communicatio statui possit phy- 
siologico modo. Nec potest dici hoc obtentum fuisse in operatione in- 
staurationis canalis in epididymitide :... in epididymitide potest perma- 
nere lumen non omnino obstructum; per vasectomiam vero extremitates 
canalis exsecti necessario cicatricibus obducuntur, et in operatione instau- 
rationis breviores fiunt, quo difficilior evadit eorum  suturatio, et 
restitutio pristini status... 

Experimenta instituta a Gemelli in canibus et felibus, quos antea 

i< gativ.i non esse, etiam hac in re. attendenda communiter 
docent '. 

2" Cum itaque illa operatio sit valde problematica, vasec- 
tomicus potius censendus est perpetuo impotens, usquedum 
constet de potentia sibi restituta. Ille scii, de quo constat 
semel fuisse impotentem, probare debet se factum esse, aut 
fieri posse, potentem. 

3" Imo practice impotentia censenda est perpetua in statu 
praesenti artis chirurgicae, quia nondum datur medium aptum 
ad potentiam restituendam. 

4" Ceterum, si prudentia monere possit, non de facili esse 
theoretice asserendam impossibilitatem cuiusdam operationis 
chirurgicae, in quibusdam tamen adiunctis videtur ista impos- 
sibilis: ubi scii, praeter canalium deferentium sectionem, alia 
quoque vasa exsecta fuerint aut filo serico ligata, idque per 
notabile tempus duraverit; aut si secti canales ita atrophia 
afficiantur, ut eorum physiologicae operationes non possint in 
pristinum revocari, ut facile fieri potest in vasectomia non re- 
centi. Unde non intelligeretur quod generali quadam regula et 


subiecerat operationi vasectomiae et quibus postea felici exitu exsectos 
canales deferentes ita coniunxisse affirmat ut postea etiam nemaspermata 
ipsa animalia conficerent, plausum medicorum generatim non habuere; 
ipse enim tantum dicit hanc instaurationem post vasectomiam feliciter 
peregisse. At in quaestione tanti momenti plura oportebat addere et 
dilucidare. Ignoramus enim particularia operationis; a quo tempore post 
vasectomiam operatio redintegrationis perfecta fuit; methodum adhibitam, 
mutationes possibiles testium post vasectomiam. etc... 

Ceterum quidquid sit de experimentis P. Gemelli, nullam habemus 
operationem instaurationis praefatorum canalium in viro, post vasecto- 
miam: et ab experimentis in canibus et felibus non potest haberi moralis 
certitudo, quod in viro operatio possit evadere minoris difficultatis... 
Insuper manent intactae ceterae rationes, quas exposuimus circa valde 
dubium exitum, circa mutationes profundas cum atrophia in ligatura 
canalium deferentium, ac ideo in eorum resectione; et proinde augentur 
difficultates in instauranda operatione redintegrationis canalium deferen- 
tium, ita ut pristinus status physiologicus sequatur, praesertim si vas- 
ectomia a non brevi tempore peracta fuit ». 

' Cfr. Vermeersch, Th. M. III. n. 720, referens Wernz IV, 345, not. 
35; Cappello, De Matrimonio, n. 367: Wernz-Vidal, lus canonicum. 
V. n. 223; Ver meersch-Creusen, Epitome iitris canonici. II, n. 341, 2; 
Génicot-Salsmans, Th. M. II. n. 487; Noldin-Schmitt. Th. M. Ill, 
n. 569, 4; Chrétien, De Matrimonio, n. 148, B. 1°, 2c. 

sine delectu statueretur matrimonium vasectomicis esse permit- 
tendum. Sed in casibus particularibus attendendum erit ad 
modum quo operatio vasectomiae facta fuerit, et ad condi- 
tiones praesentes organismi, ut cognosci possit an instauratio 
sit omnino impossibilis, vel saltem non sit possibilis sine gravi 
periculo : tunc enim impotentia est perpetua '. Quod ex testi- 
monio medicorum constare potest; quodsi dissentiant ac 
dubium permaneat, matrimonium non est impediendum, licet 
ordinario dissuadendum. 


IV. An sterilisatis usus matrimonii sit licitus ? 


A. Sterilisatis feminis per se licitus est usus coniugii, quia 
per se manent capaces actus de se apti ad generationem; at, 
si sterilisatio sit ex facto illegitimo ipsis voluntario et facile 
possit auferri, prius tollenda erit antequam debitum petant, 
quia secus voluntarie impedimentum apponerent generationi. 


B. Sterilisatis viris, qui sint impotentes, ut plerumque 
accidit, illicitus est usus coniugii. Et quidem 


1° Si impotentia tantum dubia est, praemisso diligenti 
examine, licitum est iis tentare copulam carnalem quamdiu 
spem habeant eam perficiendi. 


2° Si impotentia est certa, illicitus est usus. Nam si sit 
perpetua et antecedens matrimonium, hoc est nullum, ac 
proinde, illicitus est omnis eius usus; — si impotentia sit conse- 
quens, matrimonium subsistit; sed illicita est copula quamdiu 
impotentia durat, quidquid unus vel alter putaverit’, nam. 
licet maneat ius radicale ad copulam, non tamen ius expedi- 
tum aut iuris exercitium, quia non potest esse ius expeditum 
faciendi, tentandi vel exercendi actum omnino impossibilem. 
Et, licet per accidens sit quod non possint facere copulam 
generationi aptam, tamen copula, qualis in iis fieret, genera- 
tioni est inepta, non per accidens quidem, sed per se. Hinc 


| Gaspakri, De Matrimonio, I, app. De Vasectomia, 3U et 7«. 
' Huic sententiae non videtur multum attendendum, tum quia recentius 
isti quaestioni speciatim non studuerunt, tum quia, hac in re, nil faciunt 


nisi exscribere, absque novo examine, quod quidam anterius dixerunt 
probabile. 

a) Etiam delectationem veneream copulae quaerere est 
ipsis illicitum, quia delectatio non licite quaeritur nisi propter 
actum; quodsi actus sit illicitus, pariter delectatio illi adnexa. 

b) Si facile posset potentia restitui, prius esset restituenda 
ut copula licite haberi possit. 

c) Illicita quoque est delectatio venerea inchoata seu in- 
completa. quidquid aliqui dixerint', quia delectatio inchoata 
et incompleta tota quanta ordinata est ad consummatam et 
completam: unde si una illicita est, etiam altera. Excipe, si 
impotentia sit brevi duratura, quia tunc delectatio incompleta 
posset haberi tanquam praeparatio, dispositio, excitatio ad 
copulam proxime futuram; sed id nullatenus dici valet si 
impotentia sit perpetua aut diuturno tempore permanens. 


3° Quantum ad tactus, oscula, aspectus, cum secundum se 
seu iuxta speciem suam sint actus indifferentes, distinguen- 
dum est : 

a) Actus illos exercere in ordine ad copulam, quasi sunt 
praeparatio aut inchoatio actus completi, est generatim 
illicitum, quia iis quibus illicita est consummatio, illicita 
quoque est praeparatio et inchoatio: unde nec possunt delec- 
tationem  veneream in illis actibus quaerere aut voluntarie 
percipere aut ipsi exortae consentire, (salva exceptione supra 
indicata sub 2?, c), quia delectatio tota est propter copulam, 
quae ipsis prohibetur. 

b) Actus illos moderate exercere, quatenus pertinent ad 
coniugalem statum et coniugibus, magis quam aliis, compe- 
tunt, seu quatenus de se in mutuum amorem sunt ac mutuum 
solatium, licitum est coniugibus impotentibus, etiam si prae- 
videatur delectatio venerea oritura, aut pollutio per accidens 
secutura, dummodo hisce non consentiant nec sint in peri- 
culo proximo consentiendi. 


In praxi, facile coniuges impotentes in hisce ignorantes 


esse possunt cum bona fide, ac in ea, ex gravi ratione, relin- 
qui, dummodo non timendum sit maius malum. 


' Vide notulam paginae praecedentis. 

Conspectus Syntheticus Doctrinae 


utriusque opusculi À. et B. 


iuxta ordinem logicum coordinatae. 


Qui fotum complexum omnium quaestionum, sive addiscendo, 
sive alios docendo, percurrere velit, ordinem eligat sequentem. 


Introductio generalis de Embryo- 


OS 2:52: re tob tenens B. n. I. 
Quaestiones tractandae ............... A. introd. 
B. n. II. 


Quaestiones ipsam embryologiam spectantes: 


Q. I. De Vita uterina foetüs eius- 
que evolutione ac nativitate 
notiones physiologicae : 


]. Evolutio uterina foetüs ........ A. Lq.ILn. I 
2. Praegnatio ....................... A. Lq.L n. IL. 
3- Partüs- «assit A. Lq.In. III. 
4. Abortus et partus praema- 

TULUS Auc israel es A. l. q. Ln. IV. 
5. Phases evolutionis foetûs ... A.Lq. In. V. 
6. Praegnatio extrauterina seu 

ectopica ess A. L q. 1l. n. VI 
7. Falsae  praegnationes aut 

imaginariae  ....................... A. I q. I. n. VII. 
8. Anomaliae et monstra ....... A. L q. 1 n. VIII. 

Q. II. De Actionibus Vitae homi- 

nis aut Integritati nocivis 

principia theologica : 
l. Ex doctrina de actibus 

humanis  .......eeRI A. IL, q. 2, n. II. 

2. Ex doctrina de iustitia....... 
3. Ex doctrina de charitate ... 


>> 


Q. HI. De Sectione Caesarea aliis- 
que operationibus quae lae- 
dunt matrem : 
l. Variae operationes  ........... A. 1.9. 3. n. I 
2. Liceitas et obligatio opera- 


tionis vivente matre........... A. I, q. 3. n. II-III. 
B. I.q. 1. n. IL. 
3. Obligatio operationis matre 
IDOrtüa uccisi A.Lq.3,n. IV. 
B. I, q. 1, n. III. 
4. ^ CIS US. cnrs Mas td is A. I, q. 3. n. V. 
5. Aliae operationes connexae. A. I.q. 3. n. VI. 
Q. IV. De Embryotomia seu de 
operationibus quae laedunt 
foetum : 
1. Operationes variae.............. A. L.q.4, n. I. 


2. Historia quaestionis de foe- 

Lite rto MO B. I, q. 2, n. IlL 
3. Embryotomia et omnis actio 

directe occisiva infantis est 


illicita  .................. eene A. I, q. 4. n. II. 
B. I. q. 2. n. II-IV. 
4. Occasio erroris ................... B. I.q. 2,n. V. 
5. Animadversiones  ............ A. I.q. 4, n. III. 
B.Lq.2.n VI. 
Q. V. De Procuratione Abortiis : 
]. Procuratia abortus ............... A. I.q. 5,n. I. 
B. Iq. 3. n. L 
2. Causae abortiis ................... A. I.q. 5, n. II. 
B. I.q. 3, n. IL. 
3. Sententiae diversae  ....-...... B. I. q. 3. n. III. 
4. Abortus directus est illicitus, 
indirectus licitus esse potest A. I. q. 5, n. I-V. 
B.Lq.3.n.IV. 
5. Occasio erroris ................... B. I.q. 3, n. V. 
6. Abortus estne homicidium ? B. I, q. 3, n. VI. 
7. Animadversiones  ............. A. I.q. 5, n. VI et App. 
B. 1. q. 3. n. VII. 
8. Casus disputati ................... B. I.q. 3. n. VIII. 

Articulus Il. De Excisione Uteri 
gravidi corrupti : 


I. Occasio disputationis........... B. I.q. 3.a. Ln. 
2. Status quaestionis ............... B. I.q. 3.a. IL n. 
3. Argumenta et responsa ....... B. Lq.3. a. In 
4. Judicium de controversia: est 
excisio uteri verisimiliter 
licita eta ttt B. I.q. 3. a. In 
5. Quid post controversiam?... B. I.q.3. a. In 
6. Corollarium . ....................... B. I.q. 3. a. In 
Articulus Il. De Punctione Amnii: 
1. Punctio amnii ....................... B. Lq. 3,a. 2, n. 
2. Status quaestionis ............... B. I.q. 3.a. 2. n. 
3. Punctio amnii ad periculum 
matris avertendum est illi- 
CITA: ^ ni EE B. L. q.3.a.2.n 
4. Punctio amnii ad baptizan- 
dum foetum est probabiliter 
licita ose er ne B. I[,q.3.a.2.n 
5. Animadversiones  .............. B. IL q. 3.a. 2. n. 
Articulus Ill. De  Purificatione 
Uteri gravidi : 
l. Status quaestionis ............... B. I, q. 3.a. 3. n. 
2. Purificatio in casu foetûs 
mortui est licita................... B. I.q. 3. a. 3. n. 
3. Purificatio in casu foetüs ab 
utero disiuncti est licita ... B. Lq.3. a. 3. 1 
4. Purificatio in casu gravidi- 
tatis irreparabiliter distur- 
batae est probabiliter licita. B. I.q. 3.a. 3. n 
Monitum .................................. A. I.q. 5. n. VII 
Q. VI. De Partu Praematuro arti- 
ficiali : . 
l. Acceleratio parttis ............... A.Lq.6.).1 
2. Quandonam est licita........... A. I.q. 6. n. II. 
3. Estne obligatoria ? ............... A. I. q. 6. n. III. 
Q. VH. De Operationibus circa 
Foetus ectopicos : 
l. Praegnatio ectopica seu ex- 
trauterina ...B..l..q..4..n. I 

` VI. 


II. 


. III. 

2. Opiniones falsae  .............. 
3. Conclusiones ................... 


4. Quaestiones disputatae ....... 


Articulus I. De Ablatione Sacci 
foetalis : 

1. Status quaestionis ............... 

2. ludicium : Ablatio sacci foe- 

talis est illicita ................... 

3. Corollarium  ................ 


Articulus II. De Ablatione Oviduc- 
tüs foetum continentis : 

l. Status quaestionns ............... 

2. ludicium : Ablatio oviduc- 

tûs verisimiliter potest esse 

licita dioses tret eO 

3. Applicationes practicae ....... 

4. Animadversio .................. 


Articulus IIl. De Ligatione Arte- 
riarum : 

l. Ligatio arteriarum potest 

esse licita ......................... 

2. Corollarium .................. 

Conclusiones 

Quaestiones embryologiae respicientes 
ministrationem baptismi : 


Q. I. De Materia Baptismi prin- 
cipia theologica : 

1. Tria ad validitatem baptismi 

requisita mosener cgi 

2. Materia remota valida, inva- 

lida. dubia ............................ 

Materia proxima .............. 

4. Materia ad liceitatem requi- 

Ji MEET SM i. 

A. IL q. In. 


A. Il. q. Ln. 


A. IL q. In 


A. IL q. I.n. 

III. 
II. 

IV. 

Q. II. 


— 


Dig taro 


De Forma Baptismi princi- 
pia theologica: 

Forma Baptismi, in qua 
experimenda : ................. 
Persona baptizantis  ........... 
Actus baptizantis  ............... 
Persona baptizata ............... 
Unitas divinae essentiae ... 
Trinitas personarum  ........... 
Animadvertenda in pronun- 
tiatione formae................... 


Q. HI. De Baptizandis Nonnatis 


in utero matris : 

Estne baptismus in utero 
vahdus? «ununi 
Triplex hypothesis in isto 
baptismo consideranda....... 
Casus in quibus in utero 
ministrandus baptismus 


. Modus practicus baptizandi 


IN UterO sense 


Q. IV. De Baptizandis Foetibus 


1. 


immaturis : 

Quaestio de momento quo 
foetus animatur anima ra- 
tional sine 
Conclusio practica quantum 
ad baptismum . ................... 
Signa certa tum mortis tum 
MCI 
Modus practicus conferendi 
baptismum  ...................... 
Causae et signa abortus 
Gdsualis: Lit pere 
Monita practica pro medicis. 
obstetricibus, coniugibus ... 
Animadversio de sepultura 
foetüS. — c iuneseneiecbexe 


Q. V. De Baptizandis Monstris : 


l. 

De monstris simplicibus....... 

II. q. 

II. q. 


II, q. 

II. q. 


2, n 
2, n. II. 
2, n. III. 
2, n. IV. 
2. n. 
2. n. VI. 


2. q. VII. 

3, n. il. 


3, n. II-IV. 


4. n. II. 


. 4. n. II-IV. 
.4, n. V. 

. 4, n. VI. 

. 4, n. VII. 


. 4, 5. VII. 


.5,n.L 


2. De monstris geminatis ....... A. IL q. 5, n. II. 
3. Animadvertenda — .............. A. II, q. 5, n. III. 
4. Baptismus amentium  ........... A. IL, q. 5. n. IV. 


Q. V. De Baptizandis sub condi- 
tione : 
l. Quandonam est baptismus 
repetendus sub conditione. A. II. q. 6. n. I. 
2. Conclusio quoad baptismum 
ministratum a medico, ob- 


stetrice. laico....................... A. II. q. 6. n. I. 
3. Baptismus pueri expositi A. IL q. 6. n. III. 
4. Quid de eo qui. inter Chris- 
tianos educatus, caret testi- 
monio baptismi .................. A. IL, q. 6, n. IV. 
5. Baptismus haereticorum et 
schismaticorum — ............... A. II. q. 6. n. V. 
EpilOgüs Histo UG A. IL. q. 6, n. VI. 
Quaestiones de sterilisatione : 
l. Scientia eugenetica..................... B.I, n. I. 
2. :Sterilisatio” — saei B.I, n. II 
3. Varii modi sterilisationis .......... B.II. n. III. 
4. Momentum quaestionis .............. B.II, n. IV. 
5. Quaestiones tractandae .............. B.I, n. V. 
Q. I. De Moralitate Sterilisationis 
Privatae : 
1. Sterilisatio est de genere 
mutilationis —........................ B. Il. q. 1,n. L 
2. Directa sterilisatio non est 
licita nisi ad bonum totius 
COTPOTIS sessssssssssssrererrsrsreee B. IL, q. 1, n. I. 
3. Corollaria  ................ eese B. II. q. I, n. III. 


4. Animadversio de modo lo- 

quendi uei B. II. q. I. n. IV. 
5. An licita sit sterilisatio viro 

erotico, ut sanetur? ........... B. IL q. L n. V. 


Q. I. De Moralitate Sterilisationis 


— 


AU 


potestate publica imponen- 
dae : 

Status quaestionis ............... 
Sterilisatio postestate publi- 
ca imponenda est illicita ... 
Corollaium ....................... 
Obiectiones et responsa....... 
Applicationes ....................... 


Q. III. De'Cooperatione ad Steri- 


d TETE 


6. 


lisationem : 

Varii modi cooperandi ....... 
Cooperatio formalis ........... 
Cooperatio mere materialis, 
immediata et mediata, pro- 
xima et remota ................... 


. Cooperatio moralis............... 


Animadvertendum de scan- 
daloe idee EE 


Conclusiones generales. 


Appendix de Matrimonio Sterili- 


l. 

satorum : 

Triplex quaestio investigan- 
dà do E A etes. 
An sterilisatio constituit im- 
potentiam ......................... 


. An illa sit perpetua, vel, 


e contra, potentia restitui 
DOSSIL. aeoea ra ani 


. An sterilisatis usus matri- 


monii sit licitus .................. 

II.q.2, n. III. 
II. q. 2, n. IV. 
II. q.2,n. V. 
IL q. 3, n. I. 
II. q. 3. n. II. 
II. q. 3. n. III. 
IL. q. 3. n. IV. 

H.q. 3. n. VI 

Opuscula edita a R. P. MERKELBACH, O. P. 
in collectione « Quaestiones Pastorales » 
grato animo fuerunt universim recepta atque 
plurium laudibus comprobata. 


Dicti libelli, quantumvis praevie editi, sunt tamen Summae Theologiae 

Moralis necessarium complementum, | utpotc quaestiones profundius et 

extensius, atque alio ordine, aut praefice magis, vel etiam novas et 
diversas tractantes; ut maxime videre est in opusculis 1, 11. 11] et VI. 


I. DE CASTITATE ET LUXURIA: editio 3a 


..His chapter on the causes of and remedies of carnal sins is well- 
timed, and will be especially valuable for confessors and directors 
of youth. The Month. 

Bref, clair, méthodique : premières qualités d'un sommaire que 
l'auteur a voulu, autant que possible, complet pour qu'il fût pratique. 
Heureux choix des notions anatomiques et physiologiques préliminaires : 
on trouve ici des détails ordinairement passés sous silence, et néanmoins 
indispensables. Nous ne pouvons relever toutes les particularités dignes 
d éloges de cet ouvrage : nous n'en finirions pas. 

Collationes Namurcenses. 

Hoc opusculum Cl. A. de meliore nota commendamus : scite, enim, et 
continenter rem jam multum ac diu agitatam, eainque difficilem sane, 
absolvit. Divus Thomas. Piacenza. 

Geen theoretische uitwijdingen, maar de juiste, zekere uiteenzetting van 
al wat gevergd wordt om den betrouwbaren raadsman en biechtvader te 
vormen. Ons Geloof. 

CEuvre d'une grande netteté dans sa terminologie, d'une véritable 
solidité dans sa pratique pastorale et pénitentielle, et oü nous trouvons 
— ce qui manque trop souvent dans les oeuvres similaires — les notions 
physiologiques et morales nécessaires au confesseur. 

P. Hourat. Bull. Circulaire. 

Le traité de castitate, tout en étant complet, reste bref comme il sied 
à une œuvre ayant avant tout un but pastoral, il a pour objet la chasteté 
dans le mariage aussi bien que dans le célibat; il n'omet pas d'étudier 
les causes et les remédes de la luxure. Collationes Tornacenses. 


II. DE EMBRYOLOGIA ET DE MINISTRATIONE 
BAPTISMATIS : sectio prima, editio 2a 


Ce volume réunit et développe un peu plus que ne le font les traités 
généraux de morale les questions se rapportant à l'avortement, aux inter- 

vontions chirurgicales, à l'administration du baptême. Dans ces matières, 
qui donnent lieu à tant de cas de conscience angoissants, on apprendra 
avec grand intérêt l'opinion de l'éminent professeur, dont la finesse 
d'analyse et la rigueur de raisonnement sont assez connues. Il prouve 
solidement les solutions sévères proposées par l'Eglise; il refuse très heu- 
reusement de proclamer une obligation certaine, quand elle ne se laisse pas 
prouver d'une manière suffisante. J. Salsmans, S. J, Nouv. Revue théol. 

La dottrina in generale è sicura. l'esposizionc chiara e ordinata, il fine 
inteso dall'A. ottimo. L'opusculo riuscirà certamente utile, raassime ai 
sacerdoti che csercitano la cura d'anime. Noi la reccommandiamo volentieri. 

Felice M. Capello. S. J., Gregorianum. 


III. DE VARIIS POENITENTIUM CATEGORIIS: 
editio 2a 


Les doctrines sont nettement exposées, les arguments sommairement 
mais solidement proposés, les solutions franchement données. Et nous 
ouvrirons cet ouvrage avec la certitude que nous trouverons ce que nous 
cherchons. Car fout y est de ce qui doit y étre, et il y a plus qu'on ne 
croyait trouver. Tous les genres de pénitents sont passés en revue, depuis 
les enfants, les simples, les occasionnaires, les récidifs, les consuétudinaires, 
les malades, etc., etc., jusqu'aux anormaux, les dévots, les contemplatifs 
etc., etc. L'auteur profite de ces diverses questions pour esquisser de 
petits traités spéciaux : ...sur la contemplation et ses degrés, sur la 
moralité des danses et des toilettes, ...labsolution des excommuniés, 
.les tempéraments. Que de choses instructives les professeurs de 
pastorale n'ont pas le temps de développer devant leurs élèves! Voici 
qui est fait par un maitre. Aux confesseurs de le consulter : ils ne s'en 
repentiront pas. G. Kiselstein. Revue Eccl. de Liège. 


Een werkelijk voortreffelijke pastoraal-theologische verhandeling over 
de toediening van het H. S. der Biecht geeft ons P. M... Door zijn 
heldere uiteenzettingen en juist oordeel krijgt dit boek een eigen waarde 
van groot nut voor iederen Biechthoorder. Studiën. 


IV. DE MINISTRO POENITENTIAE 
EIUSQUE OFFICIIS : editio 2« 


Très Révérend Père. 

C'est avec une vive reconnaissance que j'ai reçu votre livre De 
Poenitentiae Ministro, merci de me l'avoir envoyé, merci aussi de l'avoir 
édité. Je suis persuadé qu'il est digne de vos ouvrages antérieurs. 

Vos études de théologie pastorale vont ainsi constituer un ensemble de 

toute première valeur. Je souhaite â vos livres l'influence la plus large- 
et la plus durable. 
t J. E. Card. Van Roey. Archevêque de Malines. 


They are both Pastoral treatises, and will be acceptable to all shepherds 
of souls. The former deals with the confessor's traetment of various 
classes of penitents, much as St. Alphonsus did so well in the « Homo 
Apostolicus. » Father Merkelbach has given us the benefit of wide 
reading and a long experience. The second monograph deals with te con- 
fessor himself, his powers, jurisdiction, reservation, the Seal, etc... 
Though the Seminarist will hardly have time to read them with all his 
other work, the priest on the mission should find time to do so. 

The Month. 


V. DE PARTIBUS POENITENTIAE ET 
DISPOSITIONIBUS POENITENTIS : 


Comme les deux volumes qui l'ont précédé, celui-ci est une somme 
de doctrine dogmatique et morale, en même temps qu'un précieux manuel 
de pastorale. || est le fruit de nombreuses lectures mais aussi de longues 
réflexions. A tout ce quil touche l'auteur met un cachet d'ordre et de 
mesure, et il ne se déclare satisfait que lorsqu'il l'a rendu massif d'idées 
proposées, expliquées, défendues et coordonnées. Trop modestement il 
intitule ses travaux : Quaestiones pastorales. Lisez le présent ouvrage, et 
vous verrez qu'il n'y manque aucun aspect qui puisse figurer dans un 
traité étendu, pas méme les aperçus historiques puisés chez les auteurs 
universellement estimés. On trouvera ici ce qui regarde la matiére du sacre- 
ment de Pénitence, matiére éloignée et matiére prochaine, c'est-à-dire les 
actes du pénitent : contrition, confession et satisfaction, avec les diverses 


questions qu'on est accoutumé de traiter à leur sujet. 
G. Kiselstein, Rev. Eccles, de Liége. 


In vcrscheidcncn Faszikeln, gibt M. die wichtigsten Lehrstücke des 
Pastoral heraus. Die Faszike) sind im wesentlichen eine dankenswerte 
Zusammen tellung der von verscheidencn Autoren vorgetragenen Lehrcn. 

Zeitschrift fur kathol. Theolog. 

Allerlei vraagstukkcn, ünder over vcrschillende taktaten verdeeld en 
soms slechts terloops aangeraakt, vinden we hier systematisch geordend 
en breedvoeriger besproken met verwijzing naar de beste auteurs. Dit is 
we) de groote verdienste van deze serie. 

Studien. 

..Een reeks van pastoraal-theologische brochures, welke naar onze 
meening der bijzondere aandacht voora) ook der dienstdoende Geestelijk- 

heid overwaardig is.. De flinke sprekcnde druk, in afwisscling van 
gewone letter, vette letter en cursiefletter. beantwoordt aan den inhoud. 
De Schr. toont zich in deze brochuren cen uitstekend theologant. wiens 
werken, tegelijkertijd theoretisch en praktisch, de hoogste aanbeveling 
verdienen. 
M. van Grinsven, C.ss.R., Ncderlandschc Katholicke stemmen. 


C. SALMON. O. P. 


VII. DE MATRIMONII SACRAMENTO 


Ce 7: fascicule des Quaestiones Pastorales est un bon résumé du traité 
du mariage: bref, clair, pratique... Il est bien au courant des décisions 
les plus récentes de la Commission Pontificale d'interprétation du Code. 

A. C., Collationes Namurcenses. 


Il est un résumé trés bien fait des enseignements courants... Nous 
ne connaissons pas d'ouvrage de ce genre qui lui soit supérieur. 
Revue Eccl. de Liège. 


Le traité du « Sacrement de Mariage » du R. P. Salmon ne le céde 
en rien à ceux du R. P. Merkelbach: méme concision, méme clarté, 
méme précision dans l'exposition de la théorie. Nous pourrions ajouter, 


méme souci de rattacher la pratique à ]a théorie et d'éclairer celle-ci par 
celle-là. Revue Dominicaine (Canada). 


Hoc praecipue habetur in praesenti opere meritum laudandum, quod 
utendo hac manuductione poterit sacerdos quam celeriter quasi unico 
et brevi conspectu perspicere totum tractatum de matrimonio: quae 
completa cognitio pro ministerio pastorali commodum sane est non exigui 
momenti. 

Armand Gougnard. Coli. Mechlinienses. 


Presque rien sur les questions purement spéculatives, pas de longues 
théories sur les points controversés, mais toujours des solutions pratiques, 
franches et süres. Gráce aux bonnes divisions mises en évidence par une 
excellente disposition typographique, la consultation de l'ouvrage est 
facile et rapide. 

D. A. S.. Revue Liturgique et Monastique IMaredsous). 

B. H. MERKELBACH. O. P. 
SUMMA THEOLOGIAE MORALIS 


ad mentem D. Thomae et ad normam juris novi 


L'ouvrage du Père B. H. Merkelbach sera des plus utiles par sa clarté, 
par l'exactitude des définitions et par celle des divisions généralement 
bien justifiées. Sur bien des questions difficiles et compliquées il donne 
en peu de mots une solution dont la précision manifeste l'étude très 
consciencieuse et approfondie qu'il en a faite en se tenant au courant 
des travaux les plus récents. 

F. Garrigou-Lagrange. O. P., Angelicum. 


Persuasum habemus discipulos ex istius operis studio ptrventuros 
esse ad magis solidam, magis scientificam theologiae moralis scientiam 
quam ex pluribus etiam celebratis theologiae moralis manualibus. In 
laudem auctoris subiungimus eum methodice et non difficili calamo opus 
suum scripsisse... Re vera ex animo cl. professori opus gratulamur quod 
insigne etiam professoribus utile esse arbitramur. 

Vermeersch, Gregorianum. 1932. (fasc. 2.) 


CEuvre forte, parce que pensée et menée avec un soucis constant de 
logique: compacte, parce que pleinement à jour, touchant à toutes les 
questions de morale, en un style serré, sans digressions inutiles. Nous 
avons une fois de plus été frappé de la précision des formules de l'auteur... 
A cela s'ajoute une grande érudition... 


G. Kiselstein, Revue Eccl. de Liège. 


Les théologiens formés à cette méthode ne seront pas seulement de 
bons confesseurs: ils sauront enseigner et défendre la doctrine morale 
catholique... Cet ouvrage fournira à beaucoup de professeurs le moyen 
d'améliorer leur enseignement de théologie morale. 

J. Creusen. S. J, Nouvelle Revue Théclogique. 

Wij hebben den indruk dat deze twee deelen tót het beste behooren 
wat in den laatsten tijd der speculaticf-theologische vernieuwing der 
moraal werd geboden. Dat de doctrien strikt thomistisch is gehouden, 
is daarbij louter gewin. 

Dr. Damen. C. SS. R, Ncdcrl. Kath. Stemmen, Nov. 1932. 


Omnia habentur diligenter elaborata, plene tractata et clare exposita, 
ita ut opus inter pracstantlora sit recensendum: qui non deterretur metho- 
do scholastica et speculativa vix meliorem inveniet duceni. 

F. B.. Collationes: Gandavenses, 


Le Gérant, IMPRIMERIE VERITAS 
P. RUTTEN. Mont Saint-Amand (Gand) Belgique. 

DE VARIIS 

QUAESTIONES PASTORALES. 


I. Quaestiones de Castitate et Luxuria. 3a ed., 132 p. 


IL Quaest. de Embriologia et de Ministratione Baptisma- 
matis, ed. ait, 88 p. 

208 p. 

vol, 120 p. 

V. Quaest. de Partibus Poenitentiae et Dispositionibus 


Poenitentis. unum vol., 172 p. 

SUMMA THEOLOGIAE MORALIS. 

BENEVOLO LECTORI. 


Pastoralem disciplinam in seminariis minime esse negli- 
gendam SS. P. Pius XI in epistola commendavit de seminariis 
et studiis clericorum, lae Aug. 1922. Cum enim ex luris praes- 
cripto oporteat « habeantur etiam lectiones de theologia pasto- 
rali, additis practicis exercitationibus praesertim de ratione 
tradendi pueris aliisve Cafechismum, audiendi confessiones, 
visitandi infirmos, assistendi moribundis » (Can. 1369 $ 3). 
vult S. Pontifex quod studiorum moderator « imo plurimum 
tribuet huic disciplinae, quo quidem proxime animarum quae- 
ritur salus. Nec vero dumtaxat, quam sancte sint divina trac- 
tanda, praecipiet; sed praeterea quemadmodum sint maiore 
semper cum fructu hominibus applicanda. In quo ei erit tem- 
porum ratio diligentissime. Multa enim in populi christiani 
mores rerum cursus induxit, patrum nostrorum inaudita tem- 
poribus : quae pernovisse hodie sacerdotem oportet, ut nova 
novis remedia malis in lesu Christi virtute reperiat et saluta- 
rem Religionis vim in omnes venas afferat humanae societa- 
tis ». 

Cui voto obsecundantes, iam duo opuscula practica pasto- 
ribus animarum et confessariis edidimus destinata, circa uni- 
versas de Castitate et Luxuria, ac de Embryologia quaestio- 
nes; nunc autem materiam seligimus propriissime pastoralem 
utpote internum conscientiarum regimen immediate spectan- 
tem : de poenitentibus diversarum conditionum vario modo di- 
rigendis. 

De quibus, si novi quid quaeras, amice lector, vacuus forsan 
abscedes. At quae apud auctores melioris notae sparsa inve- 
nire poteris, ad usum confessariorum sedulo collegimus. Sem- 
per tamen conati sumus omnia proprio subiicere iudicio, ad 
principia quantum possimus reducere, methodice proponere, 
ac in meliorem redigere ordinem. Quod pro materia eminenter 
practica non sine utilitate putamus patratum; eo vel magis 
quod seminariorum professores, deficiente temporis oppor- 
tunitate, brevius ista percurrere aut etiam penitus omittere 
aliquando cogantur. An autem felici cum exitu rem perfeceri- 
mus? faxit Deus! at, pro nostra insufficientia vix audemus 
confidere. 

Quod conamen nostrum B. Virgini gratiarum omnium me- 
diatrici, et S. Raymundo de Pennafort, Ordinis Praedicato- 
rum, Poenitentiae sacramenti insigni ministro, benigne com- 
mittimus. 


AUCTOR. 


INTRODUCTIO 


DE THEOLOGIA PASTORALI 


Theologia pastoralis est institutio practica pastoris anima- 
rum ad rectam et fructuosam gestionem sui muneris. Qua- 
propter potius est ars quam scientia; sed ars quae applicat 
principia scientiae theologicae, dogmaticae scii, et moralis. 

Ipsius finis est pascere oves; ideo respicit omnia media salu- 
tis quibus pastor in foro interno et externo oves suas pascat 
et in finem ultimum conducat. Est ars regendi animas; practica 
methodus qua pastor secundum regulas theologiae animas sibi 
concreditas dirigere valeat. 

Triplex est pastoris officium : praedicare doctrinam dogma- 
ticam et moralem, — dirigere et aedificare exemplo et consi- 
lio, ubi usu venit theologia ascetica, — ministrare sacramenta. 
Theologia pastoralis aptam proponit methodum qua pastor 
in variis istis officiis animas iuxta regulas religiosae veritatis, 
moralitatis et perfectionis dirigere valeat; unde complectitur 
etiam regulas et methodum praedicationis et cathechizationis. 

Impraesentiarum tamen solummodo spectamus methodum 
in administratione sacramentorum, praecipue in foro interno 
sacramenti Poenitentiae, ubi propinquius et principalius con- 
currit sacerdos ad procurandam animarum salutem doctrina, 
correptione et consilio, sicut propria sanctitate et zelo. 

Finis tractationis nostrae est inchoata institutio iunioris 
sacerdotis ad ministerium animarum; gallice dicerent : « initier 
le jeune prêtre à l'exercice du ministère des âmes ». Quod 
praestabimus expositione regularum quas sequi et mediorum 
quibus uti debet, ad certius convertendos peccatores a Deo 
aversos, et ad magis sanctificandos iustos Deo unitos. Quibus 
regulis, nullatenus mens est supplere experientiae, quae, sub 
lumine principiorum theologiae moralis, semper manebit ma- 
gistra regiminis animarum; at uti intendimus experientia alio- 
rum, ut errores vitemus vel et defectus quoque involuntarios. 


Ars artium regimen animarum, ait S. Gregorius. Opus enim 
sublimissimum quia opus divinum : iudicium Dei exercere et 
misericordiam; — difficillimum, cum difficilius sit cognoscere 
animae morbos quam corporis; — saluberrimum : ex regimine 
bono aut malo confessariorum, ait S. Alphonsus (Praxis Conf, 
n. 1), pendet populi salus aut ruina. Ad hoc in confessario 


requiruntur : 1) scientia non solum speculative habita sed ad 
praxim parata : methodus scii, exercitatio et praxis quibus 
valeat applicare principia ; — 2) magna prudentia; — 3) bo- 


nitas vitae et zelus. Unde quae de dotibus et officiis confes- 
sarii exponuntur in theologia morali, hic veniunt applicanda. 


Nova profecto non est disciplina pastoralis, licet ordinatius 
et completius iam soleat pertractari. Fertur Petrum Pictavien- 
sem saec. XII primum excoluisse theologiam casuisticam eum- 
que plures habuisse imitatores. A saec. XIII in toto medio 
aevo notissimae erant Summae poenitentiales, quales scrip- 
sisse leguntur Peraldus O. P. (f 1250), S. Raymundus de 
Pennafort O. P. (1175-1275); loannes Rumsik de Friburgo 
O. P. (f 1314); Barth, de Pisa O. P. (f 1347); Angelus de 
Clavasio seu Carleti O. M. (f 1493); Trovamala O. M. 
(t 1495); Tabiena O. P. (f 1521); Sylvester Prierias O. P. 
(f 1523); Barth. Fumus O. P. (f 1545); Barth, a S. Fausto 
O. Cist. (1571-1639). Ad idem genus pertinent loannis Ni- 
der O. P. (f 1438) Formicarius, Tr. de 10 Praeceptis, et Con- 
solatorium timoratae conscientiae; S. Antonini O. P. (1384- 
1459) Summula confessionis; Caietani O. P. (1469-1534) Sum- 
mula Peccatorum; Barth, de Medina O. P. (1528-1581) Bre- 
vis instructio de Poenitentia; Azpilcueta Dris Navarri (f 1586) 
Manuale confessariorum; Lopez O. P. (f 1596) Instructorium 
conscientiae; Binsfeld (f 1598) Enchiridion Theologiae pas- 
toralis; Mart. Fornari S. I. (1547-1612) Institutio Confessa- 
riorum; Loth O. P. (f 1652) Resolutiones theologicae; Stoz 
S. I. (f 1678) Tribunal Poenitentiae; Antonii a Sp. S. O. 
Carm. (f 1677) Directorium Confessariorum; Segiieri S. I. 
(t 1694) Parochus instructus; Confessarius instructus; Poe- 
nitens instructus; Lohner S. I. (t 1697) Instructio de conver- 
satione apostolica; Instructio pastorum; Reuter S. I. (1680- 
1762) Neo-Confessarius practice instructus; Wigandt O. P. 
(t 1708) Tribunal Confessariorum; Gaume (1802-1879) Ma- 
nuel des Confesseurs. Etiam plures Sancti, praeter iam cita- 
tos, bene meriti sunt de theologia pastorali, ut S. Carolus Bor- 
romeus (f 1584) instructionem pastorum scribens, et S. Fran- 
ciscus Salesius (f 1622) instructionem ad confessarios; prae- 

cipue autem S. Alphonsus (1696-1787). Hic quoque referri 
possunt Theologiae Moralis opera indolis magis practicae, ut 
Lacroix S. L (1652-1714) et Sporer O. M. (f 1708); aut 
casus conscientiae, quales resolverunt Toletus S. I. (1532- 
1596); Barth, a Ledesma O. P. (f 1604): Bianchis O. P. 
(t 1622); Nazarius O. P. (1556-1646); Pontas (1638-1728): 
et P. Van der Velden O. M. (f 1857) in opere : Praxis ad- 
ministrandi sacramentum Poenitentiae. 


Recentiore tempore iam speciales tractatus editi fuere theo- 
logiae pastoralis, quales inter alios plures conscripsere Alber- 
ti, Sailer (f 1832), Benger (f 1870). Gassner, Amberger (t 
1889). Schiich (y 1893), Pruner (f 1907), Gul. Stang (ame- 
ricanus), Goepfert (f 1913), Krieg, etc.; specialius autem in 
ordine ad praxim confessionalis : Zenner (f 1861 ); Tappehorn 
(t 1906); Probst. Ad nostrum autem scopum commendati spe- 
cialius habeantur : S. Alphonsus, Praxis confessariorum et 
Silva Rerum praedicabilium; Aertnijs C. SS. R. Theologia 
Pastoralis; Berardi, Praxis Confessariorum; Reuter-Lehmkuhl- 
Umberg S. L, Neo-Confessarius practice instructus; Frassi- 
netti, Compendium Th. Moralis; Schneider, Manuale Sacer- 
dotum; quibus addi volumus manualia moralia moderna magis 


practica, uti sunt Aertnijs et Marc ex C. SS. R., — Haine et 
Theol. Mechliniensis; — Lehmkuhl, Génicot-Salsmans, Nol- 
din-Schmitt et Vermeersch ex S. L; — Tanquerey S. S.; — 


et Primmer ex O. P.; aut et collectiones casuum conscientiae 
quales confectae fuerunt a Gury, Lehmkuhl, Génicot et Vil- 
lada. 


De .Variis 


Pœnitentium | Categoriis 


I. Pertinet praesens tractatio ad ultimam partem doctrinae 
de Poenitentia, ubi de subiecto huius sacramenti. 


Est autem Poenitentiae subiectum omnis et solus homo 
viator, baptizatus, peccator, vere contritus et aliquo modo 
confitens. Debet esse 


1) homo viator, quia pro illo solo fuerunt sacramenta insti- 
tuta; 


2) baptizatus, quia Baptismus reddit capaces ad recipienda 
alia sacramenta, quae secus reciperentur invalide; 


3) peccator, i. e. qui post Baptismum commisit saltem pec- 
catum veniale, quia virtus poenitentiae non est nisi de pecca- 
to actuali personali, et sacramentum poenitentiae institutum 
fuit in remissionem peccatorum post Baptismum commisso- 
rum; quodsi peccator non esset, verba absolutionis non veri- 
ficarentur et absolutio esset invalida; 


4) contritus, saltem contritione imperfecta; secus non esset 
vere poenitens, cum contritio sit poenitentiae actus princi- 
palis et essentialis, sine quo impossibile est obtinere remissio- 
nem peccati actualis: 


5) aliquo modo confitens, seu externe accusans se esse 
peccatorem. Sine accusatione externa enim peccata et dispo- 
sitiones poenitentis essent ignota ministro, qui iudicium exer- 
cere non valeret; qualiscumque autem externa accusatio etiam 
minima ad hoc sufficit, in circumstantiis in quibus maior in- 
tegritas confessionis est impossibilis. 


IL Praedicta omnia ex doctrina de poenitentiae virtute et 
sacramento clara sunt. Unde in praesenti, principiorum in toto 
tractatu de poenitentia expositorum est applicatio facienda 

variis poenitentium categoriis quae speciales difficultates 
praebere possunt. 

Categoriae dividi possunt secundum particulares poeniten- 
tium dispositiones, — conditionem corporis, — vel animae, 
— statum vitae, — vel peccati genus. 

Limitamus autem praesentis opusculi expositionem ad tria 


priora classium genera; de reliquis forsitan futuro tempore 
tractaturi. 


III. Porro quaestiones tractandae reduci possunt ad se- 
quentes : 


I. De poenitentibus varie dispositis : 


1) De poenitentibus qui in examine conscientiae sunt diri- 
gendi. 

2) De poenitentibus qui sunt interrogandi. 

3) De poenitentibus qui sunt instruendi et monendi. 

4) De consuetudinariis et recidivis. 

5) De occasionariis. 

6) De poenitentibus qui ad novam aut generalem confes- 
sionem sunt obligandi aut inducendi. 


IL De poenitentibus variis secundum conditionem corpo- 
ris : 

1) De pueris. 

2) De semifatuis et surdo-mutis. 

3) De adolescentibus et iuvenibus. 

4) De viris et mulieribus. 

5) De abnormalibus. 

6) De infirmis et moribundis. 

7) De incarceratis et capite damnatis. 


III. De poenitentibus variis secundum conditionem ani- 


1) De piis et devotis. 

2) De perfectis et contemplativis. 

3) De tentatis. 

4) De scrupulosis. 

5) De laxis. 

6) De mundanis. 

7) De eruditis et personis spectatae conditionis 
8) De excommunicatis. 

CAPUT I 


DE PŒNITENTIBUS VARIE 
DISPOSITIS 


QUAESTIO PRIMA 


De Pœæœnitentibus qui in examine 
conscientiae sunt dirigendi 


I. Obligatio poenitentis. — Poenitens tenetur regulariter, 
et quidem per se sub gravi, praemittere confessioni diligens 
examen omnium quae commisit peccatorum mortalium. 


Dicitur : a) per se et regulariter. Excipitur enim 1) si tem- 
pus deficiat, ut in morientibus accidere potest; 2) si examen 
non sit necessarium, attentis dispositionibus poenitentis; 


b) peccata mortalia : qui enim moraliter certus est se ab 
ultima confessione non peccasse mortaliter, ad diligens examen 
stricte non tenetur, sed tantum ad detegendam materiam suf- 
ficientem pro validitate sacramenti; quamvis etiam ad diligens 
examen de venialibus sit hortandus quo uberiores fructus ex 
sacramento percipiat. 


Probatur : 1) ex C. Trid. sess. 14, c. 5 : « Ex hisce colligi- 
tur oportere a poenitentibus omnia peccata mortalia quorum 
post diligens examen conscientiam habent, in confessione re- 
censeri ». Et sane, sine tali examine non possent omnes animi 
sui sinus explorare, ut ait idem Concilium; 


2) ratione : Qui tenetur ad finem, eo ipso tenetur ad media 
per se necessaria ad finem assequendum. Atqui diligens exa- 
men, regulariter loquendo, medium est necessarium ad inte- 
gritatem confessionis procurandam iis qui graviter peccave- 

runt : si enim plura mortalia commiserint, generatim ea omnia 
recordari nequeunt, propter humanae memoriae inbecillitatem, 
nisi per aliquod tempus conscientiam diligenter exploraverint. 


Ergo qui graviter peccavit, regulariter tenetur ad diligens 
conscientiae examen. ' 


IL Diligentia requisita non est summa, qua maior dari 
nequit et quae in rebus maximi momenti a viris cautissimis 
adhibetur : haec enim nimis molesta esset ac sacramentum 
redderet odiosum; sed ordinaria seu mediocris quam homines 
prudentes in re gravi adhibere solent. « Ad id sufficit, le- 
gimus apud S. Alphonsum, Th. M. 1. VI, n. 471, 1°, diligentia 
mediocris, qualem vir prudens in arduis negotiis adhibet; vel 
qualem, moraliter loquendo, docti ac timorati adhibere solent, 
etiamsi quis putet, maiore diligentia, plura esse reperturum ». 
Haec tamen aestimanda est pro capacitate et conditione (seu 
diversitate status) poenitentis et aliis circumstantiis. Maior 
requiritur a) quo diutius se a confessione poenitens abstinue- 
rit, b) quo plura et diversa mortalia commiserit, c) quo mi- 
nus commissorum rationem habuerit, d) quo magis est doctus 


et instructus : rudes enim, indocti et inculti incapaces sunt 
accurati examinis. 


Hinc 1) ordinario sufficit successive percurrere praecepta 
Dei et Ecclesiae, peccata capitalia et status proprii obligatio- 
nes (quibus insistendum, cum multi sint qui de proprii statüs 
officiis vix cogitent); quod si a brevi tempore quis confessus 


sit, etiam se examinare sufficit circa officia erga Deum, pro- 
ximum et seipsum. 


2) Qui frequenter confitentur, raro mortalia committunt, 
et quotidie suam conscientiam excutiunt, breviori examine 
contenti esse possunt, quia peccata gravia, si commiserint, 
facile memoriae occurrent. Quamvis ad diligens examen indu- 
cendi sint quo venialia detegant, sed et eorum causas et oc- 
casiones. ut facilius defectus extirpent. 


3) Scrupulosi non debent longo tempore in examine terere, 
quia graviter peccare non solent et aliunde minutum examen 


| Cfr. Reuter, Neo-Conf., p. i. c3, n. 4; S. Alfhonsus, Th. M. 
L VL n. 471; Marc, Th. M., II, n. 1703-1704; Theol. Mech. (4), de 
Poen., n. 47 et 48; Lehmkuhl, Th. Mi, II, n. 446-450; Tanquerey, 
de Poen. n. 312-316; Genicot, Th. M., Il, n. 301-303; NoidIn, Th. 
M., IIL n. 277-278; Phümmer, 77. M., III, n. 383-385. 

scrupulos et dubia augere valet; quod si graviter peccavis- 
sent, id sane prae oculis haberent. 


4) Aegroti non tenentur ad examen tam accuratum quam 
bene valentes, imo quandoque ab omni examine excusantur, 
propter nimiam debilitatem; quo casu ab ipso confessario quoad 
substantialia breviter interrogandi sunt. Quando supervixe- 
rint, postea confessionem suam, si oportet, complere possunt. 


III. Munus confessarii. — Confessarius potest, imo debet 
interdum dirigere poenitentes in conscientiae examine aut 
illud supplere, necnon integritatem confessionis ipse pro- 
curare. 

Ita agere potest ex charitate; quamvis possit, ut accuratius 
conscientiam discutiant, benigne dimittere illos qui sufficien- 
ter sint instructi, praesertim si agatur de longa confessione, 
cum fere impossibile sit ut accurate respondeant confessori 
interroganti, absque praevio examine; ceterum ad examen 
conscientiae per se poenitentes tenentur, ad confessorem per- 
tinet solum iudicium de examinis sufficientia. At ex charitate 
debet erga illos qui alias praevidentur non reversuri, praeser- 
tim erga rudes et ignaros qui aliter se examinare non possunt. 


IV. Catalogus interrogationum de accusandis peccatis. — 
Cum autem moralistae quidam longum catalogum peccatorum 
et series interrogationum struant, inutilium et ineptarum, ne 
sacramentum Poenitentiae odiosum reddatur, placeat hic sub- 
jungere schema interrogationum quae poenitentibus ad sup- 
plendum examini suae conscientiae proponi possint et in 
ordinariis adiunctis abunde sufficiant '. 


Interrogandi sunt opportune pro adiunctis 


A. De sacramentis antea receptis : de poenitentia adimpleta; ac, si raro 
recipiunt sacramenta, de sacrilegiis ob reticentiam, de eorum numero, 
de tempore quo durante ad sacrilegium adverterint, ac de communione 
paschali non peracta. Praestat autem ita interrogare : Habesne aliquem 
angorem conscientiae de vita anteacta? Fac modo bonam confessionem, 
dic omnia ingenue, noli timere, exonera conscientiam tuam. 


| Non solum improbandus est modus interrogandi strictus qualis 
erat in usu apud quosdam Rigoristas, et inveniri potest apud Dens, 
in app. ad tr. de Poenitentia; sed etiam apud recentes, nonnunquam 
traduntur longiores interrogationes aut quaestiones inopportunae 
ita plures, apud Noldin et apud Gury, quantum ad virtutes theologicas 
aut religionem, et pro ultimo, quantum ad homicidium et duellum ( !); 
imo apud Aertnijs, in Th. Past, interrogationes circa sextum videntur 
descendere in nimias circumstantias minutas. 

B. De praeceptis decalogi : Circa luni : an 4 mysteria fidei principalia 
cognoscat poenitens, an ea quae sunt de necessitate praecepti, an non 
omnem orationem diu omiserit, an fidem periculo non exposuerit (lectione, 
consociatione, colloquiis, occasione) aut operibus contra fidem non sit 
cooperatus. 

De superstitionibus (v. g. Spiritisme) non est interrogandum, nisi in 
regionibus ubi sunt communes, vel nisi specialis ratio sit aestimandi quod 
poenitens eorum reus sit. 

Circa 2um : nonne blasphemaverit, an cum intentione blasphemandi, 
et an ita non dederit scandalum; quamnam formulam adhibuerit; quodsi 
circa sensum formulae erret, est edocendus; item nonne contra Deum 
et dispositiones Providentiae murmuraverit. 

Item nonne iuraverit vano vel falso, et an ita damnum proximo non 
intulerit. 

De votis non sunt interrogandi nisi poenitentes pii, qui adhuc saepius 
ea confundunt cum propositis. 

Circa Jum : an omiserit audire missam de industria, vel propter quam- 
dam necessitatem; nonne negligens fuerit in tardiore adventu missae; an 
fecerit vel mandaverit opera servilia sine necessitate, et quanto tempore, 
nonne et publice. 

Circa 4uzn : filii de amore, reverentia, et obedientia erga parentes, et 
nonne contra ea graviter deliquerint, parentes aspere tractaverint aut 
contristaverint; — parentes de educatione puerorum, religiosa institu- 
tione, correctione et vigilantia, ac bono exemplo, etc. 

Circa 5um : an odio aliquem habuerit poenitens, an mala ipsi exopta- 
verit vel imprecatus fuerit, et an serio, et quaenam voluerit ipsi inferre. 
Nonne malum exemplum dederit, ad peccandum induxerit, alio usus sit 
ad peccatum exequendum, cooperatus fuerit peccato alieno. Nonne iratus 
fuerit in proximum, et si affirmet, an quid opere commiserit (rixa, per- 
cussione, vulneratione). Nonne ebrietati se dederit. 

Circa Oum et 9 uni ; an conscientiam tranquillam habeat quantum ad 
modestiam et puritatem? an delectatus sit in cogitationibus impuris, et 
voluntarie; an desideria habuerit et quale opus faciendi; an colloquia 
obscena habuerit vel audiverit, et libenter, aut libros obscenos legerit; 
nonne indecenter vestitus fuerit; an aspectus vel tactus habuerit, oscula 
aut amplexus lascivos, et an mutui fuerint; an effectum passus sit, v. g. 
motus carnis plus minusve vehementes, pollutionem in viro, plenam sa- 
tisfactionem in muliere; an opus turpe commiserit, solitarie, cum altero, 
diversi sexus vel eiusdem (persona libera vel ligata), v. g. : an peccasti 
cum puella? an fecisti actum coniugalem? (hebt gij de zonde bedreven? 
vous avez commis le péché!) an actus sequelas aut fructus habiturus sit? 
(heeft dat gcvolgen gehad? cela a-t-il eu des suites?) et quare non? 

De sodomia et bestialitate non fiant interrogationes, ne addiscant poe- 
nitentes aut scandalizentur; nisi gravis omnino adsit ratio existimandi 
poenitentem talia commisisse (v. g. : an praesentia animalis occasio fuerit 
peccandi; aut, pro iis qui pollutionem cum alio accusaverint habitam 
an aliquid peius fecerint). 

De onanismo autem interrogentur coniugati : an officia matrimonii 
recte impleverint, et si haesitent aut negent, an legibus naturae sese con- 
formaverint, contra finem matrimonii nihil fecerint, sanctitati matrimonii 
non abutantur, se totaliter commiserint divinae providentiae circa filio- 
rum generationem, voluntati Dei quoad numerum infantium se conforma- 
verint, numerum infantium non limitare intenderint, de providentia Dei 
non diffiderint ex metu augendae prolis (quot liberos habes?), etc., ubi 


16 


quaestiones praecisae et bene determinatae praeferendae sunt indeter- 
minatis et nimis vagis. 

Circa 7um et lOum : nonne poenitens iniustitiam commiserit, aliquid 
iniusti retineat; — iniuste damnum intulerit; — an deceperit; an de- 
bita solvere neglexerit (Restitutio). 

Circa 8um : an malum de proximo locutus fuerit, an magnum vel 
parvum, falsum vel verum, occultum aut pervulgatum (Reparatio); an 
mala cogitaverit de proximo, an verbis iniuriosis eum affecerit, an iniuriis 
gravibus; an mentitus fuerit. 





C. De praeceptis Ecclesiae : de observatione festorum, de abstinentia 
a carnibus, de annua confessione et communione. 


D. De officiis status : parentes de filiis, ut dictum est; — coniuges de 
mutua fidelitate, amore, pacifica vita, officiis (v. g. nonne habeant forsan 
aliquid quod conscientiam mordet circa matrimonium, utrum inter se 
sint unanimes, an vir servet fidem uxori, an uxor in omnibus honestis 
obediat viro, an vitam non reddat molestam marito, an de re domestica 
curam habeat, an vir bona non dilapidet); — domini de vigilantia exer- 
cita in famulos et de negligentia in tollendis ab eis scandalis; ac de mer- 
cede iusta soluta; — famuli et operarii de opere praestito aut neglecto, 
de damno illato, de furtulis, de labore die dominica; — pueri, nonne 
quid tacuerint ob verecundiam, et lusus inhonestos habuerint, v. g. quae 
non auderent facere sub oculis aliorum; — item adolescentes et puellae, 
praesertim si ornatum diligant : tunc interrogandi sunt an cum personis 
alterius sexüs conversati fuerint familiariter, nimis libere, etc; — cau- 
pones, an peccata toleraverint (blasphemies, turpiloquia, detractiones), 
an peccatis alienis aliquo modo cooperati fuerint (potum dederint, picturas 
obscenas, cameram); — mercatores de pretio exaggerato, de dolo et 
fraude in commercio, cum gravi damno proximi; — milites de blasphe- 
miis, omissione officiorum religionis, rixis, peccatis luxuriae et furtis; 
sartores de frustulis retentis, etc... 

Quae interrogationes non semper omnes sunt faciendae, sed secundum 
statum, conditionem et capacitatem poenitentis. et responsa quae dederit. 


V. Animadversio. — Optimum est examen conscientiae qualibet 
die instituere. 


QUAESTIO SECUNDA 


De Pœnitentibus qui sunt interrogandi 


I. Obligatio interrogandi. — Adest obligatio per se gravis 
interrogandi poenitentes, ut probatur in Tr. de Poenitentia, 
ubi de ministro. Omissio interrogationis redundat in detri- 
mentum animarum, aut in praejudicium sacramentil : 


| Cfr. Marc, Th. M., II, n. 1804. 

A. in detrimentum animarum : |) quia praebet occasionem 
multis confessionibus sacrilegis, cum multi poenitentes sunt 
qui, nisi interrogentur, graviora peccata praetereunt : « fre- 
quenter, ait S. Thomas, quae pro confusione poenitens tace- 


ret, interrogatus revelat » (IV Sent. d. 19, qu. 2, art. 3, exp. 
textus); 


2) quia causa est quod multi poenitentes opportunis reme- 
diis careant contra relapsum : confessarius enim non inter- 
rogans de causis, occasionibus, consuetudine peccatorum, de 
diligentia in emendatione adhibita vel omissa, prudenter incTi- 
care nequit media opportuna quibus novi lapsus praecavean- 
tur; 

3) quia facile damnum infertur et aliis, ex eo quod poeni- 
tens scandalum non tollat, aut officia statüs negligat, v. g. 
in educatione et custodia filiorum; 


B. in praeiudicium sacramenti, cuius integritas periculo 
exponitur, imo et validitas, cum prudenter iudicari saepe non 
possit an poenitens sit dispositus, vel an indigeat ardentiore 
exhortatione ut rite disponatur. 


II. Quaenam interrogationes faciendae. — Interrogatio- 
nes tantummodo sunt faciendae quae et quatenus necessariae 
sunt ad procurandam validitatem sacramenti, — integrita- 
tem confessionis, — aut emendationem peccatorisl : 


1) ad procurandam validitatem sacramenti, v. g. ad cognos- 
cendum an sit materia confessionis sufficiens, an poenitens ex 
verecundia aliquid reticeat prout saepe accidit in pueris et 
puellis, an poenitens sit sufficienter dispositus; 


2) ad integritatem confessionis, v. g. circa peccatorum nu- 
merum, speciem, circumstantias speciem mutantes; aut circa 
peccata de quibus poenitentes se accusare non solent, ut de 
peccatis internis, de omissione officiorum statûs; 


3) ad correctionem poenitentis. v. g. de causa et occasione 
peccatorum, frequentia, gravitate, malitia, etc. 

Non omnes tamen sunt interrogandi, sed ii tantum pro 
quibus, sive ex modo confitendi, sive ex communi statu vel 
conditione personae, confessario est specialis ratio coniiciendi 
adesse unum ex defectibus praedictis. 


1 Ibid., n. 1803. 

Ill. Normae attendendae. — Ex dictis intelliguntur nor- 
mae sequentes | : 


A. De poenitentibus interrogandis : |) Confessarius inter- 
rogare non tenetur poenitentes qui ex una parte sufficienter 
instructi videntur, et ex altera diligentes sunt in confitendo, 
quales esse solent clerici, aut religiosi, et illi qui frequenter 
sacramenta recipiunt; nisi tamen in aliquo casu ex eorum ac- 
cusatione probabilitas oriatur aliquid scitu necessarium omitti. 


2) E contra, ordinarie interrogandi sunt qui raro ad sa- 
crum tribunal accedunt, praesertim si parum instructi videan- 
tur, quia merito praesumitur eorum accusationem integram 
non esse. 


3) Improbanda est praxis eorum qui nunquam poeniten- 
tes interrogant, quasi hoc in principium erigant, imo nec 
sinunt eos confessionem ad exitum perducere, sed, paucis pec- 
catis auditis, statim absolutionem impertiuntur. Talis agendi 
ratio saepe animos perturbat, nedum eos tranquillet, et causa 
est cur taceantur etiam gravia peccata; proinde generatim, et 
nisi agatur de scrupulosis, est improbanda etiam pro illis qui 
tantum venialia accusant : potest enim relinqui peccatum mor- 
tale pro fine confessionis. 


B. De sollicitudine interrogandi : 1) Confessarius non te- 
netur ad maiorem sollicitudinem in interrogando quam poe- 
nitentes in confitendo: imo, stricte loquendo, potius ad mino- 
rem tenetur, cum integritas confessionis directe poenitentem 
et nonnisi indirecte confessarium obliget. 


2) Confessarius proinde non tenetur adhibere nisi ordi- 
nariam et mediocrem diligentiam, quae diversae poenitentium 
capacitati proportionetur. Ita non tam accurate examinandus 
est rudis et incultus quam bene instructus, nec aegrotus quam 
sanus et robustus, quia illi ad tam minutum examen non obli- 
gantur. 


3) Adhibita ordinaria diligentia, non peccat confessarius 
qui ab ulterioribus interrogationibus abstinet, ne confessio- 
nem odiosam reddat, quamvis praevideat maiori diligentia 
plura peccata detegi posse : melius est enim confessionem 
materiali integritate carere, quam odiosam multis fieri. 


| Cfr. AertnijB, 7h. M., IL n. 276; Tanquerey, de Poen., n. 468. 
In referendo auctorem Aertnijs, priores editiones sequimur, non illas 
quae cura P. Damen fuerunt factae. 

C. Circa gravitatem obligationis : Obligatio interrogandi 
est per se gravis; si tamen, ex levi negligentia, inadvertentia, 
memoriae labilitate, aut distractione, vel defatigatione, con- 
fessarius aliquid inquirere omittat quod ex se necessarium sit 
ad integritatem confessionis aut ad emendationem  poeni- 
tentis, nullum aut leve erit peccatum : non enim tenetur tanta 
cum difficultate aut etiam morali impossibilitate alienos de- 
fectus supplere; cum autem multae confessiones excipiuntur, 
moraliter impossibile est hos defectus semper vitare. 


IV. Qualitates interrogationum. — Interrogationes tres 
oportet habeant qualitates : debent esse moderatae, discretae, 
et opportunae Docet iam S. Thomas. 1. c. : 


« Sacerdos debet perscrutari conscientiam peccatoris in 
confessione quasi medicus vulnus et iudex causam, quia fre- 
quenter quae pro confusione confitens taceret, interrogatus 
revelat. Sed tamen in interrogationibus faciendis tria sunt 
attendenda : 


1) ut quilibet peccator interrogetur de peccatis quae con- 
sueverunt in hominibus illius conditionis abundare, ita... quod 
a milite non quaeratur de peccato clericorum, aut e converso; 


2) ut non fiat explicita interrogatio de peccatis, nisi de illis 
quae omnibus nota sint; de aliis... ita debet a longinquo fieri 
interrogatio ut, si commiserit, dicat; si non commiserit, non 
addiscat; 


3) ut in peccatis praecipue carnalibus, non descendat nimis 
ad particulares circumstantias non necessarias... ne sibi et 
poenitenti noceat », vel istum in confessione impediat, aut 
odiosum sacramentum Poenitentiae reddat. 

Itaque interrogatio debet esse : 


A. moderata, i. e. non de curiosis aut inutilibus, confessioni 
extraneis, sed de iis tantum quae conscientiam spectant, nec 
etiam quaestionibus nimium multiplicatis : excessivae enim 
interrogationes solent exasperare poenitentes et suspicionem 
curiositatis contra confessarium excitare. 


| Cfr. Reuter, Neo-Conf., p. 1, c. IL, n. 3; Theoe. Mechl. (4), de 
Poen., n. 48, p. 132 sq. ; Billuart, de Poen., diss. 6, a. 10, $ 2; Aertnijs, 
Th. M., IL, n. 277; Th. P., n. 27 sq.; Mlarc, Th. M., Il, n. 1806-1807; 
Tanquerey. de Poen. n. 467-471; Berardi. Praxis conf, m. 1085- 
Iio6; Lehmkuhi., Th. M., II, n. 542-546; Noldin, Th. M., Ill, n. 395- 
396. 

Hinc : 1) non de omnibus peccatis interroget confessarius, sed solum 
de iis quae verisimiliter a poenitente commissa sunt iuxta cuiusque condi- 
tionem et dispositionem; 


2) pariter quemque interroget secundum suam capacitatem et scientiam, 
non autem secundum scientiam qua pollet ipse confessarius; proinde a 
poenitentibus ordinariis incassum exquiret distinctiones specificas et nu- 
mericas peccatorum minufiores quae a talibus dignosci non solent; item 
ab ilis quae diu non sunt confessi, numerum peccatorum determinatum; 
item a pueris parum evolutis, ignaris, semifatuis, etc., magis quam con- 
fusam peccatorum notitiam : quanto enim magis interrogat, tanto minus 
hi intelligunt; 

3) ordinario non expedit a rudibus quaerere proprium de suis peccatis 
indicium, et nominatim num tamquam mortale habuerint peccatum ab 
ipsis commissum : haud raro enim respondebunt non secundum rei veri- 
tatem, sed secundum id quod menti eorum occurrit; — in quibusdam 
casibus tamen, maxime in materia castitatis, et praesertim si timeatur ne 
directa quaestione scandalizetur poenitens, quaeri poterit utrum id agendo 
conscius fuerit se graviter peccare. 


4) Sed quaedam paucae interrogationes fiant, non obscurae sed dilu- 
cidae, secundum captum poenitentis, — non generales nimis, sed concre- 
tae, non longae sed breves et mutatis terminis iterandae. 

Et istud sufficit etiam si confessarius ita non possit certum de pecca- 
torum quae audivit gravitate aut levitate iudicium ferre : sufficit enim 
sufficientem habere notitiam de poenitentis dispositionibus, diligentiam 
ordinariam adhibere in exquirendis peccatis, ac serium et prudens iudi- 
cium, quantum possit, de istis efformare; quodsi in isto iudicio erraverit, 
absolutio nihilominus valida est. 





B. Discreta seu prudens, tum in rebus de quibus interro- 
gatur, tum in Modo interrogandi, vitando omnia quae poeni- 
tentes probabiliter scandalizare possunt, aut esse causa curio- 
sitatis excitandae, offensionis, vel tentationis, aut suspicio- 
nem ingerere erga confessarium, aut ea docere quae ignorare 
melius est. Quod attendendum saepius erat relate ad blasphe- 
mias et simonias, nunc praesertim relate ad fraudes et injusti- 
tias, ad superstitiones, ad media mortem inferendi aut pro- 
curandi abortum etc.; potissime in materia castitatis, maxime 
quoad feminas, aut quoad iuniores qui forsan huiusmodi pec- 
cata non cognoscunt. Et tamen, quia experientia constat pec- 
cata luxuriae a quibusdam non facile accusari nisi de iis 
interrogentur, paucae quaedam et cautae quaestiones etiam 
de iis prudenter proponendae sunt: sed ita ut servetur regula 
ab omnibus tradita : melius est in interrogationibus deficere 
quoad confessionis integritatem materialem, quam abundare 
cum probabili scandalo et ruina poenitentis. 


Hinc : 1) confessarius utatur primum generalibus terminis, ita ut si 
poenitens reus sit intelligat, si vero innocens nil novi discat, v. g. num- 
quid peccasti contra modestiam, decentiam, puritatem? 


2) sedulo vitentur cum iunioribus, qui innocentes praesumuntur, illa 

verba propria quae periculosam curiositatem excitare valeant, uti sunt 
pollutio, fornicatio, sodomia, bestialitas, onanismus, etc.; 


3) etiam quoad coniugatos inquiratur utrum officia mutua impleverint, 
quin expresse de debito coniugali mentio fiat, vel numquid aliquid ipsos 
remordeat quoad matrimonii usum : si negative respondeant, nil amplius 
inquirendum nisi specialis sit ratio; si affirmative, illas quaestiones pro- 
ponere sufficiat quibus cognoscatur utrum voluntarie adhibeant media 
impeditiva conceptionis vel nativitatis; 


4) ordinario, et praesertim si suspicio sit peccatum reticeri ex igno- 
rantia vel simplicitate, expedit interrogationem incipere a levioribus pec- 
catis et gradatim ad graviora transire, v. g. prius de cogitationibus (quod 
si negent, non prosequendum), tunc de verbis auditis vel prolatis, de 
aspectibus, nimiis familiaritatibus, tactibus, aut et de aliquo peiore : cum 
seipso, cum aliis, alterius vel eiusdem sexûs, et sic porro; 


5) aliquando tamen, nempe si suspicio adsit peccatum reticeri ex pudore 
vel timore, expedit incipere a maioribus, quibus accusatis reliqua facile 
declarantur; — et ita etiam apud rudiores et ignaros, qui cogitationes 
aut et desideria negant, verba et opera fatentur, eo quod peccata interna 
nesciant esse declaranda, vel illa non aeque agnoscant aut advertant; 
unde si externa affirment, ulterius quaeratur utrum, extra actiones com- 
missas, de hisce rebus etiam cogitaverint vel desiderium habuerint. 


C. Opportuna, i. e. convenienti tempore ac modo facta, 
benignis scii, et placidis verbis, ne poenitens offendatur aut 
timore correptus respondere non audeat. 


1) Ante confessionem ; a) si ignotus sit poenitens, paucis benigne 
inquiratur a quo tempore confessus sit. an absolutus, an circa vitam 
praeteritam perfecte quietus? 


b) si inquietus sit, paterne inducatur ad causam anxietatis exponendam, 
dicendo peccata omnia etiam gravissima contritis corde remitti et omnem 
sollicitudinem sincera confessione dimitti; 


c) possunt quoque interrogationes fieri de statu et conditione; sed 
saepe melius fiunt in decursu confessionis, data opportunitate, ne ab initio 
poenitens quaesitis terreatur, aut curiositatis suspicio oriatur. 


2) In ipso netu confessionis : a) si poenitens sponte nbn incipiat, 
confessarius benigne interroget quid mali ab altera confessione admiserit; 


b) durante accusatione, permittat prius poenitentem se explicare sine 
interruptione nisi quod Interdum per unum vel alterum verbum iuvet eum 
ut cum fiducia pergat; aliquot tantuin quaestiones raras et breves pro- 
ponere poterit, v. g. de numero et circumstantiis speciem  mutantibus, 
sed non nimis frequenter Interrumpat poenitentem, ut hic possit ex ordine 
omnia confiteri, nec plura ex eius memoria decidant, unde plerumque 
melius erit interrogationes saltem longiores ad finem differre; 


c) patienter et benigne audiat peccata etiam gravissisima, sine uflo 
admirationis aut horroris signo, sed mansuete quaedam interponat de 
misericordia divina; inutilia accusantem moneat ista dicere non esse 
necessarium; haesitanter aut aegre se accusantem paucis quaestionibus 
juvet; 

d) ab omni reprehensione et increpatione abstineat antequam confessio 
finiatur. 

3) Post auditam confessionem : a) percurrendo declarationes, inter- 
rogari debet poenitens de iis quae verisimiliter omisit; aut etiam de pec- 
catorum occasione, causis, consuetudine, ut de dispositionibus ac reme- 
diis debitis iudicium ferri possit; 

b) apud rudes qui raro confitentur, examinandum an ex animo doleant 
de peccatis, et an serium habeant propositum ea vitandi; 


c) ab ignotis quaeratur num aliquid eorum conscientiam angat, aut 
aliquid in confessione omiserint; 


d) idem a timidis saepe prodest, post interrogationem, immediate ante- 
quam absolvantur, paterno affectu quaerere : sunt enim qui non omnia 
detegunt nisi postquam confessarius benignitate fiduciam sibi concilia- 
verit; 

e) ili denique qui tandem accusant peccata antea reticita, mitissime 
tractandi, ac inducendi ut non solum de suis peccatis, sed et de malitia 
reticendi doleant. 


V. Animadversiones. 


1) Speciatim interrogandi sunt rudes qui iudicantur non sufficienter 
suam conscientiam perquisisse. Ad quod inservire potest schema supra 
traditum qu. 1, n. IV. 


2) Aliquando poenitentes petunt interrogari a confessario; qui si depre- 
hendat id accidere ex gravi defectu examinis, aut ex vana curiositate, 
poenitentem paterne corripiat, imo dimittere euin potest, nisi necessitas 
spiritualis eiusdem aliter suadeat. 


3) Si quis tam rudis et stupidus est ut nullum peccatum nec ex vita 
praeterita etiam post repetitas quaestiones accuset, post interrogationes 
de cognoscendis necessitate medii, et recitationem actuum fidei, spei, 
charitatis et contritionis, aliquando poterit absolvi, saltem sub conditione, 
saltem si existimetur forsan absolutione egere. Ad validam enim absolu- 
tionem. quando aliter poenitens se accusare non potest, sufficit ut signis 
se fatetur peccatorem, quod facit sistendo se coram confessario in tribunali 
Poenitentiae. 


4) Etiam excultiores (ut medici, iudices, advocati, sacerdotes, confes- 
sarii, parochi) interrogandi sunt de officiis status, sed tantum si conscien- 
tiae neglectae sint, aut si confessarius aliunde fundate dubitet ne officiis 
suis desint, v. g. medici de cura et visitatione aegrotorum, de mediis 
ilicitis commendatis, de negligentia in monendo de sacramentorum recep- 
tione: — iudices et advocati de iniusta sententia pronuntiata aut causa 
defensa ac de damnis illatis; — sacerdotes de breviario, oneribus mis- 
sarum tempore debito solutis, de studio ad confessiones necessario, nimio 
rigore aut benignitate erga poenitentes, de eleemosynis erogatis, catechismo, 
praedicatione, visitatione infirmorum, correctione paterna; — religiosas 
de votis, praesertim paupertatis, de officiis peculiaribus, periculosis ami- 
citiis, aversione, et, si sit superiorissa, de vigilantia et abusibus in mo- 
nasterio. | 


* Cfr. Aertnijs, Theol. Past, n. 41 sq. 

QUAESTIO TERTIA 


De Pœnitentibus qui sunt instruendi 
et monendi 


I. Obligatio instruendi et monendi. — Confessarius sub 
gravi ex officio tenetur : 


1) Qua minister sacramenti, instruere poenitentem, non 
quidem de omnibus quae iste scire tenetur, sed de iis quae 
scire tenetur ad sacramentum hic et nunc rite, i. e. valide et 
fructuose, suscipiendum; — nisi tamen absolutio in aliud tem- 
pus possit differri. 


2) Qua doctor et medicus, qui dirigere debet in via salu- 
tis, saltem monere poenitentem circa res quae scire et facere 
tenetur, seu de aliis veritatibus et obligationibus quas co- 
gnoscere debet, ut eas addiscat aut impleat’. 


II. Instructio et monitio semper facienda ante absolutionem. 
— Exinde patet de quibusnam in specie semper instruendi aut 
monendi sint poenitentes ante absolutionem, scilicet : 


1) Qui culpabiliter vel inculpabiliter ignorant veritates cer- 
to credendas necessitate medii (scii. Deum esse et remune- 
ratorem esse supernaturalem), omnino instruendi sunt ante 
absolutionem, utpote incapaces contritionis, justificationis et 
absolutionis. Item generatim qui ignorant veritates probabi- 
liter credendas necessitate medii (Deum trinum, et Filium in- 
carnatum ac redemptorem), quia in dubio de mediis neces- 
sariis ad finem, maxime ad finem ultimum, salutem aeternam, 
tutior pars est eligenda: nisi tamen adsit extrema necessitas 
in qua impossibile sit moribundum de his instruere, quo casu, 
aliis necessariis datis, debet absolvi sub conditione : si es 
capax, et, si supervixerit, instruendus est et iterum absolven- 


| Cfr. Reuter, o. c, p. 1l, c. IV, n. 5-9; S. Alphonsus, Th. M. 
l. VI, n. 608-616; Billuart. 4. Poen., diss. 6, a. 10, $ 3; Berardi, Proris 
conf., n. 1107-1114; Tanquerey, 0. c, n. 473-478; Theol. Mechl, 
de Poen. (4), n. 78-79; Lkhmkuhl, Th. M., II. n. 571-576; Aertnijs, 
Th. P., n. 63-66; Ballerni-Palmieri, de Poen. n. 811-831; Genicot, 
Th. M., Il, n. 357-359; Noldin, Th. M., III, n. 393-394 

dus. Notetur autem non requiri valde evolutam aut scienti- 
ficam horum mysteriorum notitiam, sed sufficere ut credatur 
tres esse distinctos (Patrem, Filium, Spiritum Sanctum) qui 
sunt unus Deus, ac Filium Dei hominem factum sua morte 
nos redemisse; quae facile possunt edoceri; — quodsi aliquis 
ea retinere nequeat, sufficit illa in confessione remerorare 


2) Pariter instruendi sunt ante absolutionem aut monendi, 
qui ignorant aut non habent dispositiones necessarias ad sa- 
cramentum valide aut licite et fructuose recipiendum, vide- 
licet contritionem, firmum propositum, et modum integre con- 
fitendi; qui secus periculo exponuntur invalide aut illicite ab- 
solutionem recipiendi. 


3) Item qui ignorant necessaria cognitu necessitate prae 
cepti (Symbolum, decalogum, praecepta Ecclesiae, sacramenta 
ab eis recipienda, orationem dominicam, et alia necessaria ad 
rectam vitam christianam instituendam) monendi sunt. At 
absolvi possunt, si de negligentia doleant et serio promittant 
ea quamprimum addiscere : tunc enim sunt sufficienter dis- 
positi; at si pluries promiserint frustra, examinandum est an 
non sit differenda absolutio propter defectum aut dubietatem 
propositi; — quodsi poenitenti desint omnia media illa addis- 
cendi, ex charitate confessarius et, si sit parochus, ex iusti- 
tia, teneri potest eum edocere, et ideo designanda sunt locus 
et tempus pro instructione accipienda. 


4) Item qui ignorant ea quae ad officium suum recte im- 
plendum sunt necessaria, per se et generatim non sunt absol- 
vendi nisi parati sint officium suum (iudicis, medici, advocati, 
confessarii, parochi) relinquere, vel requisitam scientiam ac- 
quirere et interim ab iis exercendis abstinere quibus grave dam 
num probabiliter posset proximo inferri; secus enim essent 
indispositi, utpote proximo periculo se exponentes grave dam- 
num causandi; — aliquando tamen monitio de officio relin- 
quendo omitti poterit, si non speretur profutura ac desit scan- 
dalum, at semper urgenda est obligatio quamprimum neces- 
sariam scientiam acquirendi. 


5) Item ante absolutionem monendi sunt poenitentes de obh 
gationibus quae ex peccatis suis resultant (nisi bona fide igno 
rent et certo non facient, nec aliunde maius timeatur malum), 
uti sunt obligatio restituendi famam, honorem aut bona, obli- 
gatio vitandi occasiones proximas peccati, obligatio deponendi 
odium grave, sese reconciliandi cum inimico, reparandi scan- 
dalum, etc., quas ita imponat confessarius ut praetextibus vanis 

poenitentium non praebeat aurem, sed tamquam essentialem 
conditionem absolutionis praescribat. 


III. Monitio regulariter facienda et tempore opportuno. — 
Etiam patet de quibus poenitentes (qui ignorantia aut cons- 
cientia erronea laborant) regulariter monendi sunt, sed cum 


prudentia, et non necessario ante absolutionem, sed fempore 
opportuno 


1) Qui sibi exaggerant malum et iudicant esse malum quod 
non est, aut gravius quam sit, v. g. esse mortale quod est ve- 
niale : tunc enim error est nocivus utpote causa peccati for- 
malis. et est auferendus. Quod verum est etiam si praevidean- 
tur exinde saepius commissuri peccata venialia; melius est enim 
permittere innumera venialia quam unum mortale, ut notat 
S. Alphonsus, Th. M., I. III. c. V. n. 130; talemque multipli- 
cationem relapsüs confessarius sua monitione praecavebit. 


2) Item qui minuunt malum et iudicant licitum quod est 
malum, vel minus malum quam sit, v. g. esse veniale quod est 
mortale, et non sunt in bona fide sed ignorantia eorum est 
vincibilis et graviter culpabilis; uti si dubitent vel inquirant, 
quod signum est dubiae fidei : tunc in iis est culpabilis negli- 
gentia, et non excusantur a peccato, a quo proinde omni conatu 
eripiendi sunt’. 

3) Item qui ita iudicant ex ignorantia invincibili, si ista diu 
manere non possit, ut si agitur de primis principiis et primis 
conclusionibus iuris naturalis et de officiis statüs obviis (v. g. 


de educatione filiorum), uno verbo de iis quae diu ignorat 
nequeunt. 


4) Item qui errant ex ignorantia invincibili vel non graviter 
culpabili, si monitio praevideatur verisimiliter profutura, sal- 
tem post tempus, aut non sit gravis et seria ratio de hoc dubi- 
tandi; — nisi aliquando timenda essent maiora mala. Munus 
confessarii enim est poenitentes instruere de obligationibus, si 


| Notetur i) tantum aliquando, ct omnino rarius, si certo maius 
timeatur peccatum, confessarium forsan posse veritatem dissimulare 
ct nihil dicere ac si non audivisset quaestionem, dummodo exinde non 
putetur approbare malum; — 2) attamen non teneri plus dicere quam 
necesse sit aut quam interrogetur, v. g. si obstrictus voto castitatis 
simplici interroget an matrimonium ideo fuerit invalidum, respondeat 
negative, tacendo de debito; si quaerat poenitens an debeat coniugi 
debitum reddere, respondeat affirmative, tacendo de obligatione non 
petend:. Cfr. S. AlFhoijsus, Theol. Mor., |. VI n. 616; Reuter, Neo- 
conf., p. L c. IV, n. 7. 

sine gravi incommodo fieri possit; at omittenda est monitio si 
orirentur in aliis peccatum formale vel gravia damna. Hinc 
poenitens qui bona fide matrimonium invalide contraxit, gene- 
ratim non est monendus antequam matrimonium revalidari 
possit, ne forte interea formaliter peccet; imo etiam si monitio- 
nem est suscepturus, sed simul praevidentur in aliis peccata 
formalia v. g. in coniuge, aut gravia damna v. g. in filiis. 


5) Item qui errant ex ignorantia invincibili, etsi monitio non 
sit profutura, dummodo monitionis omissio noceat bono com- 
muni, ut si agatur de scandalo aut de gravi damno temporali 
aut spirituali quod tota communitas ex incuria superioris pas 
sura est, v. g. si silentium foret causa quod crederetur aut di- 
ceretur lectionem pravorum librorum, frequentationem  cho- 
rearum, ingressum in sectam massonicam, praxim onanismi 
non esse illicitam eo quod confessarii parum eis adversari vi- 
dentur. 


6) Item si error invincibilis non noceat bono communi sed 
noceat ipsi poenitenti, ut si importet periculum salutis, v. g. 
si versetur circa media forsan necessaria ad salutem aut ab 
solutionem, vel si periculum inducat fundandi pravam consue- 
tudinem a qua postea aegre se liberabit, ut fornicandi aut se 
polluendi. 

E contra monitio non est facienda, si non sit spes emenda- 
tionis ef ignorantia sit involuntaria nec magis nociva poenitenti, 
aliis aut bono communi; quod tamen non raro accidit : e duobus 
malis enim minus est permittendum ut maius vitetur. Unde i: 
concursu peccati materialis et formalis, magis praecavendum 
formale, quo solo Deus offenditur. 


IV. Animadversiones. 


Itaque 1) in diiudicanda opportunitate monitionis, recolendum est unum 
peccatum mortale gravius esse multis venialibus, unum peccatum formale 
omnibus materialibus; damnum spirituale poenitentis damno temporali 
alicrum, detrimentum boni communis detrimento boni particularis solius 
poenitentis. 

Ratio huius ultimi est quia tunc confessarius, ait S. Alphonsus, Praxis 
Conf. n. 9. « cum ipse constitutus sit minister in bonum reipublicae Chris- 
tianae, tenetur praeferre bonum publicum bono privato poenitentis ». 


2) Omnino admonendi sunt superiores civiles aut ecclesiastici qui pro- 
prio officio quoad sibi subditos desint. Ratio est quia horum ignorantia 
non facile supponenda est invincibilis, cum quisque teneatur scire obvias 
sui muneris obligationes, tum quia horum ignorantia etiam invincibilis 
semper damno erit communitati, dum facili negotio alii putare possunt 
sibi licitum esse quod vident a superioribus fieri. (S. Alphonsus, ibidem). 


3) Ob eamdem rationem, in casu damni communis, admonendi sunt. 

ut docet Ben. XIV (Bulla Apostolica $ 20), qui crebro sacramenta 
suscipiunt, ne scilicet licitum iudicetur ab aliis, quod ab his impune exer- 
ceri animadvertatur. Nec obstat quod admonitio hic et nunc inutiliter 
fieri videatur, vel etiam cum scandalo poenitentis; nam talis poenitens, 
cum videbit postea se a nemine absolvi, facilius emendabitur; et interim 
cessabit aliorum scandalum cum videbunt illum ad sacramenta non ad- 
mitti. 

4) Ut fiduciam pocnitentium lucretur confessarius, ne imprudenter iis 
imponat onera indebita, nec statim et praecipitanter respondeat consilio 
petito aut dubio proposito : opportunius sumet tempus reflexionis aut 
etiam, si non adsit periculum laedendi sigillum, exquiret mentem doc- 
tioris et sapientioris. 


5) Ignorantia est invincibilis : a) quando aliquis nullo modo advertit 
nec suspicatur actum esse malum (aut obligatorium); b) quando aliquis 
de hoc aliquoties dubitat, sed obligationem examinandi nullo modo ad- 
vertit aut suspicatur nec implicite nec in confuso; c) quando dubitat et 
serio examinat, sed examen non facit apparere illicitum actum vel obli- 
gationem mutandi modum agendi. 

E contra est vincibilis, si examine serio vinci potest. Ad quod requi- 
runtur tria : a) dubium de liceitate actionis; b) advertentia obligationis 
examinandi saltem implicita; c) negligentia examinis. 


V. Monitum. — Ex praedictis constat etiam de onanisino 
esse generatim interrogandos et monendos poenitentes : id 
enim exigunt plurima principia. Nam talis praxis a) diffi- 
culter admittit ignorantiam invincibilem, saltem diuturnam, 
b) nocet bono communi, c) nocet poenitenti ob pravum quem 
contrahit habitum, d) et si pii illam sectentur, causát scan- 
dalum. Unde in casu rarissimo non sunt monendi. De qui- 
bus cfr. A. Knoch, « L'Onanisme conjugal et le tribunal de 
la Pénitence ». 


Quapropter graviter suo desunt officio qui interrogare generatim ne- 
gligunt sub praetextu quod sit nimis onerosum, vel quod mos interrogandi 
non amplius existát, aut quod usus onanismi hic inde iam sit tam gene- 
ralis ut merito timeatur quod diligenti interrogatione ac modo procedendi 
rigorosiore multi cessent propterea frequentare sacramenta et ecclesiam. 
Decreta enim S. Officii, instructiones episcoporum Belgii ac Concilii 
Mcchliniensis sunt clara, nec tamquam lex positiva haberi possunt muta- 
bilitati obnoxia, sed non sunt nisi interpretatio authentica legis naturalis. 
Unde nunquam possunt mutari aut in desuetudinem legitime abire, sed 
semper et ubique sunt applicanda in perpetuum. Qui igitur iis non se 
conformant et nunquam aut fere nunquam de onanismo coniugali inter- 
rogant, aut facile vel indiscriminatim onanistis quasi omnibus absolu- 
tionem concedunt, graviter peccant. 

Recentissime S. Pontifex suprema sua auctoritate id voluit sancire. 
Postquam solemniter promulgaverit ; « quemlibet matrimonii usum, in quo 
exercendo, actus, de industria hominum, naturali suae vitae procreandae 
vi destituatur, Dei et naturae legem infringere, et eos qui tale quid com- 
miserint gravis noxae labe commaculari »; haec pro confessariis addit : 

« Sacerdotes igitur, qui confessionibus audiendis dant operam, aliosque 
qui curam animarum habent, pro suprema nostra auctoritate et omnium 

animarum salutis cura admonemus, ne circa gravissimam hanc Dei legem 
fideles sibi commissos errare sinant, et multo magis, ut ipsi se ab huius- 
modi falsis opinionibus immunes custodiant, neve in illis ullo modo con- 
niveant. Si quis vero confessarius aut animarum pastor, quod Deus aver- 
tat, fideles sibi creditos aut in hos errores ipsemet induxerit, aut saltem 
sive approbando sive dolose tacendo in iis confirmaverit, sciat se Supremo 
Iudici Deo de muneris proditione severam redditurum esse rationem, 
sibique dicta existimet Christi verba : caeci sunt, et duces caecorum; caecus 
autem, si caeco ducatum praestet, ambo in foveam cadunt ». 

Cum ergo confessarii plures. praetermissis admonitionibus episcoporum 
atque S. Officii decretis, suam laxam agendi rationem in nullo immuta- 
verint, videamus an saltem supremae S. Pontificis auctoritati velint praes- 
tare aurem. 


VI. Corollarium de rudibus. — Ex antea dictis iam suffi- 
cienter constat quomodo procedendum sit cum rudibus, quin 
de iis quaestio specialis moveatur <‘. 

Isti in negotio salutis aliquando bene vel melius instructi 
sunt quam alii, at non semper, uti constare potest ex accusa- 
tione et responsis eorum. De quibus valeant regulae sequentes: 


1. In accusatione non statim, sed solum data occasione iu- 
vandi sunt, ita ut prius sinantur se exprimere, ut dictum est 
q. 2, n. IV, C. 


2. Si insufficienter se accusent, aut id merito praesumi pos- 
sit, generatim non dimittendi, sed examinandi sunt; percurrendo 
praecepta Dei et Ecclesiae ac obligationes status, ut dictum 
est q. 1, n. III et IV. 


3. Ad hunc finem etiam interrogandi sunt, sed moderate et 
iuxta capacitatem eorum, ut accusatio compleatur pro modo 
quo talibus possibilis est; iuxta dicta q. 2, n. IV, A. 


4. Quodsi videantur examen satis accuratum instituere non 
posse, etiam modum se examinandi confessarius eis suggerat. 


5. Qui in enumerandis peccatis négligentes non sunt, monen- 
di sunt de dolore et proposito (nisi tamen constaret hac in re 
esse sollicitos), ut malitiam peccati serio perpendant, et mo- 
tivis contritionis propositis iuxta captum eorum, in dolore se 
exerceant : sunt enim qui putant sufficere post confessionem 
mere materialiter recitare contritionis formulam (cfr. q. 2, n. IV. 
C, 3, b; et q. 3, n. II, 2). 

6. Si aliqui vix habeant quod accusent (aut nil particulare di- 
cant), examinandum ex quonam defectus oriatur : 


| De iis videri possunt Reuter, o. c, n. 3 et 114-118, et Lehmkuhl, 
TiA. M, IL n. 612-614. 

a) Siex vita uniformi et continuo labore vix occasionem pec- 
candi habeant et ita a gravioribus facile abstineant et levia 
parvipendant, iuvandi sunt ut leviora accusent et ad securi- 
tatem contritionis peccatum gravius vitae anteactae accusent. 


b) Si ex defectu examinis, monendi sunt de obligatione dis- 
cutiendae conscientiae, et pro prudentia vel dimittendi usque 
ad sufficientem praeparationem, vel examini conscientiae subn- 
ciendi ad defectum supplendum; quod ex cliaritate saepius est 
faciendum si ipsi se examinare nequeant, aut aliquid peius sit 
timendum v. g. si graviter offendendi praevideantur aut non 
redituri (q. 1, n. III). 


C) Si certa materia non adsit, aut nil patefaciant ex imbe- 
cillitate, ruditate instructionis aut stupiditate, et ab aliquot 
mensibus non sint confessi, post dolorem de peccatis in genere 
elicitum, sub conditione absolvi poterunt, saltem si timendum 
sit quod possint esse in mortali (q. 2, n. V, 3). 


d) Tales autem examinandi semper sunt de scitu neces- 
saris : si enim nil fateantur vel nihil sciant respondere nisi 
quod iuraverint vel pecoribus maledixerint, adest prudens 
suspicio crassae ignorantiae. Quibus detestatio praecipienda 
de eo quod négligentes fuerint in negotio animae; ac veritates 
fidei ad minus proponendae sunt et rememorandae, ut saltem 
hic et nunc cognoscant, si illas retinere non possint, sicut fa- 


cile fieri potest in senibus qui antea cognoscebant (q. 3, n. II. 
| et 3). 


e) Cum omnibus praedictis de dolore et proposito serio 
est agendum, ut iam diximus. 


7. Si dubie sint dispositi, serio monendi sunt et, pro posse, 
disponendi; quod si dubie dispositi remaneant, quamvis per 
se differenda sit absolutio, pro iis tamen, magis ac pro aliis, 
saepe occurrit aliquis ex casibus quibus sub conditione absolvi 


poterunt, ut scii, maius vitetur malum, sicut dicetur, q. 4, 
n. IV, 4. 


8. Relate ad satisfactionem imponendam, inter alia utili- 
tatis esse possunt ea quae habet Reuter (o. c., n. 118) : 


« Rusticis et plebeis pro poenitentiis fere preces sunt iniungendae eaeque 
plerumque tales quas statim eadem die persolvant aut proximo festo; 
nisi aliud quid suadeat consuetudo vel negligentia in divinis. Hinc si 
négligentes sint in suscipiendo sacramento poenitentiae, iniungetur uti- 
liter ut post mensem vel proximo festo maiore, aut si tunc non possint, 
proxima post illud occasione iterum confiteantur. Si consuetudinem ha- 
beant v. g. maledicendi vel iurandi, per dies 14 vel per mensem mane 
recitent ter Pater et Ave in laudem sanctissimae Trinitatis; — aut : petant 

vernam suorum peccatorum, labores suos et difficultates isto die obeundas 
simplici modo offerant Deo in satisfactionem petantque gratiam emen- 
dandi; — vel etiam : vespere easdem preces repetant, doleant petantque 
veniam, dicendo v. g. « Deus, propitius esto mihi misero peccatori »; — 
aut iniungatur eis, ut quoties iterum maledixerint aut iuraverint, pectus 
percutiant et veniam petant; — monendi tamen sunt, si quando oblivis- 
cantur, sufficere ut postea resarciant vel compensent. Si quis multorum 
gravium peccatorum reus esset nec conveniens alia poenitentia occur- 
reret, iniungi posset ut per mensem vel usque ad proximam confessionem 
diebus dominicis et festis Sacrum, quod iam debet audire, devote offerat 
Deo in satisfactionem suorum peccatorum, iisdemque diebus rosarium 
(vel 5 decades) dicat in Sacro, vel ut libuerit. Utile quoque erit, praesertim 
si temeatur, ne poenitens insufficienti dolore et proposito efficaci defi- 
ceret, ei iniungere ut ante communionem eliciat fidem, spem et charitatem 
cum dolore, vel saltem contritionem cum proposito, hosque actus post com- 
munionem renovet et Christo confirmando offerat : sic enim consulet 
reverentiae et fructui sacramenti, quoad fieri potest. » 

Animadvertit autem Lehmkuhl : cum hominibus rudibus et inferioris 
conditionis, confessarium ex una parte aliquando severiore agendi et 
loquendi modo uti posse eos increpando, si durioris sint ingenii et pec- 
catis dediti nec in detestandis diligentes; debere ex altera parte cavere ne 
eos duritie repellat, sed incumbere ut eos soletur et Deo lucretur. Nam 
rudiores etiam duro modo agendi offenduntur et magis quam exculti de- 
terrentur, benignitate vero et affabilitate attracti, ad bonos mores cum 
magna docilitate efformantur. Uno verbo : severitas sit mansuetudine 
temperata. 


QUAESTIO QUARTA 


De Consuetudinariis et Recidivis 


I. Consuetudinarius seu habituatus in peccato dicitur ille 
qui habitum seu constantem propensionem internam et faci- 
litatem idem peccatum committendi ex consuetudine seu fre- 
quenter iteratis actibus contraxit. Qui habitus proinde dis- 
tinguitur 


a) a mera occasione peccati : haec enim est peccatori ex- 
terna, dum habitus est intrinsecus; qui tamen saepe cum oc- 
casione connectitur quatenus non raro ex hac oritur vel mul- 
tum augetur; 


| De his conferri possunt Billuart, de Poen., diss. 6, a. IO, $ 6; 
Reuter, o. c„ n. 175-188; S- Alphonsus, Th. M., l. VI n. 459-564; 
Pr. conf, n. 70-77; Berardi, opusc. de Recidivis et Occasionariis; 
Tanquerey, de Poen. n. 537'547; Aertnijs, Th. M., II, n. 310-314; 
TiiEoi. Mech1., de Poen., (4), n. 86-87; Prümmer, Th. M.. Ill, n. 452- 
153; Ter Haar, de Occasionariis et Recidivis, opus valde commen- 
dandum. 

b) ab affectu habituali ad peccatum, quo quis voluntate 
iugi deliberate adhaeret peccato : hic enim est peccatum et 
in confessione omnino deponendus, dum habitus non neces- 
sario reddit indispositum, cum retractatus etiam involuntarie 
remanere potest. 

Habitus acquiritur actibus repetitis. Unde ad illum contra- 
hendum requiruntur tria : 


1) Frequentia seu numerus lapsuum; quot autem actus 
requiruntur et sufficiunt nequit absolute determinari, sed a 
variis circumstantiis pendet : a peccantis indole scii, a maiore 
vel minore eius fragilitate vel praedispositione; a peccati na- 
tura plus minusve allicientis, cum in quibusdam materiis, ut 
sunt ebrietas vel luxuria, facilius ac promptius acquirantur 
pravi habitus; a difficultate vel facilitate committendi pec- 
cati: a modo quo committitur, maiore vel minore deliberatione 
aut voluntatis adhaesione, etc. 


2) Temporis duratio ; qui enim saepius eodem die peccat et 
postea per longum tempus abstinet non tam facile habitum 
contrahit, quam qui regulariter semel aut iterum quotidie aut 
qualibet hebdomada idem peccatum committit. 


3) Ininterrupta continuatio : sicut enim habitus amittitur 
cessatione ab actibus, ita, si actus sint nimis distantes, con- 
trahi nequit. Hinc : 


a) Quo facilius aliquod peccatum committitur, eo plures re- 
quiruntur actus ad habitum contrahendum : ita plures requi- 
runtur actus pro peccatis mere internis quae facilius perficiun- 
tur quam pro externis, plures pro peccatis oris quam pro pec- 
catis operis, plures pro peccatis externis inchoatis quam pro 
consummatis, et pro iis quae solitarie perpetrantur quam pro 
iis quae complicem requirunt. Ita, iuxta S. Alphonsum. Pr. 
Conf. n. 70, quinquies in mense peccatum externum facti com- 
mittere, modo inter varios actus aliquod intervallum inter- 
cedat, sufficere potest ad habitum contrahendum, ut si quis 
singulis hebdomadis per aliquot menses in ebrietatem vel 
pollutionem cadat: dum si agitur de peccato cordis vel oris 
multo maior requiritur numerus, scii, bis vel ter in hebdomada: 
si vero de peccatis externis quae nonnisi cum complice perpe- 
trari valeant, minor requiritur numerus, ita ut ille qui semel 
in mense fornicatur per annum vel sodomiam committit, habi- 
tuatus dici possit. 


b) Alia est consuetudo ex mera fragilitate contracta, et alis 
quae est deliberate contracta ex perfecta voluntatis electione : 

sunt enim consuetudinarii incontinentes qui peccant solum ex 
fragilitate seu ex impetu passionis transeunte et voluntati 
quasi extrinseco, ita ut habitualiter ipsorum voluntas sit pec- 
cato adversa, et transacto peccato illud abhorrent et facile 
poenitent et cupiunt ab habitu liberari, ut aliquando contigit 
in iis qui passionibus carnis, intemperantiae, vel irae con- 
sentiunt et facile fit in blasphemiis, imprecationibus et pollu- 
tione; — e contra consuetudinarii intemperati seu habituati 
in voluntate peccandi, qui peccant ex vero habitu et ideo ex 
malitia voluntatis seu ex inclinatione mala permanente quasi 
intrinseca et habituali affectu ad peccatum, etiam sine impetu 
passionis, qui proinde non facile peccatum detestantur aut ad 
poenitentiam moventur ita facile fit in turpi amore, cons- 
tanti odio, onanismo coniugali, iniustitia furti, ac transgres- 
sione praeceptorum Ecclesiae ex acedia vel timore humano, 
vel et in peccatis carnis, pro illis qui de iis gaudent aut ex 
inveterata consuetudine ea quaerunt. 

Unde S. Thomas ait : quicumque ex habitu peccat, peccat 
ex certa malitia (I-IL, q. 78, a. 2.) et gravius quam ex passio- 
ne : assimilatur peccatum ex passione morbo interpolato, 
peccatum ex habitu morbo continuo (a. 4, et I-II, q. 156, 
a. 3). 


II. Habituati in peccato plerumque censeri possunt, cum 


Ter Haar, o. c., n. 216 : 


1) In materia luxuriae : qui delectationibus morosis pravisque desi- 
deris passim cedunt, — qui quotidie fere colloquiis graviter turpibus 


l « Difficile est operari contra id ad quod habitus inclinat ». S- 
Thomas, de Malo, q. 3, a. 13, ad 6. « Liberum arbitrium potest uti 
habitu vel non uti. Unde non oportet quod semper aliquis agat secun- 
dum habitum,sed potest aliquando contra habitum agere, licet cum 
difficultate. Non tamen manente habitu potest contingere quod diu 
maneat, nihil secundum habitum agens ». De Ver. q. 24, a. 12, ad 13. 
Hinc « intemperatus non est poenitivus », quia « difficilior est ejus 
sanatio... ex parte inclinationis appetitus quae in intemperato est ex 
habitu, qui difficile tollitur » (IL, II q. 156, a. 3 et ad 2). « Unde 
qui sic peccant perseverant in voluntate peccandi et non de facili 
penitent » De Malo, q. 3, a. 13. Etenim « ille qui peccat ex habitu 
semper gaudet de hoc quod ex habitu operatur quamdiu habitu utitur. 
Sed quia potest habitu non uti, sed per rationem, quae non est totaliter 
corrupta, aliquid aliud meditari, potest contingere quod non utens 
habitu doleat de hoc quod per habitum commisit. Et sic plerumque 
tales pœnitent de peccato, non quia eis peccatum secundum se displiceat, 
sed propter aliquod incommodum quod ex peccato incurrunt » (l-II 
q. 78, a. 2 ad 3). Cfr. Q. De Ver. 24, a. 10 ct a. II, ad 4; de Malo, 

indulgent, — qui frequenter in peccatum pollutionis incidunt, puta semel 
et iterum in hebdomada pro cuiusque constitutione, — qui perdite amant 
personam alterius vel etiam eiusdem sexus, eam saepe visitant cumque 
ea graviter peccant, — qui lupanaria frequentare solent, item theatra 
aut cinematographa admodum turpia, — qui valde addicti sunt lectioni 
librorum obscenorum aut eroticorum in quibus pasculum impurum inve- 
niant, — qui in matrimonio onanistice vivere solent, etc. 


2) In materia iniustifiae : qui fere unice cogitant de augendis divitiis 
quibuscumque mediis, licitis aut illicitis, modo ne in manus iudicis civilis 
incidant, v. g. in contractibus, in negotiis, in bursarum operationibus, etc.; 
— qui iniuste acquisita restituere aut debita solvere diu culpabiliter ne- 
gligunt, — qui furtula minora, in gravem materiam coalescentia, saepe 
committunt; — qui in functione muneris titulo iustitiae accepti, v. g. me- 
dici, advocati, notarii, oeconomi, frequenter graviter iniuriosi sunt, etc. 


3) In materia inimicitiae : qui diu constanti odio gravi proximum 
prosequuntur, de iniuria ab ipso illata vindictam quaerunt, eiusque famae 
aut bonis temporalibus nocere nituntur, etc. 


4) In materia fidei opposita : qui dubitationibus circa fidei veritates 
saepe voluntarie inhaerent; — qui libros, periodica, folia graviter peri- 
culosa sine iusta et proportionate causa legere solent, — qui coetus hae- 
reticorum, socialistarum, aliorumque id genus hominum frequentant, vel 
familiare cum illis amicitiae commercium habent saepeque contra Eccle- 
siam eiusque ministros loquuntur cum periculo perversionis, etc 


5) In materia blasphemiae : qui simplici colloquio formulas (vere) 
blasphematorias intermiscere solent, aut etiam frequenter, si ira excon- 
descunt, blasphemias eructant, neque ullam curam consuetudinem hanc 
dimittendi adhibent. 


6) In materia intemperantiae : qui cauponas visitare solent et ibidem, 
aut etiam domi, saepe, puta pluries in mense ebrietati se dedunt. 


7) In materia praeceptorum Ecclesiae : qui legem abstinentiae fere 
non curant, — qui identidem, v. g. semel et iterum in mense, ex levi 
aut nulla causa missam praescriptam non audiunt, — qui diebus prohi- 
bitis sine gravi ratione opera servilia peragere solent. 


8) In materia officiorum status : qui haec valde negligunt, v. g. 
parentes, qui religiosam filiorum educationem praetermittunt aut eos a 
periculis fidei et morum avertere non nituntur, praecipue matresfamilias 


quae filias solas cum iuvenibus amorem facere permittunt; .— domini et 
magistri qui nihil solliciti sunt de honestate domesticorum aut opera- 
riorum in officinis vel alumnorum in scholis; — filii et subditi qui prae- 


cepta parentum et dominorum in re gravi contemnere soliti sunt; — 
superiores ecclesiastici et civiles qui leges particulares suae communitatis 
aut societatis parum curant, transgressores nec monent nec puniunt cum 
gravi damno communi; — confessarii qui necessariam scientiam studio com- 
parare negligunt ita ut saepe graviter fallantur in casuum solutione, qui 
nihil fere interrogant, haud satis dispositos monere negligunt, omnes 
peccatores sine discrimine absolvunt, aut contra, recidivis passim absque 
gravi ratione vel durius absolutionem denegant; — sacerdotes qui non 
dispensati officium divinum saepe non recitant, qui levi sua agendi ratione, 
verbis, ludis, nimia missae praecipitatione, fidelibus grave scandalum 
praebent; — religiosi utriusque sexus qui in materia gravi vota, v. g. 
paupertatis, saepe laedunt, qui regulas maioris momenti, puta silentii, 
clausurae, exercitiorum spiritualium, reverentiae erga superiores, etc. 

transgredi solent cum notabili damno communitatis et periculo relaxatio- 
nis, etc. 

Hi omnes, si non aliquo passionis motu qui cito transit ita ut brevi 
resipiscant, sed ex voluntate constanter in malum inclinata frequenter, 
facile et prompte haec peccata admittunt, peccatores habituati dicendi 
sunt. Licet enim plures ex hisce recensitis peccata tantum omissionis com- 
mittant, tamen vere ex pravo habitu peccant, puta ex vitio acediae vel 
incuriae; quod quidem vitium in ipsis est qualitas permanens, qua velut 
naturaliter inclinantur, ut vim fere nullam sibi inferant ad implenda illa 
officia ac praecepta, vel ut timori aut respectui humano facile, frequenter 
et sine ulla fere resistentia cedant. 


III. Recidivus in genere dicitur ille qui reincidit in pecca- 
tum, ideo poenitens recidivus est ille qui peccatum confes- 
sus et de eo monitus in ipsum etiam semel relabitur; unde 
stricte loquendo et per se potest esse consuetudinarius qui 
non sit recidivus, ut qui nunquam confessus est peccatum 
in cuius consuetudine perseverat, et potest esse recidivus 
qui non sit consuetudinarius, ut qui post confessionem in 
peccatum aliquoties relabitur. Attamen in acceptione theo- 
logica hodierna recidivus solet dici ille qui, postquam aliquod 
peccatum confessus sit, in idem saepe relabitur absque emen- 
datione, seu in eumdem habitum peccati (sive ex causa in- 
terna sive ex causa externa). Unde cum tali recidivo consue- 
tudinario non est confundendus recidivus in peccatum, sine 
habitu vel consuetudine, aut recidivus in solam occasionem 
peccati, qualis est ille qui promissionem de removenda oc- 
casione non tenet et occasionem denuo adit vel non expulit. 


Hinc recidivus alius est formalis, alius materialis. Formali- 
ter est recidivus, si relapsus supponitur provenire ex defectu 
firmae voluntatis, ad quod tres simul requiruntur conditiones, 
a) frequens relapsus nost plures confessiones, postquam scii, 
a confessario de gravitate culpae, et de mediis ad eam vitan- 
dam neccessariis poenitens fuerit monitus; b) relapsus in idem 
peccatum, non autem in alia diversi generis; c) defectus omnis 
etiam inchoatae emendationis, ita ut fere eodem modo, eadem 
facilitate, statim aut brevi post confessionem absque serio 
conatu (sive ad repellendas tentationes sive ad media emenda- 
tionis adhibenda) fuerit relapsus. Ita si quis post singulas 
confessiones frequenter deliberate relapsus est, ducto initio 
ab uno vel altero die post confessionem. 


Materialiter recidivus est, si relapsus supponitur provenire 
ex mera infirmitate, inconstantia vel fragilitate voluntatis. 
Talis est qui 1) a confessario non fuerat serio monitus, vel 
2) monitus, non relapsus est in eadem peccata sed in alia di- 

versi generis, vel 3) licet monitus et relapsus, aliquam emen- 
dationem vel imminutionem peccati exhibet, quia non tam 
saepe peccavit, — vel per tempus sat notabile serio tentatio- 
nibus resistere conatus est, — aut aliquod e mediis assigna- 
tis adhibuit, etiam si propter maiorem tentationis vehemen- 
tiam vel frequentiam, tam saepe ac antea peccavit. 


IV. Regulae practicae. — De consuetudinariis et recidivis 
tres solent enuntiari regulae practicae : 


A. Simplices consuetudinarii non recidivi regulariter absol- 
vi possunt, quoties vere ac sincere parati inveniantur adhi- 
bere media necessaria ad consuetudinem vincendam. 


Explicatur : Ad dispositionem eorum requiritur et sufficit 
ut consuetudinem retractent, nec retineant voluntarie causam 
et periculum peccati; retractatur autem per voluntatem non 
amplius peccandi et pravum habitum per media extirpandi. 
Media sunt tum generalia seu communia, ut oratio, meditatio, 
recordatio Dei praesentiae, sacramentorum receptio, etc., tum 
particularia, quae pravae consuetudini directe opponuntur v. 
g. sensuum mortificatio contra impuritatem, abstinentia a po- 
tu contra intemperantiam. 


Probatur : Confessio rite facta et declaratio poenitentis 
asserentis se dolere et proponere emendationem sunt signa 
sufficientia doloris et dispositionis, si non obstat praesumptio 
in contrarium. 

Atqui solus pravus habitus per se non dat talem prae- 
sumptionem : non enim est signum indispositionis sed maioris 
ad peccatum facilitatis et probabilitatis. « Licet pravus habi- 
tus, ait S. Alphonsus, Th. M., 1. VI, n. 459, reddat peccato- 
rem propensiorem ad peccatum, non tamen dat praesumptio- 
nem suae infirmae voluntatis ». 

Ergo simplex consuetudinarius qui vere et sincere paratus 
est adhibere media, censetur sufficienter dispositus, et con- 
sequenter potest absolvi. 


Confirmatur : a) sane non requiritur ut consuetudinem iam extirpaverit; 


b) aliunde media praescripta adhibendo, vim consuetudinis minuet et 
paulatim extinguet : consuetudo enim contraria consuetudine vincitur. 

Hinc : 1) qui prima vice pravum habitum confitetur, absolvi debet, licet 
nulla emendatio praecesserit, modo eam serio promittat : cum enim pro- 
missa non violaverit, sincerus est supponendus, ac credi potest et debet; 


2) qui pravam consuetudinem iam saepius confessus est, sed de remediis 
adhibendis monitus non fuerat, absolvi potest, si melius instructus, iis uti 

promittat. Quod enim media non adhibuerit, id ignorantiae potius quam 
malitiae est tribuendum; 


3) qui monitus, media necessaria non sufficienter adhibuit et relapsus 
est, est recidivus, et ut talis tractandus. 


B. Recidivi materiales aut incontinentes, qui ex fragilitate 
et infirmitate voluntatis relabuntur, regulariter possunt ab- 
solvi, si serio emendationem proponant et sinceritatis suae dis- 
positionis signa ordinaria praebeant. 

Etenim relapsi sunt vel quia insufficienter moniti, — vel 
post serium conatum emendationis ex maiori tentationis ve- 
hementia aut frequentia, aut voluntatis in perseverando in- 
constantia, — vel ex mera fragilitate ita ut peccatum iis habi- 
tualiter displiceat; qui proinde post lapsum statim detestantur 
peccatum, sed ex infirmitate voluntatis vel ex mobilitate et 
vehementia passionis iterum succumbunt. lamvero de horum 
dispositione ordinario non est dubium. 


C. Recidivi formales et intemperati regulariter non possunt 
absolvi, nisi specialibus signis ostendant se veram habere con- 
tritionem et firmum propositum. 

Tales recidivi sunt ex mala voluntate, qui obiecto peccati 
adhaerent et ex hoc affectu in nova peccata pelluntur, unde 
suspecti sunt de dispositione : Qui enim sincere et fortiter 
proponit rem sibi moraliter possibilem, in casu vitare peccatum 
et media adhibere necessaria, non tam facile nec tam subito 
mentem et voluntatem mutat, sed saltem per aliquod tempus 
perseverat ac media adhibet. Unde frequens relapsus ex pra- 
va voluntate, absque ullo fere conatu et ulla emendatione, 
prudentem generat suspicionem et fundatam praesumptionem 
non sincerum et efficax sed solum infirmum fuisse alicuius 
propositum, et etiam nunc ita esse si eodem modo ac antea 
sub communibus signis proponat. 

Atqui haec praesumptio non destruitur simplici assertione 
quae non amplius meretur nisi parvam fidem; sed solum signis 
specialibus et extraordinariis. 

Ergo talis poenitens suspectus manet de dispositione, ac 
proinde confessarius non potest sibi formare iudicium prudens 
de legitima eius dispositione. 

Et ideo tales poenitentes habendi sunt ut dubie dispositi, 
et non possunt absolvi nisi a) specialem dispositionem aut 
extraordinaria signa dispositionis praebeant, quibus appareant 
moraliter certo dispositi, ita ut absolvi possint absolute; vel 
b) nisi ratio adsit proportionate gravis, sufficiens scii, ut 
possint absolvi sub conditione, quod verificatur in casibus in 

tractatu de Poenitentia enumeratis, ubi de Officiis ministri. 


Hinc falsa est tum sententia Laxistarum et aliquot modernorum dicen- 
tium eos ut dispositos haberi et absolvi posse cum signis ordinariis, nisi 
ex circumstantiis positiva simul adsint indicia indispositionis (ut apparet 
ex prop. 60 damn. ab. Inn. XDl; tum sententia Rigoristarum qui dicebant 
non esse absolvendos nisi diuturna experientia emendationem probaverint. 


V. Modus agendi in praxi. — Exinde constat quomodo pro- 
cedendum sit in praxi : 


1) Examinandus est recidivus, si numerum lapsuum nota- 
biliter imminuerit, aut notabili tempore post confessionem 
abstinuerit, aut strenue pugnaverit etiamsi pluries quam antea 
lapsus fuerit : talis statim absolvi potest, quia serium adhi- 
buit emendationis studium, cuius triplex est signum : a) ad- 
hibitio mediorum, b) rarior, difficilior aut tardior relapsus, 
C) perseverantia per aliquod tempus non omnino breve. 


2) Deficiente serio conatu, quaerenda sunt signa specialia 
aut extraordinaria; quibus positis, statim absolvi potest re- 
cidivus. Signa autem extraordinaria non sunt necessario dis- 
positiones extraordinariae, cum simplex attritio | sufficiat, 
sed sufficientis attritionis signa magis probantia, ma- 
gis clara, magis numerosa ac ea quae ab eodem poenitente 
antea data fuerant; unde consideranda sunt relative ad indo- 
lem poenitentis, ad naturam tentationum, et ad alias circum- 
stantias. 


Praecipua autem signa extraordinaria recenseri solent : a) suspiria et 
lacrimae effusae non ex motivo humano (v. g. ob damnum ex peccato 
secutum, quia puella ab amasio est derelicta, vir honorem aut famam per- 
didit), aut ob deiectionem vel mollitiem animi, aut ex intentione deci- 
piendi confessarium, sed ex motivo supernatural! scii, propter offensam 
Dei et propriae animae ruinam; quibus proinde non semper fidendum, 
praesertim apud mulierculas, facile tamen apud virum fortem, b) verba 
cordialia et manifestantia cor compunctum et firmam voluntatem vitandi 
peccata; c) spontanea confessio, non ex mera consuetudine, parentum 
vel superiorum suasione, obligatione praecepti paschalis facta, sed ex 
interno gratiae Impulsu, praesertim quando notabiles superandae erant 
difficultates longioris itineris, magni conflictus, gravis damni subeundi 
aut lucri deperditi; d) spontanea occasionis fuga. w. g. reconciliationem 
quaerendo cum inimico, ablutum restituendo, concubinam dimittendo; 
e) manifestatio firmae ac generosae voluntatis factis exhibita, v. g. pec- 
cata antea celata manifestando, confessionem generalem instituendo, ad 
confessarium accedendo non obstante amicorum irrisione, etc.; f) detes- 


| « Peonitenti habenti consuetudinem peccandi contra legem Dei, 
naturae aut Ecclesiae, etsi emendationis spes nulla appareat, nec est 
neganda nec differenda absolutio, dummodo ore proferat se dolere et 
proponere emendationem ». In casu autem, nulla apparet spes emen- 
dationis. 

tatio peccati statim post lapsum, quia tunc relapsus merae fragilitati 
tribui potest; g) firmitas propositi, quae emendatione sat diu protracta 
aut postulatione mediorum emendationis ultro facta se prodit; h) insolitus 
metus incussus ex aliquo eventu v. g. morte consanguinei vel amici, cala- 
mitate publica aut privata, timore imminentis mortis; i) uberioris gratiae 
receptio, v. g. occasione missionis vel spiritualium exercitiorum, etc., etc. 


3) Deficientibus etiam signis extraordinariis, non statim 
dimittendus est poenitens, sed ad contritionem paterna ac fer- 
venti exhortatione est disponendus, etiam remediis efficacio- 
ribus propositis. Quod opus facilius erit apud recidivum 
incontinentem qui ex ignorantia vel ex mera fragilitate, quam 
apud intemperatum qui ex affectu ad peccatum relapsus 
est. Nihilominus, si post exhortationem signa extraordinaria 
praebeat mutatae voluntatis et remedia adhibere efficaciora 
promittat, potest absolvi. 


4) Si post ferventem exhortationem, recidivus dubie dis- 
positus maneat, potest absolvi sub conditione (si es capax) 
si specialis et gravis urgeat necessitas, scii, periculum mortis, 
matrimonium hic et nunc contrahendum, difficultas redeundi 
(nisi restitutio facienda sit aut occasio auferenda), periculum 
infamiae, periculum valde fundatum alienationis a sacramento 
seu eius derelictionis (i. e. quod poenitens non redeat), aut 
imperfectus usus rationis; — secus differenda est abso- 
lutio, quia dilatio necessaria est ad explorandum firmum pro- 
positum poenitentis, et sacramentum non potest exponi peri- 
culo nullitatis sine urgente necessitate. 


5) Denique si moraliter certo constet recidivum indisposi- 
tum manere, sine absolutione est dimittendus. Quod tamen 
fiat a) ad breve tempus v. g. 8 vel 15 dies, non longius ne in 
desperationem veniat et saepius peccet; b) humanissimis, non 
durioribus verbis, ne poenitens confessioni valedicat; c) ex- 
ponendo rationem cur absolutio differatur, ut sic intelligat 
poenitens confessarium ita agere non ex odio, aut ira, sed ex 
paterna sollicitudine, et quasi invitum, quia id exigit suum 
officium; d) media assignando quae adhiberi debeant ad me- 
liorem dispositionem obtinendam, ut ita poenitens sciat quid 
agendum sit ut absolutionem obtinere possit : dilatio enim 
per se non valet mutare mentem, nisi simul ei praescribantur 
opportuna remedia. 


VI. Animadversiones. 


1) In praedictis casibus confessarius non sit nimis rigidus ne poenitentes 
in desperationem iniiciat, nec nimis benignus ne négligentes in sordibus 
maneant. 

2) Confessarius rectum de recidivo iudicium sibi formare debet. Quod 
praestabit inquirendo num a confessario iam admonitus fuerit et quaenam 
remedia ei assignata fuerint; an illis usus sit; an toties quam antea relapsus 
sit, num paulo post confessionem, an post luctam et praestitam saepius 
resistentiam; quandonam ultimum peccaverit. Deinde inspiciat quales 
sint actuales poenitentis dispositiones. Eiusmodi enim interrogatio sicut 
in cura corporalium, ita in spiritualium morborum medela fundamentalis 
est. Ita Aertnijs, Theol. Mor., T. II, n. 314, Q. 2. 


3) Dilatio absolutionis cum apta monitione confessarii, praesertim iunio- 
ribus poenitentibus leviores indolis sed pie educatis, optimum est medium 
ad inculcandam maiorem peccati detestationem et ad firmandam eorum 
debilem voluntatem. Contra, nostris temporibus, praesertim in civitatibus, 
ubi fides languet, dilatio absolutionis non semper multum prodest, imo 
quosdam peccatores potius reddit offensos atque indignatos magisque 
indurat; quod si prudenter id timeat confessarius, eo indulgentius poe- 
nitentem conetur disponere et absolvat saltem sub condiditione. Ita Nol- 
din, Theol. Mor. T. III. n. 411. Male tamen haec verba interpretaretur 
qui concluderet ita semper esse agendum et absolutionem nunquam dif- 
ferendam. 


4) In praxi quoad illos qui paschali solum tempore accedunt, confes- 
sarius non longius inquirat quo gradu et a quot annis recidivi existant, 
sed eorum consuetudine in quam reincidunt cognita, omni potius cura 
disponat istos secundum audita in praesenti confessione, meliora adhibens 
media emendationis, praesertim ut frequentius ad sacramenta accedant, 
et, nisi ex hac ipsa confessione suspicio specialis oriatur, de annis prae- 
cedentibus non inquirat. Ita Theol. Mechl.. de Poen., n. 87. Quod iterum, 
non semper sed generatim valet et in pluribus. 


5) Quoad recidivos in peccata venialia, distinguendi sunt illi qui ex 
fragilitate et illi qui ex deliberata voluntate labuntur. Priores sunt absol- 
vendi; opportunum tamen erit ut accusent aliquod peccatum vitae prae- 
teritae, aut specialiter aliquod genus detestentur venialium in quae cadere 
solent, et ut proponant leviorem quamdam poenitentiam vespere sibi 
imponere quoties adverterint se in ea esse relapsos. — Quoad alteros, 
maiori prudentia opus erit, praesertim si nulla peccata vitae anteactae 
accusent : facile enim fiet ut illi qui venialia plene deliberata committere 
solent, de his non habeant sufficientem contritionem aut firmum proposi- 
um, ad quae confessarii est eos disponere, magnam peccati venialis ma- 
litiam instanter praedicando. (Reuter, o. c., n. 187.) 

Ad quod motiva proponi possunt sequentia : a) veniale esse malum 
maius omni malo; b) Deum illud gravissime punire; c) animam cum pec- 
cato veniali non posse intrare coelum; d) illud disponere ad mortale pec- 
catum; e) esse abusum auxili divinae omnipotentiae et propriae facul- 
tatis atque creaturarum; f) quibus addi potest similitudo filii qui nollet 
ita offendere patrem ut mereretur haereditate privari aut e domo paterna 
elici, et tamen multis levibus cum offendit, 


VII. Corollaria ex Mare, Theol. Mor., T. II. n. 1830 : 


1) Recidivus prima vice rediens facilius absolvi potest quam 
secunda aut tertia vice (quia minora signa requiruntur). 


2) Facilius absolvi possunt incontinentes (ex passione) 
quam intemperati (ex habitu), quia in illis praecipue inve- 

niuntur signa sufficientia, imo extraordinaria, in hisce paucies. 

3) Recidivus formalis, nisi certo indispositus, sub condi- 
tione absolvi potest in iis tantum casibus (sex) in quibus 
potest absolvi dubie dispositus. 


VIII. Casus. — 1) Primus et quasi classicus est de absolu- 
tione clerico deneganda, seu de clerico in peccati turpi habi- 
tuato, ad ordines sacros promovendo. 


Praeter negativam sanctitatem seu a peccato immunitatem statumque 
gratiae, ab ordinando requiritur sanctitas positiva, castis moribus cons- 
picua, quae in continentiae perfectae observantia relucet. Ita vult Coae. 
Trid. ut illi tantum ordinantur quorum probata vita senectus est, qui spe- 
rant, Deo auctore, se continere posse (sess. 23, c. 12 et 13), imo presby- 
terandi sint ifa pietate ac castis moribus conspicui, ut praeclarum bonorum 
exemplum et vitae monita ab eis possint expectari (c. 14). Praeiverat 
Innocentius III (decr. a multis, 9) : « Nemo ad sacrum Ordinem per- 
mittatur accedere, nisi aut virgo aut probatae castitatis existát ». lamvero 
de clerico in peccato turpi habituato, et nondum habitu extirpato, dici 
nequit vitam eius esse probatam, vel probatam esse senectutem, aut 
spem effulgere quod castus et continens futurus sit. Unde huiusmodi 
clerico, nondum emendato, permitti prudenter nequit accessus ad ordines 
sacros, sed omnino est dilatio imponenda. 


Hinc patet a) habituatum in peccato turpi, qui cum sinceri doloris et 
propositi indubiis signis absolvi potest, absolvi amplius non posse si 
velit ad sacros ordines temerarie ascendere : cum enim probatae conti- 
nentiae nondum existât, obligatur ad praebendum prius serium conti- 
nentiae experimentum, et si id non velit, non habet propositum omnia 
implendi gravia praecepta et vitandi omnia mortalia peccata; 


b) nec ad huiusmodi experimentum supplendum ordinario sufficere 
extraordinariam compunctionis gratiam et ferventioris poenitentiae signa : 
tales conversiones extraordinariae sunt rarae et vix cum certitudine di- 
gnosci possunt e signis externis; unde confessarius talem exceptionem 
aegre potest admittere, et in dubio stare debet regulae generali et seriam 
exigere castitatis probationem; 


c) imprudenter agere confessarios qui, contra ordinarii confessarii 
sententiam, tali clerico exceptionaliter (v. g. occasione exercitiorum spi- 
ritualium) ad eos accedenti, etiam in lacrimas effuso, absolutionem et 
ascensum ad Ordines concedunt : signa extraordinaria sufficere possunt 
ab probandas praesentes dispositiones, at suspecta sunt relate ad futuram 
castitatis probationem; 


d) nec ob infamiam vitandam, aut aliquid peius timendum aliter fieri 
posse. Infamia revera non adest, cum semper possit aliquo saltem prae- 
textu, ut maturioris cogitationis, vera causa celari; et ceteroquin secun- 
dum ordinem charitatis bona animae ac salutis aeternae magis sunt amanda 
quam bona famae et honoris. Nec aliquid peius timeri potest, cum nihil 
peius timendum in Ecclesia quam scandalum indigni sacerdotis. 

Itaque, quamvis non possit exigi certitudo praedictum — poenitentem 
non esse relapsurum, cum peccare possimus omnes; oportet nihilominus 
verisimile sit et fundata spes adsit eum non esse relapsurum, a. v. quod 
moribus suis sufficienter probaverit se posse continentiam servare in 
perpetuum. 

De quo casu utiliter videri possunt S. Alphonsus (in celebri sua disser- 
tatione inserta Theol. Mor. 1. VI, n. 63) eiusque discipuli, ac recenter 
Revue Eccl. de Liège, t. VIII, sept. 1912, p. 125. 


2) Alter casus de ebrioso ita solvitur a Noldin, Theol. 
Mor. III, n. 411 


< Recidivi in ebrietate et qua tales publice noti, qui singulis fere heb- 
domadis vel saepius adhuc se inebriant, non omnino a sacramentis re- 
pellendi, sed ordinarie nec statim ad illa admittendi sunt. Non primum, 
quia de nullius hominis emendatione desperandum est; non alterum, im- 
primis quia absolvi nequit, qui post breve tempus propositum violaturus 
praevidetur nisi urgeat necessitas : etenim timendum esset scandalum 
si statim post suscepta sacramenta relaberetur; deinde quia publi- 
cum scandalum antea reparari debet. Itaque eiusmodi  poenitenti 
differanda est absolutio, donec aliquatenus saltem se emendaverit. Quin 
etiam in casu quo ob extraordinarium signum poenitentiae statim absolu- 
tus fuisset, praestat eum non statim ad s. communionem admittere, tum 
ut publicum scandalum reali emendatione interim reparetur, tum ut scan- 
dalum ex relapsu forte oriturum praecaveatur ». 


QUAESTIO QUINTA 


De Occasionariis 


I. Occasio peccati est circumstantia rei vel personae exter- 
na facilitatem praebens peccandi et ita ad peccatum invitans; 
quae constituit in periculo peccandif* Unde distinguitur a) a 
principiis internis quae ad peccatum inclinant, uti sunt com- 
plexio corporis, passiones, concupiscentia, et habitus mali; 
b) a periculo peccandi quod tum internum tum externum esse 
potest et latius patet : est scii, impulsio ad peccandum quae, 
si a persona vel a re externa proveniat, occasio vocatur, si 
ab intrinseco est, simplex periculum dicitur; ita ut omnis oc- 
casio sit periculum, sed non omne periculum sit occasio. Haec 
ergo constituitur simul ex duobus : |) ex parte obiecti ex- 
terni, ab impulsu et opportunitate ad peccatum alliciente, 


| De occasionariis conferri possunt S. AlphonBus, Theol. Mor., 
L VL n. 452-458; ct Praxis conf. n. 63-69; Billuart, de Poen., diss. 
6, a. 10, $ 5; Reuter, o. c, n. 168-174; Berardi, opusc. de Recidivis 
et Occasionariis; Marc, o. c., n. 1819-1831; AertnijB, Th. M., II, n. 
299-309; Theol. Mechi.. de Poen. (4), n. 81-84; Ballerini, de Poen., n. 
167-203; Lehmkuhl. Th. M., IL n. 617-628; Tanquery, ©. C, n. 524- 
536; Noldin, Th. M., Ill, n. 401-409; Genicot, Th. M., II, n. 369- 
374; Prümmer, Th. M., Ill, n. 449-451; Ter Haar, de Occasionariis 
ct Recidivis. 

2) ex parte subiecti, a propensione seu interna inclinatione 
ad peccandum. 


II. Dividitur occasio : A. Ratione influxus, est remota vel 
proxima, prout solum quamdam alliciendi ad peccatum habet 
vim, vel etiam magnam, seu prout leve constituit periculum 
peccandi, vel grave ita ut qui se exponit, si non saepius, sal- 
tem frequenter vel pluries sit peccaturus. — Gravitas peri- 
culi triplici modo a confessario dignosci potest : 


1) experientia poenitentis seu frequentia relapsus, si quis 
in lisdem circumstantiis antea positus plerumque vel saltem 
frequenter peccavit, v. g. si decies per mensem peccaverit cum 
ancila, aut etiam si raro personam visitet et singulis vicibus 
cum ea peccet; 


2) ex communiter contingentibus, deficiente scii, experien- 
tia, cum alia specialia indicia ex eius poenitentis persona ha- 
beri nequeant; tunc enim applicanda est regula : quod aliis 
in iisdem adiunctis communiter est occasio peccati, id prae- 
sumitur etiam huic usquedum probetur contrarium, v. g. si 
iuvenis ad libidinem pronus ingreditur lupanar, si iunior puel- 
la, animo levis et voluntate infirma, sola cum vivide sollici- 
tante hero diu cohabitat; 


3) ex circumstantiis et indole poenitentis, maxime ex nota 
eius fragilitate, quamvis ipse in occasione raro fuerit, aut in 
ea semel fuerit et non peccaverit. 

Cum autem periculum plus minusve grave et certum esse 
possit, regulae pro diverso casu strictius vel mitius erunt ap 
plicandae. 


B. Ratione personae, est absoluta et secundum se, vel rela- 
tiva et per accidens, prout, attenta hominum fragilitate, pe- 
riculum pro omnibus constituit, — vel solum pro determinata 
persona, ratione propriae fragilitatis et particularis disposi- 
tionis. Proxima per se est illa in qua homines communiter 
ut plurimum peccant; proxima per accidens quae, licet res- 
pectu aliorum generatim non sit, respectu alicuius personae 
tamen est proxima quia in ea frequenter cecidit, vel quia 
prudenter timetur ipsius lapsus. 

Occasio proxima absoluta est lectio libri valde obsceni, 
concubinatus, cubatio cum persona alterius sexus, aspectus 
fixus rei valde obscenae, theatrum vel cinematographum val- 
de turpe, lectio assidua folii vel periodici valde antireligiosi, 
liber ex professo fidem impugnans, adscriptio sectae mas- 

sonicae — e contra ingressus in cauponam est relativa pro 
ebrioso, mercatura pro iniusto, conversatio cum femina pro 
libidinoso, diuturnum colloquium cum puella venusta pro iu- 
vene impuro, choreae pro iuvene fragili, officium chirurgi vel 
confessarii ratione specialis debilitatis, etc. Hinc non solum 
occasio absolute levis potest esse relative gravis, sed et oc- 
casio absolute gravis potest esse relative levis alicui si parum 
movetur ratione specialis circumstantiae, frigiditatis, assue- 
factionis, pietatis, vel si specialiter cautelis se munierit et ef- 
ficaci praesidio. 


C. Ratione ducationis, est continua seu in esse, quae prae- 
sens est et semper vel habitualiter hominem comitatur (con- 
tinue praesens quin quaeratur), v. g. boni alieni detentio aut 
beneficii simoniace accepti, libri pravi vel picturae obscenae 
retentio aut instrumenti ad peccandum, folium quotidianum 
antireligiosum, concubina vel habitatio cum ancilla quacum 
peccare soles, frequentatio assidua personae ad domum tuam, 
officium vel negotium quod saepe est causa peccandi, etc.; 
— et interrupta seu in fieri (non in esse), quae absens est, 
et per intervalla solum occurrit aut quaeritur, v. g. ingressus 
in lupanar, in cauponam pro ebrio, accessus ad convivium, 
pravum consortium, conversatio cum amasia quae non sub 
eodem tecto versatur, lusus pro eo qui ludendo solet blas- 
phemare, frequentatio puellae, popinae, chorearum, etc. 


D. Ex parte causae, occasio est vel voluntaria vel necessa- 
ria, prout facile absque gravi incommodo vitari potest, — vel 
removeri nequit aut physice aut moraliter : physice, si nullo 
modo dimitti possit ut si quis sit in carcere vel navi cum 
occasione peccandi, aut in mortis articulo nec habet tempus 
eam eiicendi; — moraliter, si occasio dimitti nequeat sine 
peccato, vel gravi scandalo, vel gravi periculo incidendi in 
malum aequale aut peius (ut si famulus iracundus rixetur cum 
sociis pacificis quales in alio famulatu vix inveniret), vel ma- 
gno detrimento bonorum vitae, famae, aut fortunae (etiam 
pro divite), ut est amissio officii (v. g. medici, advocati), mu- 
neris, status, fortunae : ita v. g. maritus respectu uxoris, fi- 
lius- vel filiafamilias quae domi habet occasionem, parentes 
quibus proles occasionem praebet irae, alumnus qui non po- 
test deserere scholam vel collegium, officium medici, mer- 
catoris, militiae, conversatio puellae ad matrimonium ineun- 
dum. etc. 

III. Praecipuae occasiones peccati recenseri possunt se- 
quentes, cum Tanquerey, de Poen. n. 527 


a) Contra fidem : lectio ephemeridum, periodicorum vel librorum aca- 
tholicorum; — intimior ac frequentior cum acatholicis consuetudo; — 
scholarum ac collegiorum frequentatio, in quibus nulla vel falsa religio 
docetur; — famulatus apud haereticos vel irreligiosos heros; — assis- 
tentia concionibus acatholicis; — matrimonia mixta, etc. 


b) Contra castitatem : concubinatus; — cohabitatio personarum diversi 
sexus quae legitimo matrimonio non iunguntur; — cum pravis sociis col- 
loquia; — quaedam choreae quae propter personas, saltationis genus, 
circumstantias loci ac temporis sunt magis periculosae; — theatrorum 
frequentatio, eorum praesertim quae tum rebus exhibitis tum choreis sce- 
nicis (ballets) libidinem incendunt; — lectio librorum obscenorum vel 
eroticorum; — retentio statuarum, imaginum et photographiarum, quae 
hodie apud iuvenes facile mores corrumpunt; — quidam ludi minus ho- 
nesti inter personas diversi sexus; — frequentiores ac protractae visita- 
tiones adamantium, praesertim quando solus cum sola per longas horas 
manent, ut saepius fit in quibusdam regionibus, cum magno animarum 
detrimento; — pericula domestica, quae sive ex familiae membris, sive 
ex famulis aut ex heris oriuntur; — quaedam artes quae periculosae sunt 
propter prava colloquia vel intimiores relationes inter personas diversi 
sexus (poseuse, actrice), etc. 

c) Contra temperantiam ; cauponae et popinae; — frequentatio eorum 
qui ebrietati indulgent, praesertim sabbato aliisve diebus quibus operarii 
salarium accipere solent; — quaedam festivitates, sive religiosae sive 
civiles: — quandoque convivia nuptialia, et in quibusdam regionibus 
vigiliae apud mortuorum corpora; — potatio ad aequales haustus, etc. 

d) Contra iustitiam : quaedam officia publica et politica, quae facile 
medium iniuste ditescendi praebent; — quaedam mercaturae, ac Bursae 
speculationes, quae a fraude non sunt immunes, etc. 


IV. Principium : Gravis ex natura sua adest obligatio uni- 
cuique, quantum in se est, removendi occasionem proximam 
peccati. 


Probatur : Qui scienter et volenter sine ratione sufficienti 
versatur in occasione proxima, libere vult occasionem in qua 
verisimiliter peccabit, ac eo ipso peccatum implicite vult (et 
ita peccat et absolutione est indignus); non enim habet effi- 
cacem voluntatem seu propositum non amplius peccandi, sed 
eo quod non vitat grave periculum, cum possit, convincitur 
amare peccatum cuius periculum amat. — Vel, e contra 
qui absolute debet velle finem, debet et velle media ad illum 
moraliter necessaria : non quidem dubia sed certa vel certio- 
ra; ergo homo, qui absolute debet velle vitare peccatum, te- 
netur quoque vitare grave eius periculum seu occasionem re- 
movere proximam, quod est medium ad id moraliter necessa- 
rium atque certius. 

Unde a) monet Scriptura, Eccl. Ill, 27 : « Qui amat periculum, in 
illo peribit » i. e. qui scienter et sine necessitate se exponit periculo pec- 
candi. non potest sperare se non esse peccaturum. Et Mt. V. 29 : « Si 
oculus dexter scandalizat te, erue eum et proiice abs te... et si dextra 
manus scandalizat te, abscide eam et proiice abs te : expedit enim tibi 
ut pereat unum membrorum tuorum, quam totum corpus eat in gehennam ». 


b) Ecclesia damnavit doctrinam oppositam, quae reprobata fuit ab In- 
noc. XI, prop. 61, 62 et 63, et ab Alex. VII, prop. 41. 


Hinc qui est in occasione peccandi proxima, sub gravi te- 
netur removere vel physice obiectum externum ad peccatum 
mortale alliciens, vel, si id fieri non possit, saltem moraliter, 
opportunis scii, remediis quibus proclivitas ad malum sanetur, 
secus absolutionis est incapax, quia obligationem gravem im- 
plere non vult et caret proposito non peccandi de cetero. Ac 
peccatum commitit eiusdem speciei ac illud cui se exponere 
novit, et tanto gravius quanto istud sit gravius et proximius 
eius periculum. 


V. Opinio non probanda. — Pauci auctores occasionem 
proximam deserendam, solam dixerunt illam quae constituit 
periculum probabilius vel moraliter certum peccandi, seu in 
quo homines frequentius vel fere certo peccant. Quod evi- 
denter demonstratur argumento supra allato. At non appa- 
ret, aiunt, cur graviter saltem peccet qui habet etiam solidam 
rationem existimandi se in hac occasione quam adit, non esse 
graviter peccaturum : non enim iste eligit rem quae morali 
necessitate peccatum secum trahat. Ita v. g. Génicot (Th. 
M. II, n. 372), post Ballerini (de Pecc. n. 343 sq.) et Nol- 
din (Th. M. Ill, n. 413). 


Falso tamen. Etenim 1) quando agitur non de sola licei- 
tate et illiceitate agendi, sed de fine absolute obtinendo, non 
possumus partem eligere mere probabilem, imo nec probabi- 
liorem minus tutam, sed faciendum est id quod est tutius, 
lamvero vitare formale peccatum est finis absolute attingendus. 
Ergo non possumus nos exponere periculo gravi etiam mere 
probabili peccandi mortaliter, sed debemus facere tutius et 
deserere occasionem quae probabile periculum includit. Pe- 
riculum peccati formulis ante omnia absolute est fugiendum. 

2) Qui se exponit probabili periculo peccandi, etsi in singu- 
lis actibus forsan tantum, aliquando tamen verisimiliter, imo 


| Videntur isti confundere et definitionem, quae solet tradi occasio- 
nis proximae absolutae, applicare occasioni proximae relativae. In no- 
vissima editione operis Génicot, id iam ab editore fuit mutatum. 

certo, cadet, quod est absoluta necessitate vitandum; et ideo 
quoties se exponit illi probabili periculo, toties contra finem 
obtinendum delinquit quia singulis vicibus temere se exponit 
gravi periculo peccandi. Hoc autem est peccatum ex genere 
suo grave; unde mortaliter peccat. 


3) Qui sine ratione se exponit periculo mere probabili mor- 
tis corporalis graviter peccat, ita qui se exponit periculo mere 
probabili mortis animae seu peccati mortalis. Nec potest spe- 
ciale gratiae auxilium expectare quo indigeret ad superan- 
dum periculum cui temere se exponit. 

Hinc ad occasionem proximam non requiritur frequentia lapsuum abso- 
luta seu numerus in se notabilis, sed sufficit relativa pro numero vicium 
quibus quis occasioni fuerit expositus, e. g. si in 12 visitationibus quis 
soleat peccare sexies vel quinquies, item si quis puellam visitans quotidie, 
decies peccet in mense, vel si singulis dominicis conveniant, duodecies in 
anno vel aliquanto plus labantur; item si per biennium ter quaterve dum- 


taxat in anno feminam quis inviseret et cum ea fere semper peccaret, imo 
si per triennium semel tantum in anno visitaret et toties peccaret. 


VI. Regulae practicae. — Ex praedictis statui possunt 
tres regulae practicae : 


A. Qui versatur in occasione proxima voluntaria et conti- 
nua, regulariter non potest absolvi nisi prius occasionem pro- 
ponat removere ac etiam removeat. 


Cum enim ablatio occasionis ordinarie sit ardua, adest pro- 
ximum periculum infringendi propositum, et ideo si occasio 
non auferatur ante absolutionem, poenitens de facile se de- 
cipiet (falso suadendo se esse tentationibus restiturum), ita 
ut propositum inefficax reddatur et occasio non removeatui. 
Unde poenitens qui id advertens huic periculo se exponeret, 
esset saltem suspectus de dispositione, de qua proinde saepius 
certitudo moralis haberi non posset : cur enim iste confessio- 
nem instituit, si non removet occasionem? Et tunc confessarius 
qui tali periculo illum exponeret, peccaret contra suum offi- 
cium medici. 

Excipe si, deficiente scandalo publico, 1) poenitens ex ignorantia vel 
animi levitate non sit conscius se in occasione proxima versari aut gra- 
vem esse obligationem illam removendi, et confessarius praevideat moni- 
tonem fore inutilem vel nocivam : tunc provisorie relinquendus est in 
bona fide, et paulatim instruendus de occasione fugienda, quod melius 


intelliget si experientia propriae fragilitatis noverit se frequenter propter 
illam peccare; 


2) vel occasio de facili possit dimitti v. g. liber pravus, res detenta 
alterius dum restitutio spontanee promittatur; 


i) vel poenitens signa extraordinaria doloris et propositi manifestet, 

v. g. iam nuntium miserit ancillae de relinquenda domo, aut novam an- 
cillam conduxerit; 


4) vel gravis causa urgeat, ita ut praevia remotio occasionis magis 
noceat, v. g. instans periculum mortis, magna difficultas redeundi per 
longum tempus et accedendi ad alium confessarium, ut facile fit si poe- 
nitens veniat e loco dissito, periculum infamiae vel scandali ut facile fit 
si sacramentum sit recipiendum, periculum damni spiritualis v. g. alie- 
nationis a sacramento. 

In his ultimis casibus admonendus est poenitens se non amplius obten- 
turum absolutionem nisi promissis steterit; quod si inutiliter admonitus 
fuerit, ut recidivus est habendus. 


B. Qui versatur in occasione proxima voluntaria et inter- 
rupta, v. g. frequentando ludos, popinas, pravas societates, 
potest aliquot vicibus absolvi, dummodo ab ea cavere firmi- 
ter proponat; — quod si pluries promiserit, et emendatio 
nulla appareat, ut recidivus est habendus et tractandus, et 
generatim, nisi forsan signa extraordinaria | dispositionis 
praebeat, differenda est absolutio, donec occasionem reapse 
dereliquerit. 

Censetur enim dispositus, et ideo est absolvendus, nisi 
adsint signa contrarii, ut facile fit si pluries promiserit et iam 
habituatus sit, aut nisi melius sit remittere, ipso consentiente, 
ut promptius et firmius occasionem removeat. 


C. Qui versatur in occasione proxima necessaria, regulari- 
ter absolvi potest dummodo vere dispositus sit remediis 
opportunis et efficacibus occasionem reddere remotam. 

Ex una parte enim occasio non est peccatum neque inducit 
peccandi necessitatem, sed potest superari, quamvis difficul- 
ter. praesertim cum gratia Dei; ex alia parte ad impossibile 
nemo tenetur, et ideo qui est in occasione necessaria, potius 
invitus subit periculum quam illud amet et quaerat et occa- 
sioni se exponat. Unde, si media opportuna adhibet, et 
gratiam victoriae humiliter petit, eam sperare potest a Deo 
« qui non patietur vos tentari supra id quod potestis » (I Cor. 
X. 13). 

Hinc : 1) ALsolvi potest dummodo a) occasio in se mala non sit, 
b) iusta adsit causa qualis est impotentia physica, vel peccatum alias 
committendum, vel periculum peccati aequalis aut maioris, vel bonum 
spirituale sui vel proximi, vel magna iactura bonorum temporalium (vitae, 


famae, fortunae); c) spes sit boni eventus, scii, tentationis superandae; 
et d) paratus sit poenitens media adhibere sufficientia. 


2) E contra qui post plures monitiones semper eodem modo relabitur, 
etiam mediis adhibitis, ita ut nulla sit emendatio nec probabilis spes 
emendationis, ut recidivus est tractandus et non potest absolvi; — nisi 
forte signa extraordinaria praebeat vel et nova media specialia adhibere 
paratus sit, aut occasionem, si physice amoveri possit, prius deserat, 

secundum Mt. V, 29 et XVI, 26 et XVIII, 9 : secus enim moraliter certo 
est peccaturus. Quoties enim aliquis in quadam occasione moraliter certo 
peccaturus est, tenetur illam fugere etiam cum periculo vitae. 

Et quamvis Ballerini neget suppositum, dicendo ex adhibitis mediis 
necessario sequi emendationem, et ex absentia emendationis tantum con- 
cludi posse media fuisse insufficientia vel neglecta; id tamen, quamvis 
raro contingat, non est impossibile, imo aliquando dantur qui serio mediis 
non utantur nisi absolutio differatur usquedum maiora signa extraordi- 
naria praebeant aut occasionem dimittant. Talis scii, aut emendatus re- 
dire, aut occasionem amovere debet priusquam absolvatur. 


VII. Media contra occasiones proximas adhibenda. — 
Praecipua media quibus occasio necessaria e proxima mora- 
liter remota fieri potest triplicis sunt generis : 


1) Alia vim occasionis minuunt, uti sunt verba serio et firmiter complici 
dicta ad exprimendum horrorem peccati patrati; hiatus oris ad claman- 
dum; relatio rei alicui facta qui potest remedium apponere (v. g. superiori, 
parentibus, hero), vel huius relationis comminatio; vitatio omnis fami- 
liaritatis aut solitariae conversationis cum complice; imo eius aspectum 
fugere, de eo nec loqui nec cogitare in quantum fieri potest; — si ali- 
quae circumstantiae occasionem generent, v. g. vespertina confabulatio 
cum ancilla, conversatio in secreto cum persona cohabitante, sedulo tollen- 
dae sunt; pariter si periculum oriatur ex eo quod complex cubiculum in- 
grediatur, ianua claudatur et obseretur; si periculum sit ex potatione in 
taberna, ibi nil bibere omnino statuatur, etc. 


2) Alia vim concupiscentiae minuunt, nullum ei fomentum praebendo 
per otium, libertatem sensuum, pravas cogitationes, lectiones, intemperan- 
tiam, etc. v. g. labor assiduus, ut sic vitentur mala quae docet otiositas; 
— modestia sensuum, praesertim oculorum; mortificatio curiositatis ac 
aliarum passionum qua inclinationibus licitis resistere solitus illicitis fa- 
cilius quis resistat; pravae cogitationis, praesertim de persona amata, 
sedula vitatio; periculosae lectionis fuga; ab excessiva potatione absti- 
nentia; moderata corporalis ad concupiscentiae frenum exercitatio, etc. 


3) Alia vires spirituales augent : quolibet mane et vespere necnon 
urgente tentatione ferventer orare; quotidie ante imaginem crucifixi re- 
novare propositum non amplius peccandi; ad B. V. frequenter recurrere; 
de novissimis saepe cogitare, vel ante somnum sibi dicere : si ita vivere 
pergam, aeternis devovebor suppliciis; pios libros legere; pias aspirationes 
recitare et in conspectu Dei ambulare; eleemosynas dare, sacramenta 
assidue recipere, et post lapsum statim confessarium adire, etc 

Quae media non omnia simul adhibenda sunt, sed modo haec, modo 
ila, secundum personae indolem, occasionis naturam aliasque circumstan- 
tias. 


VIII. Applicationes. — Ex dictis deducit Mare sequentes 
conclusiones (Th. M. II, n. 1825) : 


1) Mulier debet malle prae penuria perire, quam frequentare domum, 
ubi donatur muneribus, quae iam transierunt, vel probabiliter tnox transi- 
tura sunt in stipendium meretricium. 


Cfr. Aertnijs, Th. M., IL, n. 308; Tanquerf.y, o. c.. n. 535. 

2) Poenitens debet deserere confessarium, licet utilem, si soleat ex 
eius colloquio consentire in delectationem impuram. 


3) Homo, a multo tempore furax, debet dimittere officium quod eum 
ad furandum impellit. 


4) Gulosus debet vitare convivia; ebriosus tabernas; libidinosus fami- 
liaria et privata colloquia cum feminis, etc., etsi iustam ita colloquendi 
causam sibi habere videatur. 


5) Adolescens et puella, intuitu matrimonii sese frequentantes, non sunt 
absolvendi nisi occasio e proxima fiat aut fieri possit remota, per media 
a confessario praescribenda. 


6) Non est absolvendus (saltem saepius) filiusfamilias peccans cum 
ancilla, quae secum in domo paterna habitat, nisi praescriptis a confes- 
sario remediis diligenter utatur, atque ita occasionem vere removeat. 


QUAESTIO SEXTA 


De Ponitentibus qui ad novam aut 
generalem confessionem 
sunt obligandi aut inducendi 


L Confessio defectuosa alia est incompleta, alia invalida : 
incompleta cui deest integritas materialis, quando aliquod 
peccatum mortale ex causa legitima, aut saltem absque gravi 
culpa, omissum fuit, uti fieri potest ex ignorantia aut ex obli- 
vione; — invalida cui deest una ex essentialibus conditioni- 
bus ad eius valorem necessariis, sive poenitens non fuerit 
conscius huius essentialis defectus, et tunc confessio est 
simpliciter invalida, sive huius fuerit conscius, et tunc confes- 
sio est etiam sacrilega 

Cum autem ex praecepto Christi omnia peccata mortalia 
clavibus Ecclesiae sint subiicienda ut vi absolutionis directe 
absolvantur, hinc : 


‘ De confessione repetenda sicut de confessione generali conferri 
possunt S. Alphonsiu, Th. M., 1. VI, n. 498-505; Reuter, o. c. nm. 
189-191; Marc, Th. M. Il, IL 1706-1713; Aertnijs, Th. M. IL, m. 
201-203; Th. P., n. 245 sq. Gury-Ballerini, Th. M., IL, n. 511-520; 
Ballerini, de Poen., n. 460 sq. ; Theol. Mechi., de Poen. (4), n. 49-50; 
Haine, Th. M. II, q .57-59; Lehmkuhi, Th. M., II, n. 451-456; 
Genicot, Th. M., IL, n. 305-310; Noldin, Th. M., III, n. 290-291; 
437 sq.; Prümmer, Th. M., II, n. 386-390; Berardi, Praxis Conf., 
n. 1131; Fraissinetti, Th. M., diss. 12. 

a) confessio certo incompleta est complenda ut peccatum 
oblitum nova absolutione directe remittatur, et secus confessio 
subsequens non erit integra; 


b) confessio moraliter certo invalida aut sacrilega per se 
est repetenda ut peccata iterum subiiciantur potestati cla- 
vium, etiam si interea fuerint aliter remissa, v. g. vi contritio- 
nis perfectae. 

Dicimus : 1) confessio certo invalida, quia in dubio per se consulenda 


est, sed non stricte imponenda confessionis iteratio : in dubio enim standum 
est pro valore actus et lex dubia non obligat; 


2) moraliter certo, quia in moralibus non requiritur certitudo absoluta 
sed sufficit certitudo late dicta quae reddit moraliter certos; 


3) per se repeti debet : si poenitens enim sit in bona fide (ut facile 
occurrit quando confessio fuit simpliciter invalida) et pravideatur non 
facile convincendus et confessionem non iteraturus, quamvis ad hoc 
valde sit invitandus, de invaliditate non erit monendus saltem hic et 
nunc, ad vitandum nempe maius malum | : sic enim ex una parte vitatur 
peccatum formale, et ex alia parte peccata nondum valide accusata 
indirecte remittentur per absolutionem quam bona fide accipit. 


II. Confessio invalida esse potest tum ex parte confessa- 
rii, tum ex parte poenitentis 


A. Ex parte confessarii : |) si potestate ordinis careat vei 
iurisdictionis, vel 2) formam sacramenti omittat aut substan- 
tialiter mutet, vel 3) intentionem absolvendi non habeat, 
vel 4) nullum peccatum audiverit, aut intellexerit ob surdi- 
tatem, somnium, ebrietatem, distractionem vel aliam ratio- 
nem huiusmodi, ita ut non habeatur materia a qua absolvat. 
— Quos defectus poenitens non potest nec tenetur corrigere 
nisi quatenus sibi sint noti. 


B. Ex parte poenitentis, non solum si sit mere incapax 
v. g. si non sit baptizatus aut non habeat intentionem sus- 
cipiendi sacramentum; sed etiam si sit indispositus vel 
1) defectu contritionis aut propositi, ut in illo qui ex mero 
respectu humano et absque ulla intentione mutandi vitam ad 
confessionem accesserit; ad quod reducitur defectus in 
cognitione veritatum de necessitate medii cognoscendarum, 
qui defectus reddit contritionem supernaturalem impossibi- 
lem; vel 2) defectu examinis, si in mortalibus investigandis 


| Imo ingeniosus confessarius aliquando quaestionibus supplere po- 
terit et poenitentem ita examinare ut iste vel nesciens generalem 
confessionem peragat, v. g. quaerendo quanto tempore consueverit 
peccare, committere peccatum confessum, quoties in anno, an ea con- 
fessus fuerit, an alia graviora commiserit, etc. 

negligentia eius adfuerit graviter culpabilis; aut 3) defectu 
sinceritatis, si scienter et volenter aliquod peccatum grave 
reticuerit vel in materia gravi confessionis mentitus fuerit, 
vel excommunicatus mala fide ad confessionem accedat. — 
Qui defectus facile oritur ex verecundia poenitentis et ex 
festinatione aut rigore confessarii, vel et ex consuetudine 
excusandi poenitentes. 


III. Quomodo iteranda est confessio. — In modo iterandi 
confessionem est distinguendum. 


A. Vel apud alium confessarium iteratur qui nihil novit, 
qui proinde omnia peccata distincte in particulari sunt 
declaranda et tota confessio ex integro est repetenda 


a) Si fuerit sacrilega, accusanda veniunt 1) sacrilegium 
in priori confessione voluntarie commissum, 2) peccata mor- 
talia in illa confessione declarata, et 3) omnia peccata inva- 
lide declarata necnon varia sacrilegia commissa in subse- 
quentibus confessionibus quae interim fuerint institutae cum 
memoria sacrilegii praecedentis, ita ut exinde fuerint invalidae 
et sacrilegae; e contra si immemor sacrilegii poenitens inte- 
rim confessiones instituerit, quia hae sunt validae. « Tenetur, 
ait Billuart. De Poenit. diss. 7, a. 2 $ 5, repetere illam primam 
confessionem cum accusatione sui sacrilegii, et etiam sequen- 
tes, si quas fecerit cum memoria huius peccati non confessi, 
quia non fuerunt validae defectu integritatis; alias quas bona 
fide fecerit sine memoria huius peccati non tenetur repetere 
quia fuerunt integrae formaliter, et ut supponitur aha 
necessaria adhibuit ». 


b) Si vero confessio tantum invalida fuerit, non sacrilega, 
illa sola confessio repeti debet quando talis defectus agnosci- 
tur; non autem subséquentes, quia validae fuerunt. 


B. Vel apud eumdem  confessarium instituitur qui iam 
singula peccata audivit et de iis iudicavit 


a) Si eorum recordetur saltem in confuso aut et status 
poenitentis, et 


1) confessio fuerit sacrilega, sufficit se accusare, distincte 
in particulari de sacrilegio et de peccatis omissis (si quae 
fuerint), ac generali modo de omnibus aliis antea in tali vel 
tali confessione declaratis; 


2) si autem confessio fuerit simpliciter invalida, sufficit 
generali modo se accusare, ut dictum est. Ex una enim parte 

peccata fuerunt subiecta clavibus et confessiones fuerunt 
sacramentales; ex alia parte confessarius in confuso recor- 
datur peccatorum, quod sufficit ad iudicium ferendum. 


b) Si confessarius non meminerit statüs poenitentis, nec 
requiritur confessio omnino distincta, sed talis sufficit qua 
confessarius in confessione recordetur statüs poenitentis vel 
confusam de eius conscientia notitiam réassumát aut istam 
interrogationibus acquirere possit. Ad istam autem notitiam 
sicut et ad iudicium de statu poenitentis conferre et aliquan- 
do sufficere potest cognitio poenitentiae iniunctae, non 
tamen semper. 


IV. Corollaria. — 1° Si quis bona fide confitetur confessario surdo, 
surdastro aut distracto vel dormienti, valet confessio dummodo con- 
fessarius aliqua saltem peccata intellexerit; quo casu repetenda sunt tan- 
tum ea quae constat non fuisse audita, et, si ignoretur quaenam praecise 
ila sint, confessio tota erit repetenda, saltem si sit brevior, quia de 
singulis nequit haberi probabilitas, sed prudenter dubitari debet ea fuisse 
intellecta. E contra, probabiliter, si sit prolixior et simul existimari possit 
pleraque peccata fuisse audita, quia tunc de singulis vere probabile est 
ea fuisse accusata, et ceteroquin lex integritatis non censetur obligare cum 
tanto incommodo omnia sigillatim repetendi; unde sufficit ea confiteri in 
communi, accusando certitudinem vel dubium de quibusdam peccatis non 
auditis. Si quis vero tali sacerdoti, sicut et indocto, confiteatur de in- 
dustria, praecise ut iste audire vel intelligere non valeat peccata, con- 
fessio propter defectum sinceritatis, per se est sacrilega et repetenda, 
nisi tamen per ignorantiam egerit, nesciens talem confessionem esse malam. 


2? Rustici, pueri, et indocti, qui bona fide confessi sunt peccata in con- 
fuso, non sufficienter speciem aut numerum explicantes, valide absoluti 
sunt (quia integritas materialis non est de essentia sacramenti), imo nec 
postea confessionem repetere tenentur si momento peccati non habuerint 
distinctiorem cognitionem speciei et numeri; e contra si insufficientia et 
confusio in declaratione tribuenda sit non ignorantiae sed actuali inad- 
vertentiae, debent speciem aut numerum explicare qualem cognoverunt 
momento quo peccaverunt, nisi aliquando confessarius recipiens ultimam 
confessionem poenitentis, qui vitam uniformem duxit ac defectus confes- 
sionum praecedentium patefacit et accusat, possit alia peccata vitae prae- 
teritae sufficienter intelligere. 


3? Poenitens, qui frequenter in eadem mortalia relapsus est absque ulla 
emendatione et sine ulla resistentia primis quae occurrunt tentationibus, 
praesumi debet praevias confessiones sine sufficienti dolore et proposito 
fecisse; quarum proinde iteratio ad minus valde suadenda est, non tamen 
stricte imponenda nisi sint moraliter certo invalidae. E contra si per 
aliquod tempus perseveraverit, vel ante relapsum primis tentationibus 
vere restiterit. 


V. Confessio generalis est omnium vel plurium confessio- 
num repetitio; complectitur itaque totam vitam vel partem 

notabilem (v. g. unum vel plures annos), et potest esse ne- 
cessaria, utilis, aut nociva. 


a) Necessaria est et regulariter imponenda si moraliter 
certum sit plures e confessionibus praeviis invalidas aut 
sacrilegas fuisse. 


b) Utilis est et generatim consulenda, ob notabilem fruc- 
tum spiritualem, 


1) adultioribus qui nunquam confessionem generalem 
fecerunt; 


2) iis quorum priores confessiones dubie validae censen- 
tur, ad pacem nimirum conscientiae et tranquilitatem; 


3) iis qui serio ad Deum converti et meliorem vitae ratio- 
nem instituere intendunt aut accuratiore institutione ad hoc 
indigent; 

4) iis qui gravioris momenti vitae partem finiunt vel inci- 
piunt, aut vitae statum vel novam vivendi rationem suscipiunt, 
uti sunt pueri grandiores qui ad Iam communionem solem- 
nem se praeparant, nupturientes, vidui, milites qui contu- 
bernia ingrediuntur vel ex iis recedunt, studiosi qui altiora 
studia suscipiunt, etc.; 


5) iis quos tenet perfectioris vitae desiderium, v. g. qui 
statum clericalem vel religiosum ingrediuntur; 


6) iis qui in periculo vitae existunt vel tali periculo se 
committere coguntur; 

7) denique in quibusdam occasionibus extraordinariis 
quae praebent opportunitatem expiandi conscientiam, ut sunt 
missiones, iubilaeum, secessus spiritualis, etc.; quibus in 
casibus generatim sufficit suadere confessionem generalem 
ab ultima generali instituta. 


c) Nociva esse potest et regulariter prohibenda 


1) scrupulosis ac nimis timoratis qui iam semel confes- 
sionem huiusmodi peregerunt, quia in iis semper novi ango- 
res et scrupuli nascuntur eo quod peccata aliqua se non 
exposuisse aut non rite exposuisse timent; 


2) ns qui vivida imaginatione praediti et ad carnales 
voluptates valde inclinati, multum et graviter contra casti- 
tatem deliquerunt : distincta et minuta recordatio delictorum 
cum minutis circumstantiis novas tentationes causaret, et in 
periculum peccandi induceret: quapropter isti nunquam per- 
mittantur aliquid repetere nisi modo omnino generali; 

3) indispositis recidivis qui ita absolutionem extorquere 
volunt. 


VI. Modus excipiendi confessionem generalem describitur 
apud varios auctores, quorum praecipua monita et consilia 
hic subiicimus. 


A. Ante confessionem. « Cum quis confessionem genera- 
lem instituere petit, ait Aertnijs, Th. Past., n. 253, confes- 
sarius statim exploret utrum talis confessio sit necessaria — 
utilis — an vero nociva. Hunc in finem non expedit genera- 
tim, saltem extra dies missionis, poenitentem abrupte rogare 
an aliquod peccatum reticuerit, vel quid simile; facile nam- 
que continget ut poenitens reus sed turbatus neget, et 
postea retractare non audeat. Quare proderit petere a poem- 
tente quaenam ratio eum impellat ad confessionem facien- 
dam, an quid eum angat (vel : an alias iam confessus fuerit 
generaliter, a quo tempore, et quoties), etc. Hisce et similibus 
quaestionibus nitatur suaviter et sagaciter expiscari num 
forte sacrilegia lateant. Confessario sciscitanti poenitens 
saepe unum ex sequentibus responsis dabit 


1° Quia peccata mea celavi; tunc confessarius statim 
animum addat illi (dicendo v. g. non esse opus difficile, siqui- 
dem ipse libenter adiuturus est), benignum se erga eum fore 
promittat, eumque ad plenam sinceritatem adhortetur, (atque 
statim exploret quando facta fuerit ultima confessio valida, 
quoties per annum confiteri et communicare consueverit, num 
hoc tempore aliud sacramentum scii. Confirmationem, Ex- 
tremam Unctionem susceperit). 


2* Confessionem generalem nunquam peregi; tunc sedulo 
examinet utrum necessaria an utilis tantum videatur. 


3° Feci, sed non bene; tunc quaerat quare non bene 
fecerit. Si poenitens nullum praeter anxietatem determinatum 
motivum allegare queat, scrupulositatis suspicionem ingerit. 


4° Ex concionibus intellexi confessiones meas fuisse ma- 
las; tunc procedat ut supra. Notetur tamen, tempore missio- 
nis, poenitentes aliquando rem exaggerare. 


5? Intendo melius vivere; tunc certe perutilis erit... » 


Casibus praedictis aliquando fieri potest quod habet Reuter, Neo-Con- 
fessarius, n. 189, p. 308 : « Si confessarius deprehendat confessum mul- 
tis annis sacrilege non praeparatum ad confessionem generalem, iubeat 
eum confiteri quae occurrunt memoriae, examinet illum de magis obviis, 
ut sic aperto ulcere et diminuta verecundia facilius redeat; deinde mo- 
neat, ut circa reliqua magis se examinet, nam tam subito omnia recor- 

dari non potest; demum dicat, ut redeat designato tempore pro com- 
plenda confessione, addendo, modo non absolvi eum pro maiore sua 
quiete futura, atque ita bene animatum impertita benedictione dimittat. 
Quodsi non posset redire, nec putaretur alteri facile confessurus, adiu- 
vandus esset examinando illum per praecepta decalogi, Ecclesiae, pec- 
cata capitalia, monendusque, si forte deinde peccata in mentem venerint 
commissa a tempore primae sacrilegae confessionis, ea confitenda esse; 
demum ei iniungatur pro poenitentia, ut proxima occasione, praevio di- 
ligenti examine confiteatur, si quid occurrerit, quod omissum et confi- 
tendum sit ». 


B. In confessione, confessarius 1) ab initio poenitentem 
humanissimis verbis hortetur ad perfectam sinceritatem, et 
suggerat quod prius ea accuset quae ab ultima confessione 
sunt patrata (ut sic melius status poenitentis dignoscatur 
appareatque num quid obstet absolutioni); item, generatim 
ea quibus magis angitur, vel quorum accusatio magis molesta 
ipsi videtur v. g. peccata contra castitatem, religionem aut 
iustitiam, quibus expositis, conscientia poenitentis exonera- 
tur, ac reliqua confessio facilior redditur. 


2) Poenitentem adiuvet discrete ac benigne interrogando, 
praesertim si hic sit rudis et ignarusl; attamen, a) ordinario 
sinat poenitentem ea exponere quae sponte recordetur, imo 
si videat eum suam accusationem ex ordine praeparasse, 
generatim eum non interrumpat multis interrogationibus, ne 
forsan postea turbetur, putans se aliquid omisisse. Pariter 
b) a nimia brevitate aut praecipitatione abstineat, sed tempus 
sufficiens poenitenti tribuat ad ea explicanda quae ipsi 
necessaria videantur; secus hic forsan tranquillus non erit 
sed inquietus recedet, quia dicere non potuit ea omnia quae 
mentem eius angebant. A fortiori c) eum non austere carpat. 
quando gravius peccatum accusatur, ne forte hac severitate 
perterritus poenitens aliquid reticeat; sed e contra paterno 
affectu eum animet ad omnia candide aperienda, cum Deus 
sincere poenitentibus etiam gravissima delicta remittat. 


3) Si confessio generalis sit necessaria, magna cum dili- 
gentia accurate interroget de specie et numero peccatorum. 
Quodsi, de peccatis interrogando, ipse confessarius proponat 
numerum v. g. numquid decies, centies fecisti? generatim 
expedit maiorem numerum proponere quam minorem, cum 


| V. g. sis quietus et bono animo, ego tuam peragam confessionem; 
novi sane omnia peccata quae patrare potuisti; ego tibi omnia dete- 
gam; tuum solum erit clare et sincere interrogationibus respondere, 
et de peccatis verum dolorem concipere. 

facilius sit poenitenti minuere quam augere. Imo, si statim, 
proposito tali numero assentiri videatur poenitens, opportu- 
num erit addere : nonne saepius id fecisti? 


C. Post confessionem |) ne praetermittatur generalis in- 
terrogatio : nonne aliquid aliud tuam angit conscientiam? si 
ita, dic, et te iterum  interrogabo. — 2) Si nihil superesst 
videatur, monendus est poenitens ne disturbetur, si postea 
recordetur peccati gravis, quod non declaravit : sufficit enim 
illud confiteri in proxima confessione, si nondum fuerit 
valide accusatum; si vero antea fuerit valide declaratum, illud 
repetere necesse non est. — Imo 3) non amplius debet 
recogitare nec examinare conscientiam de praeteritis, sed ubi 
certum non est se aliquid omisisse, praesumere potest id 
fuisse declaratum. 


VII. Animadversiones practicae. — A. Quando confessio ge- 
neralis certo non est necessaria, sed tantum utilis 


1° omnino expedit ad iugem et uberiorem fructum, ut poenitentes 
per aliquot dies sese praeparent per examen conscientiae, doloris exci- 
tationem, et praecipue per orationem; 


2° moneantur tamen ut non nimis laboriose se examinent; 


3? et quod non sit obligatio confitendi omnia mortalia; unde nec multis 
interrogationibus omnia omnino peccata aut minutae circumstantiae ab 
eis extorqueantur; 


4? si peccatis luxuriae fuerint obnoxii, unam tantum de iis confessionem 
instituant eamque nunquam repetant nisi modo generali: 


5? puellae quae non ex vero spiritu profectus, sed ex affectione aliqua 
erga confessarium generalem confessionem volunt instituere, ab ea sunt 
arcendae; item qui ex vera levitate confessionem generalem repetere vel- 
lent, v. g. tempore missionis apud omnes missionarios, aut de contri- 
tione vitaeque mutatione nihil cogitantes toti sunt in repetendis confes- 
sionibus. 


B. Confessarius quoslibet poenitentes primo sibi confitentes ne statim 
compellat ad confessionem generalem, etiam sub praetextu quod sic me- 
lius conscientiam eorum directurus sit; nam ita non solum irrationabiliter 
grave onus pluribus imponeret, sed et multorum conscientias perturbaret2. 


C. Confessarius, si ipse interrogando totam excipiat confessionem, quod 
cum rudioribus hominibus saepius facere praestat, delicta maxime obvia 
pro statu et conditione percurrat, secundum ordinem decalogi, praecep- 
torum Ecclesiae, et officiorum status (de quo est omnino indagandum); 
cui tamen ordini aliquando derogare utiliter poterit ut a gravioribus, 
quae onerant magis et pudent, incipiat. 

Imo plures suadent ut procedat per diversas vitae aetates, ita ut primo 


| Tu Mechl1., de Poen. (4), n. 50, q. 4 et 6. 
' Ibid., q. 5. 

examinentur peccata pueritiae usque ad primam communionem solemnem 
vel annos pubertatis; deinde peccata adolescendae et juventutis; postea 
consideretur mutatio vitae in assumptione status vel in alia epocha maturae 
aetatis. Id tamen aliquando confessionem nimis prolixat. 


D. Consulendum non est ut confessiones generales fofae scribantur; 
nam ordinarie confusio in illis reperitur; scriptae tamen acceptari possunt 
a confessario et legi; at si confessio generalis sit necessaria, ipse poe- 
nitens per se et regulariter eam legere poterit. Permitti vero potest ut 
praecipua capita confessionis scribantur : hoc enim iuvat ad ordinem et 
memoriam '. 


| Aertnijs, Th. Past, n. 253. 

CAPUT II 


DE PŒNITENTIBUS VARIIS 
SECUNDUM CONDITIONEM 
CORPORIS 


QUAESTIO PRIMA 
De Pueris 


I. Obligatio puerorum. — Praecepto confessionis tenentur 
pueri qui usum rationis adepti sunt, quo inter bonum et ma- 
lum morale satis discernere valeant ad peccandum mortaliter, 
ac deliberare de seipso, et de fine ultimo totius vitae seu sa- 
lute aeterna. 

Quam discretionem generatim consequuntur circa annum 
Tum, paulo ante vel post. Id tamen non pendet ex sola aetate 
sed etiam ex ingenii acuitate et educationis qualitate, aliisque 
temporis ac loci circumstantiis : ita maturi fiunt prius in 
calidioribus quam in frigidioribus regionibus, in civitate 
quam ruri <‘. 

Usu rationis relate ad confessionem | gaudere censentur 
quando peccata sua distincte explicant, quaestionibus a con- 
fessario propositis apte respondent, et intelligunt gravia 
delicta offendere Deum aut aeternis puniri suppliciis. E contra 
si nihil sponte dicere possunt vel non recitant nisi formulas 
memoriae commendatas, si ad omnes quaestiones propositas 
affirmative respondent vel negative absque ullo discrimine, 
aut si ità plerumque sibi contradicunt, merito censentur 


* Consulit S. Carolus Bor. ut confessionem eorum incipiat audire 
sacerdos ab anno 6? ad probationem et assuefactioncm ; post 7um vero 
audiantur ter vel quater in anno; postea singulis mensibus. 

rationis usu carere. In dubio utrum discretionem sufficientem 
consecuti sint, ut facile est si digitis ludunt in clathris, saepe 


respiciunt ad ea quae extra geruntur, etc., extra periculum 
mortis confiteri non tenentur. 


IL. Momentum confessionis puerorum. — Maximi momenti 
sunt confessiones puerorum, quia gratia sacramenti ac con- 
silium confessarii efficax sunt medium tum praeservandi pue- 
ros a peccato, tum ipsorum defectus corrigendi, tum prompte 
erigendi illos qui iam in mortalia lapsi sunt. Hinc 


1° Adest obligatio invigilandi ut pueri recte. et optimo 
modo confiteantur. Quamvis enim ad parochum pertinet eos 
de hac re instruere, confessarii tamen est illam instructionem 
in memoriam revocare aut aliquando eius defectui sicut et 
intelligentiae puerorum supplere. 


2? Si animadvertat pueros ex incapacitate vel ignorantia 
nescire quomodo confiteantur, illos breviter de hac re in- 
struat; saltem pro confessione sequenti. 


3° Quodsi ex mera timiditate se non gerant sicut oportet, 
eos paterne hortetur et benigne inducat, ac animum addat, 
omnibusque modis auxilium praestet. 


4? « Semper autem adhibeat omnem charitatem et modos 
suaviores quantum fieri potest » (S. Alphonsus, Prax. Conf. 


n. 90), ne timeant peccata sua accusare aut a sacramento 
avertantur. 


5? Sedulo ad sinceritatem hortetur et a peccatis reticendis 
amoveat, dicendo a) nota esse Deo ubique praesenti, 
b) confessarium de iis nihil dicere posse, c) magnum pecca- 
tum esse gravia reticere ac offensam Dei. 


6? Illos etiam interrogare debet, tum ut integritatem con- 
fessionis procuret, tum ut illos practice instruat de modo 
quo examen conscientiae et accusationem instituere debent. 
Attamen illos sinat prius peccata sua explicare, et non inter- 
roget, nisi 

a) videantur timere et verecundia ita angi ut nihil fere 
dicant; 

b) postquam peccata sua accusarunt : tunc quaestiones 
aliquas addat etiam de materiis circa quas siluerunt; 


C) generatim quaerat an praecedens confessio fuerit sin- 
cera, et an in praesenti nil tacuerint. 


7? In interrogationibus et monitionibus praesertim inculcet 

pietatem erga Deum. Christum, et B. V.; — obedientiam; — 
amorem iustitiae, veritatis, pudoris et castitatis; — necessita- 
tem charitatis fraternae et bonae mansuetaeque indolis; 
necessitatem orationis quotidianae ad virtutem colendam. 


III. Munus confessarii. — Hinc intelligitur quomodo se 
gerere debeat confessarius in ipsa administratione sacramen- 
ti 


A. Ante confessionem : |) Speciali benignitate et paterno 
affectu excipiendi sunt pueri, ut, nedum deterreantur a sacro 
tribunali, potius libenter ad illud accedant suaque peccata 
sincere confiteantur. 


2° Si plures pueri collective accedant, extra confessionem 
doceat in communi res necessarias ad salutem et omnia ne- 
cessaria ad sacramentum bene suscipiendum, ac instructioni 
isti subiungat exercitium practicum eorum omnium quae ante 
confessionem, in ipsa, et post ipsam peragenda sunt. Hac oc- 
casione etiam de sigillo moneantur sacramentali, ut perfecte 
sinceri inveniantur. 


3) Ipsis suadeat peccata sua explicare, praesertim si vi- 
deantur timore et verecundia angi. 


B. In confessione : |) Sub initio libere sinantur loqui et 
peccata sua explicare. 


2) Post ea quae ipsi accusaverint aut si in eo deficiant, 
opportunis iuventur quaestionibus quales sunt : utrum mane 
et vespere preces recitaverint; — num diebus dominicis et 
festivis missae interfuerint, utrum in ea confabulaverint; — 
an iuraverint, de sacris irreverenter locuti sint aut indecora 
verba usurpaverint; — utrum parentibus inobedientes fuerint, 
debita reverentia erga eos caruerint, senioribus irriserint; — 
num cum aliis rixati fuerint, iracundiae vel invidiae viam de- 
derint, alios percusserint vel ignominioso nomine appella- 
verint, aut pravum exemplum praebuerint; — an verba mala 
locuti sint, vel et quid dixerint, an male cum aliis pueris iocati 
sint, et, si affirment, quid fecerint, an rem turpem commiserint, 
an solitarie indecentes fuerint; — num parvula furta commi- 


| Cfr. S. AlphoMsus, Pr. conf., n. 90-91 ; Reuter, o. c., n. 100-105; 
Marc. Th. M., IL, n. 1848; Aertnijs, Th. P., c. Il, a. 1, n. 120-127; 
Lehmkuhl, Th. M., IL, n. 609-611; Theol. Mechi... de Poen. (4) p 
191, n. 65, sch. I; Tanquerey, de Poen., n. 517-520; Berardi, Pr. conf., 
n. 731-744; RASsiNITTr. Th. M, diss. 15, 8 4; Poe, Gcestelijke 
leiding voor Kinderen; X., La Confession fréquente des fetits enfants. 

serint vel damnum aliis intulerint; — an mendacia commi- 
serint, ioco vel ad aliis nocendum; — utrum carnem diebus 
vetitis comederint; — an scholam catholicam frequentent, an 
catechismo studeant... etc... Notetur autem a) non omnes 
istas quaestiones esse ponendas, sed varias pro vana oppor- 
tunitate : non nimius sit confessarius in interrogando, ne 
pueri horrorem concipiant confessionis; 


b) saepe proderit quaestionibus uti suggestivis, v. g. : et 
nunc dic mihi quoties haec fecisti? an quinquies, decies? etc... 


c) de castitate solum quaestiones proponat quae innocen- 
tium curiositatem non excitent, et tamen reis occasionem prae- 
beant delicta sua manifestandi, nam sunt puellae et pueri qui 
de hac re nil dicunt nisi interrogentur; 


d) in fine addatur : num tacuerint aliquod peccatum? 


C. Post auditam confessionem : 1) Pueri instruendi sunt 
de mediis ad vitanda peccata adhibendis, et de peccati turpi- 
tudine, quin tamen ut grave exhibeatur peccatiim quod est 
tantum leve; at doceantur etiam levia vitare ut placeant Christo 
lesu. 


2) Ad contritionem hortandi sunt non longa exhortatione, 
quam forsan mente distracti non intelligent, sed a) concepti- 
bus obviis, dicendo v. g. Deum esse ubique praesentem, pec- 
catum grave animam reddere foedam ad instar diaboli et 
Dei inimicam, gratiam et virtutem reddere angelo similem, 
magis horrendum peccatum offensam Dei quam offensam 
patris, Deum velle in coelo coronare bonos et Christum ad 
hoc mortuum esse, etc...; item b) quaestionibus eorum cap- 
tui accommodatis, v. g. Fili mi, diligisne Deum qui est Dominus 
tuus tam magnus et bonus, qui te creavit et pro te mortuus 
est? Christum pro te mortuum et passum visne de novo af- 
fligere? Patrem optimum tuum coelestem qui tot beneficia 
confert, visne graviter offendere? Nonne doles de peccatis 
quibus infernum meruisti. lesum ac Deum offendisti? Pos- 
sesne per quadrantem inferni ignem sustinere? etc... — ùi 
venialia accusaverint, praestat eos alloqui de purgatorii poenis, 
de displicentia Dei, maxime de amore Dei et Christi. Cum 
enim in eis neque malitia aut affectus ad peccatum neque 
passiones inveteratae adsint, ope divinae gratiae facile dis- 
ponuntur ad actum charitatis et contritionis etiam perfectae. 


3) Poenitentia eorum aetati conveniens iniungetur, levior 
ac pro adultis, quam statim peragant ne in oblivionem cadat. 
Qua occasione etiam ipsis inculcetur devotos esse erga B. V. 

et angelum custodem, ac quotidie orare pro emendandis pec- 
catis et bona vita. 


D. Quoad absolutionem : 1) certo denegari nequit pueris, 
qui gravia peccata commiserunt, si alias satis videantur dis- 
positi, unde reprehendenda omnino est praxis eorum qui sine 
absolutione eos dimittunt qui ad primam communionem adhuc 
non sunt admissi. Nec ut signum indispositionis haberi debet 
si circa confessionale puerilia agunt, ludunt, rident, cum haec 
sint naturalis levitatis et inconsiderationis et in se gravia non 
sint. 


2) Si autem dubium sit an usum rationis habeant, aut suf- 
ficienter sint dispositi, sub conditione absolvendi sunt : si 
ex capax, in periculo mortis, vel urgente praecepto annuae 
confessionis, imo quoties accusent ea quae de se sunt morta- 
lia, ne scii, maneant in statu peccati si forte graviter pec- 
caverint. 


3) Si vero nonnisi venialia accusaverint, eos ad contritio- 
nem excitet, et si sufficienter sint dispositi, absolvendi sunt, 
ne sacramentali gratia careant; — si dubie dispositi post 
exhortationem maneant, quia v. g. dubium sit de sufficienti 
eorum discretione, non sunt absolvendi, etiam sub conditione, 
quia deest ratio sufficiens exponendi sacramentum nullitau; 
nisi aliquoties ratio sit timendi ne forte obnoxii sint peccato 
mortali occulto. 


IV. Animadversiones. — 1) Etiamsi accusentur actus turpes, 
non raro expedit cognoscere num fuerint solae res contra decentiam et 
civilitatem. Quodsi cognitum fuerit, edocendus est puer omnino. Si 
autem revera deprehenditur turpia egisse, ab his omnino deducendus est; 
tunc quoque recte interrogatur (via indirecta) num cum alio dormiat, et 
in lecto modestus sit. 


2) Actiones inhonestae puerorum, qui luxuriae adhuc ignari sunt, ple- 
rumque non sunt habendae peccata mortalia, quia vel commotionem Ve- 
neream non habuerunt, vel huius malitiam nondum  apprehendunt. In 
praxi tamen tales pueros confessarius severius corripere tenetur, ut ab 
omni immunditia abhorreant; simul tamen paterno modo loquatur ne 
postea relabentes peccata ex timore reticeant. 


3) Inveniuntur tamen in urbibus et regionibus industrialibus pueri ma- 
ture corrupti, in quibus notitia et malitia luxuriae praevenerunt aetatem, 
et de quibus dici debet : Tantillus puer et tantus peccatori 


4) Grave periculum et occasio proxima oriri possunt, si pueri et puellae, 
‘altera post septennium imo etiam ante, in eodem lecto decumbant. In 
hac re parentes sunt severe arguendi, nec facile admittenda excusatio 
ob paupertatem vel angustiam loci. Quod si aliter fieri omnino nequeat, 
*Haltem periculum imminuendum est, eo quod parentes filios filiasque 
vestitas lecto committant, atque invigilent, donec somno se dederint; 

et insuper efficiant, ut unus ex filiis (aut una) cui fidere melius possint, 
ipsos de minimo mali conatu moneat. « Quodsi ex confessione noverit 
occasionem proximam confessarius, pueros tractare debet sicut alios in 
Occasione proxima constitutos, eosque, et aliquando adigere debet, ut 
apud parentes instent pro separatione. Neque videtur aliqualis suspicio 
aut informatio apud ipsos parentes tanti semper aestimari debere quando 
sunt pueruli, quanti alias diffamatio aestimatur » (Lehmkuhl, Th. M. IL. 
n. 610-611). 


5) Si contingent pueros esse recidivos in gravia peccata, per se trac- 
tandi sunt sicut adulti, v. g. si perfecta discretione fruantur, quia spes est 
fore ut se emendent et redeant; saepe tamen dubium est an perfectum 
usum rationis habeant et tunc potius sunt absolvendi, quia dilationem 
absolutionis non facile intelligunt ac proinde ex ea non speratur fructus. 


6) Pueris non est imponenda obligatio veniam petendi a parentibus 
pro re determinata, quia hoc est supra vires eorum; — nec obligatio res- 
tituendi, quia hanc obligationem non intelligunt et ad restituendum ordi- 
nario impares sunt; casu excepto quo puer rem ablatam adhuc habeat : 
tunc enim restitutio est iniungenda ut a furto abhorrere discat. 


7) Omnino provideat confessarius ut pueros dedoceat qui erronee 
putant mortale esse quod non est nisi veniale : non raro enim contingit 
pueros a matribus hac in re perperam instrui et a levibus peccatis sub 
poena inferni deterreri, (v. g. a levi furto, mendacio, inobedientia). Cu- 
randum tamen ut levissimi peccati horrorem retineant. 


QUAESTIO SECUNDA 


De Semifatuis et Surdo-mutis 


I. Perpetuo amentes absolutionem recipere nequeunt cuius 
sunt incapaces, non ita semifatui (étourdis, demi-sots, sim- 
plots) : 

a) Isti si certo inter bonum et malum morale distinguere 
possunt, quamvis confuse, et aliunde bene dispositi videntur, 
absolvi possunt non solum semel, sed pluries in anno. S?d 
cum ob ingenii tarditatem, et memoriae debilitatem, veritates 
etiam necessarias vix memoria retinere valeant, curet confes- 
sarius eos ita disponere ut necessarios actus fidei, spei et 
contritionis eliciant, ita v. g. procedendo : Credisne in unum 
Deum? Credisne eum malos punire et bonis praemia largiri? 
Credisne tres esse personas in Deo, distinctas et perfecte 
aequales, et Filium Dei propter nos hominem factum fuisse 
suoque sanguine nos redemisse? Et ita porro pro motivis con- 
tritionis. 

b) Si dubitetur de sufficienti usu rationis et utrum possint 
graviter peccare vel non, meliori quo fieri potest modo ins- 
truendi ac disponendi sunt et sub conditione absolvendi m 
periculo mortis, imo aliquoties in vita, saltem semel in anno, 
et quoties probabile sit eos esse in statu peccati mortalis, ne 
scii, in peccato maneant si forte aliquod commiserint. 


c) Ut notat Reuter (o. c., n. 192), signum sufficiens discre- 
tionis non est quod quis revereatur clerum, aliqua mandata 
rite exsequatur, genua flectat, pectus tundat, quia haec facere 
potest eo quod videt ea ab alio fieri. At sufficiunt signa qualia 
indicata fuere pro pueris. 


IL De surdo-mutis. —a) Hi per se et secluso gravi in- 
commodo tenentur ad scribendam suam confessionem si 
scribere valeant et aliter confiteri integre non possint. At, 
quia id a quibusdam consideratur ut medium extraordinarium, 
non stricte imponatur, nisi aliter confiteri omnino non pos- 
sent; sed ad id faciendum suaviter inducantur, si scribere 
valeant (v. g. in lamina ardosia), cum ita melius procuretur 
integritas confessionis. Ad vitandum periculum laedendi 
sigillum, peracta confessione, statim in praesentia poeniten- 
tis, scriptura destruatur. 


b) Cum hodie sat facile instrui possint, curare debet paro- 
chus vel et confessarius, ut quantum fieri potest ad eas scholas 
mittantur ubi doctrinam christianam addiscere valeant, quo 
melius sua peccata confiteri ac detestari possint. 


C) Si vero hisce novis methodis instructi non fuerint, con- 
fessarius primum ab eorum familiaribus inquirat quaenam 
peccata frequentius committant et quaenam signa dare so- 
leant; deinde eos in aliquem locum occultum ducat, ubi signis 
peccata quaedam saltem modo confuso declarare suamque 
contritionem exprimere conentur; pariter quibusdam signis, 
v. g. oculos et manus ad coelum erigendo, crucifixum osten- 
dendo, eos ad contritionem hortetur, et absolute vel condi- 
tionate eos absolvat, prout certus vel dubius erit de eorum 
capacitate. Simili quoque modo poenitentiam indicare potest, 
v. g. ostendendo rosarium aut quamdam eius decadem. 


III. Animadversiones. — 1) Si confessarius non in initio sed 
in decursu confessionis advertat poenitentem esse surdastrum, non potest, 
gcneratim, eum coram adstantibus in locum remotum ducere vel monere 
ut alio tempore redeat, quando scii, ut facile fit, ingereret suspicionem 
peccati mortalis. E contra si omnino ab initio advertat. 

2) Putabant olim surdum eumdemque mutum et caecum a nativitate 
habendum esse ut perpetuo amentem, utpote incapacem institutionis. Nostra 
tamen aetate ars institutionis magis exculta nec tales ab educatione ex- 
cludit, et, quamvis res sit difficilior, non tamen reputatur impossibilis. 


3) « Si ob imperitiam linguae confessarius nequeat percipere omnia 
mortalia peccata, mittendus est poenitens, si commode fieri possit, ad 
alium linguae peritum; si vero sine gravi incommodo remitti non possit 
et saltem unum peccatum certum indicaverit, absolvi potest in tempore, 
quo urget praeceptum vel necessitas, qualis est etiam status peccati 
mortalis hominis itinerantis, qui brevi tempore confessarium habere non 
possit; nam tunc sufficit integritas formalis. Tenetur tamen poenitens mor- 
talia quae modo a confessario non fuerint intellecta, data occasione, 
alteri confiteri. Hinc etiam potest tacere peccata quae certo 'novit non 
intelligi. Quodsi habeat sola venialia, potest adire confessarium minus 
peritum linguae, neglecto altero... Denique si confessarius plane non 
intelligit linguam poenitentis, potest hic absolvi in necessitate, si se ac- 
cusat per signa in genere ». (Reuter, Neo-conf., n. 196). Potest etiam uti 
interprete, sed stricte obligatorium non est, ut constat ex resp. S. Off. 
28 Febr. 1633, dummodo signis possit manifestare saltem peccatum in 
genere. 

Ad auditionem illorum quorum linguam confessarius ignorat, utile esse 
potest schema quaestionum in variis linguis sibi invicem correspondentium, 
a D'Herbigny editum : Prudens 16 linguarum confessarius. Non tamen 
sufficit pro omni casu : rudes enim plerumque non intelligunt linguam 
excultam, sed uti solent vulgari idiomate vel specialibus terminis, prae- 
sertim ad designanda quaedam peccata; imo nec semper legere valent. 


QUAESTIO TERTIA 


De Adolescentibus et Iuvenibus 


I. Momentum confessionis iuvenum. — Confessarius ante 
oculos ponat : 


1) tanto inaioris momenti esse hoc efformandae iuventutis 
negotium, quanto iuventus pluribus gravioribusque periculis 
exposita est, tum generatim ex passionum evigilantia, tum 
speciatim hodiernis temporibus, ex sociis mundanis aut per- 
versis, lectionibus maleficis, pravis scholis, periculosis oblec- 
tamentis, timore humano, etc.; 


2) ut cum fructu operam suam conferat, imprimis necessa- 
rium esse a) ut sibi devinciat iuvenum animas eorumque 
fiduciam sibi conciliet, tractando eos cordialiter et affectu 
plene paterno, modo tamen semper digno et virili; b) caveat 
ne severe cum ipsis agat, sed fragilitati et inexperientiae 

eorum compatiatur : tunc viribus propriis confidere addiscent 
et monita confessarii, quibus erigentur, exsequi; 


3) deinde opus esse ut eos ad confessionem frequentem 
adducat, puta singulis mensibus vel hebdomadis, qua fiat ut 
a) a peccati habitu praeserventur, b) virtuti et pietati assues- 
cant, c) etiam in reliquo vitae saepius ad sacramenta 
accedant; 


4) optimum esse ut ducem habeant qui eos dirigat ut 
addiscant : a) moderari suas passiones, b) pericula vitare, 
c) ad vocationem tendere quam Deus eis destinavitl. 


II. De passionibus moderandis. — Ut passiones moderari 
addiscant oportet : 


1) Investigare quaenam sit eorum passio praedominans 
quae ex modo ordinario eorum cogitandi, loquendi et agendi 
sat facile innotescit. 


2) Investigationes factas iis manifestare, quo de necessi- 
tate sese corrigendi persuadeantur; quod eo facilius erit si iis 
ostendatur, qualis fiet vir qui illos, quos ipsi habent defectus, 
aetate iuvenili corrigere neglexit. 


3) Media suggerere opportuna, contra respectives defec- 
tus. Ita iis qui non cogitant nisi de delectatione, imponat agere 
ex amore officii et praecepti, secus in prohibitas delectationes 
se proiicient et vitam agent inutilem, — iis qui sunt vehe- 
mentes, ardentiores, irascibiles praescribat temperamentum, 
secus omnis excessüs capaces, ad minus in societate difficiles 


erunt et molesti; — iis qui pigritia laborant ac energia et 
animo carent, strenuum laborem et continuum conatum 
voluntatis praescribat, ne fiant inutiles omnino; — qui aliis 


invident serio moneat quia facile devenient ad calumnias et 
crimina ’. 


* Cfr. Reuter, o. c, n. 106-109; S. Alphonsus, Pr. Conf., n. 92-93; 
Aertnijs, Th. P., n. 128-138; Th. M., IL, n. 340-344; Marc, Th. M, 
II, n. 1849-1850; Theol. Mechl. de Poen. (4), p. 192, n. 65, sch. II; 
et P. 239, n. 85; P. X. Nicolay, A la conquête des âmes. Essai de 
psychologie et de pratique pastorale. Moralité des enfants et des jeunes 
gens; De Saegher, Bidden en strijden; Salsmans, Geestelijlce leiding 
voor studenten, in Pastor Bonus, 1920 en 1925. 

' Satis communitur, etiam hodie, quatuor praecipuae complexiones 
distinguuntur, quae tamen saepius mixtae in uno codemquc individuo 
inveniuntur et quidem variis gradibus, ita tamen quod una dominari 
soleat. Inter homines scii, alii sunt magis sensitivi quia vividius sen- 
tiunt, alii magis activi quia vehementius in sensationes reactionem 

4) Speciatim advigilent confessarii ut a saeculi corruptela 
et a carnis illecebris immunes praeserventur, aut in impudi- 
citiam lapsi statim erigantur, tum ob periculi universalitatem, 
tum ob lapsus facilitatem, tum ob emendationis difficultatem. 


5) luvenum indolis transformandae causa  confessano 
opus est a) magna animi firmitate in fine prosequendo et 
mansuetudine in monendo, b) magna prudentia et recto 
iudicio, quibus se aptet diversis iuvenum dispositionibus, 
c) multa patientia, quia opus est longioris durationis. 


exercent: inter priores alii sanguinis abundantia, alii nervorum organi- 
satione pollent; inter posteriores alii promptius et intensius ut cholerici, 
alii nisi tarde et remisse agunt, ut phlegmatici. Hinc quatuor com- 
plexiones : 

1) qui sensitivi sunt et sanguinei prompte et vivide sentiunt non 
autem intense et perseveranter, quare multum instabiles sunt; unde, si 
pietati et devotioni student, facile peccant et contritionem concipiunt, 
sed promissorum obliti, mox in peccatum retabuntur. Inter sanguineos 
numerantur Marcus Antonius, Ludovicus XIV, et Mirabeau: 

2) qui sensitivi sunt et nervosi multo intensius et durabilius sentiunt; 
unde et in iis passiones, sive ad bonum sive ad malum, multo vehemen- 
tiores sunt, (ac proinde moralis character maxime pendet ab obiecto 
ad quod sese vertunt); aliquam tamen instabilitatem pariter habent cx 
diversis emotionibus quibus dediti sunt (v. g. Voltaire, Fredericus II) 
et facile melancholici fiunt, quando idealem perfectionem quam pro- 
sequuntur attingere nequeunt (ita Pascal); 

3) cholerici non solum intense sed perseveranter cum maxima vi 
agunt, ambitiosi sunt, aliis dominari volunt et gloriam quocumque modo 
adipisci. Ita Caesar, Cromwell, Napoleo I; 

4) phlegmatici sunt duplicis generis: alii debiliores omni energia 
quasi destituti; alii fortiores, qui, licet magis frigide et lente, cum 
magno tamen robore et invicta constantia agere possunt. Ita sunt multi 
Batavi, inter quos eminuit Gulielmus postea rex Angliae factus. 

Cfr. de his Fouillée, Tempérament et Caractères, Paris, 1895. 


Confessarius totis viribus conetur iuniores iuvare ut quidquid boni 
in eorum charactere est assidue excolat, quidquid mali contrariis acti- 
bus corrigat. Ipsi variarum complexionum psychologica notio maxime 
utilis est, quo tutius suos poenitentes ad praxim virtutum dirigat: 

i. Sanguinei sunt suaves, affabiles, animosi, liberales, tractabiles, 
at etiam fervidi, contentiosi, ad voluptates proni et amores: laetabundi 
et leves animo amant dcli« ias, libenter ineunt amicitias, amantes sunt 
societatis, etc Ipsis suadendum est tum ut phantasiam cohibere studeant 
et piis imaginibus imbuant, sensuum oblectamentis in minoribus re- 
nuntient quo de se victoriam referre discant, mores graviores induant, 
vanitatibus et inanibus amicitiis valedicant; tum ut omnia magis deli- 
berate et constanter perficiant ex convictione et amore officii debiti, 
ne transuente ardore permoti aliquid supra vires assumant, et postea 
animo deiecti in desperationem cadant. — Similia valent, servata pro- 
portione, de nervosis; isti enim sunt valde excitati, propensissimi ad 
amorem, unde facile affectionem concipiunt, obnoxii sunt commotio- 
nibus veneriis. Mutabiles tamen sunt ct phantastici, proclives ad itnpa- 

III. De periculis arcendis. — Pericula a quibus arcendi sunt, 
praecipua enumerantur 


a) lectiones nocivae tum fidei tum moribus; b) item collo- 
quia turpia aut impia; c) mundana oblectamenta quae nostra 
aetate tam periculosa sunt, v. g. choreae, spectacula, cinema, 
frequentiora itinera voluptuaria quae sensum religiosum 
debilitant; d) nimia familiaritas cum altero sexu : puellis gc- 
neratim inculcandum est ut quantum fieri potest a societate 
et conversatione masculorum se abstineant; e) socii corrupti 
qui ad impudicitiam alliciunt, aut in religione indifferentes, 
impios aut incredulos se manifestant, qui et in institutis 
catholicae iuventutis inveniuntur, ac fugiendi ut daemonis 
emissarii, et superioribus denuntiandi sunt'; f) nimia fami- 
liaritas amicalis cum uno sodali, quae, etsi bono fine inchoata, 
frequenter degenerat in amicitiam non puram. 


IV. De vocatione et electione status. — Si adolescens men- 
tionem faciat de electione status, confessarius dirigat illum 
ad veram eius vocationem. Ad quod recolere oportet 


1) Ipsius non esse vocationem poenitentis determinare, 
sed solum detegere vocationem a Deo datam : est enim voca- 
tio specialis destinatio quam Deus eligit et dat alicui cum 
qualitatibus et auxiliis ad hoc necessariis. 


tientiam et zelotypiam ; unde apud illos amor ex teneritudine aliquando 
in aversionem convertitur. 

2. Cholerici sunt audaces, animosi ad aggrediendum, generosi; sed 
etiam praecipites, impatientes, iracundi, superbi, inhumani, duri, tenaces 
in propositis conceptis. Isti, sicut et nervosi, moderandi sunt ne, prae 
nimio ardore, excessibus indulgeant, sed praesertim movendi sunt ut 
suas passiones ad bonos fines vertant. Insuper contra pericula irae, 
vindictae, odii, inimicitiarum sunt muniendi, et monendi ut diffidant 
sibi. 

3. Melancholici sunt circumspecti, modesti, considerabundi, constantes; 
at etiam singulares, suspiciosi, proprii iudicii amantes, critici: vix 
amicitiam inire valent, solitudinem amant, ad odium, invidiam, vindic- 
tam moventur. Isti solatio indigent, ne tristitia et desperatione oppri- 
mantur; vitare debent solitudinem, otium et invidiam, utili labore sunt. 
occupandi, in virtutibus erga proximum exercendi. 

4. Phlegmatici sunt mansueti, fideles, pacifici, ductiles, sed etiam 
possunt esse  pusillanimes, inconstantes, desides, tepidi; difficulter 
excitantur ad bonum, carent fervidis passionibus, mediocritate facile 
contenti sunt, pacem amant et quietem, imo pacem et requiem virtuti 
falso tribuere solent Hi sunt animandi, excitandi ne sopiti, pigri et 
laxi fiant; non tamen acriter reprehendendi ne animum abiiciant. At- 
tollendi sunt ad considerationem aeternorum ut terrena bona et mala 
dcspiciant, et conatus ad maiora faciant. 

| De quo casu vide Revue Eccl. de Liège, t. IX, p. 410 sq. (mai 1914). 

2) Deum semper facere necessaria ut homo vocationem 
suam sequatur, tum aptitudines requisitas dando, tum in cir- 
cumstantiis externis ponendo convenientibus; quibus voca- 
tioni Dei correspondere, si non peccet, saltem sit possibile. 


3) Deum variis modis aliquem vocare, praesertim tribus 


a) vocatione subitanea et extraordinaria, uti fecit pro 
S? Paulo, 


b) mediantibus inspirationibus quibus, durante praesertim 
oratione, suaviter inclinat ad talem vivendi modum, ita ut 
clare constet de Dei voluntate; inclinatio oportet sit constans, 
tranquilla et purae intentionis, 


c) solo medio reflexionis naturalis, qua aliquis tranquilla 
mente et recto animo examinat quisnam sit status vitae qui 
eius aspirationibus, dispositionibus, mediis et intentionibus, 
ac saluti magis congruat. Duo ultimo modi saepe iunguntur, 
nam facile inclinatio sine reflexione, sicut etiam aliquando 
reflexio sine inclinatione exponit fallaciae. 


4) Ad cognoscendam poenitentis vocationem, sicut illum, 
ita et confessarium oportet orare, ac examinare dispositiones, 
aspirationes, qualitates, media et intentiones iuvenis, et om- 
nem influxum humanae considerationis removere, de sola 
voluntate Dei sollicitum. 


5) Re autem decisa, poenitens magna cum firmitate est 
dirigendus contra quascumque repugnantias, et difficultates 
obvenientes, aut considerationes amore proprio vel deceptio- 
nis timore suscitatas. Obstacula enim sive ab imaginatione 
vividiore, sive a mente haesitante, sive a natura rebellante, 
sive a daemone ortum habent. 


V. Speciatim A. circa statum religiosum : 1) quantum ad 
aptitudinem necessaria sunt : bona valetudo, ingenium rela- 
tive sufficiens cum recto iudicio, unde non conveniunt nota- 
biliter melancholici vel scrupulosi, indoles bona quae ferre 
valet onera vitae communis, pietas; — 2) quantum ad finem-. 
sit supernaturalis, v. g. sanctitas, zelus, reparatio, aut prae- 
servatio; non naturalis aut mundanus, ut commoditas vitae, 
complacentia parentum aut ambitio honorum; — 3) quantum 
ad conservationem vocationis, confessarius iniungere debet 
cautelam secreti, orationem assiduam et sacramentorum fre- 
quentationem, separationem a mundo, scii, quantum fieri 
potest ab omni dissipatione, mundanorum consortio, oblec- 
tamentis mundanis. 

B. Pro statu sacerdotali in saeculo, confessarius debet 
serio examinare sufficientem capacitatem praesertim intel- 
lectualem et scientiam competentem, maxime iudicium prac- 
ticum, rectum finem (sicut pro religioso) et probitatem vitae. 
Aspirantes ad sacerdotium sicut ad religionem oportet esse 
sanctos, imo potius sanctiores quia remanent in saeculi pe- 
riculis, et ideo ut quis bonus evadat sacerdos in saeculo, 
oportet ut prius egerit vitam valde exemplarem, remotam a 
mundanis oblectamentis, ab otio et a malis sociis, et deditam 
orationi et sacramentorum frequentationi, ac maxime castam, 
alioquin periculo damnationis se exponit. 

Notetur ea esse intelligenda de indiciis voluntatis divinae seu de vo- 


catione in actu primo et aptitudine proxima, nam vocatio formaliter et 
in actu secundo datur ab episcopo, nomine Christi. 


C. Pro statu matrimoniali, ad quem plerique homines, com- 
muni vocatione destinati sunt, confessarius moneat adoles- 
centes |) ne praemature de nuptiis inducendis cogitent aut 
procationem incipiant, aut puellae inter plures procos omnino 
leviter volitent; — 2) ut omne propositum vel propositionem 
matrimonii mox ad parentes referant, ad consilium et assen- 
sum eorum petendum, nec unquam cum dedecore familiae 
aut invitis parentibus velint matrimonium contrahere, quin 
iustam causam habeant ob quam excusentur; — 3) ut finem 
honestum proponant in contrahendo matrimonio : non meram 
voluptatem scii., sed salutem suam et filiorum, ac felicem in 
honestate et virtute mutuam vitam; — 4) sponsalia non con- 


trahant nisi instante iam matrimonio. 

Sponsi autem a) doceantur : ipsis, quoad carnalem delectationem, nil 
amplius licere quam omnino solutis; quapropter, ne tentationibus succum- 
bant, caveant nimiam familiaritatem, et matrimonii celebrationem ne diu 
differrant maxime vero caveant, tum propter periculum tum propter 
scandalum vitandum, ne in eadem domo cohabitent; b) hortandi sunt ut 
peccata sua diligenter confiteantur et ad s. Eucharistiam et matrimonii 
sacramentum pie accedant; c) quamvis proprio parocho incumbat spon- 
sos docere obligationes status coniugalis, utiliter tamen et a confessario 
breviter moneantur circa ea quae in matrimonio licent aut non licent, 
circa pacem servandam, et prolem conservandam, baptizandam et edu- 
candam. 


D. Quoad statum virginitatis in saeculo, puellis « quae vir- 
ginitatem suam lesu Christo consecrare cupiunt in saeculo, 
non permittat confessarius castitatem perpetuo vovere, nisi 
cognoscat eas bene fundatas in virtutibus, et edoctas in vitae 
spiritualis regulis, et praecipue in oratione exercitatas. Sub 
initio lis tantum permittere potest, ut castitatem per aliquod 
determinatum tempus voveant, nimirum a solemnitate ali- 
cuius ad aliam alterius ». Ita S. Alphonsus, Pr. conf. n. 93. 

VI. Dc procationibus '. — Occasione ineundi matrimonii 
solet fieri procatio, quo nomine vocari solet conversatio ada- 
mantium, intuitu futuri matrimonii aut saltem eius praetextu. 
De qua dicendum : 


A. Procatio quae fit intuitu futuri matrimonii de se est 
licita. Nemo enim tenetur ducere ignotam personam, sed 
quisque experiri potest qua indole, quibus moribus quibusque 
dotibus praedita sit. Unde in plerisque regionibus visitationes 
adamantium intuitu matrimonii moribus populi adeo inome- 
runt ut necessariae dici debeant. 

Sunt tamen periculosae, praesertim inter personas iunioies 
et minus timoratas, quia facile praebent occasionem peccandi 
contra castitatem, maxime ubi incipit maior familiaritas et 
libertas, et appropinquet tempus matrimonii, uti experientia 
constat et facile intelligitur ex concupiscentiae depravatione. 


B. Procatio illicita est inter personas quae non possunt, aut 
non serio intendunt matrimonium contrahere intra rationabile 
tempus. Seria enim spes futuri matrimonii unica est ratio ex 
qua licita evadere potest procatio; et ea absente non esset 
causa legitima periculo se exponendi. lamvero matrimonium 
contrahere 


1) non possunt ilii qui carent sive aetate idonea ad rem 
familiarem instituendam (secus enim procatio nimium protra- 
heretur) sive immunitate ab impedimento matrimonii nisi 
legitima adsit causa dispensationem petendi, sive libertate, 
uti aliquando milites, vel filiifamilias si parentes iuste dissen- 
tiunt propter indignitatem personae quacum conversari vo- 
lunt, aut propter indigentiam auxilii filiorum; 


2) non serio intendunt, saltem ordinario, quantumvis etiam 
protestentur, iuvenes, qui divites sunt, respectu puellae pau- 
peris, aut qui lam a primis colloquiis puellam ad peccatum 
sollicitant, vel saltem cautelas necessarias abnuunt; aut qui 
post rationabile tempus propositum matrimonii minime mani- 
festant, nuptiasve sine iusta causa iugiter differunt; 


3) non possunt aut non volunt intra rationabile tempus, 
qui procationem cum lapsus periculo per annos continuant. 
Quantum tempus sit legitimum, certa regula pro omnibus 


| Cfr. Haine, Th. M, I, q. 105; Marc, Th. M., I, m. 825-828; 
Th. Mechi., de Poen. (4) m. 85; Aertnijs, Th. M., II, n. 340-344; 
Frassinetti, Th. M-, nota 145 ad n. 460; Ballerini, de Poen., I, n. 
205-212; Noldin, Th. M., Ill, n. 433-434- 

casibus definiri nequit, sed prudenti arbitrio secundum di- 
versas circumstantias relinquitur; cui faciendo multum con- 
ducunt timoratorum praxis modusque cautus vel incautus con- 
versandi. Generatim loquendo si intra annum vel paulo plus 
matrimonium contrahitur, tempus modum non excedit. Quodsi 
iam nimis duraverit, curet confessarius ut vel abrumpatur, vel 
ad tempus interrumpatur, vel quamprimum matrimonium con- 
trahatur. 


C. Ut honesto modo peragatur et occasio peccandi averta- 
tur, procatio effectivis cautelis moderanda est, cuiusmodi sunt: 


1) ut adamantes sub eodem tecto non habitent, saltem diu, 
ob maximum periculum ex nimia consuetudine et familiari- 
tate oriundum; 


2) ut quamprimum obtineant consensum parentum (vel eo- 
rum qui ipsis loco parentum sunt) : si enim invitis vel insciis 
parentibus se frequentent, clanculo se invisuri sunt cum magno 
periculo; 

3) ut non solus cum sola versetur in locis a conspectu 
aliorum remotis, vel tempore nocturno; id enim si non fortuito 
sed consulto fiat, nonnisi ex causa libidinis aut cum summo 
periculo fiet. Haec est summi momenti cautela, ita ut obli- 
gatio parentum (praesertim matrum) sedulo invigilandi hac 
in re a confessariis tamquam gravis satis urgeri nequeat, non 
solum ratione conscientiae, sed et timore ne filiae corruptae 
in paterna domo dehonestatae consenescant; 


4) ut visitationes non nimis frequentes aut protractas ha- 
beant, quae familiaritatem et passionem pariunt. Quod aesti- 
matione prudentum est diiudicandum : generatim semel vel 
bis in hebdomada per unam alteramve horam immodicum 
non est; et immodica etiam tolerari potest si timor sit ne pros- 
perae nuptiae amittantur, dummodo cautelae rigidiores ser- 
ventur; 


5) ut omnia vitent quae periculum augere possunt, prae- 
sertim impudicos tactus, amplexus et oscula. Quod maxime 
inculcandum post inita sponsalia, aut instante matrimonio, 
cum sponsus sponsam ut suam respiciat, imaginatio matri- 
monii brevi secuturi libidinem commoveat et timor praegna- 
tionis evanescat; 


6) ut spiritualibus subsidiis speciali modo se muniant, prae- 
cipue frequentatione Sacramentorum. 


D. Adamantibus et sponsis licita sunt amplexus, oscula 

et tactus honesta, ad manifestandum et fovendum amorem, 
iuxta morem patriae; non tamen oscula vel amplexus pressi, 
saepius repetiti et per notabile tempus protracti, quia ordi- 
nario constituunt periculum proximum peccandi, scii, con- 
sentiendi delectationi venereae. Et sicut honestus est amor 
sponsorum, ita et delectatio sensibilis quae ex illo et eius ma- 
nifestatione sequitur, dummodo non sola intendatur propter 
se, sed ob alium honestum finem : amorem fovendum aut 
benevolentiae signum. Quodsi delectatio venerea forte ori- 
tura sit, sufficiens adest ratio illam permittendi, modo exclu- 
datur consensus in eam. Qui tamen in his demonstrationibus 
magis imminentem pollutionem sentiat, demonstrationem tunc 
suaviter interrumpere debet, si commode facere possit. 


E. Sponsa maxime hortanda est |) ne quidquam permittat 
quod coniugio reservatum est, tum ut suae dignitati, tum ut 
felicitati matrimonii consulat. Nam a) si sponsus insolenter 
agat cum puella, qua reverentia, urbanitate et moderatione 
se geret erga uxorem subditam? — b) secus brevi fiet ut 
sponsa iam ita sit in potestate sponsi, ut optionem frangendi 
sponsalia aut relationes iam non habeat; — c) nuptiae iam 
minus amabiles erunt pro viro, si ante matrimonium quodam- 
modo satietur; — d) quo magis ante nuptias carnalis libido 
foveatur, eo minus propter nobiliorem affectum iungentur; 


2) ne manifestationes amoris nimis liberas aut nimis multas 
admittat, nec a fortiori eas sollicitet : noverit a se facilius 
quam a iuvene sine commotione carnali plura exerceri posse; 
unde timeat peccato sponsi cooperari. Non peccat tamen si 
moderate admittit oscula quae exterius honesta sunt, quam- 
vis intentionem minus bonam suspicetur : soli enim actioni 
exteriori, non internae intentioni consentit ‘ 


F. Si procatio sit aliquibus occasio proxima peccandi, de- 
bent 


1) illam abrumpere, si absque gravi damno possunt prae- 
senti matrimonio renuntiare et alius matrimonii aequalis va- 
lons occasionem expectare : tunc enim occasio peccati volun- 
taria est; 


2) illam emendare, si sine peccato vel sine gravi damno 
illi matrimonio renuntiare nequeunt : v. g. ob sponsalia, pro- 
lem legitimandam, graves lites vitandas, aliud conveniens ma- 
trimonium vix sperandum. Tunc enim occasio moraliter ne- 


' Cfr. Vermeersch, De Castitate, p. 297-298. 

cessaria est. At tunc matrimonium quamprimum contrahant, 
et interea solitarie nunquam degant; quem in finem puella 
matrem aut sororem roget ut amasio praesente nunquam 
discedat; 


3) ad tempus illam suspendere, vel saltem diminuere no- 
tabiliter, si spes matrimonii sit omnino remota, (v. g. post 
mortem parentum); tunc enim occasio non est hic et nunc 
necessaria et separatio temporalis est imponenda. 


VII. De castitate et vitio pollutionis. — luvenes utriusque 
sexus frequenter vitio pollutionis seu solitarii peccati contra 
Sextum sunt subiecti, aut periculo illud contrahendi exponun- 
tur; quapropter confessarius advigilet ut adolescentes ab eo 
praeserventur, aut si contraxerint, illud extirpent. 

Confessarius eis inspiret : firmam spem et persuasionem 
certae victoriae, — odium vitii, — voluntatis robur acqui- 
rendum per firmam et fortem rationem agendi, — moderatas 
mortificationes, — propositi renovationem, — fiduciam ita 
ut non se existiment statim consensisse, — adspirationem vi- 
tae idealis, — atque confessionem post lapsum immediate 
instituendam, quantum possibile apud eumdem confessarium. 

Sedulo inquirendum est de tempore ex quo vitio dediti sint, 
de corporali eorum complexione, et de peccati circumstan- 
tiis. 

Quantum autem ad causam vitii, omnino notare oportet : 

1) Sunt iuvenes utriusque sexus, qui, habitu pollutionis irretiti, aut 
ob corporis complexionem nervosam vel sanguineam, vehementes ten- 


tationes experiuntur, et quamvis resistant et orent, nihilominus polluun- 
tur. Sciant pollutiones quas vere inviti patiuntur, sine peccato esse. 


2) Sunt iuvenes qui primum tentationi resistunt, deinde vero, si ten- 
tatio urgere pergat, ei cedere solent, putantes frustraneam esse resis- 
tentiam. Hi animandi sunt ad ulteriorem resistentiam : mox enim forsan 
secutura erit pollutio quae, utpote praeter voluntatem secuta, inculpabilis 
erit. 


3) Tandem inveniuntur alii qui, decumbentes in lecto, vehementes ten- 
tationes carnis patiuntur, quibus si positivam resistentiam opponere per- 
gant, obdormire nequeunt. His suadendum est ut, implorato divino au- 
xilio, et elicito dissensu, tuta conscientia passive se habeant, quidquid 
evenerit (S. Alphonsus, Th. M., I V, n. 9). 


4) Rarius inveniuntur abnormales, qui caeco et quasi insuperabili im- 
pulsu ducuntur ad pollutionem sibi active procurandam; de quo casu, 
qui maiorem requirit prudentiam, dicetur in q. 5. 


VIII. Animadversiones. — A. < Quod ad poenitentias iniun- 


qendas aut consulendas spectat, utiliores adolescentibus sunt illae quae 
iuvant ad bonam consuetudinem inserendam vel malam extirpandam, 

v. g. l) ut preces matutinas et vespertinas ad tempus bene persolvant; 
vel 2) ut examen vespere per octiduum faciant; vel 3) ut missae sacri- 
ficio (per dies aliquot) devote intersint illudque offerant ad certam vir- 
tutem consequendam vel vitium extirpandum; 4) si potui sunt detiti, ut 
proxima hebdomada (vel mense) popinam non adeant, cum sociis his 
vel illis non conversentur, vel ut aliquot diebus in honorem Christi vel 
B. V. aut angeli custodis vel sancti extra tempus prandii et coenae nihil 
comedant vel bibant; 5) si lusui sunt dediti similiter abstineant per tem- 
pus; 6) si sunt dediti otio, ut proximis quindecim diebus per horam mane, 
et per horam a prandio studeant; legant serium librum aut spiritualem, 
adeant imaginem B. V. in suo cubiculo appensam petantque per eius 
intercessionem gratiam tempus tam pretiosum ex meritis Christi con- 
cessum ad salutem operandam bene impendendi; 7) si sunt négligentes 
in rebus divinis, ut per aliquot hebdomadas nunquam absint a cathe- 
chismo, concione, sacro etc. Et similiter procedendum in aliis consuetu- 
dinibus (Reuter, Neo-confessarius, n. 108). 


B. Cum nostra aetate omnes cuiusvis conditionis homines curiosa in- 
quirere et legere velint, omnes hortandi sunt, ut bonos libros legant, 
honestos qui licite recreant, serios qui utiliter instruunt, maxime pios qui 
ad virtutem et devotionem inducunt; insuper a legendis malis scriptis, 
diariis, ephemeridibus, sive obscenis sive impiis, omnino abstineant, prae- 
sertim quae fidem catholicam aut omnem religionem impugnant. 


C. Illis qui ad universitatem pergunt vel in officinis industrialibus la- 
borant, commendandae sunt studentium aut operariorum catholicorum 
associationes, quibus Christiana eorum vita protegatur; ac etiam summi 
momenti est ut iuvenes isti habeant pium et doctum sacerdotem cui fi- 
deliter exponere possint non solum animi sui motus et tentationes, sed 
etiam difficultates et obiectiones, quas audierint contra fidem, ad illas 
diluendas. Atque etiam, prudenter edocendi sunt de periculis, si quibus- 
dam exponantur, quantum ad castitatem, et, si necesse sit, de pertinentibus 
ad vitam sexualem. 


D. Iuvenes praesertim interrogandi sunt de pravis cogitationibus, de 
indecentia in locutionibus, de otio et modo tempus terendi, de dilapida- 
tione pecuniae, de vanitate in vestitu, etc. Hortandi sunt ut horrorem 
concipiant nimiae familiaritatis aut aspectus morosi alterius sexus, ac 
omnis turpiloquii; imo ut socios carpant et fugiant qui sermones de rebus 
inhonestis miscere et secreti colloquii occasionem capere velint. Quare, 
exceptis probatissimis, potius tres quam duo tantum simul ambulent et 
ludant. 


QUAESTIO QUARTA 


De Viris et Mulieribus 


I. Momentum confessionis virorum. — Regulariter, in mi- 
nistranda Poenitentia, viri praeferendi sunt mulieribus, tum 
quia saepius maiora commiserunt peccata et magis indigent 

confessione, tum quia fructuosiores sunt eorum confessiones 
utpote qui maiore reflexione et constantia sunt praediti, tum 
quia, si in Christiana vita instituantur et conserventur, melius 
bonum erit, quod latius patet et maioris est efficaciae. Hinc 
maior cura iis quam piis mulieribus est impendenda, utpote 
necessaria magis ac utilis; praesertim iis qui de pietate non 
sunt multum solliciti et raro confitentur, de quibus in praesenti 
specialiter dicemus 

Nostris autem temporibus dolendum multos viros, in 
maioribus urbibus praesertim et regionibus industrialibus, et 
ex omnibus fere ordinibus, a sacramentorum frequentatione 
et religionis exercitio abalienatos existere. Cuius mali com- 
plures sunt causae : 


1) plures immerguntur ita in rebus materialibus et tempo- 
ralibus ut animum ad altiora attollere vix possint; 


2) dein mores existunt depravati, quos multi emendare 
nolunt aut se posse desperant, unde fit ut a sacramentis 
Ecclesiae se excludant; 


3) denique ipsa fides languet vel etiam extinguitur, quae 
est radix omnis vitae christianae morumque honestatis. Quam 
fidei iacturam praeparant et faciunt 


a) sciendi curiositas, superbia, et omnimodae libertatis et 
dissolutionis nisus qui aegre fert subiectionem quamlibet; 

b) cupido legendi impia et irreligiosa, atque usus conver- 
sandi cum incredulis qui iam inveniuntur non solum inter 
homines cultos sed et inter ipsam plebem; 

c) voluptates et luxuria quae late admodum patet et omni 
pudore deposito in publicum prodit, imo palam laudatur vel 
iam non pro vitio reputatur aut ab ipsis medicis consulitur; 


d) labores immoderati sive ex necessitate ad sustentatio- 
nem, sive ex immoderata siti bonorum temporalium, sive ex 
parte nimia vitae publicae aut sociali data, qui tempus ad 
cogitanda coelestia et ad pietatem non relinquunt. 


II. Modus agendi cum viris. — Ut praedictis malis reme- 
dium praestetur : |) curandum ut viri expectare non cogan- 
tur, ne scii, abeant et reverti amplius nolint, imo si possibile 
sit, eos prius quam feminas audiat confessarius, quia magis 
impatientes et occupati; unde timendum ne abeant, dum fe- 
minae facilius redeunt; 


| Cfr. Reuter-Lehmkuhl, Neo-conf, n. n8 a ct b; Frassinetti, 
Th. M., diss. IS, $ 2; Berardi, Praxis conf., n. 1134 et 1083. 

2) excipiendi sunt laeto vultu et affectuosa affabilitate, 
ita ut intelligant confessarium libenter eorum confessionem 
audire, etiamsi sint inferioris conditionis; 


3) regulae perfectionis (exceptis viris religiosis aut valde 
piis) non sunt iis suggerendae; sed potius confessarius totus 
in eo erit ut magnum contra peccatum mortale horrorem con- 
cipiant et muneribus proprii status satisfaciant; 


4) erga ipsos maiori indulgentia et omni bonitate possibili 
procedendum est, denuntiando iis dumtaxat obligationes de 
quarum existentia dubitari nequeat, sincere tamen, imo om- 
nino firmus et inflexibilis sit confessarius si agatur de fuga 
occasionis voluntariae et proximae, de onere restituendi, et 
de propriis officiis; nimia bonitas in hoc esset crudelitas; 


5) non sunt increpandi asperisque modis obiurgandi, sed 
potius paterna obsecrandi charitate, ex quo fiet ut, si confes- 
sarius omnino aliquid exigat, intelligant eum ex necessitate 
officii et ex vera charitate agere, ac aliter facere non posse, 
ad eorum bonum; 


6) uno verbo curandum est ut contenti maneant; unde sic 
ad redeundum alliciantur, idque maxime si sint magni pecca- 
tores, aut si raro ad sacramentum accedant. 


III. Consilia specialia. — Speciatim a)  insistendum est ut viri 


matrimonio iuncti curam familiae vitaeque domesticae non negligant, sed 
hanc obligationem ut praecipuam habeant; 


b) non tamen inter parietes domesticos includantur, ne a rebus publicis 
abstineant, praesertim boni catholici; sed ii adhortandi sunt, quantum 


possibile est, ut coetus ineant ad defensionem religionis et ordinis socia- 
lis; 


c) attendendum est quid legant et quos frequentent, ita ut consortium 
cum impiis declinent et a pravis libris aut foliis avertantur, cultiores ab 
ilis quae liberalism! et indifferentismi spargunt errores, plebei a scriptis 
socialisticls; imo boni libri aut diaria iis prudenter commendanda sunt. 


IV. Periculum in confessionibus mulierum '. — Nemo infi- 
ciatum ibit omnium scopulorum quos in hoc saeculo adire 
potest sacerdos, nullum esse magis luctuosum et periculis 
plenum; unde omnes auctores theologiae moralis, asceticae 
vel pastoralis et quotquot scripserunt pro sacerdotibus mi- 
nisterio sacro deditis, insistunt relationibus confessariorum 


| Cfr. Reuter, o. c, n. 110-113; S. Alphonsus, Pr. Conf., n. 119- 
120; Fraissinetti, Th. M., diss. 15, $ 3; Berardi, Pr. Conf., n. 1135 
et 1083; Aertnijs, Th. P., n. 139-143. 

ct poenitentium sexus feminei debite regulandis. Cuius ra- 
tiones sunt : 


1) Indoles feminea : a) ordinario mulieres vivida imagina- 
tione ac sensibilitate praeditae, minorem rationem ac volun- 
tatem manifestant, unde sunt sensibilibus commotae, 
inconsideratae et inconstantes; curiose inquirentes et multum 
loquentes; magis inhaerentes minutis circumstantiis quam 
solidis et immutabilibus principiis; facile querelas moventes 
et multa, etiam quin sciant, exaggerantes; b) natura debi- 
liores et propria de infirmitate consciae, finem suum assequi 
tentant variis artificiis, diverticulis ac insinuationibus, mira- 
que cum patientia; c) propter virum factae, et ipsi naturaliter 
subditae, facile ei subiiciuntur, libenter eius societate gau- 
dent, illum naturaliter quaerunt, maxime autem sacerdotem 
aut religiosum vel quia alii mulieri non addictus, vel ex vani- 
tate quia consideratione gaudet, vel quia character generosus 
eius vocationis allicit; quodsi aliquem ament, facile amor in 
vehementem passionem transit; d) ordinario minus deprava- 
tae quam viri, peiores evadunt feminae si corrumpantur, quo 
casu magis insaniunt et multo sunt periculosiores. 


2) Hinc primum periculum timendum est nimia erga femi- 
nas fiducia : non facile credendae sunt in earum querelis et 
lacrimis, sed potius hortandae ad patientiam, nec audiendae 
in iis quae de aliis dicunt, nec ob ipsis magis est postulandum 
quam publice repeti possit, nec insidiosis quaestionibus 
respondendum quibus ideas, gestus et praesertim fragilitates 
nostras cognoscere student, maxime facta quae respiciunt 
clerum aut Ordinem religiosum. 


3) Periculum gravius est affectio erga eas nimia aut inor- 
dinata. Rarae sunt feminae quae occasionem huic non. 
praebent, quam saepius sine prava intentione, aliquando etiam 
malitiose provocare solent 


a) Multae sunt quae, multiplicatis bonitatis signis et tenerae 
attentionis, sacerdoti se devovent, quibus affectio earum 
nutritur et augetur, et a quibus socerdos non semper manet 
immotus; quodsi aliquatenus cedat, facile oritur tentatio peri- 
culosa quoad personas quibus frequentius et intimius con- 
versatur, maxime dum adsit in istis personis formositas. 


b) Aliae ex quadam indigentia ut ament et amentur 
ductae, de industria quaerunt affectionem provocare sacerdo- 
tis; erga quas opportunum erit summam adhibere vigilantiam, 
insuper eas, pro posse, edocere ut aspirationis satisfactionem 

quaerant vel in altiore erga Christum amore, vel in legitima 
unione coniugali. 


c) Aliae denique impudentes, idem ex malitia intendunt, 
quae noscuntur levioribus et nimis liberis actibus ad quos 
ordinario devenerunt propter imprudentes concessiones 
sacerdotis. Istas oportet irrevocabiliter recusare, quia ipsis 
sacerdos iam nullum bonum procurare potest; unde sibi quae- 
rant alium confessarium, quem ceteroquin facile invenient. 

Quamvis itaque eximiores sint quaedam mulieres quae, 
virtute spectatissimae, etiam supra viros erigantur, rarissimae 
tamen sunt tales mulieres fortes, rariores adhuc omnino 
tutae, quae nulli periculo causam praebent : omnes enim 
sumus fragiles ac lapsum timere possumus; unde nec aetas 
nec virtus, nec maxima perfectio, nec habitus religiosus pos- 
sunt esse legitima ratio severas cautiones relinquendi. 


V. Modus agendi cum mulieribus. — Itaque confessarius, 
iunior praesertim, si sit consideratus et prudens, periculum 
istud non potest non pertimescere. Qui timor sanctus ipsi 
pro custodia erit. Sequentia autem media adhibebit qui peri- 
culum timet. 


1) Qui periculum timet assidue fervideque auxilium divi- 
num flagitat, suumque ministerium exercendo cor suum 
saepius ad Deum attollit ad conservandam illam animi tran- 
quillitatem, imo quasi insensibilitatem et indifferentiam nun- 
quam satis existimandam, ne erga mulierem concipiat 


affectum qui ruinosus esse potest et tam facile subintrat, 
maxime inter iuvenes. 


2) Qui timet periculum, oculos custodit nec illos unquam 
iniicit in accedentes aut recedentes poenitentes, nec istas fixo 
aspectu considerat. Nonnulli omnes poenitentes statim 
cognoscunt...; beati qui nullam cognoscunt nisi forte aliquam 
extra confessionale quis alloqui debuerit : signum erit quod 
cor et oculos apprime custodierit. 


3) Qui timet periculum, non utitur locutionibus nimis 
familiaribus aut blandis verbis quae affectum  sensualem 
redolent vel passionem suscitant, sed modeste, serio, ac reve- 
renter omnino poenitentes alloquitur, — etiam si talem ob- 
servantiam non expectent, — in iis respiciens solam imaginem 
L C. eius sanguine redemptam. Sermo cum feminis, ait 
S. Bernardus, sit (etiam in confessione) rarus. non nimis 
frequens; brevis, de rebus scii, necessariis, ita ut etiam in 
consiliis spiritualibus brevitati studeatur et simplicitati; et 

austerus, ut paterna cum gravitate semper procedatur atque 
expressiones nimiae teneritatis et levitatis omnino evitentur. 


4) Qui periculum timet, rectitudinem ac magnam purita- 
tem intentionis habet, ac aditum cordis severe praecludit 
teneris affectibus, etiam si provocentur praeclaris animi 
dotibus vel singularibus virtutibus quae in una alterave relu- 
cent; imo erga tales maiori advertentia opus est, quia pericu- 
lum est maioris adhaesionis, et spiritualis amor solet limites 
debitos transgredi : sanctitas enim, ut experientia probavit, 
hallucinationibus ansam saepius praebet. 


5) Qui timet periculum, in certis materiis quam purissime 
interrogat : contentus si speciem peccati cognoscat eiusque 
causas et occasiones, de modo non inquirit curioso. 


6) Qui timet periculum, cavet ab omni cum feminis amicitia 
et familiaritate illasque, etsi pluribus annis audiat, tamquam 
extraneas habet, domi non invisit, nec permittit eas ad do- 
mum suam venire colloquendi gratia. Si enim sit iunior est 
vigilantia opus; si senex, ut aliis sit exemplum, nec etiam 
tunc semper abest periculum. 

Has adhibendo cautiones poterit confessiones audire quin 
in sancti ministerii exercitio ullum casum lugere debeat, cum 
gratia Dei. 


VI. Speciatim cavenda.— 1) Meminerit Eccli. XLI, 15 : < Cu- 
ram habe de bono nomine », ut non solum sit castus, sed curet haberi ut 
talis, procul ab omni suspicione conscientiae minus purae, exemplo Christi 
qui contra castitatem numquam passus est sibi quidquam obiici; — quodsi 
extra confessionem poenitentes suas videre oporteat, circumspecte agat, 
solus cum sola secreto non sedeat, nullius manum tangat, nec suam ab 
ulla tangi permittat. 


2) Caveat insuper ne videatur aegre ferre si poenitentes ad alium con- 
fessarium divertere contigerit : id enim ex inordinato affectu procedit et 
Occasio esse potest confessionis sacrilegae. Quapropter si poenitens ma- 
nifestat desiderium alium adeundi, congratuletur ipsi sacerdos, nisi forte 
confessarium noverit minus idoneum; quo casu curet ut ad alium, cui 
ignota est, accedat. Quodsi alium ipsa adierit, non interroget confessa- 
rius de tempore quo ultima vice confessa sit; in his scii, totalem indif- 
ferentiam servet. 


3) Quando accedit poenitens inconsueta, non ostendat se eam cognos- 
cere; quodsi semel vel altera vice fiat, nihil quaerat; si autem ageretur 
de stabili confessarii mutatione, inquirenda essent motiva, utilis consilii 
dandi causa. 


4) Caveat confessarius omnem inter varias poenitentes partlalitatem. 


5) In personis mundanis, ut corrigantur, attendendum est ad peccata 
sibi propria, praesertim si sint vel putent se esse melioris conditionis. 
< Quaedam magni diei partem comendo corpus et fucando faciem litant 

superbiae aut vanitati: stant ad ostium et templum frequentant ut videant 
et videantur, laudari et honorari appetunt; aliis laudem et honorem in- 
vident iisque detrahunt, sectantur luxum in vestibus, pectus gestant nu- 
dum, amant visitationes, tempus ludendo et confabulando... perdunt, 
mane in plenam diem vertunt, divina negligunt, aut tantum ultimo sacro 
interesse volunt. Idolum earum est commoditas et mundus muliebris » 
(Reuter, Neo-Confessarius, n. 111). Quodsi tales sint coniugatae, invigi- 
lantes erunt magis vanitati quam rei domesticae et proli educandae; qui- 


bus firmiter sunt exponendae obligationes status et media emendationis 
praescribenda. 


VII. De viduis notat Aertnijs, Th. P., n. 143, q. 2. : Confessarius 

« 1° quantum in ipso est, det operam ut castitatem custodiant. Si conatus 
esset irritus, impellat eas ad secundas nuptias. 2« Hortetur ut familiam 
diligenter administrent, filios suos in officio contineant, integramque ser- 
vent auctoritatem suam. 3? Illas, quae honeste se gerunt, et a secundis 
nuptiis abstinere decreverunt, in suo proposito confirmet; ideoque mo- 
neat eas ut quemcumque expetitorem sfatim abnuant, omnemque fami- 
liaritatem cum altero sexu caveant, nam secus propositum brevi evanes- 
ceret. 4° Matronas divites avertat a vita otio, vanitati, et deliciis dedita; 
excitet vero ad pietatis charitatisque opera factitanda ». 


QUAESTIO QUINTA 


De Abnormalibus 


I. Varii status pathologici. — Causae in hodiernis tempo- 
ribus nervosae agitationis non raro occurrentes, quae plus 
minusve humanam libertatem impediunt et vitam moralem, 
sunt status pathologici seu morbi animi, qui ita dicuntur, non 
quod anima seu spirituales facultates in se aegrotae esse 
possint, sed quia, propter male affecta corporis organa, in 
specie centra cerebri, et facultates sensitivas, in actione im- 
pediuntur transitorie vel permanenter. lamvero, qui tali statu 
morbido laborant, solent vocari abnormales. Hi secundum 
diversa distinguuntur genera, iuxta diversos eorum morbos, 
quorum praecipui hic numerantur ': 


' De his solent theologi tractare in doctrina de actibus humanis. 
Praecipua desumpsimus ex Vermeersch, Prümmer et Tanquerey; etiam 
optima habet Salsmans in opere Geneeskundige plichtenleer; et in 
articulo: Abnormalen in den biechtstoel, in Pastor Bonus, Aug. 1927. 
— Praeterea conferri possunt: P. Janet: Les Obsessions et la Psy- 
chasténie, les Névroses; Névroses et idées fixes; Dr Raymond: Mé- 
vroses et Psychasténie; Rauh et Revault: Psychologie appliquée «i 
la morale; Ribot: Les maladies de la volonté; GrasKet: Demifous 

1) Phrenisis, in qua falsa proferunt aegroti iudicia quae 
radicitus insanabilia sunt, quia perpetuis vel temporaneis 
hallucinationibus decipiuntur, aut perturbatas habent conso- 
ciationes imaginationis, ita ut eorum vita psychica vitae som- 
niantium aequiparari possit. Hinc in delirio (etiam si sit 
monomania, seu hallucinatio ad unum argumentum circum- 


scripta) liberi non sunt; per deliriorum intervalla nihil per se 
libertatem impedit. 


2) Obsessio mentem ita occupat ut obsessus quibusdam 
rebus cogitandis aut faciendis adstringatur. ludicium practi- 
cum satis turbat, ut saepius levi tantum culpae locus relin- 
quatur, et vix in illis possit dari peccatum mortale. Sed, 
praeter obsessiones perpetuas, aliae sunt quae in quibusdam 
tantum adiunctis gignuntur; unde extra statum obsessionis, 
tenentur infirmi praecepto de fugiendis occasionibus morbidae 


excitationis ad inhonesta patranda, et si id libere violent 
rei sunt. 


Ad obsessionem reducuntur phobiae, ideae fixae, scrupuli 
intensiores *. 


3) Impulsus caeci seu propensiones invincibiles in statu 
morbido esse possunt, sive immediate obtineant actum aon 


et demiresponsables; Psychisme inférieur; La responsabilité des cri- 
minels; Axenfeld et Huchard: Traité des Névroses; Pitres et 
Regis: Les Obsessions et les Impulsions; Van Velsen: Hypnotisme, 
suggestion, psychothérapie; Francotte: La raison et la folie (Rev. 
des Q. scient, d. 27); Vigouroux: Traité de médecine, t. III; Dubois: 
Les psychonévroses et leur traitement moral; Père Raymond: Le 
guide des nerveux et des scrupuleux; Eymieu ; Le gouvernement de 
soi-même (vol. 2); Surbled: La morale dans ses rapports avec la mé- 
dicine et l'hygiène, t. III; Boule: Questions de responsabilité (N. R. 
Thél. 1910); D'Agnel et d'Espiney: Direction de conscience et Psy- 
chotérapie des troubles nerveux; Capellmann-Bergmann: Pastoral- 
medesin (lat. et gai. vers.); Familler: Pastoral-Psychiatrie; Bessmer: 
Storungen in Seelenleben; Die Grundlagen der Seelenstórungen; See- 
lische Helfe ei Nervenleiden; Die Krankhaften Hemmnisse der Wil- 
lensfreiheit (in Stimmen); Schloss : Propádeutik der Psychiatrie (gall, 
vers.); Huber: Die Hemmnisse des  IVillensfreiheit; Krieg: Die 
IPissenschaft der speziellen Seelensorge; Rómer: Psychiatrie und 
Seelesorge (optimum opus quamvis auctor sit protestans); Weber: 
Zwangsgedanken und Zzvangszustande in pastoral-psychiaticher Bcur- 
leilung; Tummers: De nieuwere richting in de strafwetenschap; Van 
der Hoeven: Psychiatrie (ubi aliquando sunt conceptiones positivistac); 
Roels: De Psychologie van den zeil; Schimm Van der  Loeff en 
Harnhoorn: Zielsziekten en hunne verpleging; Antonelli: Medicina 
pastoralis; Gemelli: De scrupulis, psycho-pathologiae specimen; etc. 
etc... 

| De remediis et educatione contra obsessionem et phobias. Cfr. 
Prümmer, Th. M:, I, n. 95; et Vermeersch, Th. M., I, n. 85 

deliberatum, sive frustraneam resistentiam vincant, ita ut 
actus nihilominus eliciatur. Hinc alii sunt mere mechanici seu 
motivi, qui saepe sunt sine affectu, ut v. g. apud idiotam; — 
alii psycho-mechanici vel etiam mere psychici, qui fiunt cum 
distinctiore perceptione et fortiore affectu, ac saepe relin- 
quunt partialem libertatem. 

Omnes supponunt personam suggestibilem, nam passiva 
eius docilitas pendet ab intensitate cuiusdam phantasmatis 
quod motum insuperabilem sat facile gignit. Ita alii noscuntur 
ad mendacia, alii ad internas blasphemias, alii ad suicidium 
aut homicidium proni, alii ad furta, ebrietates vel incendia 
prout cleptomania, dipsomania, pyromania laborant; quibus- 
cum tamen non sunt confundendi qui ex habitu sunt fures, 
ebriosi, mendaces, etc. : hi enim profecto non sunt abnormales, 
sed peccatores ex malitia. 

Non facile dignoscitur utrum impulsus sint vere irresisti- 
biles, sed ex omnibus adiunctis diiudicandum est utrum 
solummodo minuatur an tollatur libertas. Ultimum facile 
supponi potest a) si actio naturali concupiscentia explicari 
nequeat, b) si post actionem malam animus quietus et conten- 
tus manserit, c) si aliquid fiat quod quis ceteroquin omnino 
abhorreat; — non tamen semper tollitur libertas. Unde ap- 
plicari possunt quae in Tr. de Actibus humanis traduntur de 
violentia, de metu et de concupiscentia. 


4) Abulia reddit voluntatem impotentem ad volendum 
efficaciter quod exoptatur, sive otiosa maneat, sive quasi in- 
vita, contra iudicia practica sua, quaedam quaerere vel fugere 
cogatur. In 1^ casu, infirmus saepe a quibusdam positivis 
officiis excusatur, quia libertas ad minus satis diminuta est; 
in 2? casu valent dicta de impulsibus. 

Abulia tamen quandoque non est universalis, sed ad quos- 
dam actus aut certa tempora limitatur. Insuper potest esse 
voluntaria et libera in causa, quando quis scienter et libere 
hunc statum induxit, v. g. sine sufficienti ratione voluntatem 
constanter abdicando. 


5) Neurasthenia est status pathologicus.consistens in fati- 
gatione habituali systematis nervei ex causa organica aut 
psychica, in quo nervi apparent debilitati et exhausti, ita ut 
agens, quamvis sui compos, maxima inconstantia laboret, 
multumque physice et moraliter deprimatur. Quare minuitur, 
quin tamen tollatur libertas. Hinc infirmi satis facile excusari 
possunt, quando, taedio cedentes, praecepta quaedam posi- 
tiva, praesertim mere ecclesiastica, tamquam nimium onus. 

negligunt. Per se tamen peccare existimandi sunt si, prae 
tristitia, quaerant turpes delectationes ad quas morbus ipse 
non impellit. 


6) Hysteria, quamvis de eius causa disputent, etiam secum 
fert deordinationem et pertubationem nervei systematis, sed 
multo graviorem quam neurasthenia, quae in ingenti sugges- 
tabilitate morbida consistit, ex qua sensibilitas minuitur aut 
ad tempus extinguitur in quibusdam corporis partibus 
(anesthesia) dum in aliis multo intensior redditur (hyper- 
esthesia); nascuntur quoque corporis motus plus minusve 
deordinati, necnon vividae hallucinationes aut vehementes 
passiones quae valde instabiles sunt, liberumque voluntatis 
exercitium, sicut rectum iudicium et sensum moralem, valde 
praepediunt. Unde in praxi, nonnisi ex omnibus circumstan- 
tiis, et ipsorum hystericorum declaratione, cognosci potest 
quanta libertas in ipsis maneat. Agitatio tamen hysterica 
(crise, accés de grande hystérie) cum gravi reatu componi 
nequit. 

7) Gravior adhuc est epilepsia larvata seu recondita quae 
ad varia mira, turpia, atrocia patranda impellit: ad iniuriam 
inferendam, blasphemias, turpia colloquia, percussionem, ho- 
mocidium, etc.; non quidem constanter, sed interpositis longio- 
ribus intervallis, quin infirmus horum omnium memoriam 
retineat. Agitatio seu crisis epileptica certo cum gravi reatu 
componi non potest. Sed extra furorum tempora mens est 
sana et perfecte libera; nisi aliquando accedat transitoria 
perturbatio psychica 

Praedictae perturbationes omnes, etiam si affectum aut 
voluntatem afficiunt, originem trahere videntur ex obnubila- 
tione aut diminutione cognitionis intellectualis. 


II. Signa conjecturalia invincibilis inclinationis, quibus 
plus minusve dignosci potest an ineluctabili inclinationi quis 
cederit, desumuntur ex variis circumstantiis, praesertim simul 
sumptis : 

1) si pluribus vicibus et quasi instinctive et velociter ad 
modum meri instrumenti actionem quamdam posuerit, sine 
ullo proprio commodo, sensibili delectatione aut satiatione 
vilis instinctüs; 

2) si egerit ex nervosa quadam anxietate seu inquietudine 


| De hypnotisme non instituitur sermo, quia non est morbus, sed 
phaenomenon causa extrinseca inductum. 

quae, actione peracta, statim decidit et quiescit; dum e contra 
in statu tranquillo et quieto ita numquam agat; 


3) si sincere, et sine ulla dissimulatione, miretur propriam 
operationem, ac se sponte conscium affirmet quod sub im- 
pulsu cuiusdam violentiae egerit; 


4) denique si haereditaria labe videatur infectus, qua scii, 
etiam parentes vel consanguinei eadem pathologia videantur 
laborare. 


Speciatim, in materia castitatis et luxuriae, abnormalis aliquando datur 
propensio quasi invincibilis ad sexualem delectationem, nempe hyperes- 
thesia sexualis seu erotismus, qui pro diverso sexu vocatur : satyriasis 
aut nymphomania. Cuius diversae species numerantur * : 


a) propensio vehementissima ad pollutionem sibi procurandam, prae- 
sertim apud quosdam iuvenes utriusque sexus; 


b) exhibitionismus seu inclinatio ad exhibendas in publicum venereas 
partes aut operationes, omni pudore relicto; 


c) homosexualitas seu uranismus, i. e. perversa inclinatio ad eumdem, 
et quasi insensibilitas ad alterum sexum; 


d) perversio sexualis, qua delectatio procuratur venerea ex iis quae 
eam procurare non sunt nata. Quae manifestatur in sadismo, quo violen- 
tias et cruciatus inferunt aliis ad delectationem sexualem sibi procuran- 
dam; — in masochismo, quo e contra, intuitu eiusdem delectationis, vio- 
lentias et cruciatus subire volunt; — in fetischismo quo libido excitatur 
visione vel imaginatione rerum indifferentiarum (capilli, calcei, panni, etc.) 
quas mens consociatas concipit rebus sexualibus : cui medendo oportet 
illam consociationem disrumpere et, pro posse, e memoria delere. 


III. Quoad imputabilitatem et responsabilitatem, non au- 
diendi sunt Deterministae et Criminalistae, qui omnes fere 
malefactores ut aegrotos irresponsabiles habent, nec multi 
medici aut Psychiatriae cultores, qui nimis facile negant liber- 
tatem actionum et imputabilitatem. Sed e contra, meliores 
inter eos affirmant non solum libertatem generatim non extin- 
gui, verum etiam in corpus, non obstante huius nativa 
propensione, maximum ab anima exerceri influxum; qui 
proinde in morbis mentalibus curandis suggestionem seu 
persuasionem moralem solent adhibere, imo et beneficum in- 
fluxum sacerdotis agnoscunt. Insuper, pro maiore parte 


homines sani sunt, non abnormales; hi ultimi constituunt 
exceptionem. 


Hinc pro praxi notetur 


1) abnormales perfecte liberi manent relate ad alia in qui- 
bus abnormales non sunt; 


| De quibus conferri possunt nostrae Quaestiones de  Castitate et 
Luxuria, p. 99-102. 

2) in iis circa quae abnormi affectu laborant, saepe libertas 
et imputabilitas est attenuata et diminuta, non tamen ita ut 
semper mortale fiat veniale; 


3) generatim tamen non extinguitur libertas; quaproter id 
non est supponendum, sed e contra praesumitur adesse liber- 
tas sufficiens; 


14 j etiam si libertas valde imminuatur aut extinguatur, id 
potest esse et saepius est voluntarium in causa : quo enim 
magis conscii sint de invincibili propensione, eo magis occa- 
siones et circumstantias fugere tenentur morbidae excitatio- 
nis qua ad inhonesta feruntur; 


5) casu quo responsabilitas valde minuatur aut quasi 
extinguatur, id non est dicendum poenitentibus, quia augeret 
eorum concupiscentiam et ad actus magis temerarios induce- 
ret, ita ut iam sine ullo freno aut retentione ruerent in vitium:, 
resistere scii, desperantes, iam omnia sibi permitti putarent. 


Quare imprudenter iudicant confessarii qui statim ex paucis 
indiciis ad gravem abnormalitatem et multo magis qui ideo 
ad inculpabilitatem | concludunt et excusant; imprudentius 


adhuc agunt si, consolamenti causa, id talibus poenitentibus 
revelent. 


Et ita praesertim in materia castitatis, relate ad illos qui habent com- 
plexionem extraordinariam eroficam (sive nativam, sive adventitiam ex 
lectionibus, spectaculis, vesanis amoribus), qua assidue premuntur libidine 
indomitae carnis, ita ut minima scintilla magnum producat incendium 
quod nonnisi expleta passione extingui solet, cogitationibus et phantas- 
matibus repleantur et vehementibus carnis tentationibus agitentur, ac 
finaliter in opus prorumpant. Tales 


a) generatim et per se excusari non possunt, praesertim si ad opus 
pervenerint; nec etiam, si dubia sit eorum responsabilitas, possunt iis 
permitti praefatae commotiones et actiones, sub praetextu quod proba- 
biliter non sunt peccata formalia : non enim licitum est se exponere peri- 
culo proximo consensus etiam dubii, sed peccatum formale certo modo 
est vitandum. Est scii, casus in quo systemata probabilitatis applicari 
nequeunt, sed via tutior est eligenda; 


b) hinc, quoties saltem in opus proruperint, potius praesumendi sunt 
rei, et tunc regulariter non permittantur accedere ad sacram communio- 
nem sine praevia confessione; 


C) praeterea, nisi media omnia naturalia et supernaturalia diligenter 
adhibeant, caste vivere non valent; 


d) unde confessarius eorum misereatur, eosque paterna sollicitudine 
et magna cum patientia adiuvet; ideo animos illis addat ad luctandum, 
urgeat eos ad sedulo fugienda omnia pericula castitatis, ad frequenter 
orandum et bonum propositum resistentiae renovandum, ad frequenta- 
tionem sacramentorum, ad mortificationem in cibo, potu et somno, ad 
adhibenda quoque alia media physica aut certas medicinas; 

e) generatim benignus sit erga illos in concedenda absolutione, etiam 
si sint recidivi, propter eorum fragilitatem intrinsecam; si tamen etiam 
essent occasionarii, rigidius tractandi essent ob proclivitatem eorum ad 
voluptates. 


IV. Quoad curam et medicationem notandum : Qui gradu 
acuto abnormales sunt, simpliciter committendi sunt medico 
psychiatri fido et catholico; pro aliis confessarius ad sanatio- 
nem persuasione rationali et suggestione conferre potest, ut 
scii, obsessiones, ideae fixae et impressiones nocivae paula- 
tim minuantur et e mente deleantur. Ad quod, invocato 
saepius divino auxilio, 


I) fiduciam excitet poenitentis : oportet enim ut iste sanari 
velit et intelligat id sui docili submissione et voluntatis edu- 
catione esse procurandum: 


2) magna bonitate et simul inflexibili firmitate procedat; 


3) media quaerat indirecta quibus mentem poenitentis a 
nocivis paulatim avertat et sanis ideis bonisque affectibus 
repleat. Ita v. g. agat ut abnormalis egoismus personae 
hystericae abstergatur, ad quod etiam consulat distractiones 
et delectationes honestas, nimia exercitia mortificationis pro- 
hibeat, opera misericordiae et charitatis erga proximum 
praescribat. 


V. Animadversio de hystericis. — Cum confessarius etiam 
personas hystericas utriusque sexus audire debeat, oportet 
muniatur contra pericula et damna quibus exinde exponitur. 


Ad quod utile erit signa distinctiva cognoscere, seu hyste- 
riae stigmata. Quae symptomata quasi infinita sunt et semper 
variabilia, ita ut in hysteria nil constans videatur quam eius 
inconstantia. Praecipua autem signa tradimus ad quae alia 
reducuntur. 


A. Physiologice hysteria est morbus mentalis qui triplici phasi mani- 
festatur : la est scn.wif/lo globuli n ventre ascendentis ad guttur, ubi 
sensum cuiusdam constrictionis producit; 2a est nervosa crisis cum cla- 
moribus et destitutione sensuum; 3a est anesthesia vel et partialis para- 
lysis. 


B. Psychologice autem character distinctivus, ait Card. Mercier (Psy- 
chologie, n. 233) est mentalis inaptitudo coordinationis syntheticae, ac 
proinde perpetua animi mobilitas et inconstantia abnormis. « Mira quae- 
dam mutatio affectuum laetitiae et tristitiae usque ad anxietatem, irri- 
tabilitas, pavor, amor, odium, quorum causae minime comprehenduntur, 
infirmos istos quam maxime molestos reddunt omnibus, qui cum iis agere 
debent ». Ita medicus Capellmann, Medicina pastoralis, de V« praec.. 

app. de hysteria; et Prümmer. Th. Mor., I, n. 96 : « Persona hysterica 
nunc exsultat mentis iubilo, postea propter futiles rationes tristatur usque 
ad mortem; hodie cum magna fiducia accedit ad confessarium vel medi- 
cum corumque mandata fidelissime observat, cras conqueritur de confes- 
sario et medico tamquam de hominibus sine corde et intelligentia ». 
Exinde : 


1) Sub respectu sensationis, perceptiones ita ultra modum augentur 
et exaggerantur, ut et hallucinationes producant. « Exigui impulsus in 
nervos sensibiles, ait Capellmann (l. c.), ad vehementissimas eos promo- 
vent querelas de acerbis doloribus; phantasia iis simulacra proponit eosque 
in statum adducit, qui extasi et somnambulismo valde similis est. Non 
raro simulato religionis fervore excitatio libidinosa, crescens usque ad 
nymphomaniam, satis callide occultatur, ita ut circumstantes, imo ipsi 
medici clericique iuniores miserandum in modum fallantur. » E contrario, 
ita morbus aliquando aggravari potest, ut persona alias pudica omnem 
pudorem abiiciat et aperte tentet alias ad impudicitiam. 


2) Sub respectu consociationis, imagines et repraesentationes tam vividae 
sunt ut habeantur pro realitate. Ex quo sequitur defectus veritatis et ve- 
racitatis, et quasi appetitus mendacii. « Qui defectus se manifestat tum 
in actionibus, tum in verbis. Persona hysterica decipit se. decipit alios, 
licet id non faciat semper scienter aut ex malitia. Hinc apud illam inve- 
niuntur aliquando actiones, quae prima fronte consideratae apparent mi- 
raculosae, v. g. visiones coelestes, apparitiones diabolicae, ieiunium per 
complures hebdomadas protractum (clam autem ipsa manducat), imo et 
stigmata sanguinea in manibus, pedibus et latere. Haud raro etiam 
putida mendacia narrat hystericus de rebus et factis aliorum, imo pessime 
denigrat honorem confessarii » (Prümmer, |. c.). 


3) Sub respectu affectionis, adest egoismus exaggeratus, seu ingens 
propensio omnia ad se ordinandi, ita ut omnes ipsi attendant. « In pluri- 
mis horum infirmorum exoritur studium indomitum commovendi mise- 
ricordiam atque miserationem, sibi comparandi aestimationem et omnium 
oculos ad se convertendi » (Capellmann, l. c.); ex quo nascitur exigentia 
emotionum et vitae intensae cum periculorum discrimine. « Persona hyste- 
rica solet omnia ad seipsam referre. Quapropter continuo lamentatur, 
alios homines ipsam non satis considerare vel ipsam offendere multigenis 
lisque reapse futilibus rebus. Exinde etiam conatur, ut alii ipsi commi- 
sereantur. Magnam satisfactionem persentit, si alii homines eius dolores, 
angores, labores agnoscunt vel admirantur. Sin autem alii ipsam negli- 
gere videntur, tunc omnibus viribus, etiam exaggerationibus et mendaciis 
obtrudit se suumque statum. De proximo non curat, nisi propter egois- 
mum. Hinc etiam saepe offendit proximum, non quidem factis gravibus, 
sed quasi ictibus acüs, ita ut cohabitantes aut saepe conversantes cum 
ila tolerare debeant multa incommoda. Uno verbo : persona hysterica, 
quidquid agit, quidquid patitur, omnia ad suum honorem aut utilitatem 
aut satisfactionem refert » (Prümmer, 1. c.). 

Ex quibus facile intelligitur quantopere oportet ut caveat ab hyste- 
ricis clericus, monet sapienter Capellmann (l. c.), « ne fallatur rebus 
nonnunquam valde miris, neve fraude decipiatur ab istis infirmis valde 
callidis vereque pervicacibus ad ea, quae sibi proposuerunt assequenda. 
Infirmi isti, ut satisfaciant cupiditati suae fallendi, nec dolorem, nec 
laborem, nec molestias cuiuscumque generis recusant. Cum  perversae 
cogitationes fraudesque. sive ab infirmis ut tales cognitae, sive non co- 
gnitae, saepissime ad fervorem religionis piefatisque spectent, clerico et 
praesertim iuniori saepius datur occasio, ut ab istis infirmis revera fati- 


89 


getur saepeque sero cognoscat, se melius iisdem nunquam operam praes- 
titisse ». Imo, cum mendaces sint, non raro falso accusant alios de lu- 
xuria secum commissa; qua de causa sacerdos extra confessionem ne 
loquatur solus cum sola, ut calumniose accusari nequeat. 

Notetur autem hysteria, praesertim paroxismo hysterico, rarissime quem- 
quam mori; quapropter sacerdos, quoad sacramentorum administrationem, 
si persona quam scit esse hystericam crisi laboret intensiore, cautus sit 
oportet. 


VI. Monitum. — Ex eo quod in foro civili, a crimine quidam ab- 
solvantur, non est concludendum ad absentiam omnis imputabilitatis et 
reitatis. Ius humanum non punit nisi eos qui certo rei probentur signis 
externis; insuper plura crimina puniri non solent nisi ab hominibus inte- 
grae mentis committantur, cuiusmodi certo non sunt qui morbo psycho- 


logico laborant. Qui in foro autem conscientiae nihilominus rei esse pos- 
sunt. 


QUAESTIO SEXTA 


De Infirmis et Moribundis 


I. De Sacramento Poenitentiae moribundis ministrando. 
— De moribundis ordinariis nihil speciale occurrit dicendum; 
solum spectandi sunt illi qui loqui non possunt et saltem 
apparenter sunt sensibus destituti. Isti hac ratione ab integri- 
tate materiali confessionis excusantur; sed in contritione aut 
eius sensibili manifestatione ac confessionis essentia possunt 
deficere, quae tamen sunt materia proxima sacramenti aut 
conditio sine qua non absolutionis. 

De iis valet principium : eos absolute absolvendos esse si 
certo sunt dispositi, eamque dispositionem aliquomodo mani- 
festaverint, conditionate quotiescumque aliquomodo, etiam 
tenuiter, probabile sit absolutionem iis esse profuturam. 

Nam sacramenta sunt propter homines, et in extremis 
extrema sunt tentanda; unde in casu necessitatis extremae 
licitum est uti materia dubia et sacramentum exponere peri- 
culo nullitatis, dummodo aliqua, etiam tenuis, probabilitas 
adsit absolutionis validae et suscipienti utilis. — Non tamen 
sufficit mera possibilitas, cum in rebus practicis probabilitas, 
non mera possibilitas, attendatur; secus omnes essent rebapti- 
zandi, et omnes sacerdotes rcordinandi, quia stricte possibile 
est Baptismum vel Ordinem esse collatum invalide. 

Aliis verbis : lex religionis est sacramentum non posse ex- 

poni periculo nuilitatis; lex charitatis obligat in casu necessi- 
tatis ad assistendum proximo. Charitas autem magis obligat 
quam religio. Unde in casu extremae necessitatis, lex religio- 
nis cessat manente lege charitatis. Melius est enim sacra- 
mentum exponere periculo nuilitatis, dummodo aliqualiter 
probabile sit quod possit esse validum, quam hominem relin- 
quere expositum periculo aeternae damnationis. 


Hinc |) moribundus est absolvendus absolute: a) si habeat 
in praesenti quaedam sufficientia signa contritionis, vel b) si 
momento absolutionis, sensibus omnino destitutus, signa iam 
praebet nulla, sed antea quaedam praebuit ipsi sacerdoti, imo 
C) si coram testibus petierit sacramentum vel sacerdotem et 
interim loquelam et usum rationis amiserit : in istis enim casi- 
bus adest contritio virtualiter permanens, et confessio suffi- 
ciens saltem | mediante interprete facta; a materiali autem 
integritate confessionis certo certius excusat tanta necessitas. 


2) Moribundus, qui nullum poenitentiae signum praebet 
nec explicite praebuit, absolvendus est conditionate : a) si 
christiane vixerit, vel b) fidem servaverit. Tales enim merito 
praesumi possunt velle christiane mori, insuper actum contri- 
tionis elicuisse antequam usum rationis amitterent, vel et tunc 
elicere per lucidum aliquod intervallum atque per suspiria vel 
motus oculorum vel labiorum vel alia huiusmodi signum sen- 
sibile forsan exhibere, etsi sacerdos non distincte percipiat. 
Unde possunt absolvi, sub conditione tamen, quia non certa 
adest contritio, sed solum aliqua contritionis probabilitas. 
Tales censentur qui catholicae fidei signa servarunt, v. g. nu- 
mismata, rosarium, scapulare, hisque aequiparantur ignoti qui 
probabiliter sunt catholici, eo quod in regione catholica vitam 
degerunt. Imo c) moribundus catholicus qui in ipso actu 
peccati, v. g. in ebrietate, adulterio, duello, rationis usum 
amisit, secundum aliquos probabiliter ita absolvi potest, dum- 
modo ex eius vita habeatur aliqua probabilitas contritionis, 
quatenus momento quo usum rationis se amittere senserit, 
mentem forsan mutaverit et peccatum detestatus sit. 

3) Nullo modo est absolvendus ille qui post vitam impie 
peractam, antequam rationis usu privaretur, ex contemptu 
positive recusaverit (nisi talis agendi ratio revocata censeri 
possit aliquo contritionis signo) : tunc enim deest omnis con- 
versionis probabilitas. Quamvis enim influente gratia insigni 
certo certius converti potuerit, id omnino est improbabile, 
utpote nulla solida suffultum ratione. 

4) Eodem modo ac catholici, schismatici sensibus destituti, 
qui sunt in bona fide, absolvi possunt sub conditione, remoto 
tamen scandalo (S. Off. 20 Iui. 1898 et 17 Maii 1916). 


5) Item haeretici qui sunt in bona fide, et simul sacramen- 
tum Poenitentiae admittunt; non tamen si hoc reiiciunt, quia 
illis deest intentio illud recipiendi Et quamvis habeant 
voluntatem sese salvandi, non tamen voluntatem sacramentum 
recipiendi et confitendi, seu sese salvandi per tale medium. 
Vellent forsan confiteri, si sacramentum Poenitentiae esse 


necessarium salutis medium scirent, nunc autem id non 
volunt. 


Quando sacramentum schismaticis aut haereticis ministrare 
licitum non est, curet sacerdos ut eliciant actus fidei, spei, 
charitatis et contritionis perfectae. 

Notetur in praedictis casibus semper expedire ut sacerdos, 
antequam absolutionem impertiatur, moribundum alloquatur 
et ad contritionem excitet : Experientia enim constat esse 
moribundos, qui audire, quamvis non loqui nec signa certa 
dare, valeant; quo casu et ipsi hoc modo ad contritionem 
iuvantur. 


II. Corollaria practica. — 1) Si de valore Baptismi acatholi- 
corum sit probabile dubium, clam sub conditione baptizari debent, ante- 
quam absolvantur. 


2) In dubio positivo an aliquis sit paganus, haereticus vel catholicus, 
potest absolvi sub conditione. 


3) Non possunt absolvi (nec ungi) etiam sub conditione, qui certo mor- 
tui sunt; sed ex recentibus experimentis constat vitam per aliquod tempus 
in corpore posse manere, etiam quando quis ultimum suspirium edere 
visus est, quia generatim vita non nisi successive a corpore recedit. Hinc 
quidam ex iis qui apparenter mortui erant (v. g. suffocati, aquae vel igni 
erepti), post tres horas, rythmico linguae tractu, ad vitam reducti sunt. 
Quapropter, coeteris positis conditionibus, absolvi (et inungi) possunt 
ii qui tali processu quaedam signa vitae saltem sensitivae praebent; imo, 
sub conditione, ii qui, quamvis mortui videnntur, iuxta ordinaria signa, 
prudenter supervivere existimantur. Certa tamen mortis signa merito 
habentur cessatio completa ct per tempus durans motus cordis, et inva- 


dens corruptio corporis seu putredo iam incepta; minus certum rigiditas 
cadaverica. 


In praxi, deficiente certo mortis signo, si non possit hic et nunc haberi 
iudicium medici : 


| Quidam concludunt a pari sicut pro schismaticis, et arguunt ex 
allegato decreto S. Off. 17 maii 1916. At decretum loquitur de schis- 
maticis, non de haereticis; paritas autem non adest, quia schismatici 
admittunt sacramentum Poenitentiae, non ita generatim haeretici. 

a) in casu mortis omnino repentinae, generatim absolvi possunt infra 
2 vel 3 horas, quia tunc probabile est per aliquod tempus manere vitam 
propter resistentes vires vitales quae non subito destruuntur; non diutius, 
quia probabile amplius non est, etsi possibile sit, in casu extraordinario, 
vel per aliquot dies vitam manere latentem. Excipitur, si mors fuerit vio- 
lenta, v. g. ex compressione vel abruptione membrorum principalium, 
quia tunc mors est evidens. 


b) In casu mortis ordinariae ex diuturno et paulatim consumptive mor- 
bo, non possunt absolvi, quia vitam manere non est probabile. 


c) In casu mortis intermediae, ex morbo diuturno sed cum influxu 
repentino novo, quae « complicatio » audit et expectatam mortem valde 
accelerat, videntur posse absolvi per lapsum circiter semihorae post 
obitum apparentem. 


4) Conditio apponenda haec est : si es capax, non autem illa : si es 
dispositus. Cum enim probabile sit aliam contritionem (sinceram scii, sed 
non appretiative summam) requiri ad capacitatem et validitatem reci- 
piendae absolutionis, aliam (scii, appretiative summam) ad dispositionem 
requisitam ut producat fructum (gratiam), et ideo sacramentum posse re- 
viviscere : formula si es dispositus, in casu quo dispositio abesset, sa- 
cramentum redderet prorsus nullum et eius reviviscendam in perpetuum 
impediret. E contra forma si es capax, sacramentum relinqueret validum 
in casu quo contritio illa minor adesset quae sufficeret tamquam pars 
sacramenti, et non adesset illa maior quae requiritur ut dispositio ad 
iustificationem; unde moribundo contritione maiore sese disponente, sa- 
cramentum revivisceret et poenitens consequeretur gratiae effectum. Et 
hoc sensu S. Thomam (Suppi., q. 9, a. 1) interpretantur Caietanus (opusc. 
de confessione), S. Antoninus, et veteres Themistae, ut Capreolus et 
Paludanus. 

A fortiori idem est dicendum de Extrema Unctione, quia certum est 
dispositionem, scii, contritionem, requiri ad solum fructum, non ad essen- 
tiam et validitatem, sed ad hanc sufficere solam intentionem sacramentum 
recipiendi ‘ 


5) In casu extremae necessitatis, forma brevissima est adhibenda : Ego 


te absolvo ab omnibus censuris et peccatis in nomine Patris et Filii et 
Spiritus Sancti. Arnen. 


6) Quot autem vicibus potest moribundus absolvi? Si sit sui compos, 
quoties brevem confessionem instituat seu signa doloris de novo mani- 
festet et velit absolutionem recipere. Si sensibus sit destitutus, quoties 
ratio probabilis sit certioris dispositionis aut novae necessitatis; sine spe- 
ciali ratione id facere bis vel ter in die aut interiecto 3 vel 4 horarum 
spatio, ut quidam dicunt, non videtur admittendum, quia non adest ratio 
sufficiens tam facile exponendi sacramentum periculo nullitatis. 


III. De Extrema Unctione. — Extrema Unctio non est 
danda Christianis omnibus qui sunt in periculo mortis, sed 


| De sacramentis sub conditione si es dispositus non ministrandis, 
articulum conscripsimus in periodico Revue Eccl. de Liège, nov. toot), 
qui sat generatim approbationem tulit peritorum. Quasdam tamen dif- 
ficultates movit P. Castillon in Nouv. Revue Thiol., maii 1910, quas 
examini subiecimus et quibus fecimus satis in Revue Eccl. de Liège, 
iul. 1910. Huic nullum ulterius succedit responsum. 

adultis periculose aegrotantibus : ad eius valorem enim, 
praeter Baptismum, requiritur ut quis sit a) peccator ac 
proinde adultus, seu usum rationis habeat; b) aegrotans peri- 
culose; c) intendens recipere sacramentum. Itaque sacramen- 
tum recipere non possunt ; 


|) Amentes nisi antea usum rationis habuerint, et tunc 
intentionem formaverint recipiendi Extremam Unctionem. 


2) Sani, etiam si sint in periculo extrinseco' mortis, ut 
damnati ad mortem; periculose navigaturi vel praeliaturi, nisi 
postquam lethale vulnus receperint; mulieres quae regulariter 
cum aliquo periculo mortis pariunt, nisi ob specialem infirmi- 
tatem timenda sit mors, aut ex partu vires iam sunt valde 
'debilitatae; ac qui periculosam incisionem sunt subituri, nisi 
ex infirmitate contracta iam sint in periculo mortis; — e 
contra ungi possunt ii quibus ex infirmitate non tantum im- 
minens sed etiam probabile est periculum intrinsecum mortis, 
uti omnes qui infirmitatem contraxerunt quae probabiliter 
mortem inferet, veneno infecti, graviter vulnerati, qui post 
incisionem chirurgicam valde debilitantur, imo et senes decre- 
piti etiamsi nullo speciali morbo laborant, nam ipsa senectus 
est ipsis morbus insanabilis (can. 940, $ 1). 


3) Qui non intendunt sacramentum recipere; intentio 
autem non requiritur actualis aut virtualis, sed sufficit habi- 
tualis, non retractata, etiam implicita, qualis est intentio non 
moriendi sine sacramentis catholicorum aut moriendi sicut 
catholicus, non autem simplex intentio sese salvandi. Hinc: 


a) Per se regulariter danda Extrema Unctio, infirmis 
omnibus quibus conceditur absolutio, etiamsi sint sensibus 
destituti. Ratio est quia est medium salutis securius quam ipsa 
absolutio, nam certum est Extremam Unctionem remittere 
peccata mortalia (lac. V, 15) et certum est etiam ipsam esse 
validam, si absolutio certo valida haberi nequit. Quando enim 
sufficientia desunt signa externa contritionis et ideo absolutio 
est valde dubia, Extrema Unctio valide recipitur, quia con- 
tritio, quae est pars sacramenti Poenitentiae, non est pars 
Extremae Unctionis ad eius valorem requisita, sed tantum 
dispositio ad eius fructuositatem. 


b) Per accidens tamen fieri potest ut sit deneganda Ex- 
trema Unctio, quando sine scandalo adstantium dari non 
possit alicui homini impio iam sensibus destituto, cui absolutio 
clam concessa fuit; item illi qui iam apparet mortuus. Scanda- 
lum saepe praecaveri potest clam administrando unctionem 

unam, vel etiam monendo adstantes; quodsi ita fieri non 
possit, sacramentum denegetur, quia malum spirituale multo- 
rum praevalet conjecturali bono unius. 


c) In dubio num infirmus usum rationis attigerit, num in 
periculo mortis reipsa versetur vel num mortuus sit, sacra- 
mentum ministretur sub conditione (can. 941 ). 


d) Extrema Unctio ministretur absolute iis omnibus etiam 
peccatoribus qui intentionem in vita habuerunt non retracta- 
tam catholice moriendi (can. 943) — sub conditione : si es 
capax, si agitur de ignotis, vel de iis qui non certo vivunt, 
(ut iam dictum est), vel de peccatoribus ita impiis ut dubitari 
possit an habeant intentionem catholice moriendi; — non vero 
ilis qui impoenitentes in manifesto peccato mortali contuma- 
citer perseverant (can. 942). 


e) In casu necessitatis. Extrema Unctio est ministranda 
una sola unctione in fronte, cum forma : per istam sanctam 
unctionem indulgeat tibi Dominus quidquid deliquisti. Arnen. 
Quodsi mors non sit secuta, aliae unctiones adiungantur sicut 
in rituali indicatur, et quidem absolute, non sub conditione. 
Unctio in renibus iam est omittenda; unctio pedum ex quali- 
bet rationabili causa omitti potest (can. 947). 


IV. De Viatico. — Sensibus destitutis Viaticum A) dene- 
gandum est 1° peccatoribus etiam ordinariis et occultis, nisi 
certa signa poenitentiae dederint; 2? item illis quorum dispo- 
sitio ignoratur; 3? amentibus et semifatuis, nisi antea habue- 
rint intentionem saltem  implicitam communicandi. Ratio 
generalis est quia ex una parte Sacramentum non est neces- 
sarium, ex alia parte reverentia erga tantum Sacramentum 
anteponenda est utilitati coniecturali fidelium. 


B) E contra concedendum est iis qui certo sunt in statu 
gratiae, dummodo tamen absit omne pro Sacramento pericu- 
lum irreverentiae, quod provenire potest ex iis qui sint furiosi 
aut qui Sacramentum sunt evomituri, aut qui illud deglutire 
non valent. In casu vomitus non est danda Sacra Communio 
nisi pluribus horis vomitus cessaverit; consulatur medicus, 
alias experimentum potest tentari, tantillum panis dando, et. 
si aegrotus illud sat diu retineat, etiam potest dari particula 
consecrata. Quodsi grave dubium permaneat, potius dene- 
gandum est magnum illud, cum non sit necessarium. Sacra- 
mentum, quam tantae exponendum irreverentiae. 

Notetur autem tussim non esse confundendam cum vomitu, quia sputa 

non proveniunt ex stomacho; unde ex tussi non est periculum pro sacra- 
mento, nisi sit assidua. 

Si autem de capacitate deglutiendi dubium sit, experimenti causa aegroto 
administratur quid liquidi, et si hoc deglutiri valeat, sacra Hostia vel 
saltem particula ipsi conferri potest in parva quantitate aquae vel vini 
ope cochlearis. 

Ceterum etiam extra periculum mortis, ut hostiam vel particulas ori 
adhaerentes possint infirmi deglutire, post hostiam dari potest ablutio 
aquae vel vini, quamvis haec prius deglutiatur quam hostia : violatio 
enim ieiunii saltem moraliter non praecedit communionem, imo lex ieiunii 
praescribit tantum ut nihil sumatur ante Sacramenti sumptionem, et hoc 
adimpletur. 


V. Casus. — In articulo mortis nonnulli possunt occur- 
rere casus, qui specialem praebent difficultatem, quique, nisi 
praevie fuissent examinati, recte solvi non valerent. 


1. Saepe accidit ut sacerdos vocetur ad peccatorem publi- 
cum moribundum. Quo in casu sacramenta non sunt ei 
publice ministranda, praesertim Viaticum, nisi publice repa- 
retur scandalum; quodsi sit impossibile, deferri potest occulte. 
Et quidem 


a) regulariter pro peccatoribus ordinariis ipsa publica 
delatio Eucharistiae, est sufficiens retractatio seu signum 
quod poeniteant, 


b) pro magnis peccatoribus declaratio fiat retractatione 
coram testibus. 


C) pro iis autem qui vivunt in occasione proxima, v. g. in 
concubinatu publice noto, prius auferenda est occasio; quodsi 
sit impossibile vel urgens extrema necessitas, absolutio et 
Extrema Unctio dar possunt clanculo post promissionem 
scandalum tollendi; et communio deferatur occulte, post pro- 
missionem coram testibus scandalum quamprimum tollendi. 

In casu concubinatus vel matrimonii civilis examinetur an 
matrimonium non sit ineundum ad legitimandam prolem vel 
ad promissionem adimplendam; quo casu sciat confessarius 
Ordinarium dispensare posse ab omnibus impedimentis iuris 
ecclesiastici, exceptis presbyteratu et affinitate in linea recta 
(can. 1043), et si tempus desit recurrendi ad Ordinarium, id 
etiam posse parochum vel ipsum sacerdotem (can. 1044). 


2. Fieri etiam potest quod mulier aut puella illegitime 
gravida, nemine id sciente, in imminente sit mortis periculo, 
lamvero post quartum praegnationis mensem inceptum, fun- 
data adest spes ex utero matris mortuae, foetum vivum extra- 
hendi. Unde mulieri est gravis obligatio ut rem directe 
personae cuidam detegat, ita ut post eius mortem operatio 

caesarea fieri possit et infans baptizari. Quod praestare 
potest 


a) scribendo litteras in quibus declaret se velle ut post 
mortem uterus aperiatur et proles baptizetur, quas litteras 
subsignatas et occlusas tradat personae fide dignae solum 
post mortem aperiendas. Sic enim famae suae in quantum 
fieri potest, ac saluti prolis providetur. 


b) Si scribere non valeat, aut non velit, viva voce rem 
manifestet personae omnino discretae quae nonnisi post eius 
mortem factum revelabit. 


c) Ceteris paribus, ad eiusmodi munus prae aliis eligendus 
est medicus qui fortasse rem sub secreto professionali iam 
novit, qui aptius famae matris familiaeque providere valet et 
qui, urgente necessitate, statim ad sectionem et Baptismum 
procedere potest; minus apti sunt parentes qui timore infa- 
miae nimio a revelatione forsan abstinebunt. 


d) Ipse confessarius nonnisi aegre et loco ultimo onus 
revelandi in se suscipiat, praesertim si timeat ne exinde sacra- 
mentum reddatur odiosum propinquis puellae *. 

Confessarius autem poenitentem ad hoc inducat sua- 
dendo et commendando, non autem tamquam obligatorium 
imponat, si experiatur id poenitentem certo recusare : tunc 
enim inutiliter bonam fidem turbaret, quod de facto non 
prodesset infanti et matris saluti obesset. Si tamen haec 
dubitet et de obligatione interroget, confessarius obligationem 
fateri debet. 


Puellae quae infirma est ex ipsa graviditate possunt clam 
deferri sacramenta ad servandam famam. 


3. Moribundus potest etiam esse impius qui opere vel 
scripto fidem impugnavit, de quo casu, si tempus sit, prius 
consulatur Ordinarius. Est autem talis aegrotus admo- 
nendus de obligatione scandalum auferendi et retractandi 
errores; ad quem finem declaret(per se vel per confessarium) 
coram testibus se errores omnes ab Ecclesia damnatos re- 
tractare et profiteri doctrinam catholicam integram, vel for- 


| Notat De Smet (de Sacr. in gen. Bapt. et Confie., p. 257, nota 3); 
« Melius forte erit si permittat puella quod iam ante mortem cautis- 
sime et sub gravissimo secreto moneatur medicus vel obstetrix ad hoc 
ut, morte superveniente, praesto sint ad operationem parati. Bonum 
etiam videtur ut, si fieri potest, praeter personam extraneam idoneam, 
etiam pater vel mater ab ipso puella moneatur, ne postea operationi per- 
agendae contradicant ». Dubitamus tamen ista semper fore opportuna. 

mulam retractationis subscribat, aut saltem coram testibus 
consentiat ut confessarius suam retractationem  divulget. 
Quodsi scandalum perseveret, tollendum est in quantum est 
possibile, v. g. scripta e commercio sunt tollenda, aut scriptum 
retractationis legendum publicetur. 

Qui autem nomen dedit sectae massonicae, debet insuper 
abiurare sectam, et si possibile sit et tempus sinat, insignia 
et scripta massonica dare, et nomina ducum, si quae noverit. 
Ordinario manifestare. 

Notetur autem excommunicatum posse ab omnibus censu- 
ris in periculo mortis a quocumque absolvi. 


4. Aliquando moribundus ad restitutionem tenetur vel ad 
reparationem damni, quo casu : 


a) si reperiatur in bona fide, nec supersit tempus eum de 


sua obligatione prudenter monendi, aut praevideatur non 
profutura monitio, ea omissa est absolvendus, 


b) si speretur fructus aut si poenitens non sit in bona fide 
(v. g. si dubitet), tunc monendus est et ad restitutionem 
statim adiuvandus, nam si ipsa valeat tunc impleri, non suffi- 


cit hoc onus transferre ad haeredes, quibus non facile est 
fidendum, 


C) si restitutio statim fieri nequeat et obligatio occulta sit, 
committat pecuniam confessario vel potius alii viro fideli ut 
creditori secreto remittatur. Si vero pecunia non habeatur, 
illam summam ipsi creditori in testamento relinquat, omissa 
restitutionis mentione; vel etiam codicillum adiiciat quo iubeat 
haeredes dare summam personae fidae secundum voluntatem 
aegri expendendam; aut si notarius commode haberi non 
posset (in regionibus vel circumstantiis ubi huius officium 
requiritur), verbo vel scripto declaret se tertio schedulam 
reliquisse ad notificandum quid post mortem fieri velit seque 
velle id habere valorem testamenti; 

d) si obligatio non sit occulta, nec statim impleri possit, 
confessarius procuret ut per haeredes certo facienda sit 
restitutio, sive per schedulam creditori tradendam, etc... 

Si dubia sit obligatio restituendi, ut fieri potest in admi- 
nistratione bonorum, curet aegrotus ut re examinata, suum 
cuique tribuatur. 

Si autem fama sit restituenda, faciat meliori modo quo 
possit, verbo, vel scripto si opus sit publicando, aut retrac- 


tatione coram testibus qui publice possunt attestari. Optima 
autem restitutio famae fit per tertiam personam magnae 
auctoritatis. 

5. Quomodo agendum sacerdoti, si ad peccatorem occul- 
tum cum viatico adveniens eiusque confessionem excipiens, 
eum indispositum inveniat? 

Respondet Haine, Th. M. Ill, de Euch. q. 43 


Sacerdos a) « eum omnino disponere conetur. 


b) Si certo maneat indispositus, quia v. g. occasionem 
proximam nolit relinquere, vel restitutionem gravem et certo 
debitam promittere non velit, non licet eum absolvere. 


c) Quod communionem spectat, enixe inducendus est, ut, 
peracta confessione, declaret publice se nolle iam Eucha- 
ristiam suscipere. 

d) Si hoc declarare deneget ac communicare velit. Eucha- 
ristia ei, licet indisposito, ministranda est, ne violetur secre- 
tum confessionis ». 

Ad quod periculum vitandum, praestabit ut in hospitalibus 
vel domibus clinicis, sacerdos aut soror infirmis curandis 
praeposita, non ex proprio motu omnia ad S. Communionem 
praeparent ministrandam, sed tantum postquam infirmus 
confessus eam petierit; interrogatus autem sacerdos uniformi- 
ter dicat : interroga poenitentem an communicare velit. 


VI. Animadversiones. — 1) Moribundis quibus sacramen- 
ta ministrantur, etiam concedenda est a quocumque sacer- 
dote absolutio generalis secundum can. 468 : « Cuivis sacer- 
doti qui infirmis assistat, facultas est eis concedendi 
Benedictionem apostolicam cum indulgentia plenaria in arti- 
culo mortis secundum formam a probatis liturgicis libris 
traditam, quam benedictionem impertiri non omittat ». 

Nomine absolutionis generalis itaque venit indulgentia 
plenaria quam Romanus Pontifex per se vel delegatos mori- 
bundis impertitur, sub forma benedictionis, et sub hac ratione 
omnino distinguitur ab indulgentia plenaria quam absque ulla 
benedictione lucrari possunt in articulo mortis ii qui rem 
benedictam aut piam (v. g. crucem aut tabulam) detinent 
cui adnexa est indulgentia apostolica, vel membra confrater- 
nitatis cui tale privilegium est concessum. 

Absolutio generalis omnibus in gravi periculo (etiam ex 
alia quam morbi causa) constitutis, concedi potest, sed indul- 
gentia suspensa manet et non consequitur effectum nisi in 
vero et physico mortis articulo. Et ideo iterari aut ex pluribus 
titulis dari nec debet nec potest in eadem infirmitate quan- 
tumvis diuturna, cum id omnino inutile sit, etiam si postea 
moribundus in novum peccatum mortale sit lapsus; — sed 

solum iteranda est si infirmus convaluerit, et postea in novum 
periculum inciderit. (S. C. Indg. 24 Sept. 1838; 12 Mart. 
1855: 12 Feb. 1842). 


Conditiones ad eam lucrandam, ex bulla Benedicti XIV 
Pia mater, 5 Apr. 1747, in infirmo requisitae sunt : a) ut non 
sit excommunicatus aut manifeste impoenitens; quodsi sit 
dubie dispositus, concedatur benedictio apostolica, quoties 
absolutio aut extrema unctio detur, etiam tantum sub con- 
ditione; 

b) ut sacramenta Poenitentiae et Eucharistiae, si possit, 
susceperit; quodsi non possit, sufficit gratiae status dum 
supremum edit suspirium; 


c) ut se paratum offerat ad acceptandum quidquid Deo 
placuerit, et mortem ipsam patienter obeundam in satisfac- 
tionem poenarum, quas peccando ipse promeruit; 


d) ut SS. Nomen lesu ore si possit, sin minus corde, de- 
vote invocet; et actum doloris et charitatis eliciat. 


2) Communiter non expedit confessionem audire publici 
peccatoris nisi emendationem et debitam satisfactionem pro- 
miserit, nam si nolit obedire mandatis confessarii, hic sigillo 
obstructus tenebitur ministrare Viaticum indigno. Quod in- 
commodum vitabit si non admittat ad confessionem nisi qui 
paratus sit. 


3) Pueris Viaticum, Extrema unctio et benedictio aposto- 
lica sunt administranda dummodo sufficientem discretionem 
habeant. 


4) Etsi moribundus, notat Noldin, Th. M. III, n. 459, 
ante administrationem Extremae Unctionis absolvendus sit, 
quia Extrema Unctio est sacramentum vivorum et comple- 
mentum sacramenti Poenitentiae, et quia Ecclesia ita praeci- 
pit, id tamen non tanta necessitate requiritur ut non liceat 
moribundum ante absolutionem inungere, ubi merito timetur, 
ne tempus ad utrumque sacramentum deficiat. 


5) Sacramenta ministrata peccatoribus sensibus destitutis, 
qui nulla signa contritionis dederunt, non sunt titulus ad 
sepulturam ecclesiasticam. 


VII. De modo iuvandi moribundos . — Nullum sane charitatis 
opus magis est Deo acceptum quam infirmos et moribundos ad sanctam 


| Cfr. S. Alphonsus, Pr. conf. n. 105-107; et 227-280; Reuter, 
0. c, n. 209-227; Billuart, de Poen., diss. 6, art. 10, $7; Aertnijs, 

mortem iuvare; quapropter unum e praecipuis sacerdotalibus officiis est 
aegrotantium curam habere. Quod imprimis spectat parochum, qui, ait 
Rituale (tit. 5, c. 4, n. 1), « cum primum noverit quemquiam ex fidelibus 
suae curae commissis aegrotare, non expectabit ut ad eum vocetur; sed 
ultro ad illum accedat, idque non semel tantum, sed saepius, quatenus 
opus fuerit; horteturque parochiales suos ut ipsum admoneant, cum ali- 
quem in parochia sua aegrotare contigerit, praesertim si morbus gravior 
fuerit ». At, addit S. Alphonsus, cura infirmorum non parochorum tantum 
munus est, sed opus omnium confessariorum. 

Ad quod munus rite exercendum auctores solent varia monita tradere, 
non invariabiliter sed pro opportunitate applicanda, quorum praecipua 
hic subiicimus. Imprimis 


A. Consilia generalia : 1) « Sacerdos accedat ad aegrotum, ait Ri- 
tuale (ib. n. 7), ità paratus ut in promptu habeat argumenta ad persua- 
dendum apta; ac praesertim Sanctorum exempla, quae plurimum valeant, 
quibus eum in Domino consoletur, excitet ac recreet ». — Quapropter 
a) divino confidat auxilio et oret Christum, B. V., angelum custodem 
pro infirmo quem visitat, et quem non convincet nisi gratia Dei ita sua- 
deat ut persuadeat, b) Et quo melius iuvet, eius ingenium, mores ac con- 
ditionem (in itinere vel in domo infirmi) pro posse exploret, v. g. an sit 
vir eruditus et prudens, utatur sensibus, petierit confessarium, credatur 
morti vicinus, sitne iam confessus, an confecerit testamentum, qualem 
vitam duxerit, sitne aliquid cuiusdam momenti de quo monere eum ne- 
cesse sit, nonne alium confessarium desideret, etc. c) Dein modum agendi 
cum aegroto praemeditetur, quae dicenda et agenda sint mente revolvens. 


2) Si cognati praevideantur sacerdotem non facile admissuri, a) indi- 
rectis saltem mediis et amicorum interventu curet ut tamquam amicus 
advocetur; b) quodsi frustra id tentaverit, cum omni prudentia postulet ut, 
saltem urbanitatis causa, aegrotum visitare possit; c) et si cognoscat ab 
infirmo desiderari eius ministerium, instantius urgeat et causam infirmi 
meliori modo personaliter agat; d) si infirmum sine testibus adire ne- 
queat qui recedere nolint, integram confessionem non urgeat, de sola 
accusatione generali aut levioris culpae contentus, qua posita, aegrotum 
prius ad contritionem excitatum absolvat; — quodsi omnino adire ne- 
queat, quid impediret, in casu extremo, per ianuam aut fenestram eum 
alloqui alta voce et ad contritionem inducere ac sub conditione absolvere? 

Admissus vero et cubiculum ingressus, infirmum benevole salutet, magno 
cum charitatis et commiserationis affectu inquiret de morbo, doloribus, 
incommodis, quiete, etc., consolationem afferat et ad patientiam hortetur, 
exemplo praesertim patientis Christi. 


B. Speciatim quoad sacramentum Poenitentiae. 1. Ante confessionem 
Si non fuerit ab infirmo vocatus ad confessionem nec mortis periculum 
immineat, non statim de illa loquatur, praesertim si infirmus eam instituere 
timeat, sed a) prius studeat eius animum sibi conciliare, exponendo Dei 
misericordiam eiusque beneficia et paternam curam, ac Christi erga pec- 
catores amorem, b) Secunda aut tertia visitatione, confessionis utilitatem 
proponat ad quietem animi, simulque ostendat eam non esse difficilem 
nec multum tempus requirere, sacramentum posse conferre ad morbum 


Th. P., n. 187-203; Theol. Mechl., de Poen. (4) n. 74, p. 21&-219; 
Berardi, Pr. conf, n. 772-791; Marc, Th. M. Il, m. 1854-1855; 
Lehmkuhl, Th. M., II, n. 645-658; Noldin, Th. M., Ill, n. 292-295; 
Tanquerey, de Poenit., n. 557-569. 


101 


fructuose ferendum, imo ad sanitatem obtinendam; et tunc hortetur ut 
aegrotus statim confiteri velit, c) Si iste moram aliquam petat ut se 
praeparet, concedi potest, v. g. una vel altera hora, nisi obstet periculum; 
at cavendum ne diutius differatur, d) Si autem ad confitendum adduci 
nequeat, confessarius sedulo exploret causam : si sit operis difficultas, 
exponat difficultatem exaggerari ac omne auxilium et facilitatem promit- 
tat; — si sit absentia fiduciae vel et desperatio, omni conatu ad spem et 
fiduciam erigat, in memoriam revocando passionem Christi, parabolas 
fili prodigi aut ovis deperditae, exempla Davidis, Petri, Magdalenae. 
boni latronis, etc.; — si denique sit cordis obduratio, hisce addat infe- 
licitatem peccatoris impoenitentis, rigorem iudicii divini, aeternitatem 
poenarum, ac felicitatem et pacem conscientiae illius qui redit ad Deum. 
Nec unquam desperet, sed aliorum sacerdotum aut proborum, imprimis 
medici, exhortationes sollicitet, simul ac privatas et publicas preces ad 
gratiam obtinendam pro salute decumbentis, e) Quod si infirmus ad con- 
fessionem iam paratus sit, inquirat a quo tempore confessus sit, ad per- 
fectam sinceritatem illum hortetur, et benigne petat an dubia vel anxie- 


tates habeat circa praeteritas confessiones, cum nunc optima adsit oppor- 
tunitas corrigendi omnes defectus. 


2. In confessione a) per se : interrogare debet, sed parce, ita ut vitatis 
nimiis et indiscretis quaestionibus, curet ne infirmus debeat multum loqui, 
de contritione plus quam de integritate materiali procuranda sollicitus; 
saepius tamen opportunum erit interrogare de quatuor : de peccato num- 
quam accusato, de odio, de prava consuetudine olim habita et generali 
confessione numquam expiata, et de restitutione aut reparatione praes- 
tanda. Audita accusatione, fiduciam excitet rememorata Christi miseri- 
cordia erga pecatores verbis et exemplis, immediate ante absolutionem 
quaerat utrum infirmus aliquid habeat quod eius animum disturbet, bre- 
viter ei proponat contritionis motiva eumque iuvet in eliciendis actibus 
fidei, spei, charitatis et contritionis, ac satisfactionem leviorem imponat; 


b) per accidens, si restitutio, satisfactio, aut reconciliatio sit praestanda, 
aut scandalum reparandum, viam planet confessarius et media efficacia 
statim indicet aut adhibeat secundum modum quo diximus supra, mn. V. 


3. Post confessionem : a) si certum adsit periculum mortis (ad quod 
agnoscendum poterit — per se vel per alium — clam interrogare medi- 
cum), hortetur infirmum ut de suis rebus opportune disponat propter 
pacem familiae et conscientiae levamen; b) item ut se praeparet ad sus- 
cipiendum Viaticum magno desiderio et Extremam Unctionem; c) clam 
dicat domesticis ut interrogent infirmum an non cupiat alium confessa- 
rium, addatque id sibi non fore ingratum. 


C. Instante uffonin. I. < /nprauc.scente morbo, ait Rituale, a) paro- 
chus (item confessarius) Infirmum frequentius visitabit, et ad salutem 
diligenter iuvare non desinet; monebltque instante periculo se confestim 
vocari ut in tempore praesto sit morienti ». Quibus verbis proclamatur 
obligatio diligentius adluvandl agonissantes; cuius gravitas a moribundi 
diversa conditione pendet ; si enim iste christiane vixerit et a personis 
piis circumdetur, sacerdotis praesentia perutilis erit, minime autem ne- 
cessaria; si vero vitiosam duxerit vitam gravibusque tentationibus ma- 
neat obnoxius, multo magis si hucusque ultima sacramenta non receperit, 
sub gravi tenetur parochus (vel et confessarius) omnia tentare ad ipsius 
salutem procurandam vel certius procurandam. Quod ultimum praestabit 
adiuvando precibus, exhortationibus ac praesertim repetita (post con- 

fessionem saltern brevissime renovatam) absolutione vel et s. commu- 
nione. 


b) Si vero sit legitime impeditus, officium committat alii sacerdoti, hor- 
teturque personas pias de vicinia ut moribundum visitent et ad bene 
moriendum auxilium ferant. 


c) Curet, pro posse, ut in cubiculo infirmi, omnia sint ordinata et ni- 
tida, etiam apud pauperiores; et praesertim ut ibi altum servetur silen- 
tium et nonnisi submissa voce loquantur, et solum de iis quae infirmum 
aedificent et reficiant; nec quivis admittantur ad alloquium, sed ii tantum 
quorum consuetudine sublevetur infirmus. Hic iubeatur totus esse in 
negotio animae, nec sermones profanos admittere; arceantur nimis crebrae 
visitationes parentum, liberorum, uxoris, et maxime aspectus eorum ex 
quibus tentatio oriri posset. Prope aegrotum ponatur aqua benedicta, et 
in conspectu eius Crucifixus et imago B. M. V. 


2. Appropinquante morte : a) moneat tempestive aegrotum de immi- 
nente mortis periculo, non importune sed caute, ita ut obscurius ab initio, 
dein aperte denuntiet, suaviter tamen, et simul suggerendo pios affectus; 


b) nominatim inspiret aegroto — sed paucis verbis, et tantum per in- 
tervalla, — actus fidei, spei, charitatis, contritionis praesertim perfectae, 
conformitatis voluntati divinae et acceptationis mortis, et alias breves 
orationes iaculatorias, pro adiunctis, v. g. « O mi Jesu, misericordia! 
Fiat voluntas tua! » 


c) Crucifixum et B. M. V. imaginem saepe osculanda praebeat; 


d) curet ut aegrotus omnes, quas possit, lucretur indulgentias, prae- 
sertim indulgentiam plenariam in articulo mortis quam sibi adnexam 
habet benedictio apostolica; 


e) hinc admoneat ut nomina lesu et Mariae semel vel saepius (ore si 
possit, sin autem corde) imploret; 


f) frequenter eum aqua benedicta aspergat (praesertim si tentationibus 
diabolicis vexetur) frequenter quoque cum crucis signo muniat eique 
benedicat. 


3. Tempore expirationis iam instante, sacerdos (vel ipso deficiente, 
persona pia) flexis genibus morientium preces recitet, et animae com- 
mendationem (« Proficiscere.., »), monendo assistentes ut simul pro 
moriente orent; tradat morituro candelam benedictam ut eam teneat ad 
significandum se in sancta fide mori. Ipse vel alius suggeret agonizanti 
saepiusque ad illius aures alta voce repetat breves aspirationes : « In 


manus tuas, Domine, commendo spiritum meum » — « Sancta Maria, 
mater mea, adiuva me in hora mortis » — « lesu, Maria, loseph,... » 
— etc. 

4. Post mortem. — Caveat sacerdos ne praepropere dicat infirmum 


esse mortuum. Attamen, statim ac de morte iam moraliter constet, cir- 
cumstantes hortetur ut pro defuncto cum ipso orent, v. g. « Subvenite... », 
aut decadem rosarii, vel Litanias B. M. V. Dein, mortuum aqua bene- 
dicta aspergat; postea coniunctos soletur, de magna Dei misericordia 
et de aeterna felicitate dicens fidenter et cordatim; ac circumstantibus, 
pro opportunitate et adiunctis, inculcet defuncto magis profuturas pre- 
ces quam lacrimas; in memoriam eorum revocet vitae brevitatem, mundi 
vanitatem, felicitatem bene morientium, eosque hac occasione excitet ad 
vitam vere Christianam. Haec omnia paucissimis, sed cordatis verbis. 

VIII. Quoad moribundorum tentationes, cum variis tentatio- 
nibus impeti soleant, contra illas munire debet confessarius. Et quidem : 


l. Debet tollere impedimenta salutis; unde a) removeantur pravi socii 
et proximae occasiones peccandi, quales sunt periculosae imagines, vel 
personae in peccato complices; e contra coram infirmis appendantur 
piae imagines Crucifixi et B. M. V., quibus in piis cogitationibus de Deo 
et aeterna vita iuventur; 


b) si impedimentum praebeat amor vitae, proponantur magnum meritum 
mortis acceptatae propter Deum, magna miseria et calamitas vitae prae- 
sentis simul ac gaudium futurae, ac divinae bonitatis consilium quae 
vitam nobis abrumpit cum ad salutem nostram maxime conducit; 


C) si obstaculum proveniat ex amore coniunctorum, dicatur Deus in 
tutelam paternae suae providentiae accepturus coniugem, liberos, familiam, 
et cuncta negotia illius qui propriam voluntatem subdit voluntati divinae 
et ex ea mortem libenter acceptat; 


d)si inquetum reddat cura temporalium, hortandus est infirmus non 
solum ut tempestive de omnibus disponat, sed etiam, si bonis fortunae 
dotatus sit, ut animae suae prospiciat et curet de missis celebrandis et 
eleemosynis faciendis, quin tamen sacerdos ullam cupiditatis suspicionem 
excitet, aut odium familiae in se commoveat. 


2. Debet confessarius contra tentationes tueri : si infirmus tentationes 
experiatur 


a) contra fidem, de iis non discurrat, sed mentem alio divertat ac fre- 
quenter simplici affectu fidem profiteatur, repetendo : Credo quidquid 
Deus revelavit, quidquid Ecclesia docet. Credo Domine, sed adiuva in- 
credulitatem meam; 


b) si contra spem, in memoriam revocet verba vel exempla Scripturae, 
quae Deum ostendunt ad condonandum pronum esse; nolle mortem pec- 
catoris sed ut convertatur et vivat; Filium suum misisse Christum qui 
dixit : « Non veni vocare iustos sed peccatores »; statim condonasse 
publicano dicenti : Propitius esto mihi peccatori; latroni in cruce pendenti 
paradisum promisisse, etc.; 


c) si contra charitafcm proximi, ita ut determinatam personam odio 
habeat, recogitet : verba orationis dominicae, quibus cognoscat eum qui 
non dimittit, nec veniam a Deo sperare posse; — maiores iniurias ipsum 
intulisse Deo; et Christum In cruce pendentem pro crucifixoribus orasse, 
et pro nobis, dum Inimici eramus, vitam dedisse; 


d) si contra patientiam. Inculcentur ista tria : nccesse est pati, tum 
quia homines sumus quorum communis est sors dolores non posse vitari, 
tum quia chrlstlanl, quibus crucem ferre convenit sicut Christus qui 
innocens pro nobis peccatoribus in anima et in corpore acerbissimos est 


passus dolores; - aequum est pati quia contra Deum insurreximus, pec- 
catores, quos rursus subllcl per adversa cogere oportet; et quia peccando 
plus pati meruimus quam dolore: , imius vitae; — utilissimum est pati 


si enim impatienter ferantur dolores, augentur ac infructuosi manent; si 
autem patienter, propter Deum : purgant affectum dum a terrenis et 
illicitis abstrahant et ad coelestia erigant; — delent peccata praebendo 
obviam et opportunam reparationem, poena Purgatorii benigniorem; — 
novo merito merentur gloriam, nam « momentaneum et leve tribulationis 
nostrae aeternum gloriae pondus operatur in nobis » (Il Cor., IV, 17). 
Quapropter gloriosum Deo habere filios qui de manu eius quaecumque 

libenter acceptant, nobisque erit gloriosum in aeternum; adversa vero a 
Deo ipso immissa impatienter ferre nocivum animae, periculosum, ac 
maxime indecens. 


3. Debet confessarius omne subsidium ministrare; imprimis 


a) sacramenta; quare opportunum erit, ut post renovatam veniae pe- 
titionem et contritionem, aliquoties absolutionem de novo impertiatur et 
ad s. communionem rursus invitet; quodsi contigerit aegrotum incidere 
in peccatum mortale, fiduciam ei insinuet, contritionem suggerat ac statim 
absolvat; 


b) breves orationes iaculatorias proponat ac pios ad Deum affectus 
saepius repetendos, et removeat terrena, de filiis, uxore, bonis non habens 
sermonem; 


c) actus virtutum paucis suggerat, fidei, spei, charitatis, contritionis, 
desiderii vitae aeternae, conformitatis Dei voluntati, condonationis, ac- 
ceptionis mortis : « necessaria haec est, non sumus Christo et B. V. maio- 
res,procurat felicitatem et a valle lacrymarum liberat! » etc..., quin lon- 
gioribus exhortationibus molestiam afferat; 


d) imagines Crucifixi aut B. V. praebeat osculandas, et SS. nomina 
lesu et Mariae ore aut saltem corde suggerat invocanda; 


e) scapulare imponat et rosarium benedictum procuret, ac indulgentias 
pro viribus infirmi lucrari curet, maxime indulgentiam in articulo mortis 
plenariam. 


QUAESTIO SEPTIMA 


De Incarceratis et capite damnatis 


I. Modus agendi cum capite damnatis. — Usque ad re- 
cens bellum putabamus, in nostro Belgio, ministerium erga 
capite damnatos exercendum non amplius pertinere ad tem- 
pora nostra; at errorem depulit dira realitas! Cum itaque 
similes casus adiuncta rursus secum ferre possent, confessario 
sciendum quomodo cum capite plectendis se gerere debeat. 
De quo optima praesertim S. Alphonsi monita transcribere 
placeat * 


A. « Cum his maxima charitas et patientia adhibenda est. 


I. Prima vice qua confessarius reum visitat, incipiat ei 
significare, mortem illam donum esse Dei, qui vult eum sal- 
vum facere. Dicat quod nos omnes ex hoc mundo discessuri 
sumus, et de brevi, ut ad aeternitatem perveniamus quae non 
habet finem. 


' Praxis Conf, n. io8-ioq. — Cfr. Reuter, o. c, m. 242-243; 
Aertnijs, Th. P, n. 119. 

2. Hinc ipsi loquatur de felici Beatorum vita, et de miseria 
damnatorum. 


3. Deinde hortetur eum, ut gratias agat Deo, qui usque ad 
illud tempus ipsum expectavit, nec permisit ut moreretur 
tempore quo erat in peccato. 


4. Demum inducat, ut mortem hilari animo acceptet, eam 
coniungendo cum morte quam Christus Dominus suo amore 
perpessus est. 


5. Eumque confortet dicendo, quod ipse mortem propter 
sua peccata acceptando certe salvus est, et cum magno 
merito salvus, unde in coelo grandi remunerabitur praemio. 


6. Insinuet ei postea, ut confiteatur; et omnia peccata sua 
libere manifestet. Praecipue interroget, an odio adversus 
aliquem teneatur (puta in iudicem vel partem adversam) 
etc..; postquam autem eum absolverit, curet, ut ille pluries 
communicet, monendo etiam, ut frequenter Deiparae se com- 
mendet, ut bonam ipsi mortem obtineat ». 


Quibus praestitis, si supplicium instet, damnatus, remotis 
alis omnibus, solum alloquendus de iis quae spectant ani- 
mam; — nocte mortem proxime antecedente persuadendus 
ut dormiat, ne altero die sit indispositus; — die mortis illu- 
cescente, animandus, ut hunc diem maximi meriti Deo conse- 
cret, et Christi passioni patiendum supplicium unire intendat. 


B. Dum e carcere reus ad patibulum pergit, confessarius 


l. « dicat ei : Eia, fili mi, sequere lesum Christum, qui 
ante te profectus est ad calvarium, ad subeundam pro te 
mortem tua longe amariorem ». 


2. In via ne urgeat reum ut progrediatur, sed illi se accom- 
modet; oculos eum iubeat custodire et, neminem salutando, 
dimissos tenere, aut in Crucifixum defigere, ipseque iugiter 
cum eo oret. 


3. « Cum ad locum supplicii perventum sit, iterum eum 
conciliet, et absolvat... ct deinde dicat : Eia, N., hilari esto 
animo, iam nunc manes in gratia Dei; iam patet tibi Paradisi 
ianua, ibi te expectant lesus et Maria. Coniunge mortem 
tuam cum morte lesu qui pro tuo amore exsanguis inter ludi- 
bria et cruciatus mortuus est. Amasne illum? dic mecum 
Domine super omnia te diligo; mori volo, ut tuam faciam 
voluntatem. Mortem pro meis peccatis accepto. Spero iam 
mihi te pepercisse, iterum te offendisse me poenitet. Cupio 

cito venire ad coelum, ad tuas pedes osculandos, ac ad te 
amandum in aeternum. 


4. Dum... scalam ascendit, ei dicat : Fili mi, invoca Dei 
matrem, ut tibi assistat. Offer mortem tuam pro culpis tuis. 
Protestare te nolle consentire ulli daemonis tentation!. 


5. Dum sententia execution! demandanda est, dicat : Ecce 
lesus Christus qui expansis brachiis te expectat ut amplecta- 
tur; Domine, te offendi, mihi displicet; nunc te amo toto 
corde. Deus animae meae, tu me vocas, ecce iam venio. Maria 
Virgo, adiuva me. Domine, in manus tuas commendo spiri- 
tum meum. lesus, Maria, loseph! » 


C. Si autem reus obstinate nollet confiteri, quid agendum? 


1. « Confessarius quaerat eum orationibus (imprimis Mis- 
sae sacrificio) adiuvare, et curet ut etiam ab aliis ille Deo 
commendetur, ac praecipue a communitatibus religiosis, ut 
missis et precibus ipsi auxilientur. 


2. Intimet damnato, quod, sive ipse convertatur sive non, 
sententia exequenda erit. 


3. Interroget, an forte de sua salute desperet.., an ali- 
quem odio insequatur, ex quo proveniat sua obstinatio (ex 
superbia, incredulitate, odio, desperatione, etc.), ad detegen- 
dum modum quo apte suadeat. 


4. Insuper advertat, primis vicibus quibus talem obstina- 
tum alloquitur, ne importune cogat ut statim confiteatur, 
quoniam obstinatior fiet. Melius erit sermonem secum facere 
de morte cui omnes tenemur, de misericordia Dei, de poenis 
inferni et de paradisi gaudiis. Enarret et exemplum alicuius 
peccatoris, qui mortuus est impoenitens; aut nonnullius capite 
damnati, qui sanctam sortitus est mortem... Dictis his, con- 
fessarius relinquat reum, ut secum ista animo revolvat. 


5. Postea iterum siscitetur, an forte mutatus sit, eique 
dicat : Fili mi, iam tua mors appropinquat, quid decernis? In 
tua potestate est infernum aut coelum eligere. Animadverte, 
quod si decedis, per totam aeternitatem te paenitebit, sed 
tanto malo nullum amplius remedium suppetet. 


6. Cum adhuc ipsum videat durum, curet ut circumstantes 
orent pro eo; et praesertim Litanias B. V. recitent, et deinde 
ante eum genuflectat, rogetque ne velit perire. Si ne proficiat 
quidem eum alloquendo, se vertat ad alloquendum Crucifi- 
xum » ne scii, permittat perire animam pretioso suo sanguine 
redemptam. 

7. Denique, si iam advenerit tempus supplicii... « prodesse 
quoque poterit eum terrere dicendo : Discere maledicte in 
infernum, quandoquidem vis te perdere. Sed scito quod tua 
poena acrior in inferno erit memoria huius temporis quod 
Deus tibi largitur, et tu abuteris. At postmodum dulcem 
resumat sermonem. 


8. Si unquam damnatus iam scalam ascenderit, et petat 
confiteri, flagitet iustitiae ministros ut permittant... — Hoc 
tamen currit pro eo qui nondum confessus est; nam si reus 
iam alias confessus fuerit, tunc confessarius moneat eum, ut 
actum contritionis eliciat, et inde sic interroget : Eia fili mi, 
nunc nonne intendis confiteri mihi omnia peccata tua, et 
praesertim illa quae mihi dixisti? Et cum reus annuerit, levis- 
simam ei satisfactionem imponat (v. g. ut invocet lesum et 
Mariam), et absolvat ». 


II. Animadversio. — Si damnatus ad mortem est vere innocens, 


uti facilius fieri potest apud delinquentes politicos, aut apud illos qui, 
in casu belli ad hoste, non propter delictum iuris communis, sed iustitia 
militari condemnati sunt, sat facile adduci poterit ad mortem sanctam, 
imo et heroicam, pro nobili causa patriae, vel causa ideali iusta, aut etiam 
pro Deo et extensione eius regni oblatam et acceptatam. Cuius plura et 
nobilia, durante recenti bello, fuerunt a nostris concivibus data exempla. 


III. Modus agendi cum incarceratis. — Damnationem solet 
praecedere captivitas. — lamvero erga incarcerates a confes- 
sario variae recensentur cautelae adhibendae ’. 


1. Confessarius imprimis curet ut habeat jurisdictionem ad 
omnes, si qui sint, casus reservatos, et ad frequentiores cen- 
suras reservatas. 


2. Non expedit, ob periculum insinceritatis, ut captivos ad 

confessionem admittat, antequam instructio iudicialis ad 
exitum perducta sit, nisi iam delictum suum coram iudice 
agnoverint. 


3. Ut autem confidentius secum agant, et se innocentes 
falso non dicant, nec peccata sua sileant, instruat eos, illa 
quae secum in foro conscientiae agant nemini manifestari 
posse, ideoque, sive nocentes sive innocentes, id eis non 
obfuturum nec profuturum. 


4. Caveat etiam ne facile fidem habeat eorum dictis quae 


| De his et sequentibus apud Reuter, Neo-Conf., n. 242, et Aertnijs, 
Th. P., n. 17-11& 

ad confessionem non pertinent, neque temere evulget ea quae 
extra confessionem acceperit. 


5. Si innocentes se proclamant, de facta sibi iniuria que- 
rentes, non facile credat, nec tamen statim contradicat, sed 
ad patientiam ac resignationem eos disponat. 


6. Nunquam spondeat aut assumat illos patrocinari apud 
magistratum, sed solam animam curet. Nec, sine certa scien- 
tia, spem mitioris poenae iis affulgere faciat quia, si spes 
cadit, tristitia magis accrescit. 

7. Denique, absque venia officialium carceris nec munus- 


cula captivis donare, nec pecuniam offere suis necessitatibus 
providentem videtur opportunum. 


IV. Modus agendi cum reis sit sequens 


1. Studeat confessarius eorum animos conciliare, tum ver- 
bis affectum compassionis significantibus, tum, si possit, 
eleemosynis; deinde conetur, paulatim eos adducere ad vene- 
rationem et submissionem erga Dei providentiam, ad patien- 
tiam, et ad contritionem, ut cupiant se reconciliare Deo in 
sacramento Poenitentiae. Haec ut assequatur, et ut eos sole- 
tur, saepe, si possit, ad eos accedat. 


2. Cum huiusmodi homines in negotio religionis ut pluri- 
mum rudes sint, oportet eos de veritatibus principalibus fidei 
et de praecipuis officiis christianis interrogare, et, si opus sit, 
viva voce aut et libro eorum captui proportionate instruere, 
quin tamen colloquium nimis protrahatur et taedium generet. 


3. In confessione, paucis hortetur reum ut absque ullo metu 
sua peccata candide aperiat, ac certo confidat Deum sincere 
confitenti et dolenti omnia peccata condonare. Non impor- 
tune urgeat eum ad crimina coram iudice confitenda, ante- 
quam in iudicio convictus fuerit. Speciatim examinet an reus 
neminem odio prosequatur, an non obligetur ad confessionem 
quamdam vitae anteactae repetendam aut et generalem insti- 
tuendam. Ac imprimis attentus sit ad obtinendum verum 
dolorem et firmum propositum, 


4. Si reus damnatus est ad diuturnum carcerem, confessa- 
rius varias exhortationes ut captivitatem forti animo toleret 
illi proponat, ut poenam a Deo velut iusto iudice acceptet, ut 
afflictionem admittat temporalem et ita parcat animae suae 
in aeternum, ut Christo innocenter passo configuretur. Cu- 
randum quoque est ut captivus semper sit utiliter occupatus, 
pro sua capacitate laborando, orando, legendo, etc. 


V. Animadversio. — Tempore paschali aut occasione exercitio- 
rum spiritualium, quando multi detentorum ad sacramenta accedunt, non 
semper possibile est confessionem recusare illorum quorum causa adhuc 
sub iudice est. Tunc maxime opportunum erit (ut iam notavimus n? III, 3), 
insistere plenae quo confessarius gaudet independentiae erga iudiciariam 
potestatem quacum nullo colligitur vinculo, ac strictae obligationi qua 
tenetur servandi sigillum sacramentale. 


CAPUT III 


D E PŒNITENTIBUS VARIIS 
SECUNDUM CONDITIONEM 
ANIME 


QUAESTIO PRIMA 


De Piis et Devotis 


I. Confessarii obligatio poenitentes dirigendi in viam vir- 
tutis Christianae et perfectionis. —  Confessarius non solum 
evellere vitia e suis poenitentibus, sed etiam illis inserere 
debet virtutes; non tantum curare tenetur ut poenitentes in 
gratiam Dei redeant et iusti in eadem perseverent, verum 
etiam ut isti in virtute et sanctitate proficiant, et id tamquam 
minister Chrisi qui venit ut vitam habeant et abundantius 
habeant (Ioan. X, 10). « Opus est multum Deo acceptum, ait 
S. Alphonsus (Pr. conf. n. 121), sponsas illi adornare, ani- 
mas scii, spirituales excolere, ut totas se illi donent tradant- 
que. Unde cum videt confessarius poenitentem vivere immu- 
nem a culpis mortalibus, omnem curam adhibere debet ut eum 
in vitam perfectionis et divini amoris introducat ». 

Cum igitur ubique non pauci dirigendi sint poenitentes qui 
ad spiritualem perfectionem tendere possint, oportet ut etiam 
in theologia ascetica vel et mystica theoretice et practice sit 
versatus, vel, illius studio incumbens, in hac materia saltem 
non omnino peregrinus inveniatur. Ad quod lumen divinum 
oratione imploret et libros spirituales sanae indolis legat’. 


* Utiliter consuli possunt: S. Alphonsus, Praxis conf, m. pp-101; 
121-125; 145-171; 217-226; Reuter, Neo-conf., n. 245-253; Marc, Th. 
M., Il, n. 1841-1842; Aertnijs, Th. P., n. 215-244; Tanquerey, de 

II. Principia generalia directionis. — Ut confessarius spi- 
rituali horum poenitentium utilitati vere consulat, haec prin- 
cipia generalia tamquam regiminis regulas sibi ante oculos 
ponat. Tria nempe curare debet : 


l. Ante omnia curet tum ut rectam iis praebeat ideam 
sanctitatis, quae non consistit in longis precibus et particula- 
ribus devotionibus, vel in diuturna mora in templo, aut in 
pietate sensibili, nec in ieiuniis et austeritatibus, operibus exte- 
rioribus, consolationibus spiritualibus, aut visionibus extraor- 
dinariis, sed in recta intentione et vita conformi ad volunta- 
tem Dei, ac in prompta et generosa voluntate omnia propter 
Deum faciendi: tum ut magnum et constans desiderium per- 
fectionis — et quidem maximae, ad quam etiam non sint 
perventuri, — in iis excitet et foveat, ac firmum eam attin- 
gendi propositum, « illis repraesentando meritum, quod habet 
Deus ut ametur, et gratitudinem quam debemus lesu Christo, 
qui nos amavit usque ad moriendum pro nobis; necnon peri- 
culum in quo versantur omnes animae, quae, vocatae a Deo 
ad vitam perfectiorem, illi resistunt » 

Intentio finis, quia est principium in operabilibus, nata est 
maximum influxum exercere in totam nostram activitatem. 
Unde oportet quod altum perfectionis statuamus nobis finem 
et quidem constanter, quo fiet ut omnes actus totamque vitam 
ad ilum ordinemus, ad reliqua omnia indifferentes facti, et 
quidquid ad illum non conducat existimantes deperditum. 


2. Curet ut non omnes eodem modo ducantur : non cone- 
tur scii, omnes pios in saeculo viventes ad altissimum per- 
fectionis gradum perducere; sunt enim qui, bonam indolem 
sortiti, a malo declinant et bona ordinaria faciunt, sed altioris 
perfectionis capaces ,non videntur. Et sunt alii qui vere devoti 
non sunt, sed quorum devotio est illusio aut hypocrisis; unde 
veros pios a falsis devotis sedulo secernat — Nec omnes 
eodem modo aut spiritu dirigat, sed attendat ad eorum con- 
ditionem, naturalem indolem, et Spiritus Sancti ductum. 


a) Ad conditionem : non eodem regendi modo coniugati 
et caelibes, saeculares et religiosi, et qui assiduo labore tenen- 


Poen., n. 548-556; Précis de Théologie ascétique et mystique; Theol. 
Mechl., de Poen. (4), n. 65, p. 192-194; de Virt., n. 88-90, p. 220-223; 
Frassinetti, Th. M-, diss. 15, $ 5; Berardi, Praxis conf., n. 1136- 
1138; Lehmkuhl, Th. M., II, n. 633-638; et alii tractatus de vita 
spirituali aut ascetica, quorum plures indicantur, p. 126, nota 2. 

1 S. Alphonsus, 0. c, n. 121. 

tur aut multo fruuntur otio; nihil enim consulendum quod 
impletioni officiorum status obstare posset. 


b) Ad naturalem indolem : aliter enim tractandi qui alia 
complexione praediti suntl. Sanguinei, ad amores et voluptates 
proni, continendi sunt, ne inordinato affectu moveantur aut, 
subito ardore permoti, aliquid supra vires assumant et postea 
deiecti in desperationem cadant, ac inducendi ut omnia deli- 
berate et constanter perficiant. Cholerici, natura audaces, 
animosi, sed simul impatientes et superbi, coercendi sunt ne 
excedant et subito altiorem gradum attingere velint et postea 
cadant; unde humiliandi sunt, licet cum discretione; ac mo- 
nendi ut sibi diffidant, et tamen simul ut passiones ad bonum 
finem vertant et ad nobiliora et excelsiora in Dei servitio 
dirigant. Phlegmatici, ad teporem et pusillanimitatem  pro- 
clives, magis et constanter excitandi sunt ne sopiti, tepidi et 
laxi fiant, sed e contra in omnibus fortiter procedant, ita 
tamen quod opera aliquatenus attemperentur, ut, spectatis 
congenitis inertia et languore, ea valeant exercere. Melan- 
cholici denique, ad tristitiam et suspicionem propensi, beni- 
gnius tractandi sunt et consolandi, ne tristiia et fracto animo 
opprimantur et in deiectionem propellantur, a solitudine et 
otio avertendi, et occupandi utilibus laboribus, quin tamen 
graviori oneri supponantur. 


c) Ad ductum Spiritus Si, quem indagare et sequi, non 
anteire, debet confessarius, ne opus Dei consiliis suis evertat: 
Spiritus Sanctus in donis est multiformis, et vario modo ani- 
mas ducit variis inspirationibus. Unde non enitendum altius 
quam Deus vocat, nec retinendum ab eo ad quod impellit. 


3. Curet ut ordinate et gradatim, a minoribus et facilioribus 
incipiendo, in perfectione progrediantur. Doceantur itaque 


a) cavere a minimo defectu deliberato, ita tamen ut, levi 
culpa admissa, non deiiciantur animo, sed actibus humilitatis, 
doloris ac propositi a lapsu statim surgant, etiam si centies 
caderent in die; 


b) actiones ordinarias, et preces, meditationes aut lectio- 
nes, Missae auditionem, usum Sacramentorum, parvas morti- 
ficationes, conversationem cum proximo, officia status, prae- 
cepta Dei et Ecclesiae, devotiones communes (e. g. visita- 
tiones SSmi et rosarium B. V.), etc. bene peragere cum omni 


' Vide iam supra, pag. 68, nota 2. 


sollicitudine et rectam in omnibus habere intentionem, sed 
extraordinaria vitare; 


c) ferre levia, priusquam appetant gravia; 


d) primum conari ad patientiam, deinde tantum ad gau- 
dium in adversis; 


e) prius mortificare curiositatem, vanitatem ac sensualem 
amorem; dein exercere virtutes morales, praesertim pruden- 
tiam, rectitudinem et sinceritatem, fortitudinem, mansuetudi- 
nem, etc.; denique magis ambulare in spiritu fidei, filiali erga 
Deum fiducia, ac ferventi eius amore; 

f) ante omnia tamen humilitatem, obedientiam et amorem 
crucis simul cum propria abiectione fovere : ad huius finem 


enim si exercitia spiritualia non conducant, devotio suspecta 
habeatur. 


III. Media proficiendi in vita pia atque devota, alia sunt 
generalia et communia, alia particularia. 


Particularia sunt diversa secundum diversum gradum quem 
pii attigerunt, et secundum inclinationem gratiae, conditionem, 
ac indolem ipsorum : ita ut illae virtutes praesertim ipsis 
inculcentur quae vitio praedominanti opponuntur, aut officiis 
status vel motibus gratiae melius respondent. 


Generalia ac omnibus communia media sunt exercitia spiri- 
tualia, scii, praxis orationis mentalis, praesentiae divinae 
frequens recordatio, mortificatio, et conscientiae discussio. 
Quibus addi possunt et externa, scii, directio confessarii cum 
lectione librorum qui de vita agunt spirituali, definita regula 
seu bona ordinatio vitae, susceptio sacramentorum, et sanc- 
tificatio relationum socialium quas habemus ad alios. 


IV. Oratio mentalis, quamvis non sit necessaria ad salu- 
tem, est tamen medium aptissimum ad animam amore divino 
sanctificandum: nam, ut testatur S. Alphonsus, Pr. conf. 
n. 122, « non possunt cohabitare oratio et peccatum; sed 
anima aut relinquet orationem aut peccatum » (cfr. Eccli. 
VIIL 40; ler. XIL II), Hinc confessarius pios in orationis 
mentalis consuetudinem inducat, — tempus huic exercitio im- 
pendendum iis constituat, v. g. semihoram mane et vespere, 
— veritates meditandas iis ipse assignet, — methodum fruc- 
tuose meditandi eos edoceat, — et huius methodi rationem 
interdum, v. g. singulis mensibus, reposcat. — Ac invigilet, 
ut nullam diem absque aliqua veritatum consideratione tran- 

sigant, ut pios affectus et fervidas orationes iaculatorias 
frequenter fundant, et pro posse, in libro spirituali attente et 
pie legant. 

Oratio autem mentalis tribus constat partibus : praepara- 
tione, meditatione et conclusione. 


1. Praeparatio tribus continetur actibus et breviter eliciendis, videlicet 
actu fidei ad Dei praesentiam, actu humilitatis propter peccata admissa, 
actu supplicationis divini luminis. 


2. Meditatio seu recogitatio ipsa, quae ordinario, et ab incipientibus 
semper, in libro spirituali est instituenda, ac de materia quae unicuique 
magis videtur proficua, maiori scii, affectu devotionis, fructu virtutis, 
utilitate in defectibus vitandis, uti sunt novissima, Dei bonitas aut bene- 
ficia, peccati malitia, et prae ceteris vita et passio Christi. — Porro 
pars principalis ac finis meditationis non est ipsa speculativa consideratio 
veritatum ab intellectu, sed potius est in affectibus eliciendis, petitionibus 
faciendis, et propositis firmandis per facultates appetitivas : ad hos 
fructus ipsa meditatio tendere debet et propter eos derelinquenda est 
cum homo se animo commoveri sentiat. Unde 


a) Affectus congruum responsum constituunt quo anima Deum allo- 
quitur postquam Deus ipsam illuminaverit et intime sit allocutus; prae 
variis adiunctis eliciendi veniunt actus fidei, fiduciae, gratitudinis, ado- 
rationis, laudis, humilitatis, contritionis, et praesertim charitatis, qua ani- 
ma totam se offerat Deo et sanctae eius voluntati se conformet, et quam 
iterato exercere satis non potest. Ita ut affective et effective velit duci 
a Deo et ipsi submitti. 


b) Petitiones iuvat in oratione repetere : Deus enim non solet con- 
cedere auxilia nisi petentibus, et nullum opportunius ad petendum tempus 
quam tempus orationis mentalis. In quo igitur cum humilitate et fiducia 
postulentur lumen, remissio peccati, perseverantia, etc., imprimis donum 
sancti amoris; omnia tamen per merita et passionem Christi. 


c) Propositum necessarium est ut fructus orationis perduret et lumen 
a Deo concessum vitae dirigendae applicetur : propositum autem, ut sit 
efficax, non sit generale (v. g. evitandi quemcumque defectum vel se 
totum dandi Deo), sed concrete determinatum et particulare, v. g. vitandi 
talem defectum tali modo aut tali occasione, melius exercendi aliquam 
virtutem hoc speciali medio, tolerandi talem molestiam, obediendi tali 
superiori aut tali regulae, se mortificandi in tali re et in hoc momento, 
etc. 


3. Conclusio tribus actibus perficitur : a) gratiarum actione pro lumi- 
nibus in meditatione acceptis; b) determinatione propositis formatis fir- 
miter standi, et statim ea exequendi; eaque, sicut sententiam quae magis 
animum commoverit, saepius in die rememorandi; c) instanti a Deo peti- 
tione auxilii, per Christum et Mariam obtinendi, ad exequenda proposita 


V. Praesentiae divinae frequens recordatio, ex quo plu- 
ries actus nostros offerimus Deo, in pias iaculatorias preces 
prorumpimus, intentionem supernaturalem saepius renovamus, 
et ita peccata vitamus ob timorem et reverentiam erga Deum 


| Conferri etiam potest Garrigou-Lagrange, L'Oraison commune, 
in per. La Vie spirituelle, t. VIII. 

praesentem, et ex amore eius in praxi virtutis quotidie profi- 
cimus, iuxta illud : Ambula coram me est esto perfectus 
(Gen. XVII, 1). 

Est scii, frequens et habitualis elevatio mentis et cordis in 
Deum praesentem, amorosa attentio animae ad Deum quem 
perspicit in omni re, in omni eventu et praesertim in seipsa; 
simplex aspectus sed amore plenus in Deum directus, quo 
anima, sine ulla vi aut intensiore conatu, sed quasi connatu- 
ral! tendentia in Deum fertur quem scit praesentem. Ita anima 
vivide conscia est Dei praesentiae; se sentit sub oculo eius 
cuncta perscrutanti et sub eius operosa activitate; atque sae- 
pius se recolligit in se ad inveniendum Deum in actu 
amorosae jucunditatis. 

Est enim Deus vere : 1) in omnibus rebus per essentiam, praesentiam 


et potentiam, ut curam habeat de omnibus, maxime de illis qui cum fi- 
ducia eum invocant, nam prope est Dominus omnibus invocantibus se; 


2) in cunctis eventibus, quia omnes reguntur sua sapienti providentia, 
neque recte diiudicantur nisi spectentur secundum intentionem causae 
primae; 

3) speciatim in anima iustorum : Pater, Filius et Spiritus Sanctus ad 
eos veniunt et apud eos manent, ut vitam divinam habeant atque gau- 
deant laetitia divinae praesentiae et dilectionis (Ioh., XIV, 23). 

Recordatio divinae praesentiae multum confert : 


3) ad vitandum peccatum, ex timore et reverentia erga supremam et 
infinitam maiestatem praesentem; 


b) ad proficiendum in virtute et spirituali vita, ex eo quod pugnam 
sustinemus et conatum, vidente et quasi plaudente nostro Deo; 
c) ad stimulandam fiduciam et charitatem in Deum, qui ex mera ad 


nos benevolentia, cum sua scientia, sapientia, amore, consilio et omni- 
potentia est in nobis ad nostrum bonum; 


d) ad consolationem supernaturalem et gaudium spirituale fruitionis de 
Dei praesentia et summa eius bonitate. 


Ad hoc exercitium iuvat in praxi' : 1) aliquod speciale signum gestare 
vel intra cubiculum habere; 2) saepe elevare mentem et cor in Deum 
ubique praesentem vel et animae inhabitantem, et repetere actum amoris, 
sine ulla tainen vi, aut desiderio consolationis sensibilis : qui enim vere 
amat, nunquam obliviscitur personae amatae; 3) solitudinem amare et 
pro possibilitate quaerere ad (ruendum de Dei praesentia et eius amore; 
4) et a Deo hunc amorem petere ac memoriam suae praesentiae. « Omne 
malum, ait S. Theresia, provenit ex eo quod non consideramus Deum 


praesentem... Ne putemus relinqui irremuneratam a Deo vel unicam ela- 
tionem oculorum ad eius recordationem >. 


VI. Mortificatio, in ordine praesenti, necessaria est om- 
nino ad impedimenta perfectionis tollenda, speciatim’ a) ad 


' S. Alphonsus, o. c n. 168. 
' P. Garrigou- Lagrange in eph. Vie Spirituelle, t. XI et XII. 

progressivam sanationem vulnerum peccati originalis; b) ad 
destructionem peccati personalis et sequelarum eius; c) ad 
perfectam subordinationem activitatis naturalis ad vitam gra- 
tiae (Galat, V, 24). Oportet enim non solum vivamus ui 
rationales, sub ductu rationis, sed etiam ut fili Dei, sub 
ductu fidei et Spiritus sancti; et ideo necesse est activitatem 
mere naturalem compescere et etiam primos motus inordina- 
tos reprimere, ne haec activitas naturalis nimis excrescat 
nosque distrahat, in detrimentum superioris activitatis gratiae. 
Impedimenta autem perfectionis tollenda sunt interna et ex- 
terna : interna oriuntur sive ex sensibus inordinatis internis 
seu ab immortificatis passionibus; externa sunt a divitiis, 
honore et gloria, delectabilibus rebus aut personis nimis aut 
voluptuose amatis. 

In hac materia autem confessarius oportet moderate proce- 
dat secundum prudentiam christianam, qua caveat ab omni 
excessu et defectu. Sicut enim error nocivus est collocare 
perfectionem in ieiuniis, vigiliis, ciliciis, flagellationibus, etc., 
ita maximus est error mortificationem contemnere ut inutilem 
progressui spirituali, aut absolute asserere mortificationes 
externas nihil aut parum prodesse’ : quamvis enim internae 
mortificationes passionum et appetituum animae potius sint 
exercendae, uti sunt : non respondere iniuriis, cedere in con- 
tentionibus, aliorum voluntatem sequi, seipsum non quaerere, 
etc., externae tamen et corporales adiuvant internas et neces- 
sariae sunt ad refrenandos sensus; unde et ab omnibus Sanc- 
tis fuerunt frequentatae. 

Curet tamen confessarius 1) ut non sit nimis facilis in illis concedendis, 


maxime in primo devotionis aestu; et poenitenti iniungat ut nullas agat 
nisi iuxta praescriptiones ipsi traditas; 


2) nec generatim eas concedat nisi requisitus : non enim prosunt nisi 
multum desiderentur; unde ita poenitentes instituat ut sponte eas expostu- 
lent; 

3) concedat minus quam postulent; 


4) concedat gradatim, ita ut excessivum fervorem temperet incipien- 
tium quibus tantum paucas permittat; liberalior sit cum iis qui in virtute 
sunt bene radicati; 


5) concedat congruenter ad vires, facultates, conditiones et circumstan- 
tias sanitatis, officiorum, fervoris uniuscuiusque; 

6) concedat secundum delectum : a) praecipue suadeat gulae morti- 
ficationem, quae minus solet attendi, ac aliis est durior, et tamen utilis- 
sima; b) parcus sit in concedenda mortificatione in sommo necessario, 
quae debilitat corpus et inhabilem reddit ad exercitia pietatis; c) advigilet 
ut in mortificationibus negativis, utpote utilioribus, constanter cxercean- 


? S. Alphonsus, o. c„ n. 145. 

tur, v. g. ut abstineant a curiosis aspiciendis, audiendis vel legendis, 
parce loquantur, ingratis cibis contenti sint, nihil sumant extra tempus 
refectionis, hieme ad ignem non accedant, gaudeant de defectu alicuius 
necessarii, de incommodis, infirmitatibus, persecutionibus non conqueran- 
tur, et passionibus imperent; 


7) addat tamen, ut omnem auferat superbiae occasionem, illas morti- 
ficationes prorsus nihil esse, si comparentur illis quas Sancti fecerunt, aut 
doloribus quas Christus perpessus est. 


Itaque mortificanda sunt : 


18 Sensus externi, constanti custodia : tactus circumspectione in usu, vel 
et poenitentiis afflictivis; — gustus ope temperantiae, abstinentiae, ieiunii; 
— loquela vigilantia qua verba ponderentur antequam proferantur, et 
silentio quo non loquamur nisi oporteat; — visus custodia et modestia 
oculorum praesertim erga personas diversi sexus; — auditus avertendo 
a sermone malo contra pudicitiam, proximum, superiores; — odoratus 
abstinendo ab odoramentis et perferendo foetorem, maxime si cbaritas 
erga pauperes aut infirmos expostulet. 


2. Inordinatae passiones, quae originem dant vitiis capitalibus et om- 
nes ex inordinato amore sui oriuntur 5; — quae refrenandae sunt et de- 
bilitandae quin tamen plene extingui unquam possint. Libi animadvertan- 
tur tria : 


a) investiganda imprimis et impugnanda passio praedominans qua 
frequentius in defectus incidimus: 


b) primi motus passionis sunt reprimendi ne tantum excrescant ut su- 
perari vix possint; 

c) non solum notabilis sed minima passio et omnis appetitus rei licitae 
sed non necessariae est mortificandus. 

3. Appetitus causarum externarum quae perfectionem impediunt : a) ap- 
petitus divitiarum paupertate spiritus et perfecta erga eas indifferentia; 
b) appetitus honoris et gloriae (quae etiam ex operibus bonis quaeritur), 
perpendendo proprium nihilum et absolutam nostri a Deo dependentiam, 
ita ut omnia sint dona Dei et a nobis non habeamus nisi nihilum et pec- 
catum; — omnia opera ad Dei gloriam referendo; — proprias dotes oc- 
cultando et de se non loquendo; c) rerum delectabilium vel personarum 
amor : nunquam agendo ob delectationem °’; mortificando affectum erga 
propinquos atque commercia cum illis ac curam de eorum negotiis; vitan- 
do omnem amicitiam mere naturalem, praesertim in tenero et sensibili 
amore fundatam qui ex solis corporis aut indolis dotibus originem ducit. 


VII. Conscientiae discussio. — Mortificationi et progres- 
sui necessaria est sincera conscientiae discussio quotidiana, 
tum ad invigilandum affectibus et operationibus ne amor 
proprius rectam intentionem in iis evertat, tum ad experien- 
dum an in via virtutis progressus fiat aut regressus, itim 
denique ad detegendas causas et occasiones defectüs et in- 
constantiae, ut illas vitemus. Complectitur examen tum gene- 


' Cfr. S. Thomas, I-II, q. 77, a. 5. 


' Id intelligatur ad modum quo explicari solet in tr. de Actibus 
humanis. 

rale tum particulare : generale ad praecipua delicta recogi- 
tandum; particulare de uno vitio vel una virtute in specie, ad 
videndum non solum utrum deliquerimus, sed et utrum et 
quousque profecerimus : promptior enim et tutior erit pro- 
gressus si omnes vires uni (vitio extirpando vel virtuti colen- 
dae) applicentur, quam si, multis simul intentis, vires in 
diversas dividuntur vias. 


Ad quod examen utiliter instituendum : a) suscipitur ad certum tempus 
virtus exercenda vel vitium aut passio extirpanda, et quidem determinato 
modo et in determinatis adiunctis, v. g. virtus utilis magis vel passio 
dominans; b) mane fit propositum et praevidentur occasiones; c) per 
totum tempus diei exercentur actus virtutis aut mortificationis, ita ut in 
dies progressive bonum augeatur et minuatur malum; d) vespere insti- 
tuitur discussio, examinatur profectus, elicitur dolor de lapsu aut de ne- 
gligentia, et quaeritur de eorum causis aut occasionibus; e) propositum 
renovatur pro altera die, et media statuuntur ad causas et occasiones vi- 
tandas ’. 


VIII. Speciatim quoad frequentationem Sacramentorum. 


A. Quoad confessionem |) Generatim expedit incipienti- 
bus insinuare ut confessionem generalem peragant”; nisi iam 
bene peregerint aut scrupulis agitati fuerint. 


2) Quoad confessionem ordinariam, licet quaedam perso- 
nae, conscientiae admodum tenerae, solitae fuerint quotidie 
confiteri, ordinario tamen, sufficit confiteri semel aut, exep- 
tionaliter, ad summum bis in hebdomada. 


3. Qui caret opportunitate confitendi et peccato veniali, 
etiam omnino deliberato, gravatur, non debet ideo commu- 
nionem omittere, tum quia veniale non impedit communio- 
nem, tum etiam quia, praeter confessionem, aliis remediis 
remitti potest, v. g. actu contritionis aut charitatis illud vir- 
tualiter retractante; imo accidere potest quod ista occasione 
ferventionibus actibus contritionis, confidentiae, et humilita- 
tis se ad communionem praeparet. 


4) In venialium confessione cavendum, ne ex mera con- 
suetudine et veluti mera narratio, sine contritione aut propo- 
sito, aut solum in genere illa declarentur; — sed in specie 
accusent pauca bene determinata, addita causa vel motivo 
peccandi; insuper quemdam defectum extirpandum (quo sta- 
tus animae confessario magis innotescat), vel et peccatum 
aliquod gravius e praeterita vita addant. 


| De examine conscientiae cfr. La Vie spirituelle, t. XIV, an. 1926. 
' Vide supra, pag. 53 sq. 

5) Ut confessio sit vere devota, ne fiat sine praeparatione, 
nec tantum praemisso examine, humili et sincera accusatione, 
vero dolore et efficaci proposito, sed etiam media poenitens 
quaerat emendationis et occasiones peccatorum statuat vitare. 


6) Sedulo peracta, confessio purificat, reficit, atque con- 
firmat magisque coniungit Deo. 


B. Quoad communionem, conformiter ad decretum S. C. C. 
20 dec. 1905 


!. Ad communionem etiam frequentem et quotidianam 
stricte non requiruntur nisi duo : status gratiae et recta inten- 
tio, qua scii, quis non usui aut vanitati aut humanis rationi- 
bus indulgeat (v. g. inani aemulationi, desiderio captandae 
benevolentiae superiorum, aut sensibili suavitati potius quam 
solidae pietati), sed Deo placere intendat, aut ei arctius 
charitate coniungi velit, aut propriis suis infirmitatibus et 
defectibus occurrere. Communio enim non est merces virtutis 
aut meriti, sed medium ad virtutem acquirendam; nec ante 
omnia ad honorandum Deum, sed ad hominum utilitatem est 
instituta. 


2. Ut tamen communio sit magis devota, maxime expedit 
quod etiam absint peccata venialia plene deliberata et prae- 
sertim affectus ad illa; eo magis quod si iste actu perseveret, 
impedit effectum sacramenti qui est fervor seu actualis exerci- 
tatio ac dulcedo charitatis. Non tamen id stricte requiritur, 
quinimo si pia, recta et sincera adsit intentio, fieri non potest 
quod frequenter communicantes a peccatis venialibus eorum- 
que affectu non se liberent. 


3. Cum sacramenta Novae Legis effectum maiorem produ- 
cant ad maiores dispositiones, omnino curandum est ut sedula 
praeparatio accedat et gratiarum actio sequatur, iuxta unius- 
cuiusque vires, officia ac conditionem. Una nempe communio 
valde fervens multo plus fructus producere valet quam plures 
ordinariae, aut multae tepidae. 


4. In. frequentanda s. communione, maioris prudentiae et 
fructus causa, oportet quod confessarii consilium intercedat : 
non quidem ut illos qui rectam habeant intentionem arceat, 
sed ut de recta dispositione certiores reddat; et omnes ad 
ferventiorem dispositionem et maiorem puritatem exstimulet; 
ac etiam illos aliquando prohibeat quorum recta dispositio 
suspecta habeatur, quo scii, ferventius accedere doceantur 
quales sunt qui post multas communiones venialia non curant, 

sed omnino deliberate eademque frequentia recidivi commit- 
tunt, et linguae vitiis v. g. plurimum indulgent, aut vitam 
mundanam vel tepidam ducunt. 


5. Sedula praeparatio procuranda erit tum remota tum 
proxima. Remota, qua habitualiter conserventur in puritate, 
in dies magis ab omni culpa et defectu se liberent, ac maiori 
desiderio s. communionis ardeant; proxima quae in diversis 
affectibus consistit : viva fide, magna in Christum fiducia, 
ardenti desiderio, humili etiam de venialibus contritione, pro- 
funda reverentia, et praesertim perfecta charitate unitiva, 
quae scii, aptius ad proprium effectum sacramenti disponit. 

6. Gratiarum actio ferventissimis actibus constet : vivido 
et, quoad fieri possit, perseveranti amore quo appetamus ut 
plus a nobis et ab omnibus creaturis diligatur lesus, profunda 
adoratione, plena oblatione et traditione sui, subiectione intel- 
lectus per fidem et voluntatis per charitatem, omnium virium 
submissione Spiritui Sancto qui est Spiritus Christi, pia gra- 
titudine, humili petitione, ac perdurante per diem tanti recor- 
datione beneficii. 

Eo magis autem de gratiarum actione videtur cura adhi- 
benda quod, manentibus speciebus, sacramentum fructum ex 
opere operato producere pergit, non quidem augmentum 
habitualis gratiae, sed charitatis fervorem ac dulcedinem; nisi 
distractione, incuria, aut inordinato affectu ponamus obicem. 


IX. Corollarium. — Veram devotionem itaque multum im- 
pediunt : 

1) adhaesio ad consolationes terrenas etiam licitas : spiri- 
tus enim et caro invicem adversantur; 

2) peccata venialia deliberata, quia charitatem tepe- 
faciunt; 

3) nimia occupationum copia, quae mentem distrahit, cor 
dissipat et a Deo avocat. Unde si multae occupationes ex 
officio alicui imponantur, curet ut complacendi Deo causa 
faciat et identidem inter occupationes se in Deo recolligat. 


X. Cavenda a confessariis. — Sapienter S. Alphonsus mo- 
net confessarium | : 


1. Ut summam curam adhibeat ne adimat aut minuat liber- 
tatem alium adeundi confessarium. Caveat igitur ne poeni- 


l O. c, n. loo. 

tentibus devotis, praesertim feminis, prohibeat ad alium acce- 
dere, et si accesserint, ostendat id sibi gratum esse; imo iis 
(nisi sint scrupulosi) ipse etiam imponat ut aliquando apud 
alios confiteantur, secus esse causa potest sacrilegiorum. 


2. Ne sollicitum se ostendat de directione alicuius animae 
in se suscipienda. 


3. Nunquam absque necessitate de aliorum confessario- 
rum defectibus loquatur, sed potius sedulo quaerat eos ab 
aliquo errore commisso excusare. 


4. Ne suscipiat directionem alicuius qui vult directorem 
suum derelinquere, nisi urgens adsit causa, qualis esse potest 
defectus virtutis vel etiam doctrinae in eo, aut propensio ad 
vanitatem; non autem quod poenitens aliquam erga eum 
aversionem sentiat, vel quod videatur verbis ipsius non am- 
plius fidem habere, nam saepe est daemonis tentatio. Et ex 
hoc saepe dissipationes, perturbationes, et quandoque etiam 
scandala oriuntur. 


5. Caveat ne partialem et uni poenitenti prae aliis propen- 
sum se ostendat, ac alicui animae adhaereat; quod non solum 
valet de iunioribus et levioribus, verum etiam de valde devotis 


et spiritualibus, cum quibus est periculum maioris adhaesio- 
nis. Ne itaque cum una vel altera omnem curam, tempus et 


laborem insumat; si aliqua maiore indigeat assistentia, ne ideo 
parcior aut insufficiens cura de aliis habeatur; unde et expe- 
dire poterit illi personae indigentiori diem et tempus speciale 
assignare, ita ut alii incommodum non ferant. 


6. Si eveniat, sicut fieri potest etsi rarius contingat, per- 
sonam devotam labi in mortale peccatum, confessarius nullum 
ostendat signum admirationis aut indignationis, sed exemplo 
Christi Petrum lapsum intuentis, eam benigne excipiat, 
excitet ad spem, ad dolorem, ad charitatem, ad humili- 
tatem, ac caveat ne poenitens inordinatae tristitiae se tradat '. 
Quod si lapsus iste vehementer sibi indignet, videndum utrum 
sit indignatio superbiae aut sancti doloris : superbia repri- 
menda, non extinguendus dolor. 


7. Denique, sit confessarius generatim expeditus in audien- 
dis confessionibus piarum et devotarum personarum (prae- 
sertim mulierum); assuefaciat eas breviloquio in confessionali; 


1 Aertnijs, Th. P., n. 208. 

certe bonum signum verae virtutis praebet femina devota cui 
placet confessarius expeditus 


XI. Animadversiones. — Piis et devotis solet Deus immit- 
tere tum consolationes spirituales vel et sensibiles, ut eos a 
terrenis voluptatibus retrahat et ad exercitium virtutis excitet, 
tum etiam desolationes, vel et tentationes, ut eorum probet 
fidelitatem et ad maiorem perfectionem eos extollat. De qui- 
bus notandum 


A. Quoad consolationes 


a) Homo sciat veram devotionem consistere in prompta, forti et cons- 
tanti voluntate Deo serviendi et faciendi quidquid ipsi placet, non vero 
in sensibili cordis dulcedine vel et spirituali suavitate, unde hisce non est 
adhaerendum. 


b) Insuper doni consolationis divinae se indignum reputet et fateatur, 
et conetur animum a terrenis voluptatibus abstrahere, ad virtutes arduas 
excitare magisque Deo coniungere. 


c) Interim se praeparet ad desolationem : Dei enim visitationes neque 
constantes neque omnibus aequaliter contingunt, sed eas modo concedit 
ne deiiciamur, modo subtrahit ne iis abutamur easque vertamus in vi- 
tium, puto vanam gloriam aut negligentiam in exercitiis. Ita agit ne la- 
bamur in superbiam, sed ut agnoscamus eas esse solum Dei dona, ac 
etiam ut ardentius visitationes Dei desideremus, quin tamen iis adhaerea- 
mus sed soli Deo : virtutem scii, exercentes et propria determinatione 
laborantes, non ob consolationes, sed quia ita debitum est et placet Deo. 


d) Unde non expectandae sunt a Deo, nisi cum perfecta erga eum 
submissione, prout eas dare vel negare ipsi placuerit. 


B. Etiam immittit Deus desolationes, quas aliquando comi- 
tantur tentationes vehementes et motus impuritatis, iracun- 
diae, blasphemiae, incredulitatis, necnon desperationis, quibus 
magno moerore afficiuntur animae devotae. Cum enim con- 
solationes sint Dei dona sed non Deus ipse, oportet ut anima 
a donis divinis recedat ut ipsum donatorem diligat. « Ut 
animas, ait S. Alphonsus, Pr. conf., n. 125, avellat etiam a 
donis suis, et donatorem puriori amore diligere cogat, efficit 
Deus ut non inveniant amplius in oratione pabulum consue- 
tum et solitam consolationem, sed taedia, ariditates, tormenta 
et quandoque etiam tentationes ». 

Hinc confessarius sollicitus sit 

a) ut non amittant animum, existimantes se non esse in gratia Dei, 
sed e contra in desolationibus signum videant Deum velle solidiore cibo 
eas enutrire et ad solidam virtutem perducere, ad maiorem sanctificatio- 


nem, cum diligentibus Deum omnia cooperentur in bonum (Rom. VIII, 
28); 


' Ibid., n. 211. 


123 


b) ut eas roboret et exstimulet ne orationes et s. communionem prae- 
termittant vel et alia exercitia spiritualia, quae exinde gratiora Deo fiunt 
et saepe meritoria; 


c) ut eis inculcet illum qui Deum diligit propter consolationes, plus 
Dei consolationes quam Deum ipsum diligere, et e contra eum qui Deum 
diligit eique adhaeret sine consolationibus, ei verum, purum et firmum 
ostendere amorem; 


d) ostendat non esse tutiorem et breviorem viam ad perfectionem quam 
patientiam in tribulationibus : quo magis patimur, eo perfectius a crea- 


turis abstrahimur, ab amore proprio purgamur, Deo intimius unimur et 
Christo assimilamur; 


e) lumine divino adiutus, exquirat ex qua causa spiritualis desolatio 
oriatur, ad quod poenitens statum animae cum omni humilitate libenter 
exponat. Potest desolatio provenire vel ex defectu voluntario, uti sunt 
abusus consolationis per superbiam, socordia, adhaesio ad creaturam, 
et tunc poenitens de culpa doleat, veniam postulet, desolationes in poe- 
nam humiliter admittat et in pristinum fervorem renovetur; — vel ex 
corporis defatigatione et ex naturali indispositione, et tunc honestae re- 
creationi et corporali exercitio, vel et aliquando interventui medici erit 
locus ut robur restituatur; — vel ex Deo ipso qui intendit animam pu- 
rificare, et tunc libenter sunt accipiendae (quin curiosius de intentione 
divina investigatio fiat), dicendo sicut Christus : Pater, transfer a me 
calicem istum, verumtamen non mea voluntas sed tua fiat (Le., XXII, 42). 


C. Quoad tentationes. Qui ad profectum virtutis tendunt, 
specialibus impugnantur tentationibus, ad quas efficacius 
superandas prudenti confessarii consilio indigent. 


l. Initio : saepius ex naturali quodam fervore aut a consolationibus 
spiritualibus excitati, facile de viribus praesumunt et nimia (aut maiora) 
aggredi volunt; postea vero, subtractis deliciis, non minus facile pristinum 
ardorem amittunt et in animi deiectionem cadunt, existimantes se virtutem 
assequi non posse. Quapropter a) eos ab initio praemuniat negotium 
perfectionis non uno die sed lento gradu perfici; 

b) fervidis principiis non multum fidat; 


c) maxime eos instruat verum et solidum profectum non in deliciis 
sed in spirituali pugna consistere, et in firma voluntate faciendi quidquid 
Deo placet et vitandi quidquid ei displicet, ac Deum, qui intuetur cor, 
conatus plus quam apparentem profectum remunerare. Proinde magno 
animo Dei beneplacito se committant. 


2. Post aliquem progressum: qui aliquandiu Deo servierunt, spirituali 
pugna post aliquod tempus fatigati, saepe retro respiciunt, ubi sunt sis- 
tere volentes, et amore commoditatis ad teporem sollicitantur. Ex quo fit 
ut paululum decidant, exercitia orationum et mortificationum decurtent, 
aut omittant, aut negligcntcr perficiant, sacramenta sine congrua prae- 
paratione recipiant, difficilia fugiant, perfectionem minus aestiment, in 
amore saeculi et voluptatum crescant etc. Quod initio temporis difficulter, 
progressu autem facile advertitur. Ex quo fit quod leves defectus parvi 
habere incipiant, ac deliberate admittant, et aliquando, urgente tentatione, 
in mortale labantur. 

Quod malum sedulo est curandum. Unde 


a) serio admoneantur de periculo quod incurrunt : qui in via Dei non 
progreditur eo ipso (ex insurgentibus scii, concupiscentiis et tentationibus) 

regreditur; unde et lenta tepiditas saepe periculosior est ipsi peccato mor- 
tali (Apoc. HI, 15-16); 

b) excitentur ad maiorem fervorem, tum quia ad maiorem perfectionem 
tenentur qui abundantioribus gratiis cumulati fuerunt, tum quia iactura 
temporis et gratiae a Deo severe tractatur, tum quia Deus optimus maximus 
totis quo possumus viribus coli meretur; 


c) iubeantur omnia devotionis exercitia neglecta resumere et bene 
peragere (praesertim orationem mentalem et examen conscientiae), aut 
etiam aliquo tempore augere, vel et secessum sacrum facere. 


d) Quodsi benigna exhortatio non prosit, cum severitate tractentur 
atque terrore iudicii divini terreantur. 


3. Tandem in provectiore statu virtutis : laqueo superbiae, vanae 
gloriae, et temerariae cuiusdam praesumptionis subinde irretiuntur. Ex 
quo fit ut, immemores necessitatis divini auxilii, in propriis viribus sibi 
complaceant, in quasdam peccati occasiones temere se proliciant et ne- 
gligentiam in rebus exiguis ut innocuam habeant, ac vanis illusionibus 
decipiantur; sic ira existimatur zelus, pro constantia pertinacia habetur, 
pro liberalitate prodigalitas, pro amore divino amor proprius, pro charitate 
amor sensualis. Unde etiam in grave peccatum, quamvis rarius, prolabi 
possunt. 

Quibus proderit a) generatim instans oratio, discussio sui, indigentiae 
et fragilitatis suae consideratio, peccatorum frequens recordatio; 


b) speciatim, quoad virtutum praxim, consilium ac simplex humilisque 
obedientia confessario, et examen particulare; ad illusiones autem vitan- 
das, nil extraordinarium, inconsulto confessario, peragant. 


XII. Monitum de falsis devotis. — Notat Aertnijs, Th. P., 
n. 212 : 


« A vere devotis personis distinguendae sunt illae quarum devotio vel 
hypocrisis est, ad imponendum aliis, vel illusio, qua ipsae decipiuntur. 
Omnis earum devotio in religionis exercitiis externis consistit; nimirum 
frequentant ecclesiam, multas preces recitant, saepe confitentur et pluries 
in hebdomada S. Communionem suscipiunt. Nihilominus veram et solidam 
virtutem neque intelligunt neque curant, sed vitiis scatent; in ecclesia 
morantur diutius quam oportet, cum perturbatione parentum ac neglectu 
rei domesticae; Sacramenta frequentant ut videantur ab hominibus et lau- 
dentur; quare si confessarius non indulgeat eis tam saepe communicare 
quam vellent, repulsam aegre ferunt; in confessional! diu colloqui appetunt 
cum confessario, absque ulla utilitate aut necessitate. Mortificationis spiri- 
tus illis omnino deest, ideo deliciis in cibo et potu inhiant, a labore ab- 
horrent, loquaces sunt. Humilitate et obedientia carent, ideo directioni 
confessarii se non subiiciunt, sed confessarius earum nutibus obsequi 
deberet; confessarium fallunt, dum levissimas tantum culpas confitentur, 
graviores autem, quales hic recensemus, non accusant, laudes et honores 
affectant, proprio sensui inhaerent, correptionis sunt impatientes, alios 
aspernantur et arroganter corripiunt. Charitate erga proximum destitutae 
sunt, unde domesticis suis permolestae sunt, nullius famae parcunt, aliis 
invident, facile irascuntur, etc. — Personis specie devotis adnumerandae 
sunt nonnullae matronae et domicellae, quae vitam mundanam, deliciis et 
luxui deditam, cum pietate consociare volunt; inde frequentant tam theatra 
quam ecclesiam, assistunt choreis nocturnis et sacris processionibus, legunt 

libros romanticos et libros precum, frequentant Sacramenta et circulos 
mundanos consectantur ». 


Imo « sunt quae etiam volunt esse contemplativae et de rebus spiri- 
tualibus semper loqui gestiunt. Interim latent, vel et apparent, ingens saepe 
superbia, proprii iudicii tenacitas, stultae imaginationes, insaniae falsae. 
Virtutes nec colunt, nec intelligunt, mortificationis spiritu, humili et sim- 
plici obedientia, germana in proximum charitate, patientia prorsus carent. 

Tales reducendae sunt ad veram humilitatem, deinde ad puram in om- 
nibus intentionem. Postmodum dirigendae secundum communes regulas, 
et sollicite docendae in quo vera devotio consistat » 


QUAESTIO SECUNDA 


De Perfectis et Contemplativis 


I. Confessant obligatio scientiam acquirendi vitae spiritua- 
lis perfectae. — « Quando anima aliqua a Deo contempla- 
tionis gratia donatur, oportet, ait S. Alphonsus, ut confessa- 
sarius optime sciat modum quo eam dirigere debeat, ut ab 
omnibus illusionibus liberet; alias maximum illi afferet dam- 
num; et, quemadmodum ait S. loannes a Cruce, magnam ipse 
Deo redditurus est rationem » (Pr. Conf, n. 126). « Et 
ideo... non omittat consulere alios viros doctiores, et maioris 
experientiae... in directione alicuius animae elevatae, et quae 
a Deo aliquibus gratiis supernaturalibus sit donata, quando 
ipse in hac materia est parum expertus... »; aut etiam « nul- 
lam omnino sentiat difficultatem praecipiendi huiusmodi 
animabus, ut se conferant, ob directionem, ad magistros 
magis peritos; vel saltem, ut illorum subeant iudicium » (ibid, 
n. 194). 

Monemus itaque talium  poenitendum  confessarios, ad 
scientiam competentem  acquirendam oportere ut adeant 
doctos libros, qui rectam doctrinam vitae spiritualis exponant; 
ac, eorum gratia, subiicimus essentiales notiones et generalia 
principia directionis dc vita perfecta 


* Thol. Mechu, Tract, de Virtutibus, n. 90, q. 2. Cfr. S. Fran- 
ciscus Salbs., Introduction à la vie dévote, p. I, ch. I. 

' De perfectione et vita perfecta ac contemplativa, cfr. S. Thomas, 
I-II, q. 179-184. aim comtn. Caietani; in III Sent. d. 35; opusc. de 
Perfectione vitae spiritualis; S. Bonaventura, Itinerarium mentis in 
Deum; Dionybtus Carth., de Contemplatione; de Fonte lucis; Luu. 
BloBius, Institutio spiritualis; S. Franciscus Salesius, Traité de 
l'Amour de Dieu; S. Theresia, Opera; S. Ioannes a Cruce, Opera; 

II. In quonam consistit perfectio christianae vitae. — «Es- 
sentialiter consistit perfectio vitae christianae in charitate », 
ait. S. Thomas, I-II, qu. 184, a. 3; unde, eo perfectior erit 
homo, quo maiorem habebit charitatem, per quam anima Deo 
coniungitur. Etenim, « unumquodque dicitur esse perfectum, 
in quantum attingit proprium finem, qui est ultima rei per- 
fectio. Charitas autem est quae unit nos Deo, qui est ultimus 
finis humanae mentis » (ib. a. I), et perfecta beatitudo. 
Unde, et per solam charitatem mens nostra perfecta est, et 
placide quiescere valet. 

Iam dicit S. Augustinus, De Nat. et Gr., c. 42, charitatem 
verissimam, plenissimam, perfectissimam esse iustitiam, si scii, 
charitas ipsa perfecta sit 


Hinc : I) Cum charitas in hac vita non sit in statu con- 
summato et perfecto, perfectio in hac vita non est nisi 
inchoata et incompleta : charitas scii, consummata et perfecta 
semper fertur actu in Deum; quod in praesenti vita fieri non 
potest, sed tantum in patria per intuitivam Dei visionem 
(ib. a. 2; et q. 24, a. 8; q. 44, a. 4, ad 2). 


2) Perfectio non consistit formaliter in bonis operibus 
(ieiuniis, orationibus, eleemosynis), seu in exercitio virtutum 
moralium, etiam perfectissimo, ut in consilis evengelicis 
haec enim omnia non sunt nisi media et instrumenta et admi- 
nicula ad perfectionem acquirendam. Virtutes scii, morales 
et bona opera sunt medium necessarium quo introducantur in 
animam dispositiones ad perfectionem, ita ut sine iis impossi- 


Suarez, De Religione, tr. 4; Ioannes a S. Thoma, Comm, in summam 
S. Thomae (ubi de donis Spiritus Si, et de oratione); Philippus a 
SS. Trinitate, Summa theologiae mysticae; Passerini, de Hominum 
statibus et officiis; 'Thomas de Vallgorniera, Mystica theologia Divi 
Thomae; Ioseph a Sp. So, Cursus theologiae mystico-scholasticae; 
Schram, Institutiones theologiae mysticae; Scaramelli, Directorium 
mysticum; S. Alphonsus, Praxis conf, n. 126-144; Marc, Th. M. 
IL, n. 1843-1847; Theol. Mech1, de Virt., n. 88-ço, p. 220-223; n. 100, 
p. 251-254; Frassinetti, Th. M., diss. 15, $ 6; Meynard, Traité de la 
Vie intérieure, Somme de théologie ascétique et mystique; Saudreau, 
Les degrés de la Vie Spirituelle; La Vie d'Union à Dieu; L'étal 
mystique; Les Faits extraordinaires de la Vie spirituelle; Poulain, 
Des Gráces d'Oraison; Garrigou-Lagrange, Perfection chrétienne cl 
Contemplation; Tanquerey, Précis de théologie ascétique et mystique; 
Lemonnyer, La Vie humaine, ses formes, ses états (in vers. gall. 
Summae S. Thomae); III. Waffelaert in per. Collationes Brugenses 
(passim); item duo periodica: La Vie spirituelle, et Revue d'ascétique 
et de Mystique, quorum unum a Praedicatoribus, alterum a lesuitis 
regitur. 
| Cfr. Suarez, De Religione, Tr. 7, 1. I, c. 3, n. 4. 

bile sit, secundum ordinariam Dei providentiam, illam obti- 
nere; eodem modo ac studium necessarium sit ad acquirendam 
scientiam (ib. a. 3, et a. I, ad 2). A fortiori, medium oppor- 
tunum sunt consilia evangelica quae efficacius omnia 
excludunt perfectionis seu ferventis charitatis impedimenta 
(secundum Christum, Mt. XIX, 21 ), ita ut iam liberius ten- 
damus in Deum. — Quapropter ' : 


a) Virtutes morales etiam dicuntur praebere perfectionem, 
nom tamen simpliciter, sed tantum secundum quid, aiente 
S. Thoma : « Vita christiana specialiter in charitate consistit, 
per quam anima Deo coniungitur... Et ideo secundum chari- 
tatem attenditur simpliciter perfectio christianae vitae, sed 
secundum alias virtutes secundum quid » (a. I, ad 2). 


b) In consiliis evangelicis, perfectio est, non tamen per se 
essentialiter, sed solum secundario et accidentaliter (a. 3). 


3) Perfectio neque consistit formaliter in virtutibus fidei et 
spei : istae enim aliquo modo, etiam proxime, nos Deo con- 
jungunt, et sine illis impossibile est diligere Deum, quin 
scii, prius bonitatem eius fide cognoscamus, et ab eo auxilium 
et vitam aternam speremus. Sed tamen sola charitas coniungit 
perfecte, quia facit hominem Deo inhaerere propter seipsum, 
mentem hominis uniens Deo per affectum amoris, ut scii, 
homo non sibi vivat sed Deo (I-II qu. 17, a. 6 et ad 1) : 
« Fides autem et spes faciunt hominem inhaerere Deo sicut 
cuidam principio, ex quo aliqua nobis proveniunt... : et 
cognitio veritatis, et adeptio perfectae bonitatis. Fides ergo 
facit hominem Deo adhaerere, in quantum est nobis princi- 
pium cognoscendi veritatem; spes autem facit Deo adhaerere, 
prout est in nobis principium perfectae bonitatis, in quantum 
scii, per spem divino auxilio innitimur ad beatitudinem obti- 
nendam » (qu. 17, a. 6). Ergo charitas est « potior quae 
magis Deum attingit... Fides et spes attingunt quidem Deum 
secundum quod ex ipso provenit nobis vel cognitio veri, vel 
adeptio boni; sed charitas attingit ipsum Deum, ut in ipso 
sistat, non autem ut ex eo aliquid proveniat; et ideo charitas 
est excellentior fide ct spe, et per consequens omnibus aliis 
virtutibus » (qu. 23, a. 6). 

Unde charitas « se habet propinquius ad obiectum 
(Deum)... et hoc modo... est maior aliis. Nam, aliae impor- 
tant in sui ratione distantiam ab obiecto : est enim fides de 
non visis, spes autem de non habitis. Sed amor charitatis est 


| De his et sequentibus etiam videri potest Suarez, /. C, mn. 16 sq. 

de eo quod iam habetur : est enim amatum quodammodo in 
amante, et amans per affectum trahitur ad unionem amati, 
propter quod dicitur (I Ioan. IV, 16) : Qui manet in chari- 
tate, in Deo manet et Deus in eo » (I-II, qu. 66, a. 6; N-I, 
qu. 23, a. 6, ad 3). Hinc sola charitas manet in altera vita 
(I-IL qu. 67, a. 3, 4, 6); fides autem et spes sine charitate 
sunt informes et mortuae (II-II, q. 23, a. 7; I-II, q. 65, a. 3; 
I-II, q. 4, a. 5). 

Convenienter igitur definiri potest perfectio : charitas 
prompta et expedita ad exercendos actus, eosque quantum 


€ 


fieri potest perfectos <‘. 


III. Estne obligatio tendendi ad perfectionem? — Omni- 
bus aliquo modo incumbit obligatio tendendi ad perfectionem; 
nam, ut ait S. Thomas, qu. 186, a. 2, ad 2 : « Sicut diligere 
Deum ex toto corde tenentur omnes... ita etiam omnes, tam 
religiosi quam saeculares, tenentur aliqualiter facere quidquid 
boni possunt : omnibus enim communiter dicitur (Eccl. IX, 
10) : Quodcumque facere potest manus tua, instanter ope- 
rare. Est tamen aliquis modus hoc praeceptum implendi quo 
peccatum vitatur, scii, si homo faciat quod potest secundum 
quod requirit conditio sui statüs; dummodo contemptus non 
adsit agendi meliora, per quem animus firmatur contra spiri- 
tualem profectum ». 

Tendentia ad maiorem perfectionem per se est tantum de 
consilio, scii. « in quantum ab affectu hominis excluditur 
non solum id quod est charitati contrarium, sed etiam omne 
illud quod impedit ne affectus totaliter dirigatur in Deum; 
sine qua perfectione charitas esse potest, puta in incipienti- 
bus et proficientibus » (II-II, qu. 184, a. 2). 

Hinc : |) omnibus dicitur, etiam laicis, Mt. V, 48 : « Es- 
tote ergo vos perfecti, sicut et Pater vester coelestis perfec- 
tus est »; lac. I, 4 : « Patientia opus perfectum habet, ut sitis 
perfecti, in nullo deficientes »; et Eph. VI, 13 : « Accipite 
armaturam Dei, ut possitis resistere in die malo, et in omni- 
bus perfecti stare »; 


2) attamen altior perfectio potest in homine etiam exigi 
« secundum quod requirit conditio sui statûs » (II-II, qu. 186, 
a. 2, ad 2), ut in sacerdotibus (qu. 184, a. 6 & 8, et Suppi, 
qu. 35, a. 1, ad 3); 


3) item religiosis maior perfectio convenit, utpote qui sunt 


'" Suarez, o. c, k L c. 4, n. 19. 

in statu tendendi ad perfectionem, et a fortiori episcopis 
(II-I. qu. 186, a. 5, 6, 7). 


IV. Triplex gradus in perfectione seu status. — In ordine 
ad perfectionem, seu progressivam ascensionem mentis ad 
Deum, triplex distinguitur gradus charitatis seu status iusto- 
rum, qui in charitate vivere et proficere student, scii, incipien- 
tium, proficientium, et perfectorum. 

« Primo quidem incumbit homini studium principale ad 
recedendum a peccato, et resistendum concupiscentiis eius, 
quae in contrarium charitatis movent; et hoc pertinet ad 
incipientes, in quibus charitas est nutrienda et fovenda, ne 
corrumpatur. Secundum autem studium succedit ut homo 
principaliter intendat ad hoc, quod in bono proficiat; et hoc 
studium pertinet ad proficientes, qui ad hoc principaliter in- 
tendunt, ut in eis charitas per augmentum roboretur. Ter- 
tium autem studium est, ut homo ad hoc principaliter inten- 
dat ut Deo inhaereat et eo fruatur; et hoc pertinet ad 
perfectos qui cupiunt dissolvi et esse cum Christo » (I-II, 
qu. 24, a. 9). 

Aliis verbis, oportet |) peccatum vitare et ideo mortificare 
passiones ac reprimere concupiscentiam; 2) passionibus seda- 
tis et concupiscentia refrenata, magis exerceri et proficere in 
virtute; 3) passionibus edomitis et concupiscentia fere 
extincta, frui unione divina. 

Qui tamen tres status nunquam ita inveniuntur distincti, quin unus- 
quisque illorum aliquid de ceteris participet (ib. ad 2 et 3); proinde in 
quolibet statu mortificationi, exercitio virtutum et amori divino indesi- 
nenter incumbendum est, sed in primo gradu mortificationi, in secundo 
progressui in virtute, in tertio perfecto charitatis exercitio magis est 
insistendum. Secundum tres praedictos status, fres etiam viae distingui 
solent Illorum qui perfectioni student : purgativa, illuminative, et unitiva. 
Via incipientium vocatur purgativa quia primo ct per se tendit ad pur- 
gandum animum a peccatis et exuendum veterem hominem cum actibus 
suis, passiones mortificando, ut charitas conservetur. Via proficientium 
dicitur illuminative, quia per se eo tendit ut, passionibus sedatis, mens, 
a vitiis et concupiscentiis magis Immunis, iam uberius a Deo illuminetur 
circa virtutes Christianas, et viriliter incumbat operationi virtutum et 
charitatis incremento, ac per hoc novus induatur homo. Via perfectorum 
appellatur unitiva, quia, passionibus edomitis et virtutum praxi acquisita, 
ac ita interna pace et tranquillitate animi obtenta, per se et maxime 


ordinatur ad promptam et delectabilem exercitationem charitatis et arc- 
tissimam animae cum Deo unionem. 


V. Triplex vita perfecta. — In ordine ad christianam per- 
fectionem etiam triplex distinguitur vita : activa, contempla- 

tiva et mixta. Quam distinctionem explicat Benedictus XIV, 
de Can. 1. 3, c. 266 n. 4 : 

« Qui enim inter fideles continuo aut saltem frequenti 
vacant exercitio operum misericordiae spiritualis et corpora- 
lis, et assiduo virtutum exercitio erga Deum et proximum, 
sive opera sint praecepti, sive consilii, vivere dicuntur vita 
activa. — Illi qui continuae aut saltem frequenti Dei ac divi- 
narum et omnium rerum revelatarum considerationi vacant, 
praediti charitate cum totali abdicatione saeculi, puritate 
cordis et passionum subiectione, vivere dicuntur vifa contem- 
plativa. — Illi demum qui ea peragunt quae modo dicta sunt, 
quique modo in activa vita, modo in contemplativa se exer- 
cent, vivere dicuntur vifa mixta », 

Omnino conformiter ad S. Thomam, qui I-II, qu. 179 
docet : 


1) divisionem vitae humanae (i. e. rectae rationi conformis 
aut perfectae) in activam et contemplativam : « Unumquod- 
que vivens ostenditur vivere ex operatione sibi maxime pro- 
pria; ad quam maxime inclinatur; sicut... vita dicitur 
consistere hominum, in hoc quod intelligunt et secundum 
rationem agunt. Unde etiam in hominibus vita uniuscuiusque 
hominis videtur esse id in quo maxime delectatur, et cui 
maxime intendit, et in quo praecipue vult quilibet convivere 
amico... Quia ergo quidam homines praecipue intendunt 
contemplationi veritatis, quidam vero intendunt principaliter 
exterioribus actionibus, inde est quod vita hominis convenien- 
ter dividitur per activam et contemplativam » (a. |). Itaque, 
sicut vita contemplativa essentialiter consistit in contempla- 
tione veritatis divinae, ita vita activa essentialiter in exercitio 
virtutum moralium 


2 ) istam divisionem de se esse sufficientem et completam : 
« Divisio ista datur de vita humana, quae quidem attenditur 
secundum intellectum. Intellectus autem dividitur per acti- 
vum et contemplativum, quia finis intellectivae cognitionis vel 
est ipsa cognitio veritatis, quod pertinet ad intellectum con- 
templativum; vel, est aliqua exterior actio, quod pertinet ad 
intellectum practicum sive activum. Et ideo vita etiam suffi- 
cienter dividitur per activam et contemplativam » (art. 2); 


3) vitam mixtam non esse tertium genus realiter distinc- 
tum, sed esse mediam ex utraque compositam, qua scii, quis 
intendat studio contemplationis et exinde etiam in actus 


| Cfr. q. i80, a. 1-4, et q. 181, a. 7. 

exteriores prorumpat, ita tamen quod vel contemplatio vel 
actio praedominetur : « Media conficiuntur ex extremis, et 
ideo virtute continentur in eis.., et similiter sub activo et 
contemplativo comprehenditur id quod est ex utroque compo- 
situm. Et tamen sicut in quolibet mixto praedominatur aliquod 
simplex, ita etiam in medio genere vitae superabundat quan- 
doque quidem contemplativum quandoque vero activum » 
(ibid, ad 2). lamvero : 


a) Vita pure contemplativa de se est activae praeferenda, 
utpote simpliciter melior, uti docent Patres et Theologi, ita 
interpretantes verba Christi (Luc. X, 42) Maria opimam 
partem eligit, Mariam ut symbolum tradentes contemplativae, 
Martham ut symbolum activae vitae. — Cuius doctrinae ratio 
multiplex traditur a S. Thoma, II-IL, qu. 182, a. I, qui addit: 
« secundum quid tamen et in casu est magis eligenda vita 
activa propter necessitatem praesentis vitae ». Hinc religioni- 
bus vitae activae de se potiores sunt illae quae ducunt vitam 
Contemplativam, uti sunt Monachorum S. Benedicti et Car- 
melitarum (qu. 188, a. 6). 


b) Vita activa est multiplex et diversae perfectionis secun- 
dum varias occupationes diversas, et sic « potest attendi prae- 
eminentia secundum quod una religio ordinatur ad altiorem 
actum in eodem genere, sicut inter opera vitae activae potius 
est redimere captivos quam recipere hospites » (ibid.). Inter 
opera autem vitae activae primum locum tenent actiones quae 
directe ordinantur ad salutem animarum. Unde magis quam 
instituta quae infirmorum curae aut institutioni iuventutis 
ordinantur, perfecta sunt illa quae incumbunt vitae activae 
sacri ministerii, uti sunt religiones clericales magis recentes, 
inde a saec. XVI institutae. 


c) Vita mixta ex contemplativa simul et activa est utraque 
perfectior, tum quia utriusque perfectionem complectitur, tum 
quia est vita quam Christus et Apostoli duxerunt. Haec com- 
petit episcopis (qu. 182, a. I, ad |), et ad eam potest institui 
religio, qualis est Ordo Praedicatorum. Quando scii. « opus 
vitae activae... ex plenitudine contemplationis derivatur, sicut 
doctrina et praedicatio,... hoc praefertur simplici contempla- 
tioni. Sicut enim maius est illuminare quam lucere solum, ita 
maius est contemplata aliis tradere quam solum contemplari » 
(qu. 188, a. 6). 

« Potest tamen contingere quod aliquis in operibus vitae 
activae plus mereatur quam alius in operibus vitae contem- 
plativae (aut mixtae), puta si propter abundantiam divini 

amoris, ut eius voluntas impleatur, propter ipsius gloriam, in- 
terdum sustinet a dulcedine divinae contemplationis ad tem- 
pus separari » (qu. 182, a. 2). 


VI. Contemplatio stricte dicta, prout distinguitur a medi- 
tatione seu oratione mentali communi est « mentis in Deum 
suspensae elevatio, aeternae dulcedinis gaudia degustans », 
ait Scala claustralium | (c. I in fine), seu simplex intuitus 
veritatis (II-II, qu. 180, a. 3, ad I). 

Differt a meditatione contemplatio : illa instituitur labore 
discursüs vel imaginum et repraesentationum successione, qua 
Deum cognoscere quaerimus, haec sine labore simplici intuitu 
aspicit Deum iam inventum; — in illa anima operatur pro- 
priis actibus per vires gratiae, actibus scii, suarum potentia- 
rum gratia elevatarum; hanc Deus speciali modo (per perfec- 
tiora scii, dona Spiritus Sancti) operatur, et anima potius 
patitur, quia ipsa lux et divinus amor, quo tunc tota impletur, 
reddunt eam suaviter attentam ad contemplandam Dei boni- 
tatem 

Potest distingui contemplatio naturalis seu scientifica, et 
supernaturalis seu christiana. Prima fit modo humano seu 
active, et est de quacumque veritate; qua scii, terminata inqui- 
sitione vel demonstratione veritatis, sine labore et cum 
suavitate quis attendit veritati, quaecumque illa sit : ita unico 
intuitu cognoscit veritates quas nonnisi longo discursu et 
labore cognoverat. Altera versatur circa veritates supernatu- 
rales (ut tales) quas intellectus, supernaturalibus habitibus et 
donis instructus, sub eorum lumine et motione, ex intentione 
charitatis considerat supra modum humanum et magis passive 
quam active. Prima sistit in intellectu, altera transit ad affec- 
tum per amorem. 

De sola contemplatione christiana veritatum supernatura- 
lium in praesenti agimus. Haec, docente S. Thoma, « licet 
essentialiter consistat in intellectu, principium tamen habet in 
affectu, in quantum videlicet aliquis ex Dei charitate ad con- 
templationem incitatur. Et quia finis respondet principio, inde 
est quod etiam terminus et finis vitae contemplativae habet 
esse in affectu, dum scii, aliquis in visione rei amatae delec- 
tatur, et ipsa delectatio rei visae amplius excitat amorem » 
(II-II, qu. 180, a. 7, ad D). 

Unico actu perficitur; quamvis multi actus ad illam possint 


| Migne, P. L., t. CLXXXIV, coi. 746. 
' Cfr. S. Alphonsus, Pr. conf. n. 126. 


esse praeparatorii, quibus ad eam ascendamus Ad eam 
concurrunt tria dona Spiritus Sancti : per se donum intellec- 
tus, aliquando donum scientiae, maxime donum sapientiae. 
Per se donum intellectûs, cuius est penetrare et simplici 
aspectu intueri (in caligine fidei) veritates divinas, qui proin- 
de a S. Catharina Senensi vocatur lumen fidei vivae; aliquan- 
do donum scientiae, quatenus instinctu Spiritûs Sancti ex 
recto iudicio creaturarum ascendimus ad cognitionem Dei; 
maxime donum sapientiae, per quam cognitione affectiva 
iudicamus ex quadam connaturalitate et affinitate de Deo 


et divinis, ac ea percipimus et quasi sentimus : quod pro- 
priissime est contemplatio. 

Ratione modi quo anima obiectum attingit, alia fit per affirmationem, 
alia per negationem’, « quatenus Deus in hac vita cognoscitur... per 
modum excellentiae et remotionis », et quidquid bonitatis et perfectionis 
in creaturis reperitur, Deo tamquam omnium primo principio excellentis- 
sime, omni imperfectione seclusa, tribuimus; vel, e contra, quidquid in 
creaturis invenitur, de Deo superexaltato, superessentiali et supracom- 
prehensibili negamus et ita videmus quid non est. Quae ultima tamen 
non sistit in mera negatione, sed efformat conceptum generalem et con- 
fusum, quo mens, remotis omnibus creatis perfectionibus, apprehendit 
Deum esse infinite perfectum, purissimum et eminentissimum. Et ideo 
perfectior est quam prima, quia sub actione speciali luminis divini infusi, 
ex abundantia lucis, ingerit conceptum longe maiorem magnitudinis di- 
vinae, et ita Deus clarius et sublimius noscitur. Vocatur divina caligo, 
clara caligo, et sublimis cognitio Dei per ignorantiam* 

Nunc autem recentiores bene multi solent etiam duplicem ratione prin- 
cipii distinguere contemplationem : acquisitam, ut dicunt, seu activam, et 
infusam seu passivam, quam multi dicunt extraordinariam. Haec tamen 
divisio, quae ignota videtur antiquis, probari nequit nec sine periculo 
proponitur. Nam a) iisdem characteribus et dotibus et notis distinctivis 
gaudent ambae et ab auctoribus describuntur; b) omnis contemplatio su- 
pernaturalis, ab infimo gradu ad supremum, una est specie ex identitate 
principii formalis elicitivi, quod est intellectus supernaturabilibus non 
solum habitibus virtutum sed et donis instructus : fit enim sub exercitio 
donorum Spiritus Sancti, et ideo sub eius motione, ad quam recipiendam 
dona ordinantur, et hac ratione nulla est quae non sit supernaturalis aut 
infusa; c) nec ulla proprie extraordinaria seu quasi miraculosa dici po- 
test, cum dona Spiritus Sancti sint cuiuscumque contemplationis, etiam 
altissimae, principia connaturalla. d) Quodsi dicatur, post meditationem 
vel studium, ad modum philosophorum, iam posse animam unico intuitu 
contemplari veritates meditationi sublectas, haec erit contemplatio mere 
naturalis; quae insuper, spectata conditione naturae lapsae, non potest 
sufficienter durare ut exinde constituatur sfafus orationis mentalis dis- 
tinctus. 


* S. Thomas, I-II, q. 180, a. 3. 

' S. Thomas, comm, in Dion, de div. Nom. c. 4, 1. 4; I, q. 13, a. à; 
q. 4, a. i et 2. Cfr. Dionysius Carth. de Fonte lucis, a. 13. 

* II-IL, q. 8, a. 7. 

VII. Varii gradus orationis. — Computando itaque diver- 
sos modos se habendi quibus instituitur oratio mentalis, non 
solum illos qui spectant ad contemplationem, sed et illos qui 
ad meditationem et orationem mentalem communem pertinent 
et contemplationi sunt quasi praeparatorii, plures distingui 
possunt gradus perfectionis in oratione : primus est orationis 
discursivae seu meditationis per discursum; secundus est 
orationis affectivae; tertius recollectionis; quartus quietis seu 
otii; quintus unionis simplicis; sextus unionis exstaticae seu 
desponsationis; septimus unionis consummatae seu matrimo- 
nii spiritualis. 

Duae priores spectant orationem mentalem communem, et omnibus 
piis et devotis ad utramque, saltem post aliquod tempus, patet aditus; 
unde ad illas, generatim et per se, omnes dirigendi sunt. Pertinent ad vi- 
tam asceticam activam et viam purgativam ac illuminativam. 

Ultimi gradus, inde a quiete, certo consistunt in vita mystica seu 
passiva, et constituunt orationem contemplativam proprie dictam quae 
totaliter dirigitur a Spiritu Sancto. Cuius triplex, testante S. loanne a 
Cruce, est signum : a) si anima meditationem ferre amplius non possit, 
b) si nullum experiatur desiderium imaginationem in quoddam obiectum 
figendi, c) si amet sola manere cum Deo. Hoc ultimum est praecipuum, 
quia duo priora non sunt absolute certa; cum etiam ex aliis causis, ut ex 
indispositione corporis, aliquando proveniant. 

Tertius gradus videtur esse intermedius, et quasi mixta oratio, ita quod 
ab aliquibus distinguatur duplex recollectio : una acquisita, altera infusa. 
Sed melius dicitur pertinere per se ad vitam asceticam et ad orationem 
mentalem activam, ita tamen quod disponat ad passivitatem, et in ea 
quidam motus transitorie dentur sub lumine divino infuso ac inspiratione 
Spiritus Sancti sensus colligentis, ac ita invitantis animam ad vitam per- 
fectiorem et contemplationem proprie dictam : ita praesertim si frequens 
sit et habitualis, ac plene evoluta et valde simplex quasi contemplatio 


nascens * 

In specie : 1) Oratio discursiva est quando primas partes 
in illa habent facultates cognoscitivae, quae de veritate in 
veritatem transeunt et discurrunt. 


2) Oratio affectiva, quando primae partes iam non sunt 
apud facultates cognoscitivas sed apud appetitivas, ita ut 
praedominentur affectus voluntatis et cordis. 


3) Oratio recollectionis (etiam simplicitatis dicta, quia fit 
sine ratiocinio et sine labore), quando intellectus, a rebus 
externis abstractus et collectus intra se, absque labore et cum 
suavitate attendit veritatibus supernaturalibus ac Deo, suavi- 
ter Deo attractus. 


| Cfr. Tanquerey, L'Oraison de simplicité in per. La Pie spirituelle, 
t III. 

4) Quies, in qua amor ardentior immediate communicatur 
spiritui in ipso animae centro, et aliquando diffunditur ad 
ipsos sensus : ita suspenditur in activitate naturali voluntas 
quae remanet quasi ligata, quia tunc non aliud obiectum 
praeter Deum valet amare, qui eam ad se trahit; sed intellec- 


tus et memoria aut phantasia remanent liberae et quandoque 
huc illuc excurrunt. 


5) Unio passiva, qua Deus praebet se videndum (in cali- 
gine) animae non modo ut vicinum (sicut in praecedentibus 
gradibus) sed tamquam praesentem; et anima experitur eum 
sibi coniunctum per suavem quemdam contactum. In caligine 
adest clara idea Dei praesentis, qui in animae centro se ipsi 
coniungit, ita ut de veritate illius praesentiae nequeat ipsa 
dubitare. In hac caligine suspenduntur omnes interiores 
potentiae, et quandoque exteriores quae saltem debilitantur 
mentem enim defigit et immobilem servat; unde memoria non 
recordatur nisi Dei, voluntas ita coniungitur Deo ut non pos- 
sit amare aliud, intellectus tanta luce repletur ut non valeat 
aliud cogitare, nec etiam gratias quas actu recipit. Est scii, 
unio quam anima non videt, nec sentit, nec advertit se habere. 


6) Unio desponsationis, in qua etiam sensus  corporei 
ligantur ita ut non videant, nec audiant, nec percipiant etiam 
incisionem vel adustionem (exstasis). Quodsi gratia sit vali- 
dior, rapit animam ad unionem motu subitaneo et violento 
(quod vocatur raptus), et quidem aliquando ita ut anima sen- 
tiat se rapi extra se et extolli supra se (elevatio spiritus). 


7. Unio consummata denique, seu matrimonii spiritualis, est 
maxima quam in hac vita possit Deus concedere, per quam 
anima transformatur in Deum et fit unum cum Deo, eo 
veluti modo quo vas aquae infusum mari evadit unum cum 
aqua maris. Est status in quo anima habitualiter sibi conscia 
est vivere vita divina, sub influxu scii, continuo divino qui se 
exercet in intimo fundo sui esse et in omnibus operationibus, 
quo fit ut Deus non solum sit obiectum sed se ostendat quo- 
que adiutorem qui eas producat ita ut vere sint divinae. Sen- 
tit itaque Deum vivere in ipsa, et seipsam vivere in Deo et per 
Deum. In hac autem unione potentiae iam non sunt suspen- 
sae, quia, iam purificata earum sensibilitate, effectae sunt 
capaces divinae unionis, ita ut voluntas amet Deum suum 
placidissime, intellectus | cognoscat recte et attendat huic 
unioni factae in centro animae, eo modo ac si quis intueretur 
solem et sine offensione oculorum splendorem cognosceret. 
Haec unio est permanens, ita ut anima fruatur habitualiter 


divina praesentia iam sibi coniuncta, et fruatur in pace stabili, 
quam passiones non amplius perturbant. 


Solet autem Deus introducere in statum firmiorem contemplationis per 
quamdam purgationem animae passivam, quam ipse infundit, et qua ab 
imperfectionibus suis, quae impediunt contemplationem, anima magis 
purificatur quam ipsa modo agendi humano valeret efficere. Est tractus 
quidam gratiae et lux divina, sed quae affert poenam et obscuritatem, 
quam Deus ponit in anima dum invenit eius potentias incapaces unionis, 
utpote non sufficienter disiunctas a consolatione sensibili et materialibus 
formis. Estque duplex : 


a) ariditas sensitiva (nox sensuum), quae solet praecedere orationem 
quietis, et perdurat quousque anima ad illum contemplationis gradum 
apta reddatur : est molestissima devotionis sensibilis subtractio per quam 
anima ducitur ad alienationem quamdam ab omnibus voluptatibus sensi- 
bilibus tam terrenis quam spiritualibus; 


b) ariditas spiritualis (nox mentis), quae solet praecedere unionem sim- 
plicem vel et desponsationis, et praeparat ad ultimos gradus contemplatio- 
nis ac pedurat usquedum anima reddatur capax divinae unionis 
est lux divina, qua Deus facit, ut anima suum nihilum agnoscat, et 
ipsa se cernit in quadam terribili agonia, et, agnoscens suas imperfec- 
tones, eo sibi videatur a Deo expulsa et derelicta, tamquam ingrata be- 
neficiis acceptis, credit omnia a se peracta esse suppliciis digna, seque 
ipsam Deo odibilem, imo experitur quandoque mille tcntationcs, damna- 
torum poenas et divinam derelictionem. 


VIII. Officia confessarii. — Probandi sunt poenitentes ad 
perfectionem adspirantes, tum ut promoveantur, tum saepius 
ut advertatur quo spiritu ducantur, Dei an amoris proprii, et 
quis affectus in iis sit praedominans, ideoque prae reliquis 
mortificandus. At probationes sint proportionatae ad indolem 
uniuscuiusque et complexionem. Unde illi qui pusilli sunt 
animi, levius sunt tractandi: erga illos qui magni sunt animi 
et recipiunt gratias eminentiores, suavitati iungenda est quae- 
dam severitas, eo quod pares sint difficultatibus. Horum 
tamen probatio ne sit quaesita et aperta, nam si poenitentes se 
probari advertant, facile se fingent ad omnem humilitatem 
et abiectionis modum; — neque ordinario quid singulare 
redoleat, sed fiat ex re nata, ut non videatur recedere a 
communi modo vulgares animas dirigendi; quare communia 
et levia quandoque ipsis imponenda sunt : sic enim reprime- 
tur superbia et aviditas rerum extraordinariarum. Optima 
probatio est obedientia. 

Quodsi aliqui contemplatione infusa dotati videantur aut a selpsis 
existimentur, confessarius a) divinum quo egeat lumen ad eorum proba- 
tionem et directionem frequenter imploret; b) sedulo inquirat de intimis 
quae experiuntur phaenomenis, nec ex difficultate intelllgendl declara- 


tiones poenitendum qui suos sensus spirituales ac altos animae status 
sufficienter exprimere non valent, statim concludat esse illusiones aut 

chimaeras; c) non tamen facilis sit in admittendis supernaturalibus ma- 
nifestationibus aut gratiis mysticis in illis qui non exercent virtutes 
morales, quae ad illam solent esse praeparatio praerequisita. 


Porro pro personis quae ad superiorem contemplationem 
pervenerunt, regulas directionis sapientissime tradit S. Al- 
phonsus : 


A. Generales. Debet confessarius talem animam servare in 
humilitate, confortare et adiuvare; et ideo 


1) « Debet eam confessarius monere, non ideo eam evasisse 
impeccabilem, et proptera, quo magis se videt a Deo huius- 
modi gratiis donatam, eo magis esse debet humilior et ab om- 
nibus alienata, unice diligendo crucem, et vivendo in totum 
divinis dispositionibus uniformata, cum assiduo timore, ne 
suae infidelitates ex eo tempore acerbius puniantur, ob maio- 
rem, qua committentur, ingratitudinem. Inquit S. Theresia 
(Mans. 5 et 6) sibi cognitas plures animas quae, cum antea 
ad hunc statum unionis ascendissent, postea in peccatum 
mortale praecipites ceciderunt » (Pr. conf., n. 136). 


2) « Imponat animae... ut fideliter enarret omnes commu- 
nicationes, quas habet in oratione, nullam tamen eas sciendi 
gulam demonstret; nec unquam aliis manifestet gratias super- 
naturales suae poenitenti concessas : fiet enim ut illi eius 
precibus se commendent, eamque maximo superbiendi peri- 
culo exponant; vel si post hanc notitiam, levissimum intuean- 
tur defectum, multum scandalizabuntur, et eam in derisione 
habebunt » (n, 144). 


3) « Non ostendat huic animae talibus favoribus distinc- 
tae, particulare aliquod signum admirationis, et multo minus 
mittat alios poenitentes ad petendum consilium ab ea, vel ad 


exposcendum solatium, aut directionem. Potius ostendat mi- 
noris se eam facere quam alias animas, quae ambulant per 
viam fidei, quoniam animae his favoribus ornatae, regulariter 
loquendo, semper et multum sunt humiliandae » (ibid.). 


4) « Si advertat animam servare humilitatem, atque timo- 
rem in istis divinis communicationibus, oportet eam adiuvare. 
imo et securam facere, quoties expedire cognoverit. Inquit 
S. Theresia quod anima nunquam movebitur ad magna pro 
Deo gerenda, nisi agnoverit se magna accepisse a Deo. Et 
quidem eadem sancta, quando... fuit facta securior, dona 
quae ipsa acceperat esse vere divina, ex eo tempore ad per- 
fectionem non amplius cucurrit sed evolavit » (ibid.). 


5) « Nec ex eo quod cernit director animam identidem in 

aliquem defectum incidere (quoties defectus non sunt plene 
deliberati, aut commissi cum adhaerentia et contemptu), re- 
putare debet omnes huiusmodi communicationes pro menda- 
ciis et illusionibus. Dominus tales gratias concedit non tantum 
animabus perfectis, sed aliquando et imperfectis, ea scii, 
ratione, ut liberet eas ab imperfectionibus et ad vitam per- 
fectiorem  extollat. Unde quando dignoscitur, quod per 
huiusmodi communicationes anima magis magisque liberetur 
a passionibus, et proficiat in amore divino, atque in desiderio 
perfectionis, signum est quod illae sint bonae » (Ibid.). 


B. Speciales. 6) Speciatim « quando agitur de gratiis ex- 
ternis, ut sunt visiones, locutiones et revelationes, regulariter 
loquendo... tutius est ut director ostendat se parvi eas fa- 
cere... quia plures sunt falsae quam verae; et quo avidius 
expectentur, et in pretio habebuntur, eo magis persona aber- 
rabit a fide et humilitate, quae est via tutior, quam posuerit 
Deus. — Quare det ei consilium ut oret Deum ut veram 
concedat exstasim, scii, totalem a rebus terrenis et a semet- 
ipsa alienationem sine qua ad perfectionem magnam nunquam 
valebit pervenire » (ibid.). 


7)Durante oratione recollectionis, vel superiori, dum 
ponitur in statu passivo, « quando Deus loquitur, aut opera- 
tur, oportet ut anima taceat et cesset a suis operationibus, 
nihil aliud ponendo ex parte sui... quam attentionem quam- 
dam amoris ad divinas operationes » (n. 127); nunquam scii, 
debet contradicere inspirationi divinae, « nec debet curiosius 
investigare, quidnam sit interior ea spiritüs recollectio; sed 
sinat se dirigi a Deo ad considerandas res illas, illosque 


actus faciendos, ad quos magis se a Deo ferri cognoscit » 
(n. 133). 


8) Consequenter, in aridate sensus, confessarius « debet 
animam confortare ad sperandas res magnas a Deo, qui ad 
hunc finem ita se gerit cum ea. Insinuet ei, ne conetur se 
excercere in meditatione, sed humiliet se, faciat actum obla- 
tionis, totamque se Deo committat, perfectissime  resignata 
dispositionibus eius voluntatis quae tota tendit ad bonum 
nostrum » (n. 128). 


9) Item in ariditate spiritus, « viriliter eam confortet ad 
nihil timendum..., addat Deum... ita se gerere in animabus 


a se dilectis... dum per tutiorem viam deducit, scii, per viam 
crucis. Moneat etiam 

a) ut primo humiliet se utpote dignam ita a Deo tractari 
ob anteactae vitae defectus; 

b) secundo ut divinae voluntati se totam resignet, paratis- 
simam se praebendo ad ea omnia perferenda, imo et maiora, 
omni tempore quo placuerit; 


C) tertio... proiiciat se tamquam mortuam in brachia divi- 
nae misericordiae, et committat protectioni Mariae SSmae 
quae mater misericordiae et  afflictorum consolatrix iure 
appellatur » (n. 130). 


10) Attamen « noverit director vitiosum teporem ab utili 
ariditate, quam Dominus in personas spirituales aut probatu- 
rus, aut purgaturus immittit, rite discernere. In utroque statu 
anima arida ac ieiuna remanet; sed intercedit discrimen: quod 
in ariditate voluntas fervore suo non est destituta, imo dili- 
gentiorem sese in virtutis exercitio exhibet, dum in tepore 
etiam voluntas deficit ». 


IX. Quid de specialibus liberalitatibus et donis extraordi- 
naris. — Quamvis contemplatio infusa et vita mystica non 
sint proprie miraculosae, saepe tamen conceduntur in iis 
quaedam liberalitates speciales, ut visiones, locutiones et reve- 
lationes, in quibus facile illusio et hallucinatio occurrunt; 
unde eas a falsis distinguere magni interest. 


A. Visiones sive externae sunt, sive imaginariae, sive etiam intellec- 
tuales; et possunt etiam a diabolo causari. Signa autem probabilia, ex 
quibus divina earum origo dignoscitur, haec sunt : 1) si sint rarae, subi- 
taneae, transeuntes ad instar fulgoris, immobiliter tamen menti affixae; — 
2) si ab initio afferant confusionem et terrorem, sed in fine relinquant 
animam in summa pace et vivida cognitione suae miseriae, cum ingenti 
desiderio perfectionis. Talia enim, ordinarie, neque a natura proveniunt; 
etsi a diabolo, qui « se transfigurat in angelum lucis », etiam provenire 
possint; sed « a fructibus eorum cognoscetis eos » i. e. daemones et 
falsos prophetas. 


B. Locutiones v. g. ad imponenda opera, ad instruendum, sunt : vel 
victuales et successivae, quando quis, meditando, sentit sibi quasi res- 
ponderi ab ipsomet suo spiritu, sed veiuti ac esset persona extranea; — 
vel formales, quando anima percipit (auribus, iinaginativa, intellectu) 
aliqua verba formata, sed extra se, quae locutiones sunt efficaces quando 
cito operantur Id quod exprimunt, ut v. g. si audiret anima : noli timere, 
et statim fiat intrepida. Hac posteriores sunt ceteris omnibus securiores; 
priores autem sunt valde Incertae, ct secundae multum suspectae. Unde 
director, si observat ea quae lubentur esse christianae prudentiae contra- 
ria, debet ea omnino prohibere. Si vero non sint contraria, expedit, ut 
suspendat exeeutionem, donec maior certitudo acquiratur. 


C. Revelationes rerum occultarum et futurarum, v. g. mysteriorum fidei, 
status conscientiarum, etc., possunt tripliciter haberi, nempe per visiones, 
per locutiones, et per intelliffcntias nudarum veritatum. In his cautissime 


| Aertnijs, Th. P., n. 235. 

procedendum est, praesertim quando agitur de certiorando aliquem ob 
notitiam in revelatione acceptam ‘^ Unde ante omnia iubeat eum confes- 
sarius revelationem aliis non indicare 

Confessarius itaque, ubi talia eveniunt, generatim nullam ipsis fidem 
habeat. Non raro enim personae talla sibi evenire autumant, quae multa 
istius generis legerunt aut de facto recenti audiverunt, et exinde magno 
illorum desiderio tenentur, vel quarum fervida est phantasia, vel etiam 
corpus infirmitatibus debilitatum (hysteria v. g.): imo etiam interdum 
directa simulatio et hypocrisis locum habet 

Si tamen valida indicia occurrunt, nec signum hallucinationis apparet, 
et persona est solidae virtutis et sedatae indolis, non incredula tunc sed 
sobria mente maturoque examine, iuxta regulas a probatis auctoribus tra- 
ditas et consultis peritioribus, rem expendat. Interim talem personam 
diversimode probare studeat, praesertim per humilitatem et obedientiam, 
etiam aliquando praecipiendo contra proprium illius sensum. 


Criteria porro ad discernenda extraordinaria, utrum a bono 
vel a malo spiritu proveniant, haec praecipua traduntur *: 


1) Signum boni spiritus est, si omnia ab initio ad finem recta et or- 
dinata sunt, conformia veritati catholicae, moribus sanctorum et praxi 
Ecclesiae, ad veramque virtutem impellunt. Si quid mali occurrerit, indi- 
cium est mali spiritüs. 


2) Si homo movetur ad amoris proprii abiectionem, abnegationem sui, 
mortificationem in consuetis et quotidianis actionibus, et tolerantiam ad- 
versitatum, ad conformitatem cum voluntate divina, sublectionem proprii 
iudicii, obedientiam perfectam (etiam contra proprium sensum), humili- 
tatem, contemptum mundi, fugam bonorum, signum est Dei visitationis; 
— e contra si ad bonam opinionem sui, vanam gloriam, aliorum contemp- 
tum, ac inanem et otiosam manifestationem communicationis acceptae, 
vel ad alia quae sunt supradictis virtutibus contraria, a natura vel a 
malo spiritu procedunt. 


3) Si persona non desiderat extraordinaria, nec tendit ad exercitia 
quae admirationem movent, sed se indignam putat donis Dei, et dona 
sua occultat, et specialia non vult nisi ut Deo placeat, imo gaudet de 
contemptu cum confessarius iudicat illustrationes esse illusiones, signum 
est boni spiritüs; — e contra si suggestio tendit ad res novas, curiosas, 
singulares, insolitas, vel ad dona extraordinaria sed cum inordinato vel 
inani affectu. Decipiuntur ergo qui extraordinaria anhelant. 


4) Divina motio est ex omni parte bona, ab initio, in progressu, in 
fine; daemonis illusio, etsi recte incipere videatur, brevi in aliquod pra- 
vum desinit sive a meliori bono retrahendo, sive aliquid mali insinuando, 
sive animum perturbando. Hinc si motus, licet ab initio timorem iniiciat 
reverentialem, postea pacem animae affert, intellectum nova veritatis luce 
illustrans, voluntatem suavi divini amoris flamma accendens, signum est 
boni spiritus. E contra, si initio quidem blande accedit, sed dein relin- 
quit moerorem, perturbationem, animi tenebras, est signum spiritus mali. 

At, undecumque motus veniat, homo serio et constanter intendat eo uti 
ad proficiendum in imitatione Christi, in abiectione et humilitate; quo fiat 


| Cfr. Marc, Th. M., II, n. 1846, conformiter ad S. AlphonsUm, 
Pr. Conf. n. 139-142. 

' S. Alphonsus, ibid., n. 142. 

* Cfr. Reuter, Neo-conf., n. 248; Aertnijs, Th. P., n. 239; Lehm- 
kuhl, Th. M., IL, n. 637; Th. Mech1. de Pocn. (4), n. 93. 

ut si motus proveniat a diabolo, ipse fine suo et spe frustratus facile 
recedet. 


X. Corollaria de aspiratione et praeparatione ad eminen- 
tiora Dei dona, imprimis contemplationis et vitae mysticae 
— Ex omnibus supra expositis, facile intelliguntur sequentes 
conclusiones 


|. Liberalitates seu communicationes speciales et miracu- 
losae (quae dicuntur elongare a fide ex eo quod consistunt in 
notitiis distinctis) non sunt appetendae, quia sunt extraordi- 
nariae et ideo vanae gloriae, curiositati et illusioni ansam 
praebent, et quia non necessariae sunt ad perfectionem nec 
sanctificant. Unde sunt constantissime reiiciendae, « semper 
tamen cum spiritu humilitatis et sine ullo contemptu, et semper 
protestando coram Deo se velle ei in pura fide servires ». 
Unus enim actus charitatis plus valet quam omnes visiones. 


2. Gratiae eminentiores vitae mysticae, utpote uniformes 
fidei et sanctificantes (uti sunt notitiae confusae et tactus 
divini qui uniunt Deo), non sunt reiiciendae; unde de se lici- 
tum est eas desiderare et humiliter expetere, praesertim ab 
ilis personis quae iis iam donantur, ita ut unio cum Deo 
perficiatur et amor nova incrementa capiat. Homini enim 
bonum est et appetibile Deo, fini ultimo, adhaerere, intellectu 
per contemplationem, et affectu per amorem eximium. Unde 
etiam potest ad eam se praeparare et disponere, tum progres- 
siva praxi orationis affectivae et recollectionis, tum exercitio 
virtutum moralium quibus obstacula removentur contempla- 
tionis non tamen valet illam mereri nec efficere. 


3. Attamen illis personis quae non sunt sufficienter prae- 
paratae, tutius est solummodo desiderare perfectionem in 
generali, et conformitatem ad Dei voluntatem; quia tantum 
omnino remote ad contemplationem tendere, attingere autem 
ipsam nondum valent. 


4. Aspiratio sit pura, humilis, discreta. Practice praestabit 
Spiritui Sancto generose obtemperare, operibus perfectionis 
adiuvante Deo insudare, nunquam gratiae contemplationis se 
aestimare dignum, ut si Deus ad contemplationem evehere 
velit, non imparatum inveniat. 


5. Dispositiones ordinario requisitae recensentur : cognitio 


| De his Garrigou-Lagrange in per. La Vie spirituelle, t. V. 
' S. Alfhonsuc, Pr. conf. n. 143. 
* S. Thomas, II-IL, q. 180, a. 2. 

aliqua saltem confusa et generalis vitae contemplativae; — 


animus fortis; — silentium et recessus; — mortificatio cor- 
poris et spiritus; — puritas cordis; — simplicitas mentis; — 
profunda humilitas; — meditatio; — studium comparandae 
praesentiae Dei; — fervens charitas. 


6. Errant itaque moderni plurimi qui gratias vitae contem- 
plativae et mysticae ut dona extraordinaria habent, et conse- 
quenter regulas quas auctores vitae spiritualis de hisce tra- 
dunt, etiam illis applicant. Una est vita spiritualis quae incipit 
a via purgativa, per viam illuminativam crescit, ac terminatur 
in unione mystica cum Deo. Ad hanc omnes vocantur voca- 
tione generali et remota; proxima autem et individual! voca- 
tione qui sufficienter inveniuntur dispositi. Non igitur legiti- 
ma est ila quam multi erga vitam  mysticam nutriunt 
diffidentia. 


QUAESTIO TERTIA 


De Tentatis 


I. Quid sit tentatio. — Communis in vita praesenti homi- 
num sors est tentationis incitamentum; a quo nec perfectis- 
simi omnino liberantur. Tentatio est incitatio ad peccatum, 
seu ad bonum creatum propositum voluntati, quo allicitur vel 
inclinatur ad violandam virtutem aut praeceptum; potest esse 
levis, gravis, gravissima, prout vis movendi parva aut vehe- 
mens aut vehementissima est ad incitandam voluntatem. Vis 
illa pendet a natura rei, a vivacitate repraesentationis, ab 
intensitate appetitus. 

Oritur tentatio vel ex principio intrinseco, scii, a naturae 
corruptione, maxime carnis (lac. I, 14-15); — vel a principio 
extrinseco : sive per modum obiecti externe allicientis, et sic 
est a mundo (cuius bonis temporalibus i. e. divitiis, honoribus 
et gloria, vel potestate, atque oblectamentis ac principiis falsis 
allicitur homo ad peccandum); — sive per modum agentis 
quod interne movet imaginationem ad malum repraesentan- 
dum et appetitum excitat ad motum passionis perversum, ut 
ita ratio et voluntas trahantur ad malum, et sic est a dae- 
mone : quamvis iste etiam externe apparere possit, quod 
tamen raro omnino fit. De quibus cfr. tr. de Peccatis. 

Tentationes possunt esse a nobis, i. e. a concupiscentia 

nostra mala, et a daemone simul, et hae tentationes sunt ma- 
gis communes; si autem consuetas passiones nostrarum 
virium superent, daemoni soli tribuuntur et sunt praeterna- 
turales, et istae rarius contingunt. 

lamvero saepius fit ut poenitentes ob tentationes, quas 
crebro et vehementer patiuntur, animo deiiciantur; hos iam 
docere oportet perpetuo decertandi necessitatem, tentationum 
finem et utilitatem, ac modum illis resistendi '. 


IL. Necessitas tentationis. — Necessitatem tentationis do- 
cent Scripturae (lob, VII, I; Eccli., II, 1; Tob. XII, 13). 
Ratio autem huius necessitatis est, quia proponit Deus vitam 
immortalem tum a) uf coronam ad quam contendimus; non 
datur autem corona sine difficultate vincenda adversa; unde 
Apostolus, II Tim., IH, 5 : « Nemo coronabitur nisi qui legi- 
time certaverit »; — tum b) ut mercedem famulatus ad pro- 
bandam nostram fidelitatem : Deut, XIIL 3 : « Tentát vos 
Dominus Deus vester, ut palam fiat utrum diligatis eum an 
non in toto corde et in tota anima vestra », 

Deus itaque nos tentát seu tentari permittit ad probandam 
fidelitatem, non autem sicut diabolus, ad nos decipiendos et 
in peccatum ducendos, sec. lac. I, 13. 


III. Fines tentationis. — Fines seu utilitates ob quas 
permittit itaque Deus tentationes, est suorum fidelium et 
iustorum bonum, bonum nostrum scii, et quidem multiplex. 
Etenim tentationes 


l) dant homini cognitionem sui ipsius, fragilitatem eius 
ostendunt et indigentiam divini auxilii, ac ita de humilitate 
eum monent, superbiam eius retundunt, eumque docent tum 
quantum sibi diffidere debeat, tum quantum confidere de- 
beat Deo; 


2) diaboli invidiam eum docent, et vigilantiam continuam 
exercere, ac mortificare passiones; 


3) reddunt eum in Dei servitio magis fervidum, et a tor- 
pore et mollitie liberant; 


* Cfr. S. Thomas, I, q. 114, a. 2; II Sent. d. 21, q. 1, a. X; in ep. 
ad Hebr. VI, 15, | 3; Kiirn», Neo-conf. n. 244; Aertnijs, Th. P., 
n. 168-175; Marc, Th. M., 1, n. 378; Tanquerey, de Pecc., n. 443-448; 
Lehmkuhl, Th. M., II, n. 629-632; Noldin, Th. M., I, n. 327-329; 
Prümmer, Th. M., I, n. 385-389; Hense, Die Versuchungen. Item 
theologica disquisitio: La Tentation, auctore P. Masson in per. La 
Vie spirituelle, nov. et dec. 1923; ian. febr., iul, sept. 1924; febr., 
mart., apr. 1926. 

4) inducunt in amorem patriae coelestis ubi nullae insi- 
diae, nec colluctationes, sed pax et plena semper duraturae 
vitae possessio; 


5) coniungunt animam Deo fideli, qui non patitur tentari 
supra id quod possumus, sed auxilia accomodat tentationibus 
et cum tentatione facit proventum auxilii (I Cor. X, 13), et 
ita ad fiduciam et spem victoriae erigit, ac tranquillitatem 
animi confert : tentationes enim graves sunt potius signum 
nos esse in amicitia Dei; 


6) tribuunt testimonium virtutis et incrementum ac conso- 
lidationem, quia actibus fortibus repetitis et heroicis augetur 
habitus et ad perfectionem adducitur; 


7) opportunitatem habent pro peccatis satisfaciendi et ab 
eorum reliquiis purificandi : ubi enim affectibus et delecta- 
tionibus malis homo  induisit, ibi poenis et afflictionibus 
eum subiiciunt; 


8) multis et praeclaris coronis nos ditant, si vincimus, iuxta 
lac. I, 12; Sap. II, 5; Apoc. III, 21; ita augendo meritum, 
augent et futuram gloriam : quoties enim vincimus toties 
coronabimur; 


9) erudiunt hominem, non solum sibi, sed etiam aliis 
(Eccli. XXXIV, 9; et S. Greg. Mor. I. 23, c. 27); 


10) denique splendidius manifestant divina attributa : po- 
tentiam, misericordiam, sapientiam quae de malo eruit bonum, 
iustitiam quae retribuit pro operibus. 


IV. Media generalia contra tentationes quascumque sunt 
humilitas, oratio et fortitudo. Humilitas removet impedimenta 
gratiae auxiliatricis : Deus enim superbis resistit, humilibus 
autem dat gratiam (lac. IV, 6). Oratio impetrat gratiae 
auxilia (Mt., VI, 13; Le. XI, 4). Fortitudo eis utitur, removet 
pusillanimitates (Phil, IV, 13; I Petr., V, 9) et praesump- 
tiones, cavetque ne quis temere se exponat periculis. 

Ex quibus sequentes deduci possunt regulae generales pro 
praxi a confessario poenitenti suggerendae : 


1) Si te adoritur tentatio, statim ab initio eam repelle ne, 
si invalescere negligenter permittatur, tanta virtute excrescat 
ut perdifficilis pervadat victoria. Sequere igitur praescriptum 
Domini : Orate ut non intretis in tentationem, et statim ad 
Dei misericordiam confuge, tuam ei confidens infirmitatem, 
vel animum converte ad honestam occupationem externam, 

aut actum virtutis, e. g., charitatis, aut contritionis, aut virtu- 
tis oppositae elice. 


2) Magno, divino nisus auxilio, sis in tentationibus animo, 
memor te omnia posse in Deo : « Resistite diabolo et fugiet a 
vobis » (lac. IV, 7; Phil. IV, 13). Si enim daemon pusillani- 
mem te advertat, magis insultabit, pollicens iam sibi victoriam 
quam tentato praestaret fiducia magna in Deo. 


3) Cave altercationem cum hoste : altercatio enim auge- 
bit tentationem, turbabit animum eumque hostis involvet 
tenebris. 


4) Virtutem tentationi oppositam constanter exerce, eius 
pulchritudinem et vitii contrariam turpitudinem meditando, 
vitiique horrorem ac virtutis aestimationem augendo. 


5) Tentationes praesertim molestas aperi confessario vel 
directori spirituali : nihil magis odit Satan quam suas machi- 
nationes non manere occultas; dein hunc actum humilitatis 
Deus remunerare solet tentationes infringendo. 


V. Diversa ratio pugnandi contra tentationes. — Cum di- 
versa sint tentationum genera, quarum aliae amaritudinem 
iniiciunt, aliae suaviter alliciunt, diversa etiam obtinet certan- 
di ratio. Contra tentationes prioris generis non defensive 
tantum sed et offensive obluctari prodest, quaerendo occa- 
siones eas subiugandi (v. g. iram, impatientiam, vindictae 
libidinem, acediam, inanem gloriam); at tentationes suaves 
securius fuga i. e. mentis avocatione quam directa oppugna- 
tione vincuntur (v. g. contra fidem aut castitatem), ita ut 
ipsae a memoria sint excludendae et occasiones earum tollen- 
dae. Quod docet S. Thomas, I-I, q. 35, a. I, ad 4“ : « Pec- 
catum semper est fugiendum; sed impugnatio peccati quan- 
doque est vincenda fugiendo, quandoque resistendo: fugiendo 
quidem, quando continua cogitatio auget peccati incentivum 
ut est in luxuria, unde dicitur I Cor. VI, 18 : fugite [ornica- 
tionem; — resistendo autem quando cogitatio perseverans 
tollit incentivum peccati quod provenit ex aliqua levi appre- 
hensione. Et hoc contingit in acedia : quia quanto magis 
cogitamus de bonis spiritualibus, tanto magis nobis placentia 
redduntur ea, ex quo acedia cessat ». 

Hinc statui possunt regulae quaedam speciales : 

1) In tentationibus contra castitatem speciali cautela opus est ne tur- 
beris vel timeas inordinate, neve ad turpitudinem etiam eius consideran- 


dam applices animum, quia sic augebis tentationem; sed statim confuge 
ad Deum, ad vulnera Christi, ad novissima (v. g. mortem et poenas 

inferni), et aliis honestis rebus vel et externis operibus et laboribus 
applica mentem serio ac totis viribus. Curandam autem ut solutu lesum 
intuearis, aut unam bonam ideam, non tentationem; alias eam auges, 
luvat quoque recurrere ad B. V., Angelum custodem. S. loscph, S. Tho- 
mam, S. Aloysium, etc. Post tentationem sollicite ruminari utrum in 
illam consenseris, minime expedit, cum tentatio facile redire posset. 


2) Pari modo agendum in tentationibus contra fidem, videlicet cavenda 
omnis disceptatio, omnis ponderatio suggestionum inimici, sed statim con- 
fugias ad orationem, elicias actum fidei firmum, proponas mortem subire 
potius quam a fide deviare. Si nihilominus tentatio pergat vexare, et con- 
sistat in vanis ideis et levioribus dubiis, ea prorsus contemnatur; si autem 
sint difficultates quae aliquid solidi videntur habere, confessarius exponat 
tentato motiva crcdibilitatls fidei nostrae, puta doctrinam sanctam et 
intemeratam, celerem  diffusionem per totum orbem a pauperibus pisca- 
toribus, prophetias circa eam impletas, tot miracula, ac tot millium mar- 
tyrum sanguinem, et alia diversa diversis ingeniis accomodata, quae sunt 
argumenta luce clariora, et manifeste illam veram esse patefaciunt. Insuper 
personis excultis commendari potest lectio alicuius libri de veritate fidei 
tractantis. 


3) Qui tentatur spiritu vindictae a) fugiat et mentem avertat ab iniuria 
vel molestia illata, et dein b) cessante tentatione, directe contra agat ac 
corrigat apprehensionem qua iniuria saepe parva apprehenditur ut magna. 
Cogitet ignominias a Christo susceptas et eas quae a Deo illatae sunt; 
meminerit fragilitatis, excuset quoad potest proximum vel etiam pro eo 
oret. 


4) Si excitetur contra spem et fiduciam tentatio de praedestinatione vel 
praescientia Dei, aut eam plane neglige tamquam stropham diaboli, aut 
dic interne : meum est servire Deo, futura disponere meum non est sed 
Patris qui misit Filium suum ut vitam habeam et abundantius habeam. 
Nemo speravit in eo et confusus est... Si scirem mé esse praedestinatum, 
aut si praedestinatio esset in manu mea, quid conveniret me facere? Hoc 
faciam, et vivam. 


5) Si tentatio adsit contra charifatem de dispositionibus tuis : Quid 
eligeres et faceres si peccare vel hoc aut illud malum tolerare deberes?, 
ad alia convertas animum et hanc cogitationem velut otiosam contemnas, 
vel interne dicas Deum in hoc casu te non derelicturum, sed tibi largitu- 
rum vires maiores quae pro momento tibi deficiunt. 


6) Si personae praesertim piae crucientur cogitationibus impiis, bias: 
phemis in Deum, imprecatoriis in proximum, imaginationibus et motibus 
obscenis etiam circa imagines aut res sacras, timoribus aut et despera- 
tione circa salutem, illas omnino despiciant, sicut scrupulos, ac nihilipen- 
dant, ita ut illa nec examinent nec confiteantur, mentemque placide alio 
convertant. Timor enim ac attenta consideratio auget et causát illas. 


VI. Signa resistentiae vel non consensionis. — Signa qui- 
bus dignoscitur aliquem tentationi non consensisse, vel saltem 
non plene, indicantur a moralistis : a) si quis advertens aut 
plene advertens ad tentationem, eam statim repellit; b) si 
plenius advertens statim angitur vel tristatur: c) si, statim ubi 
angitur, adhuc reperit se ita habitualiter constitutum, ut malit 
mori quam peccare mortaliter; d) si facile potuerit peccatum 

exequi et non sit executus; e) si vir timoratus (vel ille qui 
soleat ita esse affectus ut malit mori quam expresse mortali- 
ter peccare) dubitet num consenserit; f) si quis valde timide 
et suspense processisse se meminerit; g) si semisomnis fuerit, 
non plene sui compos, iudicetque se id non fuisse facturum 
si plene vigilasset; h) si dubitet an sui compos, vigilans, 
ebrius fuerit. 


In dubio : nullus aut imperfectus consensus praesumitur 
apud viros timoratos et illos qui solent ita esse dispositi ut 
malint mori quam mortaliter peccare, qui si perfecte consen- 
sissent, ordinario non dubitarent; — e contra praesumitur 
perfectus apud illos qui sunt laxioris conscientiae et facile in 
aliquod peccatum labuntur; hi si melius quam ut solent ten- 
tationi restitissent, istud certo scivissent. 


VII. Animadversiones. — 1) Confessarius non omittat supra- 
dicta media insinuare poenitentibus, praecipue recidivis, ne eorum con- 
fessariorum sequatur exemplum, quibus satis est ab ore p-».n!l'emium 
audivisse se nolle amplius peccare, et nullo alio interposito sermone, eos 
absolvunt.. (Aaertnijs, Th. M., I, de Pecc. n. 238.) 


2) Poenitentes doceat in processu tentationis tria distinguere stadia; 
est nempe a) suggestio seu sola repraesentatio mali in imaginatione vel 
et intellectu, simplex propositio mali; b) delectatio indeliberata ex sug- 
gestione orta in appetitu sensitivo, vel et rationali, qua tentatio placet, 
ac commotio sensibilis et impressio organica qua efficitur iucunda; c) ra- 
tione iam advertente malitiam, actus liberae voluntatis : sive dissensus 
quo tentationem abiicit et repellit, sive consensus quo directe vel indirecte 
in ipsa sibi complacet aut eam admittit, probat vel retinet. lamvero in 
solo censensu adest peccatum; hoc enim non est in solo intellectu, vel 
appetitu sensitivo, vel indeliberata et spontanea inclinatione appetitus 
rationalis, sed in sola voluntate libera quae malo deliberate et libere 
adhaeret. Unde dicat confessarius : sentire tentationem seu eius conscium 
esse, non est peccatum, sed consentire (C. Trid. sess. 5, can. 5); non 
sensus aut placentia, sed consensus et complacentia. 

Notetur autem diabolum imaginationem quamdam consensfls fingere 
posse (etiam pro tentationibus mere spiritualibus ut de blaspheinia, con- 
temptu Dei, etc.) et animum quodam sensu complacentiae afficere, ita 
ut homo sibi videatur consensisse; — quod discernitur si, cum advertat, 
statim ex animo tentationem detestelur. 


3) Attamen moneat confessarius illicitum esse : temere se exponere 
tentation), absque Insta causa; quae proportionate esse debet tentationis 
gravitati, |. e. Incitamento et periculo peccandi, spectato non solum ab- 
solute et in se, sed et relative pro tali vel tali homine. Et quidem 


3) gravi tentation! seu proximo periculo peccandi se exponere solum- 
modo licitum est si gravis adsit ratio et simul fundata spes tentationem 
superandi; 


b) e contra grave peccatum est sine ratione sufficienti se gravi ten- 
tationi libere exponere et proximo peccandi periculo; 

c) ad levem tentationem et leve periculum incurrendum sufficit ratio 
levis. 


4) Moneat ante tentationem esse exercendam vigilantiam (I Petr., V, 
8 Mt, XXVI, 41) ad eas praecavendas; ad quod a) fugiendae sunt 
peccandi occasiones; b) vitandae inutiles animi divngationes ac otia, ex 
quibus saepe periculosa oriuntur phantasmata; imo c) facultates animae 
et passiones etiam sunt positive convertendae ad res bonas, utiles ac 
religiosas. 


5) Post tentationem finitam aut superatam non est superbiae Indulgen- 
dum, sed in humilitate gratiae Deo reddantur cuius auxilio victoriam 
reportare valemus, — de consensu praestito aut negato ne longius in- 
stituatur examen, nec umquam expedit concidere animo, sed fiducialiter 
confugere ad misericordiam Dei. 





QUAESTIO QUARTA 


De Scrupulosis 


I. Scrupulus dicitur metaphorice a scrupo qui est lapillus 
asper in calceo incedentis latens, molestiam tamen et impe- 
dimentum in ambulando afferens; et ideo in moralibus est 
spirituale offendiculum quod impedit quominus homo inof- 
fenso pede et libero gressu in via veritatis praxisque Chris- 
tianae procedat. Unde ita vocatur inanis apprehensio et inde 
ortus timor et anxietas alicubi esse peccatum ubi non est vel 
esse maius quam sit. Quam apprehensionem solet comitari 
quaedam obsessio mentalis (kwelgedachte) et hyperesthesia 
peccati; et ita scrupulus iam est mentalis morbus et quidem 
ordinis moralis : morbida animi anxietas de obligatione exse- 
quenda vel de peccatis commissis aut committendis. 

Ad illum igitur triplex requiritur elementum : lm ordinis 
intellectualis, futilis ratio quae menti obsidet et cuius solutio 
non apparet, per modum ideae fixae indeliberate exsurgens, 
violenter se ingerens, pertinaciter recurrens; — 2m ordinis 
affectivi, vana peccandi formido inde exorta, quae tenet at- 
tentionem defixam et voluntatem impedit quominus mentem 
inde avertat et ad assensum firmum determinet; — 3m effec- 
tus ex utroque procedens, agitatio, inquietudo et perturbatio 
animi. Potest esse de praeterito, ut si quis ex futili ratione 
timeat ne aliquod peccatum aut circumstantiam omiserit in 
confessione, ne insufficienter se examinaverit, ne tentationi 
consenserit: vel de praesenti aut futuro, ut si quis ex simili 

ratione timeat ne id quod facit aut facturus est, sit peccatum 


IL Conscientia scrupulosa. — Ex dictis iam intelligitur 
quid sit conscientia scrupulosa in sensu proprio : est scii, dic- 
tamen intellectus practici fundatum in scrupulis; unde est 
conscientia quae cum anxietate, dubitat, suspicatur vel pro- 
babiliter putat, ac timet, ob rationes leves et contemnendas, 
opus hic et nunc ponendum esse malum, dum non est, vel 
esse peius quam sit, v. g. esse mortale dum sit veniale. 


A conscientia itaque scrupulosa proprie dicta seu scrupulis formata 
distinguenda est : 


a) scrupulositas, i. e. habitus seu status ita irrationabiliter peccatum 
formidandi, quem tamen saepe vocant, sed in sensu improprio, conscien- 
tiam scrupulosam: non enim est conscientia i. e. actuale iudicium intel- 
lectus, sed dispositio habitualis qua inclinamur et propensi sumus ad 
scrupulos et ad conscientiam scrupulosam habendam; 


b) conscientia scrupulis agitata seu cruciata et vexata, quae iudicat 
actum esse licitum, quamvis levibus causis aliquatenus timeat et anxietur 
ne sit illicitus : merus scrupulus seu apprehensio, imaginatio, et anxietas 
de se non est conscientia seu dictamen rationis, sed umbra et similitudo 
conscientiae, et potest permanere stante iudicio conscientiae certae scru- 
pulos contemnente; 


C) conscientia fimorata quae rationabiliter cum tranquillitate timet 
peccatum ex timore filiali quo nec in minimo vellet offendere Deum; 


d) conscientia fenera, seu delicata, quae minimos defectus advertit et 
diiudicat, sed iuxta normam veritatis. 


III. Signa et manifestationes conscientiae scrupulosae 


sunt : |) pertinacia in suorum argumentorum argumentatione 
et in iudicio, quo aliquis ex timore peccati nullius sententiae 
acquiescit: — 2) e contra timiditas simul in conclusionibus et 


ideo frequens mutatio in iudicio ex levi apparentia, ita ut 


| De scrupulis cfr. Pitres et Regis, Les Obsessions et les Im- 
pulsions; P. Janet, Les Obsessions et la Psychasténie; les Névroses; 
Dr Raymond, Névroses cl Psychonévroses; Ev mieu, Le Gouvernement 
de soi-méme (2" vol); Grasset. Demi-fous et demi-responsables; Le 
Psychisme inférieur; Gemeiii, De Scrupulis; d'Agnel et d'Espiney, 
Psychothérapie des troubles nerveux; Le Scrupule. 

Item Scarameill, Directorium | asccticum; Reuter, Neo-conf. n. 
285-274; Billuart, de Conscientia; S. Aiphonsus, Th. M., I, n. 11-19; 
Praxis conf. n. 95-98; Raphael a S. Ioseph, Institutiones fundamentales 
Theologiae moralis, de Conscientia; Dubois, L'Ange conducteur des 
âmes scrupuleuses; Père Raymond, Le Guide des Nerveux et des 
Scrupuleux; Grimes, Traité des Scrupules; Beaudoin, Tr. de Con- 
scientia; et alii auctores in hoc tractatu, ut Ballerini, Lfhmkuhl, 
Theol. Mechl. Prümmer, et Vermeersch; Leroux in per. Revue 
Reel, de Liége, tnaii, iunii et nov. 1912; Legrand in per. Coll Bru- 
genses, nov.-dec. 1922, mart.-apr. 1923. 

definitive pronuntiare non valeat; atque diffidentia sui, qua 
aliquis suspicatur defectus sive intellectus in capiendis vel 
interpretandis responsis, sive verborum in proponendis diffi- 
cultatibus, sive memoriae in retinendis consiliis datis aut 
positivis praeceptis, imo aut etiam propriis factis ita ut de 
clausa a se ianua, de extincto lumine, de horis recitatis, de 
missa audita dubitet; — 3) cupiditas consulendi libros aut 
interrogandi novos confessarios; — 4) reflexiones, accusa- 
tiones vel interrogationes impertinentes, prolixae aut repeti- 
tae, circa plures circumstantias quae in actione adfuerunt vel 
adesse potuerunt aut circa responsionem confessarii; — 
5) perturbati et inordinati modi ac gestus in cavendis peccatis 
vel negotiis tractandis, ac modus quasi coactus in actionem 
ruendi de qua anxie inquirebat, et quasi caecus procedendi in 
operibus externis; — 6) timor peccati in illis quae ab omnibus 
ut licita habentur; — 7) nimia inquietudo et anxietas circa 
actiones praeteritas (v. g. confessionem, breviarii recitatio- 
nem) morali diligentia factas, ac proinde voluntas easdam 
iterum et iterum repetendi; — 8) inconstantia et firmitatis 
defectus in proposito servandi pacem, silendi de scrupulis, 
omittendi novam rei inquisitionem, aut simpliciter obediendi. 


IV. Causae scrupulorum sunt quotquot systema nerveum 
delibilitant et energiam animi minuunt. 


1° Internae : a) mediatae ex parte corporis : indoles seu 
complexio melancholica ad suspicandum malum et ad tristitiam 
prona, quae etiam ex haereditate provenire potest aut ex qua- 
dam degenerescentia'; — solitudo seu fuga omnis humanae 
conversationis et recreationis; — et imbecillitas capitis, etiam 
ab immoderantia in abstinentiis, vigiliis et studiis proveniens : 
aut ex debili et infirma constitutione, insufficiente nutritione 
et perturbatione functionum  nutritionis, emotionibus depri- 
mentibus, morbo corporali graviter debilitante, vel et psycha- 
stenia quae vix permittit animi intensiorem attentionem ad 
aequum iudicium de rebus practicis efformandum; 


b) immediatae ex parte animae, sive in intellectu : subtili- 
tas ingenii quod facile invenit rationes dubitandi, aut in om- 
nibus quaerit certitudinem mathematicam; mentis debilitas et 


' Melancholia inter causas numeratur eo quod melancholici passim 
sint ingemo acuti et natura suspicaces, tenacesque rerum quas appre- 
hendunt: ita proni sunt ad omnem mali suspicionem, minima etiam 
volunt perscrutari, aliis aegre acquiescunt; quae omnia ad scrupulos 
praedisponunt. 

defectus iudicii (mulieres saepius sunt scrupulosae quam 
viri); animi imbecillitas et inconstantia qua potius vividas 
imaginationes sequitur quam maturum iudicium; — sive in 
affectu : occulta superbia tenaciter adhaerens proprio iudicio; 
pusillanimitas quae nescit timores contemnere et animum 
deiicit. 

Duplex est igitur scrupulosorum genus : alii sunt potius 
intellectuales, alii nimis sensitivi et timidi ex quadam phobia. 
In utroque casu adest defectus tum |) iudicii practici seu 
prudentiae in aestimandis circumstantiis particularibus, tum 
2) energiae seu fortitudinis, perseverantiae, vel constantiae, 
voluntatis quae non imperat intellectui ut sit contentus certi- 
tudine practica et improprie dicta, aut non moderatur imagi- 
nationem et appetitum sensitivum et ita non movet ad examen 
serenum ab imaginatione et anxietatis influxu liberum * 


2? Externae causae sunt : a) Deus (lumen aut robur non 
concedendo) scrupulos permittens in poenam peccati, con- 
scientiae emendationem, tepiditatis liberationem, humilitatis 
exercitium, maiorem animi generositatem, exercitationem in 
virtute et fiducia, peccati horrorem, meriti augmentum, pro- 
bationem mysticam etc... vel etiam ob bonum aliorum ut diri- 
gere scrupulosos discamus; 


b) daemon scrupulos in imaginatione et appetitu sensitivo 
excitans ad pios torquendum (maxime nutriendo tristitiam) 
ut in virtute taediosi fiant, externas consolationes quaerant 
donec ad desperationem salutis perducantur, qua ad laxitatem, 
imo ad omnia vitia declinent, vel etiam mortem sibi inferant; 


c) educatio nimis coarctata vel dura, aut nimis mollis, 
conversatio cum scrupulosis et lectio librorum rigidorum, vel 


tractantium de re morali, ab illo qui nescit illos recte diiudi- 
care ’. 


| Aliqui, ut Grasset et Leroux, scrupulos ad morbos voluntatis 
reducunt; prima tamen causa eorum videtur esse defectus iudicii prac- 
tici quod exercitium voluntati-, praesedit. Ipse Grasset fatetur: « L'idée 
fixe prend sur la volonté un empire injuste et immérité, incoércible, 
irrésistible, disproportionné, insensé ». Coeteroquin non videtur esse 
aegritudo voluntatis quae non di pendcat ab aegritudine mentali, cum 
actus appetitivae virtutis sequatur cognitionem ipsique essentialiter pro- 
portionetur. (Cfr. Vermeersch, Th. M. L n. 34 citans S. Thomam, 
I-IL, q. 10, a. 1). Quodsi aegritudo iudicii practici, vocetur voluntatis, 
sermo non rectus est, sed quaestio erit de nomine. 

* De distinctione scrupulorum an sint a Deo, a diabolo, vel a cor- 
ruptione naturae, vide Reuter, o. c. n. 258-260. 

V. Effectus nocivi scrupulorum. — Effectus nocivi multi 
et maxima damna temporalia simul et spiritualia provenire 
possunt a scrupulis quibus consensus praebetur, ex quacum- 
que causa oriantur. Et quidem 


1) in vita corporali, agitatio et anxietas vires extenuant, 
nervos exasperant, systema nervorum debilitant et perturbant 
et viam parant neurastheniae, hysteriae aliisque morbis; 


2) in vita intellectuali, rectitudinem iudicii perturbant, imo 
ad amentiam ducunt si sint universales, ad monomaniam si 
circa unum versentur obiectum; 


3) in vita sociali, considerationem proximi imminuunt, ap- 
titudinem ad relationes sociales auctoritative vel misericordi- 
ter exercendas tollunt, graviter molestum aliis reddunt; 


4)maxime in vita spirituali, causant temporis deperdi 
tionem in impugnandis vanis phantasmatibus, negligentiam 
et imparitatem ad officia status, exsiccant devotionem et ab 
oratione et sacramentorum susceptione avertunt, diffidentiam 
excitant erga Deum et pusillanimitatem spiritus, unde enasci- 
tur tristitia, deiectio animi, desperatio quae aliquando ad 
suicidium vel effrenatam libidinem ducit. 


VI. Remedia scrupulorum sunt : 1? Causas eorum inter- 
nas tollere vel minuere : melancholiam et solitudinem solatiis 
et laetis recreationibus; debilitatem capitis consiliis sapientis 
medici; defectum iudicii practica conscientiae instructione; 
superbiam humilitate et iudicii submissione; inconstantiam et 
debilitatem animi exercitatione et roboratione voluntatis; 
timiditatem et pusillanimitatem meditatione bonitatis Dei et 
fiducia in Deum, etc. 

In specie, scrupulosi intellectuales suadeantur in rebus 
moralibus non esse quaerendam mathematicam certitudinem, 
non esse attendendum omnibus quae accidere possunt, sed 
solum illis quae verisimiliter occurrunt, atque anxietatem appe- 
titus a iudicio seu statu intellectus esse sedulo discernendam. 
Timidi vero in omni re firmiter agere addiscant, anxietatem 
quam in agendo experiantur fortiter negligant, confisi in divi- 
nitatis bonitate, atque firmum propositum acris adversus 
scrupulos pugnae mente retineant ac saepe renovent '. 


’ Ita ad roborandam voluntatem, de quo cfr. Etnieu qui proces- 
sum curationis methodice describit secundum quem i) vitandae sunt 
sensationes non solum tristes sed mere passivae et emolivae; 2) cura 
physiologica instituenda ex quaesitis requie, somno, distractionibus, 

2° Causas externas scii., scrupulosos vel scripta, quae ipsis 
sunt occasio, vitare, ac excessum laboris intellectualis. 


3° Otium fugere et sedulo incumbere labori (maxime illi 
qui plus delectat), ad vitandas scii, vanas cogitationes. 


4? Magno et mortificato animo contra scrupulos agere, 
tamquam cogitationes malas et nocivas ipsos repellendo, 
praesertim indirecte, contemnendo, et animum ad alia appli- 
cando, et nunquam illis, nec semel, consentiendo. 


5? Agere sicut alii viri pii et timorati. 


6? Maxime : superiori vel confessario (qui non scrupulo- 
sus, sed prudens, etiam potius quam sanctus est seligendus), 
humili, caeco et perfecto modo obedire et hanc obedientiam 
saepius a Deo magna cum fiducia postulare; quod est fere 
unicum remedium efficax. 


VII. Principia specialia secundum quae scrupulosi diri- 
gendi sunt : 


1° Scrupulosus proprio iudicio regi nequit, quia eius ratio 
ad hoc est impotens; ergo nihil restat nisi ut ratione aliorum 
v. g. superioris aut confessarii gubernetur, qui dicat : eum 
esse scrupulosum et in quanam materia’, ac in ipsa posse et 
debere sequi iudicium superioris et obediendo peccare non 
posse, nisi omnino certus sit et quod adsit peccatum et quod 
iudicium superioris hic et nunc applicari nequeat; — imo 
etiam si certus sit, aut si dicat se ubique evidentiam obligatio- 
nis et peccati habere, dummodo constet eum tam esse scrupu- 
losum ut phantasia sibi fingat se esse certum. Licet enim, ita 


placabili tranquillitate, sine defatigatione, ct relicto medio in quo vol- 
vitur vita ordinaria; 3) exercenda activitas ct voluntas educanda, 
variis mediis quibus scrupulosus addiscat velle, consentire, attendere 
labori physico aut intellectuali, conatus adhibere, fortiter, firmiter ac 
constanter velle sub uniformi ct invicta d'sciplina (malgré tout) atque 
actibus frequenter repetitis. 

| In aliis enim materiis saepius est laxus. « A pusillanimitate se- 
quitur quod aliquis retrahatur ab operibus virtutum propter timorem 
peccandi. Imo quandoque ad levia peccata vitandum ad graviora 
fertur. Quod accidit praesertim laboranti conscientia scrupulosa circa 
materiam specialem, puta circa recitationem horarum, celebrationem 
missae, etc. Saepe enim alia reputantur pro nihilo, et cum scrupulosa, 
laxa nutritur conscientia. Nil mirum cum ex eadem radice procedant, 
scii ex animi parvitate et levitate, v. g. non raro contingit quod quis 
verba consecrationis anxie repetens, non curet de vasorum vel cor- 
poralis munditia, nec ad alia sui officii munera respiciat ». Beaudoin, 
Tr. de Conse., qu. 4. 

agendo, aliquando erret scrupulosus, non tamen peccabit 
ratione obedientiae quam superiori aut confessario debet. 

Praesumptio scii, stat pro confessario sicut pro superiore, cui obedien- 
dum est nisi certo constet eum in praescribendo regimine errare et talem 
regulam imponere non posse, ac obedicntiam esse illicitam. Et talem 
regulam universalem, utpote sanae vitae cius morali sibi omnino neces- 
sariam, sequi potest scrupulosus, etiam si exinde in casu particulari error 
sequi possit aut peccatum materiale : iste effectus potest considerari ut 
accidentalis et ob proportionatam causam legitime permitti. lus enim 
habet media efficacia adhibendi ct per se honesta ad sanandum. 

2? Scrupulosus facile exaggerat vel timet peccatum; hinc 
apud ipsum dubium grave (quod in aliis esset rationabile) 
« In casu adesse peccatum » censetur inane et spernendum, et 
dubium leve « in casu non esse peccatum » censetur fun- 
datum. 

Quae dubia non sedulo examinet, ut ad certitudinem deveniat : ad 
hanc enim pervenire nequit, et ad inutile nemo tenetur; unde ipsi dicen- 
dum quod agere libere quaeat, nisi omnino certus sit adesse peccatum; 


imo si certus sit, dummodo constet eum esse tam scrupulosum in tali vel 
tali materia ut phantasia sibi fingat se esse certum. 


3? Obligatio positiva, praecepti scii, affirmitavi, v. g. in- 
tegre confitendi peccata, examinandi conscientiam, dicendi 
horas, faciendi correptionem fraternam, non obligat cum 


magno incommodo; unde ab ipsa scrupulosus facilius eximi 
potest. 


VIII. Conscientia scrupulosa non est regula agendi pruden- 
ter, et quia est incerta, et quia est vincibiliter erronea; sed 
deponenda est, saltem iudicio ex principiis indirectis a con- 
fessario traditis, v. g. sequenti modo : Quidquid sit de mate- 
riali liceitate vel illiceitate huius actionis, certum est quod in 
talibus dubiis obediendum est confessario, quod possum et 
debeo agere sicut confessarius dixit, quod dubium vel iudi- 
cium meum possum negligere, quod obediendo non possum 
peccare etc... Atqui, in casu, tale adest dubium aut talis 
apprehensio. Ergo... 


| Quod apud theologos variis formulis invenies propositum. Ita 
v. g. Lessius: « Quamvis ego, quoad me, potius iudicarem hoc esse 
peccatum, quia tamen meus confessarius dicit contrarium, possum ct 
volo facere hoc, quod ille mihi dixit, cum ipse mihi sit interpres 
divinae voluntatis ». Et Reuter, o. c. n. 263, remed. 2: < Quamvis 
ego iudicem hoc esse peccatum ,tamen quia meum iudicium  fallibilc 
est, ct confessarius mihi dixit hoc mihi licere, possum et volo facere 
quod ille mihi dixit faciendum esse, certusque sum me bene facere, 
quia Deus vult ut ill obsequar »; et remed. 7: < In recte for- 
manda conscientia nulla est difficultas aut periculum. Tantummodo 

Hinc quamvis contra conscientiam scrupulosam agere non 
sit licitum, contra scrupulos tamen agere quis potest, imo, ne 
grave damnum incurrat, aliquando, etiam sub gravi, tenetur : 
non quidem si in pleno dubio maneat, nam cum conscientia 
dubia agere est illicitum, sed dummodo hoc aliquomodo de- 
ponat et sibi efformet conscientiam certam, indicando, v. g. ex 
iudicio confessarii, esse scrupulum et illum contemnendo. 
Scrupulus enim, quia apprehensio inanis phantasiae, non 
reddit dubium serium, et non impedit quin iudicium conscien- 
tiae prius efformatum sit practice certum. Ad rem Lessius, de 
Prud. c. 1, n. 2 


« Prudentia non semper valet scrupulum excludere totaliter. Hic enim 
saepe perseverat cum iudicio prudentiae; attamen ut tunc iudicium sit 
prudens, debet reputari scrupulus, et sic etiam scrupulum quodammodo 
excludit prudentia. Etsi enim imaginatio peccati perseveret cum quadam 
anxietate, tamen per prudentiam reputatur umbra, non veritas ». 


Principiorum autem et regularum supra traditarum non 
debet quis semper actu meminisse, et iis actuale dictamen de 
honestate actionis sibi efformare, quia id saepe est moraliter 
impossibile pro scrupuloso. Ut ait S. Alphonsus, Th. M. 1. 
Ln. 19: 


« Nec opus ut in quolibet particulari actu hoc iudicium efformet... 
satis enim est quod ex iudicio semel formato contra scrupulum agat; quia 
propter experientiam praeteritam in eius conscientia iudicium illud vir- 
tualiter sive habitualiter existit, licet tenebris obscuratum. Ceterum dum 
scrupulosus in illa confusione operatur, saepe non operatur cum scrupulo 
seu timore deliberato, nam ordinarie non vellet omittere quod sciret esse 
placitum divinae voluntatis ». 


Exinde pro praxi notari possunt quaedam conclusiones cum 
P. Vermeersch, Th. mor. I, n. 382 : 


1° Postquam de scrupulis a confessario monitus fuerit, ad 
ordinem phantasticum adscribendi sunt consensus quos de- 
disse dicat, sive in pravam suggestionem interiorem, sive in 
propositum hic et nunc agendi etsi sit malum, sive in propo- 
situm peccandi. Scrupulosus enim sibi dicere fingit : id volo, 


cogita: 1) ut contemnam scrupulos est Dei voluntas: hanc mihi indi- 
cant theologi.., meus confessarius qui vices gerit Dei; sequendo au- 
tem voluntatem Dei peccare non possum, ct si accideret ut errarem 
materialiter, imputari id non potest, cum sequar directores datos a 
Deo. 2) Praeterea obsequendo scrupulis noceo corpori et animae, reddo 
me ineptum ad Dei obsequium et proximo fio gravis: vivam in per- 
petua tortura... ad haec Deus me non obligat. Quod enim nimiam affert 
difficultatem, est moraliter impossibile, neque ad id Deus obligat... 
3) Quod video prudentes et probos facere aut tamquam nugas contem- 
nere, hoc licet etiam mihi; video prudentes et probos hoc facere aut 
tamquam nugas contemnere; ergo etc. ». 

vel : ita faciam sive bonum sit sive malum, aut peccabo et 
dein confessione peccatum expiabo. Sed phantasia ipsi assen- 
sum huiusmodi repraesentavit, ita ut se sic agentem quasi as- 
picere ipse sibi visus sit. Non secus tamen atque in somnio, 
istis suggestionibus vel propositis nullum liberum consensum 
dedit; de praevisa autem confessione fortasse hunc usum 
fecit, ut inde ad agendum contra scrupulos animosior evade- 
ret. Quare scrupuloso qui, v. g. ex consilio confessarii, novit 
habitualiter dubia sua ab ipso contemnenda esse, fas est 
agere, manente scrupulo. Notitia enim ista ipsi certam con- 
scientiam praebet... 


2? Fieri potest ut in processu suorum dubiorum et ratiun- 
cularum scrupulosus diu laboret, atque ita ex pugna lassus et 
perturbatus sit, ut caeco modo in actionem ruat : tunc vera 
libertate necessaria, saltem ad graviter peccandum, destituitur. 


3? Similiter pro fictitiis haberi possunt promissiones, vota, 
blasphemiae, quae nonnulli saepe imo pene quotidie fecisse 
vel dixisse somniantur. Haec audire vel aestimare confessa- 
rius simpliciter renuat. 


4? Quamvis obligatio agendi contra scrupulos possit esse 
gravis, cum ex illis possit grave damnum timeri in profectu 
spirituali (derelictio exercitiorum spiritualium, desperatio, sui- 
cidium) aut in depressione nervosa ac valetudine corporis vel 
mentis, scrupulosus tamen subiectivam culpam vix incurrit 
dummodo cum infirma sua voluntate contra scrupulos in 
genere conari velit; imo saepe non expedit insistere ne nova 
perturbatio et perplexitas oriatur ac periculum desperationis, 
quod praesertim timendum est in sensitivis. 


IX. Applicationes. — Triplex praecipue est scrupulosorum 
classis : 


1) Ali anguntur a pravis cogitationibus circa fidem, 
castitatem, charitatem (a iudicio temerario v. g. aut sensu 
aversionis) vel de futuris sub conditione faciendis, aut a 
blasphemiis interne prolatis, quibus assentiri saepe timent. 


Ipsis omnino imponendum est a) ut contra illos non directe pugnent 
(v. g. eliciendo actum fidei, etc.) : id enim eas magis excitaret et magnum 
esset incommodum; sed b) ut scrupulos despiciant (quia non pravae cogi- 
tationes sed soli consensus, non censensus fictitii sed solum voluntarii 
sunt peccatum); et c) ne se examinent circa illas vel eas in charta inscri- 
bant; imo d) convenienter imponi potest ut ab ipsarum confessione ab- 
stineant nisi tam certo scirent se consensisse ut id ittrare possent. Ipse 
enim timor consensus est signum resistentiae aut non consensus. 


2) Alii anxii sunt circa officia A. adimpleta ; 


3) Vcl propter integritatem vel contritionem confessionum praeterita- 
rum; quibus, si aliquando generalem confessionem instituerint aut per 
notabile tempus confessiones diligenter peregerint, imponendum est ne de 
ilis omnibus amplius cogitent nec verbum in confessione faciant, nisi 
pergant timere et haec tria sine ullo dubio affirmare possint etiam cum 
iuramento : peccatum certo fuisse commissum, in mente eorum dum com- 
miserint fuisse mortale, et certo illud fuisse oblitos. Quodsi statim non 
affirment aut iurent, non amplius sunt audiendi, et etiam si lurent, non 
ideo sunt credendi. 


b) Vel circa Sacri auditionem, aut Horarum recitationem, quibus num- 


quam permittendum est aliud Sacrum audire aut Horas repetere, vel 
partem. 


c) Ceterum illi qui de his perpetuas et graves anxietates patiuntur, ob 
magna scrupulorum incommoda, a confessionis vel horarum excusantur 
integritate materiali, ita ut non teneantur maius tempus horis impendere 
quam a probis impendi soleat, et reliqua omittere possint; imo etiam 
aliquando pars vel totalitas officii ipsis prohiberi posset, aut spatium tem- 
poris determinatum assignari, aut recitatio pro tempore suspendi. 


B. Item scrupulosi sunt circa officia adimplenda : 


a) Circa integritatem vel contritionem confessionis instituendae, quibus 
imponi debet examen conscientiae mediocre (vel et determinandum exa- 


minis tempus), accusatio de paucis punctis vel de solis peccatis exteriori- 
bus, et simplex recitatio actus contritionis. 


b) Circa correptionem fraternam, qui supponere debent se ad illam 
non teneri, nisi omnino certi sint. 


c) Circa intentionem Missae, Horarum, Sacramenti, etc., qui nullam 
elicere possunt sed absolute et materialiter incipere, et pergere sine 
haesitatione et mora, sine praecipitatione, capitis contentione aut anxia 
sollicitudine : ipse metus ne intentio amissa sit vel non renovata, signum 
certum est intentionem adesse; — ceterum non requiritur in.entio satis- 
faciendi sed dicendi officium, audiendi missam, etc.; est autem quasi im- 
possibile ut utens ratione talem non habeat intentionem. 


d) Circa S. Communionem, ad quam accedant cum certitudine quod 


non peccarent, etiamsi essent in statu peccati, imo tunc per accidens 
consequerentur gratiam. 


In quibus omnibus mediocris adhibenda est diligentia. 


3) Alii in omni actione peccare formidant. 

Quibus imponendum est 

a) ut libere agant, sine deliberatione et secundum primum intuitum, 
scrupulos despiciunt et contra illos operentur, ubi evidens peccatum non 


apparet, imo etiam confni evidentium. si essent tam scrupulosi ut phan- 
tasia sibi fingerent se habere talem evidentiam; — 


b) et praecipiendum ut scrupulos vincant, ne amentes aut omnino in- 
utiles fiant ad agendum; — 
c) et de talibus actionibus In confessione abstineant se accusare : licet 


enim aliquando errare possint, non tamen peccant, ratione obedientiae 
quam confessario debent. — 


Quodsi tantum in quodam genere peccatum formident, idem pro hoc 
genere valeat. 

X. Monita pro confessario. — |) Antequam confessarius 
poenitentem tractet tamquam  scrupulosum, magna circum- 
spectione inspiciat an vere sit scrupulosus : sunt enim qui cir- 
ca multa sunt anxia, sed non sine iusta et rationabili causa, 
V. g. circa restitutionem quia laxe processerunt; circa confes- 
siones praeteritas quia accesserunt sine debita praeparatione; 
circa peccata praeterita quae magis volunt expiare, ut in neo- 
conversis; circa peccata gravia prima vice vel recidive com- 
missa et nondum confessa; circa peccata leviora in quibus ex 
teneritudine conscientiae quis iam non vult offendere 
Deum, etc. 

2) Ubi scrupulosum cognoverit, exquirat obedientiam per- 
fectam, interrogando poenitentem an ipsi confidat et constan- 
ter velit ipsi in omnibus obedire; secus eum remittat. 


3) Sedulo examinet in quibusnam poenitens sit scrupulo- 
sus : ordinario enim propter defectum iudicii in quibusdam 
est scrupulosus, in aliis potius laxus; et ideo etiam partialiter 
ut laxus tractandus. Unde ipsum dicat esse scrupulosum, et 
in quanam materia : scrupulosus enim qui sibi persuaderet 
scrupulosum non esse, incurabilis est. 


4) Cognoscere conetur causam scrupulorum, ut eam amo- 
veat, instar medici qui prius morbum eiusque causam explo- 
rat quam medicamenta adhibeat. 


5) Ut scrupulosi facilius obediant, eorum fiduciam captare 
conetur paterna longanimitate; quapropter magna cum boni- 
tate eorum miseriis compatiatur, in multa patientia cum eis 
agat, ac scientiam theologicam et scrupulorum notitiam com- 
petentem se habere ostendat. Generatim cum mansuetudine 
et lenitate (praesertim si sint sensitivi) sunt tractandi, sed 
tamen cum firmitate; et nonnissi propter inobedientiam incre- 
pandi, etiamsi necesse sit, fortiter et cum severitate et rigore 
(v. g. privando a communione) non tamen nimio. In hoc 
puncto scii, tractandi sunt quasi non essent scrupulosi. Quod- 
si obedire omnino nolint, confessarius illos dimittat et ad 
alium remittat, dicendo se iam non posse illorum bonum 
procurare. 


6) Inculcet rationes cur contra scrupulos sit agendum, 
v. g, pericula quibus scrupulosus se exponit : pacem amit- 
tendi, tempus perdendi, seriam curam profectus spiritualis 
negligendi, omni fortitudine destitutum manendi, morositate 
sua molestiam causandi aliis et ineptum fiendi laboribus pro- 
ximo utilibus; et alia supra exposita. 

7) Scrupulosis firmitatem vultus et sermonis ostendat, ac 
sine ulla haesitatione respondeat, et tradat regulas paucas 
generales, sine multis particularibus distinctionibus, nam 
secus semper dubitabunt istas valere pro casu occurrenti. 
Responsum sit clarum, distinctum ac breve. Non sit prolixus 
in explicatione consiliorum, ne inter allegata motiva quid 
minus solidum reperiatur; semper idem dicat; nec reddat 
rationes responsi, quia de earum valore inquirent et dubita- 
bunt, et sic non alieno sed proprio iudicio ducentur. Abstineat 
a repetenda expositione quam fecerunt suae difficultatis, ne 
diversitas deprehendatur; nec multum inquirat de circumstan- 
tiis scrupulorum ac si momentum haberent. Nec permittat ut 
saepe ad ipsum recurrant aut multos alios vel libros consu- 
lant, aut declarationes ipsis factas scriptis consignent. 


8) Quandoque suaviter irrideat poenitentem, dum proponit 
dubia non fundata; iubeatque cogitare quid ipse vellet res- 


pondere si ab alio de eiusmodi interrogaretur, dicatque ut 
idipsum faciat. 


9) Ad casus suos per se solvendos paulatim eum perducat, 
vetando ne saepius dubia proponat (sed v. g. semel in hebdo- 
mada aut in mense), nec ultra duo vel tria recitet, suggerendo 
ut agat modo quo existimaret alios agere. Omnem modum 
abiiciat scrupulosus quem alii habent ut ridiculum. 


QUAESTIO QUINTA 


De Laxis 


I. Quid sit conscientia laxa. — Scrupulosis multo numero- 
siores in hoc mundo inveniuntur, cheul qui laxiore laborant 
conscientia. Est autem conscientia laxa proprie ila quae 
dubitat, suspicatur, vel probabiliter putat, ob rationes leves 
et contemnendas, actum hic et nunc ponendum malum non 
esse malum, vel minus malum quam sit (v. g. veniale dum 
sit mortale). Unde est quasi anesthesia moralis’. 

Dicitur a) proprie ; conscientia laxa enim saepe dicitur 


| De laxis pauca habent theologi, praesertim in tr. de Conscientia. 
Prae aliis videri possunt Haine, Raphaél a S. Joseph, Beaudoin, Prüm- 
mer; item Legrand in Coll. Brug. 1923. 

improprie pro dispositione habituali quae inclinat ad iudicia 
laxiora et ad habendam conscientiam laxam; 

b) dubitat, suspicatur vel probabiliter putat : si enim certo 
iudicat, tunc iam fit conscientia simpliciter erronea, quamvis 
haec ex praecedenti laxitate oriri potuerit; 


c) ob rationes leves actum malum non esse malum... : est 
proprium eius obiectum quo distinguitur ab omni alia con- 
scientia positive dubia et probabili, imo et a conscientia 
scrupulosa; 


d) actum hic et nunc ponendum : sic distinguitur a con- 
scientia laxa consequente quae diiudicat actum positum. 


II. Conscientia laxa est triplex : a) Simpliciter talis, quae 
innititur sententiae tenuiter vel dubie probabili, aut principia 
reflexa benigniora nimis frequenter et perperam applicat; 
provenit ex defectu attentionis saepius voluntario, et animi 
levitate, 

b) Cauteriata (I Tim., IV, 2), quae peccata etiam valde 
gravia nihil facit ac malum reputat bonum sine ullo remorsu 
(Is. V, 20), et provenit ex ignorantia crassa et diuturno 
habitu peccandi : ita enim ex moribus perversis obnubilari 
potest sensus moralis ut homo nec gravia peccata abhorreat 
sed quasi aquam bibat iniquitatem (lob XV, 16). Haec 
conscientia opponitur timoratae simul et scrupulosae, ita ut 
timorata medium teneat inter cauteriatam et scrupulosam. 


c) Pharisaica, sic dicta a Pharisaeis culicem excolantibus, 
camelum autem  deglutientibus. Haec magna, (v, g. officia 
status, interna, legis naturalis) parvi facit, et parva (v. g. 
opera supererogatoria, externa, legis positivae) magni facit 
(Mt. XXIII, 24) : oritur saepe ex malitia, et opponitur con- 
scientiae tenerae simul et angustae, ita ut tenera mediet inter 
pharisaicam et angustam. 


III. Signa coniecturalia quibus dignoscitur conscientia laxa 
eiusque discrimen a scrupulosa conscientia recensentur a La- 
croix (Th. M. 1, n. 526) ex Stoz (Tribunal Poenitentiae, 
n. 223) : 

1) Laxus est qui spernit et pro nihilo habet illa, quae alii communiter 


putant esse peccata; — qui vero timet, quae alii pro nihilo habent, est 
scrupulosus. 


2) Qui generatim non credit contionatoribus et confessariis sed eorum 
reprehensiones censet esse immodicas exaggerationes, laxus est; — qui 

vero confessariis, aut aliis viris doctis et probis factum excusantibus non 
credit, scrupulosus est. 


3) Qui proprio confisus iudicio, procedere solet, nemine consulto, laxus 
est; — qui vero in rebus etiam claris, vel de quibus alias accepit resolu- 
tionem, iterum iterumque interrogat, volens per hoc se reddere magis 
securum, scrupulosus est. 


4) Qui in confitendo nullo modo sit sollicitus de exprimenda specie, 
aut numero peccatorum, laxus est; — qui vero omnia dubie, et haesi- 
tanter confitetur, idem saepius repetens, dicens iam hunc, iam illum 
numerum, vel circumstantiam diversam, nec unquam sibi satisfaciens, scru- 
pulosus est. 


5) Qui praecipitanter et sine consideratione ulla agit quidlibet, est 
laxus; qui vero in omnibus ita suspense procedit, ut non fidat communi 


doctrinae theologorum, sed semper evidentias et demonstrationes quaerat, 
est scrupulosus. 


6) Qui velociter et vage quaslibet preces deproperat, sine causa inter- 
rumpit, inter orandum circumspicit, vel fabulatur, est laxus; — qui vero 
anxie precatur, saepius subsistit pro attentione habenda, eadem repetit, 
est scrupulosus; et ita de aliis materiis. 

Ex quibus sequitur etiam apud pios inveniri conscientiam laxam, saltem 
in materia levi, v. g. si quaedam levia peccata nihil faciant, aut praecipi- 
tanter et sine consideratione agant quidlibet, aut proprio iudicio confisi 
procedere soleant nemine consulto, etc. (cfr. dicta sub 1, 3 et 5). 


Speciatim poenitens in confessione iudicandus est laxae conscientiae, 
si dignoscatur 


3) accusatio evidenter insufficiens, qualis ordinario est apud illos qui 
Occasione annuae confessionis aiunt nullum malum se commisisse, nec 
furtum nec homicidium, aut tantum paucas distractiones in orando vel et 
quaedam similia fatentur; 


b)absentia remorsus conscientiae ac retardatio confessionis donec 
circumstantia quaedam externa quasi ad confitendum cogat; 


c) defectus omnis doloris de peccatis declaratis, ut apud illos qui pec- 
cata sua magis defendere quam accusare videntur, qui, distracti ac 
insensibiles, confessarii exhortationes audiunt, qui ratiunculis quibusdam 
sibi persuadere conantur Deum nimis bonum esse ut ad infernum damnet 
pro omissione missae aut manducatis carnibus. 

Quodsi hisce vel aliis supra enuntiatis signis laxam conscientiam di- 
gnoscat confessarius : 1) non potest simpliciter fidere tali poenitenti laxo 
qui se nullius peccati gravis agnoscat reum, sed aptis interrogationibus, 
pro posse, maior integritas confessionis procuretur; 2) ubi se accusat 
dubitative de consensu, praesumendus est consensisse, secus nec dubitaret 
sed certus esset se non consensisse, aut nullo modo recordaretur; 3) ma- 
xime autem ipsi est inculcanda contritio. 


IV. Causae conscientiae laxae recensentur plures, quae ex 
parte intellectus ad ignorantiam vincibilem, ex parte appetitus 
ad perversitatem voluntatis reducuntur. Plerumque sunt 


1) prava aut neutralis educatio, quae est impar ad stabi- 
liendam differentiam boni et mali et verum sensum obliga- 

tionis inculcandi; et familiaritas cum vitiosis quorum moribus 
assuescimus et sensibus sociamur: 


2) defectus considerationis et consilii in vita morali ordi- 
nanda, unde ex usu, externo et mechanico modo, opera bona 
fiunt magis quam ex amore boni et odio mali; 


3) vita mollis quae enervat animum et levitatem animi cau- 
sát, seu defectus disciplinae moralis in voluntate, quae tantum 
per praxim mortificationis et abnegationis sui acquiritur; 


4) passiones vehementes inordinatae, praesertim in juven- 
tute, quibus obnubilatur ratio et facile iudicat licitum quod 
nimis cupimus, v. g. iracundia, ambitio, cupiditas, inanis glo- 
ria, voluptas sensualis, maxime luxuria qua fit ut animalis 
homo non percipiat quae sunt Spiritus Dei. Ita v. g. iracun- 
diae motus nihil aliud esse videntur nisi pia indignatio, effre- 
nata ambitio nihil aliud nisi nobilis aemulatio, avaritia habetur 
ut legitima providentia, fraudes commerciales existimantur 
industriae exhibitio, voluptas honesta aut necessaria recrea- 
tio, etc.; 

5) nimia temporalium sollicitudo quae nos terrenos facit, 
in aetate matura; 


6) vita diu in vitiis immersa, seu peccandi consuetudo; 


7) praesumptuosa in Deum fiducia, ex qua oritur neglec- 
tus orationis, examinis conscientiae, confessionis, qui animam 
omnino deiicit et illam a cibo spirituali relinquit ieiunam; 


8) tepor animi. 


V. Effectus laxae conscientiae sunt : a) in intellectu 
caecitas mentis, hebetudo sensus, stultitia seu caeca tranquil- 
litas post peccatum, 

b) in voluntate : cordis durities seu insensibilitas ad pia 
monita, ita ut vix mediis ullis moveri queat, 


C) irrisio piarum exercitationum, 
d) obduratio in malo et impoenitentia finalis (Rom. 11,5). 


V]. Conscientia laxa non est regula agendi prudenter, sed 
est deponenda, a) quia est incerta; — b) ceterum provenit 
ex temeritate aut ignorantia quae est voluntaria, vel saltem 
involuntaria manere nequit dum dubium ob rationes leves 
exortum serio examinatur, — c) insuper est periculosa et 
solet habere effectus nocivos, quia iniicit animam in viam 

latam quae ducit ad perditionem (Mt. VII, 13), unde ordi- 
nario periculum peccandi mortaliter aut in peccato perseve- 
randi auget; et ideo, ceteris paribus, etiam magis quam scru- 
pulosa, est cavenda et emendanda. 

Quodsi non deponatur, agens peccat ea specie et gravitate 
peccati quod scit se committere vel cuius periculo se exponit, 
sicut de conscientia vincibiliter erronea et de incerta docent 
theologi; et quidem peccat toties quoties in confuso saltem 
advertit insufficientiam rationum quibus innititur et voluntarie 
negligit media adhibere apta ad efformandam conscientiam 
rectam, et ita periculo peccandi se exponit. — Imo potest 
graviter etiam in re levi peccare, si sua temeritas, quovis 
dictamine praetermisso aut contempto, illum impellit ad agen- 
dum, ita actualiter dispositum ut, si adverteret actionem esse 
graviter malam, nihilominus eam poneret. 


VII. Remedia. — Deponenda est conscientia laxa ex vera 
fide et purificatione cordis, professione et exercitio verae 
religionis. Unde remedia sunt studium reflexionis seu maioris 
considerationis, et impugnatio tepiditatis; in specie 

|) recessus spiritualis per aliquot dies, quo animus Deo 
et sibi vacet (Os. II, 41 ), 


2) quotidianae conscientiae discussio de actibus diei prae- 
sentis (Is. XLVI, 8), 


3) devota et assidua oratio et novissimorum meditatio 
(Eccli. VII, 40), et frequens piorum librorum lectio, 


4) diligens post peccatum confessio ne anima in peccato 
obdurescat, et inquisitio mediorum apud confessarium, 


5) amotio causarum v. g. improborum fuga et conversatio 
cum bonis (Prov. XIII, 20). 


Speciatim a) habitualiter caveat laxus a prima sua aestimatione circa 
moralitatem actuum suorum, ita ut renitatur contra laxitatem suam et 
conscientiam suam rectificare discat, 


b) orto dubio de llceltate aut gravitate actionis ponendae, non ut inane 
spernat, sed diligenter examinet, 


c) stante dubio de gravitate actionis positae, non accedat ad S. Com- 
munionem nisi confessus. 

Quodsi serio conctur conscientiam emendare, magna patientia et man- 
suetudine animandus est ad fiduciam et perseverantiam; et si relabitur, 
aliquando a gravi excusabitur delicto ob praecipitationem in agendo, quo 


casu hortandus erit ad maiorem vigilantiam ut cautius procedat et etiam 
hoc vitare addiscat. 


VIII. Monitum. — Secundum principia supra exposita, debet con- 

fessarius instruere et monere poenitentem qui conscientia laxa laborat : 
1) si talis conscientia, ut saepe accidit, est vincibilis et graviter culpabi- 
lis; 2) etiam, extra gravem culpam, si monitionis speretur fructus; 3) etiam 
si non speretur fructus, dum nociva sit sive poenitenti qui, ingravescente 
laxitate, posset totalem extinctionem sensus moralis pati, sive aliis quia 
notabile scandalum proximi aut malum publicum causaret. 


QUAESTIO SEXTA 


De Mundanis 


I. Mundani non illi hic intelliguntur qui vitae honestae 
et christianae valedicunt, saeculo totaliter dediti, sed qui 
christianam vitam, saltem quoad substantiam, ducere volen- 
tes, mundano tamen spiritui indulgent ac de saeculi volupta- 
tibus, si non omnino pravae sint, delectantur. Uno verbo, qui 
ita Deum colere conantur ut tamen non offendant mundum. 
Tales sunt illi qui omnia cupiunt videre, gustare, et legere, ac 
saepius commodam, otiosam et voluptuosam vitam ducunt. 
Pro iis specialiter attendendum est festivitatibus, speciatim 
choreis, de quarum voluptate delectantur, — spectaculis quae 
videnda frequentant, — libris et periodicis quae legunt * 


II. Choreae inter personas etiam diversi sexus, secundum 
se i. e. seclusis pravis circumstantiis, non sunt inhonestae sed 
res indifferentes, quia ex se sunt actus, non libidinis, sed 
laetitiae et artis; in praxi tamen periculosae sunt et saepius 
occasio peccandi. Ex tribus potissimum circumstantiis possunt 
evadere graviter inhonestae : 

a) Ex pravo fine, puta libidini indulgendi, v. g., ad Vene- 
reas delectationes sibi procurandas, tactus malitiosos vel tur- 
pes exercendos, aut turpes sermones habendos, quod prae? 
sertim accidit in choreis larvatis (bals masqués) in quibus, 
pudoris freno non amplius retenti, faciunt quod cogniti facere 
non auderent. 


| De his conferri possunt S. Franciscus Salesius, Introductio» à 
la Vie dévote, & p., ch. 32; S. Alphonsus, Th. M., III, tr. 4, n. 426- 
429; Aertnijs, Th. M., IL, n. 322-324; 325-327; 328-331; Marc, Th. M., 
1, n. 829-893; 834-836; 451 sq.; Haine, Th. M., I, de Pecc., q. 103 et 
104; Th. Mechl., de Poen. (4), n. 8g, III et IV; Balierint, de Sexto, 
n. 47-61; Génicot, Th. M., I, n. 241, 242, 240; NoirriN, Th. M., III, 
n. 435 et 436; IL, n. 698 sq. 


b) Ex gravi periculo peccandi mortaliter, v. g., ratione 
vestitus, verborum, gestuum, contactus, cantuum et aliarum 
circumstantiarum, etiam ante vel post choreas, quando iuvenes 
puellas domum deducunt, praesertim ratione modi saltandi 
v. g. pectore feminae contra pectus viri pressim verso, ita ut 
femina quasi in manibus viri versetur; quae omnia ad car- 
nales commotiones disponunt : hoc tamen non est necessario 
inhonestum, ut constat ex testimonio saltantium.et intelligitur 
ex eo quod mens ad multa alia distrahatur, et necesse habeat 
attendendi ad rythmicos motus (valse, galop, scottisch, ma- 
zurka, cotillon, etc.) 


c) Ex gravi scandalo, sive directo, quia iuvenes sermoni- 
bus, amplexibus, tactibus puellas ad peccandum directe solli- 
citant, sive indirecto quando vel saltandi modus in se inde- 
cens est aut cui significatio amatoria et impura sat aperta est, 
ut in choreis modernis (v. g. tango, fox-trot, one-step, shim- 
my, boston, blouss, sambo, charleston, etc.), a qua significa- 
tione aut indecentia liberari aegre possunt — vel feminae, 
sive ubi mos non est, sive, ubi mos est, modo nimis exagge- 
rato, pectus denudant immoderate, ut ita ad lasciviam provo- 
cent; a fortiori, si nudae vel fere nudae incedant. 

Quodsi choreae sint occasio leviter peccandi, leviter in- 
honestae sunt. 


Hinc : 1) si periculum grave quod choreae adducunt proximum est 
et nulla gravis causa adsit illas adeundi, sub mortali vitandae sunt, quia 
occasio est libera; 


2) si grave periculum sit proximum et simul gravis causa excuset, qua- 
lis esse potest gravis offensio mariti, parentum aut fratrum, officium pu- 
blicum assistere cogens, vigilantia in coniugem exercenda, leve vel nullum 
peccatum aderit, quia occasio est moraliter necessaria, dummodo tamen 
finem honestum quis intendat, inhonesta ipse non faciat, et debitis cau- 
telis contra periculum se muniat quibus occasio fiat remota; 


3) si periculum sit remotum vel leve, ex rationabili causa ab omni pec- 
cato excusari potest qui ei se committit. Tales causae solent esse consue- 
tudo, finis una alteravc vice In anno relaxandi animum, facilius inveniendi 
occasionem matrimonii, non displicendi marito aut adamanti, satisfaciendi 
vicinis aut amicis ad choreas invitantibus, non se exponendi irrisioni, etc. 


| Cfr. Dict. de TllEoi.,, art. Danse. 

* [ta commune de choreis hodiernis iud'cium autoritatis ecclesias- 
ticae, v. g. Arch. Parisiensis; episcopi Belgii (1914); Benedictus XV, 
6 ian. 1921; Conc. Mechl. n. 59  - et laicorum qui de re morali adhuc 
curam habent; de quo vide José Germain, Danseront-elles? — Uti- 
liter conferri possunt: Vuiiiermet, Les catholiques et les danses 
nouvelles; la Vie diocésaine, maii 1922; N. Revue Théol. 1924, p. 32; 
Kiselstein in Rev. Eccl. de Liège, sept. 1924; StaNdaert in Coll. 
Gand, mart. 1925; A. Janssen, Les Danses modernes. 

Periculum norma generali definiri nequit, sed in singulis casibus pro 
adiunctis diiudicandum est, maxime ex experientia uniuscuiusque, etiam 
ex circumstantiis 


a) sunt adiuncta tam inhonesta ut rcf/utaritcr omnibus sint occasio pec- 
candi proxima : tunc ut talia sunt habenda, nisi specialis ratio demonstret 
pro aliquo hanc occasionem abesse; 


b) e contra id quod generatim non est occasio proxima, pro aliquo in- 
dividuo valde infirmo occasio esse potest, et peccatum, nisi sit tam fra- 
gilis ut ubique occasionem videat peccandi; 


c) multo periculosiores solent esse choreae publicae quae in cauponis 
inter omnis generis personas aguntur, quam quae in privatis domibus 
habentur : peccata externa enim in honorabili societate solent rarius eve- 
nire; 

d) imo consuetudo frequenter adeundi choreas publicas raro erit sine 
Occasione proxima; 


e) nec laudandae sunt choreae puerorum utriusque sexus. Nam etsi 
concupiscentia abesse praesumatur, non valent nisi ad fovendum mun- 
danum spiritum vanitatis et periculum sunt innocentiae. 


III. Confessarii munus. — a) Primum erit omnes a choreis, 
aut saltem ab earum ferquentia, quantum possit, avertere, 
maxime parentes et puellas, quibus inculcetur eas esse spiritui 
christia.no, ut sensualismum  foventes, adversas, nec esse 
necessarias ad nubendum : suaviter tamen, potius indirecte 
persuadendo quam directe minando. Cui applicari valent 
dicta S. Augustini de ebrietate : « non aspere, non dure, non 
imperiose ista tolluntur, sed magis docendo quam  iubendo. 


magis monendo quam minando » (S. Thomas, II-II, q. 150, 
a. l, ad 4). 


b) Poenitenti choreas adire volenti, confessarius perpendat 
periculum poenitentis interrogando ob quem finem velit 
adire, — an iam pluries propter choreas peccaverit, aut saltem 
gravibus libidinis motibus subiectus fuerit, — inquirendo de 
circumstantiis modi, temporis, loci, personarum, v. g. quales 
soleant isti saltus institui, utrum in iis intercedant gestus in- 
verecundi, exigantur oscula, an sit simplex circumcursitatio 
sine eiusmodi actibus; — item an non ipsi vel alteri, uni vel 
pluribus in particulari timendum sit scandalum. 


c) Quodsi persuadere nequeat, monitis et praesidiis peri- 
culum diminuere curet, v. g. ut poenitens finem honestum 
sibi praestituat; modestiam servet, maxime in vestitu, gestu et 
sermone; vitiosis sympathiis nullo modo obsecundet sive 
aliorum erga se, sive sui ipsius erga alios; post choream pra- 
vis imaginationibus aditum praecludat. 


d) Non potest confessarius absolutionem denegare, nisi 

sit occasio proxima peccandi vel modus saltandi omnino 
turpis. 

e) Severius tamen agere potest cum illis qui choreas, vel 
novum modum saltandi inhonestum, aut se vestiendi, alicubi 
introducunt, aut soli servant, aut sine ratione sufficienti eas 
domi permittunt, aut aliter iis cooperantur; aut cum cauponi- 
bus qui inhonestas choreas admittunt. In his omnibus tamen 
magna semper cum prudentia procedat. 


IV. Spectacula, sicut choreae, de se non sunt mala nec 
ilicita, quia ludus honestus et moderatus nihil mali in se 
continet (I-II, q. 168, a. 3); hodie tamen pleraque specta- 
cula quae in theatris publicis exhibentur sunt graviter mala : 


a) Vel quia sunt notabiliter turpia, sive ob res obscenas 
quae repraesentantur, sive ob feminas immodice denudatas 
praesertim si conspicillis telescopicis adspiciuntur, sive ob 
choreas quae, scenis interpositae (ballets), ex quasi nudidate, 
lascivis gesticulationibus et inverecundia saltatricum inhones- 
tae sunt. 


b) Vel quia fidei et religioni notabiliter sunt contraria, 
quam tradunt ut tyrannicam et sanguineam, scientiae et pro- 
gressui inimicam, ridiculosam, falsam, superstitiosam, inep- 
tam, etc. aut rectam a sacerdotibus et religiosis quos turpibus 
commerciis deditos exhibent. 


c) Vel quia legi morali notabiliter contraria sunt, dum 
virtutes ut viles contemmunt, vitia et delicta extollunt, v. g., 
vindictam, homicidium, suicidium, adulterium, divortium, neo- 
malthusianismum, vitia carnis, certos modos iniustitiae etc. 
Quodsi non sint notabiliter impia aut turpia, aut tantum per 
transennam aliquid habeant religioni contrarium vel graviter 
obscenum, erunt leviter inhonesta. 

Hinc spectaculis adesse peccatum mortale esse potest ex 
tribus circumstantiis 


1) ex pravo fine sive libidinem sive impietatem explendi; 
2) ex periculo proximo perversionis in fide vel moribus; 


3) ex gravi scandalo mali exempli. Et ideo graviter pec- 
cant non solum 


a) qui prava spectacula componunt, aut 
b) qui illa exhibent, nimirum directores et actores; sed et 


c) qui ea fovent per applausum aut subscriptionem, saltem 
si sine illis locum non haberent; 

d) qui iis promiscue assistunt vel suos assistere permit- 
tunt, nisi gravis causa sub debitis cautelis excuset. 

Similes itaque regulae valent ac pro choreis : 1) Si periculum est 
grave seu occasio proxima peccati mortalis, sola gravis causa excusare 
potest et quidem sub congruis cautelis quibus periculum fiat remotum. 
Causa sufficiens erit prudens timor notabilis damni, ut indignationis diu- 
turnae mariti, parentum, domini; officium publicum intéresse cogens; ne- 
cessitas invigilandi coniugi; necessitas aut magna utilitas ea cognoscendi; 
non vero merum praeceptum, nec iactura pretii pro ingressu soluti, nec 
finis philantropicus. 

2) Si periculum non sit grave sed remotum, ex rationabili causa licitum 
est assistere, qualis non est solum solatium et recreatio, sed v. g. voluntas 
mariti, praeceptum parentum, ratio famulatus in illis qui dominum co- 
mitari debent, ratio utilitatis ea cognoscendi, decentia status. 


3) Si quis assistat spectaculis malis ob curiositatem et vanum sola- 
tium, seclusis periculo et scandalo, peccat venialiter. 
Periculum diiudicandum est ex experientia et adiunctis 


a) sunt spectacula tam impia aut inhonesta, ut regulariter sint omnibus 
occasio proxima peccati; tunc ut talia habenda sunt nisi quis in fide 
sit firmissimus aut expertus sit se parum moveri; quod periculum tamen 
raro abest in adolescentibus. 


b) E contra id quod generatim non est occasio proxima, ratione spe- 
cialis fragilitatis potest esse alicui occasio proxima et peccatum. 


c) Pericula maiora sunt in parvis theatris, quae peiora esse solent quam 
magna in quibus exculta societas intervenit. 


d)Periculum aliquando valde extenuatur, si spectator dramata non 
intelligit, vel si ad repraesentationem non attendit sed ad solam musicam. 


V. Confessarii munus. — a) Primum est omnes, quantum 
potest, a spectaculis avertere, quia periculis plena sunt, a spi- 
ritu evangelico aliena, passiones excitant, sensualismum 
fovent et animum enervant. Consuetudo assistendi omnem 
devotionem aufert et saepe est occasio proxima peccandi. 


b) Turpium et impiarum scenarum actores ad sacramenta 
admitti nequeunt, nisi aut professioni renuntient aut saltem ab 
eiusmodi scenis abstineant : sunt peccatores publici, publicum 
scandalum praebentes. 


c) Quoad eos qui rationem habent sufficientem assistendi, 
confessarius periculum diminuere satagat, v. g. monendo ut 
conspicilis telescopicis non utantur studiose et choreis sceni- 
cis non assistant vel iis non attendant. 


VI. Scripta 1) alia sunt ex professo impia et contra reli- 
gionem, vel obscena i. e. ad libidinem excitandam confecta, 
et illa sunt periculum proximum peccandi generatim pro om- 
nibus, nisi forsan pro docto et pio theologo si agitur de im- 

piis, et pro viro omnino serio et honesto si agitur de obscenis; 
unde per se sunt Indice prohibita. 


2) Alia non sunt impia aut obscena nisi obifer et data 
occasione, quia aliquid exiguum obscenitatis aut contra Eccle- 
siam vel eius ministros habent, qualia sunt multa opera ro- 
mantica et dramatica hodierna, et illa pro pluribus periculum 
constituunt proximum, praesertim pro junioribus. lamvero 


a) Priora legi non permittuntur nisi gravis adsit ratio ne- 
cessitatis et simul congruae cautelae adhibeantur quibus 


periculum fiat remotum; ad quod insuper dispensatio a lege 
Indicis est obtinenda. 


b) Similiter alia legere grave peccatum est in casu quo 


periculum proximum constituunt, aut si nominatim in Indice 
fuerunt relata. 


c) Lectio mere recreativa turpium aut impiorum quando 
lege Indicis non sint alicui prohibita, sine utilitate et absque 
periculo (quod tamen raro abest), est solum peccatum 
veniale. 


Gravitas periculi pensanda est ex fine, aetate et indole, moribus et 
religione lectoris, praesertim a lectionis frequentia, bonorum scriptorum 
influxu compensatorio, maxime a lapsuum frequentia. 

Et similiter secundum easdem regulas judicandum est de scriptis so- 
cietatis subversivis, v. g., anarchisticis. 


VII. Confessarii munus. — 1) Primum est de scriptis et 
lectionibus interrogare, et etiam admonere, nisi certum sit 
poenitentem esse in bona fide, nec sperandum esse fructum 
ex monitione, et non adesse periculum proximum peccati; 
quod in illis qui habitualiter legunt prava scripta vix contin- 
gere potest. 


2) Renuentibus periculum proximum ex lectione deserere, 
absolutionem denegare debet. 


3) Libri pravi quos poenitens possidet abiiciendi sunt vel 
potius confessario tradendi. 


4) Si alicui seria adsit ratio legendi quaedam opera pro- 
hibita, praestat ipsi procurare licentiam ecclesiasticam, ac 
monere ut libros domi includat, et etiam bona opera legat 
tamquam antidotum. 


5) Omnes, praesertim iuvenes, a lectione scriptorum quae 
indifferentismo, libéralisme, socialismo favent aut sensualis- 
mum fovent (romans), retrahat, quia facile causant magnam 
animae ruinam, scii, sensim sine sensu fidem et devotionem 

eradicant, librorum bonorum fastidium causant, animam ad 
profanos amores incendunt, ad vitium inclinant. 


6) Parentes et collegiorum superiores moneat ut hac in re 
vigilaritissimi sint erga filios et alumnos. 


7) lis qui dicunt se omnia indicare velle per semetipsos, 
ostendatur esse impossibile de quaestionibus religiosis indi- 
cate, pro illis qui philosophiae ac theologiae non studuerunt. 


VIII. Animadversiones. — |) Caupones non possunt a) ex- 
ponere scripta ex professo prava; b) nec generatim et semper, 
minus bona et prohibita, sine iusta ratione; c) possunt tamen 
si vitandum sit magnum damnum, et simul bona exponant. 


2) In lectionibus peccatum esse potest : a) propter scanda- 
lum datum; b) propter periculum, ad quod diiudicandum 
varia consideranda sunt : modus proponendi, indoles legentis, 
lectio habitualis vel transitoria, adiuncta, ut si simul bona 
legantur scripta, etc.; c) propter cooperationem, uti in edito- 
ribus, venditoribus, scriptoribus, typographis, etc. de quibus 
dici solet in tractatu de Fide. 


3) Qui propter legitimam rationem, v. g. propter necessi- 
tates negotiationis suae aut industriae, ' subscribunt pravis 
diariis aut ephemeridibus, prava ibidem impressa non legant. 


4) De spectaculis cineticis, similia valent ac de theatris. 


5) De mundano ornatu et de novitate in vestitu valent 
sequentia : 

Ornatus mulierum etiam ad fovendam et erigendam pul- 
chritudinem, per se est res indifferens, et ideo bona si fiat 
secundum rectam rationem; unde excessus per se non est nisi 
veniale peccatum, mortale tamen esse potest tum ratione in- 
tentionis seu finis pravi mortaliter mali, tum ratione periculi 
vel scandali gravis. 


Hinc : A. Mortaliter peccant a) si se ornent animo provo- 
candi ad libidinem; b) si veste ita tenui ac subtili utantur ut 
partes inhonestae non satis tegantur; c) si pectus habeant 
immoderate nudatum, ita ut ubera media vel fere tota denu- 
data sint, aut nonnisi velo perlucido cooperta; quod valet de 
nostris regionibus excultis, non de populis barbaris: d) si 
pectus non omnino immoderate nudatum habeant et superio- 
rem dumtaxat partem uberum ostendant sed praeter consue- 
tudinem patriae, vel talem consuetudinem introducant : ex- 
traordinaria enim et insueta magis movent. Quae consuetudo 
non est laudabilis, et ideo potius est extirpanda. 

E contra B. Venialiter peccant a) si ex levitate, vanitate, 
iactantia se ornent, iuxta consuetudinem patriae; b) si orna- 
tus sit praeter conditionem status; c) si, absque ratione suffi- 
cienti, pectus non omnino immoderate nudatum gerant secun- 
dum consuetudinem patriae (assueta enim minus alliciunt); 
et etiam, praeter hanc consuetudinem, si pectus modice nuda- 
tum vel brachia nudata habeant vel vestem ita confectam ut 
forma pectoris omnino appareat, aut talem consuetudinem 
introducant. (Talis consuetudo enim non est laudabilis); 
d) si in ornatu adsit fictio seu simulatio proprie dicta, v. g. 
pulchritudinis, ut si sine ratione excusante (saltem legitimae 
recreationis) mulier utatur veste virili, vestes larvas induat, 
faciem liniat fuco ac pigmentis, capillis utatur alienis ad 
mentiendum propriis, mammas falsas portet, etc., nisi ista con- 
suetudine generali fuerint introducta; e) si ornamenta nova 


et curiosa inveniant aut fabricent (modes ridicules) vel in- 
troducant. 


C. Nullum adest peccatum a) si recta intentio, legitima 
consuetudo patriae, et conditio status servantur; hinc, in mul- 
tis regionibus, capillis non velatis procedere hodie nullum 
peccatum est : ista tamen consuetudo non est laudabilis 
(cfr. I Cor. XI, 6); b) si mulier se ornet ut placeat viro, 
nupta ad placendum marito (iubente illo, vel ne ad alias 
mulieres divertat), vel innupta ad virum habendum; si tamen 
virum habere nolit, etiam ornatum superfluum relinquat; 
c) si fiat sola dissimulatione et ad defectum tegendum vel 
occultandum quis utatur ornamento, v. g. capillis alienis ad 
calvitiem tegendam, falsa mamma si altera fuerit abscissa, 
fuco ad occultandam turpitudinem ex defectu provenientem <‘. 

Ex quibus patet non tam facile in his rebus committi pec- 
catum mortale, nec proinde facile adesse rationem denegandi 
s. Communionem propter grave scandalum publicum; nisi 
hac in ré speciale praeceptum ecclesiasticum imponeretur ab 
episcopo. Quod tamen clare deberet manifestare; ordinarie 
enim existimantur episcopi in suis instructionibus potius in- 


| Cfr. S. Thomas, 11-11, q. 1X0, a. 2, cum comment. Caietani et 
Billuart; S. Alphonsus, Th M. I III, n. 54-55; Benedictus XV, 
2i oct. 1919 et 6 ian. 1921; episcopi Belgii, ii ian. 1924; in mand. 
quadrag. 1924; et 8 sept. 1925; Conc. Mechl., n. 58; Vuiller met, 
Les modes actuelles; Lemaître, La mode et ses hardiesses, la danse 
et le spectacle; Kiselstein, Les modes indécentes, in Revue Eccl. de 
Liège, mart. 1925, et in opusculo eiusdem tituli; Cruysberghs, Klee- 
derdracht en Zedenleer in Collect. Mechl., ian. 1927. 

culeare solam legem naturalem, ut in Belgio nostro admitti 
tuto potest. 

Notetur non esse obligationem dimittendi ornatum decentem iuxta mo- 
rem patriae etiamsi aliqui determinati viri exinde allicerentur ad concu- 
piscentiam; quia id esset nimis onerosum. Quodsl sit praeter consuetu- 
dinem patriae, vel si sit immodestus, quin tamen omnino inhonestus sit, 
adest talis obligatio ad vitandum scandalum determinatae personae, sal- 
tem aliquot vicibus, secundum principia quae exponuntur in tracatu de 
Charitate. 


QUAESTIO SEPTIMA 


De Eruditis 
et personis spectatae conditionis 


I. Eruditi in genere * — « Quum eruditorum exemplo plu- 
rimum ducantur et facinentur homines illiterate et plebeii, 
magni interest illos christianam ducere vitam bonoque esse 
exemplo. Quando ergo viri litterarum studiis eruditi ad sa- 
crum tribunal accedunt, confessarius haec specialia erga eos 
teneat : 1° Pro scientia eorum tractet eos honoremque eis 
reddat. — 2? Inter monita viris doctis danda, princeps nostris 
temporibus illud est, ne prae scientiâ profaná fidem catholi- 
cam vilipendant. Sit sua cuivis disciplinae laus, exerceantur 
ingenia, colantur artes atque scientiae, attamen quam immen- 
se vera fides haec omnia praecellit! Doctrina fidei, utppte a 
Deo fallere et falli nescio, omni caret errore omnique incerti- 
tudine; scientia profana, humanae rationis foetus, multis 
erroribus atque incertis hypothesibus obnoxia est; fide conse- 
quimur filiorum Dei consortium in hoc saeculo, et in futuro 
vitam possidebimus aeternam; scientia profana angustis hujus 
vitae limitibus arctata est, nec sine fide quidquam proderit 
post mortem. Neque grave nobis esse debet, veritates revela- 
tas captum nostrum excedere; gaudeamus potius de illarum 
sublimitate, ut praeter reliquas facultates etiam intellectum 
nostrum Deo mancipare liceat. Egregria sunt, quae Thomas a 
Kempis hác de re scripsit in aureo opusculo « De Imit. 
Christi », lib. 4, cap. 18, e quo aliquot sententias excerpo 


| Inserimus in hac quaestione monita P. Aertnijs, Theol. Past., 
n. 165-166 et n. 163-164. 


« Plus valet Deus operari, quam homo intelligere potest... 
« Si non intelligis nec capis quae intra te sunt, quomodo 
« comprehendes quae supra te sunt... Noli curare, noli dis- 
« putare cum cogitationibus tuis, nec ad immissas a diabolo 
« dubitationes responde; sed crede verbis Dei, crede sanctis 
« eius et Prophetis, et fugiet a te nequam inimicus... Nam 
« infideles et peccatores non tentát, quos secure iam possidet; 
« fideles autem devotos variis modis tentát et vexat... Qui- 
« quid intelligere non vales, Deo omnipotenti secure com- 
« mitte. Non fallit Deus; fallitur, qui sibi ipsi nimium credit... 
« Deus aeternus et immensus infinitaeque potentiae, facit 
« magna et inscrutabilia in coelo et in terra, nec est investi- 
« gatio mirabilium operum eius. Si talia essent opera Dei ut 
« facile ab humana ratione caperentur, non essent mirabilia 
« nec ineffabilia dicenda ». — 3? Data opportunitate, pro- 
dest doctos viros catholicos hortari ut pro Ecclesia Catholica 
etiam decertent, puta in ephemeridibus, et maxime si sunt 
Deputati ad Comitia legislativa, orationibus, et suffragiis; 
praeterea, sese aggregando catholicis consociationibus, etc. — 
4? Sciat tamen confessarius non deesse viros eruditos neglec- 
tae conscientiae, qui sunt passionum suarum mancipia, et non 
formidant gravia peccata sua reticere. Quamobrem confessa- 
rius, si merito suspicatur poenitentem suum reum esse pecca- 
torum, quae non confitetur, ne vereatur ipsum interrogare, 
e. g. circa lectiones, praecepta Ecclesia, officia statüs. — 
5? Contigere potest ut eiusmodi vir, quamtumvis eruditus in 
disciplinis profanis, ignarus sit in doctrina Religionis, et veri- 
tates Fidei etiam necessitate medii scitu necessarias ignoret; 
eo in casu, ne poenitenti ruborem offundat, modum instruc- 
tionis indirectum adhibeat, v. g. supponendo illas veritates 
ipsi cognitas esse et ab ipso credi, confessarius eas explicite 
commemoret, ut exinde vim et efficaciam, quam habent in 
sectandam virtutem et fugienda vitia aut ad contritionem 
excitandam, deducat: praeterea preces et symbolum fidei, 
quae veritates dogmaticas scitu necessarias continent, in 
satisfactionem poenitenti iniungat ». 


IL. NutantesinFide. | «Tamquam pro nostro tempore iam- 
pridem scripsit S. Hilarius ; « Multi enim sunt, qui simulan- 
« tes fidem non subditi sunt fidei, sibique fidem ipsi potius 
« constituunt, quam accipiunt, sensu humanae inanitatis in- 
« flati, dum quae volunt sapiunt, et nolunt sapere quae vera 
« sunt ». Quot laici doctrinâ exculti hodie inveniuntur, qui 

catholici esse videntur, sed fidem reapse non habent! Prop- 
terea mirum videri non debet, si nonnulli inter illos reperian- 
tur, qui ex motivo humano non formidant Communionem 
paschalem recipere sine fide in Christi praesentiam. 

Quum fides sit radix iustificationis, manifestum est absolu- 
tione sacramentali non tantum indignos sed et incapaces esse, 
qui circa veritates fidei catholicae increduli sunt easve in du- 
bium vocant; nisi resipiscere velint et verum actum fidei 
eliciant. Sed et tunc, si haeresim externe protulerint, et cen- 
suram non ignoraverint, prius indigent absolutione ab ex- 
communicatione contracté et specialiter Papae reservatá. 


Porro, circa huiusmodi fluctuantes in fide aut incredulos, 
sedulo attendendum est ad fontes incredulitatis. Praecipui 
sunt : 1? defectus solidae instructionis in Religione; qui qui- 
dem defectus nostrá aetate plerumque parentibus imputandus 
est, eo quod liberos suos scholis neutralibus commiserint, et 
christianam educationem neglexerint, imo indifferentiam in 
Religione ipsis verbo et exemplo inseverint. Eiusmodi igno- 
rantibus debita instructio procuranda est vivá voce, libris, 
etc... Si edoceri cupiant, inculpabiliter forte fluctuarunt; sin 
autem instructionem detrectent, a gravi culpá nequaquam im- 
munes sunt. — 2? Sensualismus seu materialismus, quo ho- 
mines mundani unice inhiant voluptates sensuum, divitias et 
honores; unde exoritur occultum odium veritatis, quae, utpote 
eorum pravis affectibus contraria, ipsis invisa redditur; prop- 
terea, ad conscientiae angores sopiendos, dubia contra fidem 
sectantur, in iisdem sibi complacent, quidquid contra verita- 
tes fidei opponitur, libenter audiunt et legunt, et quamvis 
veritas ipsis solide proponatur, assensum tamen suspendunt. 
— 3? Turgida superbia, quam specioso titulo emancipationis 
generis humani vel independentiae rationis humanae conde- 
corant; eiusmodi illuminatos se iactantes supra vulgus eminere 
volunt, et quidquid captum eorum excedit, contemnunt. Ambo 
hi fontes se invicem adiuvare solent. Non pauci quoque inve- 
niuntur, qui ex ostentatione, ex desiderio sibi ipsis errores 
persuadendi, incredulitatem proferunt, corde tamen credunt. 

Quod ad remedia attinet, praecipuum, ne dicam unicum, est 
oratio. Deinde dehortandi sunt a conversatione cum homini- 
bus, qui dubia et errores spargunt, atque a lectione librorum 
et epheremidum liberalium. Disputatio cum ipsis de veritati- 
bus fidei passim vitanda est, nisi sincere doceri cuperent; 
neque ipsis suadendi sunt libri controversiarum; secus nam- 
que de fide ratiocinari pergunt, firmantur in opinione quod 

ratiocinio perveniendum sit ad fidem, et, quod peius est, 
eorum vanitas nutritur ' ». 


III. Magnates et divites. — «Magnatum et divitum confes- 
siones excipere est opus certe saluberrimum, non solum prop- 
ter ipsorummet salutem, verum etiam quia bonum vel malum 
exemplum eorum multum valet; est autem simul opus diffi- 
cilimum, tum ob vitae illorum conditionem externam, cuius 
rationem habere oportet, tum ob peculiares tentationum, qui- 
bus obnoxii esse solent, illecebras. Obnoxii enim sunt super- 
biae, quae reddit eos monitis Sacerdotum parum dociles; 
pacem habent in substantia suá, nimirum adhaerent divitiis 
suis, quarum ope paradisum terrestrem sibi creare nituntur, et 
de aeternà beatitudine adipiscendá parvam curam habent; 
ideo a molestis vitae christianae praeceptis abhorrent; unde 
mirum non est, inter magnates et divites hodie multos esse 
Liberalismo infestos, et erga Religionem indifferentes. Hinc 
difficile est huiusmodi poenitentes moderari in arctá via, quae 
ducit ad vitam, aeternam scilicet. Attamen haec difficultas 
non debet confessarium absterrere, sed zelum eius acuere, ut 
cum congruá discretione, industriâ, benignitate et fortudine, 
eiusmodi poenitentes a vitá mundaná ad vitam christianam 
transferat, ne aggregentur in numerum eorum, quibus Chris- 
tus comminatus est : Vae vobis, divitibus! » 

Ceterum in tractandis magnatibus et divitibus confessarius 
uti debet principiis et regulis communibus; quod enim iussit 
Deus principibus populi iudaici, convenit quoque iudicibus 
populi christiani in sacro Poenitentiae tribunali : « Nulla erit 
distantia personarum; ita parvum audietis ut magnum; nec 
accipietis cuiusquam personam; quia Dei iudicium est » 
(Deuter. I, 17.) Unde confessario sequentia observanda pro- 
ponimus : 1° Sit cum huiusmodi poenitentibus semper urba- 
nus, puta quod attinet ad externam formam quaestionum, ad- 


| Ad horum eruditionem cl in Fide confirmationem commendari 
inter alia merentur (pro excultis): Van Gestel, Het geloof van den 
christen; Famulus, lleeft Gad wcrkclijk tot de menschen gesproken?; 
Dekkers, Roomsch-Katholiike Godsdienstlecr (Dogmatiek — Zeden- 
leer — Genadelcer); Apologie; Laeoret, Les dogmes catholiques; 
Aug. Nicolas, Etudes philosophiques sur le christianisme; Deschamps, 
Démonstration catholique; Dr. Segur, Opuscules; Hugueny, Critique et 
catholique; Verelst, Apologétique (necrl. transi.), Dogmatique, Morale; 
Hettinger, Apologetik (gall, transi.); Wil mers, Lehrbuch der Religion 
(neerl. et gall, transi.); Mausbach, Religion, Christenthum und Kirche; 
Die Katholische Moral und ihre Gegner. 

monitionum, instructionum, et adhortationum, quas eis im- 
pertire oportet; attamen cavendae etiam sunt immodicae 
urbanitatis formulae. — 2? Caveat ne iis aduletur peccatisque 
eorum conniveat ex imbecilli hominum timore, veritatem reti- 
cendo aut dissimulando. Poenitentibus, utut conspicuis, ubi 
status conscientiae eorum id poposcerit, pariter turpitudo 
vitae corruptae est ob oculos ponenda, media necessaria ad 
emendationem sunt iniungenda, aut etiam, si opus fuerit, ab- 
solutio proroganda est. — 3? Ea, quae divitibus specialiter 
inculcanda sunt, succincte exposuit S. Paulus Timotheo hisce 
verbis: « Divitibus huius saeculi praecipe, non sublime sapere, 
< neque sperare in incerto divitiarum, sed in Deo vivo (qui 
< praestat nobis omnia abunde ad fruendum), bene agere. 
« divites fieri in bonis operibus, facile tribuere, communicare, 
< thesaurizare sibi fundamentum in futurum, ut apprehen- 
< dant vitam » (I Timoth. VI, 17-19). Apostolus ergo primo 
docet vitia, a quibus cavere debent, a superbiâ scilicet, ne 
efferantur aliosque despiciant, et in divitiis  confidentiá, 
quippe quae fluxae sunt et fugaces. Secundo docet virtutes 
quas debent exercere, nimirum ut humiles et grati sperent in 
Deum vivum, qui semper manet, et a cuius munificentiá om- 
nia proveniunt; ideo propter illum bona faciant opera, libera- 
liter dent pauperibus, suasque divitias communicent. Haec 
si fecerint, veras divitias sibi cumulabunt perpetuo duraturas. 
Thesaurus spiritualis est congregatio meritorum, quae sunt 
fundamentum futuri aedificii, quod nobis praeparatur in 
coelo ». 


QUAESTIO OCTAVA 


De Excommunicatis 


I. Obligatio confessarii quoad excommunicationes. — Non 
raro poenitentes occurrunt qui poenam excommunicationis 
contraxerunt. Unde opportunum videtur summatim exponere 
ea quae circa hanc materiam in praxi sunt necessaria magis 
et ideo speciatim attendenda ‘. Et quidem confessario est 


| Inspici possunt auctores qui, post promulgatum Codicem, scripse- 
serunt, ut Prümmer et Vermeersch. Cfr. Revue lied. de Liége, nov. 
1928. 

obligatio tum cognoscendi sufficienter ea quae spectant ex- 
communicationes, tum monendi de his poenitentes. 


A. Obligatio est cognoscendi scientia habituali 


I) Censuras saltem notiores aut frequentius occurrentes. 
Sciat itaque quod excommunicantur ipso facto ex iure : apostatae, 


haeretici, schismatici; — edentes, defendentes, legentes aut retinentes 
libros eorum apostasiam, haeresim, schisma propugnantes, aut alios per 
apostolicas litteras nominatim prohibitos; — auctores, aut editores S. 


Scripturae librorum aut commentariorum sine licentia impressorum; — 
leges, mandata, decreta edentes contra libertatem aut iura Ecclesiae, vel 
exercitium iurisdictionis ecclesiasticae impedientes recurrendo ad laicalem 
potestatem — nomen dantes sectae massonicae aut simili associationi 
contra Ecclesiam, vel legitimam civilem potestatem — machinanti; — 
violentas manus  iniicientes in personas clericorum aut religiosas, 
praesertim in episcopos et cardinales, maxime in S. Pontificem; 
— quicumque in delicto, et clerici in divinis, communicantes cum 
excommunicato vitando; sacrilege species consecratas abiicientes 
vel ad malum finem abducentes aut retinentes; — procurantes abor- 
tum effectu secuto; —  duellantes eorumque complices; — absolven- 
tes complices in peccato turpi; — confessarium de sollicitatione falso 
denuntiantes; — sollicitati a confessario non denuntiantes; — apostatae 
a religione; — matrimonium inire praesumentes stante impedimento voti 
castitatis, sive solemnis, sive simplicis et perpetui in religiosa professione 
emissi; clausuram religiosam violantes; — matrimonium ineuntes coram 
ministro acatholico aut cum pacto prolis educandae in religione acatho- 
lica, item liberos tradentes ministro acatholico baptizandos aut in reli- 
gione acatholica instituendos : mandantes seu cogentes tradi sepulturae 
ecclesiasticae acatholicos aut alios interdictos; — bona ecclesiastica usur- 
pantes, et alienantes pretiosa aut excedentia valorem 30.000 fr.', etc. 








2) Cognoscendi quoque quaenam ex istis sint reservatae. 


Paucae enim omnino sunt quae nemini reservantur et a quocumque con- 
fessario possunt absolvi, nempe illae quae attingunt edentes sine licentia 
libros de S. Scriptura, tradentes indignos sepulturae ecclesiasticae, alie- 
nantes illegitime bona ecclesiastica magni valoris, cogentes ad statum 
clericalem aut religiosum amplectendum, et non denuntiantes confessa- 
rium a quo sollicitati fuerunt. Aliae omnes sunt reservatae aut Ordinario, 
— aut S. Pontifici : sive simpliciter, — sive specialiter, — sive etiam 
specialissime ut sacrilega proiecto vel abductio aut retentio specierum 
consecratarum, violenta manus iniectio in ipsum S. Pontificem, et abso- 
lutio complicis. Notetur : 


a) sine debita facultate absolventes ab excommunicatione latae senten- 
tiae specialissimo aut speciali modo reservata, incurrunt ipso facto in 
excommunicationem Sedi Apostolicae simpliciter reservatam (can. 2338, 
$ 1); in dubio tamen sive iuris sive facti reservatio non urget (can. 2245, 
$ 4); 

b) insuper omnes censurae ab homine eo ipso sunt reservatae illi qui 
censuram inflixit aut sententiam tulit (can. 2245, $ 2). 


' Id plures intelligunt de valorc aureo. 

3) Cognoscendi etiam conditiones requisitas ad eas incur- 
rendas. 


Sunt : a) ex parte sublecti, ut sit baptizatus, — rationis compos et 
doli capax, — pubes, iuxta vigentem disciplinam — et subditus iuris- 
dictioni excommunicantis; 

b) ex parte obiecti, ut peccatum sit externum, — grave, — consum- 
matum (et non solum attentatum) in specie quae reservatur, hoc sensu 
quod omnes conditiones impleat in prolatione censurae positas, — et 


cum praesenti contumacia coniunctum (can. 2242, $1). Unde in peccatore 
requiritur scientia tum legis prohibentis, tum poenae specialis transgres- 
soribus infligendae ac proinde excusat ignorantia etiam culpabilis, non 
tamen affectata quae aequiparatur scientiae, nec semper crassa, nisi cen- 
sura feratur in eos qui praesumpserint, ausi fuerint, scienter, studiose, 
consulto, temere egerint, (can. 2229.) 


B. Obligatio generatim est monendi delinquentes qui ex- 
communicationem ignorant, ut scii, obligationem legis eccle- 
siasticae cognoscant et maiorem horrorem peccati concipiant, 
et ita lex suum finem attingat. 


Nec in casu applicari potest principium saepius laudatum : non est 
facienda monitio si non speretur profutura. Hoc enim principium solum 
invocari potest quando agitur de ignorantia legis et peccati, propter 
bonum poenitentis et nisi graviora timeatur incommoda, ad vitandum sciL 
formale peccatum : si enim bona fide ignoret legem et peccatum, et 
non praevideatur emendandus, melius est abstinere a monitione et per- 
mittere transgressionem inculpabilem et peccatum materiale, quam mo- 
nendo provocare transgressionem culpabilem et formale peccatum. Sed id 
non valet in casu, quando agitur de mera ignorantia poenae : iam enim 
adest peccatum formale; unde tunc nulla est ratio monitionem omittendi, 
sed omni sollicitudine est facienda ut peccatum vitetur in futurum. 
Quodsi aliqui de hoc non curent vel et deliberate omittant, ita agunt ut 
sibi incommoda vitent futuri recursus ad Ordinarium aut ad S. Poeniten- 
tiariam. Quod est proprium quaerere commodum, non bonum poenitentis 
aut Ecclesiae de quibus solis sollicitus sit oportet fidelis minister. 





II. Quandonam confessarius absolvere potest a censuris 
reservatis. — Qui excommunicatus est a censura non libe- 
ratur nisi legitima absolutione (can. 2248, $ 1); a censura 
autem reservata non potest per se absolvere simplex confes- 
sarius, sed solus ille qui ad hoc habet debitam jurisdictionem 


| Animadvertit Prümmer, Th. M. III, n. 485: In foro externo 
aliquando sufficit contumacia praesumpta. Quando enim lex aliqua 
ecclesiastica sufficienter est promulgata, eius notitia praesumitur in 
omnibus subditis, qui, si hanc legem transgrediuntur, debent luere 
poenas et censuras sancitas. Hinc e. g. catholicus, qui coram ministro 
acatholico malrimonium contrahit, incurrit excommunicationem latam, 
quamvis ignoret existentiam huius censurae (S. Off. 11 maii 1892). 
Talis igitur catholicus reapse ignorans excommunicationem potest ab- 
solvi in foro interno a quocumque confessario, sed indiget adhuc in 
foro externo absolutione >. 

ordinariam vel delegatam. Causa tamen urgentiore, iurisdictio 
delegata ad absolvendum a censuris reservatis conceditur ab 
ipso iure, scii. 

1) In periculo mortis, quilibet sacerdos (etiam si praesens 
sit sacerdos approbatus) licite et valide potest absolvere in 
foro sacramentali quoslibet poenitentes ab omnibus censuris 
sine exceptione (can. 882); moribundus tamen, postquam 
convaluerit, ad superiorem legitimum aut ad alium facultate 
praeditum recurrere (infra mensem) per se vel per confessa- 
rium tenetur, sub poena reincidentiae in censuram, ac eorum 
mandatis stare, sed solum in duobus casibus : si censura fuit 
lata ab homine per sententiam particularem, vel si S. Ponti- 
fici specialissimo modo reservatur (can. 2252). 


2) In casibus urgentioribus. quilibet confessarius directe 
potest absolvere in foro sacramentali ab omnibus censuris 
reservatis latae sententiae, sed explicite imponendo onus 
recurrendi, sub poena reincidentiae, infra mensem, saltem per 
epistolam et confessarium (si id fieri possit sine gravi incom- 
modo, reticito nomine) ad superiorem praeditum facultate et 
standi eius mandatis, — vel alium adeundi confessarium fa- 
cultate praeditum ut ab eo, repetita confessione saltem de- 
licti cum censura, consequatur absolutionem et mandata ab 
eo accipiat. 

Casus urgentiores a iure determinantur : si nempe censurae 
latae sententiae servari nequeant 


a) sine periculo gravis scandali, v. g. si propter excom- 
municationem parochi aut magistratus gravis ira aut pertur- 
batio oriretur in populo; vel 


b) sine periculo infamiae, v. g. si omnia iam sint parata 
ad nuptias, aut parochus vel vicarius celebrationem aut laicus 
communionem paschalem sine infamia omittere nequeant; aut 


c) si durum sit poenitenti in statu gravis peccati permanere 
per tempus necessarium ut superior competens provideat 
(S. Off. 16 lun. 1897, et can. 2254 $ | et 2); id tamen non 
omnibus durum est. 


3) Imo in casu extraordinario, quando hic recursus prae- 
videatur moraliter impossibil s, quilibet confessarius (excepto 
casu absolutionis complicis) potest absolutionem concedere 
sine onere recursus (aut confessionis faciendae apud confes- 
sarium privilegiatum) sed duplici conditione : a) iniunctis de 
iure iniungendis scii, remotione scandali aut occasionis pro- 
ximae, et reparatione damni, et b) imposita (praeter poeni- 

tentiam sacramentalem) congrua poenitentia et satisfactione 
pro censura. Ita quidem ut poenitens, nisi intra congruum 
tempus a confessario praefiniendum poenitentiam egerit ac 
satisfactionem dederit, reincidat in censuram (can. 2254 $ 3). 


Resursus fieri potest oretenus, — vel per epistolam, — vel per alium 
v. g. confessarium. In hoc ultimo casu, moraliter impossibilis est si nec 
confessarius (quia v. g. abire debeat ante responsum et absens non possit 
tuto, quin alii suspicentur, responsum communicare), nec poenitens, for- 
tasse imperitus, epistolam mittere possit, ct simul durum sit poenitenti 
alium confessarium adire (S. Off. 9 Nov. 1898; 5 Sept. 1900). Sed, si 
poenitens sit sacerdos, nunquam excusatur a recursu, quia ipse facile 
potest Romam scribere et responsum petere ficto nomine (S. Off. 3 iun. 
1899). 


III. Absolutio excommunicationis in foro externo, et in foro 
interno. —  Excommunicatio latae sententiae per se delin- 
quentem, qui delicti sit conscius, in utroque foro tenet; ita 
tamen quod ante sententiam declaratoriam a poena obser- 
vanda excusetur quoties eam servare sine infamia nequeat, et 
in foro externo ab eo poenae observantiam exigere nemo 
possit, nisi delictum sit notorium (can. 2232 $ 1). Hinc ab- 
solutio dari potest in utroque foro : a confessario in sacra- 
mentali; extra forum sacramentale ab eo qui habet in reum 
iurisdictionem ordinariam aut delegatam in foro externo. 

Absolutio data in foro externo valet etiam in foro interno; 
unde si quis a censura reservata fuit absolutus, peccatum non 
amplius est reservatum; — absolutio in foro interno de se non 
valet in foro externo nisi probetur vel legitime praesumatur, 
et alias superior potest observationem urgere, donec absolutio 
in foro externo habita fuerit (can. 2251). Remoto itaque 
scandalo, v. g. si excommunicatio in loco non fuerit publica 
vel si de recepta absolutione satis constet, absolutus in foro 
interno potest uti talem se gerere in actibus fori externi. 

Ordinarie tamen pro delictis publicis, non est absolutio 
danda in foro interno antequam obtenta est absolutio in foro 
externo; unde quod de casibus urgentioribus, periculi scii, 
gravis scandali aut infamiae, supra dictum est, valet tantum 
si fama adhuc si integra et delictum non sit notorium; nec 
proinde valet de poenis ferendae sententiae, quae conside- 
rantur tamquam ab homine (can. 2217 $ 3). Quodsi tunc 
alicui specialiter durum esset manere in statu gravis peccati, 
posset sed solum a censura latae sententiae, in foro interno 
provisorie absolvi sub onere recurrendi infra mensem; sed in 
foro externo se gerere deberet ut excommunicatus et a pu- 

blica sacramentorum receptione abstinere, donec, scandalo 
sufficienter reparato, etiam in foro externo fuerit absolutus. 


In foro sacramentali adhibenda est consueta forma absolutionis in qua 
absolutio a censuris continetur; in foro externo, nisi superior facultatem 
concedens formam solemniorem praescripserit, dari potest quolibet modo; 
formam tamen in ritualibus traditam observare convenit (can. 2250 8 3). 


IV. Modus procedendi in praxi. — Itaque confessarius 


accusationem accipiens peccati quod excommunicationem in- 
currit, ita procedat : 


1) Imprimis sedulo examinet utrum omnes conditiones (ex 


parte subiecti et obiecti) adsint necessariae ad incurrendam 
censuram. 


2) Item utrum conditiones insuper adsint censurae qualiter 
reservatur; quodsi maneat aliquod dubium fundatum, casus 
non est reservatus (can. 2245 $ 4). 


3) Si autem omnes conditiones requisitae adsint, tunc in- 
vestigandum est, num sit casus urgentior necne: quodsi non 
sit, poenitens non potest absolvi sed ad alium confessarium 


privilegiatum mittendus est vel prius petenda facultas absol- 
vendi. 


4) Si sit casus urgentior. poenitens monendus est de cen- 
sura reservata et de obligatione infra mensem recurrendi, et 


si serio promittat, absolvi potest. Et interim petantur debitae 
facultates a superiore. 


5) Si non promittat recurrere, et id faciat quia praevidet 
recursum esse moraliter impossibilem, ipsi imponendae sunt 
tum reparatio scandali et damni, tum specialis et congrua 


poenitentia, intra tempus praefixum implendae, et si promittat 
implere, absolvi poterit. 


6) Si promittere recuset absque ratione sufficienti, absolvi 
non potest, sed potest mitti superiori vel alii confessario 
facultates speciales habenti, a quo absolutionem petat. 


7) Si poenitens, non obstante prima promissione, non redit 
ad audienda mandata superioris, et ita facit ex negligentia 
culpabili, reincidit in excommunicationem, quia parvipendit 
recursum graviter praescriptum qui non perficitur donec poe- 
nitens mandata acceptaverit. Quodsi non potuit redire sine 
magno incommodo, non reincidit in excommunicationem, sed 
manet obligatio recurrendi postea quantocius possit si autem 


* Ex natura rei constat tempus determinatum fuisse ad urgendam 
obligationem. 

recursus evadit moraliter impossibilis, faciendum est ut supra 
sub 5°, ac imponenda reparatio debita et congrua poenitentia. 


V. Animadversiones. — 1. Reservatio peccati cessat, ces- 
sante reservatione censurae. 


2. Existente censura quae impedit sacramentorum receptio- 
nem (uti est excommunicatio), censuratus nequit absolvi a 
peccatis nisi prius a censura absolutus fuerit (can. 2250 $ 2). 
Nihilominus si absolutio concederetur ab habente potestatem, 
esset valida, dum poenitens esset in bona fide. 


3. Ignorantia censurae generatim excusat ab eius reserva- 
tione, sed non excusat ignorantia reservationis censurae, hac 
cognita. 

4. « Si confessarius, ignorans reservationem, poenitentem 
a censura ac peccato absolvat, absolutio censurae valet, dum- 
modo non sit censura ab homine aut censura specialissimo 
modo Sedi Apostolicae reservata » (can. 2247 $ 3). Imo 
etiam absolutio a peccato valet; nam si quis fuerit a censura 
absolutus, reservatio peccati penitus cessat. 

5. Non solum diversae, sed etiam eiusdem speciei censura 
potest in eodem subiecto multiplicari (can. 2244 8 I). Hinc 
« si pluribus censuris detineatur, potest ab una absolvi, cete- 
ris minime absolutis. Petens absolutionem, debet casus omnes 
indicare, secus absolutio valet tantum pro casu expresso; 
quodsi absolutio, quamvis particularis petitio facta sit, fuerit 
generalis (uti solet dari in confessione sacramentali), valet 
(dummodo absolvens habeat facultatem competentem) quo- 
que pro reticitis bona fide, excepta censura specialissimo 
modo Sedi Apostolicae reservata, non autem pro reticitis mala 
fide » (can. 2249). 

6. Absolutio quam a censura reservata dederit confessarius 
competens, valet etiamsi confessio fuerit nulla aut sacrilega, 
dummodo poenitens accusaverit reservata. Si haec accusatio 
fuerit bona fide omissa, plures existimant etiam tunc censu- 
ram sublatam esse, cum confessarius censeatur velle potestate 
sua efficaciter uti quantum possit. 

Excipitur, si quis tempore iubilaei sacrilege confessus sit. 
quia hoc tempore facultates solum conceduntur in ordine ad 
iubilaeum lucrandum, quod fieri nequit confessione sacrilega. 


7. Qui post absolutionem debitum recursum omisit, reinci- 
dit in censuram, non autem in peccatum, quod manet abso- 
lutum; unde solum omissionem recursus tamquam peccatum 

accusare debet. Quodsi, postquam recurrerit, mandata non 


servet, graviter peccat, sed an in censuram reincidat, incer- 
tum est. 


8. Quamvis censura nemini reservata sit, ab ea tamen 
absolvi non potest, nisi qui debitae obligationi satisfecerit vel 
se eam impleturum esse serio promiserit. 


VI. Monita. — Sciant se graviter peccare, utpote legem Eccle- 
siae laedentes gravem : a) qui scienter sine necessitate absolvunt a 
censura reservata, b) qui in casu urgentiori absolventes omittunt monitio- 
nem de recurrendo infra mensem, c) qui a superiori, vel in casu extra- 


ordinario a iure, delegati, imponere omittunt reparationem debitam et 
congruam poenitentiam. 


2. Sciant Ordinarium, in casibus occultis, posse poenas latae senten- 
tiae iure communi statutas, per se vel per alium remittere, exceptis cen- 
suris specialissimo vel speciali modo Sedi Apostolicae reservatis (can. 
2237). Insuper episcopos saepe facultates delegatas obtinere ampliores 
pro notoriis, aut pro reservatis modo speciali vel etiam specialissimo, 
saltem pro aliquot casibus. Hinc generatim, loco S. Poenitentiariae, 
potest recursus fieri ad episcopum. In hoc tamen casu curandum est ne 
sigillum sacramentale violetur. 


3. Sciant confessarios regulares mendicantes, et qui participant men- 
dicantium privilegia, a casibus episcopo, non quidem auctoritate propria, 
sed de iure reservatis, absolvere posse, uti v. g. est casus de procuratione 
abortus. 

Opuscula edita a R. P. MERKELBACH, O. P. 
in collectione « Quaestiones Pastorales » 
grato animo fuerunt universim recepta atque 
pluribus laudibus comprobata. 

De quo referantur quaedam testimonia 


I. DE CASTITATE ET LUXURIA : editio 3a 


Lo scopo della nostra Rivista, non ci permette un esame particola— 
reggiato di questopusculo. Ma l'importanza dell'argomento, e la 
maniera veramente magistrale con cui vi è trattato, inducono a rac- 
comandarlo anche el clero Italiano. Tutti sanno che siffatte questioni 
sono, come scrisse S. Alfonso de Liguori, frequcntior atque abundan- 
tior confessionum materia et propter quam maior animarum numerus 
ad infernum ditabitur, e quindi che vi è per tutti | confessori un estre- 
ma nécessita di esserne pérfettamente istruiti. 


(Civilta Cattolica, 1926, p. 450.) 


Œuvre d'une grande netteté dans sa terminologie, d'une véritable 
solidité dans sa pratique pastorale et pénitentielle, et oü nous trou- 
vons — ce qui manque trop souvent dans les œuvres similaires — les 
notions physiologiques et morales nécessaires au confesseur. 

(P. Hourat, Bull. Circulaire, Août 1927.) 


..His chapter on the causes of and remedies of carnal sins is well- 
timed, and will be especially valuable for confessors and directors 
of youth. (The Month, 1926, p. 476.) 


Bref, clair, méthodique :  premiéres qualités d'un sommaire que 
l'auteur a voulu, autant que possible, complet pour qu'il fût pratique. 
Heureux choix des notions anatomiques et physiologiques préliminaires : 
on trouve ici des détails ordinairement passés sous silence, et néanmoins 
indispensables. Nous ne pouvons relever toutes les particularités dignes 
d'éloges de cet ouvrage : nous n'en finirions pas. 

(Collationes Namure., 1927, p. 213.) 


Le traité de castitate, tout en étant complet, reste bref comme il sied 
à une œuvre ayant avant tout un but pastoral. Il a pour objet la chasteté 
dans le mariage aussi bien que dans le célibat; il n'omet pas d'étudier 
les causes et les remédes de la luxure. 

(Collationes Tornacenses, 1927, p. 47.) 


II. DE EMBRYOLOGIA ET DE MINISTRATIONE 
BAPTISMATIS : editio 2a 


Ce volume réunit et développe un peu plus que ne le font les traités 
généraux de morale les questions se rapportant à l'avortement, aux inter- 
ventions chirurgicales, à l'administration du baptême. Dans ces matières, 
qui donnent lieu à tant de cas de conscience angoissants, on apprendra 
avec grand intérét l'opinion de léminent professeur, dont la finesse 
d'analyse et la rigueur de raisonnement sont assez connues. Il prouve 
solidement les solutions sévéres proposées par lEglise; il refuse trés heu- 
reusement de proclamer une obligation certaine, quand elle ne se laisse 


pas prouver d'une manière suffisante. 
(J. Salsmans, S. J- Nouvelle Revue théol.. 1928, p. 71.) 


No dubtem gens ni mica de recomenar vivament l'adquisició d'aquest 
bell fascicle a tots els sacerdots per als quais serà una guia segura en 
totes les dificultats que poden eixir-los a lencontre en l'exercici de son 


ministeri sagrat. 
(Esfudis Franciscans, 1927, p. 118.) 


On sera heureux d'y trouver réunies toutes les questions pratiques 
ayant rapport à l'embryologie et qui se trouvent habituellement disséminées 
en divers traités de la théologie morale, par exemple les questions 
relatives à l'avortement, à l'embryotomie, à l'opération césarienne et aux 
autres interventions chirurgicales du méme ordre, celles qui ont trait à 
l'administration du baptême fetibus immaturis ou bien encore in utero 
matris. (Collationes Tornacenses, 1927, p. 47.) 


On retrouve ici les qualités que nous avons relevées dans le premier 
volume de ces quaestiones pastorales (v. Collai Namure., XXI, 213). 
Rappel exact des données scientifiques indispensables à l'intelligence des 
problémes moraux relatifs à l'existence des « non nati »; énoncés nets 
des principes dont les solutions devront s'inspirer; solutions elles-mémes 
fermement exprimées; souci manifeste d'éviter tout ce qui ressemblerait à 
une échappatoire, là où d'autres semblent vouloir biaiser.. autant de 
raisons qui recommandent cet ouvrage à l'attention des lecteurs sérieux. 


(Collectiones Namure., 1928, p. 321.) 


La dottrina in generale è sicura, l'esposizione chiara e ordinata, il fine 
inteso dall'A. ottüno. L'opuscolo riuscirà certamente utile, massime ai 
sacerdoti che esercitano la cura d'anime. Noi la reccomandiamo volentien. 

(Felice M. Capello, S. J., Gregorianum. 1929, p. 282.) 


189 


IV. DE MINISTRO POENITENTIAE EIUSQUE 
OFFICES : 


Très Révérend Père, 


C'est avec une vive reconnaissance que j'ai reçu votre livre De 
Poenitentiae Ministro; merci de me l'avoir envoyé, merci aussi de l'avoir 
édité. Je suis persuadé qu'il est digne de vos ouvrages antérieurs. 

Vos études de théologie pastorale vont ainsi constituer un ensemble de 


toute premiére valeur. Je souhaite à vos livres l'influence la plus large 
et la plus durable. 


25 avril 1928. t J. E. Card. Van Roey. 
Archevéque de Malines. 


Il dotto Antore, professore di Teologia a Lovanio, vi espone con 
profondità e chiarezza, sia dal lato speculativo che pratico, le questioni 
di teologia morale e pastorale, che cheriguardano la giurisdizione e i 
doveri dei confessore, questioni importantissime che soglione essere troppo 
succintamente svolte nei comuni trattati scolastici di Teologia morale. 


(Osservatore Romano, 9 mart. 1929.) 


They are both Pastoral treatises, and will be acceptable to all shepherds 
of souls. The former deals with the confessors traetment of various 
classes of penitents, much as St. Alphonssus did so well in the « Homo 
Apostolicus. » The chapters on Contemplatives are, we think, particularly 
helpful to confessors, and Father Mcrkclbach has given us the benefit 
of wide reading and a long experience. The second monograph deals 
with the confessor himself, his powers, Jurisdiction, reservation, the Seal, 
etc... Though the Seminarist will hardly have time to read them with all 
his other work, the priest on the mission should find time to do so. We 
look forward to other works on the subject, promised by the scholarly 


author. 
(The Month, aug. 1929, p. 184.) 


V. DE PARTIBUS PŒNITENTIAE ET 
DISPOSITIONIBUS PŒNITENTIS 


Comme les deux volumes qui l'ont précédé, celui-ci est une somme 
de doctrine dogmatique et morale, en même temps qu'un précieux manuel 
de pastorale. Il est le fruit de nombreuses lectures mais aussi de longues 
réflexions. A tout ce qu'il touche l'auteur met un cachet d'ordre et de 
mesure, et il ne se déclare satisfait que lorsqu'il l'a rendu massif d'idées 
proposées, expliquées, défendues et coordonnées. Trop modestement il 
intitule ses travaux : Quaestiones pastorales. Lisez le présent ouvrage, et 
vous verrez quil n'y manque aucun aspect qui puisse figurer dans un 
traité étendu, pas méme les aperçus historiques puisés chez les auteurs 
universellemen estimés. On trouvera ici ce qui regarde la matiére du sacre- 
ment de Pénitence, matiére éloignée et matiére prochaine, c'est-à-dire les 
actes du pénitent : contrition, confession et satisfaction, avec les diverses 
questions qu'on est accoutumé de traité à leur sujet. 

(G. Kiselstein, Rev. Eccles, de Liège, 1929, p. 398). 


In verscheidenen Faszikeln, gibt M. die wichtigsten" Lehrstücke des 
Pastoral heraus. Die Faszikel sind im wesentlichen eine dankenswerte 
Zusammen tellung der von verscheidenen Autoren vorgetragenen Lehren. 

(Zeitschrift für kathol. Theolog., 1929, p. 457.) 


Allerlei vraagstukken, anders over verschillende traktaten verdeeld en 
soms slechts terloops aangeraakt, vinden we hier systematisch geordend 
en breedvoeriger besproken met verwijzing naar de beste auteurs. Dit is 


wel de groote verdienste van deze serie. 
(Sfudién, aug. 1929.) 


..Een reeks van pastoraal-theologische brochures, welke naar onze 
meening de bijzonder aandacht vooral ook der dienstdoende Geestelijk- 
heid overwaardig is... De flinke sprekende druk, in afwisseling van 
gewone letter, vette letter en cursiefletter, beantwoordt aan den inhoud. 

De Schr. toont zich in deze brochuren een uitstekend theologant, wiens 
werken, tegelijkertijd theoretisch en praktisch, de hoogste aanbeveling 
verdienen. 

(M. van Grinsven, C. ss. R. — Nederlandsche Katholieke 
stemmen, febr. 1929, p. 44 sq.) 

BENEVOLO LECTORI. 


In pastorali ministerio plurimum refert ut bene sciat con- 
fessarius potestatis suae naturam, — modum quo obtinetur 
et amittitur, — limites quibus constringitur, — rectum ipsius 
usum, — ac officia varia, — sicut et nefandos abusus. Quo- 
rum omnium hic subiicimus claram pro posse et syntheticam 
expositionem, speculativam simul et practicam, ex melioribus 
auctoribus desumptam et ad theologica principia revocatam. 
Haec itaque principia et regulae tamquam fundamentum sint 
eorum quae magis practice conscripsimus de variis poeniten- 
tium categoriis. 

Quapropter, optime confrater. utrumque opusculum pari 
benignitate digneris accipere. 

In hac autem altera editione, aucta parumper et emendata, 
addere praetulimus ea quae spectant ipsam formam absolu- 
tionis, quia in huius sententiae pronuntiatione ipse formalis 
usus potestatis confessarii praecise consistit. Ita de Poeniten- 
tiae ministro magis erit completa expositio doctrinae. 


AUCTOR. 


De 
Poenitentiae Ministro 


S. Thomas, Suppl, q. 17, et q. 19, a. 2 et 3. 


I. Potestas remittendi peccata non competit omnibus 
fidelibus, sed quibusdam ministris, scii. Apostolis et succes- 
soribus, i. e. solis episcopis et sacerdotibus. — Ita declarante 
antiquissima et ininterrupta Traditione ac Cone. Trid. sess. 
14, c. 16. Unde Codex luris, can. 871 : « Minister huius 
sacramenti est solus sacerdos ». Ad munus eius valide exer- 
cendum requiritur itaque potestas ordinis: et, docente eodem 
Cone. Trid. c. 7, insuper ex iure divino requiritur potestas 
iurisdictionis, quia sententia iudicialis ferri non potest nisi in 
subditos. Hinc Codex, can. 872 : « Praeter potestatem ordinis, 
ad validam peccatorum absolutionem requiritur in ministro 


potestas iurisdictionis, sive ordinaria sive delegata, in poeni- 
tentem ». 


Quod magis scientifice exponit sanctus Thomas, q. 8, a. 4: 


« Alia sacramenta non consistunt in hoc quod ad sacramentum accedens 
aliquid agat, sed solum ut recipiat, sicut patet in baptismo, et huiusmodi... 
Sed in poenitentia actus accedentis ad sacramentum est de substantia 
sacramenti, eo quod contritio, confessio et satisfactio sunt poenitentiae 
partes, quae sunt actus poenitentis; actus autem nostri, cum in nobis 
principium habeant, non possunt nobis ab aliis dispensari, nisi per im- 
perium. Unde oportet quod ille qui dispensator huius sacramenti con- 
stituitur, sit talis qui possit aliquid imperare agendum. Imperium autem 
non competit alicui in alium, nisi ei qui habet super eum jurisdictionem. 
Et ideo de necessitate huius sacramenti est, non solum ut minister habeat 
ordinem, sicut in aliis sacramentis, sed etiam quod habeat jurisdictio- 
nem ». 


II. Differt in ministro potestas ordinis et iurisdictionis. — 
Nam potestas ordinis est potestas efficiens, sanctificandi seu 


efficiendi sacra, in casu, potestas instrumentalis conferendi 
gratiam; potestas iurisdictionis est potestas moralis, regendi 
subditos in rebus ad finem supernaturalem spectantibus, seu 
in ordine ad sanctitatem et vitam aeternam. 


lurisdictio alia est [ori Ecclesiae seu externi, quando directe 
et primario spectat publicum Ecclesiae regimen et utilitatem: 
alia fori Dei seu interni, quando directe et primario spectat 
privatam cuiuslibet fidelis utilitatem. Prior est potestas eccle- 
siastica et socialis quae conceditur a Pontifice ex propria 
auctoritate, et ideo ex hac derivatur ab eo ut a causa principali 
et auctoritate eius exercetur; altera est potestas non eccle- 
siastica sed divina, quae conceditur auctoritate propria Dei 
(qui solus directe valet attingere conscientiam et vinculum 
peccati), mediante tamen Pontifice ut ministro et instrumento 
divinitatis, et ideo non auctoritate Ecclesiae propria, sed 
auctoritate ipsius Dei excercetur. Haec, ait Billot', est prius 
solvendi quam ligandi, illa vero prius ligandi quam solvendi. 


Itaque in confessario potestas ordinis et potestas iurisdic- 
tionis differunt multipliciter : 


1) Collatione : Prior consecratione, scii, sacra ordinatione 
confertur et indelebiliter subiecto inhaeret; altera actu externo 
missionis ad subditos a superiore confertur], qui actus revocari 
potest, minui aut augeri, suspendi ac limitari, v. g. quoad ho- 
mines, si certis hominibus aut hominum generibus restringatur; 
quoad locum, v. g. inter limites unius dioecesis vel paroeciae: 
quoad tempus, ita ut elapso certo tempore expiret v. g. post 
triennium; quoad causas seu peccata, si superior sibi reservet 
absolutionem a quibusdam peccatis gravioribus (Cone. Trid. 
sess. 14. can. 11). Hinc sacerdotes potestate ordinis sunt 
aequales, non potestate iurisdictionis. 


2) Essentia: Potestas ordinis dat proximam aptitudinem 
et dispositionem ad hoc quod quis recipiat iurisdictionem in 
subditos ad absolvendum a peccatis: est deputatio ad exer- 
cendum iudicium sacramentale. sed indeterminate in subditos. 
si quos habet : quorum (i. e. subditorum), ait Christus, remise- 
ritis, remittuntur eis. Potestas iurisdictionis est facultas exer- 
cendi potestatem sanctificandi ordinis in aliquos determinatos 
tamquam subditos legitime designatos. Prior scii, dat capaci- 
tatem, altera est facultas istam capacitatem exercendi. 


l De Ecclesia, th. XXI. 
2 Cfr. H-H, q. 39, a, i. 


3) Effectu : Ex potestate iuridictionis iudicium est validum, 
ex potestate ordinis est efficax. 


Hinc potestas iurisdictionis definiri potest : Potestas externo 
superioris actu collata, qua sacerdos iurisdictionem exercere 
potest erga subditos in foro interno et poenitentiali, seu depu- 
tatio legitima ad exercendum munus absolvendi a peccatis 
modo iudiciali poenitentes determinatos tamquam subditos 


III. Potestas confessarii pertinet ad potestatem clavium. 
Clavis est instrumentum ad aperiendum regnum coelorum quod 
clauditur per peccatum quantum ad reatum culpae et quantum 
ad reatum poenae; seu eminens potestas sacra qua obstaculum 
peccati removetur. Quamvis enim Christus auctoritate divina 
et merito passionis coelum, quantum est de se aperuit in 
universali, ad ministros tamen eius pertinet aperire, per sacra- 
menta, quantum ad hunc vel illum, quibus manet clausum 
propter originale vel actuale peccatum : Christus scii, ut prin- 
cipale agens dicitur habere elavem excellentiae, sacerdotes, ut 
agentia instrumentalia, elavem ministerii* 


Hinc exercitium potestatis includit duplicem actum seu du- 
plex iudicium : |) iudicium discretionis de dispositionibus seu 
idoneitate huius vel illius recipientis, quo discernitur an dignus 
sit vel non; 2) ipsum iudicium sive absolutionis et remissionis, 
sive retentionis, quo aperimus vel claudimus, recipimus dignos 
vel e regno excludimus indignos. Et ideo distinguuntur duae 
claves: a) clavis scientiae seu auctoritas actum scientiae 
exercendi quo discernitur et ostenditur cui sit aperiendum; 
b) clavis potentiae seu ipsa auctoritas solvendi et ligandi qua 
aperitur coelum vel clauditur. Non ac si essent duae potestates 
quantum ad essentiam, sed duae ex comparatione ad actus 
quorum unus alium praesupponit. 


Etenim, ait S. Thomas, potestas illa clavium realiter idem est ac cha- 
racter seu potestas spiritualis instrumentalis ordinis, ita ut eadem per 


' Vel cum Biiiuart: Potestas qua sacerdos ut index fert in alterum 
tamquam in subditum sententiam in foro conscientiae. Aut cum Chré- 
tien: Potestas supernaturalis iudiciaria, actu auctoritatis legitimae 
collata, vi cuius sacerdos subditorum peccata remittit in sacramento 
Poenitentiae. Ita in opusculo: De Poenitentia Quaedam | Quaestiones, 
quod pro tota nostra materia meretur inspici. 

* Ita S. Thomas, q. 19. a. 2; et q. 17, a. I. Hinc « actus sacerdotis 
non est immediate super regnum, sed super sacramenta quibus homo 
ad regnum pervenit » q. 17. a. 2, ad 5. 

* S. Thomas, q. 17, a. 3. 


essentiam sit potestas in corpus Christi reale et in corpus Christi mysti- 
cum, seu potestas qua sacerdos conficere potest Eucharistiam et po- 
testas qua potest solvere et ligare, si iurisdictio adsit (q. 17, a. 2, ad 1); 
sed differunt ratione secundum quod ad diversos effectus comparantur : 
character consecratione ad Deum, potestas clavium ad subditos. Unde 
claves dantur cum ordine in aliqua consecratione, sed exeeutio clavis 
indiget materia debita circa quam exercetur, scii, subditis, et ideo actus 
clavium habetur per jurisdictionem; et ita ante iurisdictionem minister 
habet claves, sed non habet actum clavium' (ad 2). 

Hinc potestas iurisdictionis (etiam in foro externo) qua aliquis subiici- 
tur (aut excluditur) ad communionem Ecclesiae, per quam aliquis ad 
coelum vadit, etiam aliquando dicitur clavis sed improprie, quia non est 
immediate clavis regni coelorum, removens peccatum, sed quaedam remota 
dispositio ad ipsum seu ad gratiam (q. 19, a. 3), et conditio ad clavim 
exercendam (q. 17, a. 2, ad | et 2). Secundum hanc Petro singulariter 
dedit Christus potestatem ligandi et solvendi seu dimittendi peccata 
(Mt. XVI, 19). ut intelligatur quod ipse prae aliis habet potestatem 
iurisdictionis. « Et ideo indeterminate Dominus dicit: Quorum remiseritis 
peccata, intelligens tamen quod usus illius potestatis esse deberet, prae- 
supposita potestate Petro collate, secundum ipsius ordinationem » (q. 20, 
a l, ad 1). 

Clavis iurisdictionis non solum sacerdotibus sed et aliis competere 
potest, qui excommunicare possunt (q. 19, a. 3; q. 22, a. 2); clavis or- 
dinis solis sacerdotibus (q. 20, a. 1. ad 1). 


IV. Circa potestatem confessarii quantum ad quinque ca- 
pita solvendae sunt quaestiones : 


1) de ipsa potestate confessarii; 


2) de concessione et limitatione potestatis; 
3) de usu potestatis confessarii; 

4) de officiis potestatis confessarii; 

5) de abusu potestatis confessarii. 


' Ex quo patet, etiam secundum S. Thomam, quidquid aliqui puta- 
verint, potestatem iurisdictionis distingui ab ordine nec cum eo dari. 
Constat ex verbis ad I: « potestas ... qua potest solvere et ligare, 
si iurisdictio adsit » ; et ex resp. ad 2: < clavis cum ordine datur sed 
exeeutio clavis indiget materia debita, quae est plebs subdita per 
iurisdictionem; et ideo antequam iurisdictionem habeat, habet claves, 
sed non habet actum clavium >. 


io 


CAPUT I 


DE IPSA POTESTATE CONFESSARII 


QUAESTIO PRIMA 


De Potestate Ordinis 


S. Th. Suppi, q. 8, a. 1-3; q. 19, a. 3 et 4. 


I. Status quaestionis. — Circa potestatem ordinis plures 
non recte opinati sunt : 


A. Circa hoc erraverunt : |) Montanistae qui tenebant solos 
pneumaticos seu spirituales, i. e. eos qui receperunt Spiritum 
Sanctum posse peccata condonare, quia dixit Christus : 
Accipite Spiritum Sanctum; — 2) Abaelardus existimans po- 
testatem concessam solis apostolis, non successoribus, qui dam- 
natus fuit in Cone. Senonensi, a. 1140 (prop. 12); — 3) Fra- 
tricelli, Waldenses, Wicleffitae, Hussitae. qui potestatem 
absolvendi peccata bonis laicis concedebant, pravis sacerdo- 
tibus denegabant (cfr. Cone. Const0., a. 20 et 22); — 4) Lu- 
therani qui communiter tenent potestatem remittendi peccata 
reduci ad ministerium praedicationis et exhortationis ad exci- 
tandam ‘fidem in remissionem peccatorum, atque omnibus 
fidelibus, etiam mulieribus, in casu necessitatis per se compe- 
tere (modo se credant absolutos); eamdem tamen, ad confu- 
sionem vitandam, non esse exercendam nisi ab iis qui ad hoc 
deputati sunt a communitate. Alii Protestantes, praeter Episco- 
palianos et Ritualistas, negant omnem potestatem clavium; — 
5) Protestantes liberales multi tenent primis Ecclesiae saeculis 
potestatem clavium exercitam fuisse a solis charismaticis, i. e. 


Il 


ab iis fidelibus qui speciali dono seu charismate gaudebant : 
hierarchia enim non est a Christo instituta, sed charismata 
varia a Spiritu Sancto inter fideles distribuebantur. 


B. Quidam catholici in medio aevo tenuerunt diaconos aut 
inferiores clericos, ministros esse extraordinarios qui. deficien- 
tibus sacerdotibus, confessiones excipiebant et aliquid poterant 
ad absolutionem conferre; — vel et diaconos antiquitus 
ministros extraordinarios absolventes habitos fuisse: ita v. 
g. Morinus. Imo pauci dixerunt, deficientibus sacerdotibus 
et clericis, laids confitendum esse. 


II. Thesis. Soli sacerdotes, ex iure divino, i. e. episcopi 
et presbyteri, sunt ministri confessionis sacramentalis, qui 
valide possunt absolvere; unde in iis requiritur potestas 
ordinis. 

Est de fide ex Cone. Trid. sess. 14, c. | et 6, et can. 10, 
cuius canonis prima pars dirigitur contra Wicleff, altera 
contra Lutherum. 


Probatur thesis : 1) Ex documentis revelationis quibus con- 
stat a) verba Christi : Quorum remiseritis... directa fuisse 
ad solos apostolos; insuper b) potestatem concessam tamquam 
iudicium exercendam; sed ut habeatur iudex, esse debent 
superior et inferiores; ergo non omnibus, scii, inferioribus, 
haec potestas concessa fuit. Quinam autem de facto hac in 
potestate sint Apostolorum successores, an soli episcopi, an 
etiam sacerdotes vel alii, ex Traditione et usu Ecclesiae 
determinandum est, quibus constat a primis temporibus gene- 
ratim illud munus non solis episcopis sed et presbyteris, non 
vero aliis, fuisse commissum. 


Id iam innuunt inde a primis temporibus: Ignatius dum constanter 
commendat et praecipit obedientiam episcopo praestandam, ac in specie 
peccatoribus non promittit remissionem peccatorum nisi redeant ad Ec- 
clesiam congregatam et ad consensum episcopi (cp. ad Philad. n. 3); 
Clemens Romanus dum Corinthiis praecipit ne removeantur illi qui epis- 
copi (i. e. presbyteri) constituti et suo munere praeclare functi sunt; ipsi 
autem subiiciantur presbyteris ut recipiant correctionem ad poenitentiam, 
ne excludantur a grege Christi (cp. ad Cor. c. 44 et 57). Diserte autem 
id affirmant inde a saeculo III: Callixtus sibi vindicans hanc potesta- 
tem; Tertullianus, de Poenitentia c. 9, et de Pudic. c. 18, n. 17 et 18; 
Cyprianus, de Lapsis c. 29, et ep. 17; Origenes, in Levit, hom. 2, n. 4; 
in Num. hom. 10, c. 1: in Ps. XXXVII, hom. 1; Athanasius, in Fragm. 
ex | c. Nov.; Ephrem, or. de sacerd.; Didascalia, c. 7; Basilius, reg. 
brev. n. 228; Chrysostomus, de Sacerd. 1. 3. c. 5; Const. Apost. IL, 16; 
Ambrosius, de Poen. 1. I, c. 2; Hieronymus, in Matth. XVI, 19; Augus- 

tinus, serm. 351: Enchir. c. 65; Leo M. ep. 108, et ep. ad Theod.; Cone. 
Carthag. Ill, can. 32, etc. Initio quidem potestas reservabatur episcopo, 
at presbyteri quandoque eam exercebant ex commissione episcopi, ut 
patet ex Cypr., ep. 18: ex Const. Ap. VIII 47, 52; ex Cone. Hippon., 
Illiber. et Carth. III, atque ex institutione presbyteri poenitentiarii. A 
saec. VI usus est generalis adeundi sacerdotes. 

Competebat autem ipsis ad exclusionem diaconorum, quod constat tum 
ex facto de istis silentio, tum ex expresso testimonio Ambrosii, de Poen. 
1. L c. 2; Hieronymi, in ler. XIII, 12; in Matt. XVI, 19; Augustini, de 
Civ. Dei I. 20, c. 10; ep. 228 ad Hon. n. 8; serm. 82, n. 6 et 11: Inno- 
centa L ep. 25 ad Dec. n. 3. ct aliorum. 


2) Etiam ratione ex S. Thoma, q. 19, a. 4 : Nullus remit- 
tere peccatum et gratiam conferre potest nisi nomine Christi 
ut instrumentum eius. Sed nemo est instrumentum nisi eligatur 
ut minister. Ergo soli ministri possunt remittere peccata '. Non 
autem soli episcopi erant eligendi sed etiam sacerdotes, propter 
magnam necessitatem huius sacramenti. 


| Ex hoc principio concludit S. Thomas i) non sanctos, sed sacer- 
dotes, nec 2) solos sacerdotes sanctos, sed etiam malos esse ministros 
sacramenti. 

tum ita: « Ex hoc aliquid constituitur principale agens, quod habet 
aliquam formam, quam in alterum transfundere potest; non autem ex 
hoc constituitur agens instrumentale, sed ex hoc quod est applicatum a 
principali agente ad effectum aliquem inducendum... Sed homo... nec 
ipse alteri gratiam, qua remittuntur peccata, dare potest, nec sufficienter 
mereri... Et propter hoc, quantumcumque aliquis habeat de gratia, non 
potest pertingere ad effectum clavium, nisi applicetur ad hoc ut minister 
per Ordinis susceptionem » (q. 19, a. 4). 


2um ita: « Sicut participatio formae quae est inducenda in effectum, 
non facit instrumentum, ita nec subtractio talis formae tollit usum 
instrumenti. Et ideo cum homo sit tantum instrumentaliter agens in 
usu clavium, quantumcumque sit gratia per peccatum privatus, per 
quam gratiam fit remissio peccatorum, nullo modo tamen privatur usu 
clavium. » Nam « donum Spiritus Sancti exigitur ad usum clavium, 
non ut sine quo fieri non possit (seu ad validitatem), sed quia sine 
eo incongrue fit ex parte utentis (seu ad liceitatem), quamvis subiiciens 
se clavibus effectum clavium consequatur » (a. 5, et ad 1). 

Et ideo etiam in haereticis, schismaticis, et excommunicatis manet 
clavium potestas quantum ad essentiam (potestas ordinis); sed usus im- 
peditur (plerumque) ex defectu materiae (potestas iurisdictionis). Cum 
enim usus clavium in utente praelationem (seu jurisdictionem) requirat 
respectu eius in quem utitur... propria materia, in quam exercetur 
usus clavium, est homo subditus. Et quia per ordinationem Ecclesiae 
unus alteri subditur, ideo etiam per Ecclesiae praelatos potest subtrahi 
alicui ille qui erat ei subiectus. Unde, cum Ecclesia haeret'eos, schisma- 
ticos, et alios huiusmodi privet, subtrahendo subditos vel simpliciter, 
vel quantum ad aliquid, quantum ad hoc quod privati sunt, non possunt 
usum clavium habere » (a. 6). 

Quod autem sacerdotes, non diaconi et ministri inferiores 


eligerentur, maxime est conveniens, ut ostendit idem S. Tho- 
mas, q. 8, a. 1: 


« Gratia quae in sacramento datur, a Christo capite in membra descen- 
dit, Et ideo solus ille est minister sacramentorum in quibus gratia datur, 
qui habet ministerium super corpus Christi verum, quod solius sacerdotis 
est, qui consecrare Eucharistiam potest. Et ideo cum in sacramento 
Poenitentiae gratia confertur, solus sacerdos minister est huius sacra- 


menti; et ideo ei soli facienda est sacramentalis confessio quae ministro 
Ecclesiae fieri solet ». 


III. Animadversio. — In thesi diximus solos sacerdotes 


ministros confessionis sacramentalis. Etenim confessio apud 
ficiente sacerdote. 


esse 
laicos, de- 


1) erat in usu ad maiorem erubescentiam et confusionem ', uti etiam 


refert S. Thomas, q. 8. a. 2, sed non erat sacramentalis, uti constat ex 
responsione ad | et 3 et ex art. 3; 


2) est satisfactoria, si adsit contritio perfecta; 


3) est sacramentale quo excitatur attritio ad remissionem peccatorum 
venialium, sicut tunsio pectoris (cfr. a. 3). 


IV. Obiiciunt: Ex historia Ecclesiae constat potestatem 
excipiendi confessiones vel et remittendi peccata, decursu 
temporum, agnitam fuisse pneumaticis, — nonnullis confes- 
soribus et martyribus — diaconis — imo et laicis. 

Resp. : 1) Pneumatici initio Ecclesiae, specialibus fuerunt 
donati charismatibus (I Cor. XII, 3-11; XIV, 2-40; Eph. IV, 
11) sed non legitur ipsis concessam esse potestatem remit- 
tendi peccata. Id solus Tertullianus asserit, montanista factus; 


at assertio universim reprobata fuit, etiam ab eius discipulo 
S. Cypriano. 


2) Confessores et martyres privilegio donati fuerunt libel- 
lum pacis concedendi delinquentibus in ordine ad remissionem 
peccatorum. Sed non audiebant confessionem nec absolvebant; 
solo privilegio intercessionis gaudebant, quo, intuitu ipsorum 
confessionis, episcopi quosdam peccatores ad reconciliationem 
admittebant. Quod constat ex epistolis S. Cypriani, cuius 
doctrina non solum probata fuit ab episcopis africanis, sed 
etiam, sede vacante, a presbyteris et diaconis romanis. 


3) Diaconi, deficiente episcopo et sacerdote, peccatores 
moribundos ad plenam reconciliationem admittebant et pacem 


| Cfr. de hoc Tectaert, La confession aux laïques dans TEglise 
latine depuis le WH jusqu’au XIV» siècle. 

cum Ecclesia, ac ad receptionem Viatici, sive antea absoluti 
iam fuerint, sive nondum fuerint; quo ultimo casu in iis 
supponebant sane contritionem perfectam. 


Sed quidam diaconi limites excesserunt suae potestatis; id 
autem Concilia particularia prohibuerunt, ut constat v. g. ex 
statutis Odonis, epis. Pariensis (a. 1197), et ex Synodo Picta- 
viensi (a. 1280). 


4) Denique /aid, in periculo mortis, deficiente sacerdote, 
durante medio aevo, excipiebant moribundorum confessionem, 
sed non absolvebant. Praxis autem utilis habita est, ad maiorem 
humilitatem et contritionem et maius desiderium-confessionis; 
imo a magnis etiam theologis dicebatur necessaria, ad proban- 
dum scii, sinceritatem contritionis, quatenus homo saltem debet 
praestare quod est ex sua parte et facere quod in se est, confi- 
tendo quantum possit et erubescentia confessionis debitam 
satisfactionem incipiendo, ut ita fieret venia dignus ex sacer- 
dotis desiderio et disponeretur ad contritionem perfectam. Et 
tunc summus sacerdos, Christus, defectum sacerdotis supplet 
et remissionem concedit. 


Non tamen habebatur ista confessio ut vere sacramentalis, cum saepius 
dicant esse reiterandam, v. g. S. Thomas, suppi, q. 8, a. 2, ad 3; et 
nihilominus, quia erat imitatio sacramentalis confessionis et quasi 
gressus ad eam, etiam vocari sacramentalis quodammodo poterat. « Quan- 
do necessitas imminet, ait S. Thomas, ad 1, debet facere poenitens quod 
ex parte sua est, scii, conteri et confiteri cui potest; qui quamvis sacra- 
mentum perficere non possit, ut faciat quod ex parte sacerdotis est, 
absolutionem scii, defectum tamen sacerdotis summus sacerdos supplet. 
Nihilominus confessio laico ex defectu sacerdotis facta sacramentalis 
est quodammodo, quamvis non sit sacramentum perfectum, quia deest ei 
quod est ex parte sacerdotis ». 


V. Corollaria. — Ex praedictis sequitur : 


1° Pro sacerdote invalide ordinato Ecclesiam defectum supplere non 
posse. 


2? Diaconum non posse deputari ad absolvendum a peccatis in sa- 
cramento Poenitentiae. 


3? Non esse obligationem confitendi peccata aliis quam sacerdoti. 

QUAESTIO SECUNDA 


De Potestate lurisdictionis 


S. Th. q. 8. a. 4: q. 19, a. 5-6; q. 20. 


L Opiniones vitandae. — Nonnulli veteres theologi, ut 
Durandus, tenuerunt iurisdictionem dari ipsa ordinatione, 
quamvis agnoscerent eius usum Ecclesiae prohibitione ligari; 
quae opinio communiter reiicitur. — Quidam lanseniani, in 
synodo Pistoriensi, ulterius progressi, asserebant conveniens, 
non autem necessarium esse ad validitatem absolutionis, ut 
confessarius jurisdictione polleret. Quod damnatum fuit a Pio 
VI in bulla Auctorem fidei, a. 37, ut falsum, temerarium, per- 
niciosum, erroneum. 


IL. Thesis. Ad validam absolutionem, praeter potestatem! 
ordinis, ex iure divino, requiritur potestas jurisdictionis, quae 
non accipitur vi solius ordinationis, sed superiorum eccle- 
siasticorum concessione. 


Certum est ex Cone. Trid. id explicite declarante sess. 14, 
c. 7; quod manifeste docet tria: a) sacerdotem (qui habet 
potestatem ordinis) posse carere iurisdictione in aliquos fideles: 
b) in tali casu absolutionem iisdem impertitam esse invalidam: 
c) iurisdictionem in poenitentes esse duplicem : ordinariam et 
subdelegatam, quo confirmatur esse diversam a potestate 
ordinis quae eadem est in omnibus per sacramentum ordinis 
collate. 


Probatur thesis : 1) Ex ipsa natura sacramenti Poenitentiae 
quod institutum est per modum iudicii exercendum. Etenim 
iudicium exerceri valide non potest nisi in subditum, q(ui 
iudicis auctoritati seu jurisdiction! fuit subiectus a legitimo 
superiore: secus enim iudex non posset obligare nec urgere 
iudicii exeeutionem. lamvero sacerdos subditos non habet nisi 
per iurisdictionem legitime collatam. Ergo ex ipsa natura 
sacramenti, et ideo ex iure divino, ad ipsam validitatem requi- 
ritur potestas iurisdictionis. 


Ita scientia iuridica et aptitude ad iudicandum non sufficit in indice 
humano, sed ad usum requiritur iurisdictio seu deputatio ad determinatam 
materiam, determinatos subditos, determinatas personas; imo quilibet 
iudex quamlibet causam cognoscere non potest, sed unusquisque eas 

causas cognoscit quae explicite aut implicite a legitimo superiore ei 
assignantur, et tantum pro determinatis subditis. 


2) Ex praxi Ecclesiae, qua potestas clavium exercetur 
modo iudiciali, et ab initio episcopi absolvebant suos subditos. 
postea vero, poenitentium nuinero crescente, etiam sacerdotes, 
sed ab episcopo designati. Quod confirmatur ex Cone. Lat. IV: 


Flor., decr. pro Armenis; Trid. sess. 14, c. 3 et 7; et ex bulla 
Auct. Fidei, n. 37. 


3) Ratione, ex S. Thoma, q. 8, a. 4 : Minister poenitentiae 
conditiones imponit ad obtinendam remissionem: unde debet 
poenitenti imponere aliquid agendum, et non absolvit nisi 
ligando poenitentem ad aliquid faciendum. Sed imperium non 
competit alicui in alium nisi habeat in eum potestatem, scii, 
auctoritatem et iurisdictionem. Ergo sacerdos non potest absol- 
vere nisi habeat iurisdictionem in poenitentem. 


III. Obiiciunt Apostolis collatam fuisse a Christo com- 
pletam potestatem absolvendi, ac proinde iurisdictionem, his 
verbis : Accipite Spiritum Sanctum; quorum remiseritis, etc.; 
atqui eadem verba neo-ordinatis sacerdotibus repetuntur; ergo 
et ipsi eamdem potestatem absolvendi accipiunt vi ordinationis. 
— Resp.: Apostoli non receperunt iurisdictionem per verba 
praedicta, sed vi intentionis Christi, quae manifestatur per 
verba : sicut misit me Pater, et ego mitto vos. Unde licet verba : 
Accipite... neo-sacerdotibus dicantur, non exinde accipiunt 
potestatem jurisdictionis, quam ceteroquin Ecclesia hisce verbis 
concedere non intendit. 


IV. Corollaria. — 1) lurisdictio, dum in aliis sacramentis 
solum ad licitam requiritur administrationem, requiritur ad 
validam absolutionem : alia enim sacramenta per modum iudicii 
non conferuntur, nec sunt actus iudicialis in subditos, unde 
iurisdictionem ex se non expostulant (S. Thomas, q. 8, a. 4). 


2) lurisdictio, cum missione superioris confertur, potest 
vario modo limitari quoad tempus, locum, personas aut causas, 
uti ex tota historia et praxi Ecclesiae constat, et sancivit Cone. 
Trid., sess. 14, can. 11. Inde usus reservandi peccata. 


3) lurisdictio etiam requiritur ad absolvendum a pecca- 
tis venialibus, quidquid aliqui olim dixerunt. Quod iam om- 
nino certum est ex can. 872 simul cum can. 874. 

4) Superior, v. g. R. Pontifex, potest absolvi, quia ut pec- 
cator est inferior apud Deum; unde quamvis non possit aliquis 

jurisdictionem in ipsum habere ut superiorem, habere tamen 
potest in eum ut privatam personam, auctoritate Dei, cuius 
nomine datur iudicium ac absolutio, quique solus est principalis 
causa remissionis. 


Et tamen non potest Pontifex absolvere seipsum, quia ad 
iudicium requiruntur duae distinctae personae : reus subiectus, 
et iudex; aliquis autem sibi ipsi subiectus esse non potest. Sed 
Pontifex potest aliquem nomine Dei designare ut sit superior 
et iudex sui tamquam privatae personae peccantis. Quod in 
foro externo utique est impossibile, quia ibi omnia fiunt nomine 
superioris qui est principalis iudex et legislator, et ideo aliquem 
designare non potest superior ut nomine et auctoritate sui in 
seipsum ageret, sicut nec seipsum excommunicare aut iudicare 
valet (q. 20, a. 3). 

Addi quoque potest absolutionem esse principaliter de po- 
testate ordinis et solum ex consequenti respicere jurisdictionem; 
quantum autem ad potestatem ordinis omnes sacerdotes sunt 
aequales, non quantum ad jurisdictionem. 

CAPUT II 


DE CONCESSIONE ET LIMITATIONE 
POTESTATIS CONFESSARII 


QUAESTIO PRIMA 


De lurisdictione Confessarii in genere, 


ordinaria vel delegata 


S. Th. q. 8, a. 4 et 5; q. 20, a. 1. 


I. Omnis jurisdictio vel est ordinaria vel delegata 
« Ordinaria ea est quae ipso iure adnexa est officio (in sensu 
stricto accepto ex can. 145); delegata quae (legitime) commissa 
est personae » (can. 197). 


Quae, in ordine ad confessionem, differunt tripliciter : 
1) lurisdictio ordinaria datur a superiore ex missione ad mu- 
nus aliquod pastorale quo aliquis fit subditorum quasi proprius 
sacerdos; delegata ex speciali concessione personali. 


2) Ordinaria iurisdictio ubique terrarum valide exercetur in 
subditos (can. 881 ); delegata exerceri nequit extra territorium 
quo concessa est (nisi jurisdictione ab Ordinario loci ibi ob- 
tenta ). 


3) Ordinaria, dicente can. 199, per se potest aliis ex toto 
vel ex parte delegari, nisi aliud expresse iure caveatur: de- 
legata per se non potest subdelegari nisi specialis accedat 
concessio delegantis. 

IL. De iurisdictione ordinaria ad confessiones valet ca- 
non 873 


« 1° Ordinaria iurisdictione ad confessiones excipiendas 

d) pro universa Ecclesia, praeter Rom. Pontificem, potiun- 
tur S. 7). E. Cardinales (sine restrictione, ad omnes personas 
et casus, exceptis tamen censuris S. Sedi specialissime reser- 
vatis, lisque quae revelationi secreti S. Officii annexae sunt, 
iuxta can. 239 $ | : ita v. g. reservatae sunt quae feruntur in 
illos qui species consecratas abiiciunt, violentas manus iniiciunt 
R. Pontifici, absolvunt a peccato turpi complicem); 


b) pro suo quisque territorio Ordinarius loci (etiam vicarius 
generalis aut capitularis, vicarius aut praefectus aut admi- 
nistrator apostolicus), et parochus aliique qui loco parochi 
sunt (rector quasi paroeciae; vicarius paroecialis i. e. rector 
paroeciae quae pleno iure unita est personae morali, adminis- 
trator paroeciae seu vicarius oeconomus, vicarius parocho diu 
absenti substitutus cum consensu episcopi, vicarius adiutor si 
in omnibus supplet parochum imparem : ita sec. can. 471-475; 
— item aliquando cappellanus militum; non autem per se 
vicarius adiutor, nec vicarii cooperatores). 


Parochus, praeter subditos, non potest poenitentes audire et absolvere 
extra suum territorium; ex iure tamen particulari plerumque obtinet pro 
tota dioecesi iurisdictionem delegatam. 

Inter illos qui loco parochi sunt, nonnulli addunt rectorem seminarii 
dioecesani quoad suos subditos, ob can. 1368; sed id non videtur, quia 
Ecclesia non censetur iurisdictionem concedere quando prohibet ne ha- 
bitualiter in subditos exerceatur, ut facit can. 890. 


2? Hac eadem iurisdictione gaudent etiam 


a) canonicus poenitentiarius' ecclesiae quoque collegiatae 
(a fortiori cathedralis), ad normam can. 401 $ | (i. e. cum 
potestate absolvendi etiam a peccatis et censuris Episcopo 
— sive iure sive personaliter ab isto episcopo — reservatis, 
in dioecesi extraneos, et dioecesanos extra territorium quoque 
dioecesis); 


b) et Superiores religiosi exempti pro suis subditis, ad 
normam constitutionum. 


Superior religiosus etiam potest esse religionis laicalis exemptae, dum- 
modo ipse superior sit sacerdos. 


3° Haec iurisdictio (ordinaria) cessat amissione officii, ad 


| Ideo tamen non habet potestatem absolvendi religiosas, ut constat 
ex can. 876, § I. 

normam can. 183, et post sententiam condemnatoriam vel 
declaratoriam, excommunicatione, suspensione ab officio, 
interdicto ». 


Ergo ante sententiam, excommunicatus valide absolvit, etiam licite si 
toleratus sit et a fideli requisitus (can. 2261). 


HI. De iurisdictione delegata ad confessiones valent ca- 
nones 874 et 875. 

Canon 874 : « 1° Iurisdictionem delegatam ad recipiendas 
confessiones quorumlibet sive saecularium sive religiosorum 
confert sacerdotibus tum saecularibus tum religiosis etiam 
exemptis Ordinarius loci in quo confessiones excipiuntur; 
sacerdotes autem religiosi eadem ne utantur sine licentia sal- 
tem praesumpta sui Superiorisl, firmo tamen praescripto can. 
519 (i. e. casu quo poenitens religiosus accedat ad suae con- 
scientiae quietem’). 

2° Locorum Ordinarii iurisdictionem ad audiendas confes- 
siones habitualiter ne concedant religiosis qui a proprio 
Superiore non praesentantur; iis vero qui a proprio Superiore 
praesentantur, sine gravi causa eam ne denegent, firmo prae- 
scripto can. 877 (de examine idoneitatis/ ». 


Canon 875: « 1° In religione clericali exempta ad reci- 
piendas (etiam extra domum) confessiones professorum, 
novitiorum, aliorumve de quibus in can. 514 $ | (scii, eorum 
qui in religiosa domo diu noctuque degunt causa famulatus, 
educationis, hospitii, aut infirmae valetudinis, quamdiu habi- 
tualiter degunt), iurisdictionem  delegatam confert quoque 
(independenter ab approbatione Ordinarii) proprius eorum- 
dem Superior, ad normam constitutionum; cui fas est eam 
concedere etiam sacerdotibus e clero saeculari aut alius 
religionis » (etiam quos proprius Ordinarius non approbaverit). 


2? In religione laicali exempta, Superior proponit confes- 
sarium, qui tamen iurisdictionem obtinere debet ab Ordinario 
loci in quo religiosa domus reponitur ». 


Hinc a) episcopus concedit iurisdictionem ad absolvendos religiosos 
etiam exemptos, vel peregrinos qui in sua dioecesi confitentur, et ideo 
iurisdictio confessarii dioecesanis reservationibus afficitur, ut confirmatur 
resp. Comm. interpr. 24 nov 1920; — nisi tamen etiam a superiore 
exempto pro suis subditis regularem iurisdictionem obtinuerit; 


| Secus peccare possunt, valide tamen absolvunt. 
3 Cfr. infra, pag. 31 et 33. 

b) idem sacerdos in una dioecesi approbatus non potest valide absol- 
vere in alia, nisi ab episcopo huius dioeceseos iurisdictionem accipiat 


C) episcopus concedere potest iurisdictionem non solum suis subditis, 
sed etiam sacerdotibus extraneis ad confessiones excipiendas non in eorum 
sed in sua dioecesi. 


IV. Animadversiones.— 1. Canon 877 : « 1? Tum locorum 
Ordinarii iurisdictionem (etiam ordinariam ex can. 149). tum 
superiores religiosi iurisdictionem aut licentiam audiendarum 
confessionum ne concedant, nisi iis qui idonei per examen 
reperti fuerint, nisi agatur de sacerdote cuius theologicam 
doctrinam aliunde compertam habeant. 


2? Si post concessam iurisdictionem aut licentiam prudenter 
dubitent num probatus a se antea sacerdos pergat adhuc 
idoneus esse, eum ad novum doctrinae periculum adigant, 
etsi agatur de parocho aut canonico poenitentiario ». 


2. Canon 878 : « 1° lurisdictio delegata aut licentia audien- 
darum confessionum concedi potest certis quibusdam circum- 
scripta finibus » (scii, quoad tempus, locum, personas : res 
enim tota pendet a voluntate delegantis). 


2? Caveant tamen locorum Ordinarii ac religiosi superiores 
ne iurisdictionem aut licentiam sine rationabili causa nimis 
coarctent ». 


Hinc a) si episcopus concedit iurisdictionem pro determinata poeni- 
tendum categoria, ad alios invalide extenderetur, etiamsi limitatio omnino 
irrationabilis appareret; 

attamen b) si postulatio ac concessio sit generalis, obtenta iurisdictio 
non limitatur ad operam quae fuit occasio concessionis: ita iurisdictio, 
Occasione exercitiorum spiritualium in conventu aut societate pia traden- 
dorum concessa, permittit audire confessiones aliorum fidelium : contine- 
tur in concessione quidquid non excipitur, sive expressa restrictione, 
sive ipso iure, uti fit pro casibus reservatis. 


3. Canon 879: « 1? Ad confessiones valide audiendas, 
jurisdictione opus est scripto vel verbis expresse concessa. 
(Unde Codex non excludere videtur telegraphi usum vel tele- 


| Ita, ex decreto Conc. provincialis Mechliniensis anni 1920, sub 
n? 203, « sacerdotibus ab Ordinario suo ad audiendas confessiones ap- 
probatis, qui in paroeciis districtuum seu decanatuum alienae dioecesi 
contiguorum stabili quodam modo, id est saltem per hebdomadam, etiam 
per feriarum tantum tempus degunt, conceditur ut in decanatibus 
alienae dioecoesis suo decanatu conterminis, intra fines provinciae 
Mechliniensis, valide et licite confessiones sacramentales excipiant. Qua 
tamen facultate sacerdotes extranei ne utantur, nisi legitime ab iis 
quorum interest advocentur ». 

phonii, sed concessionem iurisdictionis tacitam vel mere 
praesumptam, quae datur sine signo intentionali solo nutu 

aut solum daretur si peteretur; et a fortiori excludit iuris- 
dictionem petitam et iniuste denegatam * At, iurisdictione 
data, non excluditur /icentia praesumpta, ex can. 874 $ 1). 


2° Pro concessione iurisdictionis nihil exigi potest ». 


4. Canon 880 : « 1? Loci Ordinarius vel superior religiosus 
iurisdictionem vel licentiam ad audiendas confessiones ne 
revocent aut suspendant, nisi gravem ob causam. 


2° At graves ob causas Ordinarius potest etiam parocho 
aut poenitentiario canonico munus interdicere, salvo recursu 
in devolutivo ad Sedem Apostolicam. 


3° Non tamen /icet (quamvis validum sit) Episcopo, incon- 
sulta Sede Apostolica, si de domo formata agatur (i. e. quae 
constat sex religiosis non novitiis quorum quatuor sint sacer- 
dotes), omnibus alicuius religiosae domus confessarios. una 
simul (i. e. collective) iurisdictionem adimere ». 


5. Canon 881 : « 1° Omnes utriusque cleri sacerdotes ad 
audiendas confessiones approbati in aliquo loco, sive ordinaria 
sive delegata iurisdictione instructi, possunt etiam vagos ac 
peregrinos ex alia dioecesi vel paroecia ad sese accedentes, 
itemque catholicos cuiuscumque ritus orientalis, valide et licite 
absolvere. 


2? Qui ordinariam habent absolvendi potestatem, possunt 
subditos absolvere ubique terrarum ». 


| Notat P. Vermeersch, Th M., III, n? 453: « Intimatio tamen 
non requiritur. Quare in casu urgente, iurisdictio posset praesumi, ut 
aiunt, de praesenti i. e. qui moraliter certus sit de recepto ab episcopo 
libello quo iurisdictionem postulat, ef de responso affirmativo dato. 
sive procuratori sive per litteras, posset, rebus urgentibus, iam ante 
receptas litteras vel ante reditum mandatarii, confessiones excipere ». 
Ita, dummodo certitudo moraVs fundetur in signo iam posito suffi- 
cienter certo, et non in mera praesumptione. Signum certum esse potest 
nuntium per testem vel per telegraphum. 

Applicari scii, potest can. 38 de rescriptis quibus gratia conceditur 
sine interiecto exeeutore, quia iurisdictio hoc modo solet conced'. 
Aliter est dicendum, si munus committatur exequendum, v. g. dis- 
pensandi in matrimonio, aut absolvendi aliquem a determinato casu 
reservato (S. Off. nov. 1892): tunc ante receptas litteras authenticas 
vel notitiam ab auctoritate concedentis transmissam valide ut' rescripto 
nequit, ut habet can. 53. 

* Constat ex prop. 13a dammata ab Alex. VII: « Satifacit praecepto 
annuae confessionis, qui confitetur regulari, episcopo praesentato, sed 
ab eo iniuste reprobato ». 

6. Canon 883 : « 1° Sacerdotes omnes maritimum iter arri- 
pientes, dummodo vel a proprio Ordinario (loci), vel ab 
Ordinario portus in quo navim conscendunt, vel etiam ab 
Ordinario cuiusvis portus interiecti per quem in itinere 
transeunt, facultatem rite acceperint confessiones audiendi, 
possunt toto itinere (scii, ipsorum, ac proinde non in portu 
ubi ascendunt nec in portu ubi eorum iter finem habet), quo- 
rumlibet fidelium secum navigantium confessiones in navi 
excipere, quamvis navis in itinere transeat vel etiam aliquando 
consistat in locis diversorum Ordinariorum iurisdictioni 
subiectis. 


2? Quoties vero navis in itinere consistat, possunt confes- 
siones excipere tum fidelium qui quavis de causa ad navim 
accedant, tum eorum qui ipsis ad terram obiter appellentibus 
confiteri petant eosque valide ac licite absolvere etiam a casibus 
Ordinario loci reservatis ». 


Concessio respicit : 


1? sacerdotes, non ipsos, ut videtur, Ordinarios; 


2? ifer arripientes, et non meram in mari ambulationem seu excursio- 
nem, qua recreationis vel piscationis causa quis per aliquot horas a portu 
solvit; 


3? vere maritimum, et non in lacu, aut tantum in flumine, quamvis ibi 
possit incipere; 

4? durante foto itinere scii, ipsorum, ita ut iter iam inceptum sit et 
nondum terminatum, ac proinde non in portu ubi ascendunt nec in portu 
ubi eorum iter finem habet; 


5? possunt confessiones in navi excipere quorumlibet fidelium secum 
navigantium in eadem navi aut in navibus eiusdem classis; 


6° dummodo confessiones audiendi facultatem rite acceperint vel ab 
Ordinario proprio, vel ab Ordinario portus in quo navim conscendunt, 
vel etiam ab Ordinario cuiusvis portus interiecti per quem itinere tran- 
seunt; non autem sufficit recipere ab Ordinario portus in quo iter ter- 
minatur. Ordinarius proprius, sicut notavimus, intelligitur Ordinarius loci 
ad quem aliquis pertinet, non vero Ordinarius religiosorum, quidquid 
aliqui autumaverint, tum quia in toto contextu, imo in toto capite, Or- 
dinarius dicitur de Ordinario loci, dum Ordinarius religiosorum nunquam 
ibi venit sub hoc nomine, sed constanter vocatur Superior; tum quia in 
iure novo quoad hoc nihil Immutatum fuit in concessione ex deer. S. 
Off. 23 aug. 1905, unde applicanda venit regula interpretationis can. 6, 
2°, 3° et 4°. Et id iam est omnino indubium ex responsione authentica 
comm. interpr. 30 iul. 1934; 


7? insuper, ubi navis consistat, possunt confessiones excipere eorum 
qui quavis de causa ad navim accedant atque eorum qui, dum ipsi ad 
terram obiter appellunt, confiteri petant. Verbum obiter, ex declaratione 
comm. interpr. 20 maii 1923, intelligendum est per tres integros dies; 
non ultra, si Ordinarius facile adiri queat. Quod etiam valet si ibi unam 

navem relinquere debeant et aliam expectare et conscendere ad iter pro- 
sequendum; 

8? eosque valide et licite absolvere etiam a casibus Ordinario loci 
reservatis, etsi adsit alius sacerdos approbatus. 


V. Corollaria. — A. Tribus modis possunt poenitentes fieri 
subditi eorum qui ordinariam iurisdictionem habent : 


1° ratione domicilii aut quasi domicilii subditi sunt episcopo 
vel parocho cuius in dioecesi vel paroecia domilium aut quasi 
domicilium habent, iuxta can. 92; 


2" privilegio status seu cooptatione in familiam religiosam : 
sic qui sunt de familia Cardinalium reputantur eorum subditi, 
ita ut Cardinales pro se et sua familia eligere valeant in 
confessione quemcumque sacerdotem (can. 239); item novitii, 
famuli, etc. in religione clericali exempta subditi sunt Supe- 
riorum (can. 875 et 514); item illi qui subduntur parocho 
personali, qualis quandoque est cappellanus militum; 

3° iuris interpretatione seu consuetudine, iam in Iure novo 
inserta : ita vagi et peregrini fiunt subditi episcopi vel parochi 
loci per quem iter faciunt. 


B. Jurisdictio delegata concedi potest ab homine, i. e. a 
superiore qui eamdem potestatem habet delegante; aut a iure, 
v. g. pro suscipientibus iter maritimum (can. 883). 


C. Cessat secundum can. 207 : 


a) ex parte potestatis: 1?) expleto mandato, si ad deter- 
minatum casum concessa fuit; 

2°) exhausto numero casuum aut elapso tempore pro quo 
concessa fuerit, dummodo tamen confessio non incepta fuerit, 
quo casu perduraret usquedam poenitens absolveretur; — at- 
tamen a potestate pro foro interno concessa, actus per inadver- 
tentiam positus, elapso tempore vel exhausto casuum numero, 
validus est; 

3?) cessante causa finali delegationis, v. g. facultas specia- 
lis concessa pro tempore belli; 

b) ex parte delegantis: 4?) revocatione delegantis (vel 
successoris) delegato directe intimata; 

5?) resoluto iure delegantis, scii, morte eius aut cessatione 
ab officio, quando delegatio data est. non usque ad revocatio- 

nem, sed ad beneplacitum vel arbitrium ', vel « durante meo 
munere », « donec vixero », aut facta est ad casum particu- 
larem et confessio nondum incepta est; 


c) ex parte delegati: 6?) renuntiatione delegati deleganti 
directe intimata et ab eo acceptata; 


7?) excommunicatione delegati vel suspensione eius ab 
officio aut iurisdictione, sed post sententiam condemnatoriam 
aut declaratoriam (can. 2264 et 2284). 


D. Olim, ex praescripto C. Trid., sess. 23, c. 15, ad valide 
audiendas confessiones saecularium, etiam sacerdotum, requi- 
rebatur, praeter jurisdictionem, etiam pro religiosis exemptis, 
specialis approbatio Ordinarii, scii, huius iudicium authenti- 
cum de idoneitate ad audiendas confessiones. Unde dicere 
solebant confessarios exemptos approbationem habere ab 
episcopo, sed iurisdictionem recipere a R. Pontifice. — Ius 
novum autem iam nullibi agnoscit approbationem distinctam 
a concessione jurisdictionis, sed statuit etiam regulares 


exemptos iurisdictionem suam accipere ab Ordinario loci 
(can. 874). 


E. Quamvis illi qui ordinariam habent iurisdictionem, per 
se possint illam delegare aliis vel delegatam extendere, id 
tamen ad Cardinales, canonicum poenitentiarium, et parochos 
non est extendendum, quia id iure cavetur, uti pro Poeniten- 
tiario constat ex can. 401; pro parochis et illis qui loco eorum 
sunt, ex authentica interpretatione commissionis pontificiae, 
16 oct. 1919; pro Cardinalibus eruitur ex can. 239, $ 2, cum 
iis privilegium conceditur eligendi sacerdotem ut confessarium 
qui tunc, si iurisdictione careat, eam ipso iure obtinet. Omnibus 
aliis exclusis, concessio scii, iurisdictionis delegatae expresso 
iure reservatur Ordinario loci, ut ait can. 874. qui in ordine 
ad confessiones solus delegare valet: — nisi pro confessionibus 
illorum qui pertinent ad religionem clericalem exemptam, pro 


quibus insuper delegatam iurisdictionem dare valent superiores 
(can. 875). 


| Notant aliqui delegationem non extingui, si detur sub clausula: 
« ad beneplacitum dignitatis », quia dignitas non moritur. Sed talis 
formula nobis videtur ambigua, quia nomen abstractum dignitas potest 
usurpari ad designandam personam superioris in concreto, sicut maiestas 
ponitur pro rege et sanctitas pro Pontifice. Unde in casu esset atten- 
dendum ad stylum et mentem curiae. 

QUAESTIO SECUNDA 


De Iurisdictione quam supplet Ecclesia 


S. Th. q. 8, a. 6. 


I. Quid sit iurisdictio suppleta. — Quando deest iurisdictio, 
sive ordinaria sive delegata, eam potest Ecclesia supplere i. e. 
extraordinarie conferre dum non fuit regulariter collata. ld 
tamen non facit nisi gravi de causa, ob bonum commune 
animarum. 


Haec iurisdictio, quam supplet Ecclesia, differt a iurisdic- 
tione ordinaria aut delegata, in eo quod confertur solum in 
ipso actu confessionis, posteaque extinguitur, dum altera ante 
confessionem datur et post absolutionem permanet. Tres autem 
sunt casus in quibus Ecclesia supplet : 1? in periculo mortis, 
2? in casu erroris communis. 3? in casu jurisdictionis dubiae. 


IL De Iurisdictione in periculo mortis valet canon 882: 


« In periculo mortis omnes sacerdotes, licet ad confes- 
sionem non approbati, valide et licite absolvunt poenitentes 
a quibusvis peccatis, salvo praescripto can. 884 et 2252 ». 

Dicitur: 1? in periculo, scii, gravi seu propinquo, et non 
tantum in articulo, quando mors iam ita instet ut moraliter 
certo sequatur, sed etiam quando aliquatenus immineat, ita ut 
ob adiuncta brevi possit concurrere, cum facile et sat frequen- 
ter contingat. De quo ex indiciis et coniecturis est iudicandum, 
ita ut prudenter timeri possit ne mors brevi sequatur; unde 
non sufficit persuasio mere subiectiva sacerdotis aut familiae. 
Nihilominus si quis ex errore periculum adesse aestimaverit, 
sed prudenter ob gravem rationem, absolutio erit valida utpote 
data in dubio positivo et probabili, ut dicetur n. seq.; 


2? mortis ex quacumque causa proveniat, sive ab intrinseco, 
ut ex infirmitate periculosa, partu difficili, vulnere inflicto, 
extrema senectute, sive ab extrinseco, ut ex iudiciali sententia, 
difficili incisione chirurgica, instante praelio, longa ac pericu- 
losa navigatione, etc.; non tamen, ut quidam dixerit, ex itinere 
aéreo in ordinariis adiunctis, quia periculum proximum non 
infert; quod si secus, nec liceret instituere; 

3° omnes sacerdotes, etiam irregulares, suspensi, excommu- 
nicat!, schismatici, haeretici, apostatae, dummodo fuerint 
valide ordinati: 


4° valide et licite absolvunt ab omnibus peccatis et censuris 
in foro scii, interno, ita ut nullum effectum sortiatur in foro 
externo, ut declaravit comm. interpr. 28 dec. 1927; 


5° salvo praescripto can. 884 et 2252; ubi duplex apponitur 
restrictio : a) iuxta can. 884, absolutio complicis, extra casum 
necessitatis, manet ex parte confessarii illicita; b) iuxta can. 
2252 : « Qui in periculo mortis constituti a sacerdote specialis 
facultatis experte, receperunt absolutionem ab aliqua censura 
ab homine vel a censura specialissimo modo Sedi Apostolicae 
reservata, tenentur, postquam convaluerint, obligatione recur- 
rendi, sub poena reincidentiae, ad illum qui censuram tulit, si 
agatur de censura ab homine: ad... aliquem facultate (absol- 


vendi) praeditum,... si agatur de censura a iure: eorumque 
mandatis parendi ». 


II. De casu erroris communis et iurisdictionis dubiae ait 


can. 209 : 


« In errore communi aut in dubio positivo et probabili sive 
iuris sive facti, iurisdictionem supplet Ecclesia pro foro tum 
interno tum externo ». 


A. Ecclesia supplet in errore communi : 1? Si in loco vel 
communitate moraliter omnes, vel absolute aut relative multi, 
putant aliquem habere iurisdictionem, v. g. esse parochum 
aut ad confessiones approbatum; non supplet si unus aut alter 
id erronee putant, vel coetus privatus aut communitas religiosa 
omnino parva. Paucorum scii, utilitas non est ratio sufficiens 
recedendi a regula generali: aliunde qui deceptus fuit, ab alio 
instrui potest et ita admissum defectum corrigere. 


2" An autem suppleat Ecclesia, si error nondum sit com- 
munis, sed solum fundamentum erroris sit pluribus notum, et 
praesertim si tantummodo factum publice fuerit positum quod 
per se natum sit multos in errorem inducere si novissent, ut 
plures nunc affirmant, illud vocantes errorem virtualem : id 
dubitarz potest, tum quia causa erroris nondum est error, tum 
quia canon voluit dirimere controversias antea existentes, non 
autem potuit respicere novas quaestiones nondum exortas: 
quomodo enim legislator supponi potest intendisse quod a 

nemine hucusque fuit propositum et quod nec suspicari ipse 
potuit? 

3° Attamen generatim asseritur, et etiam in errore particu- 
lari valet, quod legimus in can. 207, $ 2: « Potestate pro 
foro interno concessa, actus per inadvertentiam positus, elapso 
tempore vel exhausto casuum numero, validus est ». 


Cum sacerdos, qui certo sciens, in casu erroris communis, 
se jurisdictione carere antecedenter ad suppletionem Ecclesiae, 
hanc quasi invitam cogat ad supplendum, sicque graviter 
ordinem perturbet, illicite absolvit nisi adsit necessitas, et 
quidem gravis, poenitentis. A fortiori graviter peccaret qui 
voluntarie sive errorem communem sive gravem causam eo 
utendi provocaret. 


B. Ecclesia quoque supplet in dubio positivo et probabili, 
i. e. serio et solide fundato in rationibus gravibus quae examini 
subiectae nec eliduntur nec convincunt; non vero in dubio levi 
aut tenui: si enim nulla ratio solida adsit, dubium est negati- 
vum, non vero probabile, et Ecclesia non supplet. Debet autem 
dubium esse obiectivum de ipsa iurisdictione, non subiectivum 
de doctrina vel scientia confessarii circa eam. ut si positive 
dubitet ipse quia non sufficienter inquisivit aut quia non bene 
recordatur quaenam sit norma in iure clare enuntiata, v. g. an 
in libris legerit vel a professore audiverit in tali casu adesse 
potestatem absolvendi : tunc scii, jurisdictio non est dubia, sed 
dubia de ipsa est notitia confessarii, nec in casu supplet Eccle- 
sia. Ad utendum autem iurisdictione, in dubio scii, positivo et 
probabili sive iuris sive facti, specialis ratio necessitatis non 
requiritur. Casus esse potest : dubium an superior possit dele- 
gare, v. g. episcopus pro casu pontificio, an potestas audiendi 
confessiones expiraverit, an peccatum sit reservatum, an adsit 
periculum mortis. 


Ita confessarius dubitans an in can. 873 et 514, $ | in religiosa domo 
diu noctuque degentes intelligi possint qui una tantum die et nocte ibi 
manent, an e contra plus temporis requiratur ut possint dici degentes, 
poterit sequi sententiam probabilem benigniorem. 

QUAESTIO TERTIA 


De Limitatione 
lurisdictionis quoad Personas 


S. Th. q. 20, a. 1. 


L Limitari potest jurisdictio ad aliquas personas, ita ut 
certae personae excludantur a potestate et non licite, aut etiam 
non valide, absolvantur. Sic v. g. in quibusdam regionibus non 
omnes confessarii, sed aliqui tantum, solent approbari pro 
confessione mulierum. In iure novo quaedam praescriptiones 
statuuntur tum pro confessionibus religiosorum eorumque 
novitiorum atque alumnorum, tum praesertim pro confessio- 
nibus religiosarum. 


IL De confessione religiosorum. — Ad illos valide absol- 
vendos nulla iam requiritur iurisdictio specialis, sed sufficit illa 
quae ab Ordinario loci vel ab eorum superiore conceditur; 
quoad liceitatem quaedam in iure ponuntur praescriptiones. 


A. De ipsis religiosis valent canones 518 et 519. 


Canon 518: « 1° In singulis religionis clericalis (sive 
exemptae sive non exemptae) domibus deputentur plures pro 
sodalium numero confessarii legitime approbati, cum potestate, 
si agitur de religione exempta, absolvendi etiam a casibus 
(i. e. peccatis et censuris) in religione reservatis. 


2? Superiores religiosi, potestatem audiendi confessiones 
habentes, possunt, servatis de iure (divino aut ecclesiastico) 
servandis, confessiones audire subditorum, qui ab illis sponte 


sua ac motu proprio id petant, at sine gravi causa id per 
modum habitus ne agant. 


3° Caveant superiores ne quem subditum aut ipsi per se 
aut per alium, vi, metu, importunis suasionibus aliave ratione 
inducant ut peccata apud se confiteantur ». 

Ergo: 1) Ut superior licite audiat confessionem, dummodo per modum 
habitus non fiat, simplex petitio sufficit. 


2) Gravis causa, praeter spontaneam petitionem, requiritur, ut superior 
aliquem audiat per modum habitus, ut difficultas confitendi apud alios 
religiosos aut exeundi ad inveniendum confessarium; causa gravis tamen 
difficulter adest si magna sit communitas et plures confessarii. 


3) Simplex petitio subditi non est sufficiens ratio ad illum habitualiter 
audiendum. 


Prohibitio respicit superiores, non subditos; superiores intelligendi sunt 
proprie dicti, non vero praepositus domus filialis, minister, praefectus 
Spiritus, oeconomus. 


Canon 519: « Firmis constitutionibus quae confessionem 
statis temporibus praecipiunt aut suadent apud determinatos 
confessarios peragendam (quarum proinde vis aut obligatio 
permanet), si religiosus etiam exemptus, ad suae conscientiae 
quietem confessarium adeat (sive intra sive extra domum) ab 
Ordinario loci approbatum, etsi inter designatos non recensi- 
tum, confessio, revocato quolibet contrario privilegio, valida 
ac licita est: et confessarius potest religiosum absolvere (in 
foro interno) etiam a peccatis et censuris in religione reser- 


vatis »; non tamen a censuris ab homine reservatis secundum 
can. 2245 et 2247. 


Ratio ad conscientiae quietem confessionem instituendi, non solum est 
peccatum grave commissum, sed etiam dubium ob tentationem. aut culpa 
levis non ordinaria, anxietas quae proprio confessario non facile aperitur, 
difficultas adeundi confessarium ordinarium, etc. Hisce in casibus quem- 
cumque confessarium possunt adire, sed solum licito modo i. e. secundum 
regulas, v. g. oblata intra vel extra conventum occasione: non autem ideo 
possunt sine licentia exire e conventu nec a superiore exigere ut talem 
confessarium advocet. 


B. De novitiis valet canon 566 : « In religionibus virorum, 
salvo praescripto can. 519 : 


1° Pro novitiorum numero unus vel plures habeantur ordi- 
narii confessarii, salvo praescripto can. 891: 


2? Confessarii ordinarii, si agatur de religione clericali, in 
ipso novitiatus domo commorentur: si de laicali, saltem fre- 
quenter ad domum novitiatus accedant, novitiorum confessio- 
nem audituri; 


3? Praeter confessarios ordinarios designentur aliqui con- 
fessarii, quos novitii in casibus particularibus adire libere 
possint, nec Magister aegre id se ferre demonstret; 


4? Quater saltem in anno detur novitiis confessarius extra- 
ordinarius, ad quem omnes accedant saltem benedictionem 
recepturi ». 

C. De novitiis et alumnis valet can. 891 : « Magister no- 
vitiorum (qui stricte intelligendi sunt. scil. ii qui nondum 
professionem emiserunt) eiusque socius, Superior Seminarii 
collegiive sacramentales confessiones suorum alumnorum se- 
cum in eadem domo commorantium (non exterorum) ne 
audiant, nisi alumni ex gravi et urgenti causa in casibus 
particularibus sponte id petant ». 


Hinc 1) isti qui enumerantur in can. 891 non privantur iurisdictionem 
unde confessio apud eos instituta non esset invalida, sed prohibetur, 
et est illicita. — 2) Superiores et alumni debent manere in eadem domo 
conventus, seminarii aut collegii i. e. convictus ubi ad theologiam, phi- 
losophiam aut humanitatem informantur. — 3) Tres conditiones simul 
requiruntur ut licite audiantur confessiones: spontanea alumni petitio 
— gravis et urgens causa — casus particularis. Ergo non possunt, 
etiam ob gravem causam, habitualiter et ordinario audire confessiones 
quorumdam alumnorum. Et ideo magis restricta est, hac in re, eorum 
libertas, quam superioris quoad confessionem religiosorum. 


111. De confessione religiosarum valet canon 876: 


« 1° Revocata qualibet particulari lege seu privilegio, sacer- 
dotes tum saeculares tum religiosi, cuiusvis gradus aut officii, 
ad confessiones quarumcumque religiosarum (sive monalium, 
sive aliarum religiosarum a S. Sede approbatarum, sive etiam 
religiosarum dioecesanarum, imo mulierum in communi viven- 
tium sine votis iuxta can. 675) ac novitiarum (non vero postu- 
lantium) valide ac licite recipiendas peculiari iurisdictione 
indigent, salvo praescripto can. 239 § | n. | (de privilegiis 
Cardinalium), 522 et 523. 


2? Hanc iurisdictionem confert loci Ordinarius, ubi religio- 
sarum domus sita est, ad normam can. 525 ». 

Ut autem hoc principium opportune ad praxim applicetur, 
notandae veniunt ulteriores praescriptiones : 


A. Canon 520 : « 1° Singulis religiosarum domibus (saltem 
formatis) unus dumtaxat detur confessarius ordinarius qui 
sacramentales confessiones universae communitatis excipiat, 
nisi propter magnum ipsarum numerum vel aliam iustam cau- 
sam sit opus altero vel pluribus ». 

Quo casu expedit sorores dividere in plures categorias secundum or- 
dinem professionis, officium, vel linguam, ita ut singulis categoriis unus 
sit ordinarius. 


2? Si qua religiosa, ad animi sui quietem, et ad maiorem 
in via Dei progressum, aliquem specialem confessarium vel 

moderatorem spiritualem postulet, eum facile Ordinarius 
concedat; qui tamen invigilet ne ex hac concessione abusus 
irrepant; quodsi irrepserint, eos caute et prudenter eliminet, 
salva conscientiae libertate ». 


Abusus v. g. sane esset si omnes fere religiosae specialem haberent 
confessarium, quia esset legem detorquere ac frustrari. 


B. Canon 521: « 1? Unicuique religiosarum communitati 
detur confessarius extraordinarius qui quater saltem in anno 
ad domum religiosam accedat et cui omnes religiosae se sistere 
debent saltem benedictionem recepturae. 


2? Ordinarii locorum in quibus religiosarum communitates 
existunt, aliquot sacerdotes (saltem duos, non indeterminate) 
pro singulis dotnibus designent, ad quos pro sacramento Poe- 
nitentiae in casibus particularibus recurrere eae facile possint, 
quin necessarium sit ipsum Ordinarium toties quoties adire. 


3° Si qua religiosa aliquem ex iis (extraordinariis vel supple- 
mentaribus) confessariis expetat, nulli Antistitae liceat nec 
per se nec per alios, neque directe neque indirecte, petitionis 
rationem inquirere, petitioni verbis aut factis refragari, aut 
quavis ratione ostendere se id aegre ferre ». 


Ergo nec potest per se directe inquirere, v. g. petendo rationem ab 
ipsa religiosa, nec per alios, v. g. per magistram novitiarum vel per 
alias sorores, aut indirecte ab aliis petendo ubi fuerit aut ea quae locuta 
sit. 


C. Canon 522: « Si non obstante praescripto can. 520, 
521, aliqua religiosa, ad suae conscientiae tranquillitatem, con- 
fessarium adeat ab Ordinario loci pro mulieribus approbatum, 
confessio in qualibet ecclesia vel oratorio etiam semi-publico 
peracta, valida et licita est, revocato quolibet contrario privi- 
legio; neque Antistita id prohibere potest aut de ea re inqui- 
rere, ne indirecte quidem; et religiosae nihil Antistitae referre 
tenentur ». 

Canon 523: « Religiosae omnes, cum graviter aegrotant, 
licet mortis periculum absit, quemlibet sacerdotem, ad mu- 
lierum confessiones excipiendas approbatum, etsi non destina- 
tum religiosis, arcessere possunt, eique perdurante gravi 
infirmitate, quoties voluerint, confiteri, nec Antistita potest eas 
sive directe sive indirecte prohibere ». 


Igitur aliqua religiosa, non communitas, ad suae conscientiae quietem, 
quemcumque confessarium ab Ordinario loci pro mulieribus approbatum 

potest adire ubique, etiam si confessarius occasionaliter vel vocatus ad 
ipsam domum religiosam accedat (com. interpr. 28 dec. 1927). — quin 
tamen ius expetendi illum aut exigendi religiosae competat ullum, — 
et apud eum confiteri in qualibet ecclesia vel oratorio etiam semi- 
publico; ergo etiam in ecclesia proprii conventus, vel in oratorio in 
commodum communitatis vel coetus fidelium eo convenientium legitime 
erecto, non tamen in oratorio alicuius tantum familiae seu mere privato. 

Insuper religiosa in gravi morbo, qui scii, valde affligit aut de facili 
periculosus evadit, potest quemcumque confessarium similiter pro mulie- 


ribus approbatum expetere quoties voluerit, ac proinde etiam pluries in 
hebdomada. 


IV. Corollaria. — Ex praedictis concludimus cum P. 
Vermeersch . Summa Novi luris, n. 188-189 : « Religiosae 


omnes, sive novitiae sive professae, domi aut foris confessio- 
nem valide peragunt : 


|) apud confessarium ordinarium communitatis: 


2) apud confessarium vel moderatorem specialem quem 
petenti ad animi sui quietem et ad maiorem in via Dei progres- 
sum Ordinarius facile concedet; 


3) si graviter aegrotant licet mortis periculum absit, apud 


quemlibet sacerdotem pro mulieribus approbatum, perdurante 
gravi infirmitate; 


4) apud confessarium extraordinarium communitatis (cui 
saltem quater in anno se sistere debent) aut supplementarem 


ex iis quos eo fine Ordinarius designaverit, per antistitam 
arcessitum; 


5) tandem apud confessarium occasionarium ab Ordina- 
rio loci pro mulieribus approbatum, modo confessio in ecclesia 
vel oratorio etiam semipublico fiat », aut, sicut recenter con- 
cessum est, in loco ad audiendas confessiones mulierum 
legitime designato ; quod non tantum de loco habitualiter 
designato est intelligendum, sed etiam de loco per modum 
actus designato, vel ad normam can. 910, $ | electoi, scii, 
causa infirmitatis aliave verae necessitatis et adhibitis caute- 
lis quas Ordinarius loci opportunas iudicaverit. 


' Id sci, ad omnem locum confessionibus destinatum extensum fuit, 
nam 24 Nov. 1920, ad questionem: utrum confessio extra ecclesiam 
aut oratorium peracta tantum illicita, an invalida sit, sic authentice fuit 
responsum: « canon 522 ita intelligendus, ut confessiones... licitae et 
validae sint, dummodo fiant in ecclesia, vel oratorio et semipublico, 
aut in loco ad audiendas confess'ones mulierum legitime designato >. 
Locus requiritur ad validitatem, ut ex ipso textu constat, et recenter 
fuit authentice declaratum, 28 dec. 1927. 

3 Ita com. int., 12 febr. 1935. 

Ut facultate sub n. 4 et 5 indicata, « in casibus particulari- 
bus, licite utantur, requiritur et sufficit motivum rationabile, 
neque sine Ordinarii consensu, unum ex his adventitiis con- 
fessariis sibi stabilem confessarium constituere possent. Casum 
tamen particularem apud personam anxiae conscientiae fre- 
quentius recurrere posse haud infitiamur. Omnibus causa 
rationabilis erit v. g. impedita confessio die consueta, devotio 
maior in pervigilio festi, culpa etiam levis magis deliberate 
admissa, dubium ob importunam tentationem, anxietas quam 
ordinario confessario non libenter aperiat, etc. 

Attamen canone 522... facultas... confitendi apud quem- 
libet confessarium pro mulieribus approbatum... additis ver- 
bis : ad suae conscientiae tranquillitatem, cautius exprimitur ». 
et quidem, addimus, obvio sensu, ad validitatem (can. 39). 
Non ergo sufficit sola praeferentia naturalis, vel levis ratio, 
non solum solamen naturale cum tali confessario colloquendi, 
aut merus animi mobilis impetus (un caprice), sed seria ratio; 
secus enim inutiliter in canone poneretur restrictio : ad con- 
scientiae tranquillitatem. 


Notetur insuper praedictam facultatem factam esse cuipiam religiosae 
in particulari (si aliqua religiosa, ait canon), ac proinde jurisdictionem 
non concedi nisi pro casu particulari. Non posset ergo superiorissa con- 
fessarium quemlibet rogare ut pro sua communitate absentem vel impe- 
ditum confessarium ordinarium vel extraordinarium suppleret; nec con- 
fessarius occasionaliter posset totam communitatem audire. Confessiones 
enim essent invalidae propter defectum jurisdictionis specialis quae a 
can. 876 omnino exigitur; quodsi secus, actum esset de praescriptione 
huius canonis. In casu itaque vocandus esset, vel confessarius extraor- 
dinarius, vel unus ex supplementaribus. 


V. Animadversiones. — l° Si confessarii specialiter vocati vel 
occasionaliter quaesiti experirentur, nullam rationabilem causam neces- 
sitatis aut utilitatis specialis legitimare quod religiosae ad illos et non 
ad ordinarium confessarium accedant, eas prudenter dimittant. 


2? De qualitatibus confessarii religiosarum, ordinarii vel extraordinarii, 
dicit can. 524. 


3° De eorum approbatione et amotione vide can. 525-527. 

QUAESTIO QUARTA 


De Restrictione Iurisdictionis 
quoad Peccata reservata 


S. Th. q. 20, a. 2. 


IL Reservatio casuum est avocatio casus ad iudicium 
superioris ordinarii, qua simul potestas inferiorum limitatur 
(can. 893). seu revocatio casus ad proprium tribunal reser- 
vantis ita ut nemo absolutionem impertiri valeat nisi ipse 
reservans, eius successor aut superior in officio, vel eius dele- 
gatus. Ex quo sequitur non omnem limitationem potestatis in 
confessario esse reservationem, nec omne peccatum cuius 
absolutio confessario aufertur esse reservatum: sed ad hoc 
requiritur ut ad iudicium superioris avocetur, et ideo restrin- 
gatur generaliter apud confessarios inferiores potestas ad illud 
absolvendum. Hinc illi qui ordinario iure possunt iurisdictio- 
nem concedere audiendi confessiones, aut ferre censuras, 
possunt etiam reservare casus, nisi aliter in iure statuatur: v, 
g. S. Pontifex pro tota Ecclesia, episcopi pro suis dioecesibus, 
superior generalis religionis exemptae aut abbas monasterii 
sui iuris respectu suorum subditorum (C. Trid., sess. 14. c. 7 et 
can. 11). 

Ita statuit can. 893: « $ 1. Qui ordinario iure possunt 
audiendi confessiones potestatem concedere aut ferre censuras, 
possunt quoque, excepto vicario capitulari, et vicario generali 
sine mandato speciali, nonnullos casus ad suum avocare iudi- 
cium, inferioribus absolvendi potestatem limitantes. 


$ 2. Haec avocatio dicitur reservatio casuum. 


$ 3. Quod attinet ad reservationem censurarum, servetur 
praescriptum can. 2246 et 2247 ». 


IL Duplex est reservatio : alia peccatorum, alia censura- 
rum. — Reservatio duplici modo fieri solet: alia fit ratione 
censurae, quatenus « reservatio censurae impedientis recep- 
tionem sacramentorum importat reservationem peccati cui 
censura adnexa est » (can. 2246, $ 3). et tunc si censura non 
incurritur aut non reservatur aut tollitur, nec peccatum reser- 

vatur : est reservatio censurarum; — alia fit ratione sui seu 
peccati : est proprie dicta reservatio casuum seu peccatorum. 


Reservationis autem duplex est finis : alter primarius, disci- 
plinaris, nempe bonum publicum, nam bona Ecclesiae disciplina 
postulat ut graviora peccata reserventur illis qui doctrina, 
prudentia et experientia, melius iudicare valeant qua ratione 
sit malo obviandum; alter secundarius, medicinalis, scii, bonum 
privatum fidelium, ut ita ab iis peccatis magis absterreantur 
atque securius emendentur. Finis itaque reservationis nulla- 
tenus est poenalis; dum e contra essentialiter poenalis est finis 
ipsius censurae. Hinc : 


a) Reservatio peccatorum quae secundum essentiam est 
avocatio peccati ad iudicium superioris ut huic subiiciatur, ex 
consequenti duplicem importat effectum : primo immediate et 
directe afficit confessarium cuius potestas quoad hoc pecca- 
tum limitatur ita ut ab eo non absolvat valide; altero mediate 
et indirecte attingit poenitentem qui pro absolutione obtinenda 
adire debet tribunal superioris. — E contra censura immediate 
afficit poenitentem, et, si sit reservata, consequenter confes- 
sarium qui. stante reservatione. privatur potestate illam ab- 
solvendi. 


b) Ignorantia reservationis ab ea non excusat. — quod 
iam omnino certum est in iure novo, quia reservatio primario 
non est poena delinquentis, sed avocatio ad iudicium superioris 
et restrictio iurisdictionis in confessario; ignorantia autem de- 
linquentis non dat confessario potestatem quam non habet, 
nec impedit primarium reservationis finem. — E contra 
ignorantia censurae ab ea excusat, ac proinde, etiam a reser- 
vatione adnexa; nunquam tamen ignorantia affectata, nec 
etiam crassa si delictum non requirit plenam cognitionem aut 
praesumptionem (can. 2229). 

In praesenti tantum dicimus de reservatione peccatorum; 
de reservatione censurarum dicitur in Iure Canonicol. 


III. « Unum peccatum ratione sui reservatum Sanctae Sedi 
est falsa delatio (per se vel per alium), qua sacerdos innocens? 


| Nisi per accidens, quando peccatum reservatur sub conditione: si 
reservatio cognoscatur; et ita reservans ignorantes excipiat. 

2 De modo quo confessarius cum excommunicatis se gerere in praxi 
debet, cfr. nostrum opusculum : De variis poenitenlium  categoriis, 
p. 177 et sq. 

accusatur de crimine sollicitationis apud iudices ecclesiasti- 
cos ». Ita ex iure novo’, can. 894. 

Insuper secundum can. 2363, censura incurritur specialiter 
reservata, si delatio fit apud superiores quoscumque (de quo 
vide infra, c. V, q. 2, n. VII). Unde simplex delatio facta 
apud superiorem est Sanctae Sedi specialiter reservata ratione 
censurae; si insuper delatio fit judicialiter, scii, formaliter apud 
episcopum ut iudicem, iam ratione sui reservatur ipsum pec- 
catum. 


IV. De exercitio potestatis Ordinariorum reservandi pec- 
cata valent can. 895 et 896. 


Canon 895: « Locorum Ordinarii peccata ne reservent, 
nisi, re in Synodo dioecesana discussa, vel extra Synodum 
auditis Capitulo cathedrali et aliquot ex prudentioribus ac 
probatioribus suae dioecesis animarum curatoribus, vera 
reservationis necessitas aut utilitas comprobata fuerit ». 

Canon 896 : « Inter Superiores religionis clericalis exemptae, 
unus Superior generalis, et in monasteriis sui iuris Abbas, 
cum proprio cuiusque Consilio (i. e. audito hoc consilio), pec- 
cata, ut supra, subditorum reservare possunt, firmo prae- 
scripto can. 518, par. | et 519 »'. 


Hic solum praecipitur auditio Synodi, Capituli, aut etiam, ut videtur. 
Consilii. Unde si, non obstante voto auditi coetus, reservatio nihilominus 
feratur, tamen valida videtur. 


V. Qualitates peccatorum reservandorum indicantur can. 
897 et 898. 


Canon 897: « Casus reservandi sint pauci omnino, tres 
scii, vel ad summum quatuor, ex gravioribus et atrocioribus 
criminibus exfernis, specifice determinatis; ipsa vero reservatio 
ne ultra in vigore maneat, quam necesse sit ad publicum 
aliquod insolitum vitium  extirpandum aut collapsam forte 
christianam disciplinam instaurandam ». 

Canon 898: « Prorsus ab iis peccatis sibi reservandis 
omnes abstineant quae iam sint Sedi Apostolicae etiam ratione 


l Ex dispositione speciali S. Pontificis, decreto S. Poenitentiariae 
reservatur quoque absolutio pervicaciter adhaerentium actioni, ut dici- 
tur, gallicae (16 nov. 1928) et legentium diarium huius nominis (2 mart. 


' De praescripto can. 518 et 519. vide supra, p. 30 et 31. 

censurae reservata, et. regulariter ab iis quoque quibus 
censura, etsi nemini reservata, a iure imposita sit ». 


Peccatum itaque ab episcopo reservatum oportet sit 


1) grave seu mortale, tum ratione obiecti, tum ratione 
subiecti, i. e. cum perfecta deliberatione et pleno consensu 
commissum : frustra enim venialia reservarentur cum nulla 
sit obligatio ea confitendi, — ef externum, etsi occultum; non 
quod interna reservari non possint, sed quod Ecclesia id agere 
non soleat (ne continuis anxietatibus subiiciat poenitentes), 
ita ut ipse actus externus de se gravis esse debeat, nec 
sufficiat quod actio in se levis propter intentionem internam 
grave peccatum fuerit, uti v. g. levis percussio clerici ex inten- 
tione graviter percutiendi. Unde peccatum oportet sit mortale 
interne simul et externe; 


2) specifice determinatum, et non tantum generice : ita v. 
g., non potest reservari totum genus luxuriae aut quicumque 
concubinatus (cum plures species contineat), sed casus debet 
circumscribi iis notis vel adiunctis quae reservationis causa 
sunt. v. g. sodomia, concubinatus adulterinus, si propter istam 
circumstantiam reservandus sit. — imo in sua specie com- 
pletum. seu opere consummatum, ita ut verba reservationis in 
sensu strictiore verificentur, v. g. si reservatur incestus aut 
sodomia, debet adesse copula carnalis perfecta (cum emissione 
seminis intra vas) scienter, cum consanguinea vel affine, aut 
cum masculo admissa: si reservatur homicidium, mors debet 
esse secuta; 


3) certum, certitudine excludente dubium iuris et facti, i. e., 
certo reservatum, certo commissum et certo mortale. Hinc si 
serio dubitetur utrum lex reservans se extendat ad hunc ca- 
sum, vel utrum peccatum revera commissum fuerit, vel utrum 
sit grave subjective aut objective, non incurritur reservatio : 
odiosa enim sunt restringenda, unde reservatio semper stric- 
tam recipit interpretationem, et in dubio sive iuris sive facti 
non urget (can. 19; 2246, $ 2 et 2245, $ 4). 


Insuper, ut reservatio fiat conformiter ad vota Iuris. peccatum optatur 
esse : 


a) non reservatum Romano Pontifici, imo etiam, saltem regulariter, 
nulla censura affixum, 


b) reservatione plectendum ad vitium publicum cxtirpandum aut Chris- 
tianam disciplinam instaurandam : cum autem, ait P. Vermeersch. Sum- 
ma Novi luris, n. 361, non in omni regione sperari potest ut vitium 
reservatione omnino extirpari possit, si propagationem vitii impediat, 
id iam satis esse arbitramur ut reservatio utilitatem habeat quae votis 
Sanctae Sedis postulatur. 

VI. Cessatio reservationis. — Omnis reservatio cessat in 


periculo mortis (can. 882); insuper iuxta can. 900, « Quaevis 
reservatio vi caret! : 


1°) Cum confessionem peragunt sive aegroti qui domo 
egredi non valent (quod etiam prodest aegrotis religiosis aut 
aliis qui in domo sunt ubi confessarii habitant, non autem iis 
qui egredi non valent sed vere aegroti non sunt ut incarceratis 
aut parturientibus), sive sponsi (etiamsi sponsalia non contra- 
xerint) matrimonii ineundi causa; 


2°) Quoties vel legitimus Superior petitam pro aliquo 
determinato casu absolvendi facultatem  denegaverit, vel, 
prudenti confessarii iudicio, absolvendi facultas a legitimo 
Superiore peti nequeat sine gravi poenitentis incommodo aut 
sine periculo violationis sigilli sacramentalis (uti sunt gravis 
difficultas redeundi ad confessarium, periculum gravis scan- 
dali v. g. difficultas abstinendi a communione sine aliqua nota 
aut suspicione); 

3?) Extra territorium reservantis, etiamsi dumtaxat ad abso- 


lutionem obtinendam poenitens ex eo discesserit » (scii, in 
fraudem legis). 


Quinque igitur sunt casus: aegrotus egredi non valens, — sponsus 
matrimonium initurus, — facultas in determinato casu denegata, 
grave poenitentis incommodum, — recessus a territorio reservantis. 


VII. Reservationis efficacia ex monito can. 899 sufficienter 
obtinetur et simul tamen circumscribitur : 


« 1°) Statutis semel reservationibus quas vere necessarias 
aut utiles iudicaverint, curent locorum Qrdinarii ut ad subdi- 
torum notitiam, quo meliore eis videatur modo, eaedem 
deducantur, nec facultatem a reservatis absolvendi cuivis et 
passim impertiant (sed tantum selectis confessariis). 


« 2°) At huiusmodi absolvendi facultas ipso iure competit 
canonico poenitentiario ad normam can. 401, $ 1, et habitua- 
liter impertiatur saltem vicariis foraneis (i. e. decanis), addita, 
praesertim in locis dioecesis a sede episcopali remotioribus, 
facultate subdelegandi toties quoties confessarios sui distric- 


] Ex dispositione tamen speciali sacerdotes qui absolverint adhae- 
rentes « actioni gallicae » et fuerint absoluti cessante reservatione, 
intra mensem a die obtentae absolutionis vel convalescentiae debent ad 
S. Poenitentiariam recurrere sub poena excommunicationis specialiter 
S. Pontifici reservatae. 

tus, si et quando pro urgentiore aliquo casu determinato ad 
eos recurrant. 


« 3?) Ipso iure a casibus, quos quoque modo sibi Ordinarii 
reservaverint, absolvere possunt tum parochi alive qui 
parochorum nomine in iure censentur. foto tempore (etiam 
legitime anticipato aut prorogato) ad praeceptum paschale 
adimplendum utili (etiam si non ad implendum praeceptum 
confessio instituatur), — tum singuli missionarii quo tempore 
missiones (et forsan exercitia spiritualia collective tradita) ad 
populum (non ad particulare institutum, aut consociationem, 
aut coetum v. g. cleri) haberi contingat ». 


VIII. Animadversiones practicae. — la) Instructiones 
praefatae sunt normae generales secundum quas episcopi in 
sua legislatione agere debent, potius quam leges quas ipse 
Romanus Pontifex directe imponit. Et ideo si episcopi non 
mutaverint leges dioecesanas, aut novos casus reservatos 
statuant praeter normas indicatas, iis nihilominus standum est. 
At possunt applicari dispensationes indicatae can. 899 et 900 
(cfr. n. VI et VII). 


2a) Attamen hodie non amplius in Belgio sunt peccata ab 
episcopis reservata; a Concilio tamen Mechliniensi (in Actis, 
n. 205) praevidetur casus quod introduci possint. 


3a) Pro peregrinis, vagis et religiosis, qui vi jurisdictionis 
acceptae ab Ordinario loci absolvuntur, semper et unice existit 
reservatio vigens in loco confessionis. Absolvuntur enim ex 
jurisdictione Ordinarii loci in quo confitentur (can. 874, 881); 
quae iurisdictio afficitur reservatione ibi vigente, cum reser- 
vatio directe confessarii potestatem restringat (can. 893). — 
E contra parochi extra dioecesim suos subditos, a reservatis 
ab alio episcopo, possunt absolvere; atque forsan a reservatis 
proprio Ordinario, cum quidam id asserere non dubitent. 


4a) Quando poenitens peccatum reservatum accusat, statim 
confessarius inquirat utrum adsint necne conditiones omnes 
ad incurrendam reservationem necessariae. Si constat pecca- 
tum vere reservatum esse, ac simul confessarius debitis facul- 
tatibus careat, moneat poenitentem ut vel superiorem aut 
confessarium specialem adeat, vel post paucos dies redeat, 
quando videlicet necessariae facultates obtentae fuerint, quod 


' Vide supra pag. 20. 
4] 


generatim praeferunt poenitentes; — nisi tamen sit casus 
urgentior, quia tunc reservatio cessat secundum can. 900. 

Quodsi poenitens reservationem  ignoraverit, de ea est 
edocendus, ut horrorem peccati concipiat. 


5a) Absolutio a reservatis potest dari directe vel indirecte : 
directe, quando peccatum reservatum expresse declaratur apud 
confessarium qui facultatem habet absolvendi a reservatis; uti 
est etiam simplex confessarius, casu quo iuxta can. 900 reser- 
vatio cessat; 

indirecte quando .absque sacrilegio, vel non declaratur, vel 
declaratur apud simplicem confessarium qui a reservatis absol- 
vere non potest : tunc remittitur indirecte, si simul alia peccata 
declarantur a quibus poenitens directe absolvitur. 

Hinc confessarius, speciali facultate carens, qui scienter, 
absque necessitatis casu, a reservatis absolvit, graviter peccat. 
Ecclesiae leges in re gravi violando, imo suspensionem incurrit 
iuxta can. 2366: attamen absolutio valida est, si simul cum 
reservatis aliud peccatum declaratum est : directe enim abso- 
luto peccato non reservato, indirecte alia remittuntur. 


Talis confessarius simplex autem qui ita agit, sicut et ille qui absolvit 
ex inadvertentia, a casu reservato, debet hunc errorem pro viribus cor- 
rigere. Ergo debet monere poenitentem de reservatione, si facile potest, 
ut error reparetur et peccatum rursus declaretur superiori aut eius dele- 
gato ad obtinendam directam eius remissionem; secus in bona fide eum 
relinquat, cum in proxima confessione possit indirecte absolvi ab hoc 
peccato et eius, simul cum aliorum peccatorum, remissionem obtinere, 
aut et illam iam obtinuit. 


6a) Poenitens, ex inculpabili oblivione, omittens peccatum 
reservatum in confessione, apud confessarium privilegiatum 
instituta, valide absolutus est. Tenetur tamen postea in confes- 
sione manifestare peccatum omissum, sed hoc probabiliter iam 
non est reservatum. Ratio est quia confessarius privilégiais 
censetur quantum potest absolvere poenitentem rite disposi- 
tum. Ergo censetur eum indirecte absolvere a reservatione, 
quia hanc potestatem habet. 


Paulo aliter res se habet, si poenitens invalide aut sacrilege confes- 
sus est. Certum est, si ille peccatum reservatum reticuerit, illud non 
esse remissum. Sin autem peccatum reservatum manifestatum fuit, et 
nullitas aut sacrilegium ob aliam causam accidit, reservatio ipsa videtur 
esse ablata, cum habens facultatem absolvendi de illa rite iudicaverit et 
satisfactionem congruam imposuerit, quae in casu semper erit adim- 
plenda. In sequenti confessione igitur poenitens debet repetere totam 
accusationem et fateri sacrilegium commissum, sed iam a simplici con- 
fessario absolvi potest. 

Excipitur, si tempore /uMaei. sacrilege confessus est peccatum reser- 
vatum confessario simplici: nam tempore lubilaei solummodo illi poeni- 
tentes fruuntur privilegio absolutionis recipiendae a quocumque con- 
fessario, qui volunt adimplere omnia quae praescribuntur ad lucrandum 
Jubilaeum. Imprimis autem praescribitur confessio bona. 

CAPUT III 


DE USU POTESTATIS CONFESSARII 


Formalis usus potestatis confessarii consistit in remittendis 
peccatis vel iis retinendis. Remittit peccata per pronuntiatio- 
nem sententiae absolutionis: quae in sacramento se habet per 
modum formae. Dum enim poenitens materiam ponit con- 
tritione, confessione et satisfactione, sacerdos iis coniungens 
verba absolutionis, perficit sacramentum. 


Hinc dicemus : 
1) de essentia formae absolutionis, 
2) de significatione formae, 


3) de requisitis ad validitatem et liceitatem formae abso- 
lutionis. 


QUAESTIO PRIMA 


De Essentia Formae Absolutionis 


S. Th. HI. q. 84, a. 3; Opusc. 22. 


1. Thesis l. Forma conveniens et legitima est: Ego te absol- 
vo, vel verba formaliter aequivalentia, v. g. : ego tibi remitto, 
condono..., absolvatur Petrus a peccatis. — Ita decretum 
Cone. Flor. pro. Arm.; et Cone. Trid., sess. 14. c. 3. 


Probatur ex S. Thoma, III, q. 84, a. 3: 
« Cum sacramenta N. L. efficiant quod figurant.., oportet quod 
forma sacramenti significet id quod in sacramento agitur proportiona- 


liter materiae sacramenti. Unde forma Baptismi est: Ego te baptizo, 
et forma Confirmationis: Consigno te signo crucis et confirmo te chris- 


44 


mate salutis, eo quod huiusmodi sacramenta perficiantur in usu materiae; 
in sacramento autem Eucharistiae, quod consistit in ipsa consecratione 
materiae, exprimitur veritas consecrationis cum dicitur: Hoc est corpus 
meum. Hoc autem sacramentum, scii. Poenitentiae, non consistit in con- 
secratione alicuius materiae, nec in usu alicuius materiae sanctificatae, 
sed magis in remotione cuiusdam materiae scii, peccati, prout peccata 
dicuntur esse materia Poenitentiae... Talis autem remotio significatur 
a sacerdote, cum dicitur: Ego te absolvo; nam peccata sunt quaedam 
vincula.. Unde patet quod haec est convenientissima forma huius sa- 
cramenti : Ego te absolvo ». « Ergo dicendum quod ista forma assumitur 
ex ipsis verbis Christi quibus Petro dixit (Mt. XVI, 19)  Quoflcumgue 
solveris super terram » (ib. ad 1). « Quia tamen sacerdos sicut minister 
absolvit, convenienter apponitur aliquid quod pertinet ad primam aucto- 
ritatem Dei, scii, ut dicatur: Ego te absolvo in nomine Patris et Filii 
et Spiritus Sancti » (ad 3). 

Breviter: forma debet exprimere exercitium potestatis clavium seu 
potestatis remittendi peccata, ministris Ecclesiae concessae, nomine Dei 
exercendae, cuius sacramentum Poenitentiae est usus et effectus; quod 
praestat forma: Ego te absolvo a peccatis tuis in nomine Patris, etc. 


II. Thesis II. Forma debet exprimere exercitium potestatis 
clavium, seu potestatem remittendi peccata ab ipso ministro, 
sacerdote. Unde |? non sufficit forma mere deprecative; sed. 
2° si apparenter, materialiter et quoad modum loquendi ali- 
quando fuerit aut sit deprecative, saltem secundum sensum 
debet esse formaliter indicativa. 


Probatur primum: a) Forma debet indicare exercitium 
potestatis clavium, seu solvendi peccata. Petere autem non 
est solvere. Ergo non sufficit forma mere deprecativa, sed 
debet esse forma indicativa saltem quoad sensum. 


b) Pronuntiatio formae est actus iudicialis (Cone. Trid., 
sess. 14, c. 6 et can. 9). Atqui sententia iudiciaria non est 
deprecatio : iudicare enim est actus habentis potestatem; 
deprecari est actus supplicantis. Ergo idem actus non est 
iudicium et deprecatio sub eodem respectu. 


Probatur secundum: Forma secundum constructionem 
grammaticam deprecativa, secundum sensum partialiter debet 
aequivalere formae indicativae seu enuntiativae. Nam absolu- 
tio sacramentalis est sententia iudiciaria. Sed non esset 
sententia iudiciaria, nisi aliquo modo significaretur a) potestas 
iudiciaria in pronuntiante, b) huius usus, et c) actualis effectus. 
scii, ius concessum in ordine ad remissionem peccatorum. 
Ergo. 


III. Conclusiones. — Hinc 1° convenit forma expresse 
et formaliter indicativa, quae enuntiat usum actualem po- 

testatis iudiciariae in ordine ad remissionem peccatorum de 
praesenti praestitam. Nam, ut ait S. Thomas, a. 3: 


« Ista forma assumitur ex ipsis verbis Christi, quibus Petro dixit 
(Mt. XVL 19) : Quodcumque solveris super terram. Et tali forma Eccle- 
sia utitur in sacramentali absolutione » (ad 1). At « in quibusdam 
absolutionibus quae in Ecclesia publice fiunt, sicut in prima et comple- 
torio. et in cocna Domini, absolvens non utitur oratione indicativa, ut 
dicat: Ego te absolvo, sed oratione deprecativa, cum dicit: Misereatur 
vestri omnipotens Deus, vel: Absolutionem et remissionem tribuat vobis 
omnipotens Deus » (Obi. Ia). « Huiusmodi autem absolutiones in publico 
factae non sunt sacramentales, sed sunt orationes quaedam ordinatae 
ad remissionem venialium peccatorum. Unde in sacramentali absolutione 
non sufficit dicere: Misereatur tui omnipotens Deus, vel: Absolutionem 
et remissionem tribuat tibi omnipotens Deus, quia per haec verba sacer- 
dos absolutionem non significat fieri, sed petit ut fiat » (ad 1). 


2° Attamen per se valida esse potest deprecativa forma. si 
ratione circumstantiarum sufficienter ostendat ministrum absol- 


vere et remittere peccata, aut si Ecclesia hunc sensum ipsi 
adnexerit. 


Constat a) ex historia : Initio enim et per decem priora sae- 
cula, in utraque Ecclesia omnes formae quae noscuntur adhi- 


bitae fuerunt deprecativae, v. g. Deus, ei condona, eum 
absolve vel relaxa, etc. 


Quod constat ex Sacramentariis (v. g. Gelasiano) et Poenitentialibus; 
et ex concordi testimonio Patrum v .g. Ambrosii, de Spiritu Sancto. III, 
18; Hieronymi, in Ps. 28; c. Lucif., n. 5; Augustini, de Bapt.. c. Don. V, 
20: serm. 99: Leonis M., ep. 108 ad Theod. etc.; qui semper alludunt 
ad deprecativum formulae modum, nunquam ad indicativum. — A sae- 
culo autem XIO, in ecclesia latina incipit transitus a formulis deprecati- 
vis ad indicativas, ambaeque simul adhibentur ita ut deprecativae ad- 
datur formula indicativa. Usus tamen formulae deprecativae perduravit, 
ita ut initio saeculi XIII! adhuc vigeret, quod scimus ex testimonio Gu- 
lielmi Altissiodorensis, Gulielmi Parisiensis, et Hugonis Cardinalis, et ex 
ipso opusculo S. Thomae de forma absolutionis, qui defendens formam 
indicativam, id tamen simpliciter negare non potuit (c. 2 et 5). At paulo 
post, indicativa forma communiter recepta fuit; ita tamen ut preces con- 
comitantes vestigium sint antiquae disciplinae. — In Ecclesia vero 
orientali, post sacculum XIIlnl mansit forma deprecativa, et hodie manet 
apud Graecos non unitos, imo apud unitos qui versantur extra Europam, 
et in Ecclesia Coptorum Alexandrina. At plures, etiam inter Schismati- 
cos, formam indicativam ab Ecclesia latina mutuati sunt, ut lacobitae, 
Armeni. Copti, Russi, Rumeni; Item Graeci uniti qui versantur in parti- 
tus Europae, et Maronitae: Rutheni vero schismatici forma utuntur 
quae est simul deprecativa et indicativa. 


b) ratione: Formula deprecativa. cum intentione absol- 
vendi, et ratione adiunctorum. scii.: causa cognita, ab eo qui 
potestatem habet remittendi, et habetur ab omnibus ut iudex 
qui vere remittit licet non propria sed Dei auctoritate, suffi- 

cienter ostendit (sive implicite, sive etiam explicitis verbis, v. g.: 
« per ministerium meum ». aut mentione potestatis clavium 
concessae) sacerdotem esse Dei ministrum et nonnisi auctori- 
tate eius absolvere; nec impedit quod sacerdos sit iudex vere- 
que  ministerialiter absolvat, praesertim si Ecclesia ita 
praescribat vel toleret et usus sit communis Tunc sensus erit : 
« Absolutus sis seu absolveris per me, per ministerium meum ». 
Ita et formula : Benedicat vos omnipotens Detis, non a laico 
sed a sacerdote prolata, a quo petitur benedictio iuxta consue- 
tum ritum Ecclesiae, significat: Ego vos auctoritate Dei 
benedico; item absolutio a censuris saepe datur modo depre- 
cative, et tamen est actus iudicialis. Et verba: Baptizetur 
servus Christi, aequivalent formae Baptismi: Ego te Baptizo. 


Nec obstat Ecclesiam non posse mutare materiam et formam sacra- 
mentorum a Christo institutam, quia non omnes sacramentorum formae 
semper a Christo fuerunt omnino determinatae secundum uniformitatem 
materialem, sed solum secundum significationem; unde si Ecclesia ius 
habet ultimam determinationem formae definiendi, nihil prohibet quin 
forma deprecativa, cum intentione manifestata sententiam  iudicialem 
ferendi, possit esse valida. Qui autem aliter sentirent, videre deberent 
quomodo suam theoriam cum factis conciliare possent. Itaque forma 
indicativa est expressior et magis convenit potestati iudiciali. quae mi- 
nistris Ecclesiae competit, quia certum est eos non solum postulare ut 
fiat remissio sed eam ut instrumenta Dei potestative operari; sed etiam 
legitimari potest forma deprecativa, quia minister non nomine proprio 
sed nomine et auctoritate Dei remittit; unde dicit quasi imperative : Ab- 
solvat te Deus i. e. nomine Dei pronuntio quod Deus te absolvere debet. 


3° Nihilominus practice in Ecclesia latina adhiberi potest 
sola forma indicativa. Cum in Ecclesia occidentali enim iam 
a pluribus saeculis indicativae formulae usus praescriptus sit, 
merito de valore formulae deprecativae in Ecclesia latina 
dubitari potest. 


Ecclesia enim potest praescribere unam formam ut validam, et de- 
clarare potest aliam non esse legitimam, et ideo non iam habere sensum 
indicativum; potest statuere conditiones exercendi actum iudicialem et 
formam unicam authenticam : potest enim non concedere iurisdictionem 
nisi pro forma indicativa. An autem ista fuerit intentio Ecclesiae, non 
est certum, sed dubium. Unde quia id saltem incertum est, abstinendum 
est a forma deprecativa tamquam dubia * 


| Sunt et formae imperativae, sed illae reducuntur ad dcprecativas, 
si nempe dirigantur ad Deum, v. g. absolvat te Deus, indulgcat, valent: 
Deus, ei condona, indulge; aliae ad indicativas seu enuntiativas, si 
dirigantur ad poenitentem, v. g. absolvere a me, absolvere a Deo. 
i. e. Deus per ministrerium meum te absolvit. 

QUAESTIO SECUNDA 


De Significatione Formae 


I. Forma significat usum et effectum potestatis clavium, 
i. e. remissionem ipsius peccati seu culpae a ministio factam, 
ita ut sensus sit: ego vere remitto tibi culpam. — Quod 
indicat definitio Conc. Trid., sess. 14, can. 9; unde « res et 
effectus sacramenti, quantum ad eius vim et efficaciam 


pertinet, reconciliatio est cum Deo » (Conc. Trid.. sess. 14, 
c. 3). 


II. Igitur sensus formae non est: 


1° Ostendo vel declaro te absolutum scii, in facie Ecclesiae. 


Ita contra Protestantes, qui dixerunt peccatum remitti sola fide, non 
vi sacramenti, et absolutionem « non esse actum iudicialem, sed nudum 
ministerium pronuntiandi et declarandi remissa esse peccata confitenti, 
modo tantum credat esse absolutum », quod a Trid. (can. 9) expresse 
fuit damnatum. Et contra Petrum Lombardum et alios veteres qui idem 
asserebant, sed sensu valde diverso, cum admittebant assistricem Dei 
virtutem operantis per se solam interius quod exteriori absolutione signi- 
ficatur, quin veram causalitatem instrumentalem ministro vel eius sen- 
tentiae tribuebant quantum ad remissionem peccati, sed solum quoad 
remissionem in facie Ecclesiae; quod tamen cum doctrina Conc. Trid. 
non satis cohaeret. 

Et sane a) sacramenta efficiunt quod figurant; atqui Poenitentiae 
forma significat remissionem peccati; ergo eam efficit. Sicut ergo forma 
Baptismi: ego te baptizo, non significat: ostendo te ablutum, sed abluit; 
ita forma Poenitentiae non solum ostendit hominem absolutum, sed 
absolvit (MI, q. 84, a. 3, ad 5); 

b) secus enim potestas clavium enervaretur: frustranee data fuisset 
Apostolis si nihil possent nisi ostendere, cum omnis doctus et prudens 
(discussione conscientiae) id facere posset. 


2° Nec sensus est : absolvo te a poena, uti interpretati sunt 
Richardus a S. Victore et quidam scholastici, ac Baius. 


Nam a) est contra sensum obvium formae et Ioh. XX, 22: a peccatis; 
b) iuxta Conc. Trid., sess. 6, c. 15. poena aeterna una cum culpa remit- 
titur; ergo si forma non remittit culpam, nec remittit poenam aeternam; 
c) iuxta idem Conc., sess. 14, c. 1, sacerdos habet potestatem ad re- 
conciliandos fideles post Baptismum lapsos; reconciliatio autem fit per 
remissionem culpae et non solius poenae (cfr. prop. 57 et 58 Baii damn.). 
Et d) tunc « non exigeretur voluntas suscipiendi effectum clavium ad 
culpae remissionem, sicut non exigitur votum suscipiendi alia sacramenta 


quae non ordinantur ad culpae remissionem sed contra poenam » (Suppi, 
q. 18, a. 1). 

3° Nec sensus est : absolvo te ab obligatione iterum peccata 
subiiciendi clavibus, uti habet S. Bonaventura, IV Sent., dist. 
18, p. l, a. 2, q. 1 


Nam a) est contra sensum obvium formae et Ioh. XX. 22: solvere 
a peccatis; b) absolutio a confessione venialium, vel peccatorum iam 
remissorum, iam nullam haberet significationem et non valeret. 


4? Nec sensus est: ego do tibi gratiam de se remissivam 
peccati, ut ait Suarez, de Poen., disp. 19, sect. 2. n. 13-20. 


Nam verba directe significant remissionem peccati et solum indirecte 
gratiam, quia in praesenti ordine non remittitur gravis offensa sine in- 
fusione gratiae. Verba scii, ex se, id est ex institutione humana, non 
directe significant gratiae collationem, quamvis eam producant ex in- 
stitutione Christi secundum significationem sacramentalem. Sensus ergo 
potius est: ego tibi remitto peccata per infusionem gratiae. — Cui non 
obstat quod tunc remissio antecedit infusionem gratiae. Nam remissio, 
ut cessio iuris divini ad aversionem, ratione praecedit infusionem gratiae, 
et hanc consequitur ablatio seu expulsio peccati. 


III. Verus sensus formae est: ego iudicialiter tibi sacra- 
mentum (seu signum practicum sacrum, vel titulum et causam) 
absolutionis (i. e. remissionis) impendo, ut habet S. Thomas, 
q. 84, a. 3, ad 5, et in opusc. de forma absolutionis, c. 3; a. v. 
iudicialiter facio ut tibi debitum sit quod a peccato libereris. 
Unde verificatur sensus absolutionis, etiam si quis iam sit 
in statu gratiae, vel si ex defectu subiecti gratia non confera- 
tur. 


QUAESTIO TERTIA 


De Requisitis ad Validitatem 
et Liceitatem Formae Absolutionis 


l. Ad validitatem formae requiruntur verba essentialia : 
Absolvo te, et probabiliter etiam : a peccatis. 


1° Certo requiruntur : Absolvo te, quia effectum sacramenti, 
modum iudicialem quo efficitur, et subiectum recipiens satis 
declarant. 

2° Probabiliter etiam : a peccatis, quia verba : absolvo te, 
non satis determinata sunt et possunt intelligi de absolutione 
a censuris vel a poenis, quamvis tamen probabiliter ex ipsa 
praevia peccatorum confessione res sufficienter indicetur; in 
praxi autem addenda sunt quia in ministratione sacramentorum 
faciendum est quod est tutius : quod si omissa fuissent, forma 
foret repetenda sub conditione. 


3° E contra, essentialia non sunt: ego, in lingua latina, et 
fuis, quia sufficienter includuntur in: absolvo te; pertinent 
tamen ad integritatem formae. 


4° Nullo modo requiruntur verba : in nomine Patris, et Filii, 
et Spiritus Sancti, quae nec a Christo praescribuntur nec in 
antiquis formulis inveniuntur. 


Hinc a) voluntaria omissio vel substantialis corruptio verbi essentialis, 
aut verbi quod probabiliter est tale, semper est peccatum mortale, quia 
sacramentum irritat vel periculo nullitatis exponit, et poenitentem pri- 
vationi gratiae sacramentalis; 


b) absolutio sub forma aequivalenti, quamvis graviter illicita, valida 
est, v. g. si diceretur: remitto vel condono tibi; absolvo vos aut excel- 


lentiam vestram; aut absolvatur talis a peccatis, etc., quia remanet idem 
sensus et solum est mutatio accidentalis; 


c) sola omissio verborum: in nomine Patris... censetur levis trans- 
gressio legis ritualis. 


Il. Ad liceitatem, forma sedulo in Ecclesia latina a 
ministro servari debet, quae a Rituali Romano, aut a ritua- 
libus particularibus Ordinum religiosorum praescribitur, simul 


cum comitantibus caeremoniis ac precibus praecedentibus et 
subsequentibus. 


A. Secundum Rituale Romanum, de Poen. c. 2: 


« 1. Cum igitur poenitentem absolvere voluerit, iniuncta et prius et 
ab eo acceptata salutari poenitentia, primo dicit: Misereatur tui omni- 


potens Deus, et dimissis peccatis tuis, perducat te ad vitam aeternam. 
Arnen. 


2. Deinde dextera versus poenitentem elevata, dicit: Indulgentiam, 
absolutionem, et remissionem peccatorum tuorum tribuat tibi omnipotens, 
et misericors Dominus. Arnen. Dominus noster lesus Christus te absolvat; 
et ego auctoritate ipsius te absolvo ab omni vinculo excommunicationis, 
suspensionis, et interdicti, in quantum possum et tu indiges. Deinde ego 
te absolvo a peccatis tuis, in nomine Patris, et Filii, f et Spiritus 
Sancti. Arnen. 

3. Si poenitens sit laicus, omittitur verbum suspensionis. 


Passio Domini nostri lesu Christi, merita beatae Mariae Virginis, et 
omnium sanctorum, quidquid boni feceris, et mali sustinueris, sint tibi in 


remissionem peccatorum, augmentum gratiae, et praemium vitae aeternae. 
Arnen. 

4. lusta de causa omitti potest, Misereatur, etc. et satis erit dicere : 
Dominus noster /esus Christus, etc. ut supra usque ad illud: Passio 
Domini nostri etc. 


5. Urgente vero aliqua gravi necessitate in periculo mortis, breviter 
dicere poterit : 


Ego te absolvo ab omnibus censuris, et peccatis. in nomine Patris, et 
Fili, f et Spiritus Sancti. Arnen ». 


Circa quae notandum est: 1° Pia est consuetudo, non obligans sub 
peccato, ut sacerdos ante confessionem dicat: Dominus sit in corde 
tuo et in labiis tuis, ad digne confitendum omnia peccata tua, in nomi- 
ne, etc. vel saltem crucis signo benedicat ut sic « poenitens... ad- 
moneatur ut ipse flexis genibus signo crucis se muniat » (Rit. c. 1. n. 10). 


2? Caeremonia elevationis manus, a verbo Indulgentiam usque ad for- 
mationem crucis in absolutione impertiendam, non obligat sub gravi, 
sicut nec signum crucis sub absolutione; imo secundum aliquos nec sub 
levi, quod admitti potest, non tamen dum pronuntietur ipsa forma. 


3° Preces Misereatur et Indulgentiam omitti possunt in confessionibus 
frequentioribus, ut si magnus adest poenitentium concursus, aut brevio- 
ribus, ut si poenitens saepius redit, vel post absolutionem recordatur 
peccati; secus eas omittere non convenit, quamvis absque peccato fieri 
possit, quia non sunt de praecepto sed de consilio, cum Cone. Trid. 
sess. 14. c. 3, dicit quod « laudabiliter adiunguntur ». Quod consilium 
rursus inculcat Codex, can. 885: « Etsi preces ab Ecclesia formulae 
absolutoriae adiunctac, ad ipsam liberationem obtinendam non sint 
necessariae, nihilominus, nisi iusta de causa, ne omittantur ». Et idem 
valet de verbis: Passio Domini..; sunt tamen qui putant hac oratione 
omnia poenitentis opera aliquo modo participare efficaciam satisfactionis 
sacramentalis, ut etiam refert S. Thomas (Quodl. III, q. 13. a. 28), et 
propter hanc sententiam aiunt minus conveniens esse praedictam oratio- 
nem omittere. 


4? Absolutioni a peccatis ex praecepto Ecclesiae ad cautelam praemit- 
titur absolutio a censuris; quia non decet Deo reconciliari per ministe- 
rium Ecclesiae, qui prius cum ipsa Ecclesia non fuerit reconciliatus. 
Unde a) confessarius cerfo cognoscens censuram, graviter peccat si prius 
absolvit a peccatis quam a censuris, absolutio tamen est valida; b) ab- 
solutionem a censuris omittere, ubi confessarius moraliter certus est non 
adesse censuras, peccatum non est. sed nihilominus ad cautelam rectitu- 
dinis est praemittenda; c) veniale est si suspicio sit probabilis censurae. 


5? Vox suspensionis omittitur, si de laicis agitur, quippe qui suspendi 
nequeunt; at praecipitur pro illis qui sunt in Ordinibus sacris, de con- 
silio adhibenda est pro clericis. 


6? Hinc omissio voluntaria vel corruptio verbi non essentialis in ipsa 
forma, absque sufficienti ratione, est peccatum grave vel leve prout 
mutatio ipsa notabilis reputetur vel non: quamvis enim non invalidet 
sacramentum, importat tamen erga illud irreverentiam contra Ecclesiae 
de cultu sacro ordinationem. 


Sic omissio verborum: in nomine Patris... censetur levis: e contra 
mutatio verbi: absolvo in aliud aequivalens, aut omissio verborum : a 
peccatis, esset notabilis, et etiam omissio absolutionis a censuris potest 
esse gravis, ut dictum est. 

B. Haec tamen variari possunt in aliis Liturgiis, et nomina- 
tim in quibusdam Ordinibus religiosis. Six iuxta caeremoniale 
Ordinis Fr. Praedicatorum : 


« l. Forma absolutionis communiter observanda in confessione sacra- 
mentali : 


« Si teneris aliquo vinculo excommunicationis (suspensionis) et inter- 
dicti, a quo possim te absolvere : ego absolvo te, et restituo te sanctis 
sacramentis Ecclesiae, communioni et unitati fidelium. In nomine Patris t- 
et Filii, et Spiritus Sancti. Arnen. 


Misereatur tui omnipotens Deus, et dimittat tibi omnia peccata tua, 
liberet te ab omni malo, salvet, et confirmet in omni opere bono, et per- 
ducat te ad vitam aeternam. Arnen. 


Dominus noster lesus Christus, Filius Dei vivi, per suam piissimam 
misericordiam te absolvat: et auctoritate ipsius, qua fungor, ego absolvo 
te ab omnibus peccatis tuis, ut sis absolutus hic. et ante tribunal eiusdem 
Domini nostri lesu Christi, habeasque vitam aeternam, et vivas in sae- 


cula saeculorum. In nomine Patris +, et Filii t- et Spiritus Sancti f. 
Arnen. 


Passio Domini nostri lesu Christi, et merita beatae Mariae semper 
Virginis, et beati Dominici Patris nostri, et omnium Sanctorum, et quid- 
quid boni feceris et intendis facere, aut mala quae sustines, et sustinebis, 
sint tibi in remissionem peccatorum, in augmentum gratiae, et praemium 
vitae aeternae. In nomine Patris +, et Filii, et Spiritus Sancti. Arnen. 


2. Forma brevior observanda in reconciliatione, seu in confessionibus 
frequentioribus et brevioribus : 


Omitti potest Misereatur, et satis erit dicere: 


Si teneris aliquo vinculo excommunicationis (suspensionis) et interdicti, 


a quo possim te absolvere: ego absolvo te. In nomine Patris t, et Filii, 
et Spiritus Sancti. Arnen. 


Item ego absolvo te ab omnibus peccatis tuis. In nomine Patris f. et 
Filii, et Spiritus Sancti. Arnen. 


3. Forma brevissima observanda urgente necessitate in mortis periculo: 


Ego absolvo te ab omnibus censuris et peccatis. In nomine Patris f. 
et Filii, et Spiritus Sancti. Arnen ». 


III. Modus quo forma proferri debet ad validitatem requi- 
situs, est a) ut sit ore prolata, b) in praesentem directa, c) 
independenter a conditione suspensiva in futurum. 


A. Ore prolata verbis proprie dictis. De quo forsan aliquis 
dubitare posset, quia sacramentum istud institutum fuit per 
modum iudicii; ergo quod requiritur rigorose ad ferendam 
sententiam in aliis iudiciis, sufficere posset et in hoc iudicio. 
In aliis autem sufficit scriptum, nutus, et generatim quod- 
cumque signum quo valeat manifestari sententia. Ergo et in 
hoc sacramento verba proprie dicta possent non requiri; quod 

confirmatur exemplo matrimonii in quo nutus potest sufficere. 
Nihilominus verba proprie dicta ore prolata requiruntur ad 
validitatem. Probatur : 


a) Ex verbis Eugenii IV, in Cone. Hior, deer, pro Arm., docentis 
sacramenta perfici tribus, quorum unum sunt verba tamquam forma, 
quibus deficientibus non existit sacramentum. Et quamvis postea dixerit, 
de matrimonio regulariter perfici verbis, ita indicans posse aliquando 
fieri sine verbis, haec tamen exceptio non apponitur nisi pro matrimonio 
et ita confirmat regulam; imo dicitur forma poenitentiae esse verba ab- 
solutionis quae sacerdos profert, cum dicit, quod de solis verbis proprie 
intelligi potest. 


b) Item ex Cone. Trid. dicente sess. 14, c. 3: « sacramenti Poeniten- 
tiae formam... in illis ministri verbis positam esse: Ego te absolvo, etc. » 


c) Ratio desumitur ex institutione Christi quam Traditio et consuetudo 
Ecclesiae perpetuo manifestavit in facto et doctrina. 

Discrimen autem cum matrimonio est: a) quod non novum quid in- 
stituit Christus Dominus quasi sacramentum, sed ipsum matrimonium 
elevavit ad dignitatem sacramenti; b) in matrimonio ad hoc requiruntur, 
verba ut comparti innotescat consensus; in aliis autem sacramentis non 
ad hoc requiruntur verba; c) matrimonium est ex natura sua pro omni- 
bus etiam mutis, ideo non requiruntur verba ad valorem; quoad poeniten- 
tiam ex natura sua non est inconveniens quod muti non possint absol- 
vere. 


Hinc in praxi: 1. sententia opposita, quae olim fuit plurium, non 
habet fundamentum; 


2. unde non est attendendum ad hoc, quod ait Sporer, in casu extre- 
mae necessitatis sacerdotem mutum posse, deficiente omni alio sacerdote, 
absolutionem nutu vel scripto dare; 


3. attamen necesse non est ut verba audiantur, sed sufficit ut sint de 
se audibilia; imo prudentia potius postulat ut non alta, sed submissa 
voce proferantur, ne circumstantes advertere possint quemdam absque 
absolutione dimitti. 


B. In praesentem directa. Verba: te absolvo, supponunt 
poenitentem esse moraliter praesentem. Praesentia autem 
moralis ea est, intrà quam homines, altiori voce loquentes. 
inter se loqui et audiri possunt et solent; quod S. Alphonsus 
cum aliis multis putat certo extendere posse ad 20 circiter 
passus, praesertim ubi poenitens nondum est egressus ab 
aspectu confessarii; si vero distantia sit maior, vel si confes- 
sarius et poenitens sint in diversis cubiculis omnino separatis, 
absolutio dubia erit, et ideo ab ea. extra casum extremae 
necessitatis, est abstinendum, quia in tali dubio faciendum est 
id quod est tutius. Hinc in praxi : 


1. Si poenitens a confessionali exeat antequam absolutio data fuerit, 


tuto potest absolvi si certo cognoscatur intra paucos passus esse; quod 
ad 20 circiter potest extendi, si a confessario adhuc videatur; secus 

benigne ad confessionale revocetur. Quod si iam longe absit nec inveniri 
possit, res committatur Deo; postea autem, si ad confessionem redeat, 
moneatur ut de omnibus suis peccatis etiam praeteritis doleat, et absol- 
vatur. 


2. Absolvi potest moribundus iam e porta cubiculi. 
3. In praelio multitudo militum absolvi potest, quamvis quidam mul- 


tum distent, quia efformant unum quid morale et hac ratione omnes sunt 
sufficienter praesentes. 


4. In casu necessitatis absolvi possunt (sub conditione] ii omnes qui 
aliquo sensu percipiuntur etiam in confuso, v. g. e tecto ruentes, laben- 
tes in flumen vel mare, in incendio iacentes, etsi a longe tantum aspician- 
tur, dum aliquo modo probabile sit illos moraliter esse praesentes, quia 
aliquo. modo sensibili coram confessario adsunt. 


C. Independens ab omni conditione suspensiva in futurum. 
Sacramenta enim statim operantur effectum suum quem 
possunt, neque est in potestate ministri suspendere in futurum. 
Tempore enim quo sacramentum confertur, effectus non pro- 
ducitur, cum incerta sit conditionis exeeutio, et suspensa 
remaneat sacerdotis intentio quae requiritur ad validitatem 
sacramenti; tempore autem quo conditio verificatur, iam non 
existit sacramentum, nec proinde effectum producere valet. 
Hinc : 


1. Invalida est absolutio sub conditione de futuro incerto, v. g. ab- 
solvo te si infra mensem restitueris. 


2. E contra sub conditione de praesenti vel praeterito valet, si verifi- 
catur conditio, v. g. absolvo te si vivis, si es capax, si restituisti, si te 
non absolvi, etc. Haec enim effectum non suspendit, nam verificata con- 
ditione, absolutio est reipsa absoluta, ac proinde eodem modo ac haec 
valet et statim suum effectuum producit. 


IV. Corollaria. — Exinde deduci possunt practice corol- 
laria : 


1° Illicitam esse et invalidam absolutionem, sive per litteras 
sive per internuntium datam absenti, etiam hoc modo confi- 
tenti’, tum quia non fit verbis vocalibus, tum quia non fit in 
praesentem. 


| Id admiserunt olirn plures ut Petrus Paludatius, Adrianus, Sylves- 
ter, quorum sententia secundum P. Soto teneri potest. loannes a S. 
Thoma pro ipsa insuper affert L Medina, de conf. 9; et Navarrum, 
Summa c. 21, n. 30. Contra eam stant Caietanus et Ledesma et genera- 
tim recentiores; atque adducuntur S. Thomas III, q. 84, a. 3 ad 3; 
a. 4, ad 3; et IV Sent, d. 1, q. l.a. 3, ad 3; d. 14, q. 1, a. 1, 
qc. i, ad 2; d. 17, q. 3, a. 4, qc. 3, ad 3; S. Bonaventura et S. Albertus 
M. in IV Sent; Alexander Alensis, III, q. 60, m. 1, a. 1; Richardus 
in IV, d. 17, a. 2, q. 5; Ferrariensis, c. Gent. IV, c. 72. 

Ceteroquin natura sacramenti Poenitentiae videtur exigere ut, ex 
modo quo ministratur, per se saltem possit sacerdos fieri certus de actuali 
poenitentis statu; ad quod requiritur confessio praesens et absolutio prae- 
sentis, nec internuntius gerit vices poenitentis quoad dispositionem. 
Propter quod Clemens VIII, die 20 iunil 1602, in Congregatione S. Of- 
ficii, ad minus ut falsam, temerariam et scandalosam, damnavit hanc 
propositionem : « licere per litteras seu internuntium confessario absenti 
peccata sacramentaliter confiteri et ab eodem absenti absolutionem ob- 
tinere », mandavitque ne ullo unquam casu ad praxim deducatur. Ex 
quo sequitur absolutionem non solum esse illicitam sed et invalidam, 
secus enim aliquando, saltem in extrema necessitate, ad praxim posset 
licite deduci. 


2° Invalidam quoque esse absolutionem datam absenti, etsi 
confessio facta fuerit sacerdoti praesenti, propter eadem mo- 
tiva. 


3° Item invalidam esse absolutionem datam praesenti, sed 
vi confessionis in absentia factae, et hic et nunc nullo modo 
nec in generali renovatae. Deest enim tunc materia praesens 
(scii, confessio), ac proinde absolutio non esset sacramentalis, 
utpote non informans materiam, nec magis certificatur sacer- 
dos de actuali statu poenitentis. 


Fertur quoque Clementem VIII pronuntiasse, se adductam propositio- 
nem damnasse et prohibuisse non solum copulative sed divisive, de 
absolutione et confessione seorsum; et certissime Paulus V. in Con- 
gregatione S. Officii 14 iulii 1605, declaravit decretum valere in sensu 
diviso, ita ut contrariam interpretationem e scriptis Suarez expungi 
iusserit. 


4" Unde, ut axioma solent dicere : invalidam esse absolu- 
tionem, sive a) absens confiteatur et absens absolvatur, sive 
b) praesens confiteatur et absens absolvatur, sive c) absens 
confiteatur et praesens absolvatur. 


5° Nihilominus non esse improbatam praxim | absolvendi 
moribundos sensibus destitutos, qui confessionis desiderium 
manifestarunt, de quo per adstantes testimonium habetur, ut 
declaravit Clemens VIII. 


Nam tunc adest confessio praesentis facta praesenti per adstantes. 
quasi per interpretes. Ut enim ait Billuart, de Poen., diss. 7, art. 3. 
$ IL « praesens est poenitens, praesentes adstantes, praesens confessa- 
rius, et per testimonium adstantium praesens ipsa confessio ». Poenitens 
scii, praesens est, et eius confessio moraliter continuatur et exprimitur 
ore adstantium, ita ut moraliter certus esse possit sacerdos de statu 
actuali poenitentis, cum nullo modo verisimile sit illum, stante mortis 
periculo, bonam dispositionem mutasse. 

6" Denique invalidam esse, vel saltem valde dubiam, 


absolutionem per telephonium, aut per longum canalem pho- 
neticum. 


Nam secundum modum naturalem et ordinarium colloquendi, non sunt 
poenitens et confessarius ad invicem praesentes, et aestimatione com- 
muni hominum, colloquium censetur fieri inter absentes: simplex com- 
municatio nondum est praesentia. Imo neque ipsa vox loquentis auditur, 
sed solum perfecte reproducitur; artificiosa autem translatio vocis non 
sufficit ut absolutio quae poenitentem attingit sit vere vocalis. Unde, ad 
summum, in casu extremae necessitatis, et tantum sub conditione, posset 
sic poenitens absolvi, defectu modi certioris. 


Quod si S. Poenitentiaria, | iulii 1884, quaestioni circa hoc propositae, 
rescripsit nihil esse respondendum, videtur voluisse significare : quaestio- 
nem non ad se spectare, sed ad S. Officium. 


V. Animadversio. — De validitate absolutionis sub con- 
ditione de praesenti aliquando dubitatum fuit, praesertim de 
conditione :si es dispositus. Ita olim plures Lovanienses et 
quidam alii, ut Collet, dixerunt hanc conditionem, sicut plures 
alias, obstare speciali indoli sacramenti Poenitentiae, quod est 
institutum per modum iudicii. 


Distinguebant inter conditiones facti. v. g. si vivis, si es baptizatus, 
etc. de quibus iudicare non debet confessarius, et conditiones furis, 
V. g. si es dispositus, si vis restituere, etc. de quibus iudicare debet. 
Priores generatim admittebant, quia non invalidant sacramentum; con- 
ditionem vero de qua confessarius iudicare debet, qualis est illa: si es 
dispositus, reiiciebant utpote invalidantem, quia tollit naturam iudicii, 
cum per eam confessarius supponat praecise id de quo debet iudicare et 
iudicium ferre. Unde sicut nulla esset sententia iudicis civilis super re 
litigiosa, si diceret: « adiudico tibi rem, si sit tua », ita invalida est 
absolutio si confessarius dicat: « si es dispositus, abolvo te ». Haec 
opinio iam est obsoleta. 


Sententia enim, etiam tempore disputationis, extra scholam 
Lovaniensium communissima, et nunc, post finitam contro- 
versiam, omnino communis tenet sacramentum Poenitentiae 
esse validum, si subsit conditio. Ratio est doctrina generalis : 
conditiones de praesenti non invalidate sacramenta: quia veri- 
ficata conditione, in casu dispositione poenitentis, forma condi- 


tionata aequivalet absolutae, adeoque omnia adsunt ad valo- 
rem sacramenti requisita. 


Et sane: 1) Talis conditio non tollit omne iudicium. Est enim aliquod 
iudicium dicere: si es dispositus, facio tibi ius quo debitum est ut pec- 
catum tibi remittatur et non amplius imputetur. Etiam in humanis iudiciis, 
sententia conditionata haud raro fertur, v. g. « in carcerem ibis, nisi 
infra tres dies debitum solvas », vel « ad carcerem te condemno, sed, 
si in culpam non reincidas. pro tempore a poena immunis eris », aut 

« condemnaris aut liberaris, si in tuo scrinio sit hoc vel illud documen- 
tum », quod statim a fidis hominibus inquir iubeturl ». 

2) Illa conditio non tollit naturam iudicii huic sacramento proprii. ludi- 
care debet confessarius de dispositione poenitentis; at, secundum S. Tho- 
mam, q. 17, a. 3, hoc est iudicium discretionis tantum, ut confessarius 
prudenter et licite absolvat, non autem est ipsa sententia ludicialis nec 
ad eius validitatem est necessarium. Essentia iudicii hic unice consistit 
in pronuntiatione sententiae absolutionis super reo contrito et confesso; 
— secus enim invalide absolveret qui absolvit nihil iudicans de dispo- 
sitionibus poeenitentis aut positive eum Iudicans indispositum dum tamen 
rite est dispositus; quod nemo admittet. 


3) Ad argumenta adversariorum respondetur: Disparatas est cum 
iudicio humano, a) Hoc non tribuit ius sed declarat illud et ideo nullum 
est, si fiat sub illa conditione quae praecise declarari debet, quia nil 
declarat si id quod declarare debet in conditione supponit: ita enim 
supponit id quod quaeritur; e contra sacramentum Poenitentiae tribuit 
ius, quod etiam sub conditione fieri potest. — b) ludicium humanum ab 
hominibus est execution! mandandum, et ideo oportet ut cognoscatur et 
declaretur conditionem verificari; sacerdotis sententiam Deus ipse exe- 
quitur, et ideo sufficit ut Deus noverit utrum conditio adimpleta fuerit. 
— c) Quoad exemplum allatum, negatur paritas, quia de essentia 
iudicii civilis est ut iudex pronuntiet cuius sit res: de essentia iudicii 
sacramentalis non est pronuntiare quod poenitens sit capax, dispositus, 
vivat, restituerit, etc., sed pronuntiare quod ius ei conceditur ad libera- 
tionem a peccatis. 


Quamvis conditio: si es dispositus relinquat sacramentum validum, 
non tamen videtur opportune adhibenda in praxi, imo nec generatim 
licite, ut infra dicetur c. IV, q. 2. a. 3. VIL. 


| Cfr. Lehmkuhl. Th. M. IL n. 370. qui addit: < Imo sententia 
etiam humani iudicii et in re civili aliquo. modo hanc conditionem im- 
plicite non raro habet « si modo testimonium testium verum fuerit »; 
nisi enim hac existimatione atque conditione, quae tamen aliquando falli 
potest, nitatur, iniusta atque ita nulla sit sententia... A pari, senten- 
tia sacramentalis semper nititur in hac suppositione, poenitentem verum 
dicere et vere dolere... > 

CAPUT IV 


DE OFFICIIS POTESTATIS 
CONFESSARII 


L Sicut duplex est finis in administrando sacramento 
Poenitentiae, ita et in ministro duplex distinguitur munus, 
seu officium : iudicis scii, et medici. 


1) Primarium est officium iudicis, quia essentiale est 
ministro huius sacramenti, quod institutum est sub forma 
iudicii. Cum autem hoc iudicium non sit condemnatorium sed 
liberatorium et in utilitatem poenitentis. nec solum ad prae- 
terita delenda sed et ad futura praecavenda institutum, 
2) consequenter confessarius etiam medici partes agere debet, 
vulnera eius sanando ac remedia opportuna suggerendo. 
« Sacerdos, ait sanctus Thomas (in IV Sent. D. 19, in fine 
exp. textus), debet perscrutari conscientiam peccatoris in 
confessione, quasi medicus vulnus et index causam ». Hinc 
can. 888: « Meninerit sacerdos in audiendis confessionibus 
se iudicis pariter et medici personam sustinere, ac divinae 
iustitiae simul et misericordiae ministrum a Deo constitutum 
esse ut honori divino et animarum saluti consulat ». 


Cum autem a) una ex infirmitatibus humanis et peccatorum 
causis sit ignorantia, cumque minister sacramenti teneatur 
docere accedentes ea quae necessaria sunt ad sacramentum 
valide ac licite suscipiendum, officio doctoris fungi debet 
medicus et iudex, ignorantes docendo et ignorantias depel- 
lendo. 


Similiter b) quia varia munera eo tendunt ut vitam spiri- 
tualem generent et nutriant, confessarius est poenitentium 
pater spiritualis, quod munus non fructuose exercebit nisi 
paterno affectu eos diligat (Gal. IV. 19; I Thess. II. 7). 

Hinc ab aliquibus post S. Alphonsum distinguuntur quatuor 
munera: patris, doctoris. medici et iudicis; de quibus Haine, 
Th. M. Ill, de Poen. q. 97 : qua pater viscera charitatis induat; 
qua doctor scientia polleat; qua medicus prudentia; qua iudex, 
debet servare aequitatem qua solvat et liget, non quidem pro 
suo arbitrio, sed sicut a Deo est sibi praeceptum. Quae tamen 
quatuor facile reducuntur ad duo ultima. 


IL In quovis autem munere exercendo confessarius debet 
prae oculis habere : 


1) Bonum sacramenti, ita ut magna cum diligentia huius 
validitatem et liceitatem procuret, ac honorem Dei. 


2) Bonum poenitentis, ut meliore quo fieri potest modo 
sacramentum eiusque fructum iste recipiat ad peccata prae- 
terita reparanda et futura praecavenda; nam sacramenta sunt 
propter homines. 


3) Bonum publicum, cavendo ne aliquid minus rectum in 
exercitio muneris scandalum causet aliudve malum in com- 
munitate. 


Ut autem de his omnibus ordinatim dicamus, quaerendum 
est, in tribus quaestionibus, de officiis ante actum — in actu 
— et post actum confessionis. 


QUAESTIO PRIMA 


De Officiis ante Actum Confessionis 


seu 


De Confessarii Dotibus 


Praeter potestatem ordinis et iurisdictionis quae ad valorem 
sacramenti necessariae sunt, plures in ministro requiruntur 
dotes seu qualitates, sine quibus munus suum licite et fructuose 
pro spirituali confitentium salute, exequi non posset. Con- 
fessarius itaque ad confessiones excipiendas sese praeparare 
debet, qualitates acquirendo quae necessariae sunt ad hoc 
munus rite adimplendum : ex parte intellectus speculativi, 

scientiam; ex parte intellectus practici, prudentiam; ex parte 
voluntatis, bonitatem vitae. Ita Rit. rom. tit. 3, c. 1. n. 1. 


Articulus 1 


De Scientia Confessarii 


1. Confessarius tenetur sub gravi, extra casum necessitatis, 
eam scientiam habere quae ad suum munus rite subeundum 
requiritur et est competens; non eminens scii, sed mediocris 
qua possit casus solvere qui communiter occurrunt in loco 
ubi confessiones audire solet, et de difficilioribus saltem 


prudenter dubitare, ut libros vel alios doctiores consulere 
valeat. 


Probatur : Deficiente enim hac scientia, proximo ac mora- 
liter certo periculo se exponit munus suum male explendi, 
cum iniuria sacramenti et poenitentium damno. Nam, ut 
minister debet sacramenti validitatem et integritatem procu- 
rare; ut doctor, ignorantes instruere de officiis tenetur; ut 
index, de peccatis, — dispositionibus. — obligationibus ur- 
gendis poenitentium debet iudicare: ut medicus, causam 
spiritualium morborum investigare ac opportuna remedia pro- 
ponere debet. Quae omnia certo requirunt scientiam non 
parvam; qua deficiente, sacramentum nullitati exponitur aut 
defectibus, et poenitentes detrimentum in re gravissima 
patiuntur, iuxta illud (Mt. XV, 14) : « Caecus autem si caeco 
ducatum praestet, ambo in foveam cadunt ». — Hinc 
S. Alphonsus, Pr. Conf. n. 18: « Affirmo in statu damna- 
tionis esse eum confessarium qui sine sufficienti scientia, ad 
confessiones excipiendas se exponit ». 


Dicitur A) mediocris, qua casus solvere possit communiter 
occurrentes; scii, a) ut minister tenetur scire 1) quae spectant 
ad essentiam et effectus sacramenti Poenitentiae, ad eius 
validitatem et licitam administrationem et susceptionem; — 
b) ut index et doctor : 2) principia discernendi inter mortalia 
et venialia tum in genere tum in singulis praeceptis; 3) quae 
spectant speciem, numerum, circumstantias peccatorum neces- 
sario declarandas; 4) quae spectant ad restitutionem famae 
et bonorum; 5) casus reservatos et censuras frequentius 
occurrentes; 6) impedimenta matrimonii et obligationes sta- 

tuum: — quae omnia impossibile est scire, nisi cognoscat 
principia generalia scientiae moralis de actibus humanis, 
conscientia, peccatis et legibus; — c) ut medicus: 7) radices 
et occasiones peccatorum et opportuna remedia; 


B) in loco ubi confessiones audire solet : non enim eadem 
scientia in omnibus confessariis requiritur, sed maior vel minor 
pro locorum, temporum ac poenitentium diversitate. Ita v. g. 
maior requiritur in civitate quam in remoto pago, ad quoslibet 
fideles diversarum conditionum audiendos quam pro fidelibus 
eiusdem status et conditionis; 


C) extra casum necessitatis : nam, si urgeat necessitas, non 
solum extrema, sed etiam gravis, confessarius minus doctus 
licite confessiones excipit, cum plerumque ignorantia confes- 
sarii non validitati sacramenti, sed solum eius integritati vel 
fructuosae eius administration! obstet; imo in casu verae neces- 
sitatis, non semper illicitum est administrare sacramentum cum 
periculo ne mancum aut invalidum maneat. Sacerdos autem, 
qui timet ne sacramentum nullum sit, conditionaliter tantum 
absolvere potest. 


11. Corollaria. — Ex praedictis theologi deducunt sequen- 
tia : 


1) In confessario non sufficere naturales dotes ingenii 
aut sanum sensum seu naturale iudicium. Sufficit quidem ad 
prima principia moralia cognoscenda, non autem ad ultimas 
horum conclusiones; nec multum iuvat ad detegendas leges 
positivas circa vota, iustitiam, sacram ministrationem, juris- 
dictionis ambitum et limites, casus reservatos, matrimonii 
impedimenta ac dispensationes, aliaque huiusmodi. Insuper 
naturale et sanum iudicium, quod ad principiorum et regu- 
larum applicationem necessarium est, non parum iuvatur 
theologiae studio, ubi invenire est monita et consilia practica, 
quae sensus communis sapientium per plura saecula elaboravit 
ac digessit. ludicio sano careret qui aliorum prudentium sa- 
pientiam contemneret. 


2) Nec sufficere experientiam solam : haec enim scientiam 
non supplet sed tantum iuvat. Multum scii, prodest ad inte- 
riores poenitentium dispositiones scrutandas, necnon regulas 
applicandas secundum varias locorum, temporum ac perso- 
narum circumstantias; sed non praebet cognitionem princi- 

piorum et regularum. Unde qui soli experientiae innituntur, 
necessario committunt errores multos. Accedit quod ex tot 
rebus tam diversis et inter se disparibus, praesertim ex iis 
quae positiva lege praescribuntur, et rarius occurrunt, multae 
facillime e mente decidunt, nisi saepius in mentem revocentur. 


3) Peccare graviter sacerdotem, qui dum certo noverit sibi 
competentem scientiam deesse, munus confessarii accipit, etiam 
si ex sola charitate vel obedientia; — nec sufficit semel subire 
bonum examen, sed tenetur scientiam studio conservare, imo 
augere, propter novos casus occurrentes, novas leges positivas, 
novas decisiones, v. g. Congregationum romanarum. Neque 
eum excusat approbatio ab Episcopo data, cum haec supponat, 
sed non suppleat scientiam; quamvis tamen in dubio utrum ista 
desit vel non. iudicium Episcopi sequi possit. 

4) Item graviter peccare episcopum, qui confessarium 
probaret quem sciret esse ignarum, quia sic eius peccato 
cooperaretur, — quamvis tamen excusari possit si minus 
idoneum approbet in casu necessitatis, v. g. pro locis exiguis 
et remotis, quando doctiorem invenire nequeat: melius enim 
est pro fidelibus indoctum habere confessarium quam nullum. 


Quo casu episcopus illum monere tenetur de obligatione quam- 
primum comparandi scientiam competentem. 


5) Item graviter peccare poenitentem qui de industria eligat 
ineptum confessarium, si ita se exponat gravi damno spirituali, 


cum praeter damnum quod patitur, est causa quod sacramentum 
indebito modo ministretur. 


6) Sub gravi teneri seminariorum alumnos, qui sacro mi- 
nisterio destinantur, diu ac serio theologiae studio incumbere, 
non solum dogmaticae sed etiam morali, ut ad confessam 
munus exercendum idonei efficiantur. 


7) Item peccare confessarium qui per longum tempus 
negligat studium theologiae moralis, si memoriter non teneat; 
et quidem facile graviter, si se exponat proximo periculo 
committendi graves errores et nocendi poenitentibus!. 


| Benedictus XIV asserere non dubitat. Inst. XXXII, n. 4 « aliquos 
nempe sacerdotes qui initio praeclarissime Confessarii munus accepe- 
rint, inde post diuturnum tempus omni studiorum cura neglecta, pristi- 
nam moralis theologiae scientiam amittere, ita ut qui in eiusmodi arte 
peritissimi fuerant, tandem exigua confusaque ipsius artis scientia 
primisque rudimentis instructi, vix inter tyrones adnumerentur ». 

' Scribit S. Alphonsus (Praxis Conf. m. 17): « Labia sacerdotis 
custodient scientiam, et legem requirent ex ore eius (Malach. II, 7). 


62 


IH. Animadversiones. — 1) Ne committantur errores quando 
difficiles occurrunt casus, non expedit eos statim solvere, sed dicendum 
est poenitenti ut det tempus rem maturius considerandi ac libros et doc- 
tiores consulendi; qui tamen interea absolvi potest, dummodo decisioni 
dandae obedire paratus sit vel doctiorem adire confessarium. 


2) Item neo-confessarüs valde utile est, etiam quando casum statim 
solvere debuerunt, de eodem libros ac perltlores consulere, ut statim 
cognoscant utrum recte egerint necne: ita enim defectus admissi reparari 
possunt et futuri errores praecaveri. 


3) Item hic maxime commendandae veniunt conferentiae ecclesiasticae 
de re theologica dogmatica et morali. 


Confessario, ut doctoris officio rite fungatur, opus est, ut bene sciat 
legem ; qui enim eam ignorat non potest alios docere. Sed hic adver- 
tendum est id quod scribit S. Gregorius, nempe officium  dirigendi 
animas per viam salutis aeternae esse artem artium: Ars artium re- 
gimen animarum. Et S. Franciscus Salesius dicebat officium audiendi 
confessiones esse omnium maximum et difficillimum. Revera ita est. 
Est omnium maximum; quia est omnium scientiarum finis, qui nihil 
alium esse debet quam salus aeterna; estque omnium difficillimum. 
dum primo, confessarii munus requirit omnium scientiarum, omnium 
officiorum, atque artium notitiam ; secundo, quia scientia theologiae 
moralis complectitur tot materias inter se diversas; tertio, quia in 
magna parte constat ex tot legibus positivis et sacris canonibus quorum 
intelligentia debet accipi secundum suam veram significationem : prae- 
terea qualibet harum legum redditur difficilis, cum ratione circum- 
stantiarum quae casus dissimiles efficiunt, resolutiones variandae sint. 
Quidam, qui eruditos et theologos magnae notae se iactant, moralistas, 
quos casuistas (nomen ignominiae apud eos) appellant, dedignantur ne 
cursim quidem legere. Dicunt hi sufficere, ut confessiones rite excipi 
possint, principia generalia moralis callere; illis enim posse resolvi 
(aiunt) omnes casus particulares. Quis negare potest, omnes casus 
particulares esse his principiis resolvendos; sed totum opus, et totus 
labor est in adaptando ad casus particulares, tam diversis circumstan- 
tiis irretitos, principia huiusmodi, utque discernatur quodnam  princi- 
piorum occurrentibus circumstantiis congruat; nequit id fieri sine 
magna discussione rationum quae pro utraque parte adsunt. Et hoc 
est illud quod moralistae effecerunt, dum elaborarunt in explicando a 
quibus principiis multi casus particulares resolvi deberent. Praeterea, 
hac nostra tempestate, ut dictum est, adsunt tot leges positivae, tot 
bullae, tot decreta, quae nequeunt sciri, nisi casuistae legantur, qui ea 
collegerunt, et prout varietas materiarum postulat, ibi opportune illa 
inveniuntur; ideoque, quo recentiores hi moralistae sunt, eo antiquis 
utiliores. lusta ratione motus auctor Instructionum pro novis confes- 
sariis (Part, i, 18) affirmat, multos theologos quanto profundiores in 
scientiis speculativis, tanto rudiores in scientiis moralibus quae, ut 
scribit Gerson (.Tract, de orat.) omnium difficillimae sunt, et nemo 
doctus, quamtumvis sit in his versatissimus, est cui in dies nova non 
accidant; ex quo infert nunquam confessario deserendum esse theolo- 
giae moralis studium. Doctissimus Sperelli (De Episc. p. 3, c. 4) 
pariter dicit longe errare eos qui totos in scholasticae studio sc appli- 
cant, aestimantes tempus in morali frustra expendi et postea nesciunt 
distinguere lepram a lepra; qui error (subiungit) confessarios simul et 
poenitentes in aeternam perditionem trahit ». 

Articulus II 
De Confessarii Prudentia 


I. Scientiae accedere debet prudentia, i. e. sapientia prac- 
tice quae ordinat optima media ad finem. Maxime enim 
necessaria est confessario, ut sciat in praxim deducere prin- 
cipia et generalia praecepta applicare secundum personarum 
et adiunctorum conditionem, ita ut nec per excessum nec per 
defectum peccet, nec in laxitatem nec in rigorem impingat, 
sed tuto ad vitam honestam christianam, et perfectionem ac 
vitam aeternam ducat. ludicis enim et medici est ea recte 
aptare quae ad causas iudicandas vel morbos curandos requi- 
runtur; confessarius autem est iudex et medicus animarum; 
ad hoc ergo requiritur ut cognoscat indolem poenitentis et ut 
diversos poenitentes tractet non eodem modo, sed pro diversa 
eorum indole et conditione. — Insuper non raro occurrunt 
casus difficiles quorum circumstantiae in infinitum variari 
possunt, et in quibus recte procedere nequit confessarius, nisi 
prudentia eum dirigat. 


Debet autem esse prudens tum erga poenitentem, tum erga 
seipsum, ut neutri noceat; tum erga rempublicam christianam 
ne, cum detrimento religionis, scandalum praebeat, sed pro 
viribus bonum publicum procuret. 


A. Erga poenitentem debet esse prudens |) quantum ad 
contritionem, ut motiva contritionis proponat iuxta singulorum 
ingenium, indolem et peccata; et non nimis facilis sit ad indi- 
candum quod poenitens sit contritus, neque nimis rigidus, sed 
ex indiciis et circumstantiis aequum iudicium ferat; 


2) in confessione: a) in iudicio de actionum moralitate, ut 
non obiectum solum, verum et circumstantias subiectivas, 
cuiusvis dispositiones ac conscientiam respiciat, quae saepius 
speciem vel gravitatem immutent; 


b) in interrogationibus, quae nullo modo immodicae, indis- 
cretae aut intempestivae, indoli tamen, aetati et conditioni 
cuiusque adaptari debent, ad cavendum scii, ne simplices et 
innocentes ignota peccata doceat, et in tentationem inducat, 
aut poenitentibus offendat; et nihilominus sufficientes sint ad 
detegendum vulnera latentia ac morborum spiritualium causas, 
Occasiones et gravitatem; 


c) in consiliis praebendis et instructionibus, monendo poe- 

nitentes ignorantes vel relinquendo illos in bona fide, prout 
bono poenitentis generatim expedire cognoscat; 


d) in perfecta libertate relinquenda adeundi alium confes- 
sarium; 


3) in absolutione, ut recte discernat poenitentis dispositio- 
nem vel indispositionem, et ut absolutionem deneget, concedat 
vel differat prout saluti eius expediat, potissimum cum occa- 
sionariis et recidivis; 

4) in satisfactionibus, ut salutares et convenientes imponat, 
accomodatas qualitati peccatorum, magis autem bono poeni- 
tentis; item ut opportuna remedia suggerat accomodata 
peccatis, imprimis tollendo peccatorum causas; 


5) in consectariis adiunctis confessionis: a) in corrigendis 
propriis erroribus; et b) in custodiendo sigillo, ita ut caveat 
omne periculum quod directe vel indirecte aliquid reveletur, 
et quidem ita stricte ut in dubio agat id quod est tutius: imo 
c) in abstinendo ab omni verbo de aliorum confessariorum 
defectibus. 


B. Erga seipsum : |) in exquirendis circumstantiis peccato- 
rum, praesertim contra castitatem, ne istis modis valde minutis 
in seipso tentationem excitet; 


2) in vitando feminarum aspectii, praecipue iuniorum: 


3) in agendo caute cum feminis, etiam spiritualitati deditis 
aut ad perfectionem tendentibus, vitando nempe superfluas 
confabulationes aut familiaritatem, munuscula non recipiendo, 
sine necessitate eas domi non invisendo, rigidum et austerum 
potius quam suavem seipsum exhibendo, etc. 


C. Erga retnpublicam christianam : quamvis enim confes- 
sarius ratione officii sui teneatur principaliter incumbere bono 
poenitentis, cum tamen sacramenta sint propter Ecclesiam et 
ipse minister sit constitutus propter bonum Ecclesiae, non 
solum bonum privatum sed etiam pro posse ab ipso est procu- 
randum bonum publicum, cui non est nocendum et cui bonum 
privatum poenitentis est subordinandum, ut monet S. Alphon- 
sus, Th. M. 1. VI. n. 615. 


II. Regulae prudentiales praecipuae a confessario servan- 
dae traduntur sequentes : 


la Confessarius, antequam confessiones excipiat, semper 

pia oratione imploret Dei auxilium, cuius ministerio fungitur 
et cuius adiutorio indiget. 


2a Si casus difficilis occurrat, ne sit praeceps in definiendo, 
sed omnes facti circumstantias diligenter inquirat nec interro- 
gatus inconsiderate respondeat, — sed attente ac mature omnia 
penset, ac etiam, si opus fuerit, tempus petat ad deliberandum 
et virum doctum consulendum. 


3a Aequaliter devitet nimiam laxitatem et nimium rigorem, 
sed haereat in sano et tuto medio. 


4a In seligendis, pro directione poenitentis, opinionibus, 
ante omnia inquirat quid exigat bonum spirituale poenitentis; 
nec tamen rigidiores imponat, nisi necessarium sit ad vitan- 
dum proximum periculum peccati formalis. 


5a In casibus perplexis confessarius faciat id quod, attentis 
omnibus circumstantiis et invocato Dei lumine, credit esse 
faciendum; nec postea sit inquietus, quia, si forsan erraverit, 
equidem prudenter processit, ideoque apud Deum iustificatur. 


III. Media ad acquirendam prudentiam necessaria, indicari 
possunt, conformiter ad doctrinam S. Thomae de natura et 
partibus prudentiael : 


1) Puritas intentionis, scii, solum desiderium placendi Deo 
et homines ad salutem perducendi. Prudentia enim semper 
supponit rectum appetitum finis. Unde eo maior erit pruden- 
tia, quo maior erit charitas. Et sane, quo magis homo flagrat 
desiderio boni, eo magis industrius est in excogitandis mediis 
illud obtinendi, cautus in eligendis aptioribus, solers ne quid 
praetermittat quod in rem suam convertere possit, generosus 
ut obvias superet difficultates et quod decreverit exequatur. 
Confessarius itaque omnem affectionem hominibus placendi 
aut commodo proprio studendi abiiciat. 


2) Acquisitio cognitionis necessariae, scii, a) studio scien- 
tiae moralis, qua cognoscuntur regulae et principia applicanda: 
b) experientia diuturnae praxis, quae maximum adiumentum 
est ad iudicandum de iis quae ut plurimum accidunt, et de 
modo melius interrogandi, de modo poenitentes monendi, aut 
in bona fide relinquendi, de modo eos disponendi, indulgentius 
aut rigorsius tractandi, remedia inveniendi, etc.; c) docilitate 
mentis, qua confessarius. de seipso diffidens, expetat scien- 


| H-I, q. 47, a. 6-8; q. 48 ct 49. 

tiam. experientiam et consilia aliorum : quod iunioribus omnino, 
imo quandoque omnibus est necessarium. 


3) Intellectus perspicacitas et rectitudo iudicii. qua scii. : 
a) recte consideretur negotium cum suis circumstantiis prout 
revera est: b) praecise iis principiis solvatur quae applicanda 
sunt; c) et quidem recta deductione applicatis. 


4) Circumspectio et cautio, ut ponderentur etiam variae 
circumstantiae personarum vel et impedimenta externa, quae 
omnia possent media reddere inefficacia. iudicium labile, con- 
silium inopportunum. 


5) Sollicitudo, ut in omnibus diligentia adhibeatur debita, 
et praesertim in providendo de emendatione peccatoris in fu- 
turum et de stabili eius reconciliatione cum Deo. 


Articulus III 


De Confessarii Bonitate vitae 


I. Praeter scientiam et prudentiam requiritur quoque bo- 
nitas seu honestas vitae. Quae non solum consistit in statu 
gratiae, qui ad vitandam sacrilegam sacramenti ministrationem 
regulariter est necessarius, et ideo in eo qui confessiones 
audire solet ordinario requisitus, nec occasioni proximae 
exponendus; — sed et in complexu virtutum quae ad munus 
confessarii rite obeundum desiderantur, tum ut ipse peccatorum 
ulcera tractando non contaminetur, tum ut alios in via sancti- 
tatis dirigere possit. 

Praecipuae autem virtutes confessario necessariae recen- 
seri solent : 


1) Supernaturalis zelus animarum, quo ex sincera charitate 
erga Deum et proximum soli honori Dei et saluti proximi unice 
consulat ac totum se impendat, et poenitentes speciali dilec- 
tione paterna diligat tamquam spirituales filios Dei sibi com- 
missos ad vitam aeternam  perducendos, tamquam fratres 
Christi, huius sanguine redemptos ac eius virtutibus informan- 
dos. Ad quod requiruntur : paterna gravitas quae reverentiam 
exigit, et qua nihil appareat in vultu, corporis gestu, sermone, 
quod non deceat virum maturum, exclusa omni affectione 
nimis sensibili; — et mansuetudo qua, sine ulla taedii, irae, 
impatientiae aut stuporis manifestatione, benignum et suavem 

se omnibus ostendat, induens viscera misericordiae, non solum 
quando interrogat, instruit, monet, disponit, sed etiam quando 
corripit, bonitatem coniungens firmitati. Quare 


a) non refugiat a molestiis ministerii ob poentitentium 
multitudinem vel ruditatem, aut ob peccatorum molem; 


b) non praeferat divites et nobiles pauperibus et rudibus, 
devotas aut devotulas mulieres viris graviore delicto oneratis, 
sed omnes paterno affectu amplectatur, maxime autem mise- 
riores ac graviorum peccatorum reos; 


c) et si magnus adsit poenitentium numerus, ne tamen plus 
acceleret quam oportet, « ita ut pro audiendis plurium confes- 
sionibus. deficiat vel circa integritatem confessionis, vel circa 
debitam dispositionem, aut omittat illis praebere monita neces- 
saria » (S. Alphonsus, Praxis confes. n. 179). 


2) Patientia, quae maxime decet Christi ministrum, et valde 
necessaria est ad ignorantes et rudes instruendos, — ad dispo- 
nendos eos qui imparati accedunt, praesertim si sint occa- 
sionarii aut recidivi, aut multum peccaverint ac vix scintillam 
contritionis habeant, — ad benigne excipiendos eos qui pro- 
lixas instituunt confessiones (ut scrupulosos), praesertim si 
iam per longas horas sacri tribunalis sessio duraverit. — ad 


non turbandos poenitentes qui ita periculo peccata reticendi 
exponi possent. 


3) Fortitudo, ne ex vano timore ac pusillanimitate, aut ex 
partialitate, monere ac corripere omittat praesertim divites, 
nobiles ac potentes, eisque salutaria remedia praescribere; 
quapropter ne nimis facilis sit in bona fide admittenda eorum 
qui gravia sua officia negligunt. 


4) Eximia puritas ne. dum aliorum sordes mundat, ipse 
maculetur. 


5) Denique, ut omnium aliarum virtutum fundamentum 
praerequisitum : humilitas, qua peccatorem seipsum reputet, 
et misericordia Christi egentem. 


II. Animadversio. Hinc vitia opposita vitanda veniunt : 
durities — impatientia et praecipitatio — acceptio persona- 
rum — affectuosa familiaritas — vanitas et proprii nominis 
existimatio. Cfr. Aertnijs, Th. Past, n. 18 sq. 

Il. Speciatim de charitate confessarii meretur audiri 
S. Alphonsus, H. Ap. tr. 21, n. 1 sq : 


< Confessarius primo charitatem adhibere debet in benigne excipiendo 
omnes, sive pauperes, sive rudes, sive peccatores sint. Nonnulli tem- 
pus solummodo insumunt in audiendis confessionibus aliquorum devoto- 
rum aut personarum spectabilium, quia ut has a se repellant, non est eis 
tantus animus. Si tamen ad se aliquis miserabilis peccator accedat, aegre 
auditur, et conviciis oneratus arcetur; unde fit ut ille miser, postquam 
sibi maximam vim intulerit, ut ad sua peccata confitenda veniret, se 
tam aspere acceptum sentiens, odium in poenitentiae sacramentum con- 
cipiat, et desperans se posse invenire qui sibi opituletur et se absolvat 
a peccatis, in perditae vitae lubricum laxis habenis praeceps ruat, et in 
salutis desperationem incidat. 


Secus boni confessarii agunt. Cum ad se huiusmodi peccatores con- 
fluunt, benigne hos accipiunt, et quasi victor capta praeda exultant, 
perpendentes sibi sortem contigisse, animam de manibus daemonis eripere. 
Sciunt hoc sacramentum proprie non pro iustis fuisse constitutum, sed 
pro peccatoribus: etenim veniales culpae, ut remittantur, non indigent 
sacramentali absolutione, cum multis aliis modis mederi possint; sciunt 
quoque Christum protestatum fuisse his verbis: Non enim veni vocare 
iustos, sed peccatores (Mc. IL 17). Propterea confessarius charitatis 
viscera induens, quo magis animas peccatorum multitudine et atrocitate 
coinquinatas reperiat, eo magis ut Deo ipsas lucrifaciat, maiore charitate eas 
amplectitur, eisque animum praebet his aut similibus verbis: Eia, frater, 
bono animo esto, noli timere, peccata tua impavide confitere. Aperi omnia 
confidenter, nullius te pudeat. Nihil refert, si in omnes tuae conscientiae 
sinus non introspexeris: sufficit, si ad interrogata respondeas. Age Deo 
gratias, qui te hucusque ad poenitentiam expectavit. Nunc tibi mutanda 
est vita. Laetare, quia Deus certe omnia peccata, quantumvis ingentia, 
remittit, si bonam habeas voluntatem, ideoque te expectavit. ut tibi par- 
ceret. Igitur hilari animo dic omnia, nil involucris tegas. 


Charitatem deinde longe maiorem | ostendere debet in confessionem 
excipiendo. Caveat, ne se impatientem aut taedio affectum exhibeat, nec 
ostendat, admiratione se percelli de peccatis quae narrantur, modo poe- 
nitens non sit ita animo durus aut petulans, ut plura et atrociora peccata 
sine ullo rubore et sine ulla displicentia animique sensu exponeret; quia 
tunc opus habet pro viribus efficere, ut a poenitente, quanta sit illorum 
deformitas et magnitudo, percipiatur; ideoque tunc acrior requiritur cor- 
rectio, ut ipse a lethali letargo expergefiat. Verum quidem est, quod in 
actu confessionis abstinere debent confessarii a correctione facienda ne 
forte exterriti poenitentes peccata reticeant; nihilominus hoc intelligitur 
regulariter loquendo... Advertat tamen ne poenitentem exasperet, nec 
perterreat. Quapropter postquam eum, quantum opus fuerit, correxerit, 
statim ei animum faciat ad reliqua peccata confitenda, dicens: Eia, fra- 
ter, visne ab hoc vitio resipiscere? Et quoniam hoc facere es paratus, esto 
animo hilari. Itaque enarra reliqua peccata, nihil reticens. Cave, quaeso, 
ne sis sacrilegium commissurus. Hoc enim esset maximum omnium pec- 
catorum quae hucusque commisisti. Igitur dic omnia animo forti, vince 
teipsum, confitere omnia sincere: Deus enim paratus est tibi parcere. 


Deinde, in fine confessionis oportet, ut confessarius vehementiore 
ardore ac studio incumbat, ut poenitenti percipere faciat grauitatem et 
multitudinem eius peccatorum, ac miserum damnationis statum, in quo 

reperitur; sed hoc semper maxima cum charitate fiat. Verumtamen con- 
gruentius est tunc verbis gravioribus uti, ut sic melius ad bonam mentis 
frugem redire possit; nihilominus efficere debet ut poenitens intelligat 
hoc, quod ei dicitur, non ab animo irato, sed ex singulari amore et com- 
miseratione erga suam animam procedere. Quod poterit hoc modo ex- 
primi: Fili mi, considerasne vitam damnati, quam duxisti? Percipisne 
malum, quod operatus es? Quid tibi mali fecit unquam Deus tuus, quem 
tu ita perdite contempsisti? Si lesu Christo nullus tam fuisset tibi inimi- 
citior, potuisses cum illo te gerere peiorem? Sed, quaeso, animadverte, 
quis sit hic lesus. Hic est ille qui, cum esset Deus, nullius egens, factus 
est homo propter te; voluit mori in cruce, ut te de inferno redimeret. 
Ah, fili, si interim mortuus esses, si hac nocte, quo iturus fuisses? Ubi 
nunc esses? Esses in aeterno igne inferni. Quid de te factum erit, si 
vitam hactenus ductam pergas in posterum vivere? Poteris sic salvari? 
Expergiscere, et vide, nisi mores in melius mutes, iam es damnatus. 
Quid boni tot peccatis tibi collegisti?... Age, fili, averte a malo, desine 
peccare, et te totum in Dei brachia, quae ad te suscipiendum sunt 
extensa, committe; sufficit, quantum ei peccasti.. Deus enim semper 
paratus est, et propterea hoc tempus tibi impertitus est, ut avertas a 
malo et facias bonum. Oh quam bonum est amicum habere Deum... > 


QUAESTIO SECUNDA 


De Officiis in Actu Confessionis 


Confessarius quandoque debet munus suum exercere, — et 
tunc tenetur cognoscere causam. — et ferre sententiam. 

Ad munus exercendum, oportet scire ex quonam et quan- 
donam ad id obligatur. 

Ad cognitionem causae pertinet : |) ut iudex, per se poe- 
nitentem interrogare et iudicium sibi de causa efformare; dein, 
per accidens et occasionaliter, etiam 2) ut doctor, instruere et 
monere; 3) ut medicus, remedia praebere; 4) ut pater, dispo- 
nere et praeparare. 


Ad pronuntiationem sententiae, ut minister potestatem 
clavium et sacramentale iudicium exercens, debet absolutionem 
concedere, negare aut differre. 


De quibus in tribus articulis est dicendum. 

Articulus 1 


De Obligatione Audiendi Confessiones 


l. « Parochi aliique quibus cura animarum vi muneris est 
demandata, gravi iustitiae obligatione tenentur audiendi sive 
per se sive per alium confessiones fidelium sibi commissorum, 
quoties ii audiri rationabiliter petant ». Ita can. 892, 8 1. Qui 
enim curam animarum in se suscipiunt, ad hoc se obligant ex 
tacito contractu cum subditis suis, a quibus sustentationem 
vel honorem accipiunt sub conditione ministrandi sacramenta; 
et cum superiore ecclesiastico, qui non committit alicui curam 
animarum nisi sub conditione quod munera huius officii fide- 
liter adimpleat: iamvero unum ex his officiis est audire con- 
fessiones subditorum. 


Hinc, ut discimus ex tractatu de charitate, non solum 
1) in extrema necessitate, sed etiam 2) in gravi necessitate 
spirituali urgente subditorum, sub gravi tenentur, per se vel 
per alium, ministrare sacramentum etiam cum periculo vitae; 
3) in necessitate autem communi, audire confessiones eorum 
tenentur, quando ipsi rationabiliter petunt i. e. propter veram 
spiritualem utilitatem. Pastor enim debet ovibus praebere 
pabulum, non solum quando extreme aut graviter, sed etiam 
quando communiter indigent; alioquin non esset satis illis pro- 
visum. Atqui unus ex praecipuis actibus pascendi exercetur in 
sacramento poenitentiae. Quod ita tamen est intelligendum ut. 
propter legitimum impedimentum, ad modicum tempus poeni- 
tentes remitti possint : cum enim non sit urgens necessitas, lex 
non obligat cum tanto incommodo. Hinc : 


a) Graviter peccant, si declarent se nolle confessiones 
audire nisi raro et paucis diebus determinatis, v. g. semel aut 
bis quolibet mense; ac saepe se difficiles et morosos praebeant 
in excipiendis confessionibus : sic enim confessio odiosa red- 
ditur, et fideles non pauci ab eius praxi deterrentur. 


b) Si quis autem semel aut bis, extra urgentem necessitatem, 
alicuius confessionem audire renuat, etiam sine legitima 
ratione, non peccat graviter, generatim loquendo, quia dam- 
num quod infertur facile reparatur. 


c) Nullomodo autem peccat, si dimittit eos qui nimis fre- 
quenter et absque speciali ratione confiteri volunt: hi enim non 
rationabiliter petunt. 

d) Si parochus idoneos coadiutores habet, non tam stricte 
obligatur ad excipiendas confessiones per seipsum, sed per 
vicarios huic officio satisfacere potest; nisi nominatim requi- 
ratur. aut specialis necessitas poenitentis postulet ut confessio 
a parocho audiatur. Attamen omnino decet ut pastores, hac 
in re, bonum exemplum vicariis praebeant, confessiones 
audiendo quoties gravioribus negotiis non sint impediti. 


Il. « Urgente necessitate, omnes confessarii obligatione 
tenentur ex charitate confessiones fidelium audiendi, et in 
mortis periculo omnes sacerdotes ». Ita can. 892, $ 2. 


Hinc, ut scimus ex tractatu de charitate, |) si proximus 
versetur in mortis periculo, ad audiendam confessionem omnes 
sacerdotes sub gravi tenentur etiam cum sat magno incommo- 
do. pro necessitate gravi, imo cum certo periculo propriae 
vitae, pro necessitate spirituali extrema proximi; 


2) si extra mortis periculum, proximus versetur in gravi 
necessitate spirituali, confessarii iurisdictione sufficienti 
instructi et eam exercere soliti, sub gravi tenentur, deficien- 
tibus aliis, cum aliquo detrimento in bonis temporalibus pru- 
denter aestimando; — imo cum gravi incommodo, si communis 
adsit penuria confessariorum; 


3) si proximus peccator versetur in necessitate communi 
et confessionem petat, tenetur confessarius audire, dummodo 


fieri possit sine ullo incommodo nec adsit alius qui opportune 
possit adiri, 


III. Animadversio. — Ut pro simplici sacerdote vel confessario 
gravis adsit obligatio confessiones audiendi cum propriae vitae periculo, 
tria requiruntur: 1) ut necessitas spiritualis proximi sit moraliter certa 
nec proinde alius sit qui opem ferat; 2) ut pariter certa vel probabilis 
sit spes absolvendi moribundum; 3) ut ex morte sacerdotis maiora mala 
non sequantur, v. g. probabilis damnatio plurium aliorum, si non sit 
alius sacerdos in hoc loco. 


Articulus II 


De Officiis ad Absolutionem Praeviis 


I. Confessarius, Ut iudex, ex officio poenitentem quandoque 
interrogare morali diligentia tenetur, et quidem per se sub 
gravi, quoties probabiliter iudicat eum, sive culpabiliter, sive 

inculpabiliter, quaedam forsan omittere scitu necessaria ad 
absolutionem. 


Dicitur 1) quandoque, nam si ex ipsa confessione vel ex 
conditione personae poenitentis peccata ex integro et animi 
dispositiones satis cognoscere existimat, non tenetur inter- 
rogare confessarius : tunc enim interrogatio otiosa et odiosa 
fieret; unde nec rudes interrogandi sunt si videantur satis esse 
instructi et diligenter confiteri peccata sua cum numero et 
circumstantiis iuxta statum et captum eorum; 


2) morali diligentia, quia confessarius solum tenetur inter- 
rogare ad supplendum defectum poenitentis. qui ipse non 
tenetur ad diligentiam maiorem; et ceteroquin diligentia nimia 
redderet sacramentum onerosum et odiosum; 


3) per se, sub gravi: agitur enim de re gravi, utpote quae 
spectat ad poenitentis salutem et ad sacramenti reverentiam; 
quamvis possit dari tamen negligentia leviter culpabilis, ut si 
in longa peccatorum serie una vel altera interrogatio praeter- 
mitteretur. Sicut iudex perfide agit si credit testem aliquid 
tacere quod ad causam iudicandam necesse est declarari, illud- 
que interrogare omittit, ac dissimulat; sic confessarius qui in 
materia gravi deest huic officio, per se graviter delinquit. 
Quod peccatum pertinet ad genus sacrilegii. 


Probatur: a) ex auctoritate Ecclesiae, scii. ex. Cone. Lat. 
IV, cap. Omnis utriusque sexus : « Sacerdos autem sit discre- 
tus et prudens... diligenter inquirens, et peccatoris circum- 
stantias, et peccati »; et ex Rit. Rom., tit. III. c. 1. n. 16: 
« si poenitens numerum, species et circumstantias peccatorum 


explicatu necesssarias non expresserit, eum sacerdos prudenter 
interroget »; 


b) ratione : Confessarius, ut iudex. sententiam ferre nequit 
nisi causam cognoscat, scii, tum peccata, quae poenitens com- 
misit. quoad numerum, speciem, gravitatem, tum eius dispo- 
sitiones, tum etiam saepe occasiones et causas peccatorum, 
quas iste dispositus esse debet relinquere vel impugnare. Ad 
hoc autem saepe non sufficit ut poenitentem audiat, sed 
requiritur ut eum interroget : haud raro enim poenitens, prae 
ignorantia, aut oblivione, aut confusione, aut negligentia in 
examine, aut exigua doloris vel propositi dispositione, peccata 
vel saltem numerum aut circumstantias peccatorum tacet, 
saepius nil de dispositionibus dicit aut manifestat, et adhuc 


73 


minus de causis et occasionibus peccatorum. Ergo haec scire 
aliquando nequit confessarius nisi interrogando, et id tenetur 
facere quoties cognoscit vel rationabiliter dubitat aut praesumit 
poenitentem ea non satis aperire. 

De tribus itaque interrogare tenetur, quae scii, et in quan- 
tum necessaria sunt ad procurandam |) validitatem sacramen- 
ti, 2) integritatem confessionis, aut 3) correctionem seu 
emendationem poenitentis '. 


II. Confessarius, inspecta causa, ex sufficienti accusatione 
vel, si necesse sit, ex supplementaria interrogatione, Uf index, 
€X officio tenetur prudens de ea sibi efformare iudicium, 
nempe de peccatis commissis et de dispositionibus poenitentis. 


Probatur: 1° Confessarius tenetur iudicium efformare de 
peccatis, quod necessarium est ad cognoscendum quaenam 
satisfactiones aut remedia sint imponenda, et an dispositiones 
poenitentis sint sufficientes. Hinc debet iudicium ferre de 
moralitate peccatorum i. e. de eorum specie et gravitate tum 
obiectiva tum subiectiva, in quantum possibile est. Et quidem 
a) de obiectiva moralitate saltem requiritur ut, praeditus 
habituali scientia principiorum quibus gravitas et diversa 
peccatorum species distingui possit, poenitentem audiat et 
audiendo secundum dicta communia principia iudicet; b) de 
subiectiva moralitate praesumere potest esse eamdem ac 
obiectiva. nisi Sit specialis ratio dubitandi, quo casu interrogare 
debet poenitentem: c) de omnibus iudicet quantum possit 
diligentia ordinaria, nam non semper possibile est de singulis 
delictis dicere an sint talis speciei vel gravitatis, mortalia vel 
venialia, quod nec magni possunt theologi: quia saepe res in 
se difficilis est, et ceteroquin nec ipse poenitens valet semper 
dicere an plene consenserit — quodsi praedicta cognitione 
careret vel ex ignorantia de peccatis falso iudicaret, non ideo 
invalida esset confessio: d) si autem ob distractionem vel 
strepitum aut cantum quaedam peccata non audierit, oportet 
interrogare si probabile sit in istis forsan adesse materiam 
gravem; e) non tamen tenetur distincte recordari omnia 
peccata momento absolutionis, sed sufficit quod in confuso 
recordetur statum poenitentis. 


2° Confessarius quoque fenetur iudicium ferre de sufficien- 


| De modo quo in praxi interrogandum sit, vide opusculum nostrum: 
De variis poenitentium categoriis, p. i8 sq. 

ti dispositione poenitentis, quod necessarium est ad cognos- 
cendum quamnam sententiam pronuntiare debeat, scii, an 
absolutionem concedere aut denegare: — quae dispositio 
dignosci valet coniecturalibus signis, de quibus a. 3, n. III. 


Quid autem agendum sit confessario qui de sinceritate 
poenitentis dubitet aut eum noverit vel praesumat peccatum 
reticere? Resp. : Ipsi attendendum est ad principium : creden- 
dum est poenitenti tam pro se quam contra se dicenti, nisi certo 
appareat eum mentiri : iste enim est reus simul et testis, cuius 
testimonium per se valet solum in hoc tribunali et melius est 
quam quodcumque aliud, cum melius noverit ipse quam quilibet 
alius utrum peccaverit vel non, utrum peccatum commissum 
iam fuerit declaratum vel non. Hinc : 


a) si dubitetur de sinceritate poenitentis, tenetur confes- 
sarius diligenter interrogare, et hortari potest ad perfectam 
sinceritatem; sed si poenitens perseveret in sua declaratione, 
credendus est et absolvendus; 


b) si poenitentem grave peccatum commissum reticere certo 
noverit confessarius, et quidem ex experientia propria, poeni- 
tentem convincere debet, et si iste negare pergat, dimittendus 
est sine absolutione, nisi putari possit esse in bona fide, 
ignorare gravitatem culpae, aut eam iam confessum esse, aut 
iustam habere rationem reticendi; 


C) si confessarius id noverit testimonio aliorum, de peccato 
tenetur poenitentem specialiter interrogare, sed iste, si negare 
pergat, est absolvendus, nisi tamen testimonium aliorum esset 
maioris omnino auctoritatis ita ut faceret veram seu perfectam 
certitudinem; 


d) si confessarius noverit ex alterius confessione, v. g. 
complicis, uxoris, sponsae, etc., non potest illum interrogare 
nisi generaliter prout interrogare solet, et non specialiter nisi 
etiam personas eiusdem conditionis ita interrogasset; nec 
expedit a complice licentiam petere utendi notitia acquisita, 
quia in casu redderet confessionem odiosam. Poenitenti autem 
in tacendo perseverante, potest eum absolvere ac si confes- 
sionem alterius non excepisset; quia non tenetur uti scientia 
acquisita in confessione et ex alia parte sacrilegium impedire 
non potest; — imo videtur teneri absolvere (saltem sub con- 
ditione). quia secus frangeret sigillum, cum sat aperte utere- 
tur notitia confessionis ad gubernationem alterius. 


75 


S. Alphonsus tamen asserit absolutionem esse denegandam, sed oran- 
dum esse aliquatenus et negationem absolutionis esse dissimulandam : 
ex una parte, ait, sacerdos non frangit sigillum quia nihil manifestat et 
neutri gravamen causât, ex altera parte reverentiae sacramenti consulit, 
frustrationem eius impediendo. 


III. Confessarius, ut doctor, ex officio instruere tenetur 
poenitentem, quantum possibile est, de iis quae stricte neces- 
saria sunt ad sacramentum rite suscipiendum, nisi absolutio 
in aliud tempus differri possit; — imo regulariter et per se 
saltem monere de addiscendis christianis veritatibus, et prae- 
ceptis, tum communibus, tum particularibus status, quae 
poenitens cognoscere debet. 


Dicitur |) tenetur instruere seu docere quae necessaria sunt 
ad sacramentum rite suscipiendum; ergo non de omnibus quae 
poenitens scire tenetur et aliunde discere possit est instruen- 
dus, (nisi per accidens ex charitate si aliunde addiscere esset 
alicui impossibile), sed per se de omnibus quae scire tenetur ad 
sacramentum hic et nunc rite suscipiendum; — excipitur 
tamen : a) si docere hic et nunc sit impossibile et adsit extrema 
necessitas susciplendi sacramentum quod differri non possit; 
b) si absolutio in aliud tempus possit differri; 


2) de aliis veritatibus et obligationibus addiscendis solum 
tenetur monere et quidem per se et regulariter; quia per 
accidens potest non teneri si exinde maius malum (pro poeni- 
tente aut pro aliis) sequatur. 


Probatur : Minister poenitentiae |) ex officio tenetur pro- 
curare validam et fructuosam administrationem, et ideo 
doctor est ad docendum illa quae ad validam et fructuosam 
susceptionem sunt necessaria; et 2) cum sacramentum sit ad 
emendationem et liberationem a peccatis, etiam de addiscendis 
veritatibus cognoscendis et officiis implendis, ex officio (et 
non solum sicut quilibet homo ex charitate si fieri possit sine 
incommodo) tenetur saltem monere inquantum ad finem prae- 
dictum conferat, quia ex officio tenetur poenitentem abducere 
a peccato futuro et ducere in viam salutis. Quod confirmatur 
auctoritate Rit. Romani, tit. 3. c. 1. n. 14 et 18. 


Et sane, cum ad validitatem sacramenti confessarius egeat 
jurisdictione, vel est poenitentis proprius pastor, vel ex qua- 
dam delegatione locum tenet proprii pastoris. Unde ad illum 
pertinet ex officio subditos docere officia ac obligationes, et 
media ad defectus vitandos in futurum; imo, cum in ministran- 

do sacramento sit minister Ecclesiae, etiam tenetur bonum 
commune procurare si sit possibile'. 


Hinc debet 1) docere, et quidem ante absolutionem, veritates necessa- 
rias ad sacramentum hic et nunc suscipiendum, scii, illas quae necessitate 
medii ad salutem etiam probabiliter tantum sunt cognitu necessariae, et 
ilas quae pertinent ad dispositiones necessarias contritionis, confessionis, 
propositi, satisfactionis, quoad substantiam et pro captu uniuscuiusque; 


2) item monere de officiis quae ex peccatis declaratis resultant, v. g. 
quoad restitutionem faciendam, scandalum tollendum aut reparandum, 
odium deponendum, reconciliationem  quaerendam, etc.; 


3) monere de addiscendis veritatibus cognitu necessariis necessitate 
praecepti, et de officiis vitae christianae tum communibus tum particula- 
ribus status: a) si ignorantia illorum sit vincibilis vel brevi fiat, b) etiam 
si sit invincibilis sed monitionis speretur fructus, c) etiam si non speretur 
fructus sed ignorantia sit in maius detrimentum sive ipsius poenitentis 
(v. g. quia exponit periculo peccandi vel perseverandi in peccato), sive 
aliorum aut boni communis * 


IV. Confessarius, speciatim ut medicus spiritualis, ex 
officio tenetur remedia indicare salutaria ad perseverantiam 


poenitentis obtinendam et futurum eius lapsum praecaven- 
dum. 


Probatur : Sacramentum enim poenitentiae etiam institutum 
est ad sanationem animarum earumque praeservationem a 
peccatis futuris; et ideo illud a partiali suo fine frustraretur 
minister, si non indicaret remedia contra peccata futura. 
« Quamvis poenitentia, ait S. Thomas, q. 12, a. 3, ad 3, ex 
prima sui institutione sive intentione respiciat praeteritum, 
tamen ex consequenti futurum respicit, in quantum est medi- 
cina praeservans ». Quod confirmatur ex Rit. Rom. tit. 3, c. 1, 
n. 18. 

Ad hoc autem cognoscere oportet (etiam interrogando de 
lis) causas et occasiones peccatorum, sicut medicus morborum 
causas investigat; quas causas ceteroquin iam saepius est 
investigare ad  diiudicandas dispositiones poenitentis, inter 
quas requiritur ut ipse dictas causas vitare aut impugnare velit 
(ut dictum est n. I). Causas, dico, et occasiones oportet 


| « Licet enim confessarius teneatur ratione sul officii principaliter 
incumbere bono poenitentis, nihilominus, cum ipse sit pars reipublicae, 
et in bonum reipublicae christianae minister constitutus, tenetur prae- 
ferre bonum publicum bono privato poenitentis. Ita cum Buscinbaum.... 
Lugo.., Roncaglia.., Salmanticenses... cum Aversa. Dicastillo et aliis 
communiter » S. Alphonsus, Th. M, |. VI, n. 615. 

- Magis practica de obligatione instruendi et monendi videre poteris 
in opusculo: De variis poenitentiunt categoriis, p. 24 sq. 

cognoscere peccatorum a) quia secus non possunt radicitus 
extirpari, et, nisi extirpentur, malos effectus iterum producent; 
b) quia pro diversis causis diversa remedia opportuna sunt 
assignanda : sic v. g. alia remedia sunt indicanda contra 
luxuriam, sive proveniat ex occasione externa, sive ex interna 


complexione corporis, sive ex pravis cogitationibus aut tenta- 
tionibus. 


In talibus remediis proponendis confessarius praeter ipsam 
satisfactionem, non potest strictam obligationem imponere, 
nisi tamen declaret ea ad quae poenitens iam aliunde teneatur 
v. g. vitandum proximum periculum peccandi : medici enim, 
ut talis, est consulere, non praecipere, stricto modo. 


Confessarius debet itaque 1) nosse quibus corriguntur pravi habitus, 
superantur tentationes. et praecaventur relapsus; 


2) interrogare poenitentes de peccandi consuetudine, de occasionibus 
proximis, de tempore, de loco, de personis quibuscum, et quo rerum 
concursu in peccata prolabi soleant; 


3) praescibere remedia apta quae poenitenti magis conveniunt secun- 
dum suam conditionem, aetatem, temperamentum, etc.; 


4) etiam remedia proportionate gravitati et origini peccatorum sive: 


a) generalia, uti sunt frequens oratio, sacramentorum Poenitentiae et 
Eucharistiae frequens susceptio, praesertim confessio statim post lapsum 
instituenda, impositio poenitentiae praevie determinatae post relapsum, 
novissimorum pia consideratio et divinae praesentiae recordatio, con- 
Scientiae seria excussio quotidiana cum exploratione causarum peccati 
et sincerae contritionis et propositi efformatione, electio prudentis con- 
fessarii et frequens ad eius consilia recursus, fuga malorum sociorum et 
aliarum peccandi occasionum, praxis mortificationis, custodia sensuum 
et castigatio vocis, actus charitatis erga Deum frequenter repetiti, opera 


misericordiae, devotio erga S. Eucharistiam, Beat. Virg. Mariam. S. Cor 
lesu, etc. sive 


b) particularia quae unicuique vitio melius et directius opponuntur, 
v. g: Illi qui odio tenetur, insinuetur ut quotidie oret pro illo quem 
odit, et ad memoriam iniuriae reminiscatur contumeliarum quibus ipse 
Deum affecit — llli qui in peccata turpia prolapsus est, iniungatur ut 
otium vitet, malos socios et occasiones aufugiat. — Illi qui habitum 
pravum per longum tempus contraxit in hoc vitio, praescribatur ut non 
solum vitet occasiones proximas, sed etiam quasdam remotas, quae sibi 
tam debili ad resistendum factae sunt tamquam proximae (Cfr. S. AI- 
phonsus, Pr. Conf. n. 15-16); at 


c) imprimis praestat imponere satisfactiones medicinales; dein remedia 
insinuare spiritualia; 


5) denique corripere etiam fortiter et monita salutis praebere. 


6) Graviter autem desunt officio confessarii qui praeteritorum pec- 
catorum remissione contenti, novae vitae custodiam et infirmitatis medi- 
camentum prorsus negligunt. Cfr. S. Alphonsus, Pr. Conf. n. 6-7. 

V. Confessarius, Ut pater, generatim tenetur ex charitate, 
in quantum fieri potest, indispositis apta motiva contritionis 
proponere et ita eos ad absolutionem praeparare. 


Dicitur |) indispositis: si enim confessarius prudenter 
iudicet poenitentem bene dispositum esse, stricte ad nihil 
tenetur, quamvis hortari ad contritionem semper expediat quia 
exhortatio confessarii prae ceteris est efficax, et saltem bre- 
viter hortari potest ad renovandum actum contritionis; 


2) motiva apta, qualia sunt deformitas peccati, valor divinae 
gratiae, periculum damnationis, brevitas vitae et periculum 
mortis, bonitas Dei, amor et beneficia Christi, et similia, pro 
captu et dispositione uniuscuiusque; 


3) ex charitate, et non stricte ex officio, quia ad hoc 
sufficit absolvere illos qui dispositi sunt, indispositos autem 
potest remittere usquedum disponantur; sed ex charitate 
tenetur saepius aliter agere; 


4) in quantum fieri potest, i. e. si adsit fundata spes, et 
tempus disponendi ad contritionem; nisi tamen in extrema 
necessitate, in qua grave officium est omnia tentandi etiam 
cum maximo incommodo. 


Probatur: Ex charitate generatim tenemur bonum poeni- 
tentis procurare et ab eo grave damnum avertere, saltem si 
facile fieri possit. Atqui grave damnum incurrit peccator qui 
sine absolutione dimittitur, cum periculo exponatur diu in 
statu peccati mortalis manendi, et forsan a confessione deter- 
reatur. Cum autem absolvi nequeat indispositus, in quantum 
fieri potest confessarius eum disponere debet. Unde Rit. Rom. 
l. c, n. 18: « ad dolorem et contritionem efficacibus verbis 
adducere conabitur, atque ad vitam emendandam ac melius 
instituendam inducet remediaque peccatorum tradet ». 

Quae obligatio per se est gravis, saltem si proximus sit 
in gravi necessitate spirituali et sine magno incommodo ad 
debitam dispositionem induci possit. 


Articulus III 


De Obligatione Concedendi, Denegandi 


vel Differendi Absolutionem 


I. Postquam confessarius poenitentes interrogaverit, mo- 
nuerit ac exhortatus fuerit ad contritionem et emendationem. 

eorumque dispositionem inspexerit, reperiet alios certo dispo- 
sitos ad absolutionem recipiendam, alios dubie dispositos, 
alios denique positive indispositos. Propterea dicit Rituale, tit. 
3, c. 1, n. 23: « Videat diligenter quando et quibus confe- 
renda, vel deneganda, vel differenda sit absolutio, ne absolvat 
eos qui talis beneficii sunt incapaces ». De quo valent prin- 
cipia sequentia. 


IL. Absolutio regulariter et per se, et quidem ex iustitia 
et sub gravi, concedenda est poenitenti gravis peccati reo, 
qui certo est bene dispositus. Quod principium generale 
enuntiatur in lure, can. 886 : « Poenitenti certe disposito et 
absolutionem petenti haec nec deneganda nec differenda 
est ». 


Confessarius enim, excipiendo confessionem, quasi-contrac- 
tu sese obligat ad sententiam secundum Christi institutionem 
ferendam. Atqui, iuxta Christi institutionem, bene dispositis 
per se concedi debet absolutio, cum hoc sacramentum prae- 
cise ad remittenda peccata fuerit institutum. Ergo per se 
debet vi contractus, et ideo ex iustitia, rite dispositos absol- 
vere, qui proinde ius strictum habent ad absolutionem; — et 
quidem sub gravi, si poenitens sit in statu peccati mortdlis, 
quia gravis iniuria est, cum iniuste maximo bono privatur 
gratiae sacramentalis. 


Dicitur 1) gravis peccati reo, quia si sola venialia vel 
mortalia iam remissa habeat, aliquoties differre poenitentem 
non est peccatum grave, quia gravis ei iniuria non irrogatur; 
imo, si id ex rationabili causa fiat, nullum erit peccatum; 


2) qui certo est dispositus, i. e. moraliter seu quasi certo, 
certitudine practica et imperfecta, quae omne prudens et 
grave dubium excludat, ita scii, ut gravis sit ratio id existi- 
mandi et nulla sit ratio seria dubitandi. De dispositionibus 
enim maiorem habere certitudinem saepe est impossibile; 


3) regulariter et per se: regulariter enim absolutio statim 
concessa magis prodest quam si differatur, quia gratiam sa- 
cramentalem praebet qua efficacius tentationi resistere et 
virtutem colere poenitens valeat. Attamen aliquando per 
accidens differri potest absolutio etiam sufficienter disposito : 
a) ut ante absolutionem urgeatur restitutio aut reparatio quae 
in praesenti fieri possit; quod est modus aptus explorandi 
magis et probandi poenitentis dispositionem et certius obti- 

nendi officii impletionem; — b) etiam si confessarius ut 
medicus prudenter iudicet id esse utilius poenitenti, qui tunc 
esset irrationabiliter invitus; cuius tamen consensus est expe- 
tendus, quia dilatio generatim non proderit nisi poenitens ei 
consentiat. Unde generali regula iam statuitur in iure : « poe- 
nitenti certo disposito et absolutionem petenti haec... nec 
differenda est »; 


c) solum ad breve tempus, v. g. ad aliquot horas, ad diem, 
ad octo dies aut paulo plus, quia grave est incommodum diu 
in peccato mortali manere. 


III. Indicia positivae dispositionis requiruntur, ut adsit 
motivum revera grave ad ferendum iudicium vere fundatum 
aut moraliter certum de sufficienti poenitentis dispositione. 

Huiusmodi sunt: 1|) debita poenitentis ad confessionem 
praeparatio, 2) ipsa confessio rite peracta, praesertim si spon- 
tanee agitur, v. g. ad facilius vitandum peccatum et obtinendum 
statum gratiae, 3) affirmatio poenitentis si vera et sincera 
appareat, 4) modus confitendi, scii, modus evidenter candidus 
et humilis. Haec sunt signa ordinaria, quae scii, per se et in 
ordinariis adiunctis sufficiunt; at quando adest specialis ratio 
dubitandi de dispositione aut sinceritate poenitentis, exiguntur 
graviora ex specialibus poenitentis circumstantiis deducta, 
seu extraordinaria signa coniecturalia sive uberioris gratiae, 
sive doloris intensioris, sive firmioris propositi : 


A. Uberioris gratiae, ut 1) si ex motivo supernatural! et peculiari 
confiteatur, v. g. occasione praedicationis, vel mortis amici, aut immi- 
nentis mali; 2) si ad confitendum sat magnum incommodum subire de- 
buerit, ut longum iter, lucri diei amissionem, magnum conflictum exter- 
num; 3) si confessio omnino sponte fiat ex solo impulsu gratiae, nulla 
alia circumstantia externa impellente, praesertim in regionibus ubi fides 
elanguit et respectus humanus ad sacramenta non impellit. 


B. Doloris intensioris, v. g. 1) si specialia media (ieiunium, eleemosy- 
nas, orationes, missas) adhibuerit ut bonam institueret confessionem: 
2) si dicat verba ex corde manantia, aut edat suspiria et fundat lacrymas, 
quod est signum in pluribus valens, sed non semper certum aut sincerum; 
3) si confiteatur cum maiori sinceritate, effusione cordis, v. g. peccata 
quae prius culpabiliter omiserit; 4) si significet se peccata sua et pericu- 
lum damnationis melius apprehendere. 


C. Firmioris propositi, ut 1) si dicat se post peccatum statim poeni- 
tuisse; 2) si speciatim petat remedia et libenter promittat ea adhibere, 
aut magnam poenitentiam libenter acceptet; 3) si iam aliquo tempore 
perseveraverit aut ad hoc diligentiam adhibuerit remediis indicatis, v. g. 
occasionem fugiendo, pravos libros comburendo, societati pravorum 
renuntiando; uno verbo, si iam adsit mutatio vitae; 4) si difficilius, i. e. 

post notabilem resistentiam, aut rarius in iisdem circumstantiis sit relap- 
sus; 5) si difficilem obligationem iam impleverit, v. g. restitutionem aut 
famae vel honoris reparationem aut cum inimicis reconciliationem. 


IV. Absolutio deneganda est iis qui certo moraliter sunt 
incapaces aut indigni. Quod est omnino certum, cum in 
utroque casu absolutio est invalida vel saltem infructuosa; 
iamvero scienter et volenter administrare sacramentum modo 
certo invalido aut infructuoso est grave sacrilegium. 


Radicaliter incapaces sunt perpetuo amentes, — nondum 
baptizati, — certo mortui, — nescientes cognitu necessaria 
necessitate medii, — et illi qui certo non sunt moraliter prae- 
sentes. 


Incapaces quia indigni indicantur a Rit. Rom., l. c., n. 23: 
« Ne absolvat eos qui talis beneficii sunt incapaces, quales 
sunt: qui nulla dant signa doloris, — qui odia et inimicitias 
deponere — aut aliena, si possunt, restituere — aut proximam 
peccandi occasionem deserere — aut alio modo peccata dere- 
linquere (v. g. pravam consuetudinem aut artem peccamino- 
sam) — et vitam in melius emendare (v. g. adhibendo remedia 
necessaria) nolunt, — aut qui publicum scandalum dederunt, 
nisi publice satisfaciant, et scandalum tollant ». Quibus addi 
possunt modo generali ii omnes qui gravem obligationem sibi 
notam adimplere nolunt; vel qui integre confiteri peccata sua 
recusant, nisi gravi ratione ab integritate materiali excusentur. 
In his enim aut similibus casibus deest essentialis conditio ad 
validitatem absolutionis requisita, scii, contritio. 


Notetur autem confessarium : 1) antequam absolutionem deneget, hor- 
tari generatim debere peccatores ad contritionem ut quantum possit eos 
disponat, et si ferventi exhortatione eos contritos reddat, absolvere 
possit; — 2) si denegare absolutionem debeat, id nonnisi magna cum 
charitate et benignis faciat verbis, rationem exponendo cur aliter agere 
nequeat ac declarando se libenter absolutionem concessurum statim ac 
poenitens dispositus erit. 


V. Differenda regulariter est absolutio iis qui dubie sunt 
dispositi, nisi gravis ratio urgeat eos sub conditione absol- 
vendi. — Quod est omnino certum, nam per se illicitum est 
sacramentum exponere periculo nullitatis aut infructuositatis, 
quia id prohibet reverentia sacramento debita tamquam sacri- 
legium; — nisi per accidens, si adsit ratio gravis et propor- 
tionata seu notabilis utilitas proximi statim obtinenda, quia 
sacramenta sunt propter homines. Quod intelligendum est, dum 

confessarius omnem conatum adhibuerit ad obtinendam 
dispositionem sufficientem, et certa dispositio obtineri nequeat. 


Quotiescumque scii, adest periculum nullitatis pro sacra- 
mento et periculum notabilis detrimenti pro proximo, et utrum- 
que simul vitari nequit, potius vitandum est periculum proximi 
et sacramentum nihilominus conferendum sub conditione : 
sacramenta enim sunt propter homines et lex charitatis in casu 
gravis necessitatis praevalet legi religionis. Ita autem in se- 
quentibus casibus : 


1) in periculo mortis, dum urgeat necessitas hic et nunc 
absolvendi et non adsit nisi materia dubia, — aut dubia 
dispositio, — aut subiectum dubie capax, v. g. quia dubium 
est de eius vita aut sufficienti ad ministrum praesentia: 


2) in casu matrimonii mox celebrandi, aut confirmationis 
mox recipiendae, si dubia sit poenitentis dispositio; item in 
reditu ad Ecclesiam post Baptismum sub conditione reitera- 
tum 


3) in casu quo poenitens dubie dispositus diu careret occa- 
sione confitendi; 


4) in casu quo poenitens dubie dispositus exponeretur gravi 
infamiae aut scandalo aliis dando, si non absolutus dimitte- 
retur; 


5) si valde timendum sit ne dubie dispositus et dimissus 
in desperationem iniciatur aut ad sacramentum suscipiendum 
non sit rediturus; non tamen si huius serio minetur, quia potius 
est signum indispositionis; 

6) in dubio de sufficientia materiae quae dubie gravis est, 
aut de sufficiente aut perfecto usu rationis in poenitente, dum 
urgeat praeceptum confessionis, aut forsan adsit materia 
gravis; 

7) demum in dubio an minister iam absolverit aut rite, i. e. 
debita forma, absolverit. Qui casus reduciter ad dubium de 
conditione subiecti, quia si poenitens iam esset valide absolu- 
tus, deesset materia sacramenti, scii, nova confessio. 


Itaque solum sex sunt casus ex parte poenitentis, et unus 
ex parte ministri. 


| Non ita per se, dum urget praeceptum communionis, quia haec 
potest postponi; nisi per accidens adsit fundatus timor infamiae 
"el scandali, ut dicitur sub 40. 

VI. Dubie dispositi censentur iuxta S. Leonardum a Portu 
Mauritio : a) qui eodem aut peiori modo relapsi sunt, quin re- 
media a confessario praescripta adhibuerint et absque serio 
conatu emendationis; b) qui frigide tantum respondent se 
dolere, praesertim si iam saepius relapsi sunt; c) si magnum 
affectum ad peccatum ostendunt, aut magnam utilitatem ex 
peccato hauserunt, vel in passionibus satisfaciendis totum 
studium conferunt; d) quando sunt liberioris et laxioris vitae, 
aut peccata sua temere excusant, vel cum confessario conten- 
tionem et altercationem instituunt, aut de peccato commisso 
iactare videntur; e) quando ad sacramentum accedunt non 
spontanee, sed solum parentum aliorumve iussu, aut ex mera 
consuetudine, aut ad aliis placendum, vel ex timore ne famam 
amittant; f) si recusant poenitentiam moderatam ac viribus 
proportionatam. 


Itaque dubie dispositi stricto sensu dicuntur illi contra quo- 
rum dispositionem ex positivis indiciis (qualia enumeravimus) 
gravis suscipio oriatur, quin ex altera parte propter rationes 
multo graviores probabile et prudens iudicium de sufficienti 
dispositione formari possit. 


Dicitur: 1) ex positivis indiciis; ergo si contra dispositiones gravi 
ratione probatas nulla militat ratio positiva gravis, vel ratio tantum 
levis et tenuis, tunc poenitens non censetur dubie dispositus, quia in 
rebus humanis et practicis opinio solide fundata cui nulla ratio gravis 
opponitur, aequivalet certitudini practicae. Et sic conciliantur opiniones 
aliquorum, qui contendunt sufficere dispositionem probabilem (intelligendo 
probabilitatem in sensu stricto philosophico maioris verisimilitudinis), 
cum opinione S. Alphonsi qui requirit dispositionem moraliter certam; 


2) quin ex altera parte probabile et prudens iudicium de sufficiente 
dispositione formari possit. Quamvis enim ex uno alterove motivo, v. g. 
ex repetito relapsu, gravis suspicio oriri possit, ex altera parte haberi 
possunt rationes multo graviores de sufficiente dispositione, scii, extra- 
ordinaria signa contritionis. Opinio autem notabiliter probabilior aequi- 
valet practicae certitudini. Tunc ergo absolutio danda est statim et 
quidem modo absoluto. 


VII. Quaeritur sub quanam conditione dubie dispositus 
sit absolvendus? 

Recentiores plures indicant conditionem : si es dispositus; 
cuius ratio assignari potest differentia inter Poenitentiam et 
alia sacramenta. 


Dispositio scii, ad iustificationem necessaria, nempe attritio quae non 
est de essentia aliorum sacramentorum, est pars necessaria huius sacra- 
menti. et addita absolutioni ut formae, simul cum confessione et satis- 
factione ipsam materiam sacramenti constituit. Unde sicut alia sacramen- 

ta, quando dubium adest de materia, ministrantur sub conditione: si 
possum, ita hoc sacramentum dubie contrito, sub conditione: si es dis- 
positus. — Hinc etiam sacramentum Poenitentiae non potest esse simul 
validum et informe seu infructuosum : si enim validum est, dispositio ad 
iustificationem, scii, attritio adest, ac proinde fructus statim obtinetur. 


Plures alii reiiciunt conditionem : si es dispositus, et non 
admittunt, sicut pro aliis sacramentis, nisi conditionem : si es 
Capax. 


Existimant contritionem, quae est necessaria pars ad valorem sacra- 
menti Poenitentiae, non esse eamdem ac illa quae est dispositio sufficiens 
ad iustificationem seu fructum sacramenti (ut explicatur ubi dicitur de 
effectu contritionis) : primam contritionem aiunt esse illam quae externe 
manifestari potest et practica certitudine a confessario diiudicari, scii, 
quae sit interna et sincera, supernaturalis et universalis; sed ut dispositio 
ad iustificationem requiritur plus, scii, etiam contritio appretiative summa, 
qua homo ita est dispositus ut peccatum habeat summum malum et 
efficaciter velit omnia pati potius quam illud committere: hoc autem 
fugit experimentum humanum nec potest practica certitudine diiudicari, 
et ideo non pertinet ad signum sensibile sacramenti. Hinc si prior adsit 
contritio et desit altera, sacramentum erit validum sed  infructuosum: 
adveniente autem altera dispositione, fructum obtinebit et reviviscet. 

Exinde concludendum, aiunt, sicut pro alis sacramentis, absolutionem, 
numquam esse ministrandam sub conditione: si es dispositus, i. e. si 
habes omnes dispositiones requisitas ad sacramentum; sed sub conditione: 
si es capax, scii, sacramenti suscipiendi, ad quam omnes aliae conditiones 
ex parte subiecti positae reduci possunt: si vivis, si es baptizatus, si 
peccasti, si te non absolvi.. Formula enim: si es dispositus, in casu 
quo dispositio, scii, contritio appretiative summa, abesset, sacramentum 
redderet prorsus nullum et eius reviviscentiam in perpetuum impediret; 
— e contra forma: si es capax, sacramentum relinqueret validum in 
casu quo contritio illa minor adesset quae sufficit, tamquam pars sa- 
cramenti, ad valorem, et non adesset illa maior quae requiritur ad fruc- 
tum, scii, iustificationem; ac proinde, si poenitens postea contritionem 
appretiative summam eliceret, eo ipso sacramentum revivisceret et poeni- 
tens obtineret gratiae effectum eodem modo ac in aliis fit sacramentis. 
Reviviscentia scii, sacramenti non est impedienda. 


In praxi, conclusio praedicta est legitima, etiamsi secunda 
sententia non sit certa, sed tantum probabilis, uti de facto est. 
Exinde enim sequitur ad eam in praxi esse attendendum. Nam 
sacramenta non sunt quocumque modo probabili et incerto, 
sed modo tutiori et certiori pro bono poenitentis ministranda, 
et quidem non ita ut eorum effectus impediantur, sed ut 
hominibus tantum proficiant quantum sit possibile. Et ideo 
abstinendum est a conditione : si es dispositus, et adhibenda 
illa alia : si es capax. 


Eadem scii, ratio cur dandum sit sacramentum cum periculo Infructuo- 


sitatis vel et invaliditatis, spiritualis necessitas proximi seu periculum 
ne privetur gratia ipsi necessaria, est etiam ratio cur non conferatur sub 


85 


conditione si cs dispositus, ut scii, fructus sacramentalis si non in prae- 
senti saltem in futuro ipsi provenire possit, et ita necessitati eius spirituali 
conferatur. Melius est enim permittere absentiam fructus praesentis quam 
reviviscentiam impedire et fructum futurum: quia periculum sacramenti, 
utpote minus malum, praeferendum est periculo salutis seu boni spiritualis 
hominum. Et haec videtur esse ratio cur Ecclesia in suis ritualibus de 
praefata conditione sileat, et quamvis multas conditiones enumeret, huius 
mentionem nunquam faciat; imo ista in Ecclesia fuerit ignota usque ad 
saeculum. XVIIm. 


VIII. Animadversiones. — 1° Si quis poenitens est dubie dis- 
positus, omnes conatus adhibendi sunt ut perducatur ad certam disposi- 
tionem; tunc solum sub conditione est absolvendus, si certa dispositio 
haberi non possit et tamen grave adesset periculum detrimenti spiritualis, 
quia gratia sacramenti ipsi hic et nunc est necessaria. 


2? Non est licitum regulariter aut semper absolvere sub conditione, 
quia sacramentum poenitentiae institutum est sub forma iudicii; indicium 
autem regulariter pronuntiari debet modo absoluto. 


3? Hinc de sufficientia dispositionum confessarius ex officio iudicare 
debet, et reprobanda est praxis eorum qui, ad vitandas difficultates, sim- 
pliciter absolvunt sub conditione: si es dispositus. 


QUAESTIO TERTIA 


De Officiis post Actum Confessionis 


Tria post actum confessionis sunt officia seu obligationes 
ministri: a) per se 


1) servandi sacramentale sigillum; 


2) non utendi, cum gravamine poenitentis. notitia in con- 
fessione accepta * 


| Aliud est sigillum seu secretum servandum, aliud obligatio non 
utendi notitia in confessione acquisita, etiam sine laesione secreti. Hoc 
ultimum a quibusdam parum accurate vocatur sigillum accidentale; 
imo multi de utroque simul tractant promiscue et sine distinctione. 
Oportet tamen ea distinguere: sigillum nempe valde strictius obligat 
quam alterum; praeterea obligatio sigilli est specialis, de qua expresse 
agit S. Thomas; altera obligatio est generalis non causandi gravamen, 
quae secundum communia principia declaranda venit, de qua nihil 
speciale occurrit apud S. Thomam. 

b) per accidens : 
3) supplendi defectus et corrigendi errores. 


Articulus I 
De Obligatione Sigilli Sacram entalis 


S. Th.. Suppi., q. 11. 


I. Sigillum sacramentale, seu sacramentalis confessionis, 
est strictissima obligatio sub secreto servandi ea quae in 
sacramentali confessione seu in ordine ad absolutionem sa- 
cramentalem a poenitente declarata sunt, et quorum revelatio 
aliquo modo manifestaret peccatum et peccatorem et redde- 
ret sacramentum onerosum vel odiosum. Vocatur sigillum 
metaphorice a sigillo quo litteras obsignamus quas volumus 
esse secretas, estque obligatio celandi audita in confessione. 
Breviter S. Thomas (a. 3): « sigillum confessionis nihil aliud 
est quam debitum confessionem celandi ». 


Teste can. 889: « Sacramentale sigillum inviolabile est; 
quare caveat diligenter confessarius ne verbo aut signo aut 
alio quovis modo et quavis de causa prodat aliquatenus 
peccatorem » i. e. personam et peccatum. Strictissima scii, est 
obligatio sub gravi tacendi extra confessionem peccata quae 
confessione sacramentali cognita sunt, nisi poenitens licentiam 
loquendi dederit. Quae obligatio ex triplici oritur iure, tum 
naturali, tum divino, tum ecclesiastico. Oritur 


1° ex iure naturali: a) quia inter confessarium et poeniten- 
tem intercedit pactum implicitum, vi cuius hic peccata sua con- 
fitetur nonnisi sub conditione secretum servandi perfecte; hoc 
est autem secretum commissum ex iustitia servandum; b) 
insuper lex naturalis prohibet ne alterius fama iniuste laeda- 
tur; 

2° ex iure divino, quia Christus implicite voluit sacramen- 
tum poenitentiae ita ministrari ut fideles ab eo non arcerentur; 
ad hoc autem oportet confessionem esse secretam pro peccatis 
secretis. Qui enim vult finem vult media. Christus ergo voluit 
ea sine quibus confessio stare non potest. Atqui confessio stare 
non potest sine sigillo stricto. Ergo; 


87 


3° ex iure ecclesiastico, uti constat ex Cone. Lat. IV, c. 21, 
et ex canone 889 supra citato * 


Notetur autem argumentationem S. Thomae in statuenda thesi ad 
hoc reduci posse: Nunquam licitum est agere contra significationem 
sacramenti, quia id est violatio sacramenti, et ideo sacrilegium contra 
reverentiam ipsi ut a Christo instituto debitam. Atqui per confessionem 
significatur peccata esse tegenda. Ergo vi institutionis sacerdos celare 
tenetur. Prob. min.: Quae exterius aguntur in sacramentis sunt signa 
eorum quae interius contingunt: ita confessio est signum interioris 
subiectionis qua quis Deo subiicitur. Sed Deus illius qui se subiicit pec- 
cata tegit quasi nunquam fuissent. Ergo et hoc in sacramento Poeniten- 
tiae debet significari (q. 11, a. 1). 

Insuper notetur doctrina S. Thomae: « Illud quod sub confessione 
scitur est quasi nescitum, cum illud non sciat aliquis ut homo sed ut 
Deus » (a. 1, ad 1). Hinc 


3) « si praecipiatur.. quod dicat si aliquid scit de tali peccato, non 
debet dicere, quia debet existimare quod intentio praecipientis est, si 
sciat ut homo; hoc autem non scit ut homo. Et, si etiam exprimeret de 
confessione, interrogatus non debet dicere... quia non est subiectus su- 
periori suo nisi ut homo; hoc autem non scit ut homo sed ut Deus » 
(ad 2); 

b) « Homo non adducitur in testimonium nisi ut homo, et ideo sine 
laesione conscientiae potest iurare se nescire quod scit tantum ut Deus » 
(ad 3); 

C) « Potest autem confitens facere ut sacerdos illud quod sciebat ut 
Deus, sciat etiam ut homo, quod facit dum licentiat eum ad dicendum; 
et ideo si dicat, non frangit sigillum confessionis; tamen debet cavere 
scandalum dicendo, ne fractor sigilli reputetur » (a. 4). 


d) « Illud quod homo alias scit sive ante confessionem, sive post, non 
tenetur celare quantum ad id quod scit ut homo; potest enim dicere: 
scio illud quia vidi. Tenetur tamen celare illud in quantum scit ut Deus; 
non enim potest dicere: ego audivi illud in confessione. Tamen propter 
scandalum vitandum, debet abstinere ne de hoc loquatur, nisi immineat 
necessitas » (a. 5). 


II. Natura obligationis. — Obligatio sigilli est religionis 
simul et iustitiae : religionis, quia illam exigit reverentia sa- 
cramento debita, quod alias fidelibus odiosum foret; iustitiae, 
quia protegit ius poenitentis, tum ad famam, tum maxime ne 


| Lex sigili, in primitiva Ecclesia, non eodem rigore declarabatur 
sicut nunc fieri solet. Satisfactio enim publice implebatur, etiam pro 
delictis occultis, vel et absolutio publice dabatur; quod primo intuitu 
videri posset incompossibile cum lege sigilli. At fideles illo tempore 
eam non tam stricte urgebant, nec videbant eius incompossibilitatem 
cum publicitate poenitentiae, ex hoc quod publicitas fiebat in familia 
et quod omnes peccatores sumus, ut ait Tertullianus. Poenitentia hoc 
tempore erat res socialis, non individualis. Unde in casu non aderat 
diffamatio iniusta; secus et in ipsa confessione potuisset videri diffama- 
tio, praesertim quod nondum solebant confiteri venialia. 

laedatur revelando secretum commissum. | Unde  violatio 
sigilli duplicem semper malitiam importat: sacrilegii ob lae- 
sam reverentiam sacramento debitam, et iniustitiae ob viola- 
tum pactum initum cum poenitente vel et ob laesam famam. 
Sigillum stricte urget, ita ut nullam admittat exceptionem, et 
in nullo unquam casu relaxari valeat sine certo et prorsus 
libero consensu poenitentis, qui de iure suo cedere potest, cum 
secretum in eius favorem institutum fuerit: — qui consensus 
non potest praesumi sed indubiis signis explicite (verbis) vel 
implicite (factis) debet dari, nec vi, dolo, precibus importunis 
aut metu reverentiali esse extortus, nec postea revocatus. 
Consensus tamen non debet esse spontaneus, sed a confessario 
potest peti ob gravem causam. 


Hinc nullus finis, quantumvis bonus et utilis, violationem 
sigilli, sive ante sive post mortem poenitentis, sine eius licentia 
excusat: nec bonum confessarii sive temporale (v. g. ad vitam 
servandam aut in sui defensionem), sive spirituale (v. g. ut 
ipse integre confiteatur), — nec bonum ipsius poenitentis 
vel tertii (etiam ad vitandum damnum maius ', v. g. ut alteruter 
corrigatur aut innocens declaretur), — nec bonum ipsius Rei- 
publicael (v. g. in casu proditoris, ad interitum Reipu- 
blicae praecavendum), — nec bonum religionis (ad impe- 
diendum ne sacramentum Eucharistiae, Ordinis, Matrimonii, 
indigne recipiatur, imo ne haeresis vel schisma in partem 
Ecclesiae spargetur). Nulla enim causa boni assequendi vel 
mali vitandi istud malum odii erga sacramentum ad salutem 
omnino necessarium compensare potest. Agitur quippe de 
bono spirituali totius Ecclesiae in servanda frequentatione 
huius sacramenti ad salutem omnium instituti, quod prae- 
ponderat omni alii bono * 


Unde, etiam in dubio an adsit periculum revelationis seu frangendi 
sigillum, sive sit iuris (v. g. an aliquid cadat sub sigillo), sive sit facti 
(v. g. an aliquid iam sit aliunde cognitum, aut dictum fuerit in ordine 
ad confessionem), standum erit pro tutiore parte, etiam si altera sit pro- 
babilior, quia non agitur de sola honestate sed de damno spirituali totius 
communitatis omnibus mediis cavendo. 

Casus tamen quo confessarius noverit grave damnum sibi, vel tertio, 
vel Reipublicae aut Ecclesiae imminere, poenitentem monere potest et 
debet ut per se vel per alium illud damnum impediat (v. g. reum su- 


| Ita Innocentius XI, 18 nov. 1682. 

2 Cuemens VIII, 26 mati 1593. 

' Itaque a sigillo multum differt secretum naturale, 1) quia huius 
laesio per se non est sacrilegium; 2) quia per se admittit levitatem 
materiae; 3) quia obligatio eius in quibusdam casibus cessare potest. 

period manifestando vel complicem a delicto avertendo), et recusanti 
id facere, absolutionem denegare potest utpote indisposito; sed secretum 
revelare absque poenitentis licentia non poterit unquam. 


III. Radix obligationis. — Oritur obligatio sigilli ex omni 
et sola confessione sacramentali facta ad se accusandum 
ministro Ecclesiae, ut tali, vel et ad absolutionem obtinendam, 
sive completa sive inchoata, valida aut invalida; — etiam si 
absolutio, quacumque de causa, non fuerit concessa, aut con- 
fessio sit sacrilega (v. g. sine dolore aut proposito), vel tantum 
existimata (v. g. bona fide facta apud illum qui non habet 
potestatem). Cum enim sigillum sit in favorem poenitentis, 
obligatio sigilli oritur ex eo quod ex parte sui posuerit neces- 
saria ad confessionem sacramentalem eamque ad absolutionem 
ordinaverit. Hinc non oritur sigillum 


1) si quis scienter confiteatur ministro non legitimo, v. g. 
laico vel sacerdoti iurisdictione carenti: 


2) si apud ministrum legitimum confessionem simulatam 
instituat alia de causa, v. g. unice ad confessarium decipien- 
dum vel irridendum, ad eleemosynam obtinendum aut con- 
silium petendum, ad extorquendum testimonium confessionis, 
vel ad confessarium seducendum, sine intentione sacramenti 
suscipiendi; 

3) si in confessione declaret aliquid ad confessionem non 
pertinens, sed omnino extrinsecum. 


In his circumstantiis potest existere secretum naturale; quod si aliquis 
sub conditione sigilli quid communicet sacerdoti et conditio ab isto accep- 
tetur, non tamen adest obligatio sigilli sed secretum naturale promis- 
sum: tunc scii. « tenetur ex promissione hoc modo celare, ac si in con- 
fessione habeat, quamvis sub sigillo confessionis non habeat » (q. ll. 
a. 2, ad 2). 


IV. Subiectum sigilli sunt omnes illi qui ex confessione 
sacramentali, sive immediate sive mediate, sive licite sive 
illicite, notitiam habeant rei sub sigillo comprehensae seu 
aliquid audierint: per se et primo confessarius. secundario 
et per participationem omnes ad quos, casu vel industria, con- 
fessionis notitia pervenit. Cum enim omnes illi confessionis 
sacramentalis secreti participes fuerunt, etiam obligationis, 
illud servandi participes sunt, (Cfr. Can. 889, $ 2). Et quidem : 


A. immediate notitiam habent: |) confessarius. sive verus 
sive fictus etiam laicus, verus per se, fictus vero per accidens; 

2) confessarius, qui extra confessionem a poenitente con- 
sulter de peccatis accusandis in confessione sibi facienda, 
quia iam est inchoata confessio; 


3) interpres adhibitus in confessione peragenda, commu- 
nicans scii, in ipso actu confessionis, vel ille qui alterius 
peccata confitenda, saltem intra confessionem, conscribit; 


4) adstantes et vicini confessionem audientes sive casu sive 
ex industria, imo omnes qui conantur audire confitentem eo 
ipso rei sunt violationis sigilli; non tamen illi coram quibus 
poenitens. dum se audiri advertens, loquitur altius et publice 
confitetur; 


B. mediate notitiam habent : |) superior cui de iure se sistit 
provisorie absolutus a reservatis, vel a quo extra confessionem 
petitur facultas absolvendi reservata; 


2) consultus theologus ad quem casus conscientiae cum 
licentia poenitentis refertur: est enim particeps secreti; 


3) ii omnes qui a confessario vel ab aliis audierint sacri- 
lege. aut imprudenter, aut legitime, peccata in confessione 
accusata, seu quibus sive confessarius, sive alius quilibet, 
notitiam habens, aliquid sub sigillo cadens monstraverit; imo 


4) qui legerit confessionem alterius scriptam, si scrip- 
tura fuerit de facto medium confessionis, v. g. si chartam 
legerit sive in actu accusationis, dum poenitens actu ea utitur, 
sive iam confessario traditam, dum in manu eius versatur, sive 
a confessario amissam, aut post absolutionem in confessionali 
relictam; item qui litteras legerit, directas superiori pro facul- 
tate a reservatis. 


C. E contra non tenentur sigillo : 1) qui legit chartam in 
qua poenitens sua peccata descripserit per modum examinis 
conscientiae, aut medii ad memoriam iuvandam aut ad facilius 
faciendam confessionem, qua scii, ante confessionem usus est 
vel quam conservavit postea : est enim mera praeparatio ad 
confessionem et solum remote et per accidens ordinatur ad 
confessionem; 


2) is quem confessarius consulit de licentia poenitentis, sed 
circa confessionem alteri faciendam, vel qui confessionem 
scribit extra confessionem; 


3) ipse poenitens: obligatio enim sigilli est in favorem 
poenitentis. 

Tenentur tamen ilii secreto naturali, etiam ipse poenitens, qui tacere 
debet illa ex quibus vel infamia, vel confusio, aut damnum, sine iusta 
ratione iniuste fieret confessario. 


V. Obiectum seu materia sigilli sunt generatim omnia quae 
confessione sacramentali sunt cognita et quorum revelatio 
peccatorem prodere potest; porro sigillum potest ad aliquid 


se extendere sive directe sive indirecte, per se vel per 
accidens : 


A. Directe et per se sigillum se extendit ad omne et solum 
id quod in ordine ad confessionem sacramentalem manifesta- 
tum est. scii. : 


|) ipsa peccata declarata omnia, etiam levissima, vel solum 
materialia, etiam cogitata et non impleta, interna et externa, 
praeterita aut futura patranda: mortalia etiam in genere, 
venialia in tali specie, vel in gravitate aut multitudine sat nota- 
bili; secreta et etiam publica uf confessa. Nam ait S. Thomas, 
q. 11, a. 5, ad 1 : « Confessarius potest loqui de furtis notorii 
iuris iam aliunde sibi notis, sed non potest dicere: fur con- 
fessus est mihi sua furta, quia nullo casu dicere potest se 
aliquid audivisse in confessione »; 


2) peccatorum obtecta, ut esse possunt peccata aliena, v. 
g. Si quis dicat se mala locutum esse de puella gravida, de 
furto aut homicidio Titii, se imprecatum fuisse filio ebrioso 
aut virginis defloratori, se matrem odisse propter adulterium, 
patrem despexisse propter tenacitatem; 


3) circumstantiae, ut tales, etiam post absolutionem decla- 
ratae. quae sunt vel existimantur necessariae aut utiles ad 
peccati manifestationem, v. g. theatri frequentatio, pravorum 
librorum lectio, nobilitatis iactantia, quantitas furti: ita 
occasiones, tentationes, fines peccati; 


4) complices peccati qui. legitime aut imprudenter, aliquo- 
modo manifestantur, v. g. feci furtum cum fratre. Hinc con- 
fessarius complicem, sine poenitentis licentia, non potest 
prodere. 


B. Indirecte sed per se sub sigillo cadunt: omnia quae 
de se ducere possunt in notitiam peccati, ut a poenitente 
declarati, vel peccatoris, scii. : 


1) probrosa absolutionis denegatio, qualis non est ex 
defectu materiae aut quia consuetudo est non statim absol- 
vendi; 


92 


2) indispositio poenitentis; 

3) satisfactio imposita, nisi sit levissima, quia est occasio 
suspicandi poenitentem reum esse mortalium vel multorum 
venialium; 

4) consilium petitum vel datum, si nexum habeat cum 
confessione, v. g. ad defectum corrigendum. 


C. Alia per se nullo modo cadunt sub sigillo; quandoque ta- 
men per accidens cadere possunt. Ita : 


l) peccata commissa in confessione, v. g. impatientiae, 
contumeliae in confessarium; 


2) peccata poenitentis aut aliorum ut aliunde cognita; nisi 
tamen minus certa ex confessione confirmata, vel minus 
accurata complete declarata fuerint; 


3) ipsa confessio et absolutionis collatio; 
4) virtutes, charismata et dona Dei, aut bona opera; 


5) meri defectus naturales aut morales sive corporis sive 
animi. 

Haec tamen possunt esse obiectum secreti naturalis, ut si clam acce- 
dendo poenitens verbo vel facto significaverit se nolle cognosci quod 
sit confessus; — imo per accidens possunt esse materia sigilli, sive 
directe: si ut circumstantiae peccatorum fuerunt declarata (y. g. abusQs 
aut ingratitudinis), sive indirecte ex adiunctis suspicionem ingerere pos- 
sunt de peccatis aut statu poenitentis, aut de statu aliorum. Ita si aliquis 
reveletur confessus, qui clam accesserat, aut ad confessarium extraordi- 
narium (v. g. religiosus), aut ad illum qui speciali gaudet facultate 
v. g. absolvendi a reservatis, aut is qui non soleat multum confiteri et 
accesserit die quo mos non sit, quia adest suspicio peccati gravioris, vel 
saltem non ordinarii; item si dicatur quis sola levia confessum, si gra- 
viora habeat accusanda, propter suspicionem sell, sacrilegii aut reticen- 
tiae; item si unus vel alter laudetur et absolutus proferatur, dum de aliis 
nil dicatur: tunc enim de aliis facile oritur suspicio. 


VI. Violatio sigilli alia est directa seu immediata, alia 
indirecta seu mediata. Directa fit expresse revelando id quod 
est materia sigilli et simul sufficienter designando personam 
quae id fecit. Ad quod tamen necesse non est sive a) ut 
persona sit ab audientibus nota, dummodo sit sufficienter 
determinata seu designata, sive b) ut audientes sciant sacer- 
dotem loqui de rebus in confessione auditis, sed sufficit ut 
revera ita loquatur. Ita v. g.: Titius mortalia confessus est, 
aut homicidium commisit — Petrus non est absolutus — 
praefectus talis urbis adulterium commisit — primus quem 
audivi hodie adulterium confessus est, si audientes possint 

cognoscere. Haec est peccatum mortale ex genere toto, quod 
nullam admittit materiae levitatem : directa enim manifestatio 
etiam venialium valde odiosa est poenitentibus et eos a sacra- 
mento arceret; proinde laesione directa sigilli in materia levi, 
gravis fit iniuria sacramento. 


Indirecta violatio fit aliquid dicendo aut faciendo vel omit- 
tendo, ex quo alii cognoscere vel suspicari possunt id quod 
est obiectum sigilli, cum probabili periculo notam faciendi vel 
suspectam personam quae id fecit Non tam est formalis 
violatio sigilli quam violationis periculum, scii, cognoscendi 
simul peccatum et peccatorem. Ad quod non requiritur ut 
audientes cognoscant personam aut suspicentur, sed ut pru- 
denter suspicio fieri possit. Haec est peccatum mortale ex 
genere suo, quod tamen aliquando materiae levitatem admii- 
tit, quando scii, periculum cognoscendi materiam sigilli et 
sacramentum reddendi odiosum, est exiguum et valde remotum. 


VII. Modi indirecti violandi sigillum sive verbis sive fac- 


tis sunt varii pro variis adiunctis. Quorum aliquos referimus 
ex probatis auctoribus. 


A. Verbis : 1) Si confessarius, narrando aliquod factum ex 
confessione, tales memorat circumstantias, ut poenitens facile 
ex iis dignosci possit. Notissimum est exemplum parochi, qui 
post 25 annos sacerdotii narrat iii societate, primum poeniten- 
tem sibi confessum esse adulterium; paulo post intrat vir et 
narrat omnibus audientibus : Fui primus tuus poenitens. 


2) Si, auditis paucorum confessionibus, dicit se tale grave 
peccatum audivisse, licet celet personam, dummodo poenitentes 
cognosci possint ab iis quibus narratur peccatum : singuli 
enim ex illa revelatione aliquam suspicionem contra se 
patiuntur. 


3) Si. ex iis quae sola confessione noverit, dicit de commu- 
nitate (collegio, conventu, pago, oppido, regione, ordine 
religioso) peccatum relative gravius, aut relative multo plura, 
aut omnino specialia vitia, praeter ea quae noscantur ibi com- 
mitti, etiam excluso omni periculo suspicionis de personis 
determinatis in particulari: suspicio enim nihilominus est de 
singulis, vel saltem minor existimatio aut infamia et dedecus 
redundat in totam communitatem, ideoque in poenitentes qua- 
tenus sunt membra communitatis; et detrimentum est eo 
gravius, quod res authentico testimonio confessarii confirmatur. 

Itaque qui dicit se in tali conventu audivisse grave pecca- 
tum, aut in tali ordine religioso committi gravia peccata, quae 
ex sola confessione cognoscit; et ille qui asserit in parvo loco 
(3.000 circiter personarum, aut minus) vitium occultum domi- 
nari, vel morbum venereum, aut talia perpetrari gravia crimina, 
quae ex confessione cognoscit, v. g. multa sacrilegia aut furta; 
et qui de loco paulo maiore narrat peccatum infamans vel 
crimen enorme, uti sunt incestus aut sodomia; — non autem 
si gravia narraret solum de religiosis in genere, aut de ordine, 
si qui esset numerosior et notorie relaxatus, vel etiam maiora 
diceret de magnis urbibus, in quibus talia etiam committuntur. 


4) Si poenitentem tam alta voce alloquitur aut arguit, ut 
circumstantes ab eius responsionibus, vel monitionibus intelli- 
gant quid poenitens sit confessus, aut eum graviter peccasse. 


5) Sinon a primo initio sed in progressu confessionis, surdo 
poenitenti dicit alta voce : redi, vel aliquid simile. 


6) Si dicit aliquem sibi, ut confessario extraordinario aut 
maioribus praedito facultatibus, confessum esse, aut ad eum 
clam accessisse, aut se tali absolutionem denegasse, vel (nisi 
mos alicubi esset generalis) nondum absolvisse eum, aut non- 
nisi post experimentum, seu ad tempus remisisse, vel nondum 
completam recepisse eius confessionem, vel ei gravem poeni- 
tentiam imposuisse; nam exinde infertur adfuisse grave crimen. 


7) Si, comparando plures poenitentes, vel explicite, vel 
implicite (ut fratres vel condiscipulos), unum vel duos laudat, 
v. g. de puritate conscientiae aut de eo quod sola venialia 
afferat, sed de aliis nihil dicit: tunc enim saepius ingeret 
suspicionem materiae cuiusdam momenti, aut mortalis peccati, 
aut indispositionis. 

8) Si parentes vel superiores poenitentis admonet, ut 
specialiter in iis circumstantiis, v. g. tali loco vel tempore, 
vigilent. 


9) Si loquitur cum alio confessario de peccato quod poe- 
nitens utrique confessus est. 


B. Factis: 1) Si confessarius sedens in confessionali assur- 
git et modo quem adstantes observare possunt, legit tabellam 
casuum reservatorum. 


2) Si gestu visibili, gemitu, exclamatione manifestat mi- 
rationem vel tristitiam. 


3) Si audita confessione, statim ab ecclesia discedit, nil 

sollicitus de poenitentis communione, quae alias esset veri- 
similis. 
4) Si testimonium confessionis denegat poenitenti, qui 


coram alii petit, aut in circumstantiis in quibus concedi 
omnibus solet; de quo vide in art. seq. 


5) Si, audita confessione, mutat modum agendi erga poe- 
nitentem, ubi id ab aliis perspicitur qui exinde suspicari possint 
aliquod determinatum aut gravius peccatum fuisse declaratum; 
de quo rursus in art. seq. 


VIII. Animadversiones. — 1. In iure ecclesiastico, secundum 
can. 1757. $ 3, ut incapaces repelluntur a testimonio ferendo: « sacer- 
dotes, quod attinet ad ea omnia quae ipsis ex confessione sacramentali 
innotuerunt, etsi a vinculo sigilli soluti sint; imo audita a quovis et quo- 
quo modo occasione confessionis ne ut indicium quidem veritatis recipi 
possunt ». 


2. luxta can. 2369: a) Confessarius qui sigillum sacramentale directe 
violare praesumpserit, incurrit ipso facto excommunicationem specialis- 
simo modo Sedi Apostolicae reservatam. 


b) Qui vero indirecte tantum violaverit sigillum, obnoxius est poenis 
ferendae sententiae iisdem ac confessarii ad turpia sollicitantes (can. 
2368, $ 1), nempe suspensioni, aut etiam inhabilitati ad excipiendas 
confessiones, privationi beneficiorum, dignitatum, ac vocis activae et 
passivae, imo, in casu graviore, degradationi. 

c) Temeraria, ac proin conscia, violatio sigili ab interprete aut ab 
alis omnibus ad quos notitia confessionis quoquo modo pervenit, pro 


reatus gravitate punienda statuitur salutaris poena (ferendae sententiae), 
quae etiam excommunicatio esse potest. 


3. Ne sigillum indirecte frangatur, praestat semper eodem modo res- 
pondere. Ita interrogatus de peccatis, dicat se nil audivisse aut cognoscere; 
— interrogatus de absolutione data, dicat: functus sum officio meo, 
vel: suntne tales interrogationes faciendae?; — interrogatus de com- 
munione ministranda (v. g. in hospitali), dicat: interroga poenitentem 
an communicare velit. 


Articulus II 


De Obligatione non utendi Notitia 


in Confessione acquisita 


L A propria dicta violatione sigilli differt usus exterior 
cuiuscumque scientiae ex confessione habitae, qui etiam 
adesse potest absque eo quod aliquid reveletur, dum violatio 
proprie dicta semper fit cum aliqua directa vel indirecta reve- 

latione eorum quae sub sigillo cadunt. Qui usus, absque 
licentia poenitentis, generatim illicitus est, quia per se aut per 
accidens posset confusionem, verecundiam, malam suspicio- 
nem, vel aliquod nocumentum, dedecus, molestiam, damnum 
aut quodcumque gravamen generare poenitenti vel alteri 
(Clemens VIII, 26 mail 1593; Innoc. XI. 18 Nov. 1682); non 
solum 


a) si adsit periculum revelationis directae vel indirectae; 
sed etiam 


b) si exinde sequatur gravamen morale aut materiale 
poenitentis vel alterius, et ideo odium sacramenti, quod etiam 
verum est si ex non usu multo gravius damnum poenitentis 
sequeretur (Innoc. XI, 18 Nov. 1682); et 


C) si suspicio oriatur violati sigilli, et ideo scandalum. 


Aliis in casibus autem potest confessarius hac sua scientia 
uti, quia non est proprie fractio sigilli nec per se repugnat 
sigillo. 

Hinc can. 890 : « 1. Omnino prohibitus est confessario usus 
scientiae ex confessione acquisitae cum gravamine poenitentis, 
excluso etiam quovis revelationis periculo. 


2. Tam superiores pro tempore existentes, quam confes- 
sarii qui postea superiores fuerint renuntiati, notitia quam de 
peccatis in confessione habuerint, ad exteriorem guberna- 
tionem nullo modo uti possunt ». 

Porro praedictus usus illegitimus est peccatum mortale ex 
genere suo, quia ex natura sua natum est magnum gravamen 
et grave scandalum causare, et ita sacramentum reddere valde 
odiosum; admittit tamen /evitatem materiae, v. g. si gravamen 
exinde oriens est valde mediocre. 


II. Exinde facile statuuntur sequentes regulae circa usum 
notitiae ex confessione haustae : 


A. Quantum ad ipsum poenitentem ut talem : 


1) Illicitum est extra confessionem alloqui poenitentem de 
rebus ex confessione cognitis, nisi cum eius licentia : id 
causát verecundiam et odiosum reddit sacramentum. 


2) E contra licitum est, a) si poenitens prius loquatur, quia 
implicite dat licentiam, 


b) statim post absolutionem, quia iudicium moraliter con- 
tinuatur, 

c) in confessionibus sequentibus, ubi sacerdos est minister 
Dei, si aliquo modo utile sit poenitenti vel expediat ad recti- 
tudinem confessionis praesentis: status enim praeteritus 
aliquam relationem habet ad rectitudinem iudicii praesentis. 


3) Illicitum est revelare peccata in confessione commissa 
(etiam non accusata), defectus naturales aut morales, corporis 
aut animae, ex sola confessione manifestatos, imo dona ex 
sola confessione cognita, si sit cum gravamine poenitentis : 
v. g. esse spurium, eunuchum, ficte nobilem, de gente ludae- 
orum aut magorum, pauperem, debitis gravatum, ignorantem, 
incapacem, minus expertum in arte, rudem, hebetem, scrupu- 
losum casu quo id non in laudem poenitentis cadat; — e contra 
licitum est. si etiam extra confessionem cognoscatur, v. g. 
esse balbutiem, claudum, surdum, aut esse talis conditionis. 


B. Quantum ad exteriorem gubernationem : 


1) Superiores non possunt uti notitia in confessione 
acquisita, etiam si non appareat quod ex tali notitia se diri- 
gant, et quin poenitens id advertat: est in gravamen poeni- 
tentium. si noscerent id licere. 


Ita uti notitia non possunt ad removendum indignum ab officio, ad 
negandum ei suffragium electionis, ad negandum peccatori sacramenta, 
aut matrimonii assistendam ob impedimentum, ad auferendas ei claves, 
ad ancillam gravidam vel furta committentem eiiciendam, ad denuntian- 
dum aut inquisitionem instituendam. 


2) Item ipse confessarius non potest poenitentem infestis 
oculis aspicere, minus amice quam antea alloqui, sua agendi 
ratione manifestare se de peccatis recordari, eumque minoris 


quam antea facere, eum corripere, dure alloqui, severum 
vultum ei ostendere. 


Imo nec ideo recusare confitentem audire, quia ex confessione prae- 
cedente sciverit illum esse molestum, scrupulosum, conscientia intricatum, 
tenuitur dispositum, nisi habeat causam externam distinctam a confes- 
sione. v. g. si communiter nosceretur poenitens esse nimis prolixus in 
confitendo, aut ob aliud motivum id faceret. Potest tamen confessarius 
eum dimittere Initio confessionis, si non sit dispositus aut irrationabiliter 
petat; item potest in confessione eum admonere ne se deinceps accersat. 


3) Hinc non est interrogandus confessarius a parentibus, 
magistris, etc, de moribus suorum poenitentium; nec con- 
sulendus ubi agitur de admissione ad religionem vel promo- 


tione ad Ordines, sed solam sacramentorum frequentiam 
testetür. 

C. Quantum ad mores exclusive proprios : 


1) Confessarius potest, propter notitiam confessionis, 
mores suos reformare, melius fungi officio, pro poenitente 
orare coram Deo, aut benignius erga eum agere, consulere 
libros aut sapientes, temperare rigorem, in interrogationibus 
se dirigere, sibi praecavere a periculo et occasionibus damni 
spiritualis aut temporalis uti morte, insidiis, aut veneno, 
diligentius invigilare gregi, alios instruere aut in generali 
monere ut sibi caveant, imo abstinere a celebratione missae 
in ecclesia violata aut cum vino venenato, dummodo nullam 
notionem aliis det peccati accusati aut eius accusationis, neque 
gravamen poenitenti inferat, v. g. quia alii non exinde sed 
aliunde sciunt, aut alio praetextu sacerdos abstinet vel 
recedit. In dubio tamen petatur licentia poenitentis. 


Ita, etsi poenitens vel alii forte advertant, id oriri ex scientia con- 
fessionis. « Ratio est, ait Haine, o. c. q. 117, quia nullum inde vel 
pudorem vel incommodum patitur poenitens, nec ob id rationabiliter re- 
traherentur homines a confessione, nec denique actio vel omissio con- 
fessarii est revelatio sigilli, cum supponatur ita indifferens, ut alias ignari 
inde in notitiam peccatorum confessorum venire non possint. Unde si 
in notitiam veniant, id potius oritur ex praevia quam habent scientia, 
quam ex actione vel omissione confessarii ». 

Revera casus, qui praeberet difficultatem, potius est metaphysicus, ait 
Lugo, de Poen., disp. 23, n. 110, cum nunquam deerit medium haec 
pericula evadendi vel de licentia poenitentis vel ex quodam praetextu. 


2) Concionatores possunt loqui de iis quibus non cogi- 
tassent nisi confessionem excepissent; non tamen de peccatis 
particularibus poenitentium in parvis communitatibus. 


III. Animadversiones. — 1. De schedula confessionis danda vel 
neganda notetur: a) talis schedula semper dari potest iis omnibus qui 
vere intendunt confessionem sacramentalem, sive absolutis sive non 


absolutis; — b) schedula denegari nequit poenitenti indisposito, qui vere 
confessus est, si eam extra confessionem petit; quia ita confessarius 
uteretur notitia confessionis cum gravamine poenitentis; — c) item de- 


negari nequit poenitenti in confessione eam petenti, dummodo poenitens 
versetur in circumstantiis in quibus dari soleat, quia indirecte esset vio- 
latio sigilli, cum revelaretur poenitentem non esse rite confessum; — 
d) denegari debet semper illis qui confessionem simulant, etiam si fiat 
ad schedulam obtinendam: tunc enim nulla adest obligatio sigilli, imo 
confessarius tribuendo schedulam, mendaciter diceret poenitentem esse 
confessum; posset tamen ob gravia incommoda dicere talem ad se acces- 
sisse aut eum in confessionali audivisse; — e) testimonium absolutionis 
concessae nequit scribi pro illo qui absolutus non fuit, quia esset mentiri; 
si tamen schedula typis impressa imprudenter exhiberet testimonium ab- 
solutionis, tradi deberet et illi qui non fuit absolutus, saltem si generatim 
tradi soleat, aut ipse publice petat: ita propter sigillum; nec confessarius 

mentiretur, sed materialem actum tradendi (vel signandi) schedulam solum 


poneret propter rationem proportionate gravem, in circumstantiis quae 
sufficienter indicant restrictionem. 


2. De consilio exquirendo. -— Si confessarius in casu difficili consilio 
indiget: a) recurrere potest ad theologum cui poenitens omnino ignotus 
est; — b) si id fieri nequeat, casum ita proponat ut periculum revelatio- 


nis evitet, i. e. tamquam fictum, omittendo adiuncta non necessaria, ex 
quo ignorari posset poenitens, et admiscendo falsa quae rei substantiam 


non mutant; — c) vel, si ita non commode fiat, petat a poenitente licen- 
tiam consilium capiendi et cum alio loquendi de re ad confessionem per- 
tinente; — d) si vero haec denegetur, nec ullo modo possit declinare 


periculum revelationis, ad alium confessarium eum remittat, aut si id 
aegre fieri possit, studio et oratione diligenter adhibitis, in Deo confidat 
et difficultatem, meliore quo possit modo, ipse solvat. 


3. De colloquio circa audita in confessione. — Ne confessarii facile ex- 
ponantur periculo illicite utendi notitia confessionis, et fractores sigilli 
habeantur, ex maiori prudentia statuit S. Officium generatim ne de rebus 
confessis uf talibus inter se colloquerentur aut publice sermonem facerent. 
Ita in instructione 9 iun. 1915, quae tamen non probatur habere rationem 
strictae legis, cum nullo modo referatur in Act. S. Sedis, neque in ad- 


notationibus Codicis, neque in Codicis iuris Fontibus. At saltem continet 
gravissimum monitum. 


Articulus II 


De Obligatione supplendi Defectus seu corrigendi Errores 


I. Triplex defectus seu error occurrere potest : 1) vel error 
vitiat ipsum valorem sacramenti, v. g. oblivio absolutionis, 
invalida forma, indispositio poenitentis, carentia jurisdictionis; 
— vel 2) error offendit meram integritatem confessionis aut 
sacramenti, v. g. interrogatio debita omissa de specie aut 
numero peccatorum, non iniuncta satisfactio; — vel 3) error 
spectat obligationes poenitentis et infert damnum poenitenti 
aut tertio, v. g. occasio proxima quae non removetur, imposita 
restitutio indebita, non imposita debita restitutio. 


II. Error invalidans sacramentum et poenitenti graviter 
damnosus, de se et regulariter est corrigendus et quidem sub 
gravi et ex iustitia; : — imo etiam cum gravi incommodo, si 
ex gravi culpa confessarii commissus fuit. Nam confessarius. 
ex quasi contractu cum poenitente et ideo ex iustitia, tenetur 
recte disposito absolutionem impertiri: ex charitate quidem 
audit confessionem, sed semel audita, iam ex iustitia obligatur 
ad reliqua praestanda necessaria. Ergo si erravit quoad valo- 

rem sacramenti, ex iustitia corrigere, si possit, tenetur, et si 
ex gravi culpa erravit, etiam cum magno incommodo : tunc 
enim est iniustus damnificator, et consequenter ad reparan- 
dum grave damnum iniuste illatum tenetur etiam cum gravi 
incommodo; — secus sine gravi incommodo, nisi tamen poe- 
nitens esset in gravi periculo moriendi in statu peccati, ut si 
versaretur in articulo mortis vel in probabili periculo non 
amplius confitendi, quo casu etiam cum gravi incommodo 
obligaretur confessarius. sed ex charitate. 


Iustitia itaque non semper aequali modo obligat, sed lae- 
sa ex culpa strictius obligat quam laesa sine culpa, sicut 
apparet in casu detentoris bona vel mala fide rei alienae quoad 
restitutionem. Unde gravitas obligationis sicut et incommodi 
subeundi mensuranda est, tum ex gravitate damni, tum ex 
gravitate culpabilitatis aut negligentiae. 


Principium supponit 1) errorem poenitenti esse adhuc graviter dam- 
nosum; nam si damnum leve est, v. g. quia poenitens mortalia non 
accusaverat, vel si damnum non perseverat, quia poenitens alium con- 
fessarium adiit a quo valide fuit absolutus, aut quia alio modo justifica- 
tus fuit (scii. Extrema Unctione vel contritione perfecta), iam non urget 
obligatio; 

2) errorem provenire ex parte confessarii; nam si error ex culpa 
poenitentis proveniat, quia v. g. scienter erat indispositus, confessarius 
tenetur quidem ad reparandum damnum ut cooperator, sed non tam 
stricte, — excepto casu extremae necessitatis, — quia poenitens sibi 
aliter providere posset, novam confessionem instituendo. 


III. Modus aptus reparandi defectum diversus est : 


1° Si propter defectum iurisdictionis sacramentum sit invalidum, con- 
fessarius inducat poenitentem ut iterum confiteatur, et, si ad id necesse 
sit, de invaliditate absolutionis moneat, etiam non praevie a poeni- 
tente obtenta licentia loquendi de confessione: cum enim ratio nullitatis 
exclusive sit ex parte confessarii, non ex defectu poenitentis, nullus ibi 
est usus de rebus in confessione auditis. 


2° Si propter omissionem aut defectum absolutionis, et a) immediate 
vel brevi post confessionem id detegatur ac poenitens sit adhuc moraliter 
praesens, potest iterum absolvi, etiam absque praevia monitione, dum- 
modo constet eum esse rite dispositum; b) et si nimis distet, ad sacrum 
tribunal revocetur, dum absque incommodo fieri possit; secus ipse con- 
fessarius poenitentem adeat et absolvat; c) si vero error reparatus non 
fuerit immediate aut post breve tempus, confessarius inducat poenitentem 
ut iterum confiteatur; eum hortetur ut doleat non solum de accusatis 
in praesenti confessione, sed et de praeteritis, praesertim de accusatis in 
ultima confessione; eumque rite absolvat. 


3° Si ob indispositionem poenitentis, confessarius adeat poenitentem 
et eum inducat ut iterum confiteatur sicut dictum est; quod si id fieri 
efficaciter nequeat, confessarius obtenta prius licentia poenitentis cum 

eo loquendi de re ad confessionem spectante, eum de invaliditate moneat, 
ut error reparari possit. 


IV. In casu erroris attingentis solam integritatem sacra- 
menti : |) Si confessarius negative impedivit integritatem 
ex omissione (sive ex oblivione sive ex culpabili negligentia), 
non tenetur damnum reparare aut poenitentem monere extra 
confessionem, quia obligatio procurandi integritatem confes- 
sarium afficit tamquam ministrum sacramenti, i. e. infra 
confessionem, et ex alia parte monitio extra confessionem de 
se et generatim molesta est poenitenti; — in alia confessione 
tamen, ubi confessarius est medicus spiritualis et minister 
sacramenti, error est corrigendus si fieri potest sine magno 
incommodo. 


2) Si positive impedivit integritatem, tenetur confessarius 
monere etiam extra confessionem (prius obtenta poenitentis 
licentia, dummodo possit absque scandalo et gravi incom- 


modo, et magis stricte si culpabiliter erraverit quam si incul- 
pabiliter. 


Ratio est quia unusquisque tenetur reparare damnum quod positive 
intulit, ac eius causam removere quam posuit; tenetur scii, ne ex sua 
actione positiva alii damnum capiant, etiam ex peccato materiali. Non 
tamen cum gravi incommodo, quia si grave damnum poenitentem a 
servanda, a fortiori confessarium a procuranda integritate excusat; inde 
paulo minor causa excusabit illum inculpabiliter errantem. Et de facto 
raro tenetur corrigere confessarius. 


V. In casu erroris qui infert damnum poenitenti vel tertio 
simile valet principium ac in casu praecedenti : 


A) Si negative erraverit per omissionem, ex officio tenetur 
erga poenitentem confessarius, etiam extra confessionem, ad 
monendum et corrigendum, si ex illa omissione poenitens mo- 
vetur ad credendum licitum et faciendum quod est illicitum 
vel in damnum tertii: strictius vel minus stricte, cum maiori 
vel minori incommodo, secundum gravitatem damni et culpa- 
bilitatis. Non autem ex iustitia tenetur ad reparandum damnum 


tertii, quia confessarius ex officio procurare bonum tertii non 
tenetur. 


B) Si autem positive in errorem induxerit poenitentem, v. 
g. si pronuntiaverit interrogatus confessarius esse restituendum, 
ubi nulla existebat restituendi obligatio, aut e converso; et 


1) error fuerit culpabilis (v. g. ex malitia, ignorantia vinci- 


102 


bili, gravi negligentia), tenetur confessarius ex iustitia, etiam 
extra confessionem, et in materia gravi sub gravi, reparare et 
restituere sive poenitenti sive tertio : fuit enim positive coo- 
perans damno alterius per consilium; 


2) si error fuerit inculpabilis, item tenetur confessarius, 
si possit absque gravi incommodo, reparare: quod si non fa- 
ciat, restituere debebit. 


Ratio est quia tenetur unusquisque; ex iustitia, non solum ad non in- 
ferendum damnum proximo directe et de industria, sed etiam ad procu- 
randum ne ex sua actione obveniat proximo damnum; quodsi errorem 
dum possit non corrigat, ad restituendum tenetur ratione omissae retrac- 
tationis, quae est vere causa damni iniusta et efficax qua istud fit 
voluntarium et culpabile. Tenetur autem solum absque gravi incommodo, 
quia damnum non oritur ex iniusta laesione, cum actio fuerit inculpabilis. 

CAPUT V 


DE ABUSU POTESTATIS 
CONFESSARII 


Pluribus modis potestate sua abuti potest minister: inqui- 
rendo nomen complicis, absolvendo indignos vel dignos 
repellendo, satisfactionem indebitam exigendo aut non exigen- 
do congruam, violando sigillum, etc., qui, data occasione, per 
decursum tratatüs de Poenitentia examinari solent; nunc 
autem speciatim venit dicendum de duplici abusu ab auctoritate 
ecclesiastica specialius prohibito, nimirum : 1) de absolutione 


complicis in peccato turpi; 2) de sollicitatione poenitentis 
ad turpia. 


QUAESTIO PRIMA 


De Absolutione Complicis in Peccato turpi 


I. Ad vitandum ne confessarii sua potestate abuti vale- 
rent ad liberius peccandum, statuit Benedictus XIV cuilibet 
confessario extra mortis periculum deesse facultatem absol- 
vendi proprium in peccato turpi complicem, huiusque abso- 
lutionem, extra casum extremae necessitatis, prohibuit sub 
poena excommunicationis. 


« Singulis sacerdotibus tam saecularibus quam regularibus... 
interdicimus et prohibemus ne aliquis eorum extra casum 
extremae necessitatis, nimirum ipsius mortis articulo et defi- 
ciente tunc quoque alio sacerdote, qui confessarii munus obire 

possit, confessionem sacramentalem personae complicis in 
peccato turpi atque inhonesto contra sextum decalogi prae- 
ceptum commisso excipere audeat, sublata propterea illi ipso 
iure quacumque auctoritate et jurisdictione ad qualemcumque 
personam ab huiusmodi culpa absolvendam: adeo quidem ut 
absolutio, si quam impertierit, nulla atque irrita omnino sit. 
tamquam impertita a sacerdote qui iurisdictione ac facultate 
ad valide absolvendum necessaria privatus existit, quam ei per 
praesentes has nostras adimere intendimus. Et nihilominus, si 
quis confessarius secus facere ausus fuerit, maioris quoque 
excommunicationis poenam a qua absolvendi potestatem Nobis 
solis nostrisque successoribus dumtaxat reservamus, ipso 
[acto incurrat ». 

Ita in Bulla Sacramentum Poenitentiae | iunii 1741: quod 
in Constit. Apostolici Muneris 28 febr. 1745, et Inter prae- 
teritos 28 nov. 1749 confirmavit atque magis explicavitl. Co- 
dex luris autem id ratum habuit, can. 884 : 

« Absolutio complicis in peccato turpi invalida est, praeter- 
quam in mortis periculo; et etiam in periculo mortis, extra 
casum necessitatis, est ex parte confessarii illicita ad normam 
constitutionum apostolicarum et nominatim constitutionis Be- 


nedicti XIV Sacramentum Poenitentiae, | iunii 1741 »; — et 
can. 2367 : 


« |) Absolvens vel fingens absolvere complicem in peccato 
turpi incurrit ipso facto in excommunicationem specialissimo 
modo Sedi Apostolicae reservatam; idque etiam in mortis 
articulo, si alius sacerdos, licet non approbatus ad confes- 
siones, sine gravi aliqua exoritura infamia et scandalo, possit 


excipere morientis confessionem, excepto casu quo moribundus 
recuset alii confiteri. 


2) Eamdem excommunicationem non effugit absolvens vel 
fingens absolvere complicem qui peccatum quidem complici- 
tatis, a quo nondum est absolutus, non confitetur, sed ideo 
ita se gerit, quia ad id a complice confessario sive directe sive 
indirecte inductus est ». 

Ista disciplina statuta fuit ad duplicem finem : nempe tum 
ad tuendam sanctitatem sacri tribunalis, seu ad removendam 
a sacramento omnem occasionem turpitudinis et indecentiae 
atque contemptus: — tum ad occurrendum animarum periculis. 


| Documenta ista, sicut et alia responsa S. Sedis in praesenti et 
sequenti quaestione attendenda, legi possunt apud De Smet : De abso- 
lutione complicis et sollicitatione. 

scii, ad vitandum periculum seductionis et relapsüs in idem 
peccatum, et ad praecavendum detrimentum poenitentis ex 


minore verecundia vel ex defectu seriae detestationis aut pro- 
positi obtinendum. 


Porro ad explicandum quid statutum est, declarare oportet 
quid sit 1) peccatum turpe, 2) complex, 3) absolvere. 


II. Peccatum turpe est intelligendum sine restrictione 
quodlibet peccatum luxuriae, i. e. contra castitatem et sextum 
praeceptum, non solum perfectum et consummatum, sed etiam 
imperfectum et inchoatum, uti sunt tactus, oscula, amplexus, 
imo turpiloquia et aspectus, ut declavarit S. Off. 28 maii 1873, 
dummodo sint stricte luxuriosa et complicitatem importent; 
— non tamen peccata contra alias virtutes et praecepta. Unde 
complicem absolvere in peccato iniustitiae, v. g. in homicidio 
aut in furto, speciatim non prohibetur: licet etiam talis abso- 
lutio indecens sit. 


Oportet autem peccatum luxuriae sit a) grave, b) externum, 
c) nondum directe remissum : 


a) Grave, tum obiective tum subiective, materialiter scii, et 
formaliter. 


Excluduntur itaque peccata levia sive ex imperfectione actüs, sive 
ex conscientia erronea, sive ex levitate materiae, dum agitur de luxuria 
voluntaria solummodo in causa. Unde si puer ex conscientia erronea 
certo existimet tactus a sacerdote impudice patratos non esse grave pec- 
catum, posset absolvi ab hoc sacerdote. 


b) Externum, ita ut peccatum tum internum tum externum 
sit grave, et etiam ut id, qua tale, scii, in ratione actus 
externi sit graviter peccaminosum. 


Quapropter excluduntur peccata mere interna delectationis morosae et 
desiderii, et externa sub omni respectu venialia, et etiam gravia sed 
quorum malitia gravis non plene exterius manifestatur. Hinc si oscula 
vel tactus ex interno affectu luxurioso habita, ut externa non sint in 


se graviter mala, et affectus libidinosus ex quo fiunt non plene manifes- 
tetur exterius, possunt absolvi. 


c) Non directe remissum; unde si peccatum iam rife fuerit 
accusatum et valide remissum directa absolutione, ita ut iam 
sit materia confessionis libera, potest sacerdos ab illo absol- 
vere (S. Off. 29 maii 1867). 


Quamvis tamen suadendum omnino sit ne unquam, nisi cogente neces- 
sitate, audiat sui complicis confessionem, propter periculum tentationis 
vel irreverentiae erga sacramentum. 

III. Complex est socius et quasi implexus in peccato turpi. 
Qui intelligendus est sine restrictione, cuiuscumque sexus, 
aetatis, et conditionis : quilibet, sive masculus sive femina, 
sive puber sive impuber, dummodo sit capax peccati gravis; 
imo et persona quacum ante susceptum sacerdotium sacerdos 
peccaverat, ut declaravit S. Off. 22 ian. 1879. Et ideo hic 
invalide absolvit complicem, qui generalem peccatorum con- 
fessionem instituit, si confessiones anteactae certo fuerint 
sacrilegae, aut etiam simpliciter invalidae. 


Ad complicitatem autem requiritur : 


1) Peccatum mutuum, scii, ut uterque interius et exterius 
idem grave peccatum contra castitatem commiserit; seu con- 
sensus duorum in idem peccatum turpe grave et externum, 
sive uterque cooperetur, ut in mutuis colloquiis et amplexibus, 
sive unus tantum operetur, v. g. tactu, dummodo alter externe 
simul et interne consentiat: qui consensus sufficienter adesse 
praesumitur si nullo modo resistat. 


Hinc non cadit sub lege: a) actus qui est mortalis ex una parte, 
venialis tantum ex altera; b) neque actus externe levis quamvis interne 
gravis ex utraque parte; c) neque actus, quantumcumque gravis, cui 
alter non consentit, imo cui consensum externum non praebuit, quamquam 
interne consentiat. 


2) Complicitas formalis: a) eodem tempore peccati; nam 
in casu peccati cum dormiente, invito, totaliter ebrio, amente, 
aut turpitudinem peccati ex conscientia erronea ignorante seu 
bona fide non attendente, etiam si in errorem inductus fuerit 
a confessario, non adest complicitas; 


b) tempore absolutionis; nam 1° si confessarius durante 
absolutione non agnoscit suum complicem, vel 2? si dubitat 
et, prudenter interrogando in quantum sine propriae infamiae 
vel poenitentis scandali periculo id potuerit, dubium removere 
non potest, vel 3? si sacerdos nullo modo (neque in actu 
peccati, neque postea) est cognitus ut sacerdos, sed poenitens 
omnino ignorat suum complicem esse sacerdotem, valida et 
licita est absolutio. Tunc scii, non adest potestatis abusus 
quem Ecclesia prohibet. 


Nihil tamen refert si confessarius uti complex non sit in confessione 
a poenitente cognitus, dummodo verificetur se complicem vere esse, et 
confessarius illum sciat, et nihilominus absolvat: in hoc casu absolutio 
est invalida. 


IV. Conditionibus praedictis positis, absolutio, imo con- 
fessio, est invalida propter privationem jurisdictionis; at ipsa 

absolutio requiritur, vera vel ficta, non sola confessio, ut 
excommunicatio incurratur. Unde 


|) haec poena non incurritur a) si sacerdos tantum audivit 
confessionem complicis, dummodo non absolvat nec absolvere 
fingat; b) si poenitens peccatum complicitatis sua sponte 
reticuit in confessione aut inculpabili oblivione, licet id absol- 
ventem non fugiat. Privatio enim jurisdictionis et adnexa 
excommunicatio, est in ordine ad peccatum turpe in quo 
confessarius complex fuit (S. Poen. 16 maii 1877); 


2) incurritur autem | excommunicatio : a) si sacerdos se 
absolvere, coram ipso poenitente, simulet et fingat, uti nunc 
certum est ex S. Poen. 9 iul. 1751, | mart. 1878 et 19 febr. 
1896, et S. Off. 10 dec. 1883, et a Codice ratum, can. 2367 
$ 1 : ita v. g. si sine intentione absolvat vel formam substan- 
tialiter corrumpat, vel orationem quamdam et alia verba pro- 
nuntiando, aut tacendo, videatur poenitenti per signum aut 
gestum absolvere; non autem si poenitentem praemonitum cum 
sola benedictione dimittat, dissimulando adstantibus; b) si 
confessarius induxit poenitentem complicem ad non confiten- 
dum peccatum complicitatis, sive directe monendo ut taceat, 
sive indirecte persuadendo actum non fuisse graviter malum, 


vel non esse necessario accusandum, utpote v. g. ipsi iam 
notum. 


Imo, ex recenti declaratione S. Officii. 16 nov. 1934, indirecte indu- 
cens etiam censendus est « confessarius qui, sive intra sive extra con- 
fessionem sacramentalem, alicui persuaserit in turpibus inter se patrandis 
aut nullum aut certe non grave inesse peccatum eumque consequenter, 
de aliis tantum sibi postea confitentem sacramentaliter absolvit vel fingit 
absolvere ». Quo excommunicatio iam extenditur ultra casum complicitatis 
in peccato gravi. 


V. Animadversio. — Ut statuta disciplina vigeat, oportet 
casum esse certum et excludere omne fundatum dubium iuris 
et facti; secus applicanda est regula : in dubio odiosa sunt 
restringenda. Requiritur ergo ut certum sit peccatum turpe, 
certo grave, et ut tale, certo externum, certo mutuum, et certa 
complicitas in illud. 


Hinc casus complicitatis in peccato turpi probabiliter non adest, nec 
ideo in praxi attendendus : 


1) si dubium est an poenitens graviter peccaverit; 


2) si adfuit simplex conniventia, ex eo quod alter non impediverit 
peccatum quod ex officio impedire non debet, aut approbatio auditi ser- 
monis turpis, quae alios sermones turpes non excitaverit; 

3) si complex non est socius immediate in ipso actu turpi seu pec- 
cato secundum se libidinoso, sed tantum in sola conventione turpi de 
seducenda muliere, quae revera non seducitur, vel in sola permissione 
aut invitatione turpi peccandi cum coniuge aut prole, quae tamen non 
corrumpitur: non sufficit scii, sola cooperatio ad peccatum turpe alterius; 


4) si complices sunt in actu externo ex obiecto veniali (ut est pressio 
manus, osculum leve, tactus momentaneus, vel amplexus in parte hones- 
ta). etsi utrimque interne fiat ex affectu vel intentione turpi, dummodo 
nullam adiunctam habeat circumstantiam impudicam externam, aut ma- 
nifestationem qua affectus aut intentio impudicitiae externe sufficienter 
innotescat. 


VI. Absolutio complicis non est, ut aliqui putaverunt, 
peccatum reservatum, quia non solum habetur restrictio, sed 
ablatio potestatis: lex enim inhabilitans facit ut confessarius 
omni iurisdictione careat erga complicem peccatum turpe 
accusantem (vel culpabiliter tacentem), ac ipsa absolutio 
complicis qua talis et non solum peccati complicitatis sit irrita, 
ita ut non detur valida absolutio neque directa aliorum pecca- 
torum, nec proinde indirecta peccati complicitatis. 


Ita non solum secundum tenorem can. 884, sed etiam secun- 
dum praecedentes Constitutiones. 


Omnino clarum est ex verbis supra citatis Constitutionis benedictinae, 
quae aufert « quamcumque iurisdictionem ad qualemcumque personam 
ab huiusmodi culpa absolvendam, adeo ut absolutio... nulla atque irrita 
omnino sit, tamquam impertita a sacerdote qui iurisdictione... ad valide 
absolvendum omnino privatus existit », imo qui « nec confessionem dicti 
complicis huiusmodi valet excipere eique sacramentalem absolutionem 
elargiri, cum ad hunc effectum et in hoc casu nullus confessarius, utpote 
qui (non solum) in huiusmodi peccati (sed in huiusmodi) et poenitentis 
genere iurisdictione et absolvendi facultate privatus existit, habendus sit 
pro confessario legitimo et approbato ». 

Clarius adhuc in Constit. Inter praeteritos : « Quemcumque confessa- 
rium omni auctoritate et iurisdictione absolvendi personam complicem in 
peccato turpi et inhonesto contra 6um decalogi praeceptum privavimus, 
adeo ut absolutio ab eodem data nulla atque invalida sit, tamquam ab eo 
data qui a Nobis iurisdictione ad absolvendum necessaria in eo casu 
privatus est ». 

Et in Instr. S. Off. 20 febr. 1867: « Sacerdoti cuilibet omnis facultas 
et iurisdictio ad sacramentales confessiones personae complicis... ex- 
cipiendas adimitur ». 

Unde et in instructionibus a S. Poenitentiaria datis, pro sacerdotibus 
a censura propter absolutionem complicis absolvendis, occurrit clausula 
ut complex sacerdos moneat poenitentem « de nullitate praeteritarum 
absolutionum », et quidem sine illa restrictione, aut distinctione inter 
casum bonae vel malae fidei ex parte poenitentis; imo ex eo quod 
poenitens dicitur monendus, potius supponitur bona fides. 

Et haec etiam vera manent post Codicem promulgatum qui eodem 

sensu repetit, can. 884: « Absolutio complicis in peccato turpi invalida 
est, praeterquam in mortis periculo ». 

Quibus quidam obiiciunt verba S. Poenitentiariae supra laudata, 
16 maii 1877: privationem iurisdictionis « esse in ordine ad ipsum pec- 
catum turpe, in quo confessarius complex fuit ». At immerito. Non 
enim ibi negatur privatio iurisdictionis. sed affirmatur; non dicitur priva- 
tionem iurisdictionis afficere solum peccatum complicitatis, sed absolutio- 
nem complicis in ordine ad ipsum peccatum complicitatis, ita ut tota 
iurisdictione privetur confessarius et ad omne peccatum, sed unice intuitu 
et ratione peccati complicitatis i. e. quando illud peccatum accusatur. 

Ceteroquin non posset S. Poenitentiaria legem S. Officii aut Con- 
stitutionis benedictinae temperare propria auctoritate, et sine speciali 
interventu S. Pontificis, de quo in casu nil refertur. Et etiam finis legis 
hos omnes casus comprehendi expostulat; secus enim enervaretur lex. 
ita ut in pluribus casibus iam posset absolutio dari indirecte * 


Hinc, si in urgente necessitate, poenitens complex non 
valeret sacram communionem omittere sine gravi scandalo aut 
infamia, nec posset adire alium confessarium. simplici actu 
contritionis perfectae contentus, deberet ad sacram commu- 
nionem accedere, nec posset a complici sacerdote absolvi. 


VII. Exceptio datur pro necessitate extrema, i. e. in mor- 
tis articulo, — et etiam in probabili mortis periculo prudenter 
existimato quod articulo in iure aequiparatur * —, si deest alius 
sacerdos, etiam non approbatus, qui sine gravi aliqua exoritura 
infamia aut scandalo vocari aut accedere possit, et cui poeni- 


' Verba allata Constitutionum Ben. XIV ita clara sunt, ut ante 
dictum resp. S. Poenit., quod immerito ansam praebuit alicui haesitationi 
ac benigniori apud quosdam interpretationi, sententia negans quam- 
cumque iurisdictionem in complicem « communis fuerit inter theolo- 
gos » (Aertnijs, Th. Mor., II, n. 250). Unde non intelligimus quomodo 
P. Vermeersch scribere potuerit (Th. Mor., Ill, n. 499): « Noidin ... 
severius nunc putat respondendum esse cum canon invalidam declaret 
absolutionem ipsius complicis, et non tantum peccati; sed secundum 
praecedentes Constitutiones intelligi potest canon qui ad easdem re- 
mittit ». Severius est respondendum non solum secundum tenorem 
canonis 884. sed et secundum praecedentes Constitutiones. Hinc adhuc 
minus intelligimus cur in nova editione operis Noldin, huius sententiam 
P. Schmitt immutaverit. Ait quidem: codex hac in re nihil mutavit, 
ergo secundum can. 6, $ 2, interpretationes antiquae valent. Ergo con- 
troversia antea existons non solvitur sed adest dubium iuris (Zeitschrift 
für Kath. Theol, 1934. p. 150). Sed. sicut ante codicem, Noldin sen- 
tentiam oppositam nullatenus probabilem habebat, ita nec post codicem 
iudicaret illam probabilem, nec diceret esse dubium iuris. Nil in hac 
re est mutatum. — Sane non sufficit ut quidam aliquam sententiam 
propugnent sine ullo fundamento, et contra quam militant gravissima 
argumenta; non sufficit, inquam, ut ista possit dici vere probabilis, 
et vere adsit dubium iuris. 

5 Id iam ex ipso Codice patet, qui fert can. 884: « in mortis pericu- 
lo », can. autem 2367: < in mortis articulo ». 

tens confiteri velit : tunc enim perinde est ac si alius sacerdos 
revera deficeret, ait Benedictus XIV in Const. Apostolici 
Muneris. 

In hoc igitur periculo, absolutio ex parte confessarii non est 
licita, nec poena excommunicationis vitatur, nisi desit alius 
sacerdos qui sine magno incommodo vocari possit, quique 
moribundi confessionem excipere non detrectet (v. g. ob 
nimiam familiaritatem cum  poenitente quae est ei consan- 
guinea aut famula), et cui poenitens confiteri non renuat. 


Excusationis causa erit : 


1) si infirmus a confessario, ei Viaticum deferente, publice 
petat ut suam excipere velit confessionem, quia confessarius, 
sine scandalo et infamiae periculo (maxime si esset parochus) 
hoc recusare nequiret; 


2) si moribundus, absque ulla confessarii complicis culpa, 
omnino renuat apud alium sacerdotem confiteri; 


3) si sine periculo infamiae aut scandali, aut sacrilegae 
confessionis, sacerdos complex discedere, aut alius vocari vel 
accedere, non posset; 


4) etiam probabiliter, si non adsit nisi sacerdos notorie 
suspensus vel excommunicatus : talis enim non videtur esse 
qui confessarii munus obire possit; et ceteroquin non facile 
sine infamia aut scandalo advocaretur. 


E contra, absolutio est illicita, et excommunicatio incurritur : 


1) si, praesente alio sacerdote non impedito vel facile advo- 
cando, sacerdos complex absolvat; 


2) si alius sacerdos vocari possit, sed sacerdos complex 
periculum infamiae vel scandali confingat ubi non est; 


3 ) si sacerdos complex, quantum in se est, opportuna media 
non adhibeat ut periculum infamiae vel scandalum non sequa- 
tur, et alteri sacerdoti locus pateat confessionis (Const. 
Apostolici muneris), v. g. sub aliquo praetextu non advenien- 
do, vel a domo discedendo, morbum fingendo, poenitentem 
praemonendo, alium sacerdotem ad infirmum mittendo, etc.; 


4) si adsit sacerdos qui non ipse propriae exponeretur infa- 
miae, sed apud quem complex sacerdos infamaretur : respectu 
unius vel non datur infamia, vel eam aliquantam debet com- 
plex sustinere ob culpam commissam; secus vix evenire posset 
ut, praesente sacerdote, confessarius complicem absolvere non 
posset. 

Semper tamen valida est absolutio in periculo mortis, ne hac 
occasione scii, aliquis pereat (Const. Apostolici muneris). 


Periculum mortis est quicumque casus graviter periculosus 
sive ab intrinseco, ex infirmitate vel partu, sive ab extrinseco, 
ex navigatione valde periculosa, praelio instante, percussione 
illata. Periclitantibus, ex privilegio, aequipari possunt militiae 
adscript! qui in statu bellicae convocationis seu mobilisationis 
sunt constituti (S. Poenit. 29 maii 1915); item, ex natura rei, 
qui versantur in periculo amentiae perpetuae. 


Nunc autem plures. ulterius progressi, ex epichia, periculo mortis 
aequiparari volunt casum poenitentis qui in regione longinqua, v. g. 
Missionum, valde timeret ne unquam aut nonnisi post longissimum tem- 
pus confessarium habere posset, nisi complici confiteretur. At in Con- 
stitutionibus Benedicti XIV solus casus mortis periculi excipitur, item 
in Codice luris, quamvis tamen occurrentia in regionibus missionum ab 
ipsis ignorari non potuerint: « absolutio invalida est praeterquam in 
mortis periculo », ait codex; quid clarius? 

Exceptio igitur extendenda non videtur ad alios casus, praeter illos 
qui communiter censentur aequivalere morti. Interpretatio, etiam si esset 
multorum theologorum aut canonistarum, non sufficit ad sensum legis 
restringendum vel extendendum, sed id potest sola interpretatio authen- 
tica; praesertim quod epichiae non solet dari locus in legibus irritantibus 
propter bonum commune. Nullum ergo adest positivum fundamentum 
pro sententia indulgentiore, quae proinde non est solide probabilis. 

Imo, ad bonum commune omnino importat ut missionarii, qui, ob 
speciales circumstantias, maiori exponuntur periculo, non sibi nimiam 
noscant facilitatem absolvendi complicem et effugiendi consequentias sui 
peccati ’. 


VIII. Poena statuta est excommunicatio specialissimo 
modo Summa Pontifici reservata, ex qua sequitur irregu- 
laritas (can. 2261, $ 1). Ad poenam contrahendam requiruntur: 


a) ex parte delicti: absolutio vera vel ficta illius qui accu- 
savit peccatum complicitatis nondum directe remissum, aut 
qui illud tacet dum a sacerdote complici ad hoc fuit inductus; 


b) ex parte delinquentis: conscientia gravis peccati, et 
notitia censurae, ita tamen ut ignorantia crassa vel supina 
ab ea non excuset (S. Off. 13 ian. 1892, ad 3; can. 2229). 
Aegre dari potest ignorantia quoad existentiam censurae; 
facilius quoad extensionem eius, quatenus bona fide existi- 
mari possit casum adesse quo complicem absolvere sit licitum. 


| Sacerdos complex facile praevidere poterit casum et Romae recur- 
rere ut, tacito nomine, et ficta indicatione residentiae, facultatem 
obtineat absolvendi complicem; ceteroquin, etiam in sententia aliorum, 
si praeviderit casum, ad id tenetur. 

A dicta excommunicatione regulariter absolvit sola Sedes Apostolica; 
at in periculo mortis et in casu urgentiore etiam potest absolvere sim- 
plex confessarius. sed tantum cum onere, sub poena reincidentiae. re- 
currendi, saltem infra mensem, ad S. Sedem, etiam si recursus sit hic 
et nunc impossibilis (Can. 2252, 2254. 2367). Unde rigorosius tractatur 
casus, quam peccata reservata propter censuram. 


IX. Corollaria. — Ex praedictis sequitur: 


l. Sacerdos qui initio confessionis non cognoscit complicem, 
sed tamen ante absolutionem agnoscit, hunc monere debet 
de defectu iurisdictionis et eum dimittere: ideo enim ipse nul- 
lam infamationem incurrit. 


2. Qui in articulo mortis illegitime, i. e. non impedito alio 
sacerdote, complicis confessionem incepit excipere, alteri 
sacerdoti locum cedere tenetur et ab absolvendo abstinere; 
imo etiam si legitime inceperit, deficiente alio confessario, et 
talis superveniat aut mortis periculum iam transierit, debet 
cessare, dummodo id fieri possit sine graviori incommodo. 


3. Qui complicem in mortis periculo, urgente necessitate, 
absolvit, non potest, periculo transacto, excipere confessionem 
ad integrandam accusationem, si peccatum complicitatis adhuc 
maneat accusandum. 


4. Qui dubitat an poenitens sit complex, debet inquirere et 
interrogare in quantum prudentia permittat; quod si nil faciat 
ad dubium solvendum, complicem invalide absolvit, et excom- 
municationem non effugit, quia ignorantia est crassa et supina 
(S. Off. 13 ian. 1892). 


X. Sacerdos qui complicem indebite absolvit, recurrere 
debet, per se vel per alium, v. g. confessarium. ad S. Poeni- 
tentiariam. 


Ad hoc, ficto nomine, casus exponatur cum omnibus circumstantiis, 
quae ad rem faciunt, nimirum quot personas complices et quoties sacer- 
dos absolvere attentaverit: an sit parochus, vel curam habens animarum, 
vel merus confessarius: an unam vel plures irregularitates contraxerit ex 
violatione censurae per celebrationem Missae vel exercitium solemne 
Ordinis sacri: an alias iam acceperit rescriptum gratiae pro absolutione 
ab huiusmodi crimine; an iam fuerit in casu urgente absolutus. 

5. Poenitentiaria autem praescribet : 


l. ut omnis, quantum possit, removeatur occasio peccandi cum com- 
plice; 

2. ut ab audiendis personae complicis confessionibus, quantum citra 
grave scandalum potest, abstineat confessarius complex; 


3. ut poenitentem complicem, si iterum ad ipsum accesserit, ad alium 
confessarium remittat ac de nullitate praeteritarum confessionum moneat; 

4. ut, praeter poenitentiam sacramentalem, aliam iuridicam gravem vel 
et diuturnam, ipsi rescripto impositam vel a confessario imponendam 
impleat; et interdum, etiam ut exercitia spiritualia peragat; 


5. denique, aliquando ut officium confessarii infra praefinitum tem- 
pus dimittat; non tamen semper. 


XI. Ipse poenitens complex nullam censuram, aut poenam, 
aut reservationem per se incurrit. 


Benigne a confessario excipiatur huiusmodi persona, ut propriam mi- 
seriam confiteri non erubescat; et repetitis confessionibus apud com- 
plicem invalide peractis, amotaque occasione peccandi, absoluta dimit- 
tatur. At, ab ulteriori reditu ad confessarium complicem, quantum fieri 
potest, avertatur (ut praescribit S. Poen. 16 maii 1877), etiamsi lex de 
fugienda occasione proxima id forsan in casu non absolute requirat. 

Quod si insuper, occasione confessionis, ad peccatum sollicitata fuisset, 
valeret quaestio sequens. 


QUAESTIO SECUNDA 


De Sollicitatione Poenitentis ad Turpia 


I. Ad sanctitatem sacramenti Poenitentiae tuendam, 
legislatio ecclesiastica alium abusum speciali disciplina ac 
poenis profligavit, nempe crimen sollicitationis ad turpia. 

Gregorius XV. Const. Universi 30 Aug. 1622, disciplinam 
contra sollicitantes in Hispania a Pio IV, 17 apr. 1561, et in 
Lusitania a Paulo V, 16 sept. 1608 iam inductam, ad univer- 
sum orbem extendit, poenas infligendas augendo et accuratius 
determinando, ac onus imponendo denuntiandi sollicitantes. 
Quod onus denuntiandi S. Officium sub poena excommunica- 
tionis urgere cepit, 3 ian. 1623 et 10 mart. 1677; atque decla- 
ravit etiam valere pro Orientalibus, 13 iun. 1710. Benedictus 
vero XIV, in Const. Sacramentum Poenitentiae | iun. 1741, 
praescriptiones Gregorii XV cum decretis S. Officii renovavit 
et ordinatius proposuit, simulque addidit novam dispositionem 
contra falsos denuntiantes, quos reservation! specialissimae 
voluit esse obnoxios. 

Mandat scii. Ordinariis procedere « contra omnes et 
singulos sacerdotes tam saeculares quam regulares,... qui 

aliquem poenitentem, quaecumque persona illa sit, vel in actu 
sacramentalis confessionis, vel ante vel immediate post 
confessionem, vel occasione aut praetextu confessionis, vel 
etiam extra occasionem confessionis in confessionali, sive in 
alio loco ad confessiones audiendas destinato aut electo, cum 
simulatione audiendi ibidem confessionem, ad inhonesta et 
turpia sollicitare et provocare, sive verbis, sive signis, sive 
nutibus, sive tactu, sive per scripturam aut tunc aut post 
legendam tentaverint, aut cum iis illicitos et inhonestos 
sermones vel tractatus temerario ausu habuerint. Meminerint 
praeterea omnes et singuli sacerdotes ad audiendas confes- 
siones constituti teneri se ac obligari, suos poenitentes, quos 
noverint fuisse ab aliis, ut supra, sollicitatos, sedulo monere... 
de obligatione denuntiandi inquisitoribus, sive locorum Ordi- 
nariis praedictis, personam, quae sollicitationem commiserit, 
etiamsi sacerdos sit, qui iurisdictione ad absolutionem valide 
impertiendam careat, aut sollicitatio inter confessarium et 
poenitentem mutua fuerit, sive sollicitationi poenitens consen- 
serit, sive consensum minime praestiterit, vel longum tempus 
post ipsam sollicitationem iam effluxerit, aut sollicitatio a con- 
fessario non pro seipso, sed pro alia persona peracta fuerit ». 

Quae omnia confirmata fuerunt a Codice luris canonici : 

Can. 904 : « Ad normam Constitutionum apostolicarum et 
nominatim Constitutionis Benedicti XIV Sacramentum Poe- 
nitentiae | iun. 1741, debet poenitens sacerdotem reum delicti 
sollicitationis in confessione, intra mensem denuntiare loci 
Ordinario, vel S. Congregationi S. Officii; et confessarius 
debet, graviter onerata eius conscientia, de hoc onere poeni- 
tentem monere ». 

Can. 2368 : « 1. Qui sollicitationis crimen, de quo in can. 
904, commiserit, suspendatur a celebratione Missae et ab 
audiendis sacramentalibus confessionibus, vel etiam pro delicti 
gravitate inhabilis ad ipsas excipiendas declaretur, privetur 
omnibus beneficiis, dignitatibus, voce activa et passiva, et 
inhabilis ad ea omnia declaretur, et in casibus gravioribus 
degradationi quoque subiiciatur. 


2. Fidelis vero, qui scienter omiserit eum, a quo sollicitatus 
fuerit, intra mensem denuntiare contra praescriptum can. 904, 
incurrit in excommunicationem latae sententiae nemini reser- 
vatam, non absolvendus nisi postquam obligationi satisfecerit 
aut se satisfacturum serio promiserit ». 

Can. 2363 : « Si quis per seipsum vel per alios confessarium 
de sollicitationis crimine apud Superiores falso denuntiaverit, 

ipso facto incurrit in excommunicationem speciali modo Sedi 
Apostolicae reservatam, a qua nequit ullo in casu absolvi, 
nisi falsam denuntiationem formaliter retractaverit, et damna, 
si quae inde secuta sint, pro viribus reparaverit, imposita 
insuper gravi ac diuturna poenitentia, firmo praescripto can. 
894 ». 

Can. 894 : « Peccatum ratione sui reservatum Sanctae Sedi 
est falsa delatio, qua sacerdos innocens accusatur de crimine 
sollicitationis apud iudices ecclesiasticos ». 

Ad quorum declarationem successive oportet inquirere quid 
sint: 1) sollicitatio eiusque conditiones, 2) connexio cum 
sacramento Poenitentiae seu confessione, 3) obligatio denun- 
tiandi, 4) modus denuntiationis, 5) poenae infligendae sollici- 
tantibus, 6) poenae infligendae falso denuntiantibus. Quibus 
adiungimus 7) corollaria, de sollicitatione dubia, et 8) regu- 
las practicas pro confessariis. 


II. Sollicitatio ad turpia est provocatio ad grave peccatum 
luxuriae facta a sacerdote cum quadam relatione ad con- 
fessionem, seu a sacerdote ut confessario ita abutente 
confessione sacramentali vera aut simulata. 

Est peccatum valde grave, a) quia gravis irreverentia 
sacrilegii irrogatur sacramento, et hoc est contra religionem; 
b) quia scandalum constituit adversus charitatem, dum lethale 
damnum infert poenitenti, porrigendo ei pro medicina vene- 
num; c) quia, si confessarius sit parochus, continet iniuriam 
specialem contra iustifiam, quoniam ipse ex iustitia tenetur 
verbo et exemplo pascere oves suas. 

Est autem 1. provocatio ad peccatum, i. e. actio, sive per 
se inhonesta, sive per se indifferens, sed turpem affectum 
exterius manifestans, qua aliquis alterum, in casu confessarius 
poenitentem, inducere conatur ad aliquod peccatum, sive 
explicite, studiose et de industria, sive implicite ita ut modus 
agendi vel loquendi sponte alliciat. Est scii, scandalum poeni- 
tenti datum, invitatio seu incitatio quocumque modo fiat, a 
sacerdotibus, verbo vel facto, seu, ut loquitur Benedictus XIV, 
« sive verbis, sive signis, sive nutibus, sive tactu (in proprium 
corpus vel alienum), sive per scripturam aut tunc aut postea 
legendam, tentaverint, aut cum eo illicitos et inhonestos sermo- 
nes vel tractatus (i. e. consilia, deliberationes, pactiones) 
..habuerint », dummodo inductio ad malum fuerit certa: in 
dubio enim nemo fama sua privandus, et lex dubia non obligat; 
unde delictum dubium non censetur delictum. 

Vera autem sollicitatio adest 


a) sive sit efficax, ita ut persona sollicitata consentiat, sive 
sit inefficax, qua quis sollicitare vel provocare mere tentavit, 
etiamsi altera persona solum postea intellexerit: 


b) sive sit immediata, ad consensum poenitentis obtinen- 
dum, sive sit mediata, vel mediante poenitente, ad aliam per- 
sonam in peccatum inducendum, vel per scripturam postea 
legendam, ut aliquod scriptum circa turpia (prop. 6 damn, ab 
Alex. VIL; S. Off. 11 febr. 1661, n. 1); 


c) cum quacumque persona cuiuscumque sexus, conditionis, 
aetatis. 


Parum enim refert utrum sit vir vel femina, puber vel impuber, utrum 
sollicitetur ad peccandum cum confessario, vel solitarie, vel cum tertia 
persona, v. g. iuvenis cum puella (S. Poenit. 2 sept. 1904); dummodo sit 
sollicitationis capax, qualis non est dormiens, aut, pro sollicitatione per 
sola verba, surdus aut idiomatis ignarus. 


2. Est ad turpia, i. e. inducens ad actus graves contra casti- 
tatem, — sive sint graves in se, sive ex adiuncta circumstantia 
impudica, sive ex affectu libidinoso exterius manifestato, — 
seu ad grave luxuriae peccatum quodcumque, etiam internum 
ut desiderii aut complacentiae. Unde crimen sollicitationis de 
quo agitur, non adest : 


a) si provocatio facta est ad aliud peccatum, v. g. furtum 
aut homicidium, quamvis iure naturali possit aliquando denun- 
tiatio esse praecepta (S. Off. 11 febr. 1661, ad 11): 


b) si facta est ad aliquod inhonestum, quod non est certo 
peccatum mortale, v. g. aliquid mere sensuale, osculum obiter 
datum; 


C) si sollicitatio non est completa sed solum praeparatoria, 
ita ut non verum praebeatur scandalum, sed solum inquiratur 
num persona cum aliqua spe tentari possit; vera tamen solli- 
citatio inchoata sufficit. 


Hinc ad diudicandum in praxi, num sollicitatio adsit, attendendum 
est num verba vel facta, si non ex se. saltem ex adiunctis turpem affec- 
tum significent et ad turpem affectum provocent. Ita v. g. si sacerdos 
donum largitur in confessione, vel tactus leviter immodestos committit, 
etiam pressos aut saepius repetitos, si exprimit suum amorem erga per- 
sonam, vel velleitatem, — si ipse esset saecularis —. cum ea nubendi, 
aut agnitionem vel laudem eius puchritudinis et venustatis, si quaerit 
ubi habitet, vel rogat eam facturum quod ipse voluerit, vel postulat ut 
domi eum expectet aut, e contra, ut sola in domum confessarii veniat, 
etc., ex adiunctis et subsequent; effectu videndum erit quisnam sit sensus 
(S. Off. 1l. febr. 1661, ad 12 et 16): an ista solum ex imprudentia et 

levitate, aut forsan ad bonum finem agantur, (v. g. ad monendum de 
quodam periculo); vel e contra ex prava intentione, quem sensum facile 
haberent si constaret sacerdotem, extra confessionem, turpem amorem 
erga illam personam fovere, aut esse virum ad libidinem pronum. 


3. Est a sacerdote ut confessario, qualiscumque fuerit, sive 
saecularis, sive regularis, sive approbatus, sive non approbatus 
sed iurisdictione carens. Hinc, non adest obligatio specialis 
denuntiandi ex lege ecclesiastica : 


a) si sollicitans non sit sacerdos, sed clericus inferior vel 
laicus, qui fingunt se esse confessarios; 


b) etiam, probabiliter, si sit episcopus, quia incertum est 
an designetur sub voce: sacerdos'; quamvis generatim de- 
nuntiandus esset ex lege naturali; 


C) si interpres, etiam sacerdos, in confessione adhibitus, 
sollicitet; 


d) si poenitens confessarium ad turpia sollicitet solus. 


Etiam si iste mere consentiat, modo consensus novam sollicitationem 
implicite non contineat; e contra, si sollicitatio sit mutua, ut si confes- 
sarius ad unam speciem prius sollicitatus, ipse ad aliam sollicitet, aut in 
principio dissentiat et post tempus sollicitare incipiat. 


| Legimus apud P. Vermeersch, Th. Mor., Ill (ed. 1923) n. 603, 
p. 486: « Codex abstinuit a voce sacerdotis, qua Benedictus XIV in 
sua Constitutione utebatur; et cum, iam ante Codicem, non pauci com- 
prehensos vellent episcopos, studiosa omissio istius vocis sacerdotis in 
cc. 904, 2363, et 2368, nobis certum praebet argumentum mentis qua 
legislator nullum confessarium sollicitantem suis decretis exceptum 
vult... Ceterum ipsa praxis supremae Congregationis obstat benigniori 
opinioni plurium ». 

Attamen, in omnibus, quotquot inspicere potuimus, editionibus Co- 
dicis, canon 904, ad quem alii duo remittunt, habet: sacerdotem. Nec 
in Actis Apost. Sedis, ubi errata Codicis indicant corrigenda (T. IX), 
de praedicto canone mentio fit. Lectio itaque: sacerdotem, est certa. 

Ceteroquin canon ait reum delicti sollicitationis denuntiandum ad 
normam | Constitutionum | Apostolicarum, nominatim Benedicti XIV, 
et istac dicunt: sacerdotem. Et quamvis P. Vermeersch addat: « Ver- 
ba... ad normant Consi. Apost. non ad personam deferendam sed ad 
delictum quod denuntiationis locum dat referenda sunt »; id tamen 
non est certum. 

Nec tam mirari debemus ius positivum non attendisse casui quo 
episcopus sollicitaret, quia casus profecto rarissimus poterat negligi. 
Praxis autem Congregationis non est declaratio authentica, et explicari 
potest ex sola obligatione iuris naturalis; nec huius praxeos ullum 
affertur exemplum. 

l « Mutua sollicitatio habetur si ambo agunt quae vetantur, etiamsi 
alter faciat invitatus... v. g. qui miscet, etiam provocatus, turpes ser- 
mones, seu verba graviter illicita et castitati contraria » Vermeersch, 
Th. M., III, n. 603 et 605. 

4. Debet esse cum relatione ad confessionem seu con- 
nexione cum sacramento Poenitentiae ut explicabitur n. seq. 


Distinguitur enim casus noster: 

a) a sollicitatione in administratione alterius sacramenti a sacerdote 
facta sine relatione ad confessionem; quo casu non est denuntiatio spe- 
cialis facienda ex lege ecclesiastica (S. Off. 11 febr. 1661, n. 10), quamvis 
tamen in quibusdam adiunctis possit talis obligatio adesse ex iure na- 
turali; 


b) item a peccato complicitatis, quod committi potest absque relatione 
ad confessionem, etiam antequam aliquis ad sacerdotium elevatus fuerit. 


III. Connexio cum sacramento Poenitentiae requisita adest: 
si sollicitatio fiat a sacerdote « vel in actu sacramentalis con- 
fessionis, — vel ante, vel immediate post confessionem, — vel 
occasione, — aut praetextu confessionis, — vel etiam, extra 
occasionem confessionis, in confessionali, sive in alio loco ad 
confessiones audiendas destinato aut electo, cum simulatione 
audiendi ibidem confessionem ». 


1. In actu sacramentalis confessionis, i. e. inter initium 
confessionis et finem : a tempore scii, quo inchoatur confessio 
usque ad ultima absolutionis verba inclusive, seu, ut dicitur, 
inter duas cruces confessarii. 


Sacramentalis autem censetur confessio, modo cepta sit ad sacramen- 
talem absolutionem, etsi interrumpatur et ad finem non deducatur, ita 
ut sacramentum aliquo modo manserit incompletum, vel poenitens qua- 
cumque de causa non sit absolutus. 


2. Vel ante, vel immediate post confessionem, i. e. si inter 
confessionem veram et sollicitationem nulla actio externa aut 
collocutio intercedat quae non refertur ad sollicitationem. 

Unde crimen sollicitationis adest, si confessarius immediate 
ante vel post confessionem loquitur ex affectu libidinoso verba 
manifeste obscena, aut tangit inhoneste poenitentem. — vel si 
poenitens, in actu et statu confessionis, iam ad pedes confes- 
sarii sedens petit confiteri et confessarius annuit et tunc 
sollicitat, etsi poenitens iam confiteri subinde nolit, — vel si 
confessarius mulierem sollicitat quae post confessionem ad 
deosculandam manum accedit, — vel si statim ducit in cubi- 
culum aut sacristiam ut ibi securius sollicitet, — vel si imme- 
diate dicit: expecta parumper, et post intervallum (non autem 
die sequenti) sollicitat, — vel si poenitenti sollicitanti con- 
sentit, sed statim desistit, et complementum differt ad aliud 
tempus (S. Off, 11 febr. 1661, n. 2): ita enim poenitentem in 
sollicitatione detinet et confirmat. 

E contra, si alia actio aut aliud vere medium intercesserit, casus non 
habetur, ut si sollicitatio altera die fiat quam confessio, aut post locu- 
tionem de rebus indifferentibus vel aliud negotium, aut si confessarius 
personam e confessionali iam egressam adit et sollicitat, aut postquam 
alium  poenitentem audivit, nisi tamen inceperit in confessione dicendo 
v. g.: expecta me paulisper, et ita dixerit non ad aliud negotium quam 
ad sollicitandum. 


3. Vel occasione confessionis, i. e. si ex confessione vere 
petita vel facta sumitur motivum vel opportunitas provocandi 
ad turpia, ita ut confessio sit causa per accidens sollicitandi 
poenitentem. 


Ita, vel 1) occasione confessionis petitae : si poenitens, 
expresse vel tacite, petit statim confiteri et, volens incipere, 
ab hoc impeditur a confessario qui eum illico provocat, confes- 
sione dilata in posterum; vel si confessarius aegrotantem quasi 
confessurus adit, vocatus ad hoc et rogatus, et hac occasione 
sollicitat: — vel 2) occasione confessionis auditae : si confes- 
sarius in confessione, vel immediate ante aut post confessio- 
nem, tradit poenitenti schedulam vel litteras postea legendas in 
quibus sollicitat ad turpia (prop. 6 damn ab Alex VII; S. Off. 
11 febr. 1661, ad 1); vel si cognoscens inclinationes aut tenta- 
tiones poenitentis, eum sollicitat, modo constet fieri ex audi- 
tione confessionis, qua iam tunc ad hanc intentionem impulsus 
fuerit, de quo raro constabit. 


E contra, probabiliter saltem, non sollicitat occasione con- 
fessionis : 


a) qui sola notitia abutitur exhausta ex confessione, v. g. de fragilitate 
poenitentis. ad eum sollicitandum : tunc non fit occasione ipsius confes- 
sionis, sed occasione notitiae ex confessione haustae; 


b) qui tradit confitenti schedulam ferendam alii personae, quam con- 
fessarius ita sollicitat, modo ipse poenitens nullo modo complex sit: tunc 
enim ipse poenitens non sollicitatur; 


C) qui rogatus confessionem non statim sed alia die vel hora, imo, 
secundum aliquos, etiam nunc excipiendam, sed nondum ad modum 
confessarii sedens nec personam coram se genuflexam habens, eam 
sollicitat (S. Off. 11 febr. 1661, n. 4): tunc enim non fit occasione con- 
fessionis, sed occasione petitionis confessionis. 


4. Vel praetextu confessionis, etiam confessione non secuta, 
i. e. sub velo aut colore seu specie, vel falsa allegatione 
confessionis ad tegendum pravum finem, si nempe occasio 
sumitur a confessione ficta et unice eo fine proposita ut 
sollicitationi inserviat. Quam praetexere debet non quidem 
poenitens, sed confessarius ut poenitentem sollicitet. 

Ita si aliquam personam ficte invitat ad confitendum, quo 

facilius eam ad turpia inducat, — aut si accedit ad domum 
aegrotantis eique de confessione loquitur ad removendos 
adstantes, quibus profectis, eam sollicitat, — vel si ipsam, 
praetextu confessionis, ingredi cubiculum rogat quasi con- 
fessionale, et tunc sollicitat. 


Non autem probabiliter : 


a) ille qui ad eludendos alios convenit cum persona ut se fingat 
aegrotam : non enim praetextu confessionis sollicitat, sed peccatum mere 
exequatur, ita ut praetextus confessionis non ordinetur ad sollicitandum, 
sed ad alios decipiendum; 


b) nec ille qui, sub praetextu confessionis, licentiam petit a superiore 
ut ad personam se conferat, quam revera sollicitare intendit: praetextus 
enim non est respectu poenitentis sed superioris, ita ut praetextu con- 
fessionis non sit sollicitatio facta, sed solum licentia concessa; 


c) nec ille qui, sub praetextu confessionis, personam invitat ut se 
conferat in ecclesiam, ibique eam, extra confessionale, sollicitat: non 
enim sub praetextu confessionis ipsa sollicitatio, sed sola invitatio 
adeundi ecclesiam facta est; 


d) nec ille qui extra confessionis tempus et locum, personam sollicitat 
eique. ut facilius concedat, promittit se postea eius confessionem auditu- 
rum : praetextu confessionis ipsa non fit sollicitatio, sed solum obtinetur 
consensus; 


e) nec a fortiori ille qui personae ipsum advocanti et sollicitanti mere 
consentit. 


5. Vel, etiam extra occasionem confessionis, in confessio- 
nali, sive in alio loco ad audiendas confessiones destinato aut 
electo, sed cum simulatione confessionis. Quae duo adesse 
debent, ita ut fiat in loco confessionis ef simul confessio simu- 
letur (S. Off. 11 febr. 1661, n. 15) : 


a) simulatio seu figura confessionis habetur si ita agant ut 
specietenus confessionem instituere videantur (v. g. sacerdos 
applicando aures), ita ut adstantes merito arbitrarentur ipsam 
confesionem excipi. Ad quod requiritur etiam 


b) locus confessionis: ut fiat in confessionali seu in 
aediculo speciali destinato ad audiendas confessiones; — vel in 
alio loco ad confessiones destinato habitualiter, ubi solent 
audiri confessiones, uti sunt cella vel sacristia ubi surdastri 
audiri solent, vel locutorium destinatum confessionibus sacer- 
dotum (S. Off. 28 apr. 1700), item locus quo monialium con- 
fessiones audiuntur (S. Off. 25 nov. 1874); — vel in alio loco 
quocumque ad confessiones electo transeunter pro adiunctis, 
ut est cubiculum infirmi, aut sacristia vel chorus aut platea 
pro tempore magni concursus fidelium; — non autem in loco 
praecise electo ad hanc unicam confessionem simulandam. 

Ita si poenitens, qui fine sive bono (ad consilium petendum) sive 
malo (ad confessarium tentandum) venit in locum ad confessiones desti- 
natum, et ibi sollicitatur cum simulatione confessionis; vel si persona 
volens aliquid communicare sacerdoti, ab eo ducitur in confessionale et 
ibi, simulata confessione, sollicitatur; vel si ambo turpes sermones mis- 
centes, confessionale ingrediuntur et, simulata confessione, in turpilo- 
quis pergunt (Paulus V, 10 iul. 1614); — non autem si confessarius, 
sedens in confessionali, sed non simulans confessionem, sollicitat perso- 
nam stantem vel sedentem ante confessionale (S. Off. 11 febr. 1661, 
n. 15). 


IV. Obligatio denuntiandi sollicitantes, et quidem gravis, 
adest non solum generalis ex iure naturali, qua omnes ad hoc 
obligantur si necesse sit ad scandalum removendum; sed etiam 
specialis ex iure positivo ecclesiastico, qua obligantur intra 
mensem sollicitati poenitentes, et quidem sub poena excom- 
municationis latae sententiae nemini reservatae. 

Cuius praecepti finis non solum est emendatio personae 
particularis, sed potius securitas publica sacramenti et 
animarum, ex certa castigatione sceleris et ex metu indeclina- 
bili confessariorum obtinenda. 


Secundum hoc iuris statutum : 


A. Denuntiandi sunt omnes et soli sacerdotes, etiam non 
approbati aut iurisdictione carentes (S. Off. 11 febr. 1661, n. 5; 
et 20 febr. 1867, n. 2), sive saeculares sive regulares, cuius- 
cumque praeeminentiae aut dignitatis (episcopali tamen pro- 
babiliter excepta, ut supra notavimus), per seipsos sollicitantes; 
— non autem meri interpretes vel nuntii sollicitationis, eamve 
mandantes aut consulentes, iuxta S. Off. 11 febr. 1661, n. 6 
et 7. 

Denuntiandi sunt, etsi sollicitationis factae statim ipsi poe- 
nituerint vel si cepta sollicitatione statim destiterint (ib. n. 2), 
aut si gravi metu inducti fuerint (ib. n. 9), aut si sollicitaverint 
poenitentem non advertentem malitiam peccati (S. Off. 11 maii 
1707); — etiamsi crimen a longo tempore fuerit commissum et 
remanserit occultum aut iuridice probari non possit (prop. 5 
ab Alex. VII damn. 24 sept. 1665), vel nulla praecesserit 
monitio aut correptio fraterna (Alex. VII. 8 iul. 1660); — 
vel ipsi in terram longinquam profecti sint aut iam emendati, 
imo qui sponte se denuntiaverint (S. Off. 26 iul. 1628), vel et 
plene convicti fuerint et a iudice puniti (S. Off. 11 febr. 1661, 
ad 13), praesertim si agatur de novo crimine vel de sollicita- 
tione alterius : dummodo adhuc vivant; — non autem defuncti 
(S. Off. 27 maii 1707, et 6 mart. 1839; S. Poen. 24 apr. 1884). 

Finis enim legis non est sola emendatio sollicitantis, nec sola eius pu- 
nitio, sed utrumque simul; quare denuntiandi etiam sunt illi qui iam 
emendati sunt, aut iam puniti, quia finis totalis legis nondum cessavit; 
non autem defuncti, quia finis non amplius obtineri potest, sed cessavit 
totaliter. Quare si aliqui de denuntiando crimine iudicialiter fueiint plene 
convicti, et simul plene et perfecte emendati appareant ita ut reinciden- 
tia non videatur timenda, non esset amplius obligatio denuntiandi; sed 
id vix valet in praxi, nam, ut notat De Sinet, De Absolutione complicis 
et Sollicitatione, n. 86, « attento stricto secreto in huiusmodi causis 
servando, vix unquam constet ob quodnam crimen convictus fuerit et 
punitus sacerdos ». 


B. Ad denuntiandum | obligantur poenitentes  sollicitati, 
etiamsi sollicitationem non intellexerint et nonnisi serius 
cognoverint (S. Off. 11 maii 1707), vel, e contra (S. Off. 
25 iul. et 27 sept. 1624), ipsi consenserint, aut prius sollici- 
taverint, ita ut sollicitatio fuerit mutua, cum possint hoc reticere, 
imo et negare, si desuper, quod absit, interrogentur (S. Off. 
25 iul. 1624, et 20 febr. 1867, n. 6); — etiam si longum tem- 
poris intervallum intercesserit (prop. 6 damn, ab Alex. VII), 
crimen manserit occultum et defectus sit probationis, aut si 
promiserint et iuraverint se nunquam esse denuntiaturum, 
quia promissio de re illicita non tenet, et iuramentum non 
potest ligare ad iniquitatem; — imo si ab altero denuntiatio 
iam facta fuerit: lex enim adstringit singulos sollicitatos. 

Excusantur tamen 1) ob mortem sacerdotis sollicitantis, ut 
dictum est; 


2) ob magnum incommodum extrinsecum, quamdiu durat 
(S. Off. 21 febr. 1630, et 20 febr. 1867, n. 5) : ita damnum 
notabile seu grave periculum in bonis vitae, famae, vel 
fortunae, etiam, probabiliter, pro consanguineis valde proxi- 
mis, nisi ex omissione bonum commune religionis graviter 
periclitaretur; item impossibilitas moralis, quae in quibusdam 
regionibus sat facile haberi potest, denuntiationem faciendi 
sive oraliter sive per litteras (S. Off. 21 febr. 1630, et 22 ian. 
1727); — non autem incommodum praecepto intrinsecum, 
ut timor cuiusdam indignationis incurrendae apud sollicitan- 
tem, verecundia in manifestanda sollicitatione, periculum levis 
incommodi aut leve periculum gravioris; nec etiam periculum 
propriae infamiae aut publicitatis quod ob cautiones adhiberi 
solitas non datur; 

3) ob dispensationem S. Officii quae raro conceditur; peti 
tamen potest si poenitens, etiam irrationabiliter, omnino recu- 
set denuntiationem facturum (S. Off. 20 febr. 1867, n. 7) ; 
aliquando enim si nimia adsit poenitentis repugnantia, aut non 
tanta denuntiationis utilitas, dispensari potest. 

Praeter ipsum poenitentem, in iure novo iam videtur urgeri non posse, 
ut alii qui sollicitationem certo noverint, ad denuntiandum, vi legis eccle- 
siasticae, obligentur. Canon enim 904 expresse dicit: poenitens; — 
quamvis tamen optimi auctores, ut De Smet et Vermeersch, ius anti- 
quum hac in re adhuc vigere defendant; sed id non est certum. Nun- 
quam tamen denuntiare debuerunt ili qui rem sciebant ex secreto pro- 
fessionali; nec ipse confessarius sollicitans debuit denuntiare seipsum 
(S. Off. 17 nov. 1624), quamvis, si faciat, mitius tractetur et erit immu- 
nis a poenis vindicativis, non tamen semper a medicinalibus (S. Off. 
20 febr. 1867, n. 13). 


C. Confessarii sub gravi monere tenentur poenitentes de 
obligatione denuntiandi, etiamsi isti bona fide obligationem 
ignorent, et praevideantur ut denuntiare renuant (S. Off. 20 
febr. 1867, n. 3) : id enim postulat bonum commune: — excep- 
to solo mortis articulo, ne poenitentes in periculum damnationis 
coniiciantur. Porro confessarii docere debent obligationem 
denuntiandi, tempus intra quod est implenda, poenam incur- 
rendam, modum denuntationem faciendi. Quodsi poenitentes 
absque gravi ratione excusante denuntiare renuant, non sunt 
absolvendi, utpote indispositi (S. Off. 20 febr. 1867, n. 5): 
sed confessarius recurrere potest ad S. Poenitentiariam aut 
S. Officium, ad instructiones accipiendas vel etiam obtinen- 
dam dispensationem. 


Nec ab onere denuntiandi liberantur ex eo quod confiteantur apud 
ipsum confessarium sollicitantem, qui eos monere contra seipsum non 
tenetur, uti patet ex ipsis verbis Constitutionum pontificiarum; Alexan- 
der VII damnavit propositionem 7: « Modus evitandi obligationem 
denuntiandae sollicitationis est, si sollicitatus confiteatur cum sollicitante : 
hic potest ipsum absolvere absque onere denuntiandi ». 


D. Poenitentes sollicitati denuntiare négligentes contrahunt 
ipso facto excommunicationem. Ad quam incurrendam requi- 
ritur | ) obligatio denuntiandi certa; 2) omissio culpabilis, quae 
supponit cognitionem obligationis, et etiam censurae, ita ut 
huius ignorantia excuset, nisi sit affectata: 3) tempus unius 
mensis elapsum, quod currit a momento quo persona sollici- 
tata obligationem et tempus implendi ac censuram adnexam 
noverit. 


Talis poenitens absolvi nequit, nisi denuntiationem fecerit, vel saltem 
facere serio promiserit; quo facto, potest absolvi a simplici confessario, 
quia censura nemini est reservata. « Quodsi postea, mutata voluntate 
non denuntiet, censura non reviviscit, ait Noldin, Th. M. III, n. 379, 
quia de reincidentia nihil habetur ». 

V. Modus faciendi denuntiationem. — Secundum normar' 
juris : 


A. Denuntiatio facienda est S. Officio, vel Ordinario loci 
(can. 904), i. e. episcopo, — vel abbati nullius, — administra- 
tori, vicario aut praefecto apostolico, — illique qui deficien- 
tibus praedictis succedit in regimine (can. 198 $ 1, v. g. vicario 
capitulari), aut eorum delegato: — non autem vicario generali 
sine mandato speciali (S. Off. 14 iul. 1753 et 20 mart. 1901. 
et can. 2220 82), nec a fortiori superioribus religiosis (can. 
501 $ 2), qui, licet sub nomine Ordinarii veniant, non tamen 
sub nomine Ordinarii loci (can. 198 $ 2). 


Per se autem denuntiatio facienda est proprio Ordinario sacerdotis 
sollicitantis; practice tamen fieri etiam potest coram Ordinario loci in 
quo delictum commissum fuit, vel et Ordinario poenitentis, qui tunc 
susceptam denuntiationem transmittere ad S. Officium vel ad Ordina- 
rium proprium sollicitantis debet. 


B. Denuntiatio facienda est personaliter et viva voce, ab 
ipsa persona sollicitata, 


vel 1) coram episcopo eiusve delegato, et alio ecclesiastico 
viro tamquam notario fungente, ac cum iuramento et sub- 
scriptione nominis (S. Off. 20 febr. 1867, n. 6): 


vel 2) viva voce et personaliter, coram confessario aut alio 
ecclesiastico viro, ad hoc ab episcopo deputando, sed sine 
interventu notarii (ib. n. 8). 

Ad quam denuntiationem faciendam, in praxi ordinario 
praecedere debet denuntiatio extraiudicialis. 


Quae ita congrue fieri potest : 


a) Si persona sollicitata scribere valeat, scribat ipsa ad episcopum, 
propria manu, ac in litteris non anonymis sed subsignatis nomine et 
domicilio suo, exponat se ad denuntiationem faciendam teneri seque 
rogare ut indicetur modus quo sit facienda, aut mittatur persona 
delegata ad eam excipiendam; — vel etiam delinquentem manifestet, 
referens locum, tempus, occasionem, vices ac singula adiuncta, necnon 
utrum in actu confessionis, an prius vel post evenerit, nomen quoque 
ac munus confessarii, aut, si id ignoretur, descriptionem accuratam 
eius personae. Paratamque se dicat ut instructionibus ab episcopo dandis 
prompte se conformet; addendo, si rationes graves adsint, se non posse 
adire curiam episcopalem, sed delegatum mittendum expectare, aut 
etiam soli confessario denuntiationem congrue fieri. 


b) Si scribere nesciat, aut sine gravi incommodo nequeat, episcopum 
per se vel per fidum internuntium adeat; — et si id non possit (aut non 
velit), expedit ut (de licentia poenitentis) scribat confessarius (ib. n. 7). 
non quidem ad denuntiationem loco poenitentis peragendam, sed ad 
infornandum episcopum, sub pseudonominibus, de sollicitationis facto 
et ad postulandum, impossibilitate poenitentis spectata, opportunas in- 

structiones. Ad id tamen confessarius stride non tenetur; nisi exceptio- 
naliter grave damnum publicum immineat. Et si confessarius nolit, ex- 


pectare poterit poenitens occasionem alterius confessarii qui hoc minis- 
terio fungi velit. 


Poenitens qui monuerit episcopum, huiusque mandatis stare paratus 


sit. potest absolvi, ac per se sufficit ut deinceps responsum episcopi 
expectet. 


C. Ordinarius, iuxta Instructionem S. Officii, 20 febr. 1867, 
n. 10, sedulo inquirere debet utrum persona denuntians sit fide 
digna, et, antequam contra denuntiatum procedatur, perspectum 
habere, « quod mulieres vel viri denuntiantes sint boni nominis 


neque ad accusandum vel inimicitia vel alio humano affectu 
adducentur ». 


« Ordinarius igitur toties quoties aliquam de infando sollicitationis 
crimine denuntiationem acceperit, illico ad diligentias (i. e. iudicialem 
investigationem circa famam denuntiati et denuntiantis) procedet. Ad 
quem finem, vel per se vel per sacerdotem a se specialiter delegatum, 
advocabit (separatim scii, et qua debet circumspectione) duos testes, 
quantum fieri potest, ex coetu ecclesiastico, utrumque vero omni ex- 
ceptione maiores, qui bene noverint cum denuntiatum tum omnes et sin- 
gulos denuntiantes, eosque sub sanctitate iuramenti de veritate dicenda 
et de secreto S. Officii servando, iudicialifer interrogabit, testimonium 
Scripto referens, iuxta insequentem formulam; utriusque vero testimonii 
atque una simul respectivae denuntiationis authenticum exemplum directe 
tutaque via ad hanc Supremam Congregationem quamprimum transmit- 
tet... Quodsi inveniri nequeant duo tantum testes qui noverint una simul 
denuntiatum et omnes et singulos denuntiantes, plures vocari debent. 
Tot nempe in hoc casu testes ut supra vocandi erunt quod oportebit ut 
duplex quoad denuntiatum et unumquemque denuntiantem habeatur tes- 
timonium ». Ita Instructio S. Officii, 6 aug. 1897, ex qua sequitur, ut 
episcopus iam non possit iudicialifer contra denuntiatum procedere, an- 


tequam praefata documenta S. Officio transmiserit ab eoque responsum 
acceperit. 


VI. Poenae contra sollicitantes sunt ferendae sententiae. 
Non tamen statim a prima denuntiatione possunt infligi, nisi 
forsan fama mala sit et denuntians omni exceptione maior; 
sed praxis est quod 


1) post unam vel alteram  denuntiationem, | tamquam 
suspectus de crimine, confessarius denuntiatus observetur; 


2) vel etiam ut paterne moneatur aut, si crimen sit certum, 
et salutari poenitentiae subiiciatur, quales sunt: amotio a 
loco criminis, exercitia spiritualia peragenda; 


3) post tertiam denuntiationem in iudicium vocetur. Quod 
supponit reum admitti ad defensionem. 


Tres autem poenae infligi possunt (can. 2368, $ 1) : a) sus- 
pensio a celebratione missae; b) suspensio ab audiendis con- 

fessionibus vel ad eas inhabilitas; c) privatio beneficii, vocis 
activae et passivae, dignitatis, et inhabilitas ad ea; imo, in 
casibus gravioribus, degradatio. — Censurae, quia ferendae 
sunt sententiae, censentur esse ab homine (can. 2217, $ 1, 
3°); unde non possunt remitti nisi ab Ordinario qui illas 
inflixit, aut a superiore competente (can. 2245, $ 2). 


Quodsi reus sponte comparuerit et delictum sincere confessus fuerit, 
dimitti debet monitus et poenitentia punitus; nisi iam denuntiatio facta 
fuerit, quo casu poena imminuetur (S. Off. 20 febr. 1867. n. 13). 

Ipsa sollicitatio non subiicitur reservationi; unde, si alia omnia requi- 
sita adsint, a simplici confessario potest remitti (S. Off. 13 sept. 1859, 
ad 3), nisi tamen simul adsit casus absolutionis complicis; — sed mo- 
nendus est sacerdos poenitens ne personae sollicitatae confessionem 
excipiat, ut ita periculum relapsus vitet. 


VII. Poenae contra falsos denuntiatores. — A falsis de- 
nuntiantibus protegendi sunt confessarii innocentes. Quare per 
se vel per alios (v. g. per confessarium) falso denuntiantes 
incurrunt gravem poenam, et quidem duplicem : 


a) Falsa denuntiatio apud iudices ecclesiasticos est pecca- 
tum ratione sui S. Sedi reservatum. Ita ex can. 894. Ad quod 
incurrendum oportet : 


1) quod denuntietur sacerdos ut reus sollicitationis proprie 
dictae, scii, in connexione ad confessionem, sicut supra expli- 
catum fuit; 


2) quod denuntiatio sit falsa (materialiter et formaliter), 
ita ut confessarius huius delicti non cognoscatur reus, quamvis 
forsan aliorum delictorum similium reus sit; 


3) quod denuntiatio apud iudices ecclesiasticos facta 
fuerit, quod plures intelligunt strictiore et formali sensu de 
denuntiatione iudiciali. Et, si ita intelligendum sit, quod tamen 
certum non est, non sufficeret denuntiatio anonyma, aut sim- 
plex epistola subsignata. 

A praedicta reservatione non excusat ignorantia, quia 
reservatio peccati non mera poena est, sed principaliter et 
immediate avocatio ad tribunal superioris et ideo restrictio 
potestatis confessarii, quae solum mediate afficit poenitentem 
(can. 893, $ 1), et quia a lege inhabilitante nulla ignorantia 
excusat (can. 16, $ 1). 


De Smet tamen censet contrarium, quia secundum Constitutionem be- 
nedictinam ista reservatio est poena medicinalis, a qua. secundum can. 
2229 $ 3, ignorantia excusat quae non sit crassa. Sed id non amplius 
valet in novo iure, in quo expresse dicitur (can. 893) reservationem limi- 

tare potestatem confessant, et in canone immediate sequenti (894) falsa 
delatio dicitur unicum peccatum ratione sui reservatum S. Sedi. Ergo 
non amplius est principaliter poena medicinalis, sed avocatio ad tribunal 
superioris et iurisdictionis restrictio; ut iam generatim agnoscitur. — 
Ceterum practice raro adest ignorantia, cum denuntiantes confessarium 
debeant a iudice vel delegato moneri de reservatione. 


b) Falsa denuntiatio, apud superiores facta, incurrit excom- 
municationem speciali modo S. Pontifici reservatam. Ita ex, 
can. 2363. Quibus terminis omnino generalibus comprehendi 
videtur, non solum stricte iuridica apud iudices formaliter 
agentes qua tales, sed quaecumque denuntiatio ad superiores 
directa, etiam per epistolam; non tamen anonyma, quippe quae 
nullam vim habet (S. Off. 20 febr. 1867, n. 6). Sane, non 
sola denuntiatio quae fit in ipsa instructione iudiciali, sed etiam 
illa quae id quaerit et monet de instructione contra aliquem 
facienda, iam fit apud superiores ut tales’. 


A poena tamen excusat ignorantia, non quidem solius reser- 
vationis, sed censurae, non tamen crassa nec affectata. Ab 
ipsa nemo potest absolvi nisi : 


1) falsam denuntiationem formaliter retractaverit apud 
superiorem, vel medium ad hoc sufficiens iam posuerit, aut, 
si hic et nunc sit impossibile, id serio promiserit; 

2) omnia damna ex calumniosa damnatione secuta pro 
viribus reparaverit; 


3) acceptaverit gravem et diuturnam poenitentiam. Gravis 
est illa quae pro gravi culpa in sacramento dari per se debet; 
diuturna quae per 6 circiter menses vel ultra durat, attenta 
qualitate personae et operis impositi natura et frequentia. 


Ex quibus omnibus sequitur : 


1) censuram reservatam latius se extendere quam peccatum ratione 
sui reservatum; 


2) nihilominus contrahi posse reservationem peccati quin contrahatur 
reservatio censurae, v. g. propter ignorantiam; 


3) reservationem censurae aliquando cessare, quin cesset reservatio 
peccati, et vice versa cessare reservationem peccati v. g. in casu aegroti 
e domo exire nescientis, quin ideo cesset reservatio censurae; 


| Hic etiam valorem habet, quod notat De Smet, o. c, n. 123 
(demonstrare nitens denuntiationem etiam extraiudicialem apud iudicem 
esse peccatum ratione sui reservatum), nimirum quod alias « passim 
non esset locus casui falsae denuntiationis in locis non paucis, in illis 
casibus non raris, in quibus Episcopus procedit in casu sollicitationis 
ex informata conscientia, siquidem tunc ad denuntiationem iuridicam 
non est recurrendum et passim non recurritur de facto: nimis saepe 
elideretur lex illa poenalis provide inducta ». 

4) illum qui ab una absolvere potest, non semper absolvere posse ab 
altera; 


5) complices etiam utraque reservatione attingi, quippe qui per alios 
denuntiant; scii, iubentes, mandantes, consilium dantes, rogantes, pro- 
mittentes, comminantes, etc., uno verbo omnes qui positive et efficaciter 
concurrunt ad falsam denuntiationem. 


VIII. Corollaria de sollicitatione dubia. 1. In dubio an 
actio exercita aut verba prolata prae se ferant et significent 
sollicitationem, si de sola confessarii intentione dubitetur, finis 
adfuisse praesumitur consentaneus actioni exercitae aut verbis 
prolatis. 


2. Si actio externa non solum secundum se, sed etiam 
spectatis omnibus circumstantiis et indiciis tum ex parte rei 
tum ex parte agentis maneat ambigua, ita ut delictum vere 
dubium sit, benigniores partes praeferri possunt et denun- 
tiatio non est de praecepto. 


3. Si certa sit sollicitatio, sed de persona dubitetur, denun- 
tiatio facienda est ut superior inquirere possit de persona 
sollicitantis, si inquisitio facile fieri possit absque periculo 
infamandi innocentem; unde: a) denuntiandum erit si spes 
probabilis adsit quod iudex diligentia sua reum ignotum dete- 
gere valeat; b) e contra qui inter duas personas dubius haeret 
et utramque in denuntiatione indicare deberet, a denuntiatione 
plerumque abstineat ne famae innocentis noceat. 


IX. Regulae practicae pro confessariis. 


A. Erga sacerdotem sollicitantem. 
Confessarius audiens sacerdotem sollicitationis reum : 


1) per se potest illum absolvere, quia sollicitatio non est 
casus reservatus (S. Off. 15 sept. 1859, ad 3); iam punitum 
tamen et suspensum, a suspensione absolvere non potest, quia 
— utpote ferendae sententiae — est tamquam ab homine et 
ideo reservata; 


2) non absolvat nisi enormitatem criminis prius ante oculos 
ponat et ad ferventiorem contritionem excitet, contritum tamen 
etiam animet plena fiducia in infinitam misericordiam Dei; 

3) exigat ut scandalum reparet, et in posterum abstineat ab 
audiendis confessionibus personae sollicitatae: 

4) recidivum autem, post poenitentiam pluries vel respectu 
plurium poenitentium relapsum, non absolvat, nisi signa con- 

tritionis extraordinaria attulerit et praevie promiserit dimittere 
officium confessarii quod ipsi est occasio proxima, aut trans- 
lationem ad alium locum postulare ubi minori exponitur peri- 
culo; vel, si haec sint impossibilia, nisi saltem promiserit 
efficaciora omnino adhibere remedia vitae spiritualis valde 
ferventis et mortificatae; 


5) sedulo examinet an cum poenitente sacerdos sollicitans 
non peccaverit, et complicem non absolverit, quo facto adesset 
casus absolutionis complicis, qui plectitur excommunicatione 
specialissime reservata S. Pontifici de quo diximus supra Qu. 
1. n. IX. 


B. Erga poenitentem sollicitatum. Confessarius audiens in 
confessione personam fuisse sollicitatam : 


1) sedulo examinet an persona denuntians sit fide digna : 
saepe enim mulierculae ex invidia, odio, vindicta, zelotypia, 
levitate, hysteria, aliisque causis de confessario narrant 
prorsus falsa, aut, quia earum sollicitationes repulsae sunt, 
accusant innocentem; unde si de veracitate personae dubitet, 
de atrocitate falsae denuntiationis moneat dicens etiam esse 
casum S. Pontifici reservatum. Caveat autem ne sollicitantis 
nomen inquirat: 


2) inquirat an obligatio denuntiandi sit certa; quodsi rem 
non possit statim diiudicare, poenitentem ad se altera die 
redire moneat, et, si poenitens id non possit (vel non velit), 
cum altero confessario de ea colloqui et ipsi obtemperare 
iubeat; 

3) si casus est certus,moneat de denuntiandi obligatione 
etiam sub poena excommunicationis imposita; a qua moni- 
tione facienda, ob bonum publicum, nulla bona fides in poe- 
nitente excusat (S. Off. 20 sept. 1867, n. 3); 


4) si poenitens denuntiare promittat, nonnunquam pru- 
dentia docebit ut absolutio concedatur solum postquam 
denuntiatio facta fuerit, idque maxime a) si poenitens de- 
nuntiationem alia vice promissam non adhuc ad exitum 
perduxerit: b) si promittat quidem sed cum sat magna 
resistentia, aut si quaedam in denuntiando praevideatur 
difficultas; c) si statim (moraliter) denuntiationem perficere 
possit. Si tamen promissio sit sincera et absolutio commode 
differri nequeat, illico absolvi poterit; 


5) si poenitens denuntiare nolit, inquirat an sit causa gra- 
vis excusans; et si adsit, poterit penitens absolvi dummodo 

promittat se denuntiaturum si causa cessaverit aut minus 
urgeat (S. Off. 21 febr. 1630, 20 maii 1842, et 20 febr. 1867, 
n. 5); 

6) si non adsit ratio vere excusans, meliori quo possit modo 
suadeat poenitenti ut denuntiet. Ad quod efficaciter suaden- 
dum, vanis excusationibus poenitentis opponat gravitatem 
sacrilegii in sacerdote sollicitante, necessitatem omnimodam 
in re tam gravi obediendi legibus Ecclesiae, ac poenam 
excommunicationis incurrendam; ostendatque nullum esse 
periculum infamiae quia non tenetur poenitens manifestare 
consensum, ipse autem confessarius potest delegari ad denun- 
tiationem recipiendam, et sollicitans denuntiatus tantum post 
tres denuntiationes solet in iudicium vocari; 


7) si nihilominus poenitens omnino nolit, eum — utpote 
indispositum — sine absolutione dimittat, et alio tempore ad 
se redire faciat, interea recurrens ad Ordinarium, vel ad 
S. Poenitentiariam aut S. Officium, ut instructiones obtineat, 
vel et dispensationem. A S. Poenitentiaria enim interdum 
obtinetur ut poenitens ab obligatione denuntiandi dispensetur; 
aut, indicato nomine sacerdotis sollicitantis, proprium abscon- 
dere possit; 


8) attendat, num poenitens qui sollicitationi consenserit, 
etiam complex fuerit sacerdotis in peccato turpi, et ab eo forte 
fuerit absolutus; quo casu ratio habenda esset confessionum 
quae fuerunt invalidae, ut supra expositum fuit in Q. 1. 


X. Documentum: Litterae denuntiationis. Cum  unicui- 
que confessario accidere possit, ut ab Ordinario delegetur ad 
recipiendam a poenitente denuntiationem sacerdotis sollici- 
tantis, placeat hic modum subiicere recipiendi denuntiationes 
sine interventu notarii transmittendas, iuxta Instr. S. Off., 20 
iulii 1890. 

< Ex mandato Illustrissimi ac Reverendissimi Episcopi Ordinarii N.N. 
dato sub die... vocata personaliter comparuit die... coram me infra- 
scripto sistente in (notabit locum, ubi repetitur ad actum recipiendum) 
ad hunc actum ab Illustrissimo ac Reverendissimo N. specialiter delegato 
N.N. nubilis (vel nupta), degens in hac civitate N.N. in paroecia N.N. 
filia (vel uxor) N.N., aetatis suae... conditionis civilis (aut agricolae, 
aut famulatui addictae), cui delato iuramento veritatis dicendae, quod 
praestitit tactis S.S. Dei Evangeliis, fuit 

Inter. An sciat vel imaginetur causam vocationis et praesentis exa- 
minis? 

Resp. ... 

Inter. À quot annis usa sit accedere ad Sacramentum Poenitentiae? 
Resp. ... 


Inter. An semper apud unum eumdemque Confessarium Sacramentum 
Poenitentiae receperit, vel apud plures Sacerdotes: insuper an in uná 
eâdemque vel in pluribus ecclesiis? 


Resp. ... 


Inter. An a singulis quibus confessa est Sacerdotibus exceperit sanctas 
admonitiones et opportuna praecepta quae ipsam examinatam aedifica- 
rent, et a malo arcerent, et quatenus etc.? 


Resp. ... 


Notandum. Si responsio fuerit affirmativa, id est. si dicat se bene 
semper fuisse directam, tunc interrogatur sequenti modo: 


Inter. An sciat vel meminerit aliquando dixisse vel audivisse quod 
quidam Confessarius non ita sancte et honeste sese gesserit erga poeni- 
tentes; quin murmurationes, seu verba contemptibilia contra ipsum Con- 
fessarium prolata fuerint: ex. gr. quod ipsa examinata ab uno vel a 
pluribus poenitentibus atque ab uno abhinc anno, vel a quatuor, aut 
tribus mensibus similia audierit? 


Notandum. Si post hanc interrogationem et animadversionem examinata 
negare pergat, claudatur actus consueta formá, quae ad calcem huius 
instructionis prostat. 

At, si quidquam circa aliquem Confessarium, iuxta ea de quibus in- 
terrogatur, aperuerit, ulterius interrogabitur, prout sequitur: 


Inter. Ut exponat nomen, cognomen, officium, aetatem Confessarii, et 
locum seu sedem confessionis: an sit presbyter Saecularis vel Regularis, 
et quatenus etc. 


Resp. ... 


Inter. Ut exponat seriatim, sincere et clare, ea omnia quae in sacra- 
mentali confessione vel antea vel postea vel occasione confessionis audierit 
a Confessario praedicto minus honesta: vel an ab eodem aliquid cum 
ipsa inhoneste actum fuerit nutibus, tactibus seu opere, et quatenus etc. 


Notandum : hoc loco iudex solerter curabit ut referantur iisdem ver- 
bis, quibus Confessarius usus fuerit, sermones turpes, seductiones, in- 
vitamenta conveniendi in aliquem locum ad malum finem, aliaque omnia, 
quae crimen sollicitationis constituunt, adhibitâ vernacula linguá, in quà 
responsiones sedulo et iuxta veritatem exarabuntur; animum addat exami- 
natae, si animadvertat eam nimio timore aut verecundia a veritate pate- 
facienda praepediri, eidem suadens omnia inviolabili secreto premenda 
esse. Denique exquiret tempus a quo sollicitationes inceperint, quamdiu 
perduraverint, quoties repetitae, quibus verbis et actibus malum finem 
redolentibus expressae fuerint. Cavebit diligenter ab exquirendo consensu 
ipsius examinatae in sollicitationem, et a quacumque interrogatione, quae 
desiderium prodat cognoscendi eiusdem peccata. 


Inter. An sciat vel dici audierit praedictum Confessarium alias poeni- 
tentes sollicitasse ad turpia; et quatenus eas nominet (atque hic iubebit 
nomen, cognomen, et saltem indicia clariora, quibus aliae personae sol- 
licitatae detegi possint). 


Notandum : Si forte inducantur aliae personae sollicitatae, erit ipsius 
iudicis eas prudenter advocare, et singillatim examinare iuxta formam 

superius expositam. 
Resp. 
Inter. De famâ praedicti Confessarii tam apud se quam apud alios? 
Resp. 
Inter. An praedicta deposuerit ex iustltiae et veritatis amore, vel potius 
ex aliquo inimicitiae vel odii affectu, et quatenus etc. 
Resp. 


Quibus habitis et acceptatis, dimissa fuit, iurata de silentio servando 
iterum tactis S.S. Dei Evangeliis, eique perlecto suo examine in con- 
firmationem praemissorum se subscripsit, (si fuerit illiterate, dicatur: et 
cum scribere nesciret, fecit signum Crucis). 

(Subscriptio personae examinatae.) 

Acta sunt haec per me N.N. ab lil»0 eu Revm? Antistite N.N. ut 
supra specialiter delegatum ». 


Integrum deinde actum directe ad proprium Ordinarium delegantem 


transmittit, (tuto nimirum, ne forte perdatur) una cum instructione et 
litteris acceptis, nihil omnino apud se retinendo. 

Opuscula edita a R. P. MERKELBACH, O. P. 
in collectione « Quaestiones Pastorales » 
grato animo fuerunt universim recepta atque 
pluribus laudibus comprobata. 


I. DE CASTITATE ET LUXURIA: editio 3a 


..His chapter on the causes of and remedies of carnal sins is well- 
timed. and will be especially valuable for confessors and directors 
of youth. The Month. 

Bref, clair, méthodique: premières qualités d'un sommaire que 
l'auteur a voulu, autant que possible, complet pour qu'il fût pratique. 
Heureux choix des notions anatomiques et physiologiques préliminaires : 
on trouve ici des détails ordinairement passés sous silence, et néanmoins 
indispensables. Nous ne pouvons relever toutes les particularités dignes 
d éloges de cet ouvrage: nous n'en finirions pas. 

Collationes Namurcenses. 


Hoc opusculum Cl. A. de meliore nota commendamus : scite, enim, et 
continenter rem jam multum ac diu agitatam, eamque difficilem sane, 
absolvit. Divus Thomas, Piacenza. 


Geen theoretische uitwijdingen, maar de juiste, zekere uiteenzetting van 
al wat gevergd wordt om den betrouwbaren raadsman en biechtvader te 
vormen. Ons Geloof. 


Il. DE EMBRYOLOGIA ET DE MINISTRATIONE 
BAPTISMATIS: editio 2a 


Ce volume réunit et développe un peu plus que ne le font les traités 


généraux de morale les questions se rapportant à l'avortement, aux inter- 
ventions chirurgicales, à l'administration du baptême. Dans ces matières, 
qui donnent lieu à tant de cas de conscience angoissants, on apprendra 
avec grand intérêt l'opinion de léminent professeur, dont la finesse 
d'analyse et la rigueur de raisonnement sont assez connues. Il prouve 
solidement les solutions sévéres proposées par l'Eglise; il refuse trés heu- 
reusement de proclamer une obligation certaine, quand elle ne se laisse 
pas prouver d'une maniére suffisante. 


J. Salsmans. S. J., Nouvelle Revue théol. 


La dottrina in generale é sicura, l'esposizione chiara e ordinata, il fine 
inteso dall'A. ottimo. L'opusculo riuscirà certamente utile, massime ai 
sacerdoti che esercitano la cura d'anime. Noi la reccomandiamo volentieri. 

Felice M. Capello, S. J., Gregorianum. 

m. DE VARIIS POENITENTIUM CATEGORIIS: 
editio 2a 


...Les doctrines sont nettement exposées, les arguments sommairement 
mais solidement proposés, les solutions franchement données. Et nous 
ouvrirons cet ouvrage avec la certitude que nous trouverons ce que nous 
cherchons. Car tout y est de ce qui doit y étre, et il y a plus qu'on ne 
croyait trouver. Tous les genres de pénitents sont passes en revue, depuis 
les enfants, les simples, les occasionnaires, les récidifs, les consuétudinaires, 
les malades, etc., etc., jusqu'aux anormaux, les dévóts, les contemplatifs 
etc., etc. L'auteur profite de ces diverses questions pour esquisser de 
petits traités spéciaux: sur la contemplation et ses degrés, ...sur la 
moralité des danses et des toilettes. ...labsolution des excommuniés, 
.les tempéraments. Que de choses instructives les professeurs de 
pastorale n'ont pas le temps de développer devant leurs éléves! Voici 
qui est fait par un maître. Aux confesseurs de le consulter: ils ne s'en 
repentiront pas. G. Kiselstein, Revue Eccl. de Liège. 

Een werkelijk voortreffelijke pastoraal-theologische verhandeling over 
de toediening van het H. S. der Biecht geeft ons P. M.... Door zijn 
heldere uiteenzettingen en juist oordeel krijgt dit boek een eigen waarde 
van groot nut voor iederen Biechthoorder. Studiën. 


V. DE PARTIBUS POENITENTIAE ET 
DISPOSITIONIBUS POENITENTIS: 


Comme les deux volumes qui l'ont précédé, celui-ci est une somme 
de doctrine dogmatique et morale, en même temps qu'un précieux manuel 
de pastorale. Il est le fruit de nombreuses lectures mais aussi de longues 
réflexions. A tout ce qu'il touche l'auteur met un cachet d'ordre et de 
mesure, et il ne se déclare satisfait que lorsqu'il la rendu massif d'idées 
proposées, expliquées, défendues et coordonnées. Trop modestement il 
intitule ses travaux : Quaestiones pastorales. Lisez le présent ouvrage, et 
vous verrez qu'il ny manque aucun aspect qui puisse figurer dans un 
traité étendu, pas même les aperçus historiques puisés chez les auteurs 
universellement estimés. On trouvera ici ce qui regarde la matière du sacre- 
ment de Pénitence, matière éloignée et matière prochaine, c'est-à-dire les 
actes du pénitent: contrition, confession et satisfaction, avec les diverses 
questions qu'on est accoutumé de traiter à leur sujet. 

G. Kiselstein, Rev. Eccles, de Liège. 


In verscheidenen Faszikeln, gibt M. die wichtigsten Lehrstücke des 
Pastoral heraus. Die Faszikel sind im wesentlichen eine dankenswerte 
Zusammen tellung der von verscheidenen Autoren vorgetragenen Lehren. 

Zeitschrift fûr kathol. Theolog. 

Allerlei vraagstukken. anders over verschillende traktaten verdeeld en 
soms slechts terloops aangeraakt, vinden we hier systematisch geordend 
en breedvoeriger besproken met verwijzing naar de beste auteurs. Dit is 
wel de groote verdienste van deze serie. Studien. 


..Een reeks van pastoraal-theologische brochures, welke naar onze 
meening de bijzonder aandacht vooral ook der dienstdoende Geestelijk- 
heid overwaardig is... De flinke sprekende druk, in afwisseling van 
gewone letter, vette letter en cursiefletter, beantwoordt aan den inhoud. 

De Schr. toont zich in deze brochuren een uitstekend theologant, wiens 
werken, tegelijkertijd theoretisch en praktisch, de hoogste aanbeveling 
verdienen. M. van Grinsven, C.ss.R., Nederlandsche Katholieke Stemmen. 


C. SALMON, O. P. 


VII. DE MATRIMONII SACRAMENTO 


Ce 70 fascicule des Quaestiones Pastorales est un bon résumé du traité 
du mariage: bref, clair, pratique... Il est bien au courant des décisions 
les plus récentes de la Commission Pontificale d'interprétation du Code. 

A. C., Collctiones Namurcenses. 


I] est un résumé trés bien fait des enseignements courants... Nous 
ne connaissons pas d'ouvrage de ce genre qui lui soit supérieur. 
' Revue Eccl. de Liége. 


Le traité du « Sacrement de Mariage » du R. P. Salmon ne le céde 
en rien à ceux du R. P. Merkelbach : méme concision, méme clarté, 
méme précision dans l'exposition de la théorie. Nous pourrions ajouter, 


méme souci de rattacher la pratique à la théorie et d'éclairer celle-ci par 
celle-là. Revue Dominicaine (Canada). 
Hoc praecipue habetur in praesenti opere meritum laudandum, quod 
utendo hac manuductione poterit sacerdos quam celeriter quasi unico 
et brevi conspectu perspicere totum tractatum de matrimonio: quae 
completa cognitio pro ministerio pastorali commodum sane est non exigui 
momenti. Armand Gougnard, Coli. Mechlinienses. 


Presque rien sur les questions purement spéculatives, pas de longues 
théories sur les points controversés, mais toujours des solutions pratiques, 
franches et süres. Gráce aux bonnes divisions mises en évidence par une 
excellente disposition typographique, la consultation de l'ouvrage est 
facile et rapide. D. A. S., Revue Liturgique et Monastique (Maredsous). 


Le Gérant, IMPRIMERIE VERITAS 
P. RUTIEN. Mont Saint-Amand (Gand) Belgique. 

BENEVOLO LECTORI. 


In opusculo « De Variis Poenitentium Categoriis », exclu 
sive spectavimus poenitentes secundum varias dispositiones 
eorum aut conditiones corporis et animae. Restat ut eos con- 
sideremus secundum diversum statum ipsorum aut peccati 
genus. 

Praesens itaque libellus in complementum est doctrinae sui 
antecessoris, ita ut ex utroque unum conficiatur practicum 
opus. Inscribitur: « De Variis Peccatis in sacramentali confes- 
sione medendis ». quae peccata sunt varia tum secundum di- 
versorum quibus opponuntur statuum officia, tum secundum 
diversas quibus adversantur virtutes aut praecepta, tum 
secundum causalitatem quam in diversa alia exercent vitia. 

Opusculum pluribus abhinc annis praenuntiatum, hucusque 
non potuit videre lucem, cum interea toti fuerimus in edenda 
nostra Summa Theologiae Moralis. Hoc autem, Deo dante, 
feliciter peracto, inceptam scriptorum  pastoralium seriem 
intendimus complere isto libello practici indolis ad usum con- 
fessariorum confecto. 

Ne existimetur meram esse repetitionem eorum quae expo- 
sita inveniuntur in Summa Morali, vel reproductionem cuius- 
dam partis ipsius. Ipsa magis speculative procedit, licet de 
rebus in praxi agendis; opusculum totum fere est in practice 
applicatione, ita quod valor practicus principiorum theologiae 
moralis eluceat plenius. 

Ut autem de variis poenitentium categoriis scribendo mo- 
nuimus, ita pro peccatis medendis iterum dicimus: De his, si 
novi quid quaeras, amice lector, vacuus forsan abscedes; at 
quae apud auctores melioris notae sparsa invenire poteris, ad 
usum confessariorum sedulo colligere voluimus. Ne autem in 
detrimentum aestimationis aut valoris imminutionem id opus- 
culo nostro contingere reputetur; cum ita non sit opus nostrae 
parvitatis, sed probatorum auctoritate virorum atque recepti 
usus appareat munitum. 

Velis itaque, optime confrater, pari benevolentia utrumqtie 
accipere opusculum, Tibique sit, faxit Deus, in adiumentum 
ministerii sacri et in animarum salutem. 


AUCTOR 


De Variis Peccatis 
in sacramentali confessione 
medendis 


Peccata quibus medendum est, omnia reduci facile possunt 
ad illa quae directe adversantur officiis diversorum statuum, 
— ad principaliora quae diversis virtutibus opponuntur et de- 
calogi praeceptis, — et ad illa quae solent esse multorum 
aliorum causa quaeque proinde capitalia vocantur. 


De quibus omnibus et singulis dicere mens sane non est, sed 
solum de aliquibus quae peculiarem praebent difficultatem, aut 
specialem exigunt attentionem vel sanationis curam. De modo 
itaque illis medendi ac de remediis contra ea suggerendis hic 
quaedam subiicimus ex probatis auctoribusl. 


Porro quaestiones tractandae reduci possunt ad sequentes : 
I. De peccatis diversis secundum statum et conditionem 


1) De coniugibus. 

2) De filiis et parentibus. 

3) De dominis et famulantibus. 
4) De officialibus publicis. 

5) De medicis et pharmacopolis. 
6) De mercatoribus et militibus. 
7) De sacerdotibus et parochis. 
8) De religiosis et monialibus. 


' Cfr. elenchum auctorum quem tradidimus in op. De Variis Poeniten- 
tiam Categoriis, in introductione. 


II. De variis peccatis contra virtutes et decalogi praecepta : 


$ A. De peccatis in Deum : 


1) De quibusdam peccatis contra fidem. 

2) De quibusdam peccatis contra Dei reverentiam. 

3) De peccato contra Dei famulatum seu de violatione diei 
dominicae. 


$ B. De peccatis in proximum : 


1) De peccatis in bona interna vitae et corporis. 

2) De scandalo quod adversatur bonis spiritualibus. 

3) De adulterio quod adversatur bono coniugii. 

4) De peccatis in bona externa fortunae et de restitutione 
pro iis debita. 

5) De odio proximi, quod est causa laedendi famam, hono- 
rem et amicitiam. 


III. De peccatis capitalibus quae sunt aliorum peccatorum 


causa : 


1) De superbia et inani gloria. 
2) De avaritia. 

3) De gula. 

4) De luxuria. 

5) De acedia. 

6) De invidia. 

7) De iracundia. 


CAPUT | 


DE PECCATIS DIVERSIS 
SECUNDUM STATUM 
ET CONDITIONEM VITAE 


Sicut obligationes atque pericula in alia vitae conditione 
et statu diversa sunt, ita quoque alia solent esse peccata; 
quibus proinde specialem attentionem praebere non erit in- 
utile. Successive spectabimus propria peccata quae contingere 
possunt in coniugibus. fibis et parentibus, dominis et famulan- 
tibus, officialibus publicis, medicis et pharmacopolis, merca- 


toribus et militibus, sacerdotibus et parochis, religiosis et mo- 
nialibus. 


QUAESTIO PRIMA 


De Coniugibus 


I. Obligationes coniugum speciales numerari solent tres : 


1° Amor mutuus et adiutorium : amor scii, intimus et spe- 
cialis. ac conformis ordini charitatis, ita ut uxori reverentiam 
erga maritum inspiret et obedientiam in bonis moribus et gu- 
bernatione domus, quia vir est caput mulieris; vir autem uxori 
sit in praesidium eique benevolentiam ostendat, quia eius 
serva aut ancilla non est, sed condigna socia. Hinc mutuos 
defectus in quotidiana vita patienter debent sufferre, quando- 
que tamen uxor charitative maritum monere potest et adhor- 
tari, vir autem uxorem, ut munia sua impleat, etiam auctoritative 


corripere, reprehendere et castigare, sed moderate, et ordinario 
leviter tantum. 

2° Cohabitatio, quia matrimonium inierunt in individuam 
vitae consuetudinem; unde regulariter cohabitare debent nisi 
gravis ratio excuset; atque uxor tenetur virum sequi si absque 
gravi damno fieri possit, non tamen si vir vagari velit, nisi 
huiusmodi fuerit eius conditio ante matrimonium, quia tunc 
uxor in eo praesumitur consentire. 


3* Casta fidelitas quantum ad conjugale debitum, ita ut 
simul omnis aditus adulterio praecludatur et imprudenti con- 
suetudini cum aliena persona, ac pariter omne vitium vitetur 
contra naturam; de quo sufficienter diximus in opusculo 
Quaestiones de Castitate et Luxuria, q. 8. 


II. Peccant graviter coniuges : 

A. Generatim : 1° qui invicem odio habent, aut contumeliis 
aut rixis se lacessunt; 

2? qui iniustae indulgent zelotypiae; 


3? qui cor suum tradunt personae extraneae diversi sexus et 


coniugi illud subtrahunt, etsi corpus ad actus conjugales ipsi 
relinquunt; 


4? qui debitum adiutorium sibi denegare solent, maxime si 
in gravi necessitate; 


5? qui absque sufficiente ratione habitualiter non cohabitant: 

6? qui debitum conjugale sine gravi ratione denegant, a 
fortiori si fidem matrimonialem frangunt. 

B. Speciatim vir : 


1° si uxori alimenta denegat vel, dum possit, non procurat, 
nisi ipsa propria culpa discesserit: 


2? si valde dure et aspere tractat uxorem, aut eam cogit 
ad labores qui eius conditionem omnino dedecent; 


3? si verbis contumeliosis vel infamantibus afficit uxorem; 

4? si impedit eam absque gravi causa quoad praxim reli- 
gionis; 

PE : dit: 

5? si graviter eam caedit; 


6? si eam valde affligit crapulis suis aliisque inordinatis 
passionibus; 


7? si valde negligens est in gubernatione rei familiaris. 

C. Uxor vero 


1° si maritum rixis vel verbis ad gravem iram vel blasphe- 
miam provocet; 


2" si spreto viro ipsa velit gubernare et notabiliter sit inobe- 
diens. nisi vir irrationabiliter omnino praecipiat; 


3? si rem domesticam valde negligat, indulgens desidiae 
vel oblectamentis; aut luxui dedita maritum exasperet; 


4? si in administrationem domus habitualiter se ingerat, 
non adiuvantis sed dominantis modo; nisi adsit iusta causa, 
qualis est si maritus prodigus bona familiae dilapidet aut 
gestioni sit ineptus: hoc ultimum tamen ne facile putet. 

Quid licitum esse possit coniugibus quantum ad eorum bona fortu- 


nae, et quomodo iniustitiae rei esse possunt, declaratur in tractatu de 
Iustitia 


III. Interrogandi coniuges sunt : 


1° Uterque, an bene cum consorte conveniat ita ut sint 
unanimes; an omnem sollicitudinem et curam adhibeant ad 
prolis educationem christianam; an nihil sibi permittant quod 
adversatur matrimonii finibus. 


2? Vir, an servet fidem uxori, et familiae debitam ministret 
sustentationem. 


3? Uxor, an in honestis et licitis viro obediat, nonne virum 
ad iracundiam vel blasphemiam provocaverit; nonne eum de- 
bito coniugali defraudaverit. 


Modestioribus quidem verbis quantum fieri possit, talis interrogatio 
fiat, praesertim uxori, v. g. nonne inobediens viro fuerit quantum ad 
matrimonium, an habeat forsan dubium quoddam quod eam mordet circa 
matrimonium, etc. Haec interrogatio generatim omitti potest cum per- 
sonis vere piis, nisi tamen dubitandi adsit specialis ratio. 


IV. Speciales coniugibus occurrunt tribulationes, quae ex 
tribus proveniunt : ex vitiis, ex malis liberorum moribus, ex 
adversa fortuna’. 


Quantum ad Im: a) Si coniux contra coniugem queratur, non statim 
credat confessarius querentem culpa vacare, nec incognita causa alterum 
condemnet, nec coram uxore culpam in maritum coniiciat licet hic sit 
certo reus, quia mulieres ex natura sua procaces facile viris noxas, prae- 
sertim si iudicio confessarii condemnatae sunt, obiiciunt; quare melius 


* Cfr. Summa Theologiae Moralis, II, n. 181-182. 
' Cfr. Aertnijs. Th. P, n. 144-147; Reuter, Nco-conf., n. 130-135. 

est, re dissimulata, commendare orationem, patientiam, mansuetudinem, 
maiorem sollicitudinem ad obsequia viro exhibenda. 


b) Si uxor queratur de severitate et iracundia viri, confessarius sua- 
deat ut pro viro oret, diligens sit in obsequiis ei praestandis, et ordina- 
riis addat extraordinaria, v. g. cibos gratos ei parando dicendoque se 
id facere ut bene illi sit; sit exacte obediens; taceat dum maritus iratus 
aut ebrius sit. Ebrium conetur blandis verbis cubitum conducere ut dor- 
miat, et postridie, si monitio profutura videatur, amanter moneat mari- 
tum dum est bene affectus. Si irato respondendum sit, respondeat sua- 
viter, nam « responsio mollis frangit iram, sermo durus suscitat furo- 
rem » (Prov. XV. 1). Si nihil prosit, patientia opus est, qua solatium 
a Deo et meritum consequatur. 

c) E contra, si uxor attentet viro dominari, suadendum est viro ut 
dehortetur uxorem suaviter, minime autem se ostendat timidum, alias 
mulier magis insolesceret; si verba suavia non proficiant, obsistat gra- 
vioribus et faciat contra quod vult uxor, consentiat tamen quandoque: 
suo officio bene fungatur, ne ansam querendi uxori ullam praebeat. 


Quantum ad 2": Si parens queratur liberos esse inobedientes, feroces, 
otio deditos, confessarius hortetur ut examinet annon sua forte culpa 
ex neglecta educatione eveniat, v. g. quia in puerili aetate nimis indui- 
sent. a pravis consortiis non continuerit, vel e contra durius tractaverit, 
maledictionibus et ignominiosis verbis compellaverit: tunc mirum non 
est liberos factos esse contumaces et inobedientes. Meminerit iuventutis 
suae, an non ipse erraverit. 

Correctio filiorum paternam benignitatem rigore permixtam habeat. In- 
super, dum proles punitur ab uno, si non ultra modum fiat, caveat alter 
ne palam obsistat, aut proli postea blandiatur ac si innocens passa esset: 
id correptionis fructum aufert et liberos refractarios facit. Si unus ab 
altero monendus videatur, id fiat clam pueris. 


Quantum ad 3m: Si querantur de defectu mediorum ad sustentationem. 
confessarius soletur eos et excitet ad patientiam ac conformitatem cum 
voluntate divina, dicat salutem animae omnibus praeferendam, hortetur 
ut liberos in timore Dei educent, excitet ad fiduciam in Deum qui 
dixi: « Quaerite primum regnum Dei et cetera adiicientur vobis ». In 
Dei servitio est vera felicitas; atque homini sufficit mediocritas, cum 
divitiae multis sint occasio perversitatis et damnationis. 


V. Monendi coniuges sunt pro opportunitate, de obligatio- 
nibus suis; et quidem : 


1° Non omnia esse licita coniugatis, sed sanctitatem matri- 
monii posse foedari. 


2° Triplicem hac in re valere regulam : licita esse quae 
de se ordinantur ad primarium matrimonii finem; huic con- 
traria esse graviter mala, puta adulterium, pollutionem, sodo- 
miam, onanismum; inutilia vero solum leviter mala si fiant 
sine magno periculo pollutionis. 


3? Dubia de hac re occurrentia esse magna cum fiducia 
confessario exponenda. 

4° Marito dicatur ut debitum non petat tempore quo gra- 
viter nocivum sit uxori; uxori vero se, sub gravi peccato teneri 
ad debitum reddendum, nisi excusetur ob infirmitatem aut 
speciale damnum. 


5? Data quoque occasione, sermo fiat de obligatione se- 
dulo vitandi causas abortus, baptizandi foetum in casu 
abortus, infantulum non sumendi in lecto ne suffocetur, nec 
pueros aut puellas grandiores (usu rationis iam gaudentes 
aut ad eum accedentes), ne scii, iis praebeant scandalum. 


6? Speciatim hodiernis temporibus monendi sunt et inter- 
rogandi de onanismo, etsi confessarius « praevideat plures a 
bona fide exturbandos multosque sacramenta  deserturos 
esse », ut respondit S. Poen., 10 maii 1886; qui autem in occa- 
sione proxima peccati versantur quia contra naturam agunt, 
tractandi sunt ut consuetudinarii et recidivi, unde si semper 
eodem modo zelabuntur sine spe emendationis, non absolvendi 
sunt. Vide ea quae diximus in opusc. De Variis Poenitentiam 
Categoriis, speciatim, c. 1, q. 3, n. V. 


VI. Monitum de limitatione generandae prolis. — Cum res 
sit magni momenti nostrisque diebus multum agitata, placeat 
de ea quaedam animadvertere. lamvero limitatio generandae 
prolis triplici obtineri potest modo 


1° Servando continentiam. Iste modus licitus est, dummodo 
communi agatur utriusque coniugis consilio et sine proximo 
incontinentiae periculo. Imo continentiam servare ex motivo 
virtutis de se melius est quam generare prolem, uti patet 
exemplo B. Virginis et S. loseph. At in praxi raro erit oppor- 
tunum eum modum consulere, propter frequens incontinentiae 
periculum. Scribebat Apostolus, I Cor, VII. 5: « Nolite frau- 
dare invicem, nisi forte ex consensu ad tempus, ut vacetis 
orationi; et iterum revertimini in idipsum, ne tentet vos Satanas 
propter incontinentiam vestram ». 


2° Lltendo mediis contra naturam quale est onanismus. ld 
semper est graviter illicitum, ita ut nulla ratione unquam legi- 
timari possit. De quo sufficienter diximus in opusc. De Casti- 
tate et Luxuria, q. 8. a. 4. 


3n Actum coniugalem exclusive exercendo tempore age- 
neseos, ut ita vitetur omnis conceptio prolis. Id non est contra 
naturam, nec proinde graviter aut semper illicitum. 


Tempus ageneseos vocatur illud in quo rarius, imo nullatenus accidit 

conceptio; unde ista praxi generatio fit parum probabilis aut etiam im- 
possibilis. 

Tempus istud olim a medico Capellmann aliisque fuit ita statutum: 
a decem vel quatuordecim diebus post inceptam usque ad tres quatuorve 
dies ante novam mulieris menstruationem. Putabant enim ovulationem in 
muliere ac proinde fertilitatem cum  menstruatione coincidere, ita ut 
durante mense esset mulier fertilis a die | ad 14, sterilis a 15 ad 25. 
fertilis rursus a 26 ad 28. 

Compertum autem postea fuit menstruationem cum ovulatione non 
coincidere, licet sit phenomenon connexum; sed locum habere inter duas 
ovulationes. De qua re diversae a medicis inveniuntur factae computa- 
tones. Iuxta recentissima experimenta doctoris Knaus, mulier esset fer- 
tilis a die 11 ad 17 a menstruatione habita, sterilis a die | ad 10, et a 
die 18 ad 28. Secundum doctorem Ogino esset fertilis a die 12 ad 19 
ante menstruationem sequentem (exceptionaliter ad diem 24), sterilis 
autem per Il dies ante menstruationem sequentem, et per 9 dies (ex- 
ceptionaliter tantum per 4) post menstruationem habitam. Hinc quidam 
vellent quod theoria, ut dicunt, Ogino-Knaus late divulgaretur, ut hu- 
mana generatio certis regulis posset subiici, et efficax praeberi remedium 
adversus horrendam onanismi praxim tam late diffusam. 

Circa quod notandum; 


A. Quantum ad ipsam rei divulgationem, generalis diffusio atque lata 


in populum propagatio, praesertim a sacerdotibus facienda, non videtur 
laudanda: 


3) quia nata est nocere bono communi; 

b) quia facile provocat scandalum, et ad onanismum ducit cum enim 
utriusque praxeos idem sit effectus, nonne periculum adest quod ulrius- 
que differentiam non satis perspiciant, et tandem modo innaturali, faci- 
liore et securiore, sint usuri? 


B. Quantum ad rem ipsam: 


l. Licet in dies dicta theoria ad certitudinem magis accedat, com- 
putus tamen videtur tantum approximativus; unde ad conceptionem, 
etiam in dicta theoria, certo vitandam, sat diu coniuges a copula abstinere 
deberent, a die scii. 4 ad diem 19 vel 20 post menstruationem: diutius 
sane quam a promoventibus theoriam quandoque praedicatur. 

2. Experimenta non videntur sufficienter certa, quia a) nondum cer- 
tum est tempus durante quo ovum et sperma ad fecundationem manent 
apta; b) experimenta non sunt satis numerosa ad omnimodam certitudi- 
nem faciendam; et c) plura non in specie humana sed in animalibus 
fuerunt facta, unde ex eis tantum concludi potest per analogiam. 

3. Ovulatio praecox aut tardior aut supplementaria semper est pos- 
sibilis, unde et de facto fecundationes locum habuerunt aliis temporibus. 

4. Hinc alii dicunt non dari legem generalem sed rem dependere a 
diversa conditione mulieris; alii vero dicunt nullum esse tempus in quo 
conceptio non sit stricte possibilis. 

Ex quibus patet quam caute in affirmando vel consulendo hac in re 
procedere debet confessarius; in specie tempus ageneseos ita proponere 
vitet ac si per illud generatio certo omnino vitaretur. 


C. Quantum ad moralitatem: 


l. Ex eo quod actus non sit contra naturam, nondum sequitur eum 
esse plane licitum et, a fortiori, honestum; in casu, copulam coniugalem 

eo solum tempore voluntarie exercere quo conceptio fieri non possit, not, 
est quidem actus contra naturam, cum eo modo instituatur prout natura 
indicat, sed est actus de se indifferens, at male sonans, qui, ut in con- 
creto licitus et honestus sit, exigit rationem cohonestantem. 

2. In specie, actus ille de se indifferens non est licitus et honestus 
nisi fiat ex bono fine: qualis non est quaerere voluptatem absque onere, 
sine iusta ratione velle prolem vitare, aut ex egoismo omnibus commodis 
et oblectamentis facilius frui vitae modernae. Hisce in casibus adest 
peccatum veniale, cum ex communi theologorum doctrina actum conlu- 
galem ob solam voluptatem exercere sit veniale. 

3. Etiam si finis adsit rectus, actus non erit bonus, nisi fiat cum de- 
bitis circumstantiis, ac proinde de mutuo consensu, absque periculo 
incontinentiae et sine detrimento amoris et fidelitatis coniugalis; secus 
adesset peccatum mortale. 

4. In casu particulari, quo ratio adsit sufficiens vitandi procreationem, 
caute dicta praxis insinuari potest, potius a medico quam a sacerdote, 
illis tantum qui continentiam servare non possint ipsis dicatur id in hoc 
casu esse licitum. 

5. Denique inveteratis onanistis, quorum emendatio sperari non valet, 
eadem praxis caute, ut aiebat S. Poen. 16 iun. 1880, insinuari potest: tam- 
quam minus malum in iis qui maius committere determinati sunt. 

Doctrina sic proposita est sat communis inter moralistes. 


VII. Animadversio de sponsis. — Sicut coniuges, ita sponsi 
de obligationibus suis praesentibus et futuris instruendi sunt. 
Generatim monendi sunt ut matrimonium quantocius ce- 
lebrent: sic plurima impediuntur peccata; quantum vero ad 
procaciones matrimonii praeparatorias, diximus in op. Quaes- 
tiones de vatiis Poenitentiam Categoriis, c. 2. q. 3. n. VI. 


1) Videat speciatim confessarius an adsit impedimentum 
prohibens vel dirimens, ecclesiasticum vel civile, ut opportune 
removeatur si fieri possit; secus matrimonio et frequentationi 
renuntiandum est. 


2) Occasione data, veram matrimonii christiani naturam 
exponat eiusque dignitatem et sanctitatem, atque inculcet ci- 
vile matrimonium non esse nisi meram formalitatem, ad effectus 
civiles obtinendos necessariam. 


3) Omni zelo utatur ut ad magnum matrimonii sacramentum 
oratione, praxi virtutum et sacramentorum receptione sponsi se 
praeparent, aut saltem confessione purificati bene illud reci- 
piant; — unde si sponsus, confessionem instituens in ordine 
ad matrimonium contrahendum, dubie sit dispositus, sub con- 
ditione erit absolvendus: si sit indispositus, absolvi non potest, 
at pro opportunitate moneri poterit de obligatione se disponen- 
di ad sacramentum per contritionem perfectam. 


4) Moneat de gravissimo matrimonii fine et de coniugum et 

parentum obligationibus. Cum magna tamen prudentia loquatur 
de matrimonii usu; et quidem : 


a) puellam quae ignorantia laboret, ad matrem vel aliam 
piam feminam remittat eamque hortetur ut, matrimonio con- 
tracto, in dubiis ad se recurrat; 


b) corruptam vero vel scientem honesto modo edoceat. 


Quoad cautelas in sponsorum confessione adhibendas, ut perfecta cum 
sinceritate instituatur, non ingratum erit referre quae habet Theologia 
Mechliniensis, de Poen. (4) n. 97 q. 2: 

« Quantum ad confessionem peccati mutuo consensu commissum inter 
sponsos complices, ut adducantur ad delicta sua integre confitendum, 
quaedam cautelae indicantur a theologis, quae utiliter adhibentur. 

ia est ut confessarii regulam sibi praefigant desponsandos semper 
interrogandi circa peccata quae 6? et 9? praecepto decalogi adversantur; 
quod hoc fere modo fieri potest. « Pro maiori dispositione et tranquilli- 
tate conscientiae eorum qui matrimonio iungendi sunt, soleo ipsis quas- 
dam interrogationes proponere: rogo ut sincere et cum fiducia ad eas 
respondeas, neque timeas, etiamsi graviter peccaveris, absolutionem tibi 
recusandam esse. An occasione proximi matrimonii tibi subortae non 
sunt cogitationes inhonestae? annon contigerunt illicitae familiaritates? 
Deus omnia vidit, et illi soli hic confiteris », etc. 

2a cautela in eo consistit, quod ille prius audiatur, qui creditur con- 
fidentius et magis integre confessurus, quia vel minus erubescit, quod 
viris proprium est. vel timoratior est, ut feminae esse solent, vel assue- 
tus est huic confessario candide confiteri. 

3a cautela indicatur a nonnullis, scii, ut qui prius confessus est, 
inducatur ad alteri dicendum, priusquam hic accedat, se peccatum illud 
aperte confessum esse, adeoque ab ipso quoque fidenter esse declaran- 
dum. 

4a cautela aliquibus esse videtur, ut confessarius ab eo qui prior 
peccatum confitetur, licentiam petat alterum de eo interrogandi. Hoc 


| Bona consilia inveniuntur apud S. Franciscum Salesium, Introduction 
à la vie dévote. Ill, c. 38-39; Cioili, Direttor.io, n. 94-96; Stôhr, Pas- 
toralmedisin, et alios. 

Ad eruditionem coniugum et sponsorum, innumera in lingua verna- 
cula edita fuere opuscula. Quaedam indicare sufficiat: Joseff, Con- 
seils pour la préparation au Mariage; Nvsten, Ce que les fiancés et les 
époux doivent savoir; Instructions familiéres sur. le Mariage; De 
Smet, Het chrislelijk Huwelijk (Gal. Le Mariage chrétien); Poor de 
Trouwers; Mervillie. Trouwersboekske; Aertnijs, Bruidsexamen en 
Bruidsonderricht (in N. K. St. 1906); Appeiman, poor en in hel 
Huwelijk; V. D. BuRG. Oudersorg en  Ouderzveelde; pro excultis: 
ScHiM Van der Loef, Het voortplantingsleven van den Mensch; 
simul cum W. J. Duynstee. De Leer der Kuischheid; Ehrler, Glück- 
liches Eheleben; Ehelehre; Holler. Ehekatechismus; Baur, Glückliches 
Eheleben; sub titulo Brautsuntericht varii scripserunt: Glóckes, Rist, 
Sommer, Krick; etiam Wilhelm, Das Eheleben, aut scriptum anony- 
num: Die Ehe (neerl. versum: Het Huwelijk), editum in Donauworth, 
sed haec duo cum quadam discretione videntur commendanda. 

tamen pluribus poenitentibus odiosum videri posset; unde adhibendum 
non est, si timendum sit ne poenitens illud aegre ferat; aut si hic per 
se candide confessurus praevideatur. 

Quando autem licentia huiusmodi data est omnino spontanee et cum 
ceteris conditionibus supra recensitis, eadem prudenter ac benigne utatur 
confessarius, ut complex in sua confessione inde solatium potius quam 
aliquod gravamen accipiat. » 

Addit auctor: « Similis difficultas advenire potest confessario duorum 
coniugum vel aliorum qui simul grave peccatum incontinentiae, iniusti- 
tiae, etc. commiserunt; eademque principia iis applicari debent. » 

Haec quidem non semper adhibenda sunt, nec erga omnes, quod 
aequum non esset, sed pro opportunitate. 


QUAESTIO SECUNDA 


De Filiis et Parentibus 


I. Obligationes filiorum. — Liberi parentibus praestare 
debent quatuor officia : amorem specialem, reverentiam et 
honorem, obedientiam, subsidium in necessitatibus spirituale 
et temporale, ut exponi solet in theologia forali 

Quae constituunt necessarium fundamentum aut formale 
exercitium virtutis pietatis. 


IL. Peccant filii adversus parentes, et quidem peccato spe- 
ciali de se gravi 


1° Contra amorem, si eos odio habent vel aspernantur, si 
iis signa odii ostendunt aut illos aspere tractant ac si odio 
habeant, si causa sunt ut merito contristentur, praesertim si 
graviter, si grave malum iis exoptant vel de eo deliberate 
gaudent contra ordinem charitatis. 


2° Contra reverentiam et honorem, si asperis aut contume- 
liosis verbis vel quibus sciunt graviter offendi, eos afficiunt, 
si torvo oculo eos intuentur, si maledicta vel convitia in eos 
coniiciunt, si eos percutiunt vel ad percutiendos manum attol- 
lunt, nisi necessarium esset ad propriam vitam vel integritatem 
corporis conservandam; si parentes pauperes ex despectu vel 
erubescentia aut cum gravi eorum moerore nolunt agnoscere, 
nisi fiat ex vera necessitate gravi et secluso contemptu; si eos 


' Cfr. Summa Theologiae Moralis, M, n. 810-817. 

in iudicio de crimine etiam vero accusant, nisi crimen esset 
eiusmodi contra bonum commune, ut denuntiari deberet. 


3° Contra obedientiam, si rebelles sunt aut contumaces con- 
tra expressa et iusta parentum mandata, si in re gravi spectante 
ad mores, educationem, animae salutem aut gubernationem 
domus eos non audiunt; si contra rectam voluntatem eorum 
cum persona indigna contrahunt matrimonium ex quo spec- 
tatis circumstantiis grave dedecus sequatur familiae; si statum 
eligunt inconsultis parentibus in adiunctis in quibus isti merito 
Fe possunt. 


° Contra subsidium, si parentibus pauperibus, se alere ho- 
m non valentibus, alimenta aliaque necessaria non submi- 
nistrant; si parentes in infirmitate negligunt, aut medicum, dum 
possunt, non arcessunt; si in periculo mortis eos admonere ne- 
gligunt aut providere necessaria sacramenta; si eos a piis le- 
gatis faciendis malitiose impediunt vel facta non implent; si 
defunctis non succurrunt Christianis suffragiis. 


Peccant : a) peccato speciali, quia odium aut iniuria in pa- 
rentes peccato addit novam speciem contra specialem amorem 
vel pietatem parentibus debitam; 


b) de se gravi, nam odium, malevolentia, contemptus aut 
iniuria, quae respectu alterius forent levia, facile graviora sunt 
respectu parentum, quibus strictius amorem, reverentiam et 
obsequium prae ceteris debemus. Potest tamen peccatum esse 
leve sive ex levitate materiae, sive per accidens ratione 
aetatis, infirmitatis, iudicii obtusi aut deficientis educationis. 
Hinc notat Reuter, Neo-conf. n. 138 


Si in genere se quis accusat de inobedientia vel irreverentia contra 
parentes, spectanda est indoles et aetas poenitentis. 


3) Si igitur aetas est tenera, supponi potest delictum non esse grave. 


b) Si autem aetas est grandior et indoles videtur audax, interrogandum 
est de modo irreverentiae et materia inobedlentiae: quae enim respectu 
aliorum in materia odii, contumeliae, malevolentiae, contemptus, sunt 
mediocria, respectu parentum filis sunt gravia, quia his illi sunt pro- 
ximi post Deum. 

c) Ceterum mos et aestimatio gentis etiam spectari debent, ut iudice- 
tur de gravitate irreverentiae filiorum contra parentes. 

d) Quodsi filius dubitet an causa aliquid faciendi vel omittendi, quo 
parens graviter affligi possit, sit iusta, tenetur abstinere, quia possessio 
est pro parente; imo licet certo constet exacerbationem parentis oriri ex 
malevolentia vel natura eius difficili et morosa, tamen pietas exigit ut 
filius omnem quoad potest eius exarcerbandi occasionem fugiat. 


e) Si tamen praeter filii praevisionem oriatur exacerbatio, ipsi non 
imputatur. 

III. Interrogandi filii sunt, praesertim grandiores 


1° An non graviter laeserint amorem parentibus debitum 
eos graviter contristando aut subsidium eis negando. 


2° An mandata expressa parentum in re gravi transgressi 
sint, « sicuti esset, ne e domo de nocte egrederentur, ne ludis 
damnosis luderent, ne cum malis sociis, aut personis diversi 


sexus, et similibus versarentur», ut habet S. Alphonsus, Praxis 
Conf. n. 34. 


3? An gravem irreverentiam adversus parentes commiserint 
dictis vel factis, puta imprecationibus, iniuriis gravibus coram 
illatis. 


In casu contumeliae illatae tenentur filii honorem laesum eis restituere, 
et quidem per se veniam petendo coram iis in quorum conspectu pec- 
carunt. In praxi tamen plerumque hic actus non iniungatur, sed suadeatur 
tantum, praesertim pueris; nam postea id exequi saepe vel verentur vel 
non curant, et ideo parentes ut plurimum remittere filis hanc obligatio- 
nem praesumuntur, ne fili iterum in Dei offensam incurrant 


IV. Monendi filii sunt de suis erga parentes obligationi- 
bus': 


18 Si filius se accusat de inobedientia, moneatur ut meminerit maiora 
parentum beneficia, atque mandatum Dei obedientiam exigentis erga 
illos qui locum eius tenent in terris: quapropter inobediens filius Dei 
benedictionem non habet exspectandam. Speciatim, si parentes sint 
modestae conditionis, meminerit quanta pro filis tulerint, quot noctes 
duxerint insomnes, quot molestias adhuc sustineant ut eos honeste alere 
iisque in futurum providere valeant; quare indignum se esse haec in- 
commoda augere, vel auxilium iis denegare aut requisitum laborem. 


2° Si filius graviter offendit parentes sive inobedientia, sive impreca- 
tione aut laesione honoris, moneatur redux domum veniam petere et 
emendationem promittere, vel si id videatur difficulter facturus, suavibus 
verbis et promptis obsequiis debito suo satisfacere et eos sibi conciliare. 
Generatim tamen non expedit obligationem veniam petendi pro re deter- 
minata imponere iunioribus, quia est supra eorum vires. 


3° Si queratur filius de parentis partialitate, atque existimet se trac- 
tari durius, alium contra faveri, interrogetur sitne iste forte magis 
reverens erga parentem: si ita, faciat ipse similiter; secus conetur in 
omnibus gratificari parentibus ita quod non minus ametur. Nec dilectio 
maior unius fili semper partialitate notatur: ita si virtuosior magis 
aestimetur, aut si iunior vel debilior teneriore affectu diligatur, non 
ideo alius vel natu maior obiective minus amatur quam oportet. Quodsi 
parens revera eum habeat asperius, iubeatur aut tacere aut benigne et 
reverenter respondere: nihilominus enim manet parens benefactor post 
Deum insignis huneque apud filios repraesentans, qui omnimoda cum 


| Aertnijs, Th. P.. n. 36, iuxta S. Alphonsum, /. c. 
' Vide Reuter, Neo-conf. n. 141. 


19 


reverentia est tractandus; atque benigna reverentia fili benedictione 
coronabitur Dei, sicut vincere parentis anitnuin et emollire nata est. 

4° Si ad inobedientiam et irreverentiam excusandam queritur filius de 
patris ineptitudine ad rem domesticam gerendam huiusque dilapidatione, 
moneatur ut ipse diligentius rebus invigilet, patre ebrio vel irato sileat, 
bene dispositum benigne et reverenter roget ut suis sibique consulat, si 
ita videatur opportunum, vel curet patrem ad meliora reducendum per 
virum prudentem, ut pastorem, confessarium aut amicum; interea Deum 
saepe et ferventer pro eo orare ne omittat. 

5? Si filius detegatur iniustus erga bona vel iura parentum, moneatur: 

a) ipsum de rebus sibi a patre concessis non posse disponere nisi 
secundum voluntatem patris; e rebus propriis vero, si habeat, ipsum 
teneri ad providendum suae sustentationi, imo ad subveniendum gravi 
necessitati parentum vel fratrum; 

b) de bonis parentum indebite surripere peccatum esse iniustitiae, et 
quidem grave si agitur de re gravi et ipsi graviter sunt inviti, uti facile 
fit si pecunia subducitur ad lusus vetitos, compotationes, luxum aliaque 
mere inutilia aut vitiosa; 

c) iniustliam commissam per se inducere obligationem restitutionis. 
Ad eam tamen non est in praxi cogendus, nisi restituere possit et de 
gravi obligatione certo constet, nec pater recte censeatur condonavisse. 
Quaenam autem in casu sit quantitas gravis, non potest una regula 
definiri, sed diiudicandum est iuxta parentum statum, facultates, affec- 
tus in liberos, filiorum multitudinem atque finem ob quem res surrepta 
fuit. Ita, si parentes sunt divites, liberales in suos, fili pauci, et res 
accipitur ad usus honestos, parentes sunt minus inviti, saltem quoad 
substantiam, quam si sunt mediocris fortunae, parci, numerosam habent 
prolem vel res accipitur ad usus inhonestos ‘^ Haec itaque omnia con- 
sideranda sunt, ne vel nimis facile filiis ingeratur conscientia peccati 
mortalis, vel laxentur habenae ad furandum. 

De hoc argumento fusius et accuratius dici solet in tr. de lustitia. 


V. Officia parentum. — Parentes filiis debent : specialem 
amorem, verum et sincerum, sed christiana prudentia modera- 
tum; educationem corporalem seu curam vitae, alimenti et bo- 
nae valetudinis; instructionem et educationem spiritualem: 
atque providentiam statüs conditioni et indoli filiorum conve- 
nientis; quae in theologia morali declarantur. 


VI. Peccant parentes in filios : 


1° Contra amorem : per defectum quidem si eos odio habent 
vel contumeliis afficiunt, malum iis exoptant, bonum ipsis 
necessarium praestare non curant aut malum ab iis, si possunt, 
non avertunt; per excessum vero si nimium diligunt ita ut 
omnia ipsis permittant, aut alium aliis sine sufficiente ratione 
praeferunt. 


1 Ibid., n. 143-144. 

2° Contra curam corporalem: si proli iam conceptae nocent 
mater, v. g. immoderate laborando, saltando, graviora onera 
portando; pater uxorem praegnantem exasperando aut graviter 
percutiendo cum foetus periculo; si mater, dum possit, prolem 
lactare non velit praesertim cum magno huius damno, aut, dum 
non possit, de nutrice bonae valetudinis et honestae vitae vel de 
alio medio apto non provideat; si parentes filiis negantalimenta 
aliaque necessaria aut ad ea procuranda diligentiam non adhi- 
bent; si absque gravi necessitate prolem exponunt in viis pu- 
blicis aut ad fores hospitalis ut se liberent ab onere ipsi provi- 
dendi. 


3* Contra educationem spiritualem, si filium cogant ingredi 
religionem | aut ab ea sine iusta ratione impediunt; item si 
filios ad determinatas nuptias vere cogant; aut si a matrimo- 
nio prohibeant, nisi id fiat ob gravem et iustam causam; si 
filios in vera religione et in vita Christiana institui non curent, 
si eos ad scholas haereticas vel acatholicas mittant, vel etiam 
ad scholas neutrales vel mixtas sine gravi ratione et sufficienti 
cautela qua avertatur periculum perversionis; si pravum filiis 
praebeant exemplum; si ipsis non invigilent, permittant fre- 
quentare prava consortia, fovere illicitos amores, periculosas 
facere lectiones nec procurent ut officia impleant; si delin- 
quentes filios non corriqant, aut, ubi necesse est, non puniant; 
vel e contra poenas infligant excessivas. 


4° Contra providentiam status, si non curant ut filii artem 
vel litteras addiscant ut honeste iuxta sui conditionem vivere 
queant; si bona sua dilapidant et curam rei domesticae non 
habent, qua filiis providere aut haereditatem iis relinquere pos- 
sint, ita quod ad convenientem statum pervenire et honeste 
vivere valeant. 

Peccata sunt gravia ex genere suo; in singulis autem casibus 
an peccent graviter parentes, an tantum leviter, diiudicandum 
est ex gravitate materiae, damni, laesionis et ex adiunctis cir- 
cumstantiis. 


VII. Interrogandi parentes sunt! : 


1° An négligentes fuerint in educatione filiorum, non cu- 
rando ut doctrinam christianam addiscant, missae intersint, 
sacramenta frequentent, pravos socios devitent. 


| Aertnijs, Th. P., n. 36, iuxta S. Alphonsum, Praxis conf. m. 35 
et 177. 

2° An filios ad scholas catholicas, si adsint, miserint. 


3° An curaverint ut artem addiscant, aut laborem in domo 
honesta exerceant. 


4? An corripuerint eos de peccatis, praesertim de furto, 
si quod commiserint. 


5? An scandalum illis dederint, v. g. praesentibus ipsis blas- 
phemando, rixando, turpia loquendo. 


6? An permiserint intempestivas aut incautas procationes, 
praecipue ut sola cum solo versetur. 


7^ An pueros vel puellas secum in lecto retinuerint, aut per- 
miserint pueros et puellas condormire. 


8? An filiis permiserint exire pro libitu, frequentare theatra, 
choreas vel alias societates periculosas, legere pravos libros. 


VIII. Monendi et instruendi parentes sunt, pro opportuni- 


tate, ut totius familiae bene instituendae curam sedulam ' ha- 
beant; speciatim vero : 


l» Ut curent suos liberos bonis moribus ac etiam artibus pro sua fa- 
cultate instruendos; illos ad catecbismum mittant, reduces examinent, 
bene meritos laudent vel etiam praemiolo aliquo excitent. 


2? Ut praebeant toti domui bona exempla, nihil faciant vel loquantur 
quo pueri scandalizari queant. 

3? Ut diebus sacris ad divina diligenter eos mittant, laboribus ser- 
vilibus sine necessitate ne occupent, commendent lectionem pii libri, preces 
vespertinas aut rosarium B. V. simul cum ipsis in communi recitent, 
atque piae consociationi aggregari curent. 

4? Ut tum inter se, tum inter suos maximi aestiment et curent con- 
cordiam. Caveant quoque ne sine speciali causa necessitatis unum ex 
filis foveant advertentibus aliis, quia id invidiam et aversionem parit. 
Neque dum proles ab uno reprehenditur, alter palam obsistat, aut proli 
postea blandiatur, quia correptionis fructum omnino tollit. 

5« Ut pro facultatibus suis sint misericordes in pauperes, atque exem- 
plo charitatem christianam filios edoceant; expedit quoque ut pueris 


committant parvam eleemosynam pauperibus aut bonis operibus porri- 
gendam, quo a teneris induant affectum misericordiae. 


IX. Animadversio de discipulis et magistris. — Inter disci- 
pulos et magistros sunt obligationes similes ac inter filios et 
parentes. Quapropter interrogandi sunt 


| Reuter, Neo-conf., n. 136. 

A. Discipuli: ln an reverentiam servaverint erga suos magistros, aut e 
contra insolenter erga eos se gesserint, eos irreverenter tractaverint, de 
lis detraxerint, iis irriserint aut molesti fuerint; 


2? utrum stricte praecipientibus obcdientiam praestiterint quantum ad 
studia, bonos mores, disciplinam scholarem; 


3? utrum attenderint lectionibus, diligenter studuerint, tempus inutiliter 
non perdiderint. 


B. Magistri: 1° an debitam diligentiam in lectionibus praeparandis et 
dandis adhibuerint; 

2° an malos mores discipulorum correxerint, nec tamen excessive aut 
iniuste eos puniverint; 

3? an malum exemplum non dederint eosque non scandalizaverint. 


QUAESTIO TERTIA 


De Dominis et Famulantibus 


I. Officia dominorum erga famulantes et operarios sunt 


A. Justitiae : 1° fideliter ea praestare ad quae ex contractu 
se obligarunt explicite aut implicite, imprimis debitam solvere 
mercedem; 


2? laborem ipsis non imponere ultra vires; 

3? non ante tempus sine iusta causa illos dimittere. 

B. Charitatis : 1° agnoscere in subditis dignitatem huma- 
nam illosque tractare benigne; 

2? illos nullatenus impedire a religiosis, moralibus et fami- 
liaribus suis officiis; 

3? cavere ne iis scandalum praebeant, et ne ab aliis occasione 
laboris aut servitii ipsis praebeatur. 


C. Pietatis insuper erga famulos proprie dictos domesticos: 


1° alimenta congrua ipsis praestare, et curam habere eorum 
sanitatis, atque etiam remedium praebere aegrotantibus ad 
breve tempus, si consuetudo ita habet; non autem si ad longum 
tempus, nisi specialiter sit conventum; 


2? invigilare ut vitam agant bonam et christianam, atque 
arcere periculum perversionis et occasiones peccati, praesertim 
si sint iuniores quorum educationem loco parentum curare do- 
mini debent; 

3 eos quoque corrigere si blasphemiis, turpiloquiis, impiis 
sermonibus, illicitis familiaritatibus, aliis dant scandalum. 


IL. Peccant domini erga famulos et operarios : 


1° Si non dant iis congrua alimenta vel iustam mercedem. 
aut debitam assecurationem contra infortunium vel pericula. 


2? Si ante tempus sine iusta causa eos dimittunt. 


3? Si salarium non solvunt tempore debito, vel de eo sine 
iusta causa aliquid detrahunt. 


4? Si eos dure tractant vel contumeliis afficiunt. 


5? Si scandalum vel occasionem peccati ipsis praebent aut 
ab iis non avertunt. 


6? Speciatim erga famulos domesticos, si non curant eos 
servare Dei praecepta et Ecclesiae, delinquentes non corrigunt, 
négligentes in re salutis non monent. 


Hinc, notat Reuter', « si circumstantiae id ferant, monendi sunt 
domini, ut suae obligationi satisfaciant, famulantes benigne tractent, non 
appellent verbis contumeliosis; eorum errata corrigant, leviora quan- 
doque dissimulent, memores humanae fragilitatis; eorum famae consulant 
nec defectus aut vitia divulgent, nisi forte charitas postulet ut revelen- 
tur alteri, cui illi suam operam deinceps vellent addicere; quo etiam in 
casu, plus non est dicendum quam quod conducit ad cautelam heri fu- 
turi ». Et Aertnijs* « Heri interrogentur an famulos suos corripuerint cum 
blasphemabant, sacro non intererant, praecepto paschali non satisfacie- 
bant, turpia loquebantur?) Annon permittant procationem famuli cum 
famula in eadem domo, aut clandestinam? An pactam mercedem famulis 
solverint? » 


III. Officia famulantium et operariorum sunt : 


|' Reverentiam exhibere domino debitam. 


2? Obedientiam praestare domini praeceptis, circa laborem 
aut servitium datis in ordine ad executionem contractus. 


3° Non nocere rebus domini, abutendo aut damnum infe- 
rendo. 


4? Integre et fideliter operam praestare pactam, et quidem 
cum diligentia et tempore praefixo. 


5? Non cessare laborem aut relinquere servitium ante prae- 
fixum tempus, nisi gravis et iusta sit ratio; si tamen id face- 


1 Neo-conf., n. 150. 
' Th. P.. n. 36. 

rent ob gravem metum aut notabile incommodum, quandoque 
esse possent culpa immunes. 


6° Insuper, si famuli proprie dicti sint seu domestici, obe- 
dire in iis quae spectant domus et familiae gubernationem, 
bonos mores, ac pacem, et si sint minorennes, etiam in iis quae 
pertinent ad educationem eorum et institutionem. 


IV. Peccant famulantes et operarii : 


A. Contra observantiam: Si dominum irreverenter tractant, 
contumeliis afficiunt, contemnunt, ipsi irrident, de eo detra- 
hunt, quae domi fiunt divulgant, secretum ex munere suo 
cognitum violant. 


B. Contra obedientiam : Si domini praeceptis non parant 
quantum ad laborem aut famulatum, et pro famulis stricte dic- 
tis, etiam quantum ad gubernationem domus et bonos mores. 


C. Contra charitatem: Si dominum scandalizant, vel etiam si 
peccato eius cooperantur, nisi ex causa proportionate gravi 
mere materialiter id fiat et mediate tantum. 


D. Contra iustitiam : 1° Si négligentes omittunt servitium 
praestare vel laborem debitum. 


2? Si domino reale damnum inferunt, vel etiam inferri non 
impediunt in iis rebus quae specialiter ipsorum curae sunt com- 
missae. 


3? Si salario debito non contenti, plus iusto mereri conten- 
dunt, vel etiam occulte se compensant, nisi maius esse debitum 
ex iustitia sit certum nec aliter facile compensandum. 


4? Si res domini sibi usurpant, vel de iis donando aut ven- 
dendo disponunt contra domini voluntatem. 


5? Si nomine domini res carius vendunt aut vilius emunt 
et lucrum sibi reservant, nisi dominus consentiat, aut praemium 
in eorum favorem certo factum fuerit. 


In casu iniustitiae. commissae ad restitutionem per se tenentur pro 
damno emergente et lucro cessante. Attendant plura damna aut furta 
levia erga dominum coalescere posse in unam materiam gravem. Quod 
tamen de rebus minoris momenti, ut de esculentis communibus, ordina- 
rio non valet, quia surreptioni ipsarum domini non multum sunt inviti 
vel solum de modo; e contra de rebus sedulo custoditis, summis magnis, 
esculentis exquisitis, rebus extraordinariis aut magni valoris. 

De omnibus praedictis monendi sunt data opportunitate et interrogandi, 
v. g. utrum officia sua fideliter impleverint, debitam ex pacto operam 
bene praestiterint, nec opus tradiderint vitio occulto, vel damnoso affec- 

tum. diligenter laboraverint nec tempus laboris otiosi triverint, alios a 
labore non avocaverint, curam habuerint rerum domini nec ab eo furati 
sint. 


V. Monitum: de dominis qui amplioribus praesunt industriarum 
officinis et abundantioribus rerum copiis. —  Velint isti speciatim cu- 
rare ne erga operarios iniuste agant, atque Ingentibus divitiis bene 
utantur, ne operariis et pauperibus sint scandalum. Ut notat Lehmkuhl ', 
confessarius invigilare debet: num officia boni patrisfamilias impleant 
et suis debite invigilent, num a pravis aut periculosis oblectamentis ab- 
stineant. Curet vero: ut vitam bono communi utilem ducant atque pe- 
cuniis utantur ad opera fundanda humanae societati vere utilia, ab 
excessivis prodigalitatibus abstinentes; ut largas eleemosynas faciant 
pauperibus et operibus charitativis; ut in honorem et imitationem Christi 
crucifixi a mundanis oblectamentis abstineant et vitam simplicem ducant. 


QUAESTIO QUARTA 


De Officialibus publicis 


I. Quinam sunt officiales publici. — Nomine officialium 
hic veniunt omnes illi qui in munere seu officio publico con- 
stituti sunt, uti iudices, advocati, notarii, custodes ordinis pu- 
blici, etc.; qui si non bene funguntur officio suo. nocent bono 
communi, et damnum iniustum inferre possunt privatis. Unde 
de iis quaedam notanda veniunt. 


IL Iudices interrogandi sunt, si videantur laxioris con- 
scientiae : 

1° Nonne personarum acceptionem fecerint. 

2? An causas expediverint. 


3^ An ante sententiam conveniens studium praemiserint aut 
omiserint. 


4? Nonne ex passione: odio, aversione, affectione erga alte- 
ram partem, sententiam pronuntiaverint. 


5? Nonne iusto graviores poenas decreverint, non attenden- 
do ad circumstantias attenuantes, si quae adfuerint. 


| In editione operis Reuter, Nco-conf.. n. 156a. 

* Cfr. S. Alphonsus, Praxis conf, m. 55-50; Aertnijs, Th. P, 
n. 44-45; Lehmkuhl in nova edit. Reuter, Neo-conf. n. 167a; Sals- 
mans, Rechtelijke Plichtenleer, i. c. Deontologia iuridica. 

6° Nonne pro sententia ferenda, sive iusta sive iniusta, pe- 
cuniam vel munera exegerint aut acceperint. 


Notetur: a) Judices, si careant competenti scientia, officium tenentur 
dimittere, aut scientiam iurldicam addiscere et Interim pro posse a mu- 
nere exercendo abstinere, vel saltem doctoris consilium capere si prorsus 
abstinere nequeant. 

b) lurati, qui apud quasdam nationes constituuntur ut de reitate cri- 
minum indicent secundum propriae conscientiae persuasionem, peccant 
si contra reum pronuntient sive ex sola privata notitia, cum iudicialiter 
crimen probatum non fuerit, sive ex iudiciali probatione dum privata 
Scientia cognoscant eum esse innocentem. 


III. Advocati speciatim peccant : 


1° Qui causas civiles aperte iniustas defendendas susci- 
piunt, vel postquam iniustas cognoverint, defendere pergunt: 
quod si in causa fuerint victores, tenentur victo quoad dam- 
num; si victi fuerint, teneri possunt quoad expensas clientis, 
si iste ignoraverit iniustitiam et ex ignorantia causam prose- 


cutus sit. 
2? Si clientes suos non fideliter doceant conditiones causae. 


3? Si non servant fidem et secretum suis clientibus. 


4? Si in defendenda causa iusta negligentiam committunt, 
vel malas artes adhibent. 


5? Si negligentia sua in culpa sunt cur clientes e causa exci- 
derint, cum alias, omnibus rite et apte allatis, vicissent. 


6° Si salarium nimis exaggeratum exigunt. 


In omnibus illis, advocatus si iniustum damnum intulit, illud reparare 
tenetur. 


IV. Notarii et tabelliones congrue interrogentur : 


1° An ob negligentiam fuerint causa damni gravis. 


2? An infidelitatem vel iniustitiam commiserint, in notandis 
testium depositionibus vel conficiendis instrumentis. 


3? An secretum violaverint. 


V. Ministri et custodes ordinis publici pro opportunitate 
interrogentur : 


1° An moralitati publicae invigilaverint. 


| Plura alia videri possunt in Summ. Theol. Moralis, II, 632-634. 

2° Nonne officio abusi sint ad peccandum. 

3° Nonne, lustrando lupanaria, habuerint prava desideria. 
4 An delinquentes detulerint intra tempus determinatum. 
5° Nonne munera acceperint ad non deferendum. 

6° Annon innocentes detulerint ex odio vel vindicta. 

7° An denuntiaverint pro damnificatione mere casuali. 


VI. Animadversio. — Officiales publici cuiuscumqtie generis 
ex officio tenentur, ac proinde ex iustitia 


1° ad diligentiam ordinariam et gravitati rerum proportio- 
natam in implendo munere adhibendam; 


2? ad agendum conformiter iis quae in eorum contractu vel 
speciali statuto explicite enuntiantur; 


3° ad non abutendum officio suo vel notitia vi sui officii 
acquisita, in favorem consanguineorum aut amicorum, iis v. g. 
rem prius manifestando quam aliis civibus, aut contra, mani- 
festationem publice faciendam de industria differendo. Tali 
vero notitia solum uti in proprium commodum, a pluribus 
habetur ut non iniustum : id quidem probare nolumus, sed nec 


damnare audemus, nisi tamen esset positive a lege prohibi- 
tum. 


His itaque speciatim attendere debent officiales; pariter ipsorum con- 
fessarius. Quodsi muneri non satisfecerint, vel etiam pecuniis aut mu- 
neribus se corrumpi ab aliis permiserint, ad restitutionem teneri possunt: 

a) ratione mercedis indebite acceptae. Qui non agit vel male agit 


quod debet, perinde est ac si stipendium furetur, et restituere debet pro 
rata sui defectus; 


b) etiam ratione damni illati ex gravi negligentia vel prava voluntate, 
sive publici, quod obvenit communitati, sive privati, quemdam inique 
gravando aut ius strictum eiusdem violando; 


c) insuper, ratione pecuniae vel muneris a privatis accepti: si enim 
acceperint fideliter implendum officium, restituere tenentur iis qui dede- 
rint cum ad implendum officium iis detur stipendium, ac proinde nullum 
ius habent ad aliquid aliud consequendum; si vero acceperint ad iniuste 


implendum, restituere tenentur illi cui damnum iniustum intulerint, et 
quidem pro toto damno illato. 

QUAESTIO QUINTA 


De Medicis et Pharmacopolis 


I. Ratio quaestionis. — Specialis adest ratio de medicis et 
pharmacopolis movendi quaestionem, cum ab eorum agendi 
modo multum pendeat salus publica’. 


II. Medici peccant contra obligationes sul status : 


1° Si non satis versantur in scientia et praxi suae artis, aut 
in casibus difficilioribus studia non adhibent vel doctiores 
non requirunt. 


2? Si in curandis morbis diligentiam debitam non adhibent. 


3° Si periculosum remedium applicant infirmo, nisi in 
casu desperato, deficiente remedio tutiore. 


4? Si media illicita adhibent, v. g. abortum directe procurant, 
aut embryotomiam, aut sterilizationem, vel ea suadent quae 
bonis moribus contradicunt, aut morphium aut narcotica adhi- 
bent in quantitate nociva. 


5? Si inutiles operationes faciunt chirurgicas, aut periculo- 
sas absque ratione proportionate gravi. 


6° Si in partu difficili, seu existente periculo, foetui sive 
maturo sive immaturo non certe emortuo. Baptismum non 
conferunt vel non procurant, aut rectum modum baptizandi 
tales foetus non cognoscunt. 


7° Si, periculo mortis existente, non curant monere infirmum 
debito tempore, ut saluti aeternae consulere possit. 

8? Si sine iusta causa, vel ex humano respectu, licentiam 
pronuntiant manducandi carnes aut omittendi missam. 

9° Si curam pauperum negligunt, praesertim in gravi neces- 
sitate. 

10° Si salarium immodicum exigunt, vel etiam visitationes 


multiplicant inutiliter, nisi id ad solatium aegroti conterat et 
ipsi gratum sit. 


' De his S. Alphonsus, Praxis Conf, m. 57-58; Aertnijs. Th. P.. 
n. 46; Lehmkuhl in nova ed. Reuter, Neo-conf, n. 167. a, HI; 
Salsmans, Geneesknndige Plichtenleer. 

De his plura fusius declarantur in capite 2, 8 B, q. 1”. 


III. Pharmacopolae interrogari inter alia possunt : 


1° An remedia praegnantibus praestiterint ad abortum pro- 
curandum. 


2? An vendiderint unum pharmacum pro alio et carius quam 
valeat. 


3° An remedia inepta praeparaverint aut vendiderint. 


4° An remedia vel instrumenta anticonceptionalia vendi- 
derint. 


5° An narcotica vel alia damnosa tradiderint, nisi iis quibus 
medicus praescripserit aut quos non abusuros certa scientia 
sciant. 


Quae valent de iis qui proprio nomine remedia praestant aut vendunt; 
quod si in hoc sint aliis famulantes, licita poterit esse cooperatio mere 
materialis ob valde gravem rationem proportionatam, saltem donec aliud 
sibi opportune quaesierint servitium. 


QUAESTIO SEXTA 


De Mercatoribus et Militibus 


I. Ratio quaestionis. — Quia difficile est in negotio sive 
mercaturae sive militiae servare iustitiam et christianam ducere 


vitam, confessarius mercatoribus et militibus specialem dabit 
attentionem et curam. 


Il. Mercatores speciatim interrogandi sunt : 


1° An deceperint in pondere et mensura. 


2? An res vendiderint ultra pretium summum, nisi ratione 
damni emergentis, lucri cessantis, aut specialis affectus vel 
indigentiae rei. 


3? An non abusi sint necessitate aut indigentia emptoris ad 
pretium indebite augendum. 


| Etiam videri potest Summa Theol. Monalis, II, n. 376-379. 
e Cfr. S. Ajphonsus, Praxis Conf. n. 59; Theol. Moral, |. Il, 
tr. V, n. 801 sq.; Reuter, Neo-Conf., n. 157-160. 

4° An non sint usi fraudibus in commercio. 


5° An manifestaverint vitia rei vendendae gravia et occulta, 
aut de quibus speciatim fuerint interrogati. 


6° An rei venditae non substituerint aliam substantialiter 
diversam, aut res cum alia minoris qualitatis commixtas non 
vendiderint quin minuerint pretium. 


7° An merces vitiosas non vendiderint brevi corrumpendas: 
aut bona litigiosa quin de hoc monuerint. 


8? An non vendiderint pretio infimo, sed minorem prae- 
bentes mensuram. 


9? An coalitiones aut monopolia iniusta non constituerint 
ad pretium excessive augendum, aut plus quam summum exi- 
gendum praesertim in rebus necessitatis. 


10° An mediis iniustis, aut fictitiis, vel falsis rumoribus non 
usi sint ad pretium rerum artificiose augendum vel minuen- 
dum. 

Haec ultima praesertim locum habent in magnis negotiis. 

In omnibus casibus praedictis ad restitutionem tenentur, si exinde 


indebite facti sint ditiores, aut si damnum iniustum voluntarie intulerint. 
De quo etiam dicetur infra, c. 2, 8 B, q. 4. 


HI. Milites interrogandi sunt praesertim 


1° De blasphemiis et iuramentis indebitis. 

2° De omissionibus in implendis praeceptis Ecclesiae, prae- 
sertim de neglecta missa dominicali, quin ratione servitii mili- 
taris fuerint impediti. 

3? De rixis atque duellis; si haec ex condicto ineantur, 
incurritur excommunicatio. 

4° De luxuria, et quidem non solum de pollutione, sed etiam 
et praesertim de fornicatione, vel etiam de stupro, et quando- 
que, praesertim inter equites, de sodomia. 

5? De inhonestis pravis oblectamentis aut lectionibus. 

6? De furtis et iniustitiis. 


7° De damnis iniuste illatis. 


Hoc praesertim valet pro tempore belli. Qua occasione quaeri potest: 
an innocentes non laeserint, bona privatorum non rapuerint, vel ipsis 
damnum intulerint, bona non occupaverint absque necessitate sustentatio- 
nis aut legitima ducis requisitione, aliena sine necessitate non des- 
truxerint, etc. Pro iis quae iniuste raperent aut destruerent, tenerentur 
ad restitutionem. 

QUAESTIO SEPTIMA 


De Sacerdotibus et Parochis 


I. Quaestionis momentum. — Confessiones audire sacer- 
dotum opus est summi momenti, quod magna cum discretione 
et prudenti zelo est implendum, ob eorum dignitatem simul et 
magnum quem nati sunt exercere influxum. Sicut enim vita 
ipsorum sancta confert ad mores populi informandos, ita ad 
populi corruptelam concurrunt mala eorumdem exempla aut 
neglecta officia. Oportet enim ut virtute aliis praesint et oves 
Christi doctrina, oratione et exemplo, atque sacramentis pa- 
scere non desistant. Unde confessarius satagere debet ut in 
fervore vitae sacerdotalis eos retineat, et a tepore vel relaxa- 
tione praeservetl. 


II. Modus se gerendi cum sacerdotibus. — Confessarius, in 
excipiendis sacerdotum confessionibus : 


1° Reverenter omnino se gerat. 


2? Si probi sunt, cum theologiam moralem cognoscant, gene- 
ratim opus non est eos interrogare de specie et numero pecca- 
torum, nisi manifeste sit insufficiens eorum confessio aut ne- 
glectae conscientiae sint; in dubio de gravitate culpae ab iis 
quaeri potest num putaverint se peccare graviter. 


3? Adhortatio non omittenda est, sed sit brevis et modesta, 
ac indirecte facta, dicendo v. g.: « nos sacerdotes ». 


4? Fortiter procedat in faciendis correptionibus si necessa- 
riae essent, et constans sit in deneganda absolutione si opor- 
teret, v. g. si qui essent recidivi aut occasionarii sine emenda- 
tione. 


5? Nec turbetur si quandoque audiat multa peccata. Vivunt 
sacerdotes in medio sollicitationum, et mirum esset si inter tot 
sacerdotes, quidam aliquando non caderent, saltem occulte. 


III. Monita sacerdotibus praestanda. — Confessarius sa- 
cerdotibus suadere prae ceteris potest : 


| De hoc argumento S. Alphonsus, Homo apost.. app. IV, $ I, n. 9; 
Praxis Conf, m. 49-52, 183. igü sq.; Aertnijs. Th. P., n. 153-162; 
et n. 42; Reuter, Neo-Conf., n. 154. 

1° Ut bene apprehendant dignitatem vocationis suae et obligationes. 


2° Ut ovibus totos se impendant et iis prodesse conentur precibus, 
exemplo et ministerio; maxime aegrorum, pauperum, et puerorum curam 
specialem habeant. 


3° Ut quatuor vitia summo studio devitent quae clericum maxime de- 
decent et illi periculosiora sunt. scii, otiositatem, luxuriam, ebrietatem et 
avaritiam. 


IV. Media opportune inculcanda. — Ad vitam ducendam 
vere sacerdotalem, multum imprimis confert firmum propositum 
talis sanctae vitae; quo proposito deficiente, vita erit instabilis, 
infrugifera, et periculis plena; ipso vero stante, in muneribus 
ecclesiasticis obeundis orietur alacritas, in virtutum exercitio 
oblectatio, adversus tentationes irruentes robur, ac in his omni- 
bus perseverantia. 


Ad propositum execution! mandandum et in eo firmiter stan- 
dum maxime valent : 


1° Studium orationis, tum meditatio mentalis et divinarum rerum con- 
sideratio ad pios affectus ordinata: sine oratione mentali, ait S. Alphon- 
sus”, difficillime bonus erit sacerdos, cum deerit lumen in mente ad 
intelligendas veritates supernaturales et calor fervoris in voluntate quo 
moveatur ad sancte vivendum; — tum etiam oratio stricte dicta et 
vocalis, necessaria ut gratias pro se et pro suo ministerio obtineat, 
aliique hanc orandi necessitatem intelligant. 


2° Officium divinum, quo inter preces fundendas nihil est excellentius 
et salubrius post SS. Missae Sacrificium. Et sane, sacerdos in ipso 
utitur verbis a Spiritu Sancto in Scriptura inspiratis vel ab Ecclesia Dei 
compositis, iungit se curiae coelesti, opus Christi continuat, opus totius 
Ecclesiae peragit cuius legatione fungitur, laudibus suis reparat peccata, 
virtutum theologicarum elicit actus, opem divinam pro se et toto genere 
humano implorat. 


3° Sacrificium Missae, quod centrum est nostrae religionis ad quod 
omnes caeremoniae et preces Ecclesiae ordinantur et ad quod omnem 
curam sacerdos referre debet. Triplicem vitet abusum: celebrare modo 
incongruo, nimis lente scii, aut nimis festinanter, quod irreverentiam con- 
tinet; celebrare ex mera consuetudine, sine praeparatione et gratiarum 
actione, cum tepore et frigore; celebrare cum conscientia peccati mor- 
talis, ita quod, dicente apostolo, reus sit corporis et sanguinis Domini. 


4° Confessio frequens, singulis hebdomadis aut quindenis, ad maiorem 
puritatem necessaria et ad securiorem directionem. Omnis sacerdos con- 
fessarium habeat, in quo plenam fiduciam reponat, et cui conscientiam 
perfecte exponat. 


5? Amor studii, iuxta illud I Tim. IV, 13, 16; « Attende lectioni, ex- 
hortationi et doctrinae... Attende tibi et doctrinae; insta in illis. Hoc 
enim faciens, et teipsuin salvum facies et eos qui te audiunt ». Unde 
sacerdotes omnes satagere debent ut pluribus diebus in hebdomada, imo 


| Praxis Conf., n. 183. 

quotidie, quoddam tempus studio impendant sacrae doctrinae, theologiae 
imprimis dogmaticae et moralis, ut requiritur ad propriam et ad pro- 
ximi salutem. Oportet enim eos doctrinam proponere populo, sacramen- 
ta explicare, praecepta omnibus inculcare atque singulis officia propria, 
et iudicare de conscientiae casibus. Ne autem praetextent sibi deesse 
omne studendi tempus: quot enim temporis inutiliter teritur! 


6° Exercitia spiritualia quotannis habita ad statum conscientiae dili- 
gentius explorandum statumque animae componendum, languori meden- 
dum et fervorem excitandum, in solitudine et perfecta ab omni negotio 
separatione, ut sacerdos totus Deo esse valeat, meditari possit veritates 
aeternas, orare in abscondito et vocem Dei audire. 


V. Principales obligationes sacerdotibus propriae, nume- 
rari solent : 


1° Vitam sanctam ducere et perfectam, ad imitationem 
Christi, cuius sunt ministri in terris. 


2? Officium divinum quotidie recitare. 


3? Continentiam quoque servare, si pertineant ad Ecclesiam 
latinam. 


4? Sacrificium missae celebrare saltem aliquoties in anno 
ita ratione sacerdotii, nam saepius obligari possunt ratione 
specialis officii, beneficii aut stipendii. 

5? Ministerium sacrum exercere et sacramenta ministrare, 
si adsit necessitas aut speciale iis incumbat officium. 


6? Abstinere ab iis quae statum suum dedecent, ut a mun- 
danis spectaculis, choreis et pompis, negotiatione et mercatura, 
aleatoriis ludis etc. (can. 138-142). 


7° Superfluos a bonis ecclesiasticis reditus impendere pro 
pauperibus et causis piis (can. 1473). 


VI. Interrogandus est sacerdos, de suis obligationibus, si 
quis videatur neglectae conscientiae' : 


A. Simplex sacerdos: an horas canonicas recitaverit, an one- 
ribus missarum satisfecerit vel an has per multum tempus 
distulerit celebrare, an missam non absolvat nimis festinanter, 
an legem ecclesiasticam servaverit quantum ad negotiationes, 
ludos aleatorios, aut speculationes, mundana quae dedecent 
negotia, an in casu necessitatis ministerium sacrum exercere 
non recusaverit, an pie vixerit et tempus bene ordinaverit. 


| S. Alphonsus, Praxis Conf. n. 49 sq.; Aertnijs, Th. P., n. 42. 

B. Confessarius : an scientiam ad confessiones audiendas 
necessariam acquisiverit, an studio sufficientem operam dederit 
et an studere pergat, an absolverit eos qui manebant in occa- 
sione proxima peccati, aut erant recidivi nec extraordinaria 
signa suae dispositionis afferebant, an sacramentum Poeniten- 
tiae magna cum cura ministret, nec erga poenitentes sit rigoro- 
sior aut benignior. Quodsi confiteatur peccatum grave contra 
castitatem cum alia persona commissum, interrogetur an 
cum suo poenitente, an complicis confessionem exceperit et 
ab isto peccato absolverit, an forte poenitentem sollicitaverit. 


C. Parochus : an pro posse vitia corripiat subditorum, prae- 
sertim eorum qui publicum praebent scandalum; an invigilet ut 
omnes paschale impleant praeceptum et admonuerit eos qui 
illud neglexerunt; an sacramenta ministraverit in periculo mor- 
tis, aut cum ipsemet requisitus fuerit; an moribundis debitam 
praestiterit assistentiam; an diebus dominicis conciones ha- 
buerit, an instruxerit populum de doctrina Christiana, rudes 
praesertim circa mysteria fidei et media ad salutem, et nuptu- 
rientes occasione futuri matrimonii, obstetrices vero et medicos 
de recte baptizandi modo in casu necessitatis; an pueros rite 
instituerit in catechesi doctrinae christianae eosque ad s. com- 
munionem praeparaverit aetate qua iam possint esse idonei; 
an bonum exemplum dederit et omne vitaverit quod oves 
possit scandalizare; an fideles etiam ad pietatem et devotio- 


nem promoverit; an missam pro grege celebraverit et debitas 
largitus sit eleemosynas. 


VII. Animadversio. — Cum parochus aliique sacerdotes 
quibus animarum incumbit ministerium, semper parati sint 
oportet ad ministranda sacramenta, debent semper esse in 
statu gratiae, ne sacrilege ministrent. 


QUAESTIO OCTAVA 


De Religiosis et Monialibus 


I. Obligationes speciales religiosorum. — Religiosi utrius- 
que sexus tenentur ratione sui status ; 

1° Ad perfectionem tendere conformiter ad suam regulam 
et constitutiones. 


2° Tria servare vota obedientiae. castitatis perfectae et 
paupertatis. 


3? Orationi mentali incumbere, quotidianae assistentiae 
Sacrificii altaris aliisque officiis pietatis. 

4? Singulis saltem hebdomadis facere confessionem sacra- 
mentalem, et frequenter accedere ad S. Communionem. 


5? Officium divinum in choro recitare, si religioni suae 
competit; qui autem vota emiserunt solemnia in conscientia 
tenentur etiam ad recitationem privatam. 


6° Habitum gerere religionis suae. 
7n Clausuram servare. 
8° Vitam communem ducere. 


9? Abstinere a saecularibus, quae ipsos dedecent, negotiis, 
indecoris artibus et mundanis delectamentis, eodem modo ac 
dictum est pro sacerdotibus. 

Quibus omnibus invigilare tenentur superiores, qui insuper 
ligantur specialibus praeceptis. 


IL Interrogandi religiosi et monendi sunt de obligationibus 
suis, si qui sint neglectae conscientiae 


A. Religiosus cuiusque generis : an aliquem defectum ad- 
miserit contra vota: contra paupertatem, accipiendo, largiendo, 
utendo sine licentia; contra castitatem perfectam, etiam 
indulgendo phantasmatibus impuris aut desideriis, occasiones 
non vitando peccati, aut cor suum non sufficienter custodien- 
do; contra obedientiam, non parendo specialibus superiorum 
praeceptis aut ea contemnendo; an non indulserit tepiditati aut 
vitam perfectam non contempserit. 


B. Monialis speciatim : an officium divinum recitaverit; an 
periculosam quamdam amicitiam non nutrierit, puta si adfue- 
rint saltem verba, aut litterae amatoriae, aut periculosae 
familiaritates: nonne aliqua teneatur aversione erga suas 
sorores; an officium particulare, si quod habeat, sedulo adim- 
pleverit nec illo abutatur. 


C. Antistita : an debitam adhibeat diligentiam, cum viri mo- 
nasterium ingrediuntur aut ibi morantur; an magnam bonitatem 
simul ac firmitatem in monasterio regendo ostendat: nonne 

abusibus, praesertim novis, conniveat : advertendo, ait 
S. Alphonsus’, quod licet particulares moniales peccent leviter, 
levem regulam transgrediendo, superiores tamen qui non 
curant impedire, cum possint, observantiae relaxationem, 
peccent in re gravi. 


III. Speciatim monenda est antistita : 1" ut religiosas omnes 
sine distinctione tamquam filias charissimas diligat et quam- 
libet libenter audiat eique succurrat; 2? delationi non se prae- 
beat credulam, sed caute inquirat, et si corripere debeat id 
plerumque faciat privatim; 3? regularem observantiam procuret 
et ipsa suo exemplo omnibus praeëat; 4? abusus, si qui sint, 
prudenter rescindere satagat; 5? cordi habeat ut infirmae bene 
curentur et a consororibus saepe visitentur; 6? ab avaritia simul 
et luxu ac superfluitate abstineat; 7? in novitiis admittendis 
vel dimittendis magna consideratione utatur; 8? in circumstan- 
tiis extraordinariis Ordinarium tempestive consulat; 9? liber- 
tatem, a canonibus sancitam, confessarium adeundi extraneum 
ad conscientiae tranquillitatem subditis suis ne prohibeat (can. 
522); item ne eas prohibeat a communione frequenti aut 
quotidiana, nisi in casu gravis scandali donec ad poenitentiae 
sacramentum accesserint (can. 595, $ 2 et 3). 


IV. Consilia pro confessario religiosarum, praesertim mo- 
nialium! — A confessario religiosarum quaedam observanda sunt, quae- 
dam vitanda. 


A. Obseruanda. |» Confessarius cognoscere studeat ea quae ad sta- 
tus religiosi perfectionem spectant, et ea quae ad propriam respectivae 
religionis vocationem pertinent. 


2? Provideat ut religiosae plena fiducia conscientiam suam ei pan- 
dant, quod summe necessarium est cum unicum fere refugium, praesertim 
si sint moniales, ad confessarium habeant; quo si priventur, tamquam 
oves sine pastore destitutae variis angoribus et tentationibus stint ex- 
positae. Unde magna sit eius patientia et paterna mansuetudo; et si 
religiosa verecundiae signa praebeat, enixe eam adiuvet. 


3? Studeat ut religiosae in virtutibus proficiant, quales sunt: amor 
Dei, non sensibilis, sed fortis, impellens ad voluntatem Dei etiam in ar- 
duis faciendam; humilitas et modestia, tam interna quam externa, iuncta 
cum gaudio spirituali; obedientia erga regulam, constitutiones, antistitas 
et confessarium, ita quod prompte, fideliter, alacriter et caece obediant; 
charitas erga sorores ut nullam offendant vel contristent, offensas ac- 
ceptas ex animo condonent, defectus aliarum patienter et mansuete fe- 


| Praxis Conf., n. 54. 
* Aertnijs, Th. P., n. 149-150. 

rant, easque, dum possunt, adiuvent; castitas quae praecavet omnem 
affectionem et familiaritatem. 


4° Procuret regularem observantiam, adhortando ut cuncta praescripta 
accurate et ex vero spiritu religioso peragant. 


5? Auctoritatem superiorissae salvam et incolumem tueatur. 


B. Vitanda. |* Raro potius quam frequenter cum monialibus converse- 
tur confessarius, et, ubi colloquendum est, brevitati studeat. 


2? In responsis dandis non sit nimis praeceps, sed in gravioribus vel 
dubiis quaestionibus tempus recogitandi sumat. 


3? Nulli sit nimis familiaris, nec uni potius quam alteri faventem se 
ostendat; secus pericula, aversiones, perturbationes oriri nata sunt. 


4? In confessionibus audiendis nullum taedium, impatientiam, festina- 
tionem patefaciat, quia id imminuit fiduciam. 


5? Non turbetur aut scandalizetur si interdum graviora peccata, v. g. 
carnis aut sacrilegii, patrata audiat; personae Deo consecratae vehemen- 


tius tentantur, unde commiseratione potius quam indignatione dignae 
sunt. 


6U Nullam suspicionem praebeat, quod notitia confessionis ad aliquid 
exterius agendum utatur. 


7° Nullo modo se immisceat regimini domestico, vel negotiis ad Ordi- 
narium vel ad superiorissam spectantibus, sed intra limites muneris sui 
consistat. Meminerit se nulla auctoritate gaudere in foro externo; qua- 
propter caveat ne novitates introducat, nisi forsan ob graves rationes et 
cum consilio et voluntate antistitae ac maximae partis communitatis. 


V. Animadversio de dirigendis poenitentibus in pietate et perfec- 


tione. — In hac directione confessarius uti poterit iis quae diximus in 
opusculo nostro De Variis Poenitentiam Categoriis, ubi de Piis et De- 
votis, ac de Perfectis et Contemplativis, c. 3, q. | et 2. 

CAPUT II 


DE VARIIS PECCATIS 
CONTRA VIRTUTES 
ET DECALOGI PRAECEPTA 


Praeter officia statuum particularium propria, alia sunt 
omnibus hominibus communia, ad quae nos ordinant virtutes 
theologicae atque morales, ac praecepta decalogi. Sicut autem 
diversae virtutes nos disponunt ut recte ordinemur ad Deum, 
ad proximum, ad nosipsos, ita quoque alia sunt peccata in 
Deum, in proximum et in nosipsos. 

In praesenti capite dicemus de quibusdam peccatis in Deum 
et in proximum; de praecipuis peccatis in nosipsos dicendum 
venit in tertio capite, ubi de peccatis capitalibus. 


$ A. DE QUIBUSDAM PECCATIS 
IN DEUM 


Peccata in Deum directe fiunt contra virtutes theologicas et 
contra religionem. Virtutes theologicae, fides, spes et charitas, 
non formaliter et expresse proponuntur decalogo, sed huic 
praesupponuntur sicut principia conclusionibus, intentio finis 
ordinationi de mediis, et agnitio legislatoris submissioni legis. 
Virtus religionis proponitur in tribus prioribus decalogi prae- 
ceptis, quantum scii, ad tria officia fidelitatis erga Deum, re- 
verentiae ac famulatus. 


In sequentibus dicemus : 

1° de quibusdam peccatis contra fidem divinam, quae in 
ordine praesenti supernatural! necessaria est ad perfectam erga 
Deum revelantem fidelitatem; 


2? de quibusdam peccatis contra Dei reverentiam; 


3? de peccato contra Dei famulatum seu de violatione diei 
dominicae. 


QUAESTIO PRIMA 


De Quibusdam Peccatis contra Fidem 


I. Obiectum quaestionis. — Fidei divinae directe opponitur 
peccatum infidelitatis, quod in baptizatis est haeresis et aposta- 
sia; indirecte opponuntur multa, quaecumque scii, periculum 
constituunt aut occasionem fidem amittendi vel comprimendi, 
uti sunt communicatio cum infidelibus et haereticis praesertim 
in sacris, cooperatio ad infidelitatem et haeresim, evulgatio et 
lectio scriptorum fidei contrariorum, opiniones pro fide peri- 
culosae, de quibus in Tractatu de Fide'. 

In praesenti speciatim agitur : de liberalismo et socialismO, 
qui plerumque indirectum constituunt pro fide periculum a 
quo fideles sunt arcendi; — de haeresi quae directum est fidei 
obstaculum, a quo lapsi in eam sunt convertendi; — de dubio 
in fide, quod potest esse alterutrum. Hinc spectabimus poeni- 
tentes triplicis generis : 


a) liberalismo aut socialismO infectos, monendos aut etiam 
dimittendos, 


b) haereticos, in Ecclesiam et ad sacramentalem confessio- 
nem recipiendos. 


c) in vera fide dubitantes et vacillantes. 


II. Quanti momenti sit occurrere Liberalismo et SocialismO. 
— Non raro evenit catholicos quosdam spiritu liberalism! 
imbui eiusque theoriis aliquatenus adhaerere; similiter socia- 
lism!. Oportet proinde confessarius errores illos noverit, et 
de liberalism! labe vel socialism!, qua forte poenitentes sint 


l Cir.Summa Theologiae Moralis, I, n. 733-780. 

infecti, indicium prudens valeat proferre rectumque cum eius- 
modi poenitentibus agendi modum sibi praestituere. 

Res est enim periculis plena. Ordinario quidem non fit 
aliquis liberalis aut socialista complete statim ab initio. Incipit 
legere diaria aliave liberalium aut socialistarum scripta, con- 
sociatur eorum societatibus absque mala forsan intentione, vel 
ipsis dat suffragium in electionibus politicis. Nec ideo neces- 
sario fit impius aut indifferens in re religionis; sed ordinario 
fides eius refrigescit atque praxis religiosa paulatim imminui- 
tur. In huiusmodi virorum filiis solet crescere indifferentia 
religiosa, atque horum filii adhuc baptizantur, primam faciunt 
communionem, coram Ecclesia matrimonium ineunt et sacer- 
dotem advocant in fine vitae, sed praeter ea nulla fere adest 
praxis religionis. In tertia generatione iam erit indifferentia 
completa vel etiam erga religionem hostilitas, ita ut in vita 
practica quasi praevaleat paganismus. 

Contra quae pericula sacerdotes oportet serio moneant atque 
praemuniant fideles tum publice, tum etiam privatim in con- 
fessione. 


Hodiernis quidem temporibus res evadit forsan minus practica in nos- 
tris regionibus, quia multi liberales iam non frequentant ecclesiam aut 
sacramenta, nec contra illos lucta tam acris est ac antea; principia tamen 
semper valent, et nova possent occurrere adiuncta in quibus rursus in 
praxi magis inservirent. Imo, ob absentiam pugnae pericula sunt forsan 
maiora, cum fideles non tam facile perspiciant imminentiam periculi et 
ingentiam mali. Unde nunquam est desistendum ab opportuna monitione. 


III. Notiones de Liberalismol. — Liberales generaliter 
vocantur illi omnes qui libertatem eligendi physicam confun- 
dunt cum independentia a Deo divinamque auctoritatem 
participantibus, quam moderni libertatem vocant moralem; 
unde, sub ementito libertatis nomine, absurdam quamdam 
funestissimamque licentiam seu independentiam consectantur. 


A. Alius est liberalismus doctrinalis seu philosophicus, qui 
principia rationalism! aut etiam naturalismi, quae principatum 


| De Liberalismo. cfr. Pius IX, const. Quanta Cura, 8 dec. 1864, cl 
Syllabus; Leo XIII, const. Immortale Dei, | nov. 1885, et enc. Libertas 
20 inn 1888; Mouiart, L'Eglise et l'Etat: Daris, L'Eglise et l'Etat: 
Villada. Casus Conscientiae; Aertnijs, Th. P., n. 94-101; Boi'ovu.- 
lon. Theologia Moralis Fundamentalis*. n. 246 sq.; Bailfr jni, Opus 
Morale, IL tr. 4, n. 164 sq. ; Theologia Mechliniensis, de Fide, n. 44- 
46. Quaedam habentur etiam apud Genicot. Th M. 1, n. 205, et apud 
Lehmkuhl et Ferreres, in respective illorum opere: Casus Conscien- 
tiae. 

rationis humanae (privatae vel publicae, singularis vel univer- 
salis) ponunt tanquam summum principium et iudicem veri- 
tatis, applicat in re morali et civili. 

Ita quidem ut omnem potestatem et legem divinam neget et moralem 
plene independentem sectetur; aut saltem omnem revelationem et legem 
divinam positivam et supematuralem neget sed moralem mere naturalem 


admittat. De isto hic non agitur, quia pertinet ad illos qui fideles non 
sunt nec proinde confitentur. 


B. Alius mere oeconomicus, qui legem divinam et moralem 
negat in rebus oeconomicis et productione divitiarum. 


Qui in praesenti non spectatur, quia magis opponitur iustitiae, quam 
fidei et religioni vel primo decalogi praecepto. 


C. Alius est mere politicus, qui legem divinam etiam super- 
naturalem admittit pro privatis, non tamen pro societate civili 
eiusque legibus; unde propugnat libertatem conscientiae, cul- 
tuum, praeli, doctrinae, consociationis. 

Proclamat scii, separationem Status et Ecclesiae catholicae, illiusque 
indifferentiam circa varias confessiones religiosas. Nomine autem separa- 
tionis ab Ecclesia, intelligunt et significant absolutum inter utramque 
potestatem divortium; sublata omni mutua concordia omnique mutuo 
auxilio, ita ut Ecclesia omni influxu, omnibus bonis omnibusque externis 
praerogativis exspoliata, vivat in abscondito. Status vero omnia regat 
ac si Ecclesia non existeret. Inde profitetur separationem matrimonii ab 
Ecclesia, et eius subiectionem sub potestate civili: separationem scholae 
ab Ecclesia eiusque subordinationem sub directione auctoritatis civilis; 
abrogationem immunitatis clericorum ab onere subeundae exercendae- 
que militiae, etc. Uno verbo: est systema politicum quod plenam indepen- 
dentiam Status ab Ecclesia sive religione profitetur '. 


In hac liberalismi forma triplex gradus distingui potest : 


1° Liberalismus radicalis, qui hanc independentiam adeo 
exaggerat ut Ecclesiam Statui velit subiectam. Eius tessera 
est ; Ecclesia in Statu, i. e. Ecclesia subdita Statui. 


2° Liberalismus moderatus, qui simplicem separationem 
Status ab Ecclesia et omni religione profitetur hac usus for- 
mula ; Ecclesia libera in Statu libero. 


3° Liberalismus sic dictus catholicus, qui profitetur ex natura 
rei religionem a societate civili non esse seiungendam, sed 
utramque potestatem debere nisu concordi genus humanum 
regere; in hypothesi tamen generali praesentis aetatis, attentis 
progressu et hominum conditione, non amplius expedire illam 
coniunctionem cupere et tueri, sed approbandam et expeten- 
dam esse simplicem separationem cum libertatibus modernis 


| Cfr. encycl. Leonis XIII, Libertas, 20 iun. 1888. 

inde profluentibus, praesertim cultuum et praeli. Bene notentur 
verba : in hypothesi generali, expetendam, approbandam, quia 
liberale non est sed vere catholicum, profiteri in specialibus 
circumstantiis has libertates tolerandas esse ad maiora mala 
vitanda vel maiora bona obtinenda. 

lamvero liberalismi errores in omni gradu damnati fuerunt 
ab Ecclesiae auctoritatel; unde qui tales errores scienter profi- 
tentur graviter peccant. 

Vox liberalis de se est aequivoca; unde si in quibusdam regionibus in 
alio prorsus sensu sumeretur, aut factionem mere politicam designaret 
quae nullo modo principia damnata defenderet, de tali libéralisme non 


valerent quae diximus. Nec de eo sermonem habere intendimus, sed 
loquimur in sensu theologice recepto. 


IV. Num detur invincibilis ignorantia liberalismi? — Res- 
pondetur : 


1° Quoad formam liberalismi radicalem, ordinarie est ne- 
gandum, quia huius errores adeo sunt aperti, et fundamentali- 
bus principiis moralitatis adversantes, ut vel rudiores non 
possint eius falsitatem ac impietatem non agnoscere. 


2° Quoad alias formas mitiores, si rudes excipiantur, pleri- 
que qui se dicunt liberales in bona fide non sunt, adeoque ut 
tales a confessario tractandi. 


Ratio est quia documenta S. Sedis Liberalismum damnantia publice 
cognita sunt, et adeo propagata ut ignorantia invicibilis apud pleros- 
que videatur moraliter impossibilis quod maxime valet generatim de iis 
qui ratione officii tenentur novisse liberalismi falsitatem et damnationem, 
quales sunt reges, regni administri et consiliarii, senatores, deputati, prae- 
fecti provinciarum ac civitatum, iudices, advocati similesque officiales 
qui in legibus condendis vel execution! mandandis partem habent; nec- 
non ephemeridum politicarum redactores. 


3° Attamen rudiores et, exceptionaliter, quidam  exculti, 
inveniuntur qui Liberalismum mitiorem bona fide profitentur. 


Ita accidit, tum quia suorum parentum, magistrorum et sociorum doc- 
trina praeventi, eiusmodi liberalismum innoxium iudicant, tum quia dis- 
tinguere nesciunt inter thesim et hypothesim, ac confundunt mali liber- 
tatem quae iure debetur et mali tolerantiam quae fit maioris mali vitandi 
aut boni adaugendi vel conservandi gratia. 


V. Confessarius teneturne interrogare poenitentes de 
liberalismi peccato? — Respondetur: Affirmative, sicut de 
aliis peccatis. Et sane, si liberales passim sine interrogatione 


| Cfr. encycl. Pu IX, Quanta Cura et Syllabus; item. cnc. Leo 
xts XIII, Libertas. 

aut monitione ad sacramenta admittantur et confessarii in 
sacro tribunali de hac re altum silentium teneant, existimabunt 
fideles rem non esse magni momenti, et pravitatem liberalismi 
non sufficienter perspicient. Unde, licet res. ut notavimus, ob 
adiuncta minus practica evaserit, non tamen omnino est obli- 
vioni tradenda : secus de prava Liberalismi doctrina et periculis 
continget sicut de lectionibus pravis, quae iam non satis ha- 
bentur ut malae, quia sacerdotes de earum pravitate omiserint 
sufficienter monere. Itaque : 


1° Interrogandus est poenitens quicumque sit. sive rudis 
sive doctus, sive pauper sive princeps, qui tacet peccatum 
liberalismi cuius reus certo cognoscitur, v. g. ex scientia propria 
confessarii vel ex publica notitia. Et si poenitens interrogatus 
neget et appareat formaliter mentiri, nullatenus absolvi potest. 


2? Pariter interrogandus est qui probabiliter putatur liberalis 
aut liberalismi fautor, v. g. si a multis gravibus viris talis ha- 
beatur, vel si ad coetum vel factionem pertineat liberalem quae 
adversetur religioni aut Ecclesiae, vel si ordinario legat sine 
iusta causa ephemerides vere liberales. Si huiusmodi poenitens 
serio neget se liberalem esse, ordinario ipsi credendum est: 
nisi ob specialia adiuncta grave permaneat dubium, quo casu 
applicanda sunt principia quae regunt dubie dispositos, et 
nonnisi sub conditione absolvendus si gravis adsit causa, vel 
differenda absolutio si id non timeatur nocivum poenitenti. 


3? Attamen non omnes poenitentes sunt interrogandi : non 
enim sola sufficit peccati suspicio, etiam ex rumoribus vulgi 
vel ex fama a nullo certo exorta, sed vera et solida probabilitas 
seu prudens et grave dubium. 

Quoad modum interrogandi, confessarius caute procedat, incipiendo 
generaliter rogare, v. g. an sentiat molestas allouas tentationes contra 
fidem vel declarationes S. Pontificum aut episcoporum vel doctrinam 
Ecclesiae; si poenitens neget, roget ulterius v. g. ita: nonne habes rela- 
tiones cum inimicis Ecclesiae, aut sympathiam pro iis qui eam imougnant; 
nonne frequentas Ecclesiae adversarios, non cs ergo sectator liberalis- 
mi?.. Ex responso patebit qualis sit; deinde, si opus sit, quaerat annon 
legat diaria liberalia, coetum liberalium frequentet vel proteoat: item de 


oblocutionibus contra doctrinam, ministros et praecepta Ecclesiae et 
de horum transgressione. 


VI. Confessarius debetne de liberalismi malitia monere 
poenitentes qui videntur bonae fidei? — Respondetur : Af- 
firmative, per se, i. e. nisi maius aliquando damnum ex moni- 
tione sequatur, tenetur eos, data opportunitate, monere, prae- 
sertim si poenitentes sint personae quae, ob officium, scientiam 

vel honorem, in alios magnum exerceant influxum. Ratio est, 
tum quia raro sunt in ignorantia invincibili, tum quia liberalismi 
errores valde nocivi sunt ipsis liberalibus quantum ad fidem, 
et eorum familiae pro educatione filiorum, et bono communi 
propter scandalum publicum et pravum quem in alios exercent 
influxum 

Quodsi monitione facta, quis obedite renuat et pertinaciter adhaereat 


Liberalismo. indignus est absolutione, quam concedere magnum pro ipso 
et pro aliis fidelibus esset scandalum. 


Diximus: per se. nam: 
1° potest accidere quod poenitens ille non solide pius avertatur magis 


ab Ecclesia ipsique magnum damnum ob suum influxum inferat quo 
casu prudentius erit abstinere: 


2? poenitentes leviter infecti liberalismo possunt esse in bona fide, et, 
si ex monitione fructus non speretur, in bona fide relinqui. Tunc tamen 
confessarius generatim inculcet necessitatem credendi doctrinam Eccle- 
siae et obediendi omnibus praeceptis eius. 


VII. Cooperatio ad liberalismum. — Sicut ipse liberalistnus 
malus est, ita ad eum cooperatio de se mala est et vitanda. 
Haec pluribus modis praestari potest 


1° per ephemerides pravas liberales, non solum sine gravi 
causa malo proportionata conscribendo, collaborando, impri- 
mendo, sustentando, spargendo et vendendo, sed etiam eas 
legendo, quod et graviter malum erit si unus articulus valde 
pravus legatur, vel si habitualiter quis eas legat, aut etiam 
raro sed cum gravi periculo vel gravi scandalo: 


2° per patrocinium, aut subventionem operum liberalium (v. 
g. scholarum) sine gravi causa datam: 


3° per electionem deputatorum liberalium, quod etiam gra- 
viter malum erit si fiat ex convictione: vel etiam absque 
convictione, si exitus electionis dubius appareat et a suffragio 
dependere probabiliter possit; 


4° a fortiori per officium ipsorum deputatorum, efficaciter 
nempe dando suffragium legibus liberalismo infectis. 


VIII. Casus de liberali moribundo. — Quaeritur quid fa- 


| Neque negotium confessario facessere debet tales poenitentes a 
sacramentis absterritum iri in posterum; nam per monitionem id praecise 
intenditur ut, vel abstineant a sacrament's quorum receptione fidelibus 
praebent scandalum, vel peccatum liberalismi sibi iam notum relin- 
quant. 

ciendum sit confessario vocato ad moribundum qui inter 
primarios liberales computatur? Respondetur : 


1° sensibus destitutus si moribundus petierit sacerdotem 
vel signa dederit desiderii confessionis, absolutio et Extrema 
Unctio conferendae sunt absolute; sub conditione autem si 
nulla dederit signa, modo confessarium expresse non recu- 


saverit immediate vel fere immediate antequam sensibus 
destituatur; 


2“ si loqui valeat vel signis respondere, per se confessarius 
eum instruere debet de liberalism! errore et monere de obli- 
gatione scandalum reparandi, nisi fructus monitionis non 
speretur ef moribundus in bona fide versetur, quod tamen raro 
potest supponi. Tunc tamen suggerat generalem dolorem de 
omnibus, si quae sint, contra religionem actis, et propositum 
nihil contra eam agendil. 


Quod si pertineat ad sectam massonicam: 
a) interrogandus erit num forsan in haeresim lapsus sit vel in aposta- 
siam; 

b) item, an cognoverit massones incurrere excommunicationem; 

c) regulariter exigendum erit ut omnem communionem cum iis abrum- 
pat; 

d) item, ut formalem renuntiationem ad sectam mittat, — nam si in 


frequentatione perseverare vellet, generatim non posset absolvi. (Cfr. 
S. Off. 5 iul. 1837.) 


Clausulae quas in facultate facta absolvendi massones S. Poeniten- 
tiaria exigere solet, sunt sequentes; 


1° ut se separent a secta et eam abiurent, i. e. detestentur; 


2? insuper ut libros, manuscripta, signa francomurariorum tradant con- 
fessario qui eas Ordinario transmittat vel comburat: 


3? item, duces occultos denuntient Ordinario; 


4? item, ut iis iniungatur gravis poenitentia, et alia de iure iniungenda 
ut reparatio damni vel scandali procuretur meliore quo fieri possit modo. 


A pluribus praedictis tamen potest gravis ratio excusare, quae facilius 
adesse potest in articulo mortis. 


IX. Quid de Socialistno? — Similia principia valent pro 
socialismo, nam socialistae etiam admittunt theoriam libera- 
lism! saltem politici de separatione religionis et Status ; libe- 


rales saepe sunt in re mere politica, sed socialistae in re 
oeconomica. Insuper : 


| Cfr. ea quae d:xinius de moribundis, in opusculo De lcariis Poeni- 
tentiam Categoriis, c. 2, q. 6. 

1° Socialismus qui dicitur scientificus atheismo et materia- 
lismo haeret, ita ut sit ex hac parte haereticus. 


2" Socialismus oeconomicus sed perturbativus, qui collec- 
tivismum aut communismum admittit et media violentia (a 
fortiori anarchismus ), etiam ab Ecclesia patenter fuit damna- 
tus; unde bona fides erit rara. (cfr. dicta n. IV. ) 


3° Socialismus mere reformations per se non necessario est 
Ecclesiae infensus, de facto tamen in nostris regionibus est 
factio quae adversatur Ecclesiae: unde de eo valent quae 
diximus de libéralisme politico (n. V et VI). 


4° Cooperatio ad socialismum formalis, qua quis socialistice 
sentit, est graviter mala; mere materialis cooperatio et etiam 
materialis aggregatio operibus, non solum politicis sed etiam 
oeconomicis, per se est illicita, sed graui et urgenti necessitate 
potest esse licita, modo non adsit proximum periculum perver- 
sionis in fide (n. VII). 


Hinc: a) Parochi et concionatores non desint officio monendi de fu- 
giendis pravis societatibus, vitandis malis sociis ac foliis. 


b) Qui principiis socialism! scientific! sunt imbuti, materialismuin et 
atheismum profitentur, ac proinde habendi sunt ut peccantes directe 
contra fidem. 


c) Politicas socialistarum partes sequentes ex convictione, de se grave 
peccatum committunt: raro scii, bona fides aderit, nisi forsan in regio- 
nibus omnino dechristianizatis. 


d) Inscripti socialistarum syndicatibus facile rei sunt ob cooperatio- 
nem, scandalum et grave cui se exponunt periculum. Per accidens ta- 
men licitum esse potest ad tempus, si desit scandalum, periculum per- 
versionis non sit nisi remotum, et necessitas adsit urgens a quo se libe- 
rare non possent, qualis esset si operarius secus labori suae professionis 
adeoque victui quotidiano valedicere deberet. Ita, nisi episcopi cuiusdam 
regionis aliter iudicarent et universaliter prohiberent quamcumque ad 
opera socialistarum aggregationem. Tunc scii, esset ipsis obtemperandum 
utpote de necessitatibus et periculis religionis auctoritative judicanti- 
bus ’. 

e) Operarii illi, qui ex bona fide non percipiunt gravitatem delicti 
cooperationis, per se monendi sunt; per accidens tamen ad tempus relin- 
quendi in bona fide, casu quo monitio praevideatur non profutura et 
desit scandalum. Tunc tamen monitio generalis fiat de vitanda occasione 
proxima peccati et de aptis remediis quibus moraliter removeatur, uti 
sunt conversatio et consociatio cum bonis viris vere Christianis et lectio 
bonorum diariorum. 


Conditiones et possibilitates hac in re non sunt ubique 
eaedem, sed diversissimae. Pro posse tamen antistites velint, 
hac in re, potius rigori insistendum declarare, quam benignitati 


| Cfr. Tessens in Vie diocésaine, dec. 1921. 

indulgendum. Experientia ostendit ex illa magna benignitate 
fieri ut semper minus et minus a fidelibus obtineri et exigi 
possit, ac denique multorum sequi indifferentiam aut defectio- 
nem. Etiam hic valet axioma : Principiis obsta! Sunt tamen 
quandoque adiuncta in quibus sola benignitas, saltem ad tem- 
pus, congruere possit. 


X. Monitum. — Parocho et sacerdotibus generatim abstinendum 
est a frequenti visitatione illorum liberalium et socialistarum qui sunt in 
errore firmati. Quod si quoddam commercium sit necessarium, ne inci- 
piant loqui de quaestionibus religiosis et politicis, aut de iis disputare; 
at si de istis, non quidem malitiose sed sincere, rogentur, audacter lo- 
quantur, non vero nimium aut longius, sed breviter, clare et solide. 


XI. Quanti momenti sit occurrere et mederi peccato hae- 
reseos. — Haeresis christianos a recta via salutis arcet et 
ab Ecclesia disiungit; unde omnibus modis sacerdotes curare 
debent ut illi qui in haeresim sunt lapsi aut in ea detinentur, 
ab ea conversi in Ecclesiae gremium reducantur. Quod 
opus minorem sane praebet difficultatem, si nondum ad sec- 
tam haereticam ipsi transierint; longioris autem et prudentioris 
est industriae, si in aliqua secta iam fuerint admissi aut in ea 
baptizati vel educati fuerint. 


Ad quod in sacerdote requiritur: 


1° magna charitas, quae misericordiam ingentem inspiret erga miserum 
statum animae haerentis in errore, atque omnem manifestationem impe- 
diat suspicionis de convertendi sinceritate, etiam si iste esset catholicus 
perversus; — nisi tamen praebeat contraria signa; 


2? multa patientia, cum diuturnum saepe exigatur tempus ut haeretici 
veterem vitam superent et veritatem agnoscant; 


3° fervens et continua oratio, ad obtinendum divinum auxilium ad 
conversionem omnino necessarium: 


4? prudens in doctrina proponenda ratio agendi, qua sel veritates 
catholicas nullatenus diminuat, sed nec intempestive praedicet, contentus 
affirmare quae necessaria sint; 


5? discretio in seligendis libris doctrinam catholicam clare et oppor- 
tune exponentibus, et convertendo consulendis; 


6° inturbata serenitas in refellendis obiectionibus, qua nullatenus se 
lis gravari ostendat. 


XII. Notiones de haeresi. — Haeresis definitur error in 
fide catholica voluntarius et pertinax, in eo qui fidem Christia- 
nam susceptione Baptismatis professus est; quodsi totaliter 
fidem quis abiecerit, haeresis vocatur apostasia. 

Continet itaque simul contemptum auctoritatis Dei reve- 
lantis. et contemptum infallibilis auctoritatis Ecclesiae fidem 
proponentis, estque ideo gravissimum. 


Haeresis alia est materialis, alia formalis, prout auctoritatem Ecclesiae 
in proponenda fide negat sine pertinacia, quia non fuit sufficienter pro- 
proposita; vel e contra sufficienter eam cognoscit et nihilominus eam 
negat in uno saltem puncto. Est inferna si in mente ita latet ut nullo 
signo externo manifestetur, vel externa si se manifestat signis externis, 
etiamsi nullus ea videat; haec est occulta si nulli vel uni aiterive tan- 
tum, publica si palam et coram pluribus externe manifestatur. 


iuxta can. 2314, haeresis formalis et externa incurrit ipso 
facto excommunicationem S. Pontifici reservatam; et haere- 
tici, nisi moniti resipuerint, priventur beneficio, dignitate, 
pensione, officio aliove munere, si quod in Ecclesia habeant, 
infames declarentur, et clerici, iterata monitione, deponantur; 
— imo, si sectae acatholicaé nomen dederint vel publice 
adhaeserint, ipso facto sunt infames, et clerici, monitione 
praemissa, degradentur. Insuper omnes sunt irregulares (can. 
985), et privantur sepultura ecclesiastica (can. 1240, $ 2). Si 
catholicus in haeresim inciderit externam, sed occultam, quae 
scii, non est divulgata nec probabiliter divulganda erit, et 
censuram excommunicationis non incurrerit, v. g. ob ignoran- 
tiam, quilibet confessarius a peccato illum absolvere potest. 
E contra si peccator ille censuram incurrerit, et confessarius 
facultatem non habeat ab ea absolvendi, nec adsit casus urgens, 
poterit hanc facultatem exquirere a S. Poenitentiaria, vel etiam 
eam ab Ordinario loci expetere et tunc in sacramento Poeni- 
tentiae a censura et peccato alsolvere (can. 2314, $ 2). 


XIII. Quomodo procedendum cum haereticis volentibus 
ad Ecclesiam redire. — In hoc casu attendenda veniunt plura, 
quantum ad cautelas adhibendas, instructionem largiendam, et 
proximam praeparationem ' 


1. Cautelae adhibendae. 


a) Sacerdos haereticum converti volentem prudenter interrogare debet 
de causa seu motivo suae conversionis, et invigilare ne iste sub vela- 
mine pietatis praecipue quaerat temporalia commoda, ut matrimonium 
vel sustentationem, hisque obtentis male vivat aut ad errorem revertatur. 


b) Ne itaque sacerdos decipiatur, per varias quaestiones diverso tem- 
pore factas experiatur num dicta haeretici inter se cohaereant; nihil 
autem dicat aut agat quod dictum aut factum nollet si convertendus ad 
haeresim forte redeat. 


' Cfr. Reuter, Neo-Conf, n. 197-203; Aertnijs, Th. P., n. 108-115. 

c) Fiduciam haeretici sibi conciliare nitatur, ut ille suos errores et 
miserias ac lapsus libentius et sincerius aperiat, seque totum eius direc- 
tioni committat. 


d) Ipsi ante oculos ponat maximum momentum huius negotii in quo 
cardo salutis aeternae versatur, ac proinde necessitatem orandi ipsi 
inculcet, ac etiam pro ipso ferventer oret et orationes aliorum expostulet. 


2. In instructione danda sunt observanda sequentia: 


a) Ante omnia investigandum est an fuerit haereticus materialis: ex 
simplicitate, ignoratia, sinistra informatione; vel formalis: ex sufficienti 
Scientia et pertinacia. 


b) Item inquirendum est quantum in doctrina suae sectae sit instructus, 
ut cognoscantur sui errores ac modus quo instruendus sit determinetur: 
si enim simplex et rudis, recta instructione indiget in doctrina Christiana, 
non autem in controversiis fidei; quodsi sit peritior ipsi satisfaciendum 
est quoad singulos articulos et omnes difficultates. 


c) Cum assensus fidei prudens et rationabilis ac firmus sit, debet 
sacerdos exponere motiva credibilitatis dogmatum, quae credenda sunt, 
si Ecclesia catholica sola sit vera Ecclesia Christi. Unde non statim 


descendat ad dogmata particularia, sed prius ostendat veram Christi 
Ecclesiam. 


Quod duplici fieri potest modo; unde spectandae sunt circumstantiae 
ut diiudicetur quaenam methodus sit adhibenda. Fieri scii, potest 


1? ex Ecclesiae notis, successive ostendendo: veram fidem esse neces- 
sariam ad salutem, — non esse nisi unam veram religionem et Christi 
Ecclesiam, — illam esse tutam fidei regulam, imo esse infallibilem, 
eam debere certis notis quibus a falsa discernatur esse insignitam, — 
notas autem verae Ecclesiae esse quatuor, — illas denique inveniri in 
sola Ecclesia catholica; 


2? ex factis, forsan facilius et multorum captui accomodatius': osten- 
dendo Ecclesiam catholicam esse factum naturaliter inexplicabile, at di- 
vinum, ac proinde veram religionem: ob suam ab adversariis invictam 
stabilitatem, inexhaustam in bonis fecunditatem et heroicam multorum in 
ea sanctitatem, universalem in fide ex omnium obedientia uni capiti 
unitatem, ac multa in eius favorem patrata miracula. 


d) Postea descendat sacerdos ad singulos articulos, praesertim illos in 
quibus haeretici a catholicis discrepant, uti sunt necessitas bonorum ope- 
rum, numerus sacramentorum, realis praesentia Christi in Eucharistia, 
cultus B. Virginis et sanctorum, Romanus Pontifex et infallibilitas eius. 


e) Denique, ubi ad conversionem proximus iam pateat accessus, potius 
quam obiectiones contra veritatem permittere, praestat hanc tentationum 
causam supprimere, ac requirere totalem erga magisterium ecclesiasticum 
submissionem in plenam expulsionem spiritüs liberi examinis. 


3. Praeparatio proxima. — libi plene instructus est in rebus fidei, 
praeparandus est sollicitans ad emittendam fidei professionem quae ipsi 
est explicanda, et ad sacramentorum receptionem; quapropter instruen- 
dus est de Baptismo, de Poenitentia cum confessione, et de Eucharistia 


| Prior methodus ordinario solet proponi in tractatibus theologicis 
vel apologeticis; altera speciatim adhibita fuit a Card. Dechamps. 

eorumque fructibus. Cum autem neoconversi confessionem plerumque 
vehementer reformident, ideo exponatur: 


a) obligationem esse sacerdoti stricte servandi sigillum sacramentale; 


b) confessionem illam quam Deus voluit nos subire, peccata nostra 
confitendo uni homini, esse partem poenitentiae et satisfactionis; 


c) nec mirum esse si haereticus in multis deliquerit, cum caruerit sa- 
cramentis Poenitentiae et Eucharistiae aliisque auxiliis quae catholicis 
subministrari solent; 


d) in examine tamen conscientiae se non esse cruciandum, cum con- 
fessarius interrogationibus sit suppleturus, cui sincere respondere sufficit. 


XIV. Reconciliatio haeretici et receptio in sinum Ecclesiae. 
— Sacerdos nullum haereticum notorium vel cuicumque 
sectae adseriptum admittat in sinum Ecclesiae, nisi re ad Or- 
dinarium loci prius delata, et convertendi scientia et firmitate 
in religione bene exploratis. Porro in eius cum Ecclesia recon- i 
ciliatione triplex ordo pro vario casu est servandus. 


A. Si certum sit conversum non fuisse baptizatum aut 
Baptisma eius certo esse invalidum, solum Baptisma erit ei 
ministrandum, sine abiuratione haereseos vel absolutione. 


Iuxta can. 744: « adultorum Baptismus, ubi commode fieri possit, ad 
loci Ordinarium deferatur ut, si voluerit, ab eo vel ab cius delegato' 
solemnius conferatur », et iuxta can. 755 8 2 « loci Ordinarius potest 
gravi et rationabili de causa, indulgere ut caeremoniae praescriptae pro 
Baptismo infantium adhibeantur in Baptismo adultorum ». 


B. E contra, si certo fuerit valide baptizatus : a) coram Or- 
dinario loci vel eius delegato et duobus saltem testibus (S. 
Off. 8 apr. 1786, 28 mart. 1900), sola fiat abiuratio haereseos ' 
cum absolutione a censuris in foro externo, ab ipso Ordinario 
loci vel a sacerdote ab eo ad hoc delegato, in casu quo conver- 
sus sit pubes (can. 2314. $ 2); aut sola professio fidei, si sit 
impubes (can. 2230); b) confessio peccatorum; c) absolutio 
a peccatis in foro interno. 


C. Denique si Baptismus antea collatus sit dubius, sive 
positive sive etiam negative : a) fiat abiuratio haereseos cum 
absolutione a censuris vel professio fidei, eodem modo ac 
dictum est in casu praecedenti; b) confessio peccatorum 
semper praecepta’, et exhortatio ad contritionem (S. Off. 


| Confessionem a dubie baptizatis esse exigendam a quibusdam in. 
dubium fuit vocatum, quia incerta est obligatio. Sed S. Officum 
constanter confessionem exigit ab haereticis conversis sub conditione, 
rebaptizandis, uti constat d:recte ex decretis 14 iun. 1715 et 17 dec. 
1868 quae ita expresse statuunt, indirecte ex decretis 20 iul. 1859.et- 
2 dec. 1874 quae ita generatim agendum esse supponunt. Proin decreta 

17 dec. 1868; S. C. de P. F. 12 iul. 1869); c) Baptismus sub 
conditione renovandus, qui ex indulgentia Ordinarii fieri 
potest privatim iuxta can. 759, $ 2; d) confessio summarie 


iterata et absolutio a peccatis sub conditione. Ita S. Off. 
20 lui. 1859; 20 nov. 1878; 2 dec. 1874. 


Sufficeret sane ante Baptismum ad contritionem excitare, et confes- 
sionem Baptismo sub conditione renovando postponere; melius tamen si 
iam ante Baptismum instituatur, maioris facilitatis et opportunitatis cau- 
sa. (S. Off. 2 dec. 1874.) 

In ipsa confessione confessarius neo-conversum benigne tractet, tollat 
ab eo quantum fieri potest omnem timorem, fiduciam omnia peccata 
esse delenda inculcet, eum adiuvet suis quaestionibus cavendo tamen ne 
examen rigidum instituat. Imprimis discrete inquirat num fuerit haereticus 
materialis an formalis: si fuerit formalis, inquirat a quo tempore talis 
fuerit, an putaverit peccare non servando praecepta Ecclesiae, an dixerit 
blasphemias vel calumnias contra Ecclesiam catholicam, an alios per- 
verterit. Si fuerit dubius de sua religione, interroget an et quamdiu con: 
fpmnoerit vel nealexerit inquirere veritatem. Si poenitens multa et gravia 
peccata commiserit, ne rigida reprehensione castiget ea, sed hortetur ut 
deinceps vitam vere Christianam instituere conetur. Poenitentiam quoque 
non valde gravem imponat, ne poenitens absterreatur. 


KV. Animadversiones. — 1° Sacerdos zelosus, data opportunita- 
te. haereticos ad Ecclesiam reducere studebit. Ad quem finem orabit 


continent legem universalem, ut caeteroquin declaravit Praefectus S. 
Cong. P. F. 12 iul. 1869. Exinde pars longe maior theologorum con- 
fess:onem certo exigendam esse docent, etiam in benigniore S. I. 
schola, ad quam inter alios pertinent Lchmkuhl, Noldin, Pesch, Fer- 
«cres, Arendt, etc. 

Nihilominus quidam alii, ut olim Balleririt et Bucceroni, ad quos 
adhuc hodie aliquatenus accedit Vermeersch, probabiVtatem quamdam 
tribuunt sententiae neganti; eamque De Smet improbabilem dicere non 
auderet; quia decreta S. Off:cii sunt particularia, ut pro decreto 17 dec. 
1868 a Secretario S. Offic'i fuit declaratum, sed 30 circiter annis 
postquam illud decretum latum fuit. 

Decreta particularia esse non negamus; at cum in diversis adiunctis 
semper idem responsum tradit S. Officium et cum generatim eo modo 
agendum esse supponit, decreta a ratonibus communibus, non a ratio- 
nibus particularibus, pendent ac proinde continere legem universalem 
dicenda sunt. S. Officium scii, censet sententiam negantem non esse 
probabilem ; secus non ita constanter responderet. 

Baptismus nimirum praesumitur vaVdus, usquedum contrarium con- 
stet. et ideo Ecclesia urget a baptizatis observantiam obligationum legis 
divinae et legis ecclesiasticae, a quibus repeftio Baptismi sub condi- 
tione ad meram cautelam facta non exinrt. 

Atque imprudens esset aliter agere. Vellent quidam non urgere 
praeceptum confessionis, ne scii, deterreantur haeretici convertendi. 
At, s' ipso momento conversionis, timendum esset confessionem obtineri 
non posse, longe difficilius ipsa obtineretur postea. Imprudens proinde 
et inopportunum omnino, hanc obligationem postponere. 

eosque ad orandum hortabitur, ad fugam peccati data occasione eos in- 
ducet, item ut frequentent ecclesias et conciones, ac libros catholicam 
doctrinam exponentes legant; et in amica conversatione eorum falsa 
dogmata detegat, non directe impugnando, sed ostendendo ob quas 
causas creditu difficilia videntur. 


2? Sacerdos qui ad instruendum haereticum vel ad difficultates eius 
solvendas non esset sufficienter aptus, ad doctiorem cum remittat. 


3? Eodem modo ac pro haereticis, procedendum est in reconciliatione 
apostatarum et schismaticorum. 


XVI. De Dubitantibus et Vacillantibus in fide — Nunc 
temporis multi sunt, qui de veritate religionis serio dubitant 
aut errores veritatibus revelatis contrarios fovent et praedi- 
cant, sed nihilominus fideles catholicos se esse putant et officia 
Christiana suo modo adimplent. De his quaeruntur tria : 1) an 
et de quibus sint interrogandi; — 2) utrum semper peccatum 
formalis haereseos committant; — 3) num in sua bona fide ad 
sacramenta admitti possint. 


l. An talia confitentes et de quibusnam sint interrogandi? 
R. Qui se accusant de dubiis in fide vel de sermonibus contra 
fidem : a) interrogandi sunt de quanam re dubitaverint vel 
locuti sint : saepe enim erronee putant veritates fidei esse 
quae tales non sunt, quo in casu solum ex erronea conscientia 
contra fidem peccare possunt, b) Dum reapse de fide agitur, 
contra quam locuti sunt, haeresim commiserunt, si scientes 
doctrinam ab Ecclesia esse propositam ut de fide credendam 
serio veritates fidei impugnarunt (imo supposita cognitione 
excommunicationem contraxerunt); si vero ignorantes, non 
commiserunt peccatum haereseos. quamvis tamen peccare 
potuerunt, et graviter, pro quanto ignorantia illorum fuerit 
voluntaria ex negligentia praecedenti. 

Quodsi ita locuti sunt vel ex respectu humano vel ex vanitate, gravi- 
ter contra fidem externam peccarunt. Si tandem ita locuti sunt ad diffi- 
cultates suas exponendas et veritates fidei melius intelligendas, nullate- 
nus peccarunt. 

2. Utrum serio dubitantes aut certo errantes in fide, semper 
peccatum formalis haereseos committant, an contra in bona 
fide esse possint? R. Ex defectu sufficientis instructionis fieri 
potest ut non advertant eiusmodi dub'a vel errores esse gra- 
viter peccaminosa, utpote contra infallibilem auctoritatem 
Ecclesiae ac proinde contra auctoritatem Dei revelantis. Id 


| Cfr. Noldin. Th. M.. II. n. 33; Berardi, Praxis Conf., ecl. 3, n. 87 
Sq.; Aertnijs, Th. P., n. 166. 

y. g. possibile est si pastor mere materialiter exposuit veritates 
credendas, sine ratione credendi. 


Quinimo, secundum aliquos auctores, fieri posse videtur ut quidam 
sibi persuadeant se habere iustam causam recedendi a fide, adeo ut 
absque peccato formalis haereseos penitus ab adhaesione fidei deficiant. 
Dato quod casus sit possibilis, erit tamen rarissimus; unde in praxi, non 
bona, sed mala fides in valedicentibus fidei est praesumenda *. 


3. Num errantes qui videntur esse in bona fide, ad sacra- 
menta admitti possint? R. ludicet confessarius quid ad salu- 
tem eiusmodi poenitentis, qui in confessione dicit se dubitare 
de fide vel se non omnia credere posse, magis conferat: eum 
absolvat, aut sine absolutione dimittat, donec depositis dubiis 
atque erroribus fidem plene amplectatur. In hoc ultimo casu 
opera veram doctrinam elucidantia ipsi sunt indicanda, vel 
instructio oralis praebenda est. 


Cum absolutio valida esse possit, addita monitione credendi omnia 
quae Deus revelavit et Ecclesia proponit, et cavendi ne alios ad dubia 
.vel errores contra fidem inducat, licite etiam absolvi poterit quoties ex 
negata absolutione maius detrimentum spirituale timendum sit. 


XVII. Monita pro confessariis. — 1. Quae praecedunt intel- 
ligenda sunt de vero dubio positivo seu gravi, non autem de dubio 
negativo quod in nulla vel levi fundatur ratione, ac proinde nullatenus 
est attendendum sed ut inane contemnendum. 


2. Illi vero qui serio seu gravi dubio laborant contra fidem, magna 
cum charitate tractandi sunt. 


3. Ne tamen facile iis dicat confessarius talem dubitationem de fide 
deliberatam esse grave peccatum, nisi de hoc specialiter interrogetur. 


4. Nec dicat graves dubitationes aut tentationes contra fidem esse 
facile comprenhensibiles, aut quasi naturales, nec seipsum aut alios eosdem 
passos esse: sed consulat lectionem librorum fidem propugnantium aut 
bene exponentium. 


5. Insistat quoque in soliditatem fidei quae nititur verbo ipsius Dei. 


| Diversa omnino sub hoc respectu est conditio catholic et acatholici. 
In fidei lumen fidei efficit ut firmiter credat tranquilla conscienda; 
nec auditum est aliquem, sive in vita, sve in morte, seu in conspectu 
aeternitatis remorsibus agitatum fuisse eo quod sit catholicus. E contra 
remorsum sentiet, si cogitat de deserenda fide catholica. Acatholico 
rationes sunt mutandi religionem ; cathol eus mutatione revera indigere 
non potest, nec ex parte rei, nec ex parte instigantis concientiae. 

Acatholicus, quamdiu sit mere dubitans, debet manere in sua reli- 
gione, cum sit in statu perplexitatis; si probabilior ipsa iam videatur 
religio catholica, magis inquirere tenetur usque ad certitudinem, ad 


quam, auxilio divino confidenter et perseveranter impetrato, est per- 
venturus. 

6. Sciant tamen confessarii fideles de dubiis contra fidem se accusare 
rarius. 


7. Occurrente autem poenitente qui aperit dubia aut tentationes contra 
fidem: 


a) Ante omnia examinandum est an perfectum dederit consensum, 
quod ex ipsa confessione et responsis poenitentis patere poterit: si vero 
id exinde sufficienter non constet, praesumptio desumetur ex vita con- 
sueta poenitentis, ita ut homo languidae fidei, vitam ducens parum Chris- 
tianam, occasiones pro fide periculosas non vitans, in dubio potius cen- 
sendus sit consensisse; e contra qui vitam ducit vere Christianam aut 
devotam, vel scrupulis laborat aut neurasthenia similive statu patholo- 
gico, consendus sit non dedisse perfectum consensum. 


b) Casu quo poenitens, deliberate dubitando, grave peccatum com- 
miserit contra fidem, absolvi non poterit nisi dubium deposuerit ac fir- 
mum habeat propositum omnes occasiones proximas peccatorum contra 
fidem vitandi. Ad quod confessarius eum adiuvet et disponat, errores 
corrigendo, circa peculiare punctum de quo enatum est dubium edocendo, 
solida fidei motiva pro capacitate sui ingenii proponendo, contra futuras 
tentationes apta indicando remedia, uti sunt oratio et humilitas, lectionem 
commendando boni libri de veritatibus religiosis: in quo tamen discretione 
est opus, ita quod ratio habeatur conditionis ac indolis poenitentis, liber 
vero argumenta non proferat infirma, sed vere solida, et obiectionibus 
apte respondeat. 


c) Cum autem persona vere pia variis sed molestis turbetur tentatio- 
nibus contra fidem: si quadantenus indulgeat vanitatibus saeculi et vitae 
nimis mundanae, moneatur ut diligentius se tradat soli Deo; interea ne 
animum  deiiciat, cum tentationes non sint signum fidei infirmae, sed 
Deus eas permittat ad nostrum in humilitate profectum, ut etiam constat 
ex vita sanctorum; eas vero repellere addiscat. Ad quem finem suggerat 
confessarius cum ipsis non esse luctandum, aut contra eas disputandum 
aut ad motiva recurrendum credibilitatis in contrarium; sed esse mere 
fugiendas et contemnendas absque positivo conatu, simpliciter diver- 
tendo ad alias honestas occupationes, etiam mere profanas. 


Quod si post tentationem poenitens velit elicere actum fidei, sit unus 
actus mere generalis circa totam doctrinam revelatam, v. g. credo fir- 
miter quidquid Deus revelavit et Mater Ecclesia credendum proponit; 
nec deinde novi efformentur actus fidei ne crescat agitatio et exinde 
tentatio potius foveatur, aut saltem ne paulatim nascatur scrupulosa 
existimatio consensum fuisse datum nisi continuo repetiti fuerint actus 
contrarii '. 


| Ità Leroux, in Rev. Eccl. de Liége, janv. 1927. 

QUAESTIO SECUNDA 


De Peccatis in Dei Reverentiam 


I. Materia tractanda. — Peccata in Dei reverentiam com- 
missa generali modo prohibentur secundo decalogi praecepto. 
Sunt plurima; inter quae a confessario saepius attendenda 
atque sananda veniunt blasphemiae, imprecationes et illicita 
iuramenta 


II. Notiones de Blasphemia'. —  Blasphemia est locutio 
contumeliosa in Deum, sive immediate Deum ipsum attingat, 
sive mediate per sanctos aliasve creaturas quatenus eorum 
inhonoratio redundet in Deum. 


Quinque potissimum modis committi potest : 


1° Deo tribuere quod ipsi repugnat, v. g. esse crudelem, 
tyrannum, infidelem, mendacem: 


2? negare quod ei convenit, v. g. non providere de rebus 
humanis, qualis est locutio : Velit nolit Deus!, vel : Malgré 
Dieu; 

3? vera dicere sed modo contumelioso aut irrisorio, vel cum 
indignatione aut iracundia contra Deum, v. g. Vah! Dei boni- 
tas, aut : sanguis Christi; Vah! qui destruis templum Dei; Tu 
es passus!; Vicisti Galilaee; 


4" creaturae tribuere quod soli Deo est proprium, v. g. 
dicere : id facerem aeque ac Deus; vel appellare daemonem 
omnipotentem, fideliorem; 


5? convicia proferre contra sanctos vel alias creaturas cum 
speciali relatione ad Deum. v. g. B. Maria non est virgo, est 
mater sicut caeterae. 


| De his apud omnes moralstas. Speciatim videri possunt: Aertnijs, 
Th. M., I, | IL, de 11° pracc., n. 64 sq. Th. P.. n. 80-83; Reuter, 
Neo-conf., n. 118; 185-186; Marc, Th. M., L n. 596-613; Haine, Th. M.. 
L de 2? praec. n. 39-59: Genicot, Th. M., I, n. 292-303; Prümmer. 
Th. M., II. n. 437 sq. et 529 sq. 

3 Contenti sumus brevi et simplici expositione et rememoratione no- 
tionum ; pro profundiore et accuratiore notione remittimus ad opus 
nostrum: Summa Theologiae Moralis. YI. n. 781 sq. 

Ratione sensus verborum, blasphemia : 


a) alia est haereticalis, quae enuntiat haeresim vel falsita- 
tem contra fidem, v. g. Deus non vult aut non potest me 
iuvare; 

b) alia imprecatoria, qua malum optatur Deo immediate vel 
mediate, v. g. maledictus Deus! — pereat Deus! 


c) alia dehonestativa seu simplex, quae solam contumeliam 
continet et ad modum despectionis aut indignationis proferri 
solet, v. g. hoc modo dicere: nomen Dei/; Ave rex Judaeorum; 
sanguis vel mors Christi; vel etiam spuere in coelum, concul- 
care crucem. 


Ex parte intentionis; alia est directe intenta seu diabolica, 
quae fit ex explicita intentione Deum inhonorandi eique con- 
tumeliam irrogandi; alia indirecte intenta, quando fit cum suf- 
ficienti deliberatione sine expresso proposito Deum inhono- 
randi. 


III. Principia ad malitiam blasphemiae diiudicandam. — 
Praecipue attendenda veniunt sequentia : 


1° Blasphemia in Deum est peccatum mortale gravissimum 
ex toto genere, quia summam iniuriam infert supremae 
Maiestati, etiamsi sit mediata per sanctos vel creaturas. Si 
tamen sancti non respicerentur ut sancti, sed ut homines, non 
spectata relatione eorum ad Deum, non adesset blasphemia 
proprie dicta contra religionem, sed peccatum contra solam 
duliam, mortale ex genere suo, quod admittit parvitatem ma- 
teriae, v. g. si fieret ex ioco et sine contemptu vel indignatione 
contra sanctos. 


2° Blasphemae sunt locutiones quae, vel ex propria signifi- 
catione. vel ex communi verborum acceptione, vel ex mente 
proferentis, divino honori iniuriam inferunt. 


3? Ad peccatum blasphemiae non requiritur directa intentio 
inhonorandi Deum, sed sufficit assertiva prolatio verbi blas- 
phemi; consequenter blasphemat qui deliberate profert ver- 
bum quod cedit in opprobrium Dei, etsi istud loquatur ex 
sola ira contra proximum. 


4? Verba corrupta aut dimidiata proferre non est blasphe- 
mum vi propriae significationis, quia ad hoc necesse est ut 
locutio sensum completum habeat contumeliosum in Deum: 

ita v. g. sacré nom, santo di, saterment, sangi de Dio, jarnidié, 
potverdomme, sangbleu. In his casibus attendenda est con- 
scientia proferentis et proferendi modus. 


5" Locutiones aequivocae non sunt blasphemae. saltem ex 
se, v. g: sacrum nomen Dei: tam verum est ac Deus; sed 
sensus pendet ex intentione proferentis ac circumstantiis. Ita 
in locutione : verum sicut Deus, non necessario aequiparatur 
veritas creata et increata, sed solum indicatur similitudo 
mixta cum aliqua hyperboli. 


6? Verba sacra nude proferre ex ira aut indignatione, non 
contra Deum sed contra homines aut creaturas, non est blas- 
phemum : nomen Dei, sainte croix. 


7^ Blasphemae in nostris regionibus per se non sunt, formu- 
lae quae propria significatione esse possunt contumeliosae in 
Deum, sed generatim ab hominibus ut blasphemae non haben- 
tur, v. g. mort Dieu, mille Dieu, mille nom de Dieu, sacré 
milliard de Dieu, tausend Herr Gott, tausend sakrament! 


IV. Applicationes. — 1. Maledicere creaturis (sanctis, sacerdoti- 
bus, creaturis in se spectatis, daemonio) non est blasphemum, nisi fiat 
in quantum habent specialem relationem ad Deum. « Hinc, ait Mare, 
Th. M., L n. 598. 3°: a) blasphemia est maledicere sanctis, sacramentis, 
diebus vel rebus sacris, fidei catholicae. Ecclesiae Dei aut etiam sacer- 
dotibus quatenus sunt ministri Dei; b) maledicere autem creaturis, in 
quantum sunt creaturae, non est blasphemia. nisi addatur vocabulum 
Dei, v. g. maledicta pluvia Dei; aut nisi divina potentia modo peculiari 
in eis reluceat, prout sunt anima, coelum, totus mundus, etc.; quo in 
casu in ipsis indirecte contemneretur; — c) maledicere homini, vivo 
vel defuncto, quin proferatur verbum anima, non est blasphemia, nisi 
dicentis intentio maledictionem in animas referat; quapropter dicere: 
damnet me, damnet te Deus non est per se blasphemia, sed dira impre- 


catio; — d) maledicere daemoni, ut auctori malorum, non est blasphe- 
mia: — e) in ira imprecari sibi vel aliis daemonem, fulgura, etc. est 
pariter dira imprecatio; quae plerumque, ob defectum seriae voluntatis, 
non est nisi culpa venialis. — Gravis tamen est irreverentia, si subditi 


superioribus, filii parentibus (licet materialiter tantum) sic maledicant, 
praesertim in faciem ». 


2. Locutio gallica: Sacri Nom de Dieu ex propria et absoluta signi- 
ficatione potest in bonum vel malum sensum accipi sive ut: benedic- 
tum... sive ut: exeerabile seu maledictum sit nomen Dei. Sensus pendet 
ex intentione proferentis. Communiter tamen non est blasphema, eo 
quod proferentes abstrahunt a quocumque sensu vocis, et ordinarie non 
contra Deum indignantur sed contra homines vel creaturas. 


3. Locutio flandrica: God verdomme de se non est blasphemia, sed 
imprecatio quae significat Deus damnet, vel Deus damnet me; unde 

de se est venialis, mortalis tamen si quis serio sibi imprecaretur damna- 
tionem aeternam <‘. 


4. Usurpatio vana nominis Dei per modum iuramenti, v. g. per Deum, 
par Dieu, bij God, vel ad modum interlectionis, v. g. nomen Dei!, sine 
indignatione contra Deum, est venialis. 


V. Regulae practicae pro confessariis. — 1. Saepe a mor- 
tali excusantur qui blasphemias in confessione accusant 
a) quia locutiones non habent sensum completum sed sunt 
corruptae, nec proferentes habent intentionem blasphemandi 
seu inhonorandi Deum; vel b) quia sunt locutiones aequivo- 
cae aut potius imprecationes non seriae; vel c) quia profe- 
runtur absque sufficienti advertentia et perfecto consensu, 
v. g. ex subito motu irae, aut subito dolore; vel d) quia 
propter ignorantiam suam non intelligunt locutiones nec 
aestimant plerumque se peccare mortaliter. 


2. Quoad blasphemias ex consuetudine prolatas, distin- 
guendum est : qui consuetudinem nondum retractaverint, 
facile culpandi sunt de blasphemiis quas inadvertenter pro- 
ferre videntur, si formulae vere blasphemae sint, eo quod sunt 
voluntariae in causa, et saepe in seipsis propter sufficientem 
advertentiam: — e contra qui consuetudinem retractaverint 
et se emendare serio proposuerint, et huic studuerin.j. 
ad hoc adhibentes, non sunt in causa respectu blasphemiarum 
quas inadvertenter proferunt. Vide n. IX. 


3. Caveant confessarii ne audiant fictas blasphematorum 
excusationes tamquam legitimas : ego verba non profero 
an'mo inhonorandi Deum sed ex consuetudine vel iracundia. 
Consuetudo enim erit tollenda et iracundia aliter exprimenda. 


4. Interrogandi sunt poenitentes a) de verbis prolatis 
saepe enim confundunt imprecationes, maledictiones, iura- 
menta, blasphemias; et insuper constare debet an blasphenrae 
processerint ex infidelitate, desperatione, aut ira in Deum vel 
sanctos; b) de vicibus et occasione, ut sic sciant an sint 
recidivi aut in occasione; c) de circumstantiis : an id fecerint 
coram filiis, famulis, aliis, quia tunc adest scandalum. 


5. Valde curandum confessario ne de peccato certo damnet 
quod in se est dubium; item ne relinquantur in suo errore qui 
oeccant graviter propter conscientiam erroneam. Hinc qui lo- 


| Id quoque valet de locutione angPca: God damni me; at aliud 
omnino dicendum de formula: God be dammed, quae significat: Deus 
sit damnatus. 

cutiones aequivocas accusant, ut : sacrum nomen Dei, vel im- 
precationes quae a pluribus ut blasphemiae habentur, ut : Deus 
damnet me, interrogandi sunt quemnam sensum illis tribuerint; 
— quodsi non pronuntiaverint ex explicita intentione inho- 
norandi Deum, dicendum est illas formulas non esse blas- 
phemas, sed tanquam venialia esse relinquendas. 


6. Ad emendationem spectanda est causa mali. Oriuntur 
blasphemiae ex irreverentia erga Deum, ex ira, ex consue- 
tudine: quae proinde sunt removenda : irreverentia per consi- 
derationem iurium Dei in reverentiam nostram, atque blasphe- 


miae enormitatis, temeritatis ac inutilitatis: — ira removendo 
causas quae ipsam excitant et semetipsum pro posse dispo- 
nendo ad tolerandas quascumque iniurias; — consuetudo 


frequenter renovando propositum non blasphemandi (v. g. 
singulo mane) et in hunc finem orando, quamdam poeniten- 
tiam toties quoties sibi imponendo (v. g. tenuem eleemosynam, 
actum contritionis, tunsionem pectoris, petitionem veniae, 
orationem iaculatoriam, etc.), nomen Dei in locutionibus non 
immiscendo, substituendo locutiones innocuas, etc. Confes- 
sarius poenitentiam opportune poterit imponere per dies 7 
vel 14 recitandam. 


Vi. Notiones et principia de imprecationibus. — Impre- 
catio seu maledictio est actus quo quis alteri apprecatur 
malum sub ratione mali. Quod peccatum non semper oppo- 
nitur divinae reverentiae, religioni et secundo decalogi prae- 
cepto, sed solum quando inhonorationem Dei importat: secus 
erit contra charitatem vel et iustitiam et ita contra praecepta 
secundae tabulae, v. g. contra quintum vel octavum. Hinc 
in specie : 


A. Contra religionem et secundum decalogi praeceptum sunt 
et grave peccatum 


1° imprecationes immediate in Deum directae, quia sunt 
magna blasphemia imprecatoria: 


2* item imprecationes in creaturas, sed in relatione ad Deum 
spectatas, quia tunc maledictio in Deum redundat : ita facile 
fit pro vento, pluvia, coelo, tonitruo, toto mundo, etc., v. g. 
maledicta pluvia Dei, et fere semper pro rebus sanctis aut 
personis: si tamen personae sanctae spectentur in se, peccatum 
non erit contra religionem sed contra duliam; 


3? item maledictiones in creaturas in se spectatas, sed per 

aliquod divinum vel sanctum quod non ad maledicendum sed 
ad benedicendum existit, v. g. perdat te Dei sanguis, mors, 
caput, vulnera, passio, etc. 


B. Non sunt contra religionem, sed contra charitatem 
proximi et iustitiam : 

1° maledicere creaturis rationalibus seu proximis quibus- 
cumque absque relatione ad Deum spectatis, quod est peccatum 
mortale ex genere suo, si ex animo fiat; secus erit veniale, ut 
plerumque accidit : ita v. g. diabolus te auferat, Deus te 
damnet; 


2? item maledicere creaturis irrationalibus quatenus inser- 
viunt utilitati hominum, v. g. pecoribus, quia de facto est 
maledicere hominibus; 


3? multo magis maledicere parentibus, quod non solum 
est mortale si grave malum et serio, sed nonnunquam si leve 
exoptatur, quia etiam magna est irreverentia contra pietatem; 
item maledicere filiis vel coram filiis, quod in parentibus pec- 
catum est etiam contra pietatem, quia facile praebent scanda- 
lum et causa sunt quod liberi iam nullam habeant erga eos 
reverentiam et obedientiam; item maledicere superioribus 
praesertim praesentibus, quod etiam de facili grave est et 
contra observantiam. 


C. Sibi imprecari malum est contra charitatem sui, quod 
est mortale ex genere suo si serio fiat, secus est veniale ; ita 
v. g. Deus damnet me. 


D. Non est peccatum per se. ob finem honestum 


1° maledicere daemoni ut auctori malorum, nisi aliquando 
ratione irae immoderatae vel scandali; 


2? maledicere creaturis irrationalibus in quantum sunt 
causa mali, nisi ratione impatientiae vel irae. 


E. Per se est vanum et otiosum, et hac ratione veniale 
maledicere creaturis irrationalibus secundum se spectatis. 
Animadversio. — Consuetudo imprecandi extirpanda est: sub mortali 


si sint imprecationes in Deum; sub veniali si imprecationes contra ho- 
mines sine animo pronuntientur. 


VII. Notiones et principia de moralitate iuramenti. — luta- 
mentum est invocatio divini nominis in testimonium veritatis, 
sive directe fiat, immediate invocando Deum, sive indirecte 

mediantibus creaturis in relatione ad Deum spectatis (v. g. per 
fidem, crucem, Evangelium, etc.); sive Deus invocetur ut testis 
ad veritatem manifestandam (iuramentum contestatorium seu 
inuocatorium), sive etiam ut iudex ad falsitatem puniendam 
(iuramentum execratorium ) ut in notissimo iuramento : sic iuro, 
sic Deus me adiuvet. 


Ex parte materiae potest iuramentum esse mere assertorium 
si sola affirmatio enuntietur, vel etiam promissorium si simul 
affirmetur promissio. 

lamvero : 


lu Tres conditiones requiruntur ad liceitatem iuramenti 


a) Veritas, quae non errorem materialem excludit sed men- 
dacium, ita ut assertio sit conformis menti actuali iurantis. et 
promissio efiam fiat cum intentione praesenti eam implendi. 


b) Justitia seu honestas, ita ut licita sit assertio sub iuramen- 
to facta, vel etiam ipsa res promissa. 


c) indicium seu discretio, ita ut iuramentum non fiat vane 
et leviter sed ob grave motivum, ac insuper res promissa sit in 
potestate iurantis. 


2" Iuramentum fictum sine intentione iurandi, duabus prio- 
ribus conditionibus verificatis, reducitur ad iuramentum sine 
iudicio, ut locutio usualis apud nos : per Deum. 


3? Deficiente aliqua ex conditionibus, iurare peccatum est; 
et quidem 


a) Iuramentum falsum, sine veritate, est peccatum mortale 
ex genere toto, quia est gravis irreverentia directa contra 
Deum, qui supponitur vel aliquid nescire vel falsitatem posse 
testari; quod est periurium stricte dictum. 


b) Iuramentum iniquum, sine iustitia, si sit promissorium, 
est peccatum mortale, quia reddit Deum  patrocinantem 
peccati; si sit mere assertorium, est de se veniale, nisi directe 
adhibeatur ut medium peccandi, v. g. affirmare impurum 
amorem ad seducendam puellam, quia hoc est facere Deum 
cooperatorem peccati. 


c) Iuramentum incautum, sine iudicio, de se est veniale, et 
non est mortale nisi ratione scandali vel periculi. 


VIII. Animadversiones. — 1. Qui se accusat de juramentis, inter- 


rogandus est quibus verbis sit usus, praesertim si sit rudis. Nam saepe 
dicunt se iurasse cum simpliciter aliquid firmius affirmaverint sine ulla 

intentione Deum invocandi in testem, v. g. dicendo: Deus novit; Deus 
videt conscientiam meam; coram Deo loquor; tam verum est ac sedeo, 
quam sol lucet, quam Deus, quam Evangelium; iuro; expono caput meum, 
amputentur mihi aures meae nisi ita sit; Imo per animam (mijn ziel), 
quia ordinarie non respiciunt relationem specialem inter animam et Deum. 
Ista omnia de se non sunt iuramenta; nisi tamen quis vellet invocare 
Deum ut testem aut vindicem. 


2. Hac in re, maxime attendendum est formulis et aestimationi com- 
muni: sunt enim formulae usuales quae non sunt luratorlae, et e contra 
sunt formulae vere iuratoriae quae ex aestimatione communi non sunt 
tales. 


3. Cum tota res dependeat ab intentione iurantis. confessarius a) in- 
terroget eum clare, non quidem: an voluerit iurarc (jurer, ziveren), sed 
distinctius: an voluerit praestare iuramentum (faire serment, zijnen ced 
doen); b) doceat ad iuramentum requiri intentionem Deum invocandi: 
in testem: c) avertat ab usurpandis formulis etiam dubiis et sine inten- 
tione iurandi prolatis: ob irreverentiam in Deum et periculum scandali 
ac deceptionis. 


IX. Consuetudo seu habitus blasphemandi, imprecandi, 
iurandi, malus est, quia proxime inclinat ad peccandum, nempe 
ad blasphemias, imprecationes, vel iuramenta falsa, inhonesta, 
vana. Unde adest obligatio illum removendi (Eccli, XXIII, 9: 
Mt. V, 34); et peccat ille qui talem habitum voluntarie acquirit, 
vel eliminare negligit : interne in affectu, toties quoties adver- 
tens obligationem retractandi habitum, non retractat; externe 
et in effectu, quoties ex habitu iuramenta vitiosa sufficienter 
praevisa profert actibus moraliter interruptis. 


Peccat graviter si ex consuetudine disponitur ad blasphe- 
mandum, graviter imprecandum vel ad iurandum quaecumque 
indiscriminatim, etiam falsa et graviter inhonesta: leviter si 
disponitur tantum ad vanam usurpationem Dei nominis, ad 
imprecationes leviter malas aut iuranda vana aut leviter 
inhonesta. 


Qui iurat ex consuetudine 


a) vel attendit ad actum iurandi et ad defectum ipsius, et tunc iura- 
mentum vitiosum est voluntarium in se: 


b) vel attendit tantum ad actum iurandi et non ad eius defectum, et 
tunc iuramentum est graviter vel leviter culpabile in sua causa, scii, in 
consuetudine, ut dictum est: 


c) vel ad nihil attendit, et tunc proprie non iurat quia deficit intentio 
iurandi, sed nihilominus locutio est voluntaria in sua causa, seu con- 
suetudine, et culpabilis quatenus externe sonat iuramentum malum aut 
saltem vanam usurpationem nominis Dei; 


d) vel si efficaciter retractavit consuetudinem, iuramentum neque est 
voluntarium in causa nec peccatum. 

Consuetudo retractatur per voluntatem qua quis dolet de ipsa et pro- 
ponit sibi media adhibere efficacia ad illam tollendam, quod propositum 
utiliter aliquot vicibus renovet; si autem post propositum media non 
adhibeat, consuetudo iterum fit ipsi indirecte voluntaria, quia ostendit se 
non velle eam tollere. 


QUAESTIO TERTIA 


De Peccato contra Dei Famulatum 
seu de violatione diei dominicae 


I. Obiectum quaestionis. — Sicut fidelitas erga Deum pri- 
mo, et reverentia secundo, ita famulatus praecipitur tertio de- 
calogi praecepto. Tempus aliquod in vita humana divini cultus 
servitio reservare, ipsa ratio naturalis dictat et ius naturae 
praescribit; iure autem positivo tempus illud et modus colendi 
Deum magis sunt determinanda. In vetere quidem lege, ius 
positivum divinum praecipiebat : Memento diem sabbati 
sanctifices, quod praeceptum una cum aliis caeremonialibus 
L. V. praescriptionibus morte Christi est abolitum; nunc 
autem iure ecclesiastico statuitur servanda prima in hebdo- 
mada dies quae hac ratione vocatur dominica. 


Praeceptum simul est negativum et affirmativum : pro- 
hibet nempe opera servilia et forensia quia magis solent 
abstrahere a Dei famulatu, et praecipit assistentiam sacro 
sacrificio altaris tamquam operi publici cultus omnium 
excellentissimo. Haec satis complete solent exponi in manua- 
libus theologiae moralis; unde hic tantum subiicimus quaedam 
pro confessariis practica monita. 


IL. Regulae et principia a confessariis attendenda. — Quoad 
tertium praeceptum notare omnino oportet, opportunum esse 
confessariis non indulgentius sed potius agere severius, quia 
si rudes habitualiter illud transgrediantur, iam numquam 
orabunt, nec de religione amplius sufficienter curabunt, imo 
debitam notitiam veritatum fidei et morum brevi amittent 
eo quod concioni vel instructioni religiosae nunquam inter- 
sint. Ut bene ait Berardi, Praxis confessariorum, n. 367 : 


« Plurimi tota hebdomada in negotiis et laboribus occupati, si gravis- 
simis animae propriae necessitatibus tum seriis reflexionibus tum effica- 

cibus remediis die festo non provident, quando providebunt? Speciatim 
quoad obligationem audiendi verbum Dei. quo neglecto, innumeri Christi- 
fideles in coeno vitiorum immersi vivunt usque ad mortem, sequentia ha- 
bemus ex Trid. sess. 24, c. 4: « Moneat Episcopus diligenter unum- 
quemque teneri parochiae suae intéresse, ubi commode id fieri potest, 
ad audiendum verbum Dei ». 


Quapropter : 


1° Qui semper laborare diebus dominicis tenentur et nun- 
quam sacro interesse possunt, aliud officium vel servitium 
sibi comparare debent, saltem si possint sine magno incom- 
modo, et interim media adhibere ut praecepto tum cognos- 
cendi doctrinam religionis, tum orandi satisfaciant. 


2? Qui nunquam diebus dominicis possunt interesse sacro, 
etsi id eorum vitae religiosae non omnino noceat, debent 
aliud servitium sibi comparare, quatenus possunt sine magno 
incommodo, vel, si id possibile non sit. aliquoties per annum 
in hebdomada sacro assistere, quia etiam est praeceptum 
naturale et divinum aliquoties assistendi sacrificio. 


3? Uxores et filii familias ne facile cedant marito vel patri, 
auditionem sacri prohibenti, etiam ad vitandas blasphemias 
vel iram aut magnam indignationem, saltem si frequenter 
fiat, quia secus nulla praxis religiosa illis permitteretur; nisi 
tamen gravem percussionem aut verberationem timerent. At 
si in contemptum religionis exigeretur, etiam tunc fieri non 
liceret, sed nunquam cedere deberent. 


4? Qui ob legitimas rationes laborant, curent, ad vitan- 
dum scandalum, ne id faciant publice; aut, si id necesse sit. 
ut legitima excusatio saltem ab aliis cognoscatur. 


5“ Sciant quoque parvum laborem, brevi vel saltem non 
diuturno tempore continuatum, nihilominus posse, ratione 
scandali, graviter esse peccaminosum : ita brevissimo tem- 
pore, v. g. per quadrantem horae publice terram arare, et 
similiter imperare pluribus laborem unius horae, potest esse 
peccatum grave ratione scandali. 


6^ Culpandi sunt illi qui proximum impedimentum volun- 
tarie apponunt adimpletioni praecepti, ut si ratione curiosi- 
tatis, recreationis, vel levioris motivi iter incipiunt vespere 
sabbati aut die dominica ante primam missam et ad alium 
locum perveniunt post finitam ultimam : id enim non est 
licitum nisi iter sit vere necessarium et simul alia die institui 
non possit. 

1° In praxi praesertim attendendum est ad aliquas operum 
categorias : 


a) Ne mulieres vel puellae opera feminea leviora sibi 
existiment licita, uti nere, suere, manibus texere, opus denti- 
culatum conficere, flores artificiales aut imagines cereas, 
sericas, chartaceas, etc., quia talia facile exercent et sic pau- 
latim ad multa alia transeunt. Quodsi quoddam motivum se 
habere putent, petant a parocho dispensationem. 


b) Ne sartores et sutores, sine ratione valida, praetextent 
necessitatem laborandi die dominica ad finiendum opus ne 
adventores amittant : si ita revera sit, adest ratio sufficiens 
laborandi; at saepe in talem necessitatem se spontanee con- 
gerunt, debitam non adhibendo sollicitudinem vel perdendo 
tempus initio hebdomadae, aut plura assumendo opera quam 
explere possint, imo laborant etiam pro iis qui ex operis dila- 
tione minime reapse alienarentur. 


c) Ne opera ruralia et hortorum culturam exerceant agri- 
colae, nisi prius a parocho obtenta licentia. 


III. Animadversiones. — 1. « Sedulo notent confessarii quod, 
maxime quoad personas conscientiae parum meticulosae, earum agendi 
rationem non de facili approbare debeant, prout faciunt multi qui, re 
minime perpensa, illico dicunt: eia, age, si habes necessitatem laborare 
potes. Agitur de re ex una parte nimis damnosa, et ex alia hallucinatio- 
nibus nimis subiecta: unusquisque enim facillime sibi persuadet se labo- 
rare ex necessitate, etiam quando vera, gravis et indeclinabilis necessitas 
minime adest. ... Imo admoneant ne vanis innixi rationibus se non pec- 
care mortaliter existiment ». Ita Berardi, o. c., n. 409. 


2. Sciant confessarii se nullam in dispensando supra praecepto ser- 
vandi diem dominicam habere potestatem; sed id reservari parocho et 
iis qui loco parochi sunt, et quidem in casibus particularibus tantum. 


3. Attendant, libros legentes theologiae moralis, ne ex theologis aliarum 
regionum, novas consuetudines in suam introducant. 


$ B. DE QUIBUSDAM PECCATIS 
IN PROXIMUM 


Peccata in proximum opponuntur charitati vel iustitiae 
cum suis virtutibus adnexis. Laedere autem proximum pos- 
sunt in variis suis bonis : in bonis internis propriae suae 

personae, sive corporis sive animae; — in bonis coniugii 
quantum ad personam ipsi coniunctam; — in bonis externis 
fortunae; — in bonis famae et honoris, atque amicitiae et 
pacis. Variis hisce bonis diversa opponuntur peccata. 


QUAESTIO PRIMA 


De Peccatis in bona interna vitae 
et corporis 


1. Conspectus generalis. — Charitas et iustitia praecipiunt 
ius proximi ad bona interna vitae servare incolume, et peccata 
opposita prohibentur quinto decalogi praecepto. Bona homi- 
nis interna vocamus bona tum corporis, tum etiam animae, 
scii, naturalem usum rationis et libertatis ac vitam moralem 
et supematuralem. Bono vitae moralis et supernaturalis oppo- 
nitur scandalum; bono naturali quidquid nocet vitae corporali, 
vel naturali rationi aut liberae voluntati. Circa quae recolere 
oportet, non hominem sed solum Deum habere dominium 
humanae vitae atque corporis humani, sicut animae cum suis 
potentiis naturalibus; et ideo 


1° actionem directe occisivam contra vitam innocentis nun- 
quam esse licitam, ac proinde vitam innocentis nullo in casu 
directe posse auferri, uti fieret in omni specie embryotomiae 
vel abortus directi seu directae eiectionis foetus immaturi; 


2? item mutilationem directam esse illicitam, non solum uti- 
litatis seu lucri sed etiam virtutis causa, nisi ad vitam vel sa- 
nitatem totius corporis servandam, quatenus pars est propter 
totum, et bonum partis cedere debet bono totius ne hoc cor- 
rumpatur. Quamobrem de se intrinsece et graviter illicitae ha- 
bendae sunt operationes quae reddunt sterilem aut impoten- 
tem, sicut vasectomia, ovosectomia. sterilizatio, utpote nui- 
tilationes graves: nisi aliter salus sperari non posset; 


3? item actiones nocivas esse illicitas, nisi simul et imme- 
diate, seu non mediante effectu malo, procurent bonum maius 
quod compenset effectum malum et nocivum; 


4" a fortiori esse illicitum directe intendere nocumentum 
vitae morali aut supernatural! animae: item actum ponere qui 
nocere possit, nisi fiat ob rationem proportionate gravem. 

Quae principia attentius consideranda veniunt, quantum ad bona na- 


turalia, in actionibus medicorum generatim, — in usu hypnotism!, — 
in operationibus chirurgicis, — in usu quorumdam medicamentorum nar- 
coticorum, — in usu chloroformii et mediorum anesthesicorum, — in 


actionibus, potionibus et incisionibus quae dicunt respectum ad  pro- 
creationem generis humani * Quantum ad bona spiritualia, quae laedun- 
tur scandalo, dicetur in quaestione sequenti. 


II. De actionibus medicorum. — Sub gravi obligant re- 
gulae sequentes : 


1° Medicus semper uti debet mediis futioribus, i. e. illis 
quae, iuxta id quod scientia docet, certa sunt; quod si talia non 
cognoscantur, illud praeferendum est quod verosimilius et, 
caeteris paribus, citius ad sanitatem conducit. Attendenda 
quoque venit, secundum diversas personarum circumstantias, 
magna utilitas vel necessitas celerioris sanationis, v. g. in 
operario; sicut etiam quod remedia minorem causent dolorem 
aut minoris sint pretii, ita ut praeferendum sit illud quod, 
amnibus consideratis, magis proficuum et minus onerosum 
est. 


2° Illicitum est medico experientiam quaerere ex homine, 
iis mediis de quibus ipse ignorat utrum nociva sint an vere 
utilia, uti v. g. vaccinatione ex secretis ulcerum siphiliticorum 
ad finem diagnosticum de existentia siphilidis:; potest tamen 
adhibere media quae certo quidem scit nocere non posse, 
quamvis ipsi non constet utrum in praesenti casu profutura 
sint. Addit nihilominus Noldin. Th. M., II. n. 744 : licitum 
esset remedium explorare de consensu infirmi, si ageretur 
de damno levi quod facile reparari potest. 


3? Infirmo cuius salus iam sperari nequit, etiam tale re- 
medium praeberi potest quod utrum nocivum an utile futu- 
rum sit, medico non constat ad infirmi salutem curandam 
ita non ad experimentum sumendum pro aliis infirmis, nam 
illicitum est quaerere experimentum in alterius vita, cum non 
sint facienda mala, etiam uni. ut aliis etiam pluribus eveniant 
bona; sed quia conformius est prudentiae et voluntati infirmi, 
applicare illud remedium dubium quam illud omittere cum 


' De his omnibus praesertim conferri possunt Capeii.mann. Medicina 
Pastoralis; Noldin, Tanquerey. Vermeersch et Priimmer in manuali 
suo theologiae moralis; Salsmans, Gcneeskundigc Plichtenleer, i. e. 
deontologia medica. 

| Licitum est in animalibus; item in malefactoribus ad mortem dam- 
natis, si poteslas civilis id statuat. 

certitudine mortis. Ad tale remedium, sicut et alia media ex- 
traordinaria adhibenda, generatim est consensus ab infirmo 
petendus, et isto consentire non valente, a cognatis, prae- 
sertim si valde timeatur periculum magni et perpetui nocu- 
menti. 


4? Illicitum est lethaliter vulneratis, senibus, aegrotis, mo- 
ribundis, ne diutius patiantur, etiam de eorum consensu vitam 
auferre vel notabiliter abbreviare actione directe ad hoc ten- 
dente, quia non est malo medio utendum ad bonum finem, 
nec facienda sunt mala ut eveniant bona : hi enim omnes 
ius ad vitam retinent, et Deo committi debent qui solus est 
dominus vitae, et solus de eorum vita directe disponere po- 
test. 


5? Proinde illicitum est in articulo mortis morphium vel 
simile medium lenitivum praebere infirmo directe ut abbre- 
vietur dolorosus eius vitae exitus et ipsa quiete in euthanasia, 
i. e. beata morte, terminetur. Imo etiam ut moribundus solum 
ratione privetur et sine doloris sensu decedat; nam ad hoc 
non adest, saltem regulariter, sufficiens ratio proportionate 
gravis, et quidem omnino si nondum sit ad mortem praepara- 
tus, cum ita privaretur opportunitate poenitentiam agendi 
et sic poneretur forsan in via damnationis aeternae. De quo 
magis dicetur infra, sub n. IV. 


6° Punctio cordis vel arteriae (ponction du cœur, steek 
door het hart, Herzstich) quam aliquando cognati vel affi 
nes defuncti, quandoque ob testamentum ipsius defuncti, pos- 
tulant ne forte vivus sepeliatur 


a) a medico fieri non potest, si non habeat indubia mortis 
indicia sed serio de ea dubitet, quia est se exponere periculo 
occidendi hominem; 


b) si vero certa mortis sint s'gna, per se non est illici- 
tum, cum id fiat solum ad liberandos cognatos a metu et 
vanis anxietatibus; 


C) cognati tamen id licite petere non possunt, quia id fa- 
ciunt ex mala intentione abbreviandi vitam si adhuc adesset 
et praecipitandi mortem si nondum supervenisset; cui proinde 
cooperari medico non est licitum. Quapropter eos a proposito 
inutili abducere conetur, et si non velint, iis declaret omnino 
se punctionem non facere, nisi quia omnino certus est de 
morte et unice ad vanam eorum anxietatem dissipandam. 


| Si illicitum esset, pari iurc illicitum esset defunctum sepelire. 

7" Medicus tenetur per se vel per alios infirmum effica- 
citer monere de periculo proximo mortis, ut de rebus tempo- 
ralibus disponat et necessitatibus spiritualibus provideat. 


Officium illud charitatis est personale; unde deficientibus aliis qui 
possint aut velint efficaciter persuadere infirmum, ipse medicus per se 
ipsum monere tenetur. Excusari tamen potest si monitio sit certo inutilis, 
sive quia infirmus monitione certo non egeat, sive quia monitio certo 
nullatenus erit profutura, quod tamen cum certitudine raro affirmari 
potest. 


III. De usu hypnotismi. — Hypnotismus ita describi solet: 
inductio status peculiaris, somno analogi, qui hypnosis dicitur, 
in quo statu constitutus homo mere subit suggestiones hypno- 
tizantis. Inducitur mediis diversissimis, quae tamen omnia 
probabiliter reducuntur ad unum, nempe suggestionem somni; 
gradus autem habet plures a simplici somnolentia ad perfec- 
tum somnambulismum. De quo breviter notare iuvat, eius 
praxim nonnumquam esse illicitam, quoties scii, iniuste aut 
sine gravi causa et magna cautela adhibeatur. Nam 


1° Hypnotizatus privatur expedito usu rationis ac dominii 
in potentias inferiores, quem ordinario propriis viribus aegre 
recuperabit absque nutu hypnotizantis; tradit se arbitrio 
hypnotizantis a quo sat efficaciter et saepe invincibiliter duci 
potest ad illicita perpetranda, et ordinarie in eumdem statum 
etiam reluctans reduci potest. Talis autem privatio usus 
rationis et abdicatio libertatis, de se grave periculum pro mo- 
ribus involvens, est illicita quoties causa proportionate gravis 
et cautiones desunt ad periculum removendum. 


2? Hypnotismus, nisi magna prudentia adhibeatur, sanita- 
tem animae et corporis gravi nocumento exponit; unde 
requiritur talis periculi remotio, aut saltem spes fundata 
maius bonum oblinendi. 


3? Quodsi quis per abusum hypnotismi personam non 
consentientem suis iussionibus subdit, vel artem exercet in 
circumstantiis quibus nociva sit, gravem iniuriam committit, 
et ex iustitia tenetur illam personam aptis mediis sui iuris 
reddere ac damna omnia reparare. 


Causa sufficiens exercendi hypnotismum non est causa 
recreation's aut solius lucri; sed 


a) aliquando causa scientificae investigationis (S. Off. 
26 iul. 1899), dummodo peritus seligat personam cui hypno- 
sis non nocua sed potius proficua apparet; 

b) frequentius causa medicationis, sive ad sopiendos sen- 
sus in chirurgica incisione, sive ad nervorum morbum aut 
rhumatismum curandum; notetur tamen recentiore tempore 
iam magis restringi aut in dubium revocari effectus salutares 
hypnotismi; 

c) etiam causa tollendi vel minuendi malas propensiones 
v. g. ad suicidium, ebrietatem, luxuriam, furtum, etc., quando 
casu extraordinario libertatem quasi tollunt vel voluntatem 
extenuant. In casu extraordinario, diximus, secus deest ratio 
proportionate gravis. Medium, scii, ordinarium formationis, 
educationis et dominationis sui est propriae rationis et liber- 
tatis exercitium; caeteroquin suggestiones magis debilitant 
voluntatem quam firment. 

In casibus praedictis est cautio adhibenda: non adhibeatur nisi medicus 
valde peritus ac prudens et summe fidus, qui nonnisi honestis et inno- 
cuis suggestionibus et solum ad finem intentum utatur; adiungatur quo- 
que testis fidus qui praesens assistat vel saltem maneat in vicinia: ita 


propter bonam famam ipsius hypnotizantis, maxime ob bonum hypno- 
tizeti. 


IV. De usu morphii aliorumque medicamentorum narcoti- 
corum. — Res spectat non solos medicos sed etiam infirma- 
ries, imo patientes qui sibi ipsi medicamenta ministrare 
possunt, v. g. in remedium insomnii vel contra dolores rhu- 
matismi. 


Hodiernis siquidem temporibus saepe adhibentur narcotica 
(vàpxooi , i. e. somnus, sopor), sive ad leniendos dolores vel 
ad voluptatem provocandam, uti opium, morphium, cocainum, 
sive ad sopiendos sensus, uti aether et chloroformium; quo- 
rum effectus nocivi esse possunt vel etiam usum rationis ad 
tempus intercipientes et ideo eorum usus illicitus. 

Media lenitiua seu obstupefacientia (calmants, stupéfiants; 
verzachtende, | verdoovende,  bedivelmende middelen), de 
quibus h:c exclusive agimus, sunt medicamenta quae suppres- 
sionem vel imminutionem causant temporaneam activitatis 
centrorum nerveorum, ex quo status quidam oritur inertiae 
physicae et moralis. Sunt opium, morphium, cocainum aliaque 
huiusmodi eorum derivata vel commixta '. Quae non solum per 


| Conferentia internationalis Genevensis, 17 nov. 1924 — 19 febr. 1925, 
exclusive nomen: stupéfiants, quibusdam reservavit. Sunt: opium seu 
latex collectus e fructibus immaturis papaveris somniferi albi quod 
coVtur in Asia minore, Indis, Sina, Aegypto, Persia; morphium quod 
est principale quoddam alcaloidum ex opio extractum, et heroinum 

modum absorptionis vel masticationis, fumatu aut suffitu, sed 
etiam per iniectionem subcutaneam sumuntur, et ad leniendos 
dolores valde efficacia sunt, imo quemdam  hilaritatis et 
voluptatis sensum provocant sed simul nervos debilitant. 

In magna si sumantur quantitate, sunt mortifera per intoxicationem 
acutam pari modo ac venenum; — in minore quantitate soporem sensuum 
et privationem usus rationis causant, qui effectus ab ebrietate nihil dif- 
fert; — in modica quantitate sed iterato sumpta per longum tempus 
sanitati graviter nocent per intoxicationem lentam et progressivam, vitam 
notabiliter abbreviant, atque vehementissimam, v. g. repetiti usus, provo- 
cant cupidinem (morphomania) quae multo difficilius vinci potest quam 
habitus etiam inveteratae ebrietatis et praeterquam in nosocomiis ad hunc 
finem erectis curari vix potest'; imo abuliam causant seu paralysiam 
voluntatis et quasi atrophiam, indolentiam, indifferentiam erga officia status 
et negligentiam, mentis obtusionem, irritabilitatem animi, sensus mo- 
ralis perversionem et responsabilitatis imminutionem. 

Ex quibus omnibus patet usum huiusmodi remediorum esse 
periculosum, et vitandum nisi necessitas aliter postulet, et 
ideo medicus non potest suppeditare aut relinquere infirmo 
siphunculum iniectionis aut morphium. 

Sane dolores minuere licitum est, modo remediis adhibitis 
sanatio morbi non retardetur, aut valetudini vel vitae directe 
non afferatur damnum vel periculum. Unde in adhibendis 
remediis peccare quis potest, vel ex eo quod portionem prae- 


operat one chemica exinde obtentum; — coca naturalis seu erythroxilon 
coca, quod est planta quaedam e regione peruviana; — cocainum seu 
alcaloidum quoddam c coca derivatum ; — haschich seu cannabis ex 


Indis, quae resinam seu oleum secernit toxicum proprietatibus gau- 
dens excitatoriis. 

Novissime quoque denuntiatur peyotl, planta quaedam  cactcacea 
mexicana, cuius extractam quoddam in usu venit in Statibus Americae 
Foederatis et vocatur « mescal buttons ». Quod primo alacritatem et 
vigorem, de'n vero languorem et depressionem nerveam efficit, cum 
illusionibus et turbationibus, sed absque amissione conscientiae, ita quod 
homo cognoscat statum suum esse fictitium. Nec usus huius remedii 
hominem hebetem reddit sicut alia facere nata sunt. 

De hisce cfr. Dupr E et Logre, Intoxications par l'opium, l'éther, la 
cocaïne, in Nouveau Traité de Médecine, fasc. VI. Paris 1922; Dr De 
Block, Toximanics, Liège 1927; Dr Lewin. Paradis artificiels. Paris 
1928; Mgr Beadpin. Le Probléme des Stupéfiants, in Pie intell-. 1930; 
Brouillard, Stupéfiants et /Inesthétiques, in P.tudes, 1929; Dr Ver- 
vaeck. Le Péril des Toximanies, in Dossiers de TA. C., 1930. 

Item period. La Cité Chrétienne, 1928; 5'. Luc médical, 1934; Kothen, 
Les Toximanes. :n Coll. Mechl.. 1931-32; St. Willems, in Coll. Brug.. 
1932; Meunier, Les stupéfiants et la morale, in Rev. Reel, de Liège. 
1934- 

| Modica quantitas morphii permissa censetur 0.1 gr. at non diu. 
Qui utitur 0.2 gr. vel 0.5 brevi pervenit ad 1.0 et 3.0, quae quantitas 
aequivalet 20 vel 50 lagenis in die. Ita Capellmann, o. c. 

beat nimis magnam, valetudini nocivam, vel ex eo quod re- 
media frequentius adhibeat. 


In specie : 

1° Usus transitorius et adeo exiguus ut alium effectum non 
producat nisi restaurationem virium ct pacationem nervorum, 
licitus est. 

2° Usus in maiore quantitate vel frequentia, sine iusta 
causa vel ad solam voluptatem vel sedandam narcoticorum 
cupidinem adhibitus, est oeccattim grave si notabile sanitatis 
et vitae detrimentum inde sequi possit seu probabiliter se- 
quatur; veniale si detrimentum san'tatis vel abbreviatio vitae 
certo non sit notablis: est autem licitus in quantitate decres- 
cente pro illo qui tam inveteratam contraxerit usus consuetu- 
dinem. v. g. opii, ut ab eo abstinere non possit absque gravi 
detrimento sanitatis. 


3° Usus in ea quantitate ut sensus sopiantur et privatio 
temporanea usûs rationis sequatur : sine iusta causa adhibitus 
est peccatum grave aeque ac ebrietas: ex causa autem pro- 
portionate gravi necessitatis vel utilitatis licitus est de consensu 
infirmi, ut si fiat ad non sentiendos dolores acerbos, aut in 
operatione chirurgica maiori ut infirmus sine resistentia se 
permittat. 


4° Speciatim in articulo mortis: a) remedium praebere ut 
infirmus ratone privetur et sine doloris sensu decedat, ora- 
viter illicitum est. praesertim si nondum sit ad mortem prae- 
paratus. quia privaretur opportunitate poenitentiam aaendi 
et periculum incurreret damnationis aeternae: etiam generatim 
si sit rite dispositus, quia ita careret onportunitate merendi et 
immediate se parandi ad mortem qloriamque coelestem nota- 
biliter aunendi. Unde deest ratio proportionate oravis id 
permittendi; imo si periculum sit ne ad usum rationis redeat, 
id est aequivalens abbreviatio vitae. 

b) Secundum aliquos tamen id folerari posset, suppositis 
consensu et bona fide infirmi, qui iam ad mortem bene paratus 
est, ob acerbos scii, doloresl, praesertim si impatientiae mo- 
tibus valde obnoxius sit, ita ut probabditer timeri possit ne in 
grave peccatum labatur; — imo, ut aliquando dictum fuit, 
etiamsi simul indirecta sequeretur abbreviatio vitae in infirmo 
certe brevi morituro, sed id magis dubium est et potius 
omittendum. 


" Non propter agoniam solam, ait Noijmn, Th. M.. ], n. 349. 

c) Certo tamen euthanasia proprie dicta, directe scii, et in 
se intenta, vel directe procurata, est graviter illicita, scii, directa 
acceleratio mortis ita ut insensibilitas et privatio usus rationis 
non sit nisi effectus debilitatis inductae et abbreviationis vitae. 
Non enim sunt facienda mala ut eveniant bona. In casu potius 
adest intoxicatio quam anesthesia. 

Hinc S. Officium, 11 maii 1852, declaravit negotiationem et usum opii, 
ut in imperio Sinensi exercentur, esse illicita, et S. C. P. F., 29 dec. 1891. 


in ea regione Christianis esse prohibendam opii culturam et mercaturam, 
item regularem usum, excepto casu gravioris damni vitandi '. 


V. De incisionibus et operationibus chirurgicis. — Chirur- 
gicae operationes sunt illae quae perpetrantur vivisectione, 
extractione, mutilatione, abscissione, resecatione aliave lae- 
sione corporis, secundum regulas artis chirurgicae facta ad 
obviandum corporali cuidam defectui. 


De iis attendenda veniunt sequentia principia : 


1° Operationes quae vitae periculum afferunt licitae sunt, 
si sunt necessarium medium ad avertendum immediatum vel 
mediatum periculum certum vitae, et loco mortis praevisae 
probabilitatem vel saltem possibilitatem salutis ponunt); etiam 
quando vitae periculum sit remotum, dummodo si diutius 
exspectetur, in corpore decrescat vis resistentiae ideoque spes 
fePcis operationis minuatur. In hoc casu tamen debet esse 
proportio inter nocumentum quod timetur et bonum quod 
speratur. At periculosae operationes licitae non sunt ad re- 
movenda mala nullatenus mortifera, sed deformantia tantum 
vel valde molestia, nisi forsan malum sit valde grave et vitae 
periculum minimum. 


2° Inutiles autem operationes, sicut etiam periculosas, 
sine vera necessitate facere, v. g. lucri aut experimenti causa, 
est illicitum. 


3° Non tamen semper adest stricta obligatio subeundi 
operationem ad vitam propriam servandam, si scii, medium 


| Consequenter Syn. Pekincnsis anni 1880 mandavit: i« absolutionem 
esse denegandam illis qui consuetudinem opium fumandi nondum con- 
traxerunt, si huic renuntiare nolint; 2? consuetudinarios vero posse 
absolvi y quantitatem minuere promittant; 3° iis qui promissionem 
non tenent, absolutionem esse differendam usquedum impleverint; 40 ab 
lis qui culturam exercent et mercaturam opii, exigendum esse ut eam 
omnino relinquant. 

' Etiam v. g. si. iuxta computationes stafsticas, essent 70 vel 80 % 
probabilitates mortis et solum 20 vel 30 possibilitates salutis. 

sit extraordinarium, v. g. si operatio sit valde dolorosa aut si 
patienti magnum horrorem inspiret. Unde non est operatio 
facienda nisi de consensu infirmi, si expostulari valeat. 
Notetur, ob progressum artis chirurgicae et ob remedia antiseptica. 
plures operationes quae olim erant extraordinaria, iam ut ordinaria media 
esse habenda. Quo casu sacerdos oper.itlonem suadeat; prudentiae causa 


tamen non moneat de gravi obligatione, ob periculum ne forte, negando 
consensum, infirmus formaliter peccet et moriatur In statu peccati. 


VI. De usu chloroformii aliorumque mediorum anesthesi- 
corum. — Media soporifera seu hypnotica vel anesthesica 
(soporifiques, hypnotiques, anesthésiques, analgésiques; ge- 
voelloosmakende, slaapwekkende middelen) ita vocantur, 
quia soporem aut quamdam insensibilitatem inducere nata sunt 
et ad hoc adhiberi solent; quamvis etiam si in magna quanti- 
tate vel in frequentia adhibeantur, effectus nocivos habere 
possint similes illis qui supra fuerunt descripti pro narcoticis. 
Huiusmodi media sunt : imprimis chloroformium, etiam aether 
et nitrogenium oxydulatum (protoxyde d'azote, vulgo : gaz 
hilarant, lachgaz), variaque alia similia, nam singulis diebus 
ex novis combinationibus nova prodire possunt. 


lamvero : 


1° Chloroformium vel aliud medium simile in operationibus 
chirurgicis adhibitum, soporem et insensibilitatem inducit, et 
ex hoc capite operationes multo facilius et securius peragun- 
tur; sed quandoque, licet raro, mors exinde causatur". Quare 
nonnisi gravi de causa et caute hoc remedio utendum est. et 
quidem ita 


a) ut ante usum diligenter inquiratur, ne forte constitutio 
infirmi sit talis quod adhibito chloroformio facile mortem 
afferat; 


b) nec chloroformium adhibeatur nisi quando necessarium 


' [ta hodie nominantur: chloral, sulfonal, veronal, luminal, dial, ali- 
dial, sandophal, etc. quae et>am narcosim profundam causant et in 
coma reducunt; alia, ut urethanum, narcosim debilem. Alia sunt vere 
analgetica, ut chloroformium et aether; alia antispasmodica, ut pjra- 
midon, hypnal, chloral. Quaedam periculum afferunt llis qui laborant 
aegritudine cordis. De his cfr. period. S. Luc médical, 1934. 

2 Notat Prümmer ex Capellmann: iuxta modernam statisticam  re- 
censionem, quibusque 2907 vicibus, in quibus adhbitum fuit chlorofor- 
mium, mors semel accidit. Ergo semper aliquod, licet non ita proxi- 
mum. periculum vitae coniunctum est cum usu huiusmodi medicamen- 


torum. 

sit, i. e. tunc tantum cum modus et gravitas operationis, dolo- 
res valde vehementes, vel diuturnitas rei usum chloroformii 


valde utilem vel necessarium habeant. Cfr. ea quae dicuntur 
in fine numeri. 


2° In partu saltem difficili', etiam usus chloroformii mode- 
ratus videtur licitus, dummodo non adsit exinde periculum 
pro vita matris vel infantis, quod diiudicare experti medici est. 

De quo legimus apud Damen in recentiore editione operis 
moralis Aertnijs, I, n. 259 : Si « narcosis nec nimis profunda 
nec nimis diuturna sit, non videtur creare periculum infanti. 
Nec modus adhibendi narcoticum qui vocatur chloroforme à 
la reine (quia regina Victoria ita partum subiisse fertur) 
nocivus est. Consistit hic modus in eo, ut in initio singulorum 
dolorum (sunt enim dolores interrupti), aliquid chloroformii 
vel chloreti aethylici ministretur, quo pro tempore illius doloris 
sensus minuitur, quin tamen usus rationis auferatur. 

Chloroformium autem imprudenter, aut a non satis perito 
adhibitum, grave periculum infanti creat. Patet in hoc casu 
usum eius prorsus illicitum esse. » 


3" Item, secluso periculo, ait Priimmer, licitus est « ad le- 
niendos dolores non ita atroces, saltem si agitur de narcosi 
valde brevi, qualis est illa quae causatur ope debiliorum narco- 
ticorum, e. g. Lachgas; vel si agitur de narcosi imperfecta in 
qua non penitus tollitur usus rationis. Tales narcoses licitae 
videntur in extractione dentis, in partu etiam ordinaro ». 

Ita quoque ad pacandos dolores vel turbationes digestivas 
nervosas, aut nervosas affectiones, dummodo in minore fiat 
quantitate et absque incommodorum periculo. 


E contra: a) Usus hypnoticorum immoderatus, excessivus vel fre- 
quens, aut indiscrete adhibitus, v. g. sine prudenti consilio medici, im- 
minutionem vitae physicae, intellectualis et moralis importare solet: 


iamvero illicitum est etiam corpus debilitare si exinde impediatur activitas 
animae. 


b) Usus, ob solam voluptatem quaesitus, est illicitus, etiam si non 


esset nocivus, quia illicitum est exclusive agere propter solam delectatio- 
nem aut voluptatem. 


c) Peccant medici, qui indiscrete sive imprudenter, aut indistincte om- 
nibus huiusmodi media praescribunt. 


d) Insuper ipsi aliique peccare possunt cooperatione, sive positiva, v. g. 
ad usum nocivum aut frequentiorem inducendo vel remedium ministran- 


do, sive negativa, usum nocivum non impediendo; quod sororibus infir- 
mariis omnino est attendendum. 


' Iu partu ordinario, qualis in ordinario cursu naturae per se habe- 
tur, videtur ad hoc deesse rationem proportionate gravem. 

Cum autem usus hypnoticorum in quibusdam civitatibus iam effrenate 
creverit, oportet omnino ut invigilantia strictior exerceatur et efficacior 
ex parte potestatis publicae, et eorum venditio publica legis ordinationi 
subiiciatur et tantum de praescripto medici fieri possit, atque officinae 
pharmaceuticae submittantur invigilandae debitae. 


VII. De operationibus quae .specialem dicunt relationem ad 
procreationem generis humani, dictum fuit in opusculo 
Quaestiones de Embryolopia et de Ministratione Baptismatis. 


VIII. Officia parochi et confessarii. — Parocho variae in- 
cumbunt obligationes : 


1° Medicos inducat ad officia sua debite peragenda, nempe 
ad sedulo curandum de infirmorum salute corporali atque 
spirituali, item, ad abstinendum ab omni actione aut opera- 
tione nociva aut illicita, sicut est directa procuratio abortus et 


embryotomia. 


2? Curet medicos sibi habere cooperatores, qui eum mo- 
neant de infirmis, horum saluti aeternae invigilare velint, et 
infirmarios et obstetrices de suis officiis recte instruant. 


3° Curet ut medici rectum baptizandi modum in casu ne- 
cessitatis ediscant (can. 743), in specie quandonam et quo- 
modo Baptismus conferendus sit in utero matris, aut foetibus 
abortivis, aut mortua matre ad hoc facienda sit sectio Cae- 
sarea. 


4? Euthanasiae omni conatu se opponat, praesertim si in- 
firmus nondum sit ad mortem praeparatus; extra hunc casum, 
si monitio non videatur opportuna, res tolerari potest, dum- 
modo silentium parochi non habeatur ut approbatio; si autem 
de rei.liceitate interrogetur, v. g. a medico dubitante, silere 
non potest sed secundum veritatem respondere debet. 


5" Generatim moneat medicos illos qui operationes illicitas 
faciunt vel facere intendunt, saltem si probabiliter speretur 
fructus; atque etiam, non sperato fructu, si frequenter ita 
agant aut scandalum sint fidelibus, vel si non sint in bona 
fide, ut si parochum de hac re interrogent, vel si silentium 
aequivaleret approbationi. 

Similiter confessarius: 1° generatim, data opportunitate, medicos in- 
ducat ad officia sua debite peragenda, sicut dictum est de parocho; 


2? speciatim moneat medicum, qui in casu particulari operationem illici 
tam fecit aut facturus est, dummodo speretur fructus; secus taceat, nisi 

medicus frequenter ita agat et scandalum sit fidelibus, aut si non sit in 
bona fide, aut si putaret silentium confessarii aequivalere approbationi; 


3° imo absolutionem deneget medico qui officia sua facere recusat, in 
specie ili qui scientia debita carens illam non velit acquirere nec ab 
exercitio artis abstinere. 


QUAESTIO SECUNDA 


De Scandalo 
quod adversatur bonis spiritualibus 


I. Notiones. — Scandalum est dictum vel factum minus 
rectum praebens occasionem ruinae spiritualis, seu actio (vel 
omissio) externa, sive mala in se sive mali speciem habens, 


propter quod scii, apta sit proximum inducere et trahere in 
peccatum 


Quae definitio est scandali quod est activum seu datum. 
Passivum enim seu acceptum est ipsa ruina spiritualis seu pec- 
catum proximi, in quod prolapsus est occasione ex alterius dicto 
vel facto accepta; et hoc est vel acceptum quia datum, quando 
oritur ex activo seu ex dicto vel facto minus recto alterius, vel 
acceptum tantum, quando quis ex alterius actione omnino recta 
occasionem sumit : sive ita fiat ex propria infirmitate, i. e. ex 
ignorantia aut fragilitate, et tunc dicitur scandalum pusillorum, 
ut si iuvenis ex ornatu honesto puellae sumit ansam concupis- 
cendi eam; sive fiat ex malitia, et tunc vocatur pharisaicum, ut 
si quis ex bonis operibus alterius occasionem sumit eidem 
detrahendi vel odio eum habendi. 


Hinc quandoque contingit ut sit simul scandalum activum in uno et 
passivum in altero, ut cum ad inductionem aut pravum exemplum unius 
alius in peccatum incidit; quandoque vero activum sine passivo, ut si 
aliquis inducit alterum ad peccandum et hic non consentit; quandoque 
e contra passivum sine activo, ut in scandalo pusillorum et pharisaico’. 


Scandalum activum distinpuitur duplex : directum et indirec- 


| Conferri possunt S. Thomas, 11-11. q. 43; S. Alphonsus, Th. M... 
L. IL, n. 33-58; Aertnijs, Th. M. I. 1. II. n. 57 sq, IL 1 VI. n. 316- 
321; Noldin, Th. M., II. n. 102 sq.; Berardi, opusc. De Occosionoriis. 

3 S. Thomas, TI-IL q. 43. a. 1. ad 4. 

tum‘. Est mere indirectum, si peccatum alterius non intenditur 
sed solum praevidetur probabiliter secuturum ex actione minus 
recta, quae ex natura sua impellit ad peccandum, ut si quis pu- 
blice faciat peccatum aut praebeat malum exemplum. E contra 
est directum, si peccatum alterius intenditur et quantum est ex 
parte scandalizantis procuratur et causatur, uti fit iussione, 
suasione, consilio, seductione, laude, petitione peccati commit- 
tendi. Quod iterum est duplex : materiale seu simpliciter inten- 
fum, si intenditur peccatum materialiter propter commodum, 
i. e. utilitatem vel voluptatem scandalizantis : ut si luxuriosus 
seducit alterum ad peccandum, vel meretrix aut pravorum 
librorum venditor maligno negotio intendunt lucrari; et formale 
seu formaliter intentum, si peccatum intenditur praecise qua- 
tenus est peccatum, uti fit ab impiis, quod vere est et ideo recte 
vocatur diabolicum * 


II. Principia. — 1. Scandalum activum est peccatum 
grave ex genere suo. Charitas enim sub gravi obligat, prae- 
cepto affirmativo, ad emendationem proximi correptione 
procurandam et ad impediendum eius peccatum: unde multo 
magis, praecepto negativo, ad eum non impellendum ad pecca- 
tum consilio vel exemplo. Hinc ait Christus. Mt. XVIII, 
6-7: « Qui autem scandalizaverit unum de pusillis istis qui in 
me credunt, expedit ei ut suspendatur mola asinaria iri collo 
eius, et demergatur in profundum maris. Vae mundo a scan- 
dalis! Necesse est enim ut veniant scandala. Verumtamen 
vae homini illi per quem scandalum venit! » — Cfr. Rom. XI. 
13, 19: I Cor. VIII, 13. 


Potest tamen esse veniale, non solum ob imperfectionem actus seu 
ob indeliberationem, sed etiam ex parvitate materiae, si alter inducatur 
ad peccatum veniale, etsi id formaliter intendatur, aut ex levitate in- 
fluxus quem actio exercet in proximi peccatum: ita si quis pravum 
exemplum det personis quas novit exinde non multum commoveri. 


2. Scandalum igitur activum per se est peccatum contra 
charitatem erga proximum: per accidens autem plures alias 
malitias contrahit accidentales, etiam quandoque contra 
iustitiam, nempe si scandalizans non solum ex charitate sed ex 
officio ruinam subditorum praecavere teneatur, vel mediis 
iniustis, ut vi. metu, minis, fraude aut dolo usus sit. 


| In tradenda divisione sequimur modum apud modernos receptum: 
pro accuratiore modo loquendi vide in nostra Summa Theologiae Mo- 
ralis, I, n. q6o-q6i, et apud Waffelaert, Etude sur l'Esfÿiee morale du 
scandale. 


1 S. Thomas. TI-II. q. 43, a. 3. 

Ita propter qualitatem personae scandalizantis, v. g. si pater scandali- 
zat filios, superior subditos, magister discipulos; vel propter qualitatem 
personae scandalizatae, ut si quis personam coniugatam, aut voto casti- 
tatis ligatam, ad turpia directe inducit, aut superiorem ut officium suum 
negligat; vel propter modum quo committitur, si media iniusta, ut vis 
vel minae, adhibeantur. 


3. Scandalum indirectum per se videtur, saltem probabiliter, 
esse contra solam charitatem; nam per se sola charitas praeci- 
pit ut bonum proximi procuremus et malum eius impediamus, 
et consequenter prohibet ne demus ipsi malum exemplum; — 
scandalum directum insuper certo est contra virtutem ad quam 
violandam proximum inducit: omnis enim virtus obligat ne 
directe contra illam agamus, ac proinde ne intendamus et causa 
simus ac positive procuremus quod ab aliis violetur. Quod si 
scandalum sit formaliter intentum est etiam speciale peccatum, 
i. e. distinctam speciem habens ac diversam malitiam, contra 
charitatem, atque gravissimum, quod directe opponitur cor- 
reptioni fraternae, quia explicite intendit ut finem et tam- 
quam proprium ad quod tendit obiectum, habet speciale et 
gravissimum nocumentum proximi, nempe ruina eius spiri- 
tualis : finis autem et obiectum actui humano dant speciem; 
— in aliis casibus ratio scandali in actione minus recta est 
circumstantia speciem addens et mutans. 


Porro tanto gravius est scandalum: a) quanto gravior sit ruina pro- 
ximi: ita in corruptione innocentis; b) quanto ista magis intendatur: ita 
scandalum directum gravius est indirecto; c) quanto ipsa magis ex eo 
sequatur aut efficacius inducatur: ita graviora solent esse prava exempla 
parentum, sacerdotis, religiosi, et aliorum qui sunt maioris auctoritatis 
vel existimationis; et d) quanto numerosiores sunt personae quae ad pec- 
catum moventur. 


III. Corollarium. — Poenitens itaque in confessione ordi- 
nario non satisfacit dicendo : dedi grave scandalum, sed 
insuper debet exprimere 


lu peccatum proprium per quod scandalum dedit; 


2? saltem in scandalo directo, speciem peccati mortalis ad 
quod alterum induxit iussione, consilio, suasione, laude aut 
vituperatione, seductione, etc., ubi attendenda venit qualitas 
personae scandalizatae quoties inde diversa peccati species 
habetur, ut si personam coniugatam aut voto castitatis ligatam 
ad turpia quis inducit; 

3? in scandalo formaliter intento, etiam speciale peccatum 
contra charitatem; 

4° qualitatem sui ipsius, si inde species accidentalis addatur 
quia ex officio tenetur scandalum  praecavere, ut si pater 
scandalizet filium, superior subditos, magister discipulos; 


5? similiter modum iniustum, si vim, metum, minas, etc. ad- 
hibuerit. 


Non autem tenetur poenitens exprimere circumstantias mere aggra- 
vantes, quales sunt, quidquid plures dixerint: 


3) circumstantia sollicitationis qua complicem ad peccatum adduxit, 
nam complex consentiendo fit eiusdem scandali reus, licet in minore gradu; 
unde scandalum sufficienter accusatur dum complicitas cum alio expri- 
mitur; 

b) numerus determinatus personarum quas ad peccandum efficaciter 
induxit, sed sufficit accusare earum pluralitatem, quia exinde scandalum 
non multiplicatur sed solum augetur eius gravitas. 


IV. Reparatio scandali activi speciatim consideranda ve- 
nit. Ipsa, in quantum fieri possit, est obligatoria ; si enim 
omnes ex charitate tenemur praecavere lapsum proximi et 
procurare emendationem peccantis, a fortiori ille qui per scan- 
dalum occasio fuit cur alter peccavit. Obligatio oritur per se 
ex sola charitate. quia proximus scienter et volenter peccavit, 
scienti autem et volenti non fit iniuria; et ideo non ex iustitia 
vel officio tenetur scandalizans, nisi mediis iniustis, v. g. 
dolo, vi, metu, usus sit, vel nisi superior scandalum dederit 
subditis quorum spirituali bono, vi muneris, consulere debeat. 


Porro reparatio duo generatim exposcit : a) ut ulterior 
scandali influxus, quantum fieri possit, tollatur; 


b) ut efficaciter curetur emendatio illius qui passus est 
scandalum. 


Huc valent sequentia principia quae per se sub gravi obli- 
gant 


1° Qui dedit scandalum directum et suasione, consilio, preci- 
bus, etc. proximum ad peccatum vel in noxium errorem induxit, 
explicite et speciatim illud reparare tenetur, et ideo tollere 
ulteriorem eius influxum; secus perseveraret esse illorum 
causa voluntaria. Ita v. g. qui dedit iniqua consilia adhuc 
efficacia, debet ea inefficacia reddere revocatione per se vel 
per alium notificanda; qui proposuit falsam doctrinam debet 
retractare, qui scripsit vel sparsit pravos libros impios vel 
obscenos tenetur librorum  diffusionem impedire eosque 
publice retractare, vel e manibus aliorum, si possit, tollere; 

qui machinationem contra Ecclesiam indixit debet detestari, 
etc. 


2° Qui scandalum ordinarium seu indirectum dedit solo 
malo exemplo, quod non plenam perversionem sed peccata 
transeuntia solum causare solet, per se sufficit implicite re- 
parare et generali reparatione, quae continetur in ipsa cessa- 
tione a scandalo, in bono exemplo, in sacramentorum publica 
receptione, in oratione pro scandalizato et in aliis similibus. 


3° Qui proximum in stabilem perversionem induxit, tenetur 
eius conversioni adlaborare, ut eum ad virtutem reducat, sive 
per se, sive per alios si ita opportunius fiat; ut nempe sic 
compensetur malum causatum. 


4? Qui publicum dedit scandalum, id publice reparare 
tenetur, tum ut ulterior nocivus ipsius influxus tollatur, tum 
ut reparatio, qua moneantur de malo, omnibus scandalizatis 
innotescat et prosit. Quapropter notorie excommunicati et 
interdicti, vel manifeste infames, ut meretrices, concubinarii, 
aliive id genus peccatores, ad publicam pro posse (si fieri 
possit) scandali reparationem constringendi sunt; nec possunt 
ad sacramenta admitti nisi prius nefandum negotium eiusque 
occasionem reliquerint et scandalum publice sustulerint. 


Modus autem publicae reparationis diversus esse potest pro 
variis circumstantiis : vel retractatio scripto exarata per folia 
publica divulganda, — vel coram duobus testibus prolata 
rem postea divulgaturis, — vel etiam coram parocho, aut 
confessario, divulgaturo peccatorem obligationibus suis satis- 
fecisse, etc. dummodo sufficiat ad scandalum tollendum. De 
modo praestat saepius consulere Ordinarium. 


5? Superiores, qui scandalum subditis dederunt, ex officio 
tenentur illud reparare. Sic v. g. paterfamilias vel dominus, 
qui scandalizavit suos domesticos, ordinarie ad reparandum 
scandalum adstringendus est, si id nocivum adhuc influxum 
exercet, ita ut iisdem manifestet displicentiam de malo suo 
exemplo eosque paterne hortetur ne illud in posterum se- 
quantur. 


6° Qui medio iniusto, uti vi, dolo, fraude, metu iniuste 
incusso, alium induxit ad peccatum, tenetur ex iustitia ad coer- 
cendum scandali influxum; scii, a) media iniusta tollere, imo 
b) etiam alium revocare ad bonum, si iste per se ad pristinum 
statum redire non potest : quamvis enim peccando consen- 
serit, consensus tamen non est plenus quia non consentit 

deceptioni aut violentiae adhibitae. Unusquisque nempe ius 
strictum habet ne iniuste laedatur in bonis spiritualibus. 


V. Casus scandali per concubinatum frequenter occurrit 
et specialem in praxi praebet difficultatem '. Est autem scan- 
dalum quo complices non solum sese mutuo scandalizant, ve- 
rum etiam alios si concubinatus, uti natum est fieri, iam sit 
publicus. 

Concubinatus est frequentatus concubitus cum eadem fe- 
mina, quam quis instar uxoris in propria vel aliena domo 
retinet. Communiter exercetur inter solutos: potest tamen in 
adulterio et in aliis speciebus luxuriae inveniri. 

Praeter scandalum publicum quod praebere solent, concu- 
binarios constituit in magno damnationis periculo, eo quod 
firmum habeant propositum, saltem virtuale, perseverandi in 
peccato, et ideo difficillime possint ad veram poenitentiam 
redire et se a vinculis complicis eruere. Cui proinde a pa- 
rocho. vel et a confessario. opportunum et efficax remedium 
seriae monitionis et curationis est praebendum. 

Inter remedia : 1) ante omnia consulendum est matrimonium. 
quando est moraliter possibile nec infelix timetur exitus : hoc 
enim radicaliter occasionem peccati abscindit et nonnunquam 
unicum est remedium. Quod praecipue urgendum : cum con- 
cubinarii cohabitent, ut si concubina ab amasio in eadem 
domo sustentatur et alio modo sustentationem vix sibi com- 
parare possit; item cum concubinarii magno veri amoris ar- 
dore invicem prosequuntur, praesertim si concubinatus inve- 
teratus est vel specietenus legitimatus vel civili matrimonio 
firmatus; maxime in alterutrius periculo mortis. 

Notetur autem, in casu necessitatis ob grave malum, si celebrando matri- 
monio canonicum obstet impedimentum, nec suppetat tempus recurrendi 
ad S. Sedem, ab omnibus impedimentis iuris ecclesiastici, — presbyteratu 
et affinitate in linea recta exceptis, — posse Ordinarium dispensare, et. 


si non possit adiri Ordinarius, etiam parochum vel et confessarium (can. 
1043-1044). Ita, aiunt theologi : si ex matrimonii dilatione magnum time- 


| Conferri possunt: S. Alphonsus, Th. M.. 1. III, n. 432. 436, 437, 
441; Segneri, Instructio confessorii, c. 5 et 6; Berardi, op. De Oc- 
casionariis. n. 139-141; Aertnijs. Theol. Moralis, II, 1. VI, n. 316-321 ; 
Noldin, de VI? praecepto, n. 16. 

| Matrimonium secretum tamen seu, ut dicunt, conscientiae, raro 
permittendum est. praeter casum morbi lethalis, vel quo concubinarii 
publice putentur coniuges. Generatim vitandum est propter periculum 
vel divortii, vel scandali si proles nascatur, vel onanismi ne scandalum 
oriatur. 

retur scandalum et magna infamia; si dilatio causa esset quod matrimonium 
non amplius contraheretur et idcirco vel concubina derelinqueretur gravida 
vel proles non legitimaretur, vel concubinarii in perpetuo concubinatu 
mansuri essent; maxime si matrimonium urgeret ad consulendum saluti 
aeternae compartis moribundae. 

2) Deficiente possibilitate matrimonii vel opportunitate, 
vel stante huius per aliquod tempus dilatione, urgenda est 
separatio, quae, ubi fieri possit, est remedium necessarium 
ad removendam occasionem proximam et liberam. 

Separatio facilior erit, si concubina in diversa domo sustentatur, et 
concubinarius non ex amore personae sed ex voluptatis cupidine eam 
frequentat. Quo casu, praeter remedium generale contra occasionem et 
periculum peccati, generatim exigendum est ut concubinus non amplius 
ingrediatur domum concubinae nec ullum cum ea commercium habeat. Con- 
cubina autem potest non aperire ianuam concubino advenienti, cum aliqua 
persona semper cohabitare, ita ut nunquam sola inveniatur, vel et mutare 
domicilium. — At si cohabitent, separatio erit difficilior, sed eo magis 
urgenda; quodsi sit impossibilis et occasio sit necessaria, v. g. ex permagno 
damno, durante hoc tempore opportuna remedia sunt adhibenda quibus 
periculum formale arceatur et occasio de proxima fiat remota. 

3) Deficiente etiam separatione, praesidia adhibenda nume- 
rantur plura. Et quidem, si concubinarii in eadem domo 
habitent, generatim vitare debent ne solus cum sola versentur 
saltem diu, aut etiam firma declaratione et seria exprobra- 
tione peccatum futurum praecavere, omnem familiaritatem 
fugere, etiam, quantum fieri potest, aspectum complicis, de 
eo non cogitare, negotia vere necessaria celeriter absolvere 
et alia similia: atque mortificationem exercere, et magis pie 
vivere in oratione et sacramentorum frequentatione. 

Speciatim concubina, praesertim si famulae titulo apud concubinum 
commoratur, aperte denuntiet se nolle amplius talem vitam ducere, eique 
ab initio quovis modo resistat, ianuam cubiculi noctu claudat et firmet 
ut herus illam aperire nequeat. Eadem ceteroquin principia valent de 
famulo respectu dominae. Et si famula deinde ab hero e domo eiiciatur 
et non habeat quo divertat nec quo sustentetur, curet parochus aut con- 


fessarius ut in aliquo hospitio fundato pro puellis periclitantibus collocetur 
aut in alia domo honesta. 


VI. Speciatim quantum ad absolutionem concubinariorum 
et eorum admissionem ad sacramenta : 


A. In concubinatu publico ; 1) Si occasio voluntaria est, non 
absolvendi sunt antequam se seiunxerint, quia secus sunt in 
periculo proximo infringendi propositum, et publicus peccator 
absolvi non debet nisi publice poenitentiam egerit, et scandalo 
satisfecerit. Unde priusquam absolvatur, concubinus concubi- 
nam dimittat, aut, si haec extra domum degat, per aliquod 

tempus notabile ad eam non accessisse debet; concu- 
bina vero debet a domo concubini discedere, aut, si non co- 
habitet, per aliquod notabile tempus commercium cum eo 
abrupisse oportet. 


2) Si occasio est necessaria, differenda est absolutio donec 
poenitens per notabile tempus sc continuerit, et publico scan- 
dalo satisfecerit. Quod fier potest : divulgando occasionis 
necessitatem si nota non sit; conversionis signa publice osten- 
dendo per ecclesiae frequentationem et vitam magis piam aut 
alia similia; ac, si fieri possit, matrimonium cum complice in- 
eundo. Et si turpe commercium iam diu cessaverit, et scanda- 
lum, fama concubinatus subsistente, statim tolli nequeat, 
poenitens tamen paratus sit ad illud quamprimum et meliore 
modo tollendum : absolvi poterit antequam scandalum repa- 
ratum fuerit, dummodo promittat se non publice ad S. Com- 
munionem accessurum saltem in loco ubi cognitus est. 

Necessitas tamen occasionis non facile admittenda est, nisi propter 
causam valde gravem. Affectus enim quo concubinarii suis adhaerent 
voluptatibus, efficit ut separationi vel speciosos praetextus opponant vel 


exaggerent; sedulo igitur examinet confessarius quanti valeant oblecta 
obstacula, ut veritatem discernat. 


B. In concubinatu occulto: |) Si occasio voluntaria est, 
complices regulariter absolvendi non sunt priusquam reapse 
se seiunxerint; alias, ut experientia constat, sunt in periculo 
proximo infringendi promissa et non exequendi. Quod etiam 
valet si in eadem domo non habitent, quia in casu occasio 
proprie interrupta non est, sed moraliter continua, et quia 
concubina ad instar uxoris habetur, et propter continuam 
frequentationem. 

Excipe si sit gravis et urgens ratio maioris mali vitandi, scii, a) pericu- 
lum mortis tam urgens ut tempus vel medium separationis desit; b) vel 
difficultas redeundi per longum tempus; vel c) periculum infamiae ex non 
susceptione sacramenti; d) vel magnum periculum alienationis a sacramen- 
to. Quibus in casibus tamen est poenitens admonendus se non amplius 
obtenturum absolutionem nisi promissis steterit; quodsi inutiliter monitus 
fuerit, ut formaliter recidivus est habendus. 

2) Si occasio necessaria est: a) Regulariter absolvi potest 
poenitens, modo rite dispositus sit et paratus sit adhibere 
efficacia media necessaria aut praescripta, ut occasio de 
proxima fiat remota; nisi aliquando opportunius sit differre, 
ipso consentiente, ut promptius et efficacius resistat et media 
adhibeat. 


b) Quodsi recidivus sit. et pluries monitus remedia prae- 
scripta neglexerit ac eodem modo sit relapsus, differenda est 

absolutio: tum quia est dubie dispositus, tum ut peccati gravi- 
tatem melius apprehendat et ad emendationem compellatur. 
Nisi forsan praebeat signa extraordinaria dispositionis, vel 
nova et efficaciora media specialia adhibere paratus sit. 

Ne tamen facile occasio necessaria credatur, ut aliquando praetextant, 
ratione scandali aut infamiae vitandae; quin e contra: 1) si populus fami- 
liaritatem nondum adverterit, dimissio concubinae non maiorem notam 
pariet quam si famula e domo dimittatur; 2) e contra, in diuturno con- 


cubinatu saepius moraliter impossibile est rem aliis non innotescere; unde 
separatio infamiam et scandalum impediet. 


C. In articulo mortis : |) Quando moribundus iam est sen- 
sibus destitutus, generatim absolvi debet sub conditione : si es 
capax, et etiam, saltem si sine scandalo vel si secreto fieri 
possit, S. Oleo inungi; — quia aliquatenus probabile videri 
potest eum forsan esse dispositum, et nequit affirmari illum 
mori in manifesto peccato mortali; — nisi tamen non tam 
diu ante sensuum destitutionem sacramenta contumeliose re- 
cusaverit. Vide opusculum De Variis Poenitentium Categoriis, 
c. 2, q. 6. 


2) Quando sensibus utitur et tempus modusque suppetit, 
prius tollenda sunt, quantum possit, scandalum et occasio 
relapsus, et ideo: 


a) si complicem matrimonio sibi coniungere valeat, infir- 
mus quantocius id exequatur: 


b) si matrimonium sit impossibile, separatio est exigenda, 
v. g. in concubinatu publico debet concubinus si fieri possit 
concubinam eiicere et, quatenus opus est, aliam honestam 
feminam conducere quae sibi necessaria ministret; concubina 
debet, si infirmitas et conditio sinant, conari ut in publico 
valetudinario recipiatur. 


3) Quando et separatio est impossibilis, sive physice, sive 
moraliter, v. g. ob timendam infamiam, confessarius conari 
debet ut periculum, quantum fieri possit, amoveatur; ad quem 
finem, praeter remedia generalia, haec prodesse poterunt 
complex eiusque effigies a cubiculo amoveatur, vel saltem in- 
firmus, per se vel per confessarium, a complici de scandalo ei 
dato veniam petat eumque ut agat poenitentiam roget. Insu- 
per, publice concubinus, etiam coram testibus, impossibilitatem 
separationis quamprimum divulgandam declarare oportet 
simulque promittere se scandalum quamprimum esse ablatu- 
rum et, si forte convaluerit, separationem effecturum et nul- 
lum amplius commercium cum complice habiturum. 

Et tunc poterit absolvi : absolute si certo, sub conditione 
si solum dubie videatur dispositus, ac insuper aliis sacramen- 
tis muniri. 

Notetur autem: a) In casu concubinatus publici, sacramenta non esse 


publice deferenda, nisi postquam scandalum iam sufficienter fuerit publice 
reparatum; secus deferenda esse occulte. 


b) Has regulas esse indubias, ac proinde omnino esse servandas, nec 
intelligi quomodo, ut nobis fuit assertum, quidam parochi vel confessarii 
eas non servent. 


VII. Animadversio. — Casu quo quis publice existimetur con- 
cubinarius et non sit, separatio non est urgenda, si nullum scandalum 
activum seu actio minus recta occasionem dederit rumori; sed sufficit 
quod divulget huiusmodi opinionem esse falsam : tunc enim scandalum 
vel cessabit, vel pharisaicum evadet solius malitiae; e contra si opere 
malo vel minus recto occasionem dederit, separatio erit urgenda dum 
sine gravi damno fieri possit : lex naturalis enim obligat ad scandalum 
tollendum si possibile sit; si autem fieri non possit, praxi vitae christianae 
et veritatis divulgatione scandalum paulatim erit tollendum. 


VII. Ad concubinatum reducitur casus matrimonii mere 
civilis. — Matrimonium mere civile a catholicis initum, cum 
non sit validus coniugii contractus, nec legitima coniunctio, 
non est nisi concubinatus: unde eadem principia, supra expo- 
sita, sunt in casu generatim applicanda. 

Specialis tamen difficultas esse potest, si coniuges valido 
matrimonio iuncti, divortio civili obtento, novum matrimonium 
coram lege civili attentarunt; quod non tantum est invalidum, 
sed, vivente legitima comparte, nec convalidari potest. Hinc 
separatio sine dubio est de se omnino urgenda: imo, si fieri 
possit, civile divortium secundi matrimonii erit obtinendum. 
At ista non semper videntur possibilia, v. g. ob prolem natam 
et exinde periculum pravae educationis vel et scandalum ipsi 
proli dandum, aut ob magna in bonis temporalibus detrimenta, 
aut etiam ob infamiam si coniuncti ab omnibus habeantur ut 
coniuges legitimi. Tunc itaque saltem sunt a toro separandi, 
et esse ut cohabitantes frater et soror. Et ideo nova haec 
quaestio oborta fuit : coniuges qui, obtento divortio civili, 
novum inierunt civile matrimonium, possuntne admitti ad sacra- 
menta, si cohabitent tamquam frater et soror et nullitas matri- 
monii sit ignota? 

De hac quaestione in manualibus theologiae moralis nihil cxpliciti in- 
venire potuimus: principium generale enuntiare sine exceptione solent: 


matrimonio civili iunctos dare publicum scandalum, ac proinde non posse 
ad sacramenta admitti nisi scandalum separatione cessaverit et sufficien- 

ter reparatum fuerit. Solus Schmitt, in recenti editione operis moralis 
Noldin, II, n. 677, quamdam ponit restrictionem, dicens: « ad summum, 
si factum esset prorsus occultum, et in illo loco communiter vero matri- 
monio iuncti haberentur, ex gravi causa permitti posset, ut servata con- 
tinentia secum habitent ». Non addit quidem admitti posse ad sacramenta, 
sed forsan id haberi potest ut implicite his verbis contentum. Id autem 
licitum affirmatum fuit in periodico L'ami du clergé, 1926, p. 424, si scii, 
separatio sit moraliter impossibilis, factum sit omnino occultum, nec 
periculum sit quod manifestetur, v. g. si coniuncti in longinquam abierint 
regionem vel ignoti in civitate habitent magna valde, cum tunc revera 
nullum sit scandalum. Exinde factum est in quibusdam regionibus, prae- 
sertim in Gallia, ut aliquot confessarii hunc modum agendi casibus in 
magna civitate prorsus occultis applicarent; imprudentius autem quidam 
progressi, ad sacramenta ausi narrantur admittere illos quoque qui solum 
proponunt vivere tamquam frater et soror et ad id conantur, licet interdum 
carnaliter copulentur. 


De hoc casu ita dicendum videtur. Regulariter sane ita fieri 
non potest. Dato autem casu prorsus occulto, et in quo nullum 
esset periculum  manifestationis, nec tunc ad confessarium 
pertineret de eo sententiam ferre : cohabitatio enim civiliter 
iunctorum est factum externum et publicum, quod non pertinet 
ad forum internum confessionis sed ad forum externum ac 
proinde subiicitur iudicio auctoritatis publicae; insuper casus 
spectat ad causas valde graves, quas nullatenus opportunum 
est relinquere menti individual! confessariorum sed eccle- 
siasticae praestat deferre auctoritati; ut autem hac in re praxis 
quaedam uniformis et constans, uti congruit, haberi possit, 
non est adeundus Ordinarius sed res subiicienda erit S. Poe- 
nitentiariae, ad quam ceteroquin recurrendum est si qui 
velint absolutionem obtinere ab infamia iuris, quam ipso facto 
incurrerunt matrimonii mere civilis (can. 2356). Ad S. Poe- 
nitentiariam, dicimus, quia agitur de casu occulto, nam si 
esset publicus, pertineret ad S. Officium. 


S. Poenitentiaria sedulo de tribus indagabit 


1° de absentia periculi protestationis et manifestationis ex 
parte coniugis derelicti, et iniuriae ipsi forsan illatae et non 
reparatae; 


2° de absentia omnis periculi manifestationis scandali 
occulti. Falso quidam asserunt in casu nullum revera adesse 
scandalum. Deest sane scandalum passivum ob ignoran- 
tiam; sed nullatenus tollitur scandalum activum. Consistit 
in eo quod mulier pergat nomen viri portare, quod am- 
bo in contemptum divinae legis simul maneant tamquam 
coniuges, et quod insuper in occasione proxima publice ver- 
sentur peccati. Nec sufficit ut propositum concipiant vivendi 

tamquam frater et soror, quia id non est medium aptum 
tollendi scandalum : factum scii, cohabitationis illorum qui 
civiliter iuncti sunt est pravum exemplum de se et necessario 
ad malum inducens. Et licet hic et nunc ad malum non in- 
ducat, utpote ignotum, id omnino est per accidens, quia 
semper est de se inductivum : factum externum de se minus 
rectum praebens occasionem ruinae spiritualis, et quod, de 
se publicum et notorium, natum est divulgari et alios ad 
peccatum permovere; 


3? de practica possibilitate cohabitandi ut frater et soror; 
unde coniunctos diuturnae probationi subiiciet, v. g. unius 
anni, quo tempore durante continentiam fideliter servatam 
ostendant. 

Quibus verificatis, S. Poenitentiaria exceptionaliter con- 
cedere poterit licentiam eos ad receptionem admittendi 
sacramentorum. 

Haec prudens videtur et recta solutio praedicti casus; 
quam solutionem ut rectam probari in ipsa S. Poenitentiaria 
possumus affirmare. 


Insistere quadantenus volumus in magnis quae imminerent incommodis 
et periculis, si dicta quorumdam confessariorum nova praxis divulgaretur 
aut multum extenderetur. Periculum scii. 

1? ne coniuges vel confessarii non ulterius quaerant de medio perficiendi 
realem separationem; 


2? ne coniugibus, qui promittunt cohabitare tamquam frater et soror, sed 
promissum non adimplent, absolutio nihilominus concedatur sub praetextu 
quod sint in occasione moraliter necessaria; 

3? ne aestimatio minuatur magni illius mali quod est matrimonium mere 
civile; 

4? ne factum non maneat occultum sed praxis in publicum divulgetur : 
cum enim tale factum non facile maneat secretum, multiplicatis casibus 
crescit probabilitas revelationis; 

5? denique, ne praxis nimium extendatur. Cui periculo non obviat sim- 
plex monitum theologorum: ita tantum fieri posse rarissime. Cum enim 
sint confessarii non satis prudentes — id non tam rarum est — facile fiet 
ut plures, nostris temporibus, ad laxiorem benignitatem valde inclinati, 
imaginentur sibi praecise occurrere casum illum rarissimum, et ita praxis 
indebite multiplicaretur. 


IX. Alii casus speciales. — A. De pravis consortiis ratione 
fidei vel morum, haec habet Aertnijs, Th. M. II, de Poeni- 
tentia, n. 332 : 


1° Consortia in quibus sermones contra religionem eiusque 
ministros haberi, vel prava diaria legi solent, occasionem 

amittendae fidei constituere possunt et tunc sub gravi peccato 
vitanda sunt. Graviter proinde illicita esse solet adscriptio et 
frequentatio istiusmodi societatum sive circulorum; atque 
idem dicendum de frequentatione hominum incredulorum et 
sectariorum, qui fidem labefactare nituntur. 


2° Ea consortia occasionem proximam luxuriae constituunt, 
in quibus pravi socii vel ad peccata operis, nempe ad pollu- 
tionem, ad sodomiam, ad meretrices adeundas protrahunt, vel 
eiusmodi turpiloquia proferunt, quae sine maximo periculo 
proferri aut audiri nequeunt. 


Perpendat itaque confessarius utrum haec occasio sit voluntaria, an 
necessaria; potest esse necessaria si huiusmodi socii inveniuntur in eodem 
collegio, in eadem officina, etc., vel si sint proprii vicini, quatenus (ut ruri 
saepe accidit) impossibile moraliter sit eorum occursus omnino vitare. 
Hoc in casu confessarius poenitentem admoneat ut, si possibile sit, turpes 
sermones abrumpat aut certe eis non participet. Denique, cumprimis sata- 
gat ut adolescentes adhuc innocentes a consuetudine pravorum sociorum 
removeat, parentumque vigilantiam hac in re excitare non omittat. 


B. De famulatu, ait idem auctor, 1. c. n. 348-349 : Famula- 
tus potest esse occasio peccati, vel quia apud acatholicos aut 
indifferentes agitur, vel ob personas ad peccatum sollicitantes, 
ut praesertim contingit feminis et puellis. 


1° Persona tentationibus viri obnoxia, si ob suam fragili- 
tatem proximo consentiendi periculo exponatur, tractanda est 
ut in occasione proxima constituta, eaque vel necessaria vel 
voluntaria prout famulatus cum vel sine gravi difficultate de- 
seri possit. 


2? Persona, si tanta pietate praedita sit ut tentationes con- 
stanter repellat, in occasione proxima non versatur, ac proin- 
de domum deserere non tenetur; oportet tamen ut opportuna 
adhibeat remedia ad rescindendas eiusmodi sollicitationes. 

Remedia sunt: a) viro, scii, famulo, filio, domino tentanti. minari se 
rem delaturum domino, patri, vel uxori; b) si minae non sufficiant, rem de 
facto deferre si exinde efficax remedium sperari possit; c) etiam occasiones 
tentationum tollere, non alloquendo tentatorem, non manendo cum ipso solo 
sine teste, claudendo ianunm cubiculi, etc. 

3? Persona, quae ob frequentiam lapsuum quasi in con- 
cubinatu vivit, tractanda est sicut concubina. 

Famulatus apud acatholicos, impios aut indifferentes, si absit periculum 
perversionis tam in fide quam in moribus, et famuli regulariter non impe- 
diantur ab observatione praeceptorum Ecclesiae, non est illicitus; secus, 


cumprimum sine gravi incommodo possint, tenentur famulatum relinquere. 
Hinc libertatem exercitii religionis in limine contractus stipulare debent. 

C. De choreis, spectaculis, libris pravis, vestitu immodesto 
diximus in opusculo De Variis Poenitentiam Categoriis, ubi de 
mundanis, c. 3, q. 6, n. VIII. 5: de imaginibus obscenis, in 
opusculo De Castitate et Luxuria, q, 5, n. V. 


QUAESTIO TERTIA 


De Adulterio 
quod adversatur bono coniugii 


L Notiones. — Peccatum quod opponitur bono coniugii. 
quantum ad personam coniugis matrimonio coniunctam vo- 
catur adulterium, quod prohibetur sexto decalogi praecepto 
et definitur alieni tori violatio, atque consistit in copula car- 
nali cum alterius coniuge. 

Praeter malitiam fornicationis qua quis accedit ad non 
suam, et ideo delinquit contra castitatem, importat hoc 
peccatum malitiam iniustitiae, et quidem : 


1° iniuriam alteri coniugi illatam, ex eo quod quis accedit 
ad alienam, 

2? praeterea, damnum temporale, casu quo ex adulterio 
etiam nata fuerit proles, scii, ob expensas quae marito ob- 
veniunt ex nativitate, nutritione et educatione prolis alienae, 
vel et ob haereditatem patris huic proli traditam et qua 
iniuste privantur legitimi filii vel alii haeredes. 

3° Quodsi adulter vi, gravi metu aut dolo uxorem ad 
copulam adduxerit, augetur peccatum quia adhibitus fuit 
modus iniustus. 

Hinc ex adulterio plerumque oritur obligatio reparationis, 
quae cum saepius praebeat casum difficilem, opportunum 
videtur de eo argumento pauca subiicere. 


IL. Principia. — Tria in praesenti sunt attendenda : 


1. Adulter qui vi, gravi metu, dolo, aut alio medio iniusto 
uxorem ad copulam adduxerit, ex iustitia tenetur ipse solus 
ad omnia damna reparanda, quae marito et filiis legitimis 

exinde per se obveniunt, quia horum est sola causa vere, 
efficax, et formaliter iniusta. 


2. Adulter qui non est usus iniusto medio, sed qui consen- 
sum ab uxore omnino libere obtinuit, ex iustitia tenetur in 
solidum cum uxore ad reparanda damna marito et filiis illata; 
quia ambo simul sunt eorum causa iniusta, efficax, et culpa- 
bilis. 

3. Adulteri plures qui, ex copula tempore ad conceptionem 
apto habita, possunt esse pater prolis certo adulterinae, pro 
rata parte dubii ad reparationem tenentur, saltem si com- 
muni consilio vel cum advertentia sic egerint, quia tunc sunt 
causa voluntaria incertitudinis patris, quod iam est dam- 
num certo illatum reparandum; — secus incertum est an 
restituere teneantur, cum potius mater causa sit quod de 
patre non possit constare. 


IIl. Modus restitutionis est omnino attendendus, cum in 
praxi saepe sit difficilis ob periculum suspicionis qua pax 
familiae turbaretur. Quapropter : 


1° Vir adulter restituere potest laborando familiae, aut 
marito vel filiis legitimis donando sive inter vivos sive per 
testamentum, iuxta prudentem aestimationem. 


2? Mater adultera restituere potest : a) ex bonis propriis 
si habeat de quibus absque praeiudicio mariti possit disponere; 
b) ex lucro quod facit e proprio labore, aut exercendo ne- 
gotium vel artem; c) solitos sumptus minuendo, rem familia- 
rem diligentius curando, et parcius vivendo quantum fieri 
potest iuxta suam conditionem; ad quod, deficiente alio modo, 
etiam tenetur; d) eleemosynas quas secundum statum facere 
potest applicando adulterinae proli, vel a marito eleemosynam 
petendo pro consanguineo paupere; e) de bonis, quae ventura 
sunt ad filium adulterinum vel iam devenerunt, quantum tuto 
poterit, occulte surripiendo iisque filios legitimos compensan- 
do; f) aut etiam filio illegitimo prudenter dato consilio vitae 
religiosae. 


3° Si possibile sit prolem adulterinam in hospitio vel 
brephotrophio educare, quin suspiciones oriantur, curandum 
est ut ita fiat, cum ita educationis expensae valde limitentur 
ac vitetur divisio haereditatis. Nec generatim est obligatio 
restituendi hospitio, nisi casu quo solis publicis expensis 

civitatis sustentetur et exclusive destinetur infantibus pau- 
peribus, atque parentes vere pauperes non sint. 


4? Restitutio pro damno iam secuto quamprimum est fa- 
cienda. Pro damno nondum illato sed inferendo sufficit reum 
ita res disponere quod tempore opportuno restituat, nisi ta- 
men morti sit proximus; quo casu tenetur statim restituere, 
per se vel per alium, pro rata probabilitatis vitae filii adulte- 
rini, attentis aetate ac viribus eius, et pro rata damni aliis 
inferendi. 


Sic quoque posset confessario committere, aut alii viro fido, ut totum 
damnum restituat ex bonis ipsi tradendis, ita tamen quod, prole adulterina 
ante patrem putativum mortua, de bonis acceptis aliter disponeret prout 
adulter determinaverit. 


IV. Animadversiones. — 1. Nulla adest obligatio restituendi: 
3) pro iniuria per adulterium illata marito, si nullum exinde subierit morale 
detrimentum, ut in casu adulterii secreti, aut si reparationem non curet; b) 
pro damno temporali, si nullum fuerit secutum, ut si proles nata non sit, vel 
nata labore suo expensas suae educationis compensaverit; c) si maritus in 
adulterio consenserit; — nisi tamen haeredibus necessariis, casu quo ob 
natam prolem adulterinam frustrarentur parte haereditatis legitima. 


2. Non sunt restituenda detrimenta quae ex adulterio mere per accidens 
proveniunt, ex eo quod alii consanguinei vel amici adulterino quaedam 
donent vel relinquant quae secus obvenissent filiis legitimis. 


3. Nec est restituendum in casu quo proles nata sit dubie adulterina: in 
dubio enim proles in matrimonio suscepta ex legitimo marito praesumitur, 
iuxta axioma: pater est quem nuptiae demonstrant. Et ceteroquin restituen- 
dum non est, quamdiu incertum sit actionem fuisse efficaciter damnosam. 


4. Mulier adultera potest quandoque teneri sola ad reparanda damna 
quae ratione haereditatis contingunt: si nimirum filium adulterinum facile 
subducere poterat ita ut extra familiam aleretur, v. g. in brephotrophio vel 
hospitio, et adulter fecerit quidquid potuit ad id obtinendum: tunc enim 
ipse causam damni efficaciter retractavit nec in familiam peccavit, et sola 
adultera efficaciter damnum causavit. 


5. Non tamen tenetur regulariter, etiamsi necessarium sit ad damna vi- 
tanda aut reparanda, mater suum crimen manifestare: non tenetur scii, cum 


periculo vitae, — nec cum periculo gravioris infamiae, nisi iam suspecta 
sit et famam partialiter amiserit, — nec cum periculo magni odii ex parte 
mariti et consanguineorum atque gravioris discordiae, — nec sine spe 


fructus, quando manifestatio nihil proderit, sive quia filius non credet 
matri suae, sive quia non restituet cum praevideatur id non posse aut 
non velle. 

Teneretur tamen mater si praedicta pericula mortis, infamiae gravioris 
atque indignationis et scandali abessent, et filius putaretur matri crediturus 
et restituturus. 


6. Filius illegitimus non tenetur credere matri ortum suum adulterinum 
affirmanti, etiam sub iuramento, sed potest se considerare ut legitimum, 
nisi ex circumstantiis aut indiciis testimonium matris talem certitudinem 

pariat qualis in iudicio publico sufficiat, ut si patris putativi absentia 
tempore conceptionis certo probetur. Quodsi ita constet, nequit filius pater- 
nam haereditatem retinere, neque dona quae ex errore ipsi obveniunt, 
nisi interea legitime praescripserit. 


7. Non potest confessarius, cui adultera moribunda committere vellet ut 
post mortem declaret prolem spuriam, id munus acceptare, tum ne confessio 
redderetur odiosa, tum quia eius dictis proles fidem dare non deberet et 
ita esset manifestatio inutilis. 


V. Corollarium de Stupro et Fornicatione. — Similia va- 
lent pro stupro iniusto seu violento, quod est copula carnalis 
cum muliere soluta invita, seu oppressio mulieris honestae, 
etsi non virginis aut non minorennis; cui iniuria damnosa 
inferri potest ratione coniugii futuri et ratione prolis forte 
nascentis. lamvero stuprator iniustus restituere tenetur ex 
iustitia 

1° Ob damnum temporale, uti inhabilitatem aut difficultatem 
nubendi, infamationem et inhonorationem, infectionem sy- 
philiticam, etc. si de facto illatum fuerit, dummodo ex sua 
actione per se ortum fuerit ac proinde in confuso praevisum. 
Ad quod etiam tenetur oppressam nubere mulierem, si id pro- 
miserit, etsi ficte, et mulierem ideo revera deceperit, aut si 
damnum reparari aliter non possit, nec prudenter timeantur 
mala graviora; — secus illam dotare debet aut dotem eius 
augere vel aliter curare ut nubere possit secundum sul con- 
ditionem, aut concurrere ad eius sustentationem, prout dam- 
num fuerit illatum et istud reparare sit possibilel. Non tamen 
ad compensationem tenetur si de facto mulier nullum passa 
sit damnum, ut si iam bene nupserit, aut etiam secus nubere 
non potuisset, aut religionem ingressa sit, aut ex propria sua 


indiscretione infamata fuerit, aut praematura morte iam 
obierit. 


2° Ob prolem natam, ita ut, si sit pater certus, toti sustenta- 
tioni et educationi, secundum conditionem matris, providere 
debeat ex iustitia. usquedum sibi sufficere proles possit. Si 
vero pater sit incertus, quia plures copulam habuerint, pro 
rata dubii restituere tenetur, saltem si communi consilio vel 
scienter ita egerint, quia causa voluntaria est incertitudinis 
patris, quae iam magnum est damnum pro matre et prole; — 
secus nequit obligari ad aliquid restituendum cum potius mater 
sit causa quod de patre non possit constare. 


' Vidc. plura in Summa Theol. Mor.. II. n. 382. 

Casu quo mulier nullo modo violentiam aut iniuriam subierit, sed libere 
consenserit, vir nullam ex iustitia obligationem per se contraxit, sed obli- 


gari potest cx pietate et charitatc. Et quidem: 


1" Ad sustentationem prolis, iuxta matris conditionem, iure naturali 
tenetur pro dimidia parte, si pater sit certus, etsi ius civile de patre 
illegitimo quaerere prohibeat; tenetur autem in solidum cum matre, ita ut, 
ea nihil praestante, de toto providere debeat; quodsi Ius civile vel iudex 
civilis rogatus iuxta legem quantitatem alimentitionis a patre illegitimo 
solvendam determinasset, haec esset solvenda Sl autem plures sint patres 
incerti, ad dimidiam sustentationem tenentur pro rata parte, saltem si 
communi consilio vel scienter ita egerint, ut dictum est supra; secus nullus 
ad compensandam sustentationem prolis obligari poterit. 


2° Ad agnitionem prolis atque cius legitimationem per subsequens matri- 
monium, nisi graviora obstent incommoda. 


Notetur virum nihil per se debere mulieri: 


3) ob copulam habitam, quia scienti et consentienti non fit iniuria; nisi 
per accidens, ut si quid promiserit, aut, delictum manifestando indiscrete, 
eam infamaverit; 


b) ob expensas partus, quia praebendo corpus suum, hoc onus mulier 
in se suscipere censetur. 


QUAESTIO QUARTA 


De Peccatis in bona externa fortunae 
et de restitutione pro iis debita 


I. Quaestio tractanda. — Peccata contra bona externa 
committuntur furto, rapina, fraudulentia, usura, aliisque 
damnificationibus iniustis, quae prohibentur septimo deca- 
logi praecepto et in theologia morali sufficienter explicari 
solent- In praxi plerumque specialis difficultas oritur in casu 
restitutionis, quem proinde inspiciendum iudicamus oppor- 
tunum, praesertim quantum ad compensationem in bonis 
materialibus. Non quidem negamus etiam ex iniuriis contra 
alia bona commissis et ex aliis ad proximum praeceptis, prae- 
ter septimum, oriri posse obligationem restitutionis; in praxi 
tamen, etiam tunc principalis obligatio plerumque reducitur 


' Conferri possunt moralistae ubi agunt de restitutione, praesertim 
S. Alphonsus in 77i. Af., |. II, tr. 5, c. 2; Mare, Aertnijs, Tanquercy, 
Génicot, Noldin, Priimtncr. Vermeersch in suis manualibus; Waii eiaert 
in opere suo De lustitia; Reuter, Nco-conf, n. 232-235; Berardi, 
Praxis-conf., Aertnijs, Th. P., n, 84-87. 

ad compensationem materialem in bonis realibus, vel saltem 
illam frequenter connexam habet. 


IL Principia et regulae in casu restitutionis respicienda. — 
Haec praesertim ante oculos habere debet confessarius 


1° Imprimis attendat hoc principium : dispensare in istis 
rebus et concedere moram non esse penes ipsum confessa- 
rium, sed solum penes dominum. Unde restitutionis excusatio 
vel dilatio definienda est sola et vera necessitate, nisi tales 
essent circumstantiae quibus prudenter praesumere confes- 
sarius posset creditoris consensum in dilationem, vel domini 
intentionem interpretari rationabiliter. 


2? Sedulo quaerat quaenam sint natura, adiuncta, condi- 
tiones casüs, ut possit definire an, quomodo et quantum sit 
restituendum, — quanto tempore iniustitia duraverit, — an 
illa iam fuerit declarata in confessione, — cur nondum 
restitutum fuerit, etc. 


3? Occurrente casu difficiliore, non resolvat illico sed 
moram penitius rem examinandi vel etiam alios consulendi 
licentiam petat, et iniungat poenitenti dein ad se redire. Quod 
si facere commode poenitens non possit, iubeatur consulere 
alium virum doctum et timoratum, et si id facturum se pro- 
mittat paratumque se ostendat ad decisionem exequendam 
et praestanda ea quae ipsi imponerentur, absolvi poterit. 


4° Si facta inquisitione, obligatio restitutionis manet dubia 
vel incerta, stricte imponi ipsa poenitenti nequit; — licet quan- 
doque partialis quaedam compensatio ex aequitate facienda 
pro variis adiunctis suaderi opportune possit. 


5? Si obligatio restituendi certa sit et non appareat causa 
excusans ab illa, poenitens vero, quamvis potens sit, difficul- 
tates moveat, confessarius illum moneat peccatum non dimitti 
nisi fiat restitutio, quia non minus est malum aliena retinere 
invito domino quam illa auferre, cum sit continuata ablatio; 
ac proinde poenitenti. eligendum esse inter haec duo : utrum 
poenam aeternam inferni subire, an vero re carere aliena 
malit. 


6° Debitore asserente se restituere vel omnino vel saltem 
statim non posse, sedulo examinet confessarius dictam impos- 
sibilitatem, et non credatur asserens nisi id efficaciter probet, 
nec absolvatur nisi serio promittat se quamprimum poterit 
restiturum et ad id conatum iri. Sola scii, difficultas gravis et 

ineluctabilis est causa sufficiens. Hinc debitor a) tenetur in- 
sumere in expensis superfluis. laborare quantum decentia 
status permittit, in victu, vestitu et expensis necessariis parsi- 
moniam adhibere; b) si opponat graviter se passurum in 
fama, suggeratur modus quo famae consulatur; c) si non 
adsit causa sufficiens temporaneae dilationis, haec concedi non 
potest; si vero adsit causa sufficiens, sed solius dilationis, non 
potest concedi definitiva remissio: d) si nequeat totum simul 
restitui, per partes reddatur quamprimum. 


7^ Caveat itaque confessarius. ne credulus sit quoad diffi- 
cultates quas eiusmodi poenitentes opponere solent : alii enim 
praetendunt impotentiam restituendi, sed saepe est infirmitas 
voluntatis potius quam incapacitas seu debilitas virium; alii 
omni contentione sollicitant dilationem; sed noverit confessa- 
rius non esse in sua potestate concedere moram, quia non 
solum illicitum est aliena surripere sed aeque illicitum est illa 
retinere. 


8? Absolutione nempe, ut docent moralistae, indigni sunt : 
a) nolentes restituere dum id facere possunt; b) restituere non 
valentes, sed restituendi facultatem sibi comparare négligen- 
tes; c) restituere multum differentes absque ratione excusante, 
aut committentes haeredi restitutionem quam ipsi per se facere 
possunt; d) ex integro restituere valentes et restituentes tan- 
tum partem. 


9° Quodsi poenitens certo sit in bona fide, vel quia credit 
se nihil debere, vel quia existimat se solum teneri ad partem, 
non ad totum sive in solidum, vel quia iudicat satis esse 
quod per plures solutiones restituat (quamvis per unam 
possit), si non adsit ulla probabilis spes fructus secuturi ex 
monitione, — quod tamen non est facile praesumendum, — 
confessarius relinquat ipsum in ignorantia: at si poenitens 
dubitat vel interrogat, confessarius tacere non potest. 


10° In certis quibusdam casibus, practice praesumere ratio- 
nabiliter poterit condonationem totalem et absolutam, scii, 
quoad filiosfamilias et coniuges qui res non ingentis valoris 
surripuerint et iam consumpserint; item pro furtis famulorum 
quoad esculenta et poculenta saltem ordinaria, non aliis ven- 
dita sed consumpta, imo quoad alia si dominus famulum de 
furto convictum increpaverit vel expulerit et de restitutione 
nihil dixerit; item de furtis minutis pauperum in diversos 
commissis, vel contra unum sed non tam frequenter. 

11° Ordinario ne absolvatur ille qui rem alienam apud se 
detinet, nisi prius restituerit : ob periculum nempe in quo 
secus versatur restitutionem differendi, vel rem consumendi et 
in proprium usum convertendi. Quodsi aliquis videatur iam 
sic constitutus et firmiter dispositus ut merito credatur mox 
satisfacturus, absolvi poterit, sed praefigendo ei temporis spa- 
tium inter quod restituat modumque quo id peragat : promis- 
siones enim indeterminatae facile intereunt. 

Ille autem qui, antehac admonitus, non restituit, regulariter 
omnino ad tempus est dimittendus, absolutione dilata donec 
restituerit, quia licet restitutionem proponere dicat, facile 
tamen dubium erit de hac dispositione, atque nimium pericu- 
lum relabendi, et propositum mutandi. 


III. Varii sunt modi practici seu media quibus restitutio 
opportunius fieri potest; scil. : 


|) Per cursum publicum seu postalem, ita ut sive ope 
epistolae inscriptae, sive ope schedulae (mandat, chèque), 
summam sub nomine ficto mittat. Si autem summa cuidam 
societati debeatur, praestat, ad sufficientem securitatem, si- 
mul scribere ad thesaurarium et ad praesidem vel syndicum. 


2) Per testamentum, si moribundus absque ulla infamia tali 
vel tali personae legatum relinquere potest. Et si absque 
infamia fieri nequeat, videndum an haeres vel legatarius 
fiducialis constitui possit. 


3) Per fictam donationem, dummodo munera muneribus 
non compensentur, et verum lucrum seu utilitatem afferant 
creditori, ita ut vere indemnis reddatur : non enim sufficeret 
v. g. quod ad superflue bibendum vel comedendum invitaretur 
vel dulciaria ei darentur. 


4) Per labores indebitos et creditori utiles, v. g. agricolae 
collocando vites, iter faciendo cum curru pro domino, ei deal- 
bando sive telas sive alia, laborando ultra debitum cum 
domini lucro absque mercede. Qui modus saepe est practicus 
pro famulis vel operariis. Ne tamen cum labore confundantur 
meri favores absque vera utilitate. 


5) Per eleemosynas, sive pauperibus sive sacerdotibus 
missas celebraturis datas : quod tamen valet solum pro casibus 
in quibus aut impossibile sit restituere in manibus creditoris, 
aut ipse praesumi debeat de hoc restituendi modo contentus. 
Caveat tamen confessarius ne huiusmodi eleemosynas pro se 

vel pro suo conventu petat. Quodsi summa permagna non 
sit et debitor sit fortunae tenuioris, pro restitutione poterit 
elargiri eleemosynas etiam alias dari solitas; ita pariter alicui 
inopi suo debitori condonare potest tantum quantum tenetur 
elargiri pauperibus : facilius scii, est cedere id quod quis 
nondum habet quam privare se illo quod iam detinet. 


6) Per fertiam personam fidam. Opportunum non est ut 
confessarius sponte se offerat ad hoc munus mediatoris exer- 
cendum; imo rogatus a poenitente. non facile onus suscipiat, 
atque attendat ne sigillum violetur. Ad quod vitandum, quan- 
doque mediante alio sacerdote poterit restitutionem facere, 
vel ex alio loco eam transmittere. Restitutiones indeterminatas, 
v. g. pauperibus praestandas, ordinario relinquat faciendas 
poenitenti; restitutiones determinatae personae faciendas 
facile suscipere poterit in casu necessitatis ne fama poenitentis 
laedatur, sed exigat testimonium creditoris de re vel summa 
restituta, quod poenitenti transmittat. 


Ita ne ipse confessarius suspicionem incurrat. 


Speciatim A. Si persona laesa certo nota non sit. de ea est diligenter 
inquirendum. Dubio autem post diligentem inquisitionem remanente: 


1° si dubium sit infer paucos, res vel eius pretium est inter illos divi- 
denda, nec dari potest pauperibus; ita v. g. pecunia ab una e tribus vel 
quatuor personis amissa vel ablata; 


2? si dubium sit inter plures eiusdem loci, istis, si moraliter fieri 
possit est restituendum: ita mercatores, fraudantes in pondere, mensura 
aut qualitate mercium, restituere debent augendo pondus et mensuram, si 
iidem emptores soleant redire; — secus si aliter fieri non possit, restitutio 
fiat pauperibus vel piis operibus eiusdem loci in quo iniustitia commissa 
est; ita in bello, si iniustae factae sunt praestationes et ignoretur quinam 
damnum subierint; 


3? si dubium sit inter multos dissitos vel inter omnino ignotos, ita ut 
nulla adsit probabilitas quod veris dominis possit restitui, restitutio fa- 
cienda est pauperibus vel piis causis quibuslibet. 


B. Si persona laesa defuncta fuerit, haeredibus vel curam habentibus 
est restituendum, nec possunt bona erogari pauperibus vel in missas pro 
defuncto' (qui ceteroquin non amplius est bonorum dominus), nisi hae- 
redes assentiant aut nulli omnino sint. 


C. Si communitas seu societas laesa fuerit, restituendum est ipsi huic 
Societati, nisi sit essentialiter mala et nonnisi finem omnino pravum 
prosequatur ita ut ius possidendi habere nequeat; hoc igitur casu excepto, 
restitutio fieri non potest singulis membris sed administratoribus societa- 
tis. Praestat tamen plures admonere ex administratoribus vel sociis, ne 
ab infideli administratore restitutio defraudetur. Quod etiam valet de so- 


1 Ita S. Poenitentiaria, 7 feb. 1899. 

cietate assccurationis, licet ob pactutn retroassecurationis inter plures 
societates initum, impossibile sit cognoscere quaenam societas de facto 
damnum passa fuerit In hoc ultimo casu, quidam theologi dixerunt 
restituendum pauperibus vel causis piis. Sed ut notat Vermeersch ‘, haec 
non est praxis S. Poenitentiariae; unde ait Genicot: « Practice videtur 
sufficere ut administratoribus restituatur cum melius detegi nequeat per- 
sona laesa, et si ita regulariter fiat, compensatio quaedam inter varias 
societates existit ». Igitur restitutio pauperibus nullatenus est facienda, 
nisi aliter fieri non possit; non tamen videretur inquietandus qui bona 
fide in hoc casu pauperibus iam restituit. 


D. Si restituendum sit Statui vel municipio, restitutio fieri potest 
per administratores officiales aut tributorum praepositos, dummodo ne 
ipsi sibi retineant, satis caveatur, v. g. monendo plures. Etiam fieri 
potest destruendo titulos debiti publici a Statu vel municipio emissos, 
aut fesseras postales, dummodo ad gubernium pertineant; non autem 
destruendo schedulas bancarias, quia tantum proteguntur a Statu. Nec 
fieri potest iis qui a potestate civili in bonis iniuste laesi sunt, uti nonnun- 
quam sunt religiosi vel scholae catholicae, nisi iniustitia, erga determina- 
tos commissa, sit omnino indubia nec fuerit reparata aut condonata; neque 
pauperibus restitutio fieri potest sub praetextu quod societas civilis ipsis 
subvenire debet, quia isti obligationi alio modo satisfacit, nec ad privatos 
pertinet de publicis bonis privata auctoritate disponere: nisi tamen nulla 
alia pateat via qua ad thesaurum publicum restitutio secure pervenire 
valeat. 


IV. Corollarium. — Errant proinde confessarii: 


1° Qui de iniustitiae peccato numquam aut fere nunquam 
interrogant. 


2? Qui generatim de restitutione nihil dicunt sed praeter- 
mittendo tacent. 


3° Qui ab impotentibus restituere non exigunt propositum 
restituendi firmum et efficax, nec iis imponunt obligationem 
serio conandi aptaque media adhibendi ut restituant quam- 
primum. 


4? Qui audita declaratione peccati vel adiunctorum quae 
obligationem restituendi inducere possint, ex negligentia non 
examinant num facienda sit. 


5° Qui de restitutione facienda non monent, etiam dum 
certa sit obligatio et nulla sit ratio seria dubitandi de poeni- 
tentis capacitate aut probitate. 


6? Qui nimis facile et sine gravi ratione, aut bonam fidem 
supponunt in poenitente, aut monitionem non esse profuturam 
formidant. 


| Th. M., I, n. 494. 
' Th. M.. 1, n. 658. VII. 

7° Qui nimis facile aut condonationem praesumunt, aut 
rationem excusantem admittunt dilationis vel impossibilitatis, 
aut etiam ab obligatione restitutionis eximunt. 


8? Qui existimant in materia levi nullam dari obligationem 
restitutionis, cum e contra debita sit sub veniali, et quadante- 
nus urgenda, si alias periculum esset ne poenitens in gravem 
iniustitiam incideret vel leves multum multiplicaret. 


9° Qui de materiis levibus ad invicem additis et in unam 
gravem coalescentibus non curant, cum tamen gravem cul- 
pam et gravem obligationem restituendi inducere possint non 
solum ratione intentionis, sed etiam ratione gravis damnifi- 
cationis uni illatae, et ratione notabilis detentionis seu accu- 
mulationis etiam e rebus ad plures pertinentibus. 


10° Qui dum persona laesa ignota sit, de ea inquirere aut 
inquisitionem instituere non curant, et statim restitutionem 
pauperibus faciendam pronuntiant. 


11? Qui, dum defuncto restituendum sit. vel societati, non 
haeredibus restitui curant vel administratoribus, sed restitu- 
tione pauperibus facta vel in eleemosynis missarum contenti 
sunt, licet alia via restituendi nullatenus sit impossibilis. 


Casu quo ex errore vincibili vel invincibili, confessarius vel negative 
non monuerit de obligatione restituendi, vel positive pronuntiaverit de 
obligatione debita non facienda aut de indebita facienda, errorem corri- 
gere tenetur eo gradu et modo quo diximus in opusculo De Poenitentiae 
Ministro. 


V. Casus de restitutione in articulo mortis facienda. — 
Cum moribundo caute agendum est: 


1° Si poenitens videatur in bona fide, nec supersit tempus eum de 
sua obligatione prudenter monendi, aut praevideatur non profutura mo- 
nitio, omittenda est. 


2? Si vero monitio profutura speretur, aut si poenitens versetur in 
mala fide seu in ignorantia vincibili, fortiter simul et suaviter est mo- 
nendus de sua obligatione et ad illam statim implendam adiuvandus. 


3? Si obligatio occulta sit nec statim impleri possit, inducendus est 
moribundus ad pecuniam ipsi confessario seu potius alii viro fideli com- 
mittendam, ut creditori in secreto tradatur; vel, si prudenter fieri possit, 
ad eam summam in testamento eidem creditori relinquendam, omissa 
restitutionis mentione. 


4? Si obligatio non sit occulta, nec statim impleri possit, efficiat con- 
fessarius ut certo adimpleatur sive per haeredes sive per schedulam cre- 
ditori tradendam. 

VI. Animadversiones. —  |« Poenitenti interroganti de materia 
gravi, ante factum illatae iniustitiae rigorosius est respondendum ut ab 
ea avertatur efficaciter, dicendo v. g. imprudens esse se exponere actibus 
qui forsan continent gravem iniustitiam; post factum vero iniustitiae 
commissae non est imponenda obligatio restituendi sub gravi nisi sit 
certa. 


2? Si vero poenitens hac in re non facile acquiescat sententiae con- 
fessarii, opportunum erit ipsum hoc modo alloqui: nonne tu tale dam- 
num haberes ut grave, an talem laesionem non iudicares multo nocivam, 
nonne et tu graviter esses invitus quod in te idem fieret? 


3? [n contractibus, in quibus multae sunt varietates et tamen innumerae 
fiunt fraudes, quandoque difficilius statuitur certa obligatio gravis resti- 
tuendi. Ad hoc diiudicandum multum inservit consuetudo vel intentio 
contrahentium; unde, nisi sit specialis et gravis ratio dubitandi, non 
multum a recto aberrabit confessarius, si id maxime attendat quod apud 
viros vere honestos fieri in tali casu consuevit. 


Ut vero discernat in praxi utrum oriatur gravis obligatio restitutionis 
attendat ad tria: 


a) utrum damnificatio sit vere, formaliter et efficaciter iniusta, idque 
in materia gravi; b) utrum res tradita vel actio praestita sit saltem 
moraliter eadem quam alter contrahens putavit; c) quaenam sit consue- 
tudo vigens in tali regione. Ne tamen consuetudo recepta dicatur modus 
agendi iniquus quorumdam mercatorum. 


QUAESTIO QUINTA 


De odio proximi 
quod est causa laedendi famam, 
honorem et amicitiam 


L Materia tractanda. — Plura sunt peccata quae laedunt 
famam, honorem, amicitiam, uti falsum testimonium contra 
proximum prolatum, detractio et calumnia, susurratio, contu- 
melia. irrisio et maledictio, scii, iniuriae verborum, quae ge- 
neratim octavo prohibentur praecepto. Plerumque oriuntur 
ex odio, de quo proinde ante omnia breviter erit dicendum '. 


| Conferri possunt; S. Alphonsus, Th. M.. l| II, n. 28-30; 1. III, 
n. 962 sq. ; Aertnijs, Th. M.. I. 1. II, n. 56 et 36 sq. ; |. III, n. 530 sq. ; 
Th. P., n. 88-90; Lehmkuhl, Th. M.. 1, n. 369-375; Genicot, Th. M., 
I, n. 229-230; Marc, Th. M.. I, n. 498-503; Noldin, Th. M., IL, n. 100 
et 81-85; Reuter, Neo-conf., n. 78-79 et 228-230; Berardi, Praxis- 
conf., n, 194-195; Theologia Mechliniensis, De Poenitentia, (4) n. 75. 

II. Notiones. — Odium est rnotus appetitus quo male affi- 
cimur erga aliquem. Qui distinguitur duplex : 


|) odium abominationis seu qualitatis, quo proximum aver- 
samur, non secundum se sed secundum aliquam sui qualitatem 
nobis disconvenientem, ut nobis (vel aliis) malum et noci- 
vum; 

2) odium malevolentiae et inimicitiae seu personae, quo 
aversamur aliquem secundum se, et ex ista displicentia ipsi 
malum volumus quatenus ipsi malum est, ut scii, ipsi male 
sit et sistendo in malo ipsius. 

Dicitur: quatenus malum est, tum quia odium non est, nec 
contra charitatem, malum velle in quantum est impeditivum 
maioris mali vel in quantum procurat maius bonum; tum quia 
odium per hoc differt ab invidia quia tendit in malum ut 
malum, dum invidia in bonum proximi ut imminuens nostram 
excellentiam propriam. Odium itaque est alicui velle malum 
ut malum, et de hoc malo gaudere, et similiter dolere de 
bono proximi prout est bonum. 


Odium oritur ordinario ex offensa, et manifestat se exter- 
ne per signorum dilectionis negationem. 


III. Principia. — I. Odium inimicitiae quo proximo malum 
volumus, vel inimicum diligere recusamus, est peccatum grave 
ex genere suo, quia directe opponitur charitati; est tamen leve 
si leve malum exoptetur vel solum levem offensam prodat. 
Odium abominationis autem de se est indifferens, de facto 
autem est bonum vel malum secundum obiectum et circum- 
stantias. 


Ideo erit malum si proximus odio habeatur secundum aliquid boni; e 
contra erit bonum si ipse odio habeatur secundum aliquid mali, nisi tamen 
odium excedat iustam proportionem istius mali, aut paulatim converta- 
tur in odium ipsius proximi. Hinc vulgare effatum: Odio habebis vitium 


et amabis personam. 

2. Praeceptum diligendi inimicos non imponit specialem 
obligationem diversam ab illa qua erga omnes homines tene- 
mur specialis enim dilectio non est de necessitate charitatis 
nisi secundum praeparationem animi, quatenus parati esse 
debemus ad illos specialiter diligendos si oporteat. Hinc 
peccant ex odio : 


a) qui proximo malum optant quatenus ipsi malum est, 


' Cfr. S. Thomas, 11-11, q. 25, a. 8. 

aut malum pro malo rependunt, aut vindictam sumunt aut 
animum vindictae fovent; 


b) qui veniam inimico recusant, vel satisfactionem conve- 
nientem non acceptant aut maiorem aequo exigunt, aut de 
inimici malo laetantur; 


c) privati qui, aversi ab alio, fugiunt illum, si faciunt ut 
colloquio et solatio privent ac ita contristent, ut male illi sit. 


E contra non peccant ex odio: 


a) qui mala temporalia optant proximo quatenus ei bonum est, aut 
quatenus communitati vel alteri innocenti bonum est, servato ordine 
charitatis; cavendum tamen est ne ista desideria ex odio oriantur: 


b) qui nolunt condonare reparationem quae ipsis debetur pro iniuria 
et damno; 

c) qui fugiunt proximum, nihil mali optando, sed quia est molestus, 
nec sine ratione; modo absit contemptus et scandalum 


3. Per se debentur inimicis signa dilectionis et beneficia 
communia, non autem specialia, nisi per accidejis. Hinc tene- 


mur per se inimico salutanti salutationem reddere, interroganti 
et scribenti respondere, emere volenti expositas merces ven- 
dere, a communibus orationibus et eleemosynis eum non 
excludere, communia obsequia ei praestare, damnum, si facile 
fieri possit, ab eo avertere; quia aliter facere per se et ordi- 
nario est signum odii. Per accidens ad tempus non tenemur, 


quando charitas vel iustitia aliud postulat et rationabilis causa 
excusat. 


| Conclusiones ponit Reuter, Neo-confessarius, n. 79: « Unde 1. illi- 
cite optas mortem proximo, ut evites damnum particulare temporale. 
2. Illicite optas tibi mortem, ut libereris tussi, modico dolore capitis. 
3. Illicite gaudet filius de morte patris aut eam optat ob pinguem 
haereditatem ipsi obventuram, quia bonum minus praefertur maiori. 
4. Licite pater optat filio mortem nunc in statu gratiae existent!, quem 
certo praevidet evasurum esse improbum. 5. Licite opto potius mortem 
persecutori Ecclesiae, quam ut vincat et praevaleat, quia bonum spiri- 
tuale temporali, publicum privato praevalet. 6. Licite alteri opto 
mortem, a quo certo praevideo aliter me iniustc occisum iri, (intellige: 
comparando mortem meam morti illius). 7. Licite opto mortem mihi, 
praevidens alias me grave malum animae esse passurum. 8. Licite po- 
test quis sibi optare mortem, ne nitra Deum offendat, ne tam diu 
retardetur a bcatitudine. ut evitet miseriam morte amariorem, v. g. 
perpetuum carcerem, spoliationem omnium bonorum. Licitum est 
videlicet haec optare, per se loquendo, quando malum vitandum est 
praeponderans, saltem si servetur ordo charitatis etiam inter personas, 
qui exigit ut diligam magis eos qui mihi magis coniuncti sunt. Ratio 
horum est, quia sic non optatur malum ut malum, sed quatenus impedit 
maius malum ». 

Ita a) charitas, si ex signis denegatis speretur inimicus emendandus, 
si credatur illa male interpretaturus, si ex alloquio timeatur ne iteren- 
tur iurgia. 


b) lustitia, si parentes aut superiores ad iustam punitionem et correc- 
tionem denegent filio (v. g. ob indignum matrimonium) aut subditis (ob 
delictum infamans), aspectum, alloquium. Ingressum domus, etiam post 
petitionem veniae, modo talis poena non excedat gravitatem delicti et 
solum ad tempus duret. 


c) Rationabilis causa, puta, si omittantur ad breve tempus, non ex 
odio sed ex magna tristitia. Hinc, ait Lehmkuhl, Th. M., I. n. 624: Posi- 
tivum signum rancoris exhibere, vel torvis oculis aspicere, cum despectu 
praeterire, numquam licet. Declinare diutius Inimicum ex Industria, saepe 
denotare potest animum odil et vindictae, si procedit ex voluntate vi- 
tandi occasiones in quibus communia signa benevolentiae exhibenda sunt. 
Sed si subest iusta causa ex parte inimici, v. g. hominis contentiosi, 
peccatum non est sed prudens cautio. 


IV. Regulae in reconciliatione servandae. — Sunt sequen- 
tes : 


1° Si ex una tantum parte interfuerunt iniuriae, offendens 
tenetur reconciliationem per se vel per alium petere, et damna 
si adsint resarcire; item si inter duos offensores alter altero 
gravius vel prius offendit. Excipe, si legitima ratio excuset, 
v. g. si offensa non fuerit gravis, vel offensus sit absens, aut 
veniae petitionem non curet, aut non accipiat, vel ob aliam 
rationem ipsi satisfactum esse censeatur. 


2? Si iniuriae ex utraque parte fuerint moraliter aequales 
et simultaneae, uterque tenetur, data occasione, reconciliatio- 
nem inchoare per salutationem, colloquium, beneficium, etc. 
pro casu, v. g. ille prius, qui transit ante alium vel supervenit. 


3° Tempus opportunum quaerendum est; nam etsi teneatur 
offensus ab initio condonare offensam, non tenetur tamen, sub 
gravi saltem, eam ita aequo animo pati ut statim paratus sit 
ad reconciliationem. Id videtur quasi violentum et supra fra- 
gilitatem humanam. 


V. Animadversiones practicae pro confessariis. — 1. Ab- 
solutione indignus est, qui odium deliberatum et graviter pec- 
caminosum positive non vult deponere, i. e. qui deliberate 
exoptat alteri grave malum sub ratione mali et sistendo in 
malo ipso; item qui negative non vult amare sicut praecipit 
lex Dei. v. g. optare bonum propriae beatitudinis, ignoscere 
iniuriam personalem, signa praebere dilectionis communia 
et necessaria, iis in circumstantiis in quibus denegatio ut 

signum gravis odii habeatur vel grave scandalum causet 
iste enim in re gravi charitatem laedit. 


At a) non statim arguendi sunt de peccato, praesertim gravi, poeni- 
tentes qui de odio se accusant: saepe enim confundunt odium proprie 
dictum malevolentiae, cum horrore et recordatione offensionis verae vel 
apparentis a proximo commissae, aut cum optatione mali ex honesto 
fine, aut etiam cum antipathia naturali et invincibili erga proximi per- 
sonam ita ut non possint eam videre sine vehementi commotione. Isti non 
peccant graviter, dummodo non desiderent malum notabile neque recu- 
sent signa ordinaria dilectionis; at periculum tunc est quod facile ad 
verum odium fiat transitus, de quo periculo eos moneat confessarius. 


b) Cum igitur aliquis de odio contra proximum se accuset, inquirat 
diligenter confessarius an de vero odio sermo sit. Sunt enim qui de odio 
se accusant, neque tamen odio laborant; sunt quoque qui odium fovent 
et tamen dicunt se iis quibus offensi sunt cupere omne bonum. Proinde 
de hoc se accusantes examinandi sunt. Si examinatus nihil eorum quibus 
odium exprimitur habeat, etsi queratur se aversionem experiri contra 
aliquem et moveri sibi sanguinem dum alteri obviat, aut se non posse 
oblivisci, aspicere aut alloqui, odio voluntario non deprenhenditur la- 
borare: potest enim adesse motus appetitus sensitivi qui rationem praeve- 
nit. licet libera voluntas non consentiat. Monendus tamen est poenitens 
ut pro altero oret, ilius alloquium quaerat, apud alios bene de ipso 
loquatur, illius defectus excuset, etc.: sic enim aversio vel displicentia, quae 
secreto servata fovetur et manet, mox dissipabitur. 


c) Qui e contra dicunt se condonare, sed recusant inimicum alloqui 
et alia communia et debita charitatis signa et officia, odii suspicionem 
iniiciunt: cum iis caute procedat confessarius ne indebite absolvat. Simi- 
liter, qui antea promiserunt reconciliationem quaerere et communia cha- 
ritatis signa adversario exhibere neque id fecerunt, ordinario absolvi non 
debent, sed iis generatim est absolutio differenda. 


2. Homines odio et inimicitia implicati solent duri esse 
animo. Tractando poenitentem huiusmodi, multa patientia et 
prudentia opus est. 

Idcirco imprimis caveat confessarius ab omni verborum austeritate, 
potius se ob acceptam iniuriam poenitenti compati benigne studeat, sinat 
illum conqueri, exaggerare, etc. ne poenitens exasperetur; caveat ne 


videatur agere advocatum adversarii, sed potius ostendat se quaerere 
bonum offensi. 


3. Reo odii obligationes eius declarandae sunt, causa bene 
nota ex responsionibus ad has vel similes interrogationes 
a quo tempore foverit odium. — an mala optaverit, — an 
voluerit inferre. — quae?, — an non gavisus sit de alterius 
malis, non de bonis doluerit, —— an signa communia charitatis 
negaverit : an adversarium sit allocutus, an salutanti respon- 
derit, etc. 


Poenitentem moneat confessarius satisfactionem posse exigi, proximo 
malum velle ut illi malum sit non licere, communia signa dilectionis ex- 
hibenda esse, et omne signum inimicitiae tollendum. 

4. Ad hoc praestandum inducatur poenitens variis ratio- 
nibus, quales sunt : necessitas ad salutem, — oratio dominica, 
— exemplum Dei dimittentis peccatum et praesertim Christi 
condonantis in cruce, — bonum quod ex condonatione sequi- 
tur, scii, pax conscientiae et sequens gaudium, — gloria 
coram Deo et hominibus in tali exercitio virtutis, utilitas, 
quia aperit ianuam divinae misericordiae. consideratio fra- 
gilitatis humanae et dispositionis divinae providentiae quae 
talia evenire permittit in bonum nostrum, - condonatio fa- 


cienda Christo id petenti qui omnia peccata in se suscepit et 
dixit : Quod fecistis uni, mihi fecistis (Mt. XXV, 40). 


Breviter: a) necessitas ignoscendi et charitati satisfaciendi, secundum 
quod petimus in oratione dominica: dimitte nobis debita nostra, sicut 
et nos dimittimus debitoribus nostris (Mt. XVIIL 35); — b) quam glo- 
riosum sit ignoscere: est enim victoria maxima et gratissimum Deo sa- 
crificium (Mc. XII, 33); — c) utilitas condonationis et consequens de- 
lectabilitas (Mt. V, 7; 44, 45); — d) exemplum Dei dimittentis peccata 
nostra et desiderantis ut remittamus inimicis nostris, item Christi pro 
suis adversariis orantis in cruce. 

Quodsi istis non cedat poenitens, dicatur absolvi non posse nec veniam 
a Deo sperare, nisi ignoscat. 


5. Media ad deponendum odium indicet confessarius. nem- 
pe orationem pro inimico et pro gratia sui; et obsequia chari- 
tatis. 


VI. De vindicta quaerit Berardi, Praxis confessariorum, 
n. 195 : « Quandonam sive in desiderio sive in gaudio de malo 
proximi, sive in vindicandis iniuriis acceptis peccatum aderit? 


Resp. In praxi casus communiores sunt sequentes. 


1) Si id fiat ex causa non honesta aut minime rationabili, v. g. ex 
invidia, prout faciebat Caïn contra Abel innocentem... aut ex impatien- 
tia, taedio et ira, prout faciunt illi qui propriis coniunctis querulis, 
fastidiosis, infirmis, etc. mortem exoptant. 


2) Si vindicta sit.. excessive: si nempe inter iniuriam acceptam et 
quantitatem punitionis illatae aut exoptatae proportio non adsit, v. g. 
signa indignationis nimis in longum producendo; in objurgationibus, in 
verberibus aliisve factis rationem vindictae habentibus nimis excedendo; 
ei qui damnum non adeo grave tibi intulit, gravissima mala, v. g. mor- 
tem, infernum etc. ex corde imprecando '. 


3) Si vindicta sit quidem iusta, sed scandalum pusillorum inducat: 
hoc enim in casu curandum erit ut, ad minus rem declarando, scandalum 
amoveatur. 


4) Si vindicta auctoritate privata fieri velit, etiam in his casibus in 
quibus id omnino non sit licitum, nempe a) si ope tribunalium obtineri 


1 S. Thomas, Il-11, q. 158, a. 2; q. 159, a. 1. 

possit; b) si nimis magna sit; c) si sit inutilis, si nempe non iam apta 
sit iura nostra tueri, sed potius novas iniurias provocare atque efficere 
ut discordiae et lites nunquam finem habeant, prout nimis frequenter in 
praxi contingit. 


5) Si vindicta fiat aut quaeratur vel ex profundo odio, vel ex fine 
non tam obtinendi iurium propriorum reparationem et tuitionem, quam 
se delectandi de poena proximi. Porro id nefas est. S. Thomas' dixit 
vindictam esse quidem licitam, sed non intentione nocendi, bene vero 
intentione removendi nocumenta. Notandum est etiam quod delectatio 
de poena proximi in saevitiam et feritatem degenerare potest' ». 


VII. Practica notanda de peccatis in honorem et famam. — 
De peccatis linguae seu iniuriis verborum aliisque quae ho- 
norem et famam laedere, sicut amicitiam et pacem solvere 
possunt, atque ex odio frequenter oriuntur, pauca animad- 
vertere iuvat. 


A. Imprecationes contra proprios offensores : 


1° graves non sunt, si ore solum sine plena advertentia 
proferuntur, vel, ut apud rudes, intelliguntur prolatae sine 
animo; — nisi tamen grave scandalum causent, ut fieri posset 
in parentibus imprecantibus coram filiis, qui exinde moveren- 
tur ad graviter peccandum; 


2° e contra sunt peccatum mortale, si ex corde pronuntian- 
tur. ex odio vel vindicta excessiva. 


B. Contumeliae, quae scii, iniuste laedunt honorem : 

1° inter rudes non semper graves habentur; 

2? si vere graves sint, praesertim si de secretis, constituunt 
mortale peccatum. Ita si sunt falsae: — si contra illum fiunt 
qui nullam iniuriam protulit; — si ab offenso, sed ita ut limites 
indignationis praetergrediantur. 

C. Judicium temerarium etiam est peccatum mortale ; 

1° si personae valde interest illud non efformari: 

2° si ex odio procedit: 

3? si cum magna fit malevolentia: 


4? si sit in magnum superioris contemptum vel alias habeat 
graves consequentias. 


Requiritur autem ut cum magna temeritate efformetur et perfecte te- 
merarium sit, i. e. ut magna disproportio sit inter rationes et assensum, 
ita quod levibus motivis firmus praebeatur assensus. 


| I-II, q. i108, a. 3. 
' Ib., q. 159, a. 2. 

D. Detractio, seu iniusta denigratio famae alienae per verba 
occulta, multis modis fieri potest, sive directe : malum falso 
imputando, vel exaggerando, vel occultum revelando, vel bo- 
num tribuendo pravae intentioni; sive etiam indirecte : bonum 
negando, vel malitiose reticendo, vel minuendo, vel laudando 
remisse. Nec modi directi semper efficaciores sunt, sed modi 
indirecti loquendi vel reticendi quandoque sunt malitiosiores. 


Est autem detractio peccatum mortale ex genere suo, nec 
solum contra charitatem sed etiam contra iustitiam; cuius gra- 
vitas pensanda est ex gravitate nocumenti infamiae, seu 
damni quod laesus patitur in fama. 


Crimen autem publicum alteri manifestare id ignoranti, non est contra 
iustitiam: 

a) in loco ubi notorium est notorietate iuris seu vi sententiae iudicialis 
pro hac regione promulgatae; 


b) etiam in loco ubi notorium est sola notorietate facti, nisi delinquens 
famam recuperavit; 


c) etiam in alio loco in quo praevideatur brevi esse legitime manifes- 
tandum. 

Secus crimen publicum, sicut et occultum, manifestari non potest nisi 
ob gravem rationem et quidem proportionatam. 


E. Per se adest obligatio restituendi famam iniuste ablatam, 
maxime si iniuria in aliqs redundet, sicut et reparandi alia 
damna quae stricte et per se sunt diffamationi connexa. 


Per accidens tamen non est obligatio restituendi famam 


1° si fama non laesa remansit, ut si detrahenti fides data 
non fuerit, aut eius detractio non intellecta vel non sparsa; 

2? si alter famam recuperaverit, vel infamia oblivione iam 
fuit deleta: 

3^ si alter maiorem iniuriam intulit quam reparare non 
curat; 

4? si prudenti existimatione alter existimatur condonasse; 

5? si fama recompensari vel omnino non potest, vel nonnisi 
cum incommodo multo maiore; quo casu tamen quodam me- 
liore modo quaedam compensatio fiat, sive alterum honoran- 
do, sive bonum de eo dicendo. 


Restitutio famae quandoque opportunius fit per tertiam 
personam magnae auctoritatis. 


Coopérantes detractioni, qui detractorem aliquo modo ad diffaman- 
dum inducunt, subsidiarie tenentur, sicut ipse, ad restitutionem; — non 
autem ili qui solum interne diffamationem approbant, vel de ea mere 
delectantur, aut solum non impediunt. 

F. Obligatio tamen est charitatis detractionem pro posse im- 
pediendi; quae tamen in praxi raro erit gravis. Gravis erit si 
tres verificentur conditiones : a) alter certo iniuste detra- 
hens; b) fundata spes detractionem impediendi; c) absque 
incommodo relative gravi; quae conditiones raro adsunt. 


Opportunius saepe erit media impediendi indirecta adhibere potius 
quam directa, nisi agatur de superioribus qui possunt intervenire aucto- 
ritative. 


G. Peccatum maxime damnosum proximo est [alsum testi- 
monium in iudicio prolatum, quod triplicem continere solet 
deformitatem : contra iustitiam legalem scii, utpote iustitiae 
publicae et bono communitatis nocivum; contra iustitiam 
commutativam, quia proximo natum est causare iniustum 
damnum; et contra religionem, si fiat sub iuramento, quia 
tunc est periurium stricte dictum. 


Tenetur falsus testis ad testimonium revocandum et ad reparationem 
damni exinde secuti. 


VIII. Animadversio: de mulierculis quae in familiis mutuo 
se offendunt et sic in continua discordia vivunt. De his notat 
iterum Berardi, 1. c., n. 196, III : 


« Istae mutuae offensae, quamvis in se essent leves, magnum pondus 
habere possunt propter consequentias; possunt enim 1) gignere et 
fovere graves malevolentias internas, et forte etiam odium  habituale 
producere et sic vinculum charitatis omnino abrumpere; 2) pacem fami- 
liae graviter turbare, occasionem blasphemiarum maritis praebere, et 
forte etiam scandalum grave filiis dare; 3) illa speciatim, quae discor- 
diae potior causa est, gravem reatum contrahere potest propter ipsam 
turbationem quam alteri mulieri praebet: turbatio enim continua quid 
valde molestum esse solet. In praxi tamen ut plurimum gravem reatum 
ex hoc ultimo capite feminae non contrahunt, quia illum non advertunt. 
— Si autem ex una parte odium grave non adsit aut omnino deponatur, 
et ex alia parte pax aliorum graviter non turbetur, tunc peccatum mor- 
tale minime aderit ». 

CAPUT III 


DE PECCATIS CAPITALIBUS 
QUAE SUNT 
ALIORUM PECCATORUM CAUSA 


I. Quomodo peccatum causam habet. — Peccatum, cum 
sit actus humanus inordinatus, duplici constat elemento 
elemento positivo, quod est materiale peccati: est ipse actus 
tendens ad quoddam bonum creatum; et elemento privativo, 
quod in peccato est formale, propter quod scii, peccatum est 
peccatum : est inordinatio seu difformitas actus cum sua 
regula i. e. cum recta ratione et lege aeterna, atque aversio a 
Deo ultimo fine. 

lamvero ex parte actus peccatum habet, sicut quilibet actus 
et quodlibet ens, causam agentem per se, scii potentiam 
hominis, maxime voluntatem quatenus intendit aliquod bonum 
creatum; ex parte inordinationis habet causam eo modo quo 
privatio habere causam potest, scii, causam deficientem et per 
accidens. 

Etenim ad positionem unius effectus sequitur absentia vel 
privatio alterius, et sic causa intendens positionem, per 
accidens est causa privationis consequentis, quam non inten- 
dit: « sicut ignis causando calorem, ex principali intentione, 
consequenter causát privationem frigiditatis ». Sic ergo vo- 
luntas intendens aliquod bonum creatum, quod non conforma- 
tur rationi sed aeternae legi opponitur, et deficiens a direc- 
tione regulae rationis et legis Dei, causát actum peccati per se; 
huic autem actui adiungitur privatio conformitatis cum ratione 
et lege, quam tamen privationem voluntas non intendit; et ideo 
simul cum actu causát privationem, ipsi adnexam, sed solum 
consequenter, per accidens et praeter intentionem. 

Ut ex praemissa declaratione patet. « omnis autem causa 

per accidens reducitur ad causam per se, igitur... sequitur 
quod inordinatio peccati consequatur ex ipsa causa actus ». 
Sufficit ergo consideremus quomodo unum peccatum potest 
esse causa alterius ex parte actus : hoc enim modo etiam 
consequenter erit causa alterius ex parte inordinationis'. 


II. Unum peccatum potest esse causa alterius peccati, sicut 


unus actus humanus potest esse causa alterius. Hoc autem 
contingit tripliciter : 


1° unum peccatum potest esse causa materialis alterius, in 
quantum subministrat et praeparat materiam alteri, sicut gula 
praeparat materiam luxuriae, et avaritia litigio quia multipli- 
cat temporalia bona quae litis materia sunt; 


2° potest esse causa efficiens alterius, et quidem duplici 
modo, per se scii, et per accidens : 


a) per accidens i. e. per remotionem prohibentis : « cum 
enim per unum actum peccati homo amittit gratiam, vel chari- 
tatem, vel verecundiam, vel quodcumque aliud retrahens a 
peccato, incidit ex hoc (quia scii, non amplius habet quod 
ipsum a peccato retrahebat) in aliud peccatum, et sic primum 
peccatum est causa secundi per accidens; 

b) per se, in quantum ex aliquo peccato v. g. luxuriae, homo 
per modum inclinationis disponitur ad alia eiusdem speciei 
« ex actibus enim causantur dispositiones et habitus inclinantes 
ad similes actus »; 


3° et praecipue potest esse causa finalis alterius, in quantum 
propter finem unius peccati aliquis committit aliud peccatum, 
ut si mulier fornicationem committit propter furtum, aute 
contra quis committit furtum ad fornicationem sibi procu- 
randam. Et quia finis in rebus moralibus dat formam quia dat 
speciem sic unum peccatum, quod est causa finalis, etiam 


' S. Thomas, 1-11, q. 75, a. 1. 

' Finis actibus humanis dat speciem, quia est obiectum actus volun- 
tatis et terminus ad quem inotus voluntatis tendit : actus autem habet 
speciem ex obiecto et motus ex termino. Finis dat speciem et conse- 
quenter formam, non tantum actui interiori voluntatis, sed etiam acti- 
bus exterioribus a voluntate imperatis : actus enim voluntatis et actus 
exterior sunt unus actus moralis, in quo actus interior est elementum 
formale, et actus exterior est elementum materiale quod ab altero 
determinatur et veluti informatur. Actus interior voluntatis est elemen- 
tum formale, tum quia movet et determinat membra exteriora ad 
agendum : finis enim intentus est ratio agendi ea quae sunt ad finem ; 
tum quia actus exterior non est voluntarius nisi dependentor ab 

est causa formalis alterius, quia alteri dat formam : « quia 
finis dat formam in moralibus... ex hoc etiam sequitur quod 
unum peccatum, quod est alterius finis, sit formalis causa alte- 
rius; in actu enim fornicationis quae propter furtum commit- 
titur, est quidem fornicatio sicut materiale, furtum vero sicut 
formale' ». 


III. Peccata capitalia nata sunt plerumque esse plurium 
aliorum causa, praesertim finalis. — Peccatum capitale ita 
vocatur a capite, quod est principium et directivum totius 
animalis: « unde metaphorice omne principium et directivum 
caput vocatur; et etiam homines qui alios dirigunt et guber- 
nant, capita aliorum esse dicuntur ». Ergo peccatum capitale 
est illud quod est causa seu principium et simul directivum 
aliorum 


Id autem competit illis peccatis quae plerumque et frequen- 
ter sunt plurium aliorum causa praesertim finalis, quia habent 
obiectum valde amabile seu finem maxime appetibilem, unde 
propter illum facile alia committuntur peccata. Huiusmodi 
enim peccata maxime sunt principium aliorum et causa, nam 
finis est principium et forma in moralibus, unde hoc modo 
« peccatum causatur a peccato in actu et formaliter » et per- 
fecte; sunt etiam directiva aliorum : fine diriguntur actus 
humani quia finis imperat ea quae sunt ad finem. 

« Manifestum est enim, ait S. Thomas, quod princeps or- 
dinat sibi subiectos ad finem suum, sicut exercitus ordinatur 
ad finem ducis... Unde secundum Gregorium, Mor. I. 31. 
c. 45 (al. 17), vitia capitalia sunt quasi duces, et vitia quae 
ex eis oriuntur sunt quasi exercitus ». 


Ex quibus concluditur : 


A. Non omne peccatum quod est causa alterius, vocari posse capitale, 
et quidem 


1° non illud quod est aliorum causa materialis, quia quod ministrat 
materiam, non est causa peccati in actu, sed occasionaliter et in po- 
tentia; 


interiori voluntate. Unde universaliter verum est quod actuum huma- 
norum species formaliter considerantur secundum finem. Cfr. S. Tho- 
mas. I-II, q. i, a. 3, et q. 18, a. 6. 

| S. Thomas, I-II, q. 75, a. 4. 

2 S. Thomas, I-II. q. 84, a. 3. 

* S. Thomas. Q. D. de Malo, 8. a, 1; cfr. I-II, q. 84. a. 3. 

2° neque illud quod est causa efficiens aliorum per accidens, tum quia 
nulla scientia considerat causas per accidens, tum quia caput designat 
causam per se, quae scii, nata est alia causare et regere, tum quia hoc 
modo quodlibet peccatum mortale causa cuiuslibet esse potest; 


3? neque etiam illud quod est causa efficiens aliorum per se: omne 


enim peccatum inclinat ad sui simile, et sic rursus omne peccatum esset 
capitale; 


4? imo neque illud quod aliorum causa finalis est sed tantum ex con- 
ditione peccantis, quia id per accidens contingit ipsi peccato. Nam « huius- 
modi origo potest attendi dupliciter: uno quidem modo secundum condi- 
fionem peccantis, qui sic dispositus est ut maxime afficiatur ad unum 
finem ex quo ut plurimum in alia peccata procedat. Sed iste modus 
originis sub arte cadere non potest, eo quod infinitae sunt particulares 
hominum dispositiones. Alio modo secundum naturalem habitudinem 
ipsorum finium ad invicem; et secundum hoc, ut in pluribus unum vitium 
ex alio oritur. Unde iste modus originis sub arte cadere potest. Secun- 
dum hoc igitur illa vitia capitalia dicuntur quorum fines habent quas- 
dam primarias rationes movendi appetitum | ». 


B. Peccatum capitale proinde non esse confundendum cum illo quod 
vocare solent vitium dominans, seu peccatum quod a determinato indi- 
viduo frequentius solet committi et ad cuius finem alia peccata ordinat 
ipse et committit: id enim per accidens contingit ex parte ipsius pec- 
cantis, non per se et ex parte naturae peccati. « Unum peccatum 
ordinatur ad finem alterius dupliciter: uno modo ex parte ipsius peccantis 
cuius voluntas est pronior ad finem unius peccati quam alterius, sed hoc 
accidit peccatis. Unde secundum hoc non dicuntur peccata capitalia. 
Alio modo ex ipsa habitudine finium quorum unus habet quamdam con- 
venientiam cum alio, ita quod in pluribus ad ipsum ordinetur... et 
secundum hoc oportet capitalia vitia assumere] ». Ex natura sua igitur 
habent finem valde appetibilem et quidem omnibus, et hac ratione ad 
alia peccata omnes et frequenter movent. 


C. Peccata capitalia tamen, non esse omnium maxima, cum plura alia 
sint ipsis graviora, v. g. illa quae directe sunt contra Deum aut directe 
opponuntur virtutibus theologicis; nec esse necessario gravia, etiam si 
deliberate fiant, uti patet de ira et gula quae saepe sunt venialia. 


D. Capitalia nec esse illa peccata quae opponuntur fundamentalibus 
seu cardinalibus virtutibus, quia « non est eadem ratio originis in virtu- 
tibus et in vitiis. Nam virtutes causantur per ordinem appetitus ad 
rationem, vel etiam ad bonum incommutabile, quod est Deus; vitia autem 
oriuntur ex appetitu boni commutabilis. Unde non oportet quod princi- 
palia vitia opponantur principalibus virtutibus’ ». 


IV. Septem solent numerari capitalia peccata. — Usus 
iam a tempore S. Gregorii invaluit, a quo 1. c. enumerantur 
« principalia vitia, scii, inanis gloria, invidia, ira, tristitia (seu 


S. Thomas, I-IL, q. 84, a. 4. 
S. Thomas, Q. D. de Malo, 8. a. 1. 
S. Thomas, I-II, q. 84, a. 4 ad 1. 

acedia), avaritia, ventris ingluvies (seu gula), luxuria ». 
Plures tamen primo ponunt superbiam loco inanis gloriae; 
alii utramque sub uno vocabulo comprehendunt. At S. Tho- 
mas, sequens S. Gregorium, superbiam habet tanquam causam 
finalem, reginam et matrem omnium peccatorum etiam capi- 
talium, quatenus omnia nata sunt fieri et ordinari ad finem 
superbiae et sic ex superbia oriri; inanem vero gloriam ponit 
capitale peccatum quod plurium vitiorum est causa finalis 


« Quidam considerantes superbiam secundum quod est quoddam 
speciale peccatum, connumeraverunt eam aliis vitiis capitalibus. Grego- 
rius vero, considerans universalem cius influentiam, quam habet in omnia 
vitia,.... non connumeravit eam aliis capitalibus vitiis, sed ponit eam 
reginam omnium vitiorum et matrem; unde dicit..: ipsa vitiorum regina 
superbia, cum devictum plene cor ceperat, mox illud septem principalibus 
vitiis, quasi quibusdam suis ducibus, devastandum tradit, ex quibus 
vitiorum multitudines oriuntur! ». 

Recte quidem: praeter superbiam enim adhuc septem sunt peccata, 
de quibus verificatur definitio capitalium quod sunt plurium aliorum 
causa praesertim finalis, cum id de inani gloria verum sit; — deinde 
prima sententia provenit ex eo quod aliqui auctores non satis consi- 
deraverunt universalem  causalitatem superbiae in omnia vitia: — 
denique superbiam cum inani gloria sub uno vocabulo recensendo, nec 
ilius universalis influentia satis perspicitur, nec huius specialis causa- 
litas respectu ad quaedam particularia peccata. « Et ideo superbia 
quasi universale vitium, non connumeratur aliis, sed magis ponitur velut 
regina quaedam omnium vitiorum». Est quidem mater ex parte finis, 
quia est omnium principium in ordine intentionis regina ex parte 
imperii, quia omnia dirigit ad finem suum. 

In praxi tamen, quantum ad directionem animarum in vitandis peccatis 
vel eradicandis vitiis, non tam multum refert utrum superbia distin- 
guatur a vana gloria tamquam omnium vitiorum causa, vel e contra 
una cum ea consideretur ut primum capitale peccatum *. 


| S. Thomas, 11-11, q. 162, a. 8. Cfr. a. 2. 

1 S. Thomas, I-II, q. 84i a. 4 ad 4. 

? S. Thomas. I-II, q. 84, a. 2. 

4 A quibusdam dubitatum fuit de sententia S. Thomae, 1? quia post- 
quam in I-II, q. 84. a. 2, docuerit superbiam ut speciale peccatum esse 
initium omnis peccati, cum nata sit esse omnium peccatorum finis, in 
II-IL, q. 162, a. 8. videtur innuere contrarium, dicens superbiam ut 
peccatum speciale esse capitale, uf peccatum generale esse matrem 
omnium vitiorum; 2? quia pluribus in locis ut unum vitium capitale, 
superbiam una cum inani gloria recenset. 

Resp. ad Im: postquam refuteraverit in I-II sententiam illorum qui 
asserebant superbiam dici, tum generale peccatum seu conditionem 
omnis peccati, tum inclinationem ad quodeumque peccatum ex natura 
corrupta, et sic esse initium omnis peccati, et contra illos docuerit 
etiam ut speciale peccatum esse omnium aliorum causam, hoc iam 
supposito, in II-II docet illud speciale peccatum posse spectari dupli- 
citer : a) incomplete, i. e. unice ut speciale peccatum secundum pro- 
priam speciem, abstrahendo a sua generali influentia in omnia vitia, 

Septem esse vitia capitalia ita fere ostendit S. Thomas I-II, 
q. 84, a. 4 : Peccata capitalia sunt illa ex quibus alia oriuntur 
praecipue secundum rationem causae finalis, quorum fines 


et sic habet adhuc causalitatem specialem in quaedam peccata quae pro- 
xime et frequenter ex ipsa oriuntur et haberi potest ut peccatum capi- 
tale; b) complete, i. e. etiam quodammodo ut generale peccatum : pecca- 
tum enim speciale superbiae habet influentiam generalem, qua influentia 
spectata, non est capitale peccatum i. e. causa plurium aliorum, sed 
initum omnis peccati. Ex quibus constat vocabulum : peccatum ge- 
nerale a S. Thoma non in eodem sensu sumi in utroque loco; in primo 
loco significat quodcumque peccatum seu conditionem omnis peccati, 
in secundo loco significat speciale peccatum quatenus propter diffu- 
sionem sui imperii causalitatem extendit ad omnia. Constat ex ipsis 
verbis S. Thomae, nam in secundo loco iisdem verbis utitur ad des- 
cribendum generale peccatum superbiae, quibus in primo loco usus 
est ad describendum peccatum speciale superbiae. Ergo falsum est quod 
S. Thomas unquam negaverit superbiam, ut speciale peccatum, esse 
matrem omnium aliorum, quin imo quod id constanter docuerit est 
manifestum. 

Resp. ad 2m: Quando s. Doctor superbiam una cum inani gloria ut 
capitale vitium recenset, loquitur non ex sententia quam elegit pro- 
priam, sed tamquam aliorum sententiam recitans. Sic in Q. D. de 
Malo, 8, a. I: « Ad bonum ergo animae, scii, excellentiam honoris et 
gloriae, ordinatur superbia, vel inanis gloria » i. e. secundum alios 
superbia, secundum alios inanis gloria. Eodem modo loquitur in II 
Sent., d. 42, q. 2, a. 3; et in I-II, q. 84, a. 4, in altero modo consideran- 
di bona quae capitalia peccata prosequuntur (vide p. 117, in nota). — 
Quodsi semel scripserit (II Sent, d. 5, q. 1, a. 3) superbiam esse 
vitium capitale, id fecit transeunter, nec simpliciter id asseruit, sed cum 
quodam addito, et quasi restrictione: « ut speciale peccatum, appetens 
propriam excellentiam praecipue in dignitate et honore ». significans se 
illud considerare abstrahendo ab eius influentia generali, quatenus 
tamen specialiori sensu est causa quorumdam peccatorum, nempe prae- 
sumptionis, ambitionis et vanae gloriae, quae hac ratione specialiter 
filiae vocantur superbiae. 

Ceterum non est S. Thomas S. Thomae opponendus, sed cum seipso 
conciliandus. Quoties autem ex professo quaestionem tractat, manifeste 
inclinat in sententiam Gregorii et illam simpliciter praefert. Ita fecit in 
I-II, q. 84, a. 2 docens superbiam ut est speciale peccatum esse omnium 
aliorum initium; item in Q. D. de Malo, 8, a. 1. « Charitas quae est 
amor Dei imperat omnibus aliis virtutibus. Et sic quamvis sit specialis 
virtus si consideretur proprium obiectum. tamen secundum quamdam 
diffusionem sui imperii est communis omnibus virtutibus, unde dicitur 
forma et mater omnium virtutum. Et similiter superbia, quamvis sit 
speciale peccatum secundum rationem proprii obiccti, tamen secundum 
quamdam diffusionem proprii imperii est commune peccatum ad omnia. 
Unde et dicitur radix et regina omnium peccatorum »; item in resp. 
ad 14". — Deinde in I-II, q. 84, a. 4. probat dictum Gregorii ponentis 
inanem gloriam inter septem capitalia; et ad obiectionem 47M; « Sicut 
avaritia est radix peccati, ita superbia est peccati initium... Sed avari- 
tia ponitur unum de septem vitiis capitalibus. Ergo superbia inter vitia 
capitalia enumeranda esset », respondet negando consequentiam quia 


116 


scii, sunt maxime appetibiles et habent quasi principales 
rationes movendi appetitum. Sed aliquid movet appetitum vel 
directe et per se. scii, bonum ad prosequendum et malum ad 
fugiendum: vel indirecte et quasi per aliud, quando aliquis 
malum prosequitur propter bonum adiunctum, vel bonum fugit 
propter malum adiunctum. 


lamvero : a) Bonum quod homo maxime appetit est : 

1" bonum animae, scii, excellentia laudis et honoris, quod 
inordinate appetit inanis gloria (1 ): 

2? bonum corporis quo individuum conservatur, scii, cibus 
et potus, quod inordinate appetit gula (2): 


3° bonum corporis quo conservatur species humana, scii, 
usus venereorum, quod inordinate appetit /uxuria (3); 


4° bonum externum, scii, divitiae et circa hoc versatur 
avaritia (4). 


superbia potitis est initium omnium vitiorum quam vitium capitale: 
« superbia, quasi universale vitium, non connumeratur aliis, sed magis 
ponitur regina quaedam omnium vitiorum ». — Eodem modo in Q. D. 
de Malo, 9, a. 3, ad |: « Dicendum quod superbia ... ponitur genera- 
liter mater omnium vitiorum, et sub ipsa ponuntur septem vitia capita- 
lia inter quae inanis gloria est maxime ei affinis ». — Similiter in 
II-II, q. 162, a. 8, quamvis utramque sententiam referat, manifeste 
praefert sententiam Gregorii, uti legenti patet, et ceteroquin clarum 
est tum ex eo quod obiectiones articuli intendant probare superbiam 
esse vitum capitale, quas obiectiones tamen iudicavit solvendas, tum 
ex eo quod dicat: « sed contra est quod Gregorius non enumerat 
superbiam inter alia vitia capitalia », quod assertum, cum transmittat 
sine responsione, approbat. — Clarius adhuc in H-H, q. 132, a. 4; 
« Respondeo dicendum quod de vitiis capitalibus dupliciter aliqui lo- 
quuntur. Quidam enim ponunt superbiam unum de vitiis capitalibus; 
et hi non ponunt inanem gloriam inter vitia capitalia. Gregorius autem 
superbiam ponit reginam omnium vitiorum ; et inanem gloriam, quae 
immediate ab ipsa oritur, ponit vitium capitale. Et hoc rationabiliter: 
superbia enim ... importat inordinatum appetitum excellentiae. Ex 
omni autem bono quod quis appetit, quamdam perfectionem et excel- 
lentiam consequitur; et ideo fines omnium vitiorum ordinantur in 
finem superbiae; et propter hoc videtur quod habeat quamdam gene- 
ralem causalitatem super alia vitia, et non debeat computari inter 
specialia vitiorum principia quae sunt vitia capitalia ». De mente igitur 
. Thomae dubium esse nequit. 

| Addit S. Thomas : « Vel aliter. Bonum praecipue movet appetitum 
ex hoc quod participat aliquid de proprietate felicitatis, quam natura- 
liter omnes appetunt. De cuius ratione est primo quaedam perfectio; 
nam felicitas est perfectum bonum, ad quod pertinet excellentia vel 
claritas, quam appetit superbia vel inanis gloria. Secundo de ratione 
eius est sufficientia, quam appetit avaritia... Tertio est de conditione 
eius delectatio... et hanc appetunt gula et luxuria. » 

b) Bonum autem quod homo fugit propter aliquod malum 
quod maxime timet, est : 


1° aut bonum spirituale proprium, quod propter laborem 
corporalem adiunctum fugit acedia (5); 


2? aut bonum alienum quod impedit excellentiam propriam, 
a quo fugit homo invidia (6); 


3° vel contra quod insurgit ira (7). 


Etiam alio modo id ostendi potest. Principium omnis peccati ex parte 
hominis est amor inordinatus sui, qui inordinate appetit temporalia bona 
et est radix triplicis concupiscentiae pravae: concupiscentiae carnis 
inordinate tendentis in bonum corporis, concupiscentiae oculorum seu 
cupiditatis inordinate appetentis bona externa, et superbiae vitae inor- 
dinate tendentis ad bonum animae 

lamvero amor inordinatus sui est causa peccati, in quantum homo 
indebite se convertit ad bonum creatum: 


A. Vel ad bonum animae: 

a) sive consideratum in seipso: 

1° ut excellens, per superbiam et inanem gloriam (1); 

2? ut contemnens bonum divinum participatum, per acediam (2); 
b) sive consideratum in alio: 

1° ut ab eo possessum, per invidiam (3); 

2? ut ab eo laesum et inordinate vindicatum, per iram (4). 


B. Vel ad bonum corporis: 
1° in delectatione cibi vel potus, per gulam (5); 
2? in delectatione venerea, per luxuriam (6): 


C. Vel ad bonum externum, per avaritiam (7). 


Ultimum peccatum pertinet ad concupiscentiam oculorum, duo prae- 
cedentia ad concupiscentiam carnis, quatuor priora ad superbiam vitae. 


V. Momentum practicum doctrinae. — Ad medendum peccatis 
multum refert cognoscere peccatorum originem et genealogiam; qua- 
propter directori animarum multi interest scire quaenam peccata soleant 
esse aliorum causa, et quaenam ex iis oriuntur. Sublata enim causa, 
etiam tollitur effectus; at qui totus tendit in medendum effectibus, cau- 
sam vero eradicare non curat, nec causae nec effectibus remedium 
praebebit. 


1 S. Thomas, 1-11, q. 77. a. < et 5. 

QUAESTIO PRIMA 


De Superbia et Inani Gloria 


I. Superbia est appetitus inordinatus excellentiae propriae. 
Dicitur : 


1° appetitus, quia superbia residet in appetitu, neinpe prin- 
cipaliter in voluntate si excellentiam quaerit in spiritualibus 
rebus, secundario in irascibili qui tendit ad bonum sensibile 
arduum et excellens: 


2? inordinatus : appetere excellentiam secundum se non est 
malum, at contra ordinem rationis est quod quis maiorem 
appetat excellentiam quam habet et tendat supra id quod est, 
uti facit superbus : « habet enim hoc ratio recta ut voluntas 
uniuscuiusque feratur in id quod est proportionatum sibi' »; 

3° excellentiae, tum relativae, qua quis vult aliis praecellere, 
implicite saltem eos contemnendo; tum absolutae, qua quis 
simpliciter vult excellere supra id quod est, etiam de aliis non 
cogitando; 

4° propriae : speciale obiectum seu proprium appetibile a 
quo speciem accipit superbia est celsitudo propriae personae : 
non enim in tali vel tali materia sed communiter et in omnibus 
superbus se habet ut celsum. Superbia ergo appetit excellen- 
tiam quamdam universalem, et per hoc distinguitur a prae- 
sumptione, ambitione et inani gloria, quae inordinate appe- 
tunt aliquam particularem excellentiam, sive in operibus, sive 
in honoribus et dignitatibus, sive in fama et gloria. 


II. Gravitas et species superbiae. — Superbia de se con- 
trariatur legi subiectionis erga Deum et charitati, et ideo est 
peccatum mortale : superbus enim se extollit supra id quod 
est, i. e. supra id quod sibi est a Deo praefixum, unde implicite 
saltem in superbia includitur contemptus Dei, quatenus Deo 
et regulae ipsius homo subiici nolit. Sed « hoc ipsum quod 
est non subiici Deo, habet rationem peccati mortalis : hoc 
enim est averti a Deo ». quod proprium est peccato mortali et 
contrariatur charitati qua ad Deum convertimur. Unde con- 
sequens est quod superbia secundum genus suum sit peccatum 


| S. Thomas, H-I, q. 162, a. 1. 

mortale' ». — Contemptus ille si sit explicitus. formalis et 
perfectus, ex intentione Deum contemnendi quia Deo et eius 
legi subiici fastidit et excellentiae propriae videtur laesivum, 
semper est mortalis. Si vero sit implicitus tantum, sine inten- 
tione Deum contemnendi, potest quidem esse mortalis, scii, in 
re gravi; sed saepe est venialis, non tantum ex indeliberatione, 
sed etiam ex levitate materiae. 


lamvero, secundum S. Gregorium, Moral. 1. 23, c. 6 (al. 4), 
quatuor modis ex parte obiecti specie diversis committitur 
superbia: 1? aestimando bona, quae aliquis habet, a seipso non 
a Deo se habere, aut saltem ita agendo ac si ea haberet a 
seipso; 2? aestimando se accepisse ila a Deo sed propter 
merita propria, vel agendo ac si ita esset; 3? tribuendo sibi 
bona quae non habet; 4? in bonis quae habet, volendo, ceteris 
despectis, illis praeferri plus quam decet. Duo priores modi, 
cum Dei contemptum formalem includunt, sunt peccatum 
mortale; duo ultimi saepe tantum veniale sunt, quia in affectu 
se magnificare et plus iusto se efferre dum quis subiici Deo 
non renuit, non est gravis inordinatio, nisi fiat cum gravi 
irreverentia in Deum, aut paratum reddat ad peccandum mor- 
taliter, aut adsit gravis proximi contemptus vel notabile 
detrimentum. 


III. Generalis influentia superbiae in alia peccata. — Di- 
citur in Eccli. X, 15: Initium omnis peccati est superbia. 


Quae verba intelligenda sunt de superbia proprie dicta ut 
est speciale peccatumi. Ipsa vere dici potest omnis peccati 
initium, non solum in ordine historico quia angeli et primus 
homo illius fuerunt rei, sed etiam ex natura rei; nec solum 


1° indirecte et per accidens, removendo prohibens, in 


' S. Thomas, ib, a. 5. 

Il quidam interpretati sunt de superbia improprie dicta, et quidem 
a) de aversione seu actuali contemptu Dei quo aliquis non vult subiici 
eius regulae, qui in omnibus peccatis invenitur implicite eo quod ten- 
dunt ad aliquod bonum creatum, legi Dei oppositum : haec est genera- 
lis conditio omnis peccati et causa peccati seu initium ex parte aver- 
sionis : ex hac cmm peccatum habet quod sit malum, et ideo ex parte 
aversionis incipit ratio mali; — etiam b) de inclinatione naturae lapsae 
ad huiusmodi contemptum, ex qua proveniunt omnia peccata. — Vera 
ista sunt, sed non tradunt sensum Scripturae, quae manifeste ex con- 
textu loquitur de superbia proprie dicta quae est speciale peccatum, 
nempe appetitus propriae excellentiae. (I-II, q. 84. a. 2.) 


, 


120 


quantum scil. homo per superbiam contemnit divinam legem, 
per quam prohibetur a peccando: sed etiam 


2° directe et per se. in quantum alia peccata ordinantur in 
finem superbiae, qui est excellentia propria, ad quam ordinari 
potest omne id quod quis inordinate appetit, unde omnia 
peccata ex illa oriri possunt ut a causa finali. Bona enim 
temporalia quae homo in aliis peccatis quaerit, potest velle 
ut per illa quamdam perfectionem singularem et propriam 
excellentiam habeat, quae est finis superbiae. Est ergo super- 
bia causa finalis omnium peccatorum, non quidem hoc sensu 
quod peccatum quodcumque singulariter ex ipsa oritur, sed 
quatenus quodlibet genus peccati natum est ordinari ad finem 
superbiae et sic ex ipsa oriri. 

Et cum finis est primum in ordine intentionis, intentio autem 
executionem praecedit, recte superbia dicitur initium omnium 
peccatorum <‘. 

Et quia est causa finalis omnium peccatorum, non est 
stricto sensu peccatum capitale ex quo plura tantum genera 
peccatorum oriuntur secundum rationem finis, sed potius om- 
nium capitalium causa et regina omnium vitiorum. Nihilo- 
minus sunt quaedam peccata, quae immediate et frequentius 
ex illa oriuntur secundum rationem finis et ipsi immediate 
deserviunt, quia specialem quamdam excellentiam quaerunt 
et habent obiectum valde propinquum cum obiecto superbiae: 
et ideo illa sola eius filiae vocari solent. Siquidem « illa vitia 
quae de se nata sunt ordinari in finem alicuius vitii capitalis, 
dicuntur filiae eius. 


IV. Superbiae tres sunt filiae: praesumptio, ambitio et 
inanis gloria. — Illae sunt filiae superbiae quae inordinate 
quamdam specialem quaerunt excellentiam; haec autem quaeri 
potest sive in operibus, sive in dignitate et honore, sive in 
fama et gloria. Unde tres filiae sunt superbiae : 1° praesump- 
tio, quae est inordinatus appetitus excellentiae in operibus, scii, 
aggrediendi aliquid supra vires; 2? ambitio, quae ordinate 
appetit excellentiam dignitatis et honoris non debiti vel debito 
maioris; 3° inanis gloria, quae inordinate tendit in famam et 
gloriam i. e. in vanam excellentiae manifestationem. 


Sunt de se peccata venialia, quia non sunt contra charitatem, sed 
excessivus appetitus rei secundum se bonae vel indifferentis: et non 


S. Thomas, 1-11, q. 84, a. 2; Q. D. de Mulo. 8, a. 2. 
S. 


| 
2 Thomas, II-IL, q. 132, a. 5. 

sunt mortalia nisi per accidens, sive ratione causae, ut si procedant ex 
affectu ad mortale peccatum, sive ratione effectus, si fiant cum gravi 
nocumento proprio vel alieno. 

Propter momentum eius specialiter dicendum erit de inani gloria. 


V. Inanis gloria est appetitus gloriae et famae inordinatus, 
i. e. appetitus gloriae vanae, seu vanae manifestationis, et ab 
aliis bonae aestimationis de propria excellentia sive verae sive 
fictae. Dicitur : 


10 appetitus : vox gloria hic sumitur non pro obiecto actus 
mali, i. e. pro ipsa gloria quaesita, sed pro peccato quod est 
motus et tendentia in vanam gloriam, excessiva cupiditas 
aestimationis et laudis; 


2° gloriae et famae ; gloria claritatem quamdam significat; 
claritas autem et decor habent quamdam manifestationem, quia 
quod clarum est a multis conspici potest et remotis, et ideo 
nomen gloriae proprie importat manifestationem alicuius de 
hoc quod apud homines decorum videtur'. Hinc definiri solet : 
clara cum laude notitia seu fama, i. e. praeclara notitia et exis- 
timatio bona aliorum de propria excellentia; quae si verbis 
exprimatur, proprie laus est; laus autem notitiam illam aliis 
ingerit, et hoc est fama. Haec gloria et fama est speciale 
obiectum huius peccati quo ab omnibus aliis distinguitur, 
praesertim a) a superbia quae omnem et universalem excel- 
lentiam appetit; et b) ab ambitione quae inordinate quaerit 
honorem et reverentiam; gloria est effectus et finis honoris, 
cum ex eo quis redditur clarus in notitia aliorum : ex hoc 
enim quod alicui exhibeantur testimonia honoris, eius excel- 
lentia apud homines clarescit; 


3° inordinatus : appetere gloriam secundum se non est quid 
malum sed indifferens. Non enim peccatum est quod aliquis 
bonum suum cognoscat et approbet, dum illud considerat ut 
laude dignum, nec quod velit bonum opus approbari, nam 
dicitur. Mt. V. 16: Luceat lux vestra coram hominibus; sed 
quod gloriam quaerat vanaml. 

Est autem vana tripliciter : a) dum quaeritur de re quae 
non est gloriae vel tantae gloriae digna, ut de re mala, falsa, 


3 « Largius tamen accepto gloriae nomine, non solum consistit in 
multitudinis cognitione, sed etiam paucorum vel unius, aut sui solius, 
dum scii, aliquis proprium bonum considerat ut dignum laude. » 
S. Thomas, I-II, q. 132. a. 1. 

2 S. Thomas, l. c. et Q. D. de Malo, 9, a. 1. 

ficta, fragili, de opibus, nugis, etc.: b) dum quaeritur ab illis 
qui discernere non valent quid sit gloria dignum, v. g. ab 
eo cuius iudicium non est certum; c) dum quaeritur et non 
refertur in debitum finem, i. e. ad honorem Dei vel utilitatem 
proximi. Gloria enim de se est res indifferens, ac proinde in 
ipsa sistere ut in fine et eam propter seipsam quaerere est 
illicitum : rem enim appetere indifferentem non est bonum, 
nisi fiat ad bonum finem rei extrinsecum, uti appetere gloriam 
in quantum est utilis ad aliquid; secus esset actus otiosus et 
vanus ac proinde peccaminosus . Hinc S. Thomas : 


« Ad perfectionem hominis pertinet quod ipse se cognoscat; sed 
quod ipse ab aliis cognoscatur non pertinet ad eius perfectionem; et 
ideo non est per se appetendum. Potest tamen appeti in quantum est 
utile ad aliquid, vel ad hoc quod Deus ab hominibus glorificetur, vel 
ad hoc quod homines proficiant ex bono quod in alio cognoscunt, vel 
ex hoc quod ipse homo ex bonis quae in se cognoscit, per testimonium 
laudis alienae, studeat in eis perseverare et ad meliora proficere. Et 
secundum hoc laudabile est quod curam habeat aliquis de bono nomine 
et quod provideat bona coram Deo et hominibus; non tamen quod in 
hominum laude inaniter delectetura ». 


VI. Inanis gloria est de se peccatum veniale, sed per acci- 
dens potest esse mortale. — De se non importat aliquid con- 
tra charitatem seu dilectionem Dei vel proximi, sed est tantum 
inordinatio appetitus rei secundum se indifferentis. Per 
accidens tamen i. e. ratione alterius seu adiuncti, fit mortale : 


1° Ex parte ipsius gloriantis : 

a) ratione effectus, v. g. si quis paratus sit peccare morta- 
liter ad gloriam acquirendam, aut finem ultimum in gloria 
constituat, aut grave damnum proximi ex ipsa consequatur, 
ut si propter eam medicus socium habere nolit cum gravi 
periculo sanitatis in aegroto, vel magister magnum errorem 
quem docuit retractare nolit; 


b) ratione finis, ut si ex affectu ad mortale gloriam quaerat. 

2° Etiam ex parte materiae de qua aliquis gloriatur 

a) si quis glorietur de bono, sed falso quod est contra Dei 
reverentiam, vel de bonis ac si a Deo non essent, vel de bono 
temporali amato plus quam Deus, vel de testimonio hominum 
quod praefert testimonio divino: 


l ibidem. 

1 S. Thomas, II-II, q. 132, a. 1, ad 3. 

' Materia hic non intelligitur ipsum obiectum peccati: hoc est ipsa 
gloria; sed causa obiectiva ex qua gloria procedit. 

b) si glorietur de malo, scil. de peccato mortali commissol. 


VII. Inanis gloria est peccatum capitale, quia habet finem 
maxime appetibilem, fini superbiae proximum. Haec enim 
appetit propriam excellentiam; « inter bona autem per quae 
excellentiam homo consequitur, praecipue ad hoc operari 
videtur gloria, in quantum importat manifestationem bonitatis 
alicuius; nam bonum naturaliter amatur et honoratur ab om- 
nibus... per gloriam (enim) hominum consequitur homo 
excellentiam in rebus humanis. Et ideo propter propinquita- 
tem ad excellentiam, quam homines maxime desiderant, con- 
sequens est quod sit multum appetibilis. Et quia ex eius in- 
ordinato appetitu multa vitia oriuntur, ideo inanis gloria est 
vitium capitale? ». 


VIII. Septem filiae sunt inanis gloriae. — Secundum 
S. Gregorium, Moral. 1. 31, c. 45 (al. 17), septem sunt vitia 
quae communius ex inani gloria oriuntur, et ideo eius filiae 
vocantur. Inani gloria enim quaeritur propriae excellentiae 
manifestatio, quod fieri potest : 


a) Directe: 1° vel verbis per iactantiam qua quis de opere 
commisso gloriatur; vel factis: 2? per praesumptionem novita- 
tum, qua quis novitates excogitat quae aliorum admirationem 
excitant; et 3? per hypocrisim, qua quis bonum facit ut videatur 
bonus, quamvis non sit. 


b) Indirecte aliquis quaerit manifestationem suae excellen- 
tiae, ostendendo se non esse aliis minorem, et hoc fit : 4? quan- 
tum ad intellectum, per pertinaciam, qua quis adhaeret nimis 
suae sententiae; 5°, quantum ad voluntatem, per discordiam, 
qua non vult a propria voluntate recedere ut aliis concordet; 
6°, quantum ad locutionem, per contentionem, qua clamose 
litigat; 7°, quantum ad factum, per inobedientiam, qua non 
vult exequi superioris praeceptum 


IX.Origo et progressus superbiae. — Res ita describitur a 
Lehmkuhl, Th. M. I, n. 884,2: 
« Homo incipit bonum, quod in se habet, considerare, sed ultra 


modum, considerat perfectiones suas neque simul considerat imper- 


|. S. Thomas, 11-11, q. 132, a. 3; Q. D. de Malo, 9, a. 2. 
' S. Thomas, H-I, q. 132, a. 4. 
' Ibid., a. 5, et Q. D. de Malo, 9, a. 3. 

fectiones nec dependentiam a Deo; tum apprehendit maiorem in se 
excellentiam quam reipsa habet; dein amat seu complacet sibi in illa 
excellentia apprehensa; demum aestimat se supra id quod est, quae 
aestimatio non in iudicio consistit, sed simul in affectu, quo homo 
erga se tamquam aliquid magnum afficitur. 


1) Quae nimia sui aestimatio est primus actus completus superbiae 
(non dico « completae superbiae »): alii actus via sunt et inchoatio. 


2) Superbus, progrediens ultra, se aestimat dignum rebus magnis, se 
suamque conditionem et vires re ipsa excedentibus (ad quod pertinet 
praesumptio). 


3) Inordinate appetit honores aliaque ut sibi congrua: ambitio. 


4) Ab aliis vult magni fieri, honorari, aestimari: ambitio et vana 
gloria. 
5) Si videt se id non obtinere, dolet, irascitur, indignatur. 


6) Conferens se cum aliis, se pluris aestimat, alios eorumque acta 
parvi pendit, contemnit. 


7) Recusat se subiicere superioribus quasi id se indignum sit, persua- 
dens sibi se esse prudentiorem, meliorem, etc. 


8) Recusat ipsi Deo subiacere, apprehendens id tamquam contra 
suam dignitatem, volens suo arbitratu vivere, ac si Deo opus non 
habeat: qui actus est superbiae completae ». 


In hoc progressu S. Bernardus ponit 12 gradus superbiae in opposi- 
tione ad 12, quos ponebat S. Benedictus, gradus humilitatis. Nam: 


lus gradus humilitatis est corde et corpore semper humilitatem osten- 
dere, defixis in terram aspectibus; cui opponitur curiositas, per quam 
aliquis curiose ubique et inordinate conspicit. 

2us gradus humilitatis est uf pauca verba et rationabilia loquatur 
aliquis non clamosa voce; contra quem opponitur levitas mentis, per 
quam scii, homo superbe se habet in verbo. 

3us gradus humilitatis est uf non sit facilis aut promptus in risu; 
cui opponitur inepta laetitia. 

Aus gradus humilitatis est faciturnitas usque ad interrogationem; cui 
opponitur iactantia. 

5us gradus humilitatis est tenere quod communis regula monasterii 
(vel societatis) habet; cui opponitur singularitas, per quam scii, aliquis 
sanctior (vel melior) vult apparere. 

6us gradus humilitatis est credere et pronuntiare se omnibus viliorem; 
cui opponitur arrogantia, per quam scii, homo se aliis praefert. 

7us gradus humilitatis est ad omnia inutilem et indignum se confiteri 
et credere; cui opponitur praesumptio, per quam scii, aliquis reputat 
se sufficientem ad maiora. 

8us gradus humilitatis est confessio peccatorum; cui opponitur de- 
fensio peccatorum. 

9us gradus humilitatis est in duris et asperis patientiam | amplecti; 
cui opponitur simulata confessio, per quam scii, aliquis non vult subire 
poenam pro peccatis, quae simulate confitetur. 

lOus gradus humilitatis est obedientia, cui opponitur rebellio. 

llus autem gradus est ut homo non delectetur facere propriam vo- 
luntatem; cui opponitur libertas, per quam scii, homo delectatur libere 
facere quod vult. 

l2us seu ultimus gradus humilitatis est fimor Dei, cui opponitur pec- 
candi consuetudo, quae implicat Dei contemptum. 

Ita S. Thomas, in H-I, q. 162, a. 4, ad 4. qui addit « in his duo- 
decim gradibus tanguntur non solum superbiae species, sed etiam 
quaedam antecedentia et consequentia », sicut etiam verificatur de 
gradibus humilitatis. 


X. Remedia contra superbiam et inanem gloriam. — Du- 
plex genus remedii indicari potest : aliud ex parte mentis, 
aliud ex parte operis. 


A. Ex parte mentis : 1° Sui ipsius intima et sincera cognitio 
et consideratio proprii nihili, atque propriae infirmitatis, ab- 
solutae et relativae : absolutae quidem ex praeteritis peccatis, 
defectibus ordinis moralis praesentibus, et incertitudine futuri; 
relativae vero, tum comparative ad Deum sine cuius auxilio 
nihil omnino possumus, tum comparative ad alios quos vide- 
mus nobis meliores. 


2? Consideratio vanitatis et caducitatis bonorum in quibus 
gloriari solemus: vigoris et pulchritudinis corporalis, — scien- 
tiae ignorantiis, dubiis et erroribus obnoxiae, — honoris, 
laudis et gloriae humanae, — a fortiori divitiarum aut ter- 
renae potestatis, ortus e nobili familia. 


3? Contemplatio perfectae humilitatis Christi, « qui cum in 
forma Dei essét, non rapinam arbitratus est esse se aequalem 
;Deo, sed semetipsum exinanivit, formam servi accipiens, in 
similitudinem hominum factus, et... humiliavit semetipsum, 


factus obediens usque ad mortem, mortem autem crucis » 
(Phil. IL. 7). 


4. Turpitudo, pericula et damna superbiae, quae est « ini- 
tium omnis peccati » (Eccli. X, 15); quare Scripturae mo- 
nent: « Deus superbis resistit, humilibus autem dat gratiam 
(1 Petr. V. 5). 


B. Ex parte operis : 1° Assidua precatio. 


2? Exercitium externum humilitatis, seu actus coram aliis 
exerciti quibus nos parvi pendamus. 


3? Praesertim, actus interni humilitatis quibus coram Deo 
sincere nos viles reputemus, vilia pro nobis appetamus, et 
exclusive soli Deo omnem gloriam optemus. 

Tales affectus suggerunt Scripturae: « Quid superbit terra et cinis? » 
(Eccli. X, 9); « Quid habes quod non accepisti? si autem accepisti, 


quid gloriaris ac si non acceperis » (I Cor. IV, 7); « Non nobis, Do- 
mine, non nobis, sed nomini tuo da gloriam » (Ps. CXIII, 9); « Nisi 

conversi fueritis et efficiamini sicut parvuli, non intrabitis in regnum 
coelorum » (Mt. XVIII, 3). 


QUAESTIO SECUNDA 


De Avaritia 


L Avaritia est appetitus divitiarum inordinatus seu immo- 
deratus amor habendi. Dicitur : 


1° appetitus divitiarum, quarum nomine veniunt .non solum 
pecuniae sed omnia bona exteriora, in quantum utilia sunt 
homini et eorum pretium pecunia mensuratur et aestimatur 
« omnes res exteriores, quae veniunt in usum humanae vitae, 
nomine pecuniae intelliguntur in quantum habent rationem 
boni utilis’ »; 

2? inordinatus, i. e. immoderatus et excessivus. Divitiae 
enim sunt bonum utile ad sustentationem vitae secundum ali- 
cuius conditionem. Utile autem in tantum est bonum in quan- 
tum fini commensuretur, et excessus huius mensurae est 
malum. Unde appetitus divitiarum in quantum necessariae 
sunt vel utiles ad vitam est bonus, sed ultra id eas appetere 
est malum. 

« In omnibus quae sunt propter finem, bonum consistit in quadam 
mensura: nam ea quae sunt ad finem, necesse est commensurari fini, 
sicut medicina commensuratur sanitati... Bona autem exteriora habent 
rationem utilium ad finem. Unde necesse est quod bonum hominis 
circa ea consistat in quadam mensura, dum scii, homo secundum 
aliquam mensuram quaerit habere exteriores divitias, prout sunt neces- 
sariae ad vitam eius secundum suam conditionem. Et ideo in excessu 
huius mensurae consistit peccatum, dum scii, aliquis supra debitum 
modum vult eas acquirere vel retinere, quod pertinet ad rationem 


avaritiae: quae definitur esse immoderatus amor habendi. Unde patet 
quod avaritia est peccatum 1 ». 


II. Gravitas et species avaritiae. — Amor seu appetitus 
divitiarum potest esse immoderatus dupliciter 


a) uno modo, in accipiendo et retinendo divitias, in quan- 
tum scii, homo plus debito eas acquirat vel conservet : sic 


1 S. Thomas, I-I, q. n8, a. 2 ad i. 
2 S. Thomas, I-I, q. n8, a. i. 

est directe peccatum in proximum et opponitur iustitiae, et 
est mortale ex genere suo, admittens tamen levitatem mate- 
riae; 

b) alio modo, in affectu interiori, si nimis divitias aliquis 
amet, eas desideret, aut delectetur in eis, etiamsi nolit rapere 
aliena : sic est peccatum hominis in seipsum, et opponitur 
liberalitati, et est secundum se veniale, nisi propter affectum 
divitiarum aliquis non vereatur committere aliquod pecca- 
tum mortale, vel in divitiis finem ultimum constituatl. 


Ex quibus patet avaritiam seu immoderatum amorem habendi non 
esse tantum amorem retinendi divitias, sed eas quocumque inordinato 
modo desiderandi. 


III. Generalis influentia avaritiae in alia peccata. — Ait 
Apostolus in I ad Tim. VI, 10: Radix omnium malorum est 
cupiditas; quod de avaritia proprie dicta est intelligendum 
Ratio est quia per divitias homo acquirit facultatem et facili- 
tatem perpetrandi, et occasionem desiderandi quodlibet pecca- 
tum, eo quod ad habenda quaecumque temporalia bo,na potest 
homo per pecuniam iuvari, secundum illud Eccl. X, 19: 
Pecuniae obediunt omnia. Unde sicuti radix alimentum 
praestat arbori, ita pecunia nutrit desiderium omnis peccati. 
Et ideo avaritia est radix omnium peccatorum, non quidem 
hoc sensu quod peccatum quodlibet in individuo spectatum 
ex ipsa oritur, sed quia quodlibet genus peccati ex ipsa oriri 
potest et frequentius oritur? 


Est igitur avaritia proprie dicta, sicut et superbia proprie dicta, 
omnium peccatorum causa, non ex parte aversionis quidem, sed utraque 
ex parte actus seu conversionis ad bonum creatum quae est in peccato. 
Differunt tamen: 1° in ratione causalitatis: superbia enim est omnium 
causa finalis, avaritia vero est causa disponens ad omnia, quatenus 
medium procurat omnia acquirendi quae alia vitia cupiunt; unde 2? 


| S. Thomas, I-II, q. n8, a. i, ad 2; a. 3 et 5; Q. D. de Malo, 13, 
a. i et 2. 

2 Id plures quidem intellexerunt de Ofwi/ia improprie dicta, scii, 
3) de inordinata conversione seu tendentia ad quodcumque bonum tem- 
porale, quae in omni peccato invenitur: haec generalis cupiditas dicitur 
causa peccatorum ex parte conversionis ad bonum creatum, ex qua 


peccatum nutritur et fovetur, unde dicitur radix; — etiam b) de in- 
clinatione naturae lapsae ad temporalia bona inordinate appetenda, ex 
qua proveniunt omnia peccata. — Vera ista sunt, sed non tradunt 


sensum Scripturae quae manifeste loquitur de avaritia proprie dicta, 
quae est speciale peccatum, nempe inordinatus appetitus divitiarum 
(I-II, q. 84, a. i). 

' S. Thomas, I-II, q. 84, a. 1. 

utraque est prima in alio ordine: superbia in ordine intentionis in quo 
finis est principum quod media praecedit, avaritia in ordine executionis 
in quo e contrario media praecedunt finem qui est eorum terminus: 
« Considerandum quod in actibus voluntariis duplex ordo invenitur, 
scii, intentionis ct executionis. In primo quidem ordine (superbia) habet 
rationem principii ct finis... Sed ex parte executionis est primum id 
quod praebet opportunitatem adimplendi omnia desideria peccati, quod 
habet rationem radicis, scii, divitiae. Et Ideo ex hac parte avaritia 
ponitur esse radix omnium malorum 


IV. Avaritia est peccatum capitale. — Vitium capitale est 
illud ex quo alia vitia oriuntur secundum rationem finis, i. e. 
quia habet finem maxime appetibilem; unde ad illum obti- 
nendum homo multa alia, etiam mala, facit. Sed finis maxime 
appetibilis est felicitas, « et ideo quanto magis aliquid parti- 
cipat conditiones felicitatis, tanto magis est appetibile ». Una 
autem de conditionibus felicitatis est ut sit per se sufficiens, 
quae conditio a divitiis verificatur : pecuniae enim, quibus 
obediunt omnia, maxime dant alicui quod sibi ipsi sufficiat. 
Ergo avaritia est vitium capitale. — Pecunia scii., quamvis 
natura sua sit bonum utile, ac proinde non sit finis sed me- 
dium ad finem, tamen propter suam universalitatem in quan- 
tum utilis est ad omnia bona exteriora acquirenda, virtute 
continet omnia, et sic habet quamdam similitudinem felicitatis, 
et est valde appetibilis '. 


Nec obstat superbiam non annumerari vitiis capitalibus eo quod ipsa 
sit omnium causa; ergo a pari nec avaritiam esse inter capitalia ponen- 
dam, quia est omnium peccatorum radix. — Superbia enim est causa 
omnium peccatorum sub ratione finis, et ideo non est vitium capitale 
quod tantummodo est aliquorum peccatorum causa finalis; avaritia vero 
non est radix, omnium peccatorum in quantum est eorum finis, sed in 
quantum ad omnia disponit ac facultatem et media praebet omnia desi- 
derandi et perpetrandi, et sub hoc respectu non est vitium capitale; quia 
tamen insuper est causa finalis aliquorum, recte capitalibus annume- 
ratur '. 


V. Avaritiae septem sunt filiae. — Ex avaritia, tamquam 
ex causa finali, septem vitia, secundum Gregorium, Moral. 
1. 31, c. 45 (al. 17), frequentius oriuntur, quae vocantur eius 
filiae. Quatenus est immoderata in retinendo, oritur: 1? obdu- 
ratio cordis seu inhumanitas contra misericordiam erga proxi- 
mum; — quatenus est immoderata in accipiendo, oritur 2? in 
affectu : inquietudo seu sollicitudo superflua de bonis acqui- 


] Ibid., a. 2. 
' S. Thomas, H-II, q. n8, a. 7; Q. D. de Malo, 13. a. 3. 
? S. Thomas, I-II, q. 84. a. 4 ad 4. 

rendis; in effectu : 3° violentia, quando quis ad bona acqui- 
renda utitur vi, 4° fallacia et 5° periurium, quando utitur dolo 
in verbis, vel simplicibus, vel iuramento confirmatis, 6° fraus, 
quando utitur dolo in opere quantum ad res, et 7° proditio, 
quando utitur dolo quantum ad personas, ut patet de luda 
qui ex avaritia prodidit Christum 


VI. Remedia contra avaritiam. — Praeter orationem, du- 


plex proponi solet genus remediorum : aliud internum in 
mente, aliud externum in opere. 


A. In mente : consideratio tum a) celsitudinis coelestium et 
terrestrium vanitas; tum b) exempli Christi Domini, qui cum 
dives esset egenus factus est, ut nobis demonstraret certiorem 
viam salutis esse contemptum divitiarum; tum c) turpitudinis, 
infelicitatis et periculorum avaritiae; tum d) mortis quae om- 
nibus terrenis nos spoliabit. 


In specie cogita 1? quam inconstantes sint huius mundi divitiae, quae 
transeunt « tamquam umbra » (Sap. V, 9), et sicut res in somno posses- 


sae, quo transacto « nihil invenerunt omnes viri divitiarum in manibus 
suis (Ps. LXXV, 6); 

2° quo devenient divitiae tanta sollicitudine comparatae: diripient 
alieni labores meos, haeredes mei et nati eorum prodigent; avarum monet 
Deus: « Stulte, hac nocte animam tuam repetunt a te: quae autem parasti, 


cuius erunt? Sic est qui sibi thesaurizat, et non est in Deum dives » 
(Luc. XIL 20-21); 


3? quam vilia sunt huius mundi bona: extrinseca sunt, possessorem 
nec meliorem nec beatum faciunt, sed plerumque inquietum, coeli imme- 
morem, superbum, luxuriosum, divinorum contemptorem, durum et in 
miseros, testante Eccli. X. 9-10: « Avaro nihil scelestius... Nihil est 
iniquius quam amare pecuniam: hic enim et animam suam venalem 
habet ». 


B. In opere: a) eleemosynarum largitio, b) miserorum 
visitatio, et c) in bonorum iactura conformatio ad divinam 
voluntatem : pauperes scii, paupertatem ament, divites a 
divitiis retrahantur earum bono usu. 


In specie recogita Scripturarum sententias: 


1° « Qui dat pauperi, non indigebit; qui despicit deprecantem susti- 
nebit penuriam » (Prov. XXVIII. 27). 


2? « Foeneratur Domino, qui miseretur pauperis » (Prov. XIX, 17); 
« Quamdiu fecistis uni ex his fratribus meis minimis, mihi fecistis » 
(Mt. XXV, 40); « Beneficentiae autem et communionis nolite oblivisci, 
talibus enim hostiis promeretur Deus » (Hebr. XIIL 16). 


| S. Thomas, H-I, q. n8, a 8; Q. D. de Malo, 13, a 3 

3° « Dominus dedit, Dominus abstulit: sit nomen Domini benedictum ». 
Dives vere est qui possidet Deum; pauper qui Deo caret. 


4? « Nolite thesaurizare vobis thesauros in ........... thesaurizate autem 
vobis thesauros in coelo. Quaerite primum regnum Dei et justitiam 
eius, et omnia adiicienlur vobis » (Mt. VI. 19. 20, 23). « Quid enim 
prodest homini si universum inundum lucretur, animae vero suae detri- 
mentum patiatur » (Mt. XVI, 26). 


QUAESTIO TERTIA. 


De Gula 


I. Gula est inordinatus appetitus cibi vel potus. Dicitur : 


1° appetitus inordinatus i. e. modum a recta ratione prae- 
scriptum excedens. Modus autem a ratione praescriptus est 
quod sumatur alimentum ut sit utile rectae vitae et sanitati 
servandae; scii, in quantum alimenta necessaria sunt vel con- 
gruentia ad conservandam bonam valetudinem et idoneam 
dispositionem mentis ad suas functiones. Qui ergo hunc 
modum excedit propter delectationem et illam quaerit plus 
quam oportet, vel etiam ipsi tanquam fini inhaeret, ita ut in 
ipsa sistat eamque velit propter seipsam, inordinate agit; 


2° cibi vel potus, et quidem potus sive non inebriantis, sive 
inebriantis; unde distinguitur : a) gula stricte dicta, quae 
etiam vocatur crapula seu commessatio, et est inordinatus 
appetitus cibi vel potus communis: b) ebrietas quae est inor- 
dinatus appetitus potus inebriantisl. 


II. Gulae species et gravitas. — Quinque sunt modi diversi 
quibus delectatio gulae indebite quaeritur : praepropere, 
laute, nimis, ardenter, studiose; qui sunt quinque species 
distinctae et propriae gulae, quia ex diversis motivis proce- 
dunt, ipsi virtuti temperantiae oppositis. Appetitus enim 
alimenti potest esse inordinatus a) quoad ipsum alimentum, 
vel 1° circa substantiam, quaerendo scii, cibos delicatos vel 
nimis pretiosos, attento statu hominis (laute); vel 2? quantum 
ad qualitatem, quaerendo cibos nimis accurate et sapide prae- 
paratos (studiose); vel 3? quantum ad quantitatem in ipsa 


' S. Thomas, H-I, q. 148, a. 1; cfr. Luc., XXI, 34. 

nimis excedens (nimis); — b) quoad sumptionem, vel 4? quan- 
do fit ante vel extra fempus debitum (praepropere); vel 
5° quando non servat modum debitum, sed voraciter fit et 
nimis avide (ardenter)! 

Gula stricte dicta per se est peccatum veniale ex genere suo, 
etiamsi perducatur usque ad vomitum, quia est solus excessus 
in appetitu rei de se licitae. Unde quinque modi praedicti 
sunt species distinctae veniales, ac proinde in confessione 
non sunt necessario declarandae. 


Per accidens tamen, alii modi esse possunt ex adiunctione 
alterius speciei, ratione cuius gula etiam mortalis fieri potest, si 
quis in ea constituit finem ultimum sive explicite sive implicite; 
a) si paratus sit peccare mortaliter, v. g. furari, ut delectationem 
cibi habeat (Phil. Ill, 19); si grave nocumentum inferat sani- 
tati; c) si ineptum se reddat obeundo officio ad quod sub 
gravi tenetur; d) si imparem se reddat solvendis debitis, vel 
dissipet bona familiae; e) si crapulae causa violet praeceptum 
ieiunii aut abstinentiae a carnibus; f) si crapula sit causa 
alterius gravis peccati, v. g. gravis scandali, ut si clericus 
publicis commessationibus se iniiciat. 

Plures addunt; si quis vomitum provocet, ut ad serviendum 
voluptati iterum edere et bibere possit, quia id est plus quam 
bestiale creaturamque rationalem valde dedecet. Fatemur 
quidem id saepius esse indicium quod in cibis delectetur ut 
in fine ultimo; non tamen necessario et semper, nec proinde 
esse semper mortale, nisi id esset aliis grave scandalum. 


III. Ebrietas eiusque gavitas. — Ebrietas est inordinatus 
appetitus potus inebriantis, seu excessus in potu inebriante 
voluntarius. 

Dicitur : 


1° appetitus inordinatus seu excessus, quia species est 
intemperantiae; 


2° in potu inebriante i. e. violenter inducente privationem 
usus rationis : ita distinguitur ebrietas a gula stricte dicta, 
quae est excessus in cibo vel in potu non inebriante; 


3° voluntarius, sive in se sit intentus, dum quis expresse 
velit privari usu rationis v. g. ad dolores obliviscendos, sive 


| S. Thomas, H-I, q. 148, a. 4. 


132 


in causa tantum, dum quis praevideat se inde forsan privan- 
dum usu rationis et tamen malit ebrietatem incurrere quam a 
potu abstinere. 

Ebrietas plene voluntaria est peccatum mortale ex genere 
suo, tum propter gravem inordinationem intrinsecam actus quo 
quis voluntarie et absque necessitate se privet bono praestan- 
tissimo, scii, usu rationis et potestate propinqua illum recupe- 
randi, et ineptum se reddat ad agendum humano modo et 
secundum virtutem; tum propter gravia mala quae secum tra- 
hit, uti libidinem, blasphemias, rixas, gravem familiae afflic- 
tionem, liberorum neglectum, creditorum fraudationem, omissio- 
nem et negligentiam officiorum vitae christianae, et quorum 
ebrius, si ea praeviderit saltem in confuso, reus est. 


Hinc a) ebrietas perfecta quae totaliter aufert usum rationis est de se 
mortalis; posset tamen esse venialis sive ob quamdam inadvertentiam 
vel ignorantiam potus, quae tamen in consuetudinariis admitti non potest; 
sive ob materiae levitatem si ebrietas non diu duret sed tantum aliquot 
momentis: id tamen vix valet in praxi, quia nullus scire potest quan- 
tum sit duratura; 


b) ebrietas imperfecta quae tantum aliquatenus turbat rationem, est 
de se peccatum veniale: per accidens fit mortale vel ob scandalum, vel 
ob pravum finem, vel ob damnum sanitati aut familiae inferendum, vel 
ob gravem tristitiam uxori, filiis, parentibus afferendam, vel ob periculum 
alius gravis sequelae. 


Signa ebrietatis indicari ab auctoribus solent: 


1° Perfectae ebrietatis signa sunt a) si quis ratione non amplius 
discernat inter bonum et malum morale; quod est signum certum, dum 
reliqua sunt coniecturalia, scii, b) si faciat insolita quae sui compos 
nunquam faceret, v. g. iuret, turpia loquatur, rixas moveat, vasa con- 
fringat, uxorum percutiat; c) si non recordetur die sequenti dictorum aut 
factorum  notabilium, v. g. quas rixas excitaverit, quomodo domum sit 
versus, qua via, cum quo socio; d) si quis actionibus communibus aut 
facilibus dirigendis vix aut ne vix sufficiat; e) si usum sensuum et mem- 
brorum amiserit, v. g. visus, gressus, loquelae. 


2? E contra imperfectae ebrietatis signa probabilia sunt aut signa 
ambigua: gressus vacillatio, aliqua linguae titubatio, rerum apparens 
gyratio, aspectus duplicatorum, oblivio rerum  minutarum, difficultas in 
exequendis officiis debitis, quaedam turbatio caditis seu phantasiae, vo- 
mitus: haec enim etiam obveniunt, manente sufficiente rationis praesen- 
tia. 


IV. Monita pro confessariis. — 1. Poenitentes qui se accusant 
manducare vel bibere ob voluptatem, non semper rei sunt. Non enim 
illicitum est intendere et quaerere voluptatem quam Deus cibis et potibus 
inesse voluit, dummodo ipsa ordinetur ad finem principalem honestum 


' Cfr. Gal. V. 2i; | Cor. VI, io; Rom. XIII, 13; Luc. XXI. 34; 
Is. V. ii; Prov. XXII, 20, 21, 29. 

sustentationis, saltem implicite; — at peccatum est edere ob solam 
voluptatem propter se quaesitam et in ea sistendo, excludendo finem 
principalem, aut principaliter ob voluptatem, non ob bonum honestum, 
ita ut bonum honestum subordinetur delectationi. 


2. Raro poenitentes mortaliter peccant ex gula. Facilius ex ebrietate, 
non eo sensu quod saepe bibant usque ad privationem usus rationis, imo 
si hoc semel vel iterum eveniat, communiter fit praeter intentionem, sed 
quod quidam nimis potationibus dediti, hac ratione desint officiis et 
functionibus suis, afflictionem gravem familiae creent, eius vincula dis- 
solvant, prolis non provideant educationi, debita solvere nequeant, etc. 
Confessarius tamen praesumere potest ebrietatem voluntariam fuisse ei 
qui crebo inebriari solet, v. g. decies singulis mensibus. Si quis autem 
vir satis intelligens confitetur se intra mensem semel vel iterum fuisse 
ebrium, interrogetur utrum ebrietatem praeviderit. Qui una vel altera vice, 
sine ulla consuetudine ebrius fuit, praesumendus est ebrietatem non 
praevidisse. 


3. Ebrietas, ad perfectam etiam privationem usus rationis deducta, non 
est ita essentialiter mala ut in nullo casu induci possit; sed licitum 
esse potest ebrietati se committere, si medium necessarium sit ad obtinen- 
dum bonum proportionatum, v. g. ad depellendum morbum, ut typhum, 
vel ad coercendam vim veneni e morsu serpentis, quia bonum partis 
cedit bono totius hominis. E contra peccatum esse potest, licet per 
accidens privatio usus rationis non sequatur. Unde, ait S. Alphonsus, 
Th. M. Ll V, n. 78, non excusatur a mortali, qui sumit quantitatem 
potus de se aptam ad ebrietatem perfectam inducendam, licet, antequam 
sensibus destituatur, somno se committat, quo vini effectum effugit; quia 
potio illa de se est intrinsece mala, cum de se apta sit ad privandum 
illum hominem usu rationis, et per accidens se habeat, quod ipse vel per 
somnum, vel per inebriationem sensibus privetur. Mali scii, causam 
totam posuit, manebitque incapacitas recuperandi usum rationis, quae 
a somno naturali orta non esset. 


4. Peccatum ebrietati simile est privationem usus rationis ex alia 
causa adducere quam ex potu, v. g. fumo, suffitu tabacci, odore lupuli, 
usu opii vel morphii, etc. de quo dictum est supra, c. 2, S B, q. 1, IV 
et VI. 


5. Peccant graviter, ebrietati aliorum cooperando, qui alios invitant 
ad haustus quibus probabiliter praevidentur inebriaturi; item qui ad 
aequales haustus eos provocent vel cogant cum probabili ebrietatis peri- 
culo; item qui ebriosis vel ebrietati proximis absque gravi causa pro- 
portionate potum ministrant; — licitum tamen esse potest ob gravem 
causam alteri apponere vinum cum praevisione ebrietatis. Qui vero alios 
solo suo exemplo ad ebrietatem adducunt, peccant peccato scandali. 


6. Guloso et ebrioso proprie vel potius crasse dictis, in mentem revo- 
centur proximi gulae et ebrietatis effectus in corpore et anima: in cor- 
pore immunditiae et aegritudines, in anima hebetudo mentis et deturpatio 
Dei imaginis. Ipsis stricte praescribantur vitatio occasionum, mortificatio 
carnis, oratio ad Deum, confessio post relapsum, simul ac dira poeniten- 
tia ultro sibi imposita, et quandoque adseriptio consuletur societati 
sobrietatis aut abstinentiae. Ebrietatis vitium enim inter ea computatur 
e quibus difficile emergunt homines, nisi totis viribus ac divino auxilio 
in eo eradicando laborent. 


7. Viris spiritualibus qui propensionem ad gulam manifestant, innixe 
commendentur vitatio irritamentorum gulae, subtractio in mensa cuius- 

dam cibi palato gratioris, moderatio appetitus qui iusto ardentius in cibos 
fertur, expiatio seria culparum gulae etiam exiguae, reductio quantitatis 
ciborum ad iustam aestimationem ex experientia sumendam. 


8. Sacerdotes omni modo conentur contra alcoolisai! vitium, quantum 
possunt, monendo parentes ut filios ab eodem avertant; animi fortitudi- 
nem et mortificationem Inculcando quibus virtutibus voluntatis disponun- 
tur ad strenue resistendum tentation! liquoribus abutendi; in pulpito 
necnon in sacro tribunali temperantiam et sobrietatem frequenter docen- 
do; suo exemplo doctrinam corroborando, 


V. Gula est vitium capitale. — Vitium capitale est pecca- 
tum ex quo alia oriuntur secundum rationem causae finalis, 
in quantum habet finem maxime appetibilem, unde ex eius 
appetitu homo excitatur multipliciter ad peccandum. Sed ille 
finis est multum appetibilis in quo habetur aliqua conditio 
felicitatis; ad felicitatem autem pertinet delectatio. Unde gula 
quae versatur circa praecipuas delectationes, scii, tactus, est 
peccatum capitale. 


Cibus quidem est medium ad finem, nempe ad conservationem vitae, 
sed quia hic finis est maxime appetibilis qui sine cibo conservari non 
potest, inde et ipse cibus est maxime appetibilis; insuper et praecipue 
est appetibilis propter delectationem :. 

Quod intelligendum est de gula sensu lato accepta, quae etiam 
ebrietatem comprehendit. 


VI. Gulae quinque sunt filiae. — S. Gregorius, Moral. 
l. 31, c. 45 (al. 17), quinque enumerat gulae filias. Gula 
enim, per immoderatam cibi vel potus sumptionem, producit 
perturbationem inferioris partis hominis, et sic impedit ratio- 
nem et consequenter ea quae ratione dirigi debent. 

Hinc a) producit in anima : 1? quantum ad rationem, cuius 
acies hebetatur ex immoderatione cibi et potus : hebetudinem 
mentis, i. e. stupiditatem quantum ad speculabilia; 2? quantum 
ad appetitum qui, consopito gubernaculo rationis, inordinate 
afficitur : laetitiam ineptam seu vagam et incompositam, qua 
homo gaudet de illis quae secundum iudicium rectae rationis 
nullam delectationem nata sunt causare; quantum ad actus 
externos : 3? multiloquium, quo homo nequit cohibere verba; 
et 4? scurrilitas, i. e. iocularitas quaedam proveniens ex defectu 
rationis, quae non potest cohibere vel componere gestus 
externos; — b) in corpore autem producit 5? immunditiam 
i e. inordinatam emissionem quarumque superfluitatum, 
praesertim seminis: licet enim utilis sit v. g. vomitus post 


| S. Thomas, II-IL q. 148, a. 5; Q. D. de Malo, 14, a. 5. 

superfluam comestionem, tamen vitiosum est quod aliquis huic 
necessitati se subdat per immoderatum cibum vel potum 


Neque obstat praedicta peccata non esse media ad delectationem gulae 
procurandam et sic non appeti propter gulam, nec gulam esse eorum 
causam finalem. Sunt tamen media ad gulam, hoc sensu quod homo 
se subdat ilis et ea acceptet, dummodo delectationem gulae consequa- 
tur. Non enim gulosus dubitat incurrere ineptam laetitiam, multiloquium, 


immunditias, etc., modo assequatur finem gulae i. e. delectationem cibi 
et potus. 


Quod etiam valet de quibusdam peccatis quae oriuntur ex luxuria 
vel ira. 


VII. Remedia contra gulam. — Praecipua remedia solent 
enumerari sequentia 


1° cavere incitatoria gulae, uti condimenta vel cibos de- 
liciosos, nec se immiscere gulosis; 


2? assuescere communibus cibis, non edere nec bibere extra 
tempus refectionis, aliquoties ieiunare, vel saltem in mensa 
aliquid propriae voluntati subtrahere; ciborum mensuram sibi 
praefinire; 


3? meditari exempla Christi pauperis, in deserto ieiunantis, 
in cruce sitientis; vilitatem illorum quae appetuntur; atque 
turpitudines et miserias quas secum trahit ingluvies; 


4? precari Deum ante accessum ad mensam. 


QUAESTIO QUARTA 


De Luxuria 


I. Luxuria est appetitus veneteotum inordinatus. Dicitur 


1° Appetitus veneteotum, seu amor delectationis venereae 
et usus organorum genitalium cui haec delectatio est adnexa: 
delectatio scii, non mere spiritualis, nec mere sensibilis, sed 
carnalis simul et venerea seu sexualis, quae scii, propria est 
partibus genitalibus utriusque sexus et in iis solis percipi valet; 


2° inordinatus, i. e. modum recta ratione praescriptum exce- 
dens. Modus autem recta ratione praescriptus est, quod geni- 


1 S. Thomas, I-H, q. 148. a 6; Q. D. de Malo, 14. a. 4. 

talium motus et delectatio venerea quaerantur in ordine ad 
debitam propagationem generis humani in legitimo matrimonio. 
Qui ergo hunc modum excedit propter delectationem et eam 
quaerit plus quam oportet, inordinate agit 


Delectatio scii, Venerea sicut et usus genitalium ex natura sua essen- 
taliter ordinatur ad propagationem generis humani. Haec autem debito 
modo fieri non potest nisi in unione matrimoniali permanente, quae ad 
rectam educationem prolis omnino est necessaria. Ergo appetitus et usus 
venereoruin est inordinatus si quaeratur: 1) sine ordine ad actum coniu- 
gii legitimum; 2) in isto actu, sed modo illegitimo et indebito, praeter 
regulas natura et ratione praescriptas. 


II. Luxuriae species et gravitas. — Luxuria est externa vel 
mere interna, prout usus genitalium et delectatio venerea 
indebite admittatur realiter, vel e contra solum mente reprae- 
sentata placeat aut desideretur. 

Externa est perfecta seu completa, vel imperfecta seu in- 
completa, prout usus genitalium sit completus et ad naturalem 
suum terminum pertingat ac delectationem satiativam, vel e 
contra usus sit incompletus et ad terminum suum non perdu- 
catur atque delectationem perfecte satiativam non attingat. 
Completa seu perfecta est iuxta naturam vel contra naturam, 
prout actus sit de se aptus ad finem naturalem generationis 
obtinendum, vel non sit aptus ad hunc finem, cum iste e contra 
redditur impossibilis : utraque plures complectitur species 
distinctas 

lamvero, iuxta principia scientiae moralis, luxuria est 
peccatum grave ex genere, cum adversetur debitae propa- 
gationi generis humani et ita natum sit nocere bono communis, 
et quidem 


1° Omnis luxuria extra coniugium directe et propter se 
quaesita est peccatum grave, etiam incompleta et imperfecta, 
cum omnis delectatio venerea ex natura sua ordinatur ad 
perfectam et completam estque huius inchoatio, unde illam 
directe et in se velle est implicite velle perfectam; — indirecte 
autem aut in causa volita quandoque potest esse tantum 
venialis, si influxus sit levis et leve periculum. 


2? Luxuria in usu coniugii est gravis, si sit contra naturam, 
utpote generationis impeditiva; secus est de se tantum venia- 


1 S. Thomas, I-H, q. 153, a. 1; Q. D. de Malo, 15, 
2 S. Thomas, H-H, q. 154, a. ! et xi. 
' S. Thomas, Il-Il, q. 153, a. 3; cfr. ep. ad Gal. V, 19-21. 

lis. ut si coniuges naturali modo copulam exercent sed ob 
solam voluptatem. 


Quae omnia abunde declarata inveniuntur in opusculo nostro De 
Castitate et Luxuria. 


III. Luxuria est vitium capitale. — Peccatum capitale 
habet finem valde appetibilem, cuius appetitu homo procedit 
ad multa peccata perpetranda. Sed finis luxuriae est delec- 
tatio venereorum, quae est omnium maxima, et maxime 
appetibilis tum propter vehementiam delectationis, tum 
propter connaturalitatem huius concupiscentiae. Ergo eviden- 
ter luxuria est peccatum capitale '. 


IV. Luxuriae octo sunt filiae. — S. Gregorius, Moral. 1. 
31, c. 45 (al. 17), octo enumerat luxuriae filias interiores. 
Cum enim luxuriae appetitus sit vehementissimus, sequitur 
illum maxime impedire usum potentiarum superiorum i. e. 
intellectus et voluntatis. Omnes siquidem vires ex anima tam- 
quam ex uno fonte et radice procedunt, unde exercitium in- 
tensum unius potentiae minuit vim agendi in aliis et ab ipsis 
virtutem distrahit; et ideo « quando inferiores potentiae ve- 
hementer afficiuntur ad sua obiecta, consequens est quod 
superiores vires impediantur et deordinentur in suis actibus ». 
Hinc luxuria : 


A. In intellectu producit : 


1° caecitatem mentis in recta consideratione finis eiusque 
bonitatis, seu abalienatio a cogitandis caelestibus; 


2° praecipitationem in consilio et deliberatione circa electio- 
nem mediorum; 


3° inconsiderationem in iudicio de agendis quae statum vel 
personam dedecent; 


4° inconstantiam in praecipiendo iudicii executionem, seu in 


bonis propositis : emollit enim cor hominis et effeminatum 
reddit. 


Ex quibus apparet quod luxuria maxime evertit pruden- 
tiam. 


B. In voluntate producit circa finem : 


38 amorem sui, non quidem quoad omnia, sed quantum ad 
delectationem carnis quam inordinate appetit; 


1 S. Thomas, H-I, q. 153, a. 4; Q. D. de Malo, 15, a. 4. 

6° odium Dei, in quantum Ipse prohibet delectationem con- 
cupitam; 


circa media ad finem 


1° affectum praesentis saeculi i. e. nimium amorem vitae 
praesentis propter eius voluptates; 


8? horrorem et desperationem futuri saeculi, i. e. bonorum 
spiritualium, quia dum aliquis nimis detinetur carnalibus de- 
lectationibus, non curat pervenire ad spirituales, sed fastidit 
eas et despicit 


Hisce Isidorus, in Dcut, c. XVI, addit quatuor actus inordinatos 
exteriores, praecipue ad locutionem pertinentes. Locutio enim potest esse 
inordinata quadrupliciter: 


1° quoad materiam, et sic ponuntur furpiloquia: quia enim ex abun- 
dantia cordis os loquitur, ideo os luxuriosi, cuius cor abundat turpibus 
concupiscentiis, facile turpia loquitur: 

2° ex parte causae: quia enim luxuria praecipitationem et inconsidera- 
tionem causát, facit prorumpere in verba leviter et inconsiderate dicta 
quae vocantur scurrilia; 


3? quantum ad finem: quia enim luxuriosus delectationem quaerit, verba 
sua ad delectationem carnalem ordinat, et sic prorumpit in verba lu- 
dicra; « unde, ait Billuart, de Temp., diss. 5, a. 3. videmus huic vitio 
deditos, colligere ex libris certas narrationes turpes et lubricas, quas 
coram aliis, quasi ludendo et oblectando referunt »; 


4? quantum ad sententiam verborum, quam pervertit luxuria propter 
caecitatem mentis quam causát: ideo luxuriosus prorumpit in stultiloquia, 
utpote cum suis verbis praefert delectationes quas appetit quibuscumque 
alis rebus nobilibus et caelestibus '. 


V. Confessarii munus. — Confessarius, prudentiae et ho- 
nestatis causa, parce quidem et tamen sufficienter de peccato 
luxuriae inquirat et interroget. 


In specie : 


1° Si poenitens se accuset de cogitationibus turpibus, inter- 
rogetur, num voluntarie et cum voluntaria delectatione iis 
inhaeserit. Si neget, nihil est ulterius inquirendum. Si dicat: 
sensi delectationem, quaeratur an libenter et voluntarie eam 
admiserit, vel ipsi repugnaverit. Si annuat, quaeratur de 
obiecto, utrum vere sit venereum et contra castitatem, an 
vero mere immodestum quid, indecens, scurrile et foedale. Si 


' S. Thomas, I-II, q. i53- a 5> simul cum q. 53, a. 6; Q. D. de 
Malo 15, a. 4. 

3 S. Thomas, II-II, q. 153, a. 5, ad 4. 

' Cfr. S. Alphonsus, Praxis Conf. m. 40, 41, 206; Reuter, Neo- 
Conf., n. 68-73; Aertnijs, Th. P., n. 30 ct 33. 

constet de delectatione venerea, poenitens declarare debet 
numerum, saltem approximativum; etiam speciem distinctam, 
si de speciali circumstantia personae vel modi delectatio 
fuerit. Insuper interrogandus est, num ulterius progressus sit, 
et quid turpe fecerit, aut facere voluerit vel desideraverit. 


Si quis se accuset de aspectu turpi, inquirendum an 
aspectus voluntarius fuerit, de obiecto vere turpi, et sine 
rationabili causa, et si ita sit, num voluntarie admissa delectatio 
venerea; quod si obiectum non sit vere turpe, nonne aspectus 
factus fuerit ex prava intentione seu turpi fine. 


3? Si quis accuset motus concupiscentiae, investigandum an 
iis consenserit, vel an causam ipsorum sine iusta ratione 
posuerit et quidem per se graviter seu efficaciter influentem, 
ut est lectio valde turpis aut tactus turpis saltem continuatus; 
ponere causam leviter aut solum per accidens influentem, 
uti est lectio levioris indolis aut excessus in potu, non excedit 
veniale, si abest consensus in motum venereum et proximum 
consensus periculum. 

Eodem modo si quis accuset pollutionem passivam, viden- 
dum an eam intenderit aut causam per se efficacem sine 
rationabili causa posuerit. 


Si quis se accuset de actione turpi, interrogandum, an 
eam habuerit solus vel cum alia persona, diversi vel eiusdem 
sexus, et cuiusnam qualitatis, usque ad plenam consummatio- 
nem: pollutionem sci, pro viris, plenam voluptatem pro 
feminis. Nec omittatur quaestio de turpibus cogitationibus aut 
desideriis, separatim habitis ab actione. 


5° Si quis accuset furpiloquia, attendendum est ad inten- 
tionem eius et ad affectum : num ex levitate ea dixerit, aut 
cum affectu venereo, vel ex animo seducendi aliam personam 
ad turpem actum; — num delectationem pravam provocaverit 
eique consenserit, aut grave scandalum dederit aliis, praeser- 
tim pueris innocentibus. 


Quae interrogationes non sunt semper et sine delectu faciendae, sed 
ad instar regulae generalis proponuntur pro opportunitate applicandae: 
diversimode enim sunt interrogandi poenitentes pro ipsorum aetate et 
conditione, ut declaratum fuit in opusculo De  Castitate et Luxuria, 
q: 7, n. V. 


VI. Remedia contra luxuriam. — Multa indicari solent re- 
media luxuriae et media servandae castitatis, quae ad quae- 
dam genera reducuntur. Sunt : 

A. Casta educatio, qua discamus revereri corpus nostrum, 
quod pertinet ad dominium Dei, incorporatum est Christo, et 
in templum factum Spiritus Sancti: qua timeamus magna 
luxuriae damna, et persuasi simus de necessitate luctae et 
possibilitate victoriae. 


B. Fuga occasionum et causarum: otii, tristitiae, solitudinis, 
lectionis librorum pravorum et eorum quos romanenses 
vocant, familiaritatis cum personis diversi sexus, vani aut 
illiciti amoris, etc. secundum adagium : « Qui amat periculum, 
in illo peribit. » (Eccli. III, 27). 


C. Vigilantia et mortificatio, iuxta I Cor. IX, 27 : « Castigo 
corpus meum et in servitutem redigo » (Rom. VIII, 12-13; 
Gal. V, 24). 

1° Custodia sensuum, imprimis oculorum, iuxta monitum 
Augustini: « Oculi vestri etiamsi in aliquem iaciantur, in 
neminem figantur », etiam aurium, magis adhuc manuum et 
tactus, maxime phantasiae et cordis. 

2? Discreta mortificatio carnis : « libido pascitur conviviis, 
nutritur deliciis, vino accenditur, ebrietate inflammatur ». 

3? Labor et defatigatio corporalis. 

4? Prompta repulsio cogitationum et contra tentationes 
resistentia, praesertim indirecta, mentem convertendo ad ea 
quae magis eam retinent. 


D. Oratio humilis et continua, iuxta Sap. VII, 21 et 
Mt. XXVI, 41; in specie : 
1° Frequens et expressa a Domino petitio castitatis. 


2° Memoria novissimorum, passionis Christi, praesentiae 
Dei. 

3? Confessio frequens et apud eumdem confessarium : quo 
magis enim status infirmi dignoscitur, eo aptius remedium 
adhiberi potest. 

4° Frequens ac devota S. Eucharistiae susceptio. 


5? Cultus constans B. Mariae Virginis sine labe conceptae. 


Plura alia media specialia addi possunt, ut notavimus in opusc. De 
Castitate et Luxuria, Q. 7, n. III. Confessarius ex iis omnibus pro diversis 
adiunctis et personis opportuniora seligat; magnum poenitentibus inspiret 
desiderium castitatis, atque firmum propositum saepius renovandum 
luxuriam vitandi eiusque ingentia damna atque pericula pro salute. Nostra 
enim salus a duplici pendet voluntate: Dei scii, et hominis; voluntas 

divina est peccato luxuriae valde infensa, nostra vero voluntas hoc 
vitio maxime debilitatur. Est igitur hoc peccatum pro nostra salute 
aeterna periculosissimum. 


QUAESTIO QUINTA 


De Acedia 


I. Acedia est tristitia de bono spirituali, praesertim divino. 


Acida enim sunt frigida, unde acedia importat taedium seu 
teporem operandi, qui ita deprimit animum hominis ut nihil 
ei agere libeat. 

Hinc acedia spiritualis dicit torporem, languorem, tepidi- 
tatem, taedium circa spiritualia, quae ideo molesta sunt quia 
laborem requirunt corporalem. Unde est tristitia de spiritua- 
libus quia impediunt quietem et delectationem corporalem 
praefert enim acedia nihil agere quam corporis quietem 
impedire, et inde nascitur spiritualium fuga, horror et de- 
testatio. 

Haec tristitia semper est peccatum, tum 1) ratione obiecti : 
tristitia enim de malo est bonum, sed tristari de eo quod appa- 
renter est malum sed vere est bonum, est peccatum, quia 
bonum non meretur ut de eo tristemur; tum 2) ratione 
effectus : retrahit enim hominem ab operibus debitis. 


II. Acediae species et gravitas. — Acedia est duplex : 


1° Ea qua tristamur de bono cuiuscumque virtutis. Haec 
non est speciale peccatum, etiamsi fiat propter laborem cor- 
poris adnexum, sed est circumstantia omnis peccati, quia 
omne vitium fugit bonum spirituale oppositum etiam quatenus 
impedit corporalem quietem. 


2? Ea qua tristamur de bono spirituali ad quod omnia alia 
ordinantur, scii, de bono divino, non quidem in se, sed in 
quantum internum est nobis et ad nos pertinet et nobis vi- 
detur malum : si quis scii, tristetur de beatitudine vel de 
amicitia Dei, eo quod per virtutum exercitia laboriosa 
servari debeant, et sic amicitiam illam non curet, aut si 
propter laborem tristetur de mediis ad eam, v. g. de 

sacramentis, gratia Dei. bonis operibus, divinis praeceptis, 
etc. in quantum sunt ad amicitiam Dei necessaria vel 
utilia. Haec est speciale peccatum quia habet speciale obiec- 
tum, et directe contrahatur speciali actui specialis virtutis : 
opponitur enim gaudio de bono divino de quo delectatur 
charitas *. 

lamvero : a) Acedia ut est generale peccatum, est mortalis 
vel venialis prout peccatum cuius est circumstantia est grave 
vel leve. 


b) Acedia specialis est peccatum mortale ex genere suo. 
quia secundum propriam rationem charitati opponitur. Pro- 
prius enim effectus charitatis est gaudium de Deo, unde ace- 
dia qua tristamur de bono divino, directe opponitur charitati. 
Sicut ergo invidia est peccatum mortale, quia tristatur de 
bono proximi de quo charitas gaudet, ita a fortiori acedia quae 
tristatur de bono divino internoJ. 


Potest tamen esse veniale si non est perfecte deliberatum, vel etiam, 
ut videtur, quando versatur circa bona ad salutem non necessaria. 


HI. Acedia est peccatum capitale. — Peccatum capitale 
est illud ex quo alia vitia nata sunt oriri, praecipue secundum 
rationem causae finalis. Sicut autem homines multa faciunt 
propter delectationem, tum ut ipsam consequantur, tum quia 
ex eius impetu ad agendum moventur; ita et propter tristitiam 
multa agere solent, vel ut ipsam evitent, vel ut ipsi satisfa- 
ciant. seu quia ex ea ad aliqua agenda moventur. Unde cum 
acedia sit quaedam magna tristitia, merito annumeratur pec- 
catis capitalibus; eodem modo ac invidia. 

Quod intelligendum est de acedia quae est peccatum spe- 
ciale. Generale peccatum seu circumstantia omnis peccati 
nequit esse causa specialium vitiorum. 


IV. Acediae sunt sex filiae. — Ex acedia speciali, ut a 
causa finali, iuxta S. Gregorium Moral. 1. 31, c. 45 (al. 17), 
sex oriuntur peccata. 

Ex tristitia enim fit quod homo fugiat ea de quibus tristatur, 
imo quod ea impugnet, et quod ad alia transeat de quibus 
delectatur. 

Ex acedia fugit homo bona divina: 1? finem ultimum, salu- 
tem aeternam seu bonum divinum speratum, quod fit per 


' S. Thomas, Il-Tl, q. 35, a. 1 et 2; Q. D. de Malo, 11, a. 1 et 2. 
* S. Thomas, I-H, q. 35, a. 13: Q. D. de Malo, 11, a. 3. 

desperationem; fugit quoque 2° bonum spirituale agendum seu 
media ad finem communia et ordinaria, quod vocant forporem 
circa praecepta; 3? fugit media ardua, v. g. quae subsunt con- 
siliis, per pusillanimitatem. Impugnat 4° bona spiritualia con- 
tristantia, ea detestando, quod appellatur malitia; vel etiam 5 
impugnat sacerdotes et viros timoratos qui ad bona spiritualia 
alios inducunt, et contra eos indignatur; et hoc est rancor. 
Denique 6? propter tristitiam transit ad res exteriores delecta- 
biles, in quibus animus carnalis delectatur, et hoc est evagatio 
mentis circa illicital. 


V. Remedia circa acediam. — Multiplex indicari potest 
remedium contra acediam et tepiditatem spiritualem, sive ex 
parte mentis, sive ex parte operis. 


A. Ex parte mentis : Frequens cogitatio necessitatis bonum 
operandi et strenue laborandi pro salute (Mt. VII, 19; XXV, 
26; Rom. VIII, 18; I Cor. IV, 17), sterilitatis vitae absque 
fervore (Mt. III, 10, VII, 19), periculorum tepiditatis ex 
nocivis effectibus et progressiva inde nata infirmitate (Apoc. 
IIL, 15-17; Eccli. XXXIII, 29). 


B. Ex parte operis; Frequens et sincera confessio, quoti- 
dianum examen conscientiae, piae lectiones ac meditationes, 
institutio vitae utilis et laboriosae secundum ordinem prae- 
finitum, fervens propositum saepe renovatum, sedula impletio 
officiorum status, exercitia spiritualia in totali recessu pera- 
genda. 


Speciatim: « l. Considera quanta fecerit pro gloria Patris et salute 
animae Christus Salvator et Rex tuus, tui non indigens: et tu haec parvi 
pendas? 2. Quidquid Deus operatur extra, ad animarum nostrarum salu- 
tem operatur. omnia desideria eius, omnis cura providentiae, omnes 
misericordiae effectus eo tendunt, ut eum amemus et colamus, sicque 
salvi fiamus, an non meretur amorem et obsequium haec paterna cura 
et affectio? 3. Quam exiguus, quam brevis labor exigitur pro immensa 
et aeterna mercede! Nonne omni confusione dignus es, si ne illum quidem 
velis pro felicitate tua impendere? 4. Actio minima pro Deo facta millies 
plus valet quam omnia heroum facinora pro vanitate suscepta; fatigas 
te pro vanis: quid non convenit facere pro aeternis bonis? 5. Quid sen- 
tires de servo tuo, qui pro ampla mercede negligenter serviret? Et tu 
negligentius servis Deo tanta praeparanti, quam mundani serviant dae- 
moni offerenti mendacia? 6. Tepidus iniuriam facit Deo. diffamat eius 
servitutem, quasi non mereretur obsequium aut mercedem iustam non 
praeparasset; dedecori est Christo, cui minus ferventer servit quam mun- 


1 S. Thomas, I-II, q. 35, a. 4; Q. D. de Malo, 11, a. 4. 

do... >> Quot enim labores assumuntur a multis pro mundana gloria 
et divitis! Ne ergo minus faciamus pro regno Christi et divitiis gloriae 
aeternae. 


QUAESTIO SEXTA 


De Invidia 


I. Invidia est inordinata tristitia de bono alterius, aestimato 
ut malo proprio, in quantum illud bonum videtur diminutivum 
excellentiae propriae. Dicitur : 


I? tristitia: haec est de malo spectato ut nobis coniuncto, 
et sic differt invidia ab odio quod est de bono proximi, in 
proximo considerato ut absolute malo; 


2? de bono alterius aestimato ut malo proprio : « obiectum 
tristitiae est malum proprium; contingit autem id quod est 
alienum bonum apprehendi ut malum proprium, et sic de bono 
alieno potest esse tristitia »; 


3° in quantum illud est diminutivum excellentiae propriae ; 
tristitia de bono alterius quod consideratur ut malum, potest 
contingere quatuor modis : a) cum aliquis dolet de bono alte- 
rius, quia ex eo timet nocumentum provenire vel sibi vel aliis 
bonis, et talis tristitia est effectus timoris; b) cum aliquis tris- 
tatur de bono alterius, non quia ipse habet bonum, sed quia 
nobis deest bonum illud quod ipse habet, et hoc est zelus seu 
aemulatio quae, si sit circa bona honesta, est laudabilis; c) cum 
aliquis tristatur de bono alterius, quia ille cui accidit bonum 
est eo indignus, et haec tristitia vocatur nemesis seu indignatio, 
quae est bona si fiat ad rectum finem et cum debita subiectione 
ad ordinationem divinae Providentiae; d) cum aliquis dolet de 
bono alterius, in quantum alter excedit ipsum in bonis et id 
aestimatur ut malum proprium, quia est diminutivum propriae 
gloriae vel excellentiae, et hoc proprie est invidia; « et ideo 
praecipue de illis bonis homines invident in quibus est gloria, 
et in quibus homines amant honorari et in opinione esse »; 


| Reuter, Neo-conf.. n. 98. 

4° inordinata : invidia semper est mala, quia dolet de eo de 
quo est gaudendum, scii, de bono proximil. 


IL. Gravitas invidiae. — Invidia est peccatum mortale ex 
genere suo. Genus enim peccati sumitur ex parte obiecti. In- 
vidia autem secundum obiectum opponitur charitati, quia 
sicut charitas gaudet de bono proximi, ita invidia de eo trista- 
tur. Potest tamen esse veniale non tantum ex indeliberatione 
seu imperfectione actus, sed etiam ex levitate materiae si quis 
invideat de exiguo bono proximi, v. gr. de eo quod vincat in 
ludo, puta cum eo currendo, vel aliquid huiusmodi faciendo?. 


« Est quaedam invidia quae inter gravissima peccata computatur, scii, 
invidia fraternae gratiae, secundum quod aliquis dolet de ipso augmento 
gratiae Dei, non solum de bono proximi, tinde ponitur peccatum in 
Spiritum Sanctum, quia per hanc invidentiam homo quodammodo in- 
videt Spiritui Sancto qui in suis operibus glorificatur » '. 


III. Invidia est peccatum capitale. — Vitium capitale est 
peccatum ex quo alia vitia nata sunt oriri, praecipue secun- 
dum rationem causae finalis. Sicut autem homines multa fa- 
cere solent propter delectationem, tum ut ipsam consequantur, 
tum quia ex eius impetu ad agendum moventur; ita et propter 
tristitiam multa faciunt, vel ut ipsam evitent, vel quia ex ea ad 
aliqua agenda moventur. Unde cum invidia sit quaedam 
tristitia, merito annumeratur peccatis capitalibus. 


IV. Invidiae sunt quinque filiae. — Quinque, secundum 
S. Gregorium. Mor. 1. 31, c. 45 (al. 17), sunt peccata quae 
generatim ex invidia oriuntur. 


Invidia enim, quia est tristitia gloriae alienae in quantum est 
malum proprium, conatur aliquid facere contra proximum. In 
hoc autem quod conatur facere, aliquid est tamquam initium 
et principium, aliquid tamquam medium, et aliquid ut terminus. 
Principium est ut aliquis intendat diminuere gloriam alterius, 
quod fit occulte per susurrationem, manifeste per detractionem. 
Medium est quod volens diminuere gloriam alterius, vel potest 
et tunc nascitur exultatio in adversis, i. e. gaudium in malis 
proximi; vel non potest et tunc oritur afflictio in prosperis, 
quae non est ipsa invidia, sed eius filia, quando prospera pro- 


' S. Thomas,  II-Il, q.36, a.l et 2; cfr. Q. D. de Malo, 10. a. 1 et 2. 
' Si Thomas. H-I, q.36, a.3; Q. D. de Malo, 10, a. 2. 
* S. Thomas,  II-II, q.36, a. 4 ad 2. 

ximi eveniunt contra conatum invidentis qui ea nititur impe- 
dire. Denique terminus est in odio proximi, nam sicut delectatio 
causát amorem, ita tristitia odium'. 


V. Animadversiones. |. Invidia praecipue est de illis bonis 
in quibus est gloria et In quibus homines amant honorari et in opinione 
esse, qualia sunt dignitates, magistratus, titulorum insignia, divitiae, 
pulchritudo, ornatus, celebritas nominis, eloquentia, conditio, amicitia, 
pietas, virtutes, etc. maxime sapientia et felicitas. Linde oritur ex inani 
gloria, quamvis et ipsa sit capitale peccatum. 


2. Solet peccatum invidiae maxime inveniri apud ambitiosos et mulie- 
res, ac inter illos qui aliquo modo sunt pares, v. g. eiusdem familiae, 
vel saltem in aliquo appropinquant, v. g. in eruditione, scientia, virtute 
etc.: tales enim volunt invicem aequari vel praeferri. 


3. Poenitens qui se accusat de invidia, interrogandus est de affectu 
in quonam putet suam fuisse invidiam: sunt enim poenitentes qui varios 
affectus, uti sunt aemulatio, zelus, indignatio, reformido nocumenti, ab 
ipsa invidia sufficienter distinguere nequeunt. 


VI. Remedia contra invidiam. — Plura contra invidiam 
numerari possunt remedia, quae reducuntur ad quatuor 


la est consideratio insanitatis et irrationabilitatis huic vitio 
propriae, quia invidia non minuit bonum invisi sed invidentis : 
est enim tortura sine fructu et magno cum damno, propter mala 
quae eam comitantur, et propter radicem, ex qua oritur, super- 
biam: ex quo promptiores erimus ad omnem motum invidiae 
statim repellendum. 

2“ est consideratio dogmatis communionis sanctorum, et 
societatis spiritualis inter fideles ac omnium incorporationis 
in Christo: unde bonum uniuscuiusque est quodammodo om- 
nium et bona aliorum sunt nostra, de quibus dolere non 
convenit sed gaudere oportet. 

3b est recta aestimatio bonorum qua fiat ut non tanti fa- 
ciamus bona temporalia quae solent esse occasio invidiae, sed 
omnibus praeferamus bonum virtutis christianae, et ita 
invidiam convertamus in nobilem aemulationem et zelum pro 
progressu in vita spirituali. 

4l est exercitium charitatis erga proximum, quo gratias 
agimus et de bono eius gaudemus, pro bono ipsius oramus, et 
illud procurare conamur: quibus addenda est oratio ad maio- 
rem charitatem a Deo nobis impetrandam. 


1 S. Thomas, HT, q. 36. a. 4: Q. D. de Malo, 10, a. 3. 

QUAESTIO SEPTIMA 


De Iracundia 


I. Iracundia est inordinatus appetitus vindictae. 


Irasci de se non est malum : ira enim proprie est passio 
appetitus irascibilis, passiones autem qua tales non sunt malae. 
Potest tamen passio esse mala : 


a) ex obtecto seu secundum speciem, sicut invidia ex obiecto 
est mala quia est tristari de bono alterius, quod secundum se 
rationi repugnat; hoc modo ira non est ex se mala, cum 
obiectum eius, vindicta, bene vel male appeti possit; 


b) ex modo, si plus vel minus exsurgat quam ratio dictat : 
hoc modo ira est mala, si plus abundat quam ratio dictat, aut 
etiam si dictante ratione deficiat. 


Unde ira est bona et laudabilis, dummodo et secundum 
rationis modum, et vindicta legitima appetatur secundum rec- 
tam rationem, v. g. ut alter corrigatur, ut ordo iustitiae serve- 
tur, ut ratio fortius iustitiam exequatur, ut ceteri terreantur, 
etc. : tunc vocatur zelus : ira per zelum; e contra mala est si 
vindicta appetatur illegitima, aut si in legitima modus rationis 
praetergrediatur : ira per vitium. Hinc iracundia recte defini- 
tur : inordinatus appetitus vindictae". 


IL. Species et gravitas iracundiae. — Ira dupliciter potest 
esse mala : 


10 Ex parte obiecti: a) appetendo vindictam iniustam illi 
qui non meruit, vel ultra quam meruit; b) appetendo vin- 
dictam non secundum legitimum ordinem, sed exequendam 
propria auctoritate; c) petendo eam, non ad debitum finem 
seu conservationem iustitiae et correctionem culpae, sed v. 
g. ex odio ut satiativam proprii animi mali, vel magis inten- 
dens exterminationem peccantis quam abolitionem peccati. 


Haec ira ex genere suo est mortalis, quia contrariatur cha- 
ritati et iustitiae; potest tamen esse venialis, non tantum ex 
indeliberatione, sed etiam ex levitate materiae, cum quis appe- 


| S. Thomas, H-H, q. 158, a. 1 ct 2; Q. D. de Malo. 12, a. 1 ct 2. 

tit in aliquo modico se vindicare, v. g. parum trahit aliquem 
puerum per capillos vel per aurem, vel aliquid huiusmodi. 


2° Ex parte modi ira est mala, si sit nimis ardens interius, 
vel nimis manifestetur exterius. Haec de se est venialis; fit 
tamen mortalis propter effectum sub gravi prohibitum, uti 
sunt scandalum, blasphemia, notabile nocumentum sanitatis, 
etc. 


Notetur autem iram non esse necessario inordinatam quia magna est, 
sed quia magna nimis; unde vehemens motus irae est bonus, dummodo 
a recta ratione exigatur vel ipsi conformetur, v. g. si proportionetur 
qualitati culpae, conditioni peccantis ct aliis circumstantiis. Unde etiam 
Christus gravi ira commotus fuit quando negotiatores eiecit de tem- 
plo *. 


II. Iracundia est vitium capitale. — Capitale peccatum est 
illud ex quo multa alia oriuntur, praesertim secundum rationem 
causae finalis. 

Ex ira autem multa alia oriuntur peccata: a) ex parte 
obiecti seu finis qui multum est appetibilis, in quantum vin- 
dicta appetitur sub ratione iusti et honesti, quod sua dignitate 
allicit; b) ex suo impetu quo mentem praecipitat ad inordinata 
quaecumque agenda. Unde ira est vitium capitale. 


Neque obstat iram, quia aufert usum rationis, esse causam non plu- 
rium sed omnium peccatorum, unde ipsorum ianua vocatur: est enim 
omnium causa per accidens, ut removens prohibens i. e. in quantum 
impedit usum rationis quo homo retrahitur a malo; directe autem et per 
se causa aliquorum specialium peccatorum, et secundum hoc est vitium 
capitale '. 


IV. Iracundiae sex sunt filiae. — Secundum S. Gregorium, 
Mor., 1. 31, c. 45 (al. 17), ex ira communius oriuntur sex 
peccata. In quantum est in corde, ex ea nascuntur : 1? ex parte 
eius contra quem homo irascitur propter iniuriam illatam : 
indignatio qua in animo suo magnificat iniuriam alterius, et 
ipsum reputat indignum ut sibi talem iniuriam fecerit; et 2? ex 
parte ipsius irati : fumor mentis quo animum suum replet, me- 
ditando varia media vindictae. — In quantum est in ore, ex ea 
oriuntur : 3? clamor seu inordinata et confusa locutio qua homo 
iram in verbis demonstrat; 4° blasphemia qua prorumpit in 
verba Deo iniuriosa; 5? contumelia seu iniuriosa locutio in 
proximum. — In quantum procedit usque ad factum, 6? ex ea 


' S. Thomas, II-II, q. 158, a. 3; Q. D. de Malo, 12, a. 3. 
3 S. Thomas, I-I, q. 158, a. 6; Q. D. de Malo, 12, a. 5. 

oriuntur rixae, quo nomine intelliguntur omnia nocumenta sicut 
vulnerationes, homicidia, verberationes, etc. quae facto proxi- 
mis inferuntur ex ira‘. 


V. Animadversiones.— 1. Secundum se et ex parte obiecti ap- 
petibilis « videtur ira esse minimum peccatorum » ait S. Thomas Nam: 
a) Est minus peccatum quam odium et invidia. « Ex parte mali quod 
appetit convenit ira cum illis peccatis quae appetunt malum proximi, 
puta cum invidia et odio; sed odium appetit absolute malum alterius 
in quantum huiusmodi, invidus autem appetit malum alterius propter 
appetitum propriae gloriae; sed iratus appetit malum alterius sub ratione 
iustae vindictae ». Atqui « peius est appetere malum sub ratione mali, 
quam sub ratione boni; et peius est appetere malum sub ratione boni 
exterioris, quod est honor et gloria, quam ratione rectitudinis iustitiae ». 
Ergo patet quod odium gravius sit quam invidia, et invidia quam ira. 


b) Ex ea parte « peccatum irae etiam videtur esse minus quam (pec- 
catum) concupiscentiae, quanto melius est bonum iustitiae, quod appetit 
iratus, quam bonum delectabile vel utile, quod appetit concupiscens ». 


2. Ex parte modi autem irascendi, ira habet quamdam specialem prae 
ilis vitiis deordinationem, et excellentiam propter vehementiam et velo- 


citatem sui motus* Et sub hoc respectu tres distinguuntur species 
iracundiae: 


a) subito irascentium et ex qualibet levi causa: est ira fellea quae 
pertinet ad acutos: 


b) permanentium in ira et tristitia ex nimis servata memoria iniuriae 


illatae: est mania quae vocatur insania, et invenitur apud graves et 
amaros; 


c) obstinatorum qui non cessant ab ira nisi ultionem compleant est 
furor qui pertinet ad difficiles et graves, qui obstinato appetitu vindictam 
quaerunt et non dimittunt iram quousque puniant. 


VI. Remedia contra iracundiam. — Plura remedia indicari 
possunt contra iram, sive ex parte mentis, sive ex parte operis. 


A. Ex parte mentis: 1° Considerare quam multa ex ira 
sequi nata sunt mala et damna. 


2° Exemplum sibi proponere benevolentiae Dei et mansue- 
tudinis Christi, qui nobis pepercit. 


3? Cogitare non posse fieri, ut non occurrant molesta, iniu- 
riosa, ignominiosa in hac vita. 


4? Paratum se tenere ad quaelibet toleranda. 


B. Ex parte operis: a) Ante iram, causas irae removere 
interiores et exteriores, nimirum : 


|. S. Thomas, I-II. q. 158, a. 7; Q. D. de Malo, 12, a. 5. 
3 S. Thomas, II-II, q. 158, a. 4. 
3 Ibidem. 

1° Praecavere, quantum fieri possit, primos motus. 


2° Non loqui et agere nisi animo tranquillo, et post matu- 
ram considerationem et deliberationem. 


3° Non inquirere quid contra nos dicatur aut fiat. 
4? Fugere res vel personas quae sunt occasiones irae. 
b) In ira : 


1° Nascentes aut obortos motus statim compescere ab 
initio, praesertim divertendo ad alia. 


2° Linguam et motum continere, ita quod durante ira nil 
faciamus nec dicamus. 


3? Parvam precationem ad Deum dirigere. 


c) Post iram : 


1° Affectum charitatis in se excitare erga proximum, dili- 
gendum propter Deum. 


2? Omne propositum vindictae inordinatum abiicere. 
3^ Frequenter petere patientiam et mansuetudinem. 

